
DE      VERITATE 


QILESTIO  XXI 

DE    BONO 

(In  sex  articulos  divisa.) 

Primo,  utrum  bonum  acldat  aliquicl  supra  ens ;  2°  utrum  ens 
et  bonum  convertantur  secundum  supposita;3°  utrum  bonum 
secundum  rationem  sit  prius  quam  verum ;  4°  utrum  omnia  sint 
bona  bonitate  prima;  5°.  utrum  bonum  creatum  sit  bonum  per 
suam  essentiam;  6°utrum  bonum  creaturse  sitin  modo,  specie, 
et  ordine,  ut  dicit  Augustinus. 

ARTICULUS  PRIMUS.  —  Utrum  bonum  aliquid  supra  ens  addat. 

(I  part.,  qusest.  v,  art.  1.) 

Qusestio  est  de  bono;  et  primo  quseritur,  utrum  bonum 
aliquid  addat  supra  ens;  et  videtur  quod  sic.  Unumquodqiie 
enim  est  ens  per  essentiam  suam.  Greatura  autem  non  est 
bonaper  essentiam,  sedperparticipationem.  Ergo  bonurn  addit 
aliquid  secundum  rem  super  ens. 

2.  Prseterea,  cum  bonum  in  ratione  sua  includat  ens,  et 
cum  bonum  secundum  rationem  distinguatur  ab  ente ;  oportet 
quod  ratio  boni  addat  supra  rationem  entis.  Sed  non  potest 
clici  quod  addat  super  ens  aliquam  negationem,  sicut  unum, 
quod  addit  super  ens  indivisionem;  quia  tota  ratio  boni  in 
positione  consistit.  Ergo  positionem  addit  super  ens  ;  et  ita 
videtur  quod  aliquid  realiter  addit. 

3.  Sed  dicendum,  quod  addit  respectum  ad  finem.  —  Secl 
contra,  secundum  hoc,  bonum  nihil  aliud  esset  quam  ens 
relatum.  Sed  ens  relatum  concernit  determinatum  genus  entis, 
quod  est  ad  aliquid.  Ergo  bonum  est  in  aliquo  uno  praedica- 

mento  determinato  ;  qnod  est  contra  Philosophum  in  I  Ethic.r 
ubi  ponit  bonum  in  omnibus  generibns 

4.  Praeterea,  ut  potest  accipi  ex  dictis  Dionysii  in  ivcap.  de 
div.  Nomin.,  bonum  est  diffusivum  sui  esse.  Ergo  per  hoc  est 
aliquid  bonum  per  quod  est  diffusivum  sui.  Sed  diffundere 
importat  actionem  quamdam ;  actio  autem  ab  essentia  procedit 
mediante  virtute.  Ergo  aliquid  dicitur  esse  bonum  ratione 
virtutis  superadditee  ad  essentiam ;  et  sic  bonum  addit  aliquid 
super  ens. 

5.  Prseterea,  quanto  magis  receditur  ab  uno  primo  simplici, 
tanto  major  in  rebus  differentia  invenitur.  Secl  ens  et  bonum  in 
Deo  sunt  unum  re,  et  distinguuntur  ratione.  Ergo  in  creaturis 
distinguuntur  plus  quam  ratione;  et  ita  distinguuntur  re,  cum 
supra  distinctionem  rationis  non  sit  nisi  distinctio  rei. 

6.  Praeterea,  accidentalia  addunt  realiter  supra  essentiam. 
Sed  bonitas  est  rei  creata3  accidentalis ;  alias  non  posset  boni- 
tatem  amittere.  Ergo  bonum  addit  aliquid  super  ens  realiter. 

7.  Praaterea,  omne  illud  quod  dicitur  per  informationem 
alicujus,  addit  aliquid  realiter  super  illud,  eo  quod  niliil  infor- 
matur  se  ipso.  Secl  bonum  dicitur  per  informationem,  ut  dicitur 
in  commentario  in  lib.  de  Causis.  Ergo  bonum  addit  aliquid 
super  ens. 

8.  Sed  dicendum,  quod  bonum  determinat  ens  secundum 
rationem.  —  Sed  contra,  aut  illi  rationi  respondet  aliquid  in  re, 
aut  nihil.  Si  nihil,  sequetur  quod  illa  ratio  sit  cassa  et  vana  ;  si 
autem  aliquid  respondet  inre,  habetur  propositum,  quodbonum 
aliquid  addat  realiter  supra  ens. 

9.  Praeterea,  relatio  specificatur  secundum  illud  ad  quod 
dicitur.  Sed  bonum  dicitur  ad  determinatum  genus,  scilicet  ad 
finem.  Ergo  bonum  clicit  specificam  relationem.  Sed  omne  ens 
specificatum  addit  aliquid  realiter  super  ens  commune.  Ergo 
bonum  addit  realiter  supra  ens. 

10.  Praeterea,  sicut  bonum  et  ens  convertuntur,  ita  homo  et 
risibile.  Seci  risibile,  quamvis  convertatur  cum  homine,  addit 
tamen  super  hominem  aliquid  realiter ;  scilicet  ipsam  hominis 
proprietatem,  quse  est  cle  genere  accidentium.  Ergo  et  bonum 
realiter  addit  super  ens. 

1.  Sed  contra  est  quod  Augustinus  dicit  (I  de  doctrin. 
Christ.,  cap.  xxxn),  quod  inquantum  Deus  est  bonus,  sumus; 
et  inquantum  sumus,  boni  sumus.  Ergo  videtur  quod  bonum 
non  addat  aliquid  super  ens. 

2.  Praeterea,  quaecumque  ita  se  habent  quod  unum  addit 
super  alterum  re  vel  ratione,  unum  eorum  potest  intehigi  sine 
altero.  Sed  ens  non  potest  intelligi  sine  bono.  Ergo  bonum  non 
addit  super  ens  nec  re  nec  ratione.  Probatio  mediae.  Plus 
potest  facere  Deus  quam  homo  intelligere.  Sed  non  potest 
facere  Deus  aliquod  ens  quod  non  sit  bonum;  quia  hoc  ipso 

quocl  est  a  bono,  bonum  est,  ut  patet  per  Boetinm  in  lib.  de 
Hebdom.  (in  lib.  An  omne  quod  est,  bonum  sit,  a  med.).  Ergo 
nec  intellectus  potest  intelligere. 

Respondeo  dicendum,  quod  tripliciter  potest  aliquid  super 
alterum  addere.  Uno  modo  quod  addat  aliquam  rem  quae  sit  extra 
essentiam  illius  rei  cui  dicitur  addi;  sicut  album  addit  super 
corpus,  quia  essentia  albedinis  est  praeter  essentiam  corporis. 
Alio  modo  dicitur  aliquid  addi  super  alterum  per  modurn  con- 
trahendi  et  determinandi ;  sicut  homo  addit  aliquid  super 
animal;  non  quidem  ita  quod  sit  in  homine  alia  res  quse  sit 
penitus  extra  essentiam  animalis,  alias  oporteret  dicere,  quod 
non  totum  quod  esthomo,  esset  animal,  sed  animal  esset  pars 
hominis;  sed  animal  per  hominem  contrahitur,  quia  id  quod 
determinate  et  actualiter  continetur  in  ratione  hominis,  implicite 
et  quasi  potentialiter  contineturinratione  animalis;  sicutest  de 
ratione  hominis  quod  habeat  animam  rationalem,  et  de  ratione 
animalis  est  quod  habeat  animam,  non  determinando  acl  ratio- 
nalem  vel  non  rationalem;  ista  tamen  determinatio  ratione 
cujus  homo  super  animal  addere  dicitur,in  aliqua  re  fundatur. 
Tertio  modo  dicitur  aliquid  acldere  super  alterum  secundum 
rationem  tantum ;  quando  scilicet  aliquid  est  de  ratione  unius 
quod  non  est  de  ratione  alterius  ;  quodtamen  nihil  estin  rerum 
natura,  sedin  ratione  tantum;  sive  per  illud  contrahatur  id  cui 
dicitur  addi,  sive  non.  Csecum  enim  addit  aliquid  supra  hominem, 
scilicet  caecitatem,  quse  non  est  aliquod  ens  in  natura,  sed 
rationis  tantum,  secundumquod  ens  est  comprehendens  priva- 
tiones;  et  per  hoc  homo  contrahitur,  non  enim  omnis  homo 
ca  cus  est;  sed  cum  dicimus  talpam  caacam,  non  fit  per  hoc 
additum  aliqua  contractio  (1). 

Non  autem  potest  esse  quod  super  ens  universale  aliquid 
addat  aliquid  primo  modo,  quamvis  illo  modo  possit  fieri  aliqua 
additio  super  aliquod  ens  particulare  ;  nulla  enim  res  naturse 
est  quae  sit  extra  essentiam  entis  universalis ,  quamvis  aliqua 
res  sit  extra  essentiam  hujus  entis.  Secundo  autem  modo  inve- 
niuntur  aliqua  addere  super  ens,  quia  ens  contrahitur  per  decem 
genera,  quorum  unumquodque  addit  aliquid  super  ens;  non 
aliquod  (2)  accidens,  vel  aliquam  differentiam  quse  sit  extra 
essentiam  entis  ;  sed  determinatum  modum  essendi,  qui  funda- 
tur  in  ipsa  essentia  rei.  Sic  autem  bonum  non  adclit  aliquid 
super  ens  :  cum  bonum  dividatur  aequaliter  in  decem  genera, 
ut  ens,  ut  patet  in  I  Ethic.  (cap.  vi.) ;  et  ideo  oportet  quod  vel 
nihil  addat  super  ens,  vel  si  addat,  quod  sit  in  ratione 
tantum  :  si  enim  adderetur  aliquid  reale,  oporteret  quod  per 
rationem  boni  contraheretur  ens  ad  aliquod  speciale  genus. 
Cum  autem  ens  sit  id  quod  primo  cadit  in  conceptione  mentis, 
ut  dicit  Avicenna ;  oportet  quocl  omne  illud  nomen  vel  sit  syno- 

(1)  Al.  contradictio.  —  (2)  Al.  non  quod  aliquod  etc. 

nymum  enti;  quod  de  bono  dici  non  potest,  cum  non  nugatorie 
dicatur  ens  bonum;  vel  addat  aliquid  ad  minus  secundum  ra- 
tionem;  et  sic  oportet  quocl  bonum,  ex  quo  non  contrahit  ens, 
addat  aliquid  super  ens,  quod  sitrationis  tantum.  Icl  autem  quocl 
est  rationis  tantum,  non  potest  esse  nisi  duplex.  Omnis  enim 
positio  absoluta  aliquicl  in  rerum  natura  existens  significat. 

Sic  ergo  supra  ens,  quod  est  prima  conceptio  intellectus, 
unum  addit  id  quocl  est  rationis  tantum,  scilicet  negationem; 
dicitur  enim  unum  quasi  ens  indivisum ;  sed  verum  et  bonum 
positive  dicuntur  ;  unde  non  possunt  addere  nisi  relationem 
quae  sit  rationis  tantum.  Illa  autem  relatio,  secundum  Philoso- 
phum  in  V  Metaphys.  (text.  xx),  dicitur  esse  rationis  tantum, 
secundum  quam  dicitur  referri  id  quod  non  dependet  ad  id  acl 
quod  refertur,  sed  e  converso,  cum ipsa  relatio  qiuedam  depen- 
dentia  sit :  sicut  patet  in  scientia  et  scibili,  sensu  et  sensibili : 
scientia  enim  dependet  a  scibili,  sed  non  e  converso  :  uncle 
relatio  qua  scientia  refertur  ad  scibile,  est  realis ;  relatio  vero 
qua  sci3)ile  refertur  ad  scientiam,  est  rationis  tanturn  :  dicitur 
enim  scibile  referri,  secundum  Philosophum  (lib.  VI  Metaph., 
text.  vn),  non  quia  ipsum  referatur,  sed  quia  aliud  refertur  ad 
ipsum;  et  ita  est  in  omnibus  aliis  quse  se  habent  ut  mensura  et 
mensuratum,  vel  perfectivum  et  perfectibile. 

Oportet  igitur  quod  verum  et  bohum  super  intellectum 
entis  adclant  respectum  perfectivi.  In  quolibet  autem  ente  est 
duo  considerare  :  scilicet  ipsam  rationem  speciei,  et  esseipsum 
quo  aliquid  aliud  subsistit  in  specie  illa  :  et  sic  aliquod  ens  po- 
test  esse  perfectum  dupliciter.  Uno  modo  secundum  rationem 
speciei  tantum ;  et  sic  ab  ente  perficitur  intellectus,  qui  perficitur 
per  rationem  entis;  nec  tamen  ens  est  in  eo  secundum  esse 
naturale;  et  icleo  hunc  modum  perficiendi  acldit  verum  super 
ens.  Verum  enim  est  in  mente,  ut  Philosophus  clicit  in  VI  Me- 
taphys. ;  etunumquodqueensintantumdiciturverum,  inquantum 
conformatum  est  vel  conformabile  intellectui ;  et  ideo  omnes 
recte  definientes  verum,  ponunt  in  ejusdefinitione  intellectum. 
Alio  modo  ens  est  perfectivum  alterius  non  solum  secundum 
rationem  speciei,  sed  etiam  secundum  esse  quod  habet  in  rerum 
natura  :  et  per  hunc  modum  est  perfectivum  bonum ;  bonum 
enim  in  rebus  est,  ut  Philosophus  dicit  in  A:I  Metapbys. 
(com.  vin).  Inquantum  autem  unum  ens  est  secundum  esse 
suum  perfectivum  alterius  et  conservativum,  habet  rationem 
finis  respectu  illius  quod  ab  eo  perficitur ;  et  inde  est  quod 
omnes  recte  definientes  bonum  ponunt  in  ratione  ejusaliquid 
quocl  pertineat  acl  habitudinem  finis ;  unde  Philosophus  ciicit 
in  lEthic.  (in  princip.),  quod  bonwm  optime  definiunt  dicentes, 
quod  bonum  est  quod  omnia  appetunt. 

Sic  ergo  primo  et  principaliter  dicitur  bonum  ens  perfecti- 
vum  alterius  per  modum  finis ;  sed  secundario  dicitur  aliquid 

bonum,  quod  est  ductivum  in  finem,  prout  utile  dicitur  bonum  ; 
vel  natum  est  consequi  finem  :  sicut  et  sanum  dicitur  non 
solum  habens  sanitatem,  sed  perficiens  et  conservans  et 
significans. 

Ad  primum  ergo  dicendum,  quod,  cumens  dicaturabsolute, 
bonum  autem  superaddat  habitudinem  causee  finalis ;  ipsa  essen- 
tia  rei  absolute  considerata  sufficit  ad  hoc  quod  per  eam  dicatur 
adiquid  ens,  non  autem  ad  hoc  quod  per  eam  dicatur  aliquid 
bonum;  sicut  in  aliis  generibus  causarum,  habitudo  secundse 
causse  dependet  ex  habitudine  causaa  primse ;  primae  vero  causse 
habitudo  non  dependet  ex  aliquo  alio ;  ita  est  in  causis  finalibus, 
quia  secundi  fines  participant  habitudinem  causae  finalis  ex 
ordine  ad  ultimum  finem,  ipse  autem  ultimus  finis  habet  hanc 
habitudinem  ex  se  ipso;  et  inde  est  quod  essentia  Dei,  quae 
est  ultimus  finis  rerum,  sufficit  ad  hoc  quod  per  eam  dicatur 
Deus  bonus ;  sed  essentia  creaturee  posita  non  dicitur  res 
bona  nisi  ex  habitudine  adDeum,  exquahabetrationemcausae 
finalis.  Et  pro  tanto  dicitur  quod  creatura  non  est  bona  per 
essentiam,  sed  per  participationem;  uno  modo  scilicet  inquan- 
tum  ipsa  essentia  secundum  rationem  intelligencli  consideratur 
ut  aliud  quid  quam  habitudo  ad  Deum,  a  qua  habet  rationem 
causae  finalis,  et  ad  quem  ordinatur  ut  ad  finem ;  sed  secun- 
dum  alium  modum  creatura  potest  dici  per  essentiam 
bona,  inquantum  scilicet  essentia  creaturaa  non  invenitur  sine 
habitudine  ad  Dei  bonitatem;  et  hoc  intendit  Boetius  in  lib.  de 
Hebdom. 

Ad  segundum  dicendum,  quod  non  solum  negatio  dicitur  id 
quod  est  rationis  tantum,  sed  qusedam  relatio,  ut  dictum  est,  in 
corp.  art. 

Ad  tertium  dicendum,  quod  omnis  relatio  realis  est  in 
genere  determinato ;  secl  relationes  non  reales  possunt  circuire 
omne  ens. 

Ad  quartum  dicendum,  quod  diffundere,  licet  secundum 
proprietatem  vocabuli  videatur  importare  operationem  causae 
efficientis,  tamen  largo  modo  potest  importare  habitudinem 
cujuscumque  causaa,  sicut  influere  et  facere,  et  alia  hujusmodi. 
Cum  autem  dicitur  quod  bonum  est  diffusivum  secundum  sui 
rationem,  non  est  intelligenda  effusio  secundum  quod  importat 
operationem  causae  efficientis,  sed  secundum  quod  importat 
habitudinem  causse  finalis;  et  talis  diffusio  non  est  mediante 
aliqua  virtute  superaddita.  Dicit  autem  bonum  diffusionem 
causse  finalis,  et  non  causae  agentis ;  tum  quia  efficiens,  inquan- 
tum  hujusmodi,  non  est  rei  mensura  et  perfectio,  sed  magis 
initium;  tum  quia  effectus  participat  causam  efficientem  secun- 
dum  assimilationem  formaa  tantum ;  sed  finem  consequitur  res 
secundumtotum  esse  suum,  et  in  hoc  consistebat  ratio  boni. 

Ad  ouintum  dicendum,  quod  dupliciter  aliqua  possunt  esse 

unum  in  Deo  secundum  rem.  Uno  modo  ex  parte  ejus  in  quo 
sunt,tantum,etnon  expropriaratione,  sicutscientiaetpotentia; 
non  enim  scientia  ex  hoc  quod  scientia,  est  idem  quod  potentia 
secundum  rem,  sed  ex  hoc  quocl  estdivina;  et  quae  sic  sunt 
unum  re  in  Deo,  in  creaturis  inveniuntur  secundum  rem 
differre.  Alio  modo  ex  ipsa  ratione  eorum  quae  dicuntur  esse 
unum  realiter;  et  sic  bonum  et  ens  sunt  unum  in  Deo  realiter, 
quia  de  ratione  boni  est  quod  non  differat  secundum  rem  ab 
ente;  et  ideo  ubicumque  invenitur  bonum  et  ens,  sunt  idem 
secundum  rem. 

Ad  sextum  dicendum,  quod  sicutens  est  quoddam  essentiale, 
et  quoddam  accidentale;  ita  et  bonum  quoddam  essentiale,  et 
quoddam  accidentale;  et  eodem  modo  amittit  aliquis  bonitatem 
sicut  esse  substantiale  vel  accidentale. 

Ad  septimum  dicendum,  quod  ex  habitudine  prsedicta 
contingit  quodbonum  secundum  rationem  dicatur  ens  determi- 
nare  vel  informare. 

Ad  ogtavum  dicendum,  quod  isti  rationi  aliquid  respondet 
in  re,  scilicet  realis  dependentia  ejus  quod  est  ad  finem  ipsum, 
sicut  est  etiam  in  aliis  relationibus  rationis. 

Ad  nonum  dicendum,  quocl  quamvis  bonum  dicat  aliquam 
specialem  habitudinem,  scilicet  finis;  tamen  ista  habitudo 
competit  cuilibet  enti,  nec  ponit  aliquid  secundum  rem  in  ente; 
unde  ratio  non  sequitur. 

Ad  degimum  dicendum,  quod  risibile  quamvis  convertatur 
cum  homine,  tamen  acldit  aliquam  naturam  extraneam  super 
hominem,  quae  est  praeter  essentiam  hominis;  sic  autem  nihil 
potest  addi  super  ens,  ut  dictum  est. 

Primum  vero  quod  in  contrarium  objicitur,  concedimus; 
quiabonum,  secundum  quod  bonum,  non  additaliquid  secundum 
rem  supra  ens. 

Segundum  vero  probat  quod  nec  secundum  rationem ;  ideo 
ad  secundum  dicendum,  quod  dupliciter  potest  intelligi  aliquid 
sine  altero.  Uno  modo  per  modum  enuntiandi,  clum  scilicet 
intelligitur  unum  esse  sine  altero ;  et  hoc  modo  quidquid  intel- 
lectus  potest  intelligere  sine  altero,  Deus  potest  facere.  Sic 
autem  ens  non  potest  intelligi  sine  bono,  ut  scilicet  intellectus 
intelligat  aliquid  existens  non  esse  bonum.  Alio  modo  potest 
intelligi  aliquid  sine  altero  per  modum  definiendi,  ut  scilicet 
intelligatur  unum,  non  tamen  intellecto  altero;  sicut  animal 
inteJligitur  sine  homine,  et  omnibus  aliis  speciebus  :  et  sic  ens 
potest  intelligi  sinebono.  Nec  tamen  sequitur  quod  Deus  possit 
facere  ens  sine  bono;  quia  hoc  ipsum  quod  est  facere,  est 
producere  aliquid  in  esse. 


DE   VEIUTATE.    QtLEST.    XXI.    ART.    II.  7 

ARTICULUS  H.  —  Utrum  ens  et  bonum  convertantur  secundum 

supposila. 

Secundo  quaeritur,  utrum  ens  et  bonum  convertantur  securi- 
dum  supposita;  et  videtur  quod  non.  Opposita  enim  nata  sunt 
tleri  circa  idem.  Bonum  autem  et  malum  sunt  opposita.  Gum 
igitur  malum  non  sit  natum  in  omnibus  esse,  quia,  ut  Avicenna 
dicit  (lib.  IX  Met.,  cap.  vi),  ultra  orbem  lunce  non  est  malum; 
videtur  quod  nec  bonum  in  omnibus  entibus  inveniatur ;  et  ita 
bonum  cum  ente  non  convertitur. 

2.  Praeterea,  qusecumque  sic  se  habentquod  unumad  plura 
se  extendit  quam  aliud,  non  sunt  convertibilia  ad  invicem.  Sed, 
sicut  in  iv  cap.  de  divin.  Nomin.  dicit  Gommentator  Maximus, 
bonum  ad  plura  se  extendit  quam  ens ;  extendit  enim  se  ad  non 
entia,  quae  per  bonum  vocantur  in  esse.  Ergo  bonum  et  ens 
non  sunt  convertibilia. 

3.  Praeterea,  sicut  Algazel  dicit,  bonum  est  perfectiq  cujus 
apprehensio  est  delectabilis.  Sed  non  omne  ens  habet  perfec- 
tionem;  materia  enim  prima  non  habet  perfectionem  aliquam. 
Ergo  non  omne  ens  est  bonum. 

4.  Praeterea,  in  mathematicis  est  ens ;  non  autem  ibi  est 
bonum,  ut  patet  per  Philosophum  in  III  Metaph.  (text.  iv).  Ergo 
bonum  et  ens  non  convertuntur. 

5.  Praeterea,  in  lib.  de  Causis  dicitur  (propos.  iv),  quod 
prima  rerum  creatarum  est  esse.  Sed  secundum  Philosophum 
inPraedicamentis  (cap.  deprior.),prius est  a quo  non  convertitur 
consequentia.  Ergo  ab  ente  non  convertitur  consequentia  ad 
bonum ;  et  ita  bonum  et  ens  non  convertuntur. 

6.  Praeterea,  divisum  non  convertitur  cum  aliquo.  dividen- 
tium,  sicut  animal  cum  rationali.  Sed  ens  dividitur  per  bonum 
et  malum,  cum  multa  entia  mala  dicantur.  Ergo  bonum  et  ens 
non  convertuntur. 

7.  Praeterea,  privatio,  secundum  Philosophumin  IVMetaph., 
dicitur  ens  quodam  modo.  Sed  nullo  modo  potest  dici  bonum; 
alias  malum,  cujus  ratio  in  privatione  consistit,  esset  bonum. 
Ergo  bonum  et  ens  non  convertuntur. . 

8.  Praeterea,  secundum  Boetium  in  lib.  de  Hebd.,  propter 
hoc  omnia  dicuntur  esse  bona,  quia  sunt  a  bono  quod  estDeus. 
Sed  bonitas  Dei  est  ipsa  sapientia  sua  et  sua  justitia.  Ergo 
eadem  ratione,  omnia  quse  sunt  a  Deo,  essent  sapientia  et 
justitia;  quod  est  falsum.  Ergo  et  primum;  scilicet  quod  omnia 
sunt  bona. 

Sed  contra,  nihil  tendit  nisi  in  suum  simile.  Sed  omne  ens 
tendit  in  bonum,  ut  Boetius  dicit  lib.  de  Hebdom.  Ergo  omne 
ens  est  bonum;  nec  potest  aliquid  esse  bonumnisi  aliquo  modo 
sit.  Ergo  bonum  et  ens  convertuntur. 

Praeterea,  a  bono  non  potest  aliquid  esse  nisi  bonum.  Sed 

omne  ens  procedit  a  divinabonitate.  Ergo  omne  ens  est  bonum ; 
et  sic  idem  quod  prius. 

Respondeo  dicendum,  quod  cum  ratio  boni  in  hoc  consistat 
quod  aliquid  sit  perfectivum  alterius  per  modum  finis  ;  omne  id 
quod  invenitur  habere  rationem  finis,  habet  et  rationem  boni. 
Duo  autem  sunt  de  ratione  finis ;  ut  scilicet  sit  appetitum  vel 
desideratum  ab  his  quae  finem  nondum  attingunt,  aut  sit  dile- 
ctum,  et  quasi  delectabile,  ab  his  quae  finem  participant;  cum 
ejusdem  rationis  sit  tendere  in  finem,  et  in  fine  quodammodo 
quiescere ;  sicut  per  eamdem  naturam  lapis  movetur  ad  medium, 
et  quiescit  in  medio.  Haec  autem  duo  inveniuntur  competere 
ipsi  esse.  Quae  enim  nondum  esse  participant,  in  esse  quodam 
naturali  appetitu  tendunt;  unde  et  materia  appetit  formam, 
secundum  Philosophum  in  I  Phys.  (text.  lxxxi).  Omnia  autem 
quae  jam  esse  habent,  illud  esse  suum  naturaliter  amant,  et 
ipsum  tota  virtute  conservant ;  unde  Boetius  dicit  in  III  de  Con- 
solat.  (prosa  xi,  vers.  fin.)  :  DedU divinaprovidentia  creatis  a 
se  rebus  hanc  vel  maximam  manendi  causam,  ut  quoad  pos- 
sunt,  naturaliter  manere  desiderent.  Quare  nihil  est  quod 
idlo  modo   queas   dubitare,  cuncta  quce   sunt,  naturaliter 
appetere  constantiam  permanendi,  devitareque  pemiciem. 
Ipsum  igitur  esse  habet  rationem  boni.  Unde  sicut  impossibile 
est  quod  sit  aliquod  ens  quod  non  habeat  esse ;  ita  necesse  est 
quod  omne  ens  sit  bonum  ex  hoc  ipso  quod  esse  habet;  quamvis 
et  in  quibusdam  entibus  multae  rationes  bonitatis  superaddantur 
supra  suum  esse  quo  subsistunt.  Gimi  autem  bonum  rationem 
entis  includat,  ut  ex  praedictis,  art.  praec,  patet;  impossibile 
est  aliquid  esse  bonum  quod  non  sit  ens ;  et  ita  relinquitur 
quod  bonum  et  ens  convertuntur. 

Ad  primum  ergo  dicendum,  quod  bonum  et  malum  oppo- 
nuntur  per  modum  privationis  et  habitus ;  non  tamen  oportet  ut 
cuicumque  inest  habitus,  nata  sit  inesse  privatio;  et  ideo  non 
oportet  ut  in  quibuscumque  natum  est  esse  bonum,  natum 
sit  esse  malum.  In  contrariis  etiam  quando  unum  inest  per 
naturam  alicui,  alterum  non  est  natum  inesse  eidem,  secundum 
Philosophum  in  Praedicamentis  (cap.  de  opp.,  a  med.).  Bonum 
autem  cuilibet  enti  naturaliter  inest,  cum  dicatur  bonum  ex  ipso 
suo  naturali  esse. 

Ad  secundum  dicendum,  quod  bonum  non  se  extendit  ad 
non  entia  per  praedicationem,  sed  per  causalitatem,  inquantum 
non  entia  appetunt  bonum ;  ut  dicamus  non  entia  ea  quae  sunt 
in  potentia,  et  non  in  actu.  Sed  esse  non  habet  causalitatem, 
nisi  forte  secundum  rationem  causae  exemplaris,  quae  quidem 
causa  non  se  extendit  nisi  ad  ea  quaeactu  esse  participant. 

Ad  tertium  dicendum,  quod  sicut  materia  prima  est  ens  in 
potentia  et  non  in  actu ;  ita  est  perfecta  in  potentia  et  non  in 
actu-,  et  bona  in  potentia  et  non  in  actu. 

Ad  quartum  dicendum,  quod  ea  cle  quibus  mathematicus 
considerat,  secundum  esse  quod  habent  in  rebus,  bona  sunt. 
Ipsum  enim  esse  linese  vel  numeri  bbnum  est,  sed  a  mathe- 
matico  non  considerantur  secundum  suum  esse,  sed  solum 
secundumrationem  speciei;  considerat  enim  cum  abstractione; 
non  enim  sunt  abstracta  secundum  esse,  sed  solum  secundum 
rationem.  Dictum  est  autem  supra^art.  prsec,  quodbonum  non 
consequitur  rationem  speciei  nisi  secundum  esse  quod  habet  in 
re  aliqua ;  et  ldeo  ratio  bom  non  competit  lineae  vel  munero 
secundum  hoc  quod  cadunt  in  consicleratione  mathematica, 
quamvis  linea  et  numerus  bona  sint. 

Ad  quintum  dicendum,  quod  ens  non  dicitur  esse  prius 
bono  illo  modo  dicendi  quem  objectio  tangit ;  sed  alio  modo, 
sicut  absolutum  respectivo. 

Ad  sextum  dicendum,  quod  aliquicl  potest  dici  bonum  et  ex 
suo  esse,  et  ex  sua  proprietate,  vel  habitudine  superaddita; 
sicut  dicitur  aliquis  homo  bonus  et  inquantum  est  justus  et 
castus,  vel  ordinatus  ad  beatitudinem.  Ratione  igitur  primse 
bonitatis  ens  convertitur  cum  bono,  et  e  converso;  sed  ratione 
secundse  bonum  dividit  ens. 

Ad  septimum  dicendum,  quod  privatio  non  clicitur  ens 
naturse,  sed  solummodo  ens  rationis;  et  sic  estbonum  rationis. 
Nam  privationem  cognoscere,  et  quodcumque  tale,  bonum  est; 
et  mali  cognitio,  secundum  Boetium  (loc.  cit.),  bono  deesse  non 
potest. 

Ad  ogtavum  dicendum,  quod  secunclum  Boetium,  aliquid 
dicitur  esse  bonum  ex  ipso  suo  esse;  sed  justum  clicitur  esse 
ratione  alicujus  suae  actionis.  Esse  autem  in  omnia  quae  a  Deo 
procedunt,  cliffunditur;  non  autem  omnia  participant  illudagere 
ad  quod  justitia  ordinatur.  Quamvis  enim  in  Deo  sit  idem  agere 
quod  esse,  ac  per  hoc  sua  justitia  sit  sua  bonitas;  tamen  in 
creaturis  est  aliud  agere,  et  aliud  esse;  unde  esse  potest  com- 
municari  alicui  cui  agerenoncommunicatur ;  et  quibus  utrumque 
communicatur,  non  est  iclem  in  eis  agere  quod  esse;  unde 
homines  qui  sunt  boni  et  justi,  sunt  quidem  boni  inquantum 
sunt;  non  autem  justi  inquantum  sunt,  sed  inquantum  habent 
habitum  quemdam  ordinatum  acl  agere ;  et  similiter  potest  dici 
de  sapientia,  et  aliishujusmocli.  Vel  dicendum  secundum  eum- 
dem,  quod  justum  et  sapiens  et  alia  hujusmodi  sunt  qusedam 
specialia  bona,  cum  sint  qusedam  speciales  perfecliones ;  bonum 
autem  aliquid  perfectum  absolute  designat.  Ab  ipso  igitur  Deo 
perfecto  proceclunt  res  perfectse,  non  eodem  modo  perfectionis 
quo  Deus  perfectus  est;  quia  quod  fitnon  est  secundum  modum 
agentis,  sed  secundum  modum  facti;  nec  omnia  quse  a  Deo 
perfectionem  recipiunt,  eodem  modo  recipiunt.  Et  ideo,  sicut 
Deo  et  creaturis  omnibus  commune  est  esse  perfectum  absolute, 
non  autem  esse  perfectum  hoc  vel  illo  modo ;  ita  Deo  convenit 

esse  bonum,  et  omnibus  creaturis ;  sed  habere  hanc  bonitatem 
quae  est  sapientia  vel  quse  est  justitia,  non  oportet  quod  sit 
omnibus  commune;  sed  quaedam  Deo  tantum  conveniunt,  ut 
^eternitas  et  omnipotentia ;  quaedam  vero  quibusdam  creaturis 
etDeo,  ut  sapientia,  et  justitia,  et  alia  hujusmodi. 

ARTICULUS  III.  —  Utrnm  bonum  seamdum  rationem  sit  prius 
quam  verum.  —  (I  part.,  quaest.  xiv.  art.  4.) 

Tertio  quseritur,  utrum  bonum  secundum  rationem  sit  prius 
quam  verum ;  et  videtur  quod  sic.  Illud  enim  quod  est  in  rebus, 
est  prius  quam  id  quod  est  in  apprehensione  tantum,  eo  quod 
apprehensio  nostra  causatur  et  mensuratur  ex  rebus.  Sed 
secundum  Philosophum  in  VI  Metaph.,  bonum  est  in  rebus, 
verum  autem  in  mente.  Ergo  bonum  est  prius  quam  verum 
secundum  ratiohem. 

2.  Praeterea,  prius  est  aliquid  in  se  perfectum  secundum 
rationem  quam  sit  alterius  pertectivum.  Sed  bonum  dicitur 
aliquid  inquantum  est  in  se  perfectum,  verum  autem  inquantum 
est  perfectivum  alterius.  Ergo  bonum  est  prius  quam  verum. 

3.  Praeterea,  bonum  dicitur  per  ordinem  ad  causam  finaleru, 
verum  autem  in  ordine  ad  causam  formalem.  Sed  causa  finalis 
est  prior  causa  formali,  quia  finis  est  causa  causarum.  Ergo 
bonum  est  prius  quam  verum  secundum  rationem. 

4.  Praeterea,  particulare  bonum  posterius  est  quam  bonum 
universale.  Sed  verum  est  quoddam  particulare  bonum,  est 
enim  bonum  intellectus,  ut  dicit  Philosophus  in  VI  Ethic.  Ergo 
naturaliter  bonum  est  prius  secundum  rationem  quam  verum. 

5.  Praeterea,  bonum  habet  rationem  finis.  Finis  autem  est 
prius  in  intentione.  Ergo  intentio  boni  estprior  intentione  veri. 

1.  Sed  contra,  bonum  est  perfectivum  affectus,  verum  autem 
intellectus.  Intellectus  autem  naturaliter  praecedit  affectum. 
Ergo  et  verum  bonum. 

•  2.  Prseterea,  quanto  aliquid  est  immaterialius,  tanto  est 
prius.  Sed  verum  est  immaterialius  quam  bonum ;  quia  bonum  in 
rebus  naturalibus  invenitur,  verum  solum  inmente  immateriali. 
Ergo  verum  est  naturaliter  prius  bono. 

Respondeo  dicendum,  quod  tam  verum  quam  bonum,  sicut 
dictum  est  (in  argum.  Sed  contra),  habent  rationem  perfectivo- 
rum,  sive  perfectionem.  Ordo  autem  inter  perfectiones  aliquas 
potest  attendi  dupliciter :  uno  modo  ex  parte  ipsarum  perfectio- 
num;  alio  modo  ex  parte  perfectibilium.  Gonsiderando  ergo 
verum  et  bonum  secundum  se,  sic  verum  est  prius  bono 
secundum  rationem,  cum  sit  perfectivum  alicujus  secundum 
rationem  speciei;  bonumautem  non  solum  secundum  rationem 
speciei,  sed  secundum  esse  quod  habet  in  re ;  et  ita  plura 
includit  in  se  ratio  boni  quam  ratio  veri,  et  se  habet  quodam- 
modo  per  additionem  ad  illa;  et  sic  bonum  prsesupponit  verum, 

verumautemprsesupponitunum,  cumveriratio  exapprehensione 
intellectus  perficiatur;  unumquodque  autem  intelligibile  est 
inquantum  est  unum ;  qui  enim  non  intelligit  unum,  nihil  intelligit, 
ut  dicit  Philosophus  in  IV  Metaph.  Unde  istorum  nominum 
transcendentium  talis  est  ordo,  si  secundum  se  considerentur  : 
quod  post  ens  est  unum,  deinde  verum,  deinde  post  verum 
bonum.  Si  autem  attendatur  ordo  interverum  et  bonum  ex  parte 
perfectibilium,  sic  bonum  est  naturaliter  prius  quam  verum, 
duplici  ratione.  Primo,  quia  perfectio  boni  ad  plura  se  extendit 
quam  perfectio  veri ;  a  vero  enim  non  sunt  nata  perfici  nisi 
illa  quae  possunt  aliquod  ens  percipere  in  se  ipsis  vel  in  se  ipsis 
habere  secundum  suam  rationem,  et  non  secundum  illud  esse 
quod  ens  habet  in  se  ipso  ;  et  hujusmodi  sunt  solum  ea  quse  im- 
materialiter  aliquid  recipiunt,  et  sunt  cognoscitiva ;  species 
enim  lapidis  est  in  anima,  non  autem  secundum  esse  quod 
habet  in  lapide.  Sed  a  bono  nata  sunt  perfici  illa  quae  secundum 
materiale  esse  aliquid  recipiunt :  cum  ratio  boni  in  hoc  consistat 
quod  aliquid  sit  perfectivum  tam  secundum  rationem  speciei 
quam  secundum  esse,  ut  prius  dictum  est;  et  ideo  omnia  appe- 
tunt  bonum;  sed  non  omnia  cognoscunt  verum;  in  utroque  enim 
ostenditur  habitudo  perfectibilis  acl  perfectionem,  quse  est  bo- 
num  et  verum ;  scilicet  in  appetitu  boni,  et  cognitione  veri. 
Secundo,  quia  illa  quse  nata  sunt  perfici  bono  et  vero,  per  prius 
perficiuntur  bono  quam  vero  :  ex  hoc  enim  quod  participant 
esse,  perficiuntur  bono,  ut  dictum  est ;  ex  hoc  autem  quod 
cognoscunt  aliquid,  perficiuntur  vero.  Cognitio  autem  est 
posterior  quam  esse ;  unde  et  in  hac  consideratione  ex  parte 
perfectibilium  bonum  prsecedit  verum. 

Ad  primum  ergo  dicendum,  quod  ratio  illa  procedit  de 
ordine  veri  et  boni  ex  parte  perfectibilium,  non  autem  exparte 
ipsius  veri  et  boni;  mens  enim  sola  perfectibilis  est  vero;  sed 
omnis  res  est  perfectibilis  bono. 

Ad  secundum  dicendum,  quod  bonum  non  solum  habet 
rationem  perfecti,  sed  perfectivi,  sicut  prius,  in  corp.  art., 
dictum  est;  et  ideo  ratio  non  sequitur. 

Ad  tertium  dicendum,  quod  finis  est  prior  in  causando 
quam  aliqua  aliarum  causarum;  causatum  autem  perficitur  per 
suam  causam;  unde  ratio  ista  procedit  secundum  ordinem 
perfectibilis  ad  perfectionem,  in  quo  bono  est  prius.  Sed 
absolute  considerando  formam  et  finem,  cum  ipsa  forma  sit 
finis,  prior  est  ipsa  forma  in  se  considerata  quam  secundum 
quod  est  alterius  finis ;  ratio  autem  veri  ex  ipsa  specie  consurgit, 
prout  est  intellecta  sicuti  est. 

Ad  quartum  dicendum,  quod  verum  dicitur  esse  quoddam 
bonum  particulare,  inquantum  habet  esse  in  aliquo  speciali 
perfectibili ;  et  sic  etiam  objectio  pertinet  ad  ordinem  perfecti- 
bilis  ad  perfectionem. 

Ad  quintum  dicendum,  quod  finis  dicitur  prior  in  intentione 
his  quae  sunt  ad  finem,  non  autem  aliis  causis,  nisi  secundum 
quod  ips33  sunt  ad  finem ;  et  sic  solvendum  est  sicut  ad  tertium. 
Et  tamen  sciendum  est,  quod  cum  dicitur,  Finis  prior  est  in 
intentione,  intentio  sumitur  pro  actu  mentis,  qui  est  intendere. 
Cum  autem  comparamus  intentionem  boni  et  veri,  intentio 
sumitur  pro  ratione  quam  significat  definitio;  unde  eequivoce 
accipitur  utrobique. 

Ad  primum  quod  in  contrarium  dicitur,  dicendum,  quod 
aliquid  est  natum  perfici  bono  non  solum  mediante  affectu,  sed 
inquantum  habet  esse ;  unde,  quamvis  intellectus  sit  prior 
affectu,  non  sequitur  quod  per  prius  aliquid  perficiatur  vero 
quam  bono. 

Ad  segundum  dicendum,  quod  ratio  illa  procedit  de  vero  et 
bono  prout  secundum  se  considerantur ;  unde  concedenda  est. 

ARTICULUS  IV.  —  Utrum  omnia  sint  bona  prima  bonilate. 
(I  part.,  qiuest.  vi,  art.  4.) 

Quarto  quseritur,  utrum  omnia  sint  bona  bonitate  prima;  et 
videtur  quod  sic.  Quia  secundum  Boetium  in  lib.  de  Hebdom. 
(a  med.),  Si  intelligamus  per  impossibile  Deum  esse,  abstracta 
per  intellectum  bonitate;  sequetur  omnia  alia  esse  entia,  non 
autem  bonat  Intellecta  autem  in  Deo  bonitate,  sequitur  omnia 
alia  esse  bona,  sicut  et  entia.  Ergo  omnia  dicuntur  bona 
bonitate  prima. 

2.  Sed  dicendum,  quod  ideo  hoc  contingit  quod  non  intellecta 
bonitate  in  Deo  non  est  bonitas  in  aliis  creaturis,  quia  bonitas 
creatura  causatur  a  bonitate  Dei,  non  quia  denoininetur  res 
bona  bonitate  Dei  formaliter.  —  Sed  contra,  quandocumque 
aliquid  denominatur  aliquale  ex  solo  respectu  acl  alterum,  non 
denominatur  tale  per  aliquid  sibi  formaliter  inhaerens,  sed  per 
illud  quod  est  extra  ipsum,  adqucrd  refertur;  sicut  urina  dicitur 
sana  ex  hoc  quod  significat  sanitatem  animalis,  non  autem 
nominatur  sana  ab  aliqua  sanitate  sibi  inhaerente,  sed  a  sanitate 
animalis  quam  significaL  Secl  creatura  dicitur  esse  bona  per 
respectum  ad  primam  bonitatem,  quia  secundum  hoc  unum- 
quodque  dicitur  bonum  quod  a  primo  bono  defluit,  ut  dicit 
Boetius  in  lib.  de  Hebdom.  (loc.  cit.).  Ergo  creatura  non  deno- 
minatur  bona  ab  aliqua  formali  bonitate  in  ipsa  existente,  secl 
ipsa  bonitate  divina. 

3.  Praeterea,  Augustinus  clicit,  VIII  de  Trinit.  (cap.  iii,  parum 
a  princ.)  :  Bonum  est  hoc,  et  bonum  illud;  tolle  hoc  et  illud, 
et  vide  ipsum  bonum,  si  potes ;  ita  Deum  videbis  non  alio  bono 
bonum,  sed  bonum  omnis  boni.  Sed  ipso  bono  quod  est  omnis 
boni  bonum,  omnia  clicuntur  bona.  Ergo  divina  bonitate,  de 
qua  loquitur,  omnia  dicuntur  bona. 

L  Praeterea,  cum  omnis  creatura  sit  bona;  aut  est  bona 

aliqua  bonitate  sibi  inhaerente,  aut  solum  bonitate  prima.  Si 
aliqua  bonitate  sibi  inhaerente;  cum  illa  bonitas  sit  quaedam 
creatura,  etipsabona  erit;  aut  ergo  se  bonitate,  aut  alia.  Si  se 
bonitate,  ergo  erit  bonitas  prima;  haac  enim  est  ratio  primi 
boni,  ut  ex  auctoritate  Augustini  inducta  patet,  quod  se  ipso  sit 
bonum;  et  sic  habetur  propositum,  quod  creatura  est  bona 
bonitate  prima.  Si  autem  illa  bonitas  est  bona  bohitate  alia, 
eadem  quaestio  remanet  de  illa  :  aut  ergo  erit  procedere  in 
infinitum,  quod  est  impossibile ;  aut  est  devenire  ad  aliquam 
bonitatem  creatam  denominantem,  quae  est  se  ipsa  bona;  et 
haec  est  bonitas  prima.  Ergo  oportet  quod  omnibus  modis 
creatura  bona  sit  bonitate  prima. 

5.  Praeterea,  secundum  Avicennam,  omne  verum  est  verum 
veritate  prima.  Sed  sicut  veritas  prima  se  habet  ad  vera,  ita 
bonitasprima  se  habetad  bona.  Ergo  sunt  omnia  bona  bonitate 
prima. 

6.  Praeterea,  quod  non  potest  in  minus,  non  potest  in  majus. 
Sed  minus  est  esse  quam  esse  bonum;  creatura  autem  non 
potest  in  esse,  cum  omne  esse  sit  a  Deo.  Ergo  nec  potest  in 
esse  bonum  :  ergo  bonitas  qua  aliquid  dicitur  esse  bonum  non 
est  bonitas  creata. 

7.  Praeterea,  secundum  Hilarium  (lib.  III  de  Trin.,  non 
procul  a  princ),  esse  est  propriumDeo.  Sed  proprium  est  quod 
uni  soli  convenit.  Ergo  nullum  est  aliud  nisi  ipse  Deus.  Sed 
omnia  sunt  bona  inquantum  habent  esse.  Ergo  omnia  sunt 
bona  ipso  divino  esse  quod  est  ejus  bonitas. 

8.  Praeterea,  bonitas  prima  nihil  addit  supra  bonitatem ; 
alias  bonitas  prima  esset  composita.  Secl  verum  est  omnia  esse 
bona  bonitate.  Ergo  verum  est  omnia  esse  bona  bonitate  prima. 

9.  Seddicendum,  quodbonitas  primaadditsuprabonitatem, 
bonitatem  absolutam,  secundum  rationem  et  non  secundum 
rem.  —  Sed  contra,  ratio  cui  non  respondet  aliquid  in  re,  est 
cassa  et  vana.  Sed  non  est  talis  ratio  qua  intelligimus  bonitatem 
primam.  Ergo,  si  addit  aliquid  secundum  rationem,  addet  se- 
cundum  rem,  quod  est  impossibile,  et  sic  nec  secundum 
rationem  addit;  et  ita  omnia  dicentur  esse  bona  bonitate  prima, 
sicut  et  bonitate  absoluta. 

Sed  contra,  omnia  sunt  bona  inquantum  sunt  entia;  quia, 
secundum  Augustinum,  inquantum  sumus,  boni  sumus.  Secl 
non  dicuntur  omnia  entia  formaliter  per  essentiam  primam,  sed 
per  essentiam  creatam.  Ergo  nec  omnia  sunt  bona  formaliter 
bonitate  prima,  sed  creata  bonitate. 

Praeterea,  vertibile  non  informatur  invertibili,  cum  sint 
opposita.  Sed  omnis  creatura  estvertibilis;  bonitas  autemprirna 
est  invertibilis.  Ergo  creaturanon  dicetur  bona  formaliterprima 
bonitate. 

Praeterea,  omnis  forma  est  proportionata  suo  perfectibili. 

Sed  bonitas  prinia,  cum  sit  infinita,  non  potest  esse  propor- 
tionata  creaturae,  cum  sit  finita.  Ergo  creatura  non  dicitur  bona 
formaliter  prima  bonitate. 

Praeterea,  secundum  Augustinum,  VIII  de  Trinit.,  cap.  my 
omnia  creata  participatione  boni  bona  sunt.  Sed  participatio 
boni  non  est  ipsa  bonitas  prima,  ipsa  enim  est  totalis  et  perfecta 
bonitas.  Ergo  non  omnia  sunt  bona  bonitate  prima  formaliter. 

Praeterea,  creatura  dicitur  habere  vestigium  Trinitatis,  se- 
cundum  quod  est  una,  veraet  bona;  et  sic  bonum  pertinet  ad 
vestigium.  Sed  vestigium  et  partes  ejus  sunt  aliquid  creatum. 
Ergo  creatura  est  bona  bonitate  creata. 

Praeterea,  bonitas  prima  est  simplicissima.  Ergo  nec  est  in 
se  composita,nec  alii  componibilis ;  et  ita  non  potest  esse  alicui 
forma,  cum  forma  veniat  in  compositionem  ejus  cujus  est  forma. 
Sed  bonitas  qua  aliqua  dicuntur  esse  bona,  est  formaqusedam, 
cum  omne  esse  sit  forma.  Ergo  creaturae  non  sunt  bonae  boni- 
tate  prima  formaliter. 

Respondeo  dicendum,  quod  circa  hanc  quaestionem  diversi- 
mode  aliqui  posuerunt. 

Quidam  enim,  frivolis  rationibus  ducti,  posuerunt  Deum 
esse  de  substantia  cujuslibet  rei.  Quorum  quidam  posuerunt 
Deum  esse  idem  quod  materia  prima,  ut  David  de  Dinando. 
Quidam  vero  posuerunt  ipsum  esse  formam  cujuslibet  rei.  Gujus 
quidem  erroris  statim  falsitas  aperitur.  Hoc  enim  omnes  de  Deo 
loquentes  intelligunt,  quod  est  omnium  principium  effectivum, 
cum  oporteat  omnia  entia  ab  uno  primo  ente  effluere.  Gausa 
autem  efficiens,  secundum  doctrinam  Philosophi,  in  II  Phys. 
(text.  x.),  cum  causa  materiali  non  coincidit  in  idem,  cum 
habeant  contrarias  rationes.  Unumquodque  enim  est  agens 
secundum  quod  est  actu;  materiae  vero  ratio  est  in  potentia 
esse;  efficiens  vero  et  forma  effecti  idem  sunt  specie,  inquan- 
tum  omne  agens  agit  sibi  simile;  sed  non  idem  numero,  quia 
non  potest  idem  esse  faciens  et  factum.  Ex  quo  patet,  quod 
ipsa  divina  essentia  nec  est  materia  alicujus  rei,  nec  forma,  ut 
ea  possit  creatura  dici  formaliter  bona,  sicut  forma  conjunctat 
sed  quaelibet  est  ei  similitudo  quaedam ;  et  ideo  Platonici  dixerunt, 
quod  omnia  sunt  bona  formaliter  bonitate  prima  non  sicut 
forma  conjuncta,  sed  sicut  forma  separata. 

Ad  cujus  intellectum  sciendum  est,  quod  Plato  (apud  Airist.y 
I  Met.,  text.  vi)  eaquaepossuntsepararisecundumintellectum, 
ponebat  etiam  secundum  esse  separata;  et  ideo,  sicut  homo 
potest  intelligi  praeter  Socratem  et  Platonem,  ita  ponebat 
hominem  esse  praeter  Socratem  et  Platonem,  quem  dicebat  per 
se  hominem,  et  ideam  hominis,  cujus  participatione  Socrates 
et  Plato  homines  dicebantur.  Sicut  autem  inveniebat  hominem 
communem  Socrati  et  Platoni,  et  hujusmodi  hominibus ;  ita 
inveniebat  bonum  esse  commune   omnibus   bonis,  et  posse 

intelligi  bonum  non  intelligendo  hoc  vel  illud  bonum  ;  unde 
ponebatipsumesse  separatumpraeteromniabonaparticularia  : 
et  hoc  ponebat  esse  per  se  bonum,  sive  ideam,  cujus  partici- 
patione  omnia  bona  dicerentur ;  ut  patet  per  Philosophum 
in  I  Ethic.  Sed  hoc  differebat  inter  ideam  hominis  et  ideam 
boni  :  quod  idea  hominis  non  se  extendit  ad  omnia,  idea  autem 
boni  se  extendit  ad  omnia  ;  nam  ipsa  idea  boni  est  aliquod 
bonum  :  et  ideo  oportebat  dicere,  quod  ipsum  per  se  bonum 
esset  universale  omnium  rerum  principium,  quod  Deus  est. 
Unde  sequitur  secundum  hanc  opinionem,  quod  denominantur 
bona  ipsa  bonitate  prima,  quae  Deus  est,  sicut  Socrates  et 
Plato ;  sed  secundum  Platonem  dicebantur  homines  participa- 
tione  hominis  separati,  non  per  humanitatem  hominis  inhcieren- 
tem.  Et  hanc  opinionem  secuti  sunt  Porretani  aliquo  modo  ; 
dicebant  enim,  quod  de  creatura  prsedicamus  bonum  simpliciter, 
ut  cum  dicitur,  Homo  est  bonus  ;  et  bonum  addito  aliquo,  ut  cum 
dicitur,  Socrates  estsbonushomo.Dicebantigitur,  quod  creatura 
dicitur  bona  simpliciter  non  aliqua  bonitate  inhaerente,  sed 
bonitate  prima,  quasi  ipsa  bonitas  absolute  et  communis  esset 
bonitas  divina ;  sed  cum  dicitur  creatura  bonum  hoc  vel  illud, 
denominatur  a  bonitate  creata ;  quia  particulares  bonitates  crea- 
tae  sunt  sicut  idese  particulares  secundum  Platonem.  Sed  haec 
opinio  a  Philosopho  improbatur  multipliciter  :  tum  ex  hoc  quod 
quidditates  et  formae  rerum  insunt  ipsis  rebus  particularibus, 
et  non  sunt  ab  eis  separatse,  ut  probatur  multipliciter  in  VII  Me- 
taph.  (text.  xlvi)  ;  tum  etiam  suppositis  ideis,  quia  specialiter 
ista  ratio  non  habet  locum  in  bono ;  quia  bonum  non  univoce 
dicitur  de  bonis,  et  intalibus  non  assignatur  unaidea  secundum 
Platonem;  per  quam  viam  procedit  contra  eum  Philosophus 
in  I  Ethic.  (cap.  vi).  Specialiter  tamen  quantum  ad  propositum 
pertinet,  apparet  falsitas  praedictae  positionis  ex  hoc  quod 
omne  agens  invenitur  sibi  simile  agere ;  unde  si  prima  bonitas 
sit  effectiva  omnium  bonorum,  oportet  quod  similitudinem 
suam  imprimat  in  rebus  effectis;  et  sic  unumquodque  dicetur 
bonum  sicut  forma  inhaerente  per  similitudinem  summi  boni 
sibi  inditam,  et  ulterius  per  bonitatem  primam,  sicutper  exem- 
plar  et  effectivum  omnis  bonitatis  creatse.  Quantum  ad  hoc 
opinio  Platonis  sustineri  potest. 

Sic  ergo  dicimus  secundum  communem  opinionem,  quod 
omnia  sunt  bona  bonitate  creata  formaliter  sicut  forma  inhae- 
rente,  bonitate  vero  increata  sicut  forma  exemplari. 

Ad  primum  ergo  dicendum,  quod,  sicut  tactum  est  prius, 
pro  tanto  creaturae  non  essent  bonse  nisi  bonitas  intelligeretur 
in  Deo,  quia  bonitas  creaturae  extrahitur  a  divina  bonitate; 
unde  non  sequitur  quod  creatura  dicatur  bona  bonitateincreata 
nisi  sicut  forma  exemplari. 

Ad    secundum    dicendum,    quod    dupliciter    denominatur 

aliquid  per-respectum  ad  alterum.  Uuo  modo  quando  ipse 
respectus  est  ratio  denominationis,  sicut  urina  dicitur  sana  per 
respectum  ad  sanitatem  animalis ;  ratio  enim  sani  secundum 
quod  de  urina  prsedicatur,  est  esse  signum  sanitatis  animalis; 
et  in  talibus,  quod  denominatur  per  respectum  adalteruin,  non 
denominatur  ab  aliqua  forma  sibi  inhaarente,  sed  ab  aliquo  ex- 
trinseco  ad  quod  refertur.  Alio  modo  denominatur  aliquid  per 
respectum  ad  alterum,  quando  respectus  non  est  ratio  denomi- 
nationis,  sed  causa ;  sicut  si  aer  dicatur  lucens  a  sole ;  non  quod 
ipsum  referri  aerem  ad  solem  sit  lucere  aeris,  sed  quia  directa 
opposito  aeris  ad  solem  est  causa  quod  luceat;  et  hoc  modo 
creatura  dicitur  bona  per  respectum  ad  bonum ;  unde  ratio  non 
sequitur. 

Ad  tertium  dicendum,  quod  Augustinus  in  multis  opinionem 
Platonis  sequitur,  quantum  fieri  potest  secundum  fidei  verita- 
tem;  et  ideo  verba  sua  sic  sunt  intelligenda,  ut  ipsa  divina 
bonitas  dicatur  esse  bonum  omnis  boni,  inquantum  est  causa 
efficiens  primaet  exemplaris  omnis  boni,  sine  hoc  quod  exclu- 
datur  bonitas  creata,  qua  creaturse  denominantur  bonae  sicut 
forma  inhserente. 

Ad  quartum  dicendum,  quod  aliter  se  habet  in  formis  genera- 
libus,  et  aliter  in  forrnis  specialibus.  In  formis  enim  specialibus 
nonrecipitur  prsedicatio  concretide  abstracto,ut  dicatur,  Albedo 
est  alba,  vetcalor  est  calidus,  ut  patet  per  Dionysium,  n  cap. 
de  divinis  Nominibus;  sed  in  formis  generalibus  hujusmodi 
praedicatio  recipitur;  dicimus  enim  quod  essentia  est  ens,  et 
bonitas  est  bona,  et  unitas  una,  et  sic  de  aliis.  Gujus  ratio  est, 
quia  illud  quod  primo  cadit  in  apprehensione  intellectus,  est 
ens;  unde  oportetquod  cuicumque  apprehenso  per  intellectum, 
intellectus  attribuat  hoc  quod  est  ens.  Et  ideo  cum  apprehendit 
essentiam  alicujus  entis,  dicit  illam  essentiam  esse  ens;  et 
similiter  unamquamque  formam  generalem  vel  specialem,  ut 
bonitas  est  ens,  albedo  est  ens,  et  sic  de  aliis.  Et  quia  quaedam 
sunt  quae  communicantrationem  entis  inseparabiliter,  utunum, 
bonum,  et  hujusmodi ;  oportet  quod  heec  de  quolibet  apprehenso 
praedicentur  eadem  ratione  qua  ens;  unde  dicimus  :  Essentia 
est  una  etbona,  similiter  unitas  est  una  et  bona,  ita  de  bonitate 
et  albedine,  et  qualibet  forma  generali  vel  speciali.  Sedalbum, 
quia  est  speciale,  non  communicat  inseparabiliter  rationem 
entis;  unde  potest  apprehendi  forma  albedinis  sine  eo  quod 
attribuatur  ei  esse  album;  unde  non  cogimur  dicere,  Albedo  est 
alba.  Album  enim  uno  modo  dicitur ;  ens  autem  et  unum  et 
bonum,  etalia  hujusmodi,  quse  de  quolibet  apprehehso  necesse 
est  dici,  multipliciter  dicuntur.  Aliquid  enim  dicitur  ens,  quia 
in  se  subsistit;  aiiquid,  quia  est  principium  subsistendi,  ut 
forma;  aliquid,  quia  est  dispositio  subsistentis,  ut  qualitas  : 
aliquid,  quia  est  privatio  dispositionis  subsistentis,  ut  csecitas. 

Et  ideo  cum  dicimus,  Essentia  est  ens,  si  procedatur  sic  :  ergo 
est  aliquo  ens,  vel  se  vel  alio ;  processus  non  sequitur,  quia  non 
dicebatur  hoc  modo  esse  ens  sicut  aliquid  subsistens  in 
esse  suo  est  ens,  sed  sicut  quo  aliquid  est.  Unde  non  oportet 
quserere  quomodo  ipsa  essentia  aliquo  sit,  sed  quomodo  aliquid 
alterum  sit  per  essentiam.  Similiter,  cum  dicitur  bonitas  bona, 
non  hoc  modo  dicitur  bona  quasi  in  bonitate  subsistens ;  sed 
hoc  modo  quo  bonum  dicimus  illud  quo  aliquid  bonum  est.  Et 
sic  non  oportet  inquirere  utrum  bonitas  sit  bona  se  bonitate, 
vel  alia,  sed  utrum  ipsa  bonitate  sit  aliquid  bonum  quod  sit 
alterum  ab  ipsa  bonitate,  sicut  est  in  creaturis ;  vel  quod  sit 
idem  cum  ipsa  bonitate  sicut  est  in  Deo. 

Ad  quintum  dicendum,  quod  similiter  distinguendum  est  de 
veritate  ;  scilicet  quod  omnia  sunt  vera  veritate  prima  sicut 
exemplari  primo,  cum  tamen  sint  vera  veritate  creata  sicut 
forma  inhaerente.  Sed  tamen  alia  ratio  est  de  veritate  et  bonitate. 
Ipsa  enim  ratio  veritatis  in  quadam  adaequatione  sive  commen- 
suratione  consistit;  denominatur  autem  aliquid  mensuratum  vel 
commensuratum  ab  aliquo  exteriori,  sicut  pannus  ab  ulna;  et 
per  hunc  modum  intelligit  Avicenna  omnia  esse  vera  veritate 
prima,  inquantum  scilicet  unumquodque  est  commensuratum 
divino  intellectui,  irnplendo  illud  ad  quod  divina  providentia 
ipsum  ordinavit  vel  prsescivit.  Ratio  autem  bonitatis  non  con- 
sistit  in  commensuratione;  unde  non  est  simile. 

Ad  sextum  dicendum,  quod  creatura  non  potest  hoc  modo 
inesse  quod  se  ipsa  esse  habeat;  potest  tamen  aliqua  inesse  ita 
quod  sit  formale  principium  essendi,  sic  enim  quselibet  forma 
inesse  potest;  et  per  hunc  modum  bonitas  creata  potest  inesse 
bono  tanquam  principium  formale. 

Ad  septimum  dicendum,  quod  cum  dicitur,  Esse  est 
proprium  Deo,  non  est  intelligendum  quod  nullum  aliud  esse 
sit  nisi  increatum ;  sed  quod  solum  illud  esse  proprie  dicitur 
esse,  inquantum  ratione  suae  immutabilitatis  non  novit  fuisse 
velfuturum  esse.  Esse  autem  creaturse  dicitur  esse  per  quam- 
dam  similitudinem  ad  illud  primum  esse,  cumhabeatpermixtio- 
nemejus  quod  est  futurum  esse  vel  fuisse,  ratione  mutabilitatis 
creaturse.  Vel  potest  dici,  quod  esse  est  propriuin  Deo,  quia 
solus  Deus  est  suum  esse;  quamvis  alia  esse  habeant,  quod 
esse  non  est  divinum. 

Ad  ogtavum  dicendum,  quod  bonitas  prima  nihil  addit 
secundum  rem  supra  bonitatem  absolutam ;  addit  autem  aliquid 
secundum  rationem. 

Ad  nonum  dicendum,  quod,  sicut  dicit  Gommentator  in  lib. 
de  Gausis,  ipsa  bonitas  prima  ex  hoc  ipso  individuatur  et  a 
cunctis  aliis  dividitur,  quod  non  recipit  aliquam  additionem. 
Non  autem  est  de  ratione  bonitatis  absolute  ut  recipiat  addi- 
tionem  vel  non  recipiat.  Si  enim  esset  de  ratione  ejus  recipere 

additionem,  tunc  quaelibet  bonitas  additionem  reciperet,  et 
nulla  esset  bonitas  pura.  Similiter  si  esset  de  ratione  ejus  non 
recipere  additionem,  nulla  bonitas  reciperet,  et  omnis  bonitas 
esset  bonitas  pura  (1);  sicut  de  ratione  animalis  non  est  nec 
rationale  nec  irrationale.  Et  ideo  hoc  ipsum  quod  estnonposse 
recipere  additionem,  communicat  bonitatem  absolutam,  et 
distinguit  primam  bonitatem,  quae  est  bonitas  pura,  ab  aliis 
bonitatibus;  hoc  autem  quod  non  est  recipere  additionem,  cum 
sit  negatio,  est  ens  rationis,  et  tamen  fundatur  super  simplici- 
tatem  bonitatis  primae.  Unde  non  sequitur  quod  ratio  sit  cassa 
et  vana. 

ARTICULUS  V.  —  Utrnm  bonum  creatum  sit  bonum  per  suam 
essentiam.  —  (I  part.,  qusest.  vi,  art.  3.) 

Quinto  quaeritur,  utrum  bonum  creatum  sit  bonum  per  suam 
essentiam;  et  videtur  quod  sic.  Illud  enim  sine  quo  res  non 
potest  esse,  videtur  ei  essentiale.  Sed  creatura  sine  bonitate 
esse  non  potest,  quia  non  potest  esse  aliquid  creatum  a  Deo 
quod  non  sit  bonum.  Ergo  creatura  est  bona  per  essentiam. 

2.  Praeterea,  creatura  ab  eodem  habet  esse,  et  esse  bonum  : 
quia  ex  hoc  ipso  quod  habet  esse,  bona  est,  ut  prius,  art.  2,  os- 
tensum  est.  Sed  creatura  habet  esse  per  suam  essentiam.  Ergo 
est  bona  per  suam  essentiam. 

3.  Praeterea,  quidquidconvenitalicuiinquantum  hujusmodi, 
est  ei  essentiale.  Sed  bonum  convenit  creaturae  inquantumest; 
quia,  sicutdicit  Augustinus  (lib.Ide  doctr.  christian.,cap.xxxn), 
Inquantum  sumus,  boni  sumus.  Ergo  creatura  est  bona  per 
sui  essentiam. 

4.  Praeterea,  cum  bonitas  sit  quaedam  forma  creata  creaturis 
inhaerens,  ut  ostensum  est;  aut  erit  forma  substantialis,  aut 
accidentalis.  Si  accidentalis  :  aliquando  sine  ea  creatura  esse 
poterit:  quod  de  creatura  dici  non  potest.  Ergo  relinquitur  quod 
sit  forma  substantialis.  Sed  omnis  talis  forma,  vel  est  essentia 
rei,  vel  pars  essentiae.  Ergo  creatura  est  bona  per  suam 
essentiam. 

5.  Praeterea,  secundumBoetiuminlib.  deHebdom.  (amed.), 
creaturse  sunt  bonse  inquantum  a  primo  bono  fluxerunt.  Sed 
per  suam  essentiam  fluxerunt  a  primo  bono.  Ergo  per  suam 
essentiam  sunt  bona. 

6.  Praeterea,  semper  denominans  est  simplicius  vel  aeque 
simplex  denominato.  Sed  nulla  forma  addita  essentiae  est 
simplicior  vel  aeque  simplex  ipsi  essentiae.  Ergo  nulla  forma 
superaddita  essentise  denominat  ipsam  essentiam;  non  enim 
possumus  dicere  quod  essentia  sit  alba.  Sed  ipsa  essentia  rei 
denominatur  bonitate,  quaelibet  enim  esseniia  bona  est.  Ergo 

(1)  Al.  et  omnis  bonitas  esset  bona  pura  :  item  et  omnis  bonitas  pura,  sicut  etc. 

bonitas  non  est  forma  snperaddita  essentiee;  et  sic  quselibet 
creatura  est  bona  per  suam  essentiam. 

7.  Praeterea,  sicut  iinuiu  convertitur  cum  ente,  ita  et  bonum. 
Sed  unitas  a  qua  dicitur  unum  quod  convertitur  cum  ente,  non 
dicit  aliquam  ibrmam  superadditam  essentiae  rei,  ut  Commen- 
tator  dicit  in  IV  Metaphys.  (X,  comm.  v)  :  sed  unaquaeque  res 
per  suam  essentiam  est  una.  Ergo  unaquseque  res  est  bona  per 
suam  essentiam. 

8.  Prseterea,  si  creatura  est  bona  per  aliquam  bonitatem 
superadditam  essentiae  :  cum  omnequodest,  bonum  sit;  illa 
bonitas,  cum  sit  res  quaedam,  bona  erit.  Non  autem  alia  bonitate, 
sed  per  essentiam  suam;  quia  sic  iretur  in  infinitum.  Ergo 
eadem  ratione  poterit  esse  quod  creatura  ipsa  esset  bona  per 
suam  essentiam. 

Sed  contra,  nihil  quod  de  aliquo  per  participationem  dicitur, 
convenit  ei  per  suam  essentiam.  Sed  creatura  dicitur  bona  per 
participationem,  ut  patet  per  Augustinum,  VIII  de  Trinitate, 
cap.   nr.  Ergo  creatura  non  est  bona  per  essentiam  suam. 

Praeterea,  omne  illud  quod  est  bonum  per  essentiam  est 
substantiale  bonum.  Sed  creaturse  non  sunt  substantialia  bona, 
ut  patet  per  Boetium  in  libro  de  Hebdomad.  Ergo  creaturse  non 
sunt  bonae  per  essentiam. 

Praeterea,  de  quocumque  praedicatur  aliquid  essentialiter, 
oppositum  ejus  de  eo  praedicari  non  potest.  Sed  oppositum 
boni  praedicatur  de  creatura  aliqua,  scilicet  malum.  Ergo 
creatura  non  est  bona  per  essentiam. 

Respondeo  dicendum,  quod  secundum  tres  auctores  oportet 
dicere ,  creaturas  non  esse  bonas  per  essentiam ,  sed  per 
participationem ;  scilicet  secundum  Augustinum  (VIII  de  Trini- 
tate,  cap.  ii),'Boetium  (lib.  de  Hebdom.)  et  auctorem  libri  de 
Gausis  (propos.  xx  et  xxn),  qui  dicit  solum  Deum  esse  boni- 
tatem  puram.  Sedtamen  diversis  rationibus  ad  unampositionem 
moventur. 

Ad  cujus  evidentiam  sciendum  est,  quod,  ut  ex  dictis  patet, 
sicut  ens  multiplicatur  per  substantiale  et  accidentale  ,  sic 
bonitas  multiplicatur ;  sed  tamen  inter  utrumque  differt.  Quia 
aliquid  dicitur  ens  esse  absolute  propter  suum  esse  substantiale, 
sed  propter  esse  accidentale  non  dicitur  esse  absolute  :  unde, 
cum  generatio  sit  motus  ad  esse  ;  cum  aliquis  accipit  esse 
substantiale,  dicitur  generari  simpliciter;  cum  vero  accipit 
esse  accidentale,  dicitur  generari  secundum  quid  ;  et  similiter 
est  de  corruptione,  per  quam  esse  amittitur.  De  bono  autem 
est  e  converso.  Nam  secuhdum  substantialem  bonitatem  dicitur 
aliquicl  bonum  secundum  quid,  secundum  vero  accidentalem 
dicitur  aliquidbonum  simpliciter ;  unde  hominem  injustum  non 
dicimus  bonum  simpliciter,  sed  secundum  quid,  inquantum  est 
homo  ;  hominem  vero  justum  dicimus  simpliciter  bonum.  Gujus 


20  DE   VERITATE.    QUJEST.    XXI,   ART.    V. 

diversitatis  ista  est  ratio.  Nam  iiniimquoclque  dicitur  esse  ens 
inqnantum  absolute  consideratur ;  bonum  vero,  ut  ex  dictis, 
art.  1,  ad  6  argum.,  patet,  secundum  respecturn  ad  alia.  In  se 
ipso  autem  aliquid  perficitur  ut  subsistat  per  essentialia  prin- 
cipia ;  sed  ut  debito  modo  se  habeat  ad  omnia  quae  sunt  extra 
ipsum,  non  perrtcitur  nisi  mediantibus  accidentibus  superadditis 
essentiae  ;  quia  operationes  quibus  unum  alteri  conjungitur,  ab 
essentia  mediantibus  virtutibus  essentiae  superadditis  progre- 
diuntur ;  unde  absolute  bonitatem  non  obtinet  nisi  secundum 
quod  completum  est  secundum  substantialia  et  secundum 
accidentalia  principia.  Quidquid  autem  creatura  perfectionis 
habet  ex  essentialibus  et  accidentalibus  principiis  simul  con- 
junctis,  hoc  totum  Deus  habet  per  unum  suum  esse  simplex ; 
simplex  enim  ejus  essentia  est,  ejus  sapientia  et  justitia  et 
fortitudo,  et  omnia  hujusmodi,  quse  in  nobis  sunt  essentiae 
superaddita.  Et  ideo  ipsa  absoluta  bonitas  inDeo  idem  est  quod 
ejus  essentia;  in  nobis  autem  consideratur  secundum  ea  quae 
superadduntur  essentiae.  Et  pro  tanto  bonitas  completa  vel 
absoluta  in  nobis  et  augetur  et  minuitur  et  totaliter  aufertur, 
non  autem  in  Deo ;  quamvis  substantialis  bonitas  in  nobis 
semper  maneat.  Et  secundum  hunc  modum  videtur  Augustinus 
dicere  (VIII  de  Trinitate,  cap.  iii),  quod  Deus  est  bonus  per 
essentiam,  nos  autem  per  participationem. 

Sed  adhuc  inter  Dei  bonitatem  et  nostram  alia  differentia 
invenitur.  Essentialis  enim  bonitas  non  attenditur  secundum 
considerationem  naturae  absolutam,  sed  secundum  esseipsius; 
humanitas  enim  non  habet  rationem  boni  vel  bonitatis  nisi 
inquantum  esse  habet.  Ipsa  autem  natura  vel  essentia  divina 
est  ejus  esse  ;  natura  autem  vel  essentia  cujuslibet  rei  creatae 
non  est  suum  esse,  sed  esse  participans  ab  alio.  Et  sic  in  Deo 
est  esse  purum,  quia  ipse  Deus  est  suum  esse  subsistens  ;  in 
creatura  autem  est  esse  receptum  vel  participatum.  Unde  dico, 
quod  si  bonitas  absoluta  diceretur  de  re  creata  secundum  suum 
esse  substantiale,  nihilominus  adhuc  remaneret  habere  boni- 
tatem  per  participationem,  sicut  et  habet  esse  participatum. 
Deus  autem  est  bonitas  per  essentiam,  inquantum  ejus  essentia 
est  suum  esse.  Et  haec  videtur  esse  intentio  Philosophi  in  lib. 
de  Gausis  (loc.  sup.  cit.),  qui  dicit,  solam  divinam  bonitatem 
esse  bonitatem  puram. 

Sed  adhuc  alia  differentia'  invenitur  inter  divinam  bonita- 
tem  et  creaturae  ;  bonitas  enim  habet  rationem  causae  finalis. 
Deus  autem  habet  rationem  causae  finalis,  cum  sit  omnium 
ultimus  finis,  sicut  et  primum  principium;  ex  quo  oportet  ut 
omnis  alius  finis  non  habeat  habitudinem  vel  rationem  finis 
nisi  secundum  ordinem  ad  causamprimam  ;  quia  causasecunda 
non  influit  in  suum  causatum  nisi  praesupposito  influxu  causae 
primae,  ut  patet  in  lib.  de  Caus.  (prop.  i) ;  unde  et  bonum  quod 

habet  rationem  finis  (1)  non  potest  dici  de  creatura,  nisi  prse- 
supposito  ordine  Creatoris  ad  creaturam. 

Dato  igitur  quod  creatura  esset  ipsum  suum  esse,  sicut  et 
Deus  ;  adhuc  tamen  esse  creaturae  non  haberet  rationem  boni, 
nisi  pra^supposito  ordine  ad  Creatorenr:  et  pro  tanto  adhuc 
diceretur  bona  per  participationem,  et  non  absolute  ineo  quod 
est.  Sed  esse  divinum,  quod  habet  rationem  boni  non  praasup- 
posito  aliquo,  habet  rationem  boni  per  se  ipsum ;  et  haec  videtur 
esse  intentio  Boetii  in  lib.  de  Hebdomadibus  (loc.  sup.  cit.). 

Ad  primum  ergo  dicendum,  quod  creatura  non  potest  esse 
non  bona  bonitate  essentiali,  quae  est  bonitas  secundum  quid; 
potest  tamen  non  esse  bona  bonitate  accidentali,  quae  est 
bonitas  absolute  et  simpliciter.  Et  prseterea  ipsa  bonitas  quae 
attenditur  secundum  esse  substantiale,  non  est  ipsa  essentia 
rei,  sed  esse  participatum  ;  et  hoc,  praesupposito  ordine  ad 
primum  esse  per  se  subsistens. 

Ad  secundum  dicendum,  quod  ab  eo  a  quo  res  habet  esse, 
habetessebonum  secundum  quid,  scilicet  secundum  esse  sub- 
stantiale;  non  autem  ab  eo  formaliter  habet  esse  simpliciter, 
et  esse  bonum  simpliciter,  ut  exdictis  patet;  etpropter  hoc  ratio 
non  sequitur. 

Et  similiter  dicendum  est  ad  tertium  et  quartum. 

Ad  quintum  dicendum,  quod  creatura  non  solum  est  a  Deo 
secundum  essentiam  suam,  sed  secundum  esse  suum,  in  quo 
praecipue  consistit  ratio  bonitatis  substantialis;  et  secundum 
perfectiones  superadditas,  in  quibus  consistit  bonitas  absoluta; 
et  haec  non  sunt  essentia  rei.  Et  praeterea  ipse  respectus  quo 
essentia  rei  refertur  ad  Deum  ut  ad  principium,  est  aliud  quam 
essentia. 

Ad  sextum  dicendum,  quod  hoc  modo  essentia  denominatur 
bona  sicut  et  ens ;  unde,  sicut  habet  esse  per  participationem,  ita 
et  bona  est  per  participationem ;  esse  enim  et  bonum  commu- 
niter  acceptum  est  simplicius  quam  essentia,  quia  communius ; 
cum  dicantur  non  solum  de  essentia,  sed  etiam  de  eo  quod  per 
essentiam  subsistit,  et  iterum  de  ipsisaccidentibus. 

Ad  septimum  dicendum,  quod  unum  quod  convertitur  cum 
ente,  dicitur  secundum  rationem  negationis,  quam  addit  supra 
ens;  bonum  autem  non  addit  negationem  super  ens,  sed  ejus 
ratio  in  positione  consistit  :  et  ideo  non  est  simile. 

Ad  octavum  dicendum,  quod  hoc  modo  bonitas  rei  dicitur 
bona  sicut  essentia  rei  dicitur  bona,  et  sicut  esse  rei  dicitur 
ens  ;  non  quia  ejus  sit  aliquid  aliud  esse;  sed  quia  perhoc  esse 
res  esse  dicitur,  et  quia  hac  bonitate  res  dicitur  bona;  unde, 
sicut  non  sequitur  quod  ipsa  substantia  rei  non  dicatur  per 
esse  aliquod  quod  ipsa  non  sit,  qtiia  ejus  esse  non  dicitur  ens  per 
aliquod  esse  aliud  ab  ipso  :  ita  praedicta  ratio  non  sequitur 

(1)  Al.  deest  finis. 

de  bonitate,  sequitur  autem  de  unitate,  de  qua  introducit 
eam  Commentator  in  IV  Metaphysicorum  :  quia  unum  indiffe- 
renter  se  habet  ad  hoc  quod  respiciat  essentiam  vel  esse  : 
undeessentia  rei  estunaper  se  ipsam,  nonpropter  esse  suum  : 
et  ita  non  est  una  per  aliquam  participationem,  sicut  accidit 
de  ente  et  bono. 

ARTICULUS  VI.  —  Utrum  bonum  creaturse  sit  in  modo,  specie  et 
ordine.  —  (Ipart,,  qusest.  v,  art.  5.) 

Sexto  quaeritur,  utrum  bonum  creaturae  sit  in  modo,  specie 
et  ordine,  sicut  Augustinus  dicit  (de  natura  Boni,  cap.  iii)  ;  et 
videtur  quod  non.  Quia  bonum  habet  rationem  finis,  secundum 
Philosophum.  Sed  tota  ratio  finis  consistit  in  ordine.  Ergo  tota 
ratio  boni;  et  ita  alia  duo  superfluunt. 

2.  Praeterea,  ens,  bonum  et  unum,  secundum  intentiones 
differunt.  Sedratio  entis  consistit  in  specie,  unius  vero  consistit 
inmodo.  Ergo  boni  ratio  non  consistit  in  specie  et  modo. 

3.  Praeterea,  species  nominat  causam  formalem.  Sed  in  hoc 
distinguunturbonum  et  verum,  secundum  quosdam,  quia  verum 
dicit  rationem  causae  formalis,  bonum  autem  rationem  causae 
flnalis.  Ergo  species  non  pertinet  ad  rationem  boni. 

4.  Praeterea,  malum  et  bonum,  cum  sint  opposita,  atten- 
duntur  circa  idem.  Sed,  sicut  Augustinus  dicit  in  lib.  LXXXIII 
Quaestionum  (quaest.  vi)  /malum  de  specieiprivatione  repertum 
est.  Ergo  tota  ratio  boni  in  positione  speciei  consistit;  et  ita 
superfluere  videtur  moclus  et  ordo. 

5.  Praeterea,  modus  est  de  consequentibus  rem.  Sed  aliqua 
bonitas  pertinet  ad  essentiam  rei.  Ergo  modus  non  est  de 
ratione  boni. 

6.  Praeterea,  quae  Deus  potest  facere  per  unum,  non  facit 
per  plura.  Sed  Deus  potuit  facere  creaturam  per  unum  istorum, 
quia  quodlibet  horum  habet  quamdam  rationem  bonitatis. 
Ergo  non  oportet  quod  quodlibet  istorum  trium  requiratur  ad 
rationemboni. 

7  Praeterea,  si  ista  tria  sunt  de  ratione  bonitatis,  tunc  in 
quolibet  bono  oportet  tria  ista  esse.  Sed  quodlibet  istorum 
trium  est  bonum.  Ergo  in  quolibet  istorum  sunt  ista  tria ;  et  ita 
unum  non  debet  contra  aliud  dividi. 

8.  Praeterea,  si  ista  tria  sint  bona,  oportet  quod  habeant 
modum,  speciem  et  ordinem.  Ergo  modi  erit  modus,  et  speciei 
species,  et  sic  in  infinitum. 

9.  Praeterea,  modus,  species,  et  ordo  diminuuntur  per 
peccatum,  secundum  Augustinum  (de  nat.  Boni,  cap.  xxvi 
et  xxvn).  Sed  bonitas  rei  non  diminuitur  per  peccatum.  Ergo 
ratio  boni  universaliter  non  consistit  in  tribus  prsedictis. 

10.  Praeterea,  id  quod  est  de  ratione  boni,  non  recipit 
prsedicationem  mali.    Sed  hsec  tria  recipiunt  praedicationem 

mali,  secunduin  Augustinum  in  lib.  de  natura  Boni  (cap.  iii 
et  seq.) :  dicitur  enim  malus  modus,  mala  species,  et  sic  de 
aliis.  Ergo  ratio  boni  non  consistit  in  his  tribus. 

11.  Praeterea  Ambrosius  dicit  in  Hexam.  (cap.  ix,  a  med.) 
quod  natura  lucis  non  est  in  numero,  pondere  et  mensura,  ut 
alia  creatura.  Sed  ex  his  tribus,  ut  dicit  Augustinus  (de  natura 
Boni,  cap.  iii),  constituuntur  tria  prsedicta.  Gum  ergo  lux  sit 
bona,  ratio  boni  non  includit  tria  prsedicta. 

12.  Praeterea,  secundum  Bernardum  (de  diligendo  Deo,  in 
princ),  modus  caritatis  est  non  habere  modum;  et  tamen 
caritas  bona  est.  Ergo  non  requirit  tria  praedicta. 

Sed  contra  est  quod  Augustinus  dicit  in  libro  de  natura  Boni 
(cap.  iii,  amed.),  quocl  ubi  hcec  tria  sunt  magna,  magnum 
bonwn  est ;  ubiparva,  parvum;  ubi  nulla,  nullum.  Ergo  ratio 
boni  in  his  tribus  consistit. 

Praeterea,  Augustinus  in  eodem  libro  (cap.  m,  parum  a 
princ),  dicit,  quo^  secundum  hoc  aliqua  dicuntur  bona,  quod 
moderata,  ordinata,  et  speciosa. 

Prseterea,  creatura  dicitur  bona  secundum  respectum  ad 
Deum,  sicut  vult  Boetius  in  lib.  de  Hebdom.  Sed  Deus  habet 
ad  creaturam  habitudinem  triplicis  causae ;  scilicet  efficientis, 
finalis,  et  formalis  exemplaris.  Ergo  et  creatura  dicitur  esse 
bona  secundumhabitudinem  ad  Deum  in  ratione  triplicis  causae. 
Sed  secundum  hoc  quod  comparatur  ad  Deum  ut  ad  causam 
efficientem,  habet  modum  sibi  a  Deo  prsefixum;  ut  autem  com- 
paratur  ad  eum  ut  ad  causam  exemplarem,  habet  speciem;  ut 
autem  comparatur  acl  eum  ut  ad  finem,  habet  ordinem.  Ergo 
bonum  creaturse  consistit  in  modo,  specie  et  ordine. 

Praeterea,  creaturae  omnes  ordinantur  in  Deum  mediante 
rationali  creatura,  quae  est  sola  capax  beatitudinis.  Hoc 
autem  est  inquantum  a  rationali  creatura  cognoscitur.  Ergo 
cum  creatura  sit  bona  ex  hoc  quod  ordinatur  ad  Deum  ;  ad 
hoc  quod  sit  bona,  haec  tria  requiruntur  :  scilicet  quod  sit  exis- 
tens,  et  quod  sit  cognoscibilis,  et  quod  sit  ordinata.  Est  autem 
existens  per  aliquem  modum,  cognoscibilis  per  speciem, 
ordinata  autem  per  ordinem.  Ergo  in  his  tribus  consistit 
bonum  creaturse. 

Prseterea,  Sapientise,  xi,  21,  dicitur  :  Omnia  in  numero, 
pondere  et  mensura  constituisti.  Sed  secundum  Augustinum, 
III  super  Genesim  adlitteram(IV,  cap.  iii,  circamed.),  cujuslibet 
rei  modum  mensura  prcefigit,  numerus  speciem  prcebet, 
pondus  vero  dat  ordinem.  Ergo  in  his  tribus,  modo,  specie, 
et  ordine,  bonitas  creaturae  consistit,  cum  creatura  secundum 
hoc  sit  bona  quod  a  Deo  sit  disposita. 

Respondeo  dicendum,  quod  ratio  boni  in  tribus  prsedictis 
consistit,  secundum  quod  Augustinus  clicit  (de  nat.  Boni, 
cap.  m). 

Ad  hujus  autem  evidentiam  sciendum  est,  quod  aliquod 
nomen  potest  respectum  importare  dupliciter.  Uno  modo  sic 
quod  nornen  imponatur  ad  signi  ficandum  ipsum  respectum, 
sicut  hoc  nomen  pater  vel  filius  aut  patemitas  ipsa.  Queedam 
vero  nomina  dicuntur  importare  respectum,  quia  significant  rem 
alicujus  generis,  quam  comitatur  respectus,  quamvis  nomen 
non  sit  impositum  adipsum  respectum  significandum ;  sicul  hoc 
nomen  scientia  est  impositum  ad  significandum  qualitatem 
quamdam,  quam  sequitur  quidam  respectus,  non  autem  ad  si- 
gnificandum  respectum  ipsum.  Et  per  hunc  modum  ratio  boni 
respectum  implicat  :  non  quia  ipsum  nomen  boni  significet 
ipsum  respectum  solum  ;  sed  quia  significaticl  adquocl  sequitur 
respectus,  cum  respectu  ipso.  Respectus  autem,  qui  importatur 
nomine  boni,  est  habitudo  perfectivi,  secundum  quod  aliquid 
natum  est  perficere  non  solum  secundum  rationem  speciei,  sed 
secundum  esse  quod  habet  in  rebus;  hoc  enim  modo  finis 
perficit  ea  quae  sunt  ad  finem.  Cum  autem  creaturae  non  sint 
suum  esse,  oportet  quod  habeant  esse  receptum;  et  per  hoc 
eorum  esse  est  finitum  et  determinatum  per  mensuram  ejus 
in  quo  recipitur. 

Sic  igitur  inter  (1)  ista  triaquae  Augustinus  ponit  (ibid.,  cap. 
iii),  ultimum,  scilicet  ordo,  est  respectus  quem  nomen  boni 
importat ;  sed  alia  duo,  species  scilicet,  et  modus,  causant 
illum  respectum.  Species  enim  pertinet  ad  ipsam  rationem 
speciei,  quae  quidem  secundum  quod  in  aliquo  esse  habet, 
recipitur  per  aliquem  moclum  determinatum,  cum  omne  quod 
est  in  aliquo,  sit  in  eo  per  modum  recipientis.  Ita  igitur 
unumquoclque  bonum,  inquantum  est  perfectivum  secundum 
rationem  speciei  et  esse  simul,  habet  modum,  speciem  et 
ordinem.  Speciem  quidem  quantum  acl  ipsam  rationem;  moclum 
quantum  ad  esse  ;  ordinem  quantum  ad  ipsam  habitudinem 
perfectivi. 

Ad  primum  ergo  dicendum,  quod  ratio  illa  procederet,  si 
nomen  boni  esset  impositum  acl  significandum  ipsam  habitudi- 
nem;  quod  falsum  est,  ut  ex  dictis,  in  corp.  art.,  patet  :  et 
propter  hoc  ratio  non  sequitur. 

Ad  segundum  dicendum,  quod  bonum  non  differt  ratione  ab 
ente  et  uno,  ut  quasi  habeant  oppositas  rationes;  sed  quia  ratio 
boni  includit  rationem  entis  et  unius,  et  aliquid  addit. 

Ad  TERTiUMdicendum,  quod  secundumPhilosophum  in  VIII 
Metaphys.  (text.  x),  sicut  in  numeris  quaelibet  unitas  vel  addita 
vel  remota  variat  numeri  speciem ;  ita  in  definitionibus  quodlibet 
additum  vel  remotum  diversam  speciem  constituit.  Ex  ipsa 
igitur  specie  tantum  constituitur  ratio  veri,  inquantum  verum  est 
perfectivum  secundum  rationem  speciei  tantum,  ut  ex  dictis, 
art.  3  hujus  quaest.,  patet;  sed  ex  specie  simul  et  numero  con- 

(1)  Al.  non.  item  nunc. 

stituitur  ratio  boni,  quod  est  perfectivum  non  solum  secundum 
speciem,  sed  secundum  esse. 

Ad  quartum  dicendum,  quod  cum  dicit  Augustinus  (lib. 
LXXXIII,  Qua3st.,  vi),  quod  totum  malum  est  repertum  de 
privatione,  non  excludit  alia  duo  :  quia,  ut  ipse  in  eodem  libro 
dicit,  v.bi  est  aliquaspecies,  necessario  est  aliquis  modus.  Ordo 
etiam  consequitur  speciem  et  modum ;  sed  nominat  speciem 
tantum,  quia  alia  duo  ipsam  speciem  consequuntur. 

Ad  quintum  dicendum,  quod  ubicumque  est  aliquid  rece- 
ptum,  oportet  ibi esse  modum,  cum  receptum  limitetur  secundum 
recipiens;  et  ideo,  cum  esse  creaturae  essentiale  et  accidentale 
sit  receptum;  sic  modus  non  solum  invenitur  in  accidentalibus, 
sed  in  substantialibus. 

Ad  sextum  dicendum,  quod  cum  in  istis  tribus  ratio  boni 
constituatur ;  non  potuit  a  Deo  fieri  quod  aliquid  esset  bonum 
non  habens  modum,  speciem  et  ordinem ;  sicut  ab  eo  fieri 
non  potuit  quod  aliquis  esset  homo  qui  non  esset  animal 
rationale. 

Ad  sbptimum  dicendum,  quod  modus,  species  et  ordo,  sin- 
gulum  eorum  est  bonum,  non  illo  modo  dicendi  bonum  quo 
subsistens  in  bonitate  est  bonum,  sed  quo  principium  bonitatis 
bonum  est.  Unde  non  oportet  quod  singulum  eorum  habeat 
modum,  speciem  et  ordinem  :  sicut  non  oportet  quod  forma 
habeat  formam,  quamvis  sit  ens,  et  orane  ens  sit  per  formam. 
Et  hoc  est  quod  quidam  dicunt,  quod  cum  dicitur,  omnia 
habere  modum,  speciem  et  ordinem,  intelligitur  de  creatis, 
non  de  concreatis. 

Et  per  hoc  patet  solutio  ad  ogtavum. 

Ad  nonum  dicendum,  quod  quidam  dicunt,  modum,  speciem 
et  ordinem,  secunclum  quod  constituunt  bonum  naturse,  et 
secundum  quod  diminuuntur  per  peccatum,  prout  pertinent  ad 
bonum  moris,  esse  eadera  secundum  rem,  sed  differre  secun- 
dumrationem;  sicut  patet  in  voluntate,  quod  ipsa  una  et  eadem 
potest  considerari  inquantum  est  natura  qusedain;  et  sic  sunt 
in  ea  modus,  species  et  ordo,  constituentia  bonum  naturae  ;  vel 
inquantum  est  voluntas,  prout  habet  ordinem  ad  gratiam;  et 
sic  attribuitur  modus,  species  et  ordo,  quse  possunt  diminui  per 
peccatum,  quse  constituunt  bonum  moris.  Vel  potest  dici,  quod 
cum  consequatur  esse,  et  bonura  per  speciem,  modum  et  ordi- 
nem  constituatur :  sicut  est  aliud  esse  substantiale  et  accidentale , 
ita  constat  esse  aliam  formam  substantialem  et  accidentalem ; 
et  utraque  proprium  habet  modum,  et  proprium  ordinem. 

Ad  degimum  dicendum,  quod  secundum  Augustinum  in 
libro  de  natura  Boni  (cap.  xxiii,  in  princ),  modus,  spccies  et 
ordo  non  ideo  dicuntur  mala  quia  in  se  mala  sint,  sed  quia  vel 
minora  sunt  quam  esse  debeant,  vel  quia  non  accommodantur 
quibus  accommodanda  sunt;  et  ideo  ex  aliqua  privatione  circa 

modum  speciem  et  ordinem  dicuntur  mala,  non  autem  ex  se 
ipsis. 

Ad  undecimum  clicendum,  quod  verbum  Ambrosii  non  est 
hoc  modo  intelligendum  quod  lux  omnino  careat  modo,  cum 
habeat  limitatam  speciem  et  virtutem ;  sed  quia  non  determinatur 
per  respectum  aliquorum  corporalium;  eo  quod  ad  omnia 
corporalia  se  extendit,  inquantum  omnia  nata  sunt  vel  illuminari 
vel  alios  effectus  per  lucem  recipere,  ut  patet  per  Dionysium 
in  iv  capit.  cle  divinis  Nominibus. 

Ad  duodecimum  dicendum,  quod  caritas  secundum  esse 
suum  quod  habet  in  subjecto,  modum  habet,  et  sic  creatura 
qusedani  est;  prout  vero  comparatur  ad  objectum  infinitum, 
quod  Deus  est,  non  habet  modum,  ultra  quem  caritas  nostra 
procedere  non  debeat. 


QILESTIO   XXII 

DE    APPETITU    BOXI,    ET    VOLUXTATE 

(In  quindecim  articulos  divisa.) 

Primo  quaeritur,  utrum  omnia  appetant  bonum;  2°  utrum 
omnia  appetant  ipsum  Deum;  3°  utrum  appetitus  sit  qusedam 
specialis  potentia  animse;  4°  utrum  voluntas  in  rationabilibus 
sit  alia  potentia  praeter  appeiitivam  sensitivae  partis;  5°  utrum 
voluntas  aliquid  cle  necessitate  velit;  6°  utrum  voluntas  de 
necessitate  velit  quidquid  vult;  7°  utrum  aliquis  mereatur 
volendo  id  quod  cle  necessitate  vult;  8°  utrum  Deus  possit 
cogere  vohmtatem ;  9°  utrum  aliqua  creatura  possit  immutare 
vohmtatem,  vel  imprimere  aliquid  in  ipsam;  10°  utrum  voluntas 
et  intellectus  sint  eadem  potentia;  11°  utrum  vohmtas  sit 
altior  potentia  quam  intellectus,  vel  e  converso;  12°  utrum 
vohmtas  moveat  intellectum,  et  alias  vires  animse;  13°  utrum 
intentio  sit  actus  voluntatis;  14°  utrum  eodem  motu  voluntas 
velit  finem,  et  intendat  ea  quse  sunt  ad  finem;  15°  utrum  electio 
sit  actus  vohmtatis. 

ARTICULUS   PRIMUS.  —  Ltrum  omnia  bonum  appetant. 

Quaestio  est  cle  appetitu  boni  et  vohmtate ;  et  primo  quae- 
ritur,  utrum  omnia  bonum  appetant;  et  videtur  quod  non. 
Eodem  enim  modo  ens  se  habet  ad  verum  et  bonum,  cum 
convertatur  cum  utroque;  sicut  etiam  cognitio  se  habet  ad 
verum,  sic  appetitus  ad  bonum.  Non  autem  omne  ens  cognoscit 
verum.  Ergo  nec  omne  ens  appetit  bonum. 

2.  Praeterea,  remoto  priori,  removetur  posterius.  Sed  in 
animali  cognitio  appetitum  praecedit ;  cognitio  autem  nullo  modo 

se  extendit  ad  non  animata,  ut  dicamus  ea  cognoscere  oattira- 
liter.  Ergo  nec  appetitus  ad  eadem  se  extendit,  ut  dicamus  ea 
naturaliter  appetere  bonum. 

3.  Praeterea,  secundum  Boetium  in  libro  de  Hebdomad. 
(ante  med.),  unumquodque  dicitur  appetere  aliquid  inquantum 
est  sibi  simile.  Si  igitur  res  aliqua  appetit  bonum,  oportet  quod 
sit  similis  bono.  Gum  autem  similia  sint  quorum  est  qualitas 
et  forma  una,  oportet  formam  boni  esse  in  appetente  bonum. 
Sed  non  potest  esse  quod  sit  ibi  secundum  esse  naturae;  quia 
jam  ulterius  bonum  non  appeteret;  quod  enim  habet  aliquid, 
jam  non  appetit  illud.  Ergo  oportet  quod  in  appetente  bonum 
forma  boni  praeexistat  per  modum  intentionis.  Sed  in  quocum- 
que  est  aliquid  per  hunc  modum,  illud  est  cognoscens.  Ergo 
appetitus  boni  non  potest  esse  nisi  in  cognoscentibus;  et  sic 
idem  quod  prius. 

i .  Prseterea,  si  omnia  bonum  appetunt,  oportet  hoc  intelligi 
de  bono  quod  omnia  possunt  habere ;  quia  nihil  appetit  natura- 
liter  vel  rationaliter  illud  quod  est  impossibile  ipsum  habere. 
Sed  bonum  extendens  se  ad  omnia  entia,  non  est  nisi  esse. 
Ergo  idem  est  dicere  omnia  bonum  appetere,  et  onmia  esse 
appelere.  Sed  non  omnia  appetunt  esse;  immo,  ut  videtur, 
nulla;  quia  omnia  esse  habent,  et  nihil  appetit  nisi  quod  non 
habet,  ut  per  Augustinum  patet  in  lib.  de  Trinitate,  et  per  Phi- 
losophum  in  I  Phys.  (text.  lxxxi).  Ergo  non  omnia  bonum 
appetunt. 

5.  Prseterea,  unum  et  verum  et  bonum  aequaliter  cum  ente 
convertuntur.  Sed  non  omnia  entia  appetunt  unum  et  verum. 
Ergo  nec  bonum. 

6.  Prseterea,  secundum  Philosophum  (VIIEthic,  cap.  vm, 
ix,  x),  quidam  habentes  rectam  rationem,  contra  rationem 
operantur.  Non  autem  operarentur,  nisi  appeterent  vel  vellent. 
Quod  autem  est  contra  rationem,  est  malum.  Ergo  quidam 
appetunt  malum ;  non  igitur  omnia  appetunt  bonum. 

7.  Praeterea,  bonum  quod  omnia  appetere  dicuntur,  ut  Com- 
mentator  dicit  ia  princ.  Ethicorum,  est  esse.  Sed  quidam  non 
appetunt  esse,  sed  magis  non  esse,  ut  damnati  in  inferno,  qui 
etiam  mortem  animse  desiderant,  ut  penitus  non  essent.  Ergo 
non  omnia  bonum  appetunt. 

8.  Prseterea,  sicut  vires  apprehensivse  comparantur  ad  sua 
abjecta,  ita  et  appetitivae.  Sed  vis  apprehensiva  debet  esse  de- 
nudata  a  specie  sui  objecti,  ad  hoc  quod  cognoscat,  sicut 
pupilla  a  colore.  Ergo  et  appetens  bonum  debet  esse  denudatum 
a  specie  boni.  Sed  omnia  habcnt  speciem  boni.  Ergo  nihil 
appetit  bonum. 

9.  Prseterea,  operari  aliquid  propter  finem  convenit  et 
Creatori,  et  naturae,  et  agenti  a  proposito.  Sed  Creator,  et 
agens  a  proposito,  ut  homo,  operando  propter  finem,  et  desi- 

derando  vel  diligendo  bonum,  habent  cognitionem  finis  vel 
boni.  Ergo  et  natura,  quee  est  quasi  media  inter  duo,  utpote 
praasupponens  opus  creationis,  et  prsesupposita  in  opere  artis, 
si  debeat  appetere  finem  propter  quem  operatur,  oportet  quod 
ipsum  cognoscat.  Sed  non  cognoscit.  Ergo  naturalia  non 
appetunt  bonum. 

10.  Praeterea,  omne  illud  quod  appetitur,  quaeritur.  Sed 
secundum  Platonem  (in  Menone)  nihil  potest  quseri  cujus  co- 
gnitio  non  habetur  :  sicut  si  aliquis  qusereret  servumfugitivum, 
nisi  ejus  notitiam  habeat,  cum  invenit,  se  invenisse  nesciret. 
Ergo  illa  quae  non  habent  cognitionem  boni,  non  appetunt 
ipsum. 

11.  Praeterea,  appetere  finem  est  ejus  quod  ordinatur  in 
finem.  Sed  ultimus  finis,  qui  est  Deus,  non  ordinatur  in  finem. 
Ergo  non  appetit  fineni  vel  bonum;  et  ita  non  omuia  bonum 
appetunt. 

12.  Praeterea,  natura  determinata  est  ad  unum.  Si  ergo  res 
naturaliter  appetunt  bonum,  non  deberent  aliquod  bonum  aliud 
naturaliter  appetere.  Sed  naturaliter  omnia  appetunt  pacem,  ut 
patet  per  Augustinum,  xix  de  civitate  Dei  (XIV,  cap.  xn  etxm), 
et  per  Dionysium,  XII  cap.  de  divinis  Nominibus ;  et  iterum 
pulchrum  omnia  appetunt,  ut  patet  per  Dionysium,  iv  cap.  de 
divinis  Nominibus.  Ergo  non  omnia  appetunt  bonum  naturaliter. 

13.  Prseterea,  sicut  aliquis  appetit  finem  quando  non  habet, 
ita  delectatur  in  eo  jam  habito.  Sed  non  dicimus  res  inanimatas 
delectari  in  bono.  Ergo  nec  debet  dici  quod  bonum  appetant. 

Sed  contra  est  quod  Dionysius  dicit,  iv  cap.  de  diviuis  No- 
minibus  :  Exisientiapulchrum  etbonum  desiderant ;  et  omnia 
qucecumque  faciunt,  propter  lioc  quod  videtur  eis  borium, 
faciunt;  et  omnium  existentium  intentio  principium  et  finem 
habet  bonum. 

Prseterea,  Philosophus  dicit,  I  Ethic,  (VI  in  princ),  quod 
quidam  bonum  bene  definierunt ,  dicentes,  quod  bonum  est 
quod  omnia  appetunt. 

Prseterea,  omne  quod  agit,  agit  propter  finem,  ut  patet  per 
Philosophum  in  II  Metaphys.  (text  viii  et  ix).  Sed  quod  agit 
propter  aliquid,  appetit  illud.  Ergo  omnia  appetunt  finem  et 
bonum,  quod  habet  rationem  finis. 

Prseterea,  omnia  appetunt  suam  perfectionem.  Sed  unum- 
quodque  ex  hoc  quod  est  perfectum,  est  bonum.  Ergo  omnia 
appetunt  bonum. 

Respondeo  dicendum,  quod  omnia  bonum  appetunt,  non 
solumhabentiacognitionem,  sed  qme  sunt  cognitionis  expertia. 

Ad  cujus  evidentiam  sciendum  est,  quod  quidam  antiqui 
philosophi  posuerunt,  effectus  advenientes  in  natura,  ex  neces- 
sitate  prsecedentium  causarum  provenire  ;  non  ita  quod  causse 
naturales  essent  hoc  modo  dispositae  propter  convenientiam 

taliuin  effectuum  :  quotl  Philosophus  in  II  Physic.  text.  (lxv 
et  lxxxvii  et  seq.)  ex  hoc  iinprobat  quod  secundum  hoc  hujus- 
modi  convenientiae  et  utilitates  si  non  essent  aliquo  modo 
intentse,  casu  provenirent,  et  sic  non  acciderent  in  majori 
parte,  sed  in  minori,  sicut  et  cetera  quaa  casu  accidere  dicimus ; 
unde  necesse  est  dicere,  quod  omnes  res  naturales  sunt 
ordinatae  et  dispositee  ad  suos  effectus  convenientes. 

Dupliciter  autem  contingit  aliquid  ordinari  et  dirigi  in 
aliquid  sicut  in  finem  :  uno  modo  per  se  ipsum,  sicut  homo  qui 
se  ipsumdirigit  adlocum  quo  tendit;  alio  modo  ab  altero;  sicut 
sagitta  quse  a  sagittante  dirigitur  ad  determinatum  locum.  Per 
se  quidem  in.finem  dirigi  non  possunt  nisi  illa  quse  finem  co- 
gnoscunt;  oportet  enim  dirigens  habere  cognitionem  ejus  in 
quod  dirigit  :  sed  ab  alio  possunt  dirigi  in  finem  determinatum 
quae  finem  non  cognoscunt.  Sed  hoc  dupliciter  contingit.  Quan- 
doque  enim  id  quod  dirigitur  in  finem,  solummodo  impellitur 
a  dirigente,  sine  hoc  quod  aliquam  formam  a  dirigente  conse- 
quatur  propter  quam  ei  competat  talis  directio  vel  inclinatio  : 
et  talis  inclinatio  est  violenta ;  sicut  sagitta  inclinatur  a  sagittante 
ad  signum  determinatum.  Aliquando  autem  id  quod  dirigitur 
vel  inclinatur  in  finem,  consequitur  a  dirigente  vel  movente 
aliquam  ibrmam  per  quam  sibi  atlis  inclinatio  competat 
unde  et  talis  inclinatio  erit  naturalis,  quasi  habens  "princi- 
pium  naturale  :  sicut  ille  qui  declit  lapidi  gravitatem,  in- 
clinavit  ipsum  ad  hoc  quod  deorsum  naturaliter  fertur;  per 
quem  modum  generans  est  motor  in  gravibus  et  levibus,  se- 
cundum  Philosophum  in  VIII  Physic.  (text.  xxxn)  :  et  per 
hunc  modum  omnia  naturalia,  in  ea  quae  eis  conveniunt,  sunt 
inclinata,  habentia  in  se  ipsis  aliquod  inclinationis  principium, 
ratione  cujus  eorum  inclinatio  naturalis  est,  ita  ut  quodammodo 
ipsa  vadant,  et  non  solum  ducantur  in  fines  debitos  :  violenta 
enim  tantummodo  clucuntur,  quia  nil  conferunt  moventi ;  sed 
naturalia  vadunt  in  finem,  in  quantum  cooperantur  inclinanti 
et  dirigenti  per  principium  eis  inclitum.  Quod  autem  dirigitur  vel 
inclinatur  in  aliquid  ab  aliquo,  in  id  inclinatur  quod est intentum 
ab  eo  qui  inclinat  vel  dirigit;  sicut  in  idem  signum  sagitta 
dirigitur  quo  sagittator  intendit.  Undc,  cum  omnia  naturalia  na- 
turali  quamdam  inclinatione  sint  incl  nata  in  fines  suos  a  primo 
motore,  qui  est  Deus;  oportet  quod  illud  in  quod  unumquodque 
naturaliter  inclinatur,  sit  id  quod  est  volitum  vel  intentum  a 
Deo.  Deus  autem,  cum  non  habeat  alium  suoe  voluntatis  finem 
nisi  se  ipsum,  et  ipse  sit  ipsa  essentia  bonitatis  ;  oportet  quod 
omnia  alia  sint  inclinata  naturaliter  in  bonum.  Appetere  autem 
nihil  aliud  est  quam  aliquid  petere,  quasi  tenclere  in  aliquid  ad 
ipsum  ordinatum. 

Unde,  cum  omnia  sint  ordinata  et  directa  in  bonam  a  Deo, 
et  hoc  modo  quod  unicuique  insii  principium  per  quod  ipsum 

tendit  in  bonum,  quasi  petens  suum  bonum;  oportet  dicere, 
quod  omnia  naturaliter  bonum  appetant.  Si  enim  essent  omnia  in- 
clinatain  bonum  sinehoc  quodhaberentinse  aliquod  principium 
inclinationis:  possent  dicidirecta  inbonum,  sed  non  appetentia 
bonum  ;  sed  ratione  inditi  principii  dicuntur  omnia  appetere 
bonum  quasi  sponte  tendentia  in  bonum  ;  propter  quod  dicitur 
Sapient.,  yiii,  quod  divina  sapientia  disponit  omnia  suaviter, 
quia  unumquodque  ex  suo  motu  tendit  in  id  ad  quod  est  divinitus 
ordinatum. 

Ad  primum  ergo  dicendum,  quod  verum  et  bonum  quodam- 
modo  similiter  se  habent  ad  ens,  et  quodammodo  dissimiliter  : 
quia  secundum  conversionem  praedicationis  similiter  :  sicut 
enim  utrum  unumquodque  ens  est  bonum,  itaet  verum  :  sed  se- 
cundum  ordinem  causae  perficientis,  dissimiliter  :  non  enim 
verum  habet  ordinem  causae  perficientis  ad  omnia  entia,  sicut 
bonum :  quiascilicetperfectio  veriattenditursecundum  rationem 
speciei  solum :  unde  immaterialia  solum  possunt  perfici  vero, 
quia  ipsa  tantum  possunt  recipere  rationem  speciei  sine  mate- 
riali  esse  ;  bonum  vero  cum  sit  perfectivum  secundumrationem 
speciei  et  esse  simul,  potest  perficere  tam  materialia  quam 
immaterialia.  Et  ideo  omnia  possunt  appetere  bonum,  sed  non 


omnia  coamoscere  verum. 


Ad  sfxuxdum  dicendum,  quod  quidam  dicunt,  quod  sicut 
omnibus  appetitus  naturalisinest,  ita  et  congnitio  naturalis.  Sed 
hoc  non  potest  esse  verum  :  quia,  cum  cognitio  sit  per  assimi- 
lationem,  similitudo  in  esse  naturae  non  facit  cognitionem,  sed 
magis  impedit;  ratione  cujus  oportet  organa  sensuum  a  spe- 
ciebus  sensibilium  esse  denudata,  ut  possint  eas  recipere 
secundum  esse  spirituale,  quod  cognitionem  causat  :  unde  illa 
quae  nullo  modo  possunt  aliquid  recipere  nisi  materiale  secun- 
dum  esse,  nullo  modo  possunt  cognoscere;  tamen  possunt 
appetere,  inquantum  ordinatur  ad  aliquam  rem  in  esse  naturae 
existentem.  Appetitus  enim  non  respicit  de  necessitate  esse 
spirituale,  sicut  cognitio.  Unde  potest  esse  naturalis  appetitus, 
sed  non  cognitio.  Nec  tamen  hoc  prohibetur  per  hoc  quod  ap- 
petitus  in  universalibus  cognitionem  sequitur  :  quia  in  rebus 
naturalibus  sequitur  apprehensionem  vel  cognitionem;  non 
tamen  ipsorum  appetentium,  sed  illius  qui  ea  in  finem  ordinat. 

Ad  tertium  dicendum,  quod  omne  quod  appetit  aliquid, 
appetit  illud  inquantum  habet  aliquam  similitudinem  cum  ipso. 
Nec  similitudo  illa  sufficit  quae  est  secundum  esse  spirituale ; 
alias  oporteret  ut  animal  appeteret  quidquid  cognoscit ;  sed 
oportet  quod  sit  similitudo  secundum  esse  naturae.  Sed  haec 
similitudo  attenditur  dupliciter.  Unomodo  secundumquodforma 
unius  secundum  actum  perfectum  est  in  alio ;  et  tunc  ex  hoc 
quod  aliquid  sic  assimilatur  fini,  non  tendit  in  finem,  sed  quie- 
scit  in  fine.  Alio  modo  ex  hoc  quod  forma  unius  est  in  alio  in- 

complete,  idest  in  potentia;  et  sic,  secundum  quod  aliquid 
habet  in  se  formam  finis  et  boni  in  potentia,  tendit  in  bonum 
vel  in  finem,  et  appetit  ipsum.  Et  secundum  hunc  modum  ma- 
teria  dicitur  appetere  formam,  inquantum  est  in  ea  forma  in 
potentia.  Et  ideo,  quanto  ista  potentia  magis  est  perfecta  et 
propinquior  est  actui,  tanto  causat  vehementiorem  inclinatio- 
nem ;  ex  quo  contingit  utpmnis  motus  naturalis  in  fine  intendatur ; 
quando  id  quod  tendit  in  finem,  jam  est  fini  similius. 

Ad  quartum  dicendum,  quod  cum  dicitur,  Omnia  bonum 
appetunt,  non  oportet  bonum  determinari  ad  hoc  vel  illud  :  sed 
in  communitate  accipi  :  quia  unumquodque  appetit  bonum  na- 
turaliter  sibi  conveniens.  Si  tamen  ad  aliquod  unum  bonum  de- 
terminetur,  hoc  unum  erit  esse.  Nec  hoc  prohibetur  per  hoc 
quod  omnia  esse  habent ;  appetunt  enim  ejus  continuationem  : 
et  quod  habet  esse  in  actu  uno  modo,  habet  esse  inpotentia  alio 
modo:  sicut  aer,  et  potentia  ignis ;  et  sic  quod  non  (1)  habet 
esse  actu,  appetit  esse  actu. 

Ad  quintum  dicendum,  quod  unum  et  verum  non  habent 
rationem  finis,  sicut  et  bonum ;  et  ideo  nec  rationem  appetibilis 
dicunt. 

Ad  sextum  dicendum,  quod  illi  qui  operantur  contra  ratio- 
nem,  appetunt  bonum  per  se  ;  utpote  qui  fornicatur,  attendit  ad 
id  quod  est  borium  et  delectabile  secundum  sensum;  sed  quod 
sit  malum  secundum  rationem,  est  prseter  intentionem  ejus. 
Unde  bonum  est  desideratum  per  se,  malum  vero  per  accidens. 

Ad  septimum  dicendum,  quod  sicut  aliquid  se  habet  ad  hoe 
quod  sit  bonum,  ita  ad  hoc  quod  sit  appetibile.  Dictum  est 
autem  supra,  queest.  prsec,  art.  5,  quod  secundum  esse  sub- 
stantiale  non  dicitur  aliquid  bonum  simpliciter  et  absolute,  nisi 
superaddantur  perfectiones  aliae  debitae  :  et  ideo  ipsum  esse 
substantiale  non  est  absolute  appetibile  nisi  debitis  perfectioni-» 
bus  adjunctis.  Unde  Philosophus  dicit  in  I  Ethicor.  (V,  cap.  i 
circ.  med.)  :  omnibus  delectabile  est  esse.  Non  oportet  autem 
accipere  malam  vitam  et  corruptam  in  tristitiis  :  hsec  est  enim 
mala  simpliciter,  et  simpliciter  fugienda,  quamvis  sit  appetibilis 
secundum  quid.  Ejusdem  autem  rationis  est  in  appetendo  et 
fugiendo,  aliquid  esse  bonum  et  corruptivum  mali,  vel  esse 
malum  etcorruptivumboni.  Nam  ipsum  careremalo  dicimusbo- 
num,  secundum  Philosophum  in  V  Ethic.  Non  esse  igitur  accipit 
rationem  boni,  inquantum  tollit  esse  in  tristitiis  vel  in  malitia, 
quod  est  malum  simpliciter,  licet  sit  bonum  secundum  quid.  Et 
perhunc  modum  non  esse  potest  desiderari  sub  ratione  bonL 

Ad  octavum  dicendum,  quod  in  apprehensivis  potentiis  non 
semper  hoc  est  verum  quod  potentia  denudetur  totaliter  a  spe- 
cie  sui  objecti  :  hoc  enim  fallit  in  illis  potentiis  quse  habent 
objectum   universale,   sicut   intellectus,   cujus    objectum    est 

(1)  Al.  deest  non. 

quiddilas,  cum  tamen  habeat  quidditatem :  oportet  tamen 
quod  sit  denudatus  a  formis  illis  quas  recipit.  Fallit  etiam  in 
tactu,  propter  hoc  quod,  si  habeat  specialia  objecta,  sunt 
tamen  de  necessitate  animalis.  Unde  organum  ejus  non 
potest  esse  omnino  absque  calido  et  frigidc  :  est  tamen  quo- 
dammodo  praeter  calidum  et  frigidum,  inquantum  est  merdie 
complexionatum,  medium  autem  neutrum  extremorum  est. 
Appetitus  autem  habet  objectum  commune,  scilicet  bonum; 
unde  non  est  denudatus  totaliter  a  bono,  sed  ab  illo  bono 
quod  appetit;  habet  tamen  illud  in  potentia,  et  secundum 
hoc  similatur  illi ;  sicut  et  potentia  apprehensiva  est  in  potentia 
ad  speciem  sui  objecti. 

Ad  nonum  dicendum,  quod,  sicut  ex  dictis,  in  corp.  art. 
patet,  in  omni  dirigente  in  finem  requiritur  cognitio  finis, 
Natura  autem  non  dirigit  in  linem,  sed  dirigitur.  Deus  autem, 
et  agens  a  proposito  quodlibet,  dirigunt  in  finem;  et  ideo  opor- 
tet  quod  habeant  finis  cognitionem,  non  autem  res  naturalis. 

Ad  decimum  dicendum,  quod  ratio  illa  procedit  recte  de  eo 
quod  appetit  finem,  quasi  se  ipsum  in  finem  dirigens;  quia  in 
eo  requiritur  quod  sciat  cum  ad  finem  perventum  fuerit;  non 
autem  oportet  in  eo  quod  tantum  in  finem  dirigitur. 

Ad  undegimum  dicendum,  quod  per  eamdem  naturam  aliquid 
tendit  in  finem  quem  nondum  habet,  et  delectatur  in  fine  cum 
habet  jam;  sicut  per  eamdem  naturam  terra  movetur  deorsum 
et  quiescit  ibi.  Fini  ergo  ultimo  non  competit  tendere  in  finem, 
sed  se  ipso  fine  fruitur.  Et  hoc  licet  proprie  appetitus  dici  non 
possit,  est  tamen  quoddanrad  genusappetituspertinens,  a  quo 
omnis  appetitus  derivatur.  Ex  hoc  enim  quod  Deus  se  ipso 
fruitur,  alia  in  se  dirigit. 

Ad  duodegimum  dicendum,  quod  appetitum  terminari  ad 
^onum  et  pacem  et  pulchrum,  non  est  terminari  in  diversa.  Ex 
hoc  enim  ipso  quod  aliquid  appetit  bonum,  appetit  simul  pul- 
chrum  et  pacem :  pulchrum  quidem,  inquantum  est  in  se  ipso 
modificatum  et  specificatum,  quod  in  ratione  boni  includitur; 
sed  bonum  addit  ordinem  perfectivi  ad  alia.  Unde  quicumque 
appetit  bonum,  appetit  hoc  ipso  pulchrum.  Pax  autem  importat 
remotionem  perturbantium  et  impedientium  adeptionem.  Ex  hoc 
autem  ipso  quod  aliquid  desideratur,  desideratur  remotio  iin- 
pedimentorum  ipsius.  Unde  et  eoclem  appetitu  appetitur  bonum, 
pulchrum,  et  pax. 

Ad  degimumtertium  dicendum,  quod  delectatio  in  ratione 
sui  includit  rationem  boni,  quod  delectat  :  propter  hoc  non 
possunt  delectari  in  fine  haloito  nisi  ea  quse  cognoscunt  finem  : 
sed  appetitus  cognitionem  non  importat  in  appetente,  ut  ex 
dictis  patet.  Tamen  large  et  improprie  accipiendo  delectationem, 
Dionysius  dicit  (in  iv  cap.  de  divin.  Nomin.),  quod  pulchrum 
et  bonum  est  omnibus  desiderabile  et  amicabile. 

AHTICULUS  II.  —  Utrum  omnia  Denm  ipsum  appetant. 
(I  part.,  quaest.  xliv,  art.  4.) 

Secando  quaeritur,  utrum  omnia  appetant  ipsum  Deum;  et 
videtur  quod  non.  Res  enim  ordinatur  in  Deum  ut  est  cognos- 
cibilis  et  appetibilis.  Sed  non  omnia  quae  ordinantur  inipsum  ut 
est  cognoscibilis,  cognoscunt  Deum.  Ergo  nec  omnia  quee 
ordinantur  in  ipsum  ut  appetibile,  appetunt  ipsum. 

2.  Prseterea,  bonum  quod  est  ab  omnibus  desideratum,  se- 
cundum  Philosophum  in  II  Ethic.  in  princ,  est  esse,  ut  ibidem 
vult  Commentator.  Sed  Deus  non  est  esse  omnium.  Ergo  Deus 
non  est  illucl  bonum  quod  ab  omnibus  est  desideratum. 

3.  Prseterea,  nulius  appetit  bonum  quodrefugit.  Sedquidam 
refugiunt  Deum,  cum  odiant  ipsum,  ut  habetur  in  Psalm.  lxxiii, 
23  :  Superbia  eorum  qui  te  oderunt,  ascendit  semper;  et 
Job..  xxi,  1  i,  dicitur  :  Dixerunt  Deo : Recede anobis.  Ergonpn 
omnia  appetunt  Deum. 

L  Praeterea,  nullus  appetit  id  quod  habet.  Sed  quidam, 
sicut  beati,  qui  eo  fruuntur,  habent  ipsum  Deum.  Ergo  non 
omnia  Deum  appetunt. 

5.  Praeterea,  naturalis  appetitus  non  est  nisi  ejus  quod 
potest  haberi.  Sed  sola  rationalis  creatura  potesthabereDeum, 
cum  sola  sit  adimaginem,eteoipsoimagoI)eisitquocapaxejus 
est,  ut  Augustinus  dicitin  lib.  de  Trinit.  (XIV.  cap.  viii,  parum 
a  princ).  Ergo  non  omnia  naturaliter  appetunt  Deum. 

Sed  contra  est  quod  Augustinus  dicit  in  lib.  Solil.  :  Deum 
diligit  quidquid  diligere  potest.  Sed  omnia  possunt  diligere, 
quia  omnia  appetunt  bonum.  Ergo  omnia  appetunt  Deum. 

Pneterea,  unumquodque  appetit  naturaliter  fincixi  suum 
propter  quem  est.  Sed  omnia  sunt  ordinata  in  Deum  sicut  in 
iinem  :  Proverb.,  xvi,  i  :  Universa  propter  semetipsum 
operatus  est  Dominus.  Ergo  omnianaturaliterappetunt  Deum. 

Respondeodicendum,  quodornnianaturaliterappetuntDeum 
implicite,  non  autem  explicite. 

Ad  cujus  evidentiam  sciendum  est,  quodsecunda  causa  non 
potest  influere  in  suum  effectum  nisi  inquantum  recipit  virtutem 
primae  causae.  Sicut  autem  influere  causae  efficientis  est  agere; 
ita  influere  causae  finalis  est  appeti  et  desiderari.  Et  ideo,  sicut 
secundarium  agens  non  agit  nisi  per  virtutem  primi  agentis 
existentem  ineo;  ita  secundarius  finis  non  appetitur  nisi  per 
virtutem  finis  principalis  in  eo  existentem ;  prout  scilicet  est 
ordinatum  in  illud,  vel  habet  similitudinem  ejus.  Et  ideo,  sicut 
Deus,  propter  hoc  quod  est  primum  efficiens,  agit  in  omni 
agente  ;  ita  propter  hoc  quod  est  ultimus  linis,  appetitur  in  omni 
line.  Sed  hoc  est  appetere  ipsum  Deum  implicite ;  sic  enim 
virtus  prrmae  causae  est  in  secunda,  ut  principia  in  conclusio- 
nibus  :  resolvere  autem  conclusionesinprincipia,  vel  secundas 

34  DE   VERITATE.    QUEST.   XXII,    ART.   III. 

causas  in  primas,  est  tantum  virtutis  rationalis.  Unde  sola 
rationalis  natura  potest  secundarios  fines  in  ipsum  Deum  per 
quamdam  viam  resolutionis  inducere,  ut  sic  ipsum  Deum 
explicite  appetat.  Et  sicut  in  demonstrativis  scientiis  non  recte 
sumitur  conclusio  nisi  per  resolutionem  in  prima  principia  ;  ita 
appetitus  creaturae  rationalis  non  est  rectus  nisi  per  appetitum 
explicitum  ipsius  Dei,  actu  vel  habitu. 

Ad  primum  ergo  dicenclum,  quod  omnia  cognoscentia 
cognoscunt  implicite  Deum  in  quolibet  cognito.  Sicut  enimnihil 
habet  rationem  appetibilis  nisi  per  similitudinem  primae  boni- 
tatis ;  ita  nihil  est  cognoscibile  nisi  per  similitudinem  primae 
veritatis. 

Ad  segundum  dicendum,  quod  ipsum  esse  est  similitudo 
divinae  bonitatis ;  unde  inquantum  aliqua  desiderant  esse, 
desiderant  Dei  similitudinem  et  Deum  implicite. 

Ad  tertium  dicendum,  quod  Deus  duphciter  potest  consi- 
derari;  vel  in  se,  vel  in  effectibus  suis.  In  se  quidem,  cum  sit 
ipsa  essentia  bonitatis,  non  potest  non  diligi ;  unde  ab  omnibus 
videntibus  eum  per  essentiam  diligitur,  et  ibi  quantum  quisque 
cognoscit,  tantum  diligit.  Sed  in  aliquibus  effectibus  suis  in- 
quantum  sunt  contrarii  voluntati,  sicut  sunt  poenae  illatae,  vel 
praecepta  quae  gravia  videntur,  ipse  Deus  refugitur,  et  quodam- 
modo  odio  habetur.  Ettamen  oportet  quodilli  qui  eum  quantum 
ad  aliquos  effectus  odiunt,  in  aliis  effectibus  diligant  eum;  sicut 
ipsi  deemones,  secundum  Dionysium  (in  iv  cap.  de  divinis 
Noniin.),  appetunt  esse  et  vivere  naturaliter;  et  in  hoc  ipsum 
Deum  appetunt  et  diligunt. 

Ad  quartum  clicendum,  quod  beati  qui  jam  fruuntur  Deo, 
appetunt  fruitionis  continuitatem;  et  iterum  ipsa  fruitio  est 
sicut  jam  quidam  habitus  perfectus  suo  appetibili,  quamvis 
nomen  appetitus  imperfectionem  importet. 

Ad  quintum  dicendum,  quod  sola  creatura  rationalis  est 
capax  Dei,  quia  ipsa  sola  potest  ipsum  cognoscere  et  amare 
explicite;  secl  aliae  creaturae  participant  divinam  similitudinem, 
et  sic  ipsum  Deum  appetunt. 

ARTICULUS  III.  —  Utrwn  appetitns  sit  qusedam  specialis  animm 
potentia.  —  (I  part.,  qusest.  lxxx,  art.  1.) 

Tertio  quaeritur,  utrum  appetitus  sit  quaedam  specialis 
potentia  animee;  et  vicletur  quod  non.  Potentiae  enim  animae 
non  ordinantur  nisi  ad  opera  vitse.  Sed  opera  vitae  dicuntur 
quibus  animata  ab  inanimatis  distinguuntur;  sed  secundum 
appetere  non  distinguuntur  animata  ab  inanimatis,  quia  inani- 
mata  bonumappetunt.  Ergo  appetitus  non  est  specialis  potentia 
animae. 

2.  Praeterea,  appetitus  nihil  aliud  esse  videtur  quam  quaedam 
dilectio  in  flnem.  Sed  appetitus  naturalis  sufficit  ad  hoc  quod 

aliquid  per  ipsum  dirigatur  in  finem.  Ergo  non  oportet  appetitum 
superaddi  animalem,  quee  sit  specialis  potentia  animae. 

3.  Praeterea,  operationes  et  potentiae  differunt  penes 
terminos.  Sed  idem  est  terminus  appetitus  naturalis  et  ani- 
malis,  scilicet  bonum.  Ergo  eadem  est  potentia  vel  operatio. 
Sed  appetitus  naturalis  non  est  potentia  animae.  Ergo  nec 
animalis. 

4.  Praeterea,  appetitus  est  rei  non  habitae,  secundum  Augus- 
tinum.  Sed  in  animalibus  jam  per  cognitionem  bonum  habetur. 
Ergo  cognitionem  boni  non  sequitur  in  animalibus  aliquis 
appetitus"qui  specialem  requirat  potentiam. 

5.  Praeterea,  specialis  potentia  ordinatur  ad  specialem 
actum,  non  autem  ad  actum  communem  omnibus  animae  po- 
tentiis.  Sed  appetere  bonum  est  commune  omnibus  potentiis 
animae  :  quod  patet  ex  hoc  quod  quselibet  potentia  appetit 
suum  objectum,  et  delectatur  in  ipso.  Ergo  appetitus  non  est 
specialis  potentia  animae. 

Pra3terea  si  potentia  appetitiva  appetit  bonum ;  aut  appetit 
bonum  communiter,  aut  bonum  proprie  sibi.  Si  autem  appetit 
bonum  communiter ;  cum  alia  potentia  appetatbonum  particulare, 
appetitiva  potentia  non  erit  specialis  potentia,  sed  universalis. 
Si  autem  appetat  bonum  sibi ;  cum  quaalibet  alia  potentia  sibi 
bonum  appetat,  pari  ratione  quaelibet  alia  potentia  dici  poterit 
appetitus.  Ergo  non  erit  aliqua  potentia  quse  specialiter  debeat 
dici  appetitus. 

Sed  contra  est  quod  Pbilosopbus  appetitum  posuit  specia- 
lern  potentiam  animae  in  III  de  Anima  (text.  xlviii  et  seqq.). 

Respondeo  dicendum,  quod  appetitus  est  specialis  potentia 
animae. 

Ad  cujus  evidentiam  sciendumest,  quod  cum  potentiae  animae 
ordinentur  ad  opera  quse  sunt  animatorum  propria;  secundum 
hoc  aliqua  operatio  habet  quod  ad  eam  specialis  potentia  animae 
deputetur,  quod  ipsa  est  propria  operatio  animati.  Invenitur 
autem  aliqua  operatio  quae  secundum  unum  modum  communis 
est  animatis  et  non  animatis  :  sed  secundum  alium  modum  est 
animatorum  propria;  sicut  moveri  et  generari.  Res  enim  spiri- 
tuales  absolute  habent  naturam  ut  moveant,  sed  non  ut  move- 
antur  :  corpora  autem  moventur  quidem;  et  quamvis  unum 
possit  alterum  rnovere,  non  tamen  aliquod  eorum  potest  movere 
se  ipsum ;  quia  illa  qruae  movent  se  ipsa,  ut  probatur  in  VIII 
Phys.  ftext.  xxviii  et  xxx),  dividuntur  in  duas  partes,  quarum 
una  est  movens,  et  alia  est  mota.  Quod  quidem  in  rebus  pure 
corporalibus  esse  non  potest ;  quia  formae  earum  non  possunt 
esse  moventes,  quarnvis  possint  esse  motus  principium,  ut  quo 
aliquid  movetur :  sicut  in  motu  terrae  gravitas  est  principium 
quo  rnovetur,  non  tamen  est  motor.  Et  hoc  contingit  tum  propter 
simplicitatem  corporum  inanimatorum,  quae  non  habent  tantam 

diversitatem  in  partibus  ut  una  possit  esse  movens,  et  alia 
mota;  tum  propter  ignobilitatem  et  materialitatem  formarum. 
Quae  quia  longe  distant  a  formis  separatis,  quarum  est  movere  : 
non  retinent  ut  movere  possint,  sed  solum  ut  sint  motus  prin- 
cipia.  Res  vero  aniinatae  sunt  compositae  ex  natura  spirituali 
et  corporali ;  unde  potest  esse  in  eis  una  pars  movens  et  alia 
mota,  tam  secundum  motum  localem,  quam  secundum  alios 
motus.  Et  ideo,  inquantum  moveri  efficitur  hoc  modo  propria 
actio  ipsorum  animatorum,  ut  ipsa  se  ipsa  moveant  ad  deter- 
minatas   species  motus  ;  inveniuntur  in  animalibus  speciales 
potentise   orclinatae;  sicut    ad  motum  localem  in  animalibus 
vis  motiva,  in  plantis  vero  et  in  animalibus  communiter  vis 
augmentativa  ad  motum  augmenti,  nutritiva  ad  motum  altera- 
tionis,  generativa  ad  motum  generationis.  Similiter  appetere, 
quod  quoclammodo  commune  est  omnibus,   fit  quodammodo 
speciale  animatis,  scilicet  animalibus,  inquantum  in  eis  inve- 
nitur  appetitus,  etmovens  appetitum.  Ipsum  enim  bonum  appre- 
hensum  est  movens  appetitum,  secunclum  Philosophum  in  III 
de  Anima  (text.  xlix).  Unde,  sicut  animalia  moventur  ex  se 
prae  aliis,  ita  et  appetuntex  se;  et  propter  hoc,  sicut  vis  motiva 
est  specialis  potentia  in  anima,  ita  et  vis  appetitiva. 
Ad  primum  ergo  patet  solutio  per  antedicta. 
Ad  segundum  dicendum,    quod   quia   animalia  nata   sunt 
participare  clivinam  bonitatem  eminentius  ceteris  inferioribus 
rebus,  inde  est  quod  indigent  multis  operationibus  et  auxiliis 
ad  suam  perfectionem ;  sicut  qui  potest  consequi  perfectam 
sanitatem  multis  exercitiis,  est  proquinquior  sanitati  quam  ille 
qui  non  potest  percipere  nisi  modicam  sanitatem,  et  ob  hoc 
non  indiget  nisi  modico  exercitio,  secundum  exemplum  Philo- 
sophi,  in  II  Cceli  et  mundi  (I,  text.  lxii).  Et  ideo,  cum  appetitus 
naturalis  sit  cleterminatus  ad  unum,  nec  possit   esse  multi- 
formis,  utin  tot  diversa  se  extendat  quod  animalia  indigent: 
necessariumfuitut  animalibus  superaddereturappetitus  animalis 
consequens  apprehensionem;  utex  multitudine  apprehensorum, 
animal  in  cliversa  feratur. 

Ad  tertium  dicenclum,  quod  quamvis  bonum  appetatur  tam 
per  appetitum  animalem  quam  perappetitum  naturalem;  tamen 
per  naturalem  appetitum  non  appetit  aliquid  bonum  ex  se  ipso, 
sicut  per  animalem;  et  ideo  ad  appetendum  bonum  appetitu 
animali  exigitur  potentia,  quse  non  exigitur  acl  appetendum  per 
appetitum  naturalem.  Et  propterea  bonum  in  quod  tendit  ap- 
petitus  naturalis,  est  determinatum  et  uniforme  ;  nonautem  est 
ita  de  bono  quod  appetitur  per  appetitum  animalem ;  et  potest 
simile  induci  de  virtute  motiva. 

Ad  quartum  dicendum,  quod  appetens  bonum  non  qugerii 
habere  bonum  secundum  esse  intentionale,  qualiter  a  cognos- 
cente  habetur,  sed  secundum  esse  essentiale;  et  ideo  per  hoc 

quod  animal  habet  bonum  ut  cognoscens  ipsum,  non  excluditur 
quin  possit  ipsum  appetere. 

Ad  quintum  dicendum,  quod  unaquaeque  potentia  appetit 
suum  objectum  appetitu  naturali;  sed  appetitus  naturalis  ad 
specialem  potentiam  pertinet.  Et  quia  appetitus  naturalis  est  de- 
terminatus  ad  unum,  animalis  autem  sequiturapprehensionem  ; 
inde  est  quod  singulae  potente  appetuntbonum  determinatum, 
sed  vis  appetitiva  appetit  quodcumque  bonum  apprehensum. 
Nec  tamen  sequitur  quod  sit  generalis ;  quia  bonum  commune 
appetit  speciali  modo. 

Unde  patet  solutio  ad  ultimum. 

ARTICULUS  IV.  —  Utrum  voluntas  in  rationalibus  sil  alia  potentia 
pr&ter  appetitivam  sensitivx  partis.  —  (I  part.,  quaest.  lxxx, 
art.  2.) 

Quarto  quaeritur,  utrum  voluntas  in  rationalibus  sit  alia 
potentia  prseter  appetitivam  sensitivae  partis ;  et  videtur  quod 
non.  Accidentalis  enim  differentia  objectorum  non  diversificat 
potentias.  Sed  objecta  voluntatis  et  appetitus  non  differunt  nisi 
per  differentias  accidentales  boni,  quod  per  se  est  objectum 
appetitus  ;  non  enim  videntur  aliter  differre,  nisi  quod  voluntas 
est  boni  apprehensi  per  intellectum,  appetitus  autem  sensibilis 
est  boni  apprehensi  per  sensum ;  quae  accidunt  bono  inquantum 
est  bonum.  Ergo  voluntas  non  est  alia  potentia  ab  appetitu. 

2.  Praeterea,  vis  appetitiva  sensitiva  et  intellectiva  differunt 
per  particulare  et  universale  ;  quia  sensus  apprehendit  particu- 
laria,  intellectus  universalia.  Sed  per  hoc  non  potest  distingui 
appetilus  sensitivse  partis  et  intellectivae ;  quia  omnis  appetitus 
est  boni  in  rebus  existentis,  quod  non  est  universale,  sed  sin- 
gulare.  Ergo  non  debet  dici  quod  appetitus  rationalis,  qui  est 
voluntas,  sit  alia  potentia  ab  appetitu  sensitivae  partis,  per 
modum  quo  intellectus  est  alia  potentia  a  sensu. 

3.  Praeterea,  sicut  apprehensionem  sequitur  appetitiva,  ita 
appetitivam  sequitur  vis  motiva.  Sed  motiva  non  est  alia  et  alia 
in  rationalibus  et  irrationalibus.  Ergo  nec  appetitiva;  et  sic 
idem  quod  prius. 

4.  Praeterea,  Philosophus  in  I  de  Anima  (II,  text.  xxvn), 
distinguit  quinque  generapotentiarum  animae  et  operationum  : 
quorum  unum  includit  generationem,  nutritionem  et  augmen- 
tum;  secundum,  sensum  ;  tertium,  appetitum  ;  quartum,  motum 
secundum  locum  ;  quintum,  intellectum;  ubiintellectus  a  sensu 
distinguitur,  non  autem  appetitus  intellectivus  ab  appetitu 
sensitivo.  Ergo  videtur  quod  non  distinguatur  potentiaappetitiva 
superior  ab  inferiori,  sicut  potentia  apprehensiva  superior  a 
potentia  apprehensiva  inferiori. 

Sed  contra  est  quod  Philosophus,  in  III  de  Anima  (text.  lvii, 
et  praeced.),  distinguit  voluntatem  ab  appetitu  sensitivo. 

Praeterea,  quaecumque  sunt  ordinata  ad  invicein,  oportet 
esse  distincta.  Sedappetitus  intellectivus  est  superior  appetitu 
sensitivo,  secundum  Philosophum  in  III  de  Anima  (text.  lvii), 
et  movet  ipsum  ut  sphsera  sphaeram,  ut  ibidem  dicitur.  Ergo 
voluntas  est  alia  potentia  ab  appetitu  sensitivo. 

Respondeo  dicendum,  quocl  voluntas  est  alia  potentia  ab 
appetitu  sensitivo. 

Ad  cujus  evidentiam  sciendum  est,  quod  sicut  appetitus 
sensitivus  distinguitur  ab  appetitu  naturali  propter  perfectiorem 
modum  appetendi,  ita  appetitus  rationalis  ab  appetitu  sensitivo. 
Quanto  enim  aliqua  natura  est  Deo  proquinquior,  tanto  expres- 
sior  in  ea  divinae  dignitatis  similitudo  invenitur.  Hoc  autem  ad 
divinam  dignitatem  pertinet  ut  omnia  moveat  et  inclinet  et 
dirigat,  ipse  a  nullo  alio  motus  vel  inclinatus  vel  directus.  Unde, 
quanto  aliqua  natura  est  Deo  vicinior,  tanto  minus  ab  eo  incli- 
natur,  et  magis  nata  est  se  ipsam  inclinare.  Natura  igitur  in- 
sensibilis,  quse  ratione  suae  materialitatis  est  maxime  a  Deo 
remota,  inclinatur  quidem  in  aliquem  finem,  non  tamen  est  in 
ea  aliquid  inclinans,  sed  solummodo  inclinationis  principium, 
ut  ex  praedictis,  art.  1  hujus  quaast,  patet.  Natura  autem  sen- 
sitiva  ut  Deo  proquinquior,  in  se  ipsa  habet  aliquod  inclinans, 
scilicet  appetibile  apprehensum  ;  sed  tamen  inclinatio  ipsa  non 
est  in  potestate  ipsius  animalis  quod  inclinatur,  sed  est  ei 
aliunde  determinata.  Animal  enim  acl  aspectum  delectabilis  non 
potest  non  concupiscere  illud ;  quia  illa  animalia  non  habent 
dominium  suae  inclinationis  ;  unde  non  agunt,  sed  magis 
aguntur,  secundum  Damascenum;  et  hoc  icleo  quia  vis  appe- 
titiva  sensibilis  habet  organum  corporale,  et  ideo  vicinatur  clis- 
positionibus  materiae  et  rerum  corporalium,  utmoveatur  magis 
quam  moveat.  Sed  natura  rationalis,  quas  est  Deo  vicinissima, 
non  solum  habet  inclinationem  in  aliquid  sicut  habent  inanimata, 
nec  solum  movens  hanc  inclinationem  quasi  aliunde  eis  deter- 
minatam,  sicut  natura  sensibilis  ;  sed  ultra  hoc  habef  in  potes- 
tate  ipsam  inclinationem,  ut  non  sit  ei  necessarium  inclinari 
ad  appetibile  apprehensum,  sed  possit  inclinari  vel  non  incli- 
nari ;  et  sic  ipsa  inclinatio  non  determinatur  ei  ab  alio,  sed  a 
se  ipsa.  Et  hoc  quidem  competit  eiinquantum  non  utitur  organo 
corporali :  et  sic  recedens  a  natura  mobilis,  accedit  ad  naturam 
moventis  etagentis.  Quod  autem  aliquid  determinet  sibi  inclina- 
tionem  in  finem,  non  potest  contingere  nisi  cognoscat  finem,  et 
habitudinem  finis  in  ea  quae  sunt  ad  finem;  quod  est  tantum 
rationis.  Et  icleo  talis  appetitus  non  determinatus  ex  aliquo  alio 
de  necessitate,  sequitur  apprehensionem  rationis;  unde  appe- 
titus  rationalis,  qui  voluntas  dicitur,  estaliapotentia  ab'appetitu 
sensibili. 

Ad  primum  ergo  dicendum,  quod  voluntas  ab  appetitu  sen- 
sibili  non  distinguitur  directe  per  hoc  quod  est  sequi  apprehen- 

sionem  hanc  vel  illam ;  sed  ex  hoc  quod  est  determinare  sibi 
inclinationem,  vel  habere  inclinationem  determinatam  ab  alio  ; 
quse  duo  exigunt  potentiam  non  unius  modi.  Sed  talis  diversitas 
requirit  diversitatem  apprehensionum  ut  ex  prsedictis,  artic. 
prcecedente,  ad  secundum,  patet.  Unde  quasi  ex  consequenti 
accipitur  distinctio  appetitivarum  virium  penes  distinctionem 
apprehensivarum,  et  non  principaliter. 

Ad  secundum  dicendum,  quod  quamvis  appetitus  semper 
intendat  ad  aliquid  in  rerumnatura  existens,  quod  est  per  modum 
particularis,  et  non  universalis;  tamen  ad  appetendum  quan- 
doque  movetur  per  apprehensionem  alicujus  universalis  con- 
ditionis ;  sicut  appetimus  hoc  bonum  exhac  consideratione  qua 
consideramus  simpliciter  bonum  esse  appetendum  ;  quandoque 
vero  per  apprehensionem  particularis  secundum  suam  particu- 
laritatem.  Et  ideo  sicut  appetitus  ex  consequenti  distinguitur 
per  differentiam  apprehensionis  quam  sequitur,  ita  ex'  conse- 
quenti  distinguitur  per  universale  et  particulare. 

Ad  tertium  dicendum,  quod  cum  motus  et  operationes  sint 
in  singularibus,  et  ab  universali  propositione  non  possit  fieri 
descensus  ad  conclusionem  particularem  nisi  mediante  assum- 
ptione  particulari ;  non  potest  universalis  conceptio  intellectus 
applicari  ad  electionem  operis,  quse  est  quasi  conclusio  in  ope- 
rabilibus,  ut  dicitur  in  VII  Ethic.  (VI,  cap.  n,  circa  fln.),  nisi 
mediante  apprehensione  particulari.  Etideomotus  quisequitur 
apprehensionem  universalem  intellectus  mediante  particulari 
apprehensione  sensus,  non  requirit  aliam  potentiam  motivam 
respondentem  intellectui,  et  aliam  respondentem  sensui,  sicut 
est  de  appetitu  qui  immediate  sequitur  apprehensionem,  et 
potentia  motiva  imperata,  de  qua  objectio  tangit,  quse  est  vis 
affixa  musculis  et  nervis  :  unde  non  potest  esse  intellectivae 
partis,  quae  organo  non  utitur. 

Ad  quartum  dicendum,  quod  sensus  et  intellectus  differunt 
per  rationes  apprehensibiles  inquantum  est  apprehensibile, 
propter  hoc  quod  ad  diversa  genera  pertinent  potentiarum  : 
sensus  enim  tenet  in  apprehendendo  particulare,  intellectus 
autem  in  apprehendendo  universale.  Appetitus  vero  superior  et 
inferior  non  differunt  per  differentias  appetibilis  inquantum  est 
appetibile,  cum  in  idem  tendat  bonum  quandoque  uterque 
appetitus ;  sed  differunt  penes  diversum  modum  appetendi, 
ut  ex  dictis,  artic.  praeced.,  patet :  et  ideo  suntquidem  diversae 
potentiae,  sed  non  diversa  potentiarum  genera. 

ARTICULUS  V.  —  Itrum  voluntas  quippiam  de  necessitate  velit. 
(I  part.,  qusest.  lxxxii,  art.  1.) 

Quinto  quseritur,  utrum  voluntas  aliquid  cle  necessitate  velit; 
et  videtur  quod  sic.  Quia,  secundum  Augustinurn  in  XIII  de 
Trinit.  (cap.  iv),  beatitudinem  omnes  una  voluntate  expetunt. 

Sed  quod  ab  omnibus  communiter  expetitur,  de  necessitate 
expetitur  :  si  enim  non  de  necessitate,  contingeret  ab  aliquo 
non  expeti.  Ergo  voluntas  de  necessitate  aliquid  expetit. 

2.  Praeterea,  omne  motivum  perfectse  virtutis  de  necessitate 
movet  suum  mobile.  Sed  secundum  Philosophum  in  III  de 
Anima  (text.  liv),  bonum  est  motivum  voluntatis,  secundum 
quod  apprehenditur.  Ergo,  cum  aliquid  sit  perfectum  bonum, 
sicut  Deus  et  beatitudo,  ut  dicitur  in  I  Ethic,  aliquid  erit  quod 
de  necessitate  voluntatem  movebit;  et  ita  a  voluntate  aliquid 
necessario  appetitur. 

3.  Praeterea,  immaterialitas  est  causa  quare  aliqua  potentia 
cogi  non  possit ;  potentise  autem  organis  affixae  coguntur,  sicut 
patet  praecipue  de  motiva.  Sed  intellectus  est  immaterialior 
potentia  quam  voluntas;  quod  patet  ex  hocquodhabet  immate- 
rialius  objectum,  scilicet  universale  ;  cum  bonum  in  rebus 
particularibus  existens  sit  objectum  voluntatis.  Cum  igitur 
intellectus  cogatur  ut  aliquid  de  necessitate  teneat,  ut  dicitur 
in  Y  Metaphys. ;  videtur  quod  voluntas  aliquid  de  necessitate 
appetat. 

4.  Praeterea,  necessitas  non  removetur  a  voluntate  nisi 
ratione  libertatis,  cui  videtur  necessitas  opposita.  Sed  non 
ornnis  necessitas  impedit  libertatem  :  unde  dicit  Augustinus 
in  V  de  Civitate  Dei  (cap.  x)  :  Si  illa  definitur  esse  necessitas 
secundum  quam  dicimus  :  Necesse  est  ut  ita  sit  vel  ita  fiat; 
nescio  cur  eam  timeamus  ne  nobis  libertatem  auferat  volun- 
tatis.  Ergo  voluntas  de  necessitate  aliquid  vult. 

5.  Praeterea,  necessarium  est  quod  non  potest  non  esse. 
Sed  Deus  non  potest  non  velle  bonum,  sicut  non  potest  non  esse 
bonus.  Ergo  necessario  vult  bonum  :  ergo  aliqua  voluntas  ne- 
cessario  vult  aliquid. 

6.  Praaterea,  secundum  Gregorium  (homil.  xi  in  Ezech.  a 
med,  et  XXV  Moral.,  cap.  xm),  peccatum  quod  per  poeniten- 
liam  non  deletur,  moxsuo  pondere  ad  aliud  trahit.  Peccatum 
autem  non  committitur  nisi  voluntarie,  secundum  Augustinum. 
Cum  ergo  tractio  sit  quidam  motus  violentus,  ut  patet  in  VII 
Physic. ;  aliquis  potest  violenter  cogi  ad  aliquid  de  necessitate 
volendum. 

7.  Praeterea,  secundum  quod  Magister  dicit  in  n  dist.  I  lib., 
et  sumitur  ex  verbis  Augustini  (lib.  de  duabus  Anim.,  cap.  x 
et  xi,  et  I  Retract.,  cap.  ix),  in  secundo  statu,  idest  in  statu 
culpae,  non  potest  homo  nonpeccare,  antereparationem  mor- 
taliter,  post  reparationem  vero  saltem  venialiter.  Sed  tam 
peccatum  mortale  quam  veniale  est  voluntarium.  Ergo  aliquis 
status  hominis  est  in  quo  non  potest  non  velle  id  in  quo  pec- 
catum  consistit :  et  sic  de  necesitate  voluntas  aliquid  vult. 

8.  Prseterea,  quanto  aliquid  magis  natum  est  ad  movendum, 
tanto  magis  natum  est  ad  necessitatem  inferre.  Sed  bonum 

magis  potest  movere  quam  verum;  cuia  bonum  sit  in  rebus, 
verumautem  in  ratione  tantum,  utdiciturin  VIMetaphys.  (com. 
vm).  Ergo,  cum  verum  cogat  intellecium,  rnulto  fortius  bonum 
coget  voluntatem. 

9.  Praaterea,  bonum  fortius  imprimit  quam  verum  :  quod 
patet  ex  hoc  quod  amor,  qui  est  impressio  boni,  est  magis 
intimus  quam  cognitio,  quae  est  impressio  veri  :  amor  enim, 
secundum  Augustinum  (VIII de  Trinit.,  cap.  x),  est  vita  qucedam 
uniens  amantem  amato.  Ergo  bonum  magis  potest  inferre 
necessitatem  voluntati  quam  verum  intellectui ;  etsic  idem  quod 
prius. 

10.  Prseterea,  quanto  aliqua  potentia  magis  potest  in  sua 
objecta,  tanto  minus  potest  ab  eis  cogi.  Sed  ratio  magis  potest 
in  sua  objecta  quam voluntas :  ratio  enim,  secundum  Augustinum, 
XII  de  Trinitate  (XI,  cap.  n  et  m),  format  in  se  species  rerum, 
non  autem  voluntas  :  sed  movetur  ab  appetibilibus.  Ergo  magis 
potest  voluntas  cogi  ab  appetibilibus  quam  ratio  a  cognosci- 
bilibus;  et  sic  idem  quod  prius. 

11.  Prseterea,  quod  per  se  inest,  de  necessitate  inest.  Sed 
velle  aliquid,  per  se  inest  voluntati.  Ergo  voluntas  de  neces- 
sitate  aliquid  vult.  Probatio  medise.  Summum  bonum  est  per 
se  volitum.  Ergo  quandocumque  in  ipsum  fertur  voluntas,  per 
se  ipsum  vult.  Sed  semper  in  ipsum  fertur,  quia  naturaliter 
fertur  in  ipsum.  Ergo  voluntas  semper  per  se  vult  summum 
bonum. 

12.  Praeterea,  in  cognitione  scientise  necessitas  invenitur. 
Sed,  sicut  omnes  homines  naturaliter  volunt  scire,  secundum 
Philosophum  in  I  Metaph. ;  ita  naturaliter  volunt  bonum.  Ergo 
in  voluntate  boni  necessitas  invenitur. 

13.  Praaterea,  Glossa  (ord.),  Rom.,  vn,  dicit  quod  voluntas 
vult  naturaliter  bonum.  Sed  ea  quae  insunt  secundum  naturam, 
sunt  de  necessitate.  Ergo  voluntas  vult  bonum  de  necessitate. 

14.  Praeterea,  omne  quod  augetur  et  minuitur,  potest  tota- 
liter  auferri.  Sedlibertas  voluntatis  augetur  et  minuitur  :  liberius 
enim  arbitriumhabuit  homo  ante  peccatum  quam  postpeccatum, 
secundum  Augustinum  (Enchiricl,  cap.  lv).  Ergo  libertas 
voluntatis  potest  totaliter  tolli;  et  ita  voluntas  potest  de  neces- 
sitate  cogi. 

1.  Sed  contra,  secundum  Augustinum  in  V  de  Civit.  Dei 
(cap.  x),  si  aliquid  est  voluntarium,  non  est  necessarium.  Sed 
omne  quod  volumus,  est  voluntarium.  Ergo  voluntas  non  vult 
aliquid  de  necessitate. 

2.  Praeterea,  Hugo  dicit,  quod  liberum  arbitrium  potentis- 
simum  est  sub  Deo.  Sedquod  esttale,  non  potest  cogi  ab  aliquo 
de  necessitate.  Ergo  voluntas  non  de  necessitate  aliquid  vult. 

4.  Prseterea,  Bernardus  dicit  (de  Gratia  et  liber.  Arbit. 
aliquantulum  a  princ),  quocl  liberum  arMtrium  ex  ingenita 

voluntate  nulla  necessitate  movetur.  Sed  dignitas  voluntatis 
auferri  non  potest.  Ergo  non  potest  voluntas  de  necessitate 
aliquid  velle. 

5.  Prseterea,  potestates  rationales  se  habent  ad  opposita, 
secundum  Philosophum  (IV  Metaph.,  com.  m).  Sed  voluntas, 
rationalis  est  potentia;  est  enim  in  ratione,  ut  dicitur  in  III  de 
Anima  (com.  xlii).  Ergo  se  habet  ad  opposita;  et  ita  non  de 
necessitate  determinatur  ad  aliquid. 

6.  Praeterea,  quod  de  necessitate  determinatur  ad  aliquid, 
naturaliter  est  determinatum  ad  illud.  Sed  voluntas  contra 
naturalem  appetitum  dividitur.  Ergo  voluntas  non  de  necessi- 
tate  aliquid  vult. 

7.  Prseterea,  ex  eo  quod  aliqnid  est  voluntarium,  dicitur 
esse  in  nobis  ita  quod  nos  domini  illius  sumus.  Sed  illud  quod 
est  in  nobis,  cujus  domini  sumus,  possumus  velle  et  non  velle. 
Ergo  omne  quod  voluntas  vult,  potest  velle  et  non  velle;  et 
ita  non  de  necessitate  aliquid  vult. 

Respondeo  dicendum,  quod,  sicut  potest  accipi  ex  verbis 
Augustini,  V  de  Civitate  Dei  (cap.  x),  duplex  est  necessitas  : 
necessitas  stilicet  coactionis,  et  haac  in  volentem  nullo  modo 
cadere  potest ;  et  necessitas  naturalisinclinationis,  sicut  dicimus 
Deum  de  necessitate  vivere  :  ettali  necessitate  voluntas  aliquid 
de  necessitate  vult. 

Ad  cujus  evidentiam  sciendum  est,  quod  in  rebus  ordinatis 
oportet  primum  modum  includi  in  secundo,  et  in  secundo 
inveniri  non  solum  id  quod  sibi  competit  secundum  rationem 
propriam,  sed  quod  competit  secundum  rationem  primi ;  sicut 
homini  convenit  non  solum  ratione  uti,  quod  ei  competit 
secundum  propriam  differentiam,  quae  est  rationale ;  sed  uti 
sensu  vel  alimento,  quod  ei  competit  secundum  genus  suum, 
quod  est  animal  vel  vivum.  Et  similiter  videmus  in  sensibilibus  : 
quod  cum  sensus  tactus  sit  quasi  fundamentum  aliorum  sen- 
suum ;  in  organo  uniuscujusque  sensus  non  solum  invenitur 
proprietas  illius  sensus  cujus  est  organum  proprium,  sedetiam 
proprietas  tactus  :  sicut  organum  sensus  visus  non  solum 
sentit  album  et  nigrum,  inquantum  est  organum  visus;  sed 
sentit  caliclum  et  frigidum,  et  corrumpitur  ab  eofum  excellentiis, 
secundum  quod  est  organum  tactus.  Natura  autem  et  voluntas 
hoc  modo  ordinata  sunt,  ut  ipsa  voluntas  quaedam  natura  sit; 
quia  omne  quod  in  rebus  invenitur,  natura  quaadam  dicitur.  Et 
ideo  in  voluntate  oportet  invenire  non  solum  id  quod  voluntatis 
est,  sed  etiam  quod  naturae  est.  Hocauteniestcujuslibetnaturae 
creatse,  ut  a  Deo  sit  ordinata  in  bonum,  naturaliter  appetens 
illud.  Unde  et  voluntati  ipsi  inest  naturalis  quidam  appetitus 
sibi  convenientis  boni  :  et  praeter  hoc  habet  appetere  aliquid 
secundum  propriam  determinationem,  non  ex  necessitate  ;  quod 
ei  competit  inquantum   voluntas  est.   Sicut  autem  est  ordo 

naturse  ad  voluntatem,  ita  se  habet  ordo  eorumquaa  naturaliter 
vult  voluntas,  ad  ea  respectu  quorum  a  se  ipsa  determinatur, 
non  ex  natura.  Et  ideo,  sicut  natura est  voluntatis  fundamentum, 
ita  appetibile  quod  naturaliter  appetitur,  est  aliorum  appetibi- 
lium  principium  etfundamentum.  In  appetibilibus  autem  finis  est 
fundamentum  et  principium.eorum  quae  sunt  ad  finem;  cum 
quse  sunt  propter  finem,  non  appetantur  nisi  ratione  finis.  Et 
ideo,  quod  voluntas  de  necessitate  vult  quasi  naturali  inclina- 
tione  in  ipsum  determinata,  est  finis  ultimus,  utbeatitudo,  etea 
quse  in  ipso  includuntur,  ut  est  cognitio  veritatis,  et  alia  hujus- 
modi;  ad  alia  vero  non  de  necessitate  determinatur  naturali 
inclinatione ,  sed  propria  dispositione  absque  necessitate. 
Quamvis  autem  quadam  necessaria  inclinatione  ultimum  finem 
velit  voluntas ;  nullo  tamen  modo  concedendum  est  quod  ad 
illud  volendum  cogatur.  Coactio  enim  nihil  aliud  est  quam  vio- 
entise  cujusdam  inductio.  Violentum  autem,  secundum  Philo- 
sophum  in  III  Ethic.  (capit.  i,  in  princ),  est  cujus  principium 
est  extra,  nil  conferente  vim  passo ;  sicut  si  lapis  sursum 
projiciatur ;  quia  nullo  modo,  quantum  est  de  se,  ad  hunc 
motum  inclinatur.  Sed  cum  ipsa  voluntas  sit  qusedam  inclinatio, 
eo  quod  est  appetitus  quidam ;  non  potest  contingere  ut  voluntas 
aliquid  velit,  et  inclinatio  ejus  non  sit  in  illud ;  et  ita  non  potest 
contingere  ut  voluntas  aliquid  coacte  vel  violenter  velit,  si 
aliquid  naturali  inclinatione  velit. 

Patet  igitur  quod  voluntas  non  necessario  aliquid  vult 
necessitate  coactionis,  vult  tamen  aliquid  necessario  neces- 
sitate  naturalis  inclinationis. 

Ad  primum  ergo  dicendum,  quod  ille  communis  appetitus 
beatitudinis  non  procedit  ex  aliqua  coactione,  sed  ex  naturali 
inclinatione. 

Ad  secundum  dicendum,  quod  quantumcumque  aliquod 
bonum  efficaciter  moveat  voluntatem,  non  tamen  ipsam  cogere 
potest  :  quia  ex  quo  ponitur  quod  velit  aliquid,  ponitur  inclina- 
tionem  habere  in  id  quod  est  contrarium  coactioni.  Sed  ex  per- 
fectione  boni  alicujus  contingit  quod  voluntas  determinatur  ad 
illud  inclinatione  naturalis  necessitatis. 

Ai)  tertium  dicendum,  quod  intellectus  aliquid  naturaliter 
intelligit,  sicut  et  voluntas  aliquid  naturaliter  vult;  sed  coactio 
non  est  contraria  intellectui  secundum  suam  rationem,  sicut  et 
voluntati.  Intellectus  enim  si  habeat  inclinationem  in  aliquid, 
non  tamen  nominat  ipsam  inclinationem  hominis,  sed  voluntas 
ipsam  inclinationem  hominis  nominat.  Unde  quidquid  fit  secun- 
dum  voluntatem,  fit  secundum  hominis  inclinationem,  et  per  hoc 
non  potest  esse  violentum.  Sed  operatio  intellectus-potest  esse 
contra  inclinationem  hominis,  quae  est  voluntas;  ut  cum  alicui 
placet  aliqua  opinio,  sed  propter  efficaciam  rationum  deducitur 
ad  assentiendum  contrario  per  intellectum. 

Ad  quartum  dicendum,  quod  Augustinus  loquitur  de  neces- 
sitate  naturali,  quam  a  voluntate  non  excludimus  respectu 
aliquorum;  et  hsec  necessitas  in  divina  voluntate  invenitur, 
sicut  in  divino  esse;  ipse  enim  est  necessarium  per  se  ipsum, 
ul  dicitur  in  V  Metaphysicorum. 

Unde  patet  solutio  ad  quintum. 

Ad  sextum  dicendum,  quod  peccatum  commissum  non 
trahit  cogendo  voluntatem,  sed  inclinando;  inquantum  privat 
gratia,  per  quam  homo  fortificabatur  contra  peccatum;  et 
inquantum  ex  actu  peccati  relinquitur  dispositio  et  habitus  in 
anima  inclinans  ad  sequens  peccatum. 

Ad  septimum  dicendum,  quocl  circa  hoc  est  duplex  opinio. 
Quidam  enim  dicunt,  quod  homo,  quantumcumque  est  in  statu 
peccati  mortalis,  potest  peccatum  mortale  vitare  per  libertatem 
voluntatis  :  et  exponunt  quod  dicitur,  Non  potest  non  peccare, 
idest  non  habere  peccatum  non  potest ;  sicut  et  videre  dicitur 
habere  visum  et  uti  visu  :  potest  autem,  secundum  eos,  non 
peccare,  idest  non  uti  peccato.  Et  secundum  hoc  patet  quod 
nulla  necessitas  inducitur  in  voluntate  ad  consentiendurn  pec- 
cato.  Alii  autein  dicunt,  quod  sicut  homo  in  statu  hujus  vitae 
non  potest  peccatum  veniale  vitare,  non  quia  possit  vitare  hoc 
vel  illud,  sed  quia  non  potest  vitare  omnia,  ut  scilicet  nullum 
committat;  ita  est  de  mortalibus  in  eo  qui  gratiam  non  habet. 
Et  secundum  hoc,  patet  quod  voluntas  non  habet  necesse  velle 
hoc  vel  illud,  quamvis  sine  gratia  inveniatur  deficiens  ab  inde- 
ticienti  inclinatione  in  bonum. 

Ad  octavum  dicendum,  quod  forma  recepta  in  aliquo  non 
movet  illud  in  quo  recipitur;  sed  ipsum  habere  talem  formam. 
est  ipsum  motum  esse ;  sed  movetur  ab  exteriori  agente ;  sicut 
corpus  quod  calefit  per  ignem,  non  movetur  a  calore  recepto, 
sed  ab  igne.  Ita  intellectus  non  movetur  a  specie  jam  recepta, 
vel  a  vero  quod  consequitur  ipsam  speciem ;  sed  ab  aliqua  re 
exteriori  quae  imprimit  in  intellectum;  sicut  est  intellectus 
agens,  vel  phantasia,  vel  aliquid  aliud  hujusmodi.  Et  praeterea, 
sicut  verum  est  proportionatum  intellectui,  ita  et  bonum  affectui. 
Unde  verum  propter  hoc  quod  est  in  apprehensione,  non  est 
minus  natum  movere  intellectum  quam  bonum  affectum.  Et 
praoterea,  hoc  quod  voluntas  non  cogitur  a  bono,  non  est  ex 
insufficientia  boni  ad  movendum,  sed  ex  ipsa  ratione  voluntatis, 
ut  ex  dictis  patet. 

Et  per  hoc  patet  solutio  ad  nonum. 

Ad  decimum  dicendum,  quod  res  quae  est  extra  animam,  non 
imprimit  speciem  suam  in  intellectum  possibilem  nisi  per  opera- 
tionem  intellectus  agentis  :  et  pro  tanto  dicitur  anima  in  se 
ipsa  informare  formas  rerum.  Similiter  non  est  sine  operatione 
voluntatis  quod  voluntas  in  appetibile  tendat.  Unde  ratio  non 
sequitur.  Et  praeterea  potest  dici  sicut  ad  praecedentia  duo. 

Ad  undecimum  dicendum,  quod  primum  bonum  est  per  se 
volitum,  et  voluntas  per  se  et  naturaliter  illud  vult;  non  tamen 
illud  semper  vult  in  actu  :  non  enim  oportet  ea  quae  sunt  natu- 
raliter  convenientia  animse,  semper  actu  in  animaesse;  sicut 
principia  quae  sunt  naturaliter  cognita,  non  semper  actu  consi- 
derantur. 

Ad  duodegimum  dicendum,  quod  non  ad  eamdem  necessi- 
tatem  pertinet  necessitas  qua  per  scientiam  aliquid  necessario 
cognoscimus,  et  necessitas  qua  de  necessitate  scientiam 
appetimus  :  primum  enim  potest  esse  secundum  necessitatem 
coactionis,  sed  secundum  non  nisi  secundum  necessitatem 
naturalis  inclinationis.  Et  sic  voluntas  de  necessitate  vult 
bonum.  inquantum  naturaliter  vult  bonum. 

Et  per  hoc  patet  solutio  ad  decimumtertium. 

Ad  decimumquahtum  dicendum,  quod  libertas  quse  augetur 
et  minuitur,  est  libertas  a  peccato  et  a  miseria,  non  autem 
libertas  a  coactione;  unde  non  sequitur  quod  voluntas  possit 
ad  hoc.deduci  quod  cogatur. 

Ad  primum  autem  in  contrarium  dicendum,  quod  auctoritas 
illa  est  intelligenda  de  necessitate  coactionis,  quae  repugnat 
voluntati,  non  autem  de  necessitate  naturalis  inclinationis, 
qucie,  secundum  Augustinum  in  V  de  Civitate  Dei  (cap.  x), 
voluntati  non  repugnat. 

Ad  secundum  dicendum,  quod  non  pertinet  ad  impotentiam 
voluntatis,  si  naturali  inclinatione  de  necessitate  in  aliquid 
teratur,  sed  ad  ejus  virtutem;  sicut  grave  tanto  est  virtuosius, 
quanto  majori  necessitate  deorsum  fertur.  Pertineret  autem  ad 
ejus  inlirmilatem,  si  ab  alio  cogeretur. 

An  tertium  dicendum,  quocl  libertas,  secundurn  Augus- 
tinum,  opponitur  necessitati  coactionis,  non  autem  naturalis 
inclinationis. 

Ad  quartum  dicendum,  quod  necessitas  naturalis  non  repu- 
gnat  dignitati  voluntatis;  sed  sola  necessitas  coactionis. 

Ad  quintum  dicendum,  quod  voluntas,  inquantum  est  ratio- 
nalis,  ad  opposita  se  habet,  hoc  enim  est  considerare  ipsam 

cundum  hoc  quocl  est  ei  proprium;  sed  prout  est  natura 
qusedam,  nihil  prohibet  eam  deterrninari  ad  unum. 

Ad  sextum  dicendum,  quod  voluntas  diviclitur  contra  appe- 
titum  naturalemcum  prcecisione  sumptum,  iclest  qui  est  naturalis 
tantum,  sicut  homo  contra  id  quod  est  animal  tantum;  non 
auteri!  dividitur  contra  appetitum  naturalem  absolute,  sed 
includit  ipsum,  sicut  homo  includit  animal. 

An  septimum  dicendum,  quocl  ratio  illa  procedit  de  voluntate 
secundum  quod  voluntas  est;  hoc  enirn  est  proprium  voluntati, 
inquantum  est  voluntas.  quod  sit  domina  suorum  actuum. 

ARTICULUS  VI.  —  Utrum  voluntas  de  necessitate  velit  quidquid 
vult.  (I  part.,  qusest.  lxxxii,  art.  2.) 

Sexto  quaeritur,  utrum  voluntas  de  necessitate  velit  quidquid 
vult ;  et  videtur  quod  sic.  Quanto  enim  aliquid  est  nobilius,  tanto 
est  immutabilius.  Secl  vivereestnobilius  quamesse,  etintelligere 
quam  vivere,  et  velle  quam  intelligere.  Ergo  velle  est  immuta- 
bilius  quam  esse.  Sed  esse  aninise  volentis  est  immutabile,  quia 
est  incorruptibile.  Ergo  et  velle  ejus  est  immutabile;  et  ita, 
quidquid  vult,  immutabiliter  et  necessario  vult. 

2.  Praeterea,  quanto  aliquid  est  Deo  conformius,  tanto  immu- 
tabilius  est.  Sed  magis  conformatur  anima  Deo  conformitate 
secunda  (1),  quae  est  similitudinis,  quam  prima  conformitate, 
quae  est  imaginis;  in  prima  autem  conformitate  habet  immuta- 
bilitatem ;  quia,  non  potest  imaginem  amittere  anima,  secundum 
illud  Psal.  xxxviii,  7  :  In  imagine  pertransit  homo.  Ergo  et 
secundum  conformitatem  secundam,  quae  est  similitudinis, 
consistens  in  debita  voluntatis  ordinatione,  habebit  immutabili- 
tatem,  ut  voluntas  immutabiliter  velit  bonum,  nec  possit  velle 
malum. 

3.  Praeterea,  sicut  se  habet  actus  ad  ens  actu,  ita  potentia 
ad  ens  potentiale.  Sed  Deus,  cum  sit  actu  bonus,  non  potest 
aliquid  actu  malum  facere.  Ergo  ejus  potentia,  quee  bona  est, 
non  potest  proclucere  aliquid  quocl  sit malumin  potentia  :  et  ita 
voluntas  quam  divina  potentia  produxit,  non  potest  in  malum. 

4.  Praeterea,  secundum  Philosophum  in  VI  et  VII  Ethic. 
(cap.  ii  et  cap.  vm),  sicut  principia  se  habent  ad  conclusiones 
in  scientiis  demonstrativis,  ita  fines  ad  ea  quae  sunt  ad  fines  in 
operabilibus  et  appetibilibus.  Sed  ex  principiis  quae  sunt  natu- 
raliter  scita,  inducitur  intellectus  ut  conclusiones  cognoscat  de 
necessitate.  Ergo  ex  hoc  quod  voluntas  de  necessitate  vult  finem 
ultimum  per  modum  jam  dictum,  de  necessitate  etiam  volet 
omnia  alia  quae  in  finem  ultimum  orclinantur. 

5.  Praeterea,  omne  illud  quod  est  naturaliter  determinatum 
ad  aliquid,  de  necessitate  consequitur  illud,  nisi  sit  aliquid 
impediens.  Sed  voluntas  naturaliter  vult  bonum,  ut  dicit  Glossa 
(ord.  super  illud  :  Quod  operor  non  intelligo),  Roman.,  vn. 
Ergo  immutabiliter  vult  bonum,  cum  non  sit  aliquid  quod  eam 
impedire  possit,  eo  quod  est  sub  Deo  potentissima,  secundum 
Bernardum. 

6.  Praeterea,  sicut  tenebra  opponitur  luci,  ita  malum  bono. 
Sed  visus  qui  est  naturaliter  determinatus  ad  cognoscendum 
lucem  et  lucicla,  ita  naturaliter  ea  viclet,  quod  illud  quod  est 
tenebrosum,  videre  non  potest.  Ergo  et  voluntas,  cujus  objec- 
tum  est  bonum,  ita  immutabiliter  vult  bonum,  quodmalum  nullo 

(1)  Al.  sua. 

modo  velle  poterit;  et  sic  voluntas  habet  aliquam  necessitatem 
non  solum  respectu  linis  ultimi,  sed  respectu  aliorum. 

Sed  contra,  Augustinus  dicit  (I  Retr.,  cap.  ix,  in  med.), 
quod  voluntas  est  qua  peccatur,  et  recte  vivitur.  Ergo  voluntas 
non  se  habet  immutabiliter  nec  ad  bonum  nec  ad  malum. 

Praeterea,  secundum  Augustinum  (lib.  cle  vera  Religione, 
cap.  xiv,  et  lib.  I  Retract.,  cap.  xiii),  peccatum  adeo  estvolun- 
tarium,  quod  nisi  sit  voluntarium  non  est  peccatum.  Si  igitur 
peccatum  nullo  modo  est  a  voluntate,  peccatum  nullo  modo 
erit;  quod  experimento  patet  esse  falsum. 

Respondeo  dicendum,  quod  ex  hoc  aliquid  dicitur  esse 
necessarium,  quod  est  immutabiliter  determinatum  ad  unum. 
Unde,  cum  voluntas  indeterminate  se  habeat  respectu  mul- 
torum,  non  habet  respectu  omnium  necessitatem,  sed  respectu 
eorum  tantum  ad  qu?e  natsirali  inclinatione  determinatur,  ut 
dictum  est,  art.  preec.  Et  quia  omne  mobile  reducitur  ad  immo- 
bile,  et  indeterminatum  ad  determinatum,  sicut  ad  principium; 
ideo  oportet  quod  id  ad  quod  voluntas  est  determinata,  sit 
principium  appetendi  ea  ad  quae  non  est  determinata;  et  hoc 
est  finis  ultimus,  ut  dictum  est,  art.  prseced.  Invenitur  autem 
indeterminatio  voluntatis  respectu  trium ;  scilicet  respectu 
objecti,  respectu  actus,  et  respectu  ordinis  in  tinem. 

Respectu  objecti  quidem  est  incleterminata  voluntas  quan- 
tum  ad  ea  quae  sunt  ad  finem,  non  quantum  ad  ipsum  finem 
ultimum,  ut  dictum  est,  art.  praeced.;  quod  ideo  contingit,  quia 
ad  finem  ultimum  multis  viis  perveniri  potest,  et  diversis 
diversae  viae  competunt  perveniendi  in  ipsum.  Et  ideo  non 
potuit  esse  appetitus  voluntatis  determinatus  in  ea  quae  sunt 
ad  finem,  sicut  est  in  rebus  naturalibus,  quae  ad  certum  finem 
et  determinatumnon  habent  nisi  certam  et  determinatamviam. 
Et  sic  patet  quod  res  naturales,  sicut  de  necessitate  appetunt 
finem,  ita  et  ea  quae  sunt  ad  finem;  ut  nih.il  sit  in  eis  accipere 
quod  possint  appetere  vel  non  appetere.  Sed  voluntas  de 
nocessitate  appetit  finem  ultimum,  ut  non  possit  ipsum  non 
appetere ;  sed  non  de  necessitate  appetit  aliquid  eorum  quae 
sunt  ad  finem.  Unde  respectu  hujus  est  in  potestate  ejus 
appetere  hoc  vel  illud. 

Secundo  est  voluntas  indeterminata  respectu  actus;  quia 
circa  objectum  determinatum  potest  uti  actu  suo  cum  voluerit, 
vel  non  uti;  potest  enim  exire  in  actum  volendi  respectu  cujus- 
libet,  et  non  exire;  quod  in  rebus  naturalibus  non  contingit; 
grave  enim  semper  descendit  deorsum  in  actu,  nisi  aliquid 
prohibeat.  Quod  exinde  contingit,  quod  res  inanimatae  non 
sunt  motie  a  se  ipsis,  sed  ab  aliis;  unde  non  est  in  eis  moveri 
vel  non  moveri;  res  autem  animatse  moventur  a  se  ipsis;  et 
inde  est  quod  voluntas  potest  velle  et  non  velle. 

Tertio  indeterminatio  voluntatis  est  respectu    ordinis  ad 

linem,  inquantum  vokmtas  potest  appetere  id  quod  secunduni 
veritatem  in  flnem  debitum  ordinatur,  vel  secundum  apparen- 
tiam  tantum;  et  hsec  indeterminatio  ex  duobus  contingit: 
scilicet  ex  indeterminatione  circa  objectum  in  his  quae  sunt  ad 
iinem,  et  iterum  ex  indeterminatione  apprehensionis,  quse 
potest  esse  recta  et  non  recta;  sicut  ex  aliquo  principio  vero 
dato  non  sequitur  falsa  conclusio  nisi  per  aliquam  falsitatem 
rationis  vel  assumentis  aliquam  falsam,  vel  falso  ordinantis 
principium  in  conclusionem.  Ita  ex  quo  inest  appetitus  rectus 
ultimi  flnis,  non  posset  se  qui  quod  aliquis  aliquid  inordinate 
appeteret,  nisi  ratio  acciperetali  quid  inordinate  in  flnem  quod 
non  est  ordinabile  in  finem;  sicut  qui  appetit  bealitudinem 
appetitu  recto,  nunquam  deduceretur  in  appetendam  fornica- 
tionem,  nisi  inquantum  apprehendit  eam  ut  quoddam  hominis 
bonum,  inquantum  est  quoddam  delectabile  bonum,  et  sicuf 
ordinabilem  in  beatitudinem,  velut  quamdam  imaginern  ejus. 
Et  ex  hoc  sequitur  indeterminatio  voluntatis,  qua  bonum  pptest 
vel  malum  appetere. 

Cum  autem  voluntas  dicatur  libera,  inquantum  necessi- 
tatem  non  habet;  libertas  voluntatis  in  tribus  considerabitur; 
scilicet  quantum  ad  actum,  inquantum  potest  velle  vel  non 
velle;  et  quantum  ad  objectum,  inquantum  potest  velle  hoc  vel 
iilud,  et  ejus  oppositum;  et  quantum  ad  ordinem  ilnis,  in- 
quantum  potest  velle  bonum  vel  malum.  Sed  quantum  ad  primum 
horum  inest  libertas  voluntati  in  quolibet  statu  naturse  respectu 
cujuslibet  objecti.  Secundum  vero  horum  est  respectu  quo- 
rumdam  objectorum,  scilicet  respectu  eorum  quae  sunt  ad 
flnem,  et  non  ipsius  flnis;  et  etiam  secundurn  quemlibet  statum 
naturae.  Tertium  vero  non  est  respectu  omniurn  objectorum, 
sed  quorumdam  eorum,  scilicet  quae  sunt  ad  finem;  nec  res- 
pectu  cujuslibet  status  naturse,  secl  illius  tantum  in  quo  natura 
deficere  potest.  Nam  ubi  non  est  defectus  in  apprehendendo 
et  conferendo,  non  potest  esse  voluntas  mali  in  his  qua?  sunt 
ad  finem,  sicut  patet  in  beatis.  Et  pro  tanto  dicitur,  quod  velle 
malum  nec  est  libertas,  nec  pars  libertatis,  quamvis  sit  quoddam 
libertatis  signum. 

Ad  primum  ergo  dicendum,  quocl  esse  animse  non  est 
determinatum  a  se  ipsa,  sed  ab  alio ;  secl  ipsa  determinat  sibi 
suum  velle;  et  ideo,  quamvis  esse  sitimmutabile,  tamen  velle 
indeterminatum  est,  ac  per  hoc  in  diversa  flexibilc.  Et  tamen 
non  est  verum  quod  intelligere  sit  nobilius  quam  esse;  sed 
determinatur  ab  esse,  immo  sic  esse  eo  (1)  est  nobilius,  secun- 
dum  Dionysium,  v  cap.  de  divinis  Nominibus. 

Ad  secundum  dicendum,  quod  conformitas  imaginis  atten- 
ditur  secunclum  potentias  naturales,  quae  sunt  ei  determinatae 
a  natura;  et  ideo  illa  conformitas  semper  manet.  Sed  secunda 

(1)  Al.  eis. 

conformitas,  quae  est  similitudinis,  est  per  gratiam,  et  habitus 
et  actus  virtutum,  ad  quaa  omnia  ordinantur  per  actuui  volun- 
tatis,  qui  in  suapotcstate  consistit;  et  ideoista  conformitas  non 
semper  manet. 

Ad  tertium  dicendum,  quod  in  Deo  uon  est  potentia 
.passivavel  materialis,  quse  distinguitur  contra  actum,  de  qua 
objectio  procedit  :  sed  potentia  activa,  quae  est  ipse  actus  : 
quia  unumquodque  est  potens  agere  secundum  quod  est 
actu.  Et  tamen,  quod  voluntas  sit  flexibilis  ad  malum,  non 
habet  secundum  quocl  est  a  Deo,  sed  secundum  quocl  est  cle 
nihilo. 

Ad  quarjtum  dicendum,  quod  in  scientiis  demonstrativis 
conclusiones  hoc  modo  se  habent  ad  principia,  quod  remota 
conclusione  removetur  principium  :  et  sic  propter  hanc  deter- 
minationem  conclusionum  respectu  principiorum,  ex  ipsis 
principiis  intellectus  cogitur  ad  consentiendum  conclusionibus. 
Sed  ea  quee  sunt  ad  finem,  non  habent  hanc  determinationem 
respectu  finis,  ut  remoto  aliquo  eorum,  removeatur  finis,  cum 
per  diversas  vias  possit  perveniri  acl  finem  ultimum  vel  secun- 
dum  veritatem  vel  secundum  apparentiam.  Et  ideo  ex  necessi- 
tate  quse  inest  appetitui  voluntario  respectu  finis,  non  inducitur 
necessitas  ei  respectu  eorum  quae  sunt  ad  flnem. 

Ad  quintum  dicendum,  quod  voluntas  vult  naturaliter 
bonum,  sed  non  determinate  hoc  bonum  vel  illud;  sicut  visus 
naturaliter  videt  colorem,  sed  non  hunc  vel  illum  determinate. 
Et  propter  hoc,  quidquid  vult,  vult  sub  ratione  boni;  non  tamen 
oportet  quocl  semper  hoc  vel  illud  bonum  velit. 

An  sexttm  dicendum,  quod  nihil  est  acleo  malum  quod  non 
possit  habere  aliquam  speciem  boni ;  et  ratione  illius  bonitatis 
habet  quod  movere  possit  appetitum. 

ARTIGULUS  VII.  —  Itrwn  aliquis  mereatur  volendo  illud  quod  de 

necessitate  vult. 

Septimo  qua^ritur,  utrum  aliquis  mereatur  volendo  illud 
quod  de  necessitate  vult;  et  videtur  quod  non.  Quia  illud  quod 
de  necessitate  vult,  naturaliter  vult.  Sed  naturalibus  non 
meremur.  Ergo  tali  voluntate  non  meremur. 

2.  Praeterea,  meritum  et  demeritum  sunt  circa  idem.  Sed 
nullus  demeretur  in  eo  quod  vitare  non  potest,  secundum 
Augustinum  (I  Retract.,  cap.  ix  paulo  ante  med.)  Ergo  nullus 
meretur  in  eo  quod  de  necessitate  vult. 

3.  Praeterea,  nullus  meretur  nisi  per  actum  virtutis.  Sed 
omnis  actus  virtutis  est  ex  electione,  non  autem  ex  naturali 
inclinatione.  Ergo  nullus  meretur  in  eo  quod  de  necessitate 
vult, 

1.   Sed  contra,  Deum  naturaliter  ex  necessitate  qua^libet 

creatura  appetit.  Sed  in  dilectione  Dei  meremur.  Ergo  in  eo 
quod  necessario  quis  vult  mereri  potest. 

2.  Praeterea,  beatitudo  in  vita  aeterna  consistit.  Sed  Sancti 
volendo  vitam  aeternam  merentur.  Ergo  aliquis  meretur  vo- 
lendo  id  quod  naturaliter  vult. 

Respondeo  dicendum,  quod  aliquis  volendo  id  quod  natura- 
liter  vult,  quodammodo  meretur,  et  quodammodo  non. 

Ad  cujus  evidentiam  sciendum  est,  quod  differenter  est 
aliquid  provisum  homini  et  ceteris  animalibus,  tam  secundum 
corpus,  quam  secunclum  animam.  Aliis  enim  animalibus 
secundum  corpus  provisa  sunt  specialia  tegumenta,  sicut 
corium  durum,  et  plumae,  et  aliqua  hujusmodi  specialia  muni- 
menta,  sicut  cornua,  ungu.es,  et  hujusmodi ;  et  hoc  quia  habent 
paucas  vias  operandi,  ad  quas  possunt  determinata  instru- 
menta  ordinari.  Sed  homini  ista  provisa  sunt  in  generali, 
inquantum  sunt  ei  datae  manus  a  natura,  quibus  sibi  valeat 
varia  et  tegumenta  et  munimenta  praeparare  et  hoc  ideo  quia 
ratio  hominis  est  ita  multiplex  et  ad  diversa  se  extendens,  quod 
non  possent  determinata  instrumenta  ei  sufficientia  pra^parari. 
Similiter  est  ex  parte  apprehensionis,  quod  aliis  animalibus 
sunt  inditse  secundum  naturalem  sestimationem  quaedam 
substantiales  conceptiones  eis  necessariaa  :  sicut  ovi,  quod 
lupus  sit  ei  inimicus,  et  alia  hujusmodi  :  sedloco  horum  homini 
sunt  indita  universalia  principia  naturaliter  intellecta,  per  quae 
in  omnia  quae  sunt  ei  necessaria,  procedere  potest.  Et  similiter 
est  etiam  ex  parte  appetitus.  Aliis  enim  rebus  inditus  est  natu- 
ralis  appetitus  alicujus  rei  cleterminatse,  sicut  gravi  quod  sit 
deorsum,  et  unicuique  animali  id  quod  est  sibi  conveniens 
secundum  suam  naturam  ;  sed  homini  inditus  est  appetitus 
ultimi  finis  sui  in  communi,  ut  scilicet  appetat  naturaliter  se 
esse  completum  in  bonitate.  Sed  in  quo  ista  completio  consistat, 
utrum  in  virtutibus,  vel  scientiis,  vel  delectabilibus,  vel  hujus- 
modi  aliis,  non  est  ei  determinatum  a  natura. 
-  Quando  ergo  ex  propria.  ratione,  adjutus  divina  gratia, 
apprehendit  aiiquod  speciale  bonum,  ut  suam  beatitudinem,  in 
quo  vere  sua  beatitudo  consistit,  tunc  meretur,  non  ex  hoc 
quod  appetit  beatitudinem  quam  naturaliter  appetit,  sed  ex 
hoc  quod  appetit  hoc  speciale  quod  non  naturaliter  appetit,  ut 
visionem  Dei,  in  quo  tamen  secundum  rei  veritatem  sua  beati- 
tudo  consistit.  Si  vero  aliquis  per  rationem  erroneam  deducatur 
ut  appetat  aliquid  speciale  ut  suam  beatitudinem,  puta  corpo- 
rales  delectationes,  in  quibus  tamen  secundum  rei  veritatem 
sua  beatitudo  non  consistit;  sic  appetendo  beatitudinem, 
demeretur,  non  quia  appetit  beatitudinem ;  sed  quia  indebite 
appetit  hoc  ut  beatitudinem,  in  quo  beatitudo  non  est. 

Patet  igitur  quod  volendo  id  quod  quis  naturaliter  vult, 
secundum  se  non  est  meritorium  nec  demeritorium ;  sed  secun- 


DE  VERITATE.    QU^ST.    XXII.    ART.    VIII.  51 

dum  quod  specificatur  ad  hoc  vel  illud,  potest  esse  meritorium 
vel  demeritorium.  Et  hoc  modo  Sancti  merentur  appetendo 
Deum  vel  vitam  seternam. 

Et  per  hoc  patet  responsio  ad  objecta. 

ARTICULUS  VIII.  —  Utram  Deus  vohmtatem  cogere  possit. 

(I  part.,  qusest.  cv,  art.  4.) 

Octavo  queeritur,  utrum  Deus  possit  cogere  voluntatem; 
et  videtur  quod  sic.  Quicumque  enim  vertit  aliquid  quocumque 
vult,  potest  illud  cogere.  Sed  sicut  dicitur  Prov.,  xxi,  1,  cor 
regum  in  manu  Dei  est :  quocumque  voluerit,  vertit  illud. 
Ergo  Deus  potest  cogere  voluntatem. 

2.Praeterea,  Rom.  i :  Propter  quod  tradiditillos  Deus,  etc, 
Glossa  Augustini  dicit  (lib.  de  Gratia  et  lib.  Arbitr.,  cap.  xxi ): 
Manifestum  est  Deum  operari  in  cordibus  hominum  ad  ' 
inclinandas  voluntates  eorumin  quodcumque  voluerit,  sive  in 
bonum  pro  misericordia  sua,  sive  in  malum  pro  meritis 
corum.  Ergo  Deus  potest  cogere  voluntatem. 

3.  Praeterea,  si  finitum  finite  agit,  infinitum  infinite  aget. 
Sed  aliqua  creatura  finita  trahit  voluntatem  finite  :  quia,  ut 
dicit  Tullius,  honestum  est  quod  sua  vi  nos  trahit,  et  sua 
dignitate  nos  allicit.  Ergo  Deus,  qui  habet  infinitam  virtutem  in 
agendo,  potest  totaliter  cogere  voluntatem. 

4.  Praeterea,  ille  proprie  dicitur  ad  aliquid  cogi  qui  non  potest 
non  facere  illud,  sive  velit  sive  non  velit.  Sed  voluntas  non 
potest  non  velle  quod  Deus  voluntate  beneplaciti  vult  eam  velle ; 
alias  voluntas  Dei  esset  inefficax  respectu  voluntatis  nostrse. 
Ergo  Deus  potest  cogere  voluntatem. 

5.  Praeterea,  cuilibet  creaturae  est  perfecta  obedientia  ad 
suum  Creatorem.  Ergo  Deus  potest  eam  cogere  ad  quod  vult. 

1.  Sed  contra  est  quod  esse  liberum  a  coactione  est  naturale 
voluntati.  Sed  naturalia  non  possunt  ab  aliquo  removeri.  Ergo 
voluntas  non  potest  cogi  a  Deo. 

2.  Praeterea,  Deus  non  potest  facere  quod  opposita  sint 
simul  vera.  Sed  voluntarium  et  violentum  sunt  opposita,  quia 
violentum  est  species  involuntarii,  ut  patet  in  III  Ethic.  (cap.  i, 
a  med.).  Ergo  Deus  non  potest  facere  ut  voluntas  aliquid  coacte 
velit ;  et  ita  non  potest  cogere  voluntatem. 

Respondeo  dicendum,  quod  Deus  potest  immutare  volun- 
tatem  de  necessitate,  non  tamen  potest  eam  cogere.  Quantum- 
cumque  enim  voluntas  immutetur  in  aliquid,  non  dicitur  cogi  in 
illud.  Cujus  ratio  est,  quia  ipsum  velle  aliquid  est  inclinari  in 
illud  :  coactio  autem  vel  violentia  est  contraria  inclinationi 
illius  rei  quse  cogitur.  Cum  igitur  Deus  voluntatem  immutat, 
facit  ut  praecedenti  inclinationi  succedat  alia  inclinatio,  et  ita 
quod  prima  aufertur,  et  secunda  manet.  Unde  illud  ad  quod 
inducit  voluntatem,  non  est  contrarium  inclinationi  jam  exis- 

tenti,  sed  inclinationi  quse  prius  inerat :  unde  non  est  violentia 
nec  coactio.  Sicut  lapidi  ratione  suse  gravitatis  inest  inclinatio 
ad  locum  deorsum;  hac  autem  inclinatione  manente,  si  sursum 
projiciatur,  erit  violentia.  Si  autem  Deus  auferat  a  lapide 
inclinationem  gravitatis,  et  det  ei  inclinationem  levitatis,  tunc 
ferri  sursum  non  erit  ei  violentum;  et  ita  immutatio  motus 
potest  esse  sine  violentia. 

Et  per  hunc  moclum  intelligendum  est  quod  Deus  volun- 
tatem  immutat  sine  eo  quod  voluntatem  cogat.  Potest  autem 
Deus  voluntatem  immutare  ex  hoc  quod  ipse  in  voluntate 
operatur  sicut  in  natura  :  unde  sicut  omnis  actio  naturalis  est 
a  Deo,  ita  omnis  actio  voluntatis,  inquantum  est  actio,  non 
solum  est  a  voluntate  ut  immediate  agente,  sed  a  Deo  ut  a 
primo  agente,  qui  vehementius  imprimit  :  unde,  sicut  voluntas 
potest  immutare  actum  suum  in  aliud,  ut  exdictis,  art.  praeced., 
patet,  ita,  et  multo  amplius,  Deus. 

Immutat  autem  voluntatem  dupliciter  :  uno  modo  movendo 
tantum ;  quando  scilicet  voluntatem  movet  ad  aliquid  volendum ; 
sine  hoc  quod  aliquam  forman  imprimat  voluntati;  sicut  sine 
appositione  alicujus  habitus  quandoque  facit  ut  homo  velit  hoc 
quod  prius  non  volebat.  Alio  vero  modo  imprimendo  aliquam 
tbrmam  in  ipsam  voluntatem ;  sicuti  enim  ex  ipsa  natura,  quam 
Deus  voluntati  dedit,  inclinatur  voluntas  in  aliquid  volendum, 
ut  ex  dictis,  art.  5  et  (3,  patet;  ita  ex  aliquo  superaddito,  sicut 
est  gratia  velvirtus,  inclinatur  ulterius  ad  volendum  aliquid 
aliud,  ad  quod  prius  non  erat  determinata  naturali  inclinatione. 
Sed  haec  quiclem  inclinatio  superaddita,  quandoque  est  perfecta, 
quandoque  imperfecta.  Quando  quidem  est  perfecta,  facit 
necessariam  inclinationem  in  id  ad  quocl  determinat  :  sicut  per 
naturam  de  necessitate  inclinatur  voluntas  in  appetendum 
finem,  sicut  contingit  in  beatis,  in  quibus  caritas  perfecta 
inclinat  sufficienter  in  bonum,  non  solum  quantum  ad  finem 
ultimum,  sed  quantum  ad  ea  quse  sunt  acl  finem.  Aliquando 
vero  forma  superacldita  non  est  usquequaque  perfecta,  sicut 
est  viatoribus ;  et  tunc  ex  forma  superaddita  voluntas  inclinatur 
quidem  sed  non  ex  necessitate. 

Et  per  hoc  patet  solutio  ad  objecta.  Nam  primee  rationes 
probabant  quod  Deus  potest  immutare  voluntatem;  secunda^ 
vero,  quod  non  potest  eam  cogere ;  quorum  utrumque  verum 
est,  ut  ex  dictis,  in  corp.  art.,  patet. 

Sciendum  tamen,  quod  ubi  dicitur  in  Glossa  inducta,  quod 
Deus  operatur  in  cordibus  hominum  ad  inclinandas  eorum 
voluntates  in  malum,  non  est  intelligendum  ut  Glossa  ibidem 
dicit,  quasi  Deus  malitiam  impertiatur;  sed  quia,  sicut  apponit 
gratiam,  unde  inclinatur  hominum  voluntas  adbonum;  ita  sub- 
trahit  quibusdam ;  qua  subtracta  inclinatur  voluntas  eorum 
ad  malum. 


DE  VERITATE.    QUJEST.    XXII,    ART.    IX.  53 

ARTICULUS  IX.  —  Utrum  aliqua  creatura  possit  immutare  vo- 
luntatem,  vel  imprimere  in  ipsam.  —  (I  part.,  qusest.  cxi, 
art.  2.) 

Nono  quaeritur,  utrum  aliqua  creatura  possit  immutare 
voluntatem,  vel  imprimere  in  ipsam;  et  videtur  quod  sic.  Quia 
ipsa  voluntas  creatura  quaedam  est.  Secl  voluntas  actum  suum 
immutat  quo  vult.  Ergo  videtur  quod  aliqua  creatura  immutet 
voluntatem  et  cogat  ipsam. 

2.  Praeterea,  difficilius  est  immutare  totum  quam  partem. 
Sed  secundum  quosdamphilosophos,  corpora  ccelestiaimmutant 
totam  multitudinem  ad  aliquid  volendum.  Ergo  multo  fortius 
videtur  quod  possunt  cogere  voluntatem  alicujus  unius. 

:>.  Praeterea,  quicumque  vinciturab  aliquo,  cogitur  ab  illo. 
Sed  secundum  Philosophum  in  VII  Ethic,  incontinentes  vin- 
cuntur  a  passionibus.  Ergo  passiones  immutant  et  cogunt 
vohmtatem  incontinentis. 

1.  Praeterea,  secundum  Augustinum  in  III  de  Trin.  (cap.  rv), 
superiora  tam  in  spiritibus  quam  in  corporibus  movent  inferiora 
naturali  quodam  ordine.  Sed  Angelorum  beatorum  sicut 
intellectus  est  superior  et  perfectior  nostro  intellectu,  ita  et 
voluntas  eorum  nostra  voluntate.  Ergo,  sicut  per  intellectum 
suum  possunt  imprimere  in  intellectum  nostrum,  eum  illumi- 
nando,  secundum  doctrinam  Dionysii  (cap.  iii  et  iv  ccelest. 
Hierar.),  ita  videtur  quod  per  voluntatem  suam  possint  impri- 
mere  in  voluntatem  nostram  aliquando,  eam  immutando. 

5.  Praeterea,  secundum  Dionysium  (cap.  vn  coelest.  Hierar., 
a  med.),  superiores  Angeli  illuminant  et  purgant  inferiores. 
Sed  sicut  illuminatio  pertinet  ad  intellectum,  ita  purgatio  videtur 
pertinere  ad  affectum.  Ergo,  sicut  Angeli  possunt  imprimere 
in  intellectum,  ita  in  voluntatem. 

6.  Item,  magisnatum  estaliquid  immutari  a  superiori  natura 
quam  ab  inferiori.  Sed  voluntate  nostra  sicut  est  inferior  appe- 
titus  sensibilis,  ita  est  superior  voluntas  angelica.  Ergo,  cum 
appetitus  sensibilis  immutet  interdum  voluntatem,  multo  fortius 
voluntas  angelica  poterit  voluntatem  nostram  immutare. 

7.  Praaterea,  Luc,  xiv,  23,  dicit  paterfamilias  servo  suo  : 
Compelle  mtrare.  Intratur  autem  ad  illam  ccenam  per  volun- 
tatem.  Ergo  per  Angelum,  qui  est  minister  Dei,  voluntas  nostra 
potest  ad  aliquid  cogi. 

Sed  contra  est  quod  Hugo  dicit  :  Liberum  arbitrium  est 
potentissimum  sub  Deo.  Sed  nihil  immutatur  nisi  a  fortiori. 
Ergo  nihil  potest  voluntatem  immutare. 

Praeterea,  meritum  et  demeritum  in  voluntate  quodammodo 
consistit.  Si  ergo  aliqua  creatura  posset  immutare  voluntatem, 
posset  aliquis  justificari  vel  peccator  effici  per  aliquam  creatu- 
ram  :  quod  falsum  est;  quia  nullus  fit  peccator  nisi  per  se 

ipsum,  nec  aliquis  fit justus  nisi  Deo  operante,  et  ipso  coope- 
rante. 

Respondeo  dicendum,  quod  voluntas  potest  intelligi  immu- 
tari  ab  aliquo  dupliciter.  Uno  modo  sicut  ab  objecto  suo,  sicut 
voluntas  immutatur  ab  appetibili  :  et  sic  non  quserimus  hic  de 
immutante  voluntatem;  hoc  enim  supra  ostensum  est,  quod 
aliquod  bonum  de  necessitate  movet  voluntatem  per  modum 
objecti,  quamvis  voluntas  non  cogatur.  Alio  vero  modo  potest 
intelligi  voluntas  immutari  ab  aliquo  per  modum  causae  effi- 
cientis;  et  sic  dicimus,  quod  non  solum  nulla  creatura  potest 
cogere  voluntatem  agendo  •  in  ipsam,  quia  hoc  nec  Deus 
poterat;  sed  nec  etiam  potest  directe  agere  in  voluntatem  ut 
eam  immutet  necessario,  vel  qualitercumque  inclinet,  quocl 
Deus  potest;  sed  indirecte  potest  aliqualiter  inclinare  volun- 
tatem  aliqua  creatura,  non  tamen  necessario  immutare.  Cujus 
ratio  est,  quia,  cum  actus  vohmtatis  sit  quasi  medius  inter 
potentiam  et  objectum;  immutatio  actus  voluntatis  potest 
considerari  vel  ex  parte  ipsius  voluntatis,  vel  ex  parte  objecti. 
•Ex  parte  quidem  voluntatis  mutare  actum  voluntatis  non 
potest  nisi  quod  operatur  intra  voluntatem;  et  hoc  est  ipsa 
voluntas,  et  id  quod  est  causa  esse  voluntatis ;  quod,  secundum 
fidem,  solus  Deus  est.  Unde  solus  Deus  potest  inclinationem 
voluntatis  quam  et  dedit  transferre  de  uno  in  aliud,  secundum 
quod  vult.  Sed  secundum  illos  qui  ponunt  animam  creatam  ab 
intelligentiis  (quod  tamen  fidei  contrarium  est),  ipse  Angelus 
vel  intelligentia  habet  effectum  intrinsecum  voluntati,  inquan- 
tum  causat  esse  quod  est  intrinsecum  ipsi  vohmtati;  et  secun- 
dum  hoc  Avicenna  ponit  (lib.  X  suae  Metaph.,  cap.  i),  quod 
sicut  corpora  nostra  immutantur  a  corporibus  ccelestibus,  ita 
voluntates  nostrae  immutantur  avoluntate  animarum  ccelestium ; 
quod  tamen  est  omnino  falsum. 

Sed  si  consideretur  actus  voluntatis  ex  parte  objecti,  sic 
invenitur  vohmtatis  duplex  objectum.  Unum,  ad  quod  de 
necessitate  naturalis  inclinatio  determinatur;  et  hoc  quidem 
objectum  est  voluntati  inditum  et  propositum  a  Creatore,  qui 
ei  naturalem  inclinationem  declit  in  illud;  unde  nullus  potest 
necessario  per  tale  objectum  immutare  voluntatem  nisi  solus 
Deus.  Aliud  vero  est  objectum  voluntatis,  quod  quidem  natum 
est  inclinare  voluntatem,  inquantum  est  in  eo  aliqua  similitudo 
vel  ordo  respectu  ultimi  finis  naturaliter  desiderati;  non  tamen 
ex  hoc  objecto  voluntas  de  necessitate  immutatur,  ut  prius, 
art.  5  hujus  qusest.,  dictum  est;  quia  non  in  eo  singulariter 
invenitur  ordo  ad  ultimum  finem  naturaliter  desideratum.  Et 
mediante  hoc  objecto  potest  aliqua  creatura  inclinare  aliqua- 
tenus  voluntatem,  non  tamen  necessario  immutare ;  sicut  patet 
cum  aliquis  persuadet  alicui  aliquid  faciendum,  proponendo  et 
ejus  utilitatem  et  honestatem  :  tamen  in  potestate  voluntatis  est 

ut  illud  acceptet  vel  non  acceptet,  eo  quod  non  est  naturaliter 
determinata  ad  id. 

Sic  igitur  patet  quod  nulla  creatura  potest  directe  immutare 
voluntatem,  quasi  agendo  intra  ipsam  voluntatem ;  potest  autem 
extrinsecus  aliquid  proponendo  voluntati,  eam  aliqualiter 
inducere;  non  tamen  immutare. 

Ad  primum  ergo  dicendum,  quod  voluntas  potest  se  ipsam 
immutare  respectu  aliquorum  directe,  cum  sit  domina  suorum 
actuum  ;  et  cum  dicitur  quod  non  immutatur  directe  a  creatura, 
intelligitur  a  creatura  alia.  Non  tamen  ipsa  potest  se  cogere, 
quia  in  hoc  importatur  contradictio,  scilicet  quod  aliquid  sit 
acceptum  a  se  ipso  :  quia  violentum  est  in  quo  nihil  confert 
vim  patiens,  confert  autem  vim  inferens.  Et  sic  voluntas  non 
potest  se  cogere,  quia  sic  se  ipsa  in  illa  vi  aliquid  conferret, 
inquantum  cogeret  se;  et  nil  conferret,  inquantum  cogeretur; 
quod  est  impossibile ;  per  quem  modum  probat  Philosophus  in 
V  Eth.  (cap.  ix  et  x),  quod  nullus  patitur  injustum  a  se  ipso; 
quia  qui  patitur  injustum,  patitur  aliquid  contra  voluntatem 
suam;  siautemfaciat  injustum,  est  secundum  suam  voluntatem. 

Ad  secundum  dicendum,  quod  corpora  ccelestia  nonpossunt 
de  necessitate  immutare  voluntatem  nec  unius  hominis  nec 
multitudinis,  sed  possuntiinmutare  ipsa  corpora.  Ex  ipso  autem 
corpore  aliquo  modo  voluntas  inclinatur,  non  necessario,  quia 
resistere  potest,  sicut  cholerici  ex  naturali  complexione  incli- 
nantur  ad  iram;  tamen  aliquis  cholericus  potest  resistere  per 
voluntatem  isti  inclinationi.  Non  autem  resistunt  nisi  sapientes 
corporalibus  inclinationibus,  qui  sunt  pauci  respectu  stultorum; 
quia  stultorum  inftnitus  est  numerus;  Eccle.,  i,  15.  Et  ideo 
dicitur  quod  corpora  ccelestia  immutant  multitudinem ;  in- 
quantum  multitudo  sequitur  inclinationes  corporales;  non 
autem  immutant  hunc  vel  illum,  qui  per  prudentiam  resistunt 
inclinatoni  prsedictae. 

Ad  tertium  dicendum,  quod  incontinens  non  dicitur  vinci  a 
passionibus  quasi  ipsae  passiones  cogant  vel  immutent  necessa- 
rio  voluntatem;  alioquinincontinens  non  esset  puniendus,  quia 
pcena  non  debetur  involuntario  :  incontinens  autem  non  dicitur 
involuntarius  operari,  secundum  Philosophum  in  III  Ethic ;  sed 
dicitur  incontinens  vinci  a  passionibus,  inquantum  eorum 
impulsui  voluntarie  cedit. 

Ad  quartum  dicendum,  quod  Angeli  non  imprimunt  intel- 
lectui  quasi  interius  aliquid  in  intellectu  agentes;  sed  solum  ex 
parte  objecti,  inquantum  aliquid  intelligibile  proponunt,  quo 
intellectus  noster  confortatur,  et  convincitur  ad  sensum  (1). 
Sed  objectum  voluntatis  per  Angelum  propositum  'non  de 
necessitate  immutat  voluntatem,  ut  dictum  est  in  corp.  art. ;  et 
ideo  non  est  simile. 

(1)  Num  ad  assensum  ? 


56  DE   VERITATE.    QU^EST.    XXII,   ART.    X. 

Ad  quintum  dicendum,  quod  purgatio  illa  secundum  quam 
Angeli  purgantur,  quae  ad  intellectum  pertinet,  est  purgatio  a 
nescientia,  ut  Dionysius  dicit,  vi  cap.  coelestis  Hierar"  (vn  a 
med.):  si  tamen  pertineret  ad  affectum,  dicerentur  purgare 
quasi  persuadendo. 

Ad  sextum  dicendum,  quod  illud  quod  est  inferius  voluntate, 
ut  corpus  vel  appetitus  sensibilis,  non  immutat  voluntatem 
quasi  directe  in  voluntatem  agendo,  sed  solum  ex  parte 
objecti.  Objectum  enim  voluntatis  est  bonum  apprehensum; 
sed  bonum  apprehensum  a  ratione  universali  non  movet  nisi 
mediante  apprehensione  particulari,  ut  dicitur  in  III  de  Anima 
(com.  lviii),  eo  quod  actus  sunt  in  particularibus.  Kx  ipsa 
autem  passione  appetitus  sensitivi  cujusdam  potest  esse  in- 
terdum  complexio  corporis,  quaacumque  impressio  corporalis  : 
quia  ex  hoc  quod  appetitus  ille  utitur  organo,  impeditur,  et 
interdum  totaliter  ligatur  ipsa  particularis  apprehensio,  vel  id 
quod  ratio  superior  dictat  in  universali,  ut  non  applicetur  actu 
ad  hoc  particulare.  Et  sic  voluntas  in  appetendo  movetur  ad  illud 
bonum  quod  sibi  nuntiat  apprehensio  particularis,  praatermisso 
illo  bono  quod  nuntiat  ratio  universalis.  Et  per  hunc  modum 
hujusmodi  passiones  voluntatem  inclinant;  non  tamen  de 
necessitate  immutant :  quia  in  potestate  voluntatis  est  hujus- 
modi  comprimere  ;  ut  usus  rationis  non  impediatur,  secundum 
illud  Genes.,  i\J:Subter  teeritappetitusillius,  scilicetpeccati. 

Ad  septimum  dicendum,  quod  compulsio  illa  de  qua  ibi  fit 
mentio,  non  est  coactionis,  sed  efficacis  persuasionis,  vel  per 
aspera,  vel  per  lenia,  etc. 

ARTICULUS  X.  —  Utrum  voluntas  et  intelleclus  sinteadempotentia. 

Decimo  quaaritur,  utrum  voluntas  et  intellectus  sint  eadem 
potentia;  et  videtur  quod  sic.  Potentise  enim  distinguuntur 
secundum  objecta.  Objectum  autem  intellectus  est  verum, 
voluntatis  vero  bonum.  Gum  ergo  bonum  et  verum  sint  idem 
supposito,  et  differant  ratione;  videtur  quod  intellectus  et  vo- 
luntas  sint  idem  re,  sed  differant  ratione. 

2.  Praeterea,  secundum  Philosophum  in  III  de  Anima  (com. 
xlii),  voluntas  in  ratione  est.  Ergo  vel  est  idem  quocl  ratio, 
vel  pars  rationis.  Sed  ratio  est  eadem  potentia  cum  intellectu. 
Ergo  et  voluntas. 

3.  Praeterea,  vires  animse  communiter  dividuntur  in  ratio- 
nale,  irrationale  (1)  et  concupiscibile.  Sed  voluntas  distinguitur 
ab  irrationali  et^oncupiscibiii.  Ergo  continetur  sub  rationali ; 
et  sic  non  distinguuntur. 

4.  Praaterea,  ubicumque  invenitur  idem  objectum  re  et 
ratione,  est  una  potentia.  Sed  voluntatis  et  intellectus  practici 
est  idem  objectum  re  et  ratione  :  utriusque  enim  objectum 

(1)  Num  irascibile,  et  mox  irascibilis  ? 

videtur  bonum.  Ergo  intellectus  practicus  non  est  alia  potentia 
quamvoluntas.  Sed  intellectus  speculativus  nonestaliapotentia 
quam  practicus  :  quia  secundum  Philosophum  in  III  de  Anima 
(com.  xlix),  intellectus  speculativus  per  extensionem  fit  pra- 
cticus.  Ergo  voluntas  etintellectus  simpliciter  sunt  unapotentia. 

5.  Praeterea,  sicut  ad  cognoscendum  differentiam  duorum 
ad  invicem,  oportet  quod  sit  idem  qui  cognoscit  utrumque 
eorum  inter  quae  differentia  consideratur  ;  ita  oportet  quod  sit 
idem  qui  cognoscit  et  vult.  Sed  ad  hoc  quod  cognoscatur  diffe- 
rentia  inter  aliqua  duo,  ut  inter  album  et  dulce,  oportet  quod 
eadem  potentia  sit  quae  cognoscit  utrumque  :  ex  quo  probat  Phi- 
losophus  in  II  de  Anima(comm.  cxl,gxlv),  sensum  communem 
esse.  Ergo  eadem  ratione  oportet  esse  unam  potentiam  quae 
cognoscit  et  vult  ;  et  ita  intellectus  et  voluntas  sunt  una 
potentia,  ut  videtur. 

Sed  contra  est  quod  appetitivum  genus  animae  aliud  est  ab 
intellectivo,  secundum  Philosophum  (II  de  Anima,  com.  xxvn). 
Sed  voluntas  continetur  sub  appetitivo.  Ergo  voluntas  est  alia 
potentia  ab  intellectu. 

Praeterea,  intellectus  cogitur,  secundum  Philosophum  in  V 
Metaph.  Sed  voluntas  non  potest  cogi,  ut  dictum  est,  art.  8 
hujus  quaest.  Ergo  intellectus  et  voluntas  non  sunt  una  potentia. 

Respondeo  dicendum,  quod  voluntas  et  intellectus  sunt 
diversae  potentiae,  et  ad  diversagenerapotentiarumpertinentes. 

Ad  cujus  evidentiam  sciendum  est,  quod  cum  distinctio  po- 
tentiarum  attendatur  penes  actus  et  objecta,  nonquaelibet  obje- 
ctorum  differentia  ostendit  diversitatem  potentiarum ;  sed  dif- 
ferentia  objectorum,  inquantum  objecta  sunt ;  non  autem  aliqua 
accidentalis  differentia,  quae  accidit  objecto  secundum  quod 
est  objectum  :  sensibili  enim  inquantum  est  sensibile,  accidit 
esse  animatum  vel  inanimatum;  quamvis  ipsis  rebus  quae  sen- 
tiuntur,  haec  differentiae  sint  essentiales.  Et  ideo  penes  has 
differentias  non  diversiflcantur  potentiae  sensitivae,  sed  penes 
audibile  et  visibile  et  tangibiJe,  quae  sunt  differentiae  sensibilis 
inquantum  est  sensibile,  sive  per  esse  sensibile  per  medium 
vel  sine  medio.  Kt  quando  quidem  differentiae  essentiales  obje- 
ctorum,  inquantum  objecta  sunt  sumuntur  ut  dividentes  per 
se  aliquod  speciale  objectum  animae,  ex  hoc  diversificantur 
potentiae,  sed  non  genera  potentiarum;  sicut  sensibile  nominat 
non  objectum  animae  simpliciter,  sed  quoddam  objectum  quod 
praedictis  differentiis  per  se  dividitur.  Unde  visus,  auditus  et 
tactus  sunt  diversae  potentiae  speciales  ad  idem  genus  poten- 
tiarum  animae  pertinentes,  scilicet  ad  sensum.  Sed  quando 
differentiae  acceptae  dividunt  ipsum  objectum  communiter  ac- 
ceptum,  tunc  ex  tali  differentia  innotescunt  diversa  genera 
potentiarum. 

Dicitur  autem  aliquid  esse  objectum  animae,  secundum  quod 

habet  aliquam  habitudinem  acl  animam.  Ubi  ergo  invenimus 
diversas  rationes  habitudinis  ad  animam,  ibi  invenimus  per  se 
differentiam  in  objecto  animse,  demonstrantem  diversum  genus 
potentiarum  animae.  Res  autem  ad  animam  invenitur  duplicem 
habitudinem  habere  :  unam  secundum  quod  ipsa  res  est  in 
anima  per  modum  animae,  et  non  per  modum  sui  :  aliam  se- 
cundum  quocl  anima  comparatur  adrem  in  suo  esse  existentem. 
Et  sic  objectum  animse  estaliquid  dupiiciter.  Unomodo  inquan- 
tum  natum  est  esse  in  anima  non  secundum  essepro{)rium,  sed 
secundum  moclum  animse,  idest  spiritualiter :  et  hsec  est  ratio 
cognoscibilis  inquantum  estcognoscibile.  Aliomodoest  aliquid 
objectum  animae  secundum  quod  acl  ipsum  anima  inclinatur  et 
ordinatur  secundum  modum  ipsius  rei  in  se  ipsa  existentis  ;  et 
hsec  est  ratio  appetibilis  inquantum  est  appetibile. 

Unde  cognoscitivum  et  appetitivum  constituunt  diversa 
genera  potentiarum ;  unde,  cum  intellectus  sub  cognoscitivo 
comprehendatur,  oportet  voluntatem  et  intellectum  esse  po- 
tentias  genere  diversas. 

Ad  primum  ergo  dicendum,  quod  distinctio  potentiarum  non 
ostenclitur  ex  objectis  secundum  rem  consideratis,  sed  secun- 
dum  rationem  :  quia  ipsaa  rationes  objectorum  specificant  ipsas 
operationes  potentiarum ;  et  ideo  ubi  est  diversa  ratio  objecti, 
ibi  invenimus  diversam  potentiam;  quamvis  sit  eadem  res  quae 
subest  utrique  rationi,  sicut  est  de  bono  et  vero.  Et  hoc  patet 
in  rebus  materialibus  :  natn  aer  patitur  ab  igne  inquantum  est 
caliclus,  secundum  quod  est  in  potentia  aer  calidus;  inquan- 
tum  vero  ignis  est  lucidus,  patitur  ab  eo  secundum  quod  ipse 
est  diaphanus  :  nec  est  eaclem  potentia  in  aere  secunclum  quam 
dicitur  diaphanus,  et  potentia  calidus;  quamvis  idem  ignis  sit 
qui  in  utramque  potentiam  agat. 

Ad  segundum  dicendum,  quod  potentia  dupliciter  potest 
consiclerari :  vel  in  ordine  ad  objectum,  vel  in  ordine  ad  essen- 
tiam  animae,  in  qua  radicatur.  Si  ergo  voluntas  considereturin 
ordiile  ad  objectum  ;  sic  ad  aliud  genus  animas  pertinet  quam 
intellectus;  et  sic  voluntas  contra  rationem  et  intellectum  dis- 
tinguitur,  ut  dictum  est,  in  corp.  art.  Si  vero  voluntas  consi- 
deretur  secundum  icl  in  quo  radicatur;  sic,  cum  voluntas  non 
habeat  organum  corporale,  sicut  nec  intellectus  ;  voluntas  et 
intellectus  acl  eamdem  partem  animae  reducentur.  Et  sic  quan- 
doque  intellectus  vel  ratio  sumitur,  prout  includit  in  se  utrum- 
que  ;  et  sic  clicitur  quocl  voluntas  est  in  ratione  :  et  secundum 
hoc  rationale  includens  intellectum  et  voluntatem  dividitur 
contra  irascibile  et  concupiscibile. 

Unde  patet  solutio  ad  tertium. 

Ad  quartum  dicendum,  quod  objectum  intellectus  practici 
non  estbonum,  sed  verum  relatum  ad  opus. 

Ad  quintum  dicendum,  quod  velle  et  cognoscere  non  sunt 

actus  unius  rationis;  et  ideo  non  possunt  pertinere  ad  unam 
potentiam,  sicut  cognoscere  dulce  et  album;  unde  non  est 
simile. 

ARTICULUS  XI.  —  Utrum  vohintas  sit  altior  potentia  quam  intel- 
lectus,  vel  e  contra.  —  (I  part.,  qua^st.  lxxxii,  art.  3.) 

Undecimo  quaeritur,  utrum  voluntas  sit  altior  potentia  quam 
intellectus,  vel  e  converso  ;  et  videtur  quod  intellectus  sit 
nobilior  et  altior.  Nobilitas  enim  anima3  consistit  in  hoc  quod 
est  ad  imaginem  Dei.  Sed  anima  est  ad  imaginem  secundum 
rationem  vel  intelligentiam  :  unde  Augustinus  dicit  in  III  super 
Genesirn  ad  litteram  (cap.  xx,  in  princ.)  :  Intelligamus  in  eo 
factum  hominem  ad  imaginem  Dei,  quo  irrationalibus  ani- 
mantibus  antecellit  :  id  autem  est  ipsa  ratio,  velmens,  vel 
intelUgentia,  vet  si  quo  alio  vocabulo  commodius  appellatur. 
Ergo  excellentissima  potentia  animse  est  intellectus. 

2.  Sed  dicendum,  quod  sicut  imago  est  in  intellectu,  ita 
etiam  in  voluntate ;  cum  imago,  secundum  Augustinum  in  lib. 
deTrinit.  (X,  cap.  n),  attendatur  secundum  memoriam,  intelli- 
gentiam,  et  voluntatem.  —  Sed  contra,  ex  quo  nobilitas  animae 
penes  imaginem  attenditur,  oportet  quod  illud  sit  excellentius 
animae,  ubi  magis  proprie  invenitur  ratioimaginis.  Sedsiirnago 
sit  in  voluntate  et  intellectu,  magis  proprie  est  in  intellectu 
quamin  voluntate  :  unde  Magister,  in  II  Sent.,  dist.  xvi,  dicit 
imaginem  esse  in  cognitione  veritatis,  similitudinem  in  dilectione 
boni.  Ergo  oportet  quod  adhuc  intellectus  nobilior  sit  quam 
voluntas. 

3.  Praeterea,  cum  depotentiis  judicemus  exactibus,  oportet 
ipsam  polentiam  esse  nobiliorem  cujus  actus  est  nobilior.  Sed 
intelligere  est  nobilius  quam  velle.  Ergo  intellectus  est  nobilior 
quam  voluntas.  Probatio  mediae.  Curn  actus  specificetur  ex 
terminis ;  oportet  illum  actum  esse  nobiliorem  cujus  estterminus 
nobilior.  Sed  intellectus  actus  est  secundum  motum  ad  animam, 
actus  autem  voluntatis  secundum  motum  ab  anima  ad  res.  Er- 
go,  cum  anima  sit  nobilior  rebus  exterioribus,  intelligere  erit 
nobilius  quam  velle. 

4.  Praeterea,  in  omnibus  ordinatis,  quanto  aliquid  magis 
distat  ab  infimo,  tanto  est  altius.  Sed  infimum  in  potentiis  anima^ 
est  sensus,  voluntas  autem  magis  appropinquat  sensui  quam 
intellectus  :  nam  voluntas  cum  sensitivis  potentiis  communicat 
in  conditione  objecti;  sicut  enim  sensus  particularium  est,  ita 
voluntas ;  volumus  enim  particularem  sanitatem  in  hoc  univer- 
sali  quod  est  sanitas ;  intellectus  autem  est  universalium.  Ergo 
intellectus  est  altior  potentia  quam  voluntas. 

5.  Praeterea,  regens  est  nobilius  recto.  Sed  intellectus  regit 
voluntatem.  Ergo  est  nobilior  voluntate. 

6.  Prreterea,  illud  a  quo  est  aliquid,  habet  auctoritatem  super 

ipsum,  et  rnajoritatem,  si  sit  diversum  in  essentia.  Sed  intelli- 
gentia  est  a  memoria  sicut  Filius  a  Patre  :  voluntas  a  memoria 
et  intelligentia,  sicutSpiritus  sanctus  a  Patre  et  Filio.  Ergo  intelli- 
gentia  habet  auctoritatem  respectu  voluntatis,  et  est  major  et 
potentiorea. 

7.  Praeterea,  quanto  aliquis  actus  est  simplicior  et  immate- 
rialior,  tanto  est  nobilior.  Sed  actus  intellectus  est  simplicior 
quam  voluntatis,  et  immaterialior  :  quoniam  intellectus  abs- 
trahit  a  materia,  non  autem  voluntas.  Ergo  actus  intellectus 
est  nobilior  quam  voluntatis. 

8.  Praeterea,  intellectus  in  anima  comparatur  splendori  in 
rebus  materialibus ;  voluntas,  sive  affectus,  calori,  ut  patet  ex 
dictis  Sanctorum.  Sed  splendor  est  nobilior  calore,  cum  sitqua- 
litas  nobilioris  corporis.  Ergo  intellectus  est  nobilior  voluntate. 

9.  Praeterea,  illud  quod  est  proprium  hominis  inquantum 
est  homo,  secundum  Philosophum  in  Ethicis  (lib.  X,  cap.  vn,  a 
med.),  est  nobilius  eo  quod  est  commune  homini  et  aliis  ani- 
malibus.  Sed  intelligere  est  proprium  hominis ;  velle  aliis  ani- 
malibus  convenit  :  unde  Philosophus  dicit  in  III  Ethic.  (cap.  i 
non  procul  a  fin.),  quocl  voluntario  participant  pueri  et.  bruta. 
Ergo  intellectus  est  nobilior  voluntate. 

10.  Praeterea,  quanto  aliquid  est  propinquius  fini,  tanto 
est  nobilius ;  cum  ex  fine  sit  ratio  bonitatis  in  his  quae  sunt  ad 
fineru.  Sed  intellectus  videtur  esse  propinquior  fini  quam 
voluntas  :  prius  enim  homo  attingit  finem  cognoscenclo  ipsum, 
quam  per  voluntatem  appetendo  ipsum.  Ergo  intelleetus  est 
nobiliorquam  voluntas. 

11.  Praeterea,  secundum  Gregorium  in  VI  Moral.  (homil.  v 
et  xiv  in  Ezech.  a  medio,  et  homil.  m,  ante  med.),  contem- 
plativa  vita  est  majoris  meriti  quam  activa.  Sed  contemplativa 
pertinet  ad  intellectum,  activa  vero  ad  voluntatem.  Ergo  intel- 
lectus  est  nobilior  quam  voluntas. 

12.  Praeterea,  Philosophus  dicit  in  XEthic.  (capit.  viii  et  vn), 
quod  intellectus  est  optimum  eorum  quae  in  nobis  sunt.  Ergo 
nobilior  voluntate. 

1.  Secl  contra,  perfectioris  potentiae  perfectior  est  habitus. 
Sed  habitus  quo  perficitur  voluntas,  scilicet  caritas,  est  nobilior 
fide  et  scientia,  quibus  perficitur  intellectus,  ut  patet  per  Apos- 
tolum,  I  Cor.,xm.  Ergo  voluntas  estnobilior  intellectu. 

2.  Praeterea,  illud  quod  est  liberum  sui,  estnobilius  eo  quod 
non  est  liberum.  Sed  intellectus  non  est  liber  sui,  cum  possit 
cogi ;  voluntas  autem  est  libera,  cum  cogi  non  possit'.  Ergo 
voluntas  est  nobilior  intellectu. 

3.  Prseterea,  ordo  potentiarum  est  secundum  ordinem  obje- 
ctorum.  Sed  bonuin,  quod  est  objectum  voluntatis,  estnobilius 
vero,  quod  est  objectum  intellectus.  Ergo  et  voluntas  nobilior 
estintellectu. 

4.  Prseterea,  secundum  Dionysium  in  v  cap.  de  divinis  No- 
minibus,  quanto  aliqua  divinarum  participationum  est  commu- 
nior,  tanto  est  nobilior.  Sed  voluntas  est  intellectu  communior ; 
quia  qusedam  participant  voluntatem  qme  nonparticipantintel- 
lectum,  ut  supra  dictum  e§t  Ergo  voluntas  est  intellectu  no- 
bilior. 

5.  Praeterea  quanto  aliquid  est  Deo  propinquius,  tanto  est 
nobilius.  Sedvoluntasmagis  appropinquat  Deo  quam  intellectus : 
quia,  sicut  dicit  Hugo  de  S.  Yictore  super  vn  cap.  ccelestis  Hie- 
rarchise,  ibi  dllectio  intrat,  ubi  cognitio  foris  est :  plus  enim 
Deurn  diligimus  quam  ipsum  possumus  cognoscere.  Ergo 
voluntas  est  nobilior  quam  intellectus. 

Respondeo  dicendum,  quod  aliquidpotest  altero  eminentius 
dici  et  simpliciter,  et  secundum  quid.  Ad  hoc  autem  quod 
ostendatur  aliquid  esse  altero  simpliciter  melius,  oportet  quod 
eorum  comparatio  attendatur  penes  eorum  essentialia,  et  non 
penes  accidentalia,  quia  per  hoc  attenderetur  unum  alteri 
emineresecundumquid  ;  sicuthomosicompareturleoni  quantum 
ad  differentias  essentiales,  invenitur  leone  simpliciter  nobilior, 
inquantum  homo  est  rationale  animal,  leo  vero  irrationale; 
leo  vero  est  homine  excellentior,  si  comparetur  secundum  for- 
titudinem  corporalem  :  hoc  autem  est  esse  nobilius  secundum 
quid.  Ut  ergo  consideretur  quae  earum  potentiarum  sit  potior 
simpliciter,  voluntas,  an  intellectus;  hoc  ex  per  se  eorum  diifo- 
rentiis  considerandum  est. 

Perfectio  autem  et  dignitas  intellectus  in  hoc  consistit  quod 
species  rei  intellectae  in  ipso  consistit  intellectu ;  cum  secundum 
hoc  intelligat  actu,  in  quo  ejus  dignitas  tota  consideratur.  No- 
biiitas  autem  voluntatis  et  actus  ejus  consistit  ex  hoc  quod 
anima  ordinatur  ad  rem  aliquam  nobilem,  secundum  esse  quod 
res  illa  habet  in  se  ipsa.  Perfectius  autem  est,  simpliciter  et 
absolute  loquendo,  habere  in  se  nobilitatem  alterius  rei,  quam 
ad  rem  nobilem  comparari  extra  se  existentem.  Unde  voluntas 
et  intellectus,  si  absolute  considerentur,  non  comparando  ad 
hanc  vel  illam  rem  hunc  ordinem  inveniuntur  habere,  quod 
intellectus  eminentior  est  simpliciter  voluntate. 

Sed  contingit  multo  eminentius  esse  comparari  ad  rem  ali- 
quam  nobilem  per  aliquem  modum,  quam  ejus  nobilitatem  in  se 
ipso  habere  :  quando  videlicet  illius  rei  nobilitas  habetur  multo 
inferiori  modo  quam  eam  habeat  res  illa  in  se  ipsa.  Si  autem 
nobilitas  illius  rei  insit  alii  rei  vel  aeque  nobiliter,  vel  nobilius 
quam  in  re  cujus  est;  tunc  absque  omni  dubitatione  nobilius 
erit  quod  in  se  nobilitatem  rei  alterius  habebit,  quam  quod  ad 
ipsam  rem  nobilem  qualitercumque  ordinatur.  Rerurn  autem 
quaa  suntanimasuperiores,  formas  percipit  intellectus  inferiori 
modo  quam  sint  in  ipsis  rebus  :  recipitur  enim  aliquid  in  intel- 
lectu  per  modum  sui,  ut  dicitur  in  lib.  de  Causis  (proposit.  x). 

Et  eaclem  ratione  earum  quae  sunt  anima  inferiores,  sicut  res 
corporales,  formse  sunt  nobiliores  in  anima  quam  in  ipsis  rebus. 

Sic  igitur  tripliciter  potest  sumi  comparatio  intellectus  ad 
voluntatem.  Uno  modo  absolute  et  in  universali,  non  respectu 
hujus  vel  illius  rei;  et  sic  intellectiis  est  eminentior  voluntate; 
sicut  habere  id  quod  est  dignitatis  in  re  aliqua  est  perfectius 
quam  comparari  ad  nobilitatem  ejus.  Alio  modo  per  respectum 
ad  res  naturales  sensibiles ;  et  sic  iterum  intellectus  est 
simpliciter  nobilior  voluntate,  utpote  intelligere  lapidem  quam 
velle  lapidem ;  eo  quod  forma  lapidis  nobilior  modo  est  in  in- 
tellectu  secundum  quod  ab  intellectu  intelligitur,  quam  sit  in 
re  ipsa  secundum  quod  avoluntate  desideratur.  Tertio  modo  in 
respectu  ad  res  divinas,  quae  sunt  anima  superiores  ;  et  sic 
velle  est  eminentius  quam  intelligere,  sicut  velle  Deum  et 
amare  quam  cognoscere :  quia  scilicet  divina  bonitas  perfe- 
ctior  est  in  ipso  Deo  prout  a  voluntate  desideratur,  quam 
participata  sit  in  nobis  prout  ab  intellectu  concipitur. 

Ad  primum  ergo  dicendum,  quod  Augustinus  accipit 
rationem  et  intelligentiam  pro  tota  parte  intellectiva,  quae 
comprehendit  in  se  et  apprehensionem  intellectus  et  appetitum 
voluntatis  ;  et  sic  voluntas  non  excluditur  ab  imagine. 

Ad  secundum  dicendum,  quod  Magister  appropriat  imagi- 
nationem  rationi,  eo  quod  prius  est,  similitudinem  vero  amori, 
quia  in  comparatione  ad  Deum  cognitio  completur  per  amorem, 
sicut  imago  perhcitur  et  venustatur  per  colores  et  alia  hujus- 
modi,  quibus  flt  similis  exemplari. 

Ad  tertium  dicendum,  quod  ratio  illa  procedit  quantum  ad 
res  illas  quibus  anima  est  nobilior :  sed  eadem  ratione  potest 
probari  prseeminentia  voluntatis  in  comparatione  ad  res  anima 
nobiliores. 

Ad  quartum  dicendum,  quod  voluntas  non  communicat  in 
objecto  cum  sensibus  nisi  secundum  quod  fertur  ad  res  sensi- 
biles,  quae  sunt  anima  inferiores  :  secundum  vero  quod  fertur 
ad  res  intelligibiles  et  divjnas,  magis  elongatur  a  sensibus  quam 
intellectus ;  cum  intellectus  minus  capere  possit  de  divinis 
quam  appetat  et  diligat  affectus. 

Ad  quintum  dicendum,  quod  intellectus  regit  voluntatem, 
non  quasi  inclin  anseam  in  icl  in  quod  tendit,  sed  sicut  ostendens 
ei  quo  tendere  debeat.  Quando  ergo  minus  potest  ostendere 
intellectus  aliquod  nobile  quam  inclinatio  voluntatis  feratur  in 
illud,  voluntas  est  potior  intellectu. 

Ad  sextum  dicendum,  quod  voluntas  non  directe  ab  intel- 
ligentia  procedit;  sed  ab  essentia  animaB,  praesupposita  intelli- 
gentia.  Unde  ex  hoc  non  ostenditur  ordo  dignitatis,  sed  so- 
lummodo  ordo  originis,  quo  intellectus  est  prior  naturaliter 
voluntate. 

Ad  septimum  dicendum,  quod  intellectus  non  abstrahit  a 

materia  nisi  cum  intelligit  res  sensibiles  et  materiales;  cum 
vero  intelligit  res  quae  sunt  supra  ipsum,  non  abstrahit,  immo 
recipit  minus  simpliciter  quam  sint  res  ipsse  in  se  ipsis ;  unde 
remanet  actus  voluntatis,  qui  fertur  in  ipsas  res  prout  in  se 
ipsis  sunt,  simplicior  et  nobilior. 

Ad  octavum  clicendum,  quod  locutiones  ilhie  quibus  intel- 
lectus  splendori,  afFectus  vero  calori  comparatur,  sunt  meta- 
phoricse  :  et  ex  talibus  locutionibus,  ut  Magister  dicit  in  III 
Sententiarum,  non  esttrahenda  argumentatio.  Dionysius  etiam 
dicit  in  epistola  ad  Titum,  quod  symbolica  Theologia  non  est 
argumentativa. 

Ad  NONtTM  dicendum,  quod  sicut  intellig^ere  est  solius 
hominis,  ita  velle  ;  quamvis  appetere  sit  aliorumquam  hominis. 

Ad  degimum  dicendum,  quod  quamvis  anima  prius  feratur 
in  Deum  per  intellectum  quam  per  affectum;  tamen  perfectius 
pervenit  in  ipsum  affectus  quam  intellectus,  ut  dictum  est,  in 
corp.  artic. 

Ad  uxdecimum  dicendum,  quod  a  comtemplatione  voluntas 
non  excluditur  :  unde  Gregorius  dicit  super  Ezech.  (homil.  xrv, 
amed.),  quodvita  contemplativa  estDeum  etproximum  diligere. 
Unde  eminentia  vitse  contemplativae  ad  activam  non  praejuclicat 
voluntati. 

Ad  duodecimum  dicenclum,  quod  Philosophus  loquitur  cle 
intellectu  secundum  quod  accipitur  pro  parte  intellectiva  quae 
comprehendit  in  se  voluntatem.  Vel  potest  dici,  quod  consi- 
derat  intellectum  et  alias  potentias  animae  absolute,  non 
secundum  quod  comparantur  ad  hoc  objectum  vel  illud. 

Ad  primum  vero  quod  in  contrarium  objicitur,  dicendum, 
quod  caritas  est  habitus  perficiens  voluntatem  in  ordine  ad 
Deum;  et  in  tali  ordine  voluntas  est  nobilior  intellectu. 

Ad  sbgundum  dicendum,  quod  libertas  voluntatis  non 
ostendit  eam  esse  nobiliorem  simpliciter,  sed  nobiliorem  in 
movendo  :  quod  ex  sequentibus  patebit. 

Ad  tertium  dicendum,  quod  cum  verum  sit  quoddambonum, 
est  enim  bonum  intellectus,  ut  patet  per  Philosophum  in  VI 
Ethic.  (cap.  xi)  :  non  est  dicendum  quod  bonum  sit  nobilius 
vero,  sicut  nec  quod  animal  sit  nobilius  homine;  cum  homo 
includat  in  se  nobilitatem  animalis,  et  superaddat.  Loquimur 
enim  de  vero  et  bono,  secundum  quod  sunt  objecta  voluntatis 
et  intellectus. 

Ad  quartum  dicendum,  quod  velle  non  invenitur  in  pluribus 
quam  intelligere,  quamvis  appetere  in  pluribus  inveniatur. 
Sciendum  tamen  est,  quod  in  hac  ratione  non  clucitur  auctoritas 
Dionysii  secundum  ejus  iutentionem  propter  duo.  Primo,  quia 
Dionysius  loquitur  quando  unum  includitur  in  ratione  alterius, 
sicut  esse  in  vivere,  ^et  vivere  in  intelligere,  cum  dicit  unum 
esse  simplicius  altero.  Secundo,  quia  quamvis  participatio  quae 

est  simplicior,  sit  nobiiior ;  tamen  si  accipiatur  cuni  illo  modo 
quo  invenitur  in  rebus  carentibus  superadditis  perfectionibus, 
erit  ignobilior;  sicut  esse  quod  est  nobilius  quam  vivere,  si 
accipiatur  cum  illo  modo  quo  inanimata  sunt,  ille  modus  essendi 
erit  ignobilior  quam  esse  viventium,  quod  est  vivere.  Et  sicnon 
oportet  quod  semper  id  quod  est  in  pluribus,  sit  nobilius;  alias 
oporteret  dicere,  sensum  esse  nobiliorem  intellectu,  et  nutri- 
tivam  potentiam  quain  sensitivam. 

Ad  quintum  dicendum,  quod  ratio  illa  procedit  de  voluntate 
in  ordine  ad  Deum ;  et  sic  conceditur  esse  nobilior. 

ARTICULUS  XII.  —  Utrum  voluntas  intellectum  et  ceieras  animee 
vires  moveat.       (I  part..  quaest.  lxxxii,  art.  4.) 

Duodecimo  quaeritur,  utrum  voluntas  moveat  intellectum  et 
alias  animae  vires;  et  videtur  quod  non.  Movens  enim  est  natu- 
raliter  prius  moto.  Sed  voluntas  est  posterior  intellectu;  nihil 
enim  amatur  vel  desideratur  nisi  cognitum,  secundum  Augus- 
tinum  in  lib.  de  Trinit.  (X,  cap.  i  et  n).  Ergo  voluntas  non  movet 
intellectum. 

2.  Praeterea,  si  voluntas  movet  intellectum  ad  suum  actum  ; 
tunc  sequitur  quod  intellectus  intelligat  quia  voluntas  vult  ipsum 
intelligere.  Sed  voluntas  non  vult  aliquid  nisi  intellectum.  Ergo 
prius  intellectus  intellexit  ipsum  intelligere  quam  voluntas  illud 
vellet.  Sed  antequam  intellectus  hoc  intelligeret,  oportet 
ponere  quod  voluntas  illud  vellet,  quia  ponitur  intellectus  a 
voluntate  moveri.  Ergo  est  abire  in  infinitum;  vel  dicendum, 
quod  voluntas  non  movet  intellectum. 

3.  Praeterea,  omnis  potentia  passiva  movetur  asuo  objecto. 
Sed  voluntas  est  potentia  passiva;  est  enim  appetitus  movens 
motum,  ut  dicitur  in  III  de  Anima  (com.  xlix  et  seq.)  Ergo 
movetur  a  suo  objecto.  Sed  objectum  ejus  est  bonum  intelle- 
ctum  vel  apprehensum,  ut  dicitur  in  III  de  Anima  (com.  liv). 
Ergo  intellectus,  aut  alia  vis  apprehensiva,  movet  voluntatem. 
et  non  e  converso. 

4.  Praeterea,  quod  una  potentia  dicatur  aliam  movere,  hoc 
non  est  nisi  propter  imperium  quod  una  super  aliam  habet. 
Imperare  autem  est  rationis,  ut  dicitur  in  I  Ethic.  (cap.  ult.  a 
med.).  Ergo  ejus  est  movere  alias  potentias,  et  non  voluntatis. 

5.  Praeterea,  secundum  Augustinum,  XII  super  Genes.  ad 
litteram  (cap.  xvi,  circa  med.),  movens  et  agens  est  nobilius 
moto  et  facto.  Sed  intellectus,  ad  minus  respectu  sensibilium, 
est  nobilior  quam  voluntas,  ut  dictum  est.  Ergo  ad  minus  res- 
pectu  horum  non  movetur  a  voluntate. 

Sed  contra  est  quod  Anselmus  dicit  in  lib.  de  Similitudinibus, 
cap.  ii,  quod  voluntas  movet  omnes  anima?  vires. 

Praeterea,  secundum  Augustinum,  VIII  super  Gen.  ad 
litteram  <cap.  xx  et  xxiv,  inter  med.  et  fln.  ),  omnis  motus  pro- 

cedit  ab  immobili.  Sed  inter  potentias  animse  sola  voluntas  est 
quae  est  immobilis  in  hoc  qnoda  nullo  cogipotest.  Ergo  omnes 
aliae  vires  a  voluntate  moventur. 

Praeterea,  secundum  Philosophum  in  II  Meteororum,  omnis 
motus  est  propter  finem.  Sed  bonum  et  flnis  est  objectum  vo- 
luntatis.  Ergo  voluntas  movet  alias  vires. 

Praeterea,  secundum  Augustinum,  hoc  facit  in  spiritibus 
amor  quod  in  corporibus  pondus.  Sed  pondus  movet  corpora. 
Ergo  amor  voluntatis  movet  spirituales  animae  potentias. 

Respondeo  dicendum,  quod  intellectus  aliquo  modo  movet 
voluntatem,  et  aliquo  modo  voluntas  movet  intellectum  et  alias 
vires. 

Ad  cujus  evidentiam  sciendum,  quod  tamfinis  quam  efficiens» 
movere  dicuntur,  sed  diversimode ;  cum  in  qualibet  actione  duo 
considerentur ;  scilicet  agens,  et  ratio  agendi ;  ut  in  calefa- 
ctione  ignis  est  agens,  et  ratio  agendi  calor.  In  movendo  dici- 
tur  finis  movere  sicut  ratio  movendi ;  sed  efficiens  sicut  agens 
motum,  hoc  est  educens  mobile  de  potentia  in  actum.  Ratio 
autem  agendi  est  forma  agentis  per  quam  agit ;  unde  oportet 
quod  insit  agenti  ad  hoc  quod  agat.  Non  autem  inest  secundum 
esse  naturse  perfectum,  quia  hoc  habito  quiescit  motus;  secl 
inest  agenti  per  modum  intentionis,  nam  finis  est  prior  in  in- 
tentione  sed  posterior  in  esse ;  et  ideo  finis  praeexistit  in  mo- 
vente  proprie  secundum  intellectum,  cujus  est  recipere  aiiquid 
per  modum  intentionis,  et  non  secundum  esse  naturse.  Unde 
intellectus  movet  voluntatem  per  modum  quo  finis  movere 
dicitur,  inquantum  scilicet  praeconcipit  rationem  finis,  et  eam 
voJuntati  proponit.  Sed  movere  per  modum  causae  agentis  est 
voluntatis,  et  non  intellectus  :  eo  quod  voluntas  comparatur  ad 
res  secundum  quod  in  se  ipsis  sunt;  intellectus  autem  compa- 
ratur  ad  res  secundum  quod  sunt  per  modum  spiritualem  in 
anima.  Agere  autem  et  moveri  convenit  rebus  secundum  esse 
proprium  quo  in  se  ipsis  subsistunt ;  et  non  secundum  quod 
sunt  in  anima  per  modum  intentionis ;  calor  enim  in  anima  non 
calefacit,  sed  in  igne.  Et  sic  comparatio  voluntatis  ad  res  est 
secundum  quod  competit  eis  motus,  non  autem  comparatio  in- 
tellectus ;  et  prseterea  actus  voluntatis  est  qusedam  inclinatio  in 
aliquid,  non  autem  actus  intellectus.  Inclinatio  autem  est  dis- 
positio  moventis  secundum  quod  efficiens  movet.  Unde  patet 
quod  voluntas  habet  movere  per  modum  causse  agentis,  et 
nonintellectus. 

Potentiis  autem  animse  superioribus,  ex  hoc  quod  immate- 
riales  sunt,  competit  qnod  reflectantur  super  se  ipsas ;  unde 
tam  voluntas  quam  intellectus  reflectuntur  super  se,  et  unum 
super  alterum,  et  super  essentiam  animse,  et  super  omnes  ejus 
vires.  Intellectus  enim  intellegit  se,  et  voluntatem,  et  essentiam 
animge  et  omnes  animae  vires  ;  et  similiter  voluntas  vult  se 

velle,  et  intellectum  intelligere,  et  vult  essentiam  animae,  et 
sic  de  aliis.  Gum  autem  aliqua  potentia  super  aliam  fertur,  com- 
paratur  ad  eam  secundum  suam  proprietatem ;  sicut  intellectus 
cum  intelligit  voluntatem  velle,  accipit  in  se  ipso  rationem 
volendi;  unde  et  ipsa  voluntas,  cum  fertur  super  potentias 
animae,  fertur  in  eas  ut  in  res  quasdam  quibus  convenit  motus 
et  operatio,  et  inclinat  unamquamque  in  propriam  operationem ; 
et  sic  non  solum  res  exteriores  movet  voluntas  per  rnodum 
causaa  agentis,  sed  etiam  ipsas  animae  vires. 

Adprimum  ergodicendum,  quodcuminreflexionesitquaedam 
similitudo  motus  circularis,  in  quo  est  ultimum  motus  quodprimo 
erat  principium,  oportet  sic  dicere  in  reflexione,  ut  illud  quod 
primo  erat  prius,  secundo  fiat  posterius ;  et  ideo,  quamvis  in- 
tellectus  sit  prior  voluntate  simpliciter,  tamen  per  reflexionem 
efflcitur  voluntate  posterior  ;  et  sic  voluntas  intellectum  movere 
potest. 

Ad  secundum  dicendum,  quod  non  est  procedere  in  inflnitum ; 
statur  enim  in  appetitu  naturali,  quo  inclinatur  intellectus  in 
suum  actum. 

Ad  tertium  dicendum,  quod  ratio  illa  ostendit  quod  intel- 
lectus  movet  per  modum  flnis  ;•  hoc  enim  modo  se  habetbonum 
apprehensum  ad  voluntatem. 

Ad  quartum  dicendum,  quod  imperium  est  et  voluntatis  et 
rationis  quantum  acl  diversa  ;  voluntatis  quidem  secundum  quod 
imperium  inclinationem  quamdam  importat  ;  rationis  vero, 
secundum  quod  hgec  inclinatio  distribuitur  et  ordinatur  ut  exe- 
quenda  per  hunc  vel  per  illum. 

Ad  quintum  dicenduin,  quod  quaelibet  (1)  potentia  prae- 
minet  alteri  in  hoc  quod  est  proprium  sibi ;  sicut  tactus  perfectius 
comparatur  ad  calorem,  quem  sentit  per  se,  quam  visus,  qui 
sentit  ipsum  per  accidens ;  et  similiter  intellectus  completius 
comparatur  ad  verum  quam  voluntas  ;  et  voluntas  periectius 
comparatur  ad  bonum  quod  est  in  rebus,  quam  intellectus ; 
unde,  quamvis  intellectus  simpliciter  sit  nobilior  voluntate,  ad 
minus  respectu  aliquarum  rerum;  tamen  secundum  rationem 
movendi,  quse  competit  voluntati  ex  ratione  propria  objecti. 
voluntas  nobilior  invenitur. 

ARTICULUS  XIII. —  Utrum  intentio  sit  actus  voluntatis,  vel  intel- 
lcctns.  (I-II,  qusest.  xn,  art.  1.) 

Tertiodecimo  quaeritur,  utrum  intentio  sit  actus  voluntatis  ; 
et  videtur  quod  non.  Quia  super  illud  Luc.  xi,  34  ;  Lucerna 
corporis  tui  est  oculus  iuusf  Glossa  (interlin.),  idest  intentio. 
Sed  oculus  in  anima  est  ratio  vel  intellectus.  Ergo  intentio 
pertinet  ad  rationem  vel  intellectum,  et  non  ad  voluntatem. 

(1)  Al.  quamvis  qmelibet  etc. 

2.  Sed  dicendum,  quod  est  voluntatis  in  ordine  ad  rationem, 
et  pro  tanto  oculo  comparatur.  —  Sed  contra,  actus  superioris 
et  prioris  potentiae  non  dependet  ab  actu  posterioris.  Sed  vo- 
luntas  est  prior  intellectu  in  agendo ;  quia  voluntas  movet  intel- 
lectum,  ut  dictum  est,  art.  praeced.  Ergo  actus  voluntatis  non 
dependet  a  ratione.  Si  ergo  intentio  esset  actus  voluntatis, 
nullo  modo  ad  rationem  pertineret. 

3.  Sed  dicendum,  quod  secundum  hoc  actus  voluntatis 
dependet  a  ratione  inquantum  ad  volendum  praeexigitur  cognitio 
voliti ;  et  sic  intentio,  quamvis  sit  actus  voluntatis,  est  aliquo 
modo  rationis.  —  Sed  contra,  nullus  actus  voluntatis  est  qui 
cognitionem  non  prseexigat.  Ergo  secundum  hoc  nullus  actus 
deberet  attribui  simpliciter  voluntati,  nec  velle  nec  amare;  sed 
voluntati  et  rationi  simul ;  quod  est  falsum.  Ergo  et  primum ; 
scilicet  quod  intentio  sit  actus  voluntatis. 

4.  Pr<eterea,  ipsum  nomen  intentionis  iinportat  relationem 
in  finem.  Sed  referre  aliquid  in  finem  pertinet  ad  rationem. 
Ergo  intentio  est  rationis. 

5.  Sed  dicendum,  quod  in  intentione  non  solum  est  ratio  in 
tinem,  sed  actus  voluntatis  qui  refertur  in  finem  ;  et  utrumque 
per  nomen  intentionis  significatur.  —  Sedcontra,  actus  ille  rela- 
tioni  in  finem  prosternitur  ut  materiale  formali.  Secl  magis  de- 
nominatur  aliquid  a  formali  quam  a  materiali.  Ergo  intentio 
magis  denominatur  ab  eo  quod  est  rationis,  quam  ab  eo  quod 
est  voluntatis;  et  sic  magis  debet  poni  actus  rationis  quam 
voluntatis. 

6.  Prseterea,  sicut  primus  motor  dirigit  totam  naturam,  ita 
ratin  dirigit  voluntatem.  Sed  intentioin  rebus  naturalibus  magis 
proprie  attribuitur  primo  motori  quam  ipsis  rebus  naturalibus  ; 
cum  res  naturales  non  dicantur  aliquid  intendere  nisi  secundum 
quod  sunt  directae  a  primo  motore.  Ergo  et  in  potentiis  animse 
magis  debet  attribui  intentio  rationi  quam  voluntati. 

7.  Praeterea,  intentio,  proprie  loquendo,  non  est  nisi  cogno- 
scentis.  Sed  voluntas  non  est  cognoscens.  Ergo  intentio  non 
est  voluntatis. 

8.  Praeterea,  eorum  quae  nullo  modo  sunt  unum  non  potest 
esse  actus  unus.  Sed  voluntas  et  ratio  nullo  modo  sunt  unum, 
cum  ad  diversa  generapotentiarum  animsepertineant;  voluntas 
eniin  es\  in  appetitivo,  sed  ratio  ta  intellectivo.  Ergo  ratio  et 
voluntas  non  possunt  habere  uimni  iictum  ;  et  ita,  si  intentio  est 
actus  rationis  aliquo  modo,  non  erit  actus  voluntatis. 

9.  Praeterea,  voluntas,  secundum  Philosophuminlll  Ethic, 
cap.  xxi,  est  tinis  tantum.  Sed  finis  est  unus  tantum  in  uno 
ordine.  Ergo  voluntas  secundum  suum  actum  comparatur 
tantum  ad  unum.  Sed  ubi  est  unum  tantum,  ibi  non  est  ordo. 
Cum  ergo  intentio  ordinem  importet,  videtur  quod  nullo  modo 
sit  voluntatis. 

10.  Praeterea,  intentio,  nihil  aliucl  esse  videtur  quam  directio 
voluntatis  in  ultimum  finem.  Sed  dirigere  voluntatem  est  ra- 
tionis.  Ergo  intentionis.  Ergo  intentio  ad  rationem  pertinet. 

11.  Praeterea,  sicut  in  perversitatepeccatierrorestrationis, 
contemptus  irascibilis,  inordinatio  voluntatis  concupiscibilis  ; 
ita  e  contrario  in  reformatione  animae  fides  est  rationis,  spes 
irascibilis,  caritas  concupiscibilis.  Sed  fides,  secundum  Augus- 
tinum  (praefat.  in  Psal.  xxxi  a  med.),  est  quae  intentionem 
dirigit.  Ergo  intentio  est  rationis. 

12.  Praeterea,  secundum  Philosophum  in  IIIEthic,  voluntas 
est  possibilium  et  impossibilium,  intentio  vero  est  solum  possi- 
bilium.  Ergo  intentio  non  est  voluntatis. 

13.  Praeterea,  quod  non  est  in  anima,  non  est  in  voluntate. 
Sed  intentio  non  est  in  anima,  quia  nec  est  potentia,  sic  enim 
esset  naturalis,  et  in  ea  meritum  non  consisteret  ;  nec  est  ha- 
bitus,  sic  enim  esset  in  dormiente  ;  nec  est  passio,  sic  enim 
esset  partis  sensitivae,  ut  patet  per  Philosophum  in  VII  Ethic. 
Haec  autem  tria  sunt  solummodo  in  anima,  ut  dicitur  in  II  Ethic. 
Ergo  intentio  non  est  in  voluntate. 

15.  Praeterea,  ordinare  rationis  est,  cum  ad  sapientem 
pertineat,  ut  dicitur  in  I  Metaphys.  Sed  intentio  ordinatio 
quaedam  est  in  finem.  Ergo  est  rationis. 

15.  Prseterea,  intentio  est  distantis  a  fine  :  haec  enim  prae- 
positio  in  distantiam  importat.  Sed  magis  distat  a  fine  ratio 
quam  voluntas ;  quia  ratio  solum  demonstrat  finem,  voluntas 
vero  inhaeret  fini  sicut  proprio  objecto.  Ergo  intendere  est 
magis  rationis  quam  voluntatis. 

16.  Praeterea,  omnis  actus  voluntatis  aut  est  ejus  absolute, 
aut  per  comparationem  ad  superiores  vires,  aut  in  corupa- 
ratione  ad  inferiores.  Sed  intendere  non  est  actus  voluntatis 
absolute,  quia  sic  idem  esset  quocl  velle  vel  amare;  nec  est 
actus  ejus  in  ordine  ad  superiorem,  idest  rationem;  sic  enim 
actus  ejus  est  eligere ;  nec  in  ordine  ad  inferiores,  cum  sic  sit 
ejus  actus  imperare.  Ergo  intendere  nullo  modo  est  actus 
voluntatis. 

Sed  contra,  intentio  est  solum  de  fine.  Sed  finis  et  bonum 
est  objectum  voluntatis.  Ergo  intentio  ad  voluntatem  pertinet. 

Prseterea,  intendere  est  quoddam  prosequi.  Sed  prosecutio 
vel  fuga  ad  voluntatem  pertinet ;  non  ad  rationem ;  sed  solum 
dicere  aliquid  esse  prosequendum  vel  fugiendum.  Ergointentio 
estvoluntatis. 

Praeterea,  omne  meritum  in  voluntate  consistit.  Sed  intentio 
est  meritoria ;  et  penes  eam  pra^cipue  attenditur  meritum  vel 
demeritum.  Ergo  intentio  est  voluntatis. 

Praeterea,  Ambrosius  dicit  (Auctor  lib.  de  Spiritu  et  Anima, 
cap.  iv  paulo  a  princ.)  :  Affecius  operi  tuo  nomen  imponit. 
Sed  actus  judicatur  bonus  vel  malus  ex  intentione.  Ergo  intentio 

in  aftectu  videtur  contineri;  et  sic  videtur  esse .  voluntatis,  et 
non  rationis. 

Respondeo  dicendum,  quod  intentio  est  actus  voluntatis  : 
quod  quidem  manifeste  apparet  ex  ejus  objecto.  Oportet  enim 
potentiam  et  actum  in  objecto  convenire,  cum  potentia  non 
ordinetur  in  objectum  nisi  per  actum ;  oportet  enim  potentiae 
visivae  et  visionis  esse  idem  objectum,  scilicet  colorem.  Cum 
ergo  objectum  hujus  actus  qui  estintentio,  sit  bonum,  quod  est 
finis,  quod  etiam  est  objectum  voluntatis ;  oportet  intentionem 
actuin  voluntatis  esse.  Non  tamen  estactus  voluntatis  absolute, 

1  in  ordine  ad  rationem. 

Ad  cujus  evidentiam  sciendum  est,  quod  quandocumque 
sunt  duo  agentia  ordinata,  secundum  agens  dupliciter  potest 
movere  vel  agere  :  uno  modo  secundum  quod  competit  naturae 
suae ;  alio  modo  secundum  quod  competit  naturae  superioris 
agentis  :  impressio  enim  superioris  agentis  manet  in  inferiori ; 
et  ex  hoc  inferius  agens  non  solum  agit  actione  propria,  sed 
actione  superioris  agentis  ;  sicut  sphaera  solis  movetur  proprio 
motu  qui  spatio  unius  anni  expletur,  et  motu  primi  mobilis.  qui 
est  motus  diurnus  :  similiter  aqua  movetur  motu  proprio  ten- 
dendo  in  centrum,  et  habet  quemdam  motum  ex  expressione 
lunae,  quae  movet  ipsam,  ut  patet  in  fluxu  et  refluxu  maris. 
Corpora  etiam  mixtahabent  quasdam  operationes  sibi  proprias, 
quae  consequuntur  naturam  quatuor  elementorum,  ut  tendere 
deorsum,  calefacere,  infrigidare  ;  et  habent  alias  operationes  ex 
impressione  ccelestium  corporum,  ut  magnes  attrahit  ferrum. 
Et  quamvis  nulla  actio  inferioris  agentis  fiat  nisi  praesupposita 
actione  superioris  ;  tamen  illa  actio  quae  competit  ei  secundum 
suam  naturam,  attribuitur  ei  absolute,  sicut  aquae  moveri 
deorsum ;  illa  vero  quae  ei  competit  ex  impressione  superioris 
agentis,  non  attribuitur  ei  absolute,  sed  in  ordine  ad  aliud; 
sicut  fluere  et  refluere  dicitur  esse  proprius  motus  maris,  non 
inquantum  est  aqua,  sed  inquantum  movetur  a  luna. 

Ratio  autem  et  voluntas  sunt  quaedam  potentiae  operativae, 

1  invicem  ordinatae;  et  absolute  considerando,  ratio  prior 
est :  quamvis  per  reflexionem  efficiatur  voluntas  prior  et  supe- 
rior,  inquantum  movet  rationem.  Unde  voluntas  poiest  habere 
duplicem  actum  :  unum  qui  competit  ei  secundum  suam  natu- 
ram,  inquantum  tendit  in  proprium  objectum  absolute ;  et  hic 
actus  attribuitur  voluntati  simpliciter,  ut  velle  et  amare,  quamvis 
ad  hunc  actumpra^supponaturactusrationis  :  alium  vero  actum 
habet  qui  competit  ei  secundum  id  quod  ex  impressione  ra- 
tionis  relinquitur  in  voluntate.  Cum  enim  proprium  rationis  sit 
ordinare  et  conferre  :  quandocumque  in  actu  voluntatis  apparet 
aliqua  collatio  vel  ordinatio,  talisactus  erit  voluntatis  nonabso- 
lute,  sed  in  ordine  ad  rationem  :  et  hoc  modo  intendere  est 
actus  voluntatis;  cum  intendere  nihil  aliud  esse  videatur  quam 

ex  eo  quod  quis  vult,  in  aliud  tendere  sicut  in  finem  :  et  ita  in- 
tendere  in  hoc  differt  a  velle,  quod  velle  tendit  in  finem  abso- 
lute  ;  sed  intendere  dicit  ordinem  in  finem,  secundumquod  finis 
est  in  quem  ordinantur  ea  quse  sunt  ad  finem.  Cum  enim  vo- 
luntas  moveatur  in  suum  objectum  sibi  propositum  a  ratione; 
diversimode  movetur,  secundum  quod  diversimode  sibi  pro- 
ponitur.  Unde  cum  ratio  proponit  sibi  aliquid  ut  absolute 
bonum,  voluntas  movetur  in  illud  absolute  ;  et  hoc  est  velle. 
Gum  autem  proponit  sibi  aliquid  sub  ratione  boni,  ad  quod  alia 
ordinentur  ut  ad  finem  ;  tunc  tendit  in  illud  cum  quodam  ordine, 
qui  invenitur  in  actu  voluntatis,  non  secundum  propriam  na- 
turam,  sed  secundum  exigentiam  rationis. 

Et  ita  intendere  est  actus  voluntatis  in  ordine  ad  rationem. 

Ad  primum  ergo  dicendum,  quod  intentio  assimilatur  oculo 
quantum  ad  id  quod  de  proprietate  rationis  in  intentione  in- 
venitur. 

Ad  secundum  dicendum,  quod  ratio  movet  quodammodo 
voluntatem,  et  voluntas  quodainmodo  rationem,  ut  ex  dictis 
patet;  et  sic  utraque  diversis  respectibus  est  altera  prior,  et 
utrique  potest  attribui  actus  in  ordine  ad  alteram. 

Ad  tertium  dicendum,  quod  quamvis  quilibet  actus  volun- 
tatis  pra3supponat  cognitionem  rationis,  non  tamen  semper  in 
actu  voluntatis  apparet  id  quod  est  proprium  rationis,  ut  ex 
dictis,  in  corp.  art.,  patet ;  unde  ratio  non  sequitur. 

Ad  quartum  dicendum,  quocl  relatio  in  finem  activa  est 
rationis ;  ejus  enim  est  referre  in  finem;  sed  relatio  passiva 
potest  esse  cujuscumque  directi  vel  relati  in  finem  per  ratio- 
nem  :  et  sic  potest  esse  voluntatis ;  et  hoc  modo  relatio  in 
finem  pertinet  ad  intentionem. 

Et  per  hoc  patet  solutio  ad  quintum. 

Ad  sextum  dicendum,  quod  in  primo  motore  non  solum 
invenitur  cognitio,  sed  voluntas;  et  ideo  proprie  potest  ei 
intentio  attribui  :  sed  ad  rationem  non  pertinet  nisi  cognitio ; 
unde  non  est  simile. 

Ad  septimum  dicendum,  quod  intendere  est  non  cognos- 
centis ;  cum  res  naturales  intendant  finem ;  quamvis  intentio 
praesupponat  aliquam  cognitionem.  Si  autem  loquamur  de 
intentione  animali,  sic  non  est  nisi  cognoscentis,  sicut  nec 
velJe.  Non  tamen  oportet  quod  intendere  etvelle  sint  actus 
ejusdem  potentiae,  cujus  est  cognoscere,  sed  ejusdem  suppo- 
siti  :non  enimproprie  dicitur  cognoscere  velintenderepotentia 
aliqua,  sed  suppositum  per  potentiam. 

Ad  octavum  dicendum,  quocl  ratio  et  voluntas  sunt  unum 
ordine,  sicut  universum  dicitur  esse  unum;  et  sic  nihil  prohibet 
unum  actum  esse  utriusque ;  unius  quidem  immediate,  sed 
alterius  mediate. 

Ad  nonum  dicendum,  quod  quamvis  voluntas  sit  principa- 

liter  de  fine,  ex  eo  quod  ea  quae  sunt  ad  fiiiem,  non  deside- 
rantur  nisi  propter  finem  :  nihilominus  tamen  voluntas  est 
eorum  qua  sunt  ad  finem.  Quod  enim  Philosophus  dicit  in  III 
Ethic.  (II,  cap.  n,  in  med.),  quod  voluntas  est  finis,  electio 
eorum  quae  sunt  ad  finem ;  non  ob  hoc  dicitur  quod  voluntas 
semper  sit  finis,  sed  oliquando,  et  principalius  :  et  exhoc  quod 
electio  nunquam  est  finis,  ostenditur  quod  non  sit  idem  eligere 
et  velle. 

Ad  degimum  dicendum,  quod  directio  in  finem  activa  per- 
tinet  ad  rationem,  sed  passiva  potest  ad  voluntatem  pertinere  : 
et  sic  pertinet  ad  intentionem. 

Ad  undecimum  dicendum,  quod  fides  dirigit  intentionem, 
sicut  ratio  voluntatem  :  unde ,  sicut  fides  est  rationis  ,  ita 
intentio  voluntatis. 

Ad  duodegimum  dicendum,  quod  voluntas  non  semper  est 
impossibilium ,  sed  aliquando  ;  et  hoc  sufficit ,  secundum 
intentionem  Philosophi ,  ad  ostendendum  differentiam  inter 
voluntatem  et  electionem,  quae  semper  est  possibilium,  ut 
scilicet  eligere  non  sit  omnino  idem  quod  velle  ;  et  similiter 
nec  intendere  est  omnino  idem  quod  velle  ;  sed  ex  hoc  non 
excluditur  quin  sit  actus  voluntatis. 

Ad  decimumtertium  dicendum,  quod  intentio  est  quidam 
actus  animse.  In  illa  autem  trimembri  divisione  Philosophi 
actiones  animse  non  continentur  :  quia  actiones  non  sunt 
animae  ut  in  anima,  sed  magis  ut  ab  anima.  Vel  potest  dici 
quod  actiones  comprehenduntur  sub  habitibus  ,  sicut  princi- 
piatum  continetur  in  suo  principio. 

Ad  decimumquartum  dicendum,  quod  ordinare  est  rationis, 
sed  ordinari  potest  esse  voluntatis  :  et  sic  intentio  ordinatio- 
nem  importat. 

Ad  decimumquintum  dicendum,  quod  ratio  illa  procederet 
si  nihil  aliud  requireretur  ad  intentionem  nisi  sola  distantia ; 
requiritur  autem  inclinatio,  quae  voluntati  competit,  et  non 
ratioui ;  unde  ratio  non  sequitur. 

Ad  decimumsextum  dicendum,  quod  intentio  est  actus  vo- 
luntatis  in  ordine  ad  rationem  ordinantem  ea  quse  sunt  ad 
flnem,  iu  finem  ipsum ;  sed  electio  est  actus  voluntatis  in 
ordine  ad  rationem  comparantem  ea  quae  sunt  in  finem  ad 
invicem  :  et  propter  hoc  intentio  et  electio  differunt. 

ARTICULUS  XIV.  —  Utrum  eodem  motu  voluntas  finem  velit, 
et  illa  qax  sunt  ad  finem.  —  (I-II.  qusest.  xn,  art.  4.) 

Quartodecimo  quseritur,  utrum  voluntas  eodem  motu  velit 
finem  et  intendat  ea  quaa  sunt  ad  finem  ;  et  videtur  quod  non. 
Impossibile  enim  est  eumdem  actum  esse  simul  bonum  et 
malum.  Sed  contingit  esse  voluntatem  malam  cum  intentione 

bona ;  sicut  cum  quis  vult  furari  ut  det  eleemosynam.  Ergo 
non  est  idem  actus  intentio  et  voluntas. 

2.  Prseterea,  secundum  Philosophum  in  X  Eth.,  motus  qui 
terminatur  ad  medium  et  ad  extremum  differunt  specie.  Sed  id 
quod  est  ad  finem,  et  finis,  se  habent  quodammodo  ut  medium 
et  extrema.  Ergo  intentio  finis  et  voluntas  ejus  quod  est  ad 
finem,  differunt  specie  ;  et  ita  non  sunt  unus  actus. 

3.  Praaterea,  secundum  Philosophum  in  VII  Eth.,  fines  in 
practicis  sunt  sicut  principia  in  demonstrativis  scientiis.  Sed 
non  est  iclem  actus  intellectus  speculativi  quo  intelliguntur 
principia,  et  quo  considerantur  conclusiones  ;  quod  patet  ex 
hoc  quod  ex  diversis  habitibus  eliciuntur ;  est  enim  intellectus 
habitus  principiorum ,  sed  scientia  conclusionum.  Ergo  in 
operativis  non  est  idem  actus  voluntatis  quo  intendimus  finem 
et  volumus  ea  quse  sunt  ad  finem. 

4.  Praaterea,  actus  distinguuntur  per  objecta.  Sed  finis  et  id 
quod  est  ad  finem,  sunt  diversa  objecta.  Ergo  non  idem  actus 
est  intentio  finis  et  voluntas  ejus  quod  est  ad  finem. 

Sed  contra,  duo  actus  non  possunt  esse  simul  unius  po- 
tentiae.  Sed  voluntas  simul  dum  vult  id  quod  est  ad  finem, 
intendit  finem.  Ergo  intentio  finis  et  voluntas  ejus  quod  est  acl 
finem,  non  sunt  diversi  actus. 

Prseterea,  sicut  lux  est  ratio  visibilitatis  colori,  ita  finis  est 
ratio  appetibilitatis  his  quae  sunt  ad  finem.  Sed  eodem  actu 
visus  videt  colorem  et  lucem.  Ergo  eodem  actu  voluntas  vult 
id  quod  est  ad  finem,  et  intendit  finem  :  ergo  intentio  finis  et 
voluntas  non  sunt  diversi  actus. 

Respondeo  dicendum,  quod  circa  hanc  quaestionem  duplex 
est  opinio,  ut  Magister  dicit  in  II  Sent.,  dist.  xxvm.  Quidam 
enim  dixerunt  quod  alius  actus  sit  voluntas  ejus  quod  est  ad 
finem,  et  intentio  finis.  Quidam  vero  dixerunt  e  contrario, 
quod  sit  unus  actus  ;  sed  quod  eorum  distinctio  sit  tantum- 
modo  propter  rerum  varietatem.  Utraque  autem  opinio  secun- 
dum  aliquid  vera  est. 

Ad  cujus  evidentiam  sciendum  est,  quod  cum  unitas  actus 
ex  unitate  objecti  pensanda  sit ;  si  sint  aliqua  duo  quae  per 
aliquem  modum  sint  unum,  actus  qui  fertur  in  ea  secundum 
quod  sunt  unum  erit  unus  ;  actus  vero  qui  fertur  in  ea  se- 
cundum  quod  sunt  duo,  erunt  duo  ;  sicut  partes  iineaa  sunt 
quodammodo  duo  ,  et  quodammodo  unum  ;  prout  scilicet 
uniuntur  in  toto  :  et  ideo  actus  visionis  si  feratur  in  duas  partes 
lineae  secundum  quod  sunt  duae,  idest  in  utramque  per  se 
secundum  id  quod  est  proprium  sibi ;  erunt  duse  visiones,  nec 
poterunt  simul  videri ;  si  autem  feratur  in  totam  lineam  com- 
prehendentem  utramque  partium,  erit  una  visio,  et  simul  tota 
linea  videbitur. 

Omnia  autem  quse  sunt  ad  invicem  ordinata,  sunt  quidem 

plura  inquantum  sunt  res  quaedam  per  se  consideratae  ;  sunt 
vero  unum  in  ordine  quo  acl  invicem  ordinantur  :  et  ideo  actus 
aniniae  qui  fertur  in  ea  secundum  quod  sunt  ad  invicem  ordi- 
nata,  est  unus ;  actus  vero  animae  qui  fertur  in  ea  secundum 
quod  sunt  in  se  considerata,  est  multiplex ;  sicut  patet  in 
consideratione  statuae  Mercurii  :  quam  si  aliquis  consicleret  ut 
est  quaedam  res,  erit  alia  consideratio  ejus,  et  consideratio 
Mercurii,  cujus  statua  est  imago  ;  si  autem  consideretur  statua 
ut  imago  Mercurii,  erit  idem  modus  considerationis  in  statuam 
et  in  Mercurium.  Similiter  quando  motus  voluntatis  fertur  in 
finem  et  in  icl  quod  est  ad  linem ;  si  feratur  in  ea  secundum 
quod  utrumque  est  qusedam  res  per  se  existens,  erit  diversus 
motus  vohmtatis;  et  sic  est  vera  opinio  quae  dicit,  quod 
intentio  finis  et  voluntas  ejus  quod  est  ad  finem,  sunt  diversi 
actus.  Si  autem  voluntos  feratur  in  unum  eorum  secundum 
quod  habet  ordinem  ad  aliud,  sic  est  unus  actus  voluntatis  in 
utrumque  ;  et  sic  est  vera  opinio  quse  ponit,  unum  actum  esse 
intentionem  finis  et  voluntatem  ejus  quod  est  ad  finem. 

Sed  si  recte  inspiciatur  ratio  intentionis,  invenitur  haec 
opinio  esse  verior  quam  alia.  Motus  enim  voluntatis  in  finem 
non  dicitur  absolute  intentio,  sed  simpliciter  velle  :  sed  intentio 
dicitur  inclinatio  voluntatis  in  finem,  secundum  quod  ad  finem 
terminantur  ea  quae  sunt  in  finem.  Qui  enim  vult  sanitatem, 
dicitur  eam  simpliciter  velle ;  sed  solum  eam  intendere  dicitur, 
quando  aliquid  propter  sanitatem  vult. 

Et  ideo  concedendum  est,  quod  intentio  non  sit  alius  actus 
numero  quam  voluntas. 

Ad  primum  ergo  dicendum,  quod  quamvis  unus  actus  non 
possit  esse  bonus  et  malus,  tamen  alicujus  actus  mali  potest 
esse  aliqua  circumstantia  bona;  sicut  actus  vitiosus  est,  si  quis 
comedat  plus  quam  debet,  licet  comedat  quando  debet :  et  ita 
voluntas  qua  quis  vult  furari  ut  pascat  pauperes,  est  actus 
malus  simpliciter,  habens  tamen  aliquam  circumstantiam 
bonam  :  propter  quid  enim  ponitur  una  de  circumstantiis. 

Ai>  segundum  dicendum,  quod  verbum  Philosophi  est  intel- 
ligendum,  quando  sistitur  in  medio  :  quando  enim  per  medium 
transitur  ad  terminum,  tunc  est  unus  numero  motus  :  et  ita, 
quando  voluntas  movetur  in  id  quod  est  ad  finem,  cum  ordine 
ad  finem,  est  unus  motus. 

Ad  tertium  dicendum,  quod  quando  conclusio  et  principium 
considerantur  utrumque  per  se,  sunt  cliversse  considerationes  : 
sed  quando  consideratur  principium  in  ordine  ad  conclusionem, 
est  eadem  consideratio  utriusque,  sicut  fit  in  syllogismo. 

Ad  quartum  dicendum,  quod  finis  et  id  quod  est  ad  finem, 
sunt  unum  objectum,  inquantum  consideratur  unum  in  ordine 
ad  aliud. 

ARTICULUS  XV.  —  Utrum  electio  sit  actus  voluntatis. 
(I-II,  qusest.  xiii,  art.  1.) 

Quintodecimo  quaeritur,  utrum  electio  sit  actus  voluntatis, 
et  videtur  quod  non,  sed  rationis.  Ignorantia  enim  non  est 
voluntatis,  sed  rationis.  Sed  perversitas  electionis,  ignorantia 
qusedam  est;  unde  omnis  malus,  dicitur  esse  ignorans  igno- 
rantia  electionis,  ut  patet  in  III  Eth.  (cap.  i,  a  med.).  Ergo  et 
electio)  rationis  est. 

2.  Praeterea,  sicut  ad  rationem  pertinet  inquisitio  et  argu- 
mentatio,  ita  conclusio.  Sed  electio  est  quasi  quaedam  conclusio 
consilii,  ut  patet  in  III  et  VII  Eth.  (cap.  n  et  ni;  et  cap.  n). 
Cum  ergo  consilium  sit  rationis,  et  electio  similiter  rationis 
erit. 

3.  Praeterea,  secundum  Philosophum  in  VIII  Eth.  (cap.  xiii, 
in  fln.),principalitas  virtutis  moralis  in  electione  consistit.  Sed, 
sicut  ipse  dicit  in  VI  Eth.,  id  quod  est  prudentiae  in  virtutibus 
moralibus,  est  principale,  quod  formaliter  complet  rationem 
virtutis.  Ergo  electio  pertinet  ad  prudentiam.  Sed  prudentia  est 
inratione.  Ergo  et  electio. 

4.  Praeterea,  electio  discretionem  quamdam  importat.  Sed 
discernere  rationis  est.  Ergo  et  eligere. 

Sed  contra  est,  quod  eligere  est  duobus  propositis  unum 
alteri  prseoptare,  ut  patet  per  Damascenum.  Sed  optare  est 
actus  voluntatis,  et  non  rationis.  Ergo  et  eligere. 

Praeterea,  Philosophus  dicit  in  III  Eth.  (cap.  iii  circa  fin.), 
quod  electio  est  desiderium  praeconsiiiati.  Sed  desiderium  est 
voluntatis,  et  non  rationis.  Ergo  et  electio. 

Respondeo  dicendum,  quod  electio  habet  in  se  aliquid 
voluntatis,  et  aliquid  rationis.  Utrum  autem  sit  actus  proprie 
voluntatis,  vel  rationis,  Philosophus  videtur  relinquere  sub 
dubio  in  VI  Eth.  (cap.  n,  non  procul  a  fin.),  ubi  dicit,  quod 
electio  vel  est  appetitus  intellectivi,  idest  appetitus  in  ordine  ad 
intellectum,  vel  intellectus  appetitivi,  idest  intellectus  in  ordine 
ad  appetitum.  Primum  autem  verius  est,  scilicet  quod  sit  actus 
voluntatis  in  ordine  ad  rationem. 

Quod  enim  sit  directe  actus  voluntatis,  patet  ex  duobus. 
Primo  ex  ratione  objecti  :  quia  proprium  objectum  electionis 
est  id  quod  est  ad  finem,  quod  pertinet  ad  rationem  boni,  quod 
est  objectum  voluntatis  :  nam  bonum  dicitur  finis,  ut  honestum 
vel  delectabile,  et  quod  est  ad  hnem,  uf  utile.  Secundo  ex 
ratione  ipsius  actus.  Electio  enim  est  ultima  acceptio  qua 
aliquid  accipitur  ad  prosequendum;  quod  quidem  non  est 
rationis,  sed  voluntatis  :  nam  quantumcumque  ratio  unum 
alteri  praefert,  nondum  est  unum  alteri  praeacceptatum  ad 
operandum,  quousque  voluntas  inclinetur  in  unum  magis  quam 
in  aliud  :  non  enim  voluntas  de  necessitate  sequitur  rationem. 

Est  tamen  electio  actus  voluntatis  non  absolute,  sed  in  ordine 
ad  rationem ;  eo  quod  in  electione  apparet  id  quod  est  proprium 
rationis,  scilicet  conferre  unum  alteri,  vel  prseferre  :  quod 
quidem  in  actu  voluntatis  invenitur  ex  impressione  rationis, 
inquantum  scilicet  ipsa  ratio  proponit  voluntati  aliquid  non  ut 
utile  simpliciter,  sed  ut  utilius  ad  finem. 

Sic  ergo  patet  quod  voluntatis  actus  est  velle  et  intendere ; 
sed  velle  prout  ratio  proponit  voluntati  aliquid  bonum  absolute, 
sive  sit  propter  se  eligendum,  ut  finis,  sive  propter  aliud,  ut 
quod  est  ad  finem ;  utrumque  enim  velle  dicimur  :  sed  eligere 
est  actus  voluntatis,  secundum  quod  ratio  proponit  ei  bonum 
ut  utilius  ad  finem  :  intendere  vero,  secundum  quod  ratio 
proponit  ei  bonum  ut  finem  consequendum  ex  eo  quod  est  ad 
finem. 

Ad  primum  ergo  dicendum,  quod  ignorantia  electioni  attri- 
buitur  quantum  ad  id  quod  habet  de  ratione. 

Ad  secundum  dicendum,  quod  practicse  inquisitionis  est 
duplex  conclusio  :  una  quse  est  in  ratione,  scilicet  sententia, 
quae  est  judicium  de  consiliatis;  alia  vero  quae  estin  voluntate, 
et  hujusmodi  est  electio  :  et  dicitur  conclusio  per  quamdam 
similitudinem  :  quia  sicut  in  speculativis  ultimo  statur  in 
conclusione,  ita  in  operativis  ultimo  statur  in  operatione. 

Ad  tertium  dicendum,  quod  electio  dicitur  esse  principale 
in  virtute  morali  et  ex  parte  ejus  quod  habet  de  ratione,  et  ex 
parte  ejus  quod  habet  de  voluntate  :  utrumque  enim  requiritur 
ad  rationem  virtutis  moralis ;  et  dicitur  electio  principale  res- 
pectu  exteriorum  actuum.  Unde  non  oportet  quod  electio  sit 
actus  prudentiae  totaliter;  sed  participat  aliquid  prudentiae, 
sicut  et  rationis. 

Ad  quartum  dicendum,  quod  discretio  invenitur  in  electione 
secundum  quod  pertinet  ad  rationem,  cujus  proprietatem 
sequitur  voluntas  in  eligendo. 


QILESTIO  XXIII 

D  E    V  0  L  U  N  T  A  T  E     D  E  I 

(In  oclo  articulos  divisa.) 

Primo  quseritur,  utrum  Deo  competat  habere  voluntatem; 
2'  utrum  voluntas  divina  possit  distingui  per  antecedens  et 
consequens :  3°  utrum  voluntas  divina  convenienter  dividatur 
per  voluntatem  beneplaciti  et  voluntatem  signi;  4°  utrum  Deus 
de  necessitate  velit  quidquid  vult ;  5°  utrum  divina  voluntas 
rebus  volitis  necessitatem  imponat;  6°  utrum  justitia  in  rebus 
creatis   dependeat    ex   simplici  divina    voluntate;    7°    utrum 

teneamur  conformare  voluntatem  nostram  vokmtati  divinae; 
8°  utrum  teneamur  conformare  voluntatem  nostram  voluntati 
divinae  in  volito,  ut  scilicet  teneamur  velle  hoc  quod  scimus 
Deum  velle. 

ALTICULUS  PRIMUS.  —  Utrum  Deo  conveniat  voluntatem  habere. 

Quaestio  est  de  voluntate  Dei  :  et  primo  quseritur,  utrurn 
Deo  competat  voluntatem  habere ;  et  videtur  quod  non.  Omni 
enim  voluntatem  habenti  competit  secundum  electionem 
voluntatis  agere.  Sed  Deus  non  agit  secundum  voluntatis 
electionem;  ut  enim  dicit  Dionysius,  iv  cap.  de  divin.  Nomin., 
Sicut  noster  visibilis  sol  non  ratiocinans  aut  prceeligens,  sed 
per  ipsum  esse  illuminat  omnia;  ita  et  divina  bonitas.  Ergo 
Deo  non  competit  voluntatem  habere. 

2.  Praeterea,  ex  causa  contingenti  non  possunt  effectus 
necessarii  provenire.  Sed  voluntas  est  causa  contingens,  cum 
se  habeat  ad  utrumlibet.  Ergo  non  potest  esse  causa  necessa- 
riorum.  Deus  autem  est  causa  omnium,  tam  necessariorum 
quam  contingentium.  Ergo  non  agit  per  voluntatem ;  et  sic 
idem  quod  prius. 

3.  Prseterea,  ei  quod  non  habet  aliquam  causam,  non 
competit  aliquid  quod  importet  respectum  ad  causam.  Sed  Deus, 
cum  sit  prima  causa  omnium,  non  habet  aliquam  causam.  Ergo, 
cum  voluntas  importet  habitudinem  in  causam  flnalem,  quia 
voluntas  est  finis,  secundum  Philosophum  III  Ethic.  (cap.  n, 
ante  med.),  videtur  quod  voluntas  Deo  non  competat. 

4.  Prseterea,  secundum  Philosophum  in  III  Eth.  (ut  sup.), 
voluntarium  meretur  laudem  vel  vituperium;  involuntarium 
autem  veniam  et  misericordiam.  Ergo  ei  non  competit  ratio 
voluntarii  cui  non  competit  ratio  laudabilis.  Sed  Deo  non  com- 
petit  ratio  laudabilis  :  quia  laus,  ut  dicitur  in  I  Eth.  (cap.  xn), 
non  est  optimorum,  sed  eorum  quae  ordinantur  in  optimum; 
honor  autem  est  optimorum.  Ergo  Deo  non  competit  habere 
voluntatem. 

5.  Praeterea,  opposita  nata  sunt  fieri  circa  idem.  Sed 
voluntario  opponitur  duplex  involuntarium,  ut  dicitur  in  III  Eth. 
(cap.  i);  scilicet  involuntarium  per  ignorantiam,  etperviolen- 
tiam.  Sed  Deo  non  competit  involuntarium  per  violentiam,  quia 
coactio  in  Deum  non  cadit ;  nec  involuntarium  per  ignorantiam, 
quia  ipse  omnia  novit.  Ergo  nec  voluntarium  Deo  competit. 

6.  Praeterea,  ut  dicitur  in  lib.  de  Regulis  Fidei,  est  duplex 
voluntas ;  scilicet  affectionis  respectu  interiorum  actuum,  et 
effectionis  respectu  exteriorum.  Voluntas  autem  affectionis,  ut 
ibi  dicitur,  est  faciens  ad  meritum ;  voluntas  autem  effectionis 
est  perficiens  meritum.  Deo  autem  non  competit  mereri.  Ergo 
nec  voluntatem  aliquo  modo  habere. 

7.  Praeterea,  Deus  movens  est  non  motum  :  quia  secundum 

Boetium  (IV  de  Gonsol.,  metro  ix),  immobilis  manens  dat 
cuncta  moveri.  Sed  voluntas  est  movens  motum,  ut  dicitur 
in  III  de  Anima  (com.  liv)  ;  unde  et  injll  Metaphys.,  probat 
Philosophus  quod  movet  sicut  desideratum  et  intellectum  ex 
hoc  quod  est  movens  non  motum.  Ergo  Deo  non  competit 
voluntatem  habere. 

8.  Praeterea,  voluntas  appetitus  quidam  est;  sub  appetitiva 
enim  animae  parte  continetur.  Sed  appetitus  est  imperfectio ; 
est  enim  non  habiti,  secundum  Augustinum.  Ergo,  cum  nulla 
imperfectio  in  Deum  cadat,  videtur  quod  ei  non  competat 
voluntatem  habere. 

9.  Prasterea,  nihil  quod  se  habet  ad  opposita,  videtur  Deo 
competere ;  cum  talia  sint  generabilia  et  corruptibilia,  a  quibus 
longe  Deus  removetur.  Sed  voluntas  se  habet  ad  opposita,  cum 
inter  rationales  potestates  contineatur,  quee  ad  opposita  se 
habent,  secundum  Philosophum  (IX  Metaph.,  text.  m).  Ergo 
voluntas  Deo  non  competit. 

1<).  Praeterea,  Augustinus,  XIV  de  Giv.  Dei  (cap.  xxi),  dicit, 
quod  Deus  non  aliter  afficitur  ad  res  cum  sunt,  et  aliter  cum 
non  sunt.  Sed  cum  non  sunt,  Deus  non  vult  res  esse  :  essent 
enim,  si  eas  esse  vellet.  Ergo  et  cum  sint,  Deus  non  vult  eas 
esse. 

11.  Praeterea,  Deo  non  competit  perfici,  sed  perficere. 
Voluntatis  autem  est  perfici  bono,  sicut  intellectus  vero.  Ergo 
voluntas  Deo  non  competit. 

Sed  contra  est  quod  in  Psalm.  cxin,  2,  dicitur  :  Omnia 
qucecumque  voluit  fecit;  ex  quo  videtur  quod  voluntatem 
habeat,  et  ex  voluntate  sua  res  creatae  sint. 

Praeterea,  beatitudo  maxime  in  Deo  invenitur.  Sed  beati- 
tudo  voluntatem  requirit  ;  quia  beatus  dicitur,  secundum 
Augustinum  (XIII  de  Trin.,  cap.  v  et  vi),  qui  habet  quidquid 
vult,  et  nihil  mali  vult.  Ergo  voluntas  competit  Deo. 

Praeterea,  ubicumque  inveniuntur  perfectiores  conditiones 
voluntatis,  ibi  est  perfectius  voluntas.  Sed  in  Deo  perfectissime 
inveniuntur  conditiones  voluntatis;  est  enim  in  eo  indistantia 
voluntatis  a  subjecto,  quia  sua  essentia  est  sua  voluntas  :  est  in 
eo  indistantia  voluntatis  ab  actu,  quia  suaactio  est  sua  essentia; 
est  in  eo  indistantia  voluntatis  a  fine,  sive  ab  objecto,  quia  sua 
voluntas  est  sua  bonitas.  Ergo  in  Deo  perfectissime  invenitur 
voluntas. 

Praeterea,  voluntas  est  radix  libertatis.  Sed  libertas  prae- 
cipue  competit  Deo ;  liber  enim  est  qui  causa  sui  est,  secundum 
Philosophum  in  I  Metaphys.  (non  multum  procul  a  princ); 
quod  maxime  de  Deo  verificatur.  Ergo  in  Deo  invenitur 
voluntas. 

Respondeo  dicendum,  quod  voluntas  propriissime  in  Deo 
invenitur. 

Ad  cujus  evidentiam  sciendum  est,  quod  cognitio  et  voluntas 

radicantur  in  substantia  spirituali  super  diversas  habitudines 

ejus  ad  res.  Est  enim  una  habitudo  spiritualis  substantiae  ad 

res,  secundum  quod  res  quodammodo  sunt  apud  ipsam  spiri- 

tualem  substantiam,  non  quidem  secundum  esse  proprium,  ut 

antiqui  ponebant,  dicentes,  quod  terram  terra  cognoscimus, 

aqua  vero  aquam,   et  sic  de  aliis ;  sed  secundum  propriam 

rationem ;  non  enim  lapis  estin  anima,  sed  species  lapidis,  sive 

ratio  ejus,  secundum  Philosophum  in  III  de   Anima   (com. 

xxxvm).  Et  quia  ratio  rei  absoluta  sine  concretione  non  potest 

inveniri  nisi  in  substantia  immateriali,  ideo  cognitio  non  rebus 

omnibus  attribuitur,  sed  solum  immaterialibus ;  et  secundum 

gradum  immaterialitatis  est  gradus  cognitionis;  ut  quae  sunt 

maxime  immaterialia,  sint  maxime  cognoscibilia  :  in  quibus, 

quia  ipsa  eorum  essentia  immaterialis  est,  se  habet  ad  ea  ut 

medium  cognoscendi;  sicutDeus  per  suam  essentiam  se  ipsum 

et  omnia  alia  cognoscit;  voluntas  autem  in  quibus  appetitus 

fundatur  super  habitudinem  qua  substantia  spiritualis  refertur 

ad  res  ut  habens  ordinem  aliquem  ad  eas  in  se  ipsis  existentes. 

Et  quia  cujuslibet  rei  tam  materialis  quam  immaterialis  est  ad 

rem  aliam  ordinem  habere  :  inde  est  quod  cuilibet  rei  competit 

habere  appetitum  vel  naturalem,  vel  animalem,  vel  rationalem 

seuintellectualem;  sed  in  diversis  diversimode  invenitur.  Gum 

enim  res  habeat  ad  rem  aliam  ordinari  per  aliquid  quod  in  se 

habet ;  secundum  quod  diversimode  in  se  aliquicl  habet,  secun- 

dum  hoc  diversimode  ad  aliud  ordinatur.  Res  ergo  materiales, 

in  quibus  est  quidquid  eis  inest,  quasi  materise  obligatum  et 

concretum,  non  habent  liberam  ordinationem  ad  res  alias,  sed 

consequentem  ex  necessitate   naturalis   dispositionis ;    unde 

hujus  ordinationis  ipsae  res  materiales  non  sunt  sibi   ipsis 

causae,  quasi  ipsae  se  ordinent  in  hoc  ad  quod  ordinantur ;  sed 

aliunde    ordinantur ;   unde    scilicet    naturalem  dispositionem 

accipiunt :  et  ideo  competit  eis  habere  tantummodo  appetitum 

naturalem.  Substantiis  vero  immaterialibus  et  cognoscibilibus 

est  aliquid  absolute  non  concretum  et  ligatum  ad  materiam ;  et 

hoc  secundum  gradum  suse  immaterialitatis ;  et  ideo  ex  hoc 

ipso  ordinantur  ad  res  ordinatione  libera,  cujus  ipsae  sunt 

causae,  quasi  se  ordinantes  in  hoc  ad  quod  ordinantur ;  et  ideo 

competit  eis  voluntarie  et  sponte  aliquid  agere  aut  appetere. 

Si  enim  arca  quae  est  in  mente  artificis,  esset  forma  materialis 

habens    determinatum    esse,   non   inclinaret    nisi   secundum 

modum  suum  cleterminatum  quemhaberet;  unde  non  remaneret 

artifici  liberum  facere  domum  vel  non  facere;  vel  facere  sic, 

aut  aliter.  Sed  quia  forma  domus  in  mente  artificis  est  ratio 

domus  absoluta,  non  se  habens,  quantum  est  de  se  magis  ad 

esse  quam  ad  non  esse,  nec  ad  sic  quam  ad  aliter  esse,  re- 

spectu  accidentiumdispositionum  domus;  remanet  artifici  libera 

inclinatio  respcctu  domus  faciendae  vel  non  faciendae.  Quia 
v.ero  in  substantia  spirituali  sensitiva  licet  recipiantur  formse 
rerum  sine  materia,  non  tamen  omnino  immaterialiter  et 
absque  materise  conditionibus,  ex  hoc  quod  recipiuntur  in 
organo  corporali ;  ideo  inclinatio  in  eis  non  est  omnino  libera, 
quamvis  in  eis  aliqua  libertatis  imitatio  vel  similitudo  sit. 
Inclinantur  enim  per  appetitum  in  aliquid  ex  se  ipsis,  inquantum 
ex  apprehensione  aliquid  appetunt;  sed  inclinari  in  id  quod 
appetunt,  vel  non  inclinari,  non  subjacet  dispositioni  eorum. 
Sed  in  natura  intellectuali,  ubi  perfecte  aliquid  recipitur  imma- 
terialiter,  invenitur  perfecta  ratio  liberae  inclinationis ;  quse 
quidem  libera  inclinatio  rationem  voluntatis  constituit;  et  ideo 
rebus  materialibus  non  attribuitur  voluntas,  sed  appetitus 
naturalis;  animse  vero  sensitivse  attribuitur  non  voluntas,  sed 
appetitus  animalis;  soli  vero  substantiae  intellectivae  attribuitur 
voluntas ;  et  quanto  est  immaterialior,  tanto  ei  magis  competit 
ratio  voluntatis.  Unde,  cumDeus  sit  in  fine  immaterialitatis,  sibi 
summe  competit  et  propriissime  ratio  voluntatis 

Ad  primum  ergo  dicendum,  quod  Dionysius  non  intendit  ex 
verbis  illis  excludere  voluntatem  et  electionem  a  Deo,  sed 
ostendere  universalem  ejus  influentiam  in  res  :  non  enim  ita 
communicat  suam  bonitatem  rebus,  ut  quasdam  eligat  quas 
suse  bonitatis  participes  faciat.  quasdam  vero  a  participatione 
suse  bonitatis  omnino  excludat;  sed  omnibus  dat  affluenter, 
ut  dicitur  Jac,  i,  5 ;  quamvis  quantum  ad  hoc  eligere  dicatur 
quod  quibusdam  plura  quam  aliis  dat  ex  ordine  suse  sapientiee. 

Ad  secunpum  dicendum,  quod  voluntas  Dei  non  est  causa 
contingens,  eo  quod  illud  quod  vult,  immutabiliter  vult;  et  ideo 
ex  ipsa  ratione  suse  immobilitatis  res  necessariae  causari 
possunt;  et  praecipue  cum  nulla  res  creata  sit  necessaria 
secundum  se  considerata ;  sed  in  se  possibilis,  et  necessaria 
per  aliud. 

Ad  tertium  dicendum,  quocl  voluntas  est  alicujus  dupliciter ; 
uno  modo  principaliter,  et  alio  rnodo  secundario.  Principaliter 
quidem  voluntas  est  finis,  qui  est  ratio  volendi  omnia  alia; 
secundario  autem  est  eorum  quse  sunt  ad  finem,  quae  propter 
finem  volumus.  Voluntas  autem  non  habet  habitudinem  ad 
volitum  quod  est  secundarium,  sicut  ad  causam;  sed  tantum- 
modo  ad  volitum  principale,  quod  est  finis.  Sciendum  est 
autem,  quod  volunlas  et  volitum  aliquando  distinguuntur 
secundum  rem ;  et  tunc  volitum  comparatur  ad  voluntatem 
sicut  realiter  causa  iinalis.  Si  autem  voluntas  et  volitum  distin- 
auuntur  tantum  ratione,  tunc  volitum  non  erit  causa  finalis 
voluntatis  nisi  secundum  modum  significandi.  Voluntas  ergo 
divina  comparatur,  sicut-ad  finem,  ad  bonitatem  suam,  quae 
secundum  rem  idem  est  quod  sua  voluntas ;  distinguitur  autem 
solum  secundum  modum  significandi.  Unde  relinquitur  quod 

voluntatis  divinae  nihil  sit  causa  realiter,  sed  solum  secundum 
modum  significandi.  Nec  est  inconveniens,  in  Deo  significari 
aliquid  per  modum  causse ;  sic  enim  Divinitas  significatur  in 
Deo  ut  habens  se  ad  Deum  per  modum  causse  formalis.  Res 
vero  creatae,  quas  Deus  vult,  non  se  habent  ad  divinam 
voluntatem  ut  fines,  sed  ut  ordinata  ad  finem  :  propter  hoc 
enim  Deus  creaturas  vult  esse,  ut  in  eis  sua  bonitas,  quaa  per 
essentiam  multiplicari  non  potest,  saltem  similitudinis  partici- 
patione  in  plures  effundatur. 

Ad  quartum  dicendum,  quod  laus  non  debetur  voluntati 
secundum  quemlibet  actum  suum,  si  laus  stricte  accipitur,  ut 
Philosophus  accipit;  sed  secundum  quod  voluntas  comparatur 
ad  ea  quae  sunt  ad  finem.  Constat  enim  quod  actus  voluntatis 
invenitur  non  solum  in  operibus  virtutis,  quae  sunt  laudabilia, 
sed  etiam  in  actu  felicitatis,  quae  est  honorabilium  :  constat 
enim  quod  felicitas  delectationem  habet.  Et  tamen  etiam  laus 
Deo  attribuitur,  cum  ad  laudandum  Deum  in  multis  locis  Scri- 
pturae  invitemur;  sed  laus  communius  accipitur  quam  Philo- 
sophus  accipiat.  Vel  potest  dici,  quod  laus,  etiam  proprie 
accepta,  Deo  competit,  inquantum  sua  voluntate  ordinat 
creaturas  in  se  ipsum  sicut  in  finem  (1). 

Ad  sextum  dicendum,  quod  in  Deo  est  voluntas  affectionis, 
et  voluntas  effectionis  :  vult  enim  se  velle,  et  vult  se  agere 
quod  agit;  secl  non  oportet  quod  ubicumque  est  altera  istarum, 
inveniatur  meritum ;  sed  solummodo  in  natura  imperfecta 
tendente  in  perfectionem. 

Ad  septimum  dicendum,  quod  quanclo  volitum  est  aliud  a 
voluntate,  volitum  movet  voluntatem  realiter  :  sed  quando 
volitum  est  idem  voluntati,  tunc  non  movet  nisi  secundum 
modum  significandi  :  et  quantum  ad  hunc  modum  loquendi, 
secundum  Commentatorem,  in  VIII  Phys.  (com.  lx),  verificatur 
dictum  Platonis,  qui  dicebat,  quod  primum  movens  movet  se 
ipsum.  Nec  tamen  quia  vult  creaturas,  sequitur  quod  a  creaturis 
movetur;  quia  creaturas  non  vult  nisi  ratione  suae  bonitatis, 
ut  dictum  est,  in  solut.  ad  3  argum. 

Ad  ogtavum  dicendum,  quod  per  eamdem  naturam  aliquid 
movetur  ad  terminum  quem  nondum  obtinet,  et  in  termino 
quiescit  quem  jam  obtinuit  :  unde  ejusdem  potentiae  est 
tendere  in  bonum  cum  nondum  habetur,  et  diligere  ipsum,  et 
delectari  in  eo  postquam  habetur;  et  utrumque  horum  pertinet 
ad  potentiam  appetitivam,  quamvis  nominetur  magis  ab  illo 
actu  quo  tendit  in  id  quod  non  habet,  ratione  cujus  dicitur 
quod  appetitus  est  imperfecti.  Sed  voluntas  indifferenter  se 
habet  ad  utrumque  :  unde  voluntas  secundum  propriam 
rationem  competit  Deo,  non  autem  appetitus. 

Ad  nonum  dicendum,  quod  Deo  non  competit  ad  opposita 

(1)  Deest  responsio  ad  quintum. 

se  habere  quantum  ad  ea  quse  sunt  in  essentia  ejus ;  sed  ad 
opposita  se  habet  quantum  ad  effectus  in  creaturis,  quos  potest 
facere  et  non  facere. 

Ad  degimum  dicendum,  quod  Deus  cum  non  operatur  res, 
vult  res  esse  ;  sed  tamen  non  vult  quod  tunc  sint :  unde  objectio 
procedit  ex  suppositione  falsi. 

Ad  undecimum  dicendum,  quod  Deus  non  potest  aliquo 
perfici  secundum  rem ;  tamen  per  modum  significandi  aliquando 
aliquo  perfici  significatur;  sicut  cum  dico  quod  Deus  intelligit 
aliquid.  Sicut  enim  volitum  est  perfectio  voluntatis,  ita  intelli- 
gibile  perfectio  intellectus.  In  Deo  autem  idem  est  intelligibile 
primum  et  iutellectus,  et  volitum  primum  et  voluntas. 

ARTICULUS   II.  —   Utrum  divina  voluntas  in  antecedentem  et 
consequentcm  dividatur.  —  (I  part.,  quaest.  xrx,  art.  6.) 

Secundo  quseritur,  utrum  voluntas  divina  possit  distingui 
per  antecedens  et  consequens;  et  videtur  quod  non.  Ordo  enim 
(listinctionem  praesupponit.  Sed  in  divina  voluntate  non  est 
aliqua  distinctio,  cum  uno  simplici  actu  voluntatis  velit  omnia 
quse  vult.  Ergo  in  divina  voluntate  non  est  antecedens  et 
consequens,  quod  ordinem  importet. 

2.  Sed  dicendum,  quod  in  voluntate  divina  etsi  non  sit  dis- 
tinctio  ex  parte  volentis,  est  tamen  distinctio  ex  parte  volitorum. 
Sed  contra,  ex  parte  volitorum  non  potest  ordo  in  voluntate 
poni  nisi  dupliciter;  aut  respectu  diversorum,  aut  respectu 
unius  voliti.  Si  respectu  diversorum  volitorum,  sequitur  quod 
voluntas  antecedens  dicatur  de  primis  creaturis,  voluntas 
autemconsequensde  posterioribus  creaturis  :  quod  falsum  est. 
Si  autem  respectu  unius  voliti :  hoc  non  potest  esse  nisi  secun- 
dum  diversas  circumstantias  in  illo  volito  consideratas.  Hoc 
autem  non  potest  ponere  distinctionem  vel  ordinem  in  voluntate ; 
cum  voluntas  referatur  ad  rem  secundum  quod  in  sua  natura 
existit;  res  autem  in  sua  natura  implicita  est  omnibus  suis 
conditionibus.  Ergo  nullo  modo  in  divina  voluntate  debet  poni 
antecedens  et  consequens. 

3.  Prseterea,  sicut  voluntas  comparatur  ad  creaturas,  ita  et 
scientia  et  potentia.  Sed  propter  ordinem  creaturarum  non 
distinguimus  scientiam  nec  potentiam  Dei  per  antecedentem  et 
consequentem.  Ergo  nec  voluntas  hoc  modo  distingui  debet. 

t.  Praeterea,  illud  quod  non  recipit  mutationem  nec  impe- 
dimentum  ab  alio,  non  judicatur  ex  alio,  sed  ex  se  ipso  tantum. 
Voluntas  autem  divina  a  nullo  potest  immutari  nec  impediri. 
Ergo  nec  debet  judicari  ex  alio,  sed  ex  se  ipsa  tantum.  Sed 
voluntas  antecedens  in  Deo  dicitur,  secundum  Damascenum, 
ex  ipso  existens;  consequens  autem  ex  causa  nostra.  Ergo  in 
Deo  non  debet  distingui  voluntas  consequens  contra  antece- 
dentem. 

5.  Praeterea,  in  affectiva  non  videtur  esse  orclo  nisi  ex 
cognitiva;  quia  ordo  ad  rationem  pertinet.  Sed  Deo  non  attri- 
buitur  cognitio  habens  ordinem,  qua3  est  ratio ;  sed  cognitio 
simplex,  quae  est  intellectus.  Ergo  nec  in  voluntate  ejus  debet 
poni  ordo  antecedentis  et  conscquentis. 

6.  Praeterea,  Boetius  dicit  in  lib.  de  Gonsol.  (V,  metro  u), 
quod  Deus  uno  mentis  intuitu  omnia  cernit.  Ergo  pari  ratione 
ad  omnia  quae  vult,  uno  simplici  actu  voluntatis  se  extendit  : 
ergo  in  ejus  voluntate  non  debetponi  antecedens  et  consequens. 

7.  Praaterea,  Deus  cognoscit  res  in  se  ipso  et  in  propria 
natura  rerum;  et  quamvis  res  posterius  sint  in  propria  natura 
quam  in  Verbo,  non  tamen  in  cognitione  Deiponiturantecedens 
et  consequens.  Ergo  nec  in  voluntate  poni  debet. 

8.  Praeterea,  sicut  divinum  esse  mensuratur  aeternitate,  ita 
et  divina  voluntas.  Sed  duratio  divini  esse,  propter  hoc  quod 
est  aeternitate  mensurata,  est  tota  simul,  non  habens  prius  et 
posterius.  Ergo  nec  in  voluntate  divina  debet  poni  antecedens 
et  consequens. 

Sed  contra  est  quod  Damascenus  dicit  in  II  lib.  (orthod. 
Fidei,  cap.  xxvi) :  Oportet  scire,  quod  Deus  antecedente  volun- 
tate  vult  omnes  salvari  :  non  autcm  consequente ,  ut  post 
subdit.  Ergo  distinctio  antecedentis  et  consequentis  competit 
divinae  voluntati. 

Praeterea,  Deo  competit  voluntas  habitualis  aeterna  secun- 
dum  quod  Deus  est,  et  voluntas  actualis  secundum  quod  creator 
est,  volens  res  actu  esse.  Sed  haec  voluntas  comparatur  ad 
primam  sicut  consequens  ad  antecedens.  Ergo  in  voluntate 
divina  antecedens  et  consequens  invenitur. 

Respondeo  dicendum,  quod  voluntas  divina  per  antece- 
dentem  et  consequentem  convenienter  distinguitur.  Cujus 
distinctionis  intellectus  ex  verbis  Damasceni  est  Jassumendus, 
qui  hanc  distinctionem  introduxit  :  dicit  enim  in  III  lib.  (cap. 
xxxix,  non  procul  a  fin.),  quod  voluntas  antecedens  est 
acceptio  Dei  ex  ipso  existens  ;  sed  voluntas  consequens  est 
concessio  ex  nostra  causa. 

Ad  cujus  evidentiam  sciendum  est,  quod  in  qualibet  actione 
est  aliquid  considerandum  ex  parte  agentis,  et  aliquid  ex  parte 
recipientis  :  et  sicut  agens  est  prius  facto  et  principalius,  ita 
id  quod  est  ex  parte  facientis,  est  prius  naturaliter  eo  quod  est 
ex  parte  facti;  sicut  patet  in  operatione  naturee,  quod  ex  parte 
virtutis  formativae,  quae  est  in  semine,  est  quod  animal  per- 
fectum  producatur:  sed  ex  parte  materiae  recipientis,  quae 
quandoque  est  indisposita,  contingit  quandoque  quod  non 
producitur  perfectum  animal,  sicut  contingit  in  partubus 
monstruosis  :  et  sic  dicimus,  de  prima  intentione  naturse  esse 
quod  animal  perfectum  producatur;  sed  quod  producatur 
animal  imperfectum,  est  ex  secunda  intentione  naturae  :  quee 

ex  quo  non  potest  propter  suam  indispositionem  tradere  formam 
perfectionis,  tradit  ei  id  cujus  est  capax.  Et  similiter  est  consi- 
derandum  in  operatione  Dei  quia  operatur  in  ereaturis. 
Quamvis  enim  ipse  in  sua  operatione  materiam  non  requirat, 
et  res  a  principio  creaverit  nulla  materia  pneexistente ;  nunc 
tamen  operatur  in  rebus  quas  primo  creavit,  eis  administrans, 
pnesupposita  natura  quam  prius  eis  dedit  :  et  quamvis  posset 
a  creatura  omne  impedimentum  auferre,  quo  perfeGtionis 
incapaces  existunt;  tamen  secundum  ordinem  suae  sapientiae 
disponit  de  rebus  secundum  earum  conditionem,  ut  unicuique 
tribuat  secundum  modum  suum. 

Illud  ergo  ad  quod  Deus  creaturam  ordinavit  quantum  est 
de  se,  dicitur  esse  volitum  ab  eo  quasi  prima  intentione,  sive 
voluntate  antecedente  ;  sed  quando  creatura  impeditur  propter 
sui  defectum  ab  hoc  fine,  nihilominus  tamen  Deus  implet  in  ea 
id  bonitatis  cujus  est  capax;  et  hoc  est  quasi  de  secunda 
intentione  ejus,  et  dicitur  voluntas  consequens.  Quia  ergo 
Deus  omnes  homines  propter  beatitudinem  fecit,  dicitur  volun- 
tate  antecedente  omnium  salutem  velle  :  sed  quia  quidam 
8US9  saluti  adversantur;  quos  ordo  suae  sapientiae  ad  salutem 
venire  non  patitur  propter  eorum  defectum,  implet  in  eis  alio 
modo  id  quod  ad  suam  bonitatem  pertinet,  scilicet  eos  per 
justitiam  damnans ;  ut  sic  dum  a  primo  ordine  voluntatis  defi- 
ciunt,  in  secundum  labantur;  et  dum  Dei  voluntatem  non 
laciunt,  impleatur  in  eis  voluntas  Dei.  Ipse  autem  defectus 
peccati,  quo  aliquis  redditur  dignus  poena  in  presenti  vel  in 
futuro,  non  est  volitus  a  Deo  neque  voluntate  antecedente 
oeque  consequente ;  sed  est  ab  eo  solummodo  permissus. 

Nec  tamen  intelligendum  est  ex  praedictis  quod  intentio  Dei 
frustrari  possit  :  quia  istum  qui  non  salvatur,  prsescivit  ab 
aeterno  fore  non  salvandum:  nec  ordinat  ipsum  in  salutem 
secundum  ordinem  prsedestinationis,  qui  est  ordo  absolutse 
voluntatis;  sed  quantum  ex  parte  sua  est,  dedit  ei  naturam  ad 
beatitudinem  ordinatam. 

Ad  primum  ergo  dicendum,  quod  in  voluntate  divina  nec 
ordo  nec  distinctio  est  exparte  actus  voluntatis,  sed  solummodo 
»'X  parte  volitorum. 

Ad  skcundum  dicondum,  quod  ordo  divinae  voluntatis  non 
attenditur  secundum  diversa  volita,  sed  per  respectum  ad  unum 
et  idem  volitum  propter  diversa  in  eo  reperta;  sicut  aliquem 
hominein  vulf  Deus  salvari  voluntate  antecedente,  ratione 
humanse  naturae,  quam  ad  salutem  fecit;  sed  vult  eum  damnari 
voluntate  consequente,  propter  peccata  quse  in  eo  inveniuntur. 
Quamvis  autem  res  in  quam  fertur  actus  voluntatis,  sit  cum 
omnibus  suis  conditi-onibus ;  non  tamen  oportet  quod  quselibet 
illarum  conditionum  quae  inveniuntur  in  volito,  sit  ratio  movens 
voluntatem;  sicut  vinum  non  movet  appetitum  bibentis  ratione 

virtutis  inebriandi  quam  habet,  sed  ratione  dulcedinis ;  quamvis 
simul  utrumque  in  uno  inveniatur. 

Ad  tertium  dicendum,  quod  voluntas  divina  est  immediatum 
creaturarum  principium,  ordinando  attributa  divina  per  modum 
intelligendi,  secundum  quod  ad  opus  applicantur  :  potentia 
enim  non  exit  in  opus  nisi  recta  per  scientiam,  et  determinata 
per  voluntatem  ad  aliquid  agendum ;  et  ideo  magis  ordo  rerum 
refertur  in  voluntatem  divinam  quam  in  potentiam  vel  scien- 
tiam.  Vel  dicendum,  quod  ratio  voluntatis  consistit,  ut  dictum 
est  (in  solut.  ad  n),  in  comparatione  voluntatis  ad  ipsas  res; 
sed  res  dicuntur  esse  scitae,  vel  possibiles  alicui  agenti, 
inquantum  sunt  in  ipso  per  modum  intelligibilem  vel  virtualem. 
Res  autem  secundum  quod  sunt  in  Deo,  non  habent  ordinem; 
sed  secundum  quod  sunt  in  se  ipsis ;  et  ideo  ordo  rerum  non 
attribuitur  scientiae  vel  potentias,  sed  solum  voluntati. 

Ad  quartum  dicendum,  quod  quamvis  divina  voluntas  non 
impediatur  nec  immutetur  ex  aliquo  alio,  tamen  secundum 
ordinem  sapientise  fertur  in  aliquid  secundum  conditionem 
illius ;  et  sic  voluntati  divinae  attribuitur  aliquid  ex  parte  nostra. 

Ad  quintum  dicendum,  quod  ratio  illa  procedit  de  ordine 
voluntatis  ex  parte  ipsius  actus;  sic  autem  ibi  non  est  ordo 
antecedentis  et  consequentis. 

Et  similiter  dicendum  ad  sextum. 

Ad  septimum  dicendum,  quod  quamvis  res  posterius  habeat 
esse  in  sua  natura  quam  in  Deo,  non  tamen  posterius  cogno- 
scitur  a  Deo  in  propria  natura  quam  in  se  ipso  :  quia  hoc  ipsum 
quod  Deus  essentiam  suam  cognoscit,  intuetur  res  et  prout 
sunt  in  se  ipso,  et  prout  sunt  in  propria  natura. 

Ad  ogtavum  dicendum,  quod  in  voluntate  Dei  non  ponuntur 
antecedens  et  consequens  ad  importandum  ordinem  succes- 
sionis,  qui  repugnat  seternitati;  sed  ad  denotandum  diversam 
comparationem  ejus  ad  volita. 

ARTIGULUS  III.  —  Utriim  Dei  voluntas  dividatur  in  beneplaciti 
et  signi  volantatem.  —  (I  part.,  qusest.  xix,  art.  2.) 

Tertio  quaeritur,  utrum  voluntas  Dei  convenienter  dividatur 
per  voluntatem  beneplaciti  et  voluntatem  signi ;  et  videtur  quod 
non.  Sicut  enim  ea  quse  in  creaturis  aguntur,  sunt  signa  divinse 
voluntatis;  ita  et  scientiae  et  potentiae.  Sed  scientia  et  potentia 
non  distinguuntur  per  potentiam  et  scientiam  quae  sunt  essentia 
Dei,  et  signa  ejus.  Ergo  nec  voluntas  hoc  modo  distingui  debet 
per  voluntatem  beneplaciti,  quaa  est  divina  essentia,  et 
voluntatem  signi. 

2.  Prseterea,  per  hoc  quod  aliquid  Deus  vult  voluntate  bene- 
placiti,  ostenditur  actum  divinae  voluntatis  ferri  in  illud,  ut  sic 
sit  Deo  placitum.  Aut  ergo  illud  in  quod  fertur  voluntas  signi, 
est  placitum  Deo,  aut  non.  Si  est  placitum  Deo,  ergo  vult  illud 

voluntate  beneplaciti ;  et  sic  voluntas  signi  non  debet  a  volun- 
tate  beneplaciti  distingui.  Si  autem  non  sit  placitum  Deo, 
significatur  autem  esse  placitum  ei  per  voluntatem  signi ;  ergo 
signum  divinae  voluntatis  erit  falsum;  et  ita  in  doctrina  veritatis 
talia  signa  divinae  voluntatis  poni  non  debent. 

3.  Praeterea,  omnis  voluntas  est  in  volente.  Sed  quicquid 
est  in  Deo,  est  divina  essentia.  Si  ergo  voluntas  signi  Deo 
attribuitur,  erit  idem  quod  divina  essentia;  et  sic  non  distin- 
guitur  a  voluntate  beneplaciti  :  nam  illa  voluntas  dicitur  esse 
beneplaciti,  quae  est  ipsa  divina  essentia,  utMagister  in  I  Sent, 
distinct.  xlv,  dicit. 

\ .  Praeterea,  quicquid  Deus  vult,  bonum  est.  Sed  signum 
voluntatis  debet  divinae  voluntati  respondere.  Ergo  signum 
voluntatis  non  debet  esse  de  malo.  Gum  ergo  permissio  sit  de 
malo,  et  similiter  prohibitio ;  videtur  quod  non  debeant  poni 
signa  divinae  voluntatis. 

5.  Praeterea,  sicut  invenitur  bonum  et  melius,  ita  malum  et 
pejus.  Sed  secundum  bonum  et  melius  distinguitur  duplex 
voluntas  signi  :  scilicet  praeceptum  quod  est  de  bono,  et 
consilium  quod  est  de  meliori  bono.  Ergo  et  similiter  respectu 
mali  et  pejoris  debent  duo  signa  voluntatis  poni. 

6.  Praeterea,  voluntas  Dei  magis  inclinatur  ad  bonum  quam 
ad  malum.  Sed  signum  voluntatis  quod  respicit  malum,  scilicet 
permissio,  nunquam  potest  impediri.  Ergo  et  praeceptum  et 
consilium,  quae  sunt  respectu  boni,  non  deberent  impedimen- 
tum  suscipere  ;  quod  tamen  apparet  esse  falsum. 

7.  Praeterea,  eorum  quae  se  invicem  consequuntur,  unum 
non  debet  contra  aliud  distingui.  Sed  voluntas  beneplaciti  et 
Dei  operatio  se  consequuntur  :  nihil  enim  operatur  quod  non 
velit  voluntate  beneplaciti  in  creaturis,  quod  non  operetur,  se- 
cundum  illud  Psalm.  cxm,  2  :  Omnia  qucecumque  voluit, 
Dominus  fecit.  Ergo  operatio  non  debet  poni  sub  voluntate 
signi,  quae  contra  voluntatem  beneplaciti  distinguitur. 

Respondeo  dicendum,  quod  in  divinis  est  duplex  modus 
loquendi.  Unus  secundum  propriam  locutionem  :  quando  sci- 
licet  Deo  attribuimus  id  quod  sibi  competit  secundum  suam 
naturaiii  ;  quamvis  semper  sibi  eminentius  competat  quam  a 
aobis  mente  concipiatur,  vel  sermone  profcratur ;  ratione  cujus 
nulla  nostra  locutio  de  Deo  potest  esse  propria  ad  plenum. 
Alius  modus  est  secundum  figurativam  sive  tropicam  vel  sym- 
l>nlicainlocutionem.Quiaenimi[)soDeus,secundumquodinseest 
aciem  nostrae  mentis excedit,  oportet  quod de  eo  loquamur per  ea 
quae  apud  nos  inveniuntur ;  et  sic  sensibilium  nominaDeo  attri- 
buimus;  ut  cum  eum  nominamus  vellucem,  vel  leonem,  vel  ali- 
quid  hujusmodi.  Quarum  quidem  locutionum  veritasin  hocfun- 
datur,  quod  nullacreatura,  utdicitDionysius,  n  cap.  cael.  Hier., 
est  universaliter  boni  participatione  privata ;  et  ideo  in  singulis 

creaturis  est  invenire  aliquas  proprietates  repraesentantes 
quantum  ad  aliquid  divinam  bonitatem  ;  et  ita  nomen  in  Deum 
transfertur,  inquantum  res  signiflcata  per  nomen,  signum  est 
divinae  bonitatis.  Quodcumque  ergo  signum  loco  signati  acci- 
pitur,  in  divinis,  est  modus  tropicae  locutionis. 

Uterque  autem  istorum  modorum  loquendi  concurrit  in 
voluntate  divina.  Invenitur  enim  in  Deo  proprie  ratio  voluntatis, 
ut  supra,  art.  1,  dictum  est :  et  sic  voluntas  de  Deo  proprie 
dicitur ;  et  haec  est  voluntas  beneplaciti,  quaeper  antecedentem 
et  consequentem  distinguitur,  ut  dictum  est,  art.  praeced.  Quia 
vero  voluntas  in  nobis  habet  quamdam  animi  passionem  con- 
sequentem  :  ideo,  sicut  alia  nomina  passionum  metaphorice 
dicuntur  de  Deo,  ita  et  nomen  voluntatis.  Dicitur  autem  nomen 
irae  de  Deo,  quia  in  eo  invenitur  effectus  qui  solet  esse  irati 
apud  nos,  scilicet  punitio ;  unde  ipsa  punitio,  qua  punit,  Dei  ira 
nominatur.  Et  simili  modo  loquendi,  llla  quae  solent  esse  signa 
voluntatis  apud  nos,  Dei  voluntates  appellantur  :  et  pro  tanto 
dicitur  voluntas  signi,  quia  ipsum  signum  quod  solet  esse 
voluntatis,  voluntas  appellatur. 

Cum  autem  voluntas  possit  designari  et  secundum  quod 
proponit  de  agendis,  et  secundum  quod  impetum  facit  ad  opus; 
utroque  modo  voluntati  aliqua  signa  attribuuntur.  Secundum 
enim  quod  proponit  de  agendis  quantum  ad  fugam  mali,  est 
signum  ejus  prohibitio.  Quantum  autem  ad  prosecutionem  boni. 
est  duplex  signum  voluntatis  :  nam  respectu  boni  necessarii, 
sine  quo  non  potest  voluntas  finem  suum  consequi,  est  signum 
voluntatis  praeceptum  ;  respectu  autem  boni  utilis,  quo  faciliori 
modo  et  convenientiori  acquiritur  finis,  est  signum  voluntatis 
consilium.  Sed  secundum  quod  voluntas  impetum  facit  ad  opus, 
attribuitur  ei  duplex  signum  ;  unum  expressum,  quod  est  ope- 
ratio  ;  quod  enim  quis  operatur,  indicat  se  expresse  velle  : 
aliud  vero  est  signum  interpretativum,  scilicet  permissio  ;  qui 
enim  non  prohibet  aliquid  quod  impedire  potest,  interpretative 
videtur  consentire  in  illud;  hoc  autem  nomen  permissionis 
importat. 

Ad  primum  ergo  dicendum,  quod  Deus,  quamvis  sit  omnia 
potens  et  omnia  sciens,  non  tamen  omnia  volens ;  et  ideo  praeter 
signa  in  creaturis  inventa,  quibus  ostenditur  quod  est  sciens 
et  potens  et  volens,  voluntati  assignantur  quaedam  signa,  ut 
ostendatur  quid  Deus  velit,  et  non  solum  quod  est  volens.  Vel 
dicendum,  quod  scientia  et  potentia  non  habent  it-a  adjunctum 
modum  passionis  sicut  voluntas,  prout  in  nobis  invenitur:  et 
ideo  voluntas  magis  appropinquat  ad  illa  quae  metaphorice 
dicuntur  de  Deo,  quam  potentia  vel  scientia;  et  ideo  signa  vo- 
luntatis  magis  dicimus  voluntatem  metaphorice  loquendo,  quam 
signa  scientiae  et  potentiae,  scientiam  et  potentiam. 

Ad  secundum  dicendum,  quod  quamvis  Deus  non  velit  omne 

quocl  praecipit  vel  permittit,  vult  tameu  aliquid  circahoc;  vult 
enim  omnes  esse  debitores  ejus  quod  prsecipit,  et  in  potestate 
nostra  esse  id  quod  permittit ;  et  hanc  voluntatem  divinam  pnp- 
ceptum  et  permissio  significat.  Vel  potest  dici,  quod  voluntas 
signi  non  pro  tanto  dicitur  quia  significet  Deum  velle  illud  ;  secl 
quia  i<l  quod  solet  esse  signuin  voluntatis  apud  nos,  voluntas 
nominatur.  Non  autem  oportet  ut  id  quod  solet  esse  alicujus 
rei  signum,  sit  falsum  quando  ei  non  respondet  id  quod  solet 
significare,  nisi  tunc  tantum  quando  ad  significandum  illud 
adhibetur.  Quamvis  ergo  praeciperein  nobis  sit  signum  volendi 
illud,  non  tamen  quandocumque  praecipit  aliquid  vel  Deus  vel 
homo,  oportet  quod  significet  se  velle  illud  esse.  Unde  non  se- 
quiturquod  sit  signum  falsum.  Et  inde  est  quod  in  actibus  non 
semper  est  mendacium.  quandocumque  aliqua  actio  agitur  per 
quam  solet  aliquid  significari,  si  illud  non  subsit;  sed  in  verbo, 
si  non  subsit  illud  quod  significat,  de  necessitate  est  falsitas, 
quia  scilicet  verba  ad  hoc  sunt  instituta  ut  sint  signa;  unde  si 
non  respondet  eis  signatum,  est  ibi  falsitas ;  actiones  autem 
non  sunt  ad  hoc  institutae  ut  significent,  sed  ut  aliquid  per  eas 
fiat ;  accidit  autem  quod  per  eas  aliquid  significetur.  Etideo  non 
semper  est  falsitas  in  eis  si  signatum  non  respondet ;  sed  tunc 
tantum  quando  ad  significandum  applicantur  ab  agente. 

Ad  tertium  dicendum,  quod  voluntas  signi  non  est  in  Deo, 
sed  a  Deo  ;  est  enim  aliquis  Dei  effectus  talis,  qualis  solet  apucl 
nos  voluntas  hominis  designari. 

Ai»  ouartum  dicendum,  quod  voluntas  Dei  quamvis  non  sit 
respectu  mali  ut  fiat,  est  tamen  respectu  ejus  ut  impediat  pro- 
hibendo,  vel  in  potestate  nostra  constituat  permittendo. 

Ad  ouintum  dicendum,  quod  cum  omne  in  quod  voluntas 
tendit,  habeat  ordinem  ad  finem,  qui  est  ratio  volendi  omnia ; 
mala  autem  careant  ordine  ad  finem;  omniamala  unum  tenent 
locum,  sicut  respectu  finis,  ita  et  respectu  voluntatis  divinae ; 
sed  bona  qure  ordinantur  in  finem,  secundum  diversum  ordinem 
quem  habent  ad  finem,  diversimode  ad  ea  se  habet  voluntas  ; 
et  propter  hoc  sunt  diversasigna  de  bono  et  meliori ;  non  autem 
de  malo  et  pejori. 

Ad  skxtum  dicendum,  quod  voluntas  signi  non  distinguitur 
contra  vohmtatem  beneplaciti  per  hoc  quod  est  impJeri  et  non 
impleri  :  unde,  quamvis  voluntas  beneplaciti  semper  impleatur, 
potest  lamen  ad  voluntatem  signi  aliquid  pertinere  quod  imple- 
tur ;  unde  ea  qiue  Deus  praecipit  vel  consulit,  quandoque  vult 
voluntate  beneplaciti.  Distinguitur  autem  voluntas  signi  a  vo- 
luntate  beneplaciti,  quia  unum  est  ipse  Deus  ;  aliud  est  effectus 
ejus,  ut  jam  dictum  est,  in  corp.  art. 

Et  sciendum  est,  quod  voluntas  signi  tribus  modis  se  habet 
ad  voluntatem  beneplaciti ;  quaedani  enim  est  voluntas  signi 
quae  nunquam  incidit  in  idem  cum  voluntate  beneplaciti,  sicut 

permissio  qaa  perniittit  malafieri,  cum  mala  rleri  nunquam  velit ; 
quaedam  autem  semperin  idem  incidit,  sicut  operatio ;  quaedam 
vero  quandoque  incidit,  et  quandoque  non;  sicut  prseceptuin, 
prohibitio  et  consilium. 

Et  per  hoc  patet  solutio  ad  ultimum. 

ARTICULUS  IV.  —  Utrum  Dens  de  necessitate  velit  quxcumque 
vult.  (I  part.,  qusest.  xix,  art.  3.) 

Quarto  quaeritur,  utrum  Deus  de  necessitate  velit  quidquid 
vult;  et  videtur  quod  sic.  Omne  enim  aeternum  est  necessarium. 
Sed  Deus  ab  seterno  vult  quidquid  vult.  Ergo  de  necessitate 
vult 

2.  Sed  dicendum,  quodvelleDei  estnecessarium  etaeternum 
ex  parte  voluntatis,  quae  est  divina  essentia,  et  ex  parte  ejus 
quod  est  ratio  volendi,  quod  est  divina  bonitas ;  non  autem 
quantum  ad  respectum  voluntatis  ad  volitum.  —  Sed  contra, 
hoc  ipsum  quod  est  Deum  velle  aliquid,  importat  habitudinem 
voluntatis  ad  volitum.  Sed  hoc  ipsum  quod  est  Deum  velle 
aliquid,  est  aeternum.  Ergo  ipsa  habitudo  voluntatis  ad  volitum 
estaeterna  et  necessaria. 

3.  Sed  dicendum,  quod  habitudo  ad  volitum  est  aeterna  et 
necessaria,  secundum  quod  volitum  est  in  ratione  exemplari, 
non  autem  secundum  quod  est  in  se  ipso,  sive  in  propria  natura. 
—  Sed  contra,  secundum  hoc  aliquid  est  volitum  quod  ad 
ipsum  refertur  voluntas.  Si  ergo  ab  aeterno  non  refertur  vo- 
luntas  Dei  ad  volitum,  secundum  quod  est  in  se  ipso,  sed  se- 
cundum  quod  est  in  ratione  volendi  exemplari ;  tunc  aliquod 
temporale,  utpote  Petrum  salvari,  non  essetab  aeterno  volitum 
aDeo,  ut  scilicet  in  propria  natura  esset;  sed  solummodo  ab 
aeterno  esset  a  Deo  volitum  ut  esset  in  rationibus  aeternis  ;  quod 
patet  esse  falsum. 

4.  Praeterea,  quidquid  Deus  voluit  vel  vult,  postquam  vult 
illud  vei  voluit,  non  potest  illud  non  velle  vel  non  voluisse.  Sed 
quidquid  Deus  vult,  nunquam  non  voluit ;  eo  quod  semper  et  ab 
aeterno  voluit  quidquid  vult.  Ergo  Deus  non  potest  non  velle 
quidquid  vult,  Ergo  de  necessitate  vult  quidquid  vult. 

5.  Sed  diceretur,  quod  ratio  ista  procedit  secundum  quod 
velle  Dei  consideratur  quantum  ad  ipsum  volentem,  vel  actum, 
vel  rationem  volendi;  non  autem  quantum  ad  habitudinem  qua 
refertur  ad  volitum.  —  Sed  contra,  creare  est  actus  semper 
importans  respectum  ad  effectum;  connotat  enim  effectum 
temporalem.  Sed  ratio  ista  verificatur  de  creatione,  si  suppone- 
retur  Deum  semper  creasse;  quod  quia  creavit  aliquid,  non 
potest  non  creasse.  Ergo  de  necessitate  sequitur,  secundum 
quod  habet  respectum  ad  volitum. 

6.  Praeterea,  Deo  idem  est  esse  quod  velle.  Sed  Deum 
necesse  est  esse  omne  quod  est;  quia  in  perpetuis  non  differt 

esse  et  posse,  secunclum  Philosophum  in  III  Physic.  (com.xxxn.) 
Ergo  et  Deum  necesse  est  velle  omne  quod  vult. 

7.  Seddicendum,  quodquamvis  velle  etessesintidemsecun- 
dum  rem,  tamen  differunt  secundum  modum  signiflcandi ;  quia 
velle  significatur  per  modum  actus,  qui  transit  in  alterum.  — 
Sed  contra,  esse  etiam  Dei  quamvis  sit  idem  quod  essentia  se- 
cundum  rem,  differunt  tamen  secundum  moctum  significandi ; 
quia  esse  significat  per  modum  actus.  Ergo  quantum  ad  hoc 
non  est  differentia  inter  esse  et  velle. 

8.  Prseterea,  aeternitas  repugnat  successioni.  Sed  velle 
divinum  aeternitate  mensuratur.  Ergo  non  potest  ibi  esse  suc- 
cessio.  Esset  autem  successio,  si  quod  ab  aeterno  voluit,  non 
vellet ;  aut  si  quod  non  voluit,  vellet.  Ergo  impossibile  est  eum 
velle  quod  non  voluit,  vel  non  velle  quod  voluit ;  ergo  quidquid 
vult,  de  necessitate  vult  :  et  quidquid  non  vult,  de  necessitate 
non  vult. 

9.  Prseterea,  quicumque  voluit  aliquid  necessarium,  impos- 
sibile  est  eum  non  voluisse  illud ;  quia  quod  factum  est,  non 
potest  non  fuisse.  Sed  in  Deo  idem  est  velle  et  voluisse  ;  quia 
actus  voluntatis  ejus  non  est  novus,  sed  aeternus.  Ergo  Deus  non 
potest  non  velle  quod  vult ;  et  sic  de  necessitate  vult  quod  vult. 

10.  Sed  dicendum,  quod  vult  de  necessitate  quantum  ad 
rationem  volendi,  non  autem  quantum  ad  ipsum  volitum.  — 
Sed  contra,  ratio  volendi  Deo  est  ipsemet,  qui  a  se  ipso  vult 
quidquid  vult.  Si  ergo  se  ipsum  de  necessitate  vult,  et  ornnia 
alia  de  necessitate  vellet. 

i  1 .  Praeterea,  ratio  volendi  est  finis.  Finis  autem,  secundum 
Philosophum  in  II  Physic.  (com.  lxxxix),  etin  YII  Ethic.  (cap.  viii, 
a  med.),  itase  habet  in  appetitivis  et  operativis  sicut  principium 
in  demonstrativis.  Sed  in  demonstrativis  si  principia  sunt  ne- 
cessaria,  sequitur  conclusio  necessaria.  Ergo  et  in  appetitivis, 
si  aliquis  vult  finem,  vult  ea  denecessitate,  quae  sunt  adfinem;. 
et  ita,  si  velle  divinum  est  necessarium  quantum  ad  rationem 
volendi,  erit  necessarium  per  comparationem  ad  volita. 

i"2.  Praeterea  quicumque  potest  velle  aliquid  et  non  velle, 
potest  incipere  velle  illud.  Sed  Deus  non  potest  incipere  velle 
aliquid.  Ergo  non  potest  aliquid  velle  et  non  velle ;  et  ita  de  ne- 
cessitate  vult  quidquid  vult. 

13.  Praeterea,  sicut  Dei  voluntas  importal  respectum  ad 
creaturas,  ita  et  potentia  et  scientia.  Sed  necessarium  est  Deum 
posse  quidquid  potest,  et  necessarium  est  eum  scire  quidquid 
scit.  Ergo  necessarium  est  eum  velle  quidquid  vult. 

1  i .  Pryeterea,  illud  quod  semper  eodem  moclo  se  habet,  est 
necessarium.  Sed  respectus  divinas  voluntatis  ad  volita  semper 
est  eodem  modo  se  habens.  Ergo  est  necessarius;  et  ita  velle 
divinum  quantum  ad  habitudinem  ad  substantiam  voliti  est  ne- 
cessarium. 

15.  Praeterea,  si  Deus  vult  Antichristum  fore,  de  necessitate 
sequitur  Antichristum  fore,  quamvis  Antichristum  fore  non  sit 
necessarium.  Hoc  autem  non  esset,  nisi  esset  necessarius 
respectus  sive  necessaria  habitudo  divinae  voluntatis  ad  volitum. 
Ergo  ipsum  velle  divinum,  secundum  quod  importat  respectum 
voluntatis  ad  volitum,  est  necessarium. 

16.  Praeterea,  ordo  divinae  voluntatis  ad  rationemvolendiest 
causa  ordinis  divinae  voluntatis  ad  volitum ;  voluntas  enim  in 
aliquodvolitumferturpropterrationem  volendi.  Inter  utrumque 
autem  ordinem  non  cadit  aliquod  contingens  medium.  Posita 
autem  causa  necessaria  sequitur  effectus  necessarius,  nisi  in- 
tercidat  media  causa  contingens.  Ergo,  cum  velle  divinum  sit 
necessarium  in  ordine  ad  rationem  volendi,  erit  necessarium  in 
ordine  ad  volitum ;  et  ita  Deus  de  necessitate  vult  quidquid  vult. 

1.  Sed  contra,  voluntas  Dei  magis  est  libera  quam  voluntas 
nostra.  Sed  voluntas  nostra  non  de  necessitate  vult  quod  vult. 
Ergo  nec  voluntas  Dei. 

2.  Praeterea,  necessitas  opponitur  gratuitae  voluntati.  Sed 
Deus  vult  salutem  hominum  ex  gratuita  voluntate.  Ergo  non 
vult  ex  necessitate. 

3.  Praeterea,  cum  nihil  extrinsecum  aDeo,  possitDeoneces- 
sitatem  imponere  ;  si  aliquid  ex  necessitate  vellet,  non  vellet 
illud  nisi  ex  necessitate  suae  naturae.  Ergo  idem  sequeretur  ex 
hoc  quod  ponitur  Deum  agere,  ex  voluntate,  et  ex  hoc  quod 
ponitur  ex  necessitate  naturae.  Sed  ponentibus  Deum  agere  ex 
necessitate  naturae,  sequitur  omnia  ab  eo  facta  fuisse.  Ergo 
idem  sequetur  nobis  ponentibus  eum  ex  voluntate  ornnia 
facere. 

Respondeo  dicendum,  quod  divinum  velle  necessitatem  ha- 
bere  ex  parte  ipsius  volentis  et  actus,  indubitabiliter  verum 
est  :  nam  actio  Dei  est  ejus  essentia,  quam  constat  esse  aeter- 
nam.  Unde  hoc  in  quaestione  non  ponitur ;  sed  utrum  velle 
ipsum  necessitatem  habeat  per  comparationem  ad  voiitum  : 
quae  quidem  comparatio  intelligitur  cum  dicimus,  Deum  velle 
hoc  vel  illud  :  hoc  enim  quaerimus,  cum  quaerimus,  utrumDeus 
de  necessitate  aliquid  velit. 

Sciendum  est  igitur,  quod  cujuslibet  voluntatis  est  duplex 
volitum;  unum  quidem  principale,  et  aliud  quasi  secundarium. 
Principale  quidem  volitum  estin  quod  voluntas  fertur  secundum 
suam  naturam ;  eo  quod  ipsa  voluntas  natura  quaedam  est,  et 
naturalem  ordinem  ad  aliquid  habet ;  hoc  autem  est  quod  natu- 
raliter  voluntas  vult  :  sicut  humana  voluntas  naturaliter  appetit 
beatitudinem  et  respectu  hujus  voliti  voluntas  necessitatem 
habet,  cum  in  ipsum  tendat  per  modum  naturae;  non  enim 
potesthomo  velle  non  esse  beatus,  aut  esse  miser.  Secundaria 
vero  volita  sunt  quae  ad  hoc  principale  volitum  ordinantur  sicut 
in  finem.  Et  ad  haec  duo  volita  hoc  modo  se  habet  voluntas  diver- 

sirnode,  sicut  intellectus  ad  principia  quse  naturaliter  novit,  et 
ad  conclusiones  quas  ex  eis  elicit. 

Voluntas  igitur  divina  habet  pro  principali  volito  id  quod 
naturaliter  vult,  et  quod  est  quasi  finis  voluntatis  suae;  scilicet 
ipsa  bonitas  sua.  propter  quaru  vult  quidquid  aliud  a  se  vult  : 
vult  eniin  creaturas  propter  suain  bonitatem,  ut  Augustinus 
dicit;  ut  videlicet  sua  bonitas,  quae  per  essentiam  multiplicari 
non  potest,  saltem  per  quarndam  similitudinis  participationem 
diffundatur  ad  multa.  Unde  ea  quaa  circa  creaturas  vult,  sunt 
quasi  ejus  volita  secundaria.  qmeproptersuam  bonitatem  vult ; 
ut  divina  bonitas  sit  ejus  voluntati  ratio  volendi  omnia,  sicut 
sua  essentia  est  ei  ratio  cognoscendi  omnia.  Respectu  igitur 
illius  principalis  voliti,  quod  est  sua  bonitas,  voluntas  divina 
nec<>ssitatemhabet,nonquidemcoactionis,sednaturalisordinis, 
quilibertati  non  repugnat,  secundum  Augustinum  in  Vde  Civi- 
tate  Dei  :  non  enim  potest  Deus  velle  se  non  esse  bonum,  et 
per  consequens  se  non  esse  intelligentem  vel  potentem,  vel 
quodcunKfiie  eoruin  quse  ratio  ejus  bonitatis  includit.  Sed  res- 
pectu  nullius  alterius  voliti  necessitatem  habet.  Gum  enim 
ratio  volendi  his  quae  sunt  ad  finem,  sit  ipse  finis;  secundum 
hoc  quod  id  quod  est  ad  finem,  comparatur  ad  tinem,  secundum 
hoc  comparatur  ad  voluntatem.  Unde  si  quod  est  ad  finem,  sit 
quasi  fini  proportionatum,  hoc  modo  scilicet  quod  finem  perfe- 
cte  includat,  et  sine  eo  finis  haberi  non  possit;  sicut  de  neces- 
sitate  appetitur  finis,  ita  de  necessitate  appetitur  id  quod  est  ad 
finem  ;  et  praecipue  a  voluntate  quae  sapientise  regulam  exire 
non  potest.  Ejusdem  enim  rationis  videtur  desiderare  vitae 
continuationem,  et  nutrimenti  sumptionem,  quo  vita  conser- 
vatur,  et  sine  quo  vita  conservari  non  potest.  Sed  sicut  nullus 
effectus  divinus  potentiam  causae  adaequat;  ita  nihil  quod  in 
Deum  sicut  flnem  ordinatur,  est  fini  adaequatum  :  nulla  enim 
creatura  perfecte  Deo  assimilatur;  hoc  enim  est  solius  Verbi 
increati.  Unde  contingit  quod  quantumcumque  nobiliori  modo 
aliqua  creatura  pura  in  Deum  ordinetur,  aliquo  modo  ei  assi- 
milata,  possibile  sit  aliquam  aliam  creaturam  modo  aeque  nobili 
in  ipsum  Deum  ordinari,  et  divinam  bonitatem  reprsesentare. 
Qnde  patet  quod  non  est  necessitas  divinae  voluntatis  ex 
amore  quem  habet  ad  suam  bonitatem,  quod  velit  hoc  vel  illud 
chva  creaturam  :  nec  inest  ei  aliqua  necessitas  respectu  totius 
creaturae;  eo  quod  divina  bonitas  in  se  perfecta  est,  etiamsi 
nulla  creatura  existeret,  quia  bonorum  nostrorum  non  eget,  ut 
in  Psalm.  xv  dicitur.  Non  enim  divina  bonitas  est  talis  finis  qui 
efficiatur  ex  his  quae  sunt  ad  finem;  sed  maL>is  quo  efficiuntur 
et  perficiuntur  ea  quae  ad  ipsum  ordinantur.  Unde  Avicenna 
VIII  Metaph,  cap.  vm,  a  med.),  quod  solius  actio  Dei 
est  pure  iiberalis,  quia  nihil  sibi  accrescit  ex  his  quae  vult  vel 
operatur  circa  croaturam 

Patet  igitur  ex  dictis,  quocl  quidquid  Deus  vultin  se  ipso,  de 
necessitate  vult ;  quidquid  autem  vult  circa  creaturam,  non  de 
necessitate  vult. 

Ad  primum  ergo  dicendum,  quod  aliquid  dicitur  necessarium 
dupliciter  :  uno  modo  absolute  ;  alio  modo  ex  suppositione. 
Absolute  quidem  dicitur  aliquid  necessarium  propter  necessa- 
riam  habituclinem  ad  invicem  terminorum  qui  in  aliqua  propo- 
sitione  ponuntur;  sicut  hominem  esse  animal,  vel  omne  totum 
esse  majus  sua  parte,  aut  aliqua  hujusmodi.  Necessariam  vero 
ex  suppositione  est  quodnon  est  necessarium  ex  se,  sed  solum- 
modo  posito  alio ;  sicut  Socratem  cucurrisse  :  Socrates  enim, 
quantum  est  de  se,  non  se  habet  magis  ad  hoc  quam  ad  hujus 
oppositum  ;  sed  facta  suppositione  quod  cucurrerit,  impossibile 
est  eum  non  cucurrisse.  Sic  igitur  dico,  quod  Deum  velle  aliquid 
in  creaturis,  utpote  Petrum  salvari,  non  est  necessarium  ab- 
solute,  eo  quod  voluntas  divina  non  habet  ad  hoc  necessarium 
ordinem,  ut  ex  dictis,  in  corp.  art.,  patet;  sedfacta  suppositione 
quod  Deus  illud  velit  vel  voluerit,  impossibile  est  eum  non  vo- 
luisse  vel  non  velle,  eo  quod  voluntas  ejus  immutabilis  est. 
Unde  hujusmodi  necessitas  apud  theologos  vocatur  necessitas 
immutabilitatis.  Quod  autem  non  sit  necessariumabsolute  Deum 
velle,  hoc  est  exparte  voliti,  quod  deflcita  perfecta proportione 
in  finem,  ut  dictum  est.  Etquantumadhocverificaturresponsio 
prius,  in  corp.  art.,  posita.  Et  eodem  modo  distinguendum  est 
de  aeterno  sicut  de  necessario. 

Ad  secuxdum  dicendum,  quod  illa  habitudo  importata  est 
necessaria  et  aeterna  ex  suppositione,  non  autem  absolute  ;  et 
non  solum  secundum  quod  terminatur  ad  volitum,  prout  est 
exemplariter  in  ratione  volendi,  sed  prout  est  temporaliter  in 
propria  natura. 

Unde  tertium  concedimus. 

Ad  quartum  dicendum,  quod  Deum  velle  aliquid  vel  voluisse 
postquam  vult  vel  voluit,  est  necessarium  ex  suppositione,  non 
autem  absolute ;  sicut  et  Socratem  cucurrisse  postquam  cu- 
cttrrit  ;  et  similiter  est  de  creatione  et  de  quolibet  actu  divinae 
voluntatis  qui  terminatur  ad  aliquid  exterius. 

Uncle  quintum  concedimus. 

Ad  sextum  dicendum,  quod  quamvis  ipsum  esse  divinum 
sit  in  se  necessarium,  non  tamen  creaturae  exeunt  a  Deo  per 
necessitatem,  sed  per  liberam  voluntatem;  et  ideo  illa  quae 
important  comparationem  Dei  ad  exitum  creaturarum  in  esse, 
ut  velle,  creare,  et  hujusmodi,  non  sunt  necessaria  absolute, 
sicut  illa  quae  de  Deo  secundum  se  ipsum  dicuntur,  ut  esse 
bonum,  viventem,  sapientem,  et  alia  hujusmodi. 

Ad  septimum  dicendum,  quod  esse  non  dicit  actum  qui  sit 
operatio  transiens  in  aliquid  extrinsecum  temporaliter  produ- 
cendum,  sed  actum  quasi  primum ;  velle  autem  dicit  actum 

secundum,  qui  est  operatio ;  et  ideo  ex  diverso  modo  signifi- 
candi  aliquid  attribuitur  divino  esse  quod  non  attribuitur  divino 
velle. 

Ad  octavum  dicendum,  quod  successio  non  importatur,  si 
dicimus  Deum  posse  velle  aliquid  et  non  velle,  nisi  intelligatur 
hoc  modo  quod,  supposito  ipsum  velle  aliquid,  ponatur  ipsum 
posteanon  velle  illud.  Sedhoc  excluditur  per  hoc  quod  ponimus, 
Deum  velle  aliud,  esse  necessarium  ex  suppositione. 

Ad  nonttm  dicendum,  quod  Deus  voluisse  illud  quod  voluit, 
est  necessarium  ex  suppositione,  non  autem  absolute  ;  et  simi- 
liter  Deum  velle  illud  quod  vult. 

Ad  DECiMtTM  dicendum,  quod  quamvis  Deus  ex  necessitate 
velit  se  esse,  nontamen  sequitur  quod  alia  ex  necessitate  velit : 
non  enim  dicitur  aliquid  esse  necessarium  ex  conditione  finis 
nisi  quando  est  tale  sine  quo  finis  haberi  non  potest ;  ut  patet 
in  V  Metaphysic.  (text.  vi).  Hoc  autem  in  proposito  non 
accidit. 

Ad  undecimtjm  dicendum,  quodin  syllogismis,  siprincipium 
sit  necessarium,  non  sequitur  conclusio  necessaria,  nisi  sit 
necessariahabitudo  principii  ad  conclusionem  :  etita,  quantum- 
cumque  finis  sit  necessarius  ;  nisi  id  quod  est  ad  finem,  habeat 
necessariam  habitudinem  ad  ipsum,  ut  sine  quo  finis  esse  non 
possit,  nulla  erit  necessitas  ex  fine  in  eo  quod  est  ad  finem ; 
sicut,  etsi  principia  possint  esse  vera,  conclusione  existente 
falsa  propter  defectum  necessariaehabitudinis,  non  sequitur  ex 
necessitate  principiorum  conclusionis  necessitas. 

Ad  duodechmum  dicendum,  quod  quicumque  potest  velle  et 
non  velle,  sipossit  velle  postquam  noluit,  etnon  velle  postquam 
voluit,  potest  incipere  velle  :  si  enim  vult,  potestdesinere  velle, 
et  iterum  incipere  velle ;  si  autem  non  vult,  potest  statim  m- 
cipere  velle.  Sic  autem  Deus  non  potest  velle  et  non  velle, 
propter  immutabilitatem  divinae  voluntatis ;  sed  potest  velle  et 
non  velle  inquantum  voluntas  sua  non  obligatur,  quantum  est 
de  se,  ad  hoc  quod  velit.  Unde  remanet  quod  Deum  velle 
aliquid  est  necessarium  ex  suppositione,  non  autem  absolute. 

Ajd  decimumtertium  dicendum,  quod  scientia  et  potentia 
quamvis  importent  respectum  acl  creaturas,  tamen  pertinent  ad 
ipsam  perfectionem  divinae  essentiae,  in  qua  nihil  potest  esse 
nisi  per  se  necessarium  :  secundum  hoc  enim  dicitur  aliquis 
esse  sciens,  quod  res  scita  dicitur  esse  in  sciente  ;  clicitur  autem 
esse  potens  ad  aliquid  agendum,  secundum  quod  est  in  actu 
completo  respectu  ejus  quod  agendum  est.  Quidquicl  autem  est 
in  Deo  necesse  est  ei  inesse ;  et  quidquidDeus  estactu,  necesse 
est  eum  esse  actu.  Gum  vero  dicitur  Deum  velle  aliquid,  non 
si^nificatur  illud  aliquid  inesse  Deo,  sed  tantummodo  importatur 
ordo  ipsius  Dei  ad  illius  factionem  (1)  in  propria  natura ;  et 

(1)  Al.  defectionem. 

ideo  ex  hac  parte  deficit  conditio  absolute  necessitatis,  ut 
dictum  est  prius. 

Ar>  decimumquartum  dicenclum,  quod  respectus  ille  semper 
uno  modo  se  habet,  propter  immutabilitatem  divinse  voluntatis  ; 
unde  ratio  non  concludit  nisi  de  necessitate  quse  est  ex  sup- 
positione. 

Ad  decimumquintum  dicendum,  quod  voluntas  ad  volitum 
habet  duplicem  respectum  :  primum  quidem  habet  ad  ipsum 
inquantum  est  volitum ;  secundnm  vero  habet  ad  idem,  inquan- 
tum  est  producendum  in  actu  per  voluntatem;  et  hic  quidem 
respectus  praesupponit  primum.  Primo  enim  intelligimus  volun- 
tatem  velle  aliquid;  deinde,  ex  hoc  ipso  quod  vult  illud,  intel- 
ligimus  quod  producat  ipsum  in  rerum  natura,  si  voluntas  sit 
efficax.  Primus  ergo  respectus  divime  voluntatis  ad  volitum 
non  est  necessarius  absolute,  propter  irnproportionem  voliti  ad 
finem,  qui  est  ratio  volendi,  ut  dictum  est ;  unde  non  est  ne- 
cessarium  absolute  quod  Deus  velit  illud.  Sed  secundus  res- 
pectus  est  necessarius  propter  eflicaciam  divinse  voluntatis  ;  et 
exinde  est  quod  de  necessitate  sequitur,  si  Deus  vult  aliquid 
voluntate  beneplaciti,  quod  illud  ftat 

Ad  decimumsextum  dicendum,  quod  quamvis  inter  illos 
duos  ordines  quos  objectio  tangit,  non  cadat  aliqua  causa  con- 
tingens  media;  tamen,  propter  defectum  proportionis  primi 
ordinis,  non  inducit  in  secundum  ordinem  necessitatem,  ut  ex 
dictis  patet. 

Quod  autem  in  contrarium  objicitur  de  libertate  voluntatis, 
jam  solutum  est  per  hoc  quod  necessitas  naturalis  ordinis 
libertati  non  repugnat,  sed  sola  necessitas  coactionis. 

Alia  vero  concedimus. 

ARTICULUS  V.  —  Utram   divina  voluntas  rebus  volitis  necessi- 
tatem  imponat.  —  (I  part.,  qusest.  xix.  art.  8.) 

Quinto  qiueritur,  utrum  divina  voluntas  rebus  volitisneces- 
sitatem  imponat ;  et  videtur  quod  sic.  Posita  enim  causa  sufft- 
cienti,  necesse  est  effectumponi ;  quod  sic  probat  Avivennain  sua 
Metaph.  (lib.  IX,  cap.  n).  Si  enim  posita  causa,  non  necessario 
effectus  ponitur;  ergo  adhuc  post  positionem  causae,  effectus 
se  habet  ad  utrumque,  scilicet  ad  esse  et  non  esse.  Sed  quod 
•est  in  potentia  acl  duo,  non  determinatur  ad  unum  eorum,  nisi 
sit  aliquid  determinans.  Ergo  post  positionem  causse.  adhuc 
oportet  ponere  aliquid  quod  faciat  effectum  esse ;  et  ita  causa 
illa  non  erat  sufficiens;  et  ita  oportet  quod,  ea  posita,  necessa- 
rium  sit  effectum  poni.  Divina  autem  voluntas  sufficiens  causa 
est ;  et  non  est  causa  contingens,  sed  necessaria.  Ergo  et  res 
volitee  a  Deo  sunt  necessariae. 

2.  Sed  dicendum,  quod  ex  causa  necessaria  sequitur  quan- 
doque    effectus    contingens    propter    contingentiam    mediae 

causae;  sicut  ex  majori  propositione  de  necessario,  propter 
assumptionern  cle  contingenti,  sequitur  conclusio  contingens. 
—  Sed  contra,  quandocumque  ex  causa  necessaria  sequitur 
effectus  coatingens  propter  contingentiam  causse  secundae, 
hoc  provenit  ex  clefectu  causse  secundae;  sicut  floritio  arboruni 
est  contingens,  et  non  necessaria,  propter  defectum  virtutis 
pullulativae  qui  potest  accidere,  quae  est  causa  media;  quamvis 
motus  solis,  qui  est  causa  prima,  sit  causa  necessaria.  Sed 
omnem  defectum  causae  secunckie  potest  divina  voluntas 
removere,  et  omne  impedimentum.  Ergo  contingentia  causae 
secundae  non  impedit  quin  effectus  sit  necessarius  propter 
necessitatem  voluntatis  divhur. 

3.  Praeterea,  quando  effectus  est  contingens  propter 
contingentiam  causae  secundae ,  prrma  causa  necessaria 
existente,  non  esse  effectus  potest  simul  stare  cum  esse 
primse  causae;  sicut  arborem  non  florere  in  vere,  potest  stare 
cum  motu  solis.  Sed  ejus  non  esse,  quod  est  volitum  a  Deo, 
non  potest  stare  cum  divina  voluntate;  haec  enim  duo  sunt 
incompossibilia,  quod  Deus  velit  aliquid  esse,  et  illud  non  sit. 
Ergo  contingentia  causarum  secundarum  non  impedit  quin 
volita  a  Deo  sint  necessaria  propter  necessitatem  divinae 
voluntatis. 

i.  Sed  dicendum,  quod  non  esse  effectus,  quamvis  non 
possit  stare  cum  voluntate  divina,  tainen,  quia  causa  secunda 
potest  deficere,  ipse  effectus  est  contingens.  —  Sed  contra, 
effectus  non  deflcit  nisi  causa  secunda  deficiente.  Sed  non 
potest  esse  quod  causa  secunda  deficiat  voluntate  divina 
existente;  sic  enim  simul  esset  divina  voluntas  et  non  esse 
ejus  quod  est  volitum  a  Deo ;  quod  patet  esse  falsum.  Ergo 
contingentia  causarum  secundarum  non  impedit  quin  effectus 
dlvina1  voluntatis  sit  necessarius. 

Sed  contra,  omnia  bona  sunt  Deo  volente.  Si  ergo  voluntas 
divina  necessitatem  rebus  imponit ;  omnia  bona  quae  sunt  in 
niundo  erunt  ex  necessitate;  et  ita  tolletur  liberum  arbitrium, 
et  alise  causae  contingentes. 

Respondeo  dicendum,  quod  voluntas  divina  non  imponit 
necessitatem  rebus  omnibus.  Cujus  quaedam  ratio  assignatur  a 
quibusiknii  ex  hoc  quod,  cum  voluntas  sit  rerum  omnium 
prima  causa,  producit  quosdain  erTectus  mediantibus  causis 
secundis,  quae  coniingentes  sunt,  et  deficere  possunt;  et  ideo 
riTectus  contingenliam  causae  proximae  sequilur,  non  autem 
necessitatem  causae  primae.  Secl  hoc  videtur  esse  consonum 
liis  qui  ponebant,  a  Deo  omnia  procedere  secundum  neces- 
sitatem  naturae  :  ut  quod  ab  uno  simplici  procedebat  immediate 
unum  habens  aliquam  multitudinem,  et  illo  mediante  procedit 
multitudo.  SimiJiter  ab  uno  omnino  immobili  dicunt  procedere 
aliquid   quod    est   immobile    secundum    substantiam,   mobile 

autem  et  aliter  se  habens  secundum  situm ;  quo  mediante 
generatio  et  corruptio  in  istis  inferioribus  accidit ;  secundum 
quam  viam  non  posset  poni,  a  Deo  immediate  causari  multitu- 
dinem,  et  res  corruptibiles  et  contingentes ;  quod  est  sanse 
fidei  contrarium,  quaeponit  multitudinem  rerum  corruptibilium 
immediate  a  Deo  causatam ;  utpote  prima  individua  arborum  et 
brutorum  animalium. 

Et  ideo  oportet  aliam  principalem  rationem  assignare 
contingentiae  in  rebus,  cui  causa  prseassignata  subserviat. 
Oportet  enim  patiens  assimilari  agenti;  et  si  agens  sit  fortis- 
simum,  erit  similitudo  effectus  ad  causam  agentem  perfecta; 
si  autem  agens  sit  debile,  erit  similitudo  imperfecta;  sicut 
propter  fortitudinem  virtutis  formativae  in  semine,  filius  assimi- 
latur  patri  non  solum  in  natura  speciei,  sed  in  multis  aliis 
accidentibus ;  e  contrario  vero,  propter  debilitatem  praedictae 
virtutis,  annihilatur  prsedicta  assimilatio,  ut  dicitur  in  lib.  de 
Animalibus.  Voluntas  autem  divina  est  agens  fortissimum. 
Unde  oportet  ejus  effectum  ei  omnibus  modis  assimilari;  ut  non 
solum  fiat  id  quod  Deus  vult  fieri,  quod  est  quasi  assimilari 
secundum  speciem;  sed  ut  fiat  eo  modo  quo  Deus  vult  illud 
fieri,  ut  necessario  vel  contingenter,  cito  vel  tarde,  quod  est 
quasi  quaedam  assimilatio  secundum  accidentia.  Et  hunc 
quidem  modum  rebus  divina  voluntas  prsefinit  ex  ordine  suae 
sapientise.  Secundum  autem  quod  disponit  aliquas  res  sic  vel 
sic  fieri,  adaptat  eis  causas  illo  modo  quem  disponit;  quem 
tamen  modum  posset  rebus  inducere  etiam  illis  causis  non 
mediantibus.  Et  sic  non  dicimus  quod  aliqui  divinorum  effectuum 
sint  contingentes  solummodo  propter  contingentiam  causarum 
secundarum,  sed  magis  propter  dispositionem  divinae  volun- 
tatis,  quse  talem  ordinem  rebusprovidit. 

Ad  primum  ergo  dicendum,  quod  ratio  illa  sequitur  in  causis 
agentibus  de  necessitate  naturae,  et  quantum  ad  effectus 
immediatos;  sed  in  causis  voluntariis  non  sequitur;  quia  ex 
voluntate  sequitur  aliquid  eo  modo  quo  voluntas  disponit,  et 
non  eo  modo  quo  voluntas  habet  esse,  sicut  accidit  in  causis 
naturalibus,  in  quibus  attenditur  assimilatio  quantum  ad  eam- 
dem  conditionem  causse  et  causati;  cum  tamen  in  causis  volun- 
tariis  attendatur  assimilatio  secundum  quod  in  effectu  impletur 
voluntas  agentis,  ut  dictum  est,  in  corp.  art.  :  nec  etiam  in 
causis  naturalibus  sequitur  quantum  ad  effectus  mediatos. 

Ad  segundum  dicendum,  quod  quamvis  Deus  possit  remo- 
vere  omne  impedimentum  causae  secundae  cum  voluerit,  non 
tamen  semper  removere  vult;  et  sic  remanet  contingentia  in 
causa  secunda,  et  per  consequens  in  effectu. 

Ad  tertium  dicendum,  quocl  quamvis  non  esse  effectus 
divinse  voluntatis  non  possit  simul  stare  cum  divina  voluntate ; 
tamen    potentia   deficiendi   effectum    simul   stat    cum  divina 

voluntate,  non  enim  sunt  ista  incompossibilia  :  Deus  vult  istum 
salvari,  et  ille  potest  damnari;  sed  ista  sunt  incompossibilia : 
Deus  vult  istum  salvari,  et  iste  damnatur. 

Etiam  similiter  dicendum  est  ad  quartum  de  effectu  causae 
mediae. 

ARTICULUS  VI.  —  Utrum  justitia   in  rebus   creatis  ex  simplici 
div in ay oluntate  clep endeat. 

Sexto  quaeritur,  utrum  justitia  in  rebus  creatis  dependeatex 
simplici  divina  voluntate ;  et  videtur  quod  sic.  Anselmus  enim 
dicit  in  Monolog.  (cap.  xn)  :  Id  solum  justum  est  quod  vis. 
Ergo  justitia  dependet  solum  ex  Dei  voluntate. 

2.  Praeterea,  secundum  hocaliquidestjustumquodconcordat 
legi.  Sed  lex  non  videtur  esse  aliud  quam  explicatio  voluntatis 
principis  :  quia  quod  principi  placet,  legis  habet  vigorem,  ut 
dicit  Legislator.  Cum  igitur  princeps  rerum  omnium  sit  divina 
voluntas,  videtur  quod  ex  ipsa  sola  dependeat  omnis  ratio 
justitise. 

3.  Praeterea,  justitia  politica  quae  est  in  rebus  humanis, 
exemplatur  a  justitia  naturali,  quae  consistifcinhocquod  quaelibet 
res  suam  implet  naturam.  Sed  unaquaeque  res  participat  or- 
dinem  suae  naturae  propter  divinam  voluntatem  :  dicit  enim 
Hilarius  in  libro  de  Symbolo  (lib.  de  Synodis  per  sex  pag.  a 
princ.  libri),  quod  omnibus  creaturis  essentiam  Dei  voluntas 
attulii.  Ergo  omnis  justitia  dependet  solummodo  ex  Dei 
voluntate . 

4.  Praeterea,  justitia,  cum  sit  rectitudo  quaedam,  dependet 
ex  imitatione  alicujus  regulae.  Regula  autem  effectus  est 
debita  causa  ejus.  Gum  igitur  potissima  omnium  rerum  causa 
sit  divina  voluntas,  videtur  quod  ipsa  sit  prima  regula,  ex  qua 
unumquodque  justum  judicetur. 

5.  Praeterea,  voluntas  Dei  non  potest  esse  nisi  justa.  Si 
ergo  ex  aliquo  alio  dependeret  ratio  justitiae  quam  ex  divina 
voluntate,  illud  restringeret  et  quodammodo  ligaret  divinam 
voluntatem;  quod  est  impossibile. 

6.  Praeterea,  omnis  voluntas  quae  est  justa  aliqua  alia 
ratione  quam  se  ipsa,  ita  se  habet,  quod  ejus  ratio  debet  quaeri. 
Sed  voluntatis  Dei  causa  quaerenda  non  est,  ut  Augustinus 
dicit  in  lib.  LXXXIII  Quaestionum  (quaest.  xxvm).  Ergo  exnullo 
alio  dependet  ratio  justitiae  nisi  ex  divina  voluntate. 

Sed  contra,  opera  justitiae  ab  operibus  misericordiae  dis- 
tinguuntur.  Sed  opera  divinae  misericordiae  dependent  ab  ejus 
.voluntate.  Ergo  aliquid  aliud  exigitur  ad  rationem  justitiae  quam 
sola  Dei  voluntas. 

Praeterea,  secundum  Anselmum  in  lib.  de  Veritate  (de 
concept.  Virg.,  cap.m,  amed.),  justitia  est  rectitudo  voluntatis. 
Sed  rectitudo  voluntatis  est  aliud  a  voluntate  :  in  nobis  quidem 

secundum  rem,  cum  voluntas  nostra  possit  esse  recta  et  iion 
recta;  in  Deo  autem  saltem  ratione,  sive  secundum  modum 
intelligendi.  Ergo  ratio  justitiae  non  dependet  solum  ex  clivina 
voluntate. 

Respondeo  dicendum,  quod,  cum  justitia  rectitudo  quaedam 
sit,  ut  dicit  Anselmus  (loc.  cit.),  vel  adsequatio,  secundum  Phi- 
losophum  (V  Ethic,  cap.  iv),  oportet  quod  ex  hoc  primo  de- 
pendeat  ratio  justitiae ,  ubi  primo  invenitur  ratio  regulae, 
secundum  quam  sequalitas  et  rectitudo  justitise  constituitur  in 
rebus.  Voluntas  autem  non  habet  rationem  primae  regulse,  sed 
est  regula  recta  :  dirigitur  enim  per  rationem  et  intellectum, 
non  solum  in  nobis,  sed  in  Deo  :  quamvis  in  nobis  sit  aliud  in- 
tellectus  et  voluntas  secundum  rem;  et  per  hoc  nec  idem 
est  voluntas  et  rectitudo  voluntatis  :  in  Deo  autem  est  idem 
secundum  rem  intellectus  et  voluntas  ;  et  propter  hoc  est 
idem  rectitudo  voluntatis  et  ipsa  voluntas.  Et  ideo  primum  ex 
quo  pendet  ratio  omnis  justitise,  est  sapientia  divini  intellectus, 
quae  res  constituit  in  debita  proportione  et  ad  se  invicem,  et 
ad  suam  causam  :  in  qua  quidem  proportione  ratio  justitise 
creatae  consistit.  Dicere  autem  quod  ex  simplici  voluntate 
dependeat  justitia,  est  dicere  quod  divina  voluntas  non  pro- 
cedat  secundum  ordinem  sapientiae,  quod  est  blasphemum. 

Ad  primum  ergo  dicendum,  quod  nihil  potest  esse  justum 
nisi  volitum  a  Deo  :  tamen  id  quod  est  volitum  a  Deo  habet 
primam  causam  justitiae  ex  ordine  sapientiee  divinse. 

Ad  secundum  dicendum,  quod  voluntas  principis,  licet 
habeat  vim  legis  in  cogendo,  ex  hoc  ipso  quod  voluntas  est; 
non  tamen  habet  rationem  justitiae,  nisi  ex  hoc  quod  utitur 
ratione. 

Ad  tertium  dicendum,  quod  Deus  operatur  in  rebus  natu- 
ralibus  dupliciter  :  primo  instituens  ipsas  naturas ;  secundo 
providens  unicuique  rei  id  quod  competit  suae  naturae.  Et  quia 
ratio  justitiae  debitum  requirit;  ideo,  cum  ipsas  creaturas  in- 
stitui  non  sit  aliquo  modo  debitum,  sed  voluntarium;  prima 
operatio  non  habet  rationem  justitiae,  sed  dependet  ex  simplici 
voluntate  clivina;  nisi  forte  dicatur  justitiae  rationem  habere 
propter  ordinem  ipsius  rei  factse  ad  voluntatem  :  clebitum  enim 
est  fieri  omne  quod  Deus  vult,  ex  hoc  ipso  quod  Deus  iliud  vult. 
Sed  ad  hunc  ordinem  implendum  sapientia  dirigit  quasi  prima 
regula.  Sed  in  secunda  operatione  invenitur  ratio  debiti  non  ex 
parte  agentis,  cum  Deus  nulli  sit  debitor,  sed  ex  parte  reci- 
pientis  :  debitum  enim  est  unicuique  rei  naturali  ut  habeat  ea 
quae  exigit  sua  natura,  tam  in  essentialibus  quam  in  acciden- 
talibus.  Hoc  autem  clebitum  ex  divina  sapientia  dependet ; 
inquantum  scilicet  res  naturalis  debet  esse  talis  quod  imitetur 
propriam  ideam  quse  est  in  mente  divina  :  et  per  hunc  modum 
invenitur  ipsa  divina  sapientia,  prima  regula  justitise  naturalis. 

In  omnibus  autera  divinis  operationibus  quibus  Deus  creaturae 
aliquid  supra  debitum  naturae  impendit,  utpote  in  muneribus 
gratiarum,  idemmodusjustitise  invenitur  qui  in  prima  operatione 
est  assignatus,  qua  naturas  instituit. 

Ad  quartum  dicendum,  quod  voluntas  divina  secundum 
modum  intelligendi  prsesupponit  sapientiam,  quae  primo  habet 
reguloe  rationem. 

Ad  quintum  dicendum,  quod  cum  in  Deo  intellectus  et 
voluntas  non  differant  secundum  rem;  voluntas  per  hoc  quod 
ab  intellectu  dirigitur,  et  ad  aliquid  defmitur,  non  ab  aliquo 
alio  restringitur;  secl  movetur  secundum  suam  naturam,  cum 
naturale  sit  illi  voluntati  utsemper  secundum  ordinem  sapientiaa 
agat. 

Ad  sextum  dicendum,  quod  voluntatis  divinae  ex  parte 
volentis  non  potest  esse  aliqua  causa  quae  sit  aliud  ab  ipsa 
voluntate  existens  ei  ratio  volendi  :  nam  voluntas,  sapientia  et 
bonitas,  secundum  rem  sunt  idem  in  Deo.  Sed  ex  parte  voliti 
divina  voluntas  habet  aliquam  rationem,  quae  scilicet  est  ratio 
voliti,  non  volentis,  secundum  quod  ipsum  volitum  ordinatur  ex 
debito  vel  ex  congruo  ad  aliquid  :  qui  quidera  ordo  ad  divinam 
sapientiam  pertinet  :  unde  ipsa  est  prima  radix  justitiae. 

ARTICULUS  VII.  —  Utrum  voluntatem  nostram  divinse  teneamur 
conformare  voluntati,  —  (I-II.  qusest.  xix,  art.  3.) 

Septimo  quaeritur,  utrum  teneamur  voluntatem  nostram 
conformare  voluntati  divinae  ;  et  videtur  quod  non.  Nullus  enim 
tenetur  ad  impossibile.  Sed  impossibile  est  nobis  nostram 
voluntatem  conformare  divinse,  cum  divina  voluntas  sit  nobis 
ignota.  Ergo  non  tenemur  ad  conformitatem  prsedictam. 

2.  Praeterea,  quicumque  non  facit  hoc  ad  quod  tenetur, 
peccat.  Si  ergo  tenemur  ad  contbrmandam  voluntatem  nostram 
divinse,  non  conformando  ipsam  peccamus.  Secl  quicumque 
peccat  mortaliter,  in  hoc  in  quo  peccat,  non  conformat  suam 
voluntatem  divina^.  Ergo  ex  hoc  ipso  peccat.  Peccat  autem 
aliquo  alio  speciali  peccato,  utpote  quod  furatur  vel  fornicatur. 
Ergo  quicumque  peccat,  duo  peccata  committit;  quod  videtur 
esse  absurdum. 

3.  Sed  diceretur,  quod  praeceptum  de  conformitate  vo- 
Iuntatis  nostrae  ad  divinam,  cum  sit  affirmativum,  quamvis 
semper  obliget,  non  tamen  obligat  ad  semper;  et  sic  non 
oportet  quod  quandocumque  non  conformatur,  peccet.  Sed 
contra,  quamvis  aliquis  non  servans  prseceptum  affirmativum 
non  peccet  in  quolibet  instanti  quo  non  servat,  peccat  tamen 
quandocumque  contrarium  agit;  sicut  peccat  aliquis  quando- 
cumque  inhonorat  parentes,  licet  non  semper  peccet  quando 
non  actu  honorat.  Sed  ille  qui  peccat  mortaliter,  agit  contrariura 
conformitati  praedictae.  Ergo  ex  hoc  ipso  peccat. 

4.  Praeterea,  quicumque  non  servat  hoc  ad  quod  tenetur, 
est  transgressor.  Sed  ille  qui  peccat  venialiter,  nori  conformat 
voluntatem  suam  voluntati  divinae.  Si  ergo  ad  conformandum 
tenetur,  erit  transgressor,  et  ita  peccabit  mortaliter. 

5.  Sed  diceretur,  quod  non  tenetur  pro  illo  instanti  confor- 
mare  quo  venialiter  peccat  :  quia  praecepta  affirmativa  non 
obligant  ad  semper.  Sed  contra,  quicumque  non  servat  prae* 
ceptum  affirmativum  loco  et  tempore  pro  quo  obligatur, 
transgressor  judicatur.  Sed  tempus  conformandi  voluntatem 
nostram  voluntati  divinae  non  videtur  posse  aliud  determinari  (1) 
nisi  hoc  quo  voluntas  exit  in  actum.  Ergo  quandocumque 
voluntas  in  actum  exit,  nisi  conformetur  divinae  voluntati, 
videtur  esse  peccatum  ;  et  ita  quando  aiiquis  venialiter  peccat, 
videtur  esse  peccatum  mortale. 

6.  Praeterea,  nullus  ad  impossibile  tenetur.  Sed  obstinati 
non  possunt  suam  voluntatem  conformare  divinae.  Ergo  ad 
hanc  conformitatem  non  tenentur  ;  ita  nec  alii ;  alias  obstinati 
de  sua  obstinatione  commodum  reportarent. 

7.  Praeterea,  cum  Deus  quidquid  vult,  ex  caritate  velit,  ipse 
enim  est  caritas;  si  tenemur  nostram  voiuntatem  iconfbrniare 
divinae,  tenemur  caritatem  habere.  Sed  non  habens  caritatem, 
non  potest  eam  consequi,  nisi  ad  eam  se  praeparet  diligenter. 
Ergo  non  habens  caritatem,  tenetur  se  continue  ad  habendam 
caritatem  praeparare ;  et  ita  in  quolibet  instanti  quo  non  habet 
caritatem,  peccat,  cum  hocexdefectupraeparationisproveniat. 

8.  Praeterea,  cum  forma  actus  praecipue  in  modo  agendi 
consistat ;  si  ad  conformitatem  divinae  voluntatis  tenemur, 
oportet  ut  eodem  modo  aliquid  velimus  quo  Deus  vult.  Modum 
autem  divinae  voluntatis  potest  aliquis  aliqualiter  imitari  et 
dilectione  naturali  et  dilectione  gratuita.  Non  autem  potest 
secundum  dilectionem  naturalem  attendi  conformitas  de  qua 
loquimur  :  quia  hoc  modo  conformant  voluntatem  suam  divinae 
infldeles  et  peccatores,  dum  in  eis  naturalis  dilectio  boni  viget. 
Similiter  non  potest  attendi  quantum  ad  dilectionem  gratuitam, 
quae  est  caritas :  sic  enim  teneremur  velle  quidquid  volumus, 
ex  caritate ;  quod  est  contra  opinionem  multorum,  qui  dicunt, 
quod  modus  non  cadit  in  praecepto.  Ergo  videtur  quod  non  te- 
neamur  ad  conformandum  nostram  voluntatem  divinae. 

9.  Praeterea,  quantum  distat  Deus  ab  homine,  tanto  voluntas 
Deiab  hominis  voluntate,  ut  dicit  Glossa  super  illud  Ps.  xxxn  : 
Rectos  decet  collaudatio.  Sed  Deus  tantum  distat  ab  homine, 
quod  homo  non  potest  ei  conformari :  cum  enim  homo  a  Deo 
in  infinitum  distet,  nulla  potest  esse  ipsius  ad  Deum  proportio. 
Ergo  nec  voluntas  hominis  divinae  voluntati  conformari  poterit. 

10.  Praeterea,  illa  dicuntur  esse  conformia  quae  in  aliqua 
una  forma  conveniunt.  Si  ergo  voluntas  nostra  divinae  con- 

(1)  Al.  determinare. 

formari  potest ;  oportet  quod  sit  aliqua  una  forma  in  qua 
utraque  voluntas  conveniat;  et  sic  esset  aliquid  simplicius 
divina  voluntate,  quod  est  impossibile. 

11.  Praeterea,  conformatio  est  relatio  sequiparantiae.  Sed  in 
talibus  relationalibus  utrumque  extremorum  ad  alterum  refertur 
eadem  relatione ;  sicut  dicitur  amicus  amico  amicus,  et  frater 
fratri  frater.  Si  ergo  voluntas  nostra  potest  conformari  divinae, 
ut  sic  ad  conformitatem  praedictam  teneamur;  et  voluntas 
divina  nostrae  poterit  conformari ;  quod  videtur  inconveniens. 

12.  Prseterea,  illa  cadunt  in  praecepto  et  ad  ea  tenemur,  quae 
possumus  facere  et  non  facere.  Sed  non  possumus  facere  quin 
nostram  voluntatem  conformemus  divinae  :  quia,  sicut  dicit 
Anselmus  (1),  sicut  quod  est  intra  corpus  spheericum,  quo 
magis  ab  una  parte  circumferentiae  (2)  se  elongat,  eo  magis 
ad  alteram  appropinquat,  ita,  quod  exuna  partea  Dei  voluntate 
discedit,  ex  alia  parte  divinam  voluntatem  implet.  Ergo  non 
tenemur  ad  conformitatem  praedictam,  sicut  tenemur  acl  ea 
quae  cadunt  sub  prsecepto. 

Sed  contra  est  quod  super  illud  Psal.  xxxii  :  Rectos  decet 
collaudatio,  dicit  Glossa  (ordin.)  :  Recti  sunt  qui  dirigunt 
cor  suum  secundum  voluntatem  Bei.  Sed  quilibet  tenetur 
esse  rectus.  Ergo  quilibet  tenetur  ad  conformitatem  prsedictn 

Praeterea,  unumquodque  debet  suae  regulae  conformari. 
Sed  voluntas  divina  nostrse  voluntatis  est  regula,  cum  in  Deo 
primo  rectitudo  voluntatis  inveniatur.  Ergo  voluntas  nostra 
debet  divinae  voluntati  conformari. 

Respondeo  dicendum,  quod  quilibet  tenetur  suam  volun- 
tatem  conformare  divinae.  Cujus  ratio  ex  hoc  accipi  potest  : 
quod  in  quolibet  genere  est  unum  primum,  quod  est  mensura 
omnium  quae  sunt  in  illo  genere,  in  quo  perfectissime  natura 
generis  invcnitur,  sicut  natura  coloris  in  albedine,  quae  pro 
tanto  mensura  omnium  colorum  dicitur,  quia  de  unoquoque 
colore  cognoscitur  quantum  participet  de  natura  generis  ex 
propinquitate  ad  albedinem,  vel  exremotione  ab  ipsa,  utdicitur 
in  X  Metaph.  (text.  i  et  seq.).  Et  per  hunc  modum  ipse  Deus 
est  mensura  omnium  entium,  ut  ex  verbis  Gommentatoris 
ibidem  haberi  potest.  Tantum  enim  unumquodque  habet  de  esse, 
quantum  ei  per  similitudinem  appropinquat;  secundum  vero 
quodeidissimileinvenitur,adnonesseaccedit:  etsicdeomnibus 
quoe  in  Deo  et  creaturis  pariter  inveniuntur,  dici  oportet;  unde 
et  intellectus  ejus  omnis  cognitionis  est4  mensura,  et  bonitas 
omnis  bonitatis,  et,  ut  specialius  loquar,  bona  voluntas  omnis 
bonse  voluntatis.  Ex  hoc  ergo  unaquseque  voluntas  bona  est 
quod  divinse  voluntati  conformatur.Unde,  cum  quilibet  teneatur 
ad  habendam  bonam  voluntatem,  tenetur  pariter  ad  habendam 
voluntatem  divinae  voluntati  conformem. 

(1)  Al.  Avicenna.  —  (2)  Al.  circumstantise. 

Secl  sciendmn,  quod  ista  conformitas  multipliciter  attendi 
potest.  Loquimur  enim  hic  de  voluntate  quae  est  actus  :  con- 
formitas  enim  nostri  ad  Deum  secundum  potentiam  voluntatis 
est  naturalis,  ad  imaginem  pertinens  ;  unde  sub  praecepto  non 
cadit.  Actus  vero  divinae  voluntatis  non  solum  hoc  habet  quod 
sit  voluntatis  actus  :  sed  simul  habet  quod  sit  causa  omnium 
quae  sunt  actus.  Ergo  actus  nostrae  voluntatis  divinae  voluntati 
conformari  potest  vel  sicut  effectus  causae  vel  sicut  voluntas 
voluntati.  Conformitas  autem  effectus  ad  causam  aliter  invenitur 
in  naturalibus  et  in  voluntariis  causis.  In  naturalibus  enim 
causis  attenditur  conformitas  secundum  sihxilitudinem  naturae, 
sicut  quod  homo  generat  hominern,  et  ignis  ignem ;  sed  in 
voluntariis  dicitur  effectus  causae  conformari  ex  hoc  quod  in 
effectu  impietur  sua  causa:  sicut  artificiatum  assimilatur  suae 
causae,  non  quod  sit  ejusdem  naturae  cum  arte  quae  est  in  mente 
artificis ;  sed  quia  forma  artis  in  artificiato  impletur  :  et  similiter 
conformatur  voluntati  effectus  ejus,  quando  hoc  fit  quod  vo- 
luntas  disposuit.  Et  ita  ex  hoc  aclus  nostrae  voluntatis  divinae 
voluntati  conformatur,  quod  volumus  id  quod  Deus  vult  nos 
velle. 

Voluntatis  vero  ad  voluntatem  secundum  actum  conformitas 
potest  attendi  dupliciter  :  uno  modo  quasi  secundum  formam 
speciei,  ut  homo  similatur  homini ;  alio  modo  secundum  formam 
superinductam,  sicut  sapiens  sapienti  similatur  :  et  dico  assi- 
milari  secundum  speciem,  quando  est  convenientia  inobjecto, 
a  quo  actus  speciem  trahit.  Sed  in  objecto  voluntatis  duo  sunt 
consideranda  :  unum  quod  est  quasi  materiale,  scilicet  ipsa  res 
volita;  aliud  quod  est  quasi  formale,  scilicet  ratio  volendi,  quae 
estfinis:  sicut  in  objecto  visus  color  est  quasi  materiale,  lux 
vero  quasi  formale,  quia  per  eam  efficitur  color  visibilis  in  actu. 
Et  sic  ex  parte  objecti  duplex  conformitas  inveniri  potest.  Una 
ex  parte  voliti ;  ut  quando  homo  vult  aliquid  quod  Deus  vult; 
et  hoc  est  quasi  secundum  causam  materialem,  objectum  enim 
est  quasi  materia  actus  :  unde  est  minima  inter  alias.  Alia 
ex  parte  rationis  volendi,  sive  ex  parte  finis ;  ut  cum  aliquis 
propter  hoc  vult  aliquid  propter  quod  Deus ;  et  haec  conformitas 
est  secundum  causam  finalem.  Forma  vero  superveniens  actui 
est  modus  quem  consequitur  ex  habitu  eliciente.  Et  sic  voluntas 
nostra  dicitur  conformis  esse  divinae,  quando  aliquis  vuit  aliquid 
ex  caritate  sicut  Deus;  et  hoc  est  quasi  secundum  causam 
formalem. 

Ad  primum  ergo  dicendum,  quod  voluntas  Dei  plenarie  nobis 
nota  esse  non  potest  :  unde  nec  plenarie  voluntatem  nostram 
ejus  voluntati  possumus  conformare;  sed  secundum  quod  co- 
gnoscimus,  conformare  possumus  et  tenemur. 

Ad  secundum  dicendum,  quod  uno  actu  homo  non  commitit 
duo  peccata,  cum  ipsa  essentia  peccati  sit  actus ;  sed  tamen  in 

uno  actu  possunt  esse  duae  peccati  deformitates ;  ethoc  quando 
actui  alicujus  peccati  specialis  supervenit  aliqua  circumstantia, 
quae  transfert  eum  in  alterius  peccati  deformitatem ;  ut  cum 
quis  aliqua  rapit  ut  in  meretrices  expenclat,  actus  rapinae 
accipit  deformitatem  luxuriae  ex  circumstantia  propter  quid. 
Quando  vero  aliquid  ad  deformitatem  pertinens  invenitur  in 
actu  alicujus  peccati,  praeter  specialem  deformitatem  illius 
peccati,  quod  quidem  sit  omni  peccato  commune;  per  hoc  nec 
peccatum  geminatur,  neque  peccati  deformitas;  eo  quod  hu- 
jusmodi  quae  communiter  in  omnibus  peccatis  inveniuntur, 
sunt  quasi  principia  essentialia  peccatiinquantum  estpeccatum, 
et  includuntur  in  deformitate  cujuslibet  specialis  peccati,  sicut 
principia  generis  in  ratione  speciei;  et  ideo  non  ponant  in 
numerum  contra  specialem  deformitatem  peccati;  sicut  hoc 
quod  est  averti  a  Deo,  non  obedire  divinse  legi,  et  hujusmodi, 
interquae  computari  debet  defectus  conformitatis  de  qua  lo- 
quimur.  Unde  non  oportet  quod  talis  defectus  peccatum  ge- 
minet,  vel  peccati  deformitatem. 

Ajd  tertium  dicendum,  quod  quamvis  faciens  contrarium 
conformitati  (1)  ex  hoc  ipso  peccet,  tamen  ex  hoc  quod  est 
generale,  non  ponit  in  numerum  contra  speciale. 

Ad  quartum  dicendum,  quod  ille  qui  peccat  venialiter, 
quamvis  non  conformet  actu  suam voluntatem  divinae,  conformat 
tamen  habitu  :  nec  tenetur  ut  semper  in  actuni  exeat,  sed  pro 
loco  et  tempore ;  tenetur  tamen  ut  nunquam  contrarium  agat. 
Peccans  autem  venialiter  non  agit  contra  conformitatem  pnedi- 
ctam,  sed  praeter  eam ;  unde  non  sequitur  quod  peccetmortaliter. 

Ad  quintum  dicendum,  quod  non  pro  omni  tempore  quo 
voluntas  nostra  in  actum  exit,  obligat  praeceptum  de  confor- 
mitate  voluntatis ;  sed  pro  illo  tempore  quo  quis  tenetur  de 
statu  suae  salutis  cogitare ;  sicut  quanclo  tenetur  coniiteri,  vel 
sacramenta  accipere,  vel  aliquid  hujusmodi  facere. 

Ad  bextum  dicendum,  quod  aliquis  dicitur  obstinatus  du- 
pliciter.  Uno  modo  simpliciter ;  quando  scilicet  habet  volunta- 
tem  irreversibilem,  malo  adhserentem ;  et  sic  sunt  obstinati  illi 
qui  sunt  in  inferno,  non  autem  aliquis  in  hac  vita  existens.  Illi 
autem  (jui  suntininferno,  adhuc  tenentur  ad  conformitatem  de 
qua  agimus;  ad  quam  quamvis  pervenire  non  possint,  ipsi 
tamen  hujus  impotentise  sibi  causa  extiterunt :  unde  non  con- 
formando  peccant,  quamvis  forte  non  demerentur,  eo  quod  non 
sunt  viatores.  Aho  modo  dicitur  aliquis  obstinatus  secundum 
quid,  quando  habet  vohmtatem  adhaerentem  malo,  non  quidem 
ornnino  irreversibilem,  sed  per  difficultatem ;  perquemmodum 
aliqui  dicuntur  obstinati  in  hac  vita  :  et  tales  possunt  voluntatem 
suam  conformare  divinae  :  unde  non  solum  peccant  non  con- 
formando,  sed  etiam  demerentur. 

(1)  Al.  defbrmitati. 

Ad  septimum  dicendum,  quod  quilibet  tenetur,  quantum  in 
se  est,  ad  caritatem  habendam;  et  si  non  facit  quod  in  se  est, 
peccat  peccato  omissionis  :  non  tamen  oportetquod  in  quolibet 
instanti  in  quo  non  facit,  peccet;  sed  tunc  tantum  quando 
facere  tenebatur ;  utpote  cum  ei  necessitas  imminebat  aliquid  fa- 
ciendi  quod  sine  caritate  fieri  non  potest,  ut  sacramenta  accipere. 

Ad  octavum  dicendum,  quod  dupliciter  ad  aliquid  tenemur. 
Uno  modo  sic  quod  si  non  faciamus,  pcenam  incurremus,  quod 
est  proprie  ad  aliquid  teneri ;  et  sic,  secundum  communiorem 
opinionem,  non  tenemur  ad  faciendum  aliquid  ex  caritate;  sed 
ad  faciendum  aliquid  ex  diiectione  naturali,  sine  qua  ad  minus 
quidquid  fit,  male  fit.  Et  dico  dilectionem  naturalem  non  solum 
illam  quse  est  nobis  naturaliter  indita,  et  est  omnibus  communis, 
ut  quod  omnesbeatitudinemappetunt;  sedillamadquam  aliquis 
per  principia  naturalia  pervenire  potest,  quse  invenitur  in  bonis 
ex  genere,  et  in  virtutibus  politicis.  Alio  modo  dicimur  ad 
aliquid  teneri,  quia  sine  hoc  non  possumus  finem  beatitudinis 
consequi;  et  sic  tenemur  ut  aliquid  ex  caritate  faciamus,  sine 
qua  nihil  potest  esse  seternse  vitae  meritorium.  Et  sic  patet 
quomodo  modus  caritatis  aliquo  modo  cadit  sub  praecepto,  et 
aliquo  modo  non. 

Ad  nonum  dicendum,  quod  homo  conformatur  Deo,  cum  sit 
ad  imaginem  et  similitudinem  Dei  factus.  Quamvis  autem 
propter  hoc  quod  a  Deo  in  infinitum  distat,  non  possit  esse 
ipsius  ad  Deum  proportio,  secundum  quod  proportio  proprie  in 
quantitatibus  invenitur,  comprehendens  duarum  quantitatum 
ad  invicem  comparatarum  certam  mensuram ;  secundum  tamen 
quod  nomen  proportionis  translatum  est  ad  quamlibet  habitu- 
dinem  significandam  unius  rei  ad  rem  aliam,  utpote  cum 
dicimus  esse  proportionum  similitudinem,  sicut  se  habet 
princeps  ad  civitatem  ita  gubernator  ad  navim,  nihil  prohibet 
dicere  aliquam  proportionem  hominis  ad  Deum  cum  in  aliqua 
habitudine  ipsum  ad  se  habeat,  utpote  ab  eo  effectus,  et  ei 
subjectus.  Vel  potest  dici,  quod  finiti  ad  infinitum  quamvis  non 
possit  esse  proportio  proprie  accepta,  tamen  potest  esse  pro- 
portionalitas,  quae  est  cfuarum  proportionum  similitudo  :  dicimus 
enim  quatuor  esse  proportionata  duobus,  quia  sunt  eorum 
dupla;  sex  vero  esse  quatuor  proportionabilia,  quia  sicut  se 
habentsexad  tria,  ita  quatuor  ad  duo.  Similiter  finitum  etinfini- 
tum,  quamvis  non  possint  esse  proportionata,  possunt  tamen 
esse  proportionabilia ;  quia  sicut  infinitum  est  sequale  infinito, 
ita  finitum  finito;  et  per  hunc  modum  est  similitudo  inter 
creaturam  et  Deum  :  quia  sicut  se  habet  ad  ea  quae  ei  compe- 
tunt,  ita  creatura  ad  sua  propria. 

Ad  degimum  dicendum,  quod  creatura  non  dicitur  confor- 
mari  Deo  quasi  participanti  eamdem  formam  quam  ipsa  (1) 

(I)  Al.  ipse. 

participat,  sed  quia  Deus  est  substantialiter  ipsa  forma,  cujus 
creatura  per  quamdam  imitationem  est  participativa ;  sicut  si 
ignis  similaretur  calori  per  se  separato  existenti. 

Ad  undegimum  dicendum,  quod  similitudo  et  conformitas, 
quamvis  sint  relationes  aequiparantiae,  non  tamen  semper 
utrumque  extremorum  denominatur  in  respectu  ad  allerum ; 
sed  tunc  tantimi  quando  formasecundum  quam  attenditur  simi- 
litudo  vel  conformitas,  eadem  ratione  in  utroque  extremorum 
existit;  sicut  albedo  in  duobus  hominibus;  eo  quod  uterque 
convenienter  potest  dici  alterius  formam  babere;  quod  signifi- 
catur  cum  aliquid  simile  alteri  dicitur-Sed  quando  forma  est  in 
uno  principaliter,  inaltero  vero  quasi  secundario,  nonrecipitur 
similitudinis  reciprocatio ;  sicut  dicimus  statuam  Herculis 
similem  Herculi,  sed  non  e  converso ;  non  enim  potest  dici 
quod  Hercules  habeat  formam  statuaa,  sed  solum  quod  statua 
babeat  Herculis  formam.  Et  perhunc  modum  creaturae  dicuntur 
esse  Deo  similes  et  conformes,  non  tamen  e  contra.  Sed 
conformatio,  cum  sit  motus  ad  conformitatem,  non  importat 
aequiparantiae  relationem,  sed  prsesupponit  aliquid  ad  cujus 
conformitatem  alterum  moveatur  ;  unde  posteriora  prioribus 
conformantur,  sed  non  e  converso. 

Ad  duodecimum  dicendum,  quod  verbum  Anselmi  est  intel- 
ligendum  non  pro  tanto  quod  homo  semper  faciat  divinam 
voluntatem  quantum  in  ipso  est ;  sed  quia  divina  voluntas 
semper  de  eo  impletur,  vel  eo  volente,  vel  eo  nolente. 

ARTICULUS  VIII.  —  Utrum  teneamur  voluntatem  nostram  voluntati 
divinae  conformare  in  volito.  —  (I— II,  qua^st.  xix,  art.  4.) 

Octavo  quaeritur,  utrum  teneamur  conformare  voluntatem 
nostram  voluntati  divinae  in  volito,  ut  scilicet  teneamur  velle 
hoc  quod  scimus  Deum  velle ;  et  videtur  quod  non.  Paulus  enim 
cupiebat  dissolvi,  etesse  cum  Ghristo;  ut  diciturPhilipp.,i.Hoc 
autem  Deus  non  volebat;  unde  ibidem  subditur  :  Scio  quod 

'iicbo  propter  vos.  Si  ergo  tenemur  hoc  velle  quod  Deus 
vult;  Paulus  cupiens  dissolvi  et  esse  cum  Ghristo,  peccabat ; 
quod  est  absurdum. 

2.  Prseterea,  quod  Deus  scit,  potest  alteri  revelare.  Scit 
autem  Deus  aliquem  esse  reprobatum.  Potest  ergo  alicui  suam 
reprobationem  revelare.  Si  ergo  ponatur  alicui  revelare , 
sequiiur  quod  iste  teneatur  velle  suam  damnationem,  si  tene- 
mur  velle  hoc  quod  scimus  Deum  velle.  Velle  autem  suam  dam- 
nationem  est  contrarium  caritati,  per  quam  quilibet  se  diligitad 
vitam  aeternam.  Ergo  teneretur  aliquis  velle  contra  caritatem  ; 
quod  est  inconveniens. 

3.  Prseterea,  prselato  tenemur  sicut  Deo  obedire,  cum  ei 
vice  Dei  obediamus.  Sed  non  tenetur  subditus  facere  aut  velle 
quidquid  scit  praelatum  velle,  si  sciat  praelatum  velle  quod  ipse 

faciat,  nisi  hoc  expresse  ei  praecipiat.  Ergo  non  tenemur  velle 
quidquid  Deus  scit,  vel  quidquid  Deus  vult  nos  velle. 

4.  Praeterea,  quidquid  est  laudabile  ethonestum,  in  Christo 
perfectissime  ac  sine  omni  contraria  permixtione  invenitur. 
Sed  Christus  aliqua  voluntate  voiuit  contrarium  ejus  quod 
scivit  Deum  velle  ;  voiuit  enim  aliqua  voluntate  non  pati,  ut 
ostendit  oratio  qua  oravit  Matth.,  xxvi,  39  :  Pater,  si  fieri 
potest,  transeat  a  me  calix  iste ;  cum  tamen  Deus  vellet  eum 
pati.  Ergo  velle  quidquid  Deus  vult,  non  est  laudabile ;  nec  ad 
hoc  tenemur. 

5.  Praeterea,  Augustiniis,  in  lib.  de  civit.  Dei  (XIV,  cap.  vi, 
in  med.),  dicit :  Tristitia  est  de  his  quce  nobis  nolentibus 
accidunt.  Sed  beata  Virgo  dolorem  sensit  de  filii  morte ;  quem 
significant  verba  Simeonis  dicentis  Luc,  n,  35  :  Tuamipsius 
animam  pertransibit  gladius.  Ergo  beata  Virgo  nolebat  Chri- 
stum  pati ;  Deus  autem  hoc  volebat.  Si  ergo  tenemur  velle  id 
quod  Deus  vult,  beata  Virgo  in  hoc  peccavit,  quodest  inconve- 
niens ;  et  ita  videtur  quod  nonteneamur  conformare  voluntatem 
nostram  divinae  in  volito. 

1.  Sed  contra,  super  illud  Psalm.  c  :  Non  adhcesit  mihi  cor 
pravum,  dicit  Glossa(interlin.) :  Cor  tortum  habet  qui  non  vult 
qucecumque  Deus  vult.  Secl  quilibet  tenetur  cordis  tortitudinem 
vitare.  Ergo  quilibet  teuetur  velle  quod  Deus  vult. 

2.  Praeterea,  secundum  Tullium(lib.  de  Amicitia,  paulo  ante 
med.),  amicorum  est  idem  velle  et  idem  nolle.  Sed  quilibet 
tenetur  habere  amicitiam  ad  Deum.  Ergo  quilibet  tenetur  velle 
hoc  quod  Deus  vult,  et  non  velle  quocl  non  vult. 

3.  Praeterea,  propter  hoc  debemus  voluntatem  nostram 
divinae  conformare,  quia  voluntas  Dei  regula  est  nostrae  volun- 
tatis,  ut  clicit  Glossa  (ordin.)  super  illud  Psalm.  xxxiii  :  Rectos 
decet  collaudatio.  Sed  volitum  divinum  est  regula  omnis 
alterius  voliti,  cum  sit  primum  volitum,  et  primum  in  quolibet 
genere  sit  mensura  eorum  quae  sunt  post,  ut  dicitur  in 
X  Metaph.  Ergo  tenemur  volita  nostraconformare  diyino  volito. 

4.  Praeterea,  peccatum  praecipue  in  perversitate  electionis 
consistit.  Sed  perversitas  electionis  est  quando  minus  bonum 
magis  bono  praefertur.  Hoc  autem  facit  quicumque  non  (1)  vult 
quocl  Deus  vult;  cum  constet,  icl  quod  Deus  vult  optimum  esse. 
Ergo  quicumque  non  vult  id  quocl  Deus  vult,  peccat. 

5.  Praeterea,  secundum  Philosophum  (III  Ethic,  cap.  iv, 
circa  fin.),  virtuosus  est  regula  etmensura  in  omnibus  humanis 
actibus.  Sed  Christus  est  maxime  virtuosus.  Ergo  Christo 
maxime  nos  debemus  conformaretamquam  regulae  et  mensurae. 
Sed  Christus  voluntatem  suam  conformabat  divinae  quantum  ad 
volita,  quod  omnes  beati  faciunt.  Ergo  et  nos  tenemur  volunta- 
tem  nostram  conformare  divinae  quantum  ad  volita. 

(1)  Al.  deest  non. 

Respondeo  dicendum,  quod  in  volito  quodammodo  tenemur 
nostram  voluntatem  conformare  divinae,  quodammodo  vero 
non.  Secundum  hoc  enim,  ut  dictum  est.  art  praeced.,  volunta- 
tem  nostram  divinae  conformare  tenemur  quod  bonitas  divinae 
voluntatis  regula  est  et  mensura  omnis  bonse  voluntatis.  Gum 
autem  bonum  ex  fine  dependeat,  voluntas  bona  dicitur  secun- 
dum  ordinem  ad  rationem  volendi,  quae  est  finis.  Comparatio 
vero  voluntatis  ad  volitum  absolute  non  facit  actum  voluntatis 
esse  bonum,  cum  ipsum  volitum  se  habeat  quasi  materialiter 
ad  rationem  volendi,  quae  est  finis  rectus;  potest  enim  unum  et 
idem  volitum  bene  vel  male  appeti,  secundum  quod  in  diversos 
fines  ordinatur;  et  e  contrario  diversa  et  contraria  volita  potest 
quis  bene  velle,  in  finem  rectum  referendo  utrumque.  Quamvis 
ergo  voluntas  Deinon  possit  esse  nisi  bona,  et  omne  quodcum- 
que  vult,  bene  velit;  tamen  bonitas  in  ipso  actu  voluntatis 
divinse  consideratur  ex  ratione  volendi,  idest  ex  fine  ad  quem 
ordinat  quidquid  vult,  qui  est  bonitas  sua. 

Et  ideo  divinae  voluntati  simpliciter  in  fine  conformari  tene- 
mur;  in  volito  autem  nonnisi  secundum  quod  illud  volitum 
consideratur  sub  ordine  ad  finem.  Qui  quidem  ordo  semper 
nobis  debet  placere,  quamvis  hoc  idem  volitum  possit  nobis 
merito  displicere  secundum  aliquam  aliam  considerationem, 
utpote  secundum  quod  in  contrarium  finem  est  ordinabile.  Et 
inde  est  quod  voluntas  humana  secundum  hoc  invenitur  con- 
formari  divinae  voluntati  in  volito,  quod  se  habet  ad  finem 
divime  voluntatis.  Voluntas  enim  beatorum,  qui  sunt  in  conti- 
nua  contemplatione  divinae  bonitatis,  et  ex  ea  regulant  omnes 
suas  affectiones,  utpote  plene  cognoscentes  uniuscujusque 
desiderandorum  ordinem  ad  ipsam,  conformatur  divinae  volun- 
tati  in  quolibet  suo  volito  ;  omne  enim  quocl  sciunt  Deum  velle, 
volunt  absolute,  et  sine  aliquo  motu  in  contrarium.  Peccatores 
vero,  qui  sunt  aversi  a  voluntate  divinae  bonitatis,  discordant 
in  pluribus  ab  his  quse  Deus  vult,  ea  improbantes,  et  nulla 
ratione  assentientes.  Justi  vero  viatores,  quorum  voluntas 
adhaeret  divinae  bonitati,  et  tamen  eam  non  ita  perfecte  con- 
ternplantur,  ut  omnem  ordinem  volendorum  ad  ipsam  mani- 
feste  percipiant,  conformantur  quidem  divinse  voluntati  quantum 
ad  illa  volita  quorum  rationem  percipiunt,  quamvis  in  eis  sit 
aliqua  affectio  ad  contrarium,  laudabilis  tamen  propter  alium 
ordinem  in  eis  consideratum.  Quam  tamen  affectionem  non 
obstinate  sequuntur;  sed  divinae  voluntati  supponunt,  dum  eis 
placet  quod  ordo  divinae  voluntatis  in  omnibus  impleatur  :  sicut 
ille  qui  vult  patrem  suum  vivere  propter  affectum  pietatis, 
quem  Deus  vult  mori ;  si  justus  sit,  hanc  suam  propriam  volun- 
tatem  divinse  supponit,  ut  non  impatienterferat,  si  Dei  voluntas 
in  contrarium  proprise  voluntatis  impleatur. 

Ad  primum  ergo  dicendum,  quod  Paulus  cupiebat  dissolvi  et 


108  DE  VERITATE.    QILEST.    XXIII,    ART.    VIII. 

esse  cum  Christo,  tamquam  per  se  bonum  :  nihilominus  tamen 
placebat  ei  contrarium  in  ordine  ad  fructum  quem  Deus  exejus 
vita  fieri  volebat;  unde  dicebat  :  Permanere  autem  in  came 
necessarium  propter  vos. 

Ad  secundum  dicendum,  quodquamvis  de  potentia  absoluta 
Deus  possit  revelare  suam  damnationem  alicui,  non  tamen  hoc 
potest  fieri  cle  potentia  ordinaria,  quia  talis  revelatio  cogeret 
eum  desperare.  Et  si  alicui  talis  revelatio  fieret,  deberet  intel- 
ligi  non  secundum  modum  prophetise  prsedestinationis  vel 
preescientiee,  sed  per  modum  prophetiae  comminationis,  quae 
intelligitursuppositaconditione  meritorum.  Sed  dato  quod  esset 
intelligenda  secundum  praescientiae  prophetiam,  adhuc  non 
teneretur  ille  cui  talis  revelatio  fieret,  veJle  suam  damnationem 
absolute,  sed  secundum  ordinem  justitise,  quo  Deus  vult  per- 
sistentes  in  peccato  damnare.  Non  enim  vult  Deus  ex  parte  sua 
aliquem  damnare,  sed  secundum  id  quod  ex  nobis  est,  ut  ex 
supra  dictispatet.  Unde  velle  suam  damnationem  absolute,  non 
esset  conformare  voluntatem  suam  divinae,  sed  voluntati 
peccati. 

Ad  tertium  dicendum,  quod  voluntas  prselati  non  est  regula 
nostra3  voluntatis  sicut  divina  voluntas,  sedprseceptum  ejus  ;  et 
ideo  non  est  simile. 

Ad  quartum  dicendum,  quod  passio  Christi  dupliciter  con- 
siderari  poterat  ;  uno  modo  per  se,  inquantum  scilicet  erat 
quaedam  afflictio  innocentis  ;  alio  modo  secundum  ordinem  ad 
fructum  ad  quem  Deus  eam  ordinabat  :  et  sic  erat  a  Deo 
volita,  non  autem  prirno  modo.  Voluntas  ergo  Christi,  quae 
poterat  istum  ordinem  considerare,  scilicet  voluntas  rationis, 
hanc  passionem  volebat,  sicut  et  Deus  ;  sed  voluntas  sensuali- 
tatis,  cujus  est  non  conferre,  sed  in  aliquid  absolute  ferri,  non 
volebat  hanc  passionem;  et  in  hoc  divinae  voluntati  quodam- 
modo  in  volito  conformabatur,  quando  nec  ipse  Deus  passio- 
nern  Christi  vellet  secundum  se  solum  consideratam. 

Ad  quixtum  dicendum,  quod  voluntas  B.  Virginis  dissen- 
tiebat  a  passione  Christi  in  se  considerata  :  volebat  tamen 
fructum  salutis  qui  ex  passione  Christi  consequebatur ;  et  ita 
divinae  voluntati  conformabatur  quantum  ad  hoc  quod  volebat. 

Ad  primum  quod  in  contrarium  objicitur,  dicendum,  quod 
verba  Glossae  sunt  intelligenda  de  volitis  divinee  voluntatis 
secundum  quod  stant  sub  ordine  acl  finem,  et  non  absolute. 

Ad  seguxdum  dicendum,  quod  amicitia  consistit  in  con- 
corclia  voluntatum  magis  quo  ad  finem  quam  quo  ad  ipsa 
volita  :  plus  enim  esset  amicus  febricitanti  meclicus  qui  ei 
vinum  negaret  propter  desiderium  sanitatis,  quam  si  vellet 
ejus  desiderio  satisfacere  de  vini  potatione  in  periculum 
sanitatis. 

Ad  tertium  dicendum,   quod,   sicut  supra,   art.  4  hujus 

qusest.,  dictum  est,  primum  volitum  a  Deo,  quod  est  mensura 
et  regula  omnium  aliorum  volitorum,  est  finis  voluntatis  ejus, 
scilicet  sua  bonitas;  omnia  vero  alia  non  vult  nisi  propter 
hunc  finem  :  et  ideo,  dum  voluntas  nostra  divinae  voluntati 
contirmatur  in  fine,  ad  primum  volitum  omnia  nostra  volita 
regulantur. 

Ad  quartum  dicendum,  quod  eleetio  habet  in  se  et  rationis 
judicium,  et  appetitum.  Si  ergo  aliquis  judicio  praeferat  id  quoct 
est  minus  bonum,  magis  bono,  erit  perversitas  electionis  :  non 
autem  si  praeferat  in  appetendo  :  non  enim  homo  tenetur  pro- 
sequi  meliora  semper  in  operando,  nisi  sint  talia  ad  quse  ex 
prsecepto  obligetur  :  aliter  enim  quilibet  teneretur  scqui  per- 
fectionis  consilia,  quse  constat  esse  meliora. 

Ad  quintum  dicendum  quod  qusedam  sunt  in  quibus 
Ghristum  admirari  possumus ,  non  imitari ;  sicut  ea  quae 
pertinent  ad  Divinitatem  ejus,  et  ad  beatitudinem  quam  habuit 
adhuc  viator  existens;  ad  quod  pertinebat  quod  Christus 
quantum  ad  volita  rationis  voluntatem  divinae  voluntati 
conformabat. 


QUJESTIO    XXIV 

DE    LIBERO    ARBITRIO 

(In  quindecim  articulos  divisa.) 

Primo  quseritur,  utrum  homo  sit  liberi  arbitrii;  2°  utrum 
liberum  arbitrium  sit  in  brutis  ;  3°  utrum  liberum  arbitrium 
sit  inDeo;  4°  utrum  liberum  arbitrium  sit  potentia,  vel  non; 
5°  utrum  liberuin  arbitrium  sit  una  potentia,  vel  plures ;  6°  utrum 
liberum  arbitrium  sit  voluntas,  vel  potentia  alia  a  voluntate; 
7°  utrum  possit  esse  aliqua  creatura  quse  liberum  arbitrium 
habeat  naturaliter  contirmatum  in  bono;  8°  utrum  liberum 
arbitrium  creaturse  possit  conflrmari  in  bono  per  aliquod 
donum  gratiae;  9°  utrum  liberum  arbitrium  hominis  in  statu 
vise  possit  confirmari  in  bono ;  10°  utrum  liberum  arbitrium 
creatura3  possit  esse  obstinatum  in  malo,  vel  immutabiliter 
firmatum;  11°  utrum  liberum  arbitrium  hominis  in  statu  viae 
possit  esse  obstinatum  in  malo;  12°  utrum  liberum  arbitrium 
sine  gratia,  in  statu  peccati  mortalis,  possit  vitare  peccatum 
mortale;    13°  utrum  aiiquis  in   gratia  existens  possit  vitare 

•eahnn  mortale;  14°  utrum  liberumarbitriumpossit  inbonum 
sine  gratia;  15°  utrum  homo  sine  gratia  possit  se  praeparare 
ad  gratiam  habendam. 

ARTICULUS  PRIMUS.   —  Utram  homo  sit  liberi  arbitrii. 

(I  part.,  qu.  lxxxiii,  art.  1.) 

Qusestio  est  de  libero  arbitrio  :  el  primo  quseritur,  utrum 
in  homine  sit  liberum  arbitrium;  et  vicletur  quod  non.  Ut  enim 
dicitur  Hierem.,  x,  23,  Non  est  hominis  via,  nec  viri  est  ut 
ambulet  et  dirigat  gressus  suos.  Secundum  hoc  autem  dicitur 
aliquis  esse  liberi  arbitrii,  quod  est  dominus  suorum  operum. 
Ergo  homo  non  est  hberi  arbitrii. 

2.  Sed  diceretur,  quod  verbum  Prophetae  intelligitur  de 
actibus  meritoriis,  qui  non  sunt  in  naturali  hominis  potestate. 
—  Sed  contra,  ad  ea  quae  non  sunt  in  potestate  nostra,  non 
sumus  liberi  arbitrii.  Si  ergo  merita  non  sunt  in  potestate 
nostra,  non  sumus  liberi  arbitrii  ad  merendum;  et  sic  actus 
meritorii  non  procedent  ex  libero  arbitrio. 

3.  Praeterea,  secundum  Philosophum  in  1  Metaph.  (cap.  xi, 
a  m.ed.),  liberum  est  quod  sui  causa  est.  Sed  mens  humana 
habet  aliam  causam  sui  motus  quam  se  ipsam,  scilicet  Deum  : 
quia  Rom.,  i,  super  illud,  Propterea  tradidit  illos  Deus,  dicit 
Glossa(ord.  exAugust.  in  lib.  de  Gratia  etlib.  Arbit.,  cap.  xxi)  : 
Manifestum  est  Deum  operari  in  mentibus  hominum  ad 
convertendas  voluntates  eorum  in  quodcumque  voluerit. 
Ergo  mens  humana  non  est  liberi  arbitrii. 

4.  Sed  diceretur,  quod  mens  humana  est  sicut  causa  prin- 
cipalis  sui  actus,  Deus  autem  sicut  remota;  et  hoc  non  impedit 
mentis  libertatem.  —  Sed  contra,  quanto  aliqua  causa  magis 
influit  in  effectum,  tanto  est  principalior.  Sed  causa  prima  plus 
influit  in  effectum  quam  secunda,  ut  dicitur  in  lib.  de  Causis 
(propos.  i).  Ergo  causa  prima  est  principalior  quam  secunda; 
et  ita  mens  nostra  non  est  principalis  causa  suiactus,  sedDeus. 

5.  Praeterea,  omne  quod  movet,  est  sicut  instrumentum,  ut 
patet  per  Gommentatorem  in  VIII  Physic.  (com.  xxxv).  Instru- 
mentum  autem  non  est  liberum  ad  agendum,  cum  non  agat  nisi 
secundum  quod  aliquis  eo  utitur.  Gum  ergo  mens  humana  non 
operetur  nisi  mota  a  Deo,  videtur  quod  non  sit  liberi  arbitrii. 

6.  Prseterea,  liberum  arbitrium  dicitur  esse  facultas  volun- 
tatis  et  rationis,  qua  bonum  eligitur  gratia  assistente,  vel 
malum  eadem  defieiente.  Secl  multi  sunt  qui  non  habent 
gratiam.  Ergo  non  possunt  libere  eligere  bonum;  et  ita  non 
habent  liberum  arbitrium  ad  bona. 

7.  Prseterea,  servitus  libertati  opponitur.  Sed  in  homine 
invenitur  servitus  peccati  :  quia  qui  facit  peccatum,  servus  est 
peccati,  ut  dicitur  Joan.,  vm,  34.  Ergo  in  homine  non  est 
liberum  arbitrium. 

8.  Prseterea,  Anselmus  dicit  in  libro  de  libero  Arbitrio  :  Si 
haberemus  potentiam  peccandi  et  non  peccandi,  gratia  non 
indigeremus.  Potentia  autem  peccandi  et  non  peccandi  est 

liberum    arbitrium.   Ergo,    cum   gratia   indigeamus,   liberum 
arbitrium  non  habemus. 

9.  Praeterca,  ab  optimo  unumquodque  denominandum  est, 
ut  ex  Philosopho  habetur  in  II  de  Anima  (com.  xlix).  Sed 
optimum  inter  humanos  actus  sunt  actus  meritorii.  Gum  igitur 
ad  hos  homo  non  sit  liberi  arbitrii :  quia,  ut  dicitur  Joan.,  xv,  5, 
sine  nie  nihil  potestis  facere,  quod  de  actibus  meritoriis 
intelligitur  :  videtur  quod  homo  non  sit  dicendus  liberi  arbitrii. 

10.  Praeterea,  Augustinus  dicit :  Quia  homo  noluit  abstinere 
a  peccato  cum  potuit,  inflictum  est  ei  non  posse  cum  velit. 
Ergo  non  est  in  potestate  hominis  peccare  et  non  peccare ;  et 
sic  videtur  non  esse  dominus  suorum  actuum,  nec  liberi 
arbitrii. 

11.  Praeterea,  Bernardus  (in  lib.  de  Gratia  et  lib.  Arb.,  inter 
princ.  et  med.),  distinguit  triplicem  libertatem;  scilicet  liber- 
tatem  arbitrii,  libertatem  consilii,  et  libertatem  beneplaciti  :  et 
dicit,  quod  libertas  arbitrii  est  qua  discernimus  quid  liceat, 
libertas  consilii  qua  discernimus  quid  expediat,  libertas  bene- 
placiti  qua  discernimus  quid  libeat.  Sed  discretio  humana  per 
ignorantiam  est  sauciata.  Ergo  videtur  quod  libertas  arbitrii, 
quae  in  discretione  consistit,  in  homine  post  peccatum  non 
remansit. 

12.  Praaterea,  respectu  eorum  homo  non  habet  libertatem 
respectu  quorum  habet  necessitatem.  Sed  respectu  peccatorum 
homo  habet  necessitatem  :  quia  post  peccatum,  secundum 
Augustinum,  necesse  est  hominem  peccare,  ante  reparationem 
quidem  mortaliter,  post  reparationem  vero  saltem  venialiter. 
Ergo  ad  peccata  homo  non  est  liberi  arbitrii. 

13.  Praeterea,  quidquid  Deus  praascit,  necesseest  invenire, 
cum  praescientia'  Dei  falli  non  possit.  Sed  omnes  actus  humanos 
Deus  praescit.  Ergo  de  necessitate  eveniunt ;  et  ita  homo  non 
est  liberi  arbitrii  ad  agendum. 

14.  Prseterea,  quanto  aliquod  mobile  est  magis  propinquum 
primo  motori,  tanto  est  magis  uniforme  in  suo  motu;  sicut 
patet  de  corporibus  coelestibus,  quorum  motus  semper  eodem 
modo  *se  habent.  Sed  cum  omnis  creatura  a  Deo  moveatur, 
movet  enim  creaturam  corporalem  per  tempus  et  locum, 
spiritualem  vero  per  tempus,  ut  dicit  Augustinus  VIII  super 
Genesim  ad  litteram  (cap.  xx);  rationalis  creatura  .est  mobile 
propinquissimum  Deo,  qui  est  primus  omnium  motor.  Ergo 
habet  motum  maxime  uniformem;  et  sic  facultas  ejus  ad  plura 
non  se  extendit,  ut  per  hoc  possit  dici  liberi  arbitrii. 

15.  Praeterea,  secundum  Philosophum  in  III  Coeli  et  Mundi 
(com.  lxii  et  seq.),  de  nobilitate  supremi  coeli  est  ut  in  flnem 
suum  motuunico  consequatur.  Sed  animarationalis  estnobilior 
illo  coelo,  cum  spiritus  corpori  praeferatur,  secundum  Augusti- 
num,  VIII  de  Civit.  Dei  (IV  de  Trinit.,  cap.  xiv,  in  princ,  etXII 

super  Genesim,  cap.  xvi).  Ergo  anima  humana  habet  unicum 
motum ;  et  ita  non  vicletur  esse  liberi  arbitrii. 

16.  Praeterea,  clecuit  divinam  bonitatem  ut  creaturam  subli- 
missimam  optime  collocaret.  Sed  optime  collocatum  est  quod 
immobiliter  optimo  adhaeret.  Ergo  decuit  ut  Deus  rationalem 
naturam,  quae  est  sublimissima  inter  creaturas,  faceret  talem 
quae  sibi  immobiliter  adhaereret  :  quod,  si  esset  liberi  arbitrii, 
ut  videtur,  non  haberet.  Ergo  decuit  ut  natura  rationalis  sine 
libero  arbitrio  fieret. 

17.  Praeterea,  Philosophi  definiunt,  liberum  arbitrium  esse 
liberum  cle  ratione  juclicium  :  jucliciumverorationis  cogi  potest 
virtute  demonstrationis.  Quod  autem  cogitur,  non  est  liberum. 
Ergo  homo  non  est  liberi  arbitrii. 

18.  Praeterea,  propter  hoc  intellectus  seu  ratio  cogi  potest, 
quia  est  aliquod  verum  cui  nulla  falsitas  admiscetur,  nec 
apparentia  falsitatis  :  unde  non  est  intellectus  subterfugere 
quin  ei  assentiat.  Sed  similiter  invenitur  aliquocl  bcmum  cui 
nihil  malitiae  admiscetur  nec  secundum  rei  veritatem  nec 
secundum  apparentiam.  Cum  ergo  bonum  sit  objectum  volun- 
tatis,  sicut  verum  intellectus;  videtur  quod  sicut  intellectus 
cogitur,  ita  voluntas;  et  sic  homo  non  habet  libertatem  nec 
quantum  ad  voluntatem  nec  quantum  ad  rationem ;  et  sic  non 
habebit  liberum  arbitrium,  quocl  est  facuitas  voluntatis  et 
rationis . 

19.  Praeterea,  secundum  Philosophum  in  III  Ethic  (cap.  v, 
a  med.),  qualis  unusquisque  est,  talis  finis  videtur  ei.  Sed  non 
est  in  potestate  nostra  quod  sumus  tales  vel  tales ;  cum  hoc 
homo  ex  nativitate  habeat,  et  dependeat,  utquibusdam  videtur, 
ex  dispositione  stellarum.  Ergo  non  est  in  potestate  nostra  ut 
hunc  vel  illum  finem  approbemus.  Sed  omne  juciicium  de 
agendis  ex  fine  sumitur.  Ergo  non  sumus  liberi  arbitrii. 

20.  Praeterea,  liberum  necessitati  opponitur.  Sed  respectu 
quorumdam  voluntas  hominis  necessitatem  habet ;  de  neces- 
sitate  enim  vult  beatitudinem.  Ergo  nonhabetrespectu  omnium 
libertatem;  et  ita  non  est  liberi  arbitrii  quantum  ad  omnia. 

Sed  contra  est  quod  dicitur  Eccli.,  xv,  14  :  Deus  ab  initio 
constituit  hominem,  et  reliquit  eum  in  manu  consilii  sui  ; 
Glossa  (interlin.),  idest  in  potestate  liberi  arbitrii. 

Praeterea,  invenitur  in  rebus  aliquod  agens  quod  agit  ex 
nihilo,  et  non  ex  necessitate,  scilicet  Deus ;  aliquod  etiam 
agens  quod  agit  ex  aliquo,  et  ex  necessitate,  sicut  agentia 
naturalia.  Sed  positis  extremis  in  rerum  natura,  consequens 
est  ut  media  ponantur,  secundum  Philosophum  in  II  Coel.  et 
Mund.  (com.  xvin).  Inter  haec  autem  duo  non  potest  esse  nisi 
duplex  medium ;  quorum  alterum  est  impossibile  esse,  scilicet 
agens  ex  nihilo,  et  de  necessitate  :  ex  nihilo  enim  agere  solius 
Dei  est,  qui  non  ex  necessitate  agit,  sed  ex  voluntate.  Ergo 

relinquitur  esse  aliquid  quod  agat  ex  aliquo,  etnon  ex  necessi- 
tate ;  et  hoc  est  rationalis  natura,  quse  agit  ex  praesupposita 
materia,  et  non  ex  necessitate,  sed  ex  arbitrii  libertate. 

Praeterea,  liberum  arbitrium  est  facultas  voluntatis  _et 
ratjjpnjs,  Sed  in  homine  invenitur  ratio  et  voluntas.  Ergo  et 
liberum  arbitrium. 

Praeterea,  secundum  Philosophum  in  III  Ethic,  consilium 
non  est  nisi  eorum  quae  in  nobis  sunt.  Sed  homines  de  suis 
actibus  consiliantur.  Ergo  homines  sunt  domini  suorum  actuum, 
et  per  hoc  liberi  arbitrii. 

Preeterea,  praecepta  et  prohibitiones  fieri  non  debent  nisi  ei 
qui  potest  facere  et  non  facere  :  alias  enim  frustra  flerent.  Sed 
homini  divinitus  flimt  prohibitiones  et  praecepta.  Ergo  in 
hominis  pot^taje_e.slJ^cjLr^aLjiQlLi>a.cer.e ;  et  ita  est  liberi 
arbitrii. 

Preeterea,  nullus  debet  puniri  vel  praemiari  pro  eo  quod 
non  est  in  ejus  potestate  facere  et  non  facere.  Sed  homo  juste 
a  Deo  punitur  et  praemiatur  pro  suis  operibus.  Ergo  homo 
potest  operari  et  non  operari;  et  ita  est  liberi  arbitrii. 

Praeterea,  omnium  quae  flunt,  aliquam  causam  ponere 
oportet.  Sed  humanorum  actuum  non  possumus  ponere  causam 
ipsum  Deum  immediate  quia  ea  quae  a  Deo  immediate  sunt, 
nonpossunt  essenisi  bona ;  actus  autem  humani  suntquandoque 
boni,  quandoque  mali.  Similiter  non  potest  dici  quod  humano- 
rum  actuum  sit  causa  necessitas  :  quia  ex  necessitate  prove- 
niunt  quae  semper  eodem  modo  se  habent  ;  quod  in  humanis 
actibus  non  videmus.  Similiter  non  potest  dici  quod  factum, 
vel  stellarum  dispositio,  sit  causa  eorum  :  quia  oportet  actus 
humanos  ex  necessitate  accidere,  sicut  et  causa  necessaria 
est.  Nec  etiam  natura  eorum  causa  esse  potest,  quod  ostendit 
humanorum  actuum  varietas  :  natura  enim  determinata  est  ad 
unum  nec  ab  eo  deflcit  nisi  in  minori  parte.  Nec  fortuna  vel 
casus  humanorum  actuum  causa  esse  potest  :  quia  fortuna  et 
casus  sunt  causa  eorum  quae  raro  et  praeter  intentionem 
accidunt,  ut  dicitur  in  II  Physic.  (comment.  i  et  sequent.)  : 
quod  in  humanis  actibus  non  apparet.  Relinquitur  igitur 
ipsumhominem  facientem,  esse  principium  suorum  propriorum 
actuum ;  et  per  hoc  esse  liberi  arbitrii. 

Respondeo  dicendum,  quod  absque  omni  dubitatione 
hominein  arbitrio  liberum  ponere  oportet.  Ad  hoc  enim  fldes 
astringit ;  cum  sine  libero  arbitrio  non  possit  esse  meritum  vel 
demeritum,  justa  poena  vel  preemium.  Ad  hoc  etiam  manifesta 
indicia  inducunt,  quibus  apparet  hominem  libere  unum  eligere, 
et  aliud  refutare.  Ad  hoc  etiam  evidens  ratio  cogit ;  quam 
quidem  ad  investigationem,  liberi  abitrii  originem  sequentes, 
hoc  modo  procedemus. 

In  rebus  enim  quae  moventur  vel  aliquid  agunt,  hsec  inve- 

nitur  clifferentia  :  quocl  qusedam  principium  sui  motus  vel 
operationis  in  se  ipsis  habent;  qusedam  vero  extra  se,  sicut  ea 
quse  per  violentiam  moventur,  in  quibus  principium  est  extra, 
nil  conferente  vim  passo,  secundum  Philosophum  in  III  Ethic. 
(cap.  i)  :  in  quibus  liberum  arbitrium  ponere  non  possumus,  eo 
quod  non  sunt  causa  sui  motus  :  liberum  autem  est  q  uocl  sui 
causa  est,  secundum  Philosophum  in  princ.  Metaphys.  Eorum 
autem  quorum  principium  motus  et  operis  in  ipsis  est,  qusedam 
talia  sunt  quod  ipsa  se  ipsa  movent,  sicut  animalia;  qusedam 
autern  quae  non  movent  se  ipsa,  quamvis  in  se  ipsis  sui  motus 
aliquod  principium  kabent,  sicut  gravia  et  levia  :  non  enim 
ipsa  se  ipsa  movent,  cum  non  possint  distingui  in  duas  par- 
tes,  quarum  una  sit  movens  et  alia  mota,  sicut  in  animalibus 
invenitur ;  quamvismotus  eorumconsequatur  aliquodprincipium 
in  se  ipsis,  scilicet  formam ;  quam  quia  a  generante  habent 
clicuntur  a  generante  moveri  per  se,  secundum  Philosophum 
in  VIII  Phys.  (comment.  xxxn)  sed  a  removente  prohibens 
per  accidens  :  et  haec  moventur  se  ipsis,  sed  non  a  se 
ipsis.  Unde  nec  in  his  liberum  arbitrium  invenitur  :  quia  non 
sunt  sibi  ipsis  causa  agencli  vel  movendi ;  sed  astringuntur  ad 
agendum  vel  movendum  per  id  quocl  ab  altero  receperunt. 
Eorum  autem  quae  a  se  ipsis  moventur,  quorumclam  motus  ex 
judicio  rationis  proveniuntT  quorumdam  vero  ex  judicionaturali. 
Ex  judicio_j^jticinis_  homines  agunt  et  moyentur ;  conferunt 
enim  de  agendis ;  sed  ex  judicio  naturali  agunt  et  moventur 
omnia  bruta.  Quocl  quidem  patet  tum  ex  koc  quod  omnia 
qii83  sunt  ejusdem  speciei,  similiter  operantur,  sicut  omnes 
kirunclines  similiter  faciunt  nidum  :  tum  ex  koc  quod  kabent 
judicium  ad  aliquod  opus  determinatum,  et  non  ad  omnia; 
sicut  apes  non  kabent  industriam  ad  faciendum  aliquod  aliud 
opus  nisi  favos  mellis;  et  similiter  est  de  aliis  animalibus. 

Unde'recte  consicleranti  apparet  quod  per  quem  moclum 
attribuitur  motus  et  actio  corporibus  natunalibus  inanimatis, 
per  eumdem  modum  attribuitur  brutis  animalibus  judicium  de 
agendis  :  sicut  enim  gravia  et  levia  non  movent  se  ipsa,  ut  per 
hoc  sint  causa  sui  motus  ;  ita  nec  bruta  judicant  de  suo  judicio, 
sed  sequuntur  judiciuni  sibi  a  Deo  inditum;  et  sic  non  sunt 
causa  sui  arbitrii,  nec  libertatem  arbitrii  kabent.  Homp_yero 
rjer  virtutem  raii_onis_jjLidkaji^_de_agendis,  potes„t_de_sujQ^ar- 
bHtrio  judicare,  inquantum  cognoscit  rationem  flnis  et  ejus 
quocTest  ad  finem,  et  kabitudinem  et  ordinem  unius  ad  aiterum  : 
et  ideo  non  est  solum  causa  sui  ipsius  in  movendo,  sed  in 
judicando  ;  et_idej)  est  Iiberi_arbitrii,  ac__sLdiceretur_  iiberi 
J^^Ld^a^endo^Yel  non^gendp. 

Ad  primum  ergo  dicendum,  quod  in  opere  kominis  duo  est 
invenire  :  scilicet  electionem  operum,  et  kaecsemperinkominis 
potestate  consistit;  et  operum  gestionem  sive  executionem,  et 

haec  non  semper  in  potestate  hominis  est ;  sed  divina  provi- 
dentiagubernante,  propositum  (1)  hominis  adfinem  quandoque 
perducitur,  quandoque  vero  non.  Et  ideohomonondicituresse 
liber  suarum  actionum,  sed  liber  electionis,  quae  est  judicium 
de  agendis.  Et  hoc  ipsum  nomen  liberi  arbitrii  demonstrat.  Vel 
potest  distingui  de  meritorio  opere,  sicut  in  objectionibus 
tactum  est.  Tamen  prima  responsio  est  Gregorii  Nysseni  (in 
lib.  delib.  Arb.,  cap.  ult.). 

Ad  secundum  diccndum,  quod  opus  meritorium  a  non 
meritorio  non  distat  in  quid  agere,  sed  in  qualiter  agere ;  nihil 
cnim  est  quod  unus  homo  meritorie  agat  et  ex  caritate,  quod 
alius  non  possit  absque  merito  agere  vel  velle.  Et  ideo  Jioc 
quod  homo  non  potest  sinegratia  ageremeritoria,  nihil  derogat 
perfectse  libertati :  quia  homo  dicitur  esse  liberi  arbitrii  se- 
cundum  quod  potest  agere  hoc  vel  illud,  non  secundum  quod 
potest  sic  vel  sic  agere  :  quia  secundum  Philosophum  (V  Ethic. 
cap.  ix),  ille  qui  nondum  habet  habitum  virtutis,  non  habet  in 
suapotestate  ageretaliter  qualitervirtuosus  agit,  nisiinquantum 
potest  acquirere  habitum  virtutis.  Gratiam  autem,  quae  opera 
meritoria  facit,  quamvis  homo  non  possit  ex  libero  arbitrio 
acquirere,  potest  tamen  se  ad  gratiam  habendam  prseparare, 
qua3  ei  a  Deo  non  denegabitur,  si  fecerit  quod  inse  est.  Et  ideo 
non  est  omnino  extra  potestatem  liberi  arbitrii  opera  meritoria 
agere  quamvis  ad  hoc  per  se  potestas  liberi  arbitrii  non  suf- 
ficiat  ;  eo  quod  modus  qui  ad  meritum  requiritur,  facultatem 
naturse  excedit ;  non  autem  modus  qui  est  in  operibus  ex  vir- 
tutibus  politicis.  Nullus  autem  diceret,  propter  hoc  hominem 
non  esse  liberi  arbitrii,  quia  nonpotest  taliter  velle  vel  eligere 
qualiter  Deus  vel  Angelus. 

Ad  tertium  dicendum,  quod  Deus  operatur  in  unoquoque 
agente  etiam  secundum  modum  illius  agentis  ;  sicut  causa 
prima  operatur  in  operatione  causse  secundse,  cum  secunda 
causa  non  possit  in  actum  procedere  nisi  per  virtutem  causae 
priinae.  Unde  per  hoc  quod  Deus  est  causa  operans  in  cordibus 
hominum,  non  excluditur  quin  ipsae  humanae  mentes  sint  causas 
suorum  motuum  :  unde  non  tollitur  ratio  libertatis. 

Ad  quartum  dicendum,  quod  causa  prima  dicitur  -esse 
principalis  simpliciter  loquendo,  propter  hoc  quod  magis  influit 
in  eflectum ;  sed  causa  secunda  secundum  quid  principalis  est, 
inquantum  effectus  ei  magis  conformatur. 

Ad  quintum  dicendum,  quod  instrumentum  dupliciter  di- 
citur.  Uno  modo  proprie ;  quando  scilicet  aliquid  ita  ab  altero 
movetur  quod  non  confertur  ei  a  movente  aliquod  principium 
talis  motus ;  sicut  serra  movetur  a  carpentario  :  et  tale  instru- 
mentum  est  expers  hbertatis.  Alio  modo  dicitur  instrumentum 
magis  communiter  quidquid  est  movens  ab  aho  motum,  sive  sit 

(1)  Al.  irubernante  priesuppositum,  etc. 

in  ipso  principium  sui  motus,  sive  non :  et  sic  ab  instrumento 
non  oportet  quod  omnino  excluclatur  ratio  libertatis;  quia 
aliquid  potest  esse  ab  alio  motum,  quodtamen  seipsummovet; 
et  ita  est  de  mente  humana. 

Ad  sbxtum  dicendum,  quod  ille  qui  non  habet  gratiam, 
potest  eligere  bonum ,  sed  non  meritorie ;  hoc  autem  non 
derogat  libertati  arbitrii,  ut  dictum  est,  in  solut.  ad  2  argum. 

Ad  septimum  dicendum,  quod  servitus  peccati  non  dicit 
coactionem ;  sed  vel  inclinationem,  inquantum  peccatum  prae- 
cedens  aliquo  modo  inducit  ad  sequentia;  vel  per  defectum 
virtutis  naturalis,  quae  non  potest  se  a  macula  peccati  eripere, 
cui  se  semel  subdidit  :  et  ideo  semper  in  homine  remanet 
libertas  a  coactione,  per  quam  naturaliter  est  liberi  arbitrii. 

Adogtavum  dicendum,  quod  Anselmusin  verbis  illis  loquitur 
quasi  objiciendo ;  ipse  enim  postmodum  ostendit^quod  indigentia 
gratiae  libero  arbitrio  non  contradicit. 

Ad  nonum  dicendum,,quod  ad  ipsum  opus  quod  est  meri- 
torium,  se  extendit  potestas  liberi  arbitrii,  quamvis  non  sine 
Deo,  sine  cujus  virtute  nihil  est  in  mundo  quod  agere  possit; 
sed  motus  ille  quo  opus  fit  meritorium,  naturalem  facultatem 
excedit,  ut  dictum  est,  loc.  cit. 

Ad  degimum  dicendum,  quod  circa  hoc  est  duplex  opinio. 
Quidam  enim  dicunt,  quod  homo  in  peccato  mortali  existens 
non  potest  vitare  diu  quin  mortaliter  peccet;  potest  tamen 
vitare  hoc  vel  illud  peccatum  mortale,  sicut  communiter  omnes 
dicunt  de  peccatis  venialibus  ;  et  sicnon  videturhaecnecessitas 
tollere  arbitrii  libertatem.  Alia  opinio  est,  quod  homo  in  peccato 
mortali  existens  potest  omne  peccatum  mortale  vitare ;  non 
tamen  potest  vitare  quin  sit  sub  peccato,  quia  non  potest  per 
se  ipsum  a  peccato  resurgere,  sicut  potuit  per  se  ipsum  in 
peccatum  cadere  :  et  secundum  hoc  facilius  sustinetur  arbitrii 
libertas.  De  hoc  tamen  infra  quaeretur,  cum  erit  quaestio  de 
potestateliberi  arbitrii. 

Ad  undecimum  dicendum  quod  voluntas  nostra  fertur  in 
finem,  vel  in  id  quod  est  ad  finern ;  in  finem  vero  honestum  vel 
delectabilem,  vel  utilem,  secundum  quod  triplex  bonum  dis- 
tinguitur,  honestum,  utile  et  delectabile.  Respectu.  ergo  finis 
honesti  ponit  Bernardus  libertatem  arbitrii ;  respectu  boni  utilis, 
quod  est  ad  finem,  libertatem  consilii;  respectu  autem  boni 
delectabilis,  libertatem  beneplaciti.  Quamvis  autem  discretio 
sit  per  ignorantiam  diminuta,  non  tamen  omnino  ablata:  et 
ideo  libertas  arbitrii  per  peccatum  est  quidem  debilitata,  sed 
non  omnino  amissa. 

Ad  duodegimum  dicendum,  quod  homo  habet  necesse 
peccare  post  peccatum  ante  reparationem,  idest  habere  pec- 
catum;  non  autem  habet  necesse  uti  peccato,  secundum  unam 
opinionem.  Sic  igitur  dupliciter  peccare  dicitur,  sicutetvidere, 

secundum  Philosophum  in  II  de  Anima ;  vel,  secundum  aliam 
opinionem,  habet  necesse  peccare  aliquo  peccato,  cum  tamen 
respectu  nullius  habeat  necessitatem. 

Ad  degimumtertium  dicendum,  quod  ex  praescientia  Dei 
non  potest  concludi  quod  actus  nostri  sint  necessarii  necessitate 
absoluta,  quse  dicitur  necessitas  consequentis,  sed  necessitate 
conditionata,  quae  dicitur  necessitas  consequentise,  utpatet  per 
Boetium  in  fine  de  consolat.  Philosophiae  (lib.  V,  prosa  ult.,  a 
med.). 

Ad  decimumquartum  dicendum,    quod    moveri  dupliciter 

dicitur.  Uno  modo  proprie,  prout  Philosophus  definit  motum 

in  III  Physic.  (Gom.  ix  et  x),   dicens,  quod  motus  est  actus 

existentis  in  potentia  secundum  quodhujusmodi ' ;  et  sic  verum 

est  quod  quanto  aliquod  mobile  propinquius  est  primo  motori, 

tanto  in  eo  major  uniformitas  motus  invenitur  :  quia  quanto  est 

propinquius  primo  motori,  tanto  est  perfectius,  et  magis  in  actu 

existens,  et  minus  in  potentia,  et  ideo  paucioribus  motibus 

mobile.  Alio  modo  dicitur  motus  large  operatio  quselibet,  sicut 

intelligere  vel  sentire  :  et  sic  accipiendo  motum  Philosophus 

dicit  in  III  de  Anima  (com.   xxvin),  quod  motus  est  actus 

/•/^c^yquiaunumquodqueoperatursecundumquodestmactu. 

Et  sic  quodammodo  propositio  habet  veritatem,  quodammodo 

vero  non.  Si  enim  uniformitas  motus  attendatur  ex  parte  ef- 

fectuum,  sic  falsitatem  habet;  quia  quanto  aliquod  operans  est 

virtuosius  et  perfectius,  tanto  ad  plures  effectus  ejus  virtus  se 

extendit.  Si  vero  attendatur  quantum  ad  modum  agendi,    sic 

propositio  veritatem  habet ;  quia  quanto  est  perfectius  aliquod 

operans,  tanto  magis  observat  eumdem  modum  in  agendo; 

quia  minus  variatur  a  suanatura  et  dispositione,  quam  sequitur 

modus  agendi.  Mentes  autem  rationales  dicuntur  esse  mobiles 

non  primo  modo  motus,  quia  talis  motus  est  soium  corporum  ; 

sed  secundo.  Sic  etiam  Plato  posuit  primum  movens  movere  se 

ipsum,  inquantum  vult  se  et  intelligit  se,  ut  Gommentator  dicit 

in  VIII  Physic.  (com.  xl).  Et  ideo   non  oporfet  quocl   mentes 

rationales  sint  determinatse  ad  aliquos  effectus;  sed  respectu 

multorum  efticaciam  habent,  ratione  cujus  competit  eis  libertas. 

Ad  decimumquintum  dicendum,  quod  non  semper  oportet 

illud  nobilius  esse  quod  paucioribus  motibus  vel  operationibus 

suum  finem  consequi  potest ;  quia  ante  aliquid  consequitur  per- 

fectiorem  finem  pluribus  operationibus,  quam  alterum  unica 

operatione  consequi  possit,  sicut  idem  Philosophus  dicit  (II  de 

Coelo,  com.  lxii).  Et  hoc  modo  mentes  rationales  perfectiores 

inveniuntur  summo  coelo,   quod  unum  tantum  motum  habet, 

quia  perfectiorem  finem  consequitur,  quamvis  pluribus  opera- 

tionibiis. 

Ad  decimumsextum  dicendum,  quod  quamvis  creatura  esset 
melior  si  immobiliter  Deo  adhsereret;  tamen  illa  est  bona  quae 

potest  Deo  adhaerere  et  non  adhaerere ;  et  ita  melius  est  uni- 
versum  ubi  utraque  creatura  invenitur,  quam  si  altera  tantum 
invenitur.  Et  haec  est  responsio  Augustini.  Vel  potest  dici,  se- 
cundum  Gregorium  Nyssenum  (lib.  VII,  qui  est  de  lib.  Arb., 
cap.  ult.)  et  Damascenum  (lib.  II,  cap.  xxvii),  quod  hoc  est 
impossibile  aliquam  creaturam  esse  voluntateimmutabili  adhae- 
rentem  Deo  per  propriam  naturam,  eo  quod,  cum  sit  ex  nihilo, 
flexibilis  est.  Si  tamen  aliqua  creatura  immobiliter  adheereret 
Deo,  non  propterhoc  privaturlibero  arbitrio;  quiapotest  adhae- 
rendo  multa  facere  vel  non  facere. 

Ad  decimumseptimum  dicendum,  quod  judicium  cui  attri- 
buitur  iibertas,  est  judicium  electionis ;  non  autem  judicium  quo 
sententiat  homo  deconclusionibus  in  scientiis  speculativis  ;  nam 
ipsa  electio  est  quasi  quaedam  scientia  de  praeconsiliatis. 

Ad  decimumogtavum  dicendum,  quod  sicut  aliquid  verum 
est  quod  propter  impermixtionem  falsi  de  necessitate  ab 
intellectu  recipitur,  sicut  prima  principia  demonstrationis;  ita 
est  aliquod  bonum  quod  propter  malitiae  impermixtionem  de 
necessitate  a  voluntate  appetitur,  scilicet  ipsa  felicitas.  Non 
tamen  sequitur  quod  ab  illo  objecto  voluntas  co^atur;  quia 
coactio  dicit  aliquid  contrarium  voluntati,  quae  est  proprie 
inclinatio  volentis;  non  autem  dicit  aliquid  contrarium  intel- 
lectui,  qui  non  dicit  inclinationem  intelligentis .  Nec  ex 
necessitate  illius  boni  inducitur  necessitas  voluritatis  respectu 
aliorum  volendorum,  sicut  ex  necessitate  primorum  princi- 
piorum  inducitur  intellectui  necessitas  ad  assentiendum 
conclusionibus;  eo  quod  alia  volita  non  habent  necessariam 
habitudinem  ad  illucl  primum  volitum  vel  secundum  veritatem 
vel  secundum  apparentiam,  ut  scilicet  absque  illis  primum 
volitum  haberi  non  possit;  sicut  conclusiones  demonstrativae 
habent  necessariam  habitudinem  ad  principia  ex  quibus 
demonstrantur,  ita  quod,  conclusionibus  non  existentibus 
veris,  necesse  est  principia  non  esse  vera. 

Ad  decimumnonum  dicendum,  quod  homines  ex  nativitate 
non  consequuntur  aliquam  dispositionem  immediate  in  anima 
intellectiva,  per  quam  de  necessitate  inclinentur  ad  aliquem 
flnem  eligendum,  nec  a  corpore  ccelesti,  nec  ab  aliquo  alio; 
nisi  quod  ex  ipsa  sui  natura  inest  eis  necessarius  appetitus 
ultimi  flnis,  scilicet  beatitudinis,  quod  non  impedit  arbitrii 
libertatem,  cum  diversae  viae  remaneant  eligibiles  ad  consecu- 
tionem  illius  hnis;  et  hoc  ideo  quia  corpora  ccelestia  non 
habent  immediatam  impressionem  in.  animam  rationalem.  Ex 
nativitate  autem  consequitur  in  corpore  nati  aliqua  dispositio 
tum  ex  virtute  corporum  ccelestium,  tum  ex  causis  inferioribus, 
quae  sunt  semen  et  materia  concepta,  per  quam  anima  quodam- 
modo  ad  aliquid  eligendum  prona  efflcitur,  secundum  quod 
electio  animae  rationalis  inclinatur  ex  passionibus,  quae  sunt  in 

appetitu  sensitivo,  qui  est  potentia  corporalis  consequens 
corporis  clispositiones.  Sed  ex  hoc  nulla  necessitas  inducitur 
eis  ad  eligendum ;  cuni  in  potestate  aniinse  rationalis  sit 
accipere,  vel  etiam  refutare  passiones  subortas.  Postmodum 
vero  homo  efficitur  aliqualis  pcr  aliquem  habitum  acquisitum, 
cujus  nos  causa  surnus.  vel  iufusum,  qui  sine  nostro  consensu 
non  datur,  quamvis  ojus  causa  non  simus.  Et  ex  hoc  habitu 
efficitur  quod  homo  efficaciter  appetat  finem  consonum  illi 
habitui ;  et  tamen  iile  habitus  necessitatem  non  inducit,  nec 
libertatem  electionis  tollit. 

Ai>  vigesimum  dicendum,  quod  cum  electio  sit  quoddam 
judicium  ile  agendis,  vel  judicium  consequatur,  dc  hoc  potest 

&e  electio  quod  sub  judicio  nostro  cadit.  Judicium  autem  in 

>ndis  sumitur  ex  fine,  sicut  de  conclusionibus  ex  principiis. 
Unde,  sicut  de  primis  j)rincipiis  non  judicamus  ea  examinantes, 
sed  naturaliter  eis  assentimur,  et  secundum  ea  omnia  alia 

iminamus;  ita  et  in  appetibilibus,  de  fine  ultimo  non  judi- 
camus  judicio  discussionis  vel  examinationis,  sed  naturaliter 
approbamus;  propter  quod  de  eo  non  est  electio,  sed  voluntas. 
Habemus  ergo  respectu  ejus  liberam  voluntatem ;  cum 
necessitas  naturalis  inclinationis  libertati  non  repugnet,  secun- 
dum  Augustinum,  Y  de  civitate  Dei  (I,  cap.  xx) ;  non  autem 
liberum  judicium,  proprie  loquendo,  cum  non  cadat  sub 
electione. 

ARTICrLUS  II.  —  Utrum  Uberum  arbitrium  sit  in  brutis. 

(I  part.,  qussst.  lxxxiii,  art.  1.) 

Secundo  quseritur,  utrum  iiberum  arbitrium  sit  in  brutis;  et 
videtur  quocl  sic.  Secundum  hoc  enim  dicimur  esse  liberi 
arbitrii,  quod  actus  nostri  sunt  voluntarii.  Sed  voluntario  et 
pueri  et  bruta  communicant,  secundum  Philosophum  in  III 
Ethic.  (cap.  i,  non  procul  a  fin.).  Ergo  liberum  arbitrium  est 
in  brui 

2.  Praeterea,  secundum  Philosophum  in  VIII  Phys.  (com. 
xxix,,  in  omni  eo  quod  movet  se  ipsum,  est  moveri  et  non 
moveri.  Sed  bruta  movent  se  ipsa;  ergo  in  eis  est  moveri  et 
non  nioveri.  Sed  secundum  hoc  dicimur  esse  liberi  arbitrii, 
quod  in  nobis  est  agere  aliquid,  ut  patet  per  Gregorium 
mum  (lib,  VII,  qui  est  de  lib.  Arb.,  cap.  ult.)  et  Dama- 
scenuin  (lib.  II,  cap.  xxvij.  Ergo  in  brutis  est  liberum  arbitrium. 
Pneterea,  liberum  arbitrium  duo  importat ;  scilicet 
judiciuin  et  libertatem,  quorum  utrumque  est  invenire  in 
brutis;  habent  enim  aJiquod  judicium  de  agendis,  quod  patet 
ex  hoc  quod  unum  prosequuntur,  et  aliud  fugiunt;  habent 
etiam  libertatem,  cum  possint  movere  et  moveri.  Ergo  in  eis 
est  liberum  arbitrium. 

4.  Prieterea,  posita  causa,  ponitur  effectus.  Sed  Damascenus 

posuit  causam  libertatis  arbitrii  hoc  quod  anima  nostra  a 
versione  incipit ;  quia  ex  nihilo  est,  et  ideo  vertibilis  est,  et  se 
habet  ad  multa  in  potentia.  Sed  anima  bruti  a  versione  incipit. 
Ergo  in  ea  est  liberum  arbitrium. 

5.  Prseterea,  illud  dicitur  esse  liberum  quod  non  est 
obligatum  alicui.  Sed  anima  bruti  non  est  obligata  ad  alterum 
oppositorum;  quia  potentia  ipsius  non  est  determinata  ad 
unum,  sicut  potentia  rerum  naturalium,  quae  semper  idem 
faciunt.  Ergo  anima  bruti  habet  liberum  arbitrium. 

6.  Prseterea,  poena  non  debetur  nisi  ei  qui  habet  liberum 
arbitrium.  Sed  in  veterilege  frequenter  invenitur  pcena  inflicta 
brutis,  sicut  Exod.,  xix,  patet  de  bestia  tangente  montem,  et 
xxi,  de  bove  cornupeta,  et  Lev.,  xx,  de  jumento  cui  mulier 
succubuit.  Ergo  bruta  videntur  esse  liberi  arbitrii. 

7.  Praeterea,  hoc  est  signum  quod  homo  sit  liberi  arbitrii. 
ut  Sancti  dicunt,  quia  prseceptis  ad  bonum  instigatur,  et  a  malo 
retrahitur.  Yidemus  autem  bruta  allici  beneficiis,  et  moveri 
praeceptis,  aut  terreri  minis  ad  aliquid  agendum  vel  dimitten- 
dum.  Ergo  bruta  sunt  liberi  arbitrii. 

8.  Praaterea,  divinum  praeceptum  non  datur  nisi  habenti 
liberum  arbitrium.  Sed  divinum  prseceptum  datur  bruto;  unde 
Jonae,  iv,  7,  secundum  aliam  litteram  dicitur,  quod  prtiecepit 
Dominus  vermi,  et  percussit  hederam.  Ergo  bruta  habent 
liberum  arbitrium. 

Sed  contra,  ex  hoc  videtur  homo  esse  ad  imaginem  Dei 
quod  est  liberi  arbitrii,  ut  dicit  Damascenus  (lib.  II  orthod. 
Fidei,  cap.  xn)  et  etiam  Bernardus  (in  serm.  de  annuntiatione 
B.  Mariae,  circa  med.).  Secl  bruta  non  sunt  ad  imaginem  Dei. 
Ergo  non  sunt  liberi  arbitrii. 

Prasterea,  omne  quod  est  liberi  arbitrii,  agit,  et  non  solum 
agitur.  Sed  bruta  non  agunt,  sed  aguntur,  ut  Damascenus  dicit 
in  II  lib.  (cap.  xxvn).  Ergo  bruta  non  sunt  liberi  arbitrii. 

Respondeo  dicendum,  quod  bruta  nullo  modo  sunt  liberi 
arMtrii. 

Ad  cujus  evidentiam  sciendum  est,  quod  cum  ad  opera- 
tionem  nostram  tria  concurrant,  scilicet  cognitio,  appetitus.  et 
ipsa  operatio ;  tota  ratio  libertatis  ex  modo  cognitionis  de- 
pendet.  Appetitus  enim  cognitionem  sequitur,  cum  appetitus 
non  sit  nisi  boni,  quod  sibi  per  vim  cogniiivam  proponilur.  Et 
quod  quandoque  appetitus  videatur  cognitionem  non  sequi, 
hoc  icleo  est,  quia  non  circa  iclem  accipitur  appetitus  et  cogni- 
tionis  judicium  :  est  enim  appetitus  de  particulari  operabili, 
judicium  vero  rationis  quandoque  est  de  aliquo  universali, 
quod  est  quandoque  contrarium  appetitui.  Sed  judicium  de  hoc 
particulari  operabili,  ut  nunc,  nunquam  potest  esse  contrarium 
appetitui.  Qui  enim  vult  fornicari;  quamvis  sciat  in  universali 
fornicationem  malum  esse,  tamen  judicat  sibi  ut  tunc  bonum 

esse  fornicationis  actum,  et  sub  specie  boni  ipsurn  eligit. 
Nullus  enim  intendens  ad  malum  operatur,  ut  Dionysius  dicit 
(cap.  iv  de  divin.  Nomin.).  Appetitum  autem,  si  non  sit  aliquid 
prohibens,  sequitur  motus  vel  operatio.  Et  ideo,  si  judicium 
cognitivse  non  sit  in  potestate  alicujus,  sed  sit  aliunde  determi- 
natum;  nec  appetitus  erit  in  potestate  ejus,  et  per  consequens 
nec  motus  vel  operatio  absolute.  Judicium  autem  est  in 
potestate  judicantis  secundum  quod  potest  dc  suo  judicio 
judicare  :  cle  eo  enim  quod  est  in  nostra  potestate,  possumus 
judicare.  Judicare  autem  de  judicio  suo  est  solius  rationis,  quae 
super  actum  suum  reflectitur;  et  cognoscit  habitudines  rerurn 
de  quibus  judicat,  et  per  quas  judicat  :  unde  totius  libertatis 
radix  est  in  ratione  constituta.  Unde  secundum  quod  aliquid  se 
habet  ad  rationem,  sic  se  habet  ad  liberum  arbitrium.  Ratio 
autem  plene  et  perfecte  invenitur  solum  in  homine  :  unde  in  eo 
solum  iiberum  arbitrium  plenarie  invenitur.  Brutaautemhabent 
aliquam  similitudinemrationis,  inquantum  participantquamdam 
prudentiam  naturalem,  secundum  quod  natura  inferior  attingit 
aliqaaliter  ad  id  quod  est  naturae  superioris.  Quae  quidem 
similitudo  est  secundum  quod  habent  judicium  ordinatum  de 
aliquibus.  Sed  hoc  judicium  est  eis  ex  naturali  sestimatione, 
non  ex  aliqua  collatione,  cum  rationem  sui  judicii  ignorent  : 
propter  quod  hujusinodi  judicium  non  se  extendit  ad  omnia, 
sicut  judicium  rationis,  sed  ad  qusedam  determinata.  Et 
similiter  est  in  eis  quaedam  similitudo  liberi  arbitrii,  inquantum 
possunt  agere  vel  non  agere  unum  et  idem,  secundum  suum 
judicium,  ut  sic  sit  in  eis  quasi  quaedam  conditionata  libertas  : 
possunt  enim  agere,  si  judicant  esse  agendum  ;  vel  non  agere, 
si  non  judicant.  Sed  quia  judicium  eorum  est  determinatum  ad 
unum ,  per  consequens  et  appetitus  et  actio  ad  unum  determi- 
natur  :  unde,  secundum  Augustinum,  XI  super  Genes.  ad 
litteram,  moventur  visis;  et  secundum  Damascenum  (lib.  III 
orth.  Fid.,  cap.  vi),  aguntur  passionibus,  quia  scilicet  natu- 
raliter  de  tali  viso  et  de  tali  passione  sic  judicant  :  unde 
necesse  habent  ab  ipsa  visione  alicujus  rei  vel  a  passione 
insurgente  moveri  ad  fugiendum  vel  prosequendum;  sicut  ovis 
viso  lupo  necesse  habet  timere  et  fugere ;  et  canis  insurgente 
passione  irae,  necesse  habet  latrare,  et  prosequi  ad  nocendum. 

!  homo  non  necessario  movetur  ab  his  quse  sibi  occurrunt, 
a  passionibus  insurgentibus,  quia  potest  ea  accipere  vel 
refugere;  et  ideo  horno  est  liberi  arbitrii,  non  autem  bruta. 

Ai)  primum  ergo  dicendum,  quod  voluntarium  ponitur  a 
Philosopho  in  brutis,  non  secundum  quod  convenit  cum 
volun'  od  secundum   quod    opponitur  violento;    ut    sic 

dicatur  voluntarium  esse  in  brutis  vel  pueris,  quia  sponte 
aliquid  aciUnt,  non  propter  usum  liberae  electionis. 

Ad  secundum  dicendum,  quod  potentia  motiva  brutorum 

secundum  se  considerata  non  magis  inclinatur  ad  unum  oppo- 
sitorum  quam  ad  alterum;  et  sic  dicitur  quod  possunt  moveri 
et  non  moveri.  Sed  judicium  quo  applicatur  potentia  motiva  ad 
alterum  oppositorum,  est  determinatum ;  et  sic  non  sunt  liberi 
arbitrii. 

Ad  tertium  dicendum,  quodquamvis  in  brutis  sit  quaedam 
indifferentia  actionum,  tamen  non  potest  proprie  dici  quod  sit 
in  eis  libertas  actionum,  sive  agencli  vel  non  agendi  ;  tum  quia 
actiones,  cum  per  corpus  exerceantur,  cogi  possunt  vel  pro- 
hiberi,  non  solum  in  brutis,  sed  in  hominibus,  unde  nec  ipse 
homo  dicitur  liber  actionis  suse;  tum  etiam,  quia  quaruvis  sit 
indifferentia  ad  agere  et  non  agere  in  bruto,  considerata  ipsa 
actione  secundum  se  ipsam ;  tamen  considerato  ordine  ejus  ad 
judicium,  a  quo  provenit  quod  est  determinatum  ad  ununi, 
etiam  ad  ipsas  actiones  obligatio  quaedam  derivatur,  ut  non 
possit  in  eis  inveniri  ratio  libertatis  absolute.  Tamen,  dato 
quod  in  eis  esset  libertas  aliqua,  et  judicium  aliquod;  non 
tamen  sequeretur  quod  esset  in  eis  libertas  judicii,  cum 
judicium  eorum  sit  naturaliter  determinatum  ad  unum. 

Ad  quartum  dicendum,  quod  incipere  a  versione,  vel  esse 
ex  nihilo,  non  assignat  Damaseenus  causam  libertatis  arbitrii, 
sed  causam  flexibilitatis  liberi  arbitrii  in  malum;  causam  autem 
liberi  arbitrii  assignat  tam  Damascenus  quam  Gregorius  quam 
Augustinus  rationem. 

Ad  quintum  dicendum,  quod  [quamvis  potentia  motiva  in 
brutis  non  sit  determinata  ad  unum;  tamen  judicium  eorum  de 
agendis  est  determinatum  ad  unum,  ut  dictum  est,  in  corp.  art. 
et  ad  3  arg. 

Ad  sextum  dicendum,  quod  cum  bruta  sint  facta  in  obse- 
quium  hominis,  secundum  hoc  de  brutis  disponitur  quod 
hominibus  expedit,  propter  quos  facta  sunt.  Puniuntur  ergo 
bruta  lege  divina,  non  propter  hoc  quod  ipsa  peccent,  sed 
propter  hoc  quod  ex  eorum  pcena  homines  puniantur  in  eorum 
possessione,  vel  terreantur  ex  ipsa  pcenge  acerbitate,  vel 
etiam  instruantur  ex  mysterii  significatione. 

Ad  septimum  dicendum,  quod  tam  homines  quam  bruta 
beneficiis  inducuntur,  et  flagellis  prohibentur,  vel  praeceptis  et 
prohibitionibus ;  sed  diversimode  :  quia  in  potestate  hominum 
est  ut  eisdemrebus  similiter  repraesentatis,  sive  sint  praecepta  et 
prohibitiones,  sive  sint  beneficia  et  flagella,  eligant  vel  fugiant 
judicio  rationis ;  sed  in  brutis  est  judicium  naturale  determi- 
natum  acl  hoc  quod  id  quod  uno  modo  (1)  proponitur  vel 
occurrit,  eodem  modo  accipiatur  vel  fugiatur.  Gontingit  autem 
ex  memoria  praeteritorum  benerlciorum  vel  flagellorum  ut 
bruta  aliquid  apprehendant  quasi  amicum,  et  prosequendum 
vel  sperandum;  et  aliquid  quasi  inimicum,  et  fugiendum  vel 

(1)  Al.  ad  hoc  qaod  uno  modo,  etc. 

timendum  :  et  ideo  post  flagella,  ex  passione  timoris,  quae  inde 
eis  insmrgit,  inducuntur  ad  obediendum  nutui  instructoris. 
Nec  est  neces.-arium  hujusmodi  brutis  fieri  propter  libertatem 
arbitrii,  sed  propter  indifferentiam  actionum. 

Ad  octavum  dicendum,  quod  secundum  Augustinum  su- 
per  Genesim  ad  litteram,  prseceptum  divinum  brutis  factum, 
non  ita  factum  esse  credendum  est  ut  vox  aliqua  jussionis  de 
nube  facta  sit  eis  aliquibus  verbis  ,  quas  rationales  animae 
audientes ,  intelligere  atque  obedire  solent  :  non  enim  hoc 
acceperunt  ut  possint  bestise  vel  aves.  In  suo  tamen  genere 
obtemperant  Deo  :  non  rationalis  voluntatis  arbitrio  ;  sed, 
sicut  movet  ille  omnia  temporibus  opportunis,  non  ipse  tem- 
poraliter  motus,  moventur  bruta  temporaliter,  ut  jussa  ejus 
efficiant. 

ARTICULUS  III.   —   Utrum   liberum  arbitrium  sit  in  Deo. 
(I  part.,  qusest.  xix,  art.  10.) 

Tertio  quaeritur,  utrum  liberum  arbitrium  sit  in  Deo  ;  et 
videtur  quod  non.  Liberum  enim  arbitrium  est  facultas  volun- 
tatis  et  rationis.  Sed  ratio  non  competit  Deo,  cum  nominet 
cognitionem  discursivam ;  Deus  autem  simplici  intuitu  omnia 
cognoscit.  Ergo  Deo  liberum  arbitrum  non  competit. 

2.  Praeterea,  liberum  arbitrium  est  facultas  qua  bonum  et 
malum  eligitur,  ut  per  Augustinum  patet.  Sed  in  Deo  non  est 
facvdtas  eligendi  malum.  Ergo  in  Deo  non  est  liberum  arbi- 
trium. 

3.  Praeterea,  liberum  arbitrium  est  Jpotentia  ad  oppositos 
actus  se  habens.  Sed  Deus  non  se  habet  ad  opposita,  cum  sit 
immutabilis,  nec  in  malum  flecti  possit.  Ergo  liberum  arbitrium 
non  est  in  Deo. 

4.  Praeterea,  aclus  liberi  arbitrii  est  eligere,  ut  patet  per 
definitionem  inductam.  Electio  autem  Deo  non  competit ;  cum 
sequatur  consilium,  quod  est  dubitantis  et  inquirentis.  Ergo  in 
Deo  non  est  liberum  arbitrium. 

Sed  contra  est  quod  dicit  Anselmus  (lib.  de  lib.  Arb.)  :  Si 
posse  peccare  esset  pars  liberi  arbitrii;  et  Deus  et  Angeli 
libervm  arbitrium  non  haberent ;  quod  est  absurdum.  Ergo 
inconveniens  est  dicere ,  quod  Deus  liberum  arbitrium  non 
habeat. 

Prreterea,  I  Corinth.,  xn,  2  :  Hcec  omnia  operatur  uaus 
atque  idemSpiritus,  dividens  singulis  prout  vult ;  Glossa  :  pro 
libero  volunlatis  arbitrio.  Ergo  Spiritus  sanctus  habet  liberum 
arbitrium,  et  eadem  ratione  Pater  et  Filius. 

Respondeo  dicendum,  quod  in  Deo  est  invenire  liberum 
arbitrium;  a]io^m^njn^o^in__eo,  et  in  AngeliSj  et in^hojni- 
niljiis,  Quod  enim  in  Deo  sit  liberum  arbitrium,  hinc  apparet 
quod  ipse  habet  voluntatis  suae  finem7  quem  naturahter  vult, 

scilicet  suani  bonitatem;  alia_yero  omnia  vult  quasi  acdiriaia_ad 
huncfinem  :  quse  quidem,  absolute  loquendo,  non  necessario 
vultTut  in  praecedenti  quaestione  ostensum  est,  eo  quod  boni- 
tas  ejus  his  quae  ad  ipsam  ordinantur,  non  indiget  nisi  ad  ejus 
manifestationem,  quae  convenienter  pluribus  modis  fieri  potest: 
unde  remanet  ei  liberum  judicium  acl  volendum  hoc  vel  illud, 
sicut  in  nobis  est.  Et  propter  hoc  oportet  dicere,  in  Deo  libe- 
rum  arbitrium  inveniri,  et  similiter  in  Angelis  :  non  enim  ipsi 
ex  necessitate  vohmt  quidquid  volunt ;  sed  hoc  quod  volunt, 
ex  libero  judicio  volunt,  sicut  et  nos. 

Aliter  tamen  invenitur  liberum  arbitrium  in  nobis  et  in 
Angelis  et  in  Deo :  variatis  enim  prioribus  necesse  est  poste- 
riora  variari.  Facultas  autem  liberi  arbitrii  duo  praesupponit ; 
scilicet  naturam,  et  vim  cognitivarn.  Natura  quidem  alterius 
modi  est  in  Deo  quam  sit  in  hominibus  et  in  Angelis.  Natura 
enim  divina  increata  est,  et  est  suum  esse  et  sua  bonitas  ; 
unde  in  eo  non  potest  esse  defectus  aliquis  nec  quantum  ad 
esse  nec  quantum.ad  bonitatem.  Tsatura  autem  humana  et 
angelica  creata  est,  ex  nihilo  principium  sumens  ;  unde, 
quantum  est  de  se,  possibilis  est  ad  defectum.  Et  propter  hoc, 
liberum  arbitrium  Dei  nullo  modo  flexibile  est  ad  malum : 
liberum  vero  arbitrium  hominjs  et  Angeli,  in  suis  naturalibu s 
r.onsirlm^tnni^jri  /mahim  flVmhilo,  est.  Cognitio  etiam  alterius 
mbdT  invenitur  in  homine  quam  in  Deo  et  in  Angelis.  Homo 
enim  habet  cognitionem  obumbratam,  et  cum  discursu  veritatis 
notitiam  sumentem ;  unde  accidit  ei  dubitatio  et  difficultas  in 
discernendo  et  judicando,  quia  cogitationes  hominum  timidce, 
et  incertce  yyromdcntice  nostrce,  ut  dicitur  Sapient.,  ix,  14.  Sed 
in  Deo  et  in  Angelis  suo  modo  est  simplex  notitia  veritatis 
absque  discursu  et  inquisitione  ;  unde  non  cadit  in  eis  du- 
bitatio  aut  difficultas  in  discernendo  vel  judicando  ;  et  ideo 
Deus  et  Angelus  habent  promptam  electionem  liberi  arbitrii ; 
homo  vero  in  eligendo  difficultatem  patitur  propter  incertitu- 
dinem  et  dubitationem.  Et  sic  patet  quod  liberum  arbitrium 
Angeli  medium  locum  tenet  inter  liberum  arbitrium  Dei  et 
hominis,  participans  aliqualiter  cum  utroque  extremorum. 

Ad  primum  ergo  diceudum,  quod  ratio  quandoque  sumitur 
large  pro  omni  immateriali  cognitione  ;  et  sic  ratio  invenitur  in 
Deo ;  unde  Dionysius  inter  divina  nomina  rationem  ponit, 
vi  cap.  de  divin.  Nomin.  Alio  modo  accipitur  proprie  pro  vi 
cognitiva  cum  discursu ;  et  sic  ratio  nec  in  Deo  nec  in  Angelis 
invenitur,  sed  in  hominibus  tantum.  Potest  ergo  dici,  quod 
ratio  in  definitione  liberi  arbitrii  ponitur  secundum  primam 
acceptionem.  Si  vero  sumatur  in  secunda  acceptione,  tunc 
definitur  liberum  arbitrium  secundum  illum  modum  quo  est  in 
hominibus. 

Ad  secuxdum  dicendum,  quod  posse  eligere  malum,  hon 

est  de  ratione  liberi  arbitrii  ;  sed  consequitur  liberum  arbi- 
trium,  secundum  quod  est  in  natura  crcata  possibili  ad  de- 
fectum. 

Ad  tertium  dicendum,  quod  voluntas  divina  se  habet  ad 
opposita,  non  quidom  ut  aliquid  velit  ct  postea  nolit,  quod  ejus 
immutabilitati  repugnarot;  nec  ut  possitvelle  bonum  et  malum, 
quia  defectibilitatem  in  Deo  poneret ;  sed  quia  potest  hoc  velle 
et  non  velle. 

Ad  quartum!  dicendum ,  cruod  hoc  quod  electio  sequitur 
consilium ,  quod  cum  inquisitione  agitur ,  accidit  electioni 
secunduia  quod  invenitur  in  natura  rationali ,  qiiae  veritatis 
notitiaiu  capit  per  discursum  rationis  ;  sed  in  natura  intelle- 
ctuali,  quae  habet  simpHcem  acceptionem  veritatis,  inveniiur 
electio  absque  inquisitione  praecedente ;  et  sic  electio  in  Deo  est. 

ARTICULUS  IV.  —  Utram  Uberum  arbitrium  sit potentia,  vel  non. 
(I  part,  quoest.  lxxxv,  art.  2.) 

Quarto  quseritur,  utrum  liberum  arbitrium  sit  potentia,  vel 
non;ct  videtur  quodnon.  Liberum  cnim  arbitrium,  secundum  Au- 
gustinum,  facultas  est  voluntatis  et  rationis.  Facultas  autem  di- 
citur  quasi  facilispotestas.  Cum  ergo  potentiae  facilitas  ex  habitu 
proveniat,  quia,  secunclumAugustinum  (debono  Conjugali,  cap. 
xxi),  habitus  est  quo  facile  quis  agere  potest;  videtur  quod 
liberum  arbitrium  sit  habitus. 

2.  Prseterea,  operationum  qusedam  sunt  morales,  qusedam 
naturales.  Sed  facultas  quse  est  ad  operationes  morales,  est 
habitus,  non  potentia,  sicut  patet  de  virtutibus  moralibus.  Ergo 
et  liberum  arbitrium,  quod  importat  facilitatem  ad  operationes 
naturales,  est  habitus,  non  potentia. 

3.  Praeterea,  secundum  Phiiosophum  in  IlPhys.,  si  natura 
faceret  navim,  faceret  eam  sicut  ars.  Ergo  facilitas  naturalis  est 
ejusdem  conditionis  cujus  est  facilitas  quae  fit  per  artem.  Sed 
facilitas  quse  flt  per  artem,  est  habitus  quidam  ex  operibus  ac- 
quisitus,  sicut  patet  in  virtutibus  moralibus ;  ut  arte  fieri  dicamus 
omne  id  quod  ratione  agitur.  Ergo  et  facultas,  sive  facilitas 
naturalis,  quse  est  liberum  arbitrium,  erit  habitus  quidam. 

» .  Prseterea,  secundum  Philosophum  in  II  Ethic.  (cap.  vi), 
habitus  sunt  secundum  quos  nos  aliqualiter  agimus;  potentiae 
vero  secundum  quas  simpliciter  agimus.  Sed  liberum  arbitrium 
nominat  non  solum  id  quo  agimus,  sed  id  quo  aiiqualiter  agimus, 
scilicet  libere.  Ergo  liberum  arbitnium  nominat  habitum. 

5.  Sed  dicendum,  quod  cum  dicitur,  Habitus  est  quo  aliqua- 
liter  agimus,  intelligendum  est  bene  vel  male.  —  Sed  contra, 
illud  quod  est  de  ratione  habitus,  oinni  habitui  est  commune. 
Sed  bene  et  male  agere  non  est  comrnune  omui  habitui;  nam 
habiius  speculativi  non  se  habent  ad  bene  vel  male,  ut  dicitur. 
Ergo  bene  vel  male  agere  non  est  de  ratione  habitus. 

6.  Praeterea,  id  quod  tollitur  per  peccatum,  non  potest  esse 
potentia,  sed  habitus.  Liberum  autem  arbitrium  tollitur  per 
peccatum;  quia,  ut  Augustinus  dicit  (Ench.,  cap.  xxx,  circa 
princ),  homo  ntens  male  libero  arbitrio^  et  se  perdidit  et 
ipsum.  ErgO  liberum  arbitrium  est  habitus,  et  non  potentia. 

7.  Sed  dicendum,  quod  verbum  Augustini  intelligitur  de 
libertate  gratiae,  quae  est  per  habitum. 

Sed  contra  habitu  gratiae  secundum  Augustinum  (lib.  II 
Retract.,  cap.  ix  et  II  de  lib.  Arbit.,  cap.  xix),  nullus  male 
utitur.  Ergo  liberum  arbitrium,  quo  aliquis  male  utitur.  non 
potest  libertas  gratiae  intelligi. 

8.  Praeterea,  Bernardus  dicit  in  lib.  delib.  Arbit.  (nonremote 
a  princip.)  quod  liberum  arbitrium  est  habitus  animiliber  sui; 
et  sic  idem  quod  prius. 

9.  Praeterea,  facilius  est  exire  in  actum  cognitionis  quam 
operationis.  Sed  potentiae  cognitivae  datus  est  aliquis  habitus 
naturalis,  scilicet  intellectus  principiorum,  qui  est  in  summo 
cognitionis.  Ergo  et  potentiae  operativae,  sive  motivae,  datus 
est  aliquis  habitus  naturalis.  Gum  ergo  supremum  locum  in 
motivis  liberum  arbitrium  tenere  videatur,  videtur  quod  sit 
habitus,  vel  potentia  per  habitum  perfecta. 

10.  Praeterea,  potentia  non  restringitur  nisi  per  habitum. 
Sed  voluntas  et  ratio  restringitur  in  libero  arbitrio  :  voluntas 
enim  est  possibilium  et  impossibilium  ;  cum  tamen  liberum 
arbitrium  non  sit  impossibilium ;  similiter  ratio  est  eorum  quae 
sunt  in  nobis  et  eorum  quae  non  sunt  in  nobis  ;  liberum  autem 
arbitrium  solum  eorum  quae  sunt  in  nobis.  Ergo  liberum  arbi- 
trium  habitum  nominat. 

11.  Praeterea,  sicut  potentia  nominat  aliquid  superadditum 
essentiae,  ita  facultas  dicit  aliquid  superadditumpotentiae.  Quod 
autem  superadditur  potentiae,  est  habitus.  Cum  ergo  liberum 
arbitrium  sit  facultas,  videtur  quod  sit  habitus. 

12.  Praeterea,  Augustinus  dicit  (alius  Auctor,  lib.  III  Hypo- 
gnosticon  non  procul  a  princip.),  quod  liberum  arbitrium  est 
vitalis  et  rationalis  aninxce  motus.  Sed  motus  actum  nominat. 
Ergo  liberum  arbitrium  est  actus,  et  non  potentia. 

13.  Praeterea,  judicium,  secundum  Boetium,  est  actus  ju- 
dicantis.  Arbitrium  autem  idem  est  quod  judicium.  Ergo  et 
arbitrium  est  actus.  Sed  hoc  quod  additur  liberum  non  trahit 
extra  genus  actus ;  quia  actus  liberi  dicuntur  qui  sunt  in  pote- 
state  agentis.  Ergo  liberum  arbitrium  estactus,  et  non  potentia. 

14.  Praeterea,  secundum  Augustinum  in  lib.  de  Trinitate 
(IX,  cap.  iv),  id  quod  excedit  suum  subjectum,  inest  alicui 
essentialiter,  non  accidentaliter  :  unde  probat,  quod  amor  et 
notitia  insunt  menti  essentialiter :  quia  mens  non  solum  se  ipsam 
amat  et  cognoscit,  sed  alia.  Liberum  autem  arbitrium  extendit 
se  ultra  subjectum,  quia  anima  libere  agit  in  ea  quae  sunt  extra 

ipsam.  Ergo  liberum  arbitrium  essentialiter  inest  animse ;  et 
ita  non  est  potentia,  cum  potentia  essentiae  superacldatur. 

13.  Praterea,  nulla  potentia  educit  seinactum.  Sedliberum 
arbitrium  educit  se  in  actum  cum  voluerit.  Ergo  liberum  arbi- 
trium  non  est  potentia. 

Sed  contra,  secundum  Philosophum  in  II  Ethic,  cap.  v,  tria 
sunt  in  anima;  potentia,  habitus,  et  passio.  Liberum  autem 
arbitrium  non  est  passio,  cum  sit  in  superiori  animse  parte ; 
passio  autem  et  passibilis  qualitas  sunt  solum  circa  partem 
sensitivam ;  simihter  non  est  habitus,  cum  sit  subjectum  gratiaa ; 
habet  enim  se  ad  gratiam,  secundum  Augustinum  (alium  Au- 
ctorem,  lib.  III  Hypognosticon  amcd.),  ut  equus  ad  sessorem; 
habitus  vero  non  potest  alterius  habitus  esse  subjectum.  Ergo 
relinquitur  quod  liberum  arbitrium  est  potentia. 

Pr  i,  hoc  videtur  inter  potentiam  et  habitum  distare  ; 

quod  potentia  quae  se  ad  opposita  habet  per  habitum  deter- 
minatur  ad  unum.  Sed  liberum  arbitrium  nominat  aliquid  ad 
opposita  se  habens,  nullo  modo  determinatum  ad  unum.  Ergo 
liberum  arbitrium  est  potentia  et  non  habitus. 

Pra-terea,  Bernardus  dicit  (in  lib.  delib.  Arbit.,  non  remote 
a  princ.)  :  Tolle  liberum  arbitriitm,  et  non  est  quod  salvetur. 
Sed  id  quod  salvatur,  est  anima,  vel  animse  potentia.  Ergo 
liberum  arbitrium,  cum  non  sit  anima,  quia  ad  solam  partem 
superiorem  pertinet,  relinquitur  quod  sit  potentia. 

Prasterea,  Magister  dicit  in  II  Sent.,  xxiv  dist.  :  Illjxammce 
/ ntio na Jisjgotentia  qua  velle  bonum  vel  malum  potest.  utrum- 
que  discernens,  liberum  arbitrium  niincupatur  : et  sic  liberum 
arbitrium  est  potentia. 

Praeterea,  Anselmus  dicit  (lib  de  concordia  Gratiaa  et  lib. 
Arb..  cap.  i),  quod  liberum  arbitrium  est  potestas  conservandi 
rectitudmem  vohmtaiis  irropter  se,  et  sic  idem  quod  prius. 

Respondeo  dicendum,  quod  liberum  arbitrium,  si  vis  vo- 
cabuli  attendatur,  nominat  actum ;  sed  ex  usu  loquendi  tractum 
est  ut  significet  id  quod  est  principium  actus.  Cum  enim  dicimus 
esse  hominem  lineri  arbitrii,  non  intelligimus  quod  actu  libere 
judicet;  sed  quod  habeat  in  se  unde  possit  libere  judicare: 
unde.  si  iste  actus  qui  est  libere  judicare,  habeat  in  se  aliquid 
quod  vim  potenfe  excedat,  tunc  liberum  arbitrium  nominabit 
habitum  vel  potentiam  per  habitum  perfectam  :  sicut  moderate 
irasci  dicit  aliquid  quod  vim  irascibilis  excedit ;  nam  moderari 
iram  passionis  non  potest  irascibilis  per  se  ipsam,  nisi  fuerit 
aliquo  habitu  perfecta,  secundum  queminearationismoderatio 
imprimatur.  Si  vero  libere  judicare  non  importet  in  se  aliquid 
quod  vim  potentiae  excedat,  liberum  arbitrium  non  nominabit 
nisi  potentiam  absolute,-  sicut  irasci  non  excedit  virn  potenfe 
irascibilis,  unde  proprium  ejus  principium  potentia  est,  et  non 
habitus. 

Constat  autem  quocl  juclicare,  si  nihil  addatur,  non  exceclit 
vim  potentise,  eo  c[uod  est  alicujus  potentiae  actus,  scilicet 
rationis,  per  propriam  naturam,  sine  hoc  quod  aliquis  habitus 
superadditus  requiratur.  Hoc  autem  quod  additur  libere, 
similiter  vim  potentise  non  exceclit  :  nam  secundum  hoc  aliquid 
libere  fleri  dicitur  quocl  est  in  potestate  facientis  :  esse  autem 
aliquid  in  potestate  nostra  inest  nobis  secundum  aliquam 
potentiam,  non  autem  per  aliquem  habitum,  scilicet  per 
voluntatem. 

Et  ideo  liberum  arbitrium  habitum  non  nominat,  sed  poten- 
tiam  voluntatis  vel  rationis,  unam  siquidem  per  ordinem  ad 
alteram.  Sic  enim  actus  electionis  progreditur,  ab  una  scilicet 
earum  per  ordinem  ad  aliam,  secundum  hoc  quod  Philosophus 
dicit  VI  Ethic.  (capit.  n,  non  procul  a  nn.),  quod  electio  est 
appetitus  intellectivi,  vel  intellectus  appetitivi. 

Patet  etiam  ex  dictis,  unde  quidam  moti  sunt  ad  ponendum 
liberum  arbitrium  esse  habitum.  Quidam  enim  hoc  posuerunt 
propter  icl  quod  superaddit  liberum  arbitrium  super  voluntatem 
et  rationem,  scilicet  ordinem  unius  ad  alteram.  Sed  hoc  non 
potest  rationem  habitus  habere,  nomine  habitus  proprie 
accepto  :  nam  habitus  est  qualitas  qusedam,  secundum  quam 
inclinatur  potentia  ad  actum.  Quidam  vero  dixerunt  liberum 
arbitrium  esse  habitualem  potentiam,  considenantes  facilitatem 
ex  qua  libere  judicamus.  Secl  hoc,  ut  jam  dictum  est,  rationem 
potentiae  non  excedit. 

Ad  primum  ergo  dicendum,  quod  aliquid  dicitur  esse  facile 
dupliciter  :  uno  modo  propter  remotionem  impedimenti:  alio 
modo  propter  appositionem  adjutorii.  Facilitas  igitur  pertinens 
ad  habitum  est  per  adjutorii  appositionem  :  nam  habitus 
inclinat  potentiam  ad  actum.  Hanc  autem  facilitatem  non 
nominat  liberum  arbitrium,  eo  quod,  quantum  est  de  se,  non 
inclinatur  in  unum  magis  quam  in  aliud ;  secl  nominat  facili- 
tatem  quse  est  per  remotionem  impedimenti,  eo  quod  liberum 
arbitrium  non  impeditur  aliquo  cogente  a  propria  operatione  : 
et  ideo  Augustinus  (loc.  cit.  in  argum.)  proprie  liberum 
arbitrium  facultatem  nominavit,  non  facilitatem  :  quia  facultas 
hoc  importare  videtur  ut  aliquid  sit  in  potestate  facultatem 
habentis. 

Et  similiter  est  dicendum  ad  secundum  et  tertium,  quae 
procedunt  de  falsitate  habitus. 

Ad  quartum  dicenclum,  quod  in  actu  duplex  motus  potest 
considerari;  unus  qui  pertinet  ad  rationem  habitus,  sicut  cum 
bene  vel  male  aliquid  agitur ;  alius  qui  pertinet  ad  rationem 
potentiae,  sicut  cognoscere  immaterialiter  convenit  intellectui 
ex  ipsa  natura  potentiae.  Modus  igitur  importatus  in  hoc  quod 
dico  libere  judicare,  non  pertinet  ad  aliquem  habitum  superad- 
ditum,  sed  ad  ipsam  potentise  rationem  pertinet,  ut  dictum  est. 

Et  per  hocpatet  solutio  ad  quintum. 

Ad  sextum  dicendum,  quod  homo  male  utendo  libero 
arbitrio,  non  totaliter  ipsum  perdidit,  sed  quantum  ad  aliquid; 
quia  scilicet  post  peccatum  non  potest  esse  sine  peccato,  sicut 
poterat  ante  peccatum. 

Ad  septimum  dicendum,  quod  quamvis  gratia  nullus  possit 
male  uti,  libero  tamen  arbitrio  habente  gratise  libertatem 
potest  aliquis  male  uti,  prout  dicimur  aliquo  male  uti  quod  est 
principium  mali  usus,  ut  potentia  vel  habitus.  Si  autem  dicamur 
aliquo  male  uti  sicut  objecto  usus,  sic  virtutibus  et  gratia  male 
uti  contingit,  ut  patet  in  his  qui  de  virtutibus  superbiunt. 

Ad  ogtavum  dicendum,  quod  Bernardus  improprie  habitum 
accipit  pro  quacumque.facilitate. 

Ad  nonum  dicendum,  quod  duplici  ratione  aliqua  potentia 
habitu  indiget  :  primo  quidem,  quia  operatio  quae  est  per 
potentiam  educenda,  excedit  vim  potentiae,  quamvis  non 
excedat  vim  totius  naturae  humanae ;  alio  modo  quia  totius 
naturae  vim  excedit  :  et  hoc  secundo  modo  habitibus  indigent 
omnes  animse  potentiae,  quibus  actus  meritorii  eliciuntur,  sive 
sint  aftectivse,  sive  intellectivae ;  quia  in  hujusmodi  actus  non 
possunt,  nisi  habitus  gratiae  superaddantur.  Primo  autem 
modo  indiget  habitu  intellectus;  eo  quod  intelligere  aliquid  non 
potest  nisi  assimiietur  ei  per  speciem  intelligibilem.  Unde 
oportet  species  intelligibiles  superaddi,  quibus  in  actum  exeat 
intellectus  :  specierum  autem  aliqualis  ordinatio  habitum 
<4t'(icit ;  et  eadem  ratione  appetitivae  inferiores,  scilicet  irasci- 
bilis  et  concupiscibilis  (1),  habitibus  indigent,  unde  perficiuntur 
virtutibus  moralibus.  Quod  enim  actus  eorum  moderati  sint, 
non  excedit  naturam  humanam,  sed  excedit  vim  dictarum 
potentiarum.  Unde  oportet  quod  id  quod  est  superioris 
potentiae,  scilicet  rationis,  eis  imprimatur,  et  ipsa  sigillatio 
rationis  in  inferioribus  viribus  formaliter  perflcit  virtutes 
morales.  Affectiva  autem  superiornon  indiget  hoc  modo  aliquo 
habitu,  quia  naturaliter  tendit  in  bonum  sibi  connaturale  sicut 
in  proprium  objectum.  Unde  ad  hoc  quod  velit  bonum,  non 
requiritur  nisi  quod  ostendatur  sibi  per  vim  cognitivam  :  et 
ideo  philosophi  in  voluntate  non  posuerunt  aliquem  habitum 
nec  naturalemnec  acquisitum;  sed  ad  dirigendum  in  operativis 
posuerunt  prudentiam  in  ratione,  et  temperantiam  et  fortitu- 
dinem  et  alias  virtutes  morales  in  irascibili  et  concupiscibili. 
icundum  theologos  in  voluntatem  ponitur  habitus  caritatis 
propter  actus  meritorios. 

Ad   decimum  dicendum,   quod    ista    restrictio    rationis    et 
voluntatis  non  fit  por  ali([iiem  habitum  supperadditum,  sed  per 
ordinem  unius  potenti^  ad  aliam. 
Ad  undegimum  dicendum,  quod  facultas  quae  est  per  incli- 

(1)  Al.  deest  .  tupiscibilis. 

nationem  habitus,  addit  supra  potentiam  aliquid  quod  est 
alterius  naturse,  scilicet  habitum;  sed  facultas  quae  est  per 
remotionem  coactionis,  addit  determinatam  naturam  potentiae, 
quod  tamen  pertinet  ad  ipsam  naturam  potentiae;  sicut  diffe- 
rentia,  quae  superadditur  generi,  pertinet  ad  naturam  speciei. 

Ad  duodegimum  dicendum,  quod  Augustinus  definit  liberum 
arbitrium  per  actum  proprium,  eo  quod  potentrse  per  actus 
cognoscuntur ;  unde  praedicatio  illa  non  est  essentialis,  sed 
causalis. 

Ad  decimumtertium  dicendum,  quod  quamvis  secundum 
proprietatem  vocabuli  liberum  arbitrium  actum  nominet,  tamen 
secundum  usum  loquentium  ad  significandum  actus  principium 
est  translatum. 

Ad  decimumquartum  dicendum,  quod  notitia  et  amor 
dupliciter  possunt  comparari  ad  mentem.  Uno  modo  ut  ad 
amantem  et  cognoscentem ;  et  sic  ipsammentem  non  excedunt, 
nec  recedunt  ab  aliorum  accidentium  similitudine.  Alio  modo 
possunt  comparari  ad  mentem  ut  ad  amatam  et  cognitam; 
et  sic  excedunt  mentem ;  quia  mens  non  solum  se  amat  et 
cognoscit,  sed  etiam  alia ;  et  sic  recedunt  ab  aliorum  acciden- 
tium  similitudine.  Nam  accidentia  alia  illo  respectu  quo 
comparahtur  ad  subjectum,  non  comparantur  ad  aliquid 
extra;  sed  agendo  comparantur  ad  extra,  inhaerendo  ad 
subjectum.  Amor  vero  et  notitia  aliquo  uno  modo  comparantur 
ad  subjectum  et  ad  ea  quae  sunt  extra;  quamvis  aliquis  modus 
sit  quo  comparantur  ad  subjectum  tantum.  Sic  ergo  non  oportet 
quod  amor  et  notitia  sint  essentialia  menti,  nisi  secundum 
quod  mens  per  suam    essentiam  cognoscitur    et   amatur. 

Ad  decimumquintum  dicendum,  quod  ratio  procedit  de 
potentia  passiva  ad  esse,  qualis  est  materia  prima,  quae  non 
perducit  se  ad  actum;  non  autem  locum  habet  de  potentia 
operativa,  qualis  est  liberum  arbitrium,  quae  ad  actum  ducitur 
per  objectum. 

ARTiCULUS  V.  —  Utnun  Uberum  arbitrium  sit  iina  potentia. 

vel  plures. 

Quinto  quaeritur,  utrum  liberum  arbitrium  sit  una  potentia, 
vel  plures;  et  videtur  quod  sit  plures  potentiae.  Ut  enim  dicit 
Augustinus  (et  ex  August.  refert  Hugo  tract.  iii  suse  summae 
Sen.,  cap.  vm),  liberum  arbitrium  est  facultas  voluntatis  et 
rationis.  Ratio  autem  et  voluntas  sunt  diversae  potentiae.  Ergo 
liberum  arbitrium  ad  diversas  potentias  pertinet. 

2.  Praeterea,  potentiae  cognoscuntur  per  actus.  Sed  libero 
arbitrio  adscribuntur  actus  diversarum  potentiarum  :  ut  enim 
dicit  Damascenus  in  libll  (cap.  xxvi  et  xxvn),  de  libero  arbitrio, 
in  nobis  hoc  contingit,  puta  moveri  et  non  moveri,  impetum 
facere    et   non   faeere,  appetere  et  non  appetere,  et  alia 


DE   YERITATE.    QUiEST.    XXIV.    ART.    V.  131 

hujusmodi,  quee  certum  est  ad  plures  potentias  pertinere.  Ergo 
liberum  arbitrium  est  plures  potentiae. 

3.  Praeterea,  Boetius  dicit  in  lib.  de  Consol.  (V,  pros.  n  a 
med.)  :  Dwims  substimtiis,  scilicet  Angelis,  libertim  arbitrium 
secundum  hoc  inest,  quia  est  in  tsis  perspicax  judicium,  et 
voluntas  incorrupta.  Sed  perspicacitas  judicii  ad  rationem 
pertinet.  Ergo  liberum  arbitrium  includit  in  se  voluntatem  et 
rationem :  et  ita  liberam  arbitrium  est  plures  potentise. 

4.  Sed  dicendum,  quod  est  una  potentia  habens  virtutem 
duarum.  —  Sed  contra,  sicut  in  parte  superiori  animae  invenitur 
cognitiva  et  affectiva,  ita  in  parte  inferiori.  Sed  in  parte 
superiori  non  est  aliqua  potentia  quae  habeat  in  se  virtutem 

iiiiiv,.'  et  affectiva?.  Ergo  nec  in  parte  inferiori. 

5.  Praeterea,  Boetius  dicit  in  lib.  de  Consol.  Philosophiae 
.  pros.  ii  a  med.),  quod  extrema  servitus  est  cura  mentes 

humance  vitiis  deditce,  rnox  in  scientice  nube  caligant,  et 
is  turbantur  affectibus.  Servitus  autem  de  qua  ibi 
loquitur,  libertati  arbitrii  opponitur.  Ergo  liberum  arbitrium 
includit  \\\  se  rationem  et  affectum;  et  sic  idem  quod  prius. 

Sed  contra,  homo  dicitur  minor  mundus,  inquantum  in  eo 
majoris  mundi  similitudo  invenitur.  Sed  in  majori  mundo  non 
inveniuntur  duae  extreinse  naturae  sine  media.  Ergo  nec  in 
homine  inveniuntur  duae  potentise  extremae  sine  media.  Inve- 
nitur  autem  una  potentia  in  homine  quae  semper  tendit  in 
bonum,  scilicet  synderesis  ;  et  alia  quasi  huic  opposita,  quae 
semper  inclinat  in  malum,  scilicet  sensualitas.  Ergo  invenitur 
aliqua  una  potentia  quae  se  habet  ad  bonum  et  malum,  et  haec 
est  liberum  arbitrium;  et  sic  videtur  quod  liberum  arbitrium  sit 
una  potentia. 

Respondeo  dicendum,  quod  duplici  consideratione  fuerunt 
quidam  moti  ad  ponendum  liberum  arbitrium  esse  plures 
potentias.  Una  quidem  ex  hoc  quod  videbant  per  liberum 
arbitrium  nos  posse  in  actum  omnium  potentiarum  :  unde 
ponebant  liberum  arbitrium  esse  quasi  totum  universale 
respectu  omnium  potentiarum.  Sed  hoc  esse  non  potest ;  quia 

sequeretur  quod  in  nobis  sint  multa  libera  arbitria  propter 
potentiarura  multitudinem;  multi  enim  homines  sunt  multa 
animalia.  Nec  hoc  ad  ponendum  cogimur  ratione  praadicta  : 
omnes  enim  actus  diversarum  potentiarum  non  referuntur  ad 
liberum   arbitrium  nisi  mediante  uno  actu,  qui  est  eligere  : 

indum  hoc  enim  libero  arbitrio  moveri  eligimus  ;  et  sic  de 
aliis  actibus.  Unde  ex  hoc  non  ostenditur  liberum  arbitrium 
lures  potentias,  sed  esse  unam  potentiam  moventem  sua 
virtute  potcnthis  diversas.  Alia  vero  consideratione  movebantur 
quidam  ad  ponendum  pluralitatem  potentiarum  in  libero 
arbitrio,  ex  hoc  quod  videbant  in  actu  liberi  arbitrii  concurrere 
adiqua  quse  ad  diversas  potentias  pertinent ;  scilicet  judicium, 

quocl  est  rationis,  et  appetitum,  qui  est  voluntatis.  Unde 
dixerunt  liberum  arbitrium  colligere  in  se  plures  potentias  per 
modum  quo  totum  integrale  continet  suas  partes.  Hoc  autem 
esse  non  potest.  Gum  enim  actus  qui  libero  arbitrio  attribuitur, 
sit  unus  specialis  actus,  scilicet  eligere,  non  potest  a  duabus 
potentiis  immediate  progredi;  sed  progreditur  ab  una  imme- 
diate,  et  ab  altera  mediate,  inquantum  scilicet  quod  est  prioris 
potentise,  in  posteriori  relinquitur.  Unde  restat,  quod  liberum 
arbitrium  sit  una  potentia. 

Ad  primum  ergo  dicendum,  quod  Augustinus  dicit  liberum 
arbitrium  esse  facuitatem  voluntatis  et  rationis,  quia  ad  actum 
liberi  arbitrii  homo  per  utramque  ordinatur  potentiam,  licet 
non  immediate. 

Ad  secundum  dicendum,  quod  liberum  arbitrium  non 
ordinatur  ad  actus  diversarum  potentiarum  nisi  mediante  unico 
actu  proprio  suo,  ut  dictum  est. 

Ad  tertium  dicendum,  quod  Boetius  attribuit  libero  arbitrio 
id  quod  est  diversarum  potentiarum,  inquantum  per  diversas 
potentias  homo  ad  actum  liberi  arbitrii  ordinatur,  ut  dictum 
est,  in  corp.  art. 

Ad  quartum  dicendum,  quod  in  parte  irrationali  vel 
inferiori  animae  est  solum  simplex  apprehensio  ex  parte 
cognitiva;  non  autem  alia  collatio  vel  ordinatio,  sicut  est  in 
apprehensiva  rationali;  et  ideo  in  parte  sensitiva  appetitus 
absolute  fertur  in  objectum  sine  hoc  quod  aliquis  ordo  ex 
apprehensiva  in  appetitiva  relinquatur.  Unde  in  parte  sensitiva 
non  est  aliqua  potentia  comprehendens  in  se  aliqualiter 
apprehensivam  et  appetitivam,  sicut  est  in  parte  rationali. 
Ad  quintum  clicendum  sicut  ad  quartum. 

ARTICULUS  VI.  —  Utram  libcrum  arbitrium  sil  vohmtas,  vel  alia 
animx  potestas  a  voluntate  distincta.  —  (I  part.,  qusest.  lxxxiil, 
art.  4.) 

Sexto  quaeritur,  utrum  liberum  arbitrium  sit  voluntas,  vel 
alia  potentia  a  voluntate  ;  et  videtur  quod  sit  potentia  alia. 
Illud  enim  quod  praedicatur  cle  aliquo  essentialiter,  non  debet 
poni  oblique  in  definitione  ejus ;  sicut  animal  non  ponitur 
oblique  in  definitione  hominis.  Sed  ratio  et  voluntas  ponuntur 
oblique  in  definitione  liberi  arbitrii  ;  dicitur  enim  facultas 
voluntatis  et  rationis.  Ergo  liberum  arbitrium  non  est  ratio 
vel  voluntas,  sed  alia  potentia  ab  utraque. 

2.  Praeterea,  differentiae  potentiarum  cognoscuntur  se- 
cundum  differentias  actuum.  Sed  eligere,  quod  est  actus  liberi 
arbitrii,  est  aliud  quam  velle,  quod  est  actus  voluntatis ;  ut 
patet  per  Philosophum  in  III  Ethic.  (cap.  i).  Ergo  liberum 
arbitrium  est  aliapotentia  a  voluntate. 

3.  Praeterea,  in  nominatione  liberi  arbitrii,  arbitrium  ponitur 

in  abstracto,  secl  libertas  in  concreto.  Arbitrium  autem  est 
rationis,  libertas  voluntatis.  Ergo  id  quod  est  rationis,  essen- 
tialiter  convenit  libero  arbitrio  ;  quod  autem  est  voluntatis, 
quasi  denominative  et  actualiter  :  et  sic  liberum  arbitrium 
magis  videtur  esse  ratio  quam  voluntas. 

4.  Praeterea,  socundum  Damascenum  (lib.  II,  cap  xxvn), 
et  Gregorium  Nyssenum(lib.  VII  cle  lib.  Arb.,  cap.  vn),  se- 
cundum  hoc  sumus  arbitrio  liberi  quod  sumus  rationales.  Sed 
rationales  sumus  secundum  quocj  habemus  rationem.  Ergo 
secundum  quod  habemus  rationem,  sumus  arbitrio  liberi ;  et 
ita  videtur  quod  liberum  arbitrium  sit  ratio. 

5.  Praeterea,  secundum  ordinem  habituum  est  ordo  poten- 
tiarum.  Sed  actus  fidei,  quae  est  habitus  rationis,  informatur 
caritate,  quse  est  habitus  voluntatis.  Ergo  et  actus  rationis 
informatur  voluntate,  et  non  e  converso  :  et  ita,  si  actus  liberi 
arbitrii  est  duarum  potentiarum,  scilicet  voluntatis  et  rationis, 
unius  sicut  elicientis,  et  alterius  sicut  informantis  ;  videtur 
quod   sit   rationis  sicut  elicientis   :    et  ita  liberum  arbitrium 

entialiter  est  ratio,  et  sic  altera  potentia  quam  voluntas. 

Sed  contra  est  quod  Damascenus  dicit  in  III  lib.,  xiv  cap.  : 
Libei  'wn  arbitrium  nihil  aliud  est  nisi  voluntgs. 

Praeterea,  Philosophus  dicit  in  III  Ethic.  (cap.  iii  circafin 
quod  electio  appetitus  estpraeconsiliati.  Electio  autem  est  actus 
liberi  arbitrii.  Ergo  liberum  arbitrium  est  potentia  appetitiva. 
Sed  non  est  appetitus  inferior,  qui  dividitur  per  irascibilem  et 
concupiscibilem;  sic  enim  bruta  haberent  liberum  arbitrium. 
Ergo  est  appetitus  superior,  et  hic  est  voluntas  secundum  Phi- 
losophumin  Illde  Anima  (text.  lvii,  et  praeced.).  Ergo  liberum 
arbitrium  est  voluntas. 

Respondeo  dicendum,  quod  quidam  dicunt,  liberum  ar- 
bitrium  esse  tertiam  potentiam  a  voluntate  et  ratione,  propter 
hoc  quod  videntactumiiberi  arbitrii,  qui  est  eligere,  differentem 
esse  et  ab  actu  simplicis  voluntatis,  et  ab  actu  rationis.  Nam 
rationis  quidem  actus  in  sola  cognitione  consistit ;  voluntas 
autem  actum  suum  habet  circa  bonum  quod  est  finis ;  liberum 
vero  arbitrium  circa  bonum  quod  est  ad  finem.  Sicut  ergo  bonum 
quod  est  ad  finem,  egreditur  a  ratione  finis,  appetitus  vero 
boni  a  cognitione ;  ita  dicunt  quodammodo  naturali  ordine  ex 
rationo  voluntatem  procedere,  et  ex  duabus  tertiam  potentiam, 
quae  est  liberum  arbitrium. 

Sed  hoc  convenienter  stare  non  potest.  Objectum  enim  et 
id  quod  est  ratio  objecti,  ad  eamdem  potentiam  pertinent  sicut 
color  et  lumen  ad  visum.  Tota  autem  ratio  appetibilitatis  ejus 
quod  est  ad  finem,  inquantum  hujusmodi,  est  finis.  Unde  non 
potest  esse  quod  ad  aliam  potentiam  pertineat  appetere  finem 
et  id  quod  est  ad  finem.  Nec  haec  differentia,  quafinisappetitur 
absolute,  id  autem  quod  est  ad  finem,  in  ordine  ad  alterum, 

potest  appetitivarum  potentiarum  distinctionem  inducere  :  nam 
ordinatio  unius  ad  alterum  inest  appetitui  non  per  se,  sed  per 
aliud,  scilicet  per  rationem,  cujus  est  ordinare  et  conferre  : 
unde  non  potest  esse  differentia  speciiica  constituens  speciem 
appetitus.  Utrum  autem  eligere  sit  actus  rationis  vel  voluntatis, 
Philosophus  sub  dubio  videtur  relinquere  in  VII  Ethic.  (cap.  n, 
circa  fin.),  supponens  tamen  quod  aliqualiter  sitvirtus  utnusque ; 
dicens  quod  electio  vel  est  intellectus  appetitivi.  vel  appetitus 
intellectivi ;  sed  quod  sit  appetitus  dicit  in  III  Ethic.  (cap.  m, 
non  procul  a  iin.),  definiens  electionem  esse  desiderium  prae- 
consiliati.  Quod  quidem  verum  esse,  et  ipsuxn  objectum  de- 
monsti  at  |  nam  sicut  bonum  deiecrabile  et  honestum,  quse  habent 
raiionem  finis,  sunt  objectum  appetitivse  virtutis,  ita  et  bonum 
utile,  quod  proprie  eiigitur) ;  et  patet  ex  nomine  :  nam  iiberum 
arbitrium,  ut  dictum  est,  art.  iv  hujus  quaest..  est  potentia 
qua  homo  libere  judicare  potest.  Quod  autem  dicitur  esse 
principium  alicujus  actus  aliqualiter  fiendi,  non  oportet  quod 
sit  principium  illius  actus  simpiiciter,  sed  aliqualiter  significatur 
esse  principium  illius  ;  sicut  grammatica  per  hoc  quod  dicitur 
esse  scientia  recte  loquendi,  non  dicitur  quod  sit  principium 
locutionis  simpliciter,  quia  sine  grammatica  potest  liomo  loqui, 
sed  quod  sit  principium  rectitudinis  in  iocutione  :  ita  et  potentia 
qua  libere  judicamus,  non  intelligitur  illa  qua  judicamus  sim- 
pliciter,  quod  est  rationis  ;  sedqua^  facitiibertatem  in  judicando, 
quod  est  voluntatis.  Unde  liberum  arbitrium  est  ipsa  voluntas ; 
nominat  autem  eam  non  absolute,  sed.  in  orclinem  ad  aliquem 
acjum  ejus,  qui__e.st_elig^r e . 

Ad  primum  ergo  dicendum,  quod  quia  liberum  arbitrium 
non  nominat  voluntatem  absolute,  sed  in  ordine  ad  rationem; 
inde  est  quod  ad  hoc  significandum  voluntas  et  ratio  in  defini- 
tione  liberi  arbitrii  oblique  ponuntur. 

Ad  secundum  dicendum,  quod  quamvis  eligere  sit  alius 
actus  quam  velle,  tamen  ista  diiierentianonpotest  potentiarum 
distinctioneni  inducere. 

Ad  tertium  dicendum,  quod  quamvis  judicium  sit  rationis, 
tamen  libertas  judicandi  est  voluntatis  immediate. 

Ad  quartum  dicendum,  quod  rationales  dicimur  non  solum 
a  potentia  rationis,  sed  ab  anima  rationaii,  cujus  potentia  est 
voluntas  :  et  sic  secundum  quod  rationales  sumus,  dicimur  esse 
liberi  arb.itrii.  Si  tamen  rationale  a  rationis  potentia  sumeretur, 
praedicta  auctoritas  signiiicaret  rationem  esse  primam  liberi 
arbitrii  originem,  non  auteni  immediatum  electionis  principium. 

Ad  quintum  dicendum,  quod  voluntas  quodammodo  movet 
rationem  imperando  actum  ejus,  et  ratio  movet  voluntatem 
proponendo  ei  objectum  suum,  quod  est  iinis ;  et  inde  est  quod 
utraaue  potentia  potest  aliqualiterper  aliam  informari. 

ARTICULUS  VII.  —  Utrum  aliqua  creatura  esse possit qux  liberum 
arbitrium  habeat confirmatum  in  bonum.  —  (Ipart.,  qusest.  lxiii, 
art.  . 

Septimo  quaeritur,  utrum  possit  esse  aliqua  creatura  quae 
liberum  arbitrium  habeat  naturaliter  confirmatamin  bono;et 
videtur  quod  sic.  Natura  enim  spiritualis  est  nobilior  quam 
corporahs.  aliqua  natura  corporalis  est  cui  hoc  convenit 

quod  in  ea  nulla  motus  inordinatio  esse  possit,  scilicet  natura 
coelestis  corporis.  Ergo  multo  fortius  potest  esse  aliqua  natura 
creata  spiritualis,  quoe  est  capax  liberi  arbitrii,  in  cujus  motibus 
naturaliter  nulla  inordinatio  esse  possit;  quod  est  esse  impec- 
cabilem,  vel  confirmari  in  bono. 

2.  Sed  dicendum,  quod  hoc  est  de  nobilitate  creaturse  spi- 
ritualis  quod  possit  mereri ;  et  hoc  esse  non  posset,  nisi  posset 
peccar  >n  peccare.  —  Sed  contra,  ex  hoc  competic  alicui 
ereaturse  spirituali  posse  mereri  quod  habet  dominium  sui  actus. 

;  si  non  posset  nisi  bona  agere,  nihilominus  ei  sui  actus 
dominium  remaneret;  posset  enim  aliquod  bonum  agere  vel 
nonagere,  sinehocquodinmalumincideret ;  vel  saltem  eligere 
inter  bonum  et  melius.  Ergo  admerendumnon  requiritur  posse 
peccar 

3.  Prseterea,  liberum  arbitrium,  quo  meremur  gratia  adju- 
vante,  est  potentia  activa.  Sed  de  ratione  potentiae  activaa  non 
est  deficere.  Ergo  potest  creatura  spiritualis  habere  potentiam 
ad  merendum,  si  naturaliter  sit  impeccabilis. 

i.  Praeterea,  Anselmus  (de  lib.  Arb.,  cap.  n,  in  mecl.  et  in 
fm.)  dicit,  quod  potestas  peccandi  nec  est  libertas,  nec  pars 
libertatis.  Scd  libertas  est  ratio  qua  homo  est  capax  meriti. 
Ergo  remota  potentia  peccancli,  adhuc  remanebit  homini  po- 
tentia  merendi. 

5.  Praeterea,  Gregorius  Nyssenus  (lib.  VII  de  lib.  Arb.  cap. 
ult.)  et  Damascenus  (lib.  II.  cap.  xxvni,  circa  princ.)  hanc  ra- 
tionem  assignant  quare  creatura  sit  mutabilis  secunduin  li]>erum 
arbitrium,  quia  estexnihilo.  Sed  propinquius  consequitur  cre- 
aturam  ^x  hoc  quod  est  ex  nihilo,  posse  in  nihilum  cederc,  quam 
malum  lacere.  Sed  invenitur  aiiqua  creatura  quae  natu- 
ralhVr  estincorruptibilis,  sicutanima,  etcorporaccelestia.  Ergo 
multo  fortius  >t  inveniri  alicrua  creatura  spiritualis  quae 

naturaliter  sit  impeccabilis. 

iterea,  illud  quod  Deus  facit  in  uno,  potest  in  aliis 
facere.  Sed  Deus  crealurae  spirituali  clat  ita  immutcibiliter  ex 

natura  tendere  in  aliquod  bonum,  scilicet  telicitatem,  quod 
nullo  mndo  in  contrarium  tendere  possit.  Ergo  eadem  ratione 
posset  alicui  creaturae  conferre  ut  ita  naturaliter  appeteret 
omne  bonum,  quod  nullo  modo  posset  in  malum  inciinari. 

7.  va,  Deus  cum  sit  summe  bonus,  summe  se  com- 

municat ;  uncle  omne  id  creaturae  communicatur  cujus  creatura 
est  capax.  Sed  hujus  perfectionis  quae  est  conflrmatio  in  bono, 
vel  impeccabilitas,  creatura  est  capax;  quod  patet,  quia  ali- 
quibus  creaturis  per  gratiam  conceditur.  Ergo  aliqua  creatura 
est  naturaiiter  impeccabilis,  vel  confirmata  in  bono. 

8.  Praeterea,  substantia  est  principium  virtutis ;  virtus  vero 
operationis.  Sed  aliqua  creatura  est  naturaliter  immutabilis 
secundum  substantiam.  Ergo  potest  esse  aliqua  creatura  quae 
potest  esse  naturaliter  immutabilis  secundum  operationem,  ut 
sit  naturaiiter  impeccabilis. 

9.  Praeterea,  essentialius  convenit  creaturae  quod  convenit 
sibi  ratione  principii  ex  quo  est,  quam  quod  convenit  sibi  ra- 
tione  principii  a  quo  est ;  quia  effectus  sortitur  similitudinem 
causae  a  qua  est,  habet  autem  oppositionem  ad  id  ex  quo  est ; 
opposita  autem  ex  oppositis  flunt,  ut  album  ex  nigro.  Sed  con- 
firmatio  in  bonum  convenit  alicui  creaturae  a  Deo,  a  quo  est. 
Ergo  multo  magis  debet  dici  confirrnatio  in  bono  sibi  naturalis 
quarn  posse  peccare,  quod  convenit  sibi  secundum  quod  est 
ex  nihilo. 

10.  Praeterea,  felicitas  civilis  immutabilitatem  habet.  Sed 
homo  ex  naturalibus  potest  pervenire  ad  felicitatem  civiiem. 
Ergo  potest  habere  naturaliter  immutabiiitatem  in  bono. 

11.  Praeterea,  quod  inest  a  natura,  est  immutabile.  Sed 
naturaliter  homo  appetit  bonum.  Ergo  et  immutabiliter. 

Sedcontra,  Damascenusdicit(lib,IIorthod.Fidei.  cap.xxvn), 
quod  exhoc  creaturarationalisflexibilis  est  ad  malum  secundum 
electionem,  quod  est  ex  nihilo.  Sed  non  potest  esse  aliqua 
creatura  quae  non  sit  ex  nihilo.  Ergo  non  potest  esse  aliqua 
creatura  cujus  iiberum  arbitrium  sit  naturaliter  confirmatum 
in  bono. 

Praeterea,  proprietas  naturae  superioris  non  potest  inferiori 
naturae  naturaliter  convenire,  nisi  in  superiorem  naturam  con- 
vertatur ;  sicut  non  potest  fieri  quod  aqua  naturaliter  sit  calida, 
nisi  convertatur  in  naturam  kmis  vel  aeris.  Sed  habere  inde- 
fectibilem  bonitatein  est  divinae  proprietas  naturae.  Ergo  non 
potest  esse  quod  alicui  alii  naturae  conveniat  naturaliter,  nisi 
in  divinam  naturam  convertatur ;  quod  est  impossibile. 

Praeterea,  liberum  arbitrium  non  invenitur  inaliqua  creatura, 
nisi  in  Angelo  et  in  homine.  Sed  tam  homo  quam  Angelus 
peccavit.  Ergo  nullius  creaturae  liberum  arbitrium  est  natu- 
raliter  confirmatum  in  bono. 

Praeterea,  nulia  creatura  rationalis  impeditur  a  beatitudine 
consequenda  nisi  ratione  peccati.  Si  ergo  aliqua  creatura  ra- 
tionalis  esset  naturaliter  impeccabilis,  ex  puris  naturalibus  sine 
gratia  ad  beatitudinem  posset  pervenire ;  quod  Pelagianam 
haeresim  sapere  videtur. 

Respondeo  dicendum,  quod  nuila  creaturanec  est  nec  esse 

PPiggk-gujusJjb^^  naturaliter  confjrmatnm  fn 

bpno,  uUioc  ei  ex  puris  naturalibus_conveniat  quod  pecc_are 
nojrpossit.  Cujus  ratio  est.  Nam  ex  defectu  principiorum  actio- 
nis,  causatur  actionis  defectus ;  unde,  si  quid  est  in  quo  principia 
actionis  nec  in  se  deficere  possunt,  nec  ab  aliquo  extrinseco 
lmpedin,  lmpossibile  est  illius  actionem  deficere  ;  sicut  patet 
m  motibus  ccelestium  corporum.  Ea  vero  in  actionibus  deficere 
possibile  est  in  quibus  principia  agendi  possunt  deficere  vel 
lmpedin,  sicut  patet  in  generabilibus  et  corruptibilibus,  quse 
ratione  suae  transmutabilitatis  defectum  in  principiis  activis 
patiuntur,    unde  et  eorum  actiones   deficientes  proveniunt  ; 
propter  quod  in    operationibus   naturse  peccatum  frequenter 
accidit,  sicut  patet  in  partubus  monstruosis.  Nihil  enim  est  aliud 
peccatum,  sive  in  rebus  naturalibus  sive  artificialibus  sive  vo- 
luntariis  dicatur,  quam  defectus  vel  inordinatio  proprise  actionis, 
cum   aliquid  agitur  non  secundum  quod  debitum  est  agi    ut 
patet  II  Phys.  (comment.  xxvn).  Differtautem  in  agendo  natura 
rationahs  praedicta  libero  arbitrio  ab  omni  alia  natura.  Alia  enim 
natura  orchnatur  ad  aliquodparticulare  bonum,  et  actiones  ejus 
sunt  determmatae  respectu  illius  boni ;  natura  vero  rationalis 
ordinatur  ad  bonum  simpliciter.  Sicut  enim  verum  absolute 
objectum  est  intellectus,  ita  et  bonum  absolute  voluntatis  ;  et 
mde  est  quod  ad  lpsum  universale  bonorum  principium  voluntas 
se  extendit,  ad  quod  nullus  alius  appetitus  pertingere  potest- 
et  propter  hoc   creatura  rationalis  non  habet    determinatas 
actiones,  sed  se  habet  sub  quadam  indifferentia  respectu  mate- 
riahum  actionum.  Cum  autem  omnis  actio  ab  agente  proveniat 
sub  ratione  cujusdam  similitudinis,  sicut  calidum  calefacit  • 
oportet  quod,  si  ahquod  agens  est  quod  secundum  suam  actio- 
nem  ordinetur  ad  bonum  aliquo'd  particulare,  ad  hoc  quod  eius 
actio  naturahter  sit  indefectibilis,  ratio  illius  boni  naturaliter  et 
lmmobihter  ei  insit;  sicut  si  alicui  corpori   inest  naturaliter 
calor  immutabihs,  immutabiliter  calefacit.  Unde  et  natura  ra- 
tionahs,  quae  ordinata  est  ad  bonum  absoluteper  actiones  mul- 
titanas,  non  potest  habere  naturaliter  actiones  indeficientes  a 
bono,  nisi  ei  naturaliter  et  immutabiliter  insit  ratio  universalis 
et  perfecti  boni ;  qnod  quidem  esse  non  potest  nisi  natura 
dlvin.a-  ^amDeussolus  est^ailMmrjia-Jiullius  potentise  ner- 
mixtmn^nij^cmj^ns,  etperJioc^sLbomWi^et  absoluta. 
Creatura  vero  quaelibet,  cum  in  natura  sua  habeat"perniStio- 
nem  potentise,  est  bonum  particulare.  Qua3  quidem  permixtio 
potentiae  ei  accidit  propter  hoc  quod  est  ex  nihilo.  Et  inde  est 
quod  inter  naturas  rationales  solus  Deus  habet  liberum  arbi- 
tnum  naturahter  impeccabile  et  confirmatum  in  bono  :  creatu-se 
vero  hoc  inesse  impossibile  est,  propter  hocquod  est  ex  nihilo, 

fl  vnTiTff'   IIj   °ap-  xxvn)  et  Gregorius  Nyssenus 
(hb.  \II  de  hb.  Arb.,  cap.  vi)  dicunt;  et  ex  hoc  est particulare 

bonum  in  quo  fundatur  ratio  mali,  ut  Dionysius  dicit,  iv   cap. 
de  divinis  Nominibus. 

4d  pmmcm  ergo  dicendum,  quod  creatune  corporales,  ut 
dictumest  "in  corp.  art.,  sunt  ordinatae  ad  aliquod  part.cu  are 
bonum  per  determinatas  actiones;  et  ideo  ad  hoc  quod  aP 
earum  actionibus  error  et  peccatum  naturahter  absit  su  ncit 
cuod  sintper  suam  naturam  stabilitae  m  ahquo  bonopart.culari; 
quod  non  sufficit  in  naturis  spiritualibus  ordmatis  ad  bonum 
absolute,  ut  dictum  est  (ibid.).  . 

\d  secundum  dicendum,  quod  esse  naturabter  impeccabile 
non  reuuenat  ei  quoct  est  habere  dominium  sm  actus,  cum 
utrumque  Deo  conveniat;  repugnat  autem  ei  quoa  est  habere 
.dominium  sui  actus  in  natura  creata,  quse  es  particulaie 
bonum  :  non  enim  aliqua  creatura  potest  habere  dommnim  sm 
actus,  cujus  sunt  determinataj  actiones  ordmatse  ad  bonum 

\»  tkrtium  dicendum,  quod  quamvis  non  sit  de  ratione 
notentiae  activffi  quod  deflciat,  est  tamen  de  ratione  potentiae 
Ee  quae  non  habet  in  se  su»  actionis  sufficientia  prmc.pia 
et  immutabilia,  ut  deflcere  possit.  m  _ 

Ad  ou\rtum  dicendum,  quod  quamvis  posse  peccaie  non 
sit  pars  libertatis  arbitrii,  consequitur  tamen  hbertatem  in 

natAD  quintum  dicendum,  quod  creaturse  acquiritur  esse 
determinatum  et  particulare  ab  alio  :  unde  creatura  potest 
habere  esse  stabile  et  immutabile,  quamvis  m  ea  non  mvematur 
naturahter  ratio  absoluti  et  perfecti  boni ;  sed  per  act.ones 
suas  est  ordinabile  ad  bonum  absolute ;  et  ideo  non  est  simile 

Ad  sbxtum  dicendum,  quod  felicitatem  mdeterminaie  et  m 
universali  omnis  rationalis  mens  naturahter  appetit,  et  circa 
hoc  deflcere  non  potest;  sed  in  particulari  non  est  determ.natus 
motus  vohmtatis  creaturse  ad  quserendam  fehcuatem  in  hoc 
vel  illo  •  et  sic  in  appetendo  felicitatem  ahqu.s  peccare  potest, 
si  eam  quserat  ubi  qwerere  non  debet,  sicut  qui  quaer.t  in 
voluptatibus  felicitatem  :  et  ita  est  respectu  omniurn  bonorum 
nam  iiiJiil  appetitur  nisi  sub  ratione  boni,  ut  U.onysms  dici 
(cap.  iv  de  div.  Nom.).  Quod  ideo  est,  quia  naturahter  mest 
menti  appetitus  boni,  sed  non  hujus  vel  ilhus  boni :  unde  m 
hoc  peccatum  incidere  potest. 

Ad  septimum  dicendum,  quod  creatura  est  capax  impecca- 
bilitatis,  sed  non  ita  quod  eam  naturahter  habeat  :  unde  ratio 

"^^'octavum  dicendum,  quod  principium  operationis  rectse 
procedentis  ex  libero  arbitrio  non  est  sola  substantia  eV virtus 
sive  potentia;    sed  requiritur  debita  apphcatio  vohmtats  ad 
aliqua  quse  sunt  extra,  sicut  ad  finem,  et  ad  aha  hujusmou 
et  ideo  non  existente  aliquo  defectu  in  substantia  ammae  vei  m 

oatura  liberi  arbitrii,  potest  seqai  defectus  in  actione  ipsius  : 
ande  ex  naturali  immutabiiitate  substantise  non  potest  concludi 
natnralis  impeccabilitas. 

Ad  nonum  dicendum,  quod  Dens  est  causa  creaturse  non 
solnm  quantum  ad  sua  naturaha,  sed  quantum  ad  superaddita  : 
nnde  non  oportel  quod  quidquid  creatura  habet  a  Deo,  sit  ei 
natnrale,  sed  solum  iliud  qnod  Dens  ei  indidit  institnendo 
naturam  ipsius  ;  et  nujusmodi  non  est  confirmatio  in  bono. 

Ai)  dbgimum  dicendum,  qnod  felicitas  eivilis,  cnm  non  sit 
felicitas  simpliciter,  non  habet  immutabilitatem  simpliciter; 
sed  dicitur  immutabilis,  quia  non  facile  permutatur.  Si  tamen 
felicitas  civilis  esset  simpliciter  immutabilis,  non  propter  hoc 
sequeretur  quod  liberum  arbitrium  naturaliter  esset  in  bono 
confirmatum.  Nam  nondicimus  hoc  naturale  quod  per  principia 
icquiri  potest,  per  quem  modum  virtutes  politicse 
possunt  dici  naturalcs;  scd  illud  quod  consequitur  ex  neces- 
sitate  principiorum  naturse. 

Ad  undbcimum  dicendum,  quod  quamvis  homo  naturaliter 
bonum  appetat  in  generali,  non  tamen  in  speciali,  ut  dictum 
est,  in  sol.  ad  6.  arg. ;  et  ex  hac  parte  incidit  peccatum  et 
defectus. 

ARTICULUS  VIII.  —  Utrum  creaturx  Uberum  arbitrium  confir- 
mari  valeat  in  bono  per  aliquod  ipsius  (jratix  donum.  —  (I  part., 
qu       .    xiu,  art.  1. 1 

Octavo  quseritur,  utrum  liberum  arbitrium  creaturaa  possit 

Jirmari  in  bono  per  aliquod  donum  gratiae;  et  videtur  quod 
non.  Gratia  enim  superveniens  naturae  non  destruit  eam.  Gum 
ergo  libero  arbitrio  creaturae  hoc  naturaliter  insit  quod  ad 
malum  flecti  possit,  videtur  quod  per  gratiam  ei  auferri  non 
pos 

Praeterea,  in  potestate  liberi  arbitrii  est  uti  gratia  velnon 
uti;  ham  liberum  arbitrium  a  gratia  cogi  non  potest.  Sed  si 
Rberum  arbitrium  gratia  superinfusa  non  utatur,   decidit   in 

lum.  Ergo  nulla  gratia  supervenienspotestliberum  arbitrium 
lare  in  bono. 

3.  Praeterea,  liberum  arbitrium  habet  dominium  sui  actus. 

i  uti  e  quidam  actus  liberi  arbitrii.  Ergo  hoc  est  in 

potestate  liberi  arbitrii  uti  vel  non  uti ;  et  sic  per  gratiam 
j  non  potest. 

icundum  lioc  hlest  liliero  arbitrio  crcaturae 
flexibilitas  ad  malum,  quod  est  ex  nihilo,  ut  Damascenus  dicit 
(lib.  II,  cap.  iif,  non  procul  a  princip.).  Sed  nulla  gratia  potest 
auferre  creaturae  esse  ex  nihiio.  Ergo  nulla  gratia  poterit 
iiberum  arbitrium  confirmare  iu  bono. 

5.  Praeterea,  Bernardus  dicit,  quod  liberum  arbitrium  est 
potentissimum  sub  Deo,  quod  de  gratia  et  justitia  non  recipit 

augnientum,  nec  de  culpa  detrimentum.  Sed  confirmatio  in 
bono  superveniens  libero arbitrio  auget  ipsum  :  quia,  secundum 
Augustinum  (VI  de  Triirit.,  cap.  vm),  in  his  quse  mole  magna 
sunt,  idem  est  esse  majus  quod  melius.  Ergo  liberum  arbitrium 
per  gratiam  non  potest  confirmari  in  bono. 

6.  Prseterea,  ut  dicitur  in  lib.  de  Gausis  (propos.  x),  qaod 
est  in  aliquo,  est  in  eo  per  modum  ejus  in  quo  est.  Sed  liberum 
arbitrium  secundum  suam  naturam  est  mutabile  in  bonum  et 
malum.  Ergo  etgratia  ei  superveniens  hoc  modo  in  eo  recipitur 
quod  in  bonum  et  malum  mutarj  possit;  et  ita  videtur  quod 
non  possit  ipsum  confirmare  in  bono. 

7.  Prseterea,  quidquid  Deus  superaddit  crcaturse,  posset 
(ut  videtur)  a  principio  suse  conditionis  conferre  ei.  Si  ergo 
possit  liberum  arbitrium  confirmari  per  aliquam  gratiam 
superadditam ,  posset  cenfirmari  per  aliquod  inditum  ipsi 
creaturae  spirituali  quantum  ad  naturae  conditionem;  et  sic 
naturaliter  esset  confirmatum  in  bono ;  quod  est  impossibile, 
ut  dictum  est.  Ergo  nec  per  gratiam  confirmari  potest. 

Sed  contra  est,  quod  sancti  qui  sunt  in  patria,  ita  sunt  in 
bono  confirmati,  ut  ulterius  peccare  non  possint  :  alias  de  sua 
beatitudine  securi  non  essent,  et  per  consequens  nec  beati. 
Non  autem  haec  confirmatio  inest  eis  per  naturam,  ut  dictum 
est,  art.  praeced.  Ergo  hoc  est  per  gratiam;  et  ita  liberum 
arbitrium  per  donum  gratiae  confirmari  potest. 

Praeterea,  sicut  liberum  arbitrium  hominis  ex  sua  natura 
habet  quod  sit  flexibile  in  malum,  ita  corpus  humanum  habet 
ex  sua  natura  quod  sit  corruptibile.  Sed  corpus  humanum  dono 
gratiee  efficitur  incorruptibile :  I  Cor.,  xv.  53  :  Oportet  corru- 
ptibile  hoc  induere  incorruptionem.  Ergo  liberum  arbitrium 
potest  per  gratiam  confirmari  in  bono. 

Respondeo  dicendum,  quod  circa  hanc  quaestionem  erravit 
Origenes  (lib.  I  Periarchon,  cap.  v,  a  med.,  et  lib.  II,  cap.  m, 
circa  med.)  :  voluit  enim  quod  liberum  arbitrium  creaturae 
nullatenus  confirmaretur  in  bono  nec  in  beatis,  nisi  in  Ghristo 
propter  unionem  ad  Verbum.  Ex  hoc  autem  errore  ponere 
cogebatur,  quod  beatitudo  Sanctorum  et  Angelorum  non  esset 
perpetua,  sed  aliquando  esset  finienda  :  ex  quo  sequitur  eam 
non  esse  veram,  cum  immutabilitas  et  securitas  sit  de  ratione 
beatitudinis.  Et  ideo  propter  hoc  inconveniens  quod  sequitur, 
ejus  positio  est  penitus  reprobanda. 

Et  ideo  dicendum  est  simpliciter,  qjipd  liberum  arbitrium 
per  jyratiam,j)ote,st  confirmari  in  bono.  Quod  quidem  ex  hoc 
apparet.  Propter  hoc  enim  naturaliter  liberum  arbitrium 
creaturaa  in  bono  conflrmatum  esse  non  potest,  quia  in  natura 
sua  non  habet  perfecti  et  absoluti  rationem  boni,  sed  cujusdam 
boni  particularis ;  huic  autem  bono  perfecto  et  absoluto, 
scilicet  Deo,  liberum  arbitrium  per  gratiam  unitur.  Unde  si  fiat 

perfecta  unio,  ut  ipse  Deus  sit  libero  arbitrio  tota  causa  agendi, 
in  maluni  flecti  non  poterit.  Quod  quidem  in  aliquibus  contingit, 
et  praecipue  in  beatis  :  quod  sic  patet. 

Voluntas  enim  naturaliter  tendit  in  bonum  sicut  in  suum 
objectum;  quod  autem  aliquando  in  malum  tendat,  hoc  non 
contingit  nisi  quia  malum  sibi  sub  specie  boni  proponitur. 
Malum  enim  est  involuntarium,  ut  Dionysius  dicit.,  iv  cap.  de 
divin.  Nomin.  Unde  non  potest  esse  peccatum  in  motu  volun- 
tatis,  scilicet  quod  malum  appetat,  nisi  in  apprehensiva  virtute 
defectus  praeexistat,  per  quem  sibi  malum  ut  bonum  propo- 
natur.  Hic  autem  defectus  in  ratione  potest  dupliciter  accidere  : 
uno  modo  ex  ipsa  ratione;  alio  modo  ex  aliquo  extrinseco  (1). 
Ex  ipsa  quidem  ratione,  quia  inest  ei  naturaliter  et  immu- 
tabiliter  sine  errore  cognitio  boni  in  universali,  tam  boni  quod 
est  finis,  quam  boni  quod  est  ad  finem;  non  autem  in  particu- 
lari,  sed  circa  lioc  errare  potest,  ut  aestimet  aliquid  esse  finem 
quod  non  est  finis,  vel  esse  utile  ad  finem  quod  non  est  utile  : 
et  propter  hoc  voluntas  naturaliter  appetit  bonum  quod  est 
finis,  scilicet  felicitatem,  in  generali,  et  similiter  bonum  quod 
est  ad  finem;  unusquisque  enim  naturaliter  appetit  utilitatem 
suam;  sed  in  hoc  vel  illo  fine  appetendo,  aut  hoc  vel  illo  utili 
eligendo,  incidit  peccatum  voluntatis:  Sed  ex  aliquo  extrinseco 
ratio  deficit,  cum  propter  vires  inferiores  quae  intense  moventur 
in  aliquid,  intercipitur  actus  rationis,  ut  non  limpide  et  firmiter 
suum  judicium  de  bono  voluntati  proponat;  sicut  cum  aliquis 
habens  rectam  existimationem  de  castitate  servanda,  per 
concupiscentiam  delectabilis  appetit  contrarium  castitati, 
propter  hoc  quod  judicium  rationis  aliqualiter  a  concupiscentia 
ligatur,  ut  Philosophus  dicit  in  VII  Ethic.  Uterque  autem 
istorum  defectuum  totaliter  a  beatis  tolletur  ex  conjunctione 
ipsorum  ad  Deum.  Nam  divinam  essentiam  videntes,  cognoscent 
ipsum  Deum  esse  finem  maxime  amandum;  cognoscent  etiam 
omnia  quae  ei  uniunt,  vel  quae  ab  eo  disjungunt,  in  particulari, 
cognoscentes  Deum  non  solum  in  se,  sed  prout  est  ratio 
aliorum ;  et  hac  cognitionis  claritate  intantum  mens  robo- 
rabitur,  quod  in  inferioribus  viribus  nullus  motus  insurgere 
poterit  nisi  secundum  regulam  rationis.  Unde,  sicut  nunc 
immutabiliter  bonum  in  generali  appetimus;  ita  immutabiliter 
in  particulari  bonum  debitum  appetunt  beatorum  mentes. 
Super  naturalem  autem  inclinationem  voluntatis  erit  in  eis 
carilas  perfecta,  totaliter  ligans  eos  cum  Deo.  Unde  nullo  modo 
in  eis  peccatum  incidere  poterit ;  et  sic  erunt  per  gratiam 
confirmati. 

Ad  primum  ergo  dicendum,  quodhoc  est  ex  defectu  naturae 
creatoe  quod  in  malum  flecti  potest;  et  hunc  defectum  aufert 
perficiendo  (2)  naturam  gratia  confirmans  in  bono,  sicut  lux 

(l)  Al.  ex  alio  intrinseco.  —  (2)  Al.  percipiendo. 

snperveniens  aeri  aufert  obscuritatem  ejus,  quam  naturaliter 
sine  luce  habet. 

Ad  secundum  dicendum,  quod  in  potestate  liberi  arbitrii 
est  non  uti  habitu;  tamen  potest  hoc  ipsum  quod  est  non  uti 
habitu,  sibi  proponi  sub  specie  boni;  quod  de  gratia  in  beatis 
accidere  non  potest,  ut  dictum  est,  in  corp.  art. 

Et  per  hoc  patet  solutio  ad  tertium. 

Ad  quartum  diccndum,  quod  ex  hoc  quod  liberum  arbitrium 
est  ex  nihilo,  convenit  ei  quod  non  sit  nacuraliter  confirmatum 
in  bono;  nec  hoc  ei  per  gratiam  concedi  potest  ut  in  bono 
naturaliter  per  gratiam  confirmatum  sit.  Non  autem  libero 
arbitrio,  secundum  quod  est  ex  nihilo,  convenit  quod  nullo 
modo  possit  confirmari  in  bono ;  sicut  nec  acri  ex  natura  sua 
inest  quod  nullo  modo  possit  illuminari,  sed  quod  non  sit 
naturaliter  lucidus  actu. 

Ad  quintum  dicendum,  quod  Bernardus  loquitur  de  libero 
arbitrio  quantum  ad  liberfcatem  a  coactione,  quse  nec  inten- 
sionem  nec  remissionem  recipit. 

Ad  sextum  dicendum,  quod  ejus  quod  recipitur  in  aliquo, 
potest  considerari  et  esse  et  ratio.  Secundum  quidem  esse 
suum  est  in  eo  in  quo  recipitur,  per  modum  recipientis,  sed 
tamen  ipsum  recipiens  trahitur  ad  suam  rationem ,  sicut  calor 
receptus  in  aqua  habet  esse  in  aqua  per  modum  aquae, 
inquantum  scilicet  inest  aquae.ut  accidens  subjecto  :  tamen 
aquam  trahit  a  naturali  sua  dispositione  adhoc  quod  fiat  calida, 
et  factat  actum  caloris  ;  et  similiter  lux  aerem,  licet  non  contra 
naturam  aeris.  Ita  et  gratia  secundum  esse  suum  est  in  libero 
arbitrio  per  modum  ejus  sicut  accidens  in  subjecto  ;  sed  tamen 
ad  rationem  suae  immutabilitatis  liberum  arbitrium  pertraliit. 
ipsnm  Deo  conjungens. 

Ad  septimum  dicendum,  quod  bonum  perfectum,  quod  est 
Deus,  potest  esse  unitum  menti  humanae  per  gratiam,  non 
autem  per  naturam;  et  ideo  per  gratiam  iiberum  arbitrium 
potest  confirmari  in  bono,  non  autem  per  naturam. 

ARTIOULUS  IX.  —  Utrum  liberum  arbitrium  m  statu  vise 
possit  in  bono  confirmari. 

Nono  quaeritur  utrum  liberum  arbitrium  hominis  in  statu 
viae  possit  confirmariin  bono  ;  et  videturquod  non..  Principium 
enim  in  appetibilibus  est  finis,  utPhilosophus  dicit  inVII  Ethic, 
sicut  principium  in  speculativis  sunt  dignitates.  Sed  in  specu- 
lativis  intellectus  non  confirmatur  in  veritate,  certitudinem 
scientiae  accipiens,  nisi  facta  resolutione  acl  primas  dignitates. 
Ergo  nec  liberum  arbitrium  potest  confirmari  in  bono,  nisi 
postquam  pervenerit  acl  ultimum  finein.  Sed  hoc  non  est  in 
statu  viae.  Ergo  liberum  arbitrium  in  statu  vise  non  potestcon- 
firmari  inbono. 

2.  Praeterea,  natura  humana  non  est  potior  quam  angelica. 
Sed  Angelis  non  est  collata  confirmatio  liberi  arbitrii  ante 
statum  gloriae.  Ergo  nec  hominibus  conferri  debet. 

:$.  Praeterea,  motus  (1)  non  quietatur  nisi  in  flne.  Sedliberum 
arbitrium  non  pervenit  ad  finem  suum,  quamdiu  est  in  statu 
viae.  Ergo  nec  ejus  mutabilitas -quietatur,  quin  possit  in  bonum 
etmalum  ferri. 

4.  Prseterea,  quamdiu  aliquid  est  irnperfectum,  potest  de- 
ficere.  Sed  imperfectio  ab  hominibus  non  tollitur  quamdiu  sunt 
in  statu  vifie  :  videmus  enim  nunc  per  speculum  in  cenigmate, 
ut  dicitur  I  Corinth.,  xiii,  12.  Ergo  quamdiu  homo  est  in  statu 
viae,  potest  deficere  per  peccatum. 

5.  Prseterea,  quamdiu  aliquis  est  in  statu  merendi,  non 
debet  sibi  subtrahi  quod  meritum  auget.  Sed  posse  peccare 
ad  meritum  proficit;  unde  in  laudem  justi  viri  dicitur  Eccli., 
xxxi,  10  :  Qui  potuit  transgredi,  et  non  est  transgressus  ; 
facere  malum,  et  non  facit.  Ergo  quamdiu  homo  est  in  statu 

,  in  qua  potest  mereri,  non  debet  liberum  arbitrium  ejus 
conflrmari  in  bono. 

6.  Prseterea,  sicut  defectus  liberi  arbitrii  est  peccatum, 
ita  defectus  corporis  est  corruptio.  Sed  corpus  hominis  non 
fit  inccoruptibile  in  statu  viae.  Ergo  nec  in  statu  viae  liberum 
arbitrium  hominis  potest  confirmari  in  bono. 

Sed  contra  est  quod  Beata  Virgo  in  statu  vise  confirmata 
fuit  in  bono  ;  nam  de  ea,  ut  dicit  Augustinus,  cum  cle  peccatis 
agitur,  mentio  fieri  non  debet. 

2.  Praeterea,  Apostoli  per  adventum  Spiritus  sancti  con- 
firmati  fuerunt  in  bono,  ut  videtur  per  hoc  quod  dicitur  in 
Psal.  i.xxiv,  4  :  Ego  confirmavi  columnas  ejus  ;  quod  Glossa 
(interlin.)  de  Apostolisexponit. 

Respondeo  dicendum,  quod  aliquis  potest  conflrmari  in 
bono  dupliciter.  Uno  modo  simpliciter  ;  ifca  sciiicet,  quod  habeat 
in  se  sufficiens  suaefirmitatisprincipium,  quodomnino  peccare 
nonpossit ;  etsicbeatisuntconfirmatiinbonorationeprius  dicta, 
in  art.  praeced.  Alio  modo  dicuntur  aliqui  confirmati  in  bono 
per  hoc  quod  eis  datur  aliquod  munus  gratiae,  quo  ita  incli- 
nantur  in  bonum,  quocl  non  de  facili  possunt  a  bono  deflecti ; 
non  tamen  per  hoc  ita  retrahuntur  a  malo,  quin  omnino  pec- 
care  non  possint,  nisi  divina  proviclentia  custodiente  :  sicut 
dicitur  de  immortalitate  Adse,  qui  ponitur  immortalis,  non  quod 
omnino  aliquo  sibi  intrinseco  protegi  posset  ab  omni  exteriori 
mortifero,  utpote  ab  incisioneglaclii  et  aliis  hujusmodi ;  a  quibus 
tamen  divina  providentia  conservabatur ;  et  hoc  modo  alicuiin 
statu  viae  possunt  conflrmari  in  bono,  et  non  primo  :  quocl  sic 
patet. 

Non  jmim  potest  aliquis  omnino  jmpeccabjlis  reddi,  nisi 

(1)  Al.  motor. 

omnis  origo  peccati  auferatur.  Origo  autem  peccati  est  vel  ex 
rationis  errore,  quse  in  particulari  decipitur  circa  finem  boni,  et 
circa  utilia,  quae  in  universali  naturaliter  appetit ;  vel  ex  hoc 
quod  judicium  rationis  intercipitur  propter  aliquam  passionem 
inferiorum  virium.  Quamvis  autem  alicui  viatori  concedi  possit 
utratio  nullatenus  erret  circa  finem  boni,  et  circa  utilia  in  par- 
ticulari,  per  dona  sapientiae  et  consilii ;  tamen  non  posse  in- 
tercipi  judicium  rationis,  excedit  statum  viae,  propter  duo. 
Primo  et  principaliter,  quiarationemesse  semper  in  actu  rectse 
contemplationis  in  statu  vise  ita  quod  omnium  operum  ratio  sit 
Deus,  est  impossibile.  Secundo,  quia  in  statu  vise  non  contingit 
inferiores  vires  ita  rationi  esse  subditas,  ut  actus  rationis 
nullatenus  propter  eas  impediatur,  nisi  in  Domino  Jesu  Christo 
qui  simul  viator  et  comprehensor  fuit.  Sed  tamen  per  gratiam 
viae  ita  potest  homo  bono  astringi  quod  non  nisi  valde  de 
difficili  peccare  possit,  per  hoc  quod  ex  virtutibus  infusis  in- 
feriores  vires  refrenantur,  et  voluntas  in  Deum  fortius  inclinatur, 
et  ratio  perficitur  in  comtemplatione  veritatis  divinae,  cujus 
continuatio  ex  fervore  amoris  proveniens  hominem  retrahit  a 
peccato.  Sed  totum  quod  deficit  ad  confirmationem,  completur 
per  custocliam  divinse  providentiae  in  illis  qui  confirmati  di- 
cuntur  ;  ut  scilicet  quandocumque  occasio  peccati  se  ingerit, 
eorum  mens  divinitus  excitetur  ad  resistendum. 

Ad  primum  ergo  dicendum,  quod  affectus  pervenit  ad 
finem,  non  solum  quando  finem  perfecte  possidet,  sed  etiam 
quodammodo  quando  ipsum  intense  desiderat;  et  per  hunc 
modum  aliquo  modo  in  statu  viae  aliquis  potest  confirmari 
in  bono. 

Ad  secundum  dicendum,  quod  dona  gratise  non  sequuntur 
ordinem .  naturae  de  necessitate  ;  et  ideo ,  quamvis  humana 
natura  non  sit  angelica  dignior;  tamen  alicui  homini  collata 
est  major  gratia  quam  alicui  Angelo  ;  sicut  Beatae  Virgini,  et 
homini  Christo.  Confirmatio  autem  in  bono  Beatae  Virgini  com- 
petebat,  quia  mater  erat  divinse  sapientise,  inquam  nihilinqui- 
natum  incurrit,  ut  dicitur  Sap.,  vn.  Similiter  Apostolos  decuit, 
quia  erant  quasi  fundamentum  et  basis  totius  ecclesiastici 
aedificii ;  unde  eos  firmos  esse  oportuit. 

Ad  tertium  dicendum  sicut  ad  primum. 

Ad  quartum  dicendum,  quod  ratione  illa  potest  haberi,  quod 
non  est  aliquis  in  statu  viae  omnino  confirmatus,  sicut  nec 
omnino  perfectus ;  sed  aliquo  modo  potest  dici  confirmatus, 
sicut  et  perfectus. 

Ad  quintum  dicendum,  quod__pi).sse.  pej^ar^joji_iaeil  ad 
meritum,  sed  ad  meriti  manifestationem,  inquantum  ostendit 
opus  bonum  esse  voluntarium ;  et  ideo  inter  laudes  viri  justi 
ponitur,  quia  laus  est  virtutis  manifestatio. 

Ad  sextum  dicendum,  quod  corruptio  corporis  materialiter 

facit  ad  nierituin,  inquantum  ea  aliquis  patienter  utitur ;  etideo 
homini  in  statu  merendi  existenti  per  gratiam  non  aufertur. 
Ad  alia  quaa  sunt  in  oppositum,  patet  solutio  ex  dictis. 

ARTICULUS  X.  —  Utrum  alicujus  creaturx  liberum  arbitrium  in 
malo  obstinatum  vel  immutabiliter  firmatum  esse  valeat.  — 
(I  part.,  qu*Tst.  lxiv.  art.  2.) 

Decimo  quaeritur,  ulrum  liberum  arbitrium  alicujus  crea- 
turse  possit  esse  obstinatum  in  malo,  vel  immutabiliter  firma- 
tum;  et  videtur  quod  non.  Peccatum  enim,  ut  dicit  Augustinus, 
XI  de  civitat.  Dei  (cap.  xvn,  et  lib.  xiv,  cap.  xi),  est  contra 
naturam.  Sed  nihil  quod  est  contra  naturam,  est  perpetuum, 
secundum  Philosophum  in  principio  Cceli  et  mundi.  Ergo  pec- 
catum  non  potest  perpetuo  rn  libero  arbitrio  permanere. 

2.  Prseterea,  natura  spiritualis  estpotentior  quamcorporalis. 
Sed  si  naturse  corporali  superinducatur  aliquod  accidens  prae- 
ternaturale,  redit  ad  id  quod  est  suse  naturae  conveniens,  nisi 
illud  accidens  superinductum  aliqua  causa  continue  agente 
conservetur ;  sicut  si  aqua  calefiat,  redit  ad  frigiditatem  natu- 
ralem,  nisi  sit  aliquid  perpetuo  conservans  caliditaten.  Ergo 
et  natura  spiritualis  liberi  arbitrii,  si  eam  contigerit  incidere 
in  peccatum,  non  perpetuo  remanebit  subdita  peccato  ;  sed 
quandoque  ad  statum  justitise  redibit,  nisi  assignetur  aliqua 
causa  quse  perpetuo  malitiam  in  eo  servet  :  quam  non  est  assi- 
gnare,  ut  videtur. 

3.  Sed  dicendum,  quod  causa  peccatum  inducens  et  con- 
servans  est  et  interior  et  exterior  :  interior  est  ipsa  voluntas ; 
exterior  est  ipsum  vol  untatis  objectum ,  quod  scilicit  allicit  ad  pec- 
candum.  Sed  contra,  res  quaa  est  extra  animam,  est  bona.  Bonum 
autem  non  potest  esse  causa  mali  nisi  per  accidens.  Ergo  res 
extra  animam  existens,  non  est  causa  peccati  nisiper  accidens. 
Omnis  autem  causa  per  accidens  reducitur  ad  causam  per  se  ; 
et  sic  oportet  ponere  aliquid  quod  sit  per  se  causa  peccati ; 
quod  non  potest  esse  nisi  voluntas.  Voluntas  autem  quando  ad 
aliquid  inclinatur,  remanet  ei  facultas  quod  adhuc  in  oppositum 
tendet;  cum  id  in  quod  inclinatur,  suam  naturam  ei  non  tollat, 
qua  in  opposita  potest.  Ergo  nec  voluntas  nec  aliquid  aliud 
potest  esse  causa  faciens  liberum  arbitrium  peccatoimmobiliter 
et  quasi  necessario  adhaerere. 

4.  Praeterea  secundum  Philosophum  in  V  Metaphysic. 
(com.  vi),  duplex  estnecessarium ;  quoddama  se  ipso,  quoddam 
ab  alio  necessitatem  habens.  Peccatum  autem  esse  in  libero 
arbitrio,  non  potest  esse  necessarium  sicut  id  quod  est  neces- 
sitatem  a  se  ipso  habens,  quia  hoc  solius  Dei  est,  ut  Avicenna 
dicit  (lib.  Metaphys.,  cap.  iv) ;  nec  iterum  est  necessarium 
quasiab  alio  necessitatemhabens,  quiaomne  hujusmodi  neces- 
sarium  reducitur  ad  id  quod  est  per  se  ipsum  necessarium ; 

Deus  autem  causa  peccati  esse  non  potest.  Ergo  nullo  modo 
potest  esse  necessarium,  liberum  arbitrium  in  peccato  posse 
permanere  :  et  sic  nullum  liberum  arbitriiim  creaturae  immo- 
biliter  peccato  adhaeret. 

5.  Prseterea,  Augustinus  in  V  de  Givit.  Dei(cap.  x),  videtur 
duplicem  necessitatem  distinguere  :  quarum  una  adimit  li- 
bertatem,  faciens  non  esse  aliquid  in  potestate  nostra,  quae 
dicitur  neccessitas  coactionis  :  alia  est  quae  libertatem  non  adi- 
mit,  quae  est  naturalis  inclinationis.  Hac  autem  necessitate 
peccatum  inesse  libero  arbitrio  non  est  necesse,  cum  non  sit 
naturale,  sed  magis  contra  naturam  :  similiter  nec  prima,  quia 
tunc  libertas  arbitrii  tolleretur.  Ergo  nullo  modo  est  neces- 
sarium ;  et  sic  idem  quod  prius. 

6.  Praeterea,  Anselmus  dicit  (lib  de  concord.  Gratiae  et  lib. 
Arb.,  cap.  i,  a  med.),  quod  liberum  arbitrium  est  potestas 
servandi  rectitudinem  voluntatis  propter  se  ipsam.  Si  ergo 
sit  aliquod  liberum  arbitrium  quod  non  possit  habere  rectitu- 
dinem  voluntatis,  amitteret  propriae  naturae  rationem  ;  quod  est 
impossibile. 

7.  Praeterea,  liberum  arbitrium  non  suscipitmagisetminus. 
Sed  minus  est  liberum  arbitrium  quod  non  potest  in  bonum, 
quam  illud  quod  potest.  Ergo  non  estaliquod  liberum  arbitrium 
quod  non  possit  in  bonum. 

8.  Praeterea,  sicut  se  habet  motus  naturalis  ad  quietem 
naturalem,  ita  se  habet  motus  voluntarius  ad  quietem  volun- 
tariam.  Sed  secundum  Philosophum  (V  Physic,  com.  lix,  et 
seq.),  si  motus  est  naturalis,  et  quies  naturalis;  et  si  motus  est 
voluntarius,  et  quies  voluntaria.  Sed  motus  quo  peccatum  com- 
mittitur,  est  voluntarius.  Ergo  et  quies  qua  in  peccato  commisso 
persistitur,  esl  voluntaria  :  non  ergo  necessaria. 

9.  Praeterea  sicut  intellectus  se  habet  ad  verum  et  falsum, 
ita  affectus  ad  bonum  et  malum.  Sed  intellectus  nunquam  ita  in- 
haeret  falso  quin  possit  reduci  ad  cognitionem  veri.  Ergo  affectus 
nunquam  ita  inhaeret  malo  quin  possit  reduci  ad  amorem  boni. 

10.  Praeterea,  secundum  Anselmum  in  lib.  de  lib.  Arb. 
(cap.  i),  posse  peccare  non  est  libertas,  nec  pars  libertatis. 
Ergo  essentialis  actus  liberi  arbitrii  est  posse  in  bonum.  Si 
ergo  liberum  arbitrium  alicujus  creaturae  non  possit  inbonum, 
erit  frustra  ;  cum  res  unaquaeque  in  vanum  sit,  si  actu  proprio 
destituatur,  quia  unaquaeque  res  est  propter  suam  operationem, 
ut  dicit  Philosophus  in  II  Coeli  et  mundi. 

11.  Praeterea,  iiberum  arbitrium  non  potest  nisi  in  bonum 
vel  in  malum.  Si  ergo  posse  peccare  non  est  libertas,  nec  pars 
libertatis  ;  remanet  quod  tota  libertas  sit  posse  facere  bonum ; 
et  ita  creatura  quae  non  poterit  facere  bonum,  nihil  habebit 
libertatis ;  et  ita  liberum  arbitrkim  non  potest  esse  ita  confir- 
matum  in  malo  quod  nullo  modo  possit  facere  bonum. 

L2.  Praeterea,  secundumHuironcm  de  Sancto  Victore  (lib.  VII 
erud.  Theol.,  cap.  rx),  mutatio  quse  est  secundum  accidentalia, 
non  mutat  dc  essentialibus  rei.  Sed  posse  facere  bonum  est 
essentialo  libero  arbitrio,  ul  probatum  <vst,  art.  7  hujus  quaest. 
Ergo,  cum  peccatum  libero  arbilrio  accidentaliter  superveniat, 
non  poterit  cx  peccato  taliter  immutari  quod  in  bonum  non 
possit. 

13.  Prssterea,  naturalia,  ot  communiter  dicitur,  per  pec- 
catum  vulnorantur ;  non  autem  totaliter  tolluntur.  Sed  posse  in 
bonutn,  naturale  estlibero  arbitrio.Brgo  nunquamperpeccatum 
ita  esl  obstinatum  in  malo  quin  possit  in  bonum. 

14.  Pr.-oterea,  si  peccatum  causat  in  libero  arbitrio  obsti- 
nationem  in  malo  ;  aut  hoc  facit  subtrahendo  aliquid  de  natu- 
ralibus,  aut  superaddendo.  Non  autem  subtrahendo  ;  quia  in 
(hvmonibus  datanaturaliaintegra  manent,  utDionysius  dicit,  iv 
cap.  de  div.  Nom.  :  simiJiter  nec  stipperaddendo  :  quia  cum 
illud  quod  superadditur,  sit  accidens,  oportet  quod  insit  per 
modum  recipientis ;  et  sic,  cum  liberum  arbitrium  in  utrumque 
sit  flexibile,  non  reddetur  per  hoc  immobiliter  inhaerens  maio. 
Ergo  nullo  modo  liberum  arbitrium  potest  totaliter  confirmari 
in  malo. 

15.  Praeterea,  Bernardus  dicit  (lib.  de  Gratia  et  lib.  Arb. 
non  muitum  procul  a  princ),  quod  impossibile  est  voluntatem 
sibi  ipsi  non  obedire.  Sed  peccatum  est  actus  qui  volendo  com- 
mittitur.  Ergo  impossibiie  est  quin  liberurn  arbitrium  possit 
velle  bonum,  si  velit.  Quod  autem  potest  aliquis  si  velit, 
non  est  ei  impossibile.  Ergo  cuicumque  habenti  liberum  vo- 
luntatis  arbitrium  non  est  impossibile  facere  bonum. 

10.  Pra3terea,fortior  est  caritas  quam  cupiditas  ad  peccatum 
pertrahens  :  quia  plus  diligit  caritas  legem  Dei  quam  cupiditas 
millia  auri  et  argenti,  ut  dicit  Glossa  (interlin.),  super  illud  Ps. 
oxtiii  :  bonuni  huliilexoris  tui,  ete.  Sed  daemones  velhomines 
a  caritate  in  pcccatum  deciderunt.  Ergo  multo  fortius  possunt 
a  peccato  redire  ad  appetitum  boni ;  et  sic  idem  quod  prius. 

17.  Praeterea,  bonitas  etrectitudo  appetitus  obstinationi  ejus 

upponitur.  Sed  da^mones  et  damnati  habent  bonum  et  rectum 

appetitum  :  quia  bonum  ct  optimum  appetunt,  scilicet  esse, 

vivere  et  hatelligere,  utDionysius  dicit  (cat>.  ivdo  divin.ZNomin.). 

i  habent  tiberum  arbitrium  obstinatuin  in  malo. 

terea,  Anselmus  in  lib.  de  libero  arbitrio  (cap.  i), 
investigat  eamdem  rationem  liberi  arhitrii  in  Deo,  in  Angeio, 
et  in  homine.  Sed  liherum  arbiirium  Dei  non  potest  esse  ob- 
stinatum  in  malo.  Brgo  nec  in  Angelo  nec  in  homine. 

Sed  conlra  est  quod  felicitati  beatorum  opponitur  miseria 
damnatorum.  Sed  ad  felicitatem  beatorumpertinetquod  habent 
liberum  arhitrium  ita  firmatum  in  bono  quod  nulio  modo  possunt 
in  malum  deflecti.  Ergo  et  ad  miseriam  damnatorum  pcrtinet 

quod  ita  sint  confirmati  in  malo  quod  nullo  modo  possint  in 
bonum. 

Prseterea,  hoc  idem  expresse  Augustinus  (Fulgentius), 
dicit  in  libro  de  fide  ad  Petrum  (cap.  ni,  ante  med.). 

Praeterea,  non  patet  reditus  de  peccato  in  bonum  nisi  per 
pcenitentiam.  Sed  in  Angelum  malum  non  cadit  pcenitentia. 
Ergo  est  immutabiliter  confirmatus  in  malo.  Probatio  mediae. 
In  eum  pcenitentia  cadere  non  videtur  qui  ex  malitia  peccat. 
Sed  Angelus  ex  malitia  peccavit  :  quia,  cum  habeat  deiformem 
intellectum,  rem  aliquam  considerans,  simul  omnia  quae  sunt 
illius  rei,  intuetur  :  et  ita  non  potest  nisi  ex  certa  scientia 
peccare.  Ergo  in  eum  poenitentia  non  cadit. 

Praeterea  secundum  Damascenum  (lib.  II,  cap.  iv  in  fine), 
quod  est  homini  mors,  hoc  est  Angelis  casus.  Sed  homines 
post  mortem  non  sunt  capaces  pcenitentiae.  Ergo  nec  Angeli 
post  casum.  Probatio  medise.  Augustinus  dicit,  XXI  de  civit. 
Dei  (cap.  xxiv,  xxv  et  seq.  ) :  Quiapost  hanc  vitam  decedenti- 
bus  sine  gratia,  locus  conversionis  non  erit,  nulla  pro  eis  fiat 
oraiio  :  et  sic  patet  quod  post  mortem  homines  non  sunt  pce- 
nitentise  capaces. 

Respondeo  dicendum,  quod  circa  hanc  quaestionem  invenitur 
errasse  Origenes  :  posuit  enim  quod  post  longa  temporum 
curricula  tam  dsemonibus  quam  hominibus  damnatis  pateret 
reditus  ad  justitiam.  Et  ad  hoc  ponendum  movebatur  propter 
arbitrii  libertatem.  Quse  quidem  sententia  omnibus  catholicis 
Doctoribus  displicuit,  ut  Augustinus  clicit,  XXI  de  civitate  Dei 
(cap.  xvn) ;  non  quia  salutem  dsemonibus  et  damnatis  hominibus 
inviderent,  sed  quia  pari  ratione  oporteret  dicere,  justitiam  et 
gloriam  beatorum  Angelorum  et  hominum  aliquando  termi- 
nandam  (1)  ;  simul  enim  et  bonorum  gloria  et  damnatorum 
miseriaforeperpetuademonstratur  Matth.,  xxv,  16,  ubi  dicitur : 
Ibunt  hi  in  supplicium  cetemum,  justi  autem  in  vitam  ceter- 
nam  ;  quod  etiam  Origenes  sapere  videbatur. 

Unde  simpliciter  concedendum  est,  quod  ipsorum  daemonum 
liberum  arbitrium  ita  est  obfirmatum  in  malo  quod  ad  bene  vo- 
lendum  redire  non  potest.  Gujus  quidem  rationem  ex  illa  parte 
oportet  accipere  unde  causatur  liberatio  a  peccato;  acl  quam 
duo  concurrunt :  divina  gratia  principaliter  operans,  et  humana 
voluntas  gratiae  cooperans  :  quia,  secundum  Augustinum 
(serm  xv,  de  verbis  Apostoli),  qui  creavit  te  sine  te,  non 
juslificabit  te  sine  te.  Gausa  igitur  confirmationis  in  malo, 
partim  quidem  accipienda  est  ex  Deo,  partini  ex  libero  arbitrio. 
Ex  Deo  quidem,  non  sicut  faciente  vel  conservante  malitiam, 
sed  sicut  non  largiente  gratiam ;  quod  quidem  ejus  justitia 
deposcit ;  justum  est  enim  ut  qui  bene  velle  dumpossent  nolue- 
runt  ad  hanc  miseriam  deducantur  ut  bene  velle  omnino  non 

(1)  Al.  determinanclam. 

possint.  Ex  parte  vero  liberi  arbitrii  causa  reversibilitatis  a 
peccato  vel  irreversibilitatis  accipienda  est  secundiun  ea  quibus 
homo  incidit  in  peccatum.  Cum  autem  naturaliter  insit  cuilibet 
creaturse  appetitus  boni,  nullus  ad  peccandum  inducitur  nisi 
sub  aliqua  specie  apparentis  boni.  Quamvis  enim  fornieator  in 
universali  sciat  fornicationem  esse  malum ;  tamen  cum  in  for- 
nicationem  consentit,  sestimat  fornicationem  esse  sibi  bonum 
ut  nunc  ad  agendum. 

In  qua  quidem  ;ostimatione  tria  pensanda  sunt.   Quorum 

primum  est  ipse  impetus  passionis,  puta  concupiscentise  vel 

irse,  per  quam  intercipitur  judicium  rationis,  ne  actu  judicet  in 

particulari  quod  in  universali  habitu  tenet,  sed  sequatur  pas- 

sionis  inclinationem,  ut  consentiat  in  illudin  quodpassiotendit 

quasi  per  se  bonum.   Secundum  est  inclinatio  habitus  :  qui 

quidem  cuin  sit  quasi  quaedam  natura  habentis,  ut  Philosophus 

dicit  (in  lib.  de  Memor.  et  Rem.,  cap.  m,  amed.),  quodconsue- 

tudo  est  altera  natura,   et  Tullius  in   Rhetoricis  (lib.    II  de 

Inventione),  quod  virtus  consentit  rationi  in  modum  naturse ; 

pari  ratione  vitii  habitus  quasi  natura  qusedam  inclinat  in  id 

quod  est  sibi  conveniens  :  unde  fit  ut  habenti  habitum  luxuriae 

bonum  videatur  id  quod  luxuriae  convenit,  quasi  connaturale. 

Et  hoc  est  quod  Philosophus  dicit  in  III  Ethic.  (cap.  v,  a  med.), 

quod  qualis  intus  unusquisque  est,  talis  et  finis  videtur  ei. 

Tertium  vero  est  falsa  aestimatio  rationis  in  particulari  eligibili : 

quae  quidem  provenit  vel  ex  alteroprsedictorum,  scilicetimpetu 

passionis,  aut  inclinatione  habitus  :  vel  iterum  ex  ignorantia 

universali ;  sicut  cum  quis  est  in  hoc  errore,  quod  fornicatio 

non  sit  peccatum.  Contra  primum  igitur  hdrum  liberum  arbi- 

trium  remedium  habet,  quod  possit  peccatum  deserere.  Ille 

enim  in  quo  est  impetus  passionis,  habet  rectam  existimationem 

de  fine,   qui  est  quasi  principium  in  operabilibus,  ut  Philo- 

sophus  dicit  in  VI  Ethic.  (cap.  vn).  Unde  sicut  homo  per  veram 

existimationem  quam  habet  de  principio,  potest  a  se  repellere, 

si  quos  errores  circa  conclusiones  patitur :  ita  per  hoc  quod 

recte  circa  finem  disponitur,   potest  a  se  repellere  omnem 

impetuin  passionum  :  unde  dicit  Philosophus,  in   VII  Ethic, 

quod  incontinens,  quipropter  passionempeccat,  est  poenituus 

et  sanabilis.   Similiter  habet  remedium  contra  inclinationem 

habitus.  Nullus  enirn  habitus  omnespotentias  animse  corrumpit ; 

et  ita,  cum  una  potentia  est  corrupta  per  habitum,  ex  hoc  quod 

remanet  aliquid  rectitudinis  in  aliis  potentiis,  homo  inducitur 

ad  meditandum,  et  agendum  ea  quse  sunt  contraria  illi  habitui; 

sicut  si  aliquis  habet  concupiscibilem  per  habitum  luxuriae 

corruptam,  ex  ipsa  irascibili  incitaturad  aliquid  arduum  aggre- 

diendum,  cujus  exercitatio  mollitiem  luxuriae  tollit ;  sicut  dicit 

Philosophus  in  Prsedicamentis    (cap.   de  oppositis,  a  med.), 

quod  pravus  ad  meliores  exercitationes  deductus  proficiet, 

ut  melior  slt.  Gontra  tertium  etiam  remedium  habet  :  quia 
homo  illud  quod  accipit,  quasi  ratioiiabiliter  accipit,  idest  per 
viam  inquisitionis  et  collationis.  Unde  quando  ratio  in  aliquo 
errat,  ex  quocumque  error  ille  contingat,  potest  tolii  per  con- 
trarias  raciocinationes ;  et  inde  est  quod  liomo  a  peccato  po- 
test  tolli  et  desistere. 

In  Angelo  vero  peccatum  ex  passione  esse  non  potest : 
quia,  secundum  Philosophum  in  VIIEthic  (VII  Physic,  text.  xx, 
et  praaced.),  passio  non  est  nisi  in  sensibili  pafte  aniinse,  quam 
Angeli  non  habent.  Unde  in  peccato  Angeli  sola  duo  concur- 
runt ;  scilicetinclinatio  habitualisin  peccatum,  etfalsaaastimatio 
virtutis  cognitivae  de  particulari  eligibili.  Gum  autem  in  Angelis 
non  sit  multitudo  appetitivarum  potentiarum,  sicut  est  in  ho- 
minibus ;  quando  appetitus  eorum  tendit  in  aliquid,  totaliter 
inclinatur  in  illud,  ut  non  sit  ei  aliqua  inclinatio  inducens  in 
contrarium.  Quia  vero  rationem  non  habent  sed  intellectum, 
quidquid  aestimant,  per  modum  intelligibilem  accipiunt.  Quod 
autem  accipitur  intelligibiliter,  accipitur  irreversibiliter ;  ut 
cum  quis  accipit,  omne  totum  esse  majus  sua  parte.  Unde 
Angeli  aestimationem  quam  semel  accipiunt,  deponere  non 
possunt,  sive  sit  vera,  sive  sit  falsa. 

Patet  igitur  ex  praedictis,  quod  causa  confirmationis  daa- 
monum  in  malo  ex  tribus  dependet,  ad  quae  omnes  rationes  a 
Doctoribus  assignatae  reducuntur.  Primum  est  et  principale 
divina  justitia  :  unde  pro  causa  obstinationis  eorum  assi- 
gnatur,  quod  quia  per  alium  non  ceciderunt,  nec  per  alium 
resurgere  debent ;  vel  si  quid  aliud  est  hujusmodi  quod  ad 
congruitatem  divinse  justitiae  pertineat.  Secundum  est  indi- 
visibilitas  appetitivae  virtutis  :  unde  quidam  dicunt,  quod  quia 
Angelus  simplex  est  ;  ad  quod  se  convertit,  totaliter  se  con- 
vertit ;  quod  intelligi  oportet  non  de  simplicitate  essentiae,  sed 
de  simplicitate  quae  divisionem  potentiarum  unius  generis  tollit. 
Terrium  est  intellectiva  cognitio  ;  et  hoc  est  quod  quidam 
dicunt,  quod  Angeli  irremediabiliter  peccaverunt,  quia  pecca- 
verunt  contra  intellectum  deiformem. 

Ad  primum  ergo  dicenclum,  quod  aliquid  dicitur  naturale 
dupliciter.  Uno  modo  cujus  principium  sufficiens  habetur  ex 
quo  de  necessitate  illucl  consequitur,  nisi  aliquicl  impediat ;  sicut 
terrae  est  naturale  moveri  deorsum ;  et  de  hoc  intelligit  Phi- 
losophus,  quod  nihil  quod  est  contra  naturam,  est  perpetuum. 
Alio  modo  dicitur  aliquid  alicui  naturale,  quia  habet  naturalem 
inclinationemin  illud,  quamvis  in  se  non  habeat  sufficiens  illius 
principium  ex  quo  necessario  consequatur ;  sicutmulieri  dicitur 
naturale  concipere  filium,  quod  tamen  non  potest  nisi  semine 
maris  suscepto.  Id  autem  quod  est  contra  hoc  naturale,  nihil 
prohibet  esse  perpetuum ;  sicut  quod  aliqua  mulier  perpetuo 
absque  prole  remaneret.  Hoc  autem  modo  libero  arbitrio  est 

naturale  tendere  in  bonum;  et  contra  naturain,  peccare.  Uncle 
ratio  non  sequitur.  Vel  dicendum,  quodquamvismentirationali 
secundum  suam  institutionem  consideratse  peccatum  sit  contra 
naturam,  tamen  secundum  quod  adhsesit  peccato,  effectum  est 
ei  quasi  naturale,  ut  Augustinus  dicit  in  lib.  deperfect.  Justitiee 
(non  proculaprinc.) ;  Philosophus  dicit  tamen,  IX  Ethic,  quod 
quando  homo  de  viriute  in  vitium  transit,  fit  quasi  alius,  eo 
quod  quasi  in  aliam  naturam  transit. 

Ad  secundum  dicendum,  quod  aliter  est  de  natura corporali 
et  spirituali.  Natura  enim  corporalis  est  determinate  unius 
generis;  et  ideo  non  potest  sibi  aliquid  effici  naturale,  nisi 
natura  ejus  totaliter  corrumpatur ;  sicut  aquae  non  potest  fieri 
calor  naturalis,  nisi  corrumpatur  in  ea  species  aquse  :  et  inde 
est  quod  redit  ad  naturam  suam  remoto  prohibente.  Sed  natura 
spiritualis  est  facta  quantum  ad  secundum  esse  suum  indeter- 
minata,  et  omnium  capax;  sicut  dicitur  in  III  de  Anima 
(comm.  xxxvn),  quod  anima  est  quodammodo  omnia  :  et  per 
hoc  quod  alicui  adlneret,  efficitur  unum  cum  eo  ;  sicut  intel- 
lectus  fit  quodammodo  ipsum  intelligibile  intelligendo ,  et 
voluntas  ipsum  appetibile  amando.  Et  sic,  quamvis  inclinatio 
voluntatis  sit  naturaliter  ad  unum,  tamen  contrarium  potest 
per  amorem  ei  effici  naturale  intantum  quod  non  revertatur 
ad  pristinum  statum  nisi  aliqua  causa  hoc  agente.  Et  hoc 
moclo  peccatum  efficitur  quasi  naturale  ei  qui  peccato  ad- 
haeret  :  unde  nihil  prohibet  liberum  arbitrium  perpetuo  in 
peccato  remanere. 

Ad  tkrtium  dicendum,  quod  per  se  causa  peccati  voluntas 
est,  et  per  ipsam  peccatum  conservatur  :  quae  quamvis  a  prin- 
cipio  ad  utrumque  se  haberet  aequaliter,  tamen  postquam  se 
peccato  subjecit,  efficitur  ei  peccatum  quasi  naturale ;  et  ex 
hoc  immutabiliter,  quantum  est  de  se,  manet  in  illo. 

Ad  quartum  dicendum,  quod  ista  necessitas  permanendi  in 
peccato  reducitur  in  Deum  sicut  in  causam  dupliciter  :  uno 
modo  ex  parte  justitiae  ipsius,  ut  dictum  est,  in  corp.  art.  ; 
inquantum  scilicet  non  apponit  gratiam  sanantem  :  alio  modo 
inquantum  talem  naturam  condidit  quae  et  peccare  possit,  et 
necessitatem  in  peccato  remanendi  ex  conditione  suse  naturae 
haberet  postcfuam  peccato  se  subderet. 

Ad  quintum  dicendum ,  quod,  cum  peccatum  sit  menti 
rationali  quasi  naturale  effectum,  illa  necessitas  non  erit  coa- 
ctionis,  sed  quasi  naturalis  inclinationis. 

Ad  sextum  dicendum,  quod  potestas  servandi  rectitudinem 
voluntatis  cum  habetur,  inest  omni  habenti  liberum  arbitrium, 
ut  Anselmus  dicit.  Daemones  autein  et  alii  damnati  eam  servare 
non  possunt,  cum  non  habeant. 

Ad  septimum  dicendum,  quod  liberum  arbitrium,  secundum 
quod  dicitur  liberum  a  coactione,  non  suscipit  magis  et  minus; 

sed  considerata  libertate  a  peccato  et  a  iniseria,  dicitur  in  uno 
statu  esse  magis  liberum  quam  in  alio. 

Ad  octavum  dicendum,  quod  effectus  naturse  semper  est 
naturalis ;  et  inde  est  quod  ejus  actio  et  motus  semper  ad 
quietem  naturalem  terminatur;  sed  actio  et  motus  voluntatis 
potest  terminari  ad  effectum  et  quietem  naturalem,  inquantum 
voluntas  et  ars  adjuvant  naturam  ;  unde  potest  esse  motus  vo- 
luntarius,  et  effectus,  vel  quies  consequens,  erit  naturalis  et  ne- 
cessitatem  habens  ;  sicut  ex  percussione  voluntaria  sequitur 
mors  naturalis  et  necessaria. 

Ad  nonum  dicendum,  quod  intellectus  Angeli  si  aliquam 
falsam  existimationem  accipiat,  eam  deponere  non  potest, 
ratione  supradicta,  in  corp.  art.  Unde  ratio  procedit  ex  suppo- 
sitione  falsi. 

Ad  decimum  dicendum,  quod  quamvis  aliquid  destituatur 
fine  proximo,  non  tamen  sequitur  quod  sit  omnino  frustra, 
quia  adhuc  remanet  ordo  ad  finem  ultimum  ;  et  ideo,  quamvis 
liberum  arbitrium  destituatur  operatione  bona,  ad  quam  natu- 
raliter  ordinatur,  non  tamen  est  frustra  ;  quia  hoc  ipsum  cedit 
ad  gloriam  Dei,  qui  est  finis  ultimus,  inquantum  per  hoc  ejus 
justitia  declaratur. 

Ad  undecimum  dicendum,  quod  peccatum  per  liberum  ar- 
bitrium  non  committitur  nisi  per  electionem  apparentis  boni ; 
unde  in  qualibet  actione  peccati  remanet  aliquid  de  bono ;  et 
quantum  adhoc  libertas  conservatur ;  remotaenim  specieboni, 
electio  cessaret,  quae  est  actus  liberi  arbitrii. 

Ad  duodecimum  dicendum,  quod  posse  bonum  non  est 
essentiale  libero  arbitrio  quasi  ad  primum  esse  pertinens;  sed 
ad  secundum.  Hugo  autem  loquitur  de  his  quae  sunt  essentialia 
quantum  ad  primum  esse  rei. 

Ad  decimumtertium  dicendum,  quod  ratio  illa  procedit  de 
naturali  quod  est  de  constitutione  naturae,  non  autem  de 
naturali  ad  quod  natura  ordinatur;  et  hoc  modo  est  naturale 
posse  facere  bonum. 

Ad  decimumquartum  dicendum,  quod  peccatum  libero 
arbitrio  adveniens,  non  adimit  aliquid  essentialium,  quia  sic 
species  liberi  arbitrii  non  remaneret :  sed  per  peccatum  aliquid 
additur,  scilicet  unitio  quaedam  liberi  arbitriicum  fine  perverso. 
quse  ei  quodammodo  naturalis  efficitur ;  et  ex  hoc  necessitatem 
habet,  sicut  et  alia  quae  sunt  libero  arbitrio  naturalia. 

Ad  decimumquintum  dicendum,  quod  voluntas  sibi  ipsi 
quodammodo  semper  obedit,  ut  scilicet  homo  qualitercumque 
velit  illud  quod  vult  se  velle.  Quodam  autem  modo  non  semper 
sibi  obedit,  inquantum  scilicet  aliquis  non  perfecte  et  efficaciter 
vult  quod  vellet  se  perfecte  et  efficaciter  velle,  ut  Augustinus 
dicit  (lib.  XIV  de  civit.  Dei,  cap.  xxm,  circamed.).Necsequitur 
quod,  si  voluntas  dsemonum  sibi  ipsi  obedit,  propter  hoc  non 

sit  confirmata  in  malo ;  quia  impossibile  est  eam  velle  quod 
velit  efficaciter  bonum  ;  unde  si  etiam  conditionalis  esset  vera, 
non  sequeretur  consequens  esse  possibile,  cum  antecedens 
sit  impossibile. 

Ad  dbcimumsextum  dicendum,  quod  caritas  fortior  est 
quam  peccatum,  quantum  est  de  se,  si  fiat  comparatio  unius  ad 
alterum  secundum  eumdem  modum  habendi;  ut  scilicet  ex 
utraque  parte  accipiatur  liberum  arbitrium  pervenientis  ad 
terminum,  vel  adhuc  existentis  in  via.  Sed  tamen  existens  in 
termino  malitise  firmius  se  habet  ad  malitiam  quam  existens 
in  via  caritatis  ad  caritatem.  Daemones  autem  vel  nunquam 
caritatem  habuerunt,  secundum  quosdam;  vel  si  habuerunt, 
nunquam  eam  nisi  sicut  in  statu  vise  habuerunt ;  homines  autem 
damnati  similiter  cadere  non  potuerunt  nisi  a  gratia  viatoris. 

Ad  decimumsextum  dicendum,  quod  ratio  illa  procedit  de 
bonitate  et  rectitudine  ipsius  naturse,  non  liberi  arbitrii.  Appe- 
titus  enim  quo  dsemones  appetunt  bonum  et  optimum,  est  incli- 
natio  quaedam  ipsius  naturae,  non  autem  ex  electione  liberi 
arbitrii ;  et  ideo  haec  rectitudo  obstinationi  liberi  arbitrii  non 
opponitur. 

Ad  degimumoctavum  dicendum,  quod  Anselmus  venatur 
communemrationemliberiarbitriiinDeo,  Angelis  ethominibus, 
secundum  quamdam  communissimam  analogiam ;  unde  non 
oportet  quod  quantum  ad  omnes  speciales  conditiones  simi- 
litudo  inveniatur. 

ARTIGULUS  XI.  —  Utrum  hominis  liberum  arbitrium  in  statu  vias 
possit  esse  obstinatum  in  malo. 

Undecimo  quaeritur,  utrum  liberum  arbitrium  hominis  in 
statu  viae  possit  esse  obstinatum  in  malo  ;  et  videtur  quod  sic. 
Illud  enim  quodinfligitur  ex  merito  naturae  lapsae,  inest  omnibus 
ante  naturae  lapsae  reparationem.  Sed  meritum  obstinationis 
est  peccatum  naturae  lapsae,  ut  dicit  Glossa,  Rom.,  ix  (super 
illud,  Cujus  vult  miseretur).  Ergo  quilibet  homo  ante  repara- 
tionem  in  statu  viae  est  obstinatus. 

2.  Praeterea,  peccatum  in  Spiritum  sanctum,  quantum  ad 
omnes  suas  species,  potest  in  viatore  inveniri.  Obstinatio  vero 
est  speciespeccati  in  Spiritum  sanctum,  uthabeturinll  Sentent. 
(dist.  xliii).  Ergo  aliquis  in  statu  viaepotestesse  obstinatus. 

3.  Praeterea,  nullus  in  peccato  existens  potest  redire  ad 
bonum,  nisi  in  eo  aliqua  inclinatio  ad  bonum  maneat.  Sed  qui- 
cumque  cadit  in  peccatum  mortale,  caret  omni  inclinatione  ad 
bonum ,  peccat  enim  aliquis  mortaliter  per  amorem  inordinatum  ; 
amor  autem,  secundum  Augustinum,  in  spiritibus,  est  sicut 
pondus  in  corporibus  ;  corpus  autem  ponderosumita  inclinatur 
in  unam  partem,  ut  lapis  deorsum,  quod  nulia  remanet  ei  in- 
clinati'  sum;  et  sic  nec  peccatori,   ut  videtur,  aet 

inclinatio  ad  bonum.  Ergo  qnicumque  peccat  mortaliter,  est 
obstinatus  in  malo. 

4.  Praetorea,  nullus  a  rnalo  culpae  recedit  nisi  per  pceni- 
tentiam.  Sed  ille  qui  peccat  ex  malitia,  est  impcenitibilis,  se- 
cundum  Philosophum  in  VII  Eth.  (cap.  vm,  amed.),  quia  est 
corruptus  circa  principium  ehgibilium,  scilicet  circa  finem.  Gum 
ergo  contingat  aliquem  in  statu  viae  ex  malitiapeccare,  videtur 
quod  sit  possibile  aliquem  in  statuvise  obstinatum  esse  in  malo. 

5.  Sed  dicendum,  quod  quamvis  talis  sit  impcenitibilis  ex 
viribus  propriis,  potest  tamen  reduci  ad  poenitentiam  ex  munere 
divinae  gratiae.  —  Sed  contra  :  quando  aliquid  est  impossibile 
secundum  causas  inferiores,  licet  divina  operatione  fieri  possit, 
dicimus  simpliciter  loquendo  illud  esse  impossibile ;  sicut 
caecum  videre,  vel  mortuum  resurgere.  Si  ergo  ex  viribus 
propriis  aliquis  non  sit  capax  poenitentiae,  simpliciter  debet 
dici  quod  est  obstinatus  in  malo,  quamvis  divina  virtute  possit 
reduci  ad  pcenitentiam. 

6.  Praeterea,  omnis  morbus  qui  contra  operatur  suae  cu- 
rationi,  est  incurabilis,  secundum  medicos.  Sed  peccatum  in 
Spiritum  sanctum  contra  operatur  suae  curationi,  idest  divinae 
gratiae,  per  quam  aliquis  a  peccato  liberatur.  Ergo  aliquis  in 
statu  viae  potest  habere  morbum  incurabilem  spiritualem,  et 
ita  potest  esse  obstinatus  in  malo. 

7.  Praeterea,  ad  hoc  videtur  esse  quocl  peccatumin  Spiritum 
sanctum  dicitur  esse  irremissibile,  Matth.,  xn ;  quod  tamen 
peccatum  aliqui  viatores  committunt. 

8.  Praeterea,  Augustinus,  XXI  de  civ.  Dei  (cap.  xxiv),  et 
Gregorius  in  Moralibus,  assignant  istam  causam  quare  Sancti 
non  orabunt  pro  damnatis  in  die  judicii,  quia  videlicet  redire 
non  possunt  ad  statum  justitiae.  Sed  aliqui  sunt  in  statu  viae 
pro  quibus  non  est  orandum;  I  Joan.,  ult.  :  Est  peccatum  ad 
mortem;  non  pro  eo  clico  ut  quis  oret ;  et  Hierem.,  VII,  xvi : 
Tu  ergo  noli  orare  pro  populo  isto,  nec  assumas  pro  eis 
laudem  et  orationem ;  et  non  obsistas  mihi,  quia  non  exau- 
diam  te.  Ergo  aliqui  sunt  in  statu  viae  ita  obstinati,  quod  ad 
statum  justitiae  redire  non  possunt. 

9.  Praeterea,  sicut  esse  confirmatum  in  bono  pertinet  ad 
gloriam  Sanctorum,  ita  esse  confirmatum  in  malo  pertinet  ad 
miseriam  damnatorum.  Sed  aliquis  in  statu  viae  potest  esse 
confirmatus  in  bono,  ut  supra,  art.  9  hujus  quaest.,  dictum  est. 
Ergo  pari  ratione  videtur  quod  aliquis  viator  possit  esse  ob- 
stinatus  in  malo. 

10.  Praeterea,  Augustinus  (Fulgentius)  sic  dicit  in  lib.  de 
Fide  ad  Petrum  (cap.  m,  parum  ante  med.)  :  Majori  facultate 
prceclictus  est  Angelus  quam  homo.  Sed  Angelus  post  peccatum 
redire  adjustitiam  non  potuit.  Ergo  nec  homo  potest ;  et  sic 
aliquis  in  statuviae  est  obstinatus. 

Sed  contra  est  quod  Augustinus  dicit  in  lib,  de  verbis  Domini 

(serm.  n,  in  mcd.),  et  habeturin  G-lossa  Rom.,  n  :  Ista  impomi- 
tentia,  vel  cor  impasnitens,  quamdiu  quisque  in  hac  carne 
vivit,  non  potesl  judicari;  de  nuUo  enim  desperandum  est 
quamdiu  patientia  Bei  ad  pcenitentiam  deducit,  et  ita  videtur 

quod  nullus  in  statu  vise  sit  obstinatus  in  malo. 

Praeterea,  in  Psal.-LXVii,  23,  dioitur  :  Convertar  in  pro- 
fundum  maris,  kiestad  eos  qui  erant  desperatissimi ;  et  ita 
illi  qui  videntur  esse  desperatissimi  in  hac  vila,  quandoque 
convertuntur  ad  Deum,  et  Deus  ad  eos. 

Prseterea,  in  Psal.  gxlvii,  17,  superillud  :  Mittit  chrysfal- 
lumsuam  sicut  buccellas,  dicit  Glossa  (interbn.)  :  Chrystallum 
dicit  obstinatos,  de  quibus  et  aliquos  pastores,  idest  tales 
faeit,  "i  pascant  alios  verbo  Bei;  et  sic  idem  quod  prius. 

Praeterea,  morbus  aliquis  potest  esse  incurabilis  vel  propter 
naturam  morbi,  vel  propter  imperitiam  medici,  velj^opt,er 
indispositionem  subjectT  Sedmorbus  spiritualis  hominis  viatoris, 
i  peccatum,  non  est  incurabilis  ex  natura  morbi;  non 
enini  pervenit  ad  torminum  malitiae  :  nec  iterum  ex  imperitia 
medici,  ([uia  Deus  et  scit  et  potest  curare  :  nec  iterum  ex  in- 
dispositione  hominis,  quia  sicut  per  alium  cecidit,  ita  per  alium 
resurgere  potest.  Er^-o  homo  in  statu  viae  nullatenus  potest 
^ssn  roniirmnt.ns  in  mnlo. 

Respondeo  dicendum,  quod  obstinatio  importat  quamdam 
firmitatem  in  peccato,  per  quam  aliquis  a  peccato  reverti 
non  possit.  Quod  autem  aliquis  non  possit  a  peccato  reverti 
potest  intelligi  dupliciter.  Uno  modo  ita  quod  vires  suae  non 
sufficiant  ad  hoc  quod  a  peccato  totaliter  liberetur;  et  sic 
quilibet  in  peccato  mortali  cadens,  dicitur  non  posse  ad 
justitiam  redire.  Sed  ex  ista  firmitate  in  peccato  non  dicitur 
aliquis  proprie  obstinatus.  Alio  modo  habet  aliquis  firmitatem 
in  peccato,  ita  quod  nec  cooperari  potest  ad  hoc  quod  a 
peccato  resurgat.  Sed  dupliciter  est  hoc.  Uno  modo  Ita 
quod  nullo  modo  possit  cooperari ;  et  hsec  est  perfecta  ob- 
stinatio,  qua  d;emones  sunt  obstinati;  adeo  enim  eorum  mens 
est  firmata  in  malo,  quod  omnis  motus  liberi  arbitrii  ipsorum 
est  inordinatus,  et  peccatum  ;  et  ideo  nullo  moclo  se  possunt  ad 

tiam  habendam  praeparare,  per  quam  peccatum  dimittitur. 
Alio  modo  ita  quod  non  de  facili  possit  coopcrari  ad  hoc  quod 
exeat  de  peccato;  et  haec  csc  ol^stinatio  imperfecta,  qua  aliquis 
potest  esse  obstinatus  iu  statuvise,  dum  scilicet  habet  aliquis 
ita  flrmatam  voluntatein  in  peccato  quod  non  surgunt  motus 
ad  bonum  nisi  debiles.  Quia  tamen  aliqui  surgunt,  ex  eis  datur 
via  ut  praeparentur  ad  gratiam. 

Quod  aliquis  homoin  statuviaenonpossite&seitaobstinatus 
in  maloquin  ad  suamliberationem  cooperari  possit,  ratio  patet 
ex  dictis  :  quia  et  passio  solvitur  et  reprimitur,  et  babitus  non 

totaliter  animam  corrumpit,  et  ratio  non  ita  pertinaciter  falso 
adhseret  quin  per  contrariam  rationem  possit  abduci.  Sed 
post  statum  viae  anima  separata  non  intelliget  accipiendo  a 
sensibus, nec  eritin actupotentiarum  appetitivarum  sensibilium  : 
et  sic  anima  separata  Angelo  conformatur  et  quantum  ad 
modum  intelligendi,  et  quantum  ad  indivisibilitatem  appetitus, 
quae  erant  causa  obstinationis  in  Angelo  peccante  :  unde  per 
eamdem  rationem  in  anima  separata  obstinatio  erit.  In  resur- 
rectione  autem  corpus  sequetur  animse  conditionem;  et  ideo 
non  redibit  anima  acl  statum  in  quo  modo  est,  in  quo  a  corpore 
necesse  habet  accipere,  quamvis  corporeis  instrumentis 
utetur  ;  et  ita  tunc  eadem  obstinationis  ratio  manebit. 

Ad  primum  ergo  dicendum,  quod  peccatum  naturae  lapsae 
meritum  esse  dicitur  obstinationis,  inquantum  idem  peccatum 
est  meritum  perpetuae  damnationis  :  merito  enim  primi  peccati 
tota  natura  humana  est  damnationi  subjecta,  nisi  aiiqui  exinde 
per  gratiam  Redemptoris  eruerentur  :  non  autem  ita  quod 
statim  a  principio  nativitatis  homo  sit  obstinatus,  sicut  nec 
damnatus  ultima  damnatione. 

Ad  segundum  dicendum,  quod  ratio  illa  loquitur  de  imper- 
fecta  obstinatione,  per  quam  aiiquis  non  est  simpliciter  con- 
firmatus  in  malo  :  haec  enim  est  species  peccati  in  Spiritum 
sanctum. 

Ad  tertium  dicendum,  quod  Augustinus  comparat  amorem 
ponderi,  quia  utrumqne  inclinat;  non  tamen  oportet  quod  sit 
similitudo  quantum  ad  omnia ;  et  ideo  non  sequitur  quod  ille 
qui  amat  aliquid,  nullam  habeat  ad  contrarium  inclinationem ; 
nisi  forte  de  amore  perfectissimo,  qualis  est  amor  Sanctorum 
in  patria. 

Ad  quartum  dicendum,  quod  ille  qui  peccat  ex  malitia, 
dicitur  esse  impoenitibilis,  non  quod  nullo  modo  possit  pce- 
nitere,  sed  quia  non  de  facili  pcenitere  potest :  non  enim 
perfecte  poenitet  per  solam  rationis  exhortationem,  quia  ex- 
hortatio  procedit  ex  aliquo  principio,  scilicet  fine,  circa  quod 
malus  est  corruptus  :  potest  tamen  induci  ad  hoc  quod  pce- 
niteat,  paulatim  in  contrarium  assuescendo.  Ad  quam  consue- 
tudinem  induci  potest  tum  propter  modum  aestimandi,  quia 
rationabiliter  et  quasi  collative  accipit  :  tum  quia  non  tota  vis 
appetitiva  tendit  ad  unum  :  per  assuetudinem  autem  adipiscitur 
rectam  rationem  de  principio,  idest,  de  fine  appetibili.  Unde 
Philosophus  dicit  in  VII  Ethic.  (cap.  vm,  a  med.),  quod  neque 
in  specuiativis  ratio  est  deductiva  principiorum,  neque  in  ope- 
rativis ;  sed  virtus  vei  naturalis  vel  assuefactiva,  est  causa 
ejus  quod  est  recte  opinari  circa  principium. 

Ad  qutxtum  dicendum,  quod  quando  natura  inferior  potest 
aliquid  disponere,  vel  qualitercumque  operari,  non  dicitur  im- 
possibile    simpliciter,   quamvis  non  possit  perfici  nisi  divina 

operatione  ;  sicut  non  dicimus  esse  impossibile  simpliciter 
prolem  in  materno  utero  anima  rationali  animari.  Et  similiter 
quamvis  liheratio  a  peccato  fiat  operatione  divina,  quia  tamen 
ad  hoc  liberum  arbitrium  cooperatur,  non  dicitur  esse  impos- 
sibile  simpliciter. 

Ad  sextum  dicendum,  quod  quamvis  ille  qui  peccat  in  Spi- 
ritum  sanctum,  ex  inclinatione  peccati  contra  gratiam  Spiritus 
sancti  operetur;  quia  tamen  per  hoc  peccatum  totaliter  non  cst 
corruptus  animus,  remanet  aliquis  motus,  licet  debilis,  per 
quem  potest  aliqualiter  gratia  cooperari  :  non  enim  semper 
actu  gratise  resistit. 

Ad  septimum  dicendum  ,  quod  peccatum  in  Spiritum- 
sanctum  non  dicitur  irremissibile  quin  in  hac  vita  remitti  possit, 
sed  quia  non  facile  in  hac  vita  remitti  potest.  Gujus  difficultatis 
ratio  est,  quia  peccatum  praedictum  contrariaturgratiaedirecte, 
per  quam  peccatum  dimittitur  :  vel  irremissibile  dicitur  quia 
non  habet  in  se  causam  remissionis,  cum  sit  ex  malitia  com- 
missum,  sicut  habet  peccatum  quod  ex  infirmitate  vel  igno- 
rantia  committitur. 

Ad  octavum  dicendum,  quod  non  prohibetur  aliquis  pro 
quibuscumque  peccatoribus  in  hac  vita  orare ;  sed  in  verbis 
Apostoli  inductis  significatur  quod  non  ad  quemcumque 
pertinet  pro  obduratis  in  peccato  orare,  sed  ad  aliquem 
perfectum  virum.  Yel  Apostolus  loquitur  de  peccato  ad 
mortem,  quod  scilicet  usque  ad  mortem  durat.  In  verbis 
autem  Prophetse  ostenditur  quod  populus  ille,  justo  Dei  judicio, 
indignus  erat  quod  misericordiam  consequeretur,  non  quod 
essent  totaliter  obstinati  in  malo. 

Ad  nonum  dicendum,  quod  confirmatio  in  bono  fit  ex  dono 
divino ;  et  ideo  nihil  prohibet  ex  speciali  privilegio  gratise 
aliquibus  viatoribus  esse  concessum,  quamvis  non  hoc  modo 
sint  confirmati  in  bono,  sicut  et  beati  in  patria,  ut  supra,  art.  9 
hujus  quaest.,  dictum  est.  Hocautemde  confirmatione  inmalum 
dici  non  potest. 

Ad  decimum  dicendum,  quod  ex  hoc  ipso  quod  Angelus 
erat  majori  facultate  prseditus ,  sequitur  qudd  statim  post 
primam  electionem  fuerit  in  peccato  obstinatus,  ut  ex  dictis 
patet.  Augustinus  autem  non  intendit  probare  quod  homo  sit 
in  peccato  obstinatus  :  sed  quia  non  sufficit  ad  hoc  quod  per  se 
ipsum  a  peccato  resurgat. 

ARTICULUS  XII.  —  Utnim  liberum  arbitrium  sine  gratia  in  statu 
mortalis  peccati  vitare  mortale  peccatum  possit.  —  (I  part., 
qusest.  cix,  art.  9.) 

Duodecimo  quseritur,  utrum  liberum  arbitrium  sine  gratia 
in  statu  peccati  mortalis  possit  vitare  peccatum  mortale  ;  et 
videtur  quod  non,  per  hoc  quod  dicitur  Roman.,  vn,  19  :  Non 

enim  quod  volo  bonum,  hoc  ago  ;  sed  quod  odi  malum.  Uiud 
facio  :  et  loquitur  ex  persona  danmati  hominis,  ut  ibi  quaedam 
Glossa  dicit.  Ergo  homo  sine  gratia  peccatum  vitare  non  potest. 

2.  Praeterea,  peccatum  mortale  actuale  gravius  est  quam 
originale.  Sed  aliquis  in  peccato  originali,  si  sit  adultus,  non 
potest  vitare  quin  peccet  mortaliter  sine  gratia  :  sic  enim 
vitaret  damnationem  poenae  sensibilis,  quse  peccato  actuali 
mortali  debetur ;  et  ita  cum  quantum  ad  adultos  non  sit  medium 
inter  iilam  damnationem  et  gloriam  vitae  aeternae,  sequeretur 
quod  possit  adipisci  vitam  seternam  sine  gratia,  quod  est 
haeresis  Pelagiana.  Ergo  multo  minus  in  statu  peccati  mortalis 
aliquis  potest  peccatum  mortale  vitare,  nisi  gratia  accepta. 

3.  Praeterea,  Roman.,  vn,  super  illud,  Sed  quod  nolo,  illud 
facio,  etc,  dicit  Glossa  Augustini  :Niinc  homo  describitur  sub 
lege positus  antc  graiiam.  Tunc  enimhomo peccatis vincitur, 
dum  viribus  suis  juste  vivere  conaiur  sine  adjutorio  gratice 
liberanlis,  quce  Jiberum  arbitrium  liberat,  ut  liberatori 
credat,  atque  ita  contra  legcm  non  peccet.  Peccare  autem 
contra  legem  est  peccare  mortaliter.  Ergo  videtur  quod  homo 
sine  gratia  peccatum  mortale  vitare  non  possit. 

4.  Praeterea,  Augustinus  dicit  in  lib.  de  perfectione  Justitiae 
(non  procul  a  princip.),  quod  malitia  se  habet  ad  animam  sicut 
curvitas  ad  tibiam ;  et  quod  actus  peccati  claudicationi  com- 
paratur.  Claudicatio  autem  non  potest  vitari  ab  habente  tibiam 
curvam,  nisi  prius  tibia  sanetur.  Ergo  nec  peccatum  mortale 
potest  vitari  ab  eo  qui  est  in  peccato,  nisi  prius  per  gratiam  a 
peccato  liberetur. 

5.  Praeterea,  Gregorius  dicit  (XXV  MoraL,  cap.  xiii,  et 
hom.  xi  in  Ezech.,  a  med.)  :  Peccatum  quod  per  pcenitentiam 
non  deletur,  moxsuo  pondcre  adaliud  trahit.  Sednon  deletur 
nisi  per  gratiam.  Ergo  sine  gratia  homo  peccator  peccatum 
vitare  non  potest. 

6.  Praeterea,  secundum  Augustinum  (XIV  de  civitate  Dei, 
cap.  viii,  et  IX,  cap.  v),  timor  et  ira  sunt  quaedam  passiones 
et  peccata.  Secl  passiones  homo  vitare  non  potest  per  liberum 
arbitrium.  Ergo  nec  a  peccatis  potest  abstinere. 

7.  Pneterea,  illud  quod  est  necessarium  vitari  non  potest. 
Sed  peccata  quaedam  sunt  necessaria,  ut  patet  per  illud 
Psalm.  xxiv,  17  :  De  necessitaiibus  meis  erue  me,  Domine. 
Ergo  homo  per  liberum  arbitrium  peccatum  vitare  non  potest. 

8.  Praeterea,  Augustinus  dicit  (XIX  de  civitateDei,  cap.  iv)  : 
Nonnullum  peccatum  est,  cum  caro  adversus  spiritum  con- 
cupiscit.  Sed  hoc  non  est  in  potestate  liberi  arbitrii  quin  caro 
concupiscat  adversus  spiritum  Ergo  potestas  liberi  arbitrii 
non  se  extendit  ad  hoc  quod  peccatum  vitetur. 

9.  Praeterea,  potentia  moriendi  consequitur  potentiam  pec- 
candi ;  homo  enim  in  statu  innocentiae  non  poterat  mori  nisi 


DE   VERITATE.    QILEST.    XXIV,    AIIT.    XII.  159 

quia  potorat  peccare.  Ergo  et  necessitas  raoriendi  consequitur 
ad  necessitatem  peccandi.  Sed  borao  in  statu  isto  non  potest 
vitare  quin  moriatur.  Ergo  nec  potest  vitar.e  quin  peccet. 

10.  Praeterea,  ideo,  secundura  Augustinam,  homo  poterat 
in  statu  innocentise  stare,  quia  habebat  sinceritatem  naturse  ab 
omni  labe  peccati  immunera.  Sed  ista  sinceritas  non  est  in 
homine  peccatore  gratia  destituto.  Ergo  non  potest  stare  ;  sed 
necesse  habet  cadere  post  peccatum. 

11.  Prseterea,  vincenti  debetur  corona,  ut  patet  Apocal.,  m. 
Sed  si  aliquis  vitat  peccatum,  cum  de  peccato  tentatur,  vincet 
peccatum  et  diabolum  :  Jac,  iv,  7  :  Resistite  dlabolo  et  fugiet 

:  aliquis  sine  gratia  peccatura  vitare,  po- 
terit  sine  gratia  coronam  mereri;  quod  est  haereticum. 

.  Praeterea,  Augustinus  in  lib.  Retract.  (I,  cap.  xin, 
parum  ante  med. )  dicit  :  Cogenti  cupiditati  voluntas  resistere 
non  potest.  Sed  cupiditas  ad  peccatum  inducit.  Ergo  voluntas 
humana  sine  gratia  non  potest  peccatum  vitare. 

13.  Praeterea,  qui  habet  habitum,  necessario  secundum 
habitum  agit.  Sed  ille  qui  est  in  peccato,  habet  habitum  peccati. 

i  videtur  quod  non  possit  vitare  quin  peccet. 
.  Praeterea,  liberum  arbitrium,  secundum  Augustinuni 
(ut  refert  Hugo,  lib.  I  de  Sacram.,  part.  vi,  cap.  xvj,  est  quo 
bonum  eligitur  gratia  assistente  et  malum  gratia  desistente. 
Ergo  videtur  quod  ille  qui  caret  gratia,  per  liberum  arbitrium 
semper  eligat  malum. 

14.  Pra^terea,  quicumque  potest  non  peccare,  potest  vin- 
cere  mundura  :  nullusenim  aiitervincitmundumnisi  desistendo 
a  peccato.  Sed  nulluspotest  vincere  mundum  nisi  per  gratiam; 
quia.  ut  dicitur  I  Joan.  v,    i  :  Hcec  est  victoria  quce  vincit 

.  ftdes  nostra.  Ergo  aliquis  sine  gratia  non  potest 
peccatum  vitare. 

16.  Praeterea,  praeceptum  de  diligendo  Deum  est  affirma- 
tivum,  etita  obligat  ad  hoc  quod  observetur  pro  loco  et  tem- 
pore,  et  ita  quod,  si  non  observetur,  peccat  homo  mortaliter. 
Sed  pra5ceptum  caritatis  non  potest  aliquis  sine  gratia  observare : 
quia.  ut  dicitnr  Rom.,  v,  5,  caritas  diffusa  est  in  cordibus 
no>  Spiritum  sanctum,  qui  datus  est  nobis.  Ergo  sine 
gratia  homo  non  potest  facere  quin  peccet  mortaliter. 

17.  Praeterea,  secundum  Augustinum,  Enchir.,  cap.  lxxviii, 
in  pra>ccpto  de  misericordia  proximi  includitur  praeceptum  de 
misericordia  sui.  Sed  aliquis  peccaret  mortaliter,  nisi  misere- 
retur  proximo  in  necessitate  corporalis  mortis  existenti.  Ergo 
multo  fortius  peccat  mortaliter,  nisi  misereatur  sui  in  peccato 
existentis,  de  peccato  prpriitendo  ;  et  sic,  nisi  peccatum  per 
pcenitentiam  deleatur,  non  potest  homo  vitare  quin  peccet. 

a,  sicut  se  habet  dilectio  Dei  ad  virtutem,   ita 
contemptus  Dei  ad  peccatum.  Sed  necesse  est  omnem  vir- 

tuosum  diligere  Deum.  Ergo  necesse  est  omuem  peccatorem 
contemnere  Deum,  etita  peccare  ;  et  sic  idem  quod  prius. 

19.  Prseterea,  secundum  Philosophum  in  II  Ethic.  (cap.  i 
et  n),  ex  similibus  habitibus  similes  actus  procedunt.  Si  quis 
ergo  est  in  peccato,  necesse  est,  ut  videtur,  quod  habeat 
similes  actus  producere,  scilicet  actus  peccati. 

20.  Praeterea,  cum  forma  sit  principium  operationis  ;  qui 
caret  forma,  caretoperatione  propria  illius  formse.  Sed  declinare 
a  malo  est  operatio  justitise.  Cum  igitur  ille  qui  est  in  peccato, 
careat  justitia,  videtur  quod  non  possit  declinare  a  malo. 

21.  Praeterea,  Magister  dicit  in  II  Sentent.,  xxv  dist.,  quod 
post  peccatum  ante  reparationem  gratise  premitur  liberum 
arbitrium  a  concupiscentia  et  vincitur,  et  habet  infirmitatem 
in  malo  si  non  habet  gratiam  in  bono ;  et  ideo  potest  peccare 
damnabiliter ;  et  ita  sine  gratia  aliquis  non  potest  peccatum 
mortaie  vitare. 

22.  Sed  si  dicatur,  quod  non  potest  non  peccare,  idest  non 
habere  peccatum,  potest  tainen  non  peccare,  idest  non  uti 
peccato;  contra  est  quod  hoc  Pelagiani  concedebant,  et  tamen 
eorum  opinionem  quantum  ad  hoc  Augustinus  reprehendit  in 
lib.  de  Gratia  et  libero  arbitrio,  sic  dicens  :  Dicunt  enim  Pela- 
(jiani,  gratiam  Dei,  quce  data  est  per  fidem  Jesu  Christi,  quce 
nec  lex  neque  natura  est,  ad  hoc  tantum  valere  ut  peccata 
dimittantur,  non  ut  futura  vitentur,  vel  repugnantia  supe- 
rentur.  Sed  si  hoc  verum  esset ;  utique  in  oratione  dominica 
cum  dixissemus,  Dimitte  debita  nostra,  non  adderemus,  et  ne 
nos  inferas  in  tentationem.  Illud  enim  dicimus,  ut  peccata 
dimittcuitur ;  hoc  autem,  ut  caveantur,  sive  vincantur :  quod 
a  Patre  qui  est  in  coelis,  nulla  ratione  peteremus,  si  virtute 
voluntatis  humance  hoc  p)Ossemus  efficere.  Ergo  videtur  quod 
responsio  illa  nulla  sit. 

23.  Praeterea,  Augustinus  dicit  in  lib.  de  Natura  et  Gratia 
(cap.  xii,  inprincip.)  :  Prwvaricatorem  legis  digne  luxdeserit 
veritatis  ;  quia  desertus  utique  fit  ccecus ;  et  plus  necesse  est 
offendat,  et  cadendo  vexetur,  vexatusque  non  surgat.  Ergo 
peccator  destitutus  gratia  necesse  habet  peccare. 

1.  Sed  contra  est  quod  Hieronymus  dicit  ad  Damasum 
Papam  (alius  Auctor  in  expositione  fidei  ad  Damasum  Papam, 
circa  fin.)  :  Nos  dicimus,  hominem  semper  peccare  et  non 
peccare  posse,  ut  semper  nos  liberi  confiteamur  esse  arbitrii. 
Ergo  dicere,  quod  homo  in  statu  peccati  non  possit  vitare  pec- 
catum,  est  negare  arbitrii  libertatem ;  quod  est  haereticum. 

2.  Praeterea,  si  aliquis  defectus  sit  in  agente  aliquo,  in 
cujus  potestate  sit  vel  uti  illo.  vel  non  uti,  non  necesse  habet 
in  sua  actione  dehcere  ;  sicut  si  tibia  curva  posset  non  uti 
ambulando  sua  curvitate,  posset  non  claudicare.  Sed  liberum 
arbitrium  subjectum  peccato,  poccalo  uti  potest  et  non  uti,  eo 

quod  iiti  peccato  est  actus  liberi  arbitrii  quod  habet  dominium 
sui  actus.  Ergo,  quantumcumque  sit  in  peccato,  potest  non 
peccare. 

3.  Praeterea,  inPsal.  cxvm,  95,  dicitur  :  Me  expectaverunt 
peccatores,  ut  perderent  me,  Glossa  (interlin.),  meum  con- 
sensum.  Ergo  afiquis  non  deducitur  ad  peccandum  nisi  con- 
sentiendo.  Sed  consensus  est  in  potestate  liberi  arbitrii.  Ergo 
aliquis  potest  per  liberum  arbitrium  non  peccare. 

4.  Praeterea,  dsemon,  quia  non  potest  non  peccare,  dicitur 
irremediabiliter  peccasse.  Sed  homo  non  irremediabiliter 
peccavit,  ut  communiter  dicitur.  Ergo  potest  non  peccare. 

5.  Praeterea,  de  uno  extremo  non  transitur  in  alterum  nisi 
per  medium.  Sed  homo  ante  peccatum  habet  potentiam  non 
peccandi.  Ergo  non  immediate  post  peccatum  ducitur  ad  aliud 
extremum,  ut  scilicet  non  possit  non  peccare. 

6.  Praeterea,  liberum  arbitrium  peccatoris  peccare  potest. 
Sed  non  potest  nisi  eligendo ;  cum  eligere  sit  actus  liberi  ar- 
bitrii  :  sicut  nec  visus  aliquid  operaturnisividendo.  Sedelectio, 
cum  sit  desiderium  preeconsiliati,  secundum  Philosophum  in  III 
Ethic.  (cap.  ra,  circa  fin.),  sequitur  consilium,  quod  non  est 
nisi  eorum  quae  sunt  in  nobis,  ut  dicitur  ibidem.  Ergo  peccatum 
vitare  vel  facere,  est  in  potestatehominis  inpeccato  existentis. 

7.  Praeterea,  seeundum  Augustinum  (lib.  III  de  lib.  Arb., 
cap.  xvin,  et  I  Retractat.,  cap.  ix),  nullus  peccat  in  eo  quocl 
vitare  non  potest,  quia  jam  hoc  esset  necessarium.  Si  ergo 
aliquis  in  peccato  existens  peccatum  vitare  non  posset,  pec- 
catum  commitendo  non  peccat ;  quod  est  absurdum. 

8.  Praeterea,  liberum  arbitrium  est  aequaliter  a  coactione 
liberum  ante  peccatum,  et  post.  Sed  necessitas  peccandi  ad 
coactionem  pertinere  videtur;  eo  quod,  etiam  si  nolimus,  illa 
necessitas  nobis  inest.  Ergo  homo  post  peccatum  non  habet 
necessitatem  peccandi. 

9.  Praeterea,  omnis  necessitas,  vel  est  coactionis,  vel  na- 
turalis  inclinationis.  Sed  necessitas  peccandi  non  est  naturalis 
inclinationis,  quia  sic  natura  mala  esset,  quia  in  malum  incli- 
naret.  Ergo  si  peccatori  inesset  necessitas  ad  peccandum,  co- 
geretur  peccare. 

10.  Prseterea,  quod  est  necessarium,  non  est  voluntarium. 
Si  ergo  necessarium  sit  peccare  eum  qui  est  in  peccato,  pec- 
caturn  non  est  voluntarium ;  quod  est  falsum. 

11.  Praeterea,  si  peccator  necesse  habet  peccare,  hsec  ne- 
cessitas  ei  non  competit  nisi  ratione  peccati.  Potest  autem  de 
peccato  exire  :  alias  peccatoribus  non  praeciperetur,  Isai.,  lii, 
Recedite,  exlte  inde,  pollutum  nolite  tangere.  Ergo  potest 
peccator  non  peccare. 

Respondeodicendum^quodcircahancquaestionemcontrarise 
hsereses  insurrexerunt. 

qu.i:st.  disp.  —  T.  IV.  6 

Quidam  enim,  aestirnantes  naturam  mentis  humanae  ad 
modum  corporalium  naturarum,  opinati  sunt,  omne  illud  in 
quod  videbant  mentis  humanae  inclinationem  esse,  hominem 
exnecessitateoperari ;  etexhocincontrarioserroresinciderunt. 
Habet  enim  humana  mens  duas  contrarias  inclinationes.  Unam 
quidem  in  bonum,  ex  instinctu  rationis ;  quam  considerans 
Jovinianus,  dixit  hominem  non  posse  peccare.  Alia  inclinatio 
inest  humanse  menti  ex  inferioribus ;  et  praecipue  secundum 
quod  sunt  ex  originali  peccato  corruptae  ;  qua  scilicetinclinatur 
mens  ad  ea  eligenda  qu.se  sunt  secundum  carnalem  sensum 
delectabilia ;  et  hanc  inclinationem  considerantes  Manichaei, 
dixerunt  quod  homo  necessario  peccat,  nec  aliquo  modo  pec- 
catum  vitare  potest.  Et  sic  utrique,  licet  viis  contrariis,  in  idem 
inconveniens  inciderunt,  ut  liberum  arbitrium  denegarent ; 
non  enim  homo  eritliberi  arbitrii  si  vel  ad  bonum  vel  ad  malum 
necessitate  impellitur.  Quodesse  inconveniens,  et  experimento 
et  philosophorum  doctrinis  et  divinis  auctoritatibus  probatur, 
ut  aliquatenus  ex  supradictis  patet. 

Unde  e  contrario  surrexit  Pelagius,  qui  volens  liberum  ar- 
bitrimn  defendere,  gratiae  Dei  adversatus  est,  dicens,  absque 
Dei  gratia  hominem  peccatum  evitare.  Qui  quidem  error  mani- 
festissime  doctrinae  evangelicae  contradicit  :  unde  est  per 
Ecclesiam  condemnatus. 

Fides  autem  catholica  media  via  incedit ;  ita  libertatem 
arbitrii  salvans,  quod  necessitatem  gratiae  non  excludit. 

Ad  cujus  evidentiam  sciendum  est,  quod,  cum  liberum  ar- 
bitrium  sit  quaedam  potentia  constitutainfrarationem,  etsupra 
motivam  exequentem  ;  dupliciter  aliquid  extra  potestatem 
liberi  arbitrii  invenitur.  Uno  modo  ex  hoc  quod  excedit  effl- 
caciam  motivae  exequentis,  quae  ad  imperium  liberi  arbitrii 
operatur ;  sicut  volare  non  subest  libero  arbitrio  hominis,  quia 
excedit  vim  potentiae  motivae  in  homine.  Alio  modo  aliquid  est 
extra  potestatem  liberi  arbitrii,  quia  ad  ipsum  rationis  actus  non 
se  extendit.  Cum  enim  actus  liberi  arbitrii  sit  electio,  quae  con- 
silium,  idest  deliberationem  rationis,  sequitur ;  ad  illud  seliberum 
arbitrium  extendere  non  potest  quod  deliberationem  rationis 
subterfugit,  sicut  sunt  ea  quae  impraemeditate  occurrunt.  Primo 
igitur  modo  peccati  vitatio  vel  peccatum  potestatem  liberi 
arbitrii  non  excedit :  quia  quamvis  expletio  peccati  per  actum 
exteriorem  executione  virtutis  motivae  peragatur,  tamen  pec- 
catum  in  ipsa  voluntate  perficitur  ante  operis  executionem  per 
solum  consensum.  Unde  propter  defectum  virtutis  motivae  non 
impeditur  liberum  arbitrium  a  peccato  vel  ejus  vitatione ; 
quamvis  interdum  impediatur  ab  executione ;  sicut  cum  quis 
vult  occidere  vel  fornicari  vel  furari,  nec  tamen  potest.  Sed 
secundo  modo  peccatum  vel  ejus  vitatio  potest  excedere 
liberi  arbitrii  potestatem,  eo   scilicet  quod  aliquod  peccatum 

subito  et  quasi  repente  occurrit,  et  sic  electionem  liberi  arbitrii 
subterfugit,  quamvis  liberum  arbitrium  hoc  possit  facere  vel 
vitare,  si  adhoc  suam  attentionem  vel  conatum  dirigeret. 

Dupliciter  autem  aliquid  in  nobis  quasi  repentine  accidit. 
Uno  modo  ex  impetu  passionis  :  motus  enim  irae  et  concupis- 
cenliaj  interdum  deliberationem  rationis  praavenit.  Qui  quidem 
motus  in  illicitum  tendens  ex  corruptione  naturae,  peccatum 
veniale  est  :  et  ideo  post  statum  naturae  corruptae  non  est  in 
potestate  liberi  arbitrii  omnia  hujusmodi  peccata  vitare,  quia 
ejus  actum  effugiunt ;  quamvis  possit  impedire  aliquem  istorum 
motuum,  si  contra  conetur.  Non  est  autem  possibile  ut  homo 
continue  contra  conetur  ad  hujusmodi  motus  vitandos,  propter 
varias  humanaa  mentis  occupationes  et  quietem  necessarium. 
Quod  quidem  contingit  ex  hoc  quod  inferiores  vires  non  sunt 
totaliter  rationi  subjectae,  sicut  erant  in  statu  innocentiae, 
([uando  homini  hujusmodi  peccata  omnia  et  singula  per 
liberum  arbitrium  vitare  facillimum  erat,  eo  quod  nullus 
motus  in  inferioribus  viribus  insurgere  poterat  nisi  secundum 
dictamen  rationis.  Ad  hanc  autem  rectitudinem  homo  in  prae- 
senti  per  gratiam  non  reducitur,  communiter  loquendo  ;  sed 
hanc  rectitudinem  expectamus  in  statu  gloriae.  Et  ideo  in  hoc 
statu  miseriae,  post.  reparationem  gratiae,  homo  nonpotestomnia 
peccata  venialia  vitare  ;  cum  tamen  hoc  in  nullo  libertati  arbitrii 
praejudicet.  Alio  modo  contingit  aliquidin  nobis  quasirepente  ex 
inclinationehabitus  :  ut  enimPhilosophusdicitinlllEth.  (cap.  vm 
circa  fin.),  forUoris  est  m  repenUnis  timoribus  impavidum 
et  imperturbatum  esse,  quam,  ia  prazmanifeslis.  Ab  habitu 
enim  est  magis  operatio,  quanlo  minus  est  ex  praemeditatione ; 
praemanifesta  enim,  idest  preecognita,  aliquis  praeeliget  ex 
ratione  et  cogitatione  sine  habitu ;  sed  repentina  sunt  se- 
cundum  habitum.  Nec  hoc  est  intelligendum  quod  operatio 
secundum  habitum  virtutis  possit  esse  omnino  absque  delibe- 
ratione  ;  cum  virtus  sit  habitus  electivus  ;  sed  quia  habenti 
habitum  jam  est  in  ejus  electione  finis  determinatus  :  unde 
quandocumque  aliquid  occurrit  ut  conveniens  illi  fini,  statim 
eligitur,  nisi  ex  aliqua  attentiori  et  majori  deliberatione  im- 
pediatur.  Homo  autem  qui  est  in  peccato  mortali,  habitualiter 
peccato  inhaeret.  Quamvis  enim  non  semper  habeat  habitum 
vitii,  quia  ex  uno  actuluxuriae  habitus  non  generatur  ;  voluntas 
tamen  peccantis  derelicto  incommutabili  bono,  bono  commu- 
tabili  quasi  fini  adhaesit,  et  hujusmodi  adhaesionis  vis  et 
inclinatio  m  ea  manet  quousque  iterato  bono  incommutabili 
quasi  fini  inhaereat.  Et  ideo  quando  homini  sic  disposito 
occurit  aliquid  faciendum  quod  pra^cedenti  electioni  conveniat, 
repente  fertur  in  illud  per  electionem,  nisi  multa  deliberatione 
se  ipsum  cohibeat.  Nec  tamen  per  hoc  quod  sic  repente  illud 
eligit,  a  peccato  mortali  excusatur,  quod  aliqua  deliberatione 

indiget  :  quia  deliberatio  illa  sufficit  ad  peccatum  mortale, 
qua  perpenditur  id  quod  eligitur  esse  peccatum  mortale  et 
contra  Deum.  Ista  autem  deliberatio  non  sufficit  ad  retra- 
hendum  eum  qui  est  in  peccato  mortali  :  non  enim  retrahitur 
aliquis  ab  aliquo  agendo  in  quod  inclinatur,  nisi  inquantum 
illud  sibi  proponitur  ut  malum ;  ille  autem  qui  jam  bonum 
incommutabile  repudiavit  pro  commutabili  bono,  non  jam 
existimat  ut  malum,  a  bono  incommutabili  averti,  in  quo  ratio 
peccati  mortalis  perficitur  :  unde  non  retrahitur  a  peccando 
per  hoc  ipsum  quod  advertit  aliquid  esse  peccatum  mortale  ; 
sed  oportet  ulterius  in  considerando  procedere  quousque  per- 
veniatur  ad  aliquid  quod  non  possit  non  existimare  malum, 
sicut  est  miseria,  vel  aliquid  hujusmodi.  Unde  antequam  tanta 
deliberatio  fiat  quanta  requiritur  in  homine  sic  disposito  ad 
vitandum  peccatum  mortale  praecedit  consensus  in  peccatum 
mortale.  Et  ideo  supposita  adhaesione  liberi  arbitrii  ad  pec- 
catum  mortale,  sive  ad  finem  indebitum,  non  est  in  potestate 
ejus  quod  vitet  omnia  peccata  mortalia,  quamvis  unumquodque 
possit  vitare,  si  contra  nitatur  :  quia  etsi  hoc  vel  illud  vitaverit 
adhibendo  tantam  deliberationem  quanta  requiritur ;  non 
tamen  potestfacerequin  aliquando  ante  tantam  deliberationem 
praeveniat  consensns  in  peccatum  mortale  :  cum  impossibile 
sit  hominem  semper  vel  diu  in  tanta  vigilantia  esse,  quanta 
ad  hoc  requiritur,  propter  multa  in  quibus  mens  hominis 
occupatur.  Ab  hac  autem  dispositione  non  removetur  nisi 
per  gratiam,  per  quam  solam  efficitur  ut  mens  humana  bono 
incommutabili  per  caritatem  tamquam  fini  adhaereat. 

Patet  ergo  ex  dictis,  quod  nec  liberum  arbitrium  tollimus, 
cum  dicimus,  quodlibetpeccatum  singulariter  liberum  arbitrium 
posse  vitare  vel  facere  :  nec  iterum  tollimus  necessitatem 
gratiae,  cum  dicimus,  hominem  non  posse  vitare  omnia  peccata 
venialia,  quamvis  possit  singulavitare,  etiam  habentem  gratiam, 
antequam  gratia  perficiatur  in  statu  gloriae ;  et  hoc  propter 
fomitis  corruptionem.  Et  cum  dicamus,  hominem  in  peccato 
mortali  existentem  gratia  destitutum  omnia  peccata  mortalia 
non  posse  vitare,  nisi  gratia  superveniat,  quamvis  singula 
possit  vitare,  et  hoc  propter  adhaesionem  voluntatis  habitualem 
ad  finem  inordinatum  (quae  duo  Augustinus  (lib.  de  perfect. 
Justitiae,  non  procul  a  princ.)  comparat  curvitati  tibiae,  ex 
qua  sequitur  necessitas  claudicandi) ,  sic  verificantur  Do- 
ctorum  sententiae,  quae  circa  hoc  variae  videntur.  Quorum 
quidam  dicunt,  hominem  absque  habituali  gratia  gratum 
faciente  posse  peccatum  mortale  vitare,  quamvis  non  sine 
divino  auxilio,  quod  hominem  sua  providentia  ad  bona  agenda 
et  mala  vitanda  gubernat :  hoc  enim  verum  est,  cum  contra 
peccatum  conari  voluerit,  ex  quo  contingit  ut  possint  singula 
vitari.  Alii  vero  dicunt,   quod  non  potest  homo  sine  gratia 

diu  stare  quin  peccet  mortaliter  :  quod  quideru  veruni  est 
quantum  ad  hoc  quod  non  diu  contingit  hominem  esse  habi- 
tualiter  dispositum  ad  peccandum  quin  occurrat  sibi  repente 
aliquod  operandum,  in  quo  ex  inclinatione  mali  habitus  labitur 
in  consensum  peccati  mortalis,  cum  non  sit  possibile  hominem 
diu  esse  vigilem  ad  hoc  quod  sufficientem  sollicitudinem 
adhibeat  ad  vitandum  peccatum  mortale. 

Quia  ergo  utraeque  rationes  verum  concludunt  aliquo 
modo,  et  aliquo  modo  falsum  ;  ad  utrasque  respondendum  est. 

Ad  primum  ergo  dicendum  est,  quod  verbuin  illud  Apostoli 
secunduia  diversas  expositiones  potest  intelligi  et  de  peccato 
mortali,  et  de  malo  peccati  mortalis,  secundum  quod  loquitur 
ex  persona  hominis  peccatoris  ;  vel  de  malo  peccati  venialis 
quantum  ad  primos  molus,  secundum  quod  loquitur  in  persona 
sua,  vel  aliorum  justorum  :  et  utroque  modo  intelligendum 
est,  quod  ciim  voluntas  naturalis  sit  ad  vitationem  omnis  mali, 
non  potest  homo  peccator  facere  sine  gratia  ut  vitet  omnia 
peceata  mortalia,  quamvis  possit  vitare  singula ;  et  sic  non 
pot  le  gratia  voluntatem  naturalem  implere ;  et  similiter 

est  de  justo,  respectu  peccatorum  venialium. 

Ad  secundum  dicendum,  quod  non  est  possibile  aliquem 
adultum  esse  in  solo  peccato  originali  absque  gratia  ;  quia 
statim  cum  usum  liberi  arbitrii  acceperit,  si  se  ad  gratiam 
praeparaverit,  gratiam  habebit ;  alias  ipsa  negligentia  ei  im- 
putabitur  ad  peccatum  mortale.  Ratio  etiam  prsedicta  videtur 
supponere  inconveniens  ad  quod  ducit.  Si  enim  possibile  est 
aliquem  adultum  in  solo  peccato  originali  esse  ;  si  in  ipso 
instanti  contingat  eum  mori,  erit  medius  inter  beatos  et  eos 
qui  pcena  sensibili  puniuntur  ;  ad  quod  inconveniens  praedicta 
ratio  ducit.  Ut  tamen  in  hoc  vis  non  fiat,  sciendum  est,  quod 
in  peccato  originali  est  habitualis  aversio  a  bono  incommu- 
tabili,  cum  habens  peccatum  originale  non  habeat  cor  Deo 
conjunctum  per  caritatem  :  et  sic  quantum  ad  habitualem 
aversionem  eadem  ratio  est  de  existente  in  peccato  originali 
et  mortali,  licet  in  mortali  peccato  super  hoc  sit  habitualis  con- 
versio  ad  indebitum  flnem.  Et  propterea  non  sequitur  quod  si 
aliquis  evadat  damnationem  ex  libero  arbitrio,  propter  hoc  ex 
viribus  liberi  arbitriipossit  gloriam  acquirere  :  hoc  enimmajus 
est,  ut  patetinstantia  de  homine  in  statu  innocentiaa. 

Ad  tertium  dicendum,  quod  liomo  sine  gratia  peccato 
vincitur,  ut  contra  legem  agat ;  quia  si  hoc  vel  illud  peccatum 
vitare  possit  in  contrarium  conando,  non  tamen  potest  vitare 
omnia,  ratione  jam  dicta. 

Ad  quartum  dicendum,  quod  exemplum  Augustini  de 
curvitate,  quantum  ad  aliquid  non  est  simile ;  quia  scilicet 
non  est  in  potestate  tibiae  ut  utatur  curvitate  vel  non  utatur, 
ideo  oportet  omnem  motum  tibiae  curvae  claudicationem  esse  ; 

liberum  autem  arbitrium  potest  uti  vel'  non  uti  sua  curvitate  : 
et  ideo  non  oportet  quod  in  quolibet  actu  suo  peccet,  sed 
potest  quandoque  vitare  peccatum.  Est  autem  simile  quantum 
ad  hoc  quod  non  est  possibile  omnia  vitare,  sicut  dictum  est. 

Ad  quintum  dicendum,  quod  quamvis  peccatum  per  poeni- 
tentiam  non  deletum  trahat  ad  aliud  inclinando,  tamen  non 
est  necessarium  quod  liberum  arbitrium  semper  huic  incli- 
nationi  obediat ;  sed  potest  in  aliquo  uno  actu  contra  eam  niti. 

Ad  sextum  dicendum,  quod  timor  et  ira,  secundum  quod 
sunt  passiones,  non  sunt  peccata  mortalia,  sed  venialia  :  sunt 
enim  primi  motus. 

Ad  septimum  dicendum,  quod  peccata  dicuntur  necessaria, 
inquantum  non  possunt  vitari  omnia,  quamvis  possint  vitari 
singula. 

Ad  ogtavum  dicendum,  quod  cum  caro  concupiscit  adversus 
spiritum,  est  vitium,  sed  venialis  peccati. 

Ad  nonum  dicendum,  quod  necessitatem  moriendi  conco- 
mitatur  necessitas  peccandi  vel  venialiter  vel  mortaliter,  nisi 
in  personnis  privilegiatis,  scilicet  Christo  et  Beata  Virgine ; 
non  autem  necessitas  peccandi  mortaliter,  ut  patet  in  haben- 
tibus  gratiam. 

Ad  degimum  repondetur  sicut  ad  septimum. 

Ad  undegimum  dicendum,  quod  corona  datur  ei  qui  totaliter 
vincit  mundum  et  peccatum.  Qui  autem  unum  peccatum  vitat, 
in  alio  perseverans,  cum  sit  servus,  non  est  victor  nisi  se- 
cundum  quid,  unde  non  meretur  coronam. 

Ad  duodecimum  dicendum,  quod  cupiditas  non  potest 
intelligi  esse  cogens  absolute  liberum  arbitrium,  quia  semper 
est  liberum  a  coactione ;  sed  dicitur  cogens  propter  vehe- 
mentiam  inclinationis ,  cui  tamen  potest  resisti,  licet  cum 
difficultate. 

Ad  degimumtertium  dicendum,  quod  liberum  arbitrium 
potest  uti  habitu  vel  non  uti.  Unde  non  oportet  quod  semper 
aliquis  agat  secundum  habitum ;  sed  potest  aliquando  contra 
habitum  agere,  licet  cum  difficultate.  Non  tamen  manente 
habitu  potest  contingere  quod  diu  maneat,  nihil  secundum 
habitum  agens. 

Ad  degimumquartum  dicendum,  quod  gratia  desistente, 
liberum  arbitrium  per  se  potest  malum  eligere  ;  non  tamen 
necesse  est  quod  absque  gratia  gratum  faciente  semper  malum 
eligat. 

Ad  degimumquintum  dicendum,  quod  non  sequitur  quod 
aliquis  vitando  peccatum  vincat  mundum ,  nisi  omnino  sit 
immunis  a  peccato,  ut  dictum  est  (ad  argum.  n). 

Ad  degimumsextum  dicendum,  quod  praeceptum  dupliciter 
observatur.  Uno  modo ,  sic  quod  observatum  est  meritum 
gloriae  ;  et  sic  nullus  potest  sine  gratia  praedictum  praeceptum 

nec  alia  observare.  Alio  moclo  sic  quod  observatum  facit  vitare 
poenam  ;  et  sic  sine  gratia  gratum  faciente  observari  potest. 
Primo  modo  observatur  quando  substantia  actus  impletur  cum 
modo  convenienti,  quem  caritas  ponit ;  et  sic  etiam  prseceptum 
prsedictum  de  dilectione  non  tam  est  praeceptum,  quam  flnis 
praecepti  et  forma  aliorum  praeceptorum.  Secundo  modo  ob- 
servatur,  sola  substantia  actus  adimpleta  ;  quod  contingit 
oninino  in  eo  qui  non  habet  habitum  caritatis  :  potest  enim  et 
injustus  justa  agere,  secundum  Philosophum  in  II  Ethic. 
(cap.  iv). 

Ai>  im.cimumseptimum  dicendum,  quod  ratio  illa  non  est 
ad  propositum.  Dato  enim  quod  aliquis  non  miserendo  sibi 
in  hoc  quod  praeparet  se  ad  pcenitentiam,  novum  peccatum 
committit,  tamen  potest  hoc  peccatum  vitare,  cum  possit  se 
praeparare.  Xec  tamen  oportet  quod  peccator  quandocumque 
sui  non  miseretur  poenitendo,  novum  peccatum  committat; 
sed  tunc  soljum  quando  acl  hoc  ex  aliqua  speciali  causa  tenetur. 

Ad  decimumoctavum  dicendum,  quod  virtuosus  potest  non 
diligere  Deum  actualiter,  sed  contrarium  agere,  ut  patet  cum 
peccat. 

Ad  DECiMUM^TONUMdicendum,  quod  quamvishabitus  semper 
reddant  similes  actus,  tamen  habens  habitum  potest  exire  in 
actum  contrarium  habitui  :  quia  non  est  necesse  eum  semper 
uti  habitu. 

Ad  vigesimum  dicendum,  quod  carens  justitia  potest 
facere  actum  justitiae  imperfectum,  qui  est  justa  agere  ;  et  hoc 
propter  principia  naturalis  juris  rationi  inclita  ;  non  autem 
potest  facere  actum  justitiae  perfectum,  qui  est  facere  justa 
juste  ;  et  sic  aliquis  injustus  potest  interdum  declinare  a  malo. 

Ad  vigesimumprimum  clicendum,  quod  verbum  Magistri  non 
est  intelligendum  sic  quod  necesse  sit  hominem  existentem 
in  peccato  mortali  cuilibet  tentationi  succumbere  ;  sed  quia, 
nisi  per  gratiam  a  peccato  liberetur,  in  aliquod  peccatum 
mortale  quandoque  incidet. 

Ad  vigbsimumsecundum  dicendum,  quod  ideo  necesse 
habemus  in  oratione  dominica  petere  non  solum  ut  peccata 
pnvterita  nobis  dimittantur,  sed  ut  a  futuris  liberemur ;  quia 
nisi  homo  per  gratiam  liberetur,  necesse  habet  quandoque 
incidere  in  peccatum  per  modum  prsedictum  :  quamvis  hoc 
vel  illud  contra  nitendo  vitare  possit. 

Ad    vici.siMrMTERTiuM  dicendum,   quod   desertus   a   luce 

ttiae  necesse  est  ut  aliquando  cadat ;  non  tamen  necesse  est 
ut  in  qualibet  tentatione  succumbat. 

Ai>  i-rimum  vero  quod  in  contrarium  objicitur,  dicendum, 
quod  libertati  arbitrii  praejudicaret,  si  peccatum  vitare  non 
posset  in  contrarium  conando  :  non  autem  prsejudicat  libertati 
arbitrii,  sihochomo  facere  non  potest,  ut  sit  in  continua  sollici- 


168  DE   VERITATE.    QIL2EST.    XXIV,   ART.    XII. 

tudine  resistendi  peccato  :  homine  autem  circahoc  non  sollicito, 
pertrahit  eum  habitualis  inclinatio  in  id  quod  est  habitui 
conveniens. 

Ad  sbgundum  dicendum,  quod  liberum  arbitrium,  propter 
hoc  quod  habet  dominium  sui  actus,  potest  quandoque  ad  hoc 
curam  apponere,  et  non  uti  proprio  defectu.  Sed  quia  impos- 
sibile  est  eum  semper  curam  apponere,  aliquando  sequitur  ut 
in  actu  deficiat. 

Ad  tertium  dicendum,  quod  sine  consensu  liberi  arbitrii 
peccatum  non  agitur  :  sed  consensus  sequitur  (1)  habitualem 
inclinationem,  nisi  multa  deliberatione  praehabita,  ut  dictum 
est. 

Ad  quartum  dicendum,  quod  homo  dicitur  remediabiliter 
cecidisse,  quia  potest  auxilio  gratise  remedium  habere,  quamvis 
ad  hoc  potestas  liberi  arbitrii  non  sufficiat. 

Ad  quintum  dicendum,  quod  non  posse  peccare  et  non 
posse  non  peccare,  sunt  contraria  ;  posse  vero  peccare  et  non 
peccare  est  medium  inter  ea.  Unde  ratio  supponit  falsum. 

Ad  sextum  dicendum,  quod  eligere  et  consiliari  non  est 
nisi  eorum  quae  sunt  in  nobis.  Sed,  sicut  dicitur  in  III  Ethic. 
(cap.  iii  a  med.),  ea  quae  per  amicos  facimus,  aliqualiter 
per  nos  facimus  :  et  ideo  liberum  arbitrium  potest  habere 
electionem  et  consilium  non  solum  de  illis  ad  quse  sufficit 
propria  potestas,  sed  de  illis  ad  quae  indiget  divino  auxilio. 

Ad  septimum  dicendum,  quod  aliquis  existens  in  peccato 
mortali  potest  vitare  omnia  peccata  mortalia  auxilio  gratiae  : 
potest  etiam  ex  naturali  virtute  singula  vitare,  quamvis  non 
omnia  :  et  ideo  non  sequitur  quod  peccatum  committendo  non 
peccet. 

Ad  octavum  dicendum,  quod  necessitas  peccandi  coactionem 
liberi  arbitrii  non  ponit.  Quamvis  enim  homo  per  se  ipsum  ex 
illa  necessitate  se  non  possit  eximere  ;  potest  tamen  resistere 
aliqualiter  ei  cujus  necessitas  dicitur,  inquantum  potest  singula 
vitare,  licet  non  omnia. 

Ad  nokom  dicendum,  quod  peccatum  effectum  est  quasi 
naturale  peccatori :  habitus  enim  sicut  quaedamnatura  operatur 
in  habente  :  unde  necessitas  quae  ex  habitu  est,  reducitur  ad 
naturalem  inclinationem. 

Ad  decimum  dicendum,  quod  secundum  Augustinum  (V  de 
Givit.  Dei,  cap.  x)  aliquid  potest  esse  necessarium,  et  tamen 
voluntarium.  Necessario  enim  voluntas  miseriam  abhorret ;  et 
hoc  propter  naturalem  inclinationem,  cui  assimilatur  inclinatio 
habitus. 

Ad  undecimum  dicendum,  quod  homo  existens  in  peccato 
nullo  modo  potest  se  a  peccato  eximere  quod  jam  commisit, 
nisi  auxilio  gratiae  :  quia  non  eximitur  a   peccato,   quod  in 

(1)  Al.  non  sequitur. 

aversione  perficitur,  nisimensejusDeo  adhaereatpercaritatem, 
quae  non  ex  libero  arbitrio,  sed  in  cordibus  Sanctorum  per 
Spiritum  sanctum  diffunditur,  ut  dicitur  Rom.,  v. 

ARTICULUS  XIII.  —  Utrum  quis  in  nralia  existens,  possit  mortale 
peccatum  vitare.  —  (I  part.,  qua^st.  cix,  art.  9.) 

Tertiodecimo  quaeritur,  utrum  aliquis  in  gratia  existens 
possit  peccatum  mortale  vitare  ;  et  videtur  quod  non.  Nullus 
enim  necessario  habet  petere  a  Deo  illud  quod  per  se  ipsum 
potest.  Sed  aliquis,  quantumcumque  habeat  gratiam,  necesse 
habet  petere  a  Deo  ut  a  futuris  peccatis  liberetur  ;  unde 
II  Gorinth.,  ult.,  7,  Apostolus  dicit,  fidelibus  et  sanctis 
loquens  :  Oramus  autem  Deum  ut  nihil  mali  faciatis.  Ergo 
gratiain  habentes  non  possunt  peccatum  vitare. 

2.  Pra?terea,  gratiam  habentes  necesse  habent  orationem 
dominicam  dicere.  Sed  in  ea  petitur  ut  homo  absque  peccato 
perseveret,  secundum  expositionem  Gypriani,  ut  Augustinus 
narrat  in  lib.  de  Perseverantia  (cap.  xx,  a  med.).  Ergo  habens 
gratiam  non  potest  per  se  peccatum  mortale  vitare. 

3.  Praeterea,  perseverantia  donum  est  Spiritus  sancti. 
Dona  autem  Spiritus  sancti  habere  non  est  in  potestate  gratiam 
habentis.  Cum  ergo  ad  perseverantiam  pertineat  abstinere  a 
peccato  mortali  usque  ad  finem  vitae,  videtur  quod  habens 
gratiam  non  possit  peccatum  mortale  vitare. 

i.  Praeterea,  sicut  se  habet  nihilum  ad  esse  naturae,  ita 
se  habet  defectus  peccati  acl  esse  gratiae.  Sed  creatura  quae 
consecuta  est  esse  naturaa  a  Deo,  non  potest  se  ipsam  con- 
servare  in  esse  naturse  quin  in  nihilum  decidat,  nisi  manu 
conditoris  conservetur.  Ergo  aliquis  qui  est  consecutus  gra- 
tiam,  non  potest  per  se  ipsum  facere  quin  in  peccatum  mortale 
incidat. 

Sed  contra  est  quod  dicitur  II  Corinth.,  xn,  9  :  Sufficit 
tibi  gratia  mea.  Non  autem  sufficit,  si  per  eam  peccatum 
mortale  vitari  non  possit.  Ergo  per  gratiam  homo  peccatum 
mortale  vitare  potest. 

Pra^terea,  hoc  videtur  ex  verbis  Magistri  in  II  Sent.,  xxv 
dist.,  ubi  sic  dicit  :  Post  reparationem  homo  ante  confirma- 
Honem  premitur  concupiscentia,  sed  non  vincitur  :  et  habet 
qv  infirmitatem  in  malo,  sed  gratiam    in  bono  ;   ut 

possit  peccare  propter  Ubertatem  et  inftrmitatem,  et  possit 
7ion  peccare  ad  mortem,  propter  libertatem  et  gratiam 
ddjuvanti 

Respondeo  dicendum,  quod  aliud  est  dicere,  posse  absti- 
nere  a  peccato,  et  posse  perseverare  usque  ad  flnem  vitae 
in  abstinentia  a  peccato.  Gum  enim  dicitur  aliquis  posse 
abstinere  a  peccato,  potentia  fertur  super  negationem  tantum, 
ut  scilicet  aliquis  possit  non  peccare  :  et  hoc  potest  quilibet 

in  gratia  existens,  loquendo  cle  peccato  mortali :  quia  habenti 
gratiarn  non  inest  aliqua  habitualis  inclinatio  in  peccatum  ; 
quin  potius  inest  ei  habitualis  inclinatio  ad  vitandum  peccatum. 
Et  ideo,  quando  occurrit  ei  aliquid  sub  ratione  peccati  mortalis, 
ex  habituali  inclinatione  dissentit  ab  illo,  nisi  in  contrarium 
nitatur,  concupiscentias  sequendo  :  quas  tamen  non  necesse 
habet  sequi ;  etsi  non  possit  vitare  quando  aliquis  motus  con- 
cupiscentiae  insurgit  proeveniens  totaliter  actum  liberi  arbitrii. 
Sic  ergo,  quia  non  potest  facere  quin  aliquis  motus  concupis- 
centise  totaliter  actum  liberi  arbitrii  praeveniat,  non  potest 
omnia  peccata  venialia  vitare.  Quia  vero  nullus  motus  liberi 
arbitrii  in  eo  prseced.it  plenam  deliberationem  pertrahens  ad 
peccatum,  quasi  inclinatione  habitus  ;  ideo  potest  omnia 
peccata  mortalia  vitare.  Sed  cum  dicitur  :  Iste  potest  perseve- 
rare  usque  ad  finem  vitae  in  abstinentia  peccati,  potentia  fertur 
ad  aliquid  affirmativum  ;  ut  scilicet  aliquis  ponat  se  in  tali  statu 
quod  peccatum  in  eo  esse  non  possit  :  aliter  enim  homo 
per  actum  liberi  arbitrii  non  posset  se  facere  perseverare, 
nisi  se  impeccabilem  faceret.  Hoc  autem  non  cadit  sub  po- 
testate  liberi  arbitrii ;  quia  virtus  motiva  exequens  ad  hoc  non 
se  extendit.  Et  ideo  homo  causa  perseverantiae  sibi  esse 
non  potest,  sed  necesse  habet  perseverantiam  a  Deo  petere. 

Ar>  primum  ergo  dicendum,  quod  Apostolus  secundum  hoc 
orabat  ut  nihil  mali  facerent,  inquantum  ad  perseverandum  in 
abstinentia  mali  sufficere  non  possent  nisi  divino  auxilio 
assistente. 

Et  similiter  dicendum  ad  secundum. 

Ad  tertium  dicendum,  quod  perseverantia  dupliciter  dicitur. 
Quandoque  enim  est  specialis  virtus ;  et  sic  estquidam  habitus, 
cujus  actus  est  habere  propositum  firmiter  operandi  :  et  sic 
perseverantiam  habet  omnis  habens  gratiam,  quamvis  non  sit 
usque  in  finem  perseveraturus.  Alio  modo  accipitur  perseve- 
rantia  prout  est  circumstantia  quaedam  virtutis  designans 
permanentiam  virtutis  usque  in  finem  vitae ;  et  sic  perseverantia 
non  est  in  potestate  habentis  gratiam. 

Ad  quartum  dicendum,  quod  sicut  cum  loquimur  de  natura, 
non  excludimus  ea  per  quae  natura  conservatur  in  esse  :  ita 
cum  loquimus  de  gratia,  non  excludimus  divinam  operationem 
conservantem  gratiam  in  esse;  sine  qua  nec  in  esse  naturae 
nec  in  esse  gratiae  aliquis  persistere  valet. 

ARTICULUS  XIV.  —  Utrum  liberum  arbitrium  possit  in  bonum 

sine  gratia.  (Ibidem.) 

Quartodecimo  quaeritur,  utrum  liberum  arbitrium  possit  in 
bonum  sine  gratia;  et  videtur  quod  sic.  Quia  preceptum  non 
datur  de  impossibili  :  unde  Hieronymus  (alius  Auctor,  in 
expositione  fidei  ad  Damasum  Papam,  non  procul  a  fin.),  dicit  : 

Maledictus  qui  dicit ,  Deum  homini  aliquid  impossibile 
proecepisse.  Sed  hoinini  praecipitur  ut  bonum  faciat.  Ergo 
homo  potest  per  liberum  arbitrium  bonum  facere. 

2.  Praeterea,  nullus  debet  corripi  si  non  faciat  quod  facere 
non  potest.  Sed  homo  juste  corripitur  si  omittat  facere  bonum. 
Ergo  per  liborum  arbitrium  liomo  bonum  facere  potest. 

3.  Praeterea,  homo  per  liberum  arbitrium  aliquo  modo 
peccatum  vitare  potest,  ad  minus  quantuin  ad  unum  singularem 
actum.  Sed  vitare  peccatum  est  aliquod  bonum.  Ergo  homo 
per  liberum  arbitrium  potest  aliquod  bonurn  facere. 

4.  Pnvterca,  unaquaeque  res  magis  potest  in  id  quod  est 
sibi  naturale,  quam  in  id  quod  est  sibi  contra  naturam.  Sed 
liberum  arbitrium  naturaliter  ordinatur  in  bonum;  peccatum 
autcm  est  ei  contra  naturam.  Ergo  magis  potest  in  bonum 
quam  in  malum.  Sed  potest  in  malum  per  se  ipsum.  Ergo 
multo  magis  in  bonum. 

5.  Praeterea,  creatura  in  se  Creatoris  similitudinem  retinet 
ratione  vestigii,  et  multo  magis  ratione  imaginis.  Sed  Creator 
potest  per  se  ipsum  bonum  facere.  Ergo  et  creatura;  et 
praecipue  liberum  arbitrium,  quod  est  ad  imaginem. 

6.  Praeterea,  secundum  Philosophum  in  II  Eth.  (prior. 
cap.),  per  eadem  corrumpitur  virtus  et  generatur.  Sed  per 
liberum  arbitrium  potest  virtus  corrumpi;  quia  peccatum 
mortale,  quod  homo  potest  per  liberum  arbitrium  facere, 
virtutem  corrumpit.  Ergo  per  liberum  arbitrium  homo  potest 
in  generationem  boni,  quod  est  virtus. 

7.  Pneterea,  I  Joan.,  v,  3,  dicitur  :  Mandata  ejus  gravia 
non  sunt.  Sed  illud  quod  non  est  grave,  potest  homo  ex 
libero  arbitrio  facere.  Ergo  homo  potest  ex  libero  arbitrio 
mandata  implere;  quod  maxime  bonum  est. 

8.  Praeterea,  liberum  arbitrium,  secundum  Anselmum  in 
libro  de  libero  Arbitrio  (de  concordia  Gratise  et  lib.  Arbit., 
cap.  i,  a  med.),  est  potestas  servandi  rectitudinem  voluntatis  : 
quce  7io/i  servatur  nisi  bcnc  faciendo.  Ergo  per  liberum 
arbitrtum  potest  aliquis  bonum  facere. 

9.  Praeterea,  gratia  est  fortior  quam  peccatum.  Sed  gratia 
non  ita  ligat  liberum  arbitrium  quin  homo  possit  facere 
peccaturn.  Krgo  nec  peccatum  ita  ligat  liberum  arbitrium  quin 
homo  existens  in  peccato  absque  gratia  possit  facere  bonum. 

1.  Sed  contra  est  quod  dicitur  Roman.,  vn,  18  :  Velle 
adjacct  mihi;  perficere  autem  bonum  non  invenio.  Ergo 
homo  per  liberum  arbitrium  non  potest  facere  bonum. 

2.  Praeterea,  homo  non  potest  facere  bonum  nisi  vel  actu 
interioii  ve\  exteriori.  Sedad  neutrumsufiicitliberurnarbitrium; 
quia,  ut  dicitur  Rom.,  ix,  18,  non  est  volentis,  scilicet  velle 
(quod  pertinet  ad  interiorem  actum),  nec  currentis,  scilicet 
currere  (quod  pertinet  ad  exteriorem),  sed  misereniisDei.  Ergo 

liberum  arbitrium  sine  gratia  nullo  modo  potest  facere  bonum. 

3.  Prseterea,  Rom.,  vn,  super  illud  :  Quod  ooHmalum,  illud 
facio,  dicit  Glossa  (super  illud  :  Quod  operor  non  intelligo)  : 
Naturaliter  quidem  homo  vidt  bonum;  sed  voluntas  Hoc 
semper  caret  effectu,  si  sine  gratia  Dei  suum  velle  addiderit. 
Ergo  sine  gratia  homo  non  potest  efficere  bonum. 

4.  Praeterea  cogitatio  boni  operationem  boni  prsecedit,  ut 
patet  ex  Philosopho  in  II  Ethic.  (I,  cap.  viii,  non  remote  a  fine). 
Sed  homo  non  potest  cogitare  bonum  per  se  ipsum;  quia 
dicitur  II  Corinth.,  ni,  5  :  Nonquod  sufficientes  simus  cogitare 
aliquid  a  nobis  quasi  ex  nobis.  Ergo  non  potest  homo  per  se 
ipsum  bonum  operari. 

Respondeo  dicendum,  quod  nulla  res  agit  ultra  suam 
speciejn ;  sed  secundum  exigentiam  suae  speciei  unaquseque 
res  agere  potest,  cum  nulla  res  propria  actione  destituatur. 

Est  autem  duplex  bonum;  quoddam  quod  est  humanae 
naturae  proportionatum ;  quoddam  vero  quod  excedit  humanae 
naturse  facultatem.  Et  hsec  duo  bona,  si  de  actibus  loquamur, 
non  differunt  secundum  subslantiam  actus,  sed  secundum 
modum  agendi;  utpote  iste  actus  qui  est  dare  eleemosynam, 
est  bonum  proportionatum  viribus  humanis,  seoundum  quod  ex 
quadam  naturali  dilectione  vel  benignitate  homo  ad  hoc 
movetur;  exceditautem  humanse  naturse  facultatem,  secundum 
quod  ad  hoc  homo  inducitur  ex  caritate,  quae  mentem  hominis 
Deo  unit.  Ad  hoc  ergo  bonum  quod  est  supra  naturam 
humanam,  constat  liberum  arbitrium  non  posse  sine  gratia  : 
quia,  cum  per  hujusmodi  bonum  homo  vitam  seternammeretur, 
constat  quod  sine  gratia  homo  mereri  non  potest.  Illud  autem 
bonum  quod  est  naturae  humanae  proportionatum.  potest  homo 
pexJifeejaim-aiiit^^  Augustinus  (alius 

Auctor,  lib.  III  Hypognosticon,  aliquant.  aprinc),  qiiod  homo 
peL..Uberum  ^JaLtrlum_p,otest  agros  colere,  domos  aedificare, 
etjiia^plura  bona  fac^r^  sine  gratia  operante.  Quamvis  autem 
hujusmodibona  homo  possit  facere  sine  gratia  gratum  faciente, 
non  tamen  potest  ea  facere  sine  Deo;  cum  nulla  res  possit  in 
naturalem  operationem  exire  nisi  virtute  divina  ;  quia  causa 
secunda  non  agit  nisi  per  virtutem  causae  primse,  ut  dicitur  in 
lib.  de  Causis  (propos.  i).  Et  hoc  verum  est  tam  in  naturalibus 
agentibus  quam  in  voluntariis.  Tamen  hoc  alio  modo  habet 
necessitatem  in  utrisque.  Operationis  enim  naturalis  Deus  est 
causa,  inquantum  dat  et  conservat  id  quod  est  principium 
naturalis  operationis  in  re,  ex  quo  de  necessitate  determinata 
operatio  sequitur;  sicut  dum  conservat  gravitatem  in  terra, 
quse  est  principium  motus  deorsum.  Sed  voluntas  hominis  non 
est  determinata  ad  aliquam  unam  operationem,  sed  se  habet 
indifferenter  ad  multas ;  et  sic  quodammodo  est  in  potentia, 
nisi  mota  per  aliquid  activum;  vel  quod  ei  exterius  reprae- 

sentatur,  sicut  est  bonum  apprehensuin ;  vel  quod  in  ea  interius 
operatur,  sicut  est  ipse  Deus;  ut  Augustinus  dicit  in  lib.  de 
Gratia  et  lib.  Arbit.  (cap.  xxi),  ostendens  multipliciter  Deum 
operari  in  cordibus  hominum.  Omnes  autem  exteriores  motus 
divina  providentia  moderantur,  secundum  quod  ipse  judicat 
aliquem  esse  excitandum  ad  bonum  his  vel  illis  actionibus. 
Unde,  si  gratiam  Dei  velimus  dicere  non  aliquod  habituale 
donum,  sed  ipsammisericordiam  Dei,perquaminterius  motum 
mentis  operatur,  et  exteriora  ordinat  ad  hominis  salutem;  sic 
nec  ullum  bonum  homo  potest  facere  sine  gratia  Dei.  Sed 
communiter  loquentes  utuntur  nomine  gratiae  pro  aliquo  dono 
habituali  justificante. 

Et  sic  patet  quod  utraeque  rationes  aliquo  modo  falsum 
concludunt;  et  ideo  ad  utrasque  respondendum  est. 

Ad  primum  ergo  dicendum,  quod  illucl  quod  praecepit  Deus, 
non  est  impossibile  homini  ad  servandum ;  quia  et  substantiam 
actus  potest  ex  libero  arbitrio  servare ;  et  modum  quo  elevatur 
supra  facultatem  naturae,  prout  scilicet  fit  ex  caritate,  potest 
servare  ex  dono  gratiae,  quamvis  non  ex  solo  libero  arbitrio. 

Ad  secundum  dicendum,  quod  recte  homo  corripitur  qui 
praeceptanon  implet;  quia  ex  ejus  negligentia  est  quodgratiam 
non  habet,  per  quam  potest  servare  mandata  quantum  ad 
modum  ;  cum  possit  nihilominus  per  liberum  arbitrium  ea 
servare  quantum  ad  substantiam. 

Ad  tertium  dicendum,  quod  faciendo  actum  de  genere 
bonorum  homo  vitat  peccatum,  quamvis  non  mereatur  prae- 
mium;  et  ideo,  licet  per  liberum  arbitrium  aliquod  peccatum 
homo  possit  vitare,  non  tamen  sequitur  quod  in  bonum 
meritorium  possit  per  liberum  arbitrium  solum. 

Ad  quartum  dicendum,  quod  in  bonum  quod  est  connaturale 
homini,  homo  potest  per  liberum  arbitrium ;  sed  bonum 
meritorium  est  supra  naturam  ejus,  ut  dictum  est,  in  corp.  art. 

Ad  quintum  dicendum,  quod  quamvis  in  creatura  sit 
similitudo  Creatoris,  non  tamen  perfecta;  hoc  enim  solius 
Filii  est;  et  ideo  non  oportet  quod  quidquid  in  Deo  invenitur, 
in  creatura  inveniatur. 

Ad  sextum  dicendum,  quod  Philosophus  loquitur  de  virtute 
politica,  quae  ex  actibus  acquiritur ;  non  autem  de  virtute 
infusa,  quae  sola  est  principium  actus  meritorii. 

Ad  septimum  dicendum,  quod,  sicut  dicit  Augustinus  in  lib. 
de  Natura  et  Gratia,  prsecepta  Dei  intelliguntur  esse  levia 
amori,  quae  sunt  dura  timori;  unde  non  sequitur  quod  ea 
possit  implere  perfecte  nisi  caritatem  habens;  non  habens 
autem  caritatem,  etsi  possit  aliquod  unum  implcre  quantum  ad 
substantiam  et  cum  difilcultate;  non  tamen  potest  implere 
omnia,  sicut  nec  omnia  peccata  vitare. 

Ad  octavum  dicendum,  quod  etsi  liberum  arbitrium  potest 

servare  rectitudinem  habitam,  non  tamen  quando  eani  non 
habet. 

Ad  nonum  dicendum,  quod  liberum  arbitrium  non  indiget 
ligatione  ad  hoc  quod  in  bonum  meritorium  non  possit,  quia 
ejus  naturam  excedit;  sicut  homo,  etiam  si  non  ligetur,  volare 
non  potest. 

Ad  ea  vero  quae  sunt  in  contrarium,  patet  solutio  ;  quia  vel 
procedunt  de  bono  meritorio ;  vel  ostendunt  quod  sine 
operatione  Dei  homo  nullum  bonum  facere  potest. 

ARTICULUS  XV.  —  Utrum  homo  sine  gratia  possit  se  ad  r/ratiam 
prwparare.  —  (I-II,  qusest.  cix,  art.  6.) 

Quintodecimo  quaeritur,  utrum  homo  sine  gratia  se  possit 
praeparare  ad  habendum  gratiam ;  et  videtur  quod  sic.  Quia 
frustra  inducitur  homo  ad  hoc  quod  facere  non  potest.  Sed 
homo  inducitur  ad  hoc  quod  se  ad  gratiam  praeparet  : 
Zachar.,  i,  3  :  Convertimini  adme...  et  ego  convertar  advos. 
Ergo  homo  sine  gratia  se  potest  ad  gratiam  praeparare. 

2.  Praeterea,  hoc  videtur  ex  hoc  quod  habetur  Apocal. ,  iii,  20 : 
Si  qitis  a/peruerU  mihi,  intrabo  ad  eum.  Ergo  videtur  quod  ad 
hominem  pertineat  aperire  cor  suum  Deo,  quod  est  se  ad 
gratiam  praeparare. 

3.  Praeterea,  secundum  Anselmum  /lib.  de  Gasu  diaboli, 
cap.  m),  causa  quare  aliquis  non  habet  gratiam,  non  est  quia 
Deus  eam  non  det,  sed  quia  homo  eam  non  accipit.  Hoc  autem 
non  esset,  si  homo  ad  gratiam  habendam  sine  gratia  prseparare 
se  non  posset.  Ergo  homo  se  potest  per  liberum  arbitrium  ad 
gratiam  praeparare. 

4.  Praeterea,  Isa.,  i,  19,  dicitur  :  Si  volueritis  et  audieritis 
me,  bona  terrce  comedetis;  et  ita  in  voluntate  hominis  est  ut 
ad  Deum  accedat,  et  gratia  repleatur. 

Sed  contra  est  quod  dicitur  Joan.,  vi,  4i  :  Nemo  potest 
venire  ad  me,  nisi  Pater,  qici  misit  me,  traxerit  illum. 

Praeterea,  in  Psalm.  xlii,  3,  dicitur  :  Emitte  lucem  tuam, 
et  veritatem  tuara  :  ipsa  me  deduxerunt. 

Praeterea,  orando,  a  Deo  petimus  ut  nos  ad  se  convertat,  ut 
patet  in  Psalm.  lxxxiv,  5  :  Converte nos ,Deus ,salutarisnoster ■. 
Non  autem  esset  necesse  ut  homo  hoc  peteret,  si  per  liberum 
arbitrium  se  praeparare  ad  gratiam  posset.  Ergo  videtur  quod 
sine  gratia  hoc  non  possit. 

Respondeo  dicendum,  quod  quidam  dicunt  quod  homo  non 
potest  se  praeparare  ad  gratiam  habendam  nisi  per  aliquam 
gratiam  gratis  datam.  Quod  quidam  non  videtur  esse  verum,  si 
per  gratiam  gratis  datam  intelligant  aliquod  habituale  gratiae 
donum;  duplici  ratione.  Primo  quidem,  quia  propter  hoc 
ponitur  praeparatio  ad  gratiam  necessaria,  ut  ostendatur 
aliqualis  ratio  ex  parte  nostra,  ex  qua  quibusdam  datur  gratia 

gratum  faciens,  quibusdam  non.  Si  autem  nec  ipsa  prseparatio 
gratiae  sine  aliqua  gratia  habituali  esse  potest;  aut  ista  gratia 
datur  omnibus,  aut  non.  Si  omnibus  datur;  non  videtur  aliud 
esse  quam  aliquod  naturale  donum;  nam  in  nullo  inveniuntur 
omnes  homines  convenire  nisi  in  aliquo  naturali  :  ipsa  autem 
naturalia  gratise  dici  possunt,  inquantum  nullis  praecedentibus 
meritis  homini  a  Deo  dantur.  Si  autcm  non  omnibus  datur; 
oportebit  iterum  ad  prseparationem  redire,  et  eadem  ratione 
aliquam  aliam  gratiam  ponere,  et  sic  in  infinitum;  et  ita  melius 
est  ut  stetur  in  primo.  Secundo,  quia,  praeparare  se  ad  gratiam, 
alio  modo  dicitur  facere  quod  in  se  est ;  sicut  est  consuetum 
dici,  quod  si  homo  facit  quod  in  se  est,  Deus  dat  ei  gratiam. 
Hoc  autem  dicitur  in  aliquo  esse,  quod  est  in  potestate  ejus. 
Unde,  si  homo  per  liberum  arbitrium  non  potest  se  ad  gratiam 
praeparare;  facere  quod  in  se  est,  non  erit  praeparare  se  ad 
gratiam.  Si  autem  per  gratiam  gratis  datam  intelligant  divinam 
providentiam,  qua  misericorditer  homo  ad  bonum  dirigitur;  sic 
verum  est  quod  sine  gratia  homo  non  potest  se  praeparare  ad 
habendum  gratiam  gratum  facientem. 

Quod  quidem  patet  duplici  ratione.  Primo,  quia  impossibile 
est  hominem  incipere  aliquid  de  novo,  nisi  sit  aliquid  quod 
ipsum  moveat;  sicut  patet  per  Philosophum,  in  VIII  Phys., 
quod  motus  animalium  post  quietem  necesse  est  praecedere 
alios  motus,  quibus~anima  excitatur  ad  agendum.  Et  sic,  cum 
homo  se  ad  gratiam  incipit  praeparare,  de  novo  voluntatem 
suam  convertendo  ad  Deum,  oportet  quod  ad  hoc  inducatur 
aliquibus  exterioribus  actionibus,  utpote  exteriori  admonitione, 
aut  corporali  aegritudine,  aut  aliquo  hujusmodi;  vel  aliquo 
interiori  instinctu,  secundum  quod  Deus  in  mentibus  hominum 
operatur;  vel  etiam  utroque  modo.  Haec  autem  omnia  ex 
divina  misericordia  homini  providentur;  et  sic  ex  divina 
misericordia  contingit  quod  homo  se  acl  gratiam  prseparet. 
Secundo,  quia  non  qualiscumque  motus  voluntatis  est  sufficiens 
praeparatio  ad  gratiam,  sicut  nec  qualiscumque  dolor  sufficit 
ad  remissionem  peccati;  sed  oportet  esse  aliquem  deter- 
minatum  modum.  Qui  quidem  modus  homini  notus  esse  non 
potest,  cum  ipsum  donum  gratiae  cognitionemhominisexcedat; 
non  enim  potest  sciri  modus  praeparationis  ad  formam,  nisi 
forma  ipsa  cognoscatur.  Quandocumque  autem  ad  aliquid 
faciendum  requiritur  aliquis  certus  modus  operationis  ignotus 
operanti,  operans  indiget  gubernante  et  dirigente. 

Unde  patet  quod  liberum  arbitrium  non  potest  se  ad  gratiam 
praeparare,  nisi  ad  hoc  divinitus  dirigatur.  Et  propter  has  duas 
rationes  duplici  modo  loquendi  in  Scripturis  Deus  exoratur  ut 
hanc  prgeparationem  gratiae  in  nobis  operetur.  Uno  modo 
petendo  quod  nos  convertat,  quasi  ab  eo  in  quo  erramus,  ad 
se  convertat;  et  hoc  propter  primam  rationem,  ut  cum  dicitur  : 

Conrerte  nos,  Deus,  satutaris  noster,  Secundo,  petendo  quod 
nos  dirigat,  ut  cum  dicitur  :  Birige  me  in  veritate  tua;  et  hoc 
propter  secundam  rationem. 

Ad  primum  ergo  dicendum,  quod  videtur  nobis  quod  con- 
vertamus  nos  ad  Deum  :  quia  hoc  facere  possumus,  sed  non 
sine  divino  auxilio  :  unde  ab  eo  petimus,  Thren.,  v,  21  : 
Converte  nos,  Domine,  ad  te,  et  convertemur. 

Ad  SEGUNDUMdicendum,  quod  nos  aperire  cor  nostrum  Deo 
possumus,  sed  non  sine  divino  auxilio ;  unde  ab  eo  petitur, 
II  Machab.,  i,  4  :  Adaperiat  Dominus  cor  vestrum  in  lege  sua 
et  in  prceceptis  suis,  et  faciat  pacem. 

Et  sic  dicendum  est  ad  alia  :  nam  nec  prseparare  nec  velle 
homo  potest,  nisi  hoc  Deus  in  eo  operetur,  ut  dictum  est,  in 
corp.  art. 


QILESTIO  XXA^ 

DE    SENSUALITATE 

(.  ln  septem  articulos  divisa.) 

Primo  utrum  sensualitas  sit  vis  cognitiva,  vel  appetitiva 
tantum ;  2°  utrum  sensualitas  sit  simplex  potentia,  vel  dividatur 
in  plures  potentias,  scilicet  irascibilem  et  concupiscibilem; 
3°  utrum  irascibilis  et  concupiscibilis  sit  tantum  in  appetitu 
superiori  vel  inferiori;  4°  utrum  sensualitas  obediat  rationi; 
5°  utrum  in  sensualitate  possit  esse  peccatum ;  6°  utrum  con- 
cupiscibilis  sit  magis  corrupta  et  infecta  quam  irascibilis; 
7°  utrum  sensualitas  in  jvita  ista  curari  possit  a  corruptione 
prsedicta, 

ARTICULUS  PRIMUS.  —  Utrum  sensualitas  sit  vis  cognitiva  vel 
appetitiva.  —  (I  part..  qu^est.  lxxxi,  art.  1.) 

Qusestio  est  de  sensualitate ;  et  primo  quseritur,  utrum 
sensualitas  sit  vis  cognitiva,  vel  appetitiva  tantum;  et  videtur 
quod  sit  vis  cognitiva.  Quia,  ut  dicit  Magister  in  II  Sent.,  xxiv, 
quod  in  anima  nostra  reperies  aliquid  commune  cum  bestiis, 
quod  ad  sensualitatem  pertinet.  Sed  vires  sensitivse  cognitivae 
sunt  nobis  et  bestiis  communes.  Ergo  ad  sensualitatem 
pertinent. 

2.  Praeterea,  Augustinus,  XII  de  Trinitate  (cap.  xn,  paulo 
a  princ),  dicit  quod  sensualis  animce  motus,  qui  in  corporis 
sensus  intenditur,  nobis  et  pecoribus  communisest,  et  seclusus 
a  ratione  sapientice,  et  hoc  exponens,  subjungit  :  Sensu 
quippe  corporis  corporalia  sentiuntur ;  ceterna  vero  et 
immutabilia  spirituali  ratione  sapientice  intelliguntur .  Sed 

sentire  corporalia  est  cognitivae.  Ergo  sensualitas,  cujus  est 
actus  sensualis  motus,  est  vis  cbgnitiva. 

3.  Secl  dicendum,  quod  Augustinus  hoc  subjungit  ut 
manifestet  objecta  sensuum  :  sic  enim  motus  sensualitatis 
intenditur  in  corporis  sensus,  inquantum  versatur  circa 
sensibilia.  —  Sed  contra,  Augustinus  hoc  subjungit  ad  osten- 
dendum  quomodo  sensualitas  a  ratione  secludatur.  Sed  circa 
corpora,  quse  Augustinus  dicit  esse  objecta  sensuum,  ratio 
vertitur;  et  inferior  disponendo,  et  superior  judicando;  et  sic 
per  hoc  non  secluditur  sensualitas  a  ratione.  Ergo  Augustinus 
non  intendit  hoc  quod  dicitur. 

4.  Praaterea,  in  progressu  peccati,  quod  in  nobis  agitur,  ut 
Augusiinus,  ibidem,  dicit,  sensualitas  tenet  locum  serpentis. 
Serpens  auteni  in  tentatione  primorum  parentum  se  habuit  ut 
nuntians  et  proponens  peccatum;  quod  est  cognitivae,  non 
autem  appetitivae;  quia  ejus  est  ferri  in  peccatum.  Ergo 
sensualitas  est  vis  cognitiva. 

5.  Praeterea,  Augustinus  dicit  in  eodem  libro  (ubi  sup.), 
quod  se)isualitas  vicina  est  rationi  scientice.  Non  autem  ei 
vicina  esset,  si  esset  solum  appetitiva;  cum  ratio  scientiae  sit 
cognitiva  :  sic  enim  ad  aliud  genus  potentiarum  animae  perti- 
neret.  Ergo  sensualitas  est  cognitiva,  et  nontantum  appetitiva. 

6.  Praeterea,  sensualitas,  secundum  Augustinum,  XII  de 
civit.  Dei,  distinguitur  et  a  ratione  superiori,  et  ab  inferiori,  in 
quibus  appetitus  superior,  qui  est  voluntas,  continetur;  alias 
in  eis  peccatum  mortale  esse  non  posset.  Sed  appetitus  inferior 
non  distinguitur  ut  alia  potentia  ab  appetitu  superiori,  ut 
probabitur,  in  corp.  art.  Ergo  sensualitas  non  est  appetitus 
inferior.  Est  autem  aliqua  vis  animee  inferior,  ut  ex  ejus 
definitione  apparet.  Ergo  est  vis  cognitiva  inferior.  Probatio 
medite.  Differentia  per  accidens  objectorum  non  indicat 
differentiam  potentiarum  secundum  speciem  :  non  enim  visus 
dividitur  per  hoc  quod  est  videre  hominem  et  videre  asinum  : 
homo  enim  et  asinus  accidunt  visibili,  inquantunr  est  visibile. 
Sed  appetibile  apprehensum  a  sensu  et  apprehensum  ab 
intellectu,  per  quse  videntur  superior  et  inferior  appetitus 
distingui,  accidunt  appetibiii,  inquantum  est  appetibile;  cum 
appetibile,  inquantuin  appetibile,  sit  bonum,  cui  accidit  appre- 
hendi  sensu  vel  intellectu.  Ergo  appetitus  inferior  non  est  alia 
potentia  a  superiori. 

7.  Sed  dicendum,  quod  duo  appetitus  praedicti  distinguuntur 
per  bonum  simpliciter,  et  bonum  ut  nunc.  Sed  contra,  sicut  se 
habet  intellectus  ad  verum,  ita  se  habet  appetitus  ad  bonum. 
Sed  verum  simpliciter,  quod  est  necessarium,  et  verum  ut 
nunc,  quod  est  contingens,  non  distinguunt  intellectum  in  duas 
potentias.  Ergo  nec  penes  bonum  simpliciter  et  bonum  ut 
nunc,  potest  distingui  appetitus  in  duas  potentias. 

8.  Praeterea,  bonum  ut  nunc,  est  bonum  apparens,  ut 
videtur ;  bonum  autem  simpliciter  est  verum  bonum.  Sed 
appetitus  superior  quandoque  in  bonum  apparens  consentit,  et 
appetitus  inferior  aliquod  verum  bonum  interdum  appetit,  sicut 
ca  quae  sunt  corpori  necessaria.  Ergo  bonum  ut  nunc  et  bonum 
simpliciter,  non  distinguunt  superiorem  et  inferiorem  appe- 
titum;  et  sic  idem  quod  prius. 

9.  Prseterea,  vis  sensitiva  contra  appetitivam  dividitur,  ut 
patet  per  Philosophum  in  I  de  Anima  (II,  com.  xxvn);  ubi 
quinque  genera  actionum  animse  distinguit;  scilicet  nutrire, 
sentire,  appetere,  moveri  secundum  locum,  et  intelligere. 
Sensualitas  autem  sub  sensitiva  continetur,  ut  ipsum  nomen 
demonstrat.  Ergo  sensualitas  non  est  vis  appetitiva,  sed 
cognitiva. 

10.  Praeterea,  cuicumque  convenit  definitio,  et  definitum. 
Sed  definitio  sensualitatis  quam  Magister  ponit  xxiv  dist. 
II  libri  Sententiarum,  convenit  rationi  inferiori,  quae  interdum 
intendit  circa  corporis  sensus,  et  circa  ea  quse  ad  corpus 
pertinent.  Ergo  ratio  inferior  et  sensualitas  sunt  idem.  Sed 
ratio  est  vis  cognitiva;  ergo  et  sensualitas. 

Sed  contra  est  quod  in  definitione  sensualitatis  dicitur, 
quod  est  appetitus  rerum  ad  corpus  pertinentium. 

Prseterea,  peccatum  in  appetendo  est,  non  solum  in  cogno- 
scendo.  Sed  in  sensualitate  aliquod  peccatum  est  levissimum, 
ut  Augustinus  dicit,  XII  de  Trinitate  (cap.  xn).  Ergo  sensualitas 
est  vis  appetitiva. 

Respondeo  dicendum,  quod  sensualitas  nihil  aliud  esse 
videtur  quam  vis  appetitiva  sensitivae  partis  :  et  dicitur  sensua- 
litas  quasi  aliquid  a  sensu  derivatum.  Motus  enim  appetitivae 
partis  ex  apprehensione  quodammodo  oritur,  quia  omnis 
operatio  passivi  ab  activo  originem  sumit.  Appetitus  autem 
potentia  passiva  est,  quia  movetur  ab  appetibili,  quod  est 
movens  non  motum,  ut  dicitur  in  III  de  Anima  (comm.  liv). 
Appetibile  vero  non  movet  appetitum  nisi  apprehensum. 
Inquantum  ergo  ex  appetibili  apprehenso  per  sensum  movetur 
vis  appetitiva  inferior,  ejus  motus  sensualis  dicitur,  $t  ipsa 
potentia  sensualitas  nominatur.  Hic  autem  appetitus  sensibilis 
medius  est  inter  appetitum  naturalem,  et  appetitum  superiorem 
rationalem,  qui  voluntas  nominatur.  Quod  quidem  ex  hoc 
inspici  potest;  quod  in  quolibet  appetibili  duo  possunt  conside- 
rari :  scilicet  ipsa  res  quse  appetitur,  et  ratio  appetibilitatis,  ut 
delectatio  vel  utilitas,  vel  aliquid  hujusmodi.  Appetitus  ergo 
naturalis  tendit  in  ipsam  rem  appetibilem  sine  aliqua  appre- 
hensione  rationis  appetibilitatis  :  nihil  enim  est  aliud  appetitus 
naturalis  quam  qusedam  inclinatio  rei,  et  ordo  ad  aliquam  rem 
sibi  convenientem,  sicut  lapidem  ferri  ad  locum  deorsum.  Quia 
vero  res  naturalis  in  suo  esse  naturali  determinata  est;  et  una 

2St  ejus  inclinatio  ad  aliquam  rem  determinatam  :  unde  non 
exigitur  aliqua  apprehensio,  per  quam  seoundum  rationem 
appetibilitatis  distinguatur  res  ax^potibilis  a  non  appetibili.  Sed 
h;iic  apprehensio  praaexigitur  in  instituente  naturam,  qui 
unicuique  naturse  dedit  inclinationem  propriam  sibi  conve- 
nientem.  Appetitus  atitem  superior,  qui  est  voluntas,  tendit 
directe  in  rationem  appetibilitotis  absolute;  sicut  voluntas 
ipsam  bonitatem  appetit  primo  et  principaliter,  vcl  utilitatem, 
aut  aliquid  hujusmodi;  hanc  vero  rem  vel  istarn  appetit 
secundario,  inquantum  est  pnedictre  rationis  particeps  :  et  hoc 
ideo  quia  natura  rationalis  est  tantxe  capacitatis  quod  non 
sufflcerel  ei  iuclinatio  ad  umim  rem  determinatam,  sed  indiget 
rebus  pluribus  et  diversis  :  et  ideo  inchnatio  ejus  est  in  aliquid 
comrnuno.  quod  in  pluribus  invenitur;  et  sic  per  apprehen- 
sionem  illius  communis  tendit  in  rem  appetibilem,  in  qua 
hojusmodi  rationem  appetendam  esse  cognoscit.  Appetitus 
vero  infcrior  sensitivae  partis,  qui  sensualitas  dicitur,  tendit 
in  ipsam  rem  appetibilem  prout  invenitur  in  ea  id  quod  est 
ratio  nppetibilitatis  :  non  enim  tendit  in  ipsam  rationem 
appetibilitatis,  quia  appetitus  inferior  non  appetit  ipsam 
bonitatem  vel  utilitatem  aut  delectationem,  sed  hoc  utile  vel 
hoc  delectabile  :  et  in  hoc  appetitus  sensibilis  est  infra 
appetitum  rationalem ;  sed  quia  non  tendit  tantum  in  hanc  rem 
aut  tantum  in  illam,  sed  in  omne  id  quod  est  sibi  utile  vel 
delectabile,  ideo  est  supra  appetitum  naturalem;  et  propter 
hoc  apprehensione  indiget,  per  quam  delectabile  a  non 
delectabili  distinguat.  Et  hujus  distinctionis  signum  evidens 
est.  quod  appetitus  naturalis  habet  necessitatem  respectu 
ipsius  rei  in  quam  tendit;  sicut  grave  necessario  appetit  locum 
deorsurn  :  appetitus  autem  sensitivus  non  habet  necessitatem 
in  rem  aliquam,  antequam  apprehendatur  sub  ratione  delecta- 
bilis  vel  utilis;  sed  apprehenso  quod  est  delectabile,  de 
necessitate  fertur  in  illud  :  non  enim  potest  brutum  animal  in- 
spiciens  delectabile,  non  appetere  illud.  Sed  voluntas  habet 
necessitatem  respectu  ipsius  bonitatis  et  utilitatis  :  de  neces- 
sitate  enim  vult  homo  bonum,  sed  non  habet  necessitatem 
respectu  hujus  vel  illius  rei  quantumcumque  apprehendatur  ut 
bona  vel  utilis  :  quod  ideo  est,  quia  unaqiueque  potentia  habet 
qtiamdam  necessariam  habitudinem  ad  suum  proprium  obje- 
ctum.  Unde  datur  intelligi,  quod  objectum  appetitus  naturalis 
est  hsec  res  inquantum  talis  res;  appetitus  vero  sensibilis  lisec 
inquantum  est  conveniens  vel  delectabilis;  sicut  aqua, 
inquantum  est  conveniens  gnstui,  et  non  inquantum  est  aqua  : 
objectum  vero  proprium  voluntatis  est  ipsum  bonum  absolute. 
sic  differt  apprehensio  sensus  et  intellectus  :  nam  sensus  est 
apprehendere  hoc  coloratum,  intellectus  autem  ipsam  naturam 
coloris. 

Sic  ergo  patet  quod  appetitus  alius  est  secunduru  speciem 
voluntas  et  sensualitas,  sicut  et  alia  ratione  appetitur  ipsa 
bonitas  et  haec  res  bona  :  nam  bonitas  appetitur  per  se  ipsam; 
sed  haec  res  bona,  inquantum  participat  aliquid.  Et  ideo,  sicut 
participantia  dicuntur  per  participationem,  ut  haec  res  bona 
per  bonitatem;  ita  appetitus  superior  regit  appetitum  infe- 
riorem,  et  intellectus  eodem  modo  judicat  de  his  quae  sensus 
apprehendit.  Sic  ergo  sensualitatis  proprium  objectum  est  res 
bona  vel  conveniens  sentienti :  quod  quidem  contingit  dupli- 
citer.  Uno  modo,  quia  est  conveniens  ad  ipsum  esse  sentientis, 
sicut  cibus  et  potus,  et  alia  hujusmodi;  sicut  color  pulcher  est 
conveniens  visui  ad  videndum,  et  sonus  moderatus  auditui  ad 
audiendum,  et  sic  de  aliis.  Et  sic  Magister  complete  sensuali- 
tatem  notiflcat  :  per  hoc  enim  quod  dicit,  quod  est  qucedam  vis 
animce  inferior ,  designatur  ejus  distinctio  ab  appetitu 
superiori;  per  hoc  autem  quod  dicit,  ex  qua  motus,  qui 
intendiiur  in  corporis  sensus,  ostenditur  ejus  habitudo  ad  ea 
quae  sunt  convenientia  sensui  ad  sentiendum;  per  hoc  autem 
quod  dicit,  atque  appetitus  rerum  ad  corpus  pertinentium, 
ostenditur  ejus  habitudo  ad  ea  quae  sunt  convenientia  ad 
conservandum  esse  sentientis. 

Ad  primum  ergo  dicendum,  quod  aliquid  pertinet  ad  sen- 
sualitatem  tripliciter.  Uno  modo  sicut  quod  est  de  essentia 
sensualitatis ;  et  sic  ad  sensualitatem  pertinent  solae  appetitivae 
vires.  Alio  modo  sicut  id  quod  praeexigitur  ad  sensualitatem ; 
et  sic  vires  sensitivae  apprehensivae  ad  sensualitatem  pertinent. 
Alio  modo  sicut  id  quod  sensualitati  obsequitur ;  et  sic  motivae 
exequentes  ad  sensualitatem  pertinent.  Et  sic  verum  est  quod 
omnia  quae  sunt  nobis  communia  et  bestiis,  ad  sensualitatem 
pertinent  aliqualiter,  quamvis  non  omnia  sint  de  essentia 
sensualitatis. 

Ad  secundum  dicendum,  quod  Augustinus  hoc  quod  dictum 
est,  subjungit  ad  explicandum  quales  sunt  actus  sensuum 
exteriorum,  in  quos  motus  sensualitatis  intenditur ;  non  quod 
ipsum  sentire  corporalia  sit  sensualitatis  motus. 

Ad  tertium  dicendum,  quod  ratio  inferior  habet  motum 
circa  corporis  sensus,  sed  non  eodem  modo  sicut  sensus  sua 
objecta  percipiunt  :  nam  sensus  percipiunt  sua  objecta 
particulariter,  ratio  vero  inferior  habet  actum  circa  sensibilia 
secundum  aliquam  intentionem  universalem  :  sensualitas  vero 
hoc  modo  tendit  in  objecta  sensuum  sicut  et  ipsi  sensus, 
scilicet  particulariter. 

Ad  quartum  dicendum,  quod  in  tentatione  primorum 
parentum  serpens  non  solum  proposuit  aliquid  ut  appetendum, 
sed  suggerendo  decepit.  Non  autem  deciperetur  homo  proposito 
sensibili  delectabili,  nisi  judicium  rationis  per  passionem 
appetitivae  partis  ligaretur ;  et  ideo  sensualitas  vis  appetitiva  est. 

Ad  quintum  dicendum,  quod  sensualitas  dicitur  csse  vicina 
rationi  scientiaa,  non  quantum  ad  genus  potentiae,  sed  quantum 
ad  objecta  :  quia  utraque  circa  temporalia  versatur,  licet  alio 
et  alio  modo,  ut  dictum  est. 

Ad  sextum  dicendum,  quod  diversitas  apprehensionum  per 
accidens  se  haberet  ad  appetitivas  vires ,  nisi  diversitati 
apprehensionum  diversitas  apprehensorum  conjungeretur  : 
nam  sensus,  qui  non  est  nisi  particularium,  non  apprehendit 
bonitatem  absolutam,  sed  hoc  bonum;  intellectus  vero,  quia 
est  universalium,  apprehendit  bonitatem  absolutam,  ex  quo 
diversificatur  appetitus  inferior  a  superiori,  ut  dictum  est,  in 
corp.  art.,  et  ad  iii  argum. 

Ad  septimum  dicendum,  quod  bonum  in  quod  fertur 
appetitus  sensibilis,  est  bonum  particulare,  quod  consideratur 
ut  hic  et  nunc  :  sive  sit  necessarium,  sive  contingens ;  quia 
etiam  videre  solem  est  oculis  delectabile,  ut  habetur  Eccle.,  n, 
sive  sit  verum  bonum,  sive  apparens. 

Unde  patet  responsio  ad  ogtavum. 

Ad  nonum  dicendum,  quod  sensitiva  pars  dupliciter 
accipitur.  Quandoque  secundum  quod  dividitur  contra  appeti- 
tivam;  et  sic  continet  vires  apprehensivas  tantum  :  et  hoc 
raodo  sensualitas  non  pertinet  ad  sensitivam  partem  nisi  sicut 
ad  id  quod  est  quasi  ejus  orlgo;  unde  et  ab  ea  potest  deno- 
minari.  Quandoque  vero  accipitur  secundum  quod  comprehendit 
in  se  et  appetitivam  et  motivam,  proutanima  sensibilis  dividitur 
contra  rationalem  et  vegetabilem  :  et  sic  in  sensitiva  parte 
animae  sensualitas  includitur. 

Ad  decimum  dicendum,  quod  ratio  inferior  alio  modo 
intendit  in  corporis  sensus  et  in  res  ad  corpus  pertinentes, 
quam  sensualitas,  ut  prius  dictum  est;  et  propter  hoc  ratio 
non  sequitur. 

ARTICULUS  II.  —  Utram  sensualitas  sit  una  simplex  potestas,  vel 
dividatur  in  plures,  scilicet  irascibilem  et  concupiscibilem.  — 
(I  part,  qusest.  lxxi,  art.  2.) 

Secundo  quasritur,  utrum  sensualitas  sit  una  simplex 
potentia,  vel  dividatur  in  plures  potentias,  scilicet  irascibilem 
et  concupiscibilem ;  et  videtur  quod  sit  una  simplex  potentia, 
non  divisa  in  plures  potentias.  Quia  in  definitione  sensualitatis 
dicitur,  art.  prseced.,  quod  est  qucedam  vis  animce  inferior; 
quod  non  diceretur,  si  in  se  plures  vires  contineret.  Ergo 
videtur  quod  non  dividatur  in  plures  potentias. 

2.  Praeterea,eadem  potentia  animse  est  unius  contrarietatis, 
ut  visus  albi  et  nigri,  sicut  dicitur  in  II  de  Anima.  Sed  con- 
veniens  et  nocivum  sunt  contrark).  Ergo  eadem  vis  animaa  se 
habet  ad  utrumque.  Sed  concupiscibilis  se  habetadconveniens, 
irascibilis  vero  ad  nocivum.  Ergo  eadem  vis  est  irascibilis  et 

concupiscibilis  ;  et  sic  sensualitas  non  dividitur  in  plures  vires. 

3.  Praeterea,  per  eamdem  virtutem  aliquis  recedit  ab  uno 
extremo  et  accedit  ad  alterum;  sicut  ratione  gravitatis  lapis 
recedit  a  loco  supremo,  et  accedit  ad  locum  infimum.  Sed  per 
vim  irascibilem  anima  recedit  a  nocivo,  fugiendo  ipsum;  per 
vim  autem  coricupiscibilem  accedit  ad  conveniens,  concupi- 
scendo  ipsum.  Ergo  eadem  vis  animse  est  irascibilis  et 
concupiscibilis ;  et  sic  idem  quod  prius. 

4.  Praeterea,  proprium  objectum  gaudii  est  conveniens. 
Gaudium  autem  non  est  nisi  in  concupiscibili.  Ergo  proprium 
objectum  concupiscibilis  est  conveniens.  Sed  conveniens  est 
objectum  totius  sensualitatis,  ut  patet  ex  clefinitione  sen- 
sualitatis  praeexposita  :  nam  res  ad  corpus  pertinentes  sunt 
res  corpori  convenientes.  Ergo  tota  sensualitas  nihil  aliud  est 
quam  concupiscibilis.  Aut  ergo  irascibilis  et  concupiscibilis 
sunt  idem,  aut  irascibilis  ad  sensualitatem  non  pertinet  :  et 
quodcumque  horum  detur,  habetur  propositum  ;  scilicet  quod 
sensualitas  est  una  simplex  vis. 

5.  Sed  dicendum,  quod  sensualitatis  objectum  est  etiam 
nocivum,  sive  disconveniens,  ad  quo.d  irascibilis  se  extendit. 
—  Sed  contra,  sicut  conveniens  est  objectum  gaudii,  ita 
nocivum  vel  disconveniens  est.  objectum  tristitise.  Sed  tam 
gaudium  quam  tristitia  sunt  in  concupiscibili.  Ergo  tam  con- 
veniens  quam  nocivum  sunt  objectum  concupiscibilis ;  et  sic 
quidquid  est  objectum  sensualitatis,  est  objectum  concu- 
piscibilis;  et  ita  idem  quod  prius. 

6.  Praeterea,  appetitus  sensibilis  praesupponit  apprehen- 
sionem.  Sed  eadem  vi  apprehensiva  apprehenditur  conveniens 
et  nocivum.  Ergo  et  eadem  vis  appetitiva  se  habet  ad  utrumque ; 
et  sic  idem  quod  prius. 

7.  Prseterea,  secundum  Augustinum,  odium  est  ira 
inveterata.  Sed  odium  est  in  concupiscibili,  ut  probatur  in 
II  Topic.  (cap.  iii,  parum  ante  medium),  quod  amor  est  in 
eadem ;  ira  autem  in  irascibili.  Ergo  eadem  vis  est  irascibilis 
et  concupiscibilis  :  aliter  enim  non  posset  esse  in  utraque. 

8.  Praeterea,  illud  anirnae  quod  cuilibet  potentiae  competit, 
non  requirit  potentiam  cleterminatam  ab  aliis  distinctam.  Sed 
concupiscere,  ad  quamlibefc  potentiam  animae  pertinet  :  quod 
patet  ex  hoc  quocl  quaelibet  potentia  animae  in  suo  objecto 
delectatur,  et  illud  concupiscit.  Ergo  acl  concupiscendum  non 
debet  aliqua  potentia  ordinari  ab  aliis  distincta;  et  sic  concu- 
piscibilis  non  est  alia  potentia  ab  irascibili. 

9.  Praeterea,  potentiae  secundum  actus  distinguuntur.  Sed 
in  quolibet  actu  irascibilis  includitur  actus  concupiscibilis  : 
nam  ira  habet  concupiscentiam  vindictae,  et  sic  de  aliis.  Ergo 
concupiscibilis  non  est  alia  potentia  ab  irascibili. 

Sed  contra  est  quod  Damascenus  (lib.  II,  cap.  xii,  circa 

finem)  distinguit  appetitum  sensitivum  in  irascibilem  et 
concupiscibilem,  et  similiter  Gregorius  Nyssenus  in  lib.  quem 
de  Anima  et  ejus  viribus  scribit  (cap.  viii  et  ix).  Appetitus 
autem  inferior  est  sensualitas.  Ergo  sensualitas  in  se  plures 
vires  continet. 

Praeterea,  in  lib.  de  Spiritu  et  Anima  (cap.  iv,  in  princ), 
distinguuntur  haec  tres  vires  motivae,  rationalis,  concupiscibilis 
et  irascibilis.  Sed  rationalis  est  alia  vis  ab  irascibili.  Ergo  et 
irascibilis  a  concupiscibili. 

Praeterea,  Philosophus  in  III  de  Anima  ponit  in  appetitu 
sensitivo  desiderium  et  animum,  idest  irascibilem  et  concu- 
piscibilem,  quae  sunt  ad  invicem  diversae. 

Respondeo  dicendum,  quod  appetitus  sensualitatis  has 
duas  vires  continet,  scilicet  irascibilem  et  concupiscibilem, 
quae  sunt  ad  invicem  diversae  potentiae  :  quod  quidem  hoc 
modo  videri  potest. 

Appetitus  enim  sensitivus  quamdam  convenientiam  habet 
cum  appetitu  naturali,  inquantum  uterque  tendit  in  rem 
convenientem  appetenti.  Invenitur  autem  appetitus  naturalis 
ad  duo  tendere,  secundum  duplicem  operationem  rei  naturalis. 
Una  quarum  est  per  quam  res  naturalis  nititur  acquirere  id 
quod  est  conservativum  suae  naturae;  sicut  grave  movetur 
deorsum,  ut  ibi  conservetur.  Alia  est  per  quam  res  naturalis 
sua  contraria  destruit  per  qualitatem  activam  :  et  hoc  quidem 
necessarium  est  corruptibili ;  quia,  nisi  haberet  virtutem  qua 
suum  contrarium  vinceret,  ab  eo  corrumperetur.  Sic  ergo 
appetitus  naturalis  ad  duo  tendit;  scilicet  ad  consequendum  id 
quod  est  congruum  et  amicum  naturae,  et  ad  habendum 
quamdam  victoriam  super  illud  quod  est  ei  adversum  :  et 
primum  est  quasi  per  modum  receptionis,  secundum  vero  est 
per  modum  actionis;  unde  ad  diversa  principia  reducuntur. 
Recipere  enim  et  agere  non  sunt  ab  eodem  principio;  ut  ignis, 
qui  per  levitatem  fertur  sursum,  per  calorem  contraria 
corrumpit.  Ita  in  appetitu  sensibili  ista  duo  inveniuntur  :  nam 
animal  per  appetitivam  potentiam  appetit  id  quod  est  congruum 
et  amicum  sibi,  et  hocper  vim  concupiscibilem,  cujusproprium 
objectum  est  delectabile  secundum  sensum;  appetit  etiam 
habere  dominium  et  victoriam  super  ea  quae  sunt  sibi  con- 
traria ;  et  hoc  per  vim  irascibilem ;  unde  dicitur  quod  ejus 
objectum  est  aliquid  arduum. 

Kt  sic  patet  quod  irascibilis  est  aliapotentiaaconcupiscibili. 
Nam  aliam  rationem  appetibilitatis  habet  aliquid  ex  hoc  quod 
est  arduum;  cum  quandoque  illud  quod  est  arduum,  a  delecta- 
tione  separet,  et  rebus  circumstantibus  immisceat ;  sicut  cum 
animal  relicta  voluptate  cui  vacabat,  aggreditur  pugnam,  nec 
retrahitur  propter  dolores  quos  sustinet.  Et  iterum  una  earum, 
scilicet  concupiscibilis,  videtur  ordinata  ad  recipiendum  :  haec 

enim  appetit  ut  ei  suuni  delectabile  conjungatur;  altera  vero, 
scilicet  irascibilis,  est  ordinata  ad  agendum,  quia  per  actionem 
aliquam  superat  id  quod  est  contrarium  vel  nocivum,  ponens 
se  in  quadam  altitudine  victorias  super  ipsum.  Hoc  autem 
communiter  in  potentiis  animse  invenitur,  quod  recipere  et 
agere  ad  diversas  potentias  pertinent,  sicut  patet  de  intellectu 
agente  et  possibili.  Et  inde  est  quod  secundum  Avicennam,  ad 
irascibilem  pertinet  fortitudo  et  debilitas  cordis,  quasi  virtuti 
ordinatse  ad  agendum ;  ad  concupiscibilem  autem  dilatatio  et 
constrictio  ipsius,  quasi  virtuti  ordinatse  ad  recipiendum. 

Patet  igitur  ex  dictis,  quod  irascibilis  quodammodo  ad 
concupiscibilem  ordinatur,  sicut  propugnatrix  ipsius  :  ad  hoc 
enim  necessarium  fuit  animali  per  irascibilem  victoriam  de 
contrariis  consequi,  ut  concupiscibilis  sine  impedimento  suo 
delectabili  potiretur  :  cujus  signum  est  quod  propter  delecta- 
bilia  pugna  est  inter  animalia,  scilicet  propter  coitum  et  cibum, 
ut  dicitur  in  VIII  de  Animalibus  (lib.  VI  de  historia  Animalium. 
cap.  xviii,  parum  a  princ).  Et  inde  est  quod  omnes  passiones 
irascibilis  habent  et  principium  et  finem  in  concupiscibili ;  nam 
ira  incipit  ex  aliqua  tristitia  illata,  quse  est  in  concupiscibili,  et 
terminatur  post  vindictam  adeptam  ad  gaudium,  quod  iterum 
est  in  concupiscibili;  et  similiter  spes  incipit  a  desiderio  vel 
amore,  et  terminatur  in  delectatione. 

Sciendum  est  autem,  quod  tam  ex  parte  apprehensivarum 
virium  quam  ex  parte  appetitivarum  sensitivse  partis,  aliquid 
est  quod  competit  sensibili  animae  secundum  propriam  na- 
turam ;  aliquid  vero,  secundum  quod  habet  aliquam  partici- 
pationem  modicam  rationis,  attingens  ad  ultimum  ejus  in  sui 
supremo ;  sicut  dicit  Dionysius,  in  vn  cap.  de  divinis  Nomin., 
quod  divina  sapientia  conjungit  fines  primorum  principiis  se- 
cundorum  :  sicut  vis  imaginativae  competit  animae  sensibili 
secundum  propriam  rationem,  quia  in  ea  reservantur  formse 
per  sensum  acceptae ;  sed  vis  eestimativa,  per  quam  animal 
apprehendit  intentiones  non  acceptasper  sensum,  ut  amicitiam 
vel  inimicitiam,  inest  animse  sensitivae  secundum  quod  par- 
ticipat  aliquid  rationis  :  unde  ratione  hujus  aestimationis 
dicuntur  animalia  quamdam  prudentiam  habere,  ut  patet  in 
principio  Metaphysicorum ;  sicut  quod  ovis  fugit  lupum,  cujus 
inimicitiam  nunquam  sensit ;  et  similiter  ex  parte  sensitivse. 
Nam  quod  animal  appetat  id  quod  est  delectabile  secundum 
sensum,  quod  ad  concupiscibilem  pertinet,  hoc  est  secundum 
propriam  rationem  sensibilis  animse ;  sed  quod  relicto  dele- 
ctabili  appetit  victoriam,  *quam  consequitur  cum  dolore,  quod 
ad  irascibilem  pertinet,  competit  ei  secundum  quod  atlingit 
aliqualiter  appetitum  superiorem ;  unde  irascibilis  est  propin- 
quior  rationi  et  voluntati  quam  concupiscibilis.  Et  propter 
hoc  incontinens  irae  est  minus  turpis  quam  incontinens  con- 

cupiscentiae,  utpote  minus  privatus  rationc,  utdicitPhilosophus 
in  II  Ethic.  (vn,  cap.  viii). 

Patet  igitur  ex  dictis,  quocl  irascibilis  et  concupiscibilis 
sunt  diversaa  potentiae,  et  quid  est  objectum  utriusque,  et 
quomodo  irascibilis  juvat  concupiscibilem,  et  est  superior  et 
dignior  ea,  sicut  aestimativa  inter  ceteras  apprehensivas 
virtutes  sensitivae  partis. 

Ad  primum  ergo  dicendum,  quod  sensualitas  dicitur  esse 
vis  smgulariter,  quia  est  una  in  genere,  quamvis  per  aliquas 
partes  dividatur. 

Ad  secundum  dicendum,  quod  tam  conveniens  delectabile 
quam  nocivumtristabile  ad  concupiscibilem  pertinet,  secundum 
quod  unum  est  fugiendum  et  alterum  consequendum  ;  sed 
habere  quamclam  altitudinem  super  utrumque,  ut  scilicet 
nocivum  possit  superari,  et  delectabile  cum  securitate  quadam 
possideri,  ad  irascibilem  pertinet. 

Ad  tertium  dicendum,  quod  recedere  a  nocivo  et  accedere 
ad  delectabile,  utrumquc  concupiscibili  competit;  sed  impu- 
gnare  et  superare  id  quod  potest  esse  nocivum,  hoc  pertinet 
ad  irascibilem. 

Et  per  hoc  patet  responsio  ad  quartum  et  quintum  :  quia 
conveniens  est  objectum  concupiscicilis,  secundum  quod  est 
delectabile  ;  sed  totius  sensualitatis,  secundum  quod  est  quo- 
modocumque  expediens  animali,  vel  per  viam  arclui,  vel  per 
viam  delectabilis. 

Ad  sextum  dicendum,  quod  eadem  appetitiva  concupiscibilis 
est  convenientis  prosecutiva,  et  inconvenientis  fugitiva ;  unde 
irascibilis  et  concupiscibilis  non  distinguuntur  per  conveniens 
et  nocivum,  ut  ex  dictis,  in  solut.  ad  n  arg.,  patet. 

Ad  septtmum  dicendum,  quod  cum  dicitur,  Odium  est  ira 
inveterata,  est  prsedicatio  per  causam,  et  non  per  essentiam  : 
nam  passiones  irascibilis  terminantur  ad  passiones  concupis- 
cibilis,  ut  dictum  est,  in  corp.  art. 

Ad  octavum  dicendum,  quodconcupiscere  appetitu  animali, 
ad  solam  concupiscibilem  pertinet ;  sed  concupiscere  appetitu 
naturali,  pertinet  ad  quamlibet  potentiam  ;  nam  quaelibet 
potentia  animse  natura  quoedam  est,  et  naturaliter  in  aliquicl 
inclinatur :  et  similiter  est  distiguendum  de  amore  et  delecta- 
tione,  et  aliis  hujusmodi. 

Ad  nonum  dicendum,  quod  in  definitione  passionum  iras- 
cibilis  ponitur  actus  appetitivae  communis,  ut  appetere  ;  non 
autem  aliquid  ad  concupiscibilem  pertinens,  nisi  sit  principium 
▼el  terminus  ;  ut  si  dicatur,  quod  ira  est  appetitus  vindictae 
propter  praecedentem  contristationem. 

ARTICULUS  III.  —  Utrum  irascibilis  et  concupiscibilis  sint  tantum 
in  appetitu  inferiori,  vel  in  superiori.  —  (I  part.,  qusest.  lvxxiii. 
art.  5.) 

Tertio  quaeritur,  utrum  irascibilis  et  concupiscibilis  sint 
tantum  in  appetitu  superiori,  vel  etiam  in  inferiori ;  et  videtur 
quod  in  superiori.  Nam  appetitus  superior  ad  plura  se  extendit 
quam  appetitus  inferior,  cum  sit  et  corporalium  et  spiritualium. 
Si  ergo  appetitus  inferior  dividitur  in  duas  vires,  scilicet  iras- 
cibilem  et  concupiscibilem,  multo  fortius  et  superior  dividi 
debet. 

2.  Praeterea,  quaecumque  vires  sunt  animae  secundum  se 
ipsam,  ad  superiorem  pertinent  partem  :  nam  vires  inferiores 
sunt  communes  animae  et  corpori.  Sed  irascibilis  et  concupis- 
cibilis  sunt  animae  secundum  se  ipsam  :  unde  dicitur,in  lib%.  de 
Spiritu  et  Anima  (cap.  xiii)  :  Has  potentias  habct  anima 
antequam  corpori  misceatur  ;  siquidem  sunt  ei  naturales  nec 
aliudsunt  quam  ipsa  tota  :  namqve  animce  substantia  in  his 
tribus  plena  et  perfecta  consistit ;  idest  in  rationabilitate, 
concupiscibilitate ,  et  irascibUitate.  Ergo  irascibilis  et  concu- 
piscibilis  ad  appetitum  superiorem  pertinent. 

3.  Praeterea,  secundum  Philosophum  in  lib.  de  Anima  (II, 
corn.  xxi),  et  XI  Metaphysic,  sola  pars  animse  rationalis  est 
a  corpore  separabilis.  Sed  irascibilis  concupiscibilis  remanent 
in  anima  a  corpore  separata,  ut  dicitur  in  lib.  de  Spiritu  et 
Anima  (cap.  xv  a  med.  et  cap.  xm).  Ergo  irascibilis  et  concu- 
piscibilis  ad  partem  rationalem  pertinent. 

4.  Praeterea,  imago  Trinitatis  quaerenda  est  in  superiori 
parte  animae.  Sed  secundum  quosdam  assignatur  'imago  in 
rationali,  irascibili  et  concupiscibili.  Ergo  irascibilis  et  con- 
cupiscibilis  ad  superiorem  partem  pertinent. 

5.  Praeterca,  caritas  dicitur  esse  in  concupiscibili,  spes 
autem  in  irascibili.  Sed  caritas  et  spes  non  sunt  in  appetitu 
sensitivo,  qui  non  potest  extendi  ad  immaterialia.  Ergo  iras- 
cibilis  et  concupiscibilis  non  sunt  tantum  in  appetitu  inferiori, 
sed  in  superiori. 

6.  Praeterea,  vires  humanae  dicuntur  illae  quas  homo  supra 
cetera  animalia  habet,  quae  pertinent  ad  superiorem  animae 
partem.  Sed  distinguitur  amagistris  duplex  irascibilis :  humana 
et  non  humana  et  similiter  concupiscibilis.  Ergo  praedictae 
vires  non  sunt  tantum  in  appetitu  inferiori,  sed  in  superiori. 

7.  Praeterea,  operationes  virium  sensitivarum  tam  appre- 
hensivarum  quam  appetitivarum  nori  manent  inanima  separata, 
quia  per  corporis  organa  exercentur  ;  alias  anima  sensibilis 
in  brutis  esset  incorruptibilis,  utpote  potens  suam  operationem 
habere  per  se  ipsam.  Sed  in  anima  separata  remanet  gaudium 
et  tristitia,  amor  et  timor,  et  alia  hujusmodi,  quae  attribuuntur 

irascibili  et  cqncupiscibili.   Ergo  irascibilis  et  concupiscibilis 
non  sunt  tantum  in  sensitiva  parte,  sed  etiam  in  intellectiva. 

Sed  contra  est  quod  Damascenus  (lib.  II,  cap.  xn),  et 
Gregorius  Nyssenus  (lib.  de  virib.  Anim.,  cap.  viii  et  ix),  et 
Philosophus  ponunt  esse  eas  in  sensibili  appetitu  tantum. 

Respondeo  dicendum,  quod  cum  actus  appetitivarum 
partium  praasupponat  actum  apprehensivarum,  et  distinctio 
appetitivarum  ad  invicem  aliqualiter  similis  est  distinctioni 
apprehensivarum.  Invenimus  autem  hoc  in  apprehensivis 
potentiis,  quod  respectu  illarum,  apprehensiva  superior  manet 
una  et  indivisa,  respectu  quarum  apprehensivae  inferiores  dis- 
tinguuntur  ;  una  enim  intellectiva,  potentia  cognoscimus 
omnia  sensibilia  quantum  ad  earum  naturas,  respectu  quarum 
vires  sensitivse  distinguuntur.  Unde  secundum  Augustinum 
(alium  Auctorem.,  lib.  de  Spiritu  et  Anima,  cap.  xn,  in  princ), 
exterius  et  aliud  est  quod  videt  et  quod  audit ;  sed  interius  in 
intellectu  est  idem.  Et  similiter  est  de  appetitivis ;  quocl  appe- 
titiva  superior  est  una  respectu  omnium  appetibilium,  quamvis 
appetitivfe  inferiores  respectu  diversorum  appetitibilium  dis- 
tinguantur.  Gujus  ratio  ex  utraque  parte  est :  quod  vis  superior 
habet  objectum  universale,  sed  inferiores  vires  habent  objecta 
particularia  ;  multa  autem  per  se  conveniunt  particularibus 
quse  per  accidens  se  habent  ad  universale  ;  et  ideo,  cum  acci- 
dentalis  differentia  non  diversiflcet  speciem,  sed  solum  illa 
quae  est  per  se,  potentiae  inferiores  inveniuntur  secundum 
speciem  distinctae;  sed  superior  potentia  remanet  indivisa  ; 
sicut  patet  quod  objectum  intellectus  est  quod  quid  est ;  unde 
eadem  potentia  intellectus  se  extendit  ad  omnia  quae  habent 
quidditatem,  nec  diversificatur  per  aliquas  differentias,  quse 
rationem  quidditatis  non  diversificant.  Sed  cum  objectum 
sensus  sit  corpus,  quodest  natum  movere  organum;  secundum 
diversam  rationem  movendi  oportei  potentias  diversificari ; 
unde  alia  potentia  est  visus  et  auditus,  quia  alia  ratione  movet 
sensum  color  et  sonus  :  et  similiter  est  ex  parte  appetitivarum  : 
nam  objectum  appetitus  superioris,  ut  supra,  art.  1  hujus 
quaest.,  dictumest,  estbonum  absolute  ;  sedobjectum  appetitus 
inferioris  est  res  aliquo  modo  proficua  animali.  Arduum  autem 
et  delectabile  non  secundum  eamdem  rationem  sunt  conve- 
nientia  animali,  ut  ex  praedictis,  art.  praeced.,  patet.  Et  ideo 
perhocessentialiterdiversificatur  objectumappetitusinferioris: 
non  autem  objectum  appetitus  superioris,  qui  tendit  in  bonum 
absolute  quocumque  modo. 

Sciendum  tamen  est,  quod  sicut  intellectus  habet  aliquam 
operationem  circa  eadem  circa  qua3  sensus  operantur,  sed 
altiori  modo,  cum  cognoscat  universaliter  et  immaterialiter 
quod  sensus  materialiter  et  particulariter  cognoscit ;  ita  ap- 
petitus  superior  circa  eadem  habet  operationem  cum  appetitibus 

inferioribus,  quamvis  altiori  modo  ;  nam  inferiores  appetitus 
tendunt  in  sua  objecta  materialiter,  et  cum  aliqua  passione 
corporali,  a  quibus  passionibus  nomen  irascibilis  et  concupis- 
cibilis  imponitur ;  appetitus  vero  superior  habet  aliquos  actus 
similes  inferiori  appetitui,  sed  absque  omni  passione.  Et  sic 
operationes  superioris  appetitus  sortiuntur  interdum  nomina 
passionum ;  sicut  voluntas  vindictae  dicitur  ira,  et  quietatio 
voluntatis  super  aliquo  diligibili,  dicitur  amor  ;  et  eadem 
ratione,  ipsa  voluntas,  quae  hos  actus  producit,  dicitur  interdum 
irascibilis  et  concupiscibilis,  non  tamen  proprie,  sed  per 
quamdam  similitudinem ;  nec  tamen  ita  quocl  in  voluntate  sint 
aliquae  vires  diversse  similes  irascibili  et  concupiscibili. 

Adprimum  ergo  dicendum,  quod  quamvis  appetitus  superior 
in  plura  se  extendat  quam  inferior  ;  tamen  quiahabet  universale 
bonum  pro  proprio  objecto,  non  dividitur  in  plures  potentias. 

Ad  secundum  dicendum,  quod  liber  ille  non  est  Augustini, 
nec  oportet  eum  in  auctoritate  accipere  ;  tamen  potest  dici, 
quod  intelligit  de  irascibili  et  concupiscibili  similitudinarie 
dictis  :  vel  loquitur  quantum  ad  originem  potentiarum  ;  nam 
omnes  potentise  sensitivse  ex  essentia  animcB  fluunt. 

Ad  tertium  dicendum,  quod  circa  sensitivas  potentias 
animae  est  duplex  opinio.  Quidam  enim  dicunt,  quod  manent 
in  anima  separata  secundum  essentiam  ;  alii  vero,  quod  manent 
in  essentia  aaimsesicut  inradice.  Et  quocumque  modo  dicatur, 
non  alio  modo  remanet  irascibilis  et  concupiscibilis  quam 
aliae  sensitivae  vires ;  unde  in  libro  praedicto  dicitur  quod 
anima  recedens  a  corpore  trahit  secum  sensum  et  ima- 
ginationem. 

Ad  quartum  dicendum,  quod  Augustinus  in  lib.  de  Trin. 
(IX,  cap.  m,  iv  et  seq.),  investigat  multos  modos  Trinitatis 
in  anima  nostra,  in  quibus  est  aliqua  similitudo  Trinitatis 
increatse,  quamvis  vera  ratio  imaginis  sit  solum  in  mente ;  et 
ratione  praedictae  similitudinis  aliqui  ponunt  imaginem  in  ra- 
tionali,  irascibili  et  concupiscibili,  quamvis  non  sit  proprie 
dictum. 

Ad  quintum  dicendum ,  quod  caritas  et  spes  non  sunt 
in  irascibili  et  concupiscibili,  proprie  loquendo,  cum  dilectio 
caritatis  et  expectatio  spei  sint  sine  passione  ;  sed  dicitur 
caritas  esse  in  concupiscibili ,  inquantum  est  in  voluntate, 
prout  habet  actus  similes  concupiscibili  ;  et  simili  ratione 
dicitur  esse  spes  in  irascibili. 

Ad  sextum  dicendum,  quod  irascibilis  et  concupiscibilis 
dicuntur  esse  humanae,  sive  rationales,  non  per  essentiam, 
quasi  ad  partem  superiorem  pertineant,  sed  per  participationem 
inquantum  obediunt  rationi,  et  participant  regimen  ejus,  ut 
Damascenus  dicit  (lib.  II,  cap.  xn). 

Ad  septimum  dicendum,  quod  gaudium*  et  timor,  quae  sunt 

passiones,  non  remanent  in  anima  separata,  cum  corporali 
immutatione  peraguntur  ;  sed  remanent  actus  voluntatis  similes 
illis  passionibus. 

ARTICULUS.  IV.  —  Utrum  sensualitas  obediat  rationi. 
(I  part.,  qusest.  lxxxi,  art.  3.) 

Quarto  quaaritur,  utrum  sensualitas  obediat  rationi  ;  et 
videtur  quod  non.  Rom.,  vn,  19,  dicitur  :  Non  enim  quod  volo, 
faclo ;  sed  quod  odi  malum  illud  facio.  Hoc  enim  dicitur,  ut 
quaadam  Glossa  (ord.)  exponit,  propter  motus  sensualitatis. 
Ergo  sensualitas  voluntati  et  rationi  non  obedit. 

2.  Prseterea,  ibidem  dicitur  :Video  aliam  legem  in  membris 
meis  rejpugnantem  legi  meniis  mece.  Hsec  autem  lex  est  con- 
cupiscentia.  Ergo  repugnat  legi  mentis,  idest  rationi ;  et  ita 
non  obedit  ei. 

3.  Prceterea,  sicut  ordinantur  apprehensivaa  ad  invicem, 
ita  appetitivaa.  Sed  intellectus  non  habet  in  potestate  sua  actus 
exteriorum  sensuum  :  non  enim  videmus  aut  audimus  quidquid 
intellectus  decernit.  Ergo  nec  motus  sensualitatis  sunt  in  pote- 
state  rationalis  appetitus. 

4.  Praeterea,  naturalia  in  nobis  non  subduntur  rationi.  Sed 
sensualitas  naturali  impetu  tendit  in  suum  appetibile.  Ergo 
motus  sensualitatis  non  subditur  rationi. 

5.  Prseterea,  motus  sensualitatis  sunt  animae  passiones,  ad 
quas  determinatae  dispositiones  corporum  requiruntur,  ut 
Avicenna  determinat ;  sicut  ad  iram  sanguis  calidus  et  subtilis, 
ad  gaudium  temperatus  sanguis.  Sed  dispositio  corporalis  non 
subditur  rationi.  Ergo  nec  motus  sensualitatis. 

Sed  contra  est  quod  Damascenus  dicit  (lib.  II,  cap.  xii)  , 
quod  irascibilis  et  concupiscibilis  participant  aliqualiter  ratio- 
nem,  quae  suntpartes  sensualitatis.  Ergo  et  motus  sensualitatis 
est  in  potestate  rationis.  Hoc  idem  habetur  ex  dictis  Philosophi 
in  I  Ethic.  (cap.  ult.),  ex  Gregorio  Nysseno  (lib.  de  viribus 
Animse,  cap.  viii  et  ix). 

Respondeodicendum,  quod  in  ordine  mobilium  et  motorum 
est  devenire  ad  aliquod  primum,  quod  est  movens  se,  a  quo 
movetur  illud  quod  non  est  ex  se  motum ;  quia  omne  quod  est 
per  aliud,  reducitur  ad  per  se,  ut  habetur  ex  VIII  Physic. 
Unde  cum  voluntas  se  ipsam  moveat,  ex  hoc  quod  est  domina 
sui  actus,  oportet  quod  vires  alise,  quaa  se  ipsas  non  movent, 
ab  aliquo  moveantur.  Tanto  autem  unaquaaque  aliarum  virium 
plus  de  motu  ejus  participat,  quanto  fit  ei  propinquior.  Unde 
ipsse  appetitivae  inferiores  voluntati  obediunt  quantum  ad  suos 
principales  actus,  utpote  ei  propinquissimaa ;  alia^  vero  magis 
remotie,  ut  nutritiva  et  irenerativa,  moventur  a  voluntate 
quantum  ad  aliquos  earum  exteriores  actus. 

Subduntur  autem  appetitivaa  inferiores,  scilicet  irascibilis 
et  concupiscibilis,  rationi  tripliciter.  Primo  quidem  ex  parte 
ipsius  rationis  :  cum  enim  eadem  res  sub  diversis  conditionibus 
considerari  possit,  et  delectabilis  et  horribilis  reddi,  ratio 
opponit  sensualitati  mediante  iniaginatione  rem  aliquam  sub 
ratione  delectabilis  vel  tristabilis  ;  secundum  quod  ei  videtur ; 
et  sic  sensualitas  movetur  ad  gaudium  vel  tristitiam ;  et  ideo 
dicit  Philosophus  in  I  Ethic,  quod  ratio  semper  suadet  ad 
optima.  Secundo  ex  parte  voluntatis  ;  in  viribus  enim  ordinatis 
ad  invicem  et  connexis  ita  se  habet,  quod  motus  intensus  in 
una  earum,  et  praecipue  in  superiori,  redundat  in  aliam.  Unde, 
cum  motus  voluntatis  per  electionem  intenditur  circa  aliquid, 
irascibilis  et  concupiscibilis  sequitur  motum  voluntatis  ;  unde 
dicitur  in  III  de  Anima  (comm.  lvii),  quod  appetitus  movet 
appetitum,  superior  scilicet inferiorem,  sicut spluei^a spliceram 
in  corporibus  coelestibus.  Tertio  ex  parte  motivae  exequentis ; 
sicut  enim  in  exercitu  progressio  ad  bellum  pendet  ex  imperio 
ducis,  ita  in  nobis  vis  motiva  non  movet  membra  nisi  ad  im- 
perium  ejus  quod  in  nobis  principatur,  idest  rationis,  qualis- 
cumque  motus  fiat  in  inferioribus  viribus.  Unde  ratio  irasci- 
bilem  et  concupiscibilem  reprimit,  ne  in  actum  exteriorem 
procedant  ;  propter  quod  dicitur  Genes.,  iv,  7  :  Subter  te  erit 
appetitus  tuus. 

Et  sic  patet  quod  concupiscibilis  et  irascibilis  subduntur 
rationi ;  et  similiter  sensualitas ;  quamvis  nomen  sensualitatis 
pertineat  ad  has  vires,  non  secundum  quod  participantratiouem, 
sed  secundum  naturam  sensitivae  partis.  Unde  non  ita  proprie 
dicitur  quod  sensualitas  subditur  rationi,  sicut  de  irascibili  et 
concupiscibili. 

Ad  primum  ergo  dicendum,  quod  verbum  illud  Apostoli 
intelligitur  quantum  ad  hoc  quod  non  est  in  potestate  nostra 
universaliter  omnes  inordinatos  motus  sensualitatis  impedire ; 
quamvis  possimus  impedire  singulos,  ut  patet  ex  dictis,  quaast. 
de  lib.  Arb.,  art.  12. 

Ad  secundum  dicendum,  quod  sensualitas,  quantum  est 
de  se,  repugnat  rationi ;  tamen  ratio  potest  eam  reprimere,  ut 
patet  ex  dictis,  in  corp.  art. 

Ad  tertium  dicendum,  quod  inferiores  apprehensivae 
obediunt  superiori,  ut  patet  de  imaginatione,  et  aliis  sensibus 
interioribus  ;  sed  quod  exterior  sensus  intellectui  non  obediat, 
contingit  ex  hoc  quod  sensus  exterior  indiget  re  sensibili  ad 
sentiendum,  sine  qua  in  actum  exire  non  potest. 

Ad  quartum  dicendum,  quod  appetitiva  inferior  nwi  natu- 
raliter  tendit  in  rem  aliam,  nisi  postquam  proponitur  sibi  sub 
ratione  proprii  objecti,  ut  ex  dictis,  art.  1  hujus  quaest.,  patet. 
Unde,  cum  in  potestate  rationis  sit  sub  diversis  rationibus 
unam  et  eamdem  rem  proponere,   utpote  cibum  aliquem  ut 

delectabilem  etmortiferum  ;potestindiversaratio  sensualitatem 
movere. 

Ad  quintum  dicendum,  quod  dispositio  corporalis,  quae 
pertinet  ad  complexionem  corporis.  non  subditur  rationi ;  sed 
hoc  non  requiritur  ad  hoc  quod  passiones  prsedictae  in  actu 
sint,  sed  quod  homo  sit  ad  eas  habilis.  Actualis  vero  trans- 
mutatio  corporis,  utpote  accensio  sanguinis  circa  cor,  vel 
aliquid  hujusmodi,  quod  actu  passiones  hujusmodi  conco- 
mitatur,  sequitur  imaginationem ,  et  propter  hoc  subditur 
rationi. 

ARTICULUS  V.  —  Utrum  in  sensiialitate  possit  esse  peccatum. 
(I-II,  qusest.  vii,  art.  8.) 

Quinto  quaeritur,  utrum  in  sensualitate  possit  esse  pec- 
catum  ;  et  videtur  quod  non.  Nunquam  enim  nisi  in  voluntate 
peccatur.  Sed  sensualitas  distinguitur  a  voluntate.  Ergo  in 
sensualitate  non  est  peccatum. 

2.  Praeterea,  in  anima  separata  peccata  remanent.  Sen- 
sualitas  autem  non  remanet  in  anima  separata,  cum  sit  potentia 
conjuncti.  Ergo,  etc. 

3.  Praeterea,  actus  hujus  mediante  corpore  exercetur. 
Gujus  autem  est  potentia,  ejus  est  actus,  secundum  Philo- 
sophum  in  lib.  de  Somn.  et  Vig.  (cap.  I,  ante  med.).  Ergo  in 
sensualitate  non  est  peccatum. 

4.  Praeterea,  secundum  Augustinum  in  V  de  Civit.  Dei 
(cap.  x),  est  aliquid  quod  agit  et  non  agitur,  ut  Deus  ;  et  in  hoc 
peccatum  non  est :  et  est  aliquid  quod  agit  et  agitur,  scilicet 
voluntas  :  et  in  hac  constat  esse  peccatum  :  et  est  aliquid  quod 
agitur  et  non  agit,  ut  sensualitas.  Ergo  nec  in  ea  peccatum 
est. 

5.  Sed  dicendum,  quod  in  sensualitate  potest  esse  peccatum 
ex  hoc  ipso  quod  ratio  motus  ejus  impedire  potest.  —  Sed 
contra  in  hoc  quod  ratio  impedire  potest  et  non  impedit,  desi- 
gnatur  interpretatus  consensus  rationis  :  qui  quidem  non  suffi- 
cit  ad  peccatum,  cum  non  sufflciat  ad  meritum  sine  consensu 
expresso  :  Deus  enim  pronior  est  ad  miserendum  quam  ad 
puniendum,  ut  dicit  quaedam  Glossa  (ex  Origene)  in  princ. 
Hierem.  Ergo  nec  ex  hac  ratione  potest  dici  quod  peccatum  sit 
in  sensualitate. 

6.  Praeterea,  nullus  peccat  in  eo  quod  vitare  non  potest. 
Sed  vitare  non  possumus  quin  motus  sensualitatis  sint  inor- 
dinati  :  ut  enim  dicit  Augustinus  (alius  auctor,  lib.  III  Hypo- 
gnosticon,    non  multum  procul  a  princ),   quia  homo  noluit 

malum  cum  potuit,  inflictum  est  einonpossecumvelit. 
Ergo  in  sensualitate  non  est  peccatum. 

7.  Prseterea,  quando  motus  sensualitatis  est  in  aliquid 
licitum   non    est  peccatum  ;  ut  cum  conjugatus  movetur  in 

uxorem  suam.  Sed  sensualitas  non  cliscernit  inter  licitum  et 
illicitum.  Ergo  nec  quando  in  illicitum  movetur,  erit  peccatum. 

8.  Praeterea,  virtus  et  vitium  sunt  contraria.  Sed  virtus  non 
potest  esse  in  sensualitate.  Ergo  nec  vitium. 

9.  Praeterea,  in  eo  est  peccatum  cui  imputatur.  Sensualitati 
autem  non  imputatur  peccatum,  cum  non  sitdomina  sui  actus, 
sed  voluntati.  Ergo  in  sensualitate  non  est  peccatum. 

10.  Praeterea,  id  quod  est  materiale  in  peccato  mortali, 
potest  esse  in  sensualitate ;  nec  tamen  ibi  peccatum  mortale 
dicimus  esse  :  quia  rn  ea  quod  est  formale  in  peccato  mortali 
non  est.  Sed  quod  est  formale  in  peccato  veniali,  privatio 
scilicet  ordinis  debiti,  in  sensualitate  non  est,  sed  in  ratione, 
cujiis  est  ordinare.  Ergo  in  sensualitate  non  est  peccatum 
veniale. 

11.  Praeterea,  si  caecus  qui  a  vidente  ducitur,  in  foveam 
cadat,  non  est  peccatum  caeci,  sed  videntis.  Cum  ergo  sen- 
sualitas  sit  quasi  caeca  respectu  divinorum,  si  cadatinillicitum, 
non  erit  peccatum  ejus,  sed  rationis,  quae  debet  eam  regere. 

12.  Praeterea,  sicut  sensualitas  aliquo  modo  regitur  a 
ratione,  ita  et  exteriora  membra  ;  in  quibus  tamen  non  dicimus 
esse  peccatum.  Ergo  necin  sensualitate. 

13.  Praeterea,  dispositio  et  forma  sunt  in  eodem  ;  quia 
actus  activorum  sunt  in  patiente  bene  disposito.  Sed  veniale 
est  dispositio  ad  mortale.  Gum  ergo  veniale  non  possit  esse  in 
sensualitate,  ergo  nec  mortale. 

14.  Praeterea,  actus  fornicationis  propinquior  est  sensua- 
litati  quam  rationi.  Si  ergo  in  sensualitate  posset  esse  peccatum, 
esset  peccatum  mortale,  scilicet  fornicationis  :  quod  cum  sit 
falsum,  videtur  quod  in  ea  peccatum  esse  non  possit. 

Sed  contra  est  quod  Augustinus  dicit  lib.  XIX  de  Civit.  Dei, 
cap.  iv)  :  Nonnullum  citium  est  cum  caro  concupiscit  adversus 
spiritum.  Haec  autem  concupiscentia  carnis  pertinet  ad  sen- 
sualitatem.  Ergo  in  ea  potest  esse  peccatum. 

Praeterea,  Magister  dicit,  xxiv  dist,  lib.  II  Sent.,  quod  in 
sensualitate  est  peccatum  veniale. 

Respondeo  dicendum,  quod  peccatum  nihil  aliud  est  quam 
aliquis  actus  deflciens  a  recto  ordine,  qui  esse  debebat  :  et 
hoc  modo  accipitur  peccatum  in  his  quae  sunt  secundum 
naturam,  et  in  his  quae  sunt  secundum  artem,  ut  dicit  Philo- 
sophus  II  Phys.  (com.  lvxii).  Sedtunc  est  peccatum  mortale  (1), 
quando  actus  deficiens  est  moralis.  Est  autem  aliquis  actus 
moralis  per  hoc  quod  aliquo  modo  est  in  nobis  :  sic  enim  ei 
debetur  laus  vel  vituperium  :  et  ideo  actus  ille  qui  perfecte  est 
in  nostra  potestate,  perfecte  est  moralis  ;  et  in  eo  potest  esse 
ratio  peccati  mortalis,  sicut  sunt  actus  quos  voluntas  elicit 
vel  imperat.  Actus  autem  sensualitatis  non  est  perfecte  in  po- 

(1)  Al.  mortale. 

testate  nostra,  eo  quod  praevenit  judicium  rationis  ;  est  tamen 
aliqualiter  in  nostra  potestate,  inquantum  sensualitas  rationi 
subjicitur,  ut  ex  dictis,  art.  prseced.,  patet.  Et  ideo  actus  ejus 
attingit  ad  genus  moralium  actuum,  sed  imperfecte.  Unde  non 
potest  in  sensualitate  essepeccatummortale,  quod  est  peccatum 
perfectum  ;  sed  solum  veniale,  in  quo  imperfecta  peccati 
moralis  (1)  ratio  invenitur. 

Ad  primum  ergo  dicendum,  quod  subjectum  alicujus  est 
duplex,  scilicet  primum,  et  secundarium  ;  sicut  superficies 
est  primum  subjectum  coloris,  corpus  autem  secundarium, 
inquantum  subjicitur  superficiei.  Similiter  dicitur  quod  primum 
subjectum  peccati  est  voluntas  ;  sensualitas  vero  est  subjectum 
peccati,  inquantum  aliqualiter  participat  voluntatem. 

Ad  secunddm  dicendum,  quod  peccatorum  notae  remanent 
in  conscientia,  quacumque  vi  fuerint  commissa ;  unde,  dato 
quod  sensualitas  omnino  non  remaneat  modo  praedicto,  pec- 
catum  sensualitatis  remanere  potest.  Hoc  autem,  an  scilicet 
sensualitas  remaneat,  alibi  disserendum  est. 

Ad  tertium  dicendum,  quod  actus  sensualitatis  est  in  nobis 
aliqualiter,  non  ex  natura  sensualitatis,  sed  inquantum  sen- 
sualitatis  vires  sunt  rationales  per  participationem. 

Ad  quartum  dicendum,  quod  quamvis  sensualitatis  secun- 
dum  se  consideratae  non  sit  agere,  est  tamen  ejus  prout  par- 
ticipat  aliqualiter  rationem. 

Ad  quintum  dicendum,  quod  non  dicitur  esse  peccatum  in 
sensualitate  propter  interpretativum  consensum  rationis  : 
quando  enim  motus  sensualitatis  praevenit  judicium  rationis, 
non  est  consensus  nec  interpretatus  nec  expressus  :  sed  ex 
hoc  ipso  quod  sensualitas  est  subjicibilis  rationi,  actus  ejus, 
quamvis  rationem  praeveniat,  habet  rationem  peccati.  Tamen 
sciendum,  quod  etsialiquando  consensus  interpretatus  sufficiat 
ad  peccatum,  non  tamen  opportet  quod  sufficiat  ad  meritum  : 
plura  enim  requiruntur  ad  bonum  quam  ad  malum ;  cum  ma- 
lum  ex  singularibus  defectibus  contingat,  bonum  autem  ex 
tota  et  integra  causa,  ut  Dionysius  dicit,  IV  de  divin.  Nom. 

Ad  sextum  dicendum,  quod  peccata  sensualitatis  possumus 
quidem  vitare  singula,  quamvis  non  omnia,  ut  patet  ex  his  quae 
in  alia  qusestione.  qusest.  prsec,  art.  12,  dicta  sunt. 

Ad  septimum  dicendum,  quodcum  aliquis  accedit  ad  uxorem 
suam  ex  concupiscentia,  dummodo  non  excedat  limites  matri- 
monii,  est  peccatum  veniale  ;  unde  patet  quod  ipse  motus 
concupiscentise  in  conjugato  judicium  rationis  prseveniens, 
peccatum  veniale  est.  Sed  quando  per  rationem  determinatur 
quod  est  licitum  concupisci,  tametsi  sensualitas  in  id  feratur, 
nullum  erit  peccatum. 

Ad  octavum  dicendum,  quod  virtus  moralis  est  in  viribus 

(1)  Al.  mortalis. 

sensualitatis,  idest  in  irascibili  et  concupiscibili,  ut  patet  per 
Philosophum,  in  III  Ethic,  cap.  x  in  princ,  ubi  dicit,  quod 
temperantia  et  fortitudo  sunt  irrationabilium  partium.  Sed  quia 
sensualitas  nominat  has  vires  quantum  ad  inclinaiionem  na- 
turalemsensui,  quaeestin  contrarium  rationi,  et  non  secundum 
quod  participant  rationem  :  ideo  magis  proprie  dicitur  quod 
vitium  sit  in  sensualitate,  et  virtusin  irascibili  et  concupiscibili. 
Peccatum  tamen  quod  est  in  sensualitate,  virtuti  non  con- 
trariatur ;  unde  ratio  non  sequitur. 

Ad  nonum  dicendum,  quod  omne  peccatum  imputatur 
homini  inquantam  habet  voluntatem  ;  et  tamen  peccatum 
dicitur  esse  aliquo  modo  in  illa  potentia  cujus  actum  contingit 
esse  deformem. 

Ad  decimum  dicendum,  quod  materiale  in  peccato  mortali 
potest  accipi  tripliciter.  Uno  modo  sicut  objectum  est  materia 
actus  :  et  sic  materia  mortalis  peccati  quandoque  est  in  sen- 
sualitate,  ut  cum  aliquis  consentit  in  delectationem  sensualitatis. 
Alio  modo  sicut  actus  exterior  est  materialis  respectu  interioris 
actus,  qui  est  formale  in  peccato  mortali,  cum  actus  exterior 
et  interior  sint  unum  peccatum  ;  et  per  hunc  modum  actus 
sensualitatis  potest  se  habere  materialiter  in  peccato  mortali. 
Tertio  modo  materiale  in  peccato  mortali  est  conversio  ad 
bonum  commutabile  sicut  ad  finem,  formale  vero  aversio  a 
bono  incommutabili ;  et  sic  id  quod  est  materiale  in  peccato 
mortaii,  non  potest  esse  in  sensualitate.  Nec  sequitur,  si  pec- 
catum  mortale  non  potest  ibi  esse,  quod  non  sit  ibi  veniale, 
ratione  prsedicta  in  corp.  art. 

Ad  undegimum  dicendum,  quod  peccatum  dicitur  esse  in 
sensualitate,  non  quia  ei  imputetur,  sed  quia  per  ejus  actum 
committitur.  Imputatur  autem  homini,  inquantum  actus  ille 
in  ejus  potestate  consistit. 

Ad  duodegimum  dicendum,  quod  membra  exteriora  sunt 
tantum  mota  ;  vires  autem  appetitivse  inferiores  sunt  moventes 
ad  similitudinem  vpluntatis  :  unde  inquantum  participant 
aliqualiter  voluntatem  possunt  esse  subjectum  peccati. 

Ad  decimumtertium  dicendum,  quod  duplex  est  dispositio. 
Una  qua  patiens  disponitur  ad  recipiendum  formam  ;  et  talis 
dispositio  est  in  eodem  cum  forma.  Alia  dispositio  est  qua 
agens  disponitur,  ad  agenduin  ;  et  de  hac  non  est  verum  quod 
sit  in  eoclem  cum  forma  ad  quam  disponit.  Hujusmodi  autem 
dispositio  est  veniale,  quod  in  sensualitate  est,  ad  peccatum 
mortale,  quod  est  in  ratione  :  nam  sensualitas  est  ut  agens  in 
peccato  mortali,  inquantum  inclinat  rationem  ad  peccandum. 

Ad  decimumquartum  dicendum,  quod  actus  fornicationis 
quamvis  sit  propinquior  concupiscibili  quam  rationi  quantumad 
rationem  objecti  ;  est  tamen  propinquior  rationi  quantum  ad 
rationem  imperii  :  nam  membra  exteriora  non  apphcantur  ad 

actum  nisi  ex  imperio  rationis  :  unde  in  eis  potest  esse  peccatum 
mortale,  non  autem  in  actu  sensualitatis,  quijudiciumprsevenit 
rationis. 

ARTICTLUS   VI.  —  Utrum  concupiscibilis  sit  magis  corrupta  et 
infecta  qiuou  irascibilis.  —  (I-II,  qusest.  lxxiii,  art.  4.) 

Sexto  quaeritur,  utrum  concupiscibilis  sit  magis  corrupta 
et  infecta  quam  irascibilis;  et  videtur  quod  non.  Corruptio 
enim  et  intectio  bumanae  natime  ex  peccato  orginali  venit. 
Peccatum  autem  originale  est  in  essentia  animae  sicut  in  sub- 
jecto,  ut  a  quibusdam  dicitur,  propter  hoc  quod  ipsum  anima 
contrahit  ex  conjunctione  sui  ad  corpus,  cui  per  essentiam 
suam  conjungitur.  Cum  ergo  essentise  animae  omnes  potentiae 
aequaliter  appropinquent,  utpote  in  ea  radicaUe,  videtur  quod 
infectio  et  corruptio  non  magis  in  concupiscibili  quam  in 
irascibili  et  aliis  potentiis  sit. 

2.  Pneterea,  ex  corruptione  naturae  in  nobis  est  quaedam 
inclinatio  ad  peccatum.  Sed  peccata  irascibilis  sunt  graviora 
quam  concupiscibilis :  quia  secundumGregorium  (XXXII  Moral., 
capit.  xi,  parum  ante  med.)  spiritualia  peccata  sunt  majoris 
culpsa  quam  carnalia.  Ergo  magis  est  corrupta  irascibilis  quam 
concupiscibilis. 

3.  Prseterea,  ex  corruptione  naturse  in  nobis  contingunt 
subiti  aniinae  motus.  Sed  motus  irascibilis  videntur  esse  magis 
subiti  quam  concupiscibilis  :  irascibilis  enim  movetur  cum 
quadam  virtute  animi,  concupiscibilis  autem  cum  quadam 
animi  mollitie.  Ergo  irascibilis  est  magis  corrupta  quam  con- 
cupiscibilis. 

k  Pra*terea,  hujusmodi  corruptio  et  infectio  de  qua  lo- 
quimur,  est  corruptio  naturaa,  et  per  generationem  traducta. 
Peccata  autem  irascibilis  sunt  magis  naturalia  et  magis  tra- 
ducuntur  a  parentibus  in  filios  quam  peccata  concupiscibilis, 
ut  Philosophus  dicit  in  VII  Ethic.  cap.  vi,  parum  ante  med.). 
Brgo  irnscibilis  est  magis  corrupta  quain  concupiscibilis. 

5.  Pr?eterea,  corruptio  in  nobis  provenit  ex  peccato  primi 
parentis.  Sed  peccatumprimiparentis  fuit  superbia,  sive  elatio, 
quae  est  in  irascibili.  Ergo  et  in  nobis  est  irascibilis  magis 
corrupta  ([uaiu  concupiscibilis. 

1  contra  ubi  est  major  turpitudo,  ibi  est  major  corruptio 
etinfectio.  Sed  secundum  Philosophum  in  VIII  Ethicor.  (VII, 
eap.  vn.  turpior  est  incontinens  concupiscentiae  quam  incon- 
tinens  irae.  Ergo  concupiscibilis  est  magis  corrupta  et  infecta 
quam  irascibilis. 

Pr  a,   ibi  sumus  magis  corrupti  ubi  difficilius  resis- 

timus.  Sed  difticilius  est  repuguare  contra  voluptatem,  quae  ad 
concupiscibilem  pertinet,  quam  contra  iram  ;  ut  patet  per  Phi- 
losophum  in  II  Ethicor.  (III,  cap.  m,  non  procul  a  fin.).  Ergo 

in  concupiscibili    sumus   magis  corrupti  quam   in   irascibili. 

Respondeo  dicendum,  quod  corruptio  et  infectio  peccati 
originalis  hoc  modo  differunt ;  quod  infectio  pertinet  ad  cnlpam, 
corruptio  ad  pcenam.  Gulpa  autem  originalis  dupliciter  esse 
dicitur  in  aliqua  potentia  animae  :  uno  modo  essentialiter ; 
alio  modo  causaliter.  Essentialiter  quidem  est  vel  in  ipsa 
essentia  animae,  vel  in  parte  intellectiva,  ubi  erat  originalis 
justitia,  quae  per  peccatum  originale  privatur.  Gausaliter  autem 
est  in  aliis  potentiis  quae  attinguntactumgenerationishunianae, 
per  quam  originale  peccatum  traducitur  :  quem  quidem  attingit 
vis  generativa  sicut  ipsum  exequens  ;  vis  concupiscibilis  sicut 
ipsum  imperans  ratione  delectationis,  sensus  tactus  sicut  dele- 
ctationem  percipiens  :  et  ideo  ista  infectio  attribuitur  inter 
sensus  tactui,  inter  appetitivas  concupiscibili ,  inter  omnes 
potentias  animae  generativae,  quae  dicitur  esse  infecta  et 
corrupta. 

Gorruptio  autem  animae  de  qua  loquimur,  consideranda  est 
ad  modum  corruptionis  corporalis.  Quae  quidem  contingit  ex 
hoc  quod  remoto  continente  singulae  partes  contrariae  tendunt 
in  id  quod  eis  convenit  secundum  naturam,  et  sic  fit  corporis 
dissolutio.  Similiter  remota  originali  justitia,  per  quam  ratio 
inferiores  vires  continebat  in  statu  innocentiae  omnino  sibi 
subjectas,  vires  inferiores  singulae  tendunt  in  id  quod  est  eis 
proprium,  scilicet  concupiscibilis  in  delectationem,  irascibilis 
in iram,  et  alia  hujusmodi :  unde  Philosophus  inl  Ethic.  (cap.  vm, 
a  med.)  comparat  hujusmodi  partes  animae  partibus  corporis 
dissolutis.  Sicut  autem  corruptio  corporalis  non  dicitur  esse 
in  anima,  qua  recedente  corpus  dissolvitur,  sed  in  corpore 
dissoluto  ;  ita  hujusmodi  corruptio  est  in  viribus  sensitivis, 
inquantum  continentia  rationis  privatae  in  diversa  feruntur ; 
non  autem  in  ipsa  ratione,  nisi  quatenus  et  ipsa  propria  per- 
fectione  privatur  separata  a  Deo.  Et  ideo  quanto  aliqua  infe- 
riorum  virium  magis  elongatur  a  ratione,  tanto  magis  est 
corrupta  :  et  ideo  cum  irascibilis  sit  magis  rationi  propinqua 
quasi  aliquid  rationis  in  suo  motu  participans,  secundum 
Philosophum  in  VII  Ethic.  (cap.  vi  in  pr.),  minus  erit  corrupta 
irascibilis  quam  concupiscibilis. 

Ad  primum  ergo  dicendum,  quod  quamvis  omnes  potentiae 
in  essentia  animae  radicentur,  tamen  quaedam  per  prius  fluunt 
ab  essentia  animae  quam  aliae,  et  ad  causam  originalis  diversam 
habitudinem  habent  :  et  sic  non  siiniliter  est  in  omnibus  cor- 
ruptio  et  infectio  originalis  peccati. 

Ad  secundum  dicendum,  quod  ex  hoc  ipso  quod  motus 
rationis  magis  participatur  in  irascibili,  peccata  irascibilis  sunt 
graviora  ;  sed  peccata  concupiscibilis  turpiora  :  ipsa  enim 
discretio  rationis  culpam  auget,  ignorantia  culpam  alleviat. 
Recessus  autem  a  ratione  in  qua  tota  dignitas  humana  con- 

sistit,  ad  turpitudinem  pertinet  :  unde  ex  hoc  ipso  patet  quocl 
concupiscibilis  est  magis  corrupta,  utpote  longius  a  ratione 
discedens. 

Ad  tertium  dicendum,  quod  motus  irascibilis  et  concu- 
piscibilis  dupliciter  potest  considerari ;  scilicet  in  appetendo 
et  in  exequendo.  ln  appetendo  quidem  magis  est  subitus  motus 
concupiscibilis  quam  irascibilis  ;  quia  irascibilis  movetur  quasi 
deliberando  et  conferendo  vindictam  intentam  ad  injuriam, 
quasi  syllogizans,  ut  dicitur  in  VII  Ethicor.  (cap.  vi)  :  sed 
concupiscibilis,  ad  solamapprehensionem  delectabilis,  movetur 
ad  fruitionem  delectabilis,  ut  ibi  dicitur.  Sed  in  exequendo 
motus  irascibilis  est  magis  subitus  quam  concupiscibilis  ;  quia 
irascibilis  cum  quadam  fiducia  et  fortitudine  agit ;  concupiscibilis 
vero  cum  quadam  mollitie  insidiose  tendit  ad  propositum  adi- 
piscendum.  Unde  dicit  Philosophus  in  VII  Ethicor.  (cap.  iii,  a 
med.),  quod  iracundus  non  est  insidiator,  sed  manifestus ; 
concupiscentia  vero  insidiator ;  et  inducit  versum  Homeri, 
qui  dixit,  Venerem  esse  dolosam,  et  ejus  corrigiam  variam, 
significans  deceptionem  qua  Venus  furatur  intellectum  etiam 
multum  sapientis. 

Ad  quartum  dicendum,  quod  aliquid  dicitur  esse  naturale 
dupliciter ;  vel  quantum  ad  naturam  speciei,  vel  quantum  ad 
naturam  individui.  Quantum  autem  ad  naturam  speciei  peccata 
concupiscibilis  sunt  magis  naturalia  quam  peccata  irascibilis  : 
unde  Philosophus  dicit  in  II  Ethic,  quod  voluptas  ex  puero 
omnibus  nobis  committitur  quasi  contemporanea  vitoz.  Sed 
quantum  ad  naturam  individui  sunt  magis  naturalia  peccata 
irascibilis  ;  et  hoc  ideo  quia  si  consideretur  motus  appetitus 
sensibilis  ex  parte  animse,  concupiscibilis  naturalius  tendit  in 
suum  odjectum,  utpote  magis  naturale  et  conveniens  se- 
cundum  seipsum  :  est  enimcibi  etpotus,  etaliorumhujusmodi, 
per  quae  natura  conservatur  ;  sed  si  consideretur  hujusmodi 
motus  ex  parte  corporis,  major  transmutatio  et  commotio 
corporalis  complexionis  fit  ex  motu  iree  quam  concupiscentiae, 
communiter  et  proportionaliter  loquendo.  Et  ideo  complexio 
corporalis,  in  qua  plerumque  filii  parentibus  similantur,  plus 
facit  ad  dominium  irae  quam  ad  dominium  concupiscentiaa  ;  et 
propter  hoc  in  peccatis  irse  magis  imitantur  filii  parentes  quam 
io  peccatis  concupiscentise  :  quod  enim  est  ex  parte  animee, 
refertur  ad  speciem  ;  sed  quod  est  ex  determinata  complexione 
corporis,  pertinet  magis  ad  individuum.  Originale  autem  pec- 
catum  est  peccatum  totius  humanaa  naturae.  Unde  patet  quod 
ratio  non  sequitur. 

Ad  quintuii  dicendum,  quod  in  nobis  contrario  ordine 
corruptio  accidit  et  in  Adam;  quia  in  Adam  anima  corrupit 
corpus,  et  persona  naturam  ;  in  nobis  autem  est  e  converso. 
Unde,  quamvis  peccatum  Adse  per  prius  pertinuerit  ad  iras- 

cibilem,  tamen  in  nobis  corruptio  magis   pertinet  ad  con- 
cupiscibilem.  \ 

ARTICULUS  VII.  —  Utrum  sensaalitas  in  hac  vita  curari  valeat 
a  prsedicta  corruptione.  —  (I-II,  qusest.  lxxiv,  art.  3.) 

Septimo  quaeritur,  utrum  sensualitas  in  vita  ista  curari 
possit  a  corruptione  praedicta ;  et  videtur  quod  sic.  Quia  prae- 
dicta  corruptio  vocatur  fomes.  Dicitur  autem  de  Beata  Virgine, 
quod  in  hac  vita  fuit  totaliter  a  fomite  liberata,  praecipue  post 
conceptionem  Filii  Dei.  Ergo  sensualitas  in  hac  vita  est 
curabilis. 

2.  Praeterea,  omne  illud  quod  obedit  rationi,  est  susce- 
ptivum  rectitudinis  rationis.  Sed  vires  sensualitatis,  scilicet 
irascibilis  et  concupiscibilis,  obediunt  rationi,  ut  ex  dictis, 
art.  4  hujus  quaest.,  patet.  Ergo  sensualitas  est  receptiva  re- 
ctitudinis  rationis,  et  ita  potest  a  contraria  corruptione  curari. 

3.  Praeterea,  virius  opponitur  peccato.  Sed  in  sensualitate 
potest  esse  virtus  :  ut  enim  Philosophus  dicit  in  III  Ethic. 
(in  princ),  temperantia  et  fortitudo  sunt  irrationabiliimi 
partium.  Ergo  sensuaiitas  in  hac  vita  potest  curari  acorruptione 
peccati. 

4.  Praeterea,  ad  eorruptionem  sensualitatis  pertinet  quod 
ex  ea  motus  inordinati  procedant,  qui  sunt  concupiscentiae 
pravae.  Sed  temperatus  non  habet  hujusmodi  concupiscentias  ; 
in  quo  differt  a  continente,  qui  eas  habet,  sed  non  sequitur,  ut 
patet  in  VII  Ethic.  (cap.  vi ;  etlib.  II,  cap.  v).  Ergo  sensualitas 
in  hac  vita  potest  totaliter  curari. 

5:  Praeterea,  si  corruptio  ista  est  incurabilis  ;  aut  est  ex 
parte  curantis,  aut  ex  parte  medicinee,  aut  ex  parte  morbi,  aut 
ex  parte  naturae  sanandae.  Sed  non  ex  parte  curantis,  scilicet 
Dei,  quia  omnipotens  est  :  nec  ex  parte  medicinae,  quia,  ut 
diciturRom.,  v,  donum  Ghristi  est  virtuosius  quam  peccatum 
Adae,  qno  corruptio  hujusmodi  est  inducta  :  nec  ex  parte 
morbi,  quia  est  contra  naturam,  cum  in  natura  instituta  non 
fuerit  :  nec  ex  parte  naturae  ;  utile  enim  esset  hanc  intirmitatem 
removeri,  cum  ex  ea  sit  homo  pronus  ad  malum,  et  tardus  ad 
bonum.  Ergo  sensualitas  in  hac  vita  est  curabilis. 

Sed  contra,  necessitas  peccandi,  saltem  venialiter,  conse- 
quitur  necessitatem  moriendi.  Sed  in  hac  vita  necessitas 
moriendi  non  tollitur.  Ergo  nec  necessitas  peccandi  venialiter ; 
et  sic  nec  corruptio  sensualitatis,  ex  qua  praedicta  necessitas 
venit. 

Praeterea,  si  sensualitas  curabilis  esset  in  hac  vita,  maxime 
per  sacramenta  Ecclesiae  curaretur,  quae  sunt  medicinae  spiri- 
tuales.  Sed  adhuc  post  sacramenta  suscepta  manet,  ut  experi- 
mento  patet.  Ergo  sensualitas  non  est  curabilis  in  hac  vita. 

Respondeo  dicendum,  quod  sensualitas  in  hac  vita  curari 

non  potesi  nisi  per  miraculuin.  Cujus  ratio  est,  quia  id  quod 
est  naturale,  non  potest  permutari  nisi  a  virtute  supernaturali. 
Hujusmodi  autem  corruptio  qua  partes  animee  dicuntur 
corruptse,  sequitur  quodammodo  inclinatiouem  naturas.  Quod 
enim  homini  in  primo  statu  collatum  fuit  ut  ratio  totaliter 
inferiores  vires  contineret,  et  anima  corpus,  non  fuit  ex  virtute 
principiorum  naturalium,  sed  ex  virtute  oriffinalis  justitiae  ex 
divina  liberalitate  superadditre.  Qua  quidem  justitia  per 
peccatum  sublata,  homo  rediit  ad  statum  convenientem  sibi 
per  principia  sua  naturalia;  unde  dicit  Dionysius,  in  eccles. 
Hierar.,  iii  cap.,  quod  per  peccatum  natura  humana  ad 
principii  consequentem  merllo  ducta  est  finem.  Sicut  ergo 
naturalitor  homo  moritur,  nec  ad  immortalitatem  reduci  potest 
nisi  niiraculose;  ita  naturaliter  concupiscibilis  tendit  in 
delectabile,  et  irascibilis  in  arduum,  praeter  ordinem  rationis. 
Unde  quod  ista  corruptio  removcatur,  non  potest  esse  nisi 
miraeulose  virtute  supernaturali  faciente. 

Ad  primum  ergo  dicendum,  quod  Beata  Virgo  a  fomite 
liberata  fuit  miraculose. 

Ad  secundum  dicendum,  quod  irascibilis  et  concupiscibilis 
obediunt  rationi,  inquantum  motus  earum  vel  ordinantur  vel 
comprimuntur  per  rationem ;  non  tamen  ita  quod  totaliter 
inclinatio  earam  tollatur. 

Ad  tertium  dicendum,  quod  virtus  in  irascibili  et  concupi- 
scibili  existens  non  contrariatur  corruptioni  prsedictse,  unde 
totaliter  eam  non  tollit;  contrariatur  autem  superexcellentiae 
inclinationis  prajdictarum  virium  in  sua  objecta;  et  hoc  per 
virtutem  tollitur. 

Ad  (jjahtum  dicendum,  quod  temperatus,  secundum 
Philosophum  (lib.  VII  Eth.,  cap.  iii  et  ix),  non  caret  omnino 
concupiscentiis,  sed  concupiscentiis  vehementibus,  quaies 
possunt  inesse  continenti. 

Ad  quintum  dicendum,  quod  ex  parte  illorum  omnium 
quatuor  contingit  quod  sensualitas  in  hac  vita  non  curetur. 
Ipse  enim  Deus  quamvis  sit  potens  curare,  tamen  secundum 

linem  sme  sapientiae  disposuit  ut  non  curetur  in  hac  vita. 
Similiter  donum  gratia^,  quod  per  Christum  nobis  confertur, 
quamvis  sil  cfficacius  quam  peccatum  primi  hominis,  non 
tamen  onlinatur  ad  removendam  corruptionem  prsedictam, 
quae  cst  naturae,  sed  ad  removcndam  cnlpam  personae. 
Similiter  hujusmodi  corruptio  quamvis  sit  contra  statum 
naturee  primitus  institutae,  est  tamcn  consequens  principia 
natur;c  s;.]»i  relictae ;  est  etiam  liomini  utile  ad  vitandum 
elationis  vitium,  ut  sensualitatis  Infirmitas  maneat;  II  Corinth., 
xii.  7  :  Ne  nuifjuitndn  rerrlnl ionuwi  rxtollat  me,  dotus  est 
mihi  stimulus  carnis  mece  :  et  ideo  post  baptismum  remanet 
hsec   infirmitas    in    homine;    sicut    sapiens  medicus    dimittit 

aliquem  morbum  non  curatum,   qui  non  posset  curari  sine 
periculo  majoris  morbi. 


QILESTIO    XXVI 

DE    PASSIONIBUS    ANIM^E 

[In  decem  articulos  divisa.) 

Primo  quaeritur,  utrum  naturaliter  anima  separata  a 
corpore  patiatur ;  2°  quomodo  anima  conjuncta  corpori  patiatur ; 
3°  utrum  passio  sit  tantum  in  appetitiva  sensitiva  ;  4°  secundum 
quid  attendatur  contrarietas  et  diversitas  inter  animae  pas- 
siones ;  5°  utrum  spes,  timor,  gaudium  et  tristitia  sint  quatuor 
principales  passiones ;  6°  utrum  passionibus  mereamur ; 
7°  utrum  passio  adjuncta  merito  diminuat  aliquid  de  merito ; 
8°  utrum  hujusmodi  passiones  fuerint  in  Christo ;  9°  utrum 
passio  doloris  fuerit  in  anima  Ghristi  quantum  ad  superiorem 
rationem ;  10°  utrum  per  doloris  passiones,  qui  erat  in  superiori 
ratione  Christi,  impediretur  gaudium  fruitionis,  et  e  converso. 

ARTIGULUS  PRIMUS.  —  Utrum  anima  separata  a  corpore 
patiatur.  (Suppl.  quaest.  lxx,  art.  3.) 

Quaestio  est  de  passionibus  animae  :  et  primo  quseritur, 
utrum  anima  separata  a  corpore  patiatur ;  et  videtur  quod  non 
patiatur  ab  igne  corporeo.  Augustinus  enim  dicit,  XII  super 
Genes.  ad  litteram  (cap.  vi,  circamed.)  :  Agens  est prcestantius 
patiente.  Sed  anima  quolibet  corpore  est  preestantior.  Ergo  ab 
igne  corporeo  anima  pati  non  potest. 

2.  Sed  diceretur,  quod  ignis  agit  in  animam  ut  est  instru- 
mentum  divinse  justitiae  judicantis.  —  Sedcontra-,  instrumentum 
non  complet  actionem  instrumentalem  nisi  exercendo  actionem 
naturalem;  sicut  aqua  baptismi  sanctificat  animam  lavando 
corpus,  et  serra  facit  scamnum  secando  lignum.  Sed  ignis 
nullam  actionem  naturalem  potest  habere  circa  animam  ut 
instrumentum  divinae  justitiae.  Ergo,  etc. 

3.  Sed  diceretur,  quod  naturalis  actio  ignis  est  cremare,  et 
sic  naturaliter  agit  in  animam  inquantum  secum  defert  cre- 
mabilia.  —  Sed  contra,  cremabilia,  quse  dicitur  anima  secum 
deferre,  suntpeccata,  quibus  non  contrariatur  ignis  corporeus. 
Ergo,  cum  omnis  actio  naturalis  sit  ratione  contrarietatis, 
videtur  quod  anima  non  possitpati  ab  igne  corporeo,  inquantum 
secum  defert  cremabilia. 

4.  Praeterea,  Augustinus  dicit,  XII  super  Genes.  ad  litteram 
(cap.  xxxn,  amed.).  non  sunt  corporalia,  sed  similia  corpo- 
ralibus,   quibus  animce  corporibus  exutce  afficiuntur  bene 

seu  male.  Ergo  ignis  quo  anima  separata  punitur,  non  est 
corporeus. 

5.  Praeterea,  Damascenus  dicit  in  fine  IV  lib.  (lib.  II, 
cap.  iv  circa  fin.)  :  Tradetur  diabolus,  el  dcemones  ejus,  el 
homo  ejus,  scilicet  Antichristus,  et  impii  et  peccatores,  in 
ignem  ceternum,  non  materialem  qualis  est  qui  apud  nos  est, 
sed  qualem  utique  novit  Deus.  Omnis  autem  ignis  corporeus 
materialis  est.  Ergo  ignis  a  quo  anima  separata  patitur,  non 
, est  corporeus. 

6.  Seddicendum,  quod  ignis  ille  corporeus  affligit  animam, 
inquantum  est  ab  ea  visus,  ut  dicit  Gregorius  in  IV  Dialog. 
(cap.  xxiv,  parum  a  princ.)  :  Ignem  eo  ipso  patitur  anima  quo  . 
videt;  et  sic  illud  quod  immediate  affligit  animam,  non  est 
corpus,  sed  similitudo  corporis  apprehensa.  —  Sed  contra, 
visum,  ex  hoc  quod  est  visum,  est  perfectio  videntis.  Ergo  ex 
hoc  quod  est  visum,  non  inducit  afflictionem  videnti,  sed 
magis  delectationem.  Si  ergo  aliquid  visum  affligat,  hoc  erit 
inquantum  est  alii  nocivum.  Sed  ignis  non  potest  affligere 
animam  agendo  in  ipsam,  ut  probatum  est.  Ergo  nec  ab  igne 
patitur  anima,  eo  ipso  quo  videt. 

7.  Prseterea,  agentis  ad  patiens  est  aliqua  proportio.  Sed 
incorporei  ad  corpus  nulla  est  proportio.  Ergo  anima  non 
potest  ab  igne  corporeo,  cum  sit  incorporea,  pati. 

8.  Praeterea,  si  ignis  corporeus  non  naturaliter  in  animam 
agit,  oportetquod  hoc  fiat  per  aliquam  virtutem  superadditam. 
Autjergo  illa  virtus  est  corporalis,  aut  spiritualis.  Spiritualis 
esse  non  potest,  quia  res  corporalis  spiritualis  virtutis 
susceptiva  non  est.  Si  autem  est  corporalis;  cum  omni  virtute 
corporali  anima  praestantior  sit,  per  hanc  virtutem  ignis  in 
eam  agere,  non  poterit.  Ergo  nec  naturaliter  nec  super- 
naturaliter  anima  pati  potest. 

9.  Sed  dicendum,  quod  anima  per  peccatum  redditur 
ignobilior  creatura  corporali.  —  Sed  contra,  Augustinus  dicit 
in  lib.  de  vera  Religione  (cap.  lv,  aliquantulum  a  princ),  quod 
substantia  vivens  est  dignior  qualibet  subsiantia  non  vivente. 
Sed  anima  rationalis  post  peccatum  adhuc  remanet  vivens  vita 
naturali.  Ergo  non  efficitur  indignior  igne  corporali,  qui  est 
substantia  non  vivens. 

LO.  Praetereo.  si  ignis  ille  corporeus  affligit  animam,  hoc 
non  est  nisi  inquantum  apprehenditur  vel  sentitur  ut  nocivus. 
Sed  ex  hoc  aliquid  nocet  quod  aliquid  adimit :  unde  Augustinus 
dicit  (Enchirid.,  cap.  xn),  quod  malwrn  ideo  nocet,  quia  adimil 
bonum.  Ignis  autem  corporeus  nihil  ab  anima  potest  adimere. 
Ergo  eam  affligere  non  potest. 

1 1 .  Seddicendurn,  quod  adimit divinae  visionis  gloriam.  —  Sed 
contra,  pueri  qui  pro  solo  originali  damnantur,  carent  divina 
visione.  Si  ergo  nihil  aliud  ignis  corporeus  a  damnatis  adimit, 

non  erit  inajor  poena  eoruin  qui  pro  peccatis  actualibus  pu- 
niuntur  in  inferno,  quam  puerorum  qui  puniuntur  in  limbo  ; 
quod  est   contra   Augustinum  (Enchirid.,  cap.  cxiii). 

12.  Praeterea,  omne  quod  agit  in  alterum,  imprimit  in 
ipsum  similitudinem  suae  formae,  per  quam  agit.  Sed  ignis  agit 
per  calorem.  Cum  ergo  anima  non  possit  calefieri,  videtur  quod 
non  possit  ab  igne  pati. 

13.  Praeterea,  Deus  pronior  est  ad  miserendum  quam  ad 
puniendum.  Sed  per  instrumenta  divinae  misericordiae,  scilicet 
sacramenta,  aliquis  involuntarius  et  resistens  non  juvatur, 
praecipue  sisitadultus.  Ergo  perinstrumentum  divinaejustitiae, 
quod  est  ignis  corporeus,  anima  invita  non  recipiet  pcenam. 
Constat  autem  quod  voluntarie  non  recipit.  Ergo  nullo  modo 
per  ignem  corporeum  anima  punitur. 

14.  Praeterea,  omne  quod  patitur  ab  aliquo,  aliquo  modo 
movetur  ab  eo.  Sed  secundum  nullam  speciem  motus  anima 
potest  moveri  ab  igne  corporeo,  ut  per  inductionem  patet. 
Ergo  anima  non  potest  pati  ab  igne  corporeo. 

15.  Praeterea,  omne  quod  palitur  ab  aliquo,  communicat 
cum  eo  in  materia,  ut  videtur  per  Boetium  in  lib.  de  duab. 
Naturis  et  una  persona  Christi  (aliquantulum  a  med.).  Sed 
anima  et  ignis  corporeus  non  communicant  in  materia.  Ergo 
non  potest  pati  ab  igne  corporeo. 

1.  Sed  contra  est  quod  Lucae  xvi,  24,  dives  in  inferno 
positus  secundum  animam  tantum  dicit  :  Grucipr  in  hac 
fiamma. 

2.  Praeterea,  Gregorius  in  XV  lib.  Moral.  (super  illud 
Job,  xxix :  Devorabit  eumignis  qui  non  succenditur)  sic  dicit  : 
Gehennce  ignis  cum  sit  corporeus,  et  in  semetipso  reprobos 
corporaliter  exurat,  nec  studio  humano  succenditur,  nec 
lignis  nutritur ;  sed  creatus  semel  durat  inextiny"ihilis,  et 
succensione  non  indiget,  et  ardore  non  caret. 

3.  Praeterea,  Cassiodorus  dicit  in  lib.  de  Anima,  quod 
anima  a  corpore  separatasuis  sensibus  efficacius  audit  et  videt 
quam  dum  est  in  corpore.  Sed  dum  est  in  corpore,  affligitur 
sentiendo  ab  aliquo  corpore.  Ergo  multo  magis  cum  est  a 
corpore  separata. 

4.  Praeterea,  sicut  animaest  incorporea,  ita  et  daemones.  Sed 
daemones  patiuntur  ab  igne  corporeo,  ut  patet  Matth.,  xxv,  41  : 
Ite,  maledicti,  in  ignem  azternum.  Ergo  et  anima  separata. 

5.  Praeterea  majus  est  animam  justificari  quam  animam 
puniri.  Sed  aliqua  corporalia  agunt  in  animam  ad  justifica- 
tionemipsius,inquantum  suntdivinaamisericordiaeinstrumenta, 
ut  patet  in  sacramentis  Ecclesiae.  Ergo  possunt  aliqua  cor- 
poralia  agere  in  animam  ad  ejus  punitionem,  inquantum  sunt 
instrumenta  divinae  justitiae. 

6.  Praeterea,  ignobilius  potest  pati  a  nobiliori.  Sed  ignis 

corporeus  est  nobilior  quam  anima  damnati.  Ergo  animas 
damnatorum  possunt  pati  ab  igne  corporeo.  Probatio  medise. 
Quodlibet  ens  nobilius  est  non  ente.  Sed  non  esse  est  nobilius 
quam  esse  aniinae  damnatorum,  ut  patet  Matth.,  xxvi,  24  : 
Melius  cri'i  ei,  sl  natu&  non  fuisset  homo  ille.  Ergo  quodlibet 
ens  est  nobilius  anima  damnata,  et  ita  ignis  corporeus. 

Respondeo  dicendum,  quod   ad  evidentiam  hujus  quses- 
tionis  et  sequentium  scire  oportet  quid  proprie  sit  passio. 

Sciendum    est    igitur,    quod  nomen   passionis    dupliciter 
sumitur  ;  communiter,  et  proprie.  Gommuniter  quidem  dicitur 
passio  receptio  alicujus  quocumque  modo  ;  et  hoc  sequendo 
significationem  vocabuli  :  nam  passio  dicitur  a  patin  graece, 
quod  est  recipere.  Proprie  vero  dicitur  passio  secundum  quod 
actio    et  passio  in  motu   consistunt ;  prout   scilicet    aliquid 
recipitur  in  patiente  per  viam  motus.  Et  quia  omnis  motus  est 
inter  contraria  oportet  illud  quod  recipitur  in  patiente,  esse 
contrarium  alicui  quod  a  patiente  abjicitur.  Secundum  hoc 
autem  quod  recipitur  in  patiente,  patiens  agenti  assimilatur ; 
et  inde  est  quod  proprie  accepta  passione,  agens  contrariatur 
patienti,  et  omnis  passio  abjicit  a  substantia.  Hujusmodi  autem 
passio  nonest  nisi  secundum  motum  alterationis.  Nam  in  motu 
locali  non  recipitur  aliquid  immobile,  sed  ipsum  mobile  re- 
cipitur  in  aliquo  loco.  In  motu  autem  augmenti  et  decrementi 
recipitur  vel  abjicitur  non  forma,   sed  aliquid  substantiale, 
utpote    alimentum,    ad    cujus  additionem  vel  subtractionem 
sequitur  .quantitatis  magnitudo   vel  parvitas.  In  generatione 
autem  et   corruptione  non  est  motus  nec  contrarietas,  nisi 
ratione  alterationis  prsecedentis ;  et  sic  secundum  solam  al- 
terationem  est  proprie  passio,  secundum  quam   una  forma 
contraria  recipitur,  et  alia  expellitur.  Quia  ergo  actio  proprie 
accepta,  est  cum  quadam  abjectione,  prout  patiens  a  pristina 
qualitate    transmutatur    in    contrarium  ;    ampliatur    nomen 
passionis    secundum    usum    loquentium,    ut  qualitercumque 
aliquid  impediatur  ab  eo  quod  sibi  competebat,  pati  dicatur ; 
sicut  si  dicamus  grave  pati  ex  hoc  quod  prohibetur  ne  deorsum 
moveatur ;   et    hominem   pati    si    prohibeatur    suam    facere 
voluntatem. 

Passio  igitur  primo  modo  accepta  invenitur  in  anima,  et 
in  qualibet  creatura,  eo  quod  omnis  creatura  habet  aliquid 
potentialitatis  admixtum,  ratione  cujus  omnis  creatura  sub- 
sistens  est  alicujus  receptiva.  Passio  vero  secundo  modo 
accepta  non  invenitur  nisi  ubi  est  motus  et  contrarietas. 
Motus  autem  non  invenitur  nisi  in  corporibus,  et  contrarietas 
formarum  vel  qualitatum  in  solis  genecabilibus  et  corrupti- 
bilibus.  Unde  sola  hujusmodi  proprie  hoc  modo  pati  possunt. 
Unde  anima,  cum  sit  incorporea,  hoc  modo  pati  non  potest  : 
et  si  etiam  aliquid  recipiat,  non  tamen  hoc  fit  per  transmuta- 

tionem  a  contrario  in  contrarium,  sed  per  simplicem  agentis 
influxum,  sicut  aer  illuminatur  a  sole.  Tertio  vero  modo  quo 
nomen  passionis  transumptive  sumitur,  anima  potest  pati  eo 
modo  quo  ejus  operatio  potest  impediri. 

Quidam  ergo  attendentes  passionem  in  anima  proprie  esse 
non  posse  dixerunt,  omnia  quee  dicuntur  in  Scripturis  de  pcenis 
corporalibus  damnatorum,  intelligenda  esse  metaphorice ;  ut 
scilicet  per  hujusmodi  corporales  poenas  apud  nos  notas, 
significarentur  afflictiones  spirituales,  quibus  spiritus  damnati 
puniuntur  :  sicut  e  contrario  per  corporales  delectationes 
repromissas  in  Scripturis  intelligimus  spirituales  delectationes 
beatorum  et  hujusmodi  opinionis  videtur  fuisse  Origenes 
(lib.  II  Periarchon.,  cap.  xx),  et  Algazel. 

Sed  quia  resurrectionem  credentes  non  solum  credimus 
futuram  esse  poenam  spirituum,  sed  corporum :  corpora  vero 
pimiri  non  possunt  nisi  corporali  pcena,  eadem  pcena  homi- 
nibus  post  resurrectionem  et  spiritibus  debetur,  ut  patet 
Matth.,  xxv,  ubidicitur :  Ite  maledicti  in  ignem  ceternum,  etc.; 
ideo  oportet  dicere,  ut  Augustinus  probat  XXI  de  civit.  Dei 
(cap.  x),  ipsos  spiritus  pcenis  corporalibus  aliqualiter  affici. 
Nec  est  simile  de  gloria  beatorum  et  poena  damnatorum  :  quia 
beati  sublimantur  in  id  quod  eorum  naturam  excedit,  unde 
beatificantur  per  fruitionem  Divinitatis ;  damnati  vero  repri- 
muntur  in  id  quod  sub  eis  est,  unde  corporalibus  tormentis 
puniuntur. 

Et  ideo  alii  dixerunt,  quod  anima  separata  afflcietur  quidem 
aliquibus  pcenis,  quamvis  non  corporalibus,  tamen  corpo- 
ralibus  similibus  ;  quibus  similes  sunt  illae  pcenae  per 
quas  affliguntur  dormientes.  Et  hoc  modo  videtur  sensisse 
Augustinus,  XII  super  Genesim  ad  litteram(cap.  xxvn),  et 
Avicenna  (lib.  IX  Metaph.  cap.  ultim.).  Sed  hoc  esse  non 
potest.  Nam  hujusmodi  similitudines  corporum  non  possunt 
esse  intelligibiles,  quia  illae  sunt  universales,  ex  quorum 
consideratione  afflictio  animae  non  infertur,  sed  magis  jucun- 
ditas  in  consideratione  veritatis.  Unde  oportet  quod  intel- 
ligatur  de  similitudinibus  imaginariis,  quse  quidem  esse  non 
possunt  nisi  in  organo  corporali,  ut  a  Philosopho  probatur. 
Quod  quidem  et  animse  separatae  et  spiritibus  dsemonum 
deest. 

Unde  alii  dicunt,  quod  ab  ipsis  corporibus  anima  separata 
patitur.  Quod  quidem  qualiter  esse  possit,  a  diversis  diver- 
simode  assignatur.  Quidam  enim  dicunt,  quod  anima  separata 
suis  sensibus  utitur  ;  unde  ignem  corporeum  sentiendo,  ab 
igne  punitur.  Et  hoc  est  quod  Gregorius  in  IV  Dialogo 
(cap.  xxxix)  dicere  videtur,  quod  ignem  eo  ipso  patitur  anima 
quod  videt.  Sed  istud  non  videtur  verum.  Primo  quidem,  quia 
actus  sensitivarum  potentiarum  esse  non  possunt  nisi  median- 

tibus  organis  corporalibus  ;  alias  animse  sensibiles  brutorum 
essent  incorruptibiles,  utpote  per  se  suas  potentes  habere 
operationes.  Secundo  quia,  dato  quod  sentirent  animee  se- 
paratae,  non  tamen  possent  a  sensibilibus  affligi  :  nam  sen- 
sibile  est  perfectio  sentientis  inquantum  hujusmodi,  sicut  et 
intelligibile  intelligentis.  Unde  aliquid  sensatum  vel  intellectum 
non  infert  dolorem  vel  tristitiam  inquantum  hujusmodi  ; 
sed  inquantum  est  nocivum,  vel  apprehenditur  ut  nocivum. 
Unde  oportet  invenire  modum  quo  ignis  animae  separatse 
possit  esse  nocivus.  Nec  potest  esse  quod  quiclam  dicunt, 
quod  quamvis  ignis  ille  corporeus  non  possit  esse  spiritui 
nocivus,  potest  tamen  apperhendi  ut  nocivus  :  quod  videtur 
consonum  ei  quod  Gregorius  dicit  in  IV  Dial.  (cap.  xxix)  : 
Quia  cremari  se  inspicit  diabolus,  crematur.  Non  enim  est 
probabile  quod  daemones,  qui  acumine  sensus  vigent,  multo 
melius  suam  naturam  et  ignis  corporalis  non  cognoscant 
quam  nos,  ut  falso  credant  ignem  corporeum  sibi  posse 
nocere. 

Unde  dicendum  quod  vere,  et  non  solum  secundum  ap- 
parentiam  ab  igne  corporeo  affliguntur  :  et  hoc  est  quod 
Gregorius  dicit  in  IV  Dial.  (cap.  xxix,  a  med.)  :  Colligere  ex 
dictis  evangelicis  possumus,  quod  incendium  anima  non 
solum  videndo,  sed  etiam  experiendo  patiatur.  Cu  jus  quidem 
modum  aliqui  hoc  modo  assignant,  dicentes,  ignem  cor- 
poreum,  ut  est  instrumentum  divinae  justitiae,  in  animam 
agere  posse,  quamvis  hoc  secundum  naturam  non  possit. 
Multa  enim  sunt  quse  ad  aliquid  efficiendum  non  sufficiunt  ex 
propria  natura,  quod  efficere  possunt  ut  sunt  instrumenta 
alterius  agentis  ;  sicut  ignis  elementaris  non  sufficit  ad  gene- 
rationem  carnis,  nisi  ut  instrumentum  virtutis  nutritivae.  Sed 
hoc  sufficiens  non  videtur  :  nam  instrumentum  non  agit  illam 
actionem  quae  propriam  naturam  excedit,  nisi  exercendo 
aliquam  connaturalem,  ut  in  objiciendo  (argum.  iii)  dictum  est. 

Unde  oportet  invenire  aliquem  modum  perquem  aliqualiter 
naturaliter  patiatur  anima  ab  igne  corporeo.  Quod  quidem 
hoc  modo  intelligi  potest.  Substantiam  enim  corpoream  cor- 
pori  uniri  contingit  dupliciter  :  uno  modo  ut  formam,  in- 
quantum  vivificat  corpus  ;  alio  modo  ut  motorem  mobili,  vel 
locatum  loco,  per  aliquam  operationem,  sive  per  aliquam 
habitudinem.  Quia  vero  formse  et  ejus  cujus  est  forma,  est 
unum  esse  ;  unio  substantise  spiritualis  ad  corporalem  per 
modum  formae,  est  unio  quantum  ad  esse.  Nullius  autem  rei 
esse  est  suae  potestati  subjectum  ;  et  ideo  non  est  in  potestate 
substantiae  spiritualis  uniri  corpori  vel  ab  eo  separari  per 
modum  formse,  sed  hoc  lege  naturae  agitur,  vel  virtute  divina. 
Sed  quia  operatio  rei  est  in  potestate  operantis  voluntarie, 
ideo    in    potestate  naturae  spiritualis   est  uniri   corpori  per 

modum  motoris  aut  locati,  et  separari  ab  eo,  secundum 
ordinem  naturae  ;  sed  quod  substantia  spiritualis  hoc  modo 
corporali  unita  ab  ea  detineatur  et  impediatur,  et  quasi  ligetur, 
est  supra  naturam.  Ignis  ergo  ille  corporeus  agens  ut  ins- 
trumentum  di\inse  justitiae,  facit  aliquid  supra  virtutem 
naturse,  scilicet  animam  detinere,  vel  ligare ;  sed  ipsa  unio 
per  modum  prsedictum  est  naturalis.  Et  sic  patitur  anima  ab 
igne  corporeo,  illo  tertio  moclo  supradicto,  prout  dicimus  pati 
omne  id  quod  impeditur  a  propria  actione,  vel  ab  alio  sibi 
competenti  ;  et  hunc  modum  passionis  Augustinus  ponit  in  XX 
lib.  decivit.Dei,  cap.  x),  sic  dicens  :  Curnon  dicamus,  quamvis 
miris,  tamen  veris  modis  etiam  spiritus  incorporeos  posse 
poena  corporalis  ignis  affligi,  si  spiritus  homhnim,  etiam 
ipsi  profecto  incorporei,  et  nunc  potuerunt  includi  corpo- 
ralibus  membris,  et  tunc  poterunt  cor^porum  suorum  vinculis 
insolubiliter  alligari ?  Adhcerebuntergo...incorporei spiritus 
dcemonum  corporeis  ignibus  cruciandi ;  non  ut  ignes  ipsi, 
quibus  adlxmrebunt,  eorum  junctura  inspirentur,  et  animalia 
fiant....  sed  miris  et  ineffabilibvs  modis  adhcerendo,  acci- 
pientcs  cx  ignibus  pcenam,  non  dantes  ignibus  pcenam,  non 
vitam.  Hunc  modum  Gregorius  ponit  in  IV  Dial.  (cap.  xxix, 
in  fin.),  sic  dicens  :  Bum  veritas  peccatorem  divitem  da- 
mnatum  in  igne  perhibet,  quisnam  sapiens  reproborum 
animas  tencri  ignibus  neget  ? 

Ad  primum  ergo  dicendum,  quod  agens  non  oportet  sim- 
pliciter  esse  praastantius  patiente,  sed  secundum  quod  est 
agens  ;  et  sic  ignis,  inquantum  agit  in  animam  ut  instrumentiun 
divinse  justitise,  estanimapraestantior,  quamvis  non  simpliciter. 

Ad  secundum  dicendum,  quod  in  illa  passione  et  actione 
est  aliquid  naturale,  ut  dictum  est. 

Ad  tertium  dicendum,  quod  objectio  iUa  procedit  de  pas- 
sione  secundo  modo  dicta,  quse  est  per  formarum  contra- 
rietatem  ;  et  hoc  ibi  esse  non  potest. 

'  Ad  quartum  dicendum,  quod  Augustinus  circa  hoc,  XII 
super  Genesim  ad  litteram  (cap.  xxxii),  nihil  expresse  deter- 
minat ;  sed  loquitur  inquirendo  per  modum  dubitationis  ;  unde 
non  dicit  absolute  quod  ea  quibus  animae  separataa  afflciuntur, 
non  sunt  corporalia  sed  similia  corporalibus :  sed  loquitur 
sub  conditione  ;  scilicet  quod  si  essent  hujusmodi,  tamen  ex 
eis  possunt  animse  afflci  vel  a  lsetitia  vel  a  tristitia.  Et  similiter 
quod  dicit,  quod  ad  corporalia  loca  non  fertur  nisi  cum  alio 
corpore  ;  sub  disjunctione  dicit,  adjungens,  vel  non  localiter, 
scilicet  per  commensurationem  ad  locum. 

Ad  quintum  dicendum,  quod  in  pcena  anirnae  separatae 
duo  est  considerare  :  scilicet  affiigens  primum  et  proximum. 
Affligens  primum  est  ipse  ignis  corporalis,  detinens  animam 
per  modurn  praedictum ;  sed  hoc  tristitiam  animae  non  inge- 

reret,  nisi  hoc  esset  ab  anima  apprehensum.  Unde  proximum 
affligens  est  ignis  ipse  detinens  apprehensus  ;  et  iste  ignis  non 
est  materialis,  sed  spiritualis  :  et  sic  potest  verificari  dictum 
Damasceni.  Vel  potest  dici,  quod  dicit  eum  non  materialem, 
inquantum  non  punit  aniniain  materialiter  agendo,  sicut  punit 
corpora. 

Ad  bbxttjm  dicendnrn  quod  ille  ignis  apprehenditur  ut 
nocivus,  inquantum  est  detinens  y<>1  ligans ;  et  sic  ejus  visio 
potest  esse  affiictiva. 

Ad  septimtjm  dicendum,  quoti  spiritualis  ad  corporale  non 
est  qiiidem  proportio,  proprie  proportione  accepta,  secundum 
determinatam  habitudinem  quantitatis  ad  quantitatem,  vel 
dimonsivae  ad  dimensivam,  vel  virtualis  ad  virtualem,  sicut 
duo  corpora  ad  invicem  sunt  proportionata  secundum  dimen- 
sionem  et  virtutem  :  virtus  enim  spiritualis  substantiae  non 
est  ejusdem  generis  cum  virtute  corporali.  Large  tamen  ac- 
cepta  proportione  pro  qualibet  habitudine,  sic  est  aliqua 
proportio  spiritualis  ad  corporale,  per  quam  spirituale  natu- 
raliter  agere  potestin  corporale,  quamvis  non  e  converso,  nisi 
divina  virtute. 

Ad  octavum  dicendum,  quod  instrumentum  agit  actionem 
instrumentalem,  inquantum  est  motum  ab  agente  principali, 
per  quem  motum  participat  aliqualiter  virtutem  agentis  prin- 
cipalis,  non  ita  quod  virtus  illa  sit  in  instrumento  secundum 
esse  perfectum,  quia  motus  est  actus  imperfectus.  Objectio 
autem  procedit  ac  si  aliqua  virtus  perfecta  in  instrumento 
acquireretur  ad  agendum  actionem  instrumentalem. 

Ad  nonum  dicendum,  quod  anima  peccatrix  simpliciter 
nobilior  est  qualibetvirtute  corporali  secundum  suam  naturam: 
sed  secundum  culpam  efficitur  indignior  igne  corporali,  non 
simpliciter,  sed  ut  est  instrumentum  divinae  justitiae. 

Ad  decimum  dicendum,  quod  ignis  ille  nocet  animae,  non 
ita  quod  adimat  ei  aliquam  formam  absolute  inhaerentem,  sed 
inquantum  ejus  substantiae  actionem  impedit,  ut  dictum  est, 
in  solut.  ad  5  et  6  argum.,  ipsam  detinendo. 

Ad  ondecimtoi  dicendum,  quod  in  pueris  propter  defectum 
gratiee  es|  sola  carentia  divinae  visionis  sine  aliquo  contrario 
impediente  active  :  sed  damnati  in  inferno  non  solum  privantur 
divina  visione  propter  defectum  gratiae,  sed  etiam  impediuntur 
quasi  per  contrarium,  ex  hoc  quod  circa  pcenas  corporales 
occupantur. 

Ad  DUODECIMUM  dicendum,  quod  anima  non  patitur  ab  igne 
quasi  alterata  ab  eo,  sed  per  modum  praedictum,  in  corp.  art. 

Ad  decimumtertium  dicendum,  (piod  voluntarium  est  de 
ratione  justitise,  non  autcm  de  ratione  poenae,  sed  magis 
contra  pcenae  rationem  :  et  ideo  non  insthitaenta  divinae  mi- 
sericordiae,  quae  sunt  ad  justificandum,  in  animam  renitentem 

agunt ;  sed  instrumentadivinsejustitise,  quae  sunt  adpuniendum, 
in  animam  renitentem  agunt. 

Ad  decimumquartum  dicendum,  quod  objectio  illa  procedit 
de  passione  proprie  dicta,  quse  in  motu  consistit,  de  qua  nunc 
non  loquimur. 

Ad  decimumquintum  dicendum,  quod  ad  hoc  quod  sit 
passio,  proprie  loquendo,  oportet  quod  aliquid  habeat  naturam 
contrarietati  subjectam  ut  dictum  *est,  in  corp.  art.  ;  et  ad  hoc 
quod  sit  motus  passio,  oportet  quod  sit  materia  communis. 
Tamen  aliquid  potest  pati  ab  altero  cum  quo  non  communicat 
in  materia,  sicut  corpora  inferiora  a  sole  ;  et  aliquid  potest 
aliquo  modo  pati  quod  nullo  modo  habet  materiam,  sicut  ex 
prsedictis  patet. 

Quia  vero  objectiones  quse  sunt  in  contrarium,  aliqualiter 
verum  concludunt,  tamen  non  vere  ;  ad  eas  per  ordinem  res- 
pondendum  est. 

Ad  primum  ergo  dicendum  est,  quod  illam  probationem 
Augustinus  ostendit  esse  invalidam,  XXI  de  civit.  Dei  (cap.  x, 
a  med.)  :  Dicerem  quidem  sic  arsuros  slne  ullo  suo  corpore 
spiritus,  sicut  ardebat  apud  inferos  ille  dives  quando  dicebat, 
Crucior  in  hac  flamma  ;  nisi  convenienter  responderi  cer- 
nerem,  talem  fuisse  illam  flammam,  quales  oculi  quos  levavit, 
et  Lazarum  vidit,  qualis  lingua  cui  humorem  exiguum  desi- 
deravii  infundi,  qualis  digitus  Lazari  quo  id  fieri  postulavit; 
ubi  tamen  erant  sine  corporibus  anima?.  Sic  ergo  incorporalis 
et  illa  flamma  ex  qua  exarsit,  potest  intelligi.  Et  sic  patet, 
quod  illa  auctoritas  non  est  efficax  ad  probandum  propositum 
nisi  aliud  addatur. 

Ad  secundum  dicendum  quod  ignis  inferni  corporaliter  urit 
substantias  incorporeas  ex  parte  agentis,  non  autem  ex  parte 
patientis  ;  sed  hoc  modo  corporaliter  urit  corporadamnatorum. 

Ad  tertium  dicendum,  quod  verbum  Gassiodori  non  videtur 
habere  veritatem,  si  de  sensibus  exterioribus  loquatur ;  tamen 
ad  hoc  quod  verificetur,  oportet  intelligi  de  sensibus  interio- 
ribus  spiritualibus. 

Ad  quartum  dicenclum,  quod  ad  illam  auctoritatem  posset 
responderi  quod  est  ignis  spiritualis,  nisi  pro  tanto  quia  corpora 
damnatorum  eo  puniri  nonpossent.  Unde  istaratio  sufficienter 
probat  propositum  ;  et  similiter  sequens  quaeprocedit  ex  simili. 

Ad  ultimum  dicendum,  quod  anima  damnata,  inquantum 
est  natura  quseclam,  est  melior  non  ente ;  sed  inquantum  est 
subjecta  miseriae  et  culpse,  intelligitur  verbum  Domini,  quocl 
esset  ei  melius  non  esse. 

ARTICULUS  II.  —  Utrum  anima  corpori  conjuncta  patiatar. 
(I-II,  qusest.  xxn,  art.%l.) 

Secundo    quaeritur,    quomodo    anima    conjuncta    corpori 

patiatur ;  et  videtur  quocl  non  patiatur  per  accidens.  Ut  enim 
dicitur  in  lib.  de  Spiritu  et  Anima  (cap.  xiv,  in  princ),  propter 
auiicitiam  corporis  et  animce,  anima  corpori  conjuncta  non 
potest  esse  libera,  et  non  potest  interire  ;  potest  tamen  timere 
interitum.  Timere  autem  est  quoddam  pati.  Ergo  secundum 
se  ipsam  anima  patitur  corpori  conjuncta,  quia  secundum  se 
ei  competit  ut  interire  non  possit. 

2.  Prseterea,  omne  quod  dat  alteri  perfectionem,  est  eo 
praestantius.  Sed  corpus  dat  animse  perfectionem,  nam  anima 
unitur  corpori  ad  hoc  quod  ibi  perficiatur.  Ergo  corpus  est 
praestantius  anima ;  et  ita  anima  potest  per  se  pati  a  corpore 
cui  unitur. 

3.  Prseterea,  anima  movetur  secundum  locum  per  accidens ; 
quia  per  accidens  est  in  loco,  in  quo  est  corpus  per  se.  Sed 
forma  vel  qualitas  quse  inest  corpori  per  se,  non  videturinesse 
animse  per  accidens.  Gum  ergo  passio  sit  secundum  formam 
vel  qualitatem,  quia  est  secundum  motum  alterationis,  videtur 
quod  anima  in  corpore  non  possit  pati  per  accidens. 

4.  Prseterea  moveriper  accidens  distinguitur  contramoveri 
secundum  partem,  ut  patet  in  V  Phys.  (comm.  i.)  Sed  anima 
est  pars  compositi,  quodper  se  movetur,  utpatet  in  I  de  Anima 
(comm.  lxiii  etLxiv).  Ergo  nondebetdicimoveriper  accidens, 
sed  sicut  pars  ad  motum  totius. 

5.  Praeterea,  illud  quod  est  per  se,  prius  est  eo  quod  est 
per  accidens.  Sed  in  passionibus  animse  prius  est  quod  est  ex 
parte  animae  quam  quod  est  ex  parte  corporis  ;  quia  ex  ap- 
prehensione  et  appetitu  animse  transmutatur  corpus,  ut  patet 
in  ira,  timore,  et  aliis  hujusmodi.  Ergo  non  est  dicendum 
quod  istis  passionibus  anima  patitur  per  accidens,  et  corpus 
per  se. 

6.  Prseterea,  in  unoquoque  principalius  est  id  quod  est 
formale  in  ipso,  quam  quod  est  materiale  in  eo.  Sed  in  passio- 
nibus  animse,  quocl  est  ex  parte  animae,  formale  est ;  quod 
autem  est  ex  parte  corporis,  materiale  :  hsec  enim  est  formalis 
definitio  irse  :  Ira  est  appetitus  in  vindictam ;  haec  vero  ma- 
terialis  :  Tra  est  accensio  sanguinis  circa  cor.  Ergo  in  hu- 
jusmodi  passionibus  principalius  est  quocl  est  ex  parte  animae 
quam  quod  est  ex  parte  corporis  ;  et  sic  idem  quod  prius. 

7.  Prseterea,  sicut  gaudium  et  tristitia  et  hujusmodi  pas- 
siones  animae  non  insunt  animae  sine  corpore,  ita  nec  sentire. 
Sed  non  dicitur  quod  anima  sentiat  per  accidens.  Ergo  nec 
debet  dici  quod  anima  per  accidens  patiatur. 

Sed  contra,  passio  motus  quidam  est  secundum  altera- 
tionem,  ut  dictum  est,  proprie  accipiendo  passionem.  Sed  anima 
non  alteratur  nisi  per  accidens.  Ergo  nec  patitur  nisi  per 
accidens. 

Praeterea,  virtutes  animae  non  sunt  perfectiores  quam  ipsa 

animae  substantia.  Sed  secundum  Philosophum,  I  de  Anima 
(comm.  lxiii),  virtutes  non  senescunt  per  se,  sed  solum 
propter  defectum  corporis.  Ergo  nec  anima  patitur,  per  se, 
sed  solum  per  accidens. 

Prseterea,  omne  quod  per  se  movetur,  est  divisibile,  ut 
probatur  in  VII  Physic.  (comm.  n).  Sed  anima  est  indivisibilis. 
Ergo  non  per  se  movetur  ;  et  ita  nec  per  se  patitur. 

Respondeo  dicendum,  quod  proprie  accipiendo  passionem, 
impossibile  est  aliquod  incorporeum  pati,  ut  supra,  art.  praec, 
dictum  est.  Illud  ergo  quod  per  se  patitur  passione  propria, 
corpus  est.  Si  ergo  passio  proprie  dicta  aliquomodo  ad  animam 
pertineat,  hoc  non  est  nisi  secundum  quod  unitur  corpori,  et 
ita  per  accidens.  Unitur  autem  corpori  dupliciter  :  uno  modo 
ut  forma,  inquantum  dat  esse  corpori,  vivificans  ipsum  ;  alio 
modo  ut  motor  inquantum  per  corpus  suas  operationes  exercet. 
Et  utroque  modo  anima  patitur  per  accidens,  sed  diversimode. 
Nam  id  quod  est  compositum  ex  materia  et  forma,  sicut  agit 
ratione  formae^  ita  patitur  ratione  materiae ;  et  ideo  passio 
incipit  a  materia,  et  quodammodo  per  accidens  pertinet  ad 
formam  ;  sed  passio  patientis  derivatur  ab  agente,  eo  quod 
passio  est  effectus  actionis.  Dupliciter  ergo  passio  corporis 
attribuitur  animse  per  accidens.  Uno  modo  ita  quod  passio 
incipiat  a  corpore  et  terminetur  in  anima,  secundum  quod 
unitur  corpori  ut  forma  ;  et  haec  est  quaedam  passio  corporalis  : 
sicut  cum  lseditur  corpus,  debilitatur  unio  corporis  cum  anima, 
et  sic  per  accidens  ipsa  anima  patitur,  quae  secundum  suum 
esse  corpori  unitur.  Alio  modo  ita  quod  incipiat  ab  anima,  in- 
quantum  est  corporis  motor,  et  terminetur  in  corpus  ;  et  haec 
dicitur  passio  animalis  ;  sicut  patet  in  ira  et  timore,  et  aliis 
hujusmodi  ;  nam  hujusmodi  per  apprehensionem  et  appetitum 
animae  peraguntur,  ad  quae  sequitur  corporis  transmutatio ; 
sicut  transmutatio  mobilis  sequitur  ex  operatione  motoris 
secundum  omnem  modum  quo  mobile  disponitur  ad  obe- 
diendum  motioni  motoris.  Et  sic  corpore  transmutato  per  alte- 
rationem  aliquam,  ipsa  anima  pati  dicitur  per  accidens. 

Ad  primum  ergo  dicendum,  quodanimanon  timetinteritum, 
nt  ipsa  secundum  se  intereat ;  sed  timet  interitum  conjuncti 
per  separationem  sui  a  corpore ;  et  si  sui  ipsius  interitum 
timeat,  hoc  non  est  nisi  inquantum  dubitatur  an  ad  corru- 
ptionem  corporis  anima  per  accidens  corrumpatur.  Unde  nec 
ipse  interitus  animse  potest  convenire  per  se  ;  nec  ipsa  passio 
timoris  sine  conjunctione  corporis  ei  convenit. 

Ad  secundum  dicendum,  quocl  anima  quamvis  perficiatur 
in  corpore,  non  tamen  perflcitur  a  corpore,  ut  Augustinus 
probat,  XII  super  Genesim  ad  litteram  (cap.  xvi) ;  sed  vel  a 
Deo  perfLcitur,  vel  ipsa  se  ipsam  perficit  cum  adminiculo 
corporis    obsequentis  ;   sicut   virtute  intellectus  agentis  per- 

ficitur   intellectus  possibilis  adminiculo   phanlasmatum,  quae 
per  ipsum  fiunt  intelligibilia  actu. 

Ad  tertium  diccndum,  quod  quamvis  qualitas  corporis 
animse  nullo  modo  conveniat,  tamen  esse  conjuncti  est  com- 
mune  animaa  et  corpori,  et  similiter  operatio  :  unde  passio 
corporis  per  accidens  redundat  in  animam. 

Ad  quartum  dicendum ,  quod  passio  non  accidit  conjuncto 
ex  corpore  et  anima  nisi  ratione  corporis  ;  unde  animae  non 
accidit  nisi  per  accidens.  Ratio  autem  procedit  ac  si  passio 
conveniret  toti  ratione  totius,  et  non  ratione  alterius  partis. 

Ad  quintum  dicendum,  quod  ira,  et  similiter  quaelibet 
passio  animae,  dupliciter  potest  considerari :  uno  modo  se- 
cundum  propriam  rationem  irae  ;  et  sic  per  prius  est  in  anima 
quam  in  corpore  :  et  alio  modo  inquantum  est  passio ;  et  sic 
per  prius  est  in  corpore  ;  ibi  enim  primo  accipit  rationem 
passionis.  Et  ideo  non  dicimus  quod  anima  irascatur  per 
accidens,  sed  quod  per  accidens  patiatur. 

Et  per  hoc  patet  solutio  ad  sextum. 

Ad  septimum  dicendum,  quod  anima  non  dicitur  sentire 
per  accidens  eadem  rationequa  nec  gaudere,  quamvis  dicatur 
per  accidens  pati. 

ARTICUCUS  III.  —  Utrumpassio  sit  taniumin  appetitiva  sensitiva. 
(Ipart.,  qusest.  xxn,  art.  3.) 

Tertio  quaeritur,  utrum  passio  sit  tantum  in  appetitiva 
sensitiva  ;  et  videtur  quod  non.  Ghristus  enim  secundum  totam 
animam  patiebatur,  ut  patet  per  illudPsal.  lxxxvii,  4  :  Repleta 
est  malis  anima  mea ;  quod  de  passionibus  exponit  Glossa 
(interl.  ex  August.).  Totalitas  autem  animse  ad  potentias  per- 
tinet.  Ergo  in  qualibet  potentia  animae  potest  esse  passio,  et 
ita  non  tantum  in  appetitiva  sensitiva. 

2.  Praeterea,  omnis  motus  vel  operatio  quae  convenit 
animae  praeter  corpus,  secundum  se  ipsam  est  partis  intelle- 
ctivae,  non  sensitivae.  Sed,  sicut  dicit  Augustinus  XIII  de  Civ. 
Dei  (XIV,  cap  .v,  in  fin.),  non  ex  carne  tantum  afficitur  anima, 
"t  cupiat,  metuatj  lcetetur,  cognoscat ;  verum  etiam  ex  se 
ipsa  his  potest  motibus  agitari.  Ergo  hujusmodi  passiones 
non  sunt  tantum  in  parte  appetitivasensitiva. 

3.  Praeterea,  voluntas  est  partis  intellectivae,  ut  dicitur 
in  III  de  Anima  (text.  xlii).  Sed,  sicut  dicit  Augustinus,  XIV  de 
Givit.  Dei  (cap.  vi),  voluntas  est  proprie  in  omnibus,  timore 
scilirel,  lcetitia,  et  hujusmodi  :  immo  omnes  nihil  quam 
voiuntates  sunt  :  nam  quid  est  cupiditas  et  Icetitia  nisi 
voluntas  in  eorum  consensione  quce  volumus?  et  quid  est 
metus  atque  tristitia  nisi  voluntas  in  dissensicme  ab  his  quce 
volumus  ?  Ergo  hujusmodi  passiones  sunt  in  parte  intellectiva. 

4.  Praeterea,  ejusdem  potentiae  non  est  agere  et  pati.  Sed 

sensus  videtur  potentia  activa  :  nam  basiliscus  videndo  dicitur 
interficere,  et  mulier  menstruata  videndo  inftcit  speculum,  ut 
patet  in  lib.  de  Sommo  et  vig.  (cap.  xn,  ante  med.).  Ergo  in 
parte  sensitiva  non  est  posita  animse  passio. 

5.  Prseterea,  potentia  activa  est  nobilior  quam  passiva. 
Sed  potentise  vegetativae  sunt  activae,  quibus  nobiliores  sunt 
potentise  sensitivae.  Ergo  sensitivae  sunt  activae  ;  et  sicidem 
quod  prius. 

6.  Praeterea,  potentise  rationales  sunt  ad  opposita,  secun- 
dum  Philosophum  (IX  Metaph.,  com  iii).  Delectationi  autem 
opponitur  tristitia.  Cum  ergo  in  parte  intellectiva  sit  proprie 
delectatio,  ut  patet  in  VII  et  X  Ethic.  (lib.  II  Ethic,  cap.  v, 
paulo  a  princ),  videtur  quod  sit  ibi  tristitia ;  et  sic  passiones 
possunt  esse  in  parte  intellectiva. 

7.  Sed  diceretur,  quod  verbum  Philosophi  intelligitur  de 
oppositis  actibus.  —  Sed  contra,  scientia  et  ignorantia,  quae 
sunt  opposita,  sunt  in  parte  animae  intellectivae,  et  tamen  non 
sunt  actus.  Ergo  verbum  Philosophi  non  tantum  de  actibus 
est  intelligendum. 

8.  Prseterea,  secundum  Philosophum  in  II  Phys.  (comm.  m), 
idem  per  sui  absentiam  et  praesentiam  est  causa  contrariorum, 
sicut  gubernator  salutis  et  submersionis  navis.  Sed  intelligibile 
praesens  facit  delectationem  in  parte  intellectiva.  Ergo  intel- 
ligibile  absens  facit  tristitiam  in  eadem  ;  et  sic  idem  quod 
prius. 

9.  Praeterea,  Damascenus  dicit  in  II  lib.  (cap.  xxn,  parum 
a  princ),  quod  dolor  non  est  passio,  sed  passionis  sensus. 
Ergo  est  in  sensitiva  virtute,  et  non  in  appetitiva  ;  et  eadem 
ratione  delectatib,  et  alia  quae  dicuntur  animae  passiones. 

10.  Praeterea,  secundum  Damascenum  in  II  lib.  (cap.  xxn), 
et  Philosophum  in  II  Ethic  (cap.  v),  passio  est  ad  quam  con- 
sequitur  gaudium  ettristitia.  Ergo  passiones  animae  prascedunt 
gaudium  et  tristitiam.  Sed  gaudium  et  tristitia  sunt  in  appetitiva. 
Ergo  passiones  animae  sunt  in  ea  parte  quae  praecedit  appeti- 
tivam  ;  ergo  passiones  animse  sunt  in  parte  apprehensiva,  quae 
appetitivam  praecedit. 

11.  Prseterea,  sicut  in  operationibus  appetitivae  sensitivae 
transmutatur  corpus,  ita  in  operationibus  sensitivae  appre- 
hensivae.  Ergo  passio  non  est  tantum  in  appetitiva,  sed  in 
apprehensiva. 

12.  Praeterea,  passio,  proprie  loquendo,  est  per  abjectionem 
alicujus,  et  receptionem  contrarii.  Sed  hoc  accidit  in  parte 
intellectiva  :  nam  abjicitur  culpa,  et  recipitur  gratia  ;  abjicitur 
habitus  luxuriae,  et  inducitur  habitus  castitatis.  Ergo  in  parte 
superiori  animas  proprie  est  passio. 

13.  Prseterea,  motus  appetitivse  sensitivae  sequitur  appre- 
hensionem  sensus.  Sed  aliquando  hujusmodi  passiones  animae 

excitantur  in  nobis  ex  aliquibus  objectis  quae  a  sensif  appre- 
hendi  non  possunt:  sicut  verecundia  de  turpi  actu,  timor  de 
furto.  Ergo  hujusmodi  non  possunt  esse  in  parte  appetitiva 
sensitiva  ;  et  sic  relinquitur  quod  sint  in  parte  appetitiva 
rationali,  scilicet  involuntate. 

14.  Praeterea,  inter  alias  passiones  aniniae  ponitur  spes. 
Sed  spes  est  in  parte  animae  intellectiva  :  quia  sancti  Patres 
in  limbo  existentes  spem  habebant ;  motus  autem  partis  sen- 
sitivae  non  remanet  in  anima  separata.  Ergo  passiones  sunt 
in  parte  animae  intellectiva. 

15.  Praeterea,  imago  est  in  parte  intellectiva.  Sed  secundum 
potentias  imaginis,  anima  patitur  :  quia  potentiae  imaginis, 
quae  nunc  perflciuntur  gratia,  in  statu  gloriae  perficientur 
fruitionis  gloria.  Ergo  passio  non  est  tantum  in  parte  animae 
appetitiva  sensitiva. 

16.  Praeterea,  secundum  Damascenum,  passio  est  motus  ex 
alio  in  aliud.  Sed  intellectus  movetur  de  alio  in  aliud,  proce- 
dendo  de  principiis  in  conclusiones.  Ergo  in  intellectu  est 
passio  ;  et  sic  idem  quod  prius. 

17.  Praeterea,  Philosophus,  in  III  de  Anima  (com.  xii), 
dicit,  quod  intelligere  est  pati  quoddam.  Sed  intelligere  est  in 
intellectu.  Ergo  in  intellectu  est  passio. 

18.  Praeterea,  Dionysius  dicit  de  Jerotheo,  n  cap.  de  divin. 
Nomin.,  quod  patiens  divina  didicit  divina.  Sed  pati  divina 
nonpoteratsecundumpartem  sensitivam,quae  non  est  divinorum 
capax.  Ergo  passio  non  est  tantum  in  parte  sensitiva  ;  et  ita 
non  est  solum  in  appetitu  sensitivo. 

Sed  contra  est  quod  Damascenus  dicit  in  II  lib.  (cap.  xxn, 
non  procul  a  princ.)  :  Passio  est  motus  appetitivce  virtutis  in 
imaginatione  boni  vel  mali;  et  iterum  :  Passio  est  motus 
irrationalis  animce  per  susceptionem  boni  vel  mali.  Ergo 
passio  est  tantum  in  parte  appetitiva  irrationali. 

Praeterea,  passio,  proprie  loquendo,  est  secundum  motum 
alterationis,  ut  dictum  est,  art.  1.  Sed  alteratio  non  est  nisi  in 
parte  animae  sensitiva,  ut  probatur  in  VII  Physic.  (comm.  xix 
et  xx).  Ergo  passio  non  est  nisi  in  parte  sensitiva. 

Respondeo  dicendum,  quod  passio,  proprie  loquendo,  non 
est  nisi  in  appetitiva  sensitiva,  ut  ex  duabus  definitionibus 
passionis  a  Damasceno  (lib.  II,  cap.  xxn)  et  Gregorio  Nysseno 
positis  (art.  1  hujus  quaest.)  apparet :  quod  sic  patet. 

Dicitur  enim  passio  tripliciter,  ut  dictum  est.  Uno  modo 
communiter,  secundum  quod  omne  recipere  est  pati ;  et  sic 
passio  est  (1)  in  qualibet  parte  animae,  nec  tamen  solum  in 
appetitiva  sensitiva  :  hoc  enim  modo  accipiendo  passionem, 
dicit  Gommentator  in  lib.  de  Anima,  quod  vires  animae  vegeta- 
bilis  omnes  sunt  activae,  vires  autem  sensibilis  omnes  passivae, 

(1)  Al.  non  est. 

vires  autem  rationalis  partim  activae  propter  intellectum 
agentem,  et  partim  passivaepropterintellectumpossibilem.  Hic 
autem  modus  passionis  quamvis  conveniat  potentiis  apprehen- 
sivis  et  appetitivis,  magis  tamen  competit  appetitivis ;  quia, 
cum  operatio  apprehensivae  sit  in  rem  apprehensam  secundum 
quod  est  in  apprehendente,  operatio  autem  appetitivae  sit  ad 
rem  secundum  quod  est  in  se  ipsa  ;  quod  recipitur  in  apprehen- 
siva,  minus  habet  de  proprietate  rei  apprehensae,  quarnid  quod 
recipitur  in  appetitiva,  de  ratione  rei  appetibilis  ;  unde  verum, 
quod  perficit  intelligentiam,  est  in  mente  ;  bonum  vero,  quod 
perficit  appetitivam.  est  in  rebus,  ut  dicitur  in  VI  Metaph. 

Alio  modo  dicitur  passio  proprie,  quae  consistitin  abjectione 
unius  contrarii  et  alterius  receptione  per  viam  transmutationis ; 
et  hic  modus  passionis  animae  convenire  non  potest  nisi  ex 
corpore ;  et  hoc  dupliciter.  Uno  modo  secundum  quod  unitur 
corpori  ut  forma;  et  sic  compatitur  corpori  patienti  passione 
corporali.  Alio  modo  prout  unitur  ei  ut  motor ;  et  sic  ex 
operatione  animae  transmutatio  fit  •  in  corpore,  quae-  quidem 
passio  dicitur  animalis,  ut  supra,  art.  1,  dictum  est. 

Passio  igitur  corporalis  praedicta  pertingit  ad  potentias, 
secundum  quod  in  essentia  animae  radicantur,  eo  quod  anima 
secundum  essentiam  suam  est  forma  corporis,  et  sic  ad  essen- 
tiam  animae  pertinet ;  potest  tamen  haec  passio  attribui  alicui 
potentiae  tripliciter.  Uno  modo  secundum  quod  in  essentia 
animae  radicatur  :  et  sic,  cum  omnes  potentiae  radicentur  in 
essentia  animae,  ad  omnes  potentias  pertinet  praedicta  passio. 
Alio  modo  secundum  quod  ex  laesione  corporis  potentiarum 
actus  impediuntur ;  et  sic  praedicta  passio  pertinet  ad  omnes 
potentias  utentes  organis  corporalibus,  quarum  omnium  actus 
impediuntur  laesis  organis,  sed  indirecte  ;  et  hoc  modo  pertinet 
etiam  ad  potentias  organis  corporalibus  non  utentes,  scilicet 
intellectivas,  inquantum  accipiunt  a  potentiis  organis  utentibus : 
uncle  contingit  quod  laeso  organo  virtutis  imaginativae,  intel- 
lectus  operatio  impeditur,  propter  hoc  quod  intellectus  indiget 
phantasmatibus  in  sua  operatione.  Tertio  modo  pertinet  ad 
aliquam  potentiam  ut  apprehendentem  ipsam ;  et  sic  proprie 
pertinet  ad  sensum  tactus ;  nam  tactus  est  sensus  eorum  ex 
quibus  componitur  animal,  et  similiter  eorum  per  quae  animal 
corrumpitur. 

Passio  vero  animalis,  cum  per  eam  ex  operatione  animae 
transmutetur  corpus,  in  illa  potentia  esse  debet  quae  organo 
corporali  adjungitur,  et  cujus  est  corpus  transmutare  ;  et  ideo 
hujusmodi  passio  non  est  in  parte  intellectiva,  quae  non  est 
alicujus  organi  corporalis  actus ;  nec  iterum  est  in  apprehen- 
siva  sensitiva,  quia  ex  apprehensione  sensus  non  sequitur 
motus  in  corpore  nisi  mediante  appetitiva,  quae  est  immediatum 
movens.  Unde  secundum  modum  operationis  ejus  statim  dispo- 

nitur  organurn  corporale,  scilicot  cor,  unde  est  principium 
motus,  tali  dispositione  quae  competat  ad  exequendum  hoc  in 
quod  appetitus  sensibilis  inclinatur.  Unde  in  ira  fervet,  et  in 
timore  quodammodo  frigescit  et  eonstringitur. 

Et  sic  in  appetitiva  sensitiva  sola,  animalis  passio  proprie 
invenitur .  Vires  enim  animae  vegetabilis  ,  quamvis  organo 
utantur,  constat  quod  non  sunt  passivae,  sed  activae.  Passio 
autem  magis  proprie  appelitivse  potentiae  competit  quam  appre- 
hensivae,  ut  in  principio  dictum  est.  Et  haec  est  una  ratio  quare 
magis  proprie  appetitiva  sensitiva  passionis  subjectum  est 
quam  sensitiva  apprehensiva ;  sicut  et  ipsa  affectiva  superior 
magis  accedit  ad  propriam  rationem  passionis  quam  intelle- 
ctiva. 

Tertio  vero  modo  passio  dicebatur  transumptive,  secundum 
quod  aliquid  qualitercumque  impeditur  ab  eo  quod  est.  sibi 
conveniens .  Hoc  modo  potentiae  animae  patiuntur ,  sicut  a 
propriis  actibus  impediuntur .  Quod  quidem  aliqualiter  in 
omnibus  potentiis  animae  contingit,  ut  dictum  est.  Nunc  autem 
loquimur  de  passione  animali  proprie  dicta,  quae,  ut  ostensum 
est,  in  sola  appetitiva  sensitiva  invenitur. 

Ad  primum  ergo  dicendum,  quod  anima  Christi  tota  patie- 
batur  passione  corporali ;  et  sic  ad  omnes  potentias  passio  illa 
pertinebat,  ad  minus  prout  in  essentia  animae  radicantur ;  non 
autem  ita  quod  passio  animalis  in  qualibet  potentia  animae 
ejus  esset  sicut  in  proprio  subjecto. 

Ad  segundum  dicendum,  quod  Augustinus  loquitur  contra 
quosdam  Platonicos  qui  dicebant,  omnium  istarum  passionum 
principium  esse  ex  carne.  Augustinus  autem  ostendit  quod  si 
caro  in  nullo  esset  corrupta,  posset  esse  harum  passionum 
principium  ex  anima.  Et  ideo  non  dicit  quod  sine  carne  hujus- 
modi  passiones  perficiantur,  sed  quod  non  ex  carne  tantum 
anima  his  passionibus  afficitur. 

Ad  tertium  dicendum,  quod  Augustinus  vel  nomen  volun- 
tatis  large  accipit  pro  quolibet  appetitu ;  vel  timorem  vel 
.gaudium  et  alia  hujusmodi  accipit  pro  actibus  voluntatis,  simi- 
libus  passionibus  in  appetitu  sensitivo  existentibus.  Est  enim, 
ut  inquaestione  de  sensualitate,  quaest.  praec,  art.3,  dictumest, 
et  in  ipsa  voluntate  quodammodo  gaudium  et  tristitia,  et  alia 
hujusmodi ;  sed  non  ita  quod  sint  passiones,  proprie  loquendo. 
Vel  potest  dici,  quod  has  passiones  Augustinus  voluntates 
nominat,  inquantum  ex  actu  voluntatis  homo  in  has  passiones 
inducitur,  secundum  quod  appetitus  inferior  sequitur  inclina- 
tionem  appetitus  superioris,  ut  in  qusestione  de  sensualitate 
(ubi  sup.)  dictum  est.  Unde  ipse  Augustinus  postea  subjungit 
(xiv  de  civitate  Eei,  cap.  vi,  a  med.)  :  Sicut  allicitur  vel 
offenditur  voluntas  hominis ;  ita  in  hos  vel  illos  affectus 
mutatur  etvertitur. 

Ad  quartum  dicendum,  quod  sensus  non  est  virtus  activa, 
sed  passiva.  Non  enim  dicitur  virtus  activa  quse  habet  aliquem 
habitum  qui  est  operatio  ;  sic  enim  omnis  potentia  animae 
activa  esset ;  sed  dicitur  potentia  aliqua  activa  quae  comparatur 
ad  suum  objectum  sicut  agens  ad  patiens.  Sensus  autem  com- 
paratur  ad  sensibile  sicut  patiens  ad  agens,  eo  quod  sensibile 
transmutat  sensum  ;  quod  autem  sensibile  aliquando  a  sensu 
transmutetur,  hoc  est  per  accidens,  inquantum  ipsum  organum 
sensus  habet  aliquam  qualitatem  per  quam  natum  est  immutare 
aliquod  corpus.  Unde  infectio  illa  qua  mulier  menstruata  spe- 
culum  inficit,  vel  qua  basiliscus  hominem  videndo  interficit, 
nihil  confert  ad  visionem  ;  sed  visio  perficitur  per  hoc  quod 
species  visibilis  recipiturin  visu,  quod  est  quoddam  pati.  Unde 
sensus  potentia  passiva  est.  Dato  etiam  quod  sensus  aliquid 
ageret  active,  non  ex  hoc  sequeretur  quod  in  sensu  nulla 
passio  esse  possit ;  nihil  enim  prohibet  respectu  diversorum 
idem  esse  activum  et  passivum.  Dato  iterum  quod  sensus,  qui 
nominat  vim  apprehensivam,  nullius  passionis  esset  capax, 
non  propter  hoc  excluderetur  quin  in  appetitiva  sensibili  passio 
essepossit. 

Ad  quintum  dicendum,  quod  quamvis  activum  simpliciter 
sit  passivo  nobilius  respectu  ejusdem ;  nihil  tamen  prohibet 
aliquod  passivum  activo  nobilius  esse,  inquantum  passivum 
nobiliori  passione  patitur  quam  sit  actio  qua  activum  agit; 
sicut  passio  a  quaintellectus  possibilis  dicitur  passiva  potentia. 
Et  etiam  sensus  recipiendo  aliquid  immaterialiter  est  nobilior 
actione  qua  potentia  vegetativa  agit  materialiter,  idest  median- 
tibus  qualitatibus  elementaribus. 

Ad  sextum  dicendum,  quod  illi  delectationi  quae  est  in  parte 
intellectiva  per  conjunctionem  intelligibilis  convenientis,  non 
est  aliquod  contrarium  ;  quia  oporteret  quod  illi  intelligibili 
convenienti  aliquod  contrarium  foret,  quod  causa  contrarii 
esset.  Hoc  autem  esse  non  potest,  eo  quod  intelligibili  speciei 
nihil  est  contrarium  ;  species  enim  contrariorum  in  anima 
contrariae  non  sunt,  ut  X  Metaphysic.  dicitur  :  unde  homo. 
delectatur  non  solum  de  hoc  quod  intelligit  bona,  sed  de  hoc 
quod  intelligit  mala,  inquantum  intelligit.  Ipsum  enim  intel- 
ligere  mala  bonum  est  intellectui  ;  et  sic  delectatio  intel- 
lectualis  contrarium  non  habet.  Dicitur  tamen  tristitia  vel 
dolor  in  parte  intellectiva  animse  esse,  communiter  loquendo, 
inquantum  intellectus  inteiligit  aliquid  homini  nocivum,  cui 
voluntas  repugnat.  Quia  tamen  illud  nocivum  non  est  nocivum 
intellectui,  inquantum  est  intelligens ;  ideo  illa  tristitia  vel 
dolor  non  contrariatur  delectationi  intellectus,  quse  est  secun- 
dum  id  quod  est  conveniens  intellectui,  inquantum  intelligit. 

Ad  septimum  dicendum,  quod  potentia  rationalis  se  habet 
ad  contraria  aliquo  modo  sibiproprio,  et  aliquo  modo  communi 

sibi  et  omnibus  aliis.  Quod  enim  potentia  rationalis  sit  subje- 
ctum  contrariorum  accidentium,  hoc  sibi  et  aliis  commune  est, 
quia  omnium  contrariorum  idem  est  subjectum  :  sed  quod  se 
habeat  ad  contrarias  actiones,  istud  est  sibiproprium  ;  naturales 
enim  potentiae  sunt  determiuatae  ad  unum.  Et  sic  loquitur 
Philosophus,  quod  rationales  potestates  sunt  ad  opposita. 

Ad  octavum  dicendum,  quod  absentia  gubernatoris  non  est 
causa  submersionis  navis  nisi  per  accidens,  inquantum  scilicet 
removet  gubernatoris  providentiam,  per  quam  navis  submersio 
prohibebatur ;  et  similiter  intelligibilis  remotio  vel  absentia 
non  est  causa  tristitiae,  sed  non  delectandi.  Effectus  enim 
proportionantur  secundum  proportionem  causarum  :  unde 
intelligere  et  non  intelligere,  quae  contradictorie  opponuntur, 
sunt  causa  delectandi  et  non  delectandi  ,  quae  similiter 
sunt  contradictoria  :  non  autem  delectandi  et  tristandi,  quae 
sunt  contraria.  Si  autem  accipiatur  id  quod  est  contrarium 
intelligentiae  veritatis,  scilicet  error,  non  potest  esse  causa 
tristitiae  ;  quia  vel  error  aestimatur  esse  veritas,  et  sic  error 
delectat  sicut  et  veritas  ;  vel  cognoscitur  esse  error,  quod  non 
est  nisi  cognoscendo  veritatem  ;  et  sic  iterum  error  delectatio- 
nem  in  intelligendo  facit. 

Ad  nontjm  dicendum,  quod  tristitia  et  dolor  hoc  modo 
differunt :  quod  tristitia  est  quaedam  passio  animalis,  incipiens 
scilicet  in  apprehensione  nocumenti,  etterminatur  in  operatione 
appetitus,  et  ulterius  in  transmutatione  corporis  ;  sed  dolor  est 
secundum  passionem  corporalem  ;  unde  Augustinus  dicit,  XIV 
de  civitate  Dei,  cap.  vn  in  fln.,  quod  dolor  usitatius  in  corpori- 
bus  dicitur ;  et  ideo  incipit  a  iaesione  corporis,  et  terminatur  in 
apprehensione  sensus  tactus,  propter  quod  dolor  est  in  sensu 
tactus  ut  in  apprehendente,  ut  dictum  est,  in  corp.  art. 

Ad  decimoi  dicendum,  quod  gaudium  et  tristitiam  sequi 
passionem,  dicitur  et  a  Damasceno  et  a  Philosopho,  sed  sub 
alio  intellectu.  Damascenus  enim  et  Gregorius  Nyssenus  (loc. 
cit.  in  arg.)  idem  verbum  proponentes  loquuntur  de  passione 
corporali,  quae  apprehensa  causat  gaudium  vel  tristitiam,  et 
semper  experta  causat  dolorem.  Philosophus  autemin  II  Ethic. 
loquitur  procul  dubio  de  passionibus  animalibus,  volens,  quod 
ad  omnes  passiones  animae  sequatur  gaudium  et  tristitia.  Gujus 
ratio  est  quod  inter  omnes  passiones  concupiscibilis  potentiae  , 
gaudium  et  tristitia,  quae  causantur  ex  consecutione  conve- 
nientis  vel  nocivi,  ultimum  locum  tenent ;  omnes  autem  pas- 
siones  irascibilis  ad  passiones  concupiscibilis  terminantur,  ut 
in  quaestione  de  sensualitate,  art.  3,  corp.,  dictum  est.  Unde 
restat  quod  omnes  passiones  animae  ad  gaudium  et  tristitiam 
terminentur.  Secundum  autem  neutrum  intellectum  sequitur 
quod  passiones  sint  in  apprehensiva ;  quia  passio  corporalis 
est  ipsa  natura  corporis  ;  passiones  autem  animales  aliae  sunt 


218  DE   VERITATE.    QU^EST.    XXVI,    AUT.    III. 

in  eadem  parte  appetitiva,  in  qua  gaudium  et  tristitia ;  sed 
tamen  quantum  ad  priores  ejus  actus.  Si  autem  in  actibus 
appetitivte  ordo  non  esset,  sequeretur  ex  verbis  Philoso^hi 
quod  passiones  animales  non  essent  in  appetitiva  ,  ubi  est 
gaudium  et  tristitia,  sed  in  apprehensiva. 

Ad  undecimum  dicendum,  quod  nec  sensus  nec  vis  alia 
apprehensiva  movet  immediate,  sed  solum  mediante  appe- 
titiva  :  et  ideo  ad  operationem  virtutis  sensitivse  apprehensivse 
non  immutatur  corpus  quantum  ad  dispositiones  materiales, 
nisi  superveniat  motus  appetitivse,  quem  statim  sequitur  trans- 
mulatio  corporis  disponentis  se  adobediendum.Unde,  quamvis 
vis  apprehensiva  sensitiva  immutetur  simul  cum  organo  cor- 
porali,  non  tamen  est  ibi  passio,  proprie  loquendo  :  quia  in 
operatione  sensus  non  transmutatur  organum  corporale,  per 
se  loquendo,  nisi  spirituali  immutatione,  secundum  quod 
species  sensibilium  recipiuntur  in  organi^  sentiendi  sine 
materia,  ut  dicitur  in  II  de  Anima  (com.  xn). 

Ad  duodegimum  dicendum,  quod  quamvis  in  parte  intelle- 
ctiva  aliquid  abjiciatur  et  aliquid  recipiatur ;  hoc  tamen  non 
contingit  per  viam  transmutationis,  ut  continue  receptio  et 
abjectio  fiat ;  sed  est  per  simplicem  influxum  quantum  ad  habi- 
tus  infusos ;  in  instanti  enim  infunditur  gratia,  per  quam 
subito  expellitur  culpa.  Alteratio  autem  quee  fit  de  vitio  in 
yirtutem,  vel  de  ignorantia  ad  scientiam,  attingit  ad  partem 
intellectivam  per  accidens,  per  se  existente  transmutatione 
in  parte  sensitiva,  ut  patet  in  VII  Ethic.  Ex  hoc  enim  quod  fit 
aliqua  transmutatio  circa  partem  sensitivam,  subito  resultat 
aliqua  perfectio  in  parte  intellectiva  ;  ut  sic  id  quod  fit  in  parte 
intellectiva  sit  terminus  transmutationis  in  parte  sensitiva 
existentis  ;  sicut  illuminatio  est  terminus  motus  Jocalis,  et 
generatio  simpliciter  alterationis  ;  et  hoc  intelligendum  est 
quantum  ad  habitus  acquisitos. 

Ad  decimumtertium  dicendum,  quod  ex  aliquo  apprehenso 
per  intellectum  potest  sequi  passio  in  appetitu  inferiori  du- 
pliciter.  Uno  modo  inquantum  id  quod  intelhgitur  universaliter 
per  intellectum,  formatur  in  imaginatione  particulariter,  et  sic 
movetur  inferior  appetitus ;  sicut  cum  intellectus  credentis 
accipit  intelligibiliter  futuras  pcenas,  et  earum  phantasmata 
format,  imaginando  ignem  urentem  et  vermem  rodentem  et 
alia  hujusmodi,  ex  quo  sequitur  passio  timoris  in  appetitu 
sensitivo.  Alio  modo  inquantum  ex  apprehensione  intellectus 
movetur  appetitus  superior,  ex  quo,  per  quamdam  redun- 
dantiam  vel  imperium,  appetitus  inferior  commovetur. 

Ad  decimumquartum  dicendum,  quod  spes  quse  in  anima 
separata  manet,  non  est  passio,  sed  vel  habitus,  vel  voluntatis 
actus  ut  ex  praedictis,  art.  1,  patet. 

Ajd  decimumquintum  dicendum,  quod  ex  beatificatione  vel 

perfectione  imaginis  nihil  aliud  haberi  potest  qnam  quod 
parte  intellectiva  sit  passio,  secundum  quod  omnis  receptio 
passio  dicitur. 

Ad  DECiMr.MSK.viTM  dicondum,  quod  passio  dicitur  esse 
motus  ex  alio  recepto  in  aliud  reoeptum,  non  autem  ex  alio 
operato  in  aliud  operatum  :  sic  autem  in  intellectu  est  motus  ex 
alio  in  aliud. 

Ad  dBCIMUMSEPtimum  dicendum,  quod  intolligore  dicitur 
esse  pati,  communiter  loquendo  de  passione,  prout  omnis 
receptio  passio  est. 

Ad  decimumoctavtfm  dicendum,  quod  passio  illa  de  qua 
loquitur  Dionysius,  nihil  aliud  est  quam  affectio  ad  divina,  quaa 
habet  magis  rationem  passionis  quam  sirnplex  apprehensio,  ut 
ex  prsedictis,  in  corp.  art.,  patet.  Ex  ipsa  enim  divinorum 
affectiono  provenit  manifestatio  eorumdem,  secundum  illud 
Joan.,  xiv.  21  :  Si  quis  diligii  me:  dUigctur  a  Patre  meo,  et 
ego  diligon'  eum\  et  manifestabo  ei  mevpsum. 

ARTICULUS  IV.  —  Penes  quod  contrarietas  et  dwersitas  inter 
animse  passiones  attendatur.  —  (I— II,  quaest.  xxnir  art.  3.) 

Quarto  quaeritur  secundum  quid  attenditur  contrarietas  et 
diversitas  inter  animae  passiones  ;  et  videtur  quod  non  se- 
cundum  bonum  et  malum.  Audacia  enim  timori  opponitur. 
Utraque  vero  passio  est  respectu  mali  :  quia  hoc  quod  tinior 
fugit,  audacia  aggreditur.  Ergo  contrarietas  passionum  animae 
non  est  sccundum  bonum  et  malum. 

2.  Praeterea,  spes  desperalioni  opponitur.  Utraque  vero 
est  respectu  boni,  quod  spes  consequi  expectat,  desperatio 
autem  de  consecutione  diffidit.  Ergo  contrarietas  passionum 
animae  non  est  secundum  bonum  et  malum. 

3.  Praeterea,  Damascenus  in  lib.  II  (cap.  xxi);  et  Gregorius 
Xyssenus  (lib.  de  viribus  Animse,  cap.  ix),  distinguunt  passiones 
animse  per  praesens  et  futurum,  et  per  bonum  et  malum  ;  ut 
de  bono  futuro  sit  spes  vel  desiderium,  de  bono  praesenti 
voluptas  Tel  delectatio  sive  laetitia,  de  malo  futuro  timor,  de 
praesenti  tristitia.  Sed  praesens  et  futurum  per  accidens  se 
habent  ad  bonum  et  malum.  Ergo  differentia  passionum  animae 
per  se  non  attenditur  secundum  bonuni  et  malum. 

i.  Praeterea,  Augiislinus.  XIV  de  civitate  Dei  (cap.  vn,  in 
fin.),  distinguit  inter  tristitiarn  et  dolorem,  quod  tristitia  est 
anima^.  dolor  vero  corporum  :  quod  ad  rationern  boni  et  mali 
non  pertinet.  Ergo  idem  quod  prius. 

5.  Praeterea.  exultatio,  gaudium,  hctitia  et  delectatio, 
jucunditas  et  hilaritas  differentiam  quamdam  habent :  alias 
inutiliter  duo  istorum  conjun  .  ot  patet  Isa.,  xxxv,  10  : 

Gavdium    et    loetitiam  mt.    Cuni   erffo    oinnia  ista 

respectu  boni  dicantur,  videtur  quod  bonumet  malum  passiones 
animse  non  diversiflcent. 

6.  Praeterea,  Damascenus  in  lib.  II  (cap.  xrv),  distinguit 
quatuor  species  tristitise,  quae  sunt  accidia,  athos,  invidia, 
misericordia,  praeter  quas  est  poenitentia  :  quse  omnia  respectu 
mali  dicuntur.  Ergo  idem  quod  prius. 

7.  Praeterea,  ipse  distinguit  sex  species  timoris scilicet  segni- 
tiem,  erubescentiam,  verecundiam,  admirationem,  stuporem,  et 
agoniam,  quae  ad  praedictam  differentiam  non  pertinent.  Ergo 
idem  quod  prius. 

8.  Praeterea,  Dionysius,  iv  cap.  de  div.  Nomin.,  zelum 
amori  connumerat,  quorum  utrumque  est  passio  respectu 
boni ;  et  sic  idem  quod  prius. 

Sed  contra  est,  quod  actus  distinguuntur  per  objecta.  Passio- 
nes  autem  animae  suntactus  appetitivaevirtutis,  cujus  objectum 
est  bonum  et  malum.  Ergo  per  bonum  et  malum  distinguuntur. 

Prasterea,  secundum  Philosophum  in  I  Ethic.  (III,  cap.  v, 
paulo  a  princ),  passiones  animae  sunt  ad  quas  sequitur 
gaudium  et  tristitia.  Sed  gaudium  et  tristitia  distinguuntur 
secundum  bonum  et  malum.  Ergo  bonum  et  malum  distinguunt 
animae  passiones. 

Respondeo  dicendum,  quod  in  passionibus  animae  triplex 
distinctio  invenitur.  Prima  quidem  est  qua  differunt  quasi 
genere,  utpote  ad  diversas  potentias  animae  pertinentes  ;  sicut 
distinguuntur  passiones  concupiscibilis  a  passionibus  irascibilis. 
Ratio  hujus  distinctionis  passionum  sumitur  ex  ipsa  ratione 
distinguendi  potentias.  Gum  enim  supra  dictum  sit,  in  quaes- 
tione  de  sensualitate,  art.  2,  quod  objectum  concupiscibilis 
est  delectabile  secundum  sensum,  irascibilis  vero  aliquod 
arduum  vel  arctum  ;  illae  passiones  adconcupiscibilem  pertinent 
in  quibus  importatur  ordo  ad  delectabile  sensus  absolute,  vel 
ad  ejus  contrarium ;  illae  vero  ad  irascibilem,  quae  ordinantur 
ad  aliquod  arduum  circa  hujusmodi.  Et  sic  apparet  differentia 
inter  desiderium  et  spem  :  nam  desiderium  dicitur,  secundum 
quod  appetitus  movetur  in  aliquid  delectabile  ;  spes  autem  dicit 
quamdam  elevationem  appetitus  in  aliquod  bonum,  quod  aes- 
timatur  arduum  vel  difficile  ;  et  similiter  est  de  aliis.  Secunda 
vero  distinctio  passionum  animae  est  qua  distinguuntur  quasi 
species  in  eadem  potentia  existentes.  Quae  quidem  distinctio 
in  passionibus  concupiscibilis  secundum  duo  attenditur.  Uno 
modo  secundum  contrarietatem  objectorum  ;  et  sic  distinguitur 
gaudium,  quod  est  respectu  boni,  a  tristitia,  quae  est  respectu 
mali.  Alio  modo  secundum  quod  ad  idem  objectum  vis  concu- 
piscibilis  ordinatur  secundum  diversos  gradus  consideratos  in 
processu  appetitivi  motus  :  ipsum  enim  delectabile  primo  appe- 
tenti  conjungitur  aliqualiter  secundum  quod  apprehenditur  ut 
simile  vel  conveniens  :  et  ex  hoc  sequitur  passio  amoris,  qui  nihil 

est  aliud  quam  formatio  qusedam  appetitus  ab  ipso  appetibili  : 
unde  amor  dicitur  esse  qusedam  unio  amantis  et  amati.  Id 
autem  quod  sic  aliqualiter  conjunctum  est,  quaeritur  ulterius 
ut  realiter  conjungatur;  ut  amans  scilicet  perfruatur  amalo  , 
et  sic  nascitur  passio  desiderii  :  quod  quidem  cum  adeptum 
fuerit  in  re,  generat  gaudium.  Sic  ergo  primum  quod  est  in 
motu  concupiscibilis,  est  amor  secundum  desiderium,  et 
ultimum  gaudium  :  et  per  contrarium  istis  sunt  accipiendae 
passiones  quae  ordinantur  in  malum  ;  ut  odium  contra  amorem, 
fuga  contra  desiderium,  tristitia  contra  gaudium.  Passiones 
vero  irascibilis,  ut  in  alia  questione  (quaest.  praaced.,  art.  II) 
dictum  est,  oriuntur  ex  passionibus  concupiscibilis,  et  termi- 
nantur  ad  eas  :  et  ideo  in  eis  invenitur  distinctio  aiiqua  conformis 
distinctioni  concupiscibilis  ;  et  ulterius  est  in  eis  distinctio 
propria  secundum  rationem  proprii  objecti.  Ex  parte  quidem 
concupiscibilis  est  distinctio  qua  distinguuntur  per  bonum  et 
malum,  vel  per  delectabile  et  contrarium  ;  et  iterum  secundum 
habitum  realiter,  et  non  habitum  realiter :  sed  propria  distinctio 
ipsius  irascibilis  est  ut  passiones  ejus  distinguantur  secundum 
excedens  facultatem  appetentis  vel  non  excedens,  et  hoc 
secundum  aestimationem  :  ista  enim  videntur  distinguere 
arduum  sicut  differentiae  per  se. 

Potest  ergo  passio  in  irascibili  vel  respectu  boni  esse,  vel 
respectu  mali.  Si  respectu  boni  :  vel  habiti,  vel  non  habiti. 
Respectu  boni  habiti  nulla  passio  potest  esse  in  irascibili  :  quia 
bonum,  ex  quo  jam  possidetur,  nullam  difficultatem  ingerit 
possidenti :  unde  non  salvatur  ibi  ratio  ardui.  Respectu  autem 
boni  nondum  habiti,  in  quo  ratio  ardui  salvari  potest  propter 
difficultatem  consequendi ;  si  quidem  illud  bonum  sestimetur 
ut  excedens  facultatem,  facit  desperationem  ;  si  vero  ut  non 
excedens,  facit  spem.  Si  vero  consideretur  motus  irascibilis 
in  malum ;  hoc  erit  dupliciter  :  scilicet  vel  in  malum  nondum 
habitum,  quod  quidem  sestimatur  ut  arduum,  inquantum  dif- 
ficile  est  vitari ;  vel  ut  jam  habitum,  sive  conjunctum,  quod 
item  rationem  ardui  habet,  inquantum  aestimatur  difficile 
repelli.  Si  autem  respectu  mali  nondum  praesentis  ;  si  quidem 
illud  malum  aestimetur  ut  excedens  facultatem,  sic  facit  pas- 
sionem  timoris  ;  si  autem  non  ut  excedens,  sic  facit  passionem 
audaciae.  Si  autem  malum  sit  praesens  ;  aut  sestimatur  ut  non 
excedens  facultatem,  et  sic  facit  passionem  irse  ;  aut  ut  exce- 
dens  et  sic  nullam  passionem  facit  in  irascibili,  sed  in  sola 
concupiscibili  manet  passio  tristitiae. 

Distinctio  ergo  illaquse  accipitur  secundum  diversos  gradus 
acceptos  in  motu  appetitivo,  non  est  causa  alicujus  contra- 
rietatis  :  quia  hujusmodi  passiones  differunt  secundum  per- 
fectum  et  imperfectum,  ut  patet  in  desiderio  et  gaudio.  Sed 
distinctio  quae  est  secundum  contrarietatem  objecti,  proprie 

facit  in  passionibus  contrarietatem.  Unde  in  concupiscibili 
passiones  animae  accipiuntur  secundum  bonum  et  malum,  ut 
gaudium  et  tristitia,  amor  et  odium.  In  irascibili  vero  potest 
accipi  duplex  contrarietas.  Una  secundum  distinctionem  pro- 
prii  objecti  ;  scilicet  secundum  excedens  facultatem  et  non 
excedens  ;  et  sic  sunt  contraria  spes  et  desperatio,  audacia  et 
timor  :  et  haec  contrarietas  est  magis  propria.  Alia  vero  est 
secundum  differentiam  objecti  concupiscibilis,  idest  secundum 
bonum  et  malum  ;  per  quem  modum  spes  et  timor  contra- 
rietatem  habere  videntur.  Ira  vero  neutro  modo  potest  habere 
passionem  contrariam  :  nec  secundum  contrarietatem  boni 
et  mali,  quia  respectu  boni  praesentis  non  est  aliqua  passio  in 
irascibili  ;  similiter  nec  secundum  contrarietatem  excedentis 
facultatem  et  non  excedentis,  quia  malum  facultatem  excedens 
nullam  passionem  in  irascibili  tacit,  ut  dictum  est.  Unde  inter 
ceteras  passiones  ira  habet  proprium,  quia  nihil  est  contra- 
rium  ei.  Tertia  vero  differentia  passionum  animae  est  quasi 
accidentalis  :  quae  quidem  dupliciter  accidit.  Uno  modo  se- 
cundum  intensionem  et  remissionem ;  sicut  zelus  importat 
intensionem  amoris,  et  furor  intensionem  irae.  Alio  modo  se- 
cundum  materiales  differentias  boni  vel  mali,  sicut  differunt 
misericordia  et  invidia  quae  sunt  species  tristitiae  :  nam 
invidia  esttristitia  de  prosperitate  aliena,  inquantum  aestimatur 
malum  proprium  :  misericordia  vero  est  tristitia  de  adversitate 
aliena,  inquantum  aestimatur  ut  proprium  malum.  Et  sic  est  in 
aliis  quibusdam  considerare. 

Ad  primum  ergo  dicendum,  quod  irascibilis  objectum  non 
est  bonum  et  malum  absolute  ;  sed  addita  circumstantia 
arduitatis :  unde  non  solum  in  eorum  passionibus  est  contrarietas 
per  bonum  et  malum,  sed  per  differentias  quae  distinguunt  ar- 
duum  tam  in  bono  quam  in  malo. 

Et  per  hoc  patet  solutio  ad  secundum. 

Ad  tertium  dicendum,  quodpraesens  etfuturum  accipiuntur, 
ut  differentiae  ad  distinguendas  animae  potentias,  secundum 
quod  futurum  nondum  est  conjunctum  realiter,  praesens  vero 
jam  conjunctum  :  perfectior  vero  est  motus  appetitus  in  id 
quod  est  realiter  distans.  Unde  futurum  et  praesens  licet 
faciant  aliquam  distinctionem,  nullam  tamen  contrarietatem 
faciunt,  sicut  nec  perfectum  et  imperfectum. 

Adquartum  dicendum,  quod  dolor,  secundum  quod  proprie 
accipitur,  hon  debet  computariinter  animae  passiones,  quianihil 
habet  ex  parte  animae  nisi  apprehensionem  tantum  ;  est  enim 
dolor  sensus  laesionis  :  quae  quidem  laesio  est  exparte  corporis. 
Et  ideo  Augustinus  (ibidem)  subdit,  quod  tractando  de  pas- 
sionibus  animae,  maluit  uti  nomine  tristitiae  quam  doloris  : 
tristitia  enim  perficitur  in  ipsa  appetitiva,  ut  ex  dictis,  art.  1 
hujus  quaest.,  patet. 

Ad  quintum  dicendum,  quod  delectatio  et  gaudium  eodem 
modo  differunt  sicut  tristitia  et  dolor  :  nam  delectatio  sensibilis 
habet  ex  parte  corporis  conjunctionem  convenientis,  ex  parte 
vero  anii.  nsum  illius  convenientiaa  ;  et  similiter  delectatio 

spiritualis  habet  quamdam  rationalem  conjunctionem  conye- 
nientis  cunr  convenienti,  et  perceptionem  illius  conjunctionis  ; 
unde  Plato  definiens  delectationem  sensibilem,  dixit,  quod 
delectatio  est  sensibilis  generatio  in  natura  ;  Aristoteles  vero 
definiens  generaliter  delectationem,  dixit  quod  delectatio  est 
operatio  naturalis  habitus  non  impedita.  Ipsa  enim  operatio 
conveniens.  <ist  illud  conjunctum  convenicns,  quod  delecta- 
tionem,  prsecipue  spiritualem,  facit  :  et  sic  delectatio  utrobique 
incipit  a  conjunctione  reali,  et  perficiturin  ejusapprehensione; 
gaudium  vero  incipit  in  apprehensione,  et  terminatur  in  affectu ; 
unde  delectatio  est  interdum  causa  gaudii,  sicut  dolor  tristitise. 
Gaudium  vero  a  Uetitia  et  ceteris  differt  accidentaliter  secun- 
dum  intensionem  et  remissionem.  Nam  alia  dicunt  quamdam 
gaudii  intcnsionem  ;  quee  quidem  intensio  attenditur  vel 
secundum  interiorem  dispositionem,  et  sic  est  lsetitia,  quaa 
importat  interiorem  cordis  dilatationem  ;  dicitur  enim  laetitia 
quasi  latitia  :  vel  secundum  quod  intensio  gaudii  interioris 
prorumpit  in  quaedam  exteriora  signa,  et  sic  est  exultatio  ; 
dicitur  enim  exultatio  ex  hoc  quod  gaudium  interius  quodam- 
modo  exterius  exilit  ;  quoe  quidem  exilitio  attenditur  vel 
secundum  immutationem  vultus,  in  quoprimo  apparent  aiiectus 
indicia,  propter  propinquitatem  ejus  ad  vim  imaginativam,  et 
sic  est  hilaritas ;  vel  secundum  quod  ex  intensione  interioris 
gaudii  clisponuntur  et  verba  et  facta,  et  sic  est  jucunditas. 

Ad  sextum  dicendum,  quod  species  tristitise  quas  Damasce- 
nus  ponit,  sunt  quidam  modi  tristitiae  addentes  supra  tristitiam 
quasdam  differentias  accidentales  :  vel  secunclum  intensionem 
motus  ;  et  sic  secundum  quod  ista  intensio  consistit  in  interiori 
dispositione,  dicitur  accidia,  quae  esttristitia  aggravans,  scilicet 
cor,  ne  aliquid  agere  libeafc ;  vel  secundum  quod  progreditur 
bdis  ad  exteriorem  dispositionem,  et  sic  est  a/ ;o?  quae  est  tristitia 
vocem  auferens.  Ex  parte  vero  objecti,  secundum  quod  id  quod 
in  alio  est,  reputatur  ut  proprium  malum  :  et  si  quidem  bonum 
alterius  reputetur  ut  proprium  malum,  erit  invidia  ;  si  autem 
malum  alterius  ut  propriummalumreputatur,  erit  misericordia. 
Pcenitentia  vero  non  addit  supra  tristitiam  generalem  aliquam 
speciialem  rationeni,  cum  sit  absolute  de  malo  proprio  ;  et  ideo 
Damascenus  ipsam  pnetermittit .  Possuat  tamen  inulti  modi 
tristiti.  tgnari,  si  considcnuilur  omnia  quaa  accidentaliter 

se  habent  ad  malum,  quod  tristitiaiQ  facit. 

Ad  8KPTIMUM  dicendum,  quod  cum  timor  sit  (juaMlam  })assio 
ex  nocivo  apprehenso,  ut  excedente  facultatem,  proveniens; 
diversificaljuntur  modi  timoris  secundum  differentiam  talium 

nocivorum  :  quocl  quidem  tripliciter  ad  appetentem  potest 
referri.  Uno  modo  respectu  propriae  operationis  ;  et  sic  inquan- 
tum  propria  operatio  timetur  ut  laboriosa,  est  segnities ; 
inquantum  vero  timetur  ut  turpis,  est  verecundia,  quae  est 
timor  in  turpi  actu.  Secundo ,  respectu  cognitionis ,  prout 
aliquid  cognoscibile  apprehenditur  ut  omnino  excedens  cogni- 
tionem  ;  et  sic  ejus  consideratio  apprehenditur  ut  supervacua, 
et  sicut  nociva.  Quod  autem  excedit  cognitionem,  contingit  vel 
propter  ejus  magnitudinem ;  et  sic  est  admiratio,  quae  est 
timor  ex  magna  imaginatione ;  vel  propter  ejus  inconsuetu- 
dinem,  etsicest  stupor,  quiesttimor  exinassuetaimaginatione, 
secunclum  Damascenum.  (lib.  II  orthod.  Fidei,  cap.  xv).  Tertio, 
respectu  passionis  quae  est  ab  alio  :  quae  quidem  passio  potest 
timeri  vel  ratione  turpitudinis  ;  et  sic  est  erubescentia,  quae  est 
timor  in  expectatione  convicii  :  vel  ratione  lsesionis,  et  sic 
est  agonia,  per  quam  homo  timet  ne  in  aliqua  infortunia  inciclat. 
Ad  ogtavum  dicendum,  quod  zelus  addit  super  amorem 
quamdam  intensionem  :  est  enim  amor  vehemens  non  patiens 
consortium  in  amato. 

ARTIGULUS   V.  —  Utrum  spes.  timor,  gaudium  et  tristitia  sint 
animx  principales  passiones.  —  (I  part.,  qusest.  xxv,  art.  4.) 

Quinto  quaeritur,  utrum  spes,  timor,  gaudium  et  tristitia 
sint  quatuor  principales  animse  passiones  ;  etvidetur  quodnon. 
Quia  Augustinus,  XIV  de  civit.  Dei  (cap.  m,  vn,  et  vm,  in  fin.), 
enumerans  quatuor  principales  passiones,  ponit  cupiditatem 
loco  spei  :  quod  ex  verbis  Virgilii  accipi  videtur,  qui  has 
principales  passiones  designatas  dixit,  sicut  homines  cupiunt, 
metuunt,  gaudentes  dolentesque,  etc. 

2.  Praeterea,  quanto  aliquid  est  perfectius,  tanto  principa- 
lius  esse  videtur.  Sed  motus  audaciae  est  perfectior  quam  motus 
spei,  utpote  cum  majori  intensione  in  suum  objectum  tendens. 
Ergo  audacia  magis  est  principalis  passio  quam  spes. 

3.  Prseterea,  unumquodque  denominatur  a  principaliori. 
Secl  vis  irascibilis  ab  ira  denominatur.  Ergo  ira  debet  compu- 
tari  inter  passiones  principales. 

4.  Praeterea,  sicut  in  irascibili  est  passio  respectu  futuri, 
ita  in  concupiscibili.  Sed  passio  .quae  est  in  concupiscibili, 
respectu  futuri,  scilicet  desiderium,  non  ponitur  passio  princi- 
palis.  Ergo  nec  timor  et  spes,  quae  similiter  sunt  respectu 
futuri  in  irascibili. 

5.  Praeterea,  principale  dicitur  illud  quod  inter  reliqua  prius 
existit  :  principari  enim,  secundum  Gregorium  (homil.  xxxiv 
in  Evang.,  parum  ante  med.),  est  inter  reliquos  priorem  esse. 
Sed  inter  reliquas  passiones  amor  est  prior;  ex  amore  enim 
omnes  aliae  passiones  nascuntur.  Ergo  amor  deberet  poni 
passio  principalis. 

6.  Praeterea,  illse  passiones  videntur  esse  principales  a 
quibus  aliae  dependent.  Sed  a  gaudio  et  tristitia  omnes  alise 
passiones  dependere  videntur  ;  nam  passio  animse  est  quam 
sequitur  gaudium  et  tristitia,  secundum  Philosophum  in 
II  Ethic.  (cap.  v,  paulo  a  princ).  Ergo  hse  duse  passiones 
tantum,  scilicct  gaudium  et  tristitia,  suntprincipalespassiones. 

7.  Sed  dicendum,  quod  gaudium  et  tristitia  sunt  principales 
in  concupiscil)ili ;  spos  autem  et  timor  sunt  principales  in 
irascibili.  —  Sed  contra  est  quod  dicitur  in  lib.  de  Spiritu  et 
Anima,  cap.  iv  :  De  concupiscibilitate  gaudium  et  spes,  de 
irascibilitate  dolor  et  mctus  oriuntur. 

8.  Praeterea  secundum  proprietatem  irascibilis  potentiae 
spes  desperationi  opponitur,  timor  audaciae.  Sed  ex  parte 
concupiscibilis  ponuntur  duae  principales  passiones  contrariae 
secundum  proprietatem  concupiscibilis ,  scilicet  gaudium  et 
tristitia.  Ergo  ex  parte  irascibilis  deberent  poni  principales  vel 
spes  et  desperatio,  vel  timor  et  audacia. 

Sed  contra  est  quod  dicitur  in  lib.  de  Spiritu  et  Anima, 
cap.  iv  :  Affectus  quadripartitus  esse  dignoscitur,  dum  de 
eo  quod  amamus,  jam  gaudemus,  vel  gaudere  speramus :  et 
de  eo  quod  odimus,jam  dolemus,  aut  dolendum  (1)  metuimus. 
Ergo  hse  sunt  quatuor  passiones  principales  :  gaudium,  dolor 
sive  tristitia,  spes,  et  timor.  , 

Praeterea,  Boetius  principales  passiones  enumerans,  dicit 
in  lib.  de  Consolat.  (I,  metro  ult.,  circa  fin.)  : 

Gaudia  pelle,  pelle  timorem. 
Spemque  fugato,  nec  dolor  adsit. 

Et  sic  idem  quod  prius. 

Respondeo  dicendum,  quod  quatuor  sunt  principales  animse 
passiones  :  scilicet  tristitia,  gaudium,  spes  et  timor.  Cujus 
ratio  est,  quia  principales  passiones  dicuntur  quae  aliis  priores 
sunt,  et  earum  origo.  Cum  autem  passiones  animse  sint  in 
parte  appetitiva ;  illae  passiones  priores  erunt  quae  immediate 
ex  objecto  appetitivae  oriuntur  :  quod  quidem  objectum  est 
bonurn  et  malum.  Hae  autem  erunt  quasi  secundariae,  quae 
mediantil)us  aliis  oriuntur. 

Ad  hoc  autem  quod  aliqua  passio  immediate  oriatur  ex 
bono  vel  malo,  duo  requiruntur.  Quorum  primum  est,  ut  per 
se  ex  bono  et  malo  oriatur  ;  quia  quod  est  per  accidens,  non 
est  primum.  Secundum  vero,  ut  nullo  praesupposito  oriatur  ;  ut 
sic  principalis  passio  propter  duo  dicatur  :  quod  nec  per 
accidens,  neque  per  posterius  provenit  §x  objecto,  quod  tenet 
locum  activi .  Ex  bono  autem  provenit  per  se  passio  quae 
procedit  ex  bono  secunduni  quod  est  bonum  ;  per  accidens 
vero  illa  quae  provenit  ex  bono  secundum  quod  est  malum  :  et 

(1)  Al.  et  dolendum. 

e  contrario  est  intelligendum  de  malo.  Bonum  autem,  secun- 
dum  quocl  est  bonum,  allicit  et  ad  se  trahit  :  unde,  si  aliqua 
passio  sit  appetitus  tendentis  in  bonum,  erit  passio  per  se 
consequens  exbono.  Sedrepellere  appetitum  est  proprium  mali 
inquantum  est  malum  ;  unde,  si  aliqua  passio  sitrespectu  boni, 
per  quam  bonum  refugiatur,  passio  illa  non  erit  ex  bono  per 
se,  sed  inquantum  apprehenditur  ut  aliqualiter  malum.  Et  e 
contrario  est  intelligendum  de  malo  :  quod  illa  passio  per  se 
provenit  ex  malo  quse  consistit  in  fuga  mali ;  illa  vero  per 
accidens  quae  consistit  in  accessu  ad  malum.  Patet  igitur 
qualiter  aliqua  passio  per  se  ex  bono  vel  malo  oritur. 

Quia  vero  quanto  aliquid  est  ultimum  in  consecutione  finis, 
tanto  est  prius  in  intentione  et  appetitu,  ideo  illse  passiones  non 
prsesuppositis  aliis  ex  bono  vel  malo  oriuntur,  quse  consistunt 
in  executione  finis :  et  eis  praesuppositis  oriuntur  aliae.  Gaudmm 
vero  et  tristitia  ex  ipsa  consecutione  boni  vel  mali  provemunt, 
et  per  se  :  nam  gaudium  provenit  ex  bono  inquantum  est 
bonum,  et  tristitia" ex  malo  inquantum  est  malum.  Et  simihter 
omnes  aliae  passiones  concupiscibilis  per  se  ex  bono  vel  malo 
proveniunt  :  quod  contingit  ex  hoc  quocl  objectum  concupisci- 
bilis  est  bonum  vel  malum,  secunclum  absolutam  rationem.  Sed 
tamen  aliae  passiones  concupiscibilis  praesupponunt  gaudmm 
et  tristitiam  per  modum  causse  :  nam  bonum   concupiscibile 
ideo  efficitur  amatum  et  desideratum,  quia  apprehenditur  ut 
delectabiie  ;  malum  vero  odiosum  et  fugiendum,  mquantum 
aporehenditur  ut  tristabile,  Et  sic,  secundum  ordmem  appe- 
tendi,    gaudium  et  tristitia   sunt  priora ;    quamvis  m  ordme 
exequendi  sint  posteriora.  In  irascibili  vero  non  omnes  pas- 
siones  per  se  consequuntur  ex  bono  vel  malo  ;  sed  quaeclam 
per  se,  et  qusedam  per  accidens  :  quod  contingit  ex  hoc  quod 
bonum  vel  malum  non  secundum  absolutam  rationem  sunt 
objectum  irascibilis,  sed  secundum  quod  opponitur  conditio 
arduitatis,  secundum  quam  et  bonum  repudiatur  ut  excedens 
facultatem,  et  in  malum  tenditur  prout  possibile  est  repellere 
vel  subjici.  Non  autem  potest  esse  in  irascibih  ahqua  passio 
quae  ex  bono  vel  malo  consequatur,  nulla  alia  prsesupposita ; 
bonum  enim,  postquam  l^abitum  est,  nullam  passionem   m 
irascibili  facit,  ut  ex  praedictis,  art.  praececL,  patet :   malum 
vero  prsesens  facit  quidem  passionem  in  mascibili,  sed  non  per 
se      sed  per  accidens  ;    inquantum   scilicet   quis  m  malum 
praesens  tendit  ut  repellendum  et  subjicienclum,  sicut  patet  m 

*Sic  ergo  patet  ex  dictis,  quod  quaedam  passiones  sunt  quae 
primo  et^per  se  ex  bono  et  malo  oriuntur,  ut  gaudium  et 
tristitia  :  qusedam  vero  quse  per  se,  sed  non  pnmo  ;  sicut  aliae 
passiones  concupiscibilis,  et  hse  duae  irascibihs  timor  et  spes  ; 
quarum  una  dicit  fugam  mali,  alia  accessum    ad   bonum   : 

quaedam  vero  nec  per  se  nec  primo,  sicat  aliae  quae  sunt  in 
irascibili,  ut  desperatio,  audacia  et  ira,  quae  dicunt  accessum 
ad  malum,  vel  recessum  a  bono.  Sic  ergo  principalissimae 
passiones  sunt  gaudium  et  tristitia.  Timor  autem  et  spes  sunt 
principales  in  suo  genere  :  quia  non  pnesupponunt  aliquas 
passiones  in  potentia  in  qua  sunt,  scilicet  in  irascibili.  Aliae 
vero  passiones  concupiscibilis,  ut  amor,  desiderium,  odium  et 
fuga,  etsi  sint  per  se  ex  bono  vel  malo,  non  sunt  tamen  primae 
in  suo  genere,  cum  praesupponant  alias  in  eadem  potentia 
existentes  ;  et  sic  non  possunt  dici  principales  neque  simpliciter. 
neqne  in  genere. 

Et  sicrestat  quod  solum  quatuor  sintprincipalespassiones: . 
gaudinm  et  tristitia,  spes  et  timor. 

Ai)  primum  ergo  dicendum,  quod  cupiditatem  vel  desiderium 
praeeedit  alia  passioin  eadem  potentia,  scilicet  gaudium,  quod 

ratio  desiderandi  :  unde  non  potest  esse  principalis  passio. 

•s  autem,  etsi  prsesupponat  aliam  passionem,  non  tamen  in 

lem  potentia  existentem,  sed  in  concupiscibili  :  omnes 
namque  passiones  irascibilis  oriuntur  ex  passionibus  concupi- 
scibilis.  ut  in  alia  quaestione  (quaest.  praec,  art.  2),  dictum  est; 
unde  potest  esse  passio  principalis.  Augustinus  vero  ponit 
desiderinm  vel  cupiditatem  loco  spei,  propter  similitudinem 
quamdam  quae  est  inter  ea  :  nam  utraque  passio  est  respectu 
boni  nondum  habiti. 

Ad  sbcundum  dicendum,  quod  audacia  non  potest  esse 
principalis  passio  :  utitur  enim  ex  malo  per  accidens,  cum  sit 
respectu  mali  per  viam  aggrediendi ;  audax  enim  agg^reditur 
malum.  inquantum  aestimat  victoriam  et  repulsionem  mali 
esse  quoddam  bonum,  et  ex  hujusmodi  bona  spe  audacia 
oritur  :  et  sic  subtiliter  considerando,  invenitur  spes  esse 
audaeia  prior ;  nam  spes  victoriae,  vel  saltem  evasionis,  au- 
daciam  causat. 

Ad  tertium  dicendum,  quod  ira  oritur  ex  malo  per  accidens, 
inquanturn    scilicet   iratus  vindictam    mali  sibi  illati  bonum 

timat,  et  in  eam  tendit ;  unde  spes  vindictae  consequendae 
est  causa  irse  :  unde  cum  adiquis  laeditur  ab  eo  qui  non  reputat 
vindictam  inferre,  non  irascitur,  sed  tristatur  solum  vel 
timet,  ni  A.vicenna  dieit  (lib.  III  Met.,  cap.  vi,  a  med.),  sicut 
si  rusticus  Iseditur  a  rege.  Er  ideo  ira  non  potest  esse  prin- 
cipalis  passio  ;  prsesupponit  enim  non  solum  tristitiam,  quae 
bili;  sed  spenj,  qnae  est  in  irascibili.  Denomi- 
natur  autem  irascibilis  ab  ira,  quia  est  ultima  passionum  quae 
sunt    1    in  irascibili. 

Ad  quartdm  dicendnm,  quod  passiones  qusB  sunt  in  con- 
cupiscibili,  respectu  futuri,  oriuntur  qnodammodo  ex  passio- 
nibus   in  o    vi    existentibns    respectu    praesentis ;    sed 

passiones  quae  sunt  respeciu  futuri  in  irascibili,  non  oriuntur 
ex  aliquibus  passionibus  respectu  praesentis  in  eadeni  potentia 
existentibus,  sed  existentibus  in  aliapotentia,  scilicet  ex  gaudio 
et  tristitia  ;  unde  non  est  sinaile. 

Ad  quintum  dicendum  quod  in  via  exequendi  vel  conse- 
quendi,  amor  est  primapassio  ;  sed  in  via  intentionis  gaudium 
est  prius  amore,  et  est  ratio  amandi  :praecipue  secundum  quod 
amor  est  passio  concupiscibilis. 

Ad  sextum  dicendum,  quod  gaudium  et  tristitia  sunt  inter 
alias  principalissimae,  ut  dictum  est.  Nihilominus  tamen  spes 
et  amor  in  suo  genere  sunt  principales,  ut  ex  dictis,  in  corp. 
art.,  patet. 

Ad  septimum  dicendum,  quod  liber  ille,  cum  non  sit  Au- 
gustini,  non  lmponit  nobis  necessitatem  ut  ejus  auctoritatem 
recipiamus  ;  et  praecipue  hic  ubi  videtur  expressam  falsitatem 
continere.  Spes  enim  nonestin  concupiscibili,  sed  in  irascibili ; 
tristitia  vero  non  in  irascibili,  sed  in  concupiscibili.  Si  tamen 
oporteat  auctoritatem  sustinere,  potest  clici  quod  loquitur  de 
potentiis  istis  secundum  rationes  nominum :  concupiscentia 
enim  est  boni;  et  ex  hac  ratione  omnes  passiones  ordinatae  in 
bonum  concupiscibili  attribuuntur.  Ira  autem  est  ex  aliquo 
malo  illato  ;  unde  omnes  passiones  quae  respectu  mali  sunt, 
irascibili  attribuipossunt ;  et  secundum  hoc  attribuitur  irascibili 
tristitia,  et  concupiscibilispes. 

Ad  ogtavum  dicendum,  quod  contrarietas  qriae  est  propria 
passionum  irascibilis,  scilicet  facultatem  excedens  et  non  ex- 
cedens,  facit  alteram  passionem  per  accidens  oriri  ex  bono 
vel  malo ;  excedens  enim  facultatem  inducit  ad  recessum, 
non  excedens  autem  induci  ad  accessum.  Et  ideo  si  istae  differen- 
tiae  considerentur  in  bono,  illa passio  quae  sequitur  ex  excedente 
facultatem,  per  accidens  ex  bono  proveniet;  si  autem  circa 
malum,  illa  erit  per  accidens  quae  sequitur  id  quod  est  facul- 
tatem  non  excedens  ;  unde  in  irascibili  non  possunt  esse  duae 
principales  passiones,  quae  sunt  directe  contrariae,  ut  spes 
et  desperatio,  vel  audacia  et  timor,  sicut  erai  in  concupiscibili 
gaudium  et  tristitia. 

ARTICULUS  VI. —  Utrumpassionibus  mereamur \ 
(I— II,  quaest.  xxiv,  art.  6.) 

Sexto  quaeritur,  utrum  passionibus  mereamur ;  et  videtur 
quod  sic.  Implendo  enim  praecepta  meremur.  Sed  divinis 
praeceptis  inducimur  ad  gaudendum,  timendum,  dolendum,  et 
ad  aliashujusmodipassiones,  ut  Augustinus  dicit,  XIV  de  Civit. 
Dei,  cap.  ix.  Ergo  passionibus  meremur. 

2.  Praeterea,  secundum  Augustinum  in  eodem  lib.,  cap.  vi, 
hujusmodi  passiones  non  sunt  sine  voluntate  ;  immo  et  nihil 

aliud  sunt  quarn  voluntates.  Secl  actibus  voluntatis  mereri 
possumus  non  solum  materialiter,  sed  et  formaliter.  Ergo  et 
hujusmodi  passionibus. 

3.  Praeterea,  passiones  animales  plus  accedunt  ad  rationem 
voluntarii  quam  corporales.  Sed  passiones  animales  aliquo 
modo  sunt  in  nobis,  inquantum  concupiscibilis  et  irascibilis 
obediunt  rationi ;  passiones  autem  corporales  non.  Sed  pas- 
siones  corporales  sunt  meritoriaa.,  ut  patet  in  Martyribus,  qui 
passionibus  corporalibus  aureolam  martyrii  merentur.  Ergo 
multo  fortius  passiones  animales  sunt  meritoriae. 

i.  Sed  dicendum,  quod  passiones  corporales  sunt  me- 
ritoriae,  inquantum  volitie  sunt.  —  Sed  contra  voluntas  patiendi 
pro  Christo  potest  esse  etiam  in  eo  qui  nunquam  patietur,  qui 
tamen  non  habebit  aureolam.  Ergo  passio  corporalis  meretur 
aureolam  non  solum  secundum  quod  est  volita,  sed  secundum 
quod  est  actualiter  experta. 

5.  Pra^terea,  id  ad  cujus  intensionem  sequitur  intensio 
prsemii,  est  meritorium  per  se,  et  non  solum  materialiter. 
Sed  ad  intensionem  passionis  corporalis  sequitur  intensio 
praemii  ;  quia  quanto  quis  magis  patitur,  tanto  gloriosius 
coronabitur,  ut  dicitur.  Ergo  passionibus  secundum  se  me- 
remur,  et  non  solum  materialiter. 

6.  Prseterea,  Hugo  cle.  Sancto  Victore  dicit  (lib.  II  de  Sa- 
cram.,  part.  iv,  cap.  6),  quod  post  voluntatem  sequitur  opus, 
ut  voluntas  in  suo  opere  augeatur  ;  et  sic  facit  aliquid  ad 
meritum  opus  exterius.  Sed  similiter  in  passione  potest 
voluntas  augeri.  Ergo  passio  facit  ad  meritum ;  et  sic  idem 
quod  prius. 

7.  Praaterea,  cum  meritum  in  voluntate  consistat,  oportet 
ut  id  formaliter  et  completive  ad  meritum  pertineat  in  quo 
voluntas  formaliter  et  completive  terminatur.  Sed  passio, 
inquantum  volila,  est  objectum  voluntatis  ;  et  sic  voluntatem 
d«terminat  quasi  formaliter.  Ergo  formaliter  ad  meritum 
pertinet  ipsa  passio. 

8.  Praeterea,  aliqui  Gonfessores  magis  gravia  sustinent 
aliquibus  Martyribus ;  unde  de  eis  dicitur  quod  longum  traxere 
martyrium,  cum  passio  quorumdam  Martyrum  sit  brevi  spatio 
linita  :  et  tamen  Confessoribus  non  debetur  aureola  :  et  sic 

itur  quod  ipsa  passio  corporalis  martyrii  secundum  se 
aureolam  mereatur. 

'».  Praeterea,  super  illud  Jac,  i  :  Omne  gaudium  ce.stimate, 

fratres  mei^  dicit  Glossa  (interlin.)  :  Trihulatio  inprcesenti, 

futuroauget  coronam.  Sednon  auget  nisi  merendo. 

>,  cum  tribulatio  sit  passio,  meritoria  est. 

10.    Praaterea,    hoc  idem  videtur  per  id   quod  dicitur  in 

Psahn.  cxv,    15  :  Pretiosa  in  conspectu  Domini  mors  San- 

ctorum  ejus   :  dicitur   autcm   pretiosa    quasi   pretio    digna. 

Pretium  autem  laboris  est  prsemium,  quod  laboribus  meremur. 
Ergo  passionibus  possumus  mereri. 

11.  Secl  dicendum,  quod  passionibus  meremur,  inquantum 
sunt  volitse.  Sed  contra  est  quod  Lucia  dixit :  Si  invitam  me 
violari  feceris,  castiias  mihi  duplicabitur  ad  coronam. 
Ergo  ipsa  passio  corruptiouis,  quam  in  vita  sustinuisset, 
fuisset  ei  meritoria  coronse  ;  et  sic  passio  non  meretur  so- 
lum  quia  est  voluntaria. 

12.  Praeterea,  difhcultas  est  de  necessitate  meriti  :  quod 
patet  ex  hoc  quod  Magister  dicit  in  II  Sentent.,  dist.  xxiv,  quod 
homo  in  statu  innocentise  non  merebatur  ,  quia  nihil  impellebat 
ad  malum,  neque  aliquid  retrahebat  a  bono.  Gum  ergb  pas- 
siones  difficultatem  afferant,  videtur  quod  per  se  ad  meritum 
faciant. 

13.  Praeterea,  timor  qusedam  passio  est.  Eo  autem  mereri 
possumus  formaliter,  cum  sit  in  parte  intellectiva  :  ut  patet, 
cum  timemus  illa  quae  nonnisi  per  intellectum  cognoscimus, 
sicut  pcenas  seternas.  Ergo  passionibus  possumus  mereri. 

14.  Praeterea,  praemium  respondet  merito.  Sed  praemium 
gloriae  non  solum  erit  in  anima,  sed  m  corpore.  Ergo  et 
meritum  consistit  non  solum  in  actione  animae,  sed  in  passione 
corporis. 

15.  Praeterea,  ubi  est  major  difficultas,  ibi  est  major  ratio 
meriti.  Sed  major  difficultas  est  circa  passiones  quam  circa 
operationes  voluntatis.  Ergo  passiones  sunt  magis  rneritoriae 
quam  actus  voluntatis,  qui  tamen  sunt  formaliter  meritorii. 

16.  Praeterea,  virtutibus  formaliter  meremur.  Sed  qusedam 
passiones  a  Sanctis  ponuntur  virtutes,  ut  misericordia  et 
pcenitentia  ;  quaedam  a  philosophis  ponuntur  laudabiles  me- 
dietates  inter  vitia  extrema,  ut  verecundia  et  nemesis  a  Phi- 
losopho  in  II  Eth.,  cap.  vn  :  quodtotum  ad  virtutem  pertinet. 
Ergo  passionibus  formaliter  meremur. 

17.  Preeterea,  meritum  et  demeritum,  cum  sint  contraria, 
in  eodem  genere  sunt.  Sed  in  eodem  genere  passionum  inve- 
nitur  demeritum  ;  nam  primimotus  qui  sunt  peccata,  passiones 
quaedam  sunt;  ira  etiam  et  accidia  sunt  quaedam  passiones, 
quae  tamen  vitia  capitalia  ponuntur  ab  Apostolo,  Rom.,  i  : 
peccata  namque  passiones  ignominiae  appellat.  Ergo  passio- 
nibus  meremur. 

1.  Sed  contra,  nihil  potest  esse  meritorium  nisi  quod  est 
in  nobis  ;  quia,  secundum  Augustinum  (lib.  I  Retract.,  cap.  ix 
in  med.),  voluntas  est  qua  peccatur  et  recte  vivitur.  Sed 
passiones  non  sunt  in  nobis  :  quia,  ut  dicit  Augustinus,  XIV  de 
Civ.  Dei  (cap.  iv,  in  med.),  passionibas  inviti  cedimus.  Ergo 
passionibus  non  meremur. 

2.  Praeterea,  illud  quod  est  praeambulum  ad  voluntatem, 
non  potest    esse  meritorium,   cum  meritorium  ex  voluntate 


DE   YERITATE.    QILEST.    XXVI,    AKT.    VI.  231 

dependeat.  Sed  passiones  animae  praecedunt  actum  voluntatis, 
cum  sint  in  parte  sensitiva,  actus  autem  voluntatis  in  parte 
intellectiva  :  intellectiva  vero  pars  a  sensitiva  accipit.  Ergo 
passiones  animse  non  possunl  esse  meritorise. 

3.  Praterea,  omne  meritum  est  laudabile.  Sed  passionibus 
nec  laudamur  nec  vituperalnnr,  secundum  Philosophum  in 
II  Ethic.  cap.  v).  Ergo  passionibus  non  meremur. 

I .  Prseterea,  in  Christo  fuit  major  efficacia  ad  merendum 
quaminnobis.  Sed  Christus  sua  passione  non  meruit.  Ergo 
noc  nos  passionibus  meremur.  Probatio  medise.  Mereri  est 
de  non  suo  suum  focere,  vel  de  minus  suo  facere  magis 
suum.  Sed  Christus  non  potuit  facere  de  non  suo  suum,  nec 
de  minus  suo  magis  simm,  quia  a  primo  instanti  suae  conce- 
ptionis  sibi  perfectissime  debebatur  quidquid  cadit  sub  merito. 
Ergo  Christus  passione  nihil  meruit. 

5.  Sed  dicendum,  quod  meruit  faciendo  de  suo  primo  modo, 
pluribus  modis.  —  Sed  contra,  duplex  vinculum  facit.  majorem 
obligationem.  Ergo  similiter  et  duplex  ratio  debiti  facit  magis 
debitum.  Si  ergo  Christus  non  potuit  facere  aliquid  magis  de- 
bituiii,  nec  etiam  potuit  aliquid  facere  pluribus  modis  debitum. 
Praeterea,  difficultas  voluntarium  diminuit.  Gum  ergo 
meritum  debeat  esse  voluntarium,  videtur  quod  difficultas 
meritum  diminuat.  Sed  passiones  difficultatem  faciunt.  Ergo 
dirninuunt  meritum  magis  quam  aliquid  ad  meritum  operentur. 

Respondeo  dicendum,  quod  passionibus  non  meremur  per 
se,  sed  quasi  per  accidens,  si  proprie  accipiatur  mereri.  Cum 
autem  mereri  respectu  mercedis  dicatur,  proprie  mereri  est 
aliquid  sibi  magis  acquirere  pro  mercede  ;  quocl  quidem  non 
fit  nisi  cum  aliquid  damus  quod  est  condignum  ei  quod  mereri 
dicimur;  dare  autem  non  possumus  nisi  id  quod  nostrum  est, 
cujus  domini  sumus.  Sumus  autem  domini  nostrorum  actuum 
per  voluntatem  ;  non  solumillorum  qui  immediate  ex  voluntato 
eliciuntur,  ut  diligere  et  velle  ;  sed  eorum  qui  a  voluntate  im- 
perantur  peraliaspotentias  eliciti,  ut  ambulare,  loqui,  et  hujus- 
modi.  Isti  autem  actusnon  suntcondigniquasipretiumrespectu 
srnae,  nisi  secundum  quod  sunt  gratia  et  caritate 
informati.  Unde,  ad  hoc  quod  aliquis  actus  sit  per  se  meri- 
torius,  oportet  quod  sit  actus  voluntatis  vel  imperantis  vel 
elicientis;  et  iterum  quod  sit  caritate  informatus.  Quia  vero 
principium  actns  est  habitus  et  poteutia,  et  etiam  ipsum 
objectum  :  ideo  quasi  secundario  dicimur  mereri  et  habitibus 

potentiis  <it  objectis.  Sed  id  quod  primq  et  per  se  est  me- 
ritorium,  est  voluntarius  actus  gratia  informatus.  Passiones 
Don  siftt  voluntatis  nec  ut  imperantis  nec  ut  elicientis  : 
passionum  enim  principium,  inquantum  hujusmodi,  non  est 
in  nobis;  voluntaria  autem  dicuntur  aliqua  ex  hoc  quod  in 
nobis  sunt  :  unde  passiones  interdum  actum  voluntatis  prae- 

veniunt.  Et  ideo  per  se  passionibus  non  meremur  ;  secundum 
tamen  quod  aliquo  modo  concomitantur  voluntatem,  aliquo 
modo  se  habent  ad  meritum,  ut  sic  possint  dici  esse  meritoriae 
quasi  per  accidens. 

Habet  autem  se  passio  ad  voluntatem  tripliciter.  Uno  modo 
ut  voluntatis  objectum  :  et  sic  passiones  dicuntur  esse  me- 
ritorise,  inquantum  sunt  volitae  vel  amatae  :  id  enim  quo  per 
se  meremur,  secundum  hoc  non  erit  ipsa  passio,  sed  passionis 
voluntas.  Secundo  prout  passio  aliqua  excitat  voluntatem,  vel 
intendit  eam  :  quod  dupliciter  accidere  potest ;  vel  per  se,  vel 
per  accidens  :  per  se  quiclem  quando  passio  excitat  voluntatem 
ad  id  quod  est  sibi  consimile,  sicut  cum  ex  concupiscentia 
voiuntas  inclinatur  ad  consentiendum  concupiscibili,  ex  ira 
ad  volendum  vindictam  ;  per  accidens  vero  quando  passio  per 
quamdam  occasionem  excitat  voluntatem  ad  contrarium  ;  sicut 
in  casto  homine ,  quando  insurgit  passio  concupiscentiae, 
voluntas  cum  majori  conatu  resistit ;  circa  difficiiia  enim 
magis  conamur.  Et  sic  passiones  dicuntur  esse  meritorise, 
inquantum  voluntas  excitata  a  passione  meritoria  est.  Tertio 
modo  e  converso,  quando  ex  voluntate  passio  excitatur,  se- 
cundum quod  motus  superioris  appetitus  redundat  in  inferiorem  ; 
sicut  cum  quis  per  voluntatem  detestatur  peccatiturpitudinem, 
ex  hoc  ipso  inferior  appetitus  ad  verecundiam  afficitur ;  et  sic 
verecunclia  clicitur  esse  vel  laudabilis  vel  meritoria,  ratione  vo- 
iuntatis  causantis.  In  primo  ergo  modo  passio  se  habet  ad 
voluntatem  ut  objectum;  in  secundo  ut  principium ;  in  tertio 
ut  effectus.  Uncle  primus  modus  remotior  est  a  meritorio  :  pari 
enim  ratione  posset  dici  aurum  vel  argentum  meritorium  vel 
demeritorium,  inquantum  hujusmodi  volendo  meremur  vel 
demeremur.  Ultimusautem  modus  est  ad  meritum  propinquior, 
secundum  quod  effectus  recipit  a  causa,  et  non  e  converso. 

Et  sic ,  proprie  accipiendo  meritum,  passionibus  non 
meremur  nisi  per  accidens.  Potest  autem  et  meritum  iarge 
accipi,  secundum  quod  quselibet  dispositio  faciens  congruitatem 
ad  aiiquid  dicitur  mereri  illuci;  sicut  si  dicamus,  mulierem 
ratione  pulchritudinis  mereri  conjugium  regis.  Et  sic  passioni- 
bus  corporalibus  mereri  dicimur,  inquantum  ipsae  passiones 
reddunt  nos  quodammodo  aptos  ad  aliquam  gloriam  perci- 
pienclam. 

Ad  primum  ergo  dicendum,  quod  prseceptis  Dei  admonemur 
ad  gaudendum  et  timendum,  secundum  quod  gaudium,  timor, 
et  hujusmodi,  in  actu  voluntatis  consistunt,  et  non  sunt 
passiones,  ut  ex  praedictis,  in  corp.  art.,  patet,  vel  secunclum 
quod  hujusmodi  passiones  ex  voluntate  consequifhtur. 

Ad  segundum  dicendum,  quod  Augustinus  dicit  has  pas- 
siones  esse  voluntates,  inquantum  ex  voluntate  consequuntur 
in   nobis ;   unde  subjungit   :   Omnino    secundum  varietatem 

eorum  quce  appetuntur  vel  fugiuntur,  sicut  allicitur  vel 
offenrtilur  voluntas  hominis,  ita  in  hos  vel  alios  affectus 
mutatur  et  vertitur.  Yel  loquitur  cle  cis  secundum  quocl 
nominant  quosdam  actus  voluntatis,  ut  dictum  est,  in  corp.  art. 

Ad  tertium  dicendum  quod  passio  corporalis  Martyris  ad 
meritum  essentialis  premii  non  facit,  nisi  inquantum  estvolita; 
sed  ad  prsemium  accidentale,  quod  est  aureola,  martyrizatio 
ordinatur  per  modum  meriti,  secundum  quod  facit  quamdam 
decentiam  respectu  aureolse  :  decens  enim  est  ut  qui  Ghristo 
conformatur  in  passione,  ei  conformetur  in  gioria  ;  Rom., 
vin,  17  :  Si  tamen  compatimur  ut  simul  (1)  glorificemur. 
Sciendum  tamen  est,  quod  voluntas  non  potest  eodem  modo  se 
hahere  ad  passiones  corporales  dum  homo  eas  non  patitur 
sicut  quando  eas  patitur,  propter  earum  acerbitatem.  Unde, 
secundum  Philosophum  in  IIIEthic.  (cap.  vn,  et  lib.  II,  cap.  iii), 
i,)  talibus  sufficit  fortem  non  contristari.  Et  ideo  ipsa  corpo- 
ralis  passio  actualiter  perpessa  et  est  signum  voluntatis  firmaa 
et  constantis,  et  est  ejus  excitativa,  secundum  quod  homo 
circa  difficilia  conatur.  Et  sic  aureoia  non  debetur  Gonfessori, 
quamvis  deboatur  Martyri. 

Unde  patet  solutio  ad  quartum. 

Ad  quintum  dicendum,  quod  ad  passionis  intensionem 
sequitur  intensio  praemiorum,  vel  ratione  cujusclam  decentiae, 
vel  ratione  voluntatis  intensaa. 

Ad  sextum  dicendum,  quod  quamvis  voluntas  augeatur  in 
passione  et  in  actu  exteriori,  non  tamen  est  simile  de  utroque  : 
nam  nctus  imperatur  a  voluntate,  non  autem  passio.  Unde  non 
similiter  se  habent  ad  meritum. 

Ad  septimum  dicendum,  quod  objectum  determinat  volunta- 
tem  secundum  speciem  actus  :  meritum  autem  non  consistitin 
actu,  proprieloquendo,  secundumspeciemactus  ;  sed  secunclum 
radicem,  quae  est  caritas.  Et  ideo  non  oportet  quod  formaliter 
passione  mereamur,  quamvis  habeat  se  ut  objectum. 

Ad  ogtavum  dicenclum,  quod  totus  labor  quem  sustinet 
aliquis  Confessor  longinquo  tempore,  non  potest  adcequari 
morti   quam  Martyf  sustinet  in  momento  secundum   operis 

iiis  ;  naru  por  mortem  privatur  id  quod  estmaxime  diligibile, 

licot  vivere  <it  esse  :  unde  est  finis  terribilium,  secundum 
Philosophum  in  III  Etliic.  (cap.  vi,  a  mecl.) ;  et  circa  eam  est 
maxime  virtus  fortitudinis.  Et  hoc  patet  manifeste  ex  hoc  quod 
homines  diuturnis  afflictionibus  fatigati  horrent  mortem,  quasi 
ma«iis  eligentes  afflictiones  alias  pati  quam  mortem.  Et  ideo 
Philosophus  in  IX  Ethic.  (cap.  viii,  vers.  fin.)  dicit,  quod 
virtuosus  exponit  se  morti,  magis  ehgens  unambonam  actionem 
et  magnam  quam  multas  parvas  :  quasi  illo  actus  fortitudinis  in 
sumendo    mortem  pra^ponderet  multis  aliis  virtuosis  opera- 

(1)  Al.  et  simul. 

tionibus.  Et  ideo  quanturn  ad  genus  operis  plus  meretur  mini- 
mus  Martyr  quam  quicumque  Confessor.  Tamen,  quantum  ad 
radicem  operis  potest  Confessor  plus  mereri,  inquantum  ex 
majori  caritate  operatur  :  quia  praemiuni  essentiale  respondet 
radici  caritatis,  accidentale  vero  generi  actus.  Inde  est  quod 
aiiquis  Confessor  potest  aliquo  Martyre  esse  eminentior  quan- 
tum  ad  praemiuni  essentiale,  Martyr  tamen  quantum  adpraemium 
accidentale. 

Ad  nonum  dicendum,  quod  Glossa  iUa  loquitur  de  tribula- 
tione  secundum  quod  est  volita,  vel  voluntatem  excitans. 
Et  similiter  dicendum  ad  degimum. 

Ad  duodegimum  dicendum,  quod  virgini  quae  corrumperetur 
propter  Christum,  ipsa  corruptio  foret  meritoria,  sicut  aliae 
passiones  Martyrum  ;  non  quia  corruptio  ipsa  esset  voluntaria, 
sed  quiaejus  antecedens  esset  voluntarium,  scilicet  permanere 
in  confessione  Christi,  ad  quod  sequitur  eam  corrumpi ;  et 
sic  corruptio  ilia  esset  voluntaria,  non  voluntate  absoluta, 
sed  voluntate  quasi  conditionata,  inquantum  eligit  magis  hoc 
opprobrium  quam  Christum  negare. 

Ad  duodegimum  dicendum,  quod  duplex  est  difficultas  : 
una  quae  est  ex  magnitudine  facti  et  ejus  bonitate ;  et  haec 
difficultas  requiritur  ad  virtutem  ;  aliaquae  est  ex  parte  agentis, 
inquantum  est  deficiens  vel  impeditus  circa  rectas  operationes; 
et  hanc  difficultatem  vel  tollit  vel  minuit  virtus  :  et  sic  passiones 
difficultatem  faciunt.  Prima  ergo  difficultas,  quae  est  ex  parte 
facti,  per  se  facit  acl  meritum,  sicut  bonitas  actus  ;  secunda 
vero,  quae  est  ex  infirmitate  operantis,  non  facit  ad  meritum, 
nisi  forte  occasionaliter,  inquantum  est  occasio  majoris  conatus. 
Non  autem  verum  est  hoc  quod  Adam  in  primo  statu  non 
potuerit  mereri,  si  gratiam  habuit,  quamvis  nihil  impelleret  ad 
malum  :  quia  si  perstitisset,  ad  gloriam  quandoque  perve- 
nisset ;  et  constat  quod  non  sine  merito.  Nec  Magister  dicit 
quod  mereri  non  potuisset  in  primo  statu ;  sed  dicit  quod 
poterat  vitare  peccatum  sine  gratia,  ex  hoc  quod  nihil  impelle- 
bat  acl  malum.  Sine  gratia  vero  nihil  potest  esse  meritorium. 

Ad  degimumtertium  dicendum,  quod  timor  ille  poenarum 
aeternarum  qui  est  per  se  meritorius,  est  in  voluntate,  et  non 
est  passio,  proprie  loquendo,  ut  ex  praeclictis,  in  corp.  art., 
patet ;  potest  tamen  in  inferiori  appetitu  excitari  passio  timoris 
ex  poenis  aeternis  vel  per  redundantiam  ex  superiori  appetitu  in 
inferiorem,  vel  per  hoc  quod  conceptio  intellectus  de  pcenis 
seternis  formatur  in  imaginatione,  et  sic  movetur  appetitus 
inferior  per  passionem  timoris  ;  sed  hic  timor  non  se  habet  ad 
meritum  nisi  per  accidens,  ut  dictum  est  (ibid.) 

Ad  degimumquartum  dicitur,  quod  praemium  correspondet 
merito  quoad  commensurationem,  quia  secundum  quantitatem 
meriti  est  quantitas  prsemii  :  non  autem  ei  semper  correspon- 

det  quoad  suppositum  praecise  :  potest  enim  quis  mereri  alteri 
primaru  gratiam.  Et  ita  in  proposito  corpus  praemiabitur,  non 
quia  ipsum  corpus  meruerit,  sed  quia  anima  per  voluntatem 
meruerit  aliquam  gloriam  corpori. 

Ai)  decimumquintum  dicendum,  quod  loquendo  de  difficul- 
tate  ex  pafte  nostra,  sic  passiones  difficultateui  habent  magis 
quam  actus  voluntatis  ;  sed  sic  difficultas  non  facit  ad  meritum 
nisi  per  accidens,  ut  dictum  est;  et  similiter  nec  passiones. 
Sed  loquendo  de  difficultate  quae  est  ex  excellentia  velbonitate 
rei,  quae  per  se  facit  ad  meritum,  sic  est  major  diflicultas  ex 
parte  actuum  voluntatis. 

Ad  decimumsextum  dicendum,  quod  passiones  sunt  merito- 
rise  inquantum  sunt  effectus  et  indicia  bonse  voluntatis  ;  sicut 
patet  de  verecundia,  quse  indicat  voluntatemhoniinisrepugnare 
turpitudini  peccati,  et  misericordia,  quse  est  dilectionis  signum. 
Et  ideo  quandoque  a  Sanctis  nomina  harum  passionum  acci- 
piuntur  pro  habitibus,  quibus  voluntas  allicitur,  quse  est  harum 
passionum  principium. 

Ad  decimumseptimum  dicendum,  quod  primi  motus  non 
habent  perfectam  rationem  peccati  vel  demeriti ;  sed  sunt 
quasi  qusedam  dispositiones  ad  demeritum,  sicut  veniale  est 
dispositio  ad  mortale  :  unde  non  oportet  quod  ipsi  motus 
sensualitatis  sint  secundum  se  merita,  quia  meritum  non  potest 
esse  nisiactusvoluntarius,  ut  dictumest,in  corp.  art.  Passiones 
autem  istae  dicuntur  interdum  vitia,  inquantum  nominibus 
passionum  vel  actus  voluntatis  designantur  vel  habitus.  Etiam 
vitia  contra  naturam  passiones  nominantur,  quamvis  sint 
voluntarii  actus,  inquantum  per  hujusmodi  vitia  natura  a  suo 
ordine  perturbatur. 

Ad  illud  vero  quod  primo  in  contrarium  objicitur,  dicendum, 
quod  passionibus  inviti  cedimus,  non  quantum  ad  consensum, 
cum  eis  non  nisi  voluntate  consentiamus  ;  sed  quantum  ad 
aliquam  corporalem  transmutationem,  sicut  est  risus  et  fietus, 
et  alia  hujusmodi.  Et  ideo  inquantum  eis  voluntate  consentimus 
vel  dissentimus,  sunt  meritorise  vel  demeritoriaa. 

Ai>  secundum  dicendum,  quodpassiones  inferioris  appetitus 

quamvis  aliquando  pr.-eveniant  actum  voluntatis,  non  tamen 

p :  non  enim  similiter  ordinantur  appetitivae  sicut  appre- 

11  intellectus  noster  accipit  a  sensu,  uncle  operatio 

intellec         isse  non  potest  oisi  pra&existente  alia  operatione 

voluntas  autem  non  accipit  ab  appetitu  inferiori,  sed 

ma:  !im  movet.  Et  ideo  aon  oportet  quod  actum  voluntatis 

praecedat  passio  inferioris  appetitus. 

Ad  tertium  dieendum,  quod  quamvis  passiones  non  sint 
laudabiles  per  se,  possunt  tamen  esse  laudabiles  per  accidens, 
Utdictum  est,  incorp.  art. 

Ad  quartum  dicendum,  quod  Ghristus  per  passionem  suam 

meruit  sibi  et  nobis  :  sibi  quidem  gloriam  corporis,  quam 
quamvis  per  alia  praecedentia  merita  meruerit,  tamen  per 
quamdam  decentiamproprie  claritasresurrectionis  estpraemium 
passionis,  quia  exaltatio  est  proprium  humilitatis  praemium. 
Nobis  autem  meruit,  inquantum  in  sua  passione  pro  peccato 
totius  humani  generis  satisfecit,  non  autem  per  praecedentia 
opera,  quamvis  per  ea  nobis  meruerit.  Pcenalitas  autem  ad 
satisfactionem  requiritur  per  modum  cujusdam  recompensa- 
tionis  contra  delectationem  peccati. 

Ad  quintum  dicendum,  quod  gloriam  corporis  Christus  per 
passionem  nec  fecit  de  non  debita  debitam,  nec  de  minus 
debita  magis  debitam  :  fecit  tamen  alio  modo  debitam  quo 
prius  non  erat.  Nec  tamen  sequitur  quod  magis  debitam  :  hoc 
enim  sequeretur,  si  causa  debiti  vel  augeretur  vel  multiplica- 
retur,  sicut  fit  quanclo  duplici  promissione  obligatio  augetur; 
quod  in  merito  Christi  non  accidit,  quia  gratia  ejus  non  est 
augmentata. 

Ad  sextum  dicendum,  quod  difficultas  per  se  impedit 
voluntarium ;  sed  per  accidens  auget,  inquantum  aliquis  diffi- 
cultati  contra  conatur  ;  ipsa  tamen  difficultas  ad  satisfactionem 
facit  ratione  poenalitatis. 

ARTICULUS  VII.  —  Utrum  passio  conjuncta  merito  diminuat 
ipsum.  (I-II,  qusest.  xxiv,  art.  3.) 

Septimo  quaeritur,  utrum  passio  adjuncta  merito  diminuat 
aliquid  de  merito,  scilicet  quis  plus  mereatur  :  utrum  ille  qui 
bene  facit  pauperi  cum  quadam  compassione  misericordise,  vel 
qui  facit  absque  omni  passione,  ex  solo  judicio  rationis.  Et 
videtur  quod  plus  mereatur  qui  facit  ex  solo  judicio  rationis. 
Meritum  enim  peccato  opponitur.  Sed  plus  peccat  qui  ex  sola 
electione  facit  peccatum,  quam  qui  peccat  ex  passione  insti- 
gatus  :  primus  enim  dicitur  peccare  ex  certa  malitia,  secundus 
ex  infirmitate.  Ergo  plus  meretur  qui  facit  aliquod  bonum  ex 
solo  judicio  rationis,  quam  qui  facit  cum  aliqua  passione  mise- 
ricordiae. 

2.  Sed  dicendum,  quod  ad  hoc  quod  aliquid  sit  meritorium, 
vel  actus  virtutis,  non  solum  requiritur  bonum  quod  fit,  sed 
modus  quo  bene  fiat,  quod  non  potest  esse  sine  affectione 
misericordise.  —  Sed  contra,  ad  hoc  quod  aliquis  actus  bene 
fiat,  tria  requiruntur,  secundum  Philosophum  in  II  Ethic.  : 
scilicet  voluntas  eligens  actum,  ratio  medium  in  actu  consti- 
tuens,  relatio  habitus  in  finem  debitum.  Haec  autem  omnia 
possunt  esse  sine  passione  misericordiae  in  eo  qui  dat  eleemo- 
synam.  Ergo  sine  ea  potest  esse  non  tantum  id  quod  fit,  sed 
bene  fieri.  Probatio  mediae.  Omnia  enim  tria  praedicta  fiunt  per 
actum  voluntatis  et  rationis.  Sed  actus  voluntatis  et  rationis 
non  dependet  a  passione  ;   quia  ratio    et   voluntas    movent 

inferiores  vires  in  quibus  sunt  passiones  ;  motio  autem  motoris 
non  dependet  a  motu  mobilis.  Ergo  tria  praedicta  possunt  esse 
sine  passione. 

3.  Praeterea,  ad  actum  virtutis  discretio  rationis  exigitur  : 
unde  Gregorius  dicit  in  Moralibus  (lib.  XXII,  cap.  i,  a  med.), 
quod  nisi  ceterce  rirliUes  ea  quce  appetunt  prudenter  agant, 
virtutes  esse  nequaquam  possunt.  Passiones  autem  omnes 
impediunt  judicium  vel  discretionem  rationis  :  unde  dicit 
Salustius  in  Catilinario  (in  cap.  cujus  titulus  est  Ccesaris  oratio, 
in  princ.)  :  Omnes  homines,  qui  de  rebus  dubiis  consultant, 
ab  ira,  amore,  odio,  misericordia  vacui  esse  debent  :  non 
enim  animus  facile  verum  prcevidet,  ubi  afficiunt  ista. 
Ergo  bujusmodi  passiones  diminuunt  de  laude  virtutis,  et  ita 
de  merito. 

ir.  Praeterea,  concupiscibilis  non  minus  impedit  judicium 
ratiouis  quam  irascibilis.  Sed  passio  irascibilis  actui  virtutis 
adjuncta  turbat  judicium  rationis  ;  unde  dicit  Gregorius  (lib.  V 
Mor.,  cap.  xxxiii,  non  longe  a  princ),  quod  ira  per  zelum 
turbat  judicium  rationis.  Ergo,  etc. 

5.  Praeterea,  virtus  est  dispositio  perfecti  ad  optimum, 
ut  dicitur  in  VII  Phys.  (comm.  xvn  et  xviii).  Ergo  id  magis 
est  virtuosum  in  nobis  per  quod  magis  appropinquamus 
perfectis.  Sed  Deo  et  Angelis  magis  assimilantur  operantes 
ex  judicio  rationis  sine  passione  :  Deus  enim  punit  sine  ira, 
et  relevat  passionem  misericordiae  sine  misericordiae  pas- 
sione.  Ergo  magis  et  virtuosum  facere  bonum  sine  his  pas- 
sionibus. 

6.  Prseterea,  virtutes  purgati  animi  sunt  ceteris  digniores. 
Sed,  sicut  dicit  Macrobius  super  somnium  Scipionis.  (lib.  I, 
paulo  ante  med.),  virtutes  purgati  animi  faciunt  passiones 
penitus  obtivisci.  Ergo  actus  virtutis,  sine  passione  factus, 
est  laudabilior,  et  magis  meritorius. 

7.  Praeterea,  quanto  amor  caritatis  in  nobis  est  magis  a 
carnali  amore  depuratus,  tanto  est  laudabilior  :  non  enim 
carnalis,  sed  spiritualis  inter  nos  debet  esse  dilectio,  ut  Au- 
irustinus  dicit  in  Regula  (in  III  regula,  cap.  iv,  in  fin.).  Sed 
passio  amoris  cum  quadam  carnalitate  est.  Ergo  actus  caritatis 
sine  passione  amoris  est  laudabilior  :  et  eadem  ratio  est  de  aliis 
passionibus. 

8.  Praeterea,  Tullius  dicit  in  lib.  de  Offic.  :  Benevolentiam 
non  ardore  quidem  amoris,  sed  stabilitate  mentis  esse  decet. 
Ardor  autem  ad  passionem  pertinet.  Ergo  passio  diminuit 
iaudem  actus  virtutis. 

d  contra  est  quod  Augustinus  dicit,  XIV  de  Civit.  Dei 

(cap.  iv,  a  med.)  :  Dum  hujus  vilce  infirmitatem  gerimus, 

si  passiones  omnino  nullas  habeamus,  tunc  non  rectevivimus: 

ntuperabat  enim  et  detestabatur  Apostolus  quosdam,  quos 

etiam  esse  dixit  sine  affeciione.  Gulpavit  illos  satis  Psal- 
misia,  de  quibus  ait  Psalm.  nxvin  :  Susiinui  qui  simut  con- 
tristareiur,  et  non  fuit.  Et  sic  videtur  quod  sine  passionibus 
non  possumus  recte  vivere. 

Prseterea,  Augustinus  dicit,  IX de  Civ.  Dei  (cap.  v,  et  lib.  XIV, 
cap.  ix)  :  Irasci  peccanti,  ut  corrigatur ;  contrisiari  pro 
affiicto,  ut  liberetur ;  timere  perictitanii,  ne  pereat :  nescio* 
vtrwm  quisquam  sana  consideratione  reprehendai .  Nam  et 
misericordiam  Stoicorum  est  sotere  culpare ;  et  iia  longe 
melius,  et  humanius,  et  piorum  sensibus  accommodatius 
tocutus  est  Cicero  (in  fine  orationis  pro  Quinto  Ligario)z^ia^: 
Nutla  de  virtutibus  tuis  nec  admirabiiior  nec  graiior  mise- 
ricordia  est.  Et  sic  idem  quod  prius. 

Respondeo  dicendum,  cpiod  passiones  animse  in  duplici 
ordine  se  possunt  habere  ad  voluntatem;  vel  ut  prtececlentes, 
vel   ut  consequentes   :   ut  prsecedentes   quidem,  inquantum 
passiones  impellunt  voluntatem  acl  aliquid  volendum  ;  ut  con- 
sequentes    vero,    prout    ex  ipsa  vehementia  voluntatis  per 
quamdam  redundantiam    commovetur  inferior  appetitus  se- 
cundum  has  passiones  (1),  vel  etiam  inquantum  ipsa  voluntas 
has   passiones  procurat  sponte   et  excitat.    Secundum  igitur 
quod  sunt  prsececlentes  voluntatem,  sic  diminuunt  cle  ratione 
laudabilis   :  quia  laudabilis  est   actus   voluntatis,   secundum 
quod  est  per  rationem  ordinatus  in  bonum  secundum  debitam 
mensuram  et  modum.  Qui  quidem  modus  et  mensura  non 
servatur,    nisi  cum   actio  ex  discretione  fit :  quae   discretio 
non  servatur  cum  homo  ex  impetu  passionis  ad  aliquid  vo- 
lendum,  etiamsi  sit  bonum,  provocatur ;  sed  erit  circa  modum 
actionis,    secundum  quod  impetus  passionis  est  magnus  vel 
parvus  ;  et  sic  non  nisi  a  casu  continget  quod  debita  mensura 
servetur.  Secundum  vero  quocl  consequuntur  ad  voluntatem, 
sic  non   diminuunt  laudem  actus  vel  bonitatem  :  quia  erunt 
moderatae  secundum  judicium  rationis,  ex  quo  voluntas  se- 
quitur.  Sed  magis  addunt  ab  bonitatem  actus,  duplici  ratione. 
Primo   per  modum  signi   :  quia  passio  ipsa  consequens   in 
inferiori  appetitu  est  signumquod  sit  motus  voluntatis  intensus  : 
non  enim  potest  esse  in  natura  passibili  quod  voluntas  ad 
aliquid  fortiter  moveatur,  quin  sequatur  aliqua  passio  in  parte 
inferiori.  Unde  dicit  Augustinus,  XIV  de  Civ.  Dei  (cap.  iv,  a 
med.)  :  Dum  hujus  vitce  infirmiiatem  gerimus,  si  passiones 
rmllas  habeamus,  non  recte  vivimus.  Et  post  pauca  subjungit 
causam,  dicens  :  Nam  omninonon  dolere  dum  sumus  in hoc  ioco 
miserice,  non  sine  magna  mercede  contingit  v.nanimitatis  in 
animo,  et  stuporis  in  corpore.  Secundo  per  modum  adjutorii  : 
quia  quando  voluntas  judicio  rationis  aliquid  eligit,  promptius 
et  facilius  id  agit,  si  cum  hoc  passio  in  inferiori  parte  excitetur: 

(1)  Al.  ad  has  secundum  has  passiones. 

eo  quod  appetitiva  inferior  est  propinqua  ad  corporis  motum. 
Unde  dicit  Augustinus,  IX  de  Civit.  Dei  (cap.  v,  ante  med.)  : 
Servit  autem  motus  misericordice  ratiom,  quando  in  ira 
probatur  misericordia,  ut  justitia  conservetur.  Et  hoc  est 
quod  Philosophus  dicit  in  III  Ethic.  inducens  versum  Homeri : 
Virtutem  et  furorem  erige;  quia  videlicet,  cum  aliquis  est 
virtuosus  virtute  fortitudinis,  passio  irae  electionem  virtutis 
sequens  facit  ad  majorem  promptitudinem  actus  ;  si  autem 
praecederet,  virtutis  modum  perturbaret. 

Ad  primum  ergo  dicendum,  quod  perfecta  ratio  laudabilis 
<et  vituperabilis  consistit  in  voluntario  ;  unde  id  quod  minuit 
de  ratione  voluntarii,  diminuit  rationem  laudabilis  in  bono, 
et  vituperabilis  in  malo.  Passio  autem  prsecedens  electionem, 
diminuit  rationem  voluntarii ;  et  ideo  laudem  boni  actus  et 
vituperium  mali  diminuit  :  sed  passio  sequens  est  signum 
magnitudinis  voluntatis,  ut  dictum  est,  in  corp.  art.  ;  unde, 
sicut  in  bono  addit  ad  laudem,  ita  in  inalo  ad  vituperium.  Ille 
autem  ex  passione  peccare  dicitur  in  quo  passio  inducit  ad 
electionem  peccati.  Qui  autem  ex  electione  peccati  vitupe- 
rationem  peccati  incidit,  non  dicitur  ex  passione  peccare,  sed 
cum  passione.  Verum  est  ergo  quod  expassioneagere  diminuit 
et  laudem  et  vituperium  ;  sed  cum  passione  agere  potest 
utrumque  augere. 

Ad  skcundum  dicendum,  quod  motus  virtutis,  qui  consistit 
in  perfecta  voluntate,  non  potest  esse  sine  passione  ;  non  quia 
voluntas  ex  passione  dependeat,  sed  quia  in  voluntate  perfecta 
in  natura  passibili  ex  necessitate  passio  sequitur. 

Ad  tertium  dicendum,  quod  in  opere  virtutis  est  necessaria 
et  electio  etexecutio.  Ad  electionem  autem  requiritur  discretio; 
ad  executionem  vero  ejus  quod  jam  determinatum  est,  re- 
quiritur  promptitudo.  Non  autem  requiritur  multum  ut  homo 
actualiter  in  executione  operis  existens  multum  circa  opus 
meditetur  :  hoc  enim,  ut  Avicenna  dicit  in  sua  Metaphys., 
potius  efficeret  quam  prodesset ;  sicut  patet  in  cytharsedo  qui 
multum  impediretur,  si  ad  tactum  singularum  chordarum  cogi- 
tationem  apponeret;  et  similiter  scriptor,  si  in  formatione 
singularum  litterarum  cogitaret.  Et  inde  est  quod  passio 
electionem  prseveniens  impedit  actum  virtutis,  inquantum 
impedit  judicium  rationis,  quod  necessarium  est  in  eligendo  ; 
postquam  vero  puro  judicio  rationis  jam  eiectio  est  perfecta, 
passio  sequens  plus  prodest  quam  noceat  :  quia  si  in  aliquo 
turbet  judicium  rationis,  facit  tamen  ad  promptitudinem 
executionis. 

Et  per  hoc  patet  solutio  ad  quartum. 

Ad  ouintum  dicendum,  quod  Deus  et  Angeli  non  sunt 
susceptivi  passionis,  et  ideo  ex  voluntate  perfecta  in  eis  nulla 
passio  sequitur  ;  sequeretur  autern,  sipassionis  capacesessent. 

Et  propter  hoc  ex  quadam  operum  similitudine  consuetudines 
locutionis  humanae  m  Angelos  usurpantur,  non  propter  aliquam 
affectionum  infirmitatem. 

Ad  sextum  dicendum,  quod  illi  qui  habent  virtutes  purgati 
animi,  sunt  aliquo  moclo  immunes  a  passionibus  inclinantibus 
in  contrarium  ejus  quod  eligit  virtus,  et  iterum  a  passionibus 
inducentibus  voluntatem  ;  non  autem  a  passionibus  voluntatem 
consequentibus. 

Ad  septimum  dicendum,  quod  ad  carnalitatem  dilectionis 
pertinet,  si  passio  amoris  dilectionem  voluntatis  praecedat, 
non  autem  si  sequatur  ;  hoc  enim  ad  fervorem  pertinet  cari- 
tatis,  qui  in  hoc  consistit  quod  dilectio  quae  est  in  superiori 
parte,  sui  vehementia  usque  adpermutationem  inferioris  partis 
redundat. 

At  per  hoc  patet  solutio  ad  octavum. 

ARTICULUS  VIII.  —  Utrnm  passiones  in  Christo  fuerint. 
(III  part.,  qu.  xv,  art.  6,  7.  etc.) 

Octavo  quaeritur,  utrum  hujusmodi  passiones  in  Christo 
fuerint ;  et  videtur  quod  non.  Quia,  secundum  Augustinum, 
XII  de  Trinit.  (cap.  xvi,  circa  med.),  omne  agens  est  prae- 
stantius  patiente.  Secl  nullum  creatum  est  praestantius  anima 
Ghristi.  Ergo  in  anima  Christi  non  potuit  esse  aliqua  passio. 

2.  Praeterea,  secundum  Macrobium  (lib.  I  super  somnium 
Scipionis,  paulo  ante  med.),  fortitudinis  purgati  animi  est 
passiones  ignorare,  non  vincere.  JSed  Christus  habuit  maxime 
virtutes  animi  purgati.  Ergo  in  eo  hujusmodi  passiones  non 
fuerunt. 

3.  Praeterea,  secundum  Damascenum  (lib.II,  cap.  vn),  passio 
est  motus  animce  appetitivce  per  suspicionem  boni  vel  mali. 
Sed  in  Christo  non  fuit  suspicio ;  haec  enim  ad  ignorantiam 
pertinet.  Ergo  in  Christo  non  fuit  aliqua  passio  animse. 

4.  Praeterea,  secundum  Augustinum  (IX  de  Civit.  Dei, 
cap.  iv,  et  XIV,  cap.  ix),  passio  est  motus  animi  contrara- 
tionem.  Sed  in  Christo  nullus  motus  fuit  contra  rationem.  Ergo 
in  Christo  non  fuit  aliqua  passio  animae. 

5.  Praeterea,  Christus  quantum  ad  animam  non  est  Angelis 
minoratus,  sed  solummodo  quantum  ad  infirmitatem  carnis. 
Sed  in  Angelis  passiones  non  sunt,  ut  Augustinus  dicit,  IX  de 
Civit.  Dei  (cap.  v,  circafin.).  Ergo  nec  in  anima  Christi  fuerunt. 

6.  Praeterea,  Christus  fuit  perfectior  secundum  animam 
quam  homo  in  primo  statu.  Sed  homo  in  primo  statu  his  pas- 
sionibus  subjectus  non  erat :  quia,  ut  dicit  Augustinus,  XI  de 
Civit.  Dei  (cap.  x  et  xix)  :  ad  vitce  prcesentis  pertinet  infir- 
mitatem  in  quibitscumque  bonis  officiis,  hujusmodi  perpeti 
affectus  ;  infirmitas  autem  in  primo  statu  non  fuit.  Ergo  nec 
in  Christo  hujusmodi  passiones  fuerunt. 

7.  Prseterea,  secundum  Augustinum  (lib.  de  Natura  boni, 
cap.  xx),  dolor  est  sensus  divisionis  vel  corruptionis .  Sed  in 
Ghristo  neque  foit  sensus  corruptio  neque  divisio  :  quia,  ut 
dicit  Hilarius  (lib.  de  Synodis,  a  med.,  et  lib.  X  de  Trin.,  parum 
a  princ),  habu.it  mm  pcence  sine  sensu  pcence;  neque  fuit  in 
eo  divisio  vel  corruptio,  quia  a  summo  bono  nulla  deperditio 
fieri  potuit.  Ergo  in  Christo  non  fuit  dolor. 

8.  Praaterea,  ubi  est  eadem  causa,  et  idem  effectus.  Sed  in 
corporibus  Sanctorum  non  erit  aliqua  passio  propter  hanc 
causam,  quia  erunt  a  fomite  depurata,  et  animabus  gloriosis 
unita.  Cum  ergo  hoc  fuerit  in  corpore  Christi,  videtur  quod 
non  potuerit  esse  in  eo  corporalis  passionis  dolor. 

0.  Pra^terea,  nullus  dolet  vel  tristatur  nisi  de  sui  boni 
amissione ;  propter  hoc  enim  et  malum  est  contristabile,  quia 
adimit  bonum.  Sed  bonum  hominis  est  virtus  ;  hoc  enim  solo 
homo  efficitur  bonus.  Ergo,  cum  in  Christo  istud  bonum  adem- 
ptum  non  fuerit,  in  eo  tristitia  vel  dolor  non  fuit. 

10.  Praeterea,  secundum  Augustinum,  XIV  cle  Civit.  Dei, 
cap.  vi,  cum  dissentimus  ab  eo  quod  nolentibus  accidit,  talis 
volunias  tristitia  est.  Sed  in  Christo  nihil  accidit  quod  ipse 
noluerit.  Ergo  in  Christo  passio  tristitise  vel  doloris  non  fuit. 

11.  Prseterea,  nullus  rationabiliter  tristatur  vel  dolet  nisi 
propter  aliquam  laesionem.  Sed,  sicut  probat  Chrysostomus 
(homil.  xxi  ad  populum  Antioch.,  ante  med.),  nidlus  lcediiur 
nisi  f  se  ipso ;  quod  quidem  sapientis  non  est.  Cum  ergo 
Christus  fuerit  sapientissimus,  tristitia  in  eo  non  fuit. 

Sed  contra  est  quod  dicitur  Marci  xiv,  33  :  Ccepit  Jesus 
pavere  et  tcedere  et  mcestus  esse. 

Praeterea,  Augustinus  dicit  (XIV  de  Civit.  Dei,  cap.  vni  et  ix), 
quod  recta  voluntas  non  solum  incutpabiles ,  verum  laudabiles 
habet  motus  hos.  Sed  in  Christo  fuit  recta  voluntas.  Ergo  in  eo 
isti  motus  fuerunt. 

Prseterea,  in  Christo  fuerunt  defectus  hujus  vitee  qui  per- 
fectioni  gratise  non  repugnant.  Sed  hujusmodi  passiones  non 
repugnant  perfectioni  gratiae,  sed  magis  a  gratia  causantur : 
utpatet  per  Augustinum  (XIV  de  Civit.  Dei,  cap.  ix)  :  Hi  enim 
affectus  de  amore  bono  et  de  sancta  cariiate  veniunt.  Ergo 
hujusmodi  passioncs  in  Christo  fuerunt. 

Elespondeo  dicendum,  quod  passiones  istae  aliter  sunt  in 
peccatoribus,  aliter  in  justis  et  perfectis  et  imperfectis,  aliter 
in  Christo  homine,  aliter  in  primo  homine  et  beatis  ;  in  Angelis 
enim  el  Deo  omnino  non  sunt  :  quia  vis  appetitiva  sensibilis  in 
eis  non  <ist,  cujus  suntmotus  hujusmodi  passiones. 

Ad  dictorum  autem  evidentiam  sciendum  est,  quod  hujus- 
modi  pnssiones  animi  quatuor  difTerontiis  distingui  possunt, 
secuiidumquamdistinctionem  magisvel  minuspropriepassionis 
rationem  habent.  Primo  ex  hoc  quod  aliquis  afficitur  passione 

amjQQti  per  id  quocl  est  contrarium  sive  nocivum,  vel  per  id 
quod  est  conveniens  et  proficuum ;  et  magis  salvatur  ratio 
passionis  quando  affectio  sequitur  exnocivo,  quam  si  sequatur 
ex  proficuo ;  propter  hoc  quocl  passio  importat  quamdam 
transmutationem  patientis  a  sua  naturali  dispositione  in  con- 
trariam  dispositionem.  Et  inde  est  quod  dolor  et  tristitia  et 
timor,  et  alise  hujusmodi  passiones,  quse  sunt  respectu  mali, 
habent  rationem  passionis  magis  quam  gaudium  et  arnor  et 
alia  hujusmodi,  quee  sunt  respectu  boni ;  quamvis  in  his  ratio 
passionis  salvetur,  secundum  quod  cor  per  hujusmodi  dilatatur 
vel  accenditur,  vel  qualitercumque  disponitur  aliter  quam  sit 
ejus  communis  dispositio  :  unde  ex  hujusmodi  affectionibus 
aliquem  mori  contingit.  Secundo  per  hoc  quod  passio  totaliter 
est  ab  extrinseco,  vel  est  ab  aliquo  principio  intrinseco  ;  magis 
tamen  salvatur  ratio  passionis  quando  est  ab  extrinseco,  quam 
quando  est  ab  intrinseco.  Ab  extrinseco  quidem  est  quando 
passio  subito  concitatur  ex  occursu  aiicujus  convenientis  vel 
nocivi ;  ab  intrinseco  autem  quando  exipsa  voluntate  passiones 
istae  causantur  per  modum  qui  est  dictus ;  et  tunc  non  sunt 
subitae,  cum  sequantur  judicium  rationis.  Tertio  ex  hoc  quod 
aliquid  vel  totaliter  transmutatur,  vel  non  totaliter.  Quod  enim 
aliqualiter  alteratur,  et  non  totaliter  transmutatur,  non  ita 
proprie  pati  dicimus  sicut  quod  totaliter  in  contrarium  trans- 
mutatur  :  magis  enim  proprie  dicimus  hominem  pati  infirmi- 
tatem  si  totum  corpus  ejus  infirmetur,  quam  si  morbus  accidat 
in  aliqua  ejus  parte.  Tunc  autem  totaliter  homo  per  hujusmodi 
affectus  transmutatur  quando  non  sistunt  in  appetitu  inferiori, 
sed  trahunt  ad  se  et  superiorem  ;  quando  vero  in  solo  appetitu 
inferiori  sunt,  tunc  homo  immutatur  eis  quasi  secundum 
partem ;  unde  sic  dicuntur  propassiones,  primo  autem  modo 
passiones.  Quarto  per  hoc  quod  transmutatio  est  remissa  vel 
intensa.  Remissae  enim  transmutationes  minus  proprie  passiones 
vocantur;  unde  Damascenus  dicit  in  III  lib.  (capit.  xx)  :  Non 
omnes  motus  passivi  passio  vocantur,  sed  qui  sunt  vehemen- 
tiores,  et  in  senswn  procedentes  :  qui  enim  sunt  parvi  et 
insensibiles,  nondum  passiones  sunt. 

Sciendum  est  ergo,  quod  in  hominibus  in  statu  vise,  si  sunt 
peccatores,  sunt  passiones  respectu  boni  et  respectu  mali  non 
solum  praevisae,  sed  subitae,  et  intensae,  et  frequenter,  et 
perfectae  ;  unde  dicuntur  passionum  sectatores  in  I  Ethicor.  In 
justis  vero  nunquam  sunt  perfectae,  quia  ratio  in  eis  nunquam 
deducitur  a  passionibus;  sunt  tamen  vehementes  in  imper- 
fectis,  sed  in  perfectis  sunt  debiles,  inferioribus  viribus  per 
habitum  virtutum  moralium  refrenatis  :  habent  tamen  passiones 
non  solum  praevisas,  sed  subitas  ;  et  non  solum  respectu  boni, 
sed  respectu  mali.  In  beatis  vero,  et  in  homine  in  primo  statu, 
et  in  Ghristo  secundum  statum  infirmitatis,  hujusmodi  passiones 

nunquam  sunt  subitaa  :  eo  quotl  propter  perfectionem  boni  in 
eis,  inferiorum  virium  ad  superiores  nullus  motus  exurgit  in 
appetitu  inferiori  nisi  secundum  dictamen  rationis  ;  unde  dicit 
Damascenus  in  III  lib. :  Non  prcecedebant  in  Doraino  volunta- 
tem  naturalia  ;  sed  volens  emrwit,  volem  timuit.  Et  similiter 
intelligenclum  est  de  beatis  post  resurrectionem,  et  de hominibus 
iu  primo  statu.  Sed  hoc  interest ;  quod  in  Ghristo  non  solum 
fuerunt  passiones  respectu  boni,  sed  respectu  mali :  habebat 
enim  corpus  passibile,  etideo  eximaginationenocivinaturaliter 
passio  timoris  et  tristitiae  et  hujusmocli  in  eo  poterant  esse. 
Sed  in  primo  statu  et  in  beatis  non  potest  esse  apprehensio 
alicujus  ut  nocivi;  et  ideo  in  eis  non  est  passio  nisi  respectu 
boni,  sicut  amor,  gaudium,  et  hujusmodi  ;  non  autem  tristitia 
vel  timor  aut  ira  vel  aliquid  tale. 

Sic  ergo  concedimus,  veras  passiones  in  Ghristo  fuisse  : 

imde  dicit  Augustinus,  XIV  cle  Giv.  Dei  (cap.  ix,  circa  med.)  : 

Chr  lotus  certisshae  dispensationis  gratia  ita  cum 

pii  anirao  liumano,  sicut  cum  voluit  factus  est 

no. 

Ad  primum  ergo  dicendum,  quod  non  oportet  agens  esse 
simpliciter  praestantius  patiente,  sed  secundum  quid,  scilicet 
inquantum  est  agens  :  et  sic  nihil  prohibet  objectum  animae 
Ghristi  esse  ea  praastantius,  inquantum  est  activum,  et  anima 
Ghristi  aliquam  habet  passivam  potentiam. 

Ai  ndim   dicendum,   quod,  secunclum    Augustinum, 

IX  de  Givit.  Dei  (cap.  iv),  circa  hoc  fuit  contentio  inter  Stoicos 
et  Peripateticos,  quae  tamen  magis  videbatur  esse  secundum 
vocem  quam  secundum  rem.  Nam  Stoici  dicebant,  hujusmodi 
passiones  nullo  modo  esse  in  animo  sapientis.  Sapientem 
autein  eum  dicebant  qui  perfectus  est  in  virtutibus ,  quasi 
habens  animi  purgati  virtutem.  Peripatetici  vero  dicunt,  has 
passiones  animiin  sapientemcadere,  sed  moderatas,  rationique 
subjectas.  Probat  autem  Augustinus  (XIX  cle  Givit.  Dei,  cap.  iv), 
ex  cu jusdam  Stoici  confessione,  quod  Stoici  volebant  hujusmodi 
affectus  subitos  in  animo  sapientis  esse,  sine  hoc  tamen  quod 
api  i  tur,  vel  quod  eis  consentiatur.  Quos  quidem  passiones 

non  dicebant,  sed  quasi  visa  vel  phantasias.  Unde  patet  quod 

•undum  rem  Stoici  nihil  aliud  quam  Peripatetici  dicebant, 

I  erat  tantummodo  in  verbis  dissonantia  ;  quia  quod  Peripa- 
teti  >iones  nominabant,  Stoici  appellabant  aliter.  Sic  ergo 

cundum  Stoicorum  sententiam  Macrobius  (libr.  I  in  somnium 
ipionis,  paulo  ante  med.)  et  Plotinus  (in  libr.  de  Virtutibus, 
capit.  ii  et  sequent.)  dicunt,  passiones  cum  virtute  purgati 
aniini  nonesse :  nonquia  non  sint  aliqui  subiti  motus  passionum 
in  hujusmodi  virtuosis  ;  sed  quia  nec  rationem  trahunt,  nec 
adeo  vehementes  sunt,  quod  pacem  multum  perturbent : 
secundum  quod  Philosophus  dicit  in  VII  Etbic,  quod  concupi- 

scentiae  in  temperatis  non  sunt  fortes,  sicut  sunt  in  incontinen- 
tibus;  quamvis  in  neutris  raiio  ad  consensumtrahatur.Velpotest 
dici,  et  melius,  quod,  cum  hujusmodi  passiones  ex  bono  et 
malo  oriantur,  distinguenclae  sunt  secundum  differentiam 
bonorum  et  malorum.  Sunt  enim  quaedam  bona  et  mala  naturalia, 
sicut  cibus,  potus,  sanitas  vel  aegritudo  corporis,  et  alia 
hujusmodi;  quaedam  vero  non  naturalia,  sicut  divitiae,  honores, 
et  alia  hujusmodi,  circa  quae  vita  civilis  versatur.  Distinguunt 
autem  Plotinus  et  Macrobius  (locis  nunc  cit.),  virtutes  purgati 
animi  contra  virtutes  politicas.  Ex  quo  patet  quod  virtutes 
purgati  animi  ponuntur  in  illis  qui  totaliter  sunt  a  civili  conver- 
satione  remoti,  soli  contemplationi  sapientiae  vacantes.  Et  ideo 
in  eis  non  sequuntur  aliquse  passiones  ex  bonis  vel  malis 
civilibus ;  non  tamen  sunt  immunes  ab  illis  passionibus  quae 
sequuntur  bona  vel  mala  naturalia. 

Ad  tertium  dicendum,  quod  quidquid  causatur  ex  debili 
causa,  potest  ex  fortiori  causa  causari.  ^Estimatio  autem 
causata  est  fortior  causa  ad  excitandas  passiones,  quam 
suspicio  :  unde  Damascenus  posuit  illud  minimum  ex  quo 
potest  causari  passio  ;  per  hoc  dans  intelligere ,  quod  ex 
fortiori  causa  fortior  causatur. 

Ad  quartum  dicendum,  quod  secundum  Augustinum,  XIV 
de  Givit.  Dei  (cap.  ix,  a  med.),  impassibilitas  dupliciter  dicitur  : 
uno  modo  secundum  quod  privat  affectiones  quae  accidunt 
contra  rationem,  et  mentem  perturbant ;  alio  modo  secundum 
quod  excludit  omnem  affectum.  Accipitur  ergo  passio  in  prae- 
dictaauctoritate  secundum  quodprimaeimpassibilitati  opponitur, 
non  autem  secundum  quod  opponitur  secundee ;  et  sic  solum- 
modo  in  Christo  fuit. 

Ad  quintum  dicenclum,  quod  Christus  secundum  animam 
intellectivam  fuit  Angelis  superior  :  habuit  tamen  appetitum 
sensitivum,  secundum  quem  passiones  ei  inessepoterant,  quem 
Anoreli  non  habent. 

Ad  sextum  dicendum,  quod  in  primo  homine  fuerunt 
aliquae  passiones,  ut  gaudium  et  amor,  quae  sunt  respectu 
boni,  non  autem  dolor  vel  timor,  quae  sunt  respectu  mali  : 
et  haec  ad  praesentem  infirmitatem  pertinent,  quam  Adam  non 
habuit ;  Christus  autem  voluntarie  assumpsit. 

Ad  septimum  dicendum,  quod  in  Christo  fuit  vera  lsesio 
corporis,  et  verus  sensus  laesionis  :  ipse  enim  secundum  Divi- 
nitatem  est  summum  bonum,  cui  nihil  subtrahi  potest,  non 
autem  secundum  corpus.  Verbum  autem  Hilarii,  ut  quidam 
dicunt,  postmodum  est  ab  ipso  retractatum.  Vel  potest  dici, 
quod  ideo  dicit  Christum  sensum  pcenae  non  habuisse,  non 
quia  pcenam  non  senserit,  sed  quia  sensus  iste  non  pervenit 
usque  ad  rationem  immutandam. 

Ad  ogtavum   dicendum,  quod   ex  hoc  ipso  quod    anima 

glorificata  est,  secundum  communem  cursum,  corpus  ei  unitum 
gloriosum  efticitur,  et  impassibile  laesionis  ;  unde  dicit  Augus- 
tinus  in  epistola  ad  Dioscorum  :  Tam  potenti  natura  Deus 
fecit  animam,  ut  ex  ejus  plenissima  beatitudine,  quce  infine 
temporum  Sanctis  promittitur ,  redundet  in  inferiorem  natu- 
rarn,  quod  est  corpus,  non  beatitudo  quce  fruentis  et  intelli- 
gentis  est  propria,  sed  plenitudo  sanitatis  et  incorruptionis 
vigor.  Sed  Christus  in  sua  potestate  habens  animam  suam  et 
corpus,  propter  virtutem  Divinitatis  ex  quadam  dispositione  et 
habebat  in  anima  beatitudinem,  et  in  corpore  passibilitatem, 
Verbo  permittente  corpori  id  quod  est  sibi  proprium,  ut 
Damascenus  dicit  (lib.  III,  cap.  xv,  a  med.  et  xvm  et  xix) ;  unde 
singulare  fuit  in  Christo  ut  ex  plenitudine  beatitudinis  animae 
non  redundaret  gloria  in  corpus. 

Ad  nonum  dicendum,  quod  bonum  hominis,  Stoici  non 
appellabant  nisi  illud  quo  homines  boni  dicuntur,  scilicet 
virtutes  animi.  Reliqua  vero,  sicut  corporalia,  et  ea  quse  sunt 
fortunae  exterioris,  non  appellabant  bona,  sed  commoda  ;  quse 
tamen  Peripatetici  bona  appellabant,  sed  minima,  virtutes 
autem  maxima  bona  :  quae  differentia  non  erat  nisi  secundum 
nomina.  Sicut  enim  ex  minimis  bonis  secundum  Peripateticos, 
ita  ex  commodis  secundum  Stoicos  aliqui  motus  in  animo 
sapientis  oriuntur,  licet  non  rationem  perturbantes.  Et  sic  non 
est  verum  quod  in  animo  sapientis  ex  solo  defectu  virtutis 
possit  tristitia  oriri. 

Ad  degimum  dicendum,  quod  quamvis  lsesio  corporis  in 
Christo  non  fuerit  nolente  ratione,  fuit  tamen  contra  appetitum 
sensualitatis ;  et  sic  fuit  ibi  tristitia. 

Ad  undecimum  dicendum,  quod  Chrysostomus  loquitur  de 
lsesione  qua  aliquis  efficitur  miser,  qua  scilicet  privatur  bono 
virtutis  :  non  autem  ex  sola  tali  laesione  passio  tristitise  in 
sapientem  oritur,  ut  dictum  est.  Unde  ratio  non  sequitur. 

ARTIGULUS  IX.  —  Utrum  doloris  passio  fuerit  in  anima  Christi 
quantum  ad  superiorem  rationem.  —  (III  part.,  quaest.  xlvi, 
art.  7). 

Nono  quaeritur,  utrum  passio  doloris  fuerit  in  anima  Christi 
quantum  ad  superiorem  rationem ;  et  videtur  quod  non.  Tunc 
enim  homo  ccmturbari  dicitur  et  a  passione  deduci,  quando 
commotio  passionis  usque  ad  rationem  pertingit.  Perturbari 
autem  et  a  passione  deduci,  non  est  alicujus  sapientis.  Cum 
ergo  Christus  fuerit  sapientissimus,  videtur  quod  in  ipso  dolor 
usque  ad  superiorem  rationem  non  pervenerit. 

2.  Prseterea,  unaquaeque  potentia  delectari  dicitur  secundum 
convenientiam  proprii  objecti.  Ergo  et  dolor  alicui  potentiaa 
attribui  non  debet  nisi  propter  nocumentum  quod  accidit  ex 
parte  objecti.  Sed  respectu  rerum  aeternarum,  quoe  sunt  supe- 

rioris  rationis  objecta,  Christus  nullum  defectum  vel  impedi- 
mentum  patiebatur.  Ergo  in  superiori  ratione  Ghristi,  passio 
doloris  non  fuit. 

3.  Praeterea,  secundum  Augustinum,  XIV  de  Civitate  Dei 
(cap.  7,  in  fin.j  dolor  pertinet  ad  corporales  passiones.  Ergo 
dolor  non  pertinet  acl  animam,  nisi  secundum  quod  est  corpori 
conjuncta.  Sed  secundum  rationem  superiorem  anima  corpori 
non  conjungitur,  cum,  secundum  Philosophum  in  III  de  Anima 
(comm.  vi),  intellectus  nullius  corporis  actus  sit.  Ergo  in 
ratione  superiori  dolor  esse  non  potest. 

4.  Sed  dicendum ,  quod  ratio  superior  non  conjungitur 
corpori  per  operationem,  conjungitur  tamen  ei  ut  forma.  — 
Sed  contra,  secundum  Philosophum  in  lib.  de  Somn.  et  Vig. 
(cap.  i,  ante  med.),  ejusdem  est  potentia  et  actio.  Si  ergo  actus 
intellectus  est  animae  absque  communicatione  corporis ;  et 
potentiaintellectiva  eritanimaenon  secuncium  quod  conjungitur 
corpori  :  et  ita  ratio  superior,  non  erit  corpori  conjuncta  ut 
forma. 

5.  Praeterea,  secundum  Damascenum  (lib.  II,  cap.  xxn), 
passio  est  motus  irrationalis  animae,  et  appetitivae.  Sed  doloret 
tristitia  et  hujusmodi  sunt  quaedam  passiones.  Ergo  in  parte 
superioris  rationis  non  fuerunt  in  Christo. 

6.  Praeterea,  secundum  Augustinum,  XIV  de  Civitate  Dei 
(cap.  vi),  dolor  vel  tristitia  est  eorum  quae  nobis  nolentibus 
acciclunt.  Sed  Christus  per  superiorem  rationem  volebat  suam 
passionem  corporalem,  neque  aliquid  contra  ejus  voluntatem 
accidit,  quae  perfectissime  divinae  voluntati  erat  conformis. 
Ergo  in  superiori  ratione  in  Christo  tristitia  vel  dolor  non  fuit. 

7.  Sed  dicendum,  quod  ratio  superior  ut  ratio  volebat 
corporis  passionem,  non  autem  ut  natura,  —  Sed  contra,  eadem 
polentia  est  ratio  ut  est  consiclerata,  et  ut  natura  :  diversa 
enim  consideratio  substantiam  rei  non  variat.  Si  ergo  ratio 
superior  ut  ratio  aliquicl  volebat,  et  ut  natura  nolebat;  eadem 
potentia  simul  et  semel  aliquid  volebat  et  nolebat ;  quod  est 
impossibile. 

8.  Praeterea,  secundum  Philosophum  (I  Topic,  cap.  xm), 
delectationi  quce  est  in  considerando,  nitlla  tristitia  est 
opposita  vel  contraria.  Delectatio  autem  superioris  rationis 
est  in  contemplando  aeterna.  Ergo  in  ea  non  potest  esse  aliquis 
dolor  vel  tristitia  :  haec  enim  tristitia  sive  dolor  delectationi 
contemplativae  opponeretur  ;  et  ita  in  anima  Christi  secun- 
dum  superiorem  rationem  passio  doloris  vel  tristitiae  non  fuit. 

1.  Sed  contra  est  quod  in  Psal.  lxxv  dicitur  :  Repleta  est 
malis  anima  mea;  Glossa  (ibi  ex  August.)  :  non  vitiis,  secl 
doloribus.  Ergo  in  qualibet  parte  animae  Christi  fuit  dolor  ;  et 
ita  in  superiori  ratione. 

2.  Praeterea,    satisfactio  respondet  culpse.  Sed  Christus 


DE   VERITATE.   QILKST.    XXVI,   ART.    IX.  247 

sua  passione  satisfecit  pro  culpa  primi  hominis.  Cum  ergo 
culpa  illa  pervenerit  usque  ad  superiorem  rationem  ;  et  passio 
Ghristi  ad  superiorem  rationem  debuit  pervenire. 

3.  Praeterea,  ut  dicit  Glossa,  super  illucl :  Kepleta  est  malis 
anima  mea,  anima  dolendo  compatitur  corpori  cui  unitur.  Sed 
ratio  ut  ratio  clicit  respectum  ad  corpus  :  quod  patet  ex  hoc 
quocl  in  Angelis,  qui  non  habent  corpora  sibi  naturaliter  unita 
non  dicimus  rationem,  sed  intellectum  :  in  animabus  autem 
corporibus  unitis  dicimus  rationem.  Ergo  in  superiori  ratione, 
ut  est  ratio,  fuit  dolor  passionis  Christi. . 

4.  Praeterea.  tota  anima,  secundum  Augustinum  (VI  de 
Trinit.,  cap.  vi,  non  procul  a  fin.),  est  in  toto  corpore.  Ergo 
quaelibet  pars  ejus  est  corpori  unita.  Sed  ratio  superior,  ut 
ratio,  est  quaedam  pars  animae.  Ergo  est  corpori  unita  ;  et  ita 
compatitur  per  dolorem  corpori  compatienti. 

Respondeo  dicendum,  quod,  sicutex  praedictis,  art.  2  hujus 

quaest.,  patet,  duplex  est  passio,  qua  anima  per  accidens  pa- 

titur  :  una  corporalis,  quae  incipit  a  corpore,  et  terminatur  ad 

animam  secundum  quod  est  corpori  unita  ;  alia  vero  est  passio 

animalis,  quae  causatur  ex  hoc  quod  anima  aliquid  apprehendit 

ex  quo  appetitus  movetur,   cujus  motum  sequitur  quaedam 

transmutatio  corporalis.  Loquenclo  ergo  de  prima  passione,  ad 

quam  pertinet  dolor,  secunclum  Augustinum  (XIV  de  Givit.  Dei, 

cap.  vii,  in  fin.),    sic    dicendum  est,   quod  dolor  passionis 

Ghristi  quodammodo  fuit  in  superiori  ratione  ipsius,  et  quo- 

dammodo   non.   Sunt  enim  duo  in  dolore ;  scilicet  laesio,  et 

laesionis  experimentalis  perceptio  :  laesio  quidem  principaliter 

est  in  corpore,  sed  consequenter  in  anima  inquantum  corpori 

unitur.  Unitur  autem  anima  corpori  per  suam  essentiam  :  in 

essentia  vero  animae  omnes  potentiaa  raciicantur  :  et  secundum 

hoc  illa  laesio  ad  animam  et  ad  omnes  partes  ejus  in  Christo 

pertinebat,  etiam  ad  superiorem  rationem,  secundum  quod  in  es- 

sentia  animae  fundatur.  Experimentalisautemperceptiolaesionis 

ad  solum  sensumtactuspertinet,  ut  supra,  art.  3  hujus  quaest., 

dictum  est.  Loquendo  vero  de  passione  animali,  in  illa  sola 

parte  animae  potest  esse   tristitia,  quae  est  passio  animalis 

proprie,  ex  cujus  objecto  tristitia  contingit,  per  cujus  appre- 

hensionem  et  appetitum  tristitia  contingit.  Ex  objecto  autem 

superioris  rationis  in  anima  Christi  nulla  ratio  tristitiae  accidere 

poterat ;  scilicet  ex  parte  aeternorum,  quibus  perfectissime 

fruebatur ;  et  ideo  tristitia  animalis  in  superiori  ratione  animse 

Ghristi  esse  non  potuit. 

Patiebatur  ergo  superior  ratio  in  Ghristo  dolore  corporali, 
secundum  quod  in  essentia  animae  radicatur;  non  autem 
patiebaturtristitia  animali,  secundum  quodper  actum  proprium 
ad  aeterna  conspicienda  respiciebat. 

Ad  primum  ergo  dicendum,  quod  tunc  homo  perturbatur  et 

a  passione  deducitur,  quando  ratio  in  propria  operatione 
sequitur  inclinationes  passionis,  consentiendo  et  eligendo; 
dolor  autem  corporalis  non  pervenit  ad  superiorem  rationem 
animae  Christi,  immutando  ejuspropriam  rationem,  sei  solum- 
moclo  ut  radicatur  in  essentia,  ut  dictum  est,  in  corp.  art. ;  et 
ideo  ratio  non  sequitur. 

Ad  secundum  dicendum,  quod  quamvis  dolor  non  fuerit 
in  superiori  ratione  animae  Christi  per  comparationem  ad 
proprium  objectum,  fuit  tamen  in  ea  secundum  quod  com- 
paratur  ad  propriam  radicem,  quae  est  animae  essentia. 

Ad  tertium  dicendum,  quod  potentia  potest  esse  actus 
corporis  dupliciter.  Unomodo  inquantum  estpotentiaquaeclam; 
et  sic  dicitur  esse  actus  corporis,  inquantum  informat  aliquod 
organum  corporale  ad  actum  proprium  exequendum ;  sicut 
potentia  visiva  perficit  oculum  ad  exequenclum  actum  visionis  : 
et  sic  intellectus  non  est  actus  corporis.  Alio  modo  ratione 
essentiae  in  qua  functatur  ;  et  sic  tam  intellectus  quam  aliae 
potentiae  corpori  conjunguntur  ut  forma,  inquantum  sunt  in 
anima,  quae  per  sui  essentiam  est  corporis  forma. 

Ad  quartum  dicendum,  quod  illa  objectio  procedit  secundum 
rationem  potentiae,  non  autem  secundum  quod  in  essentia 
animae  radicatur. 

Ad  quintum  dicendum,  quod  Damascenus  loquitur  de 
passione  animali  :  quae  quiclem  passio  sicut  in  proprio  subjecto 
est  in  appetitiva  sensuali,  sed  est  in  apprehensiva  quasi 
causaliter,  inquantum  ex  objecto  apprehenso  motus  passionis 
in  appetitiva  consurgit.  Sunt  autem  et  in  appetitu  superiori 
aliquae  operationes  consimiles  passionibus  inferioris  appetitus, 
ratione  cujus  similitudinis  nomina  passionum  aliquando 
Angelis  vel  Deo  attribuuntur,  ut  Augustinus  dicit,  IX  de  Civ. 
Dei  (cap.  ix,  circa  fin.).  Et  per  hunc  modum  quandoque 
tristitia  ciicitur  esse  in  superiori  ratione  quantum  ad  appre- 
hensivam  et  appetitivam.  Sic  tamennon  dicimus  fuisse  dolorem 
in  superiori  ratione  animae  Christi,  sed  secundum  quod  in 
essentia  animae  radicatur,  ut  dictum  est,  in  corp.  art. 

Ad  sextum  dicendum,  quocl  objectio  illa  probat,  in  ratione 
superiori  non  fuisse  dolorem,  secundum  quod  per  propriam 
operationem  ad  suum  objectum  comparatur ;  sic  enim  nihil 
ea  nolente  accidit. 

Ad  vSeptimum  clicendum,  quod  distinctio  iila  qua  distinguitur 
ratio  ut  ratio,  et  ratio  ut  natura,  dupliciter  potest  intelligi.  Uno 
modo  ita  quod  ratio  ut  natura  dicatur  ratio  secundum  quod 
est  naturae  (1)  creaturae  rationalis,  prout  scilicet  fundata  in 
essentia  animae  dat  esse  naturale  corpori ;  ratio  vero  ut  ratio 
dicatur  secundum  icl  quod  est  proprium  rationis  inquantum 
est  ratio  ;  et  hoc  est  actus  ejus,  quia  potentiae  definiuntur  per 

(1)  Al.  deest  naturae. 

actus.  Quia  igitur  dolor  non  est  in  superiori  ratione  prout 
seeundum  actum  proprium  comparatur  ad  objectum,  sed  se- 
cundum  quod  in  essentia  animae  radicatur ;  ideo  dicitur  quod 
superior  ratio  patiebatur  dolorem  ut  natura,  non  autem  ut 
ratio.  Et  est  simile  de  visu  qui  fundatur  super  tactum,  in- 
quantum  organum  visus  est  organum  tactus.  Unde  dupliciter 
visus  potest  pati  laesionem  :  uno  modo  per  aclum  proprium, 
sicut  cum  ab  excellenti  luce  visio  obtunditur  ;  et  haec  est  passio 
visus  ut  visus  :  alio  modo  prout  fundatur  in  tactu,  ut  cum 
oculus  pungitur,  vel  aliquo  calore  dissolvitur ;  et  hoc  non  est 
passio  visus  ut  est  visus,  sed  ut  est  quidam  tactus.  Alio  modo 
potest  intelligi  praedicta  distinctio,  ut  dicamus  rationem  ut 
naturam  intelligi  secundum  quod  ratio  comparatur  ad  ea  quae 
naturaliter  cognoscit  vel  appetit;  rationem  vero  ut  rationem, 
secundum  quod  per  quamdam  collationem  ordinatur  ad  aliquid 
cognoscendum  vel  appetendum,  eo  quod  rationis  est  proprium 
conferre.  Sunt  enim  quaadam  quae  secundum  se  considerata 
sunt  fugienda,  appetuntur  vero  secundum  ordinem  ad  aliud  ; 
sicut  fames  et  sitis  secundum  se  considerata  sunt  fugienda  ; 
prout  autem  considerautur  ut  utilia  ad  salutem  animas  vel 
corporis,  sic  appetuntur  :  et  sic  ratio  ut  ratio  de  eis  gaudet, 
ratio  vero  ut  naturade  eis  tristatur.  Ita  etiampassio  corporalis 
Christi  in  se  considerata  fugienda  erat ;  unde  ratio  ut  natura 
de  ea  contristabatur  et  eam  nolebat  :  prout  vero  ordinabatur 
ad  salutem  humani  generis,  sic  bona  erat  et  appetibilis  ;  et 
sic  ratio  ut  ratio  eam  volebat,  et  inde  gaudebat.  Sed  hoc  non 
potest  referri  ad  rationem  superiorem,  sed  inferiorem  tantum, 
quse  his  quse  sunt  corporis,  intendit  sicut  proprio  objecto  : 
unde  in  passione  corporis  potest  ferri  et  absolute  et  cum 
collatione.  Sed  ratio  superior  non  intendit  his  quae  sunt 
corporis,  sicut  objectis  ;  sic  enim  intendit  solis  seternis  ;  ad 
corporalia  verorespicit  de  eis  judicando  perrationes  aeternas, 
quibus  non  solum  conpisciendis,  sed  consulendis  intendit. 
Et  ita  ratio  superior  non  respiciebat  adcorporis  passionem  in 
Christo  nisi  in  ordine  ad  rationes  seternas,  secundum  quas  de 
ea  gaudebat,  inquantum  erat  Deo  placita.  Unde  nullo  modo 
ratione  proprise  operationis  tristitia  vel  dolor  in  superiori 
ratione  cadebat.  Non  autem  est  inconveniens  ut  eadem  potentia 

11  velit  in  ordine  ad  alterum,  quod  non  vult  sec.indum  se  : 
quia  potest  esse  quod  id  quod  non  est  in  se  bonum,  ex  ordine  ad 
alterum  accipiat  quamdam  bonitatem  ;  quamvis  hoc  non  habeat 
locum  in  superiori  ratione  in  Christo,  respectu  passionis 
corporis,  ad  quam  non  ordinatur  nisi  ut  ad  volitam,  ut  ex  dictis 
patet. 

Ad  ogtavum  dicendum,  quod  consideratio  potest  causare 
delectationem  dupliciter.  Uno  modo  ex  parte  operationis,  quae 
est  consideratio  ;  et  sic  delectationi  quae  est  in  considerando, 

nulla  tristitia  opponitur  vel  contrariatur  :  quia  huic  conside- 
rationi  quae  est  causa  delectationis,  non  est  aliqua  consideratio 
contraria,  quae  sit  causa  tristitiae  :  omnis  enim  consideratio 
delectabilis  est.  Non  sic  autem  est  ex  parte  sensus  :  quia  se- 
cundum  operationes  sensus  contingit  et  tristitia  et  dolor  ;  sicut 
ex  tactu  convenientis  delectamur,  ex  tactu  autem  nocivi  do- 
lemus.  Alio  modo  facit  clelectationem  ex  parte  considerati ; 
inquantum  scilicet  aliquid  consideratur  ut  bonum  vel  ut  malum. 
Et  sic  ex  consideratione  potest  accidere  delectatio  et  tristitia 
contraria  ;  sic  enim  et  ipsum  non  intelligere  tristitiam  causat, 
inquantum  consideratur  ut  quoddam  malum  ;  secundum  se 
vero  non  causat  nisi  negationem  clelectationis.  Non  tamen  hoc 
modo  dicimus  dolorem  esse  in  superiori  ratione  animae  Christi, 
sed  prout  in  essentia  animse  radicatur. 

.  Ad  id  vero  quocl  primo  in  contrarium  objicitur,  dicendum 
quod  Glossa  non  dicit  quocl  anima  Ghristi  sit  repleta  tristitia ; 
sed  quod  est  repleta  doloribus,  secundum  quod  compatitur 
corpori ;  et  sic  non  oportet  quod  passio  doloris  pertineat  ad 
rationem  superiorem ,  nisi  secundum  quod  est  in  essentia 
animae  ;  sic  enim  corpori  unitur. 

Ad  segundum  dicendum,  quod  passio  Christi  non  esset 
satisfactoria,  nisi  inquantum  est  voluntarie  ex  caritate  suscepta : 
et  sic  non  oportet  quod  dolor  sit  in  superiori  parte  rationis 
Christi  respectu  propriae  operationis,  sicut  in  Adam  fuit  culpa 
per  operationem  superioris  rationis  :  quia  ipse  motus  caritatis 
patientis,  qui  est  in  superiori  parte  rationis,  respondet  in  satis- 
factione  ad  id  quod  fuit  in  culpa  secunclum  superiorem  rationem. 

Ad  tertium  dicendum,  quod  in  ratione  duo  intelliguntur  ; 
sciiicet  partieipatio  quaedam  intellectualis  veritatis,  et  iterum 
intellectus  obumbratio  vel  defectus.  Defectus  ergointellectualis 
virtutis  consequitur  animam  secunclum  quod  unibilis  est  corpori ; 
sed  intellectualis  virtus  inest  ei  secunclum  quod  non  est  sub 
corpore  depressa,  sicut  aliae  formae  materiales.  Et  ideo,  cum 
operatio  rationis  insitanimae  secundumquodparticipatvirtutem 
intellectualem,  non  exercetur  talis  operatio  corpore  mediante. 

Ad  quartum  dicendum,  quocl  ratio  ut  ratio  non  nominat 
aliquam  potentiam  (1)  distinctam  a  ratione  ut  natura  est,  sed 
nominat  quemclam  modum  considerandi  ipsam  potentiam. 
Quamvis  autem  secundum  aliquem  modum  considerandi  passio 
non  pertineat,  ad  aiiquam  potentiam  animae,  non  tamen  ex- 
cluclitur  quin  anima  patiatur. 

ARTICULUS  X.  —  Utrum  per  dolorem  passionis,  qui  in  superiori 
ratione  Christi  erat,  gaudium  fruitionis  impediretur,  et  e  contra. 
—  (III  part.,  qusest.  xlvi,  art.  8.) 

Decimo  quaeritur,  utrum  per  dolorem  passionis,  qui  erat 

(1)  Al.  ab  aliis  distinctam  a  ratione.  etc. 

in  superiori  ratione  Christi,  impediretur  gaudium  fruitionis, 
et  e  converso  ;  et  videtur  quod  sic.  Beatitudo  enim  magis  proprie 
est  in  anima  quam  in  corpore.  Sed  corpus  non  potest  dici  bea- 
tum  vel  iiloriosum  simul  dum  patitur  :  quia  impassibilitas 
ad  gloriam  corporis  pertinet.  Ergo  nec  in  ratione  superiori 
Christi  potuit  esse  simul  passio  doloris  etgaudium  fruitionis. 

2.  Prasterea,  Philosophus  dicit  in  VII  Ethic.  (capit.  xiii 
etxiv),  quod  delectatio  qucelibetexpellit  tristitiamcontrariam; 
si  autem  vehemens  sit,  expellit  omnem  tristitiam.  Sed  dele- 
ctatio  qua  superior  ratio  animse  Christi  fruebatur  Divinitate, 
fuit  vehementissima.  Ergo  expulit  a  Christo  omnem  tristitiam  et 
dolorem. 

3.  Praaterea,  ratio  superior  limpidius  contemplatur  quam 
Paulus  in  raptu.  Sed  ex  veri  contemplatione  anima  Pauli  abs- 
tracta  fuit  ta  corpore,  non  solum  quantum  ad  operationem 
rationis,  sed  etiam  quantum  ad  operationes  sensibiles.  Ergo  et 
Christus  nec  secundum  rationem  nec  secundum  sensum, 
aliquem  dolorem  sustinuit. 

4.  Praeterea,  ex  forti  causa  sequitur  fortis  efTectus.  Sed 
operatio  animae  est  causa  corporalis  immutationis,  sicut  patet 
quod  ex  irnaginatione  terribilium  vel  delectabilium  corpus 
disponitur  ad  frigus  vel  ad  calorem.  Cum  ergo  in  anima  quantum 
ad  superiorem  rationem  fuerit  vehementissimum  gaudium, 
videtur  quod  corpus  fuerit  ex  hoc  gaudio  immutatum ;  et  ita 
dolor  non  potuit  esse  nec  in  corpore  nec  in  superiori  ratione, 
secundum  quod  est  corpori  unita. 

5.  Praeterea,  visio  Dei  in  sua  essentia  est  efficacior  quam 
visio  Dei  in  subjecta  creatura.  Sed  visio  qua  Moyses  vidit  Deum 
in  subjectacreatura,  fecitutnon  affligeretur  fame  quadragenario 
jejunio.  Ergo  multo  fortius  visio  Dei  in  sua  essentia,  quse 
Christo  conveniebat  secundum  superiorem  rationem,  omnem 
corporalem  afflictionem  removit ;  et  sic  idem  quod  prius. 

6.  Praeterea,  id  quod  est  in  summo,  a  quo  tamen  potest  fieri 
recessus,  non  patitur  contrarii  permixtionem  ;  sicut  calor 
ignis,  qui  est  in  summo,  non  patitur  permixtionem  frigoris, 
quamvis  calor  ille  sit  transmutabilis.  Sed  gaudium  fruitionis 
fuit  in  superiori  ratione  in  summo,  etiam  immutabiliter.  Ergo 
non  fuit  ibi  aliqua  permixtio  doloris. 

7.  Prseterea,  homo  beatificatur  et  secundum  animam  et 
secundurn  corpus  :  utramque  autem  beatitudinem  per  peccatum 
amisit.  In  Christo  autem  fuit  restituta  humana  natura  ad  bea- 
titudinem  anim<£,  quaa  consistit  in  hoc  quod  superior  ratio 
Divinitate  fruebatur.  Ergo  multo  magis  fuit  restituta  ad  bea- 
titudinem  corporis,  quse  minus  est ;  et  ita  etiam  nec  secundum 
corpus  in  eo  dolorfuit ;  et  sic  nec  in  ratione  superiori,  secundum 
quod  corpori  unitur. 

8.  Praeterea,  sicut  anima  Christi  unitur  Verbo,  ita  et  caro 

ejus.  Secl  si  caro  ejus  esset  glorificata  per  unionem  ad  Verbum, 
non  posset  in  ea  esse  aliquis  dolor.  Ergo,  cum  superior  ratio 
sit  beatificata  per  unionem  ad  Verbum,  non  poterat  in  ea  esse 
aliquis  dolor. 

9.  Praeterea,  secundum  Augustinum,  XII  super  Genesim 
ad  litteram  (cap.  xxiv),  gaudium  et  dolor  per  essentiam  sunt 
in  anima.  Gaudium  autem  et  dolor  sunt  contraria.  Gum  ergo 
contraria  non  possint  esse  in  eodem  secundum  essentiam, 
videtur  quod  in  superiori  parte  rationis  non  simul  potuerit  esse 
gaudium  fruitionis  et  dolor  passionis. 

10.  Praaterea,  dolor  sequitur  ex  apprehensione  nocivi, 
gaudium  ex  apprehensione  convenientis.  Sed  non  est  possibile 
simul  apprehendere  nocivum  et  conveniens  :  quia  contingit 
unum  solum  intelligere,  secundum  Philosophum.  Ergo  in  ra- 
tione  superiori  non  potuit  esse  simul  dolor  et  gaudium. 

11.  Praeterea,  majus  posse  habet  in  natura  integra  ratio 
supra  sensualitalem  quam  in  natura  corrupta  sonsualitas  supra 
rationem.  Ergo  multo  fortius  in  Ghristo,  in  quo  natura  humana 
fuit  integra,  ratio  trahebat  post  se  sensualitatem.  Sed  tota 
sensualitas  erat  particeps  gaudii  fruitionis,  quod  erat  in 
ratione :  ex  quo  videtur  quod  anima  Christi  totaliter  erat  expers 
doloris. 

12.  Praeterea,  majorest  infirmitas  contracta  quam  assumpta ; 
et  similiter  potior  est  unio  in  persona  quam  unio  per  gratiam. 
Sed  in  tribus  pueris,  qui  habebant  infirmitatem  contractam, 
unio  Dei  per  gratiam,  eorum  corpora  a  laesione  ignis  impas- 
sibilia  servavit.  Ergo  multo  fortius  in  Christo,  qui  non  habuit 
nisi  infirmitatem  assumptam,  unio  in  persona  Verbi  Dei  et 
fruitio  ipsiusconservavitrationemimmunem  a  dolore  passionis. 

13.  Praeterea,  gaudium  fruitionis  in  superiori  ratione  est 
per  hoc  quod  ad  Deum  convertitur  ;  dolor  autem  passionis  per 
hoc  quod  convertitur,  corpus  :  quia  simplex,  ad  quod  con- 
vertitur,  totum  convertitur.  Ergo  in  ratione  superiori  Christi 
non  potuit  esse  simul  gaudium  fruitionis  et  dolor  passionis. 

14.  Sed  dicendum,  quocl  in  Christo  fuit  duplex  status ; 
scilicet  viatoris,  et  comprehensoris  ;  et  secundum  hos  duos 
status  sic  potuit  inesse  ei  gaudium  fruitionis  et  dolor  passionis. 
—  Sed  contra,  duplex  status  Christi  nec  aufert  contrarietatem 
quae  est  inter  gaudium  et  dolorem,  nec  subjectum  gaudii  et 
cloloris  diversificat.  Contraria  autem  non  possunt  esse  in 
eoclem  subjecto.  Ergo  duplex  status  Christi  non  facit  quod 
simul  possit  inesse  ei  secundum  superiorem  rationem  dolor  et 
gaudium. 

15.  Praeterea,  status  viatoris  et  comprehensoris  aut  sunt 
contrarii,  aut  non.  Si  sunt  contrarii,  ergo  simul  inesse  Christo 
non  possunt.  Si  autem  non  sunt  contrarii;  cum  contrariorum 
sint  contrariae  causae,  videtur  quod  duplex  status  non  possit 

esse  causa  per  quam  Christo  simul  insint  gaudium  et  dolor,  quae 
sunt  contraria. 

16.  Praeterea,  quando  una  potentia  intenditur  in  suo  actu, 
aliaab  actu  retrahitur.  Multo  ergo  fortius,  quando  unapotentia 
estintensa  in  uno  actu,  retrahitur  ipsa  ab  alio.  Sed  in  ratione 
superiori  fuit  gaudium  intensum.  Ergo  per  hocomninoadolore 
retrahebatur. 

17.  Sed  dicendum,  quod  dolor  erat  materialis  respectu 
gaudii  :  unde  per  dolorem  gaudium  non  impediebatur.  —  Sed 
contra,  dolor  erat  de  passione  corporis,  gaudium  erat  de 
visione  Dei.  Ergo  dolor  passionis  non  erat  materialis  respectu 
gaudii  fruitionis  ;  et  sic  dolor  et  gaudium  in  ratione  superiori 
Christi  simul  esse  non  potuerunt. 

Sed  contra,  secundum  proportionem  causarum  estproportio 
effectuum.  Sed  unio  animae  Christi  ad  corpus  erat  causa  doloris, 
unio  autem  ejus  ad  Divinitatem  erat  causa  gaudii  :  hae  autem 
duae  uniones  non  se  impediunt.  Ergo  in  Christo  fuitsimul  dolor 

sionis  et  gaudium  fruitionis. 

Prseterea,  Christus  in  eodem  instanti  fuit  verus  viator  et 
comprehensor.  Ergo  habuit  ea  quse  sunt  viatoris  et  compre- 
hensoris.  Sed  comprehensoris  est  de  divina  fruitione  intense 
gaudere  ;  viatoris  autem  est  corporales  dolores  sentire.  Ergo 
in  Christo  simul  fuit  dolor  passionis  et  gaudium  fruitionis. 

Respondeo  dicendum,  quodin  Christo  duo  praedicta,  scilicet 
gaudium  fruitionis  et  dolor  corporalis  passionis,  se  nullatenus 
impedierunt. 

Ad  cujus  evidentiam  sciendum  est,  quod  secundum  naturse 
ordinem,  propter  colligantiam  virium  animse  in  una  essentia, 
et  animae  et  corporis  in  uno  esse  compositi,  vires  superiores 
et  inferiores,  et  etiam  corpus,  invicem  in  se  effluunt  quod  in 
aliquo  eorum  superabundat ;  et  inde  estquod  ex  apprehensione 
aninias  transmutatur  corpus  secundum  calorem  et  frigus,  et 
quandoque  usque  ad  sanitatem  et  aegritudinem,  et  usque  ad 
mortem  :  contingit  enim  aliquem  ex  gaudio  vel  tristitia  vel 
amore  mortem  incurrere.  Et  inde  est  quod  ex  ipsa  gloriaanimae 
fit  redundantia  in  corpus  glorificandum  ;  ut  patet  per  aucto- 
ritatem  Augustini  supra  inductam  (art.  viii,  in  sol.  ad  ix  ar- 
gum.) ;  et  similiter  est  e  converso,  quod  transmutatio  corporis 
in  ammam  redundat.  Animaenim  conjuncta  corpori,  ejus  com- 
plexiones  imitatur  secundum  amentiam  vel  docilitatem,  et  alia 
hujusmodi,  ut  dicitur  in  lib.  aex  Principiorum  (cap.  iv  et  est  de 
quando  nonprocula  fin.  mteroperaArist.).Similiter  exviribus 
superioribus  fit  redundantia  in  inferiores;  cum  ad  motum 
voluntatis  intensum  sequitur  passio  In  sensuali  appetitu,  e.t  ex 
intensa  contemplatione  retrahuntur  vel  impediuntur  vires 
animales  a  suis  actibus  :  et  e  converso  ex  viribus  inferioribus 
fit  redundantia  in  superiores  ;  utcum  ex  vehementia  passionum 

in  sensuali  appetitu  existentiuni  obtenebratur  ratio,  utjudicet 
quasi  sinxpliciter  bonum  id  circa  quod  horno  per  passioneni 
afficitur. 

In  Christo  autem  secus  est :  nam  propter  divinam  virtutem 
Verbi,  ejus  voluntati  subjectus  erat  ordo  naturae  ;  unde  poterat 
hoc  contingere  ut  non  fieret  praedicta  redundantia  sive  ex  anima 
in  corpus  vel  e  converso,  sive  ex  superioribus  viribus  in  in- 
feriores  vel  e  converso,  virtute  Verbi  id  faciente,  ut  compro- 
baretur  veritas  humanae  naturae  quantum  ad  singulas  partes 
ejus,  ut  decenter.  impleretur  quantum  ad  omnia  nostrae  repa- 
rationis  mysterium.  Unde  dicit  Damascenus  in  III  lib.  i'cap.  xv 
a  med.,  et  cap.  xviii  et  xix)  :  Movebatur  secund  <'',:■  conse- 
queniiam  naturce,  Verbo  volente  et  permittente  dispensatme 
pati  et  operari  qucecumque  propricu,  ut  per  omnic  rce 

credatur  veritas. 

Sic  ergo  patet  quod,  cum  in  ratione  superiori  esset  summum 
gaudium,  inquantum  per  ejus  operationem  anima  Deo  fruebatur, 
ipsum  gaudium  in  superiori  ratione  persistebat,  et  non  deri- 
vabatur  ad  inferiores  vires  animae,  nec  ad  corpus  :  alias  nullus 
dolor  nec  passio  in  eo  esse  potuisset.  Et  sic  effectus  fruitionis 
non  pervenit  adessentiam  anirnae  inquantum  est  forma  corporis, 
nec  inquantum  est  radix  inferiorum  virium  :  sic  enim  et  ad 
corpus  et  ad  inferiores  vires  pervenisset,  ut  accidit  in  beatis 
post  resurrectionem.  Similiter  doior,  qui  erat  ex  laesione  cor- 
poris  in  ipso  corpore  et  essentia  animae  secundum  quocl  est 
forma  corporis  in  inferioribus  viribus,  non  poterat  pervenire 
ad  superiorem  rationem,  secundum  quod  per  actum  suum  in 
Deum  convertitur,  ut  ipsa  per  hoc  conversio  aliqualiter  im- 
pediretur. 

Relinquitur  igitur  quod  superiorem  rationem  attingebat  ipse 
dolor,  inquantum  in  esse  animae  radicatur  ;  et  erat  ibi  gaudium 
summum  inquantum  per  actum  suum  Deo  fruebatur  :  et  sic 
ipsum  gaudium  conveniebat  rationi  superiori  per  se,  quia  per 
acium  proprium  ;  dolor  autem  quasi  per  accidens,  quia  ratione 
essentiae  animae,  in  qua  fundatur. 

Ad  primum  ergo  dicendum,  quod  sicut  Deus  est  bonum  et 
vita  animae,  ita  anima  est  bonum  et  vita  corporis  ;  non  autem  e 
converso,  quod  corpus  sit  bonum  animae.  Passibilitas  autem 
est  quodclam  impedimentum  vel  nocumentum  respectu  unionis 
animae  ad  corpus.  Et  ideo  corpus  non  potest  esse  beatum  suo 
modo,passibile  existens,  utpote  impedimentumhabens  respectu 
participationis  summiboni :  propterquod  impassibilicas  pertinet 
ad  gloriam  corporis.  Animae  vero  beatitudo  tota  consistit  in 
fruitione  summi  boni,  quod  est  Deus  :  unde  anima  quae  fruitur 
Deo,  perfecte  est  beata,  etiam  si  contingat  quod  sit  passibilis 
ex  parte  illa  qua  corpori  uniiur,  sicut  accidit  in  Christo. 

Ad  SEcuxDUMdicendum,  quod  hoc  quodgaudium  vehemens 

expellat  omnem  tristitiam  etiam  non  contrariam,  contingit  ex 
redundantia  virium  in  invicem,  quse  in  Christo  non  fuit,  ut 
dictum  est,  in  corp.  art.  :  et  hac  ratione  ex  vehementia  con- 
templationis  ipsius  Pauli  inferiores  vires  a  suis  actibus  sunt 
abstractae. 

Unde  patet  solutio  ad  tertium. 

Et  hac  etiam  ratione  ex  operatione  animae  contingit  aliqua 
immutatio  in  corpore  :  ex  quo  patet  solutio  ad  quartum. 

Inde  est  quod  Moyses  siti  et  fame  nullo  modo  vel  minus 
affligebatur  ex  contemplatione,  quamvis  videret  Deum  in 
subjecta  creatura  :  et  sic  patet  solutio  ad  quintum. 

Ad  sbxtum  dicendum,  quod  in  Christo  nulla  permixtio  facta 
est  gaudii  et  doloris.  Nam  gaudium  fuit  in  superiori  ratione 
ex  illa  parte  qua  est  principium  sui  actus  ;  sic  enim  Deo  frue- 
batur ;  dolor  vero  non  erat  in  ipsa  nisi  secundum  quocl  laesio 
corporis  attingebat  eam  ut  actum  corporis,  mediante  essentia, 
in  qua  radicatur;  ita  tamen  quod  actus  rationis  superioris 
nullatenus  impediebatur ;  et  sic  eratetpurum  gaudium  et  purus 
dolor  ;  et  sic  utrumque  in  summo. 

Ad  septimoi  dicendum,  quod  ex  quadam  dispensatione 
factum  est  ut  Christo  a  principio  suseconceptionis  gioria  animse, 
non  autem  corporis  conferretur  ;  ut  scilicet  per  gloriam  animse 
communicet  cum  Deo,  per  passibilitatem  corporis  similis  esset 
nobis  ;  et  sic  esset  conveniens  mediator  Dei  et  hominum,  in 
gloriam  nos  adducens,  et  suam  passionem  ex  parte  nostra  Deo 
offerens,  secundum  illud  Hebr.,  xi,  10 :  Decebat  eum  qui  multos 
filios  in  gloriam  adduxerat,  perpassionem  consummari. 

Ad  octavum  dicendum,  quod  anima  Christi  fuit  conjuncta 
Verbo  dupliciter  :  uno  modo  per  actum  fruitionis  ;  et  haec  unio 
fecit  eam  beatam  ;  alio  modo  per  unionem,  et  ex  hac  non 
habuit  rationem  beatitudinis,  sed  ex  hac  habuit  quod  esset 
anima  Dei.  Si  autem  ponatur  animam  fuisse  assumptam  in 
unitate  personae  sine  fruitione,  non  esset  beata,  proprie  lo- 
quendo  :  quia  nec  ipse  Deus  beatus  est  nisi  per  hoc  quod  se 
ipso  fruitur.  Corpus  igitur  Christi  non  ex  hoc  ipso  gloriosum 
est  quod  est  a  Filio  Dei  in  unitate  personse  assumptum ;  sed 
solum  ex  hoc  quod  ex  anima  in  ipsum  gioria  descendit,  quod 
quidem  ante  passionem  non  erat  gioriosum. 

Ad  NONtmdicendum,  quod  contraria  esse  in  eodem  per  se, 
est  impossibile  ;  contingit  tamen  esse  contrarios  motus  in 
eodem,  ita  quod  unus  motuum  conveniat  ei  per  se,  et  aliud 
per  accidens ;  sicut  cum  aliquis  in  navi  deambuians  fertur  in 
contrarium  ejus  adquodnavis  movetur.  Ita  in  superiori  ratione 
animse  Christi  erat  gaudium  per  se,  quia  per  actum  proprium  ; 
dolor  autem  per  accidens,  quia  per  corporis  passionem.  Vel 
potest  dici,  quod  gaudium  illud  et  ille  dolornonerant  contraria, 
cum  non  essent  de  eodem. 

Ad  degimum  clicendum,  quod  intellectus  non  potest  simul 
multa  intelligere  per  diversas  species  ;  potest  autem  per  unam 
speciem  simul  multa  intelligere,  vel  qualitercumque  aliter 
intelligere  multa  ut  unum  ;  et  sic  intellectus  animae  Christi  et 
cujuslibet  beati  multa  simul  intelligit,  inquantum  videndo 
essentiam  divinam,  alia  cognoscit.  Dato  tamen  quod  anima 
Christi  non  possit  simul  nisi  unum  intelligere,  per  hoc  tamen 
non  removetur  quin  possit  simul  intelligere  unum,  et  sentire 
aliud  sensu  corporali :  et  ex  istis  duobus  apprehensis  in  anima 
Christi  sequebatur  gaudium  fruitionis  ex  visione  Dei,  et  dolor 
passionis  ex  sensu  nocumenti.  Dat.o  iterum  quod  non  possit 
simul  intelligere  unum  et  sentire  vel  imaginari  aliud ;  ex  illo 
tamenuno  intellecto  posset  diversimode  affici  appetitus  superior 
et  inferior,  ut  superior  gauderet,  et  inferior  timeret  vel 
doleret  :  sicut  accidit  in  eo  qui  sperat  ex  aliqua  horribili  me- 
dicina  se  assequi  sanitatem.  Nam  ipsa  medicina,  ut  salubris  a 
ratione  considerata,  generat  in  voluntate  gaudium  ;  ratione 
vero  horribilitatis  suae  in  inferiori  appetitu  timorem  inducit. 

Ad  undecimum  dicendum,  quod  ratio  illa  procedit  secundum 
communem  cursum.  In  Christo  autem  specialiter  fuit  ut  non 
lieret  redundantia  ex  una  potentia  in  aliam. 

Ad  duodecimum  dicendum,  quod  corpus  puerorum  non  fuit 
factum  impassibile  in  fornace ;  sed  divina  virtute  miraculose 
factum  est  ut  corpora  passibilia  existentia  ab  igne  non  lsetle- 
rentur,  sicut  fieri  potuisset  divina  virtute  ut  neque  anima 
Christi  nec  corpus  aliquid  pateretur.  Sed  quare  factum  jion 
fuerit,  dictum  est,  in  corp.  art. 

Ad  decimumtertium  dicenclum,  quod  conversio  potentiae 
acl  aliquid  est  per  actum  ipsius  :  et  sic  gaudium  fuit  in  supe- 
riori  ratione  per  conversionem  ad  Deum,  ad  quem  totaliter 
convertebatur  ;  dolor  autem  fuit  in  superiori  ratione  secundum 
inhaesionem  vel  adhserentiam  qua  adhserebat  essentiae  animse 
sicut  suae  radici. 

Ad  decimumquartum  dicendum,  quod  status  viatoris  est 
status  imperfectionis,  status  autem  comprehensoris  est  status 
perfectionis.  Secundum  hoc  ergo  Christus  statum  viatoris 
habuit  quod  corpus  passibile  gerebat,  et  similiter  animam  ; 
secundum  hoc  vero  statum  comprehensoris,  quod  per  actum 
superioris  rationis  perfecte  Deo  fruebatur.  Quod  quidem  esse 
poterat  in  Christo,  propter  hoc  quod  impediebatur  divina 
virtute  redundantia  exuno  in  alium,  ut  dictum  est,  in  corp.  art. ; 
et  hsec  est  causa  quare  gaudium  et  tristitia  simul  ei  inesse 
poterant.  Et  ideo  clicitur,  quod  secunclum  duos  status  hsec  duo 
sibi  inerant :  quia  habere  duos  status,  et  simul  pati  dolorem  et 
gaudium,  ab  eadem  causa  procedebat. 

Ad  decimumquintum  dicendum,  quod  quamvis  status  viatoris 
et  comprehensoris  sint  quasi  contrarii,  tamen  Ghristo  simul 

inesse  poterant,  non  secundum  idem,  sed  secundum  diversa. 
Nam  status  comprehensoris  inerat  ei  secundum  quod  per 
fruitionem  adhserebat  Deo  secundum  superiorem  rationem ; 
status  vero  viatoris  secundum  quod  naturaii  conjunctione 
anima  corpori  passibili  jungebatur,  et  superior  ratio  ipsi 
animae  ;  ut  sic  status  comprehensoris  pertineat  ad  actum  supe- 
rioris  rationis ;  status  vero  viatoris  ad  corpus  passibile,  et  ad 
ea  quse  ad  hoc  consequuntur. 

Ad  decimumsextum  dicendum,  quod  in  Ghristo  hoc  fuit 
speciale,  rationejam  dicta,  quod  quantumcumque  intenderetur 
una  potentia  in  suo  actu,  alia  non  retrahebatur  a  suo  actu,  nec 
aliquatenus  impediebatur ;  et  sic  gaudium  superioris  neque 
impediebatur  per  dolorem  qui  erat  in  sensu  secundum  actum 
sensus,  neque  a  dolore  secundum  quod  erat  in  superiori 
ratione  :  quia  iste  dolor  non  erat  in  ea  secundum  actum  ejus, 
sed  attingebat  eam  aliqualiter  secundum  quod  in  essentia 
animae  erat  fundata. 

Ad  degimumseptimum  dicendum,  quod  sicut  cognitio  beata 
est  principaliter  divinae  essentiae,  et  secundario  eorum  quae  in 
divina  essentia  cognoscuntur  ;  ita  affectio  et  gaudium  beatorum 
principaliter  est  de  Deo ;  secundario  autem  eorum  de  quibus 
gaudendi  Deus  est  ratio.  Et  sic  quodammodo  dolor  passionis 
poterat  esse  materialis  respectu  gaudii  fruitionis  :  erat  enim 
illud  gaudium  principaliter  de  Deo,  secundario  de  his  quae  Deo 
erant  placita  ;  et  sic  erat  de  dolore,  inquantum  a  Deo  accepta- 
batur,  utpote  ad  salutem  humani  generis  ordinatus. 


QILESTIO  XXVII 

DE  GRATIA 

(In  septem  articulos  divisa) 

Primo,  utrum  gratia  sit  quid  creatum  positive  in  anima; 
2°  utrum  gratia  gratum  faciens  sit  idem  quod  caritas  ;  3°  utrum 
aliqua  creatura  possit  esse  causa  gratiae  ;  4°  utrum  sacramenta 
novae  legis  sint  gratise  causa ;  5°  utrum  in  homine  uno  sit 
tantum  una  gratia  gratum  faciens ;    6°  utrum  gratia   sit   in 

sentia  anirnae  sicut  in  subjecto  ;  7°  utrum  gratia^sit  in  sacra- 
mentis. 

ARTIGULUS  PRIMUS.  —  Utrum  cjratia  sit  aliquid  creatum  positive 
in  anima.  (I-II,  quaest.  cx,  art.  1.) 

Qusestio  est  de  gratia  :  et  primo  quseritur,  utrum  gratia  sit 
aliquid  creatum  positive  in  anima ;  et  videtur  quod  non.  Quia, 
secundum  Augustinum  (XIX  de  Givit.  Dei,  cap.  xxvi,  in  princ), 

sicut  anima  est  vita  corporis,  ita  Deus  est  vita  animae.  Sed 
anima  est  vita  corporis,  nulla  alia  forma  mecliante-  Ergo 
similiter  Deus  animae  ;  et  ita,  vita  quae  est  per  gratiam,  non  est 
per  aliquam  formam  creatam  in  anima  existentem. 

2.  Praeterea,  gratia  gratum  faciens,  cle  qua  loquimur,  nihil 
aliud  esse  vicletur  quam  id  secundum  quod  homo  est  Deo 
gratus.  Sed  homo  dicitur  esse  Deo  gratus,  secundum  quod 
acceptatus  est  a  Deo  :  acceptatus  autem  dicitur  aliquis  per  Dei 
acceptationem,  quae  quidem  est  in  ipso  ;  sicut  et  aliquis  dicitur 
homini  acceptatus  non  per  aliquid  quod  sit  in  acceptato,  sed 
per  acceptationem  quae  est  in  acceptante.  Ergo  gratia  nihil 
ponit  in  homine,  sed  in  Deo  tantum. 

3.  Praeterea,  per  esse  spirituale  gratiae  magis  Deo  appro- 
pinquamus  quam  per  esse  naturale.  Sed  esse  naturale  Deus  in 
nobis  fecit  nulla  alia  causa  mecliante,  quia  immediate  nos 
creavit.  Ergo  et  esse  spirituale  gratuitum  facit  in  nobis  nullo 
alio  mediante  ;  et  sic  iclem  quod  prius. 

4.  Praeterea,  gratia  est  quaedam  animae  sanitas.  Sanitas 
autem  in  sano  nihil  aliud  videtur  ponere  quam  ipsos  humores 
adaequatos.  Ergo  et  gratia  non  ponit  aliquam  formam  in 
anima,  sed  praesupponit  potentias  anjmae  aequalitate  justitiae 
adaequatas. 

5.  Praeterea,  gratia  nihii  aliucl  esse  videtur  quani  quaedam 
liberalitas  :  idem  enim  esse  videtur  gratis  dare  quod  liberaliter 
dare.  Liberalitas  autem  non  est  in  accipiente.  sed  in  dante. 
Ergo  et  gratia  est  in  Deo,  qui  nobis  sua  bona  dat.  non  autem 
in  nobis. 

6.  Praeterea,  nulla  creatura  anima  Christi  est  nobilior. 
Gratia  autem  est  nobilior,  quia  per  gratiam  anima  Christi 
nobilitatur.  Ergo  gratia  non  est  aliquid  creatum  in  anima. 

7.  Praeterea,  sicut  se  habet  veritas  ad  intellectum,  ita 
gratia  ad  affectum.  Una  est  autem  veritas,  secundum  Ansel- 
mum,  quam  omnes  intellectus  intelligunt.  Ergo  et  ima  est 
gratia,  per  quam  omnes  affectus  perflciuntur.  Nullum  autem 
creatum  unum  potest  esse  in  multis.  Ergo  gratia  non  est  quid 
creatum. 

8.  Praeterea,  nihil  est  in  genere  nisi  compositum.  Gratia 
autem  non  est  composita,  sed  forma  simplex.  Ergo  non  est  in 
genere.  Omne  autem  creatum  est  in  aliquo  genere.  Ergo  gratia 
non  est  quid  creatum. 

9.  Praeterea,  si  gratia  est  aliquidinanima,  non  videturesse 
nisi  habitus  :  tria  enim  sunt  in  anima,  secundum  Philosophum 
in  II  Ethic.  (cap.  v)  :  potentia,  habitus  etpassio.  Gratia  autem 
potentia  non  est,  quia  sic  esset  naturalis  ;  nec  est  passio,  quia 
sic  respiceret  irrationalem  partem  principaliter ;  sed  iterum 
non  est  habitus  :  nam  habitus  est  qualitas  difficile  mobilis, 
secundumPhilosophum  inPraedicamentis(inpraedic.  qualitatis) : 

gratia    autem    facillime   removetur,   quia   per    unum  actum 
peccati  mortalis.  Ergo  gratia  non  est  aliquid  in  anima. 

10.  Prseterea,  secundum  Augustinum  (XXV  de  Trinit.  in 
princip.),  inter  animam  nostram  et  Deum  nihil  creatum  cadit 
medium.  Sed  gratia  inter  aniniam  nostram  et  Deum  medium 
cadit,  quia  per  gratiam  anima  nostra  Deo  unitur.  Ergo  gratia 
non  est  aliquid  creatum. 

1 1 .  Pneterea,  homo  est  aliis  creaturis  nobilior  et  perfcctior. 
Sed  aliis  creaturis  non  opponitur  aliquid  supra  sua  naturalia, 
ad  hoc  ut  a  Deo  acceptentur,  cum  tamen  a  Deo  probata  sint, 
secunduin  illud  Genes.,  I,  31,  Vidit  Deus  cuncta  quce  fccerat, 
ei  erant  valde  bona.  Ergo  nec  homini  aliquid  superadditur  ad 
sua  naturalia  secundum  quod  dicatur  Deo  acceptus ;  et  sic 

itia  non  est  aliquid  positive  in  anima.         % 

Sed  contra  est  quod  dicit  Glossa  (ex  August.),  super 
illud  Psalm.  ciii,  Ut  exhilaret  faciem  in  oleo  :  Gratia  est 
quidam  rritor  animce,  sanctum  concilians  amorem.  Sed  nitor 
eet  aliqiud  positive  in  anima,  quod  est  creatum.  Ergo  et 
gratia. 

Pr^eterea,  Deus  dicitur  esse  in  Sanctis  per  gratiam  quodam 
modo  speciali  prse  aliis  creaturis.  Non  autem  dicitur  esse 
Deus  novo  modo  in  aliquo  nisi  propter  aliquem  effectum.  Ergo 
gratia  est  aliquis  effectus  Dei  in  anima. 

Praeterea,  Damascenus  dicit,  quod  gratia  est  delectatio 
animae.  Sed  delectatio  est  aliquid  creatum  in  anima.  Ergo  et 
gratia. 

Praeterea,  omnis  actio  est  ab  aliqua  forma.  Secl  actio  meri- 
toria  est  a  gratia.  Ergo  gratia  est  aliqua  forma  in  anima. 

Respondeo  dicendum,  quod  nomen  gratiae  dupliciter  con- 
suevit  accipi.  Uno  modo  pro  aliquo  quod  gratis  datur  :  sicut 
consuevimus  dicere  :  Facio  tibi  hanc  gratiam.  Alio  modo  pro 
acceptatione,  qua  aliquis  ab  alio  acceptatur ;  sicut  dicimus, 
Iste  habet  gratiam  regis,  quia  acceptatus  est  regi.  Et  haec  duae 

niticntiones  ordinem  habent  ad  invicem  :  non  enirn  aliquid 
gratia  datur  nisi  propter  hoc  quod  aliquo  modo  ille  cui  datur, 
ptatus.  Sic  et  in  divinis  duplicem  gratiam  dicimus  ; 
qiiariini  uiio  dicitui-  gratiauurratis  data,  ut  donum  prophetiae  et 
sapientLae  et  hiijusmodi,  de  qua  nunc  non  quseritur,  quia 
eonstat  hujusmodi  aiiquid  creatum  in  anima;  alia  vero 

dicitii!-  gratia  gratum  faciens,  secundum  quam  dicitur  homo 

i  acceptatus,  de  qua  nunc  loquimur.  Et  quod  haec  gratia 
ponat  ali([iiid  in  Deo,  manifesturn  est ;  ponit  enimactum  divinse 
voluntatis  acceptantis  istum  hominem  ;  sed  utrum  tamen  haec 
poftat  aliquid  in  ipso  hoinine  acceptato,  fuit  dubium  apud 
quosdaui ;  quibiisdain  asserentibus  gratiam  hujusmodi  nihil 
creatum  in  anima  esse,  sed  solum  in  Deo. 

Sed  hoc  stare  non  potest  :  Deum  enim  acceptare  aliquem 

vel  diligere,  quod  idem  est,  nihil  est  aliud  quam  velle  ei  aliquod 
bonum.  Vult  autem  Deus  omnibus  creaturis  bonum  naturae, 
propter  quod  dicitur  omnia  diligere,  Sap.,  xi,  25  :  Diligis 
omnia  quce  siuit,  et  omnia  approbare,  Genes.,  i,  31  :   Vidit 
Deus  cuncta  quce  fecerat.  Sed  ratione  hujusmodi  acceptationis 
non   consuevimus  dicere  aliquem  habere   gratiam  Dei,   sed 
inquantum  Deus  vultei  aliquod  bonum  supernaturale,  quod  est 
vita   aeterna  ;   sicut   Isa.,  lxiv,  4   :    Oculus  non  viclit,  Deus 
absque  te  quce  prceparasti  diligentibus  te.  Unde,  Roman.,  vi, 
23,  dicitur  :  Gratia  Dei  vita  ceterna.  Sed  hoc  bonum  Deus 
non  vult  alicui  indigno.  Ex  natura  autem  sua  homo  non  est 
dignus  tanto  bono,  cum  sit  supernaturale  :  et  ideo,  ex  hoc 
ipso  quod   ponitur  aliquis  Deo  gratus  respectu  hujus  boni, 
ponitur  quod  sit  dignus  tali  bono  supra  sua  naturalia ;  quod 
quidem  non  movet  divinam  voluntatem  ut  hominem  ad  bonum 
illud  ordinet,  sed  potius  e  converso ;  quia  ex  hoc  ipso  quod 
Deus  sua  voluntate  aliquem  ordinatad  vitamseternam,  praestat 
ei  aliquid  per  quod  sit  dignus  vita  seterna.  Et  hoc  est  quod 
dicitur  Goloss.,  i,  12  :  Qui  dignos  nos  fecit  in  partem  sancto- 
rum  in  lumine.  Et  hujus  ratio  est,  quia,  sicut  scientia  Dei  est 
causa  rerum,  non  causata  a  rebus,  ut  nostra  ;  ita  voluntas  ejus 
est  effectrix  boni,  et  non  causata  a  bono.  sicutnostra.  Sic  ergo 
homo  dicitur  Dei  gratiam  habere,  non  solum  ex  hoc  quod  a 
Deo  diligitur  in  vitam  seternam,  sed  ex  hoc  quod  datur  ei 
aliquod  donum  per  quod  est  dignus  vita  aeterna,  et  hoc  donum 
dicitur  gratia  gratum  faciens ;  aliter  enim  in  peccato  mortali 
existens  posset  dici  in  gratia  esse,  si  gratia  solam  accepta- 
tionem  divinam  diceret ;   cum  contingat  aliquem  peccatorem 
esse  praedestinatum  ad  vitam  seternam  habendam.  Sic  igitur 
gratia  gratum  faciens  potest  dici  gratis  data,  sed  non  e  con- 
verso  ;  quia  non  omne  donum  gratis  datum  nos  dignos  vita 
aeterna  facit. 

Ad  primum  ergo  dicendum,  quod  anima  est  causa  formalis 
vitse  corporalis ;  unde  nulla  forma  mediante  corpus  vivificat. 
Deus  autem  vivificat  animam  non  sicut  causa  formalis,  sed 
sicut  causa  efficiens ;  unde  aliqua  forma  cadit  media ;  sicut 
pictor  album  facit  parietem  effective  albedine  mediante  :  albedo 
vero  nulla  forma  mediante,  quia  facit  album  formaliter. 

Ad  segundum  dicendum,  quod  ipsa  acceptatio  quse  est  in 
voluntate  divina  respectu  aeterni  boni,  producit  in  homine 
acceptato  aliquid  unde  dignus  sit  consequi  bonum  illud ;  quod 
non  contingit  in  acceptatione  humana  ;  et  secundum  hoc  gratia 
gratum  faciens  aliquid  creatum  est  in  anima. 

Ad  tertium  dicendum,  quod  esse  naturale  per  creationem 
Deus  facit  in  nobis,  nulla  causa  agente  mediante,  sed  tamen 
mediante  aliqua  causa  formali ;  forma  enim  naturalis  principium 
est  esse  naturalis  :  et  similiter  esse  spirituale  gratuitum  Deus 

facit  in  nobis  nullo  agente  mediante,  sed  tamen  mediante 
aliqua  forma  creata,  quse  est  gratia. 

Ad  quartum  dicendum,  quod  sanitas  est  qusedam  qualitas 
corporalis  ex  humoribus  adaequatis  causata ;  ponitur  enim  in 
prima  specie  qualitatis  ;  et  sic  ratio  procedit  ex  falso. 

Ad  quintum  dicendum,  quod  ex  ipsa  liberalitate  Dei  qua 
nobis  bonum  aeternum  vult,  sequitur  quod  sit  aliquid  in  nobis 
ab  eo  datuin,  quo  illo  bono  digni  efficiamur. 

Ad  sbxtum  dicendum,  quod  nulla  creatura  simpliciter  est 
anima  Christi  nobilior ;  sed  secundum  quid  omne  accidens 
animse  est  ea  nobilior,  inquantum  coraparatur  ad  ipsam  ut 
forraa  ejus.  Vel  potest  dici,  quod  gratia,  inquantum  creatum, 
non  est  nobilior  anima  Christi ;  sed  inquantum  est  quaedam 
similitudo  divinaa  bonitatis  expressiorquamsimilitudo  naturalis 
quae  est  in  aniina  Christi. 

Ad  septimum  dicendum,  quod  una  est  veritas  prima 
increata,  a  qua  tamen  multae  veritates,  quasi  primae  veritatis 
similitudines,  in  mentibus  creatis  causantur ;  ut  dicit  Glossa 
(August.)  super  illud  Psal.  xi  :  Diminutce  sunt  veritates,  etc.  ; 
similiter  una  est  bonitas  increata,  cujus  sunt  multae  simi- 
litudines  in  creatis  mentibus  per  participationem  gratiae. 
Tamen  sciendum  est,  quod  non  eodem  modo  se  habet  gratia 
ad  affectum  sicut  veritas  ad  intellectum  :  nam  veritas  sc  liabet 
ad  intellectum  ut  objectum,  gratia  autem  ad  affectum  ut  forma 
informans.  Contingit  autem  idem  esse  subjectum  diversorum, 
non  autem  eamdem  formam. 

Ad  Octavum  dicendum,  quod  omne  quod  est  in  genere 
substantiae,  est  compositum  reali  compositione ;  eo  quod  id 
quod  est  in  praedicainento  substantiae,  est  in  suo  esse  subsi- 
stens,  et  oportet  quocl  esse  suum  sit  aliud  quam  ipsum  ;  alias 
non  posset  differre  secundum  esse  ab  illis  cum  quibus  con- 
venit  in  ratione  suae  quidditatis  ;  quod  requiritur  in  omnibus 
quap  sunt  directe  in  praedicamento  :  et  ideo  omne  qiiod  est 
directe  in  praedicaixiento  substantiae,  compositum  est  saltem 
ex  esse  et  quod  est.  Sunt  tamen  quaedam  in  praedicamento 
substantiae  per  reductionem,  ut  principia  substantiae  subsisten- 
fis.  in  quibus  praedicta  compositio  non  invenitur ;  non  enim 
subsishmf ,  ideo  proprium  esse  non  habent :  similiter  accidentia, 
quia  non  subsistunt,  non  est  eorum  proprie  esse  ;  seci  subjectum 
est  aliquale  secundum  ea ;  unde  proprie  dicuntur  magis  entis 
quara  eutia.  Et  ideo,  ad  hoc  quod  aliquid  sit  in  praedicamento 
aliquo  accidentis,  non  requiritur  quod  sit  compositum  compo- 
sitione  reali,  sed  solummodo  corapositione  rationis  ex  genere 
et  differentia  :  et  talis  compositio  in  gratia  invenitur. 

Ad  nonum  dicendum,  quod  quamvis  per  unum  actum 
poccati  mortalis  gratia  amittatur,  non  tamen  facile  gratia 
amittitur ;  quia  habenti  gratiam  non  est  facile  illum  actum 

exercere,  propter  inclinationem  in  contrarium ;  sicat  Philoso- 
phus  dicitin  V  Ethic.  (cap.  vi),  quod  justo  difrlcile  est  operari 
injusta. 

Ad  decimum  dicendum,  quod  inter  mentem  nostram  et 
Deum  nihil  cadit  medium  nec  per  modum  efficientis,  quia 
immediate  a  Deo  creatur  et  justificatur ;  nec  per  modum 
objecti  beatificantis,  quia  ex  ipsa  Dei  fruitione  anima  fit  beata  : 
potest  tamen  aliquid  esse  medium  formale,  quo  anima  Deo 
assimiletur. 

Ad  undegimum  dicendum,  quod  aliae  creaturae  irrationales 
acceptantur  a  Deo  solummodo  respectu  bonorum  naturalium ; 
unde  divina  acceptatio  nihil  in  eis  addit  supra  naturalem  con- 
ditionem,  per  quam  hujusmodibonis  proportionata  sunt.  Homo 
autem  acceptatur  a  Deo  respectu  boni  supernaturalis  ;  et  ideo 
requiritur  aliquid  superadditum  naturalibus,  per  quod  ad  illud 
bonum  proportionetur. 

AKTICULUS  II.  —  Utrum  qratia  gratum  faciens  sit  idem  quod 
caritas.  (I-II,  quaest.  cx,  art.  3.) 

Secundo  quasritur,  utrum  gratia  gratum  faciens  sit  idem 
quod  caritas  ;.et  videtur  quod  sic.  Gratia  enim  gratum  faciens 
in  nobis  est  illud  Dei  donum  per  quod  acceptati  sumus  ei.  Hoc 
autem  est  per  caritatem  :  Prov.,  vm,  17  :  Ego  diligentes  me 
diligo.  Ergo  gratia  gratum  faciens  est  idem  quod  caritas. 

2.  Praeterea,  Augustinus  dicit  (in  lib.  de  bono  Perseve- 
rantia?,  cap.  xvn  circa  fin.),  quod  illud  Dei  beneficium  quo 
voluntas  hominis  pneparatur  et  praevenitur,  est  fides  :  non 
autem  informis,  sed  formata,  quaa  est  per  caritatem.  Gum 
ergo  illud  beneficium  sit  gratia  gratum  faciens,  videtur  quod 
caritas  sit  ipsa  gratia. 

3.  Praaterea,  ad  hoc  Spiritus  sanctus  mittitur  invisibiliter 
ad  aliquem  ut  ipsum  inhabitet.  Ergo  secundum  idem  donum 
mittitur  et  inhabitat.  Dicitur  autem  mitti  secundum  donum 
caritatis,  sicut  Filius  secundum  donum  sapientiaa,  propter 
similitudinem  horum  donorum  ad  personas  ;  dicitur  vero 
inhabitare  animam  Spiritus  sanctus  per  gratiam.  Ergo  gratia 
est  idem  quod  caritas. 

4.  Praaterea,  illud  donum  est  gratia  per  quod  digni  reddimur 
ad  vitam  aaternam  habendam.  Sed  per  caritatem  redditur  quis 
dignus  vita  aeterna,  ut  patet  Joan.,  xiv,  21  :  Siquis  diliget  me, 
diligetur  a  Patre  meo  ;  et  ego  diligam  eum,  et  manifestcibo  ei 
me  ipsum ;  in  qua  manifestatione  vita  aeterna  consistit.  Ergo 
caritas  est  idem  quod  gratia. 

5.  Praaterea,  de  ratione  caritatis  duo  possunt  intelligi  ; 
scilicet  quod  per  eam  homo  sit  Deo  carus,  et  quod  per  eam 
homo  habeat  Deum  carum.  Per  prius  autem  est  de  ratione 
caritatis  quod  homo  sit  Deo  carus,  quam  quod  habeat  Deum 

carum,  ut  patet  I  Joan.,  iv,  10  :  Non  quasinos  dllexerimus 
Deum,  sed  quoniam  ipse  prior  dUeocit  nos.  Sed  ha3C  est  ratio 
gratiae,  ut  per  eam  aliquis  sit  habitu  Deo  gratus.  Ergo,  cum 
idem  sit  osse  Deo  carum  quod  Deo  gratum,  videtur  quod  idem 
sit  gratia  quod  caritas. 

6.  Praeterea,  Augustinus  dicit  (XV  de  Trinitate,  cap.  vm,  in 
princ),  quod  sola  caritasest  quce  dividit  inter  filios  regni  et 
fiUos  ionis;  cetera  enim   dona  sunt  bonis  mallsque 

ratia  gratum  faciens  distinguit  inter  fifios 
perditionis  et  regni,  nec  est  nisi  in  bonis.  Ergo  est  idem  quod 
caritas. 

7.  Praeterea,  gratia  gratum  feciens,  cum  sit  quoddam 
accidens,  non  potest  esse  nisi  in  genere  qualitatis,  nec  nisi  in 
prima  specie,  quae  est  habitus  vel  dispositio  :  et  cum  non  sit 

non  videtur  esse  aliud  quam  virtus  ;  nec  aliqua  virtus 
potesl  dici  gratia,  nisi  caritas,  quae  est  forma  virtutum.  Ergo 
gratia  est  caritas. 

1.  Sed  contra,  nihil  praevenit  se  ipsum.  Sed  gratia  prsevenit 
caritatem,  ut  Augustinus  dicit  in  II  de  prsedestinatione  Sancto- 
rum  in  lib.  de  dono  Perseverantise,  cap.  xvi,  circa  fin.).  Ergo 
gratia  non  est  idem  quod  caritas. 

2,  Prseterea,  Romam.,  v,  5  :  Caritas  Dei  diffusa  est  in 
cordibus  ?iostris  per  Spiritum  sanctum,  qui  datus  est  nobis. 
Ergo  datio  Spiritus  sancti  praecedit  caritatem  sicut  causa 
effectum.  Sed  Spiritus  sanctus  datur  secundum  aliquod  donum 
suum.  Ergo  aliquod  donum  est  in  nobis  quod  preecedit  cari- 
tatem  ;  et  hoc  non  videtur  esse  aliud  quam  gratia.  Ergo  gratia 
est  aliud  quam  caritas. 

Praeterea,  gratia  semper  est  in  suo  actu,  quia  semper  facit 
hominem  gratum ;  caritas  vero  non  semper  est  in  suo  actu  ; 
non  enim  semper  habens  caritatem  actu  diligit.  Ergo  caritas 
non  est  gratia. 

4.  Prseterea,  earitas  qusedam  dilectio  est.  Dilectio  autem 
est  Becundum  quam  diligentes  sumus.  Ergo  caritas  proprie  est 
secundum  quam  diligentes  sumus.  Sed  non  secundum  hoc 
sumus  Deo  acceptati  quod  sumus  diligentes,  sed  potius  e  con- 
verso  :  actus  enimnostri  non  sunt causa gratiae,  sedeconverso. 
Ergo  gratia,  per  quam  sumus  Deo  acceptati,  est  aliud  quam 
carii 

5.  Praeterea,  quod  pluribus  commune  est,  non  inest  alicui 
eorum  ratione  alicujus  quod  sit  sibi  proprium.  Sed  producere 
actum  meritorium  esl  cnmmune  omni  virtuti.  Ergo  nulli  con- 
venit,  secundum  quod  est  ei  proprium  ;  et  ita  nec  caritati. 

nvenil  ei  secundum  aliquid  commune  sibi  et  omnibus 

virtutibus.  Sed  actus  meritorius  est  a  gratia.  Ergo  gratia 
dicit  aliquid  commune  caritati  et  aliis  virtutibus.  Sed  non 
commune  per  praedicationem,  ut  videtur  :  quia  sic  essent  tot 

gratise   quot  sunt  virtutes.    Ergo   est  commune  per  modum 
causae  :  et  sic  gratia  est  aliud  per  essentiam  a  caritate. 

6.  Prseterea,  caritas  perficit  animam  in  ordine  ad  objectum 
diligibile .  Sed  gratia  non  importat  respectum  ad  aliquod 
objectum,  quia  nec  ad  actum ;  sed  ad  quoddam  esse,  scilicet 
esse  gratum  Deo.  Ergo  gratia  non  est  caritas. 

Respondeo  dicendum,  quod  quidam  dicunt,  quod  gratia  est 
idem  per  essentiam  quod  virtus  secundum  rem ;  differt  autem 
secundum  rationem,  ut  virtus  dicatur  secundum  quod  perficit 
hominem,  et  ejus  actum  Deo  acceptatum  reddit  :  et  inter  alias 
virtutes  praecipue  caritas  est  gratia  secundum  eos.  Alii  vero 
dicunt  e  contrario,  quod  caritas  et  gratia  per  essentiam  diffe- 
runt,  nec  aliqua  virtus  est  gratia  per  essentiam  :  et  haec 
opinio  rationabilior  videtur.  Gum  enim  diversarum  naturarum 
diversi  sint  fines  ;  ad  consecutionem  alicujus  finis  in  rebus 
naturalibus  tria  prseexiguntiir  :  scilicet  natura  proportionata  ad 
finem  illum ;  et  inclinatio  ad  finem  illum,  quse  est  naturalis 
appetitus  finis :  et  motus  in  finem  :  sicut  patet  quod  in  terra  est 
natura  quaedam,  per  quam  sibi  competit  esse  in  medio ;  et 
hanc  naturam  sequitur  inclinatio  in  locum  medium,  secundum 
quam  appetit  naturaliter  talem  locum,  cum  extra  ipsum  per 
violentiam  detinetur  ;  et  ideo,  nullo  prohibente,  semper 
deorsum  movetur.  Homo  autem  secundum  naturam  suam 
proportionatus  est  ad  quemdam  finem,  cujus  habet  naturalem 
appetitum  ;  et  secundum  naturales  vires  operari  potest  ad 
consecutionem  illius  finis,  qui  finis  est  aliqua  contemplatio 
divinorum,  qualis  est  homini  possibilis  secundum  facultatem 
naturae,  in  qua  philosophi  ultimam  hominis  felicitatem  posue- 
runt.  Sed  est  aliquis  finis  ad  quem  homo  a  Deo  praeparatur, 
naturse  humanae  proportionem  excedens  ;  scilicet  vita  seterna, 
quse  consistit  in  visione  Dei  per  essentiam,  quae  excedit 
proportionem  cujuslibet  naturae  creatae,  soli  Deo  connaturalis 
existens  :  unde  oportet  quod  homini  detur  aliquid,  non  solum 
per  quod  operetur  ad  finem,  vel  per  quod  inclinetur  ejus 
appetitus  in  finem  illum ;  sed  per  quod  ipsa  natura  hominis 
elevetur  ad  quamdam  dignitatem,  secundum  quam  talis  finis 
sit  ei  competens  :  et  ad  hoc  datur  gratia;  ad  inclinandum 
autem  affectum  in  hunc  finem  datur  caritas ;  ad  exequendum 
autem  opera  quibus  praedictus  finis  acquiritur,  dantur  aliae 
virtutes.  Et  ideo,  sicut  in  rebus  naturalibus  est  aliud  natura 
ipsa  quam  inclinatio  naturae,  et  ejus  motus  vel  operatio  ;  ita  et 
in  gratuitis  est  aliud  gratia  a  caritate,  et  a  ceteris  virtutibus. 
Et  quod  hsec  comparatio  sit  recte  accepta,  patet  per  Dionysium 
in  II  cap.  ccel.  Hier.  ;  ubi  dicit,  quod  non  potest  aliquis  habere 
spiritualem  operationem,  nisi  prius  esse  spirituale  accipiat ; 
sicut  nec  operationem  alicujus  naturse,  nisi  prius  habeat  esse 
in  natura  illa. 

Ad  primum  ergo  dicendum,  quod  Deus  diligit  diligentes  se; 
non  tamen  ita  quod  dilectio  se  diligentium  sit  ratio  qua  ipse 
diligat ;  sed  potius  e  converso. 

Ad  segundum  dicendum,  quod  fides  dicitur  esse  gratia 
praeveniens,  inquantum  in  motu  fidei  primo  apparet  gratiae 
prsevenientis  effectus. 

Ad  tertium  dicendum,  quod  tota  Trinitas  in  nobis  habitat 
per  gratiam  ;  sed  specialiter  alicui  personse  appropriari  potest 
inhabitatio  per  aliquod  aliud  speciale  donum,  quod  habet 
similitudinem  cum  ipsa  persona,  ratione  cujus  persona  mitti 
dicitur. 

Ad  quartum  dicendum,  quod  caritas  non  sufficeret  ad 
merendum  bonum  seternum,  nisi  praesupposita  idoneitate 
merentis,  quae  est  per  gratiam  ;  aliter  enim  dilectio  nostra  non 
esset  tanto  prsemio  condigna. 

Ad  quintum  dicendum,  quod  non  est  inconveniens,  aliquid 
esse  prius  secundum  rem,  quod  tamen  posterius  est  de  ratione 
alicujus  hominis ;  sicuti  prius  est  causa  sanitatis  quam  ipsa 
sanitas  in  sanitatis  subjecto  ;  et  tamen  sanum  per  prius  signi- 
ficat  habentem  sanitatem  quam  sanitatis  causam.  Similiter, 
quamvisprius  sit  divinadilectio  qua  Deus  nos  diligit,  dilectione 
qua  nos  eum  diligimus ;  tamen  de  ratione  caritatis  per  prius 
est  quod  Deum  faciat  nobis  carum  quam  quod  nos  Deo  caros 
faciat  :  primum  enim  pertinet  ad  dilectionem  inquantum  est 
dilectio,  non  autem  secundum. 

Ad  sextum  dicendum,  quodhoc  quod  caritas  sola  distinguat 
inter  filios  perditionis  et  regni,  convenit  ei  inquantum  non 
potest  esse  informis,  sicut  aliaa  virtutes  :  unde  per  hoc  non 
excluditur  gratia,  qua  ipsa  caritas  formatur. 

Ad  septimum  dicendum,  quod  gratia  est  in  prima  specie 
qualitatis,  quamvis  non  proprie  possit  dici  habitus,  quia  non 
immediate  ordinatur  ad  actum,  sed  ad  quoddam  esse  spirituale 
quod  in  anima  facit,  et  est  sicut  dispositio  quae  est  respectu 
glorise,  quae  est  gratia  consummata.  Nihil  tamen  simile  gratiae 
in  accidentibus  animae  quae  philosophi  sciverunt,  invenitur  : 
quia  philosophi  non  cognoverunt  nisi  illaanimae  accidentia  qua9 
ordinantur  ad  actus  naturae  humanae  proportionatos. 

Alia  concedimus,  quamvis  qusedain  eorum  non  recte 
concludant. 

ARTICULUS  III.  —  Utrum  aliqua  crealura  possit  gratixcausa  esse. 

(I-II,  qusest.  cxn,  art.  1.) 

Tertio  quseritur,  utrurn  aliqua  creatura  possit  esse  causa 
gratise  ;  et  videtur  quod  sic.  Joan.,  xx,  23,  Dominus  dicit  dis- 
cipulis  suis  :  Quorum  remiseritis  peccata,  remittuntur  eis. 
Ex  quo  patet  quod  homines  possunt  peccata  remittere.  Sed 

peceata  non  remittuntur  nisi  pergratiam.  Ergo  homines  possunt 
gratiam  conferre. 

2.  Praeterea,  Dionysius  dicit,  iv  cap.  ccel.  Hierar.,  quod 
sicut  corpora  soli  propinquiora  lumen  ab  eo  recipiunt,  et  in 
alia  corpora  transfundunt ;  ita  substantiae  Deo  appropinquantes 
ejus  lumen  plenius  recipiunt,  et  aliis  traclunt.  Sed  lumen  di- 
vinum  est  gratia.  Ergo  creaturae  quaedam  plenius  gratiam  re- 
cipientes,  possunt  eam  aliis  tradere. 

3.  Praeterea,  bonum,  secunclumDionysium  (cap.  iv  de  clivin. 
Nomin. ,  circa  princip.),  est  cliffusivum  sui.  Ergo  quod  plus  habet 
de  ratione  boni,  plus  habet  de  ratione  cliffusionis.  Sed  formae 
spirituales  piushabent  clerationeboni  quam  corporales,  utpote 
summo  bono  propinquiores.  Cum  ergo  formae  corporales  in 
aliquibus  creaturis  existentes,  sint  principium  suae  commu- 
nicationis  in  similitudine  speciei  ;  multo  magis  qui  habet 
gratiam,  poterit  in  alio  gratiam  causare. 

4.  Praeterea,  sicut  affectus  perficitur  divino  lumine  gratiae, 
ita  intellectus  perficitur  lumine  veritatis.  Sed  lumen  intellectus 
una  creatura  potest  alteri  praebere  ;  quod  patet  ex  hoc  quod, . 
secunclum  Dionysium  (cap.  vnccel.  Hierar.,  amed.),  superiores 
Angeli  inferiores  illuminant ;  quae  quidem  illuminatio,  secundum 
ipsum,  est  divinae  scientiae  assumptio.  Ergo  gratiam  potest 
rationalis  creatura  alii  praebere. 

5.  Praeterea,  Ghristus  est  caput  nostrum,  secundum  hu- 
manam  naturam.  Sed  capitis  est  sensus  et  motus  in  membra 
diffundere.  Ergo  Christus  secundumhumanam  naturam  diffundit 
spirituales  sensus  et  motus,  per  quos  gratiae  intelliguntur, 
secunclum  Augustinum,  in  membra  corporis  mystici. 

6.  Sed dicendum,  quod  Ghristus  secunclum  humanam  naturam 
per  ministerium  gratiam  in  homines  effudit.  —  Sed  contra, 
Ghristus  prae  aliis  omnibus  singuiariter  est  caput  Ecclesise.  Secl 
per  modum  ministerii  operari  ad  gratiae  collationem  convenit 
aliis  Ecclesiae  ministris.  Ergo  ad  rationem  capitis  non  sufficit 
quod  gratiam  infundat  per  modum  ministerii. 

7.  Praeterea,  mors  et  resurrectio  Ghristi  convenit  ei  se- 
cundum  humanam  naturam.  Sed,  sicut  clicit  Glossa  super  illud 
Psalm.  xxix,  Ad  vesperum  demorabitur  fletus,  resurre- 
ctio  Christi  est  causa  resurrectionis  animae  in  praesenti,  et 
corporis  in  futuro  :  resurrectio  autem  animae  in  prsesenti  est 
per  gratiam.  Ergo  Ghristus  secundum  humanam  naturam  est 
causa  gratise. 

8.  Praeterea,  forma  substantialis,  quse  dat  esse  et  vivere, 
est  nobilior  forma  accidentali  qualibet.  Sed  aliquod  agens 
creatum  potest  in  formam  substantialem,  quae  dat  esse  et 
vivere,  scilicet  vegetabilem  et  sensibilem.  Ergo  multo  fortius 
potest  in  formam  accidentalem,  quae  est  gratia. 

9.  Sed  dicebatur,  quod  ideo  gratiam  creatura  causare  non 

potest,  quia,  cum  non  educatur  de  potentia  materiae,  non  fit 
nisi  per  creationem  :  creare  autem  cst  infinitae  potentiae, 
propter  iniinitam  distantiam  inter  ens  et  nihil ;  et  sic  nulli 
creaturaa  potest  competere.  —  Sed  contra,  infinita  non  est 
pertransire.  Sed  distantiam  quse  est  de  ente  in  nihil,  contingit 
pertransire  :  quia  creatura  per  se  ipsam  in  nihilum  decideret, 
nisi  manu  conditoris  teneretur,  secundumGregorium  (XVI  Mor. , 
cap.  xxviii,  parum  a  princ).  Ergo  inter  ens  et  nihil  non  est 
infinita  distantia. 

10.  Praeterea,  posse  creare  gratiam  non  dicit  potentiam 
infinitam  simpliciter  ;  sed  solum  secundum  quid  :  quod  patet 
ex  hoc  quod ,  si  diceremus  Deum  nihil  aliud  posse  facere  nisi 
gratiam,  non  diceremus  eum  potentiae  infinitaa  simpliciter.  Sed 
non  est  inconveniens  quod  alicui  creaturae  conferatur  potentia 
iniinita  secundum  quid,  quia  ipsa  gratia  habet  quodammodo 
virtutem  infinitam,  inquantum  irifinito  bono  conjungit.  Ergo 
nihil  prohibet  quin  creatura  habeat  virtutem  causandi  gratiam. 

11.  Prseterea,  ad  gloriam  regis  pertinet  quod  habeat  sub 
se  potentes  et  virtuosos  milites.  Ergo  ad  gloriam  Dei  pertinet 
quod  qui  sunt  ei  subjecti,  sint  magnse  potestatis.  Si  ergo 
ponatur  quod  aliquis  Sanctus  possit  conferre  gratiam,  in  nullo 
praajudicatur  divinae  gloriae. 

12.  Praeterea,  Rom.,  iii,  22,  dicitur  :  Justitia  autem  Dei  per 
fidem  Jesu  Christi.  Sed,  ut  dicitur  Rom.,  x,  17,  fides  ex  auditu, 
auditus  cwUem  perverbum  Christi.  Gum  ergo  verbum  Ghristi 
sit  a  praedicatore,  videtur  quod  gratia,  sive  justitia,  sit  a  fidei 
praedicatore. 

13.  Praeterea,  unusquisque  potest  alteri  dare  quod  suum 
est.  Sed  gratia,  sive  Spiritus  sanctus,  est  alicujus  hominis,  quia 
ei  datur.  Ergo  aliquis  potest  dare  alteri  gratiam,  sive  Spiritum 
sanctum. 

14.  Praeterea,  nullus  debet  reddere  rationem  de  eo  quod 
non  est  in  potestate  sua.  Sed  praelati  Ecclesiae  debent  reddere 
rationem  de  animabus  subditorum  ;  Hebr.,  ult,  16  :  Ipsi 
enim  pervigilant  tamquam  rationemreddituri  pro  amimabus 
vestris.  Ergo  animae  subditorum  sunt  in  potestate  praalatorum, 
ut  eas  per  gratiam  possint  justificare. 

15.  Praeterea,  ministri  Dei  magis  sunt  accepti  Deo  quam 
ministri  rogis  temporalis  ipsi  regi.  Sed  ministri  regis  possunt 
alicui  gratiam  regis  conciliare.  Ergo  ministri  Dei  possunt 
gratiam  conciliare. 

l(i.  Praeterea,  quidquid  ost  causa  causae,  est  causa  causati. 

i  sacerdos  est  causa  impositionis  manuum,  quae  est  causa 
quod  Spiritus  sanctus  detur  ;  Actuum,  viii,  17  :  Imponebant 
manus  super  eos,  et  accipiebant  Spiritum  sanctum.  Ergo 
sacerdos  est  causa  gratiaa,  in  qua  Spiiitus  sanctus  datur. 

17.  Praaterea,  omnis  potestas  communicabilis  creaturse,  ei 

coramunicata  est :  quia  si  Deus  eam  potuit  et  noluit  commu- 
nicare,  fuit  invidus  :  sicut  Augustinus  ad  Filii  aequalitatem 
probandamargumentatur(lib.HI  contraMaximinum,  cap.  xvm). 
Sed  potestas  conferendi  gratiam  fuit  creaturae  communicabilis, 
ut  Magister  dicit,  V  dist. ,  iv  lib .  Ergo  potentia  conferendi  gratiam 
est  communicata  alicui  creaturae. 

18.  Praeterea,  secundum  Dionysium  (cap.  v  eccles.  Hier.), 
lex  Divinitatis  est,  per  media,  ultima  in  Deum  reducere. 
Reductio  autem  creaturee  rationalis  in  Deum  est  praecipue  per 
gratiam.  Ergo  per  superiores  creaturas  rationales,  inferiores 
gratiam  consequuntur. 

19.  Praeterea,  magis  est  expellere  principale  quam  acces- 
sorium.  Sed  hominibus  data  est  potestas  dsemones  expellendi, 
qui  sunt  nobis  causa  malitiae,  ut  patet  Lucae,  x,  et  Matth.,  ult. 
Ergo  hominibus  data  est  potestas  expellendi  peccata,  et  ita 
conferendi  gratiam. 

20.  Secl  dicendum,  quod  hoc  facit  per  ministeriura.  —  Sed 
contra  sacerdos  evangelicus  est  potior  sacerdote  legali.  Sa- 
cerdos  aulem  legalis  operatur  per  modum  ministerii.  Ergo 
sacerdos  evangelicus  habet  aliquid  plus  quam  ministerium. 

21.  Praeterea,  anima  vivit  vita  naturae,  et  vita  gratiae.  Sed 
vitam  naturae  communicat  alteri,  scilicet  corpori.  Ergo  et  vitam 
gratise  potest  alteri  communicare. 

22.  Praeterea,  culpa  et  gratia  sunt  contraria.  Sed  anima potest 
sibi  ipsi  esse  causa  culpse.  Ergo  potest  sibi  esse  causa  gratiae. 

23.  Praeterea,  homo  dicitur  rainor  mundus,  inquantum  in  se 
gerit  majoris  mundi  similitudinem.  Sed  in  majori  mundo  aliquis 
spiritualis  effectus  scilicet  anima  sensibilis  et  vegetabilis,  est 
ab  aliqua  creatura.  Ergo  et  in  minori  mundo,  idest  in  homi- 
ne,  effectus  spiritualis  gratise  est  ab  aliqua  creatura. 

24.  Praeterea  secundum  Philosophum  in  IV  Metaph., 
perfectum  est  unumquodque  quando  potest  alterum  sibi  simile 
facere  :  et  loquitur  de  perfectione  naturae.  Major  autem  est 
perfectio  gratiae  quam  naturae.  Ergo  habens  perfectionem 
gratiae  potest  alterum  in  gratia  constituere. 

25.  Praeterea,  actio  formae  attribuitur  habenti  formam ; 
sicut  calefacere,  qui  est  actus  caloris,  attribuitur  igni.  Sed 
justificare  est  actus  justitiae.  Ergo  attribuenda  est  justo.  Jus- 
tificatio  autem  non  est  nisi  per  gratiam.  Ergo  et  justus  potest 
dare  gratiam. 

Sed  contra  est  quod  Augustinus  dicit,  XV  de  Trin.  (de 
Civit.  Dei,  cap.  xvi)  :  quodsancti  virinonpossunt  dare  Spiritum 
sanctum.  Sed  in  dono  gratiae  dator  Spiritus  sanctus.  Ergo 
homo  sanctus  non  potest  gratiam  dare. 
.  Praeterea,  si  habens  gratiam  alteri  gratiam  dare  potest  ; 
hoc  non  est  creando  in  eo  gratiam  ex  nihilo,  quia  creare 
solius  Dei  est ;  nec  iterum  de  gratia  quam  ipse  habet,  aliquid 

largiendo  ;  quia  sic  sua  gratia  minueretur,  et  esset  minus 
acceptus  Deo  ex  hoc  quod  facit  opus  Deo  acceptum ;  quod  est 
inconveniens.  Ergo  nullo  modo  homo  alteri  gratiam  dare  potest. 
Praeterea,  Anselmus  probat  in  lib.  Cur  Deus  homo  (lib  I, 
cap.  v,  et  lib.  II,  cap.  vi),  quod  reparatio  humani  generis  non 
poterat  fieri  per  Angelum.  quia  sic  esset  suae  salutis  debitor 
Angelo,  et  nullo  modo  posset  ad  Angeli  aequalitatem  per- 
venire.  Sed  salus  hominis  est  per  gratiam.  Ergo  idem  incon- 
veniens  sequeretur,  si  Angelus  homini  gratiam  daret.  Multo 
autem  minus  homo  homini  gratiam  dat.  Ergo  nulla  creatura 
potest  gratiam  dare. 

Praeterea,  secundum  Augustinum  (tractat.  lxxii  in  Joann.), 
majus  est  justificare  impium  quam  creare  ccelum  et  terram. 
Sed  per  gratiam  justificatur  impius.  Gum  igitur  creare  coelum 
etterram  nulla  creatura  possit,  nec  gratiam  conferre  poterit. 

Praeterea,  omnis  actio  est  per  aliquam  conjunctionem 
agentis  ad  patiens.  Sed  mentem,  in  qua  est  gratia,  nulla 
creatura  illabitur.  Ergo  nulla  creatura  potest  gratiam  conferre. 
Respondeo  dicendum,  quod  simpliciter  concedendum  est, 
quod  nulla  creatura  potest  creare  gratiam  effective :  quamvis 
aliqua  creatura  possit  aliquod  ministerium  adhibere  ordinatum 
ad  gratiae  susceptionem.  Gujus  ratio  triplex  est. 

Prima  sumitur  ex  conditione  ipsius  gratise.  Gratia  enim, 
ut  dictum  est,  art.   1   hujus  quaest.,    est   qusedam  perfectio 
elevans  animam  ad  quoddam  esse  supernaturale ;  nullus  autem 
effectus  supernaturalis  potest  esse  ab  aliqua  creatura,  duplici 
ratione.  Primo  quidem,  quia  ejus  solius  est  rem  ultra  statum 
naturae  promovere,  cujus  est  gradus  naturse  statuere  et  limitare ; 
quod  solius  Dei  constat  esse.  Secundo,  quia  nulla  virtus  creata 
agit  nisi    praesupposita  potentia  materise,  vel  alicujus  loco 
materiae  :  potentia  autem  naturalis  creaturae  non  se  extendit 
ultra    perfectiones    naturales ;   unde   nullam  supernaturalem 
operationem  aliqua  creatura  efficere  potest ;  et  inde  est  quod 
miracula  sola  divina  virtute  agente  fiunt,  quamvis  ad  miraculi 
expulsionem  (1)  aliqua  creatura  cooperetur  vel  orando  vel 
qualitercumque  aliter  ministerium  adhibendo.  Et  propter  hoc 
nulla  creatura  effective  gratiam  causare  potest. 

Secunda  ratio  sumitur  ex  operatione  gratise.  Nam  per 
gratiam  voluntas  hominis  immutatur  ;  ipsa  enim  est  quse 
praeparat  hominis  voluntatem  ut  bonum  velit,  secundum  Au- 
gustinum  (in  lib.  de  Gratia  et  Natura,  cap.  xxxn).  Voluntatem 
autem  immutare  solius  Dei  est,  quamvis  aliquo  modo  aliquis 
possit  intellectum  alterius  immutare.  Quod  ideo  est,  quia  cum 
principium  alicujus  actus  sit  potentia  et  objectum,  dupliciter 
actus  alicujus  potentiae  potest  immutari.  Uno  modo  ex  parte 
potentiae,  dum  aliquis  in  ipsa  potentia  operatur  ;  quod  solius 

(1)  Potius  expostulationem. 

Dei  est  respectu  potentiarum  quse  non  sunt  organis  affixae, 
scilicet  intellectus  et  voluntatis  ;  in  aliis  enim  potentiis  ali- 
qualiter  potest  alius  operari  per  accidens  ;  secundum  quod 
habet  in  organa  actionem.  Alio  modo  ex  parte  objecti,  adhi- 
bendo  scilicet  objectum  quod  potentiam  moveat.  Voluntatem 
autem  non  movet  objectum  de  necessitate,  nisi  quod  est  natu- 
raliter  volitum,  utbeatitudo,  vel  aliquid  hujusmodi,  quod  volun- 
tati  a  soloDeo  proponitur  :  alia  vero  objecta  voluntatem  non  ex 
necessitate  movent  ;  sed  intellectum  movent  ex  necessitate 
non  soluni  prima  principia  naturaliter  cognita,  sed  conclu- 
siones,  quae  non  sunt  naturaiiter  notae,  propter  necessariam 
habitudinem  earum  ad  principia  ;  quae  scilicet  necessaria 
habitudo  non  invenitur  ex  parte  voluntatis  aliorum  bonorum 
respectu  boni  naturaliter  desiderati ;  cum  multipliciter,  saltem 
secundum  existimationem,  ad  illud  bonum  naturaliter  desi- 
deratum  perveniri  possit.  Unde  intellectum  sufficienter  aliqua 
creatura  potest  movere  ex  parte  objecti,  non  autem  voluntatem. 
Ex  parte  vero  potentiae,  nec  intellectum  nec  voluntatem.  Quia 
ergo  voluntatem  nulla  creatura  immutare  potest,  nec  gratiam, 
per  quam  voluntas  immutatur,  aliqua  creatura  conferre  poterit. 

Tertia  ratio  sumitur  ex  fine  ipsius  gratiae.  Finis  enim  pro- 
portionatur  principio  agenti,  eo  quod  finis  et  principium  totius 
universi  est  unum  ;  et  ideo,  sicut  prima  actio,  per  quam  res  in 
esse  exeuntj  scilicet  creatio,  est  a  solo  Deo,  qui  est  creatu- 
rarum  primum  principium  et  ultimus  finis;  ita  gratiae  collatio, 
per  quam  mens  rationalis  immediate  ultimo  fini  conjungitur, 
a  solo  Deo  est. 

Ad  primum  ergo  dicendum,  quod  solus  Deus  remittit  pec- 
cata  active,  ut  patet  Isa.,  xliii,  25  :  Ego  sum...  qui  deleo  ini- 
qidtates  tuas  propter  me ;  homines  autem  dicuntur  remittere 
ministerio. 

Ad  segundum  dicendum,  quod  Dionysius  loquitur  de  trans- 
fusione  divini  luminis  per  modum  doctrinae  ;  sic  enim  inferiores 
Angeli  a  superioribus  illuminantur,  quodibi  intendit. 

Ad  tertium  dicendum,  quon  non  est  ex  defectu  bonitatis 
gratiae  quin  habens  eam  possit  in  alium  diffundere ;  secl  est 
ex  ejus  eminentia  pariter,  et  defectu  habentis  ;  quiaipsatrans- 
cenclunt  statum  naturae  creatae  ;  et  habens  eam  non  ipsam 
participat   in  tanta  perfectione  ut  eam  communicare  possit. 

Ad  quartum  dicendum,  quod  non  est  simile  de  voluntate 
et  intellectu,  ratione  jam  dicta,  in  corp.  artic. 

Ad  quintum  dicendum,  quoci  Christus,  secundum  quod 
Deus,  infunclit  gratiam  effective  :  secundum  quod  homo, 
ministerio  ;  unde  dicitur  Rom.,  xv,  8  :  Dico  autem,  Ckristum 
Jesum  ministrum  fidsse  circumcisionis,  propter  veritatem 
Dei,  ad  conftrmandas  promissiones  patrum. 

Ad  sextum  dicenclum,  quod  ideo  Ghristus  secundum  hu- 

raanam  naturam  prae  aliis  ministris  caputEcclesiae  dicitur,  quia 
prae  cetcris  aliis  ministerium  habuit,  inquantum  per  iidem 
ipsius  sanctificamur,  et  per  invocationem  nominis  ejus  sacra- 
mentis  imbuimur,  et  virtute  passionis  ejus  tota  humana  natura 
a  peccato  primi  parentis  purgatur  :  et  multa  alia  hujusmodi 
sunt  qaae  Christo  singulariter  conveniunt. 

Ad  septimum  dicendum,  quod,  sicut  dicitDamascenus  (III  lib., 
cap.  xv,  inter  med.  et  fin.),  ipsa  Ghristi  humanitas  fuit  quasi 
quoddain  instrumentum  Divinitatis  :  et  ideo  quasi  instrumen- 
taliter  ea  quae  sunt  humanitatis,  ut  resurrectio,  passio,  et  alia, 
ad  effectum  Divinitatis  *se  habent.  Sic  ergo  resurrectio  Ghristi 
non  causat  resurrectionem  spiritualem  in  nobis  quasi  causa 
principaliter  agens,  sed  sicut  causa  instrumentalis.  Vel  potest 
dici  quod  est  causanostrae  resurrectionis  spiritualis  inquantum 
per  ejus  fidem  beatificamur.  Vel  potest  dici  quod  est  causa 
exemplaris  resurrectionis  spiritualis,  inquantum  in  ipsa  re- 
surrectione  Christi  est  quaedam  similitudo  nostrae  spiritualis 
resurrectionis. 

Ad  octavum  dicendum,  quod  anima  sensibilis  et  vegetabilis 
non  excedunt  statum  naturae  creatae,  sicut  nec  aliae  formae 
naturales  ;  et  ideo  agens  naturale,  praesupposita  potentia  quae 
est  in  natura  respectu  hujusmodi  formarum,  potest  aliquo 
modo  in  earum  eductionem  :  non  autem  est  simile  de  gratia, 
ut  ex  dictis,  in  corp  art.,  patet. 

Ai>  nouum  dicendum,  quod  illa  ratio  non  est  usquequaque 
sufficiens.  Nam  creari  proprie  est  rei  subsistentis,  cujus  est 
proprie  esse  et  fieri  :  formae  autem  non  subsistentes,  sive 
substantiales  sive  accidentales,  non  proprie  creantur,  sed 
concreantur  :  sicutnec  esse  habentper  se,  sedin  alio  :  et  quam- 
vis  non  habeant  materiam  ex  qua,  quae  sit  pars  eorum  ;  habent 
tamen  materiam  in  qua,  a  qua  dependent,  et  per  cujus  mu- 
tationem  in  esse  educuntur ;  ut  sic  eorum  fieri  sit  proprie 
subjecra  eorumtransmutari.  Secusautem  est  deanimarationali, 
quae  est  forma  subsistens ;  unde  proprie  ei  creari  convenit. 
Supposita  tamen  hac  ratione,  solvendum  est  argumentum, 
dicendo,  quod  falsum,  et  falso  concludit.  Ad  quod  dicendum, 
quod  duorum  ad  invicem  distantia  potest  tripliciter  se  liabere. 
Uno  modo  quod  sit  ex  utraque  parte  infinita  ;  sieut  si  unus 
haberet    albedinem    infinitam,    et    alius    infinitam    nigredi- 

i  ;  et  hoc  modo  est  infinita  distantia  inter  esse  divi- 
num  et  esse  simpliciter.  Ali<>  modo  ita  quod  sit  ex  utraque 
parte  liuita,  sicut  cum  unus  habet  albedineui  iiiiitain  <it  alter 
mgredinem  fiuitam  ;  et  sic  esse  creatur;e  a  non  esse,  secundum 
quid  distat.  Tertio  modo  ita  quod  sit  ex  una  parte  finita,  et  ex 
alia  parte  infinita  ;  ut  si  unus  haberet  albedinem  finitam,  et 
alius  intinitam  uigredinem  ;  et  talis  est  distantia  inter  esse 
creatum,  et  non  esse  simpliciter ;  quia  esse  creatum  finitum 

est,  non  esse  autem  simpliciter  est  infinitum,  inquantum 
omnem  defectum  qui  cogitari  potest,  excedit.  Hsec  ergo  dis- 
tantia  transiri  potest  ex  parte  illa  qua  finita  est ;  inquantum 
ipsum  esse  finitum  vel  acquiritur  vel  perditur  :  non  autem  ex 
parte  illa  qua  infinita  est. 

Ad  decimum  dicendum,  quod  posse  causare  gratiam  pertinet 
ad  potentiam  simpliciter  infinitam,  inquantum  est  potentiae 
instituentis  naturam,  quae  est  infinita;  et  ideo  ista  duo  non 
sunt  compossibilia,  quocl  aliquis  possit  dare  gratiam,  et  alia 
facere  non  possit. 

Ad  undecimum  dicendum,  quod  ad  gloriam  regis  pertinet 
potentia  militum  talis  et  tanta,  quae  eos  ab  ejus  subjectione 
non  subtrahat ;  non  autem  si  per  potentiam  ab  ejus  subjectione 
auferrentur.  Per  potentiam  autem  conferendi  gratiam  creatura 
Deo  sequaretur  utpote  habens  potentiam  infinitam  ;  unde 
divinse  gloriae  derogaret,  si  aliqua  creatura  talem  potentiam 
haberet. 

Ad  duodecimum  dicendum,  quod  auditus  non  est  causa 
sufficiens  fidei ;  quod  patet  ex  hoc  quod  multi  audiunt  qui  non 
credunt :  sed  causa  fidei  est  ille  qui  facit  credentem  assentire 
his  quae  dicuntur.  Non  autem  ad  assentiendum  cogitur  aliqua 
necessitate  rationis,  sed  voluntate  ;  et  ideo  homo  exterius 
annuntians  non  causat  fidem,  sed  Deus,  qui  solam  voluntatem 
potest  mutare.  Gausat  autem  fidem  in  credente  inclinando 
voluntatem,  et  illustrando  intellectum  fidei,  ut  non  repugnet 
his  quae  a  praedicatore  proponuntur;  praedicator  autem  se 
habet  sicut  disponens  exterius  ad  fidem. 

Ad  decimumtertium  dicendum,  quod  illud  quod  meum  est 
sicut  possessio,  possum  alii  dare  :  non  autem  quod  meum 
est  sicut  forma  inhaerens  ;  non  enim  dare  colorem  vel  quan- 
titatem  meam  alteri  possum.  Sic  autem  gratia  hominis  est,  et 
non  primo  modo. 

Ad  decimumquartum  dicendum,  quod  praelatus  quamvis 
non  possit  dare  gratiam  subdito,  potest  tamen  cooperari  ad 
hoc  quod  gratia  alicui  detur,  vel  data  non  perdatur,  admonendo 
vel  corrigendo ;  et  ratione  hujus,  rationem  reddere  tenetur 
de  animabus  subditorum. 

Ad  decimumquintum  dicendum,  quod  ministri  regis  tem- 
poralis  non  conciliant  regis  gratiam  alicui  nisi  per  modum 
intercessionis ;  et  sic  ministri  Dei  possunt  divinam  gratiam 
alicui  peccatori  conciliare,  precibus  impetrando,  non  autem 
efifective  causando. 

Ad  decimumsextum  dicendum,  quod  manus  impositio  non 
causat  Spiritus  sancti  adventum ;  sed  simul  cum  manus  im- 
positione  Spiritus  sanctus  advenit.  Unde  non  dicitur  in  textu, 
quod  Apostoli  imponentes  manus  darent  Spiritum  sanctum, 
sed   quod  imponebant  manus,    et    illi    accipiebant   Spiritum 

sanctum.  Si  tamen  impositio  manuum  dicatur  aliquo  moclo 
causa  acceptionis  Spiritu  sancti  per  modum  quo  sacra- 
menta  sunt  causa  gratiae,  ut  post  (art.  sequent.)  dicetur,  hoc 
non  habebit  manus  impositio  inquantum  est  ab  homine,  sed 
ex  institutione  divina. 

Ad  decimumseptimum  dicendum,  quod  opinio  Magistri  non 
tenetur  hic  communiter,  ut  scilicet  potestas  creandi  et  jus- 
tiflcandi  possit  creaturae  conferri ;  quamvis  etiam  Magister 
non  dicat  quod  potestas  justificandi  per  auctoritatem  possit 
creaturae  conferri,  sed  solum  per  ministerium.  Nec  tamen 
sequitur,  si  communicabilis  est  creaturae,  quod  sit  commu- 
nicata.  Cum  enim  dicitur  quod  omne  quod  est  creaturse  com- 
municabile,  est  ei  communicatum ;  intelligendum  est  de  illis 
quae  natura  ejus  requirit  ;  non  autem  de  illis  quse  possunt 
esse  naturalibus  superaddita  ex  sola  liberalitate  divina  ;  de  his 
enim  non  apparet  invidia,  si  non  conferantur  :  et  ideo  non 
est  simile  de  Filio.  Nam  de  ratione  filiationis  est  ut  filius 
habeat  naturam  generantis.  Unde,  si  Deus  Pater  plenitu- 
dinem  suae  naturae  Filio  non  communicaret,  videretur  vel  ad 
impotentiam  vel  ad  invidiam  pertinere  ;  et  praecipue  secundum 
eos  qui  dicebant,  quod  Pater  Filium  necessitate  naturse 
generat. 

Ad  decimumoctavum  dicendum,  quod  verbum  Dionysii  non 
est  intelligendum  quod  infima  fini  ultimo  conjungantur  virtute 
causarum  mediarum ;  sed  quia  causae  mediae  disponunt  ad 
hanc  conjunctionem,  vel  per  illuminationem,  vel  quocumque 
alio  ministerio. 

Ad  decimumnonum  dicendum,  quod  potestas  illa  data  est 
Apostolis  ad  expellendum  daemones  a  corporibus,  quod 
constat  esse  minus  quam  expellere  peccatum  ab  anima.  Nec 
iterum  datum  est  eis  ut  propria  virtute  daemones  expellerent, 
sed  per  invocationem  nominis  Ghristi  impetrando  per  oratio- 
nem  :  quod  patet  ex  hoc  quod  dicitur  Marc.,  ult.,  17  :  In 
nomine  meo  dcemonia  ejicient. 

Ad  vigesimum  dicendum,  quod  sacerdos  legalis  nec  etiam 
per  modum  ministerii  ad  gratise  collationem.  operatur  nisi 
remote  per  exhortationem  et  doctrinam.  Sacramenta  enim 
veteris  legis,  quorum  erat  minister,  gratiam  non  conferebant, 
sicut  conferunt  sacramenta  novae  legis,  quorum  est  minister 
sacerdos  evangelicus  ;  unde  sacerdotium  novum  est  dignius 
veteri,  ut  probat  Apostolus  in  epistola  ad  Heb. 

Ad  vioesimumprimum  dicendum,  quod  anima  aliter  se 
habet  ad  vitam  naturalem,  et  ad  vitam  gratiae.  Ad  vitam  enim 
gratiae  se  habet  ut  quod  alio  vivit  :  ad  vitam  vero  naturae,  ut 
quo  aliud  vivit :  et  ideo  vitam  gratiae  communicare  non  potest, 
sed  communicatam  recipit  ;  vitam  vcro  naturse  communicat, 
nec  tamen  eam  communicat  nisi  inquantum  formaliter  corpori 

unitur.  Non  est  autem  possibile  quod  anima  alteri  animae,  quae 
vita  gratiae  vivere  potest,  formaliter  uniatur ;  uncle  non  est 
sirnile. 

Ad  vig-esimumsegundum  dicendum,  quod  non  est  impos- 
sibile  aliquod  agens  agere  secundum  suam  speciem  vel  infra  ; 
sed  supra  suam  speciem  nihil  agere  potest.  Gratia  autem  est 
supra  naturam  animae  ;  culpa  vero  est  vel  juxta  naturam 
respectu  animalis  partis,  vel  infra  naturam  respectu  rationis ; 
uncle  non  est  simile  de  culpa  et  gratia. 

Ad  vigesimumtertium  dicendum,  quocl  in  minori  mundo, 
scilicet  homine,  aliquod  accidens  spirituale  quod  naturam  non 
excedit,  virtute  creata  aliqualiter  causatur,  scilicet  scientia  a 
doctore  in  discipulo  ;  non  autem  gratia,  quia  naturam  excedit. 
Anima  vero  sensibilis  et  vegetabilis  infra  naturalem  ordinem 
continetur. 

Ad  vigesimumquartum  dicenclum,  quod  perfectio  gratiae 
potior  est  perfectione  naturse  ex  parte  formae  perflcientis,  non 
autem  ex  parte  perfectibilis.  Nam  quodammoclo  \  erfectius 
possicletur  quod  est  naturale,  quam  quod  est  supra  naturam  ; 
inquantum  est  naturali  virtute  activae  proportionatum ;  cujus 
proportionem  clonum  supernaturale  exceclit  (1) :  etideo  propria 
virtute  non  potest  aliquod  donum  supernaturale  transfundere, 
quamvis  possit  facere  sibi  simile  in  natura.  Nec  tamen  hoc 
universaliter  verum  est;  quia  perfectiores  creaturae  sibi  simile 
facere  non  possurJ;,  ut  sol  non  potest  prockicere  alium  solem, 
nec  Angelus  alium  Angelum ;  sed  hoc  tantum  verum  est  in 
corruptibilibus  creaturis,  quibus  vis  generativa  divinitus  est 
provisa,  ut  continuetur  esse  secundum  speciem,  quocl  secun- 
dum  inclividuum  continuari  non  potest. 

Ad  vigesimumquintum  dicenclum,  quod  duplex  est  actus 
formae.  Unus  qui  est  operatio ;  ut  calefacere,  qui  est  actus 
secundus  ;  et  talis  actus  formae  supposito  attribuitur.  Alius 
vero  actus  formae  est  materiae  informatio,  quae  est  actus  primus  ; 
sicut  vivificare  corpus  est  actus  animae ;  ettalis  actus  supposito 
formse  non  attribuitur.  Sic  autem justiflcare  est  actus  justitiae  seu 
gratiae.  •   ^ 

ARTIGULUS  IV.  —  Utrum  novee  legis  sacramenta  sint  causa  gratise. 
(III  part.,  qusest.  lxii,  art.  1.) 

Quarto  quaeritur,  utrum  sacramenta  novae  legis  sint  causa 
gratise  ;  et  vicletur  quod  non.  Sicut  enim  dicit  Bernaclus  in 
sermone  cle  ccena  Domini  (ante  med.),  sicut  Canonicus  per 
librum,  Abbas  iper  baculum,  Episcopus  per  annulum  inves- 
titur,  sic  divisiones  gratiarum  diversis  sunt  traditce  sacra- 
mentis.  Secl  liber  non  est  causa  Ganonicatus,  nec  baculus  Ab- 
batiae,  nec  annulus  Episcopatus  :  ergo  nec  sacramenta  gratiae. 

(1)  Al.  excedit  naturale. 

2.  Praeterea,  si  sacramentum  est  causa  gratiae ;  aut  prin- 
cipalis,  aut  instrumentalis.  Non  autcm  principalis ;  vquia  sic 
solus  Deus  gratiae  est  causa,  ut  dictum  est  ;  nec  iterum 
instrumentalis,  quia  omne  instrumentum  habet  aliquam 
actionem  naturalem  circa  quod  instrumentaliter  operatur  ; 
sacramentum  autem,  curu  sit  quid  corporale,  non  potest 
aliquam  naturalem  actionem  habere  circa  animam,  quae  est 
gratiae  susceptiva ;  et  sic  instrumentalis  causa  gratiae  esse 
non  potest. 

3.  Praeterea,  omnis  causa  activa,  vel  est  perfectiva,  vel 
dispositiva,  ut  ex  verbis  Avicennae  haberi  potest.  Sed  sacra- 
mentum  non  est  causa  gratiae  perfectiva ;  quia  sic  esset  causa 
gratiae  principalis  :  nec  iterum  dispositiva,  quia  dispositio  ad 
gratiam  est  in  eodem  in  quo  est  gratia ;  scilicet  in  anima,  ad 
quam  res  corporalis  non  attingit.  Ergo  sacramentum  nullo 
modo  est  causa  gratiae. 

i.  Praeterea,  si  est  causa  gratiae  ;  aut  per  propriam  virtutem, 
aut  per  aliquam  superadditam.  Non  per  propriam  virtutem; 
quia  sic  quaelibet  aqua  sanctificaret  sicut  aqua  baptismi  :  simi- 
liter  nec  per  aliquam  virtutem  superadditam ;  quia  omne  quod 
recipitur  in  altero,  recipitur  in  eo  per  modum  recipientis  ;  et 
sic,  cum  sacramentum  sit  materiale  elementum,  ut  Hugo  de 
Sancto  Victore  dicit  (lib.  I  de  sacram.,  part.  xix,  cap.  i),  non 
recipiet  nisi  virtutem  materialem,  quae  non  sufficit  ad  produ- 
ctionem  formae  spiritualis.  Ergo  sacramentum  nullo  modo  est 
causa  gratiae. 

5.  Praeterea,  illavirtus  suscepta  in  materiali  elemento,  aut 
erit  corporea,  aut  incorporea.  Si  incorporea,  cum  sit  accidens 
quoddam,  et  subjectum  ejus  sit  corpus,  accidens  erit  dignius 
subjecto,  nam  incorporeum  corpore  nobilius  est ;  si  autem  sit 
virtus  corporea,  et  causat  gratiam,  quae  est  forma  spiritualis  et 
incorporea,  sequitur  quod  effectus  sit  nobilior  causa  :  quod 
iterum  est  impossibile.  Ergo  impossibile  estquod  sacramentum 
gratiam  causet. 

6.  Si  dicaturquod  hujusmodi  virtus  superaddita  nori  est.quid 
completum  in  aliqua  specie,  sed  quoddam  incompletum;  contra, 
incompletum  non  potest  esse  causa  completi.  Gratia  autem 
quoddam  completum  est.  Ergo  hujusmodi  virtus  incompleta 
causa  gratiae  esse  non  potest. 

7.  Praeterea,  perfectum  agens  debet  habere  perfectum 
instrumentum.  Sacramenta  autem  agunt  ut  instrumenta  Dei, 
qui  est  agens  perfectissimum.  Ergo  debent  esse  perfecta,  et 
habere  perfectam  virtutem. 

8.  Praeterea,  secundum  Dionysium,  in  v  cap.  ccel.  Hier., 
lex  Divinitatis  est  per  prima  media,  et  per  media  ultima  addu- 
cere.  Ergo  contra  legemDivinitatis  est  ut  per  ultima  reducantur 
media  vel  prima  in  Deum.  Sed  in  ordine  creaturarum  corporales 

sunt  ultimae,  substantiae  vero  spirituales  sunt  primae.  Ergo  non 
est  conveniens  quod  per  corporalia  elementa  gratia  humanae 
menti  conferatur,  qua  reducitur  in  Deum. 

9.  Praeterea,  Augustinus  in  lib.  LXXXV  Qq.  (quaest.  lxii, 
post.  med.),  distinguit  duplicem  Dei  actionem  :  unam  quam 
operatur  per  subjectam  creaturam;  et  aliam  quam  per  se 
ipsum  immediate  facit;  et  hujusmodi  est  illuminare  animas. 
Sed  gratiam  conferre  animae  est  eam  illuminare.  Ergo  Deus 
non  utitur  sacramento  quasi  instrumento  medio  ad  gratiam 
conferendam. 

10.  Praeterea,  si  aliqua  virtus  elemento  materiali  confertur, 
per  quam  possit  gratiam  causare  ;  aut  illa  virtus  manet  peracto 
sacramento,  autnon.  Simanet  ;tuncinaquabaptismi,  postquam 
verbo  vitae  est  sanctificata,  si  aliquis  baptizatur  post  baptismum 
alterius,  nullis  verbis  prolatis,  erit  baptizatus ;  quod  falsum 
est.  Si  autem  non  manet ;  cum  non  sit  assignare  aliquod 
corruptivum  contrarium,  per  se  ipsam  deficit ;  et  hoc  videtur 
inconveniens  (cum  sit  quoddam  spirituale,  etde  maximis  bonis, 
ex  hoc  quod  est  causa  gratiae),  ut  tam  subito  evanescat. 

11.  Praeterea,  agens  praestantius  est  patiente  :  unde  Augus- 
tinus  probat,  XII  super  Genesim  ad  litteram  (cap.  xvi,  circa 
med.),  quod  corpus  non  imprimit  in  anima  similitudines  quibus 
cognoscit.  Sed  magis  est  remotum  ut  corpus  non  conjunctum 
animae  in  ea  causet  formam  gratiae  supernaturalem,  quam 
quod  corpus  unitum  in  ea  effectum  naturalem  causet.  Ergo 
nullo  modo  videtur  possibile  quod  hujusmodi  corporalia  ele- 
menta,  quae  suntin  sacramentis,  sint  causa  gratiae. 

12.  Praeterea,  efficaciiis  anima  disponit  se  ad  habendam 
gratiam  quam  disponatur  per  sacramenta  :  quia  dispositio  qua 
se  anima  disponit,  ducitad  gratiam  sine  sacramento,  non  autem 
e  converso.  Sed  anima,  quamvis  se  ad  gratiam  disponat,  non 
ostenditur  causa  gratiae.  Ergo,  etsi  sacramenta  aliquo  modo  ad 
gratiam  disponant,  non  sunt  dicenda  causa  gratiae. 

13.  Praeterea,  nullus  artifex  sapiens  utitur  instrumento 
aliquo  nisi  secundum  convenientiam  instrumenti ;  sicut  carpen- 
tarius  non  utitur  malleo  ad  secandum.  Sed  Deus  est  artifex 
sapientissimus  .  Ergo  non  utitur  instrumento  corporali  ad 
effectum  spiritualem,  qui  corporali  naturae  non  competit. 

14.  Praeterea,  medicus  sapiens  fortioribus  morbis  fortiora 
adhibet  remedia.  Sed  morbus  peccati  est  vehementissimus. 
Ergo  ad  ejus  curationem  per  gratiae  collationem  fortiora 
remediaDeus  apponere  debuit,  et  non  corporalia  elementa. 

15.  Praeterea,  recreatio  animae  creationi  debet  respondere 
per  similitudinem.  Sed  Deus  animam  creavit  nulla  creatura 
mediante.  Ergo  similiter  recreare  debet  per  gratiam  non 
mediante  sacramento. 

16.  Praeterea,  habere  auxilia  signum  estimpotentiaeagentis. 

Sed  instrumenta  coadjuvant  ad  efFectum  principalis  agentis. 
Ergo  Deo,  qui  est  potentissimus  agens,  non  competit  ut  per 
sacramenta,  quasi  per  instrumenta,  gratiam  conferat. 

17.  Praeterea,  in  omni  instrumento  requiritur  sua  naturalis 
actio,  quae  aliquid  conferat  ad  effectum  intentum  a  principali 
agente.  Sed  materialis  elementi  naturalis  actio  nihil  facere 
videtur  ad  effectum  gratiae,  quam  Deus  in  anima  efficere 
intendit ;  ablutio  enim  non  magis  de  prope  respicit  animam 
quam  ipsa  aqua  in  baptismo.  Ergo  hujusmodi  sacramenta  non 
operantur  ad  gratiam  per  modum  instrumenti. 

18.  Praeterea,  sacramenta  sine  ministro  non  conferuntur. 
Si  ergo  sacramenta  sunt  aliquo  modo  causa  gratiae ;  et  homo 
erit  aliquo  modo  causa  gratiae;  quod  est  contra  dictum  Au- 
gustini,  qui  dicit  (XV  de  Trinit.,  cap.  xxvi),  quod  ministro 
non  est  collata  potestas  justificandi,  ne  spes  ponatur  in 
homine. 

19.  Prseterea,  in  gratia  datur  Spiritus  sanctus.  Si  ergo 
sacramenta  sunt  causa  gratiae,  erunt  causa  dationis  Spiritus 
sancti ;  quod  est  contra  Augustinum,  qui  dicit,  quod  nulla 
creatura  potest  dare  Spiritum  sanctum.  Ergo  sacramenta 
nullo  modo  sunt  causa  gratise. 

Sed  contra  est  quod  Magister  dicit  in  IV  Sentent.,  dist.  i, 
definiens  sacramentum  novse  legis  sic  :  Sacramentum  est 
invisibilis  gratice  visibilis  forma,  utimaginem  gerat,  etcausa 
existat. 

Praeterea,  Ambrosius  dicit,  quod  gratia  est  fortior  culpa  ; 
et  hoc  patet  ab  Apostolo,  Rom. ,  v.  Sed  culpa  causantur  in  anima 
per  infectionem  corporis.  Ergo  gratia  potest  causari  in  anima 
per  sanctificationem  corporalis  elementi. 

Prseterea,  aut  per  institutionem  sacramentorum  aliquid 
superadditur  naturalibus  elementis,  aut  nihil.  Si  nihil,  tunc  non 
est  aliquid  collatum  mundo  in  institutione  sacramenjtorum ; 
quod  est  inconveniens.  Si  vero  aliquid  additur ;  cum  non  frustra 
addatur,  erit  effectivum  alicujus  quod  prius  efficere  non  poterat. 
Sed  non  nisi  gratiae  ;  cum  ad  hoc  sint  sacramenta  instituta. 
Ergo  sacramenta^sunt  effectiva  gratiae. 

Sed  dicendum,  quod  non  additur  nisi  ordo  quidam  ad 
gratiam.  —  Sed  contra,  ordo,  relatio  quaedam  est.  Relatio 
autem  semper  fundatur  super  aliquid  absolutum,  ratione  cujus 
in  ad  aliquid  est  motus  per  accidens.  Si  ergo  additur  ordo, 
opoi  tet  quod  aliquid  absolutum  addatur. 

Prseterea,  absolutum  non  causatur  a  relativo,  quia  relati- 
vum  habet  esse  debilissimum.  Si  ergo  sacramentis  nihil 
addatur  nisi  relatio  per  institutionem,  non  poterunt  ex  institu- 
tione  sanctificare  ;  quod  est  contra  Hugonem  de  Sancto  Victore 
(lib.  I  de  Sacram.,  part.  ix,  cap.  i). 

Sed  dicendum,  quod  relatio  illa  non  est  causa  sanctifica- 

tionis,  sed  divina  virtus  sacramentis  assistens.  —  Sed  contra, 
aut  assistit  divina  virtus,  quae  est  ipse  Deus,  alio  modo  sacra- 
mentis  post  institutionem  quam  ante,  aat  non.  Si  non  alio 
modo ;  non  habebunt  effectum  post  institutionem  alium  quam 
ante  :  si  vero  alio  modo  ;  cum  Deus  non  dicatur  novo  modo 
esse  in  creatura  nisi  per  hoc  quodnondum  effectum  in  ea  facit, 
oportebit  quod  aliquid  de  novo  sit  superadditum  ipsis  sacra- 
mentis  ;  et  sic  idem  quod  prius. 

Praeterea,  in  quibusdam  sacramentis  requiritur  materia 
sanctificata ;  sicut  in  extrema  unctione  et  in  confirmatione. 
Sed  illa  sanctificatio  non  inutiliter  fit.  Ergo  per  eam  aliqua 
virtus  spiritualis  sacramentis  confertur,  ratione  cujus  esse 
poterunt  gratiae  aliqualiter  causa,  cum  ad  hoc  illa  virtus 
ordinetur. 

Respondeo  dicendum,  quod  sacramenta  novae  legis  esse 
aliqualiter  causam  gratiae  necesse  est  poni.  Propter  hoc  enim 
lex  occidere  dicebatur  et  transgressionem  augere,  quia  cogni- 
tionem  peccati  faciebat,  gratiam  vero  adjutricem  contra 
peccatum  non  conferebat.  Si  ergo  nova  lex  gratiam  non 
conferret,  similiter  occidere  diceretur,  et  transgressionem 
augere ;  cujus  contrarium  apostolica  doctrina  profitetur.  Non 
autem  confert  gratiam  per  solam  instructionem,  quia  lex  vetus 
hoc  habebat,  sed  per  sua  sacramenta  gratiam  aliqualiter 
causando ;  unde  Ecclesia  non  est  contenta  catechismo,  quo 
instruit  accedentem  ;  sed  ei  superacldit  sacramenta  ad  gratiam 
habendam,  quam  quidem  veteris  legis  sacramenta  non  confe- 
rebant,  secl  tantum  significabant.  Signa  vero  ad  instructionem 
pertinent.  Sic  ergo,  quia  vetus  lex  tantum  instruebat,  ejus 
sacramenta  erant  gratiae  solum  signa ;  quia  vero  nova  lex  et 
instruit  et  justificat,  ejus  sacramenta  sunt  gratiae  et  signum  et 
causa.  Quomodo  vero  sunt  causa,  non  eodem  modo  omnes 
tradunt. 

Quidam  enim  dicunt  quod  sunt  causa  gratiae,  non  quia 
aliquid  ad  gratiam  habendam  operentur  per  aliquam  virtutem 
eis  inditam,  sed  quia  in  eorum  susceptione  gratia  datur  a 
Deo,  qui  sacramentis  assistit,  ut  sic  dicatur#causa  gratiae  per 
modum  causae  sine  qua  non  :  et  ponunt  exemplum  de  hoc  quod 
aliquis  deferens  denarium  plumbeum  accipit  centum  libras, 
non  ideo  quia  denarius  plumbeus  sit  causa  faciens  aliquid  ad 
acceptionem  centum  librarum  ;  sed  quia  sic  statutum  est  ab  eo 
qui  potest  dare,  ut  quicumque  defert  talem  denarium  accipiat 
tantam  pecuniam.  Similiter  statutum  est  a  Deo  ut  quicumque 
accipit  sacramentum  non  fictus,  gratiam  accipiat,  non  quidem 
a  sacramentis,  sed  ab  ipso  Deo  ;  et  hoc  idem  dicunt  sensisse 
Magistrum  in  IV  Sent.,  distinct.  i,  cum  dixit,  quod  accipiens 
sacramentum  qucerit  salutem  in  inferioribus  se,  etsi  non  ab 
illis.  Haec  autem  opinio  non  videtur  sufficienter  dignitatem 

sacramentorum  novae  legis  salvare.  Si  enim  recte  consideretur 
exemplum  ab  eis  propositum,  et  alia  similia  ;  non  invenitur 
quod  id  quod  causam  dicunt  sine  qua  non,  se  habeat  ad 
effectum  nisi  sicut  sigmim.  Denarius  enim  plumbeus  non  est 
nisi  signurn  acceptionis  pecuniae,  et  baculus  potestatis,  quae 
confertur  abbati.  Unde,  si  sic  se  habent  sacramenta  novee  legis 
ad  gratiani,  sequitur  quod  sint  solum  signa  gratiae,  et  ita  nihil 
habebunt  prae  sacramentis  veteris  legis ;  nisi  forte  quis  dicat 
quod  sacramenta  novae  legis  sunt  signa  gratiae  simul  cum  eis 
datae,  sacramenta  vero  veteris  legis  gratiae  promissae.  Sed  hoc 
magis  pertinet  ad  conditionem  temporis  quarn  ad  dignitatem 
sacramentorum  :  quia  in  tempore  illo  promittebatur  gratia, 
nunc  autem  est  tempus  plenitudinis  gratiae,  propter  repara- 
tionem  humanae  naturae  jam  factam ;  unde,  secundum  hoc, 
sacramenta  ista  si  tunc  fuissent,  cum  toto  eo  quod  nunc 
habent,  nihil  plus  fecissent  quam  illa,  nec  illa  nunc  minus 
facerent  quam  ista,  nulla  eis  additione  facta. 

Et  ideo  aliter  dicendum,  quod  sacrameiitanovaelegis  aliquid 
ad  gratiam  habendam  operantur.  Sed  ad  aliquem  effectum 
operatur  aliquid  dupliciter.  Uno  modo  sicut  per  se  agens  ;  et 
dicitur  per  se  agere  quod  agit  per  aliquam  formam  sibi  inhae- 
rentem  perniodumnaturae  completae,  sivehabeatillam  formam 
a  se,  sive  ab  alio,  aut  naturaliter,  aut  violenter ;  per  quem 
modum  dicuntur  illuminare  sol  et  luna,  calefacere  ignis  et 
ferrum  ignitum  et  aqua  calefacta.  Alio  modo  aliquid  operatur 
ad  affectum  aliquem  instrumentaliter  ,  quod  quidem  non 
operatur  ad  effectum  per  formam  sibi  inhaerentem,  sed  solum 
inquantum  est  motum  a  per  se  agente.  Haec  enim  est  ratio 
instrumenti,  inquantum  est  instrumentum,  ut  moveat  motum  ; 
unde,  sicut  se  habet  forma  completa  ad  per  se  agentem,  ita  se 
habet  motus  quo  movetur  aprincipahagente,  ad  instrumentum, 
sicut  serra  operatur  ad  scamnum.  Quamvis  enim  serra  habeat 
aliquam  actionem  quae  sibi  competit  secundum  propriam 
formam,  ut  dividere  ;  tamen  aliquem  effectum  habet  qui  sibi 
non  competit  nisi  inquantum  estmota  ab  artifice,  scilicet  facere 
rectam  incisionem,  et  convenientem  formae  artis';  et  sic  instru- 
mentum  habet  duas  operationes ;  unam  quae  competit  ei 
secundum  formam  propriam ;  aliam  quae  competit  ei  secundum 
quod  est  motum  a  per  se  agente,  quae  transcendit  virtutem 
propriae  formae. 

Dicendum  est  ergo,  quod  nec  sacramentum  nec  aliqua 
creatura  potest  gratiam  dare  per  modum  per  se  agentis,  quia 
hoc  solius  virtutis  divinae  est  ut  ex  praecedenti  art.  patet ;  sed 
sacramenta  ad  gratiam  operantur  instrumentaliter  ;  quod  sic 
patet.  Damascenus  in  III  lib.  (cap.  xm,  a  med.)  dicit  quod 
humana  natura  in  Christo  erat  velut  quoddam  organum  Divini- 
tatis  ;  etideo  humana  natura  aliquid  communicabat  in  operatione 

virtutis  divinse,  sicut  quod  Christus  tangendo  leprosum  munda- 
vit ;  sic  enim  ipse  tactus  Christi  causabat  instrumentaliter 
salutem  leprosi.  Sicut  autem  humana  natura  in  Christi  commu- 
nicabat  ad  effectus  divinae  virtutis  instrumentaliter  in  corpora- 
libus  effectibus,  ita  in  spiritualibus ;  unde  sanguis  Christi  pro 
nobis  effusus  habuit  vim  ablutivam  peccatorum  ;  Apocal.,  i,  5  : 
Lavit  nos  apeccatis  nostris  in  sanguine  suo ;  et  Rom.,  m,  24  : 
Justificati  ....  in  sanguine  ipsius  :  et  sic  humanitas  Christi  est 
instrumentalis  causa  justificationis ;  quae  quidem  causa  nobis 
applicatur  spiritualiter  per  fidem,  et  corporaliterper  sacramenta ; 
quia  humanitas  Christi  et  spiritus  et  corpus  est ;  ad  hoc  scilicet 
ut  effectum  sanctificationis,  quse  est  Christi,  in  nobis  perci- 
piamus.  Unde  illud  est  perfectissimum  sacramentum  in  quo 
corpus  Christi  realiter  continetur.  scilicet  Eucharistia,  et  est 
omnium  aliorum  consummativum,  ut  Dionysius  dicit  in  eccl. 
Hierar.,  cap.  m.  Alia  vero  sacramenta  participant  aliquid  de 
virtute  illa  qua  humanitas  Christi  instrumentaliter  ad  justifica- 
tionem  operatur,  ratione  cujus  sanctificatus  baptismo  sanctifi- 
catus  sanguine  Christi  dicitur  ab  Apostolo,  Hebr. ,  x.  Unde  passio 
Christi  in  sacramentis  novae  legis  dicitur  operari ;  et  sic 
sacramenta  novse  legis  sunt  causa  gratiae  quasi  instrumentaliter 
operantia  ad  gratiam. 

Ad  primum  ergo  dicendum,  quod  Bernardus  insufficienter 
rationem  sacramentorum  novse  legis  tangit,  loquendo  de  eis 
secundum  quod  sunt  signa,  et  non  secundum  quod  sunt  causae. 

Ad  segundum  dicendum,  quod  sacramenta  novae  legis 
non  suntcausa  gratiaeprincipalis,  quasi  per  agentia,  sed  causa 
instrumentalis  ;  et  secundum  modum  aliorum  instrumentorum 
habent  duplicem  actionem  :  unam  quse  excedit  formam  pro- 
priam,  sed  est  ex  virtute  formse  principalis  agentis,  scilicet 
Dei ;  quse  est  justificare  ;  et  aliam  quam  exercet  secundum 
formam  propriam,  sicut  abluere  vel  ungere ;  et  hsec  actio 
attingit  corporaliter  ipsum  quidem  hominem  qui  justificatur, 
secundumcorpusperse,  etsecundumanimamperaccidens,  quae 
hujusmodi  corporalem  actionem  sentit  ;  spiritualiter  vero 
attingit  ipsam  animam,  inquantum  ab  ea  percipitur  in  intellectu 
ut  quoddam  signum  spiritualis  mundationis. 

Ad  tertium  dicendum,  quod  quia  ultimus  finis  respondet 
primo  agenti  tamquam  principalis,  ideo  non  principaliter 
agentibus  non  attribuitur  ultimus  finis,  sed  dispositio  ad  finem 
ultimum ;  et  sic  sacramenta  dicuntur  esse  causa  gratise  per 
modum  instrumentorum  disponentium.  #& 

Ad  quartum  dicendum,  quod  sacramenta  non  operantur 
ad  gratiam  per  virtutem  proprise  formae  ;  sic  enim  operarentur 
ut  per  se  agentia  ;  sed  operantur  per  virtutem  principalis 
agentis,  scilicet  Dei,  in  eis  existentem;  quae  quidem  virtus 
non  habet  esse  completum  in  natura,  sed  est  quid  incompletum 

in  ge.iere  entis  ;  quod  patet  ex  ho3  quod  instrumentum  movet 
inquautum  movetur.  Motus  autem  est  actus  imperfectus,  se- 
cundum  Philosophum  (III  Phys.,  text.  xv) ;  unde,  sicut  illa  quae 
movent  inquantum  sunt  jam  quasi  in  termino  motus  assimilata 
agenti,  movent  per  formam  perfectam  ;  ita  illa  quae  movent 
prout  sunt  in  ipso  moveri,  movent  per  virtutem  incompletam ; 
et  hujusmodi  virtus  est  in  aere  ad  movendum  visum  secundum 
quod  immutatur  a  colore  parietis  ut  in  fieri,  non  ut  in  facto 
esse  ;  unde  species  coloris  est  in  aere  per  modum  intentionis, 
et  non  per  modum  entis  completi,  sicut  est  in  pariete.  Et 
similiter  sacramenta  operantur  ad  gratiam  prout  sunt  quasi 
mota  a  Deo  ad  hunc  effectum  ;  qui  quidem  motus  attenditur 
secundum  institutionem,  sanctificationem,  et  applicationem  ad 
eum  qui  accedit  ad  sacramenta ;  unde  habent  virtutem  non 
per  modum  entis  completi,  sed  quasi  incomplete ;  et  sic  non 
est  inconveniens  quod  virtus  spiritualis  sit  in  re  materiali,  sicut 
species  colorum  sunt  spiritualiter  in  aere. 

Ad  quintum  dicendum,  quod  virtus  illa  neque  potest  dici 
corporea  neque  incorporea,  proprieloquendo ;  corporeum  enim 
et  incorporeum  sunt  differentiae  entis  completi ;  sed  proprie 
dicitur  virtus  ad  incorporeum,  sicut  motus  magis  dicitur  ad  ens 
quam  ens  :  objectio  autem  procedit  ac  si  ista  virtus  esset 
quaedam  forrna  completa. 

Ad  sextum  dicendum,  quod  incompletum  non  potest  esse 
causa  completi  sicut  per  se  agens  ;  potest  tamen  incompletum 
ordinari  aliqualiter  ad  completum  per  modum  causae  instru- 
montalis  ;  sicut  dicimus  motum  instrumenti  esse  causam  formae 
inducUe  a  principali  agente. 

Ad  septimum  dicendum,  quod  de  perfectione  instrumenti 
non  est  quod  agat  per  virtutem  completam,  sed  quod  agat  in 
quantum  movetur,  et  ita  per  virtutem  incompletam  ;  unde  non 
sequitur  sacramenta  esse  imperfecta  instrumenta,  quamvis 
virtus  eorum  non  sit  ens  completum. 

Ad  ogtavum  dicendum,  quod  instrumentum  comparatur  ad 
actionem  magis  ut  quo  agitur,  quam  ut  quod  agit ;  principalis 
enim  agentis  est  ut  agat  instrumento  ;  et  sic,  quamvis  ultima 
non  reducant  media  vel  suprema  in  Deum,  possunt  tamen 
ultima  se  habere  ut  quibus  fiat  reductio  superiorum  et  me- 
diorum  in  Deum  :  unde  Dionysius  dicit  (cap  n  coelest.  Hierar.), 
quod  naturale  est  nobis  ut  per  sensibilia  in  Deum  manuducamur ; 
et  hanc  etiam  causam  assignat  necessitatis  visibilium  sacra- 
mentorum,  in  i  cap.  coelest.  Hierar. 

Ad  xoxrMdicendum,  quod  illuminare  animam  Deo  competit 
nulla  creatura  mediante  quae  ad  illuminationem  animae  agat 
sicut  principale  et  per  se  agens ;  potest  tamen  esse  aliquod 
medium  agens  instrumentaliter  et  dispositive. 

Ad  declmum  dicendum,  quod  quaedam  sacramenta  sunt  in 

quibus  requiritur  materia  sanctificata,  sicutin  extrema  unctione 
et  confirmatione ;  quaedam  vero  sunt  in  quibus  non  requiritur 
ex  necessitate  sacramenti.  In  omnibus  igitur  verum  est  quod 
virtus  sacramenti  non  consistit  in  materia  tantum,  sed  in 
materia  et  forma  simul,  quse  duo  sunt  unum  sacramentum  : 
unde,  quantumcumque  app.licetur  materia  sacramenti  ad  ho- 
minem,  sine  debita  forma  verborum  et  aliis  quae  ad  hoc  requi- 
runtur,  non  sequitur  sacramenti  effectus.  Sed  in  sacramentis 
quae  indigent  materia  sanctificata,  manet  virtus  sacramenti 
in  materia  post  usum  sacramenti  partialiter,  sed  non  complete. 
In  sacramentis  vero  quee  non  indigent  materia  sanctificata, 
nihil  remanet  post  sacramenti  usum  ;  unde  aqua  in  qua  cele- 
bratus  est  baptismus,  nihil  plus  habet  quam  alia  aqua,  nisi 
forte  propter  permixtionem  chrismatis,  quod  tamen  non  est 
de  necessitate  sacramenti.  Nec  est  inconveniens  ut  virtus  illa 
cesset,  quia  virtus  illa  se  habet  ut  in  fieri  existens  et  moveri, 
ut  dictum  est;  et  hujusmodi  cessat  cessante  motione  moventis  ; 
statim  enim  quando  movens  cessat  movere,  et  mobile  cessat 
moveri. 

Ad  undecimum  dicendum,  quod  quamvis  corporiselementum 
sit  ignobilius  anima,  et  propter  hoc  non  possit  aliquid  efficere 
in  anima  virtute  propriae  naturae  ;  potest  tamen  aliquid  efficere 
in  anima  prout  est  instrumentum  agens  in  virtute  divina. 

Ad  duodecimum  dicendum,  quod  ariima  agit  disponendo 
ad  gratiam  virtute  naturae  propriae,  sacramentum  autem 
virtute  divina  ut  ejus  instrumentum ;  et  ideo  non  est  simile. 

Ad  decimumtertium  dicendum,  quod  sacramentum  se- 
cundum  propriam  formam  significat  vel  natum  est  significare 
effectum  illum  ad  quem  divinitus  ordinatur;  et  secundum  hoc 
est  conveniens  instrumentum,  quia  sacramenta  significando 
causant. 

Ad  decimumquartum  dicendum,  quod  sacramenta  novse 
legis  non  sunt  infirma  remedia,  sed  valida,  inquantum  eis 
Christi  passio  operatur.  Sacramenta  vero  veteris  legis,  quae 
passionem  Ghristi  praecesserunt,  dicuntur  infirma,  ut  patet 
Galat.,  iv,  9  :  Conversi  estls  ad  inftrmaet  egenaelementa. 

Ad  decimumquintum  dicendum,  quod  creatio  nihil  prsesup- 
ponit  circa  quod  posset  fieri  instrumentalis  agentis  actio  ; 
recreatio  vero  praesupponit ;  et  ideo  non  est  simile. 

Ad  decimumsextum  dicenclum,  quod  Deus  non  utitur 
instrumentis  vel  causis  mediis  in  sua  actione  propter  sui  indi- 
gentiam,  sed  propter  effectuum  convenientiam.  Conveniens 
enim  est  ut  nobis  divina  remedia  exhibeantur  secundum 
modum  nostrum,  idest  per  sensibilia,  ut  Dionysius  dicit,  n  cap. 
coelest.  Hierar. 

Ad  decimumseptimum  dicendum,  quod  actio  naturalis  ma- 
terialis  instrumenti  adjuvat  ad  effectum  sacramenti,  inquantum 

per  eam  sacramentum  suscipienti  applicatur,  et  inquantum 
sacramenti  significatio  per  actionem  praedictam  completur, 
sicut  significatio  baptismi  per  ablutionein. 

Ad  decimumoctayum  dicenduni,  quod  aliqua  sacramenta 
suntin  quibus  non  requiritur  determinatus  minister,  sicut  patet 
in  baptismo  ;  et  in  talibus  virtus  sacramenti  nullo  modo  con- 
sistit  in  ministro.  Quaedam  vero  sacramenta  sunt  in  quibus 
requiritur  minister  determinatus  ;  et  horum  virtus  partiaiiter 
consistit  in  ministro,  sicut  in  materia  et  in  forma.  Nec  tamen 
justiricare  dicitur  minister  nisipermodumministerii,  inquantum 
operatur  ad  justificationem  conferendo  sacramentum. 

Ad  decimumnonum  dicendum,  quod  Spiritus  sanctus  non 
datur  nisi  ab  eo  qui  causat  gratiam  sicut  principale  agens,  quod 
solius  Dei  est ;  et  ideo  solus  Deus  Spiritum  sanctum  dat. 

ARTICULUS  V.  —  Utrum  in  uno  homine  sit  iina  tautum  gratia 
gratum  faciens.  —  (I— II,  qusest.  m.  art.  2,  ad  4.) 

Quinto  quaeritur,  utrum  in  uno  homine  sit  una  tantum 
gratia  gratum  faciens  ;  et  videtur  quod  non.  Nihil  enim  contra 
se  ipsum  dividitur  per  operantem  et  cooperantem.  Ergo  cliversae 
sunt  gratiae,  operans  scilicet  et  cooperans ;  et  sic  in  uno  ho- 
mine  est  non  una  tantum  gratia  gratum  faciens. 

2.  Sed  dicendum,  quod  est  una  gratia  secundum  habitum 
operans  ;  sed  divisio  sumitur  secundum  diversos  actus.  —  Sed 
eontra,  habitus  distinguitur  per  actus.  Si  igitur  actus  sunt 
diversi.  utriusque  gratiae  non  poterit  esse  habitus  unus. 

3.  Praeterea,  nullus  habet  necesse  petere  id  quod  jam 
habet.  Sed  habens  gratiam  praevenientem  necesse  habet 
petere  subsequentem,  secundum  Augustinum.  Ergo  non  est 
una  gratia  praeveniens  et  subsequens. 

4.  Sed  dicebatur,  quod  habens  gratiam  prsevenientem  non 
petit  gratiam  subsequentem  quasi  aliam  gratiam,  sed  quasi 
ejusdem  gratiae  conservationem.  —  Sed  contra,  gratia  est 
potentior  quam  natura.  Sed  homo  in  statu  naturae  integrae 
potuit  stare  per  se  in  eo  quod  acceperat,  ut  dicitur  xxiv 
dist.  II  lib.  Sentent.  Ergoille  qui  accepit  gratiampraevenientem, 
potest  in  ea  stare  ;  et  sic  non  habet  necesse  hoc  petere. 

5.  Prseterea,  forma  diversificatur  secundum  diversitatem 
perfectibilium.  Sed  gratia  est  forma  virtutum.  Gum  ergo 
virtutes  sint  mulUe,  gratia  non  poterit  esse  una. 

6.  Praeterea,  gratia  praeveniens  pertinet  ad  viam ;  s  id 
gratia  ^ubsequens  pertinet  ad  gloriam;  unde  Augustinus  dicit 
(lib  de  Natura  et  Gratia,  cap.  xxxn,  parumaprinc.)  :Prcevenit, 
utpie  vivamus;  mbsequitur,  ut  cum  illo  vivamus;  prcerenit, 
/'(  oocemn.r ;  subsequitur,  ut  glorificemur.  Alia  autem  est 
gratia  viae,  et  gratia  patriaj;  cum  non   sit  eadem  perfectio 

naturae  conditae  etnaturae  glorificatae,  ut  Magister  dicitin  iii  dist. 
II  lib.  Ergo  gratia  praeveniens  et  subsequens  non  sunt  idem. 

7.  Praeterea,  gratia  operans  pertinet  ad  actum  interiorem, 
gratia  vero  cooperans  ad  actuui  exteriorem  :  unde  Augustinus 
dicit  (Enchirid.,  cap.  xxm,  circafin.),  quodprcevenit  utvelimus, 
et  siibsequitur  ne  frustra  velimus.  Sed  non  est  idem  quod  est 
principium  actus  interioris  et  exterioris  ;  sicut  patet  in  vir- 
tutibus ;  quod  caritas  datur  ad  actum  interiorem,  fortitudo 
vero  et  justitia  et  alia  hujusmodi,  ad  actus  exteriores.  Ergo 
non  est  eadem  gratia  operans  et  cooperans,  sive  praeveniens 
et  subsequens. 

8.  Praeterea,  sicut  culpa  est  defectus  in  anima  ex  parte 
affectus,  ita  ignorantia  ex  parte  intellectus.  Sed  nullus  habitus 
unus  expellit  omnem  ignorantiam  ab  intellectu.  Ergo  nec 
potest  esse  unus  habitus  qui  expellat  omnem  culpam  ab 
effectu.  Sed  gratia  expellit  omnem  culpam.  Ergo  gratia  non 
est  unus  habitus. 

9.  Praeterea,  gratia  et  culpa  sunt  contraria.  Sed  una  culpa 
non  inficit  omnes  potentias  animae.  Ergo  nec  una  gratia  potest 
omnes  perficere. 

10.  Praeterea,  Exod.,  xxxm,  super  illud,  Si  inveni  gratiam, 
dicit  Glossa  (ordin.)  :  Sanctis  non  sufficit  una  gratia.  TJna 
est  quce  prcecedit,  ut  Deum  cognoscant  et  diligant ;  alia  est 
quce  sequitur,  ut  se  mundos  et  inviolatos  custodiant,  et  pro- 
ficiant ;  et  sic  in  uno  homine  non  est  tantum  una  gratia. 

11.  Praeterea,  diversus  modus  habens  specialem  difficul- 
tatem,  requirit  diversum  habitum  ;  sicut  circa  collationem 
magnorum  donorum,  quse  sua  magnitudine  difficultatem 
faciunt ,  requiritur  specialis  virtus ,  scilicet  magnificentia, 
prseter  liberalitatem,  quae  consistit  circa  communia  dona.  Sed 
perseveranterbenevelle  habetspecialem  difficultatemsuperhoc 
quod  est  bene  velle  simpliciter  :  velle  autem  bene  simpliciter, 
est  gratiae  prsevenientis  ;  velle  autem  bene  perseveranter  est 
gratiae  subsequentis  ;  unde  Augustinus  dicit  (lib.  de  Natura  et 
Gratia,  cap.  xxxn),  quod  gratia  praevenit,  ut  homo  velit ; 
sequitur,  ut  impleat  atque  persistat.  Ergo  gratia  subsequens 
est  alius  habitus  a  gratia  prseveniente. 

12.  Prseterea,  sacramenta  novae  legis  sunt  causa  gratise,  ut 
dictum  est,  art.  4  hujus  qusest.  Sed  ad  eumdem  effectum 
diversa  sacramenta  non  ordinantur.  Ergo  sunt  diversse  gratiae 
in  homine,  quae  per  diversa  sacramenta  conferuntur. 

13.  Sed  dicendum,  quocl  posteriora  sacramenta  non  confe- 
runtur  ad  aliam  gratiam  inducendam,  sed  ad  habitam  augmen- 
tandam.  —  Sed  contra,  augmentum  gratiae  speciem  gratiae 
non  variat.  Si  ergo  proportio  causarum  est  secundum  propor- 
tionem  effectuum,  sequeretur  ^ex  responsione  praedicta  quod 
sacramenta  secundum  speciem  non  differant. 

14.  Sed  dicendum,  quod  sacramenta  differunt  specie  penes 
diversas  gratias  gratis  datas  quae  in  diversis  sacramentis 
conferuntur,  et  sunt  proprii  sacramentorum  effectus.  —  Sed 
contra,  gratia  gratis  data  non  opponitur  culpaa.  Cum  ergo 
sacramenta  pracipue  ordinentur  contra  culpam  ;  videtur  quod 
proprii  effectus  sacramentorum  ,  penes  quos  sacramenta 
distinguuntur,  non  sunt  gratiae  gratis  datae. 

15.  Pra3terea,  ex  diversis  peccatis  diversa  vulnera  animae 
infliguntur,  quae  quidem  omnia  per  gratiam  sanantur.  Cum 
igitur  diversis  vulneribus  diversae  respondeant  medicinae,  quia, 
secundum  verbum  Hieronymi  (Marci,  iv,  super  illud  :  Hoc 
gemis  da?moniorum  non  ejicitur).  Non  sanat  oculiim  quod 
sanat  calcaneum ;  videtur  quod  sint  diversae  gratiae. 

16.  Praeterea,  idem  ab  eodem  non  potest  simul  haberi  et 
non  haberi.  Sed  aliqui  habent  gratiam  operantem  qui  non 
habent  gratiam  cooperantem,  sicut  parvuli  baptizati.  Ergo  non 
est  eadem  gratia  operans  et  cooperans. 

17.  Praeterea,  gratia  proportionatur  naturae  sicut  perfectio 
perfectibili.  Sed  in  natura  humana  sic  est  quod  non  ab  eodem 
principio  immediate  est  esse  etoperatio  ;  nam  anima  secundum 
suam  essentiam  est  principium  essendi,  sed  secundum  poten- 
tiam  est  principium  operationis.  Ergo,  cum  in  gratuitis  gratia 
operans  vel  praeveniens  sitprincipiuma  quo  est  esse  spirituale, 
gratia  vero  cooperans  sit  spiritualis  operationis  principium, 
videtur  quod  non  sit  eadem  gratia  operans  et  cooperans. 

18.  Praeterea,  unus  habitus  non  potest  simul  et  semel  duos 
actus  producere.  Sed  actus  gratiae  operantis,  qui  est  justificare 
vel  sanare  animam ,  et  actus  gratiae  cooperantis  vel  subse- 
quentis,  qui  est  juste  operari,  sunt  simul  in  anima.  Ergo  gratia 
operans  et  cooperans  non  sunt  eadem ;  et  sic  in  homine  non 
est  una  tantum  gratia. 

Sed  contra,  ubi  sufficit  unum,  superfluum  est  ponere  plura. 
Sed  una  gratia  homini  sufficit  ad  salutem  :  dicitur  enim  II  Cor., 
xii,  9  :  Sufficit  tibi  gratia  mea.  Ergo  in  homine  est  una 
tantum  gratia. 

Praeterea,  relatio  non  multiplicat  essentiam  rei.  Sed  gratia 
cooperans  supra  operantem  nonnisi  relationem  addit.  Ergo 
eadem  est  gratia  per  essentiam  operans  et  cooperans. 

Respondeo  dicendum,  quod  sicut  ex  dictis,  art.  1  hujus 
qiuest.,  patet,  gratia  dicitur  vel  quod  est  gratis  data,  vel  quod 
est  gratum  faciens.  Gratias  autem  gratis  datas  diversas  esse, 
manifestum  est.  Sunt  enim  diversa  quae  homini  divinitus 
conferuntur  et  gratis  supra  meritum  et  facultatem  humanae 
natura?,  ut  prophetia,  operatio  miraculorum,  etalia  hujusmodi, 
de  quibus  Apostolus  dicit,  ICor.,  xn,  4  :  Divisiones  gratiarum 
sunt.  Sed  de  his  ad  praesens  non  quaeritur.  Gratia  vero  gratum 
faciens,  utexdictis,  art.  1  hujus  quaest.,  paterepotest,  dupliciter 

accipitur  :  uno  modo  pro  ipsa  divina  acceptatione,  quae  est 
gratuita  Dei  voluntas  ;  alio  modo  pro  dono  quodam  creato, 
quod  formaliter  perficit  hominem,  et  facit  eum  dignum  vita 
aeterna. 

Accipiendo  igitur  gratiam  boc  secundo  modo,  impossibile 
est  esse  in  homine  uno  nisi  unam  gratiam.  Cujus  ratio  est,  quia 
gratia  clicitur  secundum  quod  per  eam  homo  ordinatur  in 
vitam  aeternam  sufficienter  :  dicitur  enim  gratus  quasi  accepta- 
tus  a  Deo  ut  habeat  vitarn  aeternam.  Illud  autem  quod  ponitur 
sufficienter  ordinare  ad  aliquid  unum,  oportet  esse  unum 
tantiim ;  quia  si  multa  essent,  neutrum  eorum  sufficeret,  vel 
alterum  superflueret.  Sed  ex  hoc  necesse  est  gratiam  etiam 
aliquid  unum  esse  simplex  :  possibile  enim  esset  quod  nihil 
unum  sufficienter  dignum  redderet  vita  aeterna  ;  sed  ad  hoc 
homo  redderetur  dignus  ex  multis,  utpote  ex  multis  virtutibus : 
quod  si  esset,  nihil  illorum  multorum  posset  dici  gratia ;  sed 
omnia  simul  una  gratia  dicerentur  :  quia  ex  omnibus  illis  non 
fieret  in  homine  nisi  una  dignitas  respectu  vitae  aeternae.  Sic 
autem  gratia  non  est  una,  sed  sicut  unus  simplex  habitus ;  et 
hoc  ideo  quia  habitus  in  anima  diversificatur  in  ordine  ad 
diversos  actus ;  ipsi  autem  actus  non  sunt  ratio  acceptationis 
divinae  ;  sed  prius  homo  acceptatur  a  Deo,  deinde  actus  ejus, 
ut  habetur  Genes.,  iv,  4  :  Respexit  Deus  adAbel  etadmunera 
ejus.  Unde  illud  donum  quod  Deus  tribuit  his  quos  acceptat  in 
suum  regnum  et  gloriam,  praesupponitur  ad  perfectiones  vel 
habitus,  quibus  humani  actus  perficiuntur,  ut  sint  digni  acce- 
ptari  a  Deo  ;  et  sic  oportet  habitum  gratiae  indivisum  manere, 
utpote  praecedentem  ea  quibus  fit  distinctio  habituum  in  anirna. 

Si  autem  accipiatur  gratia  gratum  faciens  primo  modo, 
scilicet  pro  gratuita  Dei  voluntate  ;  sic  constat  quod  ex  parte 
ipsius  Dei  acceptantis  est  una  tantum  Dei  gratia,  non  solum 
respectu  unius,  sed  respectu  omnium  ;  quia  quidquid  est  in  eo, 
non  potest  esse  diversum  :  ex  parte  autem  eflectuum  divinorum 
potest  esse  multiplex;  ut  dicamus  omnem  effectum  quern  Deus 
facit  in  nobis  ex  gratuita  sua  voluntate,  qua  nos  in  suum 
regnum  acceptat,  pertinere  ad  gratiam  gratum  facientem ; 
sicut  quod  immittat  nobis  bonas  cogitationes,  et  sanctas 
affectiones. 

Sic  igitur  gratia,  secundum  quod  est  quoddam  donum 
habituale  in  nobis,  est  una  tantum  :  secundum  autem  quod 
dicit  effectum  aliquem  Dei  in  nobis  ordinatum  ad  nostram 
salutem,  possunt  dici  multae  gratiae  in  nobis. 

Ad  pbjmubi  ergo  dicendum.  quod  gratia  operans  et  coope- 
rans  potest  distingui  et  ex  parte  ipsius  gratuitae  Dei  voluntatis, 
et  ex  parte  doni  nobis  collati.  Operans  enim  dicitur  gratia 
respectu  illius  effectus  quem  sola  non  efficit,  sed  cum  libero 
arbitrio  cooperante  ;   ex  parte   vero  gratuitae  Dei  voluntatis 

gratia  operans  dicetur  ipsa  justificatio  impii,  quae  fit  ipsius 
doni  gratuiti  inlusione.  Hoc  enim  donum  sola  gratuita  divina 
voluntas  causat  in  nobis,  nec  aliquo  modo  ejus  causa  est 
liberum  arbitriuin,  nisi  per  modum  clispositionis  sufficientis.Ex 
parte  vero  ejusdem  gratia  cooperans  dicetur  secundum  quod 
in  libero  arbitrio  operatur,  motum  ejus  causando,  et  exterioris 
actus  executionem  expediendo,  et  perseverantiam  praebendo, 
in  quibus  omnibus  aliquid  agit  liberum  arbitrium.  Et  sic  constat 
quod  aliucl  est  gratia  operans  et  cooperans.  Ex  parte  vero 
doni  gratuiti  eadem  gratia  per  essentiam  dicetur  operans  et 
cooperans  :  operans  quidem,  secundum  quod  informat  animam ; 
ut  operans  formaliter  intelligatur  per  modum  loquendi  quo 
dicimus  quod  albedo  facit  album  parietem  ;  hoc  enim  nullo 
modo  est  actus  lil>eri  arbitrii ;  cooperans  vero  dicetur  secundum 
quod  incliuat  ad  actum  intrinsecum  et  extrinsecum,  et  secundum 
quod  praestat  facultatem  perseverandi  usque  in  finem. 

Ad  sbcundum  dicendum,  quod  diversi  effectus  qui  attri- 
buuntur  gratiae  operanti  et  cooperanti,  non  possunt  habitum 
diversificare  :  effectus  enim  qui  attribuuntur  gratiae  operanti, 
sunt  causae  effectuum  qui  attribuuntur  gratiae  cooperanti  :  ex 
hoc  eniin  quod  voluntas  est  informata  aliquo  habitu,  scquitur 
quod  in  actuni  volendi  exeat ;  et  ex  ipso  actu  volendi  causatur 
exterior  actus  :  ab  ipsa  etiam  firmitatc  habitus  causatur  resis- 
tentia  qua  resistimus  peccato.  Et  sic  unus  et  idem  habitus 
gratiae  est  qui  informat  animam,  et  elicit  actum  interiorem  et 
exteriorem,  et  quodammodo  perseverantiam  facit,  inquantum 
tentationibus  resistit. 

Ad  tertium  dicendum,  quod  quantumcumque  homo  habeat 
habituiu  gratiae,  semper  tamen  indiget  divina  operatione,  qua 
in  nobis  operatur  modis  praedictis  ;  et  hoc  propter  infirmitatem 
nostrae  naturae,  et  multitudinem  impedimentorum,  quae  quiclem 
non  erant  in  statu  naturae  conditse  ;  unde  magis  tunc  poterat 
homo  stare  per  se  ipsum  quam  nunc  possit  habens  gratiam ; 
non  quidem  propter  defectum  gratiae,  secl  propter  infirmitatem 
naturae  ;  quamvis  eiiam  tunc  indigerent  divina  providentia  eos 
dirigente  et  adjuvante.  Et  ideo  habens  gratiam  necesse  habet 
petere  divinum  auxilium ,  quod  ad  gratiam  cooperantem 
pertinet. 

Et  per  hoc  patet  solutio  ad  quabtum. 

Ai>  qulntum  dicendum,  quod  gratia  non  dicitur  forma 
virtutum  quasi  pars  essentialis  virtutuin;  sic  enim  oporteret 
quod  multiplicatis  virtutibus  multiplicaretur  gratia  ;  sed  dicitur 
forma  virtutis,  inquantum  formaiiter  actum  virtutis  complet. 
Informatur  autem  actus  virtutis  tripliciter.  Uno  modo  inquan- 
tum  circa  substantiam  actus  apponuntur  debitae  conditiones, 
per  quarum  limitationem  in  medio  virtutis  constituitur  :  et  hoc 
habet  actus  virtutis  a  prudentia  ;  nam  medium  virtutis  accipitur 

secundum  rationem  rectam,  ut  dicitur  in  II  Ethic.-  (cap.  vi)  :  et 
sic  prudentia  dicitur  forma  omnium  virtutummoralium.  Actus 
autem  virtutis  sic  constitutus  in  medio,  est  quasi  materialis 
respectu  ordinis  in  finem  ultimum,  qui  quidem  ordo  apponitur 
actui  virtutis  ex  imperio  caritatis  ;  et  sic  caritas  dicitur  esse 
forma  omnium  aliarum  virtutum.  Ulterius  vero  efficaciam 
merendi  adhibet  gratia  :  nullus  enim  operum  nostrorum  valor 
reputatur  dignus  aeternae  glorise,  nisi  prsesupposita  accepta- 
tione  divina ;  et  sic  gratia  dicitur  esse  forma  et  caritatis  et 
aliarum  virtutum. 

Ad  sextum  dicendum,  quod  gratia  praeveniens  et  subsequens 
dicitur  secundum  ordinem  eorum  quae  in  esse  gratuito  inve- 
niuntur  :  quorum  quidem  prirnum  est  subjecti  informatio,  sive 
impii  justiflcatio,  quod  idem  est ;  secundum  vero  est  actus 
voluntatis  ;  tertium  vero  est  actus  exterior ;  quartum  vero  est 
spiritualis  profectus  et  perseverantia  in  bono  ;  quintum  vero 
est  praemii  consecutio.  Distinguitur  igitur  uno  modo  gratia  prse- 
veniens  et  subsequens,  ut  gratia  praeveniens  dicatur  qua 
justificatur  impius,  subsequens  vero  secundum  quam  justificatus 
operatur.  Secundo,  ut  praeveniens  dicatur  secundum  quam 
aliquis  recte  vult,  subsequens  vero  secundum  quod  rectam 
voluntatem  in  exteriori  opere  consequitur.  Tertio,  ut  gratia 
praeveniens  ad  omnia  hsec  referatur,  subsequens  vero  ad  per- 
severantiam  in  praedictis.  Quarto,  ut  gratia  prseveniens  ad 
totum  statum  meriti  referatur,  gratia  vero  subsequens  ad 
praemium.  In  tribus  autem  primis  distinctionibus  patet  qualiter 
gratia  prseveniens  et  subsequens  est  eadem  vel  diversa,  ex 
his  quae  de  operante  et  cooperante  sunt  dicta  :  quia  secundum 
hos  modos  idem  videtur  esse  gratia  prseveniens  et  subsequens 
quod  operans  et  cooperans.  Secundum  quartam  vero  distin- 
ctionem,  si  ipsum  donum  gratuitum  in  se  accipiatur,  quod 
gratia  dicitur,  idem  invenitur  esse  gratia  praeveniens  et 
subsequens.  Sicut  enim  caritas  vise  non  tollitur,  sed  in  patria 
remanet  augmentata,  propter  hoc  quod  in  sua  ratione  nullum 
defectum  importat  :  ita  gratia,  cum  nullum  in  sui  ratione 
importet  defectum,  per  sui  augmentum  fit  gloria  :  nec  dicitur 
esse  diversa  perfectio  naturae  in  statu  viae  et  patriae  quantum 
ad  gratiam  propter  diversam  formam  perficientem,  sed  propter 
diversam  perfectionis  mensuram.  Si  autem  gratiam  accipiamus 
cum  omnibus  virtutibus  quas  informat,  sic  gratia  et  gloria  non 
sunt  idem ;  quia  aliquae  virtutes  in  patria  evacuantur,  ut  ndes 
et  spes. 

Ad  septimum  dicendum,  quod  actus  exterior  et  interior, 
quamvis  sint  diversa  perfectibilia,  sunt  tamen  ordinata ;  quia 
unum  est  causa  alterius,  ut  dictum  est. 

Ad  ogtavum  dicendum,  quod  in  peccato  est  duo  considerare ; 
scilicet  conversionem  et  aversionem.  Secundum  conversionem 

quidem,  peccata  ab  invicem  distinguuntur  :  sed  in  aversione 
sunt  connexa,  inquantum  homo  per  quodlibet  peccatum  mortale 
a  bono  incommutabili  avertitur.  Peccatis  igitur  ex  parte  con- 
versionis  virtutes  opponuntur,  et  sic  diversa  peccata  diversis 
virtutibus  expelluntur ,  sicut  diversse  ignorantiae  diversis 
scientiis.  Ex  parte  vero  aversionis  omnia  remittuntur  per 
unum,  quod  est  gratia.  Ignorantiae  autem  non  convertuntur  in 
aliquo  uno  ;  et  ideo  non  est  simile. 

Ad  nonum  dicendum,  quod  una  culpa  formaliter  non  inve- 
nitur  perficere  omnes  culpas,  sicut  unus  habitus  virtutis  vel 
gratiae  perficit  omnes  virtutes  ;  et  hac  ratione  una  culpa  non 
inficit  omnes  potentias,  sicut  una  gratia  perficit  :  non  quidem 
ita  quod  sit  in  omnibus  sicut  in  subjecto  ;  sed  inquantum 
informat  omnium  potentiarum  actus. 

Ad  declmum  dicendum,  quod  illa  gratia  quae  sequitur ;  vel 
intelligitur  alius  effectus  divinae  voluntatis  gratuitae,  vel 
intelligitur  iclem  habitus  gratise  ad  alium  effectum  relatus,  ut 
ex  prsedictis,  in  solut.  ad  6  arg.,  patet. 

Ad  undegimum  dicendum,  quod  firme  et  immutabiliter 
habere  habitum  et  operari,  est  conditio  quae  requiritur  ad 
omnem  virtutem ;  sicut  patet  ex  Philosopho  in  II  Ethic. 
(cap.  iv)  :  et  ideo  iste  modus  non  requirit  specialem  habitum. 

Ad  duodegimum  dicendum,  quod  sicut  diversae  virtutes  et 
diversa  dona  Spiritus  sancti  acl  diversos  actus  ordinantur,  ita 
diversi  sacramentorum  effectus  sunt  ut  diversae  medicinae 
peccati,  et  participationes  virtutis  dominicae  passionis,  quae  a 
gratia  gratum  faciente  dependent,  sicut  virtutes  et  dona.  Sed 
virtutes  et  dona  nomen  speciale  habent,  propter  hoc  quod 
actus  ad  quos  ordinantur  sunt  manifesti  :  unde  secundum 
nomen  a  gratia  distinguuntur.  Defectus  autem  peccati,  contra 
quos  sacramenta  instituuntur,  latentes  sunt :  unde  sacramen- 
torum  effectus  nomen  proprium  non  habent ;  sed  nomine 
gratiae  nominantur ;  dicuntur  enim  gratise  sacramentales  ;  et 
penes  has  sacramenta  distinguuntur  sicut  penes  proprios 
effectus.  Pertinent  autem  isti  effectus  ad  gratiam  gratum 
facientem,  quae  istis  effectibus  conjungitur ;  et  sic  cum  propriis 
effectibus  habent  effectum  communem,  qui  est  gratia  gratum 
faciens,  quae  etiam  per  sacramentum  et  non  habenti  datur,  et 
habenti  augetur. 

Et  per  hoc  patet  solutio  ad  decimumtertium  et  decimum- 

QUARTUM. 

Ad  dbcimumquintum  dicendum,  quod  omnia  peccata  ex 
parte  aversionis  inferunt  unum  vulnus,  ut  dictum  est,  in  sol. 
ad  8  argum.,  et  sic  per  unum  donum  gratiae  sanantur  :  sed 
ex  parte  conversionis  inferunt  diversa  vulnera,  qua^  sanantur 
per  diversas  virtutes,  et  per  diversos  sacramentorum  effectus. 

Ad  decimumsextum  dicendum,  quod  in  parvulis  etsi  non  sit 

QL\<EST.  DISP.  —  T.   IV.  1Q 

gratia  cooperans  in  actu,  est  tamen  cooperans  in  virtute  :  ilia 
enim  gratia  operans  quam  acceperunt,  sufficiens  erit  cooperari 
libero  arbitrio  quando  ipsius  usum  habere  poterunt. 

Ad  degimumseptimum  dicendum,  quocl  sicut  essentia  animae 
immediate  est  essendi  principium,  operationis  vero  principium 
est  mediantibus  potentiis,  ita  immediatus  effectus  gratiae  est 
conferre  esse  spirituale,  quod  pertinet  ad  informationem 
subjecti,  sive  ad  justificationem  impii,  quee  est  effectus  gratiae 
operantis.  Sed  effectus  gratise  mediantibus  virtutibus  et  donis 
est  elicere  actus  meritorios,  quod  pertinet  ad  gratiam  coope- 
rantem. 

Ad  decimumoctavum  dicendum,  quod  duos  actus  qui  sunt 
operationes  distinctse  et  ad  invicem  non  ordinatae,  non  potest 
unus  habitus  causare  simul  et  semel ;  sed  duos  actus  quorum 
unus  est  operatio,  et  alius  subjecti  informatio,  vel  duas  opera- 
tiones,  quarum  una  sit  causa  alterius,  sicut  actus  interior  est 
causaexterioris,  unus  habitus  causare  potest :  et  sic  se  habent 
actus  gratiae  operantis  et  cooperantis,  ut  ex  dictis,  in  solut.  ad 
6  et  7  argum.,  patet. 

ARTICULUS  VI.  —  Utrum  gratia  sit  in  ipsa  animse  essentia. 
(I-II,  qmest.  cx,  art.  4.) 

Sexto  quaeritur,  utrum  gratia  sit  in  essentia  animas ;  et 
videtur  quod  non.  Sicut  enim  se  habet  habitus  qui  est  in 
potentia,  ad  potentiaa  effectum ;  ita  se  debet  habere  habitus 
vel  perfectio  in  essentia  existens,  ad  essentiae  effectum.  Sed 
habitus  qui  est  in  potentia  aliqua,  perficit  potentiam  ad  actum 
suum,  sicut  caritas  perncit  voluntatem  ad  volendum  :  proprius 
autem  effectus  essentiae  animae  est  esse,  quod  anima  corpori 
confert,  quia  anima  secundum  sui  essentiam  est  forma  corporis. 
Cum  ergo  gratia  non  perficiat  ad  esse  naturaie,  quod  anima 
corpori  confert,  non  erit  in  essentia  animae  sicut  in  subjecto. 

2.  Praeterea,  opposita  nata  sunt  fieri  circa  idem.  Gratia 
autem  et  culpa  opponuntur.  Cum  ergo  culpa  non  sit  in  essentia 
aniinse  (quod  patet  ex  hoc  quod  nihil  ab  essentia  animae 
privatur,  cum  tamen  peccatum  sine  culpa,  secundum  Augusti- 
num  (lib.de  natura  Boni,  cap.  iv),  sit  privatio  modi  speciei  et 
ordinis) ;  videtur  quod  gratia  non  sit  in  essentia  aninise  sicut  in 
subjecto. 

3.  Praeterea,  gratuita  praesupponunt  naturalia.  Sedpotentise 
snnt  naturales  proprietates  animae,  secundum  Avicennam. 
Ergo  gratia  non  est  in  essentia  animae  nisi  praesupposita 
potentia  :  et  sic  est  immediate  in  potentia  sicut  in  subjecto  ( i). 

4.  Pr^eterea,  ibi  est  habitus  vel  qusecumque  forma,  ubi 
invenitur  ejus  effectus.  Sed  effectus  gratiae  quilibet,  tam 
operantis  quam  cooperantis,  invenitur  in  potentiis,  ut  patet  per 

(1)  Al.  immediate  potentia,  sive  in  subjecto. 

singulos  inducenti.  Ergo  gratia  est  in  potentiis  animae  sicut  in 
subjecto. 

5.  Praeterea,  imago  recreationis  responciet  imagini  crea- 
tionis ;  quae  duplex  imago  distinguitur  in  Giossa  (ex  Cassiodoro) 
super  illud  Psalm.  iv  :  Sigiwkum  est  mper  nos  lumen  vultus 
tui,  Domine.  Imago  autem  creationis  attenditur  secundum 
potentias ;  scilicet  secundum  memoriam,  intelligentiarn  et 
voluntatem,  quae  sunt  tres  animae  vires,  ut  Magister  dicit  in 
I  Sent.,  iii  dist.  Ergo  gratia  potentias  animae  respicit. 

Praeterea,  habitus  acquisiti  contra  habitus  infusos  distin- 
guuntur.  Sed  omnes  habitus  acquisiti  sunt  in  potentiis  animae. 
Ergo  et  gratia,  quae  est  donum  habituale  infusum. 

7.  Praeterea,  secundum  Augustinum  (I  Retract.,  cap.  xxn 
circa  fin.),  per  gratiam  bona  voluntas  hominis  praeparatur.  Sed 
non  nisi  inquantum  per  gratiam  voluntas  perficitur.  Ergo  gratia 
est  perfectio  voluntatis  ;  et  sic  est  in  voluntate  sicutin  subjecto ; 
et  non  in  essentia  animae. 

Sed  contra,  gratia  est  in  anima  secundum  hoc  quod  ad 
Deum  ordinatur.  Sed  tota  anima  ordinatur  ad  Deum  ut  habens 
in  potentia  accipiendi  aliquid  ab  ipso.  Ergo  anima  secundum 
suam  totalitatem  est  gratiae  susceptiva.  Sed  totum  in  anima  est 
ipsa  substantia  animae ,  partes  vero  potentiae.  Ergo  anima 
secundum  substantiam  est  subjectum  gratiae. 

Praeterea,  primum  Dei  donum  est  in  eo  quod  est  in  nobis 
prius,  et  Deo  propinquius.  Sed  gratia  est  primum  Dei  donumin 
nobis  :  ipsa  enim  praecedit  et  fidem  et  caritatem  et  alia 
hujusmodi,  ut  patet  per  Augustinum  in  II  lib.  depraedestinatione 
Sanctorum  (sive  de  bono  Perseverantiae,  cap.  xvi,  circa  fin.). 
Id  autem  quod  in  nobis  prius  est,  et  Deo  propinquius,  est 
animae  essentia,  a  qua  fluunt  potentiae.  Ergo  gratia  est  in 
essentia  animae  sicut  in  subjecto. 

Praeterea,  idem  creatum  non  potest  esse  in  diversis.  Sed 
gratia  est  quid  creatum.  Ergo  non  potest  esse  in  diversis.  Sed 
gratia  se  extendit  ad  omnium  potentiarum  actus,  inquantum 
possunt  esse  meritorii.  Ergo  est  m  essentia  animse,  vel  in 
omnibus  potentiis.  Sed  non  in  omnibus.  Ergo  est  in  essentia 
animae  sicut  in  subjecto. 

Praeterea,  causa  secundaria  per  prius  recipit  influentiam 
primae  causae  quam  effectus  causae  secundariae.  Sed  essentia 
animae  est  principium  potentiarum  ;  et  sic  est  causa  secundaria 
earum,  quarum  primaria  causa  est  Deus.  Ergo  essentia  animae 
per  prius  recipit  influentiam  gratiae  quam  potentiae. 

Respondeo  dicendum,  quod  sicut  prius,  art.  4,  dictum  est, 
de  gratia  duplex  est  opinio.  Una  quae  dicit  gratiam  et  virtutem 
esse  idem  per  essentiam  ;  et  secundum  hanc  necesse  est  dicere 
quod  gratia  sit  in  potentia  animae  sicut  in  subjecto  seeundum 
rei  veritatem  ;  eo  quod  virtus  quae  perficit  ad  operandum,  non 

nisi  in  potentia  esse  potest,  quae  est  operationis  principium  : 
sed  per  quamdam  appropriationem  potestdici,  secundum  hanc 
opinionem  quod  gratia  respicit  essentiam,  virtus  vero  poten- 
tiam,  secundum  quod  gratia  et  virtus,  etsi  non  per  essentiam, 
saltem  differunt  ratione  ;  quia  gratificatio  per  prius  ad  ipsam 
animam  pertinet  quam  ad  actum  ejus  ;  cum  non  propter  actus 
anima  acceptetur  a  Deo,  sed  e  converso,  ut  dictum  est,  art.  4. 
Alia  vero  opinio,  quam  sustinemus,  est,  quod  gratia  et  virtus 
non  sint  idem  per  essentiam ;  et  secundum  hoc  necesse  est 
dicere  quod  gratia  sit  in  essentia  animae  sicut  in  subjecto,  et 
non  in  potentiis  ;  quia  cum  potentia,  inquantum  hujusmodi, 
ordinetur  ad  operationem,  oportet  perfectionem  potentiae 
secundum  propriam  rationem  ad  operationem  ordinari.  Istud 
autem  est  quodfacit  rationem  virtutis,  ut  sit  proxime  perfectiva 
ad  recte  agendum  ;  unde  oporteret,  si  gratia  in  potentia  animae 
esset,  quod  esset  idem  cum  aliqua  virtutum.  Si  ergo  hoc  non 
sustinetur,  oportet  dicere  quod  gratia  sit  in  essentia  animse, 
perficiens  ipsam,  inquantum  dat  ei  quoddam  esse  spirituale,  et 
facit  eam  per  quamdam  assimilationem  consortem  divinae 
naturae,  ut  habetur  II  Pet.,  i:  sicut  virtutes  perficiunt  potentias 
ad  recte  operandum. 

Ad  primum  ergo  dicendum,  quod  quamvis  gratia  non  sit 
principium  esse  naturalis ;  perficit  tamen  esse  naturale,  inquan- 
tum  addit  spirituale. 

An  secundum  dicendum,  quod  culpa  actualis  non  potest 
esse  nisi  in  potentia,  quae  est  principium  actus  ;  culpa  autem 
originalis  est  in  anima  secundum  suam  essentiam,  per  quam 
conjungitur  ut  forma  carni,  ex  qua  infectio  originalis  in  anima 
contrahitur  ;  et  quamvis  ab  anima  nihil  essentialium  auferatur, 
impeditur  tamen  ordo  ipsius  essentiae  animae  per  modum 
cujusdam  elongationis,  sicut  contrariae  clispositiones  elongant 
potentiam  materiae  ab  actu  formae. 

Ad  tertium  dicendum,  quod  gratuita  praesupponunt  natu- 
ralia,  si  proportionabiliter  utraque  accipiantur  ;  et  ideo  virtus, 
quae  est  gratuitum  operationis  principium.  praesupponit  poten- 
tiam,  quae  est  ejusdem  principium  naturale  ;  et  gratia,  quae  est 
principium  esse  spiritualis,  praesupponit  essentiam  animae, 
quae  est  principium  esse  naturalis. 

Ad  quartum  dicenclum,  quod  primus  et  immediatus  effectus 
gratiae  invenitur  in  essentia  animae,  scilicet  forma  secundum 
esse  spirituale. 

Ad  quintum  dicendum,  c|iiod  imago  creationis  consistit  et 
in  essentia  et  in  potentiis,  secundum  quod  per  essentiam 
animae  repraesentatur  unitas  essentiae  divinae,  et  per  distinctio- 
nem  potentiarum  distinctio  personarum  ;  et  similiter  imago 
recreationis  consistit  in  gratia  et  virtutibus. 

Ad  sextum  dicendum,  quocl  habitus  acquisiti  causantur  ex 

nostris  actibus ;  et  ideo  non  pertinent  ad  animam  nisi  median- 
tibus  potentiis  quarura  sunt  actus ;  gratia  autem  ex  influentia 
divina  :  et  ideo  non  est  simile. 

Ai>  septimum  dicendum,  quod  gratia  praeparat  voluntatem 
mediante  caritate,  cujus  gratia  est  forma. 

AKTICULUS  VII.  —  Utrum  gratia  sit  in  sacramentis. 
(III  part.,  qusest.  lxii,  art.  3.) 

Septimo  quseritur,  utrum  gratia  sit  in  sacramentis  ;  et 
videtur  quod  non.  Culpa  enim  opponitur  gratiae.  Sed  culpa 
non  est  in  aliquo  corporali.  Ergo  nec  gratia  est  in  sacramentis, 
quse  sunt  elementa  materialia,  secundum  Hugonem  de  Sancto 
Victore  (lib.  I  de  Sacram.,  part.  ix,  cap.  i). 

2.  Praeterea,  gratia  ordinat  ad  gloriam.  Sed  sola  natura 
rationalis  est  capax  gloriae.  Ergo  in  ea  sola  potest  esse  gratia; 
et  ita  non  est  in  sacramentis. 

3.  Praeterea,  gratia  inter  maxima  bona  computatur.  Sed 
maxima  bona  sunt  in  mediis  bonis  sicut  in  subjecto.  Gum  ergo 
media  bona  sint  anima  et  potentiae  ejjs,  videtur  quod  gratia 
non  possit  esse  in  alio  subjecto  (1) ;  et  sic  non  estin  sacramentis. 

4.  Praeterea,  sicut  se  habet  subjectum  corporale  ad  ac- 
cidens  corporale,  ita  subjectum  spirituale  ad  accidens  spiri- 
tuale.  Ergo  commutatim,  sicut  subjectum  corporale  acl  accidens 
spirituale,  ita  subjectum  spirituale  ad  accidens  corporale.  Sed 
accidens  corporale  in  nullo  subjecto  spirituali  esse  potest. 
Ergo  nec  accidens  spirituale,  quod  est  gratia,  potest  esse  in 
corporalibus  elementis  sacramentorum. 

1.  Sed  contra  est  quod  Hugo  de  Sancto  Victore  dicit  (lib  I 
de  Sacram.,  part.  ix,  cap.  i,  ante  med.),  quod  sacramenta  ex 
sanctificatiorue  invisibilem  gratiam  continent. 

2.  Praeterea,  Galat.,  m,  dicit  Apostolus,  sacramenta  legalia 
esse  infirma  et  egena  elementa ;  quia  gratiam  non  continent, 
ut  dicit  Glossa.  Si  ergo  in  sacramentis  novae  legis  non  esset 
gratia,  essent  ipsa  infirma  et  egena  elementa  ;  quod  est 
absurdum. 

3.  Praeterea,  super  illud  Psalm.  xvn  :  Posuit  tenebras,  etc, 
dicit  Glossa,  quod  remissio  peccatorumposita  estinbaptismo. 
Remissio  autom  peccatorum  est  per  gratiam.  Ergo  gratia  est 
in  sacramento  baptismi,  et  pari  ratione  in  aliis. 

Respondeo  dicendum,  quod  gratia  est  in  sacramentis,  non 
quidem  sicut  accidens  in  subjecto,  sed  sicut  effectus  in  causa, 
per  modum  illum  quo  sacramenta  causa  gratiae  esse  possunt. 
EfFectus  autem  dicitur  esse  in  causa  dupliciter.  Uno  modo 
secundum  quod  causa  habet  dominium  super  effectum,  sicut 
actus  nostri  dicuntur  esse  in  nobis  ;  et  sic  nullus  effectus  est 
in  causa  instrumentali,  quae  non  movet  nisi  mota ;  unde  nec  sic 

(1)  Al.  in  aliquo  subjecto. 

gratia  est  in  sacramentis.  Alio  modo  per  sui  similitudinem, 
secundum  quod  causa  producit  effectum  sibi  similem  ;  et  hoc 
contingit  quatuor  modis.  Uno  modo  quando  similitudo  effectus 
est  in  causa  secundum  esse  naturale,  et  secundum  eamdem 
rationem,  sicut  est  in  effectibus  univocis  ;  per  quem  modum 
potest  dici  quod  calor  aeris  est  in  igne  calefaciente.  Secundo 
quando  similitudo  effectus  estin  causa  secundum  esse  naturale, 
secl  non  secundum  eamdem  rationem,  sicut  patet  in  effectibus 
sequivocis,  per  quem  modum  calor  aeris  est  in  sole.  Tertio 
modo  quanclo  similitudo  effectus  est  in  causa  non  secundum 
esse  naturale,  sed  spirituale,  tamen  quietum,  sicut  similitudines 
ratificiarum  sunt  in  mente  artificis  ;  forma  enim  domus  in  aedi- 
ficatore  non  est  natura  quaedam,  sicut  virtus  calefactiva  in 
sole,  vel  calorin  igne  ;  sed  est  qusedam  intentio  intelligibilis  in 
anima  quiescens.  Quarto  modo  quanclo  similitudo  effectus  non 
secundum  eamdem  rationem,  nec  ut  natura  quaedarn,  nec  ut 
quiescens,  sed  per  modum  cujusdam  defluxus  est  in  causa ; 
sicut  similitudines  effectuum  sunt  in  instrumentis,  quibus  medi- 
antibus  defluunt  formae  a  causis  principalibus  in  effectus  ;  et 
hoc  modo  gratia  est  in  sacramentis ;  et  tanto  minus,  quanto 
sacramenta  non  perveniunt  clirecte  et  immediate  ad  ipsam 
gratiam,  cle  qua  nunc  loquimur ;  sed  ad  proprios  effectus,  qui 
dicuntur  gratiae  sacramentales,  ad  quod  sequitur  infusio  gratiae 
gratum  facientis,  vel  augmentum. 

Ad  primum  ergo  dicendum,  quod  culpa  est  sicut  in  causa 
in  aliquo  pure  corporali,  scilicet  in  semine  peccatum  originale. 

Secundum  et  tertium  concluduut  quod  gratia  non  sit  in 
sacramentis  sicut  in  subjecto. 

Ad  quartum  dicenclum,  quod  spirituale  non  potest  esse 
instrumentum  rei  corporalis,  sicut  e  converso  ;  et  ideo  non 
tenet  in  proposito  proportio  commutata. 

Alia  quae  sunt  in  oppositum,  concedimus  ;  ut  tamen  intel- 
ligatur  gratia  esse  in  sacramentis  sicut  in  causis  instrumen- 
talibus  et  dispositionibus  ;  et  hoc  ratione  virtutis,  per  cruam 
ad  gratiam  operantur. 


QUJKSTIO  XXVIII 

DE    JUSTIFICATIONE    IMPII 


(In  novem  articulos  divisa.) 


Primo,  utrum  justificatio  impii  sit  remissio  peccatorum ; 
2°utrum  peccatorum  remissio  possit  esse  sine  gratia  ;3°  utrum 
ad  justificationem  impii  liberum  arbitrium  requiratur ;  4°  quis 
motus    liberi    arbitrii    ad   justificationem   requiratur,    utrum 

scilicet  motus  in  Deum ;  5°  utrum  in  justificatione  impii  re- 
quiratur  motus  liberi  arbitrii  in  peccatum  ;  6°  utrum  gratiae 
infusio  et  culpae  remissio  sint  idem ;  7°  utrum  remissio  culpae 
naturaliter  praecedat  infusionem  gratiae  ;  8°  utrum  injustifi- 
catione  impii,  motus  liberi  art)itrii  naturaliter  praecedat  infu- 
sionem  gratiae  ;  9°  utrum  justificatio  sit  in  instanti. 

ARTICULUS    PRIMDS.   —   Utrum  justificaiio   impii  sit  remissio 
peccatorum.  (I-II,  quaest.  cxm,  art.  I.) 

Quaestio  est  de  justificatione  impii  :  et  primo  quaeritur, 
utrum  justificatio  impii  sit  remissio  peccatorum  ;  et  videtur 
quod  non.  Justificatio  enim  a  justitia  dicitur,  quae  est  una 
virtus.  Peccatorum  autem  remissio  non  fit  per  unam  tantum 
virtutem  ;  nam  peccata  non  uni  tantum  virtuti  opponuntur,  sed 
omnibus.    Ergo  justificatio  non  est  peccatorum  remissio. 

2.  Sed  dicendum,  quod  peccatorum  remissio  fit  per  jus- 
titiam  generalem.  —  Sed  contra,  justitia  generalis,  secundum 
Philosophum  in  VEthic,  cap.  i,  est  idem  quod  omnis  virtus. 
Remissio  autem  peccatorum  non  est  effectus  virtutis,  sed 
gratiae.  Ergo  peccatorum  remissio  non  debet  dici  justificatio, 
sed  magis  gratificatio. 

3.  Praeterea,  si  per  aliquam  virtutem  fit  peccatorum 
remissio,  per  illam  pra^cipue  fieri  debet  quae  cum  peccato 
simul  esse  non  potest.  Haec  autem  est  caritas,  quse  nunquam 
est  informis.  Ergo  remissio  peccatorum  non  debet  justitiae 
attribui,  sed  magis  caritati. 

i.  Praaterea,  idemvidetur  exhoc  quoddicitur  Prov.,  x,  12  : 
'sa  clelicta  operit  caritas. 

5.  Pra9terea,  peccatum  est  mors  spiritualis  animae.  Morti 
autem  vita  opponitur.  Cuin  ergo  vita  spiritualis  praacipue  fidei 
attribuatur  in  Scriptura,-ut  patet  Habac,  n,  4,  et  Rom.,  i,  17  : 
Justus  autem  meus  ex  fide  vivit ;  videtur  quod  peccatorum 
remissio  fidei  attribui  debeat,  et  non  justitiae. 

6.  Praeterea,  idem  videtur  exhoc  quod  habetur  Act.,  xv,  9  : 
Fide  pwrificans  corda  eorum. 

7.  Praeterea,  justificatio  praecedit  gratiam  sicut  motus 
terminum  ad  quem.  Remissio  autem  peccatorum  sequitur 
gratiam  sicut  effectus  causam.  Ergo  justificatio  prior  est  quam 
peccatorum  remissio,  et  sic  non  sunt  idem. 

8.  Praeterea,  justitiae  actus  est  reddere  debitum.  Sed  pec- 
catori  non  debetur  veni;!.  sed  magis  pcena.  Ergo  rem.ssio 
peccatoriini  non  debel  justitise  attribui. 

9.  Pneterea,  justitia  respicit  meritum,  misericordia  vero 
miseriam,  ut  Bernardus  dicit  (epistola  xiii  quae  incipil  Aman- 
tissimo  Domino).  Sed  peccatoris  non  est  aliquod  meritum,  sed 
magis  est  in  statu  miseriae  :  quia  miseros  facit  populos  pec- 

catum,  ut  habetur  Prov.,  xrv,  34.  Ergo  remissio  peccatorum 
non  debet  attribui  justitiae,  secl  magis  misericordiae. 

10.  Sed  dicendum,  quod  licet  in  peccatore  non  sit  meritum 
condigni,  est  tamen  in  eo  meritum  congrui.  —  Sed  contra, 
justitia  aequalitatem  respicit.  Meritum  autem  congrui  non  est 
aequale  praemio.  Ergo  meritum  congrui  non  sufficit  ad  ratio- 
nem  justitiae. 

11.  Praeterea,  remissio  peccatorum  est  unum  de  quatuor 
quae  requiruntur  ad  justificationem  impii.  Ergo  justificatio 
impii  non  est  peccatorum  remissio. 

12.  Praeterea,  quicumque  fit  justus,  justificatur.  Sed  aliquis 
factus  est  justus  cui  peccata  remissanon  sunt,  scilicetChristus, 
et  primus  homo  in  statu  innocentiae,  si  gratiam  habuit.  Ergo 
justificatio  non  est  peccatorum  remissio. 

Sed  contra  est  quod  dicitur  in  Glossa(interlin.),  R.om.,  vm, 
super  illud  :  Quos  vocavit,  hos  et  justificavit ;  Glossa,  remis- 
sionepeccatorwn.  Ergo  remissio  peccatorum  est  justificatio. 

Respondeo  dicendum,  quod  differentia  est  inter  motum  et 
mutationem  ;  nam  motus  unus  est  quo  aliquid  affirmative 
significatum  abjicitur,  et  aliud  affirmative  significatum  ac- 
quiritur  :  est  enim  motus  de  subjecto  in  subjectum,  ut  dicitur 
in  V  Physic.  (comm.  vn)  :  per  subjectum  autem  intelligitur 
hoc  aliquid  affirmative  monstratum,  ut  album  et  nigrum. 
Unde  unus  motus  alterationis  est  quo  album  abjicitur  et  nigrum 
acquiritur.  Sed  in  mutationibus  quae  sunt  generatio  et  corruptio, 
aliter  est  ;  nam  generatio  est  mutatio  de  non  subjecto  in 
subjectum,  ut  de  non  albo  in  album  ;  corruptio  vero  est 
mutatio  de  subjecto  in  non  subjectum,  ut  de  in albo  in non  album. 
Et  ideo  in  abjectione  unius  affirmati,  et  adeptione  alterius, 
oportet  duas  mutationes  intelligi,  quarum  una  sit  generatio, 
et  alia  corruptic,  vel  simpliciter,  vel  secundum  quid.  Sic  ergo 
si  in  transitu  qui  est  de  albedine  in  nigredinem,  consideretur 
ipse  motus  ;  idem  motus  figuratur  per  ablationem  unius  et 
inductionem  alterius  ;  non  autem  significatur  eadem  mutatio, 
sed  diversa,  tamen  se  invicem  concomitantes  ;  quia  generatio 
unius  non  est  sine  corruptione  alterius.  Justificatio  autem 
significat  motum  ad  justitiam,  sicut  dealbatio  motum  ad  albe- 
dinem  ;  quamvis  posset  justificatio  significare  formalem 
justitiae  effectum,  nam  justitia  justificat,  sicut  albedo  facit 
album. 

Si  ergo  justificatio  accipiatur  ut  quidam  motus ;  cum 
oporteat  eumdem  motum  intelligi  quo  peccatum  aufertur  et 
justitia  inducitur  ;  idem  erit  justificatio  quod  peccatorum 
remissio,  solum  ratione  differens,  prout  ambo  eumdem  motum 
nominant  ;  sed  unum,  secundum  respectum  ad  terminum  a 
quo,  alium  vero  secundum  respectum  ad  terminum  ad  quem. 
Si  autem  accipiatur  justificatio  per  viam  mutationis,  sic  aliam 

mutationem  significat  justificatio,  scilicet  justitise  genera- 
tionem ;  et  aliam  peccatorum  remissio,  scilicet  corruptionem 
culpse.  Sic  autem  justificatio  et  remissio  peccatorum  non 
erunt  idem  nisi  per  concomitantiam.  Utrolibet  autem  modo 
justificatio  accipiatur,  oportet  quod  a  tali  justitia  dicatur  quae 
peccato  cuilibet  opposita  sit ;  nam,  et  motus  est  de  contrario 
in  contrarium,  et  generatio  et  corruptio  sese  concomitantes 
contrariorum  sunt. 

Dicitur  autem  justitia  tripliciter.  Uno  modo  secundum  quocl 

est  qusedam  specialis  virtus  contra  alias  cardinales  divisa, 

prout  dicitur  justitia  qua  homo  dirigitur  in  his  quse  veniunt  in 

communicationem  vitae,  sicut  sunt  contractus  diversi  :  haec 

autem  virtus  non  est  omni  peccato  contraria,  sed  tantum  illis 

peccatis  quse  circa  hujusmodi  communicationem  fiunt,  sicut 

furtum,  rapina?'et  alia  hujusmodi.  Unde  sic  non  potest  justitia 

hic  accipi.  Alio  modo  dicitur  justitia  legalis,  quse,  secundum 

Philosophum  (VEthic,  cap.  i),  est  omnis  virtus,  sola  ratione 

a  virtute  differens.  Virtus  enim  secundum  quod  actum  suum 

in  bonum  commune  ordinat,  ad  quod  etiam  intendit  legislator, 

justitia  legalis  dicitur,  quia  legem  servat  :  sicut  fortis  cum 

in  acie  fortiter  confligit  propter  salutem  reipublicae.  Sic  ergo 

patet   quod   quamvis   omnis  virtus   sit  justitia  legalis    quo- 

dammodo,  non  tamen  quilibet  actus  virtutis  est  actus  legalis 

justitise,  sed  ille  solus  qui  est  ad  bonum  commune  ordinatus  : 

quod  potest  contingere  de  actu  cujuslibet  virtutis  :  et  sic  per 

consequens  nec  omnis  actus  peccati  justitise  legali  opponitur. 

Unde    nec  a  justitia  legali  dici  potest  justificatio,  quae  est 

remissio  peccatorum.  Tertio  modo  justitia  nominat  quemdam 

statum  proprium,  secundum  quem  homo  se  habet  in  debito 

ordine  ad  Deum,  ad  proximum  et  ad  se  ipsum,  ut  scilicet  in  eo 

inferiores  vires  superiori  subdantur  ;  quod  appellat  Philosophus 

in   V   Ethic  (cap.   ult.)  justitiam  metaphorice   dictam,   cum 

consideretur  inter  diversas  vires  ejusdem  personse,  justitia 

proprie  dicta  semper  existente   inter  diversas  personas.  Et 

huic  justitise  omne  peccatum  opponitur,  cum  per  quodlibet 

peccatum  aliquid  de  prsedicto  ordine  corrumpatur.  Et  ideo  ab 

hac  justitia  justificatio  nominatur  sive  sicut  motus  a  termino, 

sive  sicut  effectus  formalis  a  forma. 

Ad  primum  ergo  dicendum,  quod  objectio  illa  procedit  de 
justitia  speciali. 

Ad  skcundum  dicendum,  quod  justificatio  non  dicitur  a 
justitia  legali,  quse  est  omnis  virtus  ;  sed  a  justitia  quae  dicit 
generalem  rectitudinem  in  anima,  a  qua  potius  quam  a  gratia 
justificatio  denominatur  :  quia  huic  justitise  directe  et  imme- 
diate  omne  peccatum  opponitur,  cum  omnes  potentias  animae 
attingat ;  gratia  vero  est  in  essentia  animse. 

Ad  tertium  dicendum,  quod  caritas  dicitur  causa  remis- 

sionispeccatorum,  inquantum  per  eam  homo  Deo  conjungitur, 
a  quo  aversus  peccato  erat.  Non  tamen  omne  peccatun:  directe 
et  immediate  caritati  opponitur,  sed  praedictee  justitiae. 

Et  per  boc  patet  solutio  ad  quartum. 

Ad  quintum  dicendum,  quod  vita  spiritualis  attribuitur 
fidei,  eo  quod  in  actu  fidei  primo  manifestatur  spiritualis  vita  ; 
sicut  dicitur  in  II  de  Anima  (com.  xiv  et  xxxiv),  quod  vivere  inest 
viventibus  secundum  animam  vegetabilem,  propter  hoc  quod 
in  ejus  actu,  primo  manifestatur  vita  ;  non  tamen  omnis  actus 
vitae  naturalis  est  per  animam  vegetabilem ;  et  similiter  non 
omnis  actus  vitse  spiritualis  est  fidei,  sed  aliarum  virtutum. 
Unde  non  omne  peccatum  directe  etimmediate  fidei  opponitur. 

Ad  sextum  dicendum,  quod  purificatio  cordium  fidei 
attribuitur,  inquantum  in  purificatione  praedicta  primo  apparet 
motus  fidei :  Accedentem  enim  ad  Deumoportet  credere  quia 
est,  ut  habetur  Hebr.,  xi,  6. 

Ad  septimum  dicendum,  quod  sicut  justificatio  potest  accipi 
ut  motus  ad  justitiam,  et  ut  effectus  formalis  justitise ;  ita 
etiam  remissio  culpae  :  nam  sicut  justitia  formaliter  justificat, 
ita  et  culpam  formaliter  abjicit,  sicut  formaliter  albedo  abjicit 
nigredinem.  Sic  ergo  remissio  culpae,  ut  formalis  effectus 
justitiae  vel  gratiae,  sequitur  gratiam  ;  et  similiter  justificatio  ; 
prout  autem  significatur  ut  motus  quidam,  praeintelligitur  ad 
gratiam,  sicut  et  justificatio. 

Ad  octavum  dicendum,  quod  aliqua  operatio  potest  dupli- 
citer  nominari,  scilicet  a  principio,  et  a  fine  :  sicut  actio  qua 
medicus  agit  in  infirmum,  nominatur  medicatio  ex  parte 
principii,  quia  est  effectus  medicinse  ;  sed  ex  parte  finis  dicitur 
sanatio,  quia  est  via  ad  sanitatem.  Sic  ergo  remissio  pecca- 
torum  dicitur  justificatio  ex  parte  termini  vel  finis  :  dicitur 
etiam  et  miseratio  ex  parte  principii,  inquantum  est  opus 
divinae  misericordiae ;  quamvis  et  in  remissione  peccatorum 
aliqua  justitia  servetur,  secundum  quod  omnes  vice  Domini 
sunt  misericordia  et  veritas  (Psalm.  xiv,  10)  :  praecipue 
quidem  ex  parte  Dei,  inquantum  remittendo  peccata  facit  quod 
Deum  decet,  secundum  quod  Anselmus  dicit  in  Proslogio 
(cap.  x)  :  Cum  parcis  peccatoribus,  justus  es,  decet  enim  te. 
Et  hoc  est  quod  in  Psal.  xxx,  1,  dicitur  :  Injustitia  tua  libera 
me.  Aliquo  etiam  modo,  sed  non  sufficienter,  apparet  justitia 
ex  parte  ejus  cui  peccatum  remittitur,  inquantum  in  eo  aliqua 
dispositio  ad  gratiam  invenitur,  licet  insufficiens. 

Et  per  hoc  patet  responsio  ad  nonum  et  decimum. 

Ad  undecimum  dicendum,  quod  remissio  peccatorum  aliquo 
modo  distinguitur  vel  re  vel  ratione  a  justificatione  ;  et  sic 
condividitur  contra  gratiae  infusionem,  et  ponitur  unum  de 
quatuor  quae  ad  justificationem  impii  requiruntur. 

Ad   duodecimum  dicendum,    quod  ad  justificationem,  in- 

quanturn  hujusmodi,  pertinet  justitiae  collatio  ;  sed  inquantum 
est  iiupji  justificatio,  sic  ad  eam  pertinet  peccatorum  remissio  : 
et  hoc  modo  Christo  non  competit,  nec  etiam  homini  in  statu 
innocentiae. 

ARTICULUS   II.  —  Utrum  peccatorwn  remissio  possit  esse  shie 
gratia.  (I-II,  quaest.  cxm,  art.  2.) 

Secundo  quaeritur,  utrum  peccatorum  remissio  possit  esse 
sine  gratia ;  et  videtur  quod  sic.  Facilius  enim  est  destruere. 
quam  construere.  Sed  homo  sufficit  per  se  ipsum  ad  constru- 
enduni  peccatum.  Ergo  per  se  ipsum  sufficit  ad  destruendum  ; 
et  ita  remissio  peccatorum  potest  fieri  sine  gratia. 

2.  Pr^eterea,  contraria  peccata  non  possunt  simul  inesse 
eidem.  Sed  aliquis  qui  fuit  in  peccato  uno,  potest  per  se  ipsum 
transire  ad  contrarium  ;  sicut  qui  fuit  avarus,  potest  per  se 
ipsum  fieri  prodigus.  Ergo  aliquis  per  se  ipsum  potest  exire 
a  peccato  in  quo  fuit  :  et  sic  ad  remissionem  peccatorum  non 
requiriiiir  gratia,  ut  videtur. 

3.  Sed  dicendum,  quod  peccata  sunt  contraria  sicut  con- 
trarii  actus,  non  autem  sicut  contrariae  formae.  —  Sed  contra, 
peccatum  adhuc  remanet  quando  actu  transit,  ut  Augustinus 
dicit  in  lib.  de  Nuptiis  et  Goncupiscentia  (cap.  xxvi) ;  nec  ad 
remissionem  peccatorum  sufficit  quod  actus  peccati  transierit. 
Ergo  aliquid  remanet  ex  peccato  quod  remissione  indiget.  Sed 
contrariorum  contrarii  sunt  effectus.  Illa  ergo  quae  ex  con- 
trariis  peccatis  remanent,  sunt  contraria ;  et  sic  non  possunt 
simul  esse  ;  et  ita  idem  sequetur  quod  prius. 

4.  Praeterea,  contrariorum  mediatorum  unum  potest 
removeri  sine  hoc  quocl  aliud  inducatur ;  sicut  nigredo  potest 
expelli  absque  inductione  albedinis.  Sed  inter  statum  culpaa  et 
statum  gratiee  est  aliquod  medium  ;  scilicet  status  naturse 
conditae.  in  quo,  secundum  quosdam,  homo  neque  gratiam 
habuit  neque  culpam.  Ergo  non  est  necessarium  ad  remis- 
sionem  culpae  quod  aliquis  gratiam  accipiat. 

5.  Praeterea,  plus  potest  Deus  in  reparando  quam  homo 
possit  in  corrumpendo.  Sed  homo  potuit  a  statu  naturae,  in  quo 
gratiam  non  habebat,  corruere  in  statum  culpae.  Ergo  Deus 
potest  hominem  reducere  in  statum  naturae  sine  gratia. 

6.  Praeterea,  peccatum  postquam  actu  transit,  dicitur  re- 
manere  reatu,  secundum  Augustinum  in  lib.  de  Nuptiis  et 
Concupisc.  (ubi  sup.)  :  inquantum  actus  peccati  praeteritus 
mputalur  ad  pcenam.  Ergo  e  contrario  dicitur  remitti,  se- 
cundum  quod  non  imputatur  ad  poenam  ;  secundum  illud 
Psalm.  xxxi,  2  :  Beatm  vir  qui  non  imputavit  Do,/i/,/us  pec- 
catum.  Sed  imputare  vel  non  imputare  ponit  aliquid  tantum  in 
Deo.  Ergo  ad  reiiiissionem  peccati  non  requiritur  gratia  in  eo 
cui  peccatum  remittitur. 

7.  Praeterea,  quicumque  est  totaliter  causa  alicujus,  potest 
totaliter  in  illud  ad  destruendum  et  construendum  :  quia  ces- 
sante  operatione  causae  cessat  effectus.  Sed  homo  est  totaliter 
causa  peccati.  Ergo  totaliter  potest  in  peccatum  destruendum 
vel  construendum  ;  et  sic,  ut  videtur,  homo  ad  remissionem 
peccati  gratia  non  indiget. 

8.  Praeterea,  cum  peccatum  sit  in  anima,  ab  illo  solo  potest 
fleri  peccatorum  remissio  quod  animae  illabitur.  Solus  autem 
Deus  animae  illabitur,  secundum  Augustinum  (Gennadiurn,  lib. 
de  eccl.  Dogmatibus,  cap.  lxxxiii).  Ergo  Deus  solus  per  se 
ipsum  absque  gratia  peccatum  remittit. 

9.  Praeterea,  si  gratia  removet  culpam  ;  aut  gratia  quae  est, 
aut  gratia  quae  non  est.  Non  autem  gratia  quae  non  est ;  quia 
quod  non  est,  non  facit  aliquid  ;  similiter  neque  gratia  quae 
est ;  quia  cum  sit  accidens,  ejus  esse  est  inesse ;  cum  autem 
inest  gratia,  jam  culpa  non  inest,  et  ita  expelli  non  potest. 
Ergo  gratia  non  requiritur  ad  remissionem  culpae. 

10.  Praeterea,  gratia  et  culpa  non  possunt  simul  esse  in 
anima.  Siergo  gratia  infunditur  adremissionem  culpae  ;  oportet 
quod  culpa  primo  fuerit  in  anima  quando  gratia  non  erat.  Ergo 
cum  culpa  esse  desierit,  erit  dare  ultimum  instans  in  quo  fuit 
culpa  :  et  similiter  cum  gratia  esse  incipiat,  oportet  dare 
primum  instans  in  quo  gratia  inest.  Haec  autem  oportet  esse 
duo  instantia ;  quia  gratia  et  culpa  non  simul  insunt  :  inter 
quaelibet  autem  duo  instantia  est  tempus  medium,  ut  probatur 
in  VI  Pliys.  (per  aliquot  textus  a  princ).  Ergo  erit  aliquod 
tempus  in  quo  homo  neque  culpam  neque  gratiam  habet  ;  et 
sic  non  est  necessaria  gratia,  ut  videtur,  ad  remissionem 
culpae. 

11.  Praeterea,  Augustinus  dicit,  quod  quia  Deus  nos  amat, 
ideo  nobis  sua  dona  dat,  etnon  e  converso.  Donum  ergo  gratiae 
praesupponit  amorem  divinum.  Sed  amor  iste  divinus  quo 
Deus  Pater  diligit  Unigenitum  suum  et  membra  ejus,  non  est 
hominis  existentis  in  culpa.  Ergo  culpae  remissio  praecedit 
gratiam  ordine  naturae  ;  et  sic  gratia  non  requiritur  ad  pecca- 
torum  remissionem. 

2.  Praeterea,  per  circumcisionem  remittebatur  in  lege 
veteri  peccatum  originale,  ut  patet  per  Bedam.  Circumcisio 
autem  gratiam  non  conferebat  :  quia,  cum  minima  gratia 
sufficiat  ad  resistendum  cuilibet  tentationi,  homo  in  statu  legis 
habuit  unde  concupiscentiam  posset  vincere  ;  et  sic  lex  vetus 
non  occidebat  occasionaliter,  ut  dicitur  Roman.,  vn,  et  sic 
non  fuit  necessaria  mors  Ghristi  :  quia  si  ex  lege  est  justitia, 
Christus  gratis  mortuus  est,  ut  dicitur  Galat.,  n,  21.  Hoc  autem 
est  inconveniens.  Ergo  inconveniens  videtur  quod  circumcisio 
gratiam  conferret :  potest  ergo  remissio  peccatorum  fieri  sine 
gratia. 

Sed  contra  est  quod  dicitur  in  Psalm.  lxxvii,  39  :  Recor- 
datus  est  quia  caro  sunt,  spiritus  v&dens  et  non  rediens ; 
Glossa  Hieron.  :  Per  se  vddens  in  peccatum,  et  non  rediens 

per  se  apeccato;  ideo  Deus  per  gratiam  revocat  homines, 
quia  per  se  redire  non  possunt. 

Praeterea,  Rom.,  in,  24,  :  dicitur  Justificati  gratis  per 
gratiam  ipsius. 

Respondeo  dicendum,  quod  remissio  peccatorum  nullo 
modo  sine  gratia  gratum  faciente  esse  potest. 

Ad  cujus  evidentiam  sciendum  est,  quod  cum  in  peccato 
sint  duo,  scilicet  aversio,  et  conversio  ;  remissio  et  retentio 
peccati  non  respiciunt  conversionem,  sed  magis  aversionem, 
et  id  quod  ad  aversionem  sequitur  :  et  ideo  cum  aliquis  desinit 
habere  voluntatem  peccandi,  non  ex  hoc  ipso  estsibi  peccatum 
remissum,  etiamsi  in  contrariam  transeat  voluntatem.  Unde 
Augustinus  in  lib.  de  Nuptiis  et  Goncupiscent.  (cap.  xxvi,  a 
med.)  :  Si  apeccato  desistere,  hoc  esset  non  habere  peccatum, 
sufficeret  ut  hoc  nos  moneret  Scriptura  :  Fili,  peccasti  non 
adjicias  iterum.  Non  autem  sufficit,  sed  addidit  :  Et  de 
pristinis  deprecare,  ut  tibi  remittantur.  Secundum  hoc 
ergo  peccatum  remitti  dicitur  quod  aversio,  et  ea  quae  con- 
sequuntur  ipsam  ex  actu  peccati  praeteriti,  sanantur  (1). 

Sunt  autem  tria  ex  parte  aversionis,  sese  concomitantia, 
ratione  quorum  sine  gratia  remissio  peccatorum  fieri  non 
potest  :  scilicet  aversio,  offensa,  et  reatus.  Aversio  namque 
intelligitur  a  bono  incommutabili,  quod  quis  poterat  habere, 
respectu  cujus  se  impotentem  fecit;  alias  aversio  non  esset 
culpabilis.  Non  ergo  potest  prsedicta  aversio  removeri,  nisi  fiat 
conjunctio  ad  bonum  incommutabile,  aquohomo  perpeccatum 
discessit.  Haec  autem  conjunctio  non  est  nisi  per  gratiam,  per 
quam  Deus  mentes  inhabitat,  et  mens  ipsi  Deo  per  amorem 
caritatis  inhaeret.  Unde  ad  sanandam  praedictam  aversionem 
requiritur  gratise  et  caritatis  infusio ;  sicut  ad  sanationem 
caecitatis  requiritur  restitutio  potentise  visivse.  Offensa  etiam, 
quse  ex  peccato  sequitur,  sine  gratia  aboleri  non  potest  ;  sive 
accipiatur  offensa  ex  parte  hominis,  inquantum  homo  pec- 
cando  Deum  offendit  ;  sive  ex  parte  Dei,  secundum  quod 
peccatori  est  offensus,  secundum  illud  Psalm.  v,  7  :  Odisti 
omnes  qui  operantur  iniquitatem.  Quicumque  enim  rem 
aliquam  digniorem  indigniori  postponit,  injuriam  ei  facit ;  et 
tanto  amplius,  quanto  res  est  dignior.  Quicumque  autem  in  re 
temporali  finem  sibiconstituit  fquod  facit  omnis  mortalit<M-  pec- 
cans),  ex  hoc  ipso  quantumadeffectum  suurnpraeponitcreaturam 
Creatori,  diligens  plus  creaturam  quam  Greatorem  ;  finis  enim 
est  quod  ruaxime  diligitur.  Cum  ergo  Deus  in  infinitum  crea- 
turam  excedat,  erit  peccantis  mortaliter  contra  Deum  infinita 

(1)  Al.  ei  actu  peccati  prteteriti  consequens  sanatur. 

offensa  ex  parte  dignitatis  ejus  cui  per  peccatum  quodammodo 
injuria  fit,  dum  ipse  Deus  contemnitur,  et  ejus  praeceptum. 
Unde  ad  hanc  offensam  abolendamnon  sufficiunt  vires  humanse, 
sed  requiritur  munus  divinse  gratiae.  Ipse  etiam  Deus  dicitur 
peccatori  offensus,  vel  cum  odire,  non  odio  quod  opponitur 
amori  quo  diligit  omnia ;  sic  enim  nihil  odit  eorum  quse  fecit, 
ut  dicitur  Sapient.,  xi ;  sed  quod  opponitur  amori  quo  diligit 
Sanctos,  bona  aeterna  eis  praeparando.  Hujus  autem  amoris 
effectus  est  donum  gratiae  gratum  facientis,  ut  in  qusestione 
de  gratia  dictum  est.  Unde  offensa  qua  Deus  homini  offenditur, 
non  removetur  nisi  per  hoc  quod  gratiam  clat.  Reatus  etiam 
peccatl  non  solum  est  obligatio  ad  poenam  sensibilem,  sed 
praecipue  acl  pcenam  damni,  quse  est  carentia  glorise.  Unde 
reatus  non  tollitur  quamdiu  homini  non  datur  unde  possit  ad 
gloriam  pervenire  ;  hoc  autem  est  gratia  :  et  ideo  sine  gratia 
peccatorum  remissio  fieri  non  potest. 

Ad  primum  ergo  dicendum,  quod  ipsum  peccatum  est 
quaedam  gratise  destructio.  ejus  autem  remissio  estconstructio. 
Uncle  facilius  est  peccatum  incurrere  quam  a  peccato  exire. 

Ad  secundum  dicendum,  quod  peccata  habent  contrarie- 
tatem  ex  parte  conversionis,  ex  qua  non  attenditur  peccatorum 
remissio,  ut  dictum  est,  in  corp.  art.  Ex  parte  autem  aversionis, 
et  eorum  quae  aversionem  sequuntur,  habent  convenientiam. 
Unde  nihil  prohibet  contrariorum  actuum  praecedentium  reatus 
simul  in  anima  remanere  ;  non  enim  qui  ex  avaritia  in  prodiga- 
litatem  mutatur,  reatum  avaritise  habere  desinit,  sed  solum 
actum  vel  habitum. 

Ad  tertium  dicendum,  quod  peccata  quamvis  sint  contraria 
ex  parte  conversionis,  non  tamen  oportet  quod  aversiones  vel 
reatus  remanentes  (1)  sint  contraria,  quia  simt  effectus  con- 
trariorum  per  acciclens,  cum  eveniant  prseter  intentionem 
operantis.  Ex  contrarietate  autem  causarum  sequitur  con- 
trarietas  in  effectibus  qui  sunt  per  se,  et  non  qui  sunt  per 
acciclens.  Unde  et  ex  contrariis  actibus  sequuntur  contrarii 
habitus  et  dispositiones  ;  hujusmodi  enim  sunt  effectus  actuum 
peccati  secundum  suam  speciem. 

Ad  quartum  dicendum,  quod  supposita  illa  opinione,  quod 
Adam  aliquo  tempore  neque  gratiam  neque  culpam  habuerit, 
quamvis  hoc  a  quibusdam  non  concedatur  ;  dicendum  est,  quod 
nihil  prohibet  aliqua  contraria  esse  mediata  respectu  aiicujus 
subjecti  simpliciter  accepti,  quae  sunt  immediata  quantum  ad 
tempus  determinatum  :  sicut  csecus  et  videns  sunt  mediata  in 
cane,  non  tamen  post  nonum  diem  :  similiter  et  homini  respectu 
status  naturse  conditae  gratia  et  culpa  comparantur  ut  contraria 
mediata  ;  sed  post  illud  tempus  quo  Adam  gratiam  accepit  vel 
accipere  potuit,  ita  quod  in  omnes  ejus  posteros  transiret, 

(1)  Al.  aversiones  reatus  remanentea. 

nullus  caret  gratia  nisi  per  cnlpam  actualem  vel  originalem. 

Ad  quintum  dicendum,  quod  etsi  Adam  in  statu  suse  con- 
ditionis  gratiam  non  habuit  secundum  quosdam,  ponitur  tamen 
ab  eisdem  quod  ante  casum  gratiam  est  adeptus.  Unde  a  statu 
grati.e  cecidit,  et  non  solum  a  statu  naturae.  Sed  tamen  si  a 
solo  statu  aaturse  decidisset,  nihilominus  tamen  ad  expiatio- 

\  infinitae  oflfens»  donum  divinse  gratiae  requireretur. 

Ad  sextum  dicendum,  quod  sicut  dilectio  Dei  qua  nos 
diligit,  consequenter  aliquem  effectum  in  nobis  relinquit, 
scilicet  gratiam,  per  quam  digni  reddimur  vita  seterna,  ad  quam 
nos  dirigit  ;  ita  hoc  ipsum  quod  est  Deum  non  imputare  nobis 
lostra  delicta,  ex  consequenti  relinquit  in  nobis  aliquid  per 
juod  a  reatu  prsedicto  digni  sumus  absolvi ;  et  hoc  est  gratia. 

An  septtmum  dicendum,  quod  peccator  per  se  est  peccati 
eausa  quantum  ad  conversionem ;  sed  quoad  aversiohem,  et 
ea  quae  eam  consequuntur,  est  causa  per  accidens,  cum  sit 
non  intenta.  Haec  enim  per  se  causam  habere  non  possunt, 
cum  ex  his  sit  ratio  mali  in  peccato,  malum  enim  causam  non 
habet,  secundum  Dionysium,  iv  cap.  de  divin.  Nomin.  Vel 
dicendum,  et  melius,  quod  peccator  est  causa  peccati  quantum 
ad  fieri,  non  autem  est  causa  permanentiae  eorum  quse  ex 
peccato  relinquuntur ;  immo  horum  est  causa  partim  justitia 
divina,  per  quam  juste  ordinatum  est  ut  qui  noluit  stare  in 
gratia  dum  posset,  non  possit  etiam  si  velit ;  partim  ex  defectu 
virium  naturae,  quae  non  sufficiunt  ad  expiationem,  rationibus 
jam  dictis.  Sicut  homo  cum  se  in  foveam  projicit,  est  causa 
ipsius  projectionis  ;  sed  quies  quae  consequitur,  est  ex  natura  ; 
unde  non  potest  a  fovea  exire,  sicut  potuit  se  in  foveam 
projicere  ;  et  similiter  est  in  proposito. 

An  octavum  dicendum,  quod  operari  remissionem  cuipse 
intelligitur  dupliciter  :  effective  et  formaliter  :  sicut  facere 
album  effective  convenit  pictori,  formaliter  albedini.  Gratia 
igitur  non  est  medium  in  remissione  culpae  sicut  effective 
dperans,  sed  tantum  formaliter.  Per  hoc  autem  quod  dicitur 
quod  solus  Deus  animse  illabitur,  non  excluduntur  qualitates 
animae  vel  naturales  vel  gratuitae,  his  enim  anima  informatur ; 
sod  exclucluntur  aliae  substantiae  subsistentes,  quse  intra 
animam  esse  uon  possunt  sicut  Deus  est,  qui  intimius  est  in 
anima  quam  formae  praedictse  ;  eo  quod  Deus  est  in  ipso  esse 
animae  ut  causans  et  conservans;  sed  praedictae  formae  vel 
qualitates  ad  hoc  non  pertingunt,  sed  essentiam  animae  quasi 
circumsiant. 

Ad  nonum  dicendum,  quod  pratia  qnsd  est  et  inest,  culpam 
expellit,  non  eam  quae  est,  sed  quas  non  est,  prius  autem  <4rat. 
Non  enim  expellit  culpam  per  modum  causa3  effici  sic 

enim  oporteret  quod  ageret  in  culpam  existentem  ad  ipsius 
expulsionem,   sicut  ignis  agit  in  aerem  existentem  ad  ejus 

corruptionem),  sed  expellit  culpara  formaliter.  Ex  hoc  enim 
ipso  quocl  informat  subjectum,  sequitur  quod  culpa  in  subjecto 
non  sit,  sicut  patet  de  sanitate  et  infirmitate. 

Ad  decimum  dicendum,  quod  ad  hoc  et  similia  solet  esse 
multiplex  responsio.  Prima  est,  quod  instans  quamvis  sit 
unum  re,  est  tamen  plura  ratione,  inquantum  est  principium 
futuri  et  finis  prseteriti ;  et  sic  nihil  prohibet  simul  in  eodem 
instanti  esse  culpam  et  gratiam  in  anima ;  ita  tamen  quod 
culpa  insit  in  illo  instanti,  secundum  quod  est  finis  praeteriti ; 
gratia,  autem,  secundum  quod  est  principium  futuri.  Sed  hoc 
stare  non  potest.  Nam  esse  principium  futuri  et  finem  prse- 
teriti,  dicit  diversumrespectum  instantis,  ex  quo  ejus  substantia 
non  multiplicatur,  sedmanet  una  ;  et  ita  secundum  rem  sequitur, 
culpam  et  gratiam  in  eodem  indivisibili  temporis  esse  in 
anima ;  nam  instans  nominat  indivisibile  temporis  ;  hoc  autem 
est  simul  esse ;  et  ita  sequitur  contraria  simul  inesse.  Et 
prseterea,  secundum  Philosophum  in  VIII  Phys.  (com.  xcvi), 
quando  aliquid  in  movendo  utitur  uno  signo  ut  duobus, 
necesse  est  intercidere  quietem  mediam  ;  propter  quod  probat, 
motus  reflexos  non  esse  continuos.  Unde  si  aliquis  utatur  uno 
instanti  ut  duobus,  oportet  quod  intelligat  aliquod  medium  ; 
et  sic  erit  anima  aliquando  sine  gratia  et  culpa ;  quod  est 
inconveniens. 

Et  ideo  alii  dicunt,  quod  sicut  inter  duo  puncta  unius  lineae 
cadit  linea  media,  non  autem  inter  duo  puncta  duarum  linea- 
rum  se  tangentium  ;  ita  non  est  necessarium  quod  inter  instans 
quod  est  ultimum  temporis  in  quo  culpa  inerat,  et  inter  instans 
quod  est  primum  temporis  in  quo  gratia  inest,  sit  tempus 
medium;  cum  sint  instantia  diversorum  temporum.  Sed  hoc 
iterum  stare  non  potest.  Nam  linea,  quia  est  mensura  in- 
trinseca,  dividitur  secundum  rerum  distinctionem.  Tempus 
autem  est  mensura  extrinseca,  et  est  unum  respectu  omnium 
quae  sunt  in  tempore  ;  non  enim  alio  tempore  mensuratur  esse 
culpse  et  esse  gratiae,  nisi  dicamus  alio  tempore,  idest  alia 
parte  ejusdem  temporis  continui :  etideo  oportetinter  quselibet 
duo  instantia,  respectu  quarumcumque  rerum  designentur, 
esse  aliquod  tempus  medium.  Et  praeterea,  duo  puncta  duarum 
linearum  sese  tangentium  designatarum  in  corporibus  locatis, 
uniuntur  in  uno  puncto  designato  in  exteriori  linea  corporis 
locantis  ;  quia  contigua  sunt  quorum  ultima  sunt  simul.  Unde, 
dato  quod  diversarum  sint  diversa  tempora  non  continua,  sed 
quasi  contigua,  oportebit  nihilominus  quocl  in  tempore 
exterius  mensurante  respondeat  eorum  terminis  unum  instans 
indivisibile  ;  et  sic  redibit  inconveniens  praedictum,  quod  culpa 
et  gratia  sint  simul. 

Et  ideo  alii  dicunt,  quod  hujusmodi  mutationes  spirituales 
non  mensurantur  tempore  quod  est  numerus  motus  cceli,  eo 

quod  anima,  et  quselibet  spiritualis  substantia,  est  supra 
tempus  ;  sed  habent  proprium  tempus,  inquantum  in  eis  inve- 
nitur  prius  et  posterius.  Nec  tamen  hujusmodi  tempus  est 
continuum  ;  cum  continuitas  temporis,  secundum  Philosophum 
in  IV  Physic,  consequatur  continuitatem  motus ;  affectiones 
autem  animae  non  sunt  continuae.  Sed  hoc  etiam  in  proposito 
non  habet  locum.  Nam  tempore  mensurantur  non  solum  quae 
sunt  per  se  in  tempore,  sicut  est  motus  coeli,  sed  etiam  ea  quse 
habent  per  accidens  ordinem  ad  motum  coeli,  inquantum 
consequuntur  ex  aliquibus  quse  per  se  habent  ordinem  ad 
tempus  praedictum.  Et  sic  etiam  est  in  justiflcatione  impii,  quse 
consequitur  ex  aliquibus  cogitationibus,  locutionibus,  et  aliis 
hujusmodi  motibus,  quiper  se  mensuranturtemporemotuscoeli. 

Et  ideo  aliter  est  dicendum,  quod  non  est  dare  ultimum 
instans  in  quo  peccator  habet  culpam,  sed  ultimum  tempus. 
Gontingit  autem  dare  primum  instans  in  quo  habuit  gratiam  : 
quod  quidem  instans  est  terminus  illius  temporis  in  quo  culpam 
habuit ;  inter  tempus  autem  et  terminum  temporis  nihil  cadit 
medium.  Unde  nec  oportet  dare  aliquod  tempus  vel  instans  in 
quo  aliquis  nec  culpam  nec  gratiam  habeat.  Hoc  autem  sic 
patet.  Nam  infusio  gratiae,  cum  sit  in  instanti,  est  terminus 
cujusdam  continui,  utpote  actus  meditationis,  per  quam  affectus 
disponitur  ad  gratise  susceptionem  ;  et  ejusdem  motus  terminus 
est  remissio  culpae,  quia  ex  hoc  ipso  culpa  remittitur  quod 
gratia  infunditur.  In  illo  ergo  instanti  est  primo  terminus 
remissionis  culpae,  scilicet  non  habere  culpam,  et  infusionis 
gratiee,  scilicet  habere  gratiam.  In  toto  ergo  tempore  praece- 
denti  quod  terminatur  ad  hoc  instans,  quo  tempore  mensu- 
rabatur  motus  meditationis  praedictse,  fuit  peccator  habens 
culpam  et  non  habens  gratiam,  nisi  tantummodo  in  ultimo 
instanti,  ut  dictum  est.  Sed  ante  ultimum  instans  hujus  tempo- 
ris  non  est  accipere  aliud  immediate  proximum  :  quia  quod- 
cumque  instans  accipiatur  aliud  ab  ultimo,  inter  ipsum  et 
ultimum  erunt  infinita  instantia  media.  Et  sic  patet  quod  non 
est  accipere  ultimum  instans  in  quo  justificatus  sit  habens 
culpam  et  non  habens  gratiam ;  est  autem  accipere  primum 
instans  in  quo  habet  gratiam,  et  non  habet  culpam.  Et  haec 
solutio  potest  accipi  ex  verbis  Philosophi  in  VIII  Physic. 

Ad  undecimum  dicendum,  quod  Deus  suo  amore  sicut 
causat  in  nobis  donum  gratiae,  ita  et  remissionem  culpse ; 
unde  non  oportet  quod  remissio  culpae  gratiam  praecedat. 
Sequeretur  autem,  si  remissio  culpaa  Dei  amorem  prsecederet, 
et  non  ex  eo  sequeretur. 

Ad  duodecimum  dicendum  quod  sacramenta  significando 
causant ;  hoc  enim  causant  quod  figurant.  Et  quia  circumcisio 
habet  significationem  in  removendo  ;  ideo  ejus  efficacia  directe 
ordinabatur  ad  remotionem   culpae   originalis,    sed   ex  con- 

sequenti  ad  gratiam  :  sive  ex  virtute  circumcisionis  gratia 
daretur  per  modum  quo  datur  ex  virtute  baptismi,  ut  quidam 
dicunt  :  siye  daretur  a  Deo  concomitanter  ad  circumcisionem  ; 
et  sic  remissio  culpse  fiebat  sine  gratia  ;  tamen  illa  gratia  non 
ita  perfecte  reprimebat  concuspiscentiam  sicut  gratia  baptis- 
malis.  Unde  difficilius  erat  concupiscentise  resistere  circumciso 
quam  baptizato  :  et  occasione  hujus  lex  vetus  occasionaliter 
occidere  dicebatur,  quamvis  circumcisio  intra  legis  Mosaicse 
sacramenta  non  contineatur,  eo  quod  non  ex  Moyse,  sed  ex 
patribus,  ut  dicitur  Joan.,  vn.  Et  si  in  circumcisione  aliqua  da- 
batur  gratia,  non  est  contra  hoc  quod  dicitur  :  Lex  vetus  non 
justificabat. 

ARTICULUS  III.  —  Utrum  ad  impii  justificationem  liberum  requi- 
ratur  arbitrium.  —  (I-II,  qu^est.  cxin,  art.  3.) 

Tertio  quseritur,  utrum  ad  justificationem  impii  liberum 
arbitrium  requiratur  ;  et  videtur  quod  non.  Illud  enim  quod 
potest  competere  non  habentibus  usum  liberi  arbitrii,  non 
requirit  usum  liberi  arbitrii.  Sed  justificatio  competit  pueris 
nondum  habentibus  usum  liberi  arbitrii,  qui  per  baptismum 
justificantur.  Ergo  justificatio  impii  usum  liberi  arbitrii  non 
requirit.  * 

2.  Secl  dicendum,  quod  hoc  speciale  est  in  pueris  qui 
tenentur  peccato  solum  quod  aliunde  contrahitur ;  nec  habet 
locum  in  adultis,  qui  propriis  peccatis  tenentur.  —  Sed  contra 
est  quod  Augustinus  dicit  in  IV  Gonfess.  (cap.  iv,  circa  med.), 
quod  cum  quidam  suus  amicus  laboraret  febribus,  jacuit  diu 
siae  sensu  in  sudore  letali  :  et  cum  desperaretur,  baptizatus 
est  nesciens,  me  non  curante,  et  prcesumente  id  retinere 
potius  animam  ejus  quod  a  me  acceperat,  non  quod  in  nes- 
cientis  corpore  fiebat.  Longe  autem  aliter  erat,  nam  re- 
creatus  est.  Recreatio  autem  fit  per  gratiam  justificantem. 
Ergo  gratia  justificans  quandoque  confertur  adulto  sine  motu 
liberi  arbitrii. 

3.  Sed  dicendum,  quod  hoc  habet  locum  solum  ubi  homo 
justificatur  per  sacramentum.  —  Sed  contra,  Deus  potentiam 
suam  non  alligavit  sacramentis.  Gum  ergo  justificatio  sit  opus 
divinum,  ex  ejus  potentia  dependens  ;  videtur  quod  etiam  sine 
sacramentis  aliquis  adultus  justificari  possit  praeter  motum 
liberi  arbitrii, 

4.  Prseterea,  homo  in  aliquo  statu  esse  potest  in  quo  sit 
adultus,  et  non  habeatpeccatumactuale,  sed  originaletantum: 
in  primo  enim  instanti  quo  aliquis  est  adultus,  si  non  sit 
baptizatus,  adhuc  subjectus  est  originali  peccato,  neque  tamen 
adhuc  habet  aliquod  actuale,  quia  adhuc  nihil  transgrediendo 
commisit  quo  reus  peccati  teueatur.  Nec  iterum  est  reus 
omissionis,  quia  praecepta  affirmativa  non  obligant  ad  semper ; 

unde  non  oportet  quod  homo  statim  in  primo  instanti  quo  est 
adultus,  praecepta  affirmativa  observet.  Sic  ergo  adultus  potest 
habere  peccatum  originale  absque  omni  actuali,  ut  videtur. 
Si  ergo  haac  est  causa  quare  puer  potest  justificari  sine  motu 
liberi  arbitrii,  videtur  quod  eadem  ratio  sit  in  adulto. 

5.  Praeterea,  quandocumque  aliquid  communiter  inest 
aliquibus  oportet  quod  eis  conveniatsecundum  aliquam  causam 
communem.  Justificari  autem  convenit  pueris  et  adultis.  Cum 
ergo  sola  gratia  sit  causa  justificationis  in  pueris,  videtur 
quod  etiam  absque  usu  liberi  arbitrii  sufficiat  adjustificationem 
in  adultis. 

6.  Praeterea,  sicut  justitia  est  donum  Dei,  ita  sapientia. 
Sed  sapientiam  Salomon  accepit  dormiens,  ut  habetur  III 
Regum.  iii.  Ergo  eadem  ratione  et  gratiam  justificantem 
homo  potest  dormiens  et  absque  usu  liberi  arbitrii  accipere. 

7.  Sed  dicendum,  quod  merito  praecedenti  Salomon  in 
dormiendo  sapientiam  accepit.  —  Sed  contra,  sicut  in  bonis 
requiritur  voluntas,  ita  et  in  malis  ;  quia  peccatum  non  est 
nisi  voluntarium.  Sed  voluntas  praecedens  somnum  non  facit 
ut  id  quod  in  somno  agitur,  sit  peccatum.  Ergo  nec  aliquid 
facit  ad  hoc  quod  aliquod  divinum  donum  in  somno  recipiatur. 

8.  Praeterea,  sicut  in  dormiente  ligatur  usus  liberi  arbitrii, 
ita  et  in  aegrotante.  Sed  segrotans  absque  usu  liberi  arbitrii 
justificatur,  utpatet  ex  auctoritate  Augiistini  inducta  (in  arg.  2). 
Ergo  et  dormiens;  et  sic  idem  quod  prius. 

9.  Pra?terea,  Deus  est  potentior  omni  creato  agente.  Sed 
sol  materialis  lumen  suum  influit  aeri,  nulla  praeparatione  in 
ipso  aere  prsecedente.  Ergo  multo  fortius  Deus  lumen  gratiae 
animse  infundit  absque  omni  praeparatione,  quaa  fit  per  actum 
liberi  arbitrii. 

10.  Praeterea,  cum  bonum  sit  communicativum  sui,  se- 
cundum  Dionysium  (cap.  iv  de  divin.  Nomin.,  circa  princ.) ; 
Deus  qui  summe  bonus  est,  summe  se  ipsum  communicat.  Hoc 
autem  non  esset,  nisi  se  communicaret  et  praeparanti  se  et  non 
prseparanti.  Ergo  in  justificatione  impii  non  requiritur  usus 
liberi  arbitrii  quasi  praeparatio  ex  parte  hominis. 

1 1 .  Praeterea,  Augustinus  dicit,  VIII  super  Genesim  ad 
litteram  (cap.  xiv),  quod  Deus  hoc  modo  operatur  justitiam  in 
homine,  sicut  sol  lumen  in  aere  quod  deficit  solis  deficiente 
influxu  ;  non  sicut  artifex  qui  operatur  arcam,  in  qua  postquam 
facta  est,  nihil  operatur.  Sed  sol  eodem  modo  operatur  in  aere 
cum  primo  illuminatur  aer,  et  cum  lumen  in  eo  continuatur. 
Ergo  Deus  eodem  modo .  operatur  justitiam  in  homine  cum 
primo  justificatur,  et  cum  justitia  in  eo  conservatur.  Sed 
justitia  conservatur  in  homine,  usu  liberi  arbitrii  cessante  ; 
sicut  patet  in  dormiente.  Ergo  homo  potest  a  principio  justifi- 
cari  absque  omni  motu  liberi  arbitrii. 

12.  Praeterea,  dispositio  quae  requiritur  de  necessitate  ad 
introductionem  alicujus  formae,  ita  se  habet,  quod  sine  ea 
forma  remanere  non  potest ;  sicut  pate-t  de  calore  et  forma 
ignis.  Sed  sine  usu  liberi  arbitrii  potest  remanere  justitia,  ut 
in  dormiente.  Ergo  usus  liberi  arbitrii  non  est  dispositio  quae 
de  necessitate  requiratur  ad  gratia?  infusionem. 

13.  Praeterea,  id  quod  naturaliter  est  prius,  et  potest  esse 
et  non  esse  sine  posteriori,  non  requirit  posteriusad  hoc  quod 
inesse  dicatur ;  ut  patet  de  gravitate  et  descensu,  sine  quo 
gravitas  essepotest;  cum  scilicet  corpus  grave  impeditur  a  suo 
motu.  Sed  gratia  est  prior  naturaliter  quam  usus  liberi  arbitrii, 
sine  quo  et  potest  esse  et  non  esse  ;  est  enim  ejus  formale 
principium,  sicut  gravitas  naturalis  motus.  Ergo  gratia  potest 
infundi  sine  usu  liberi  arbitrii. 

14.  Prseterea,  corpus  infirmum  culpam  in  animam  inducit 
originalem  absque  omni  usu  liberi  arbitrii.  Ergo  multo  fortius 
Deus,  qui  est  potentissimus,  nonrequirit  usum  liberi  arbitrii  ad 
hoc  quod  gratiam  infundat. 

15.  Praeterea,  Deus  pronior  est  ad  miserendum  quam  ad 
condemnandum,  ut  dicit  Glossa  (Origenis)  in  principio  Hierem. 
Sed  Deus  punit  pueros  decedentes  sine  baptismo  absque  omni 
usu  liberi  arbitrii.  Ergo  multo  magis  miseretur  gratiam  in- 
fundendo. 

16.  Praeterea,  dispositio  ad  formam,  quse  exigitur  in  reci- 
piente  formam,  non  est  ab  ipso  recipiente,  sed  ab  alio  ;  sicut 
calor  qui  in  lignis  praecedit  ut  dispositio  ad  formam  ignis,  non 
est  ab  ipsis  lignis.  Sed  usus  liberi  arbitrii  est  ab  homine  jus- 
tificando.  Ergo  non  requitur  ut  dispositio  ad  gratiam  habendam. 

17.  Praeterea,  justificatio  est  per  infusionem  gratise  et 
virtutum.  Sed  secundum  Augustinum  (concione  iii  in  Psal.  cxvn, 
ut  refertur  in  II  Sentent.,  clist.  xxvn),  virtutem  solus  Deus  in 
nobis  sine  nobis  operatur.  Ergo  ad  justificationem  operatio 
nostra,  quae  est  per  usum  liberi  arbitrii,  non  requiritur. 

18.  Prseterea,  secundum  Apostolum,  Roman.,  iv,  4,  ei  qui 
operatur,  merces  non  imputatur  secundum  gratiam,  sed 
secundum  debitum.  Usus  autem  liberi  arbitrii  qusedam  ope- 
ratio  est.  Si  ergo  ususliberi  arbitrii  ad  justificationem  requiritur, 
justificatio  non  erit  ex  gratia,  sed  ex  debito  ;  quod  est 
hsereticum. 

19.  Praeterea,  magis  est  remotus  ille  a  gratia  qui  contra 
operatur  gratiae,  quam  ille  qui  penitus  non  operatur.  Sed 
Deus  aliquando  dat  gratiam  alicui  qui  per  liberum  arbitrium 
contra  operatur  ;  sicut  patet  de  Paulo,  Act.,  ix,  5,  cui  dictum 
est  :  Durum  est  tibi  conlra  stirnulum  calcitrare.  Ergo  multo 
fortius  alicui  absque  usu  liberi  arbritrii  quandoque  gratia 
infunditur. 

20.  Praeterea,  agens  infinitae  virtutis  non  requirit  aliquam 


DE   VERITATE.    QILEST.    XXVIII,    ART.    III.  309 

dispositionem  in  patiente  :  quanto  enim  agens  est  virtuosius, 
tanto  minori  dispositione  praeexistente  complet  suum  effectum. 
Sed  Deus  est  agens  infinitae  virtutis,  intantum  quod  non  requi- 
rit  materiam  praeexistentem,  sed  operatur  ex  nihilo.  Ergo 
multo  minus  requirit  dispositionem  ;  et  ita  in  justificatione 
impii,  quae  est  opus  divinum,  non  requirit  usum  liberi  arbitrii 
quasi  dispositionem  exparte  hominis. 

Sed  contra  est  quod  super  illud,  III  Reg.,  m,  Postula  quod 
vis,  ut  dem  tibi,  dicit  Glossa  (interlin.)  :  Gratia  Dei  liberum 
reqmrit  arbitrium.  Sed  justificatio  fit  per  gratiam  Dei,  ut 
habetur,  Rom. ,  in.  Ergo  ad  j ustificationem  requiritur  usus  liberi 
arbitrii. 

Praeterea,  Bernardus  dicit  (in  lib.  de  Gratia  et  lib.  Arb.  non 
longe  a  princip.),  quod  justificatio  tam  absque  consensu  non 
potest  esse  recipientis,  quam  absque  gratia  dantis.  Sed  con- 
sensus  recipientis  est  actus  liberi  arbitrii.  Ergo  absque  usu 
liberi  arbitrii  homo  justificari  non  potest. 

Praeterea,  ad  receptionem  formae  requiritur  aliqua  dis- 
positio  in  recipiente ;  non  enim  quaelibet  forma  in  quolibet 
recipitur.  Sed  actus  liberi  arbitrii  se  habet  ut  dispositio  ad 
gratiam.  Ergo  ad  receptionem  gratiae  justificantis  usus  liberi 
arbitrii  requiritur. 

Praeterea,  in  justificatione  impii  contrahitur  quoddam  spi- 
rituale  matrimonium  hominis  adDeum  ;  Osee,  n,  19  :Sponsabo 
te  mihi  in  justitia.  Sed  in  matrimonio  carnali  requiritur 
mutuus  consensus.  Ergo  multo  fortius  in  justificatione  impii ; 
et  sic  requiritur  ibi  usus  liberi  arbitrii. 

Praeterea,  justificatio  impii  non  fit  sine  caritate  :  quia,  ut 
dicitur  Prov.,  x,  12,  universa  delicta  operit  caritas.  Sed 
caritas,  cum  sit  quaedam  amicitia,  cum  redamatione  est,  ut 
patet  per  Philosophum  in  VIII  Ethic.  (cap.  m) ;  mutuus  autem 
amor  requirit  in  utroque  usum  liberi  arbitrii.  Ergo  justificatio 
sine  usu  liberi  arbitrii  esse  non  potest. 

Respondeo  dicendum,  quod  nullus  habens  usum  liberi 
arbitrii  potest  justificari  absque  usu  liberi  arbitrii  qui  sit  in 
ipso  instanti  suae  justificationis ;  in  his  autem  qui  non  sunt 
compotes  suae  voluntatis,  sicut  pueri,  hoc  non  requiritur  ad 
justificationem  :  cujus  ratio  triplex  assignari  potest. 

Prima  sumitur  ex  habitudine  agentis  et  patientis  ad  invicem. ' 
Patet  enim  in  corporalibus,  quod  actio  non  perficitur  sine 
aliquo  contactu,  quo  vel  solum  agens  tangit  patiens,  quando 
patiens  non  est  natum  tangere  agens,  sicut  cum  corpora 
superiora  agunt  in  ista  inferiora  tangentia  ea,  et  non  tacta 
ab  eis  ;  vel  mutuo  se  tangunt  agens  et  patiens,  quando  utrumque" 
natum  est  tangere  et  tangi ;  sicut  cum  ignis  agit  in  aquam, 
vel  e  converso.  Unde  et  in  spiritualibus,  quando  natus  est  esse 
mutuus  contactus,  non  completur  actio  sine  contactu  mutuo ; 

alioquin  sufficit  quod  agens  tangat  patiens.  Ipse  autem  DeusT 
qui  justificat  impium,  tangit  animam,  gratiam  in  ea  causando  : 
unde  et  in  Psal.  gxliii  :  Tange  montes,  Glossa,  de  gratla  tna. 
Mens  autem  humana  aliquo  modo  tangit  Deum,  eum  cognos- 
cendo  vel  amando  :  unde  et  in  adultis,  qui  possunt  Deum 
cognoscere  et  amare,  requiritur  aiiquis  usus  liberi  arbitrii, 
quo  Deum  cognoscant  et  ament  :  et  ista  est  conversio  ad 
Deum,  de  qua  dicitur  Zach.,  i,  3  :  ConverUmini  acl  me,  et  ego 
convertar  acl  vos.  Pueri  autem  carentes  usu  liberi  arbitrii  non 
possunt  Deum  cogn  :  Te  et  amare ;  unde  in  eis  sufficit  ad 
justificationem  quod  ab  eo  tangantur  per  gratiae  infusionem. 

Secunda  ratio  sumitur  ex  ipsa  ratione  justificationis. 
Justitia  enim,  secundum  Anseimum  in  lib.  de  Yerit.  (cap.  xiii), 
est  rectitudo  voluntatis  propter  se  servata ;  imde  justificatio 
est  quaedam  voluntatis  immutatio.  Voluntas  autem  accipitur 
et  pro  ipsa  potentia,  et  pro  actu  potentiae.  Actus  autem  po- 
tentiae  voluntatis  immutari  non  potest  nisi  ipsa  cooperante  : 
si  enim  non  esset  in  ipsa,  non  esset  ejus  actus.  Ipsa  vero 
potentia  voluntatis,  sicut  sine  sua  cooperatione  est  facta,  ita 
sine  sua  cooperatione  potest  immutari.  In  adultis  autem  re- 
quiritur  immutatio  actus  voluntatis  ad  justificationem ;  sunt 
enim  per  actum  voluntatis  ad  aliquid  inordinate  conversi. 
Quse  quidem  conversio  immutari  non  potest  nisi  per  actuum 
contrarium  voluntatis  ;  et  ideo  ad  justificationem  adultorum 
actus  liberi  arbitrii  requiritur.  Sed  pueri,  qui  non  habent  per 
actum  voluntatis  proprise  voluntatem  ad  aliquid  conversam,  sed 
habent  solam  potentiam  voluntatis  culpabiliter  originali  justitia 
destitutam,  possunt  justificari  sine  motu  propriae  voluntatis. 

Tertia  ratio  sumitur  ex  similitudine  divinae  operationis 
in  rebus  corporalibus.  Deus  enirn  aliquem  effectum  producens, 
quem  iterum  potest  producere  natura,  secundum  eamdem  dis- 
positionem  producit  sicut  et  natura.  Sicut  si  Deus  aliquem 
miraculose  sanet,  sanitatem  in  eo  causabit  cum  quadam 
ad^quatione  humorum,  quam  etiam  natura  operando  interdum 
aliquem  sanat,  secundum  illud  Philosophi  in  II  Physic,  quod 
si  natura  faceret  opus  artis,  eodemmodofaceret  sicut  ars  facit, 
et  e  converso.  Ex  naturalibus  autem  homo  justitiam  habere 
potest  dupliciter  :  uno  modo  ut  naturalem  vel  innatam,  se- 
cundum  quod  quidam  ex  ipsa  natura  sunt  proni  ad  opera 
justitise;  alio  modo  ut  acquisitam.  Justitiae  igitur  acquisitae  ex 
eperibus  similis  est  justitia  infusa,  per  quam  justificantur 
adulti  :  unde,  sicut  in  justitia  politica  acquisita  requiritur  actus 
voluntatis,  quo  quis  amat  justitiam  ;  ita  etiam  in  adultis  justi- 
ficatio  non  completur  sine  usu  liberi  arbitrh.  Justitia  vero 
infusa,  per  quam  justificantur  parvuli,  similis  est  naturali 
aptitudini  ad  justitiam,  quae  etiam  in  pueris  invenitur ;  et  ad 
neutram  usus  liberi  arbitrii  requiritur. 

Ad  primum  ergo  diccndum,  quod  quia  pueri  non  habent 
unde  possint  converti  ad  causam  justificantem,  ipsa  causa 
justificans,  scilicet  passio  Christi,  applicatur  eis  per  sacra- 
mentum  baptismi,  et  ex  hoc  justificantur. 

Ajd  secundum  dicendum,  quod  de  adulto  qui  non  est  suae 
mentis  compos,  distinguendum  est  :  quia  si  uunquam  habuit 
usum  suae  rationis,  idem  judicium  est  de  eo  quod  de  parvulis  ; 
si  antem  judicium  rationis  aliquando  habuit,  si  in  illo  tempore 
quo  usum  rationis  habuit,  baptismum  desideravit,  si  tempore 
amentise  baptizetur  non  sentiens  vel  renitens,  consequitur 
effectum  baptismi  propter  voluntatem  praecedentem ;  et  tunc 
praecipue  quando  post  baptismum  recuperat  usum  liberi  ar- 
bitrii,  et  placet  ei  quod  factum  est ;  in  quo  casu  loquitur  Augus- 
tinus.  Hoc  enim  quod  contra  nititur,  non  sibi  imputatur,  cum 
non  voluntate  agat,  sed  phantasia  agatur.  Si  autem  dum  erat 
86  mentis  compos  baptismum  non  desideravit,  non  est  sibi 
vel  non  sentienti  vel  retinenti  baptismus  exhibendus  in  quanto- 
cumque  sit  mortis  periculo  :  judicabitur  enim  secundum 
ultimum  instans  in  quo  suae  mentis  compos  fuit.  Et  si  ibi 
exhibeatur,  non  accipit  nec  sacramentum  nec  rem  sacramenti ; 
quamvis  ex  ipsa  invocatione  Trinitatis  et  sanctificatione  aquae 
miraculose  possit  in  eo  aliqua  dispositio  relinqui,  ut  cum 
recupcraverit  usum  liberi  arbitrii,  facilius  ad  bonum  immutetur. 

Ad  tertium  dicendum,  quod  etiam  sine  sacramento  Deus 
aliquibus  parvulis  gratiam  infundit  :  sicut  patet  de  sanctificatis 
in  utero.  Similiter  autem  posset  alicui  adulto  qui  non  esset 
compos  suae  mentis,  absque  sacramento  gratiam  conferre, 
eodem  modo  quo  cum  sacramento  confert. 

Ad  quartum  dicendum,  quod  ista  positio  apud  quosdam 
impossibilis  reputatur,  quod  aliquis  adultus  habeat  peccatum 
originale  sine  actuali.  Gum  enim  adultus  esse  incipit ;  si  quod 
in  se  est,  faciat,  gratia  ei  dabitur,  per  quam  apeccato  origin-ali 
erit  immunis  ;  quod  si  non  faciat,  reus  erit  peccati  omissionis. 
Cum  enim  quilibet  teneatur  peccatum  vitare,  et  hoc  fien  non 
possit  nisi  praestituto  sibi  debito  fine  ;  tenetur  quilibet,  cum 
primo  sna3  mentis  est  compos,  ad  Deum  se  convertere,  et  in 
eo  finem  constituere  ;  et  per  hoc  ad  gratiam  disponitur.  Et  prae- 
terea,  Augustinusdicit(serm.xLvdetemporc,utreferturIISent., 
dist.  xxx),  quod  concupiscentia  peccati  originalis  parvulum 
facit  habilem  ad  concupiscendum,  adultum  vero  actu  concu- 
piscere.  Non  enim  de  facili  contingere  potest  ut  aliquis  peccato 
originali  infectus,  concupiscentiaa  peccati  se  per  consensum 
peccaii  non  subdat. 

Ad  quintum  dicendum,  quod  justificatio  secundum  unam 
commuiiem  causam  inest  parvulo  et  adulto,  scilicet  secundum 
gratiam  ;  quae  tamen  recipitur  in  parvulo  et  adulto  diversimode, 
secundum  diversam  utriusque  conditionem,  omne  enim  quod 

recipitur  in  aliquo,  est  in  eo  per  moclum  recipientis.  Et  inde 
est  quod  in  adulto  recipitur  gratia  cum  usu  liberi  arbitrii,  non 
autem  in  parvulo. 

Ad  sextum  dicendum,  quod  ad  hoc  potest  tripliciter  res- 
ponderi.  Uno  modo  ut  dicatur,  quod  somnus  ille  in  quo  Sa- 
lomoni  fuit  sapientia  infusa,  non  fuit  somnus  naturalis,  sed 
somnus  prophetise,  de  quo  habetur,  Num.xn,  5  :  Si  quis  fuerit 
inter  vos  Propheta  Domini,  in  visione  apparebo  ei,  vel  per 
somnium  loquar  ad  eum.  In  hoc  autem  somno  usu  liberi 
arbitrii  non  ligatur.  Alio  modo  potest  dici,  quod  sicut  ad  infu- 
sionemjustitiae  requiritur  quod  voluntas,  quse  estejus  objectum, 
convertatur  ad  Deum  ;  ita  in  infusione  sapientise  requiritur 
quod  intellectus  convertatur  ad  Deum.  In  somno  autem  potest 
intellectus  converti  ad  Deum,  non.  autem  liberum  arbitrium 
vel  voluntas.  Gujus  ratio  est,  quiaad  intellectum  duo  pertinent ; 
scilicet  percipere,  et  judicare  de  perceptis.  Intellectus  autem 
in  dormiendo  non  impeditur  quin  aliquid  percipiat  vel  ex  his 
quse  prius  consideravit,  unde  quandoque  homo  dormiendo 
syllogizat  ;  vel  ex  illustratione  alicujus  substantise  superioris, 
ad  cujus  perceptionem  (1)  intellectus  dormientis  est  habilior 
propter  quietem  ab  actibus  sensuum,  et  prsecipue  phantas- 
matibus  quietatis  ;  unde  dicitur  Job.,  xxxm,  15  :  Per  somnium 
in  visione  nocturna  quando  sopor  solet  occupare  homines,  et 
dormiunt  in  lectulo  suo,  tunc  aperit  aures  virorum,  et 
erudiens  eos  instruit  disciplinam.  Et  ista  est  causa  preecipua 
quare  in  somnis  prsevidentur  futura.  Sed  perfectum  judicium 
intellectus  non  potest  esse  in  dormiendo,  eo  quod  tunc  ligatus 
est  sensus,  qui  est  primum  principium  nostoe  cognitionis. 
Judicium  enim  fit  per  resolutionem  in  principia  ;  unde  de  omnibus 
oportet  nos  judicare  secundum  id  quod  sensu  accipimus,  ut 
dicitur  in  III  Coeli  et  Mundi.  Usus  autem  liberi  arbitrii  sequitur 
judicium  rationis  ;  et  ideo  usus  liberi  arbitrii,  per  quem  vo- 
luntas  in  Deum  convertitur,  in  dormiendo  sufficiens  esse  non 
potest  :  quia  etsi  sit  aliquis  motus  voluntatis,  magis  sequitur 
phantasiam  quamjudicium  completum  rationis  ;  et  ideo  homo 
in  dormiendo  perciperepotest  sapientiam,  non  autemjustitiam. 
Tertio  modo  potest  dici  quod  intellectus  cogitur  ab  intelligibili, 
voluntas  autem  non  potest  cogi  ab  appetibili ;  et  ideo  absque 
usu  liberi  arbitrii  potest  infundi  sapientia,  quse  est  rectitudo 
intellectus,  non  autem  justitia,  quse  est  rectitudo  voluntatis. 

Ad  septimum  dicendum,  quod  motus  liberi  arbitrii  qui 
praecedit  in  vigilante,  non  potest  facere  ut  actus  dormientis  sit 
meritorius  vel  demeritorius  secundum  se  consideratus  ;  potest 
tamen  facere  quod  habeat  aliquam  rationem  bonitatis  vel 
malitiae,  inquantum  virtus  actus  vigilantis  relinquifcur  in  ope- 
ribus  dormientium,  sicut  virtus  causae  relinquitur  in  effectu. 

(1)  Al.  prseceptionem. 

Et  inde  est  quod  virtuosi  nanciscuntur  in  dormiendo  meliora 
theoremata  prae  aliis  non  virtuosis,  ut  dicitur  in  I  Ethic.  (cap. 
ult.  a  med.) ;  et  inde  est  etiam  quod  nocturna  pollutio  interdum 
culpabilis  imputatur.  Et  sic  etiam  Salomon  in  vigilando  potuit 
se  disponere  ad  sapientiam  accipiendam  in  dormiendo. 

Ad  octavum  dicendum,  quod  sacramentum  baptismi  non 
est  exhibendum  aegroto  dum  non  est  suae  mentis  compos, 
etiam  si  prius  habuit  votum  baptismi,  nisi  quando  timetur 
periculum  mortis,  quod  quidem  de  dormiente  non  timetur ; 
unde  quantum  ad  hoc  est  dissimile,  quantum  vero  ad  alia 
simile.  • 

Ad  nonum  dicendum,  quod  aer  secundum  naturam  suae 
speciei  est  in  ultima  dispositione  ad  lumen  suscipiendum 
ratione  diaphaneitatis ;  et  ideo  statim  ad  praesentiam  illumi- 
nantis  illuminatur;  nec  requiritur  aliqua  alia  prseparatio,  nisi 
forte  remotio  prohibentis.  Sed  mens  intellectualis  non  est  in 
ultima  dispositione  ad  susceptionem  justitias,  nisi  cum  est 
actu  volens ;  quia  potentia  completur  per  actum,  per  quem 
determinatur  ad  alterum  oppositorum,  de  se  in  potentia 
existens  ad  utrumque  ;  sicut  materia  in  potentia  existens 
ad  plures  formas,  per  dispositiones  aptatur  ad  unam  formam 
magis  quam  ad  aliam. 

Ad  decimum  dicendum,  quod  Deus  infinita  bonitate  se  ipsum 
communicat  creaturis  secundum  aliquam  similitudinem  suae 
bonitatis,  quam  eis  largitur  ex  hoc  ipso  quod  optimo  modo 
suam  bonitatem  communicat ;  ad  quem  modutn  pertinet  ut 
ordinate  secundum  suam  sapientiam  dona  sua  largiatur,  hoc 
est  unicuique  secundum  suam  conditionem ;  et  inde  est  quod 
requiritur  dispositio  vel  praeparatio  aliqua  ex  parte  eorum 
quibus  Deus  sua  dona  largitur.  Vel  potest  dici  quod  objectio 
illa  procedit  de  praaparatione  quae  tempore  praecedit  gratiae 
infusionem,  sine  qua  Deus  quandoque  gratiam  tribuit,  subito 
in  aliquo  motum  contritionis  operans,  et  gratiam  infundens ; 
quia,  ut  dicitur  Eccles.,  xn,  23,  Facile  est  in  oculis  Dei  hones- 
tare  pauperem.  Non  autem  per  hoc  excluditur  usus  liberi 
arbitrii  qui  est  in  ipso  instanti  quo  gratia  infunditur ;  in  hoc 
enim  ostenditur  perfectior  communicatio  divinae  bonitatis  quod 
simul  facitin  homine  habitum  et  actum  justitise,  quam  si  faceret 
habitum  tantum. 

Ad  undecjmum  dicendum,  quod  sicut  sol  est  causa  luminis 
non  solum  quantum  ad  esse,  sed  quantum  ad  fieri  ;  ita  etiam 
Deus  est  causa  gratiae  et  quantum  ad  esse  et  quantum  ad  fieri. 
Aliquid  autem  requiritur  ad  fieri  rei  quod  importat  quamdam 
imitationem,  quod  non  requiritur  ad  esse  ipsius  ;  sicut  cum 
fit  lumen  in  aere,  requiritur  quod  aer  se  habeat  in  alio  res- 
pectu  ad  solem  quam  ante  ;  quod  fit  per  motum  solis,  sine 
quo  posset  esse  conservatio  luminis  in  aere,   sole  semper 

praesente.  Et  similiter  ad  fieri  ipsius  gratiae  requiritur  quod 
voluntas  alio  modo  se  habeat  ad  Deum  quam  prius  ;  ad  quod 
exigitur  immutatio  vohmtatis,  quae  sine  usu  liberi  arbitrii  non 
est  in  adultis,  ut  dictum  est. 

Ad  duodegimum  dicendum,  quod  aliqua  dispositio  requiritur 
ad  fieri  rei,  quae  non  requiritur  ad  esse  rei ;  sicut  patet  prae- 
cipue  in  generatione  animalium  et  plantarum :  un^e  nihil 
prohibet,  talibus  dispositionibus  cessantibus,  postquam  res 
jam  facta  est,  eam  nihilominus  in  suo  esse  conservari.  Et 
sic,  cessantemotu  liberi  arbitrii,  qui  erat  necessarius  ad  jus- 
tificationem,  pqjest  justitia  habitualiter  remanere. 

Ad  decimumtertium  dicendum,  quod  nihil  prohibet  aliquid 
naturaliter  prius  non  posse  fieri  sine  posteriori,  quod  tamen 
sine  posteriori  esse  potest  :  sicut  anima,  quae,  cum  sit  causa 
corporis  formalis,  efficiens  et  finalis,  ut  dicitur  in  II  de  Anima, 
est  naturaliter  prior  corpore,  potest  esse  sine  corpore,  cum 
tamen  secundum  ordinem  naturae  non  possit  fieri  nisi  in 
corpore  ;  et  similiter  est  de  gratia,  et  usu  liberi  arbitrii. 

Ad  decimumquartum  dicendum,  quod  corpus  inficit  animam 
originali  peccato  ex  hoc  lpso  quod  ei  unitur.  Hoc  autem  pec- 
catum  non  respicit  voluntatem  ipsius  quiinficitur,  sed  naturam  ; 
et  ideo  non  est  mirum  si  ad  hujusmodi  infectionem  usus  liberi 
arbitrii  non  requiratur.  Similiter  autem  anima  pueri  gratiam 
consequitur  ex  hoc  ipso  quod  Christo  per  sacramentum 
baptismi  unitur  absque  usu  liberi  arbitrii.  In  adultis  vero 
requiritur  usus  iiberi  arbitrii,  ratione  jam  dicta,  incorp.  art. 

Ad  decimumquintum  dicendum,  quod  ex  hoc  quod  dicitur 
Deus  pronior  ad  miserendum  quam  ad  puniendum,  non  exclu- 
ditur  tam  bonum  quod  miserendo  Deus  in  nobis  operatur, 
quam  malum  quod  Deus  in  nobis  punit ;  quia  bonum,  secundum 
Dionysiuxri  (cap.  iv  div.  Nom.),  consistit  ex  una  et  integra 
causa,  malum  autem  ex  singularibus  defectibus.  Sed  ex  hoc 
ostenditur  quod  Deus  miseretur  secundum  id  quod  ex  eo  est, 
punit  autem  secundum  id  quod  ex  nobis  est,  quod  est  tale  ut 
ordinatum  esse  non  possit  nisi  in  pcenam ;  unde  ex  principali 
intentione  miseretur,  sed  punit  quasi  praeter  intentionem 
voluntatis  antecedentis,  secundum  voluntatem  consequentem. 
Et  tamen  ad  propositum  potest  dici,  quod  infectioni  peccati 
originalis,  qua  anima  inficitur  antequam  usum  liberi  arbitrii 
habeat,  respondet  per  quamdam  similitudinem  justificatio 
puerorum  ante  usum  liberi  arbitrii. 

Ad  decimumsextum  dicendum,  quod  res  naturales  per 
quamdam  violentiam  possunt  disponi  ad  formam,  ut  sciiicet 
principium  dispositionis  sit  extra,  nil  conferente  vim  passo  ; 
unde  in  eis  dispositio  ad  formam  non  est  ab  aliquo  principio 
intrinseco  sed  ab  extra.  Voluntas  vero  violentiam  pati  non 
potest ;  et  ideo  non  est  similis  ratio. 

Ad  degimumseptimum  dicendum,  quod  Deus  virtutes  in 
nobis  operatur  sine  nobis  virtutes  causantibus,  non  tamen 
sine  nobis  consentientibus. 

Ad  decimumoctavum  dicendum,  quod  actus  liberi  arbitrii 
,qui  est  in  justificatione  impii,  alio  modo  se  habet  ad  habitum 
justitiae  generalis,  de  qua  dictum  est,  art.  1  hujus  qusest.,  et 
alio  modo  se  habet  ad  ejus  executionem  et  augmentum.  Ad 
habitum  quidem  se  non  potest  habere  ut  meritum,  eo  quod  in 
ipso  instanti  justitia  infunditur,  quae  est  principium  merendi ; 
sed  se  habet  ut  dispositio  tantum.  Ad  executionem  vero  justitise 
et  ejus  augmentum  se  habet  inratione  meriti ;  quiaperprimum 
actum  gratia  informatum  homo  meretur  divinum  auxilium  ih 
praedictis.  Sic  ergo  justitia  non  redditur  humanis  operibus 
quasi  merces ;  sed  justitise  augmentum  et  continuatio  aliquo 
modo  habet  rationem  mercedis  in  comparatione  ad  actus 
meritorios  prsecedentes. 

Ad  decimumnonum  dicendum,  quod  licet  Paulus  antequam 
justificatus  esset,  immediate  gratiam  fidei  impugnaret,  tamen 
in  ipso  instanti  justificationis  suae  consensit  per  liberum  ar- 
bitrium  divina  gratia  commotum.  Motum  enim  gratuitse  vo- 
luntatis  in  instanti  potest  Deus  alicui  mittere,  sine  quo  non 
est  justificatio  ;  sed  sine  praeparatione  prsecedenti  justificatio 
esse  potest. 

Ad  vigesimum  dicendum,  quod  ista  dispositio  non  requiritur 
propter  impotentiam  agentis,  sed  propter  conditionein  re- 
cipientis,  scilicet  voluntatis,  quae  immutari  non  potest  per 
violentiam,  sed  proprio  motu  immutatur.  Iste  autem  motus 
liberi  arbitrii  non  solum  se  habet  ad  gratiam  ut  dispositio,  sed 
ut  complementiim ;  operationes  enim  sunt  qusedam  comple- 
tiones  (1)  habituum ;  unde  perfectionem  agentis  attestatur 
quod  habitus  inducatur  simul  cum  sua  operatione  ;  quia  per- 
fectio  effectus  demonstrat  perfectionem  causse. 

ARTICULUS  IV.  —  Vtrum  motus  liberi  arbitrii  in  Dewn  ad  justifi- 
cationem  reqairatur.  —  (I-II,  qusest.  cxiii.  art.  4.) 

Quarto  quseritur,  quis  motusliberi  arbitriiadjustificationem 
requiratur ;  utrum  scilicet  requiratur  motus  in  Deum ;  et  sic 
videtur  quod  non.  Illud  enim  quocl  justificationem  sequitur, 
non  requiritur  ad  justificationem.  Sed  moveri  in  Deum,  cum 
sit  ex  gratia,  justificationem  sequitur ;  unde  dicitur  Threnor.,  v, 
21  :  Converte  nos,  Domine,  ad  te,  et  convertemur.  Ergo 
motus  liberi  arbitrii  in  Deum  non  est  de  his  quse  requiruntur  ad 
justificationem. 

2.  Praeterea,  motus  liberi  arbitrii  requiritur  ad  justifica- 
tionem  ut  dispositio  qusedam  ex  parte  liberi  arbitrii.  Id  autem 
ad  quod  homo  trahi  indiget,  non  pertinet  ad  liberum  arbitrium. 

(1)  Al.  complexiones. 

Ciirn  ergo  ad  hoc  quocl  homo  convertatur  in  Deum,  indigeat 
trahi,  secundum  illud  Joan.,  vi,  44  :  Nemo  venit  ad  me,  nisi 
Pater,  qui  misit  me,  traxerit  eum  ;  videtur  quod  motus 
liberi  arbitrii  in  Deum  non  sit  de  his  quae  ad  justificationem 
impii  requiruntur. 

3.  Praeterea,  ad  justitiam  homo  pervenit  per  viam  timoris  ; 
nam  qui  sine  timore  est,  non  poterit  justificari,  ut  dicitur 
Eccli.,  i,  28.  Sed  per  timorem  homo  non  movetur  in  Deum, 
sed  magis  in  pcenas.  Ergo  motus  liberi  arbitrii  qui  requiritur 
ad  justificationem  impii,  non  est  motus  in  Deum. 

4.  Sed  dicendum,  quod  hoc  verum  est  de  timore  servili, 
non  autem  de  filiali.  —  Contra,  omnis  timor  fugam  in  sui 
ratione  includit.  Sed  per  fugam  aliquis  recedit  ab  eo  quod 
fugitur,  hon  autem  accedit  ad  ipsum.  Ergo  ex  hoc  quod 
homo  timet  Deum,  non  movetur  in  Deum,  sed  magis  recedit 
a  Deo. 

5.  Praeterea,  si  motus  liberi  arbitrii  in  Deum  ad  justifica- 
tionem  requiritur,  praecipue  ille  deberet  requiri  per  quam 
homo  in  Deum  completissime  movetur.  Completius  autem 
movetur  homo  in  Deum  per  caritatem  quam  per  fidem.  Si 
ergo  motus  liberi  arbitrii  in  Deum  ad  justificationemrequiritur, 
non  deberet  attribui  justificatio  fidei,  sed  magis  caritati ;  cujus 
contrarium  apparet  Rom.,  v,  1  :  Justificati  ex  fide  pacem  ha- 
beamus  ad  Deum. 

6.  Praeterea,  motus  liberi  arbitrii  qui  in  justificatione  re- 
quiritur,  est  sicut  ultima  dispositio  ad  gratiam,  cum  qua  gratia 
infunditur.  Dispositio  autem  ad  formam  cum  qua  inducitur 
forma,  talis  est  quod  sine  forma  esse  non  potest,  cum  sit 
necessitas  ad  formam.  Cum  igitur  motus  fidei  possit  esse  sine 
gratia,  videtur  quod  justificatio  non  debeat  attribui  motui  fidei. 

7.  Praeterea,  homo  naturali  rationepotest  Deum  cognoscere. 
Sed  fides  non  requiritur  ad  justificationem  nisi  inquantum  facit 
Deum  cognoscere.  Ergo  videtur  quod  sine  motu  fidei  possit 
homo  justificari. 

8.  Praeterea,  sicut  per  motum  fidei  homo  cognoscit  Deum, 
ita  per  actum  sapientiae.  Non  ergo  magis  fidei  quam  sapientiae 
justificatio  debet  adscribi. 

9.  Praeterea,  in  fide  multi  articuli  continentur.  Si  ergo 
motus  fidei  requiritur  ad  justificationem,  videtur  quod  oporteat 
omnes  articulos  fidei  cogitare  ;  quod  non  potest  subito  fieri. 

10.  Praeterea,  Jac,  iv,  6,  dicitur,  quod  Deus  humilibus  dat 
gratiam  :  et  sic  ad  justificationem  impii  requiritur  motus 
humilitatis,  qui  non  est  motus  in  Deum ;  alias  humilitas  ha- 
beret  Deum  pro  objecto  et  fine,  et  esset  virtus  theologica. 
Ergo  motus  qui  requiritur  ad  justificationem  impii,  non  est 
motus  liberi  arbitrii  in  Deum. 

11.  Praeterea,  in  justificatione  impii  voluntas  hominis  ad 

justitiam  immutatur.  Ergo  motus  liberi  arbitrii  debet  esse 
actus  justitise,  qui  Qon  esl  motus  m  Deum. 

L2.  Praeterea,  ad  justificationem  impii  se  habet  homo  ut 
removens  prohibens;  sicut  iUe  qui  aperit  fenestram,  dicitur 
causa  illuminationis  domus.  Sed  impedimentum  gratiae  est 
pecatum.  Ergo  ex  parte  justificati  uon  requiritur  motus  liberi 
arbitrii  in  Deum,  sed  solum  in  peccatum. 

Sed  contra  esl  quod  dicitur  Jac,  iv,  <s  :  Appropinquate  Deo. 
et  appropinquaMt  vobis.  A.ppropinqua1  autem  Deus  Qobis  per 
gratise  infusionem.  Ergo  ad  hoc  quod  justificemurpergratiam, 
requiritur  quod  qos  appropinquemus  Deo  per  motum  iiberi 
arbitrii  in  Deum. 

Praeterea,  justificatio  imj  ii  est  quaedam  hominis  illuminatio. 
Sed  in  Psalm.  xxxm,  6,  dicitur  :  Accedite  ad  eurn  et  illumi- 
namini.  Cum  ergo  ad  Deum  non  accedat  homo  passibus 
corporis,  sed  motibus  mentis,  utAugustinus  ciicit  (VII  deTrinit., 
par.  ante  fin.),  videtur  quod  motus  liberi  arbitrii  requiratur 
ad  justificationem  impii. 

Prseterea,  Rom.,  iv,  5,  dicitur  :  Reputabitur  fldes  ad  jus- 
titiam  credentibus  in  eum  qui  justificat  irnpium.  Ergo  ad 
hoc  quod  impius  justificetur,  requiritur  motus  fidei  in  Deum. 

Respondeo  dicendum,  quod,  sicut  supra,  art.  prsec,  dictum 
est,  motus  liberi  arbitrii  qui  est  in  justificatione,  requiritur  ad 
hoc  quod  homo  causam  justificantem  contingat  per  actum 
proprium.  Causa  autem  justificationis  Deus  est,  qui  nostram 
operatus  est  justificationem  per  mysterium  Incarnationis  suae, 
per  quam  factus  est  Dei  et  hominum  mediator.  Et  ideo  motus 
liberi  arbitrii  in  Deum  ad  justificationem  impii  requiritur. 

-  il  cum  liberum  arbitrium  multipliciter  in  Deum  moveri 
possit ;  ille  motus  de  necessitate  ad  justificationem  requiri 
videtur  qui  est  primus  inter  alios,  etin  omnibus  aliis  includitur ; 
hic  autem  est  motus  fidei :  accedentem  enim  ad  Deum  oportet 
primo  credere  quiaest,  uthabeturHeb.,11,  6.Nullusquocumque 
alio  motu  potestin  Deum  moveri,  nisi  simul  cum  hoc  motu  iidei 
moveatur  ;  quiaomnesalii  motus  mentis  in  Deum  justiftcantcm 
pertinentad  affectum, solus  autemfideimotusadintellectum  per- 
tinet.  Affectus autem non movetur in  suum  objectum  nisi  secun- 
dum  quod  est  apprehensum  ;  bonum  enim  apprehensum  movet 
affectum.  ut  dicitur  in  III  de  Anima  (com.  xlix  et  liv).  Unde 
motus  apprehensivse  requiritur  ad  motum  affectivse,  sicut 
motio  moventis  ad  moveri  mobilis.  Et  per  hunc  modum  motus 
fidei  includitur  in  motu  caritatis,  et  in  quolibet  alio  motu  (fuo 
mens  movetur  in  Dourn.  Sed  quia  justitia  complctiva  in  affectu 
existit :  ideo,  si  homo  secundum  intellectum  tantum  conver- 
teretur  in  Deum  non  contingeret  Deum  secundum  id  (juod 
justitiam  recipit,  idesl  secundum  affectum;  el  sic  justificari 
non  posset.  Kequiritur  ergo  quod  non  solum  intellectus  cou- 

vertatur  in  Deum,  sed  affectus.  Primus  autem  motus  affectus 
in  aliquid  est  motus  amoris,  ut  in  quaestione  de  passionibus 
animse  dictum  est ;  qui  quidem  motus  in  desiderio  includitur 
sicut  causa  in  effectu  ;  desideratur  enim  aliquid  quasi  amatum. 
Ipsa  vero  spes  desiderium  quoddam  importat  cum  quadam 
animi  erectione,  quasi  in  quoddam  arduum  tendens.  Sicut  ergo 
simul  est  motus  cognitionis  cum  motu  amoris,  ita  motus 
amoris  cum  motu  spei  vel  desiderii ;  sicut  enim  apprehensum 
movet  amorem,  ita  amor  movet  desiderium  seu  spem. 

Sic  ergo  liberum  arbitrium  in  justiflcatione  impii  movetur 
in  Deum  motu  fidei,  caritatis  et  spei  :  oportet  enim  justi- 
ficatum  in  Deum  converti  amando  ipsum  cum  spe  venise.  Et 
hsec  tria  computantur  pro  uno  motu  completo,  inquantum 
unum  includitur  in  alio  ;  denominatur  tamen  iste  motus  a  fide, 
eo  quod  virtute  continet  in  se  iilos  motus,  et  in  eis  includitur. 

Ad  primum  ergo  dicendum,  quod  moveri  in  Deum  per 
liberum  arbitrium,  sequitur  quodammodo  ordine  naturae  gratiae 
infusionem,  non  autem  tempore,  ut  infra,  art.  7,  patebit. 
Gratise  autem  infusio  est  unum  eorum  quae  requiruntur  ad 
justificationem ;  unde  non  sequitur  propter  hoc,  quocl  motus 
liberi  arbitrii  in  Deum  justificationem  sequatur. 

Ad  segundum  dicendum,  quod  tractus  ille  non  importat 
violentiam,  sed  operationem  divinam  qua  operatur  in  liberum 
arbitrium  vertendo  id  quocumque  voluerit ;  et  sic  illud  ad  quod 
homo  trahitur,  aliquo  modo  ad  iiberum  arbitrium  pertinet. 

Ad  tertium  dicendum,  quod  timor  servilis,  qui  habet 
oculum  ad  pcenam  tantum,  requiritur  ad  justificationem  ut 
dispositio  prsecedens,  non  autem  ut  intrans  substantiam  jus- 
tificationis  :  quia  simul  cum  caritate  esse  non  potest,  sed 
introeunte  caritate  timor  discedit ;  unde  IJoan.,  iv,  18  :  Tiraor 
non  est  in  caritate.  Timor  autem  filialis,  qui  timet  separatio- 
nem,  includitur  virtute  in  motu  amoris  :  ejusdem  enim  rationis 
est  desiderare  conjunctionem  amati,  et  timere  separationem. 

Ad  quartum  dicendum,  quod  timor  filialis  includit  aliquam 
fugam  ;  non  tamen  fugam  Dei,  sed  fugam  separationis  a  Deo, 
vel  adsequationis  ad  Deum,  secundum  quod  timor  importat 
quamdam  reverentiam  per  quam  homo  non  audet  divinse 
majestati  se  comparare,  sed  ei  se  subjicit. 

Ad  quintum  dicendum,  quod  motus  caritatis  in  Deum 
requiritur,  sed  tamen  in  hoc  motu  includitur  motus  fidei,  ut 
dictum  est,  in  corp.  art. 

Ad  sextum  dicendum,  quod  licet  credere  Deo  vel  Deum 
possit  esse  sine  justitia ;  tamen  credere  in  Deum,  quod  est 
actus  fidei  formatae,  sine  gratia  vel  justitia  esse  non  potest  : 
ettale  credere  requiritur  ad  justificationem,  ut  patet  Rom.,  iv,  5: 
Credenti  in  eum  qui  justificat  impium,  fides  reputatur  ad 
justitiam. 

Ai:  8EPTIMUM  dicendum,  quod  quia  post  lapsum  humanae 
naturae,  homo  non  potest  reparari  nisi  per  mediatorem  Dei  et 
hominum  Jesum  Christuni  (quod  quidem  sacramentum,  scilicet 
mediationis  Christi,  sola  fide  tenetur)  ;  ideo  ad  justificationem 
impii  non  sufficit  cognitio  naturalis,  sed  requiritur  fides  Jesu 
Christi  vel  expliciie  vel  implicite,  secundum  diversa  tempora 
et  diversas  personas.  Et  hoc  est  quod  dicitur  Rom.,  m,  22  : 
Justitia  autem  Dei  per  fidem  Jesu  Christi. 

Ad  octavum  dicendum,  quod  sicut  intellectus  principiorum 
naturaliter  cognitorum  se  habet  ad  sapientiam  vel  scientiam 
ratione  acquisitam  in  ratione  principii,  ita  fides  ad  sapientiam 
infusam  ;  unde  primus  motus  cognitionis  gratuitae  in  Deum 
non  est  sapientiae,  vel  scientiae  infusae,  sed  fidei. 

Ad  nonum  dicendam,  quod  licet  sint  multi  articuli  fidei,  non 
tamen  oportet  quod  actu  omnes  cogitentur  in  ipso  instanti 
justificationis;  secl  solum  quod  cogitetur  Deus  secundum  hunc 
articulum,  quod  est  justificans,  et  peccata  remittens ;  in  quo 
includitur  implicite  articulus  incarnationis  et  passionis  Christi, 
et  aliorum  quae  ad  nostram  justificationem  requiruntur. 

Ad  degimum  dicendum,  quod  motus  humilitatis  consequitur 
motum  fidei,  secundum  quod  aliquis  considerata  altitudine 
divinse  majestatis  se  ipsum  ei  subjicit ;  et  ita  motus  humilitatis 
non  est  primus  qui  requiritur  in  justificatione. 

Ad  uxdegimum  dicendum,  quod  in  justitia  generali,  de  qua 
nunc  loquimur,  includitur  ordinatio  debita  hominis  aci  Deum, 
ut  supra,  art.  1  hujus  quaest.,  dictum  est ;  et  sic  tam  fides 
quam  spes  quam  caritas  sub  hujusmodi  justitia  continentur. 

Ad  duodegimum  dicendum,  quod  peccatumprohibet  gratiam 
praecipue  ratione  aversionis ;  et  ideo  ad  removendum  hoc 
prohibens,  requiritur  conversio  liberi  arbitrii  in  Deum. 

ARTICULUS  V.  —  Utram  in  impii  juslificatione  requiratur  motus 
liberi  arbitrii  in  peccatum.  (I— II,  qu.  cxm,  art.  5.) 

Quinto  quaeritur,  utrum  in  justificatione  impii  requiratur 
motus  liberi  arbitrii  in  peccatum ;  et  videtur  quod  non.  Motus 
enim  caritatis  ad  remissionem  sufficit ;  Luc,  vn,  47  :  Dimissa 
sunt  ei  peccata  multa,  quoniam  dilexit  mullum.  Seci  motus 
caritatis  est  directe  in  Deum.  Ergo  ad  justificationem  impii 
sufficit  motus  in  Deum,  et  non  requiritur  motus  in  peccatum. 

2.  Praeterea,  bonum  incommutabile  est  efficacius  quam 
bonum  commutabile.  Seci  conversio  ad  bonum  commutabile 
sufficit  ad  hoc  quocl  homo  incurrat  peccatum.  Ergo  conversio 
ad  bonum  incommutabile  sufficit  ad  hoc  quod  homo  justificetur. 

3.  Pneterea,  homo  non  potest  moveri  in  peccatum  nisi  de 
peccato  cojntet.  Nollus  autem  cogitare  potest  de  eo  quod 
memoria  non  tenet;  contingit  autem  aliquem  oblitum  esse  pec- 
cati  commissi.  Si  ergo  ad  justificationem  impii  requiritur  motus 

liberi  arbitrii  in  peccatum,  videtur  quod  talis  qui  est  peccatorum 
suorum  oblitus,  nunquam  possit  justificari. 

4.  Praeterea,  contingit  aliquem  multis  esse  criminibus 
involutum.  Si  ergo  motus  liberi  arbitrii  in  justificatione  re- 
quiritur,  videtur  pari  ratione  quod  eum  oporteat  in  illo  instanti 
de  singulis  suis  peccatis  cogitare ;  quod  est  impossibile  :  non 
enim  est  major  ratio  de  uno  quam  de  alio. 

5.  Praeterea,  quicumque  convertiturin  aliquid  sicut  in  finem 
ultimum,  ex  hoc  ipso  ab  alio  fine  avertitur  ultimo  :  quia  impos- 
sibile  est  unius  esse  multos  fines  ultimos.  Sed  homo,  quando 
movetur  per  fidem  formatam  in  Deum,  movetur  in  ipsum  sicut 
in  finem  ultimum.  Ergo  ex  hoc  ipso  avertitur  a  peccato  ;  et  ita 
non  videtur  esse  necessarius  aliquis  motus  liberi  arbitrii  in 
peccatum. 

6.  Praeterea,  non  est  idem  motus  a  peccato  et  in  peccatum, 
sicut  nec  ab  albo  et  in  album.  Sed  justificatio  est  motus  a 
peccato.  Ergo  non  est  motus  ad  peccatum. 

Sed  contra  est  quod  in  Psalm.  xxxi,  5,  dicitur  :  Confttebor 
adversum  me  injustitiam  meam  Domino  :  et  tu  remisisti 
impietatem  peccati  mei.  Sed  homo  non  potest  hoc  dicere  nisi 
de  peccato  cogitando.  Ergo  motus  liberi  arbitrii  in  peccatum 
ad  justificationem  requiritur. 

Praeterea,  ad  justificationem  impii  contritio  requiritur, 
quae  est  prima  pcenitentise  pars,  per  quam  peccata  tolluntur. 
Sed  contritio  est  dolor  de  peccato.  Ergo  motus  liberi  arbitrii 
in  peccatum  requiritur  in  justificatione  impii. 

Respondeo  dicendum,  quod  justificatio  impii  addit  aliquid 
supra  justificationem  simpliciter.  Nam  justificatio  simpliciter 
importat  solummodo  justito  infusionem  ;  sed  super  hoc 
addit  justificatio  impii  remissionem  culpse  :  quse  quidem 
remissio  non  fit  solum  per  hoc  quod  homo  desistit  a  peccato, 
sed  aliquid  amplius  requiritur.  Unde  Augustinus  dicit,  in  lib. 
de  Nup.  et  Goncup.  (I,  cap.  xxvm)  :  Si  a  peccando  desistere, 
hoc  esset  non  habere  peccata,  sufficeret  ut  hoc  nos  moneret 
Scriptura,  Fili  peccasti;  non  autem  sufficit;  sed  addidit  : 
Et  de  prceteritis  deprecare,  ut  tibi  remittantur.  Sic  ergo 
ad  justificationem  simpliciter  requiritur  conversio  hominis  per 
liberum  arbitrium  in  causam  justificantem,  quae  est  motus 
liberi  arbitrii  in  Deum.  Sed  supra  hoc  in  justificationem  impii 
requiritur  quod  convertatur  ad  destructionem  pecccati  prseteriti. 
Sicut  autem  conversio  in  Deum  fit  per  hoc  quodhomo  cognoscit 
Deum  per  fidem,  et  eum  amat,  et  gratiam  desiderat  seu  sperat ; 
ita  oportet  quod  conversio  liberi  arbitrii  in  peccatum  sit  per 
hoc  quod  homo  se  peccatorem  recognoscit,  quod  est  humi- 
litatis  ;  et  peccatum  praeteritum  detestatur,  ut  pigeat  fecisse, 
et  iterare  non  velit. 

Ad  primum  ergo  dicendum,  quod  dilectio  non  potest  esse 

sine  detestatione  ejus  quocl  a  Deo  separat;  et  icleo  prseter 
motam  dilectionis  in  Deum  requiritur  in  justificatione  peccati 
detestatio.  Unde  et  Magdalena,  cui  dictum  est  :  Dimissa  sunt 
ei  peccata  multa,  lacrymas  emiserat  pro  peccatis. 

Ad  segundum  dicendum,  quod  conversio  in  bonum  incom- 
mutabile  sufficit  ad  justificationem  simpliciter ;  sed  ad  justifi- 
cationem  impii  requiritur  etiam  motus  in  peccatum,  ut  dictum 
est,  in  corp.  art.  :  quiaad  hocquod  homo  justificetur  a  peccato 
prseterito,  non  solum  sufficit  quod.  justitiam  velit,  et  non 
peccet ;  sed  quod  contra  praeteritam  iniquitatem  operetur 
detestando  ipsam.  Non  autem  in  eo  qui  peccat,  requiritur 
detestatio  Dei,  vel  justitise,  nisi  ex.  consequenti  :  quia  id  quod 
estbonum,  nullus  habet  odio,  nisi  inquantum  estincompossibile 
alteri  bono  quod  diligit ;  unde  peccator  non  nisi  per  accidens 
odit  justitiam  et  Deum;  ex  hec  ipso  videlicet  quod  amat  im- 
moderate  bonum  commutabile. 

Ad  tertium  dicendum,  quod  non  est  necessarium  quod 
aliquis  in  ipso  momento  justificationis  de  hoc  vel  illo  peccato 
determinate  cogitet ;  sed  solum  quod  doleat  se  propria  culpa 
a  Deo  esse  aversum,  vel  absolute,  vel  sub  conditione,  si 
scilicet  aversus  est ;  quando  scilicet  aliquis  ignorat  an  unquam 
per  peccatum  mortale  a  Deo  aversus  fuerit  :  et  per  hujusmodi 
motum  ille  qui  oblitus  est  de  peccato,  conteri  potest. 

Ad  quartum  dicendum,  quod  omnia  peccata  conveniunt  in 
aversione  a  Deo,  ratione  cujus  gratiam  impediunt ;  unde  ad 
justiiicationem  non  requiritur  quod  in  ipso  justificationis 
momento  aliquis  de  peccatis  singulis  cogitet ;  sed  sufficit  quod 
cogitet  de  hoc  quod  per  culpam  suam  est  aversus  a  Deo. 
Recogitatio  autem  singulorum  peccatorum  debet  vel  praece- 
dere,  vel  saltem  sequi  justificationem. 

Ad  quintum  dicendum,  quod  ex  hoc  quod  aliquis  sibi  Deum 
finem  constituit,  sequitur  quod  non  constituat  sibi  finem  in 
peccato,  et  ita  quod  avertatur  a  proposito  peccandi.  Hocautem 
non  sufficit  ad  deletionem  peccati  prseteriti,  ut  dictum  est,  in 
corp.  artic.  ;  et  ideo  ratio  non  sequitur. 

Ad  sextum  dicendum,  quod  motus  liberi  arbitrii  in  pec- 
catum  prosequendum  vel  amplectendum,  justificationi  oppo- 
nitur,  non  autem  motus  liberi  arbitrii  in  peccatum  fugiendum  : 
hic  enim  motus  cum  justificatione  convenit,  quae  est  motus  a 
peccato  :  nam  fuga  alicujus  est  motus  ab  illo. 
» 

ARTICULUS  VI.  —  Utrum  gratise  infusio  et  culpse  remissio 
idem  sint.  (I-II,  quaest.  cxin,  art.  6.) 

Sexto  quseritur,  utrum  gratiae  infusio  et  culpse  remissio 
siut  idem ;  et  videtur  quod  sic.  Idem  enim  est  positio  affir- 
mationis,  et    remotio  negationis.  Sed  culpa  nihil  aliud  esse 

videtur  quam  defectus  gratiae.  Ergo  idem  videtur  esse  remotio 
culpae,  et  infusio  gratiae. 

2.  Praeterea,  gratia  et  culpa  opponitur  sicut  tenebra  et  lux. 
Sedremotio  tenebrae  etinductio  lucis  sunt  idem.  Ergo  remissio 
culpae  et  infusio  gratiae  sunt  idem. 

3.  Praeterea,  remotio  culpae  praecipue  attenditur  quantum 
ad  deletionem  maculae.  Macula  autem  non  videtur  esse  aliquid 
positive  in  anima,  quia  sic  aliquo  modo  esset  a  Deo  ;  et  sic 
videtur  quod  sit  privatio  soia  :  non  autem  est  privatio  nisi  ejus 
cum  quo  simul  esse  non  potest,  quod  estgratia.  Remotio  ergo 
culpae  nihil  est  aliud  quam  infusio  gratiae. 

4.  Sed  diceretur,  quod  macula  non  solum  ponit  absentiam 
gratiae,  sed  aptitudinem  et  debitum  respectu  gratiae  habendae. 
—  Sed  eontra,  omnis  privatio  ponit  aptitudinem  in  subjecto, 
cum  remotio  privationis  et  inductio  habitus  sint  idem.  Ergo 
hoc  non  impedit  quin  remotio  culpae  et  infusio  gratiae  sint  idem. 

5.  Praeterea,  secundum  Philosophum  (I  de  Gener.,  comm. 
xvn),  generatio  unius  est  corruptio  alterius.  Cum  ergo  remotio 
culpae  sit  quaedam  ipsius  corruptio,  infusio  gratise  est  quaedam 
ipsius  generatio.  Ergo  idem  est  infusio  gratiae  quod  remotio 
culpae. 

Sed  contra  est,  quod  inter  quatuor  quae  requiruntur  ad 
justificationem  impii,  connumerantur  duo,  infusio  gratiae  et 
culpae  remissio, 

Prseterea,  quaecumque  sic  se  habent  quod  unum  potest 
esse  si:,e  altero,  non  sunt  idem.  Sed  infusio  gratiae  potest  esse 
sine  remissione  alicujus  culpaa;  sicut  in  Angelis  beatis,  et  in 
primo  homine  ante  casum,  et  in  Christo.  Ergo  remissio  culpae 
et  infusio  gratiae  non  sunt  idem. 

Respondeo  dicendum,  quod  remissio  culpse  et  infusio 
gratiae  non  sunt  idem  :  et  hoc  sic  patet.  Mutationes  enim  penes 
terminos  distinguuntur.  Infusionis  autem  gratiae  terminus  est 
gratiam  inesse,  remissionis  vero  culpae  culpam  non  esse.  Est 
autem  oppcsitorum  quantum  ad  hoc  attendenda  quaedam  dif- 
ferentia.  Nam  quaedam  opposita  sunt  quorum  utrumque  ponit 
naturam  aliquam,  ut  album  et  nigrum ;  et  in  talibus  oppositis 
negatio  utriusque  est  negatio  realis,  iclest  alicujus  rei.  Et  ideo, 
cum  afhrmatio  non  sit  negatio,  quia  esse  album  non  est  idem 
quod  non  esse  nigrum,  sed  realiter  differunt ;  ideo  corruptio 
nigri,  cujus  terminus  est  non  esse  nigrum,  et  generatio  albi, 
cujus  terminus  est  esse  album,  sunt  realiter  diversae  mutationes, 
quamvis  sit  unus  motus,  utsupra,  artic.  \  hujus  quaest.,  dictum 
est.  Quaedam  vero  opposita  sunt  quorum  alterum  tantum  est 
natura  quaedam,  reliquum  vero  non  est  nisi  remotio  vel 
negatio  ipsius  ;  sicut  patet  in  oppositis  secundum  affirmationem 
et  negationem  vel  secundum  privationem  et  habitum ;  et  in 
talibus  negatio  oppositi,  quod  ponit  naturam  aliquam,  estrealis, 

quia  est  alicujus  rei ;  negatio  vero  alterius  oppositi  non  est 
realis,  quia  non  est  alicujus  rei.  Est  enim  negatio  negationis, 
quse  est  negatio  alterius  oppositi ;  et  ideo  hsec  negatio  nega- 
tionis  nihil  differt  secundum  rem  a  positione  alterius ;  unde 
secundum  rem  idem  est  generatio  albi  et  corruptio  non  albi. 
Sed  quia  negatio,  quamvis  non  sit  res  naturae,  est  tameti  res 
rationis;  ideo  negatio  negationis  secundum  rationem,  sive 
secundum  modurn  inteiligendi,  est  aliud  a  positione  affirma- 
tionis  :  et  sic  corruptio  non  albi  secundum  modum  intelligendi 
est  aliud  quam  generatio  albi. 

Patet  igitur  quodT  si  culpa  omnino  non  est  aliquid  positive, 
idem  est  infusio  gratiae  et  remissio  culpae  secundum  rem ; 
secundum  rationem  vero  non  idem.  Si  autem  culpa  aliquid 
ponit  non  secundum  rationem,  sed  re  ;  est  aliud  remissio  culpae 
et  infusio  gratiae,  si  considerentur  ut  mutationes,  quamvis  in 
ratione  motus  sint  unum,  ut  supra  dictum  est.  CuJpa  autem 
aliquid  ponit,  et  non  solam  absentiam  (1)  gratise.  Absentia 
enim  gratise  secundum  se  considefata  habet  tantum  rationem 
poenae,  non  autem  rationem  culpae,  nisi  secundum  quod  re- 
linquitur  ex  actu  voluntario  praecedente  ;  sicut  tenebra  non 
habet  rationem  umbraa  nisi  secundum  quod  relinquitur  ex  in- 
terpositione  corporis  opaci.  Sicut  ergo  ablatio  umbrae  importat 
non  solum  remotionem  tenebrae,  sed  remotionem  corporis 
impedientis  ;  ita  remissio  culpse  non  solum  importat  ablationem 
absentiae  gratiae,  sed  ablationem  impedimenti  gratiae,  quod 
erat  ex  actu  peccati  praecedenti ;  non  ut  actus  ille  non  fuerit. 
quia  hoc  est  impossibile  ;  sed  ut  propter  illum  influxus  gratiae 
non  impediatur. 

Patet  igitur  quod  remissio  culpae  et  infusio  gratiae  non  sunt 
idem  secundum  rem. 

Et  per  hoc  patet  solutis  ajd  prima  quatuor. 

Ad  ouixtum  dicendum,  quod  generatio  unius  dicitur  esse 
a  Philosopho  corruptio  alterius  per  concomitantiam,  quia  de 
necessitate  sunt  simul,  vel  propter  unitatem  motus  qui  ad  has 
duas  mutationes  terminatur. 

A&TICULUS    VII.   —  Utrwn  culpse  remissio  infusionem  f/ratise 
/jrascedat.  (T-II,  qusest.  cxin,  art.  8.) 

Septimo  qmeritur,  utrum  remissio  culpse  naturaliter  prse- 
cedat  infusioiKun  gmtkB  ;  et  videtur  quod  sic.  Quia  super  illud 
Psal.  lxii  :  Sie  in  sancto  apparui  ttbi,  dicit  Glossa  :  Nisi  quis 
prius  deficiat  in  mato,  nunquam  perveniet  ad  bonum.  Sed 
remissio  ealpse  facit  defloere  ii  malo,  infusio  autem  gratiae 
pervenire  ad  bonum.  Brgo  prias  naturaliter  est  remissio  culpae 
quam  infusio  uratiae. 

■J.  Praelerea,    prius  in   ordine  naturae  est   intelligere  re- 

(1)  .4/.  substanriam. 

cipiens  quaru  ipsam  receptionem.  Sed  forma  non  recipitur  nisi 
in  propria  materia.  Ergo  prius  est  intelligere  materiam  propriam 
quam  receptionem  formae.  Sed  ad  hoc  quod  materia  sit  propria 
alicui  formae,  requiritur  quod  sit  denuclata  a  forma  contraria. 
Ergo  prius  naturaliter  materia  denudatur  ab  una  forma  quam 
recipiat  aliam ;  et  sic  naturaliter  prius  est  remissio  culpae  quam 
infusio  gratiae. 

3.  Sed  diceretur,  quocl  gratia,  secundum  quod  habet 
respectum  ad  Deum  infundentem  gratiam,  est  prior  naturaliter 
quam  remissio  culpae ;  secundum  vero  quod  habet  ordinem 
ad  subjectum,  sic  est  posterior  quam  remissio  culpae.  —  Sed 
contra,  in  infusione  gratiae  includitur  respectus  gratiae  ad 
suum  subjectum  cui  infunditur.  Si  ergo  secunclum  hunc  res- 
pectum  ad  subjectum  est  posterior,  videtur  quod  simpliciter 
infusio  gratiae  naturaliter  sit  postremissionem  culpae. 

4.  Sed  cliceretur,  quod  gratia  habet  duplicem  respectum 
ad  subjectum  :  unum,  secundum  quod  informat  subjectum ; 
et  quantum  ad  hunc  respectum  est  posterior  quam  remissio 
culpae  :  alium  quo  culpam  expellit  a  subjecto  ;  et  sic  infusio 
gratiae  naturaliter  praecedit  remissionem  culpae.  —  Sed  contra, 
gratia  expellit  culpam  ratione  oppositionis  quam  habet  ad 
ipsam.  Opposita  autem  mutuo  se  expellunt,  ex  hoc  quod  non 
patiuntur  se  in  eodem  subjecto.  Ergo  ex  hoc  ipso  quod  gratia 
informat  subjectum,  expellit  culpam  ;  et  sic  non  potest  esse 
quod  gratia  secundum  respectum  quem  habet  ad  subjectum 
quod  informat,  sit  posterior,  et  secundum  respectum  quem 
habet  ad  culpam  quam  expellit,  sit  prior. 

5.  Praeterea,  esse  rei  naturaliter  prius  est  quam  agere 
ipsius.  Sed  gratia,  cum  sit  accidens,  ejus  esse  est  inesse. 
Ergo  prior  est  naturaliter  respectus  quem  habet  gratia  ad 
subjectum  quod  informat,  quam  respectus  quem  habet  ad 
contrarium  quod  expellit  ;  et  sic  praedicta  responsio  non 
videturposse  stare. 

6.  Praeterea,  prius  naturaliter  est  declinare  a  malo  quam 
facere  bonum.  Secl  remissio  culpae  pertinet  ad  declinationem 
mali,  infusio  autem  gratiae  ordinatur  ad  operationem  boni. 
Ergo  prius  naturaliter  est  remissio  culpae  quam  infusio  gratiae. 

7.  Praeterea,  secundum  ordinem  effectuum  est  ordo  cau- 
sarum.  Sed  eflfectus  remissionis  culpae  est  esse  mundum, 
effectus  autem  infusionis  gratiae  est  esse  gratum  :  prius  autem 
est  naturaliter  esse  mundum  quam  esse  gratum  :  nam  omne 
gratum  est  munclum,  sed  non  convertitur  ;  prius  autem, 
secunclum  Philosophum  (in  post  Praedicamentis,  capit.  de 
prioritate),  est  a  quo  noa  convertitur  subsistendi  conse- 
quentia.  Ergo  prius  naturaliter  est  remissio  culpae  quam  infusio 
gratiae. 

8.  Praeterea,  culpa  et  gratia  se  habent  ad  invicem  sicut 

formae  contrarise  in  natura.  Sed  in  rebus  naturalibus  prius 
naturaliter  est  expulsio  unius  formse  quam  introductio  alterius, 
eo  quod  non  contingit  formas  contrarias  esse  simulin  materia  : 
unde  oportet  quod  forma  quae  prius  erat,  intelligatur  expulsa 
antequam  nova  forma  introducatur.  Ergo  et  remissio  culpae 
naturaliter  prius  est  quam  iniusio  grati,;'. 

9.  Praeterea,  prius  naturaliter  est  recedere  a  termino  a  quo 
quam  peryenire  ad  terminum  ad  quem.  Sed  in  justiticatione 
impii  culpa  se  habet  ut  a  qm  receditur  per  culpse  remissionem ; 
terminus  autem  ad  quem  est  ipsa  gratia,  acl  quam  pervenitur 
per  ejus  infusionem.  Ergo  prius  naturaliter  est  culpae  remissio 
quam  gratiae  infusio. 

10.  Sed  diceretur,  quod  gratiae  infusio  est  posterior, 
inquantum  gratia  est  terminus  justiflcafionis  :  sed  inquantum 

principium  disponens  removenclo  contrarium,  sic  est  prius. 
—  Sed  contra,  agens  infinitae  virtutis  non  exigit  dispositionem 
in  materia  in  quam  operatur.  Sed  gratiae  infusio-est  ab  agente 
infinitse  virtutis,  scilicet  a  Deo/  Ergo  non  exigitur  aliqua 
dispositio. 

li.  Prseterea,  nulla  forma  quse  totaliter  est  ab  extrinseco, 
exigit  dispositionem  in  materia.  Sed  gratia  est  hujusmodi. 
Ergo,  etc. 

L2.  Praeterea,  remissio  culpse  et  infusio  gratiae  se  habent 
sicut  purgatio  et  illuminatio.  Sed  secundum  Dionysium  (cap.  n 
ccelest.  Hierar.),  purgatio  anteponitur  illuminationi.  Ergo 
remissio  culpa?  naturaliter  praecedit  gratise  infusionem. 

13.  Praeterea,  siDeus  successive  operareturinjustificatione 
impii,  prius  tempore  removeret  culpam  quam  infunderet 
gratiam  :  sicut  in  clealbatione  natura  prius  removet  nigredinem 
quam  inducat  albedinem.  Sed  hoc  quocl  Deus  subito  operatur 
justificationem,  removet  ordinem  temporis,  non  naturse.  Ergo 
naturaliter  prius  est  remissio  culpse  quam  infusio  gratiae. 

Sed  contra,  causa  naturaliter  praecedit  effectum.  Sed  gratia 
est  causa  remissionis  culpae,  monnisi  secundum  quod  est  infusa. 
gratiae  infusio  naturaliterpraecedit  culpae  remissionem. 

Praeterea,  agens  naturale  non  expellit  formam  contrariam 
a  materia  nisj  per  hoc  quod  inducit  similitudinem  suae  formae 
in  materia.  Ergo  eadem  ratione  et  Deus  non  removet  culpam 
ab    anima  nisi    per  hoc  quod  similitudinem  sua?   bonitatis, 

licet  gratiam,  in  ea  inducit;  et  sic  infusio  gratiae  naturaliter 
praecedit  culpae  remissionem. 

Praeterea,  sicut  quandoque  culpa  remittitur  per  gratiam; 
ita  aliquando  gratia  expelliturper  culpam.  Sedgratia  expellitur 
per  culpam  i>raecedentem  expulsioneiu  gratfae.  Ergo  similiter 
culpa  remittitur  per  gratiam  pra^cedentem  culpse  remissionem. 

Praeterea,  gratia  creando  infunditur,  et  infundcndo  creatur. 

1  creatio  gratias  est  prius  naturaliter  quam  remissio  culpae. 

Ergo  infusio  gratise  naturaliter  prior  est  quam  culpee  remissio. 
Preeterea,  agens  naturaliter  est  prius  patiente.  Sed  in 
justificatione  impii  gratia  est  ex  parte  agentis,  culpa  ex  parte 
patientis  seu  recipientis.  Ergo  prius  naturaliter  est  gratiae 
infusio  quam  culpae  remissio. 

Respondeo  clicendum,  quod  in  quolibet  genere  causse 
causa  naturaliter  est  prior  causato.  Gontingit.  autem  secundum 
diversa  genera  causarum  idem  respectu  ejusdem  esse  causam 
et  causatum ;  sicut  purgatio  est  causa  sanitatis  in  genere  eausee 
efficientis,  sanitas  vero  est  causa  purgationis  secundum  genus 
causae  finalis  ;  similiter  materia  causa  est  formee  aliquo  modo 
inquantum  sustinet  formam,  et  forma  est  aliquo  modo  causa 
materiee  inquantum  dat  materise  esse  actu.  Et  ideo  nihil 
prohibet  aliquid  altero  esse  prius  et  posterius  secundum  di- 
versum  genus  causee.  Sed  tamen  illud  est  prius  simpliciter 
dicendum  ordine  naturae,  quod  est  prius  secundum  genus  illius 
causse  quae  est  prior  in  ratione  causalitatis;  sicut  finis,  qui 
dicitur  causa  causarum,  quia  a  causa  finali  omnes  aliee  causee 
recipiunt  quod  sint  causee  ;  quia  efficiens  non  agit  nisi  propter 
finem,  et  ex  actione  efficientis  forma  perficit  materiam,  et 
materia  sustinet  formam. 

Sic  ergo  dicendum,  quod  quandocumque  a  materia  una 
forma  expellitur  et  alia  inclucitur,  expulsio  formee  prsecedentis 
■est  prior  naturaliter  in  ratione  causte  materialis  :  omnis  enim 
dispositio  ad  formam  reducitur  aci  causam  materialem  :  de- 
nudatio  autem  materise  a  forma  contraria,  est  qusedam  dis- 
positio  adformse  susceptionem.  Subjectumetiam,  idest  materia, 
ut  dicitur  in  I  Physic.  (comment.  lxxxii),  numerabilis  est  : 
numeratur  enim  secundum  rationem,  inquantum  in  eo  praster 
subjecti  substantiam  invenitur  privatio,  quse  se  tenet  ex  parte 
materiae  et  subjecti.  Secl  in  ratione  causae  formaiis  est  prior 
naturaliter  introductio  formse;  quse  formaliter  perficit  subje- 
cturn,  et  expellit  contrarium.  Et  quia  forma  et  finis  in  idem 
numero  incidunt,  forma  vero  et  efficiens  in  idem  specie, 
inquantum  forma  est  similitudo  agentis  ;  ideo  formae  introductio 
est  prior  naturaliter  secundum  ordinem  causse  efficientis  et 
finalis  :  et  ex  hoc  patet,  secundum  pra^dicta,  .quod  ordine 
naturae  sit  simpliciter  prior. 

Sic  ergo  patet  quod  simpliciter  loquendo  secundum  ordinem 
naturse,  prior  est  gratiae  infusio  quarn  culpae  remissio  ;  sed 
secundum  ordinem  causae  matarialis  est  e  converso. 

Ad  primum  ergo  dicendum,  quod  Glossa  illa  loquitur 
quantum  acl  vitationem  operis  mali,  et  operationem  operis 
boni :  minus  est  enim  dimittere  malum  quam  operari  bonum, 
et  ideo  naturaliter  prius  :  non  autem  loquitur  quantum  ad 
habitus  qui  infunduntur  vel  expelluntur. 

Ad  secundum  dicendum,  quod  ratio  illa  procedit  secundum 

ordinem  causae  materialis,   secundum  quem  in  respectu  ad 
subjectum  infusio  gratiae  posterior  est. 

Unde  patet  solutio  adtertium. 

Ad  qtjartum  dicendum,  quod  objectio  Qla  procedit  secun- 
dum  ordinem  causae  formalis :  formaliter  enim  gratia  inhaerendo 
expellit  culpam. 

Ad  quintum  dicendum,  ([uod  gratia  non  expellit  culpam 
effective,  sed  formaliter;  unde  uon  est  prius  quam  expellat 
culnam.  sed  simul. 

Ad  sbxtum  dicendum,  quod  objectio  illa  procedit  quantum 
ad  operationes,  et  non  quantum  ad  habitus,  sicut  et  prima. 

Ad  sbptimum  dicendum,  quod  esse  munduin  non  est 
proprius  effectus  remissionis  culpse,  quia  potest  esse,  non 
intellecta  remissione  culpse,  ut  in  homine  in  statu  innocentiae  ; 

proprius  effectus  remissionis  culpse  est  fieri  mundum ;  et 
hoc  non  est  communius  quam  esse  gratum,  quia  nullus  potest 
fteri  mundus  nisi  per  gratiam.  Sciendum  tamen,  quod  per  hoc 
nou  probaretur  prioritas  naturalis  nisi  secundum  ordinem 
causae  materialis  :  nam  genera  se  habent  per  modum  materiae 
in  comparatione  ad  species. 

Ai>  octavum  dicendum,  quod  eadem  distinctione  opus  est 
in  formis  naturalibus,  et  in  proposito. 

Ad  nonum  dicendum,  quod  recessus  atermino  a  quo  est  prius 
in  via  generationis  etmotus,  cum  reducaturad  ordinem  materiae 
(nam  motus  est  actus  existentis  in  potentia);  sed  accessus  ad 
terminum  ad  quem  est  prior  secundum  ordinem  causae  finalis. 

Ad  decimum  dicendum,  quod  in  operibus  Dei  non  requiritur 
disposilio  propter  impotentiamagentis,  sedpropterconditionem 
effectus  :  et  praecipue  talis  dispositio,  scilicetremotio  contrarii ; 
quia  contraria  simul  esse  non  possunt. 

Ad  undegimum  dicendum,  quod  forma  quee  est  totaliter  ab 
extrinseco,  requirit  dispositionem  debitam  in  subjecto,  vel 
pneexistentem,  sicut  lumen  diaphaneitatem  in  aere,  vel  simul 
impressam  ab  eodem  agente,  sicut  calor  consummatus  simul 
introducitur  cuni  forma  ignis;  et  similiter  a  Deo  simul  cum 
infusione  gratiae  expellitur  culpa. 

Ai>  duodecimum  dicendujn,  quod  simili  distinctione  utendum 
n  ordine  purgationis  et  illuminationis,  sicutin  proposito. 

Ad   DEcnnJMTERTiUM  diccndiini .   quod  si  Deus  successive 

tificationem  operaretur,  expulsio  culpae  esset  prior  tempore, 

.  posterior  natura  :  ordo  enim  temporis  sequitur  ordinem 
niDtus  et  materiae.  Et  secundum  hunc  modum  Philosophus 
dicit  (III  de  Anima,  text.  xx,  et  xxvn  ,  quod  in  eodem  actus  est 
posterior  tempore  quam  potentia,  sed  hatura  prior  :  quia 
secunduin  illud  dicitur  aliquid  esse  simpliciter  uatura  prius, 
quod  est  prius  secundum  ordinem  causoe  finulis,  ul  dictuni  est, 
in  corp.  art. 

ARTICULUS  VHI.  —  Utrum  in   impii  justificatione   motus  liberi 
arbitrii  gratix  infusionempraecedat.  — (I-II,  qusest.  cxxiii.  art.,  8.) 

Octavo  quaeritur,  utrum  in  justificatione  impii  motus  liberi 
arbitrii  naturaliter  praecedat  gratiae  infusionem  ;  et  videtur 
quod  sic.  Causa  enim  naturaliter  praecedit  effectum.  Sed 
contritio  est  causa  remissionis  culpae.  Ergo  naturaliter  eam 
praececlit;  et  per  consequens  gratiae  infusionem  (1),  quia  se 
concomitantur. 

2.  Secl  diceretur,  quod  contritio  non  est  causa  remissionis 
culpae  nisi  per  modum  dispositionis  materialis.  —  Sed  contra, 
contritio  est  causa  sacramentalis  remissionis  culpae,  et  in- 
fusionis  gratiae.  Poenitentia  enim,  cum  sit  sacramentum  novae 
legis,  gratiam  causat,  et  sic  remissionem  culpae  :  nec  hoc  facit 
ratione  aliarum  suarum  partium,  scilicet  confessionis  et  satis- 
factionis,  quae  gratiam  et  culpae  remissionem  praesupponunt : 
et  sic  relinquitur  quod  ipsa  contritio  sit  sacramentalis  causa 
remissionis  culpae,  et  infusionis  gratiae.  Sed  causa  sacramen- 
talis  est  causa  instrumentalis,  ut  ex  praecedenti  quaest.  patet. 
Ergo,  cum  instrumentum  reducatur  adgenus  causae  efflcientis, 
contritio  non  erit  causa  remissionis  culpae  ut  dispositio  mate- 
rialis,  sed  magis  in  genere  causae  efficientis. 

3.  Praeterea,  attritio  praecedit  gratiae  infusionem,  et  culpae 
remissionem.  Sed  contritio  ab  attritione  non  differt  nisi  se- 
cundum  intensionem  doloris,  quae  speciem  non  variat.  Ergo 
contritio  naturaliter  ad  minus  praecedit  gratiae  infusionem  et 
culpae  remissionem. 

4.  Praeterea,  in  Psalm.  lxxxviii,  15,  dicitur  :  Justitia  et 
judicium  prceparatio  sedis  ejus.  Anima  autem  efficitur  sedes 
Dei  per  gratiae  infusionem  et  culpae  remissionem.  Cum  ergo 
homo  justitiam  et  judicium  faciat  per  hoc  quod  de  peccato 
conteritur,  videtur  quod  contritio  sit  praeparatio  ad  gratiae 
infusionem  ;  et  ita  naturaliter  est  prior. 

5.  Praeterea,  motus  acl  terminum  naturaliter  praececlit 
terminum.  Sed  contritio  est  quidam  motus  tendens  in  des- 
tructionem  peccati.  Ergo  naturaliter  praecedit  remissionem 
culpae. 

6.  Praeterea,  Augustinus  dicit,  (ut  colligitur  ex  tract.  lxii 
in  Joann.)  :  Qid  creavit  te  sine  te,  non  justiftcabit  te  sine  te  ; 
et  ita  motus  liberi  arbitrii,  qui  ex  parte  nostra  est,  requiritur 
ad  justificationem,  et  naturaliter  praececlit  eam.  Secl  justificatio 
terminatur  in  remissionem  culpae.  Ergo  motus  liberi  arbitrii 
praecedit  naturaliter  remissionem  culpae. 

7.  Praeterea,  in  matrimonio  carnali  consensus  mutuus 
naturaliter  matrimonii  copulam  praecedit.  Sed  per  gratiae 
infusionem  contrahitur  quoddam  spirituale  matrimonium 
animae  cum  Deo,  secundum  illud  Osaee,  n,   19:  Sponsabo  te 

mihi  vnjustitia.  Ergomotus  liberi  arbitrii,  perquem  estanimae 
consensus  in  Deum,  praecedit  naturaliter  gratiae  infusionem. 

8.  Praeterea,  sicut  in  his  quae  moventur  ab  alio,  se  habet 
motio  moventis  exterioris  ad  moveri  mobilis,  ita  in  his  quae 
moventur  a  se  [psis.  Sed  motio  qua  exterius  agens  movet, 
sive  moveat  ui  principale  agens,  sive  ut  coadjuvans,  naturaliter 
praecedit  moveri  ipsius  mobilis.  Ergo,  cum  in  justificatione 
impii  anima  non  totaliter  moveatur,  sed  ipsa  quodammodo  se 
moveat  ut  coadjuvans,  secundum  illud  I  Cor.,  iii,  9  :  T)ei  ad- 
jutores  sumus;  videtur  quod  ipsa  operatio  animaa,  scilicet 
motus  liberi  arbitrii,  naturaliter  praecedat  remissionem  culpae, 
secundum  quam  movetur  anima  cle  vitio  in  virtutem. 

1.  Sed  contra,  contritio  est  actus  meritorius.  Sed  actus 
meritorius  non  est  nisi  a  gratia.  Ergo  gratia  est  causa  con- 
tritionis.  Sed  causa  naturaliter  prsecedit  effectum.  Ergo  gratiae 
infusio  uaturaliter  praecedit  contritionem. 

2.  Praeterea,  Rom.,  v,  3,  super  illud,  Justificati  igitur  ex 
fide,  etc.f  dicit  Glossa  (ordin.)  :  Gratiam  Dei  non  prcecedit 
aliquod  meritum  humanvm.  Sed  contritio  est  quoddam  hu- 
manum  meritum.  Ergo  non  praecedit  gratiae  infusionem. 

3.  Sed  diceretur,  quod  praecedit  sicut  quaedam  dispositio.  — 
Sed  contra,  dispositio  est  minus  perfecta  quam  forma  ad  quam 
disponit.  Sed  contritio  dicit  aliquid  magis  perfectum  quam 
gratia.  Ergo  contritio  non  est  dispositio  ad  gratiam.  Probatio 
mediae.  Actus  secundus  est  majoris  perfectionis  quam  primus, 
cum  se  habeat  per  modum  habitus.  Contritio  autem  est  actus 
secundus,  cum  sit  operatio  gratiae,  sicut  considerare  est 
operatio  scientiae.  Ergo  sicut  consideratio  est  perfectius  quam 
scientia,  ita  contritio  est  perfectius  quam  gratia. 

4.  Praeterea,  effectus  causae  efficientis  nunquam  est  dis- 
positio  ad  causam  efficientem,  quia  in  via  motus  sequitur 
eflicientem  ;  cum  tamen  in  eadem  via  dispositio  praecedat  id 
ad  quod  disponit.  Sed  contritio  se  habet  ad  gratiam  sicut 
effectus  causae  efficientis  ad  suam  causam  efficientem.  Ergo 
contritio  non  est  dispositio  ad  gratiam  ;  et  sic  idem  quod  prius. 
Probatio  mediae.  Habitus  et  potentia  acl  iclem  genus  causae 
reducuntur ;  cum  habitus  SLippleat  quod  potentiae  deest.  Sed 
potentia  est  causa  actus  in  genere  causae  efficientis.  Ergo  et 
habitus.  Sed  gratia  comparatur  ad  contritionem  sicut  habitus 
ad  actum.  Ergo  contritio  comparatur  ad  gratiam  sicut  effectus 
ad  causam  efficientem. 

r>.  Prseterea,  quod  nihil  facit  ad  introductionem  formae,  non 
est  dispositio  ad  formam.  Sed  contritio  nihil  facit  ad  gratiae 
iufusionem,  quia  sine  contritione  potest  esse  gratiae  infusio  : 
sicut  patet  in  Christo,  Angelis,  et  primo  liomine  in  statu 
innocentiae.  Ergo  contritio  non  est  dispositio  ad  gratiam ;  et 
sic  idem  quod  prius. 

6.  Praeterea,  Bernardus  dicit  (lib.  de  Gratia  et  lib.  Arbit., 
fere  in  princ),  quod  ad  opus  salutis  nostrae  duo  requiruntur ; 
seilicet  Deus  dans,  et  liberum  arbitrium  recipiens.  Secl  datio 
naturaliter  est  prius  quam  receptio.  Ergo  gratia,  quae  in  jus- 
tificatione  nostra  est  ex  parte  Dei  da'ntis,  naturaliter  praecedit 
contritionem,  quae  est  ex  parte  liberi  arbitrii  recipientis. 

7.  Praeterea,  contritio  non  potest  esse  simul  cum  peccato. 
Ergo  remissio  peccati  naturaliter  contritionem  praecedit. 

Respondeo  dicendum,  quod  circa  hoc  est  triplex  opinio. 

Quiclam  enim  dicunt,  quod  motus  liberi  arbitrii  naturaliter 
praecedit  gratiae  infusionem  absolute  ;  clicunt  enim,  quod  ille 
motus  liberi  arbitrii  non  est  contritio,  sed  attritio,  quae  non  est 
actus  fidei  formatae,  sed  fidei  informis.  Sed  hoc  non  videtur 
esse  ad  propositum.  Narn  omnis  dolor  de  peccato  in  habente 
gratiam  est  contritio  :  et  similiter  omnis  actus  fidei  gratiae 
conjunctus  est  fidei  formatae  actus.  Ergo  actus  fidei  informis, 
et  attritio,  de  quibus  isti  loquuntur,  tempore  prsecedunt  gratiae 
infusionem.  Et  de  talibus  motibus  liberi  arbitrii  ad  praesens 
non  loquimur  ;  sed  de  illis  qui  sunt  simul  cum  gratiaeinfusione, 
sine  quibus  justificatio  esse  non  potest  in  aclultis ;  nam  sine 
praecedentibus  potest,  ut  ex  supra  dictis  patet. 

Et  ideo  alii  dicunt,  quod  motus  isti  sunt  meritorii  et  gratia 
informati,  unde  naturaliter  gratiam  sequuntur.  Praececlunt 
autem  remissionem  culpae  naturaliter,  quia  gratia  per  hos 
actus  remissionem  culpaa  operatur.  Sed  hoc  non  potest  esse. 
Nam  quod  causat  aliquid  per  operationem,  causat  per  moclum 
causae  efficientis.  Gratia  igitur,  si  per  actum  contritionis  et 
fidei  formatae,  remissionem  culpae  causat,  causabit  eam  per 
modum  causae  efficientis  ;  quod  esse  non  potest.  Nam  causa 
effective  destruens  aliquid,  prius  ponitur  in  esse  quam  hoc 
quod  destruit,  sit  in  non  esse  ;  non  enim  ageret  ad  ejus  cles- 
tructionem  quod  jam  non  est.  Unde  sequeretur  quod  gratia 
prius  esset  in  anima  quam  culpa  esset  remissa  :  quod  est 
impossibile.  Unde  patet,  quod  gratia  non  per  aliquam  opera- 
tionern  est  causa  remissionis  culpae,  sed  per  informationem 
subjecti,  quae  importatur  per  gratiae  infusionem  et  culpaa 
remissionem  ;  et  ideo  inter  gratiae  infusionem  et  culpse  remis- 
sionem  nihil  cadit  medium. 

Oportet  igitur  dicere,  secundum  aliam  opinionem,  quod 
praedicti  motus  eoclem  ordine  se  habent  ad  utrumque,  ut  quo- 
dammodo  prsecedant,  quodammodo  sequantur  ordine  naturae. 
Nam  si  orclo  naturae  attendatur  secundum  rationem  causae 
materialis,  sic  motus  liberi  arbitrii  praecedit  naturaliter  gratise 
infusionem  sicut  dispositio  materialis  formam.  Si  autem  atten- 
datur  secunclum  rationem  causae  formalis,  est  e  converso.  Et 
est  simile  in  rebus  naturalibus  de  dispositione  quae  est  neces- 
sitas   ad  formam,  quae  quodammodo  praecedit  formam  sub- 

stantialem,  scilicet  secundum  rationem  causae  materialis. 
Dispositio  enim  materialis  <i\  parte  materiae  se  tonet ;  sed  alio 
modo,  scilicet  ox  parte  causae  formalis,  forma  substantialis 

prior,  inquantum  perficit  et  tnaterianr,  <'t  accidentia 
materialia. 

Ad  primum  ergo  dicendum,  quod  contritio  es1  causa  remis- 
sionis  culpse,  inquantum  es1  dispositio  ad  gratiam. 

Ad  secundum  dicendum,  quod  poenitentiae  sacramcntum 
nabet  conferre  gratiam  ex  virtute  clavium,  quibus  se  poenitens 
subjicit.  Contritio  mitur,  si  secundum  se  consideretur,  non 
se  habel  ad  gratiam  nisi  per  modum  dispositionis ;  sed  si 
consideretur  inquantum  habet  Yirtutem  clavium  in  voto,  sic 

iramentaliter  operatur  in  virtute  sacramenti  poenitentiae, 
sicut  et  in  virtute  baptismi;  ut  patet  in  adulto  qui  habet  sacra- 
mentum  baptismi  in  voto  tantum.  Ex  hoc  igitur  non  habetur 
quod  contritio  sit  causa  efficiens  remissionis  culpae,  per  se 
loquendo,  sed  virtnsclavis,  velbaptismus.  Velpotest  dici  quod 
contritio  ad  remissionem  culpae  quo  ad  reatum  temporalis 
poense  se  habet  per  modum  causae  efficientis ;  sed  quantum 
ad  maculam  et  reatum  pcenae  aetern.a3  se  habet  solum  per 
modum  dispositionis. 

i  tbrtium  dicendum,  quod  contritio  ab  attritione  prae- 
cedenti  non  differt  solum  secundum  intensionem  doloris,  sed 
secundum  informationemgTatiae  ;  et  ita  contritio  habet  aliquem 
ordinem  posterioritatis  ad  gratiain,  quod  non  habet  attritio. 

An  quartum  dicendum,  quod  praeparatio  illa  est  per  modum 
dispositionis  materialis. 

Ad  quintum  dicendum,  quod  contritio  est  motus  ad  remis- 
sionem  culpae  non  quasi  ab  ea  distans,  sed  ut  ei  conjuncta; 
unde  magis  consideratur  ut  in  motum  esse  quam  ut  in  moveri; 
et  tamenmotus  praecedit  terminum  in  ordine  causse  materialis. 
quia  motus  est  existentis  in  potentia. 

Ad  sextum  dicendum,  quod  intelligendum  est,  Non  jus- 
tificabit  te  sine  te  disponente  aliqualiter  ad  gratiam;  et  sic 
noH  oportet  quod  motus  liberi  arbitrii  prsecedat  nisi  per  modum 
dispositionis. 

Ad  septimum  dicendum,  quod  consensus  estcausa  efficiens 
matrimonii  carnalis;  motus  autem  liberi  arbitrii  non  est  causa 
efJiciens  infusionis  gratise  :  et  ideo  uon  es1  simile. 

\\)  OCTAVUM  (liccndmii,  quod  in  justificatione  impii  homo 
non  est  adjutor  Dei  quasi  cum  eo  simul  efficiens  gratiam;  sed 
solum  sicut  praeparans  se  ad  gratiam. 

Ad  primum  quod  in  contrarium  objicitur,  dicendum,  quod 
contritio  est  a  gratia  sicut  ab  mformante  :  <"t  ita  sequitur  quod 
in  ratione  causae  formalis  gratia  sil  prior. 

Ad  secundum  dicendum,  quod  meritum  luunanum  non 
pr;ecedit  gratiam  in  ratione  merendi,  ita  scilicet  quod  graitia 

cadat  sub  merito  ;  potest  tamen  praecedere  actus   humanus 
gratiam  ut  dispositio  materialis. 

Ad  tertium  dicendum,  quod  contritio  est  a  libero  arbitrio 
et  a  gratia.  Secundum  quod  procedit  a  libero  arbitrio,  est 
dispositio  ad  gratiam  simul  existenscum  gratia,  sicut  dispositio 
quae  est  necessitas,  simul  est  cum  forma;  sed  secundum  quod 
est  a  gratia,  comparatur  ut  actus  secundus  ad  gratiam. 

Ad  quartum  dicendum,  quod  sicut  actus  formaliter  perficit 
potentiam ;  ita  id  quod  ex  habitu  relinquitur  in  actu,  est 
formale  respectu  substantiae  actus,  quam  potentia  ministrat ; 
et  sic  habitus  est  formale  principium  actus  formati,  quamvis 
respectu  formationis  habeat  rationem  causae  efficientis. 

Ad  quintum  dicendum,  quod  dispositio  non  facit  aliquid 
ad  formam  effective,  sed  materialiter  tantum  ;  inquantum  per 
dispositionem  materia  efflcitur  congrua  ad  receptionem  formae ; 
et  sic  contritio  facit  ad  gratiae  infusionem  in  eo  qui  culpam 
habet,  quamvis  non  requiratur  in  innocente.  Plura  enim  re- 
quiruntur  dispositive  ad  remotionem  formaa  contrariae  et  ad 
introductionem  formae  simul,  quam  ad  solam  formae  intro- 
ductionem. 

Ad  sextum  dicendum,  quod  illud  quod  est  ex  parte  dantis, 
est  prius  formaliter  :  sed  quod  est  ex  parte  recipientis,  prius 
materialiter. 

Ad  septimum  dicendum,  quod  ex  illa  ratione  non  sequitur 
quod  remotio  culpae  praecedat  contritionem,  quia  per  ipsam 
contritionem  quodammodo  culpa  remittitur  ;  sicut  per  calorem 
in'summo  expellitur  forma  aquae  ;  et  ita  non  sunt  simul;  et 
similiter  nec  culpa  et  contritio. 

ARTICULUS  IX.  —  Utrum  justificatio  impii  fiat  in  imtanti. 

Nono  quaeritur,  utrum  justificatio  impii  fiat  in  instanti ;  et 
videtur  quod  non.  Impossibile  enim  est  ejusdem  potentiae 
simul  et  semel  esse  plures  motus  ;  sicut  nec  una  materia  simul 
etsemel  est  sub  formis  diversis  disparatis.  Sed  in  justificatione 
impii  requiritur  duplex  motus  liberi  arbitrii,  ut  ex  dictis,  art.  4 
et  5  hujus  quaest.,  patet.  Ergo  justificatio  impii  non  potest 
esse  in  instanti. 

2.  Sed  diceretur,  quod  illi  duo  motus  sunt  diversarum 
potentiarum  :  nam  motus  liberi  arbitrii  in  Deum  est  concu- 
piscibilis,  motus  autem  liberi  arbitrii  in  peccatum,  cum  sit 
quaedam  detestatio  peccati,  est  in  irascibili.  —  Sed  contra, 
detestari  est  idem  quod  odire.  Sed  odium  est  in  concupiscibili, 
sicut  et  amor,  secundum  Philosophum  in  II  Top.  (cap.  m, 
parum  ante  med.).  Ergo  detestari  non  est  in  irascibili. 

3.  Praeterea,  irascibilis  et  concupiscibilis,  secundum  Da- 
mascenum,  sunt  partes  sensibilis  appetitus.  Sed  sensibilis 
appetitus  non  se  extendit  nisi  in  bonum  quod  est  ei  conveniens, 

vel  in  ejus  contrariiun  :  hujusmodi  autem  non  sunt  ipse  Dcus, 
et  pcccatuni  sub  ratione  peccati  inquantum  est  detestabile. 
Ergo  non  pertinenl  LstJ  motus  ad  concupiscibilem  et  irasci- 
bilem,  sed  ad  voluntatem  :  el  sic  sunt  unius  potentise. 

,  4.  Sed  diceretur,  quod  motus  Liberi  arbitrii  in  Dfeum  est 
motus  fidei,  qui  ad  intellectum  pertinet ;'  contritio  autem  per- 
tinet  ad  voluntatem,  cujus  <vst  de  peccato  dolere  :  el  sic  non 
sunt  unius  potentiee.  —  Sed  contra,  secundum   Aaigustinum 

tract.  \wi  in  Joannem  aliquantulum  a  princ),  credere  non 
potest  homo  nisi  volens.  Ergo,  lu'<it  in  credendo  requiratur 
actus  intellectus,  nihilominus  requiritur"  ibi  actus  voluntatis; 
el  sic  relinquitur  quod  duo  inotus  ejusdem  potentise  ad  jus- 
tificationem  impii  requiruntur. 

5.  Prseterea,  ejusdem  esl  moveri  a  termino  etadterminum. 
S  1  detestari  peccatum  est  moveri  a  termino;  moveri  autem 
in  Deum  est  moveri  ad  terminum.  Ergo  contritio,  quse  est 
peccati  detestatio,  est  ejusdem  potentiae  cujus  est  motus  in 
Deuin :  et  sic  non  possunt  esse  simul. 

6.  Praeterea,  nihil  movetur  simul  ad  diversos  et  contrarios 
terminos.  Sed  Deus  et  peccatum  sunt  diversi  et  contrarii 
termini.  Ergo  anima  non  potest  simul  in  Deum  et  in  peccatum 
moveri:  et  sic  idem  quod  prius. 

7.  Praeterea,  gratia  non  datur  nisi  digno.  Sed  quamdiu 
aliquis  est  subjectus  culpse,  non  estdignus  gratia.  Ergo  oportet 
quod  prius  expellatur  culpa  quam  infundatur  gratia  ;  et  sic 
justificatio,  quae  hsec  duo  includit,  non  est  in  instanti. 

8.  Prneterea,  forma  quaa  recipit  magis  et  minus,  successive, 
ut  videtiir,  debet  in  subjecto  lieri ;  sicut  forma  quse  non  recipit 
magis  et  minus,  recipitur  subito  in  subjecto  ;  ut  patet  de 
formis  substantialibus.  Sed  gratia  intenditur  in  subjecto.  Ergo 
videtur  quod  successive  introducatur  ;  et  ita  infusio  gratiae 
non  est  in  instanti  et  per  consequens,  nec  justificatio  impii. 

9.  Prasterea,  sicut  in  qualibet  mutatione,  ita  injustificatione 
impii  necesse  est  ponere  duos  terminos  :  scilicet  terminum 
a  quo,  et  lerminum  ad  quem.  Sed  cujiislibet  mutationis  duo 
teriuini  sunt  incontingentes,  idest  qui  non  possunt  sirnul  esse. 
Ergo  in  justiricatione  impii  includuntur  duo  quse  se  habent 
secundum  prius  et  posterius  ;  et  ita  justificatio  impii  est  suc- 

3iva,  et  non  in  instanti. 

LO.  Praeterea,  nihjl  quod  prius  est  in  fieri  quam  in  facto 
$e,  iii  in  instanti.  Sed  gratia  prius  est  in  fleri  quam  in  facto 
esse.  [gitur  infusio  gratiaB  non  est  in  instanti;  et  sic  idem 
quod  prius.  Probatio  mediaa.  In  permanentibus,  quod  fit,  non 
est :  cum  vero  factum  est,  jam  est.  Sed  gratia  est  perma- 
nentiiiiu.  Si  ergo  simul  iit  et  facta  est,  simul  est  et  non  cst ; 
quod  est  impossibile. 

11.  Praeterea,  omnis  motus  est  in  teinporc.  Sed  in  justifi- 

catione  impii  requiritur  quidam  motus   liberi  arbitrii.  Ergo 
justificatio  impii  fit  in  tempore  ;  et  ita  non  in  instanti. 

12.  Praeterea,  ad  justificationem  impii  requiritur  contritio 
de  peccatis.  Sed  quando  aliquis  multa  peccata  commisit,  non 
potest  de  omnibus  peccatis  in  eodem  instanti  conteri  ne^c 
cogitare.  Ergo  justificatio  impii  non  potest  esse  in  instanti. 

13.  Praeterea,  quandocumque  inter  extremamutationis  est 
aliquod  medium,  mutatio  est  successiva,  non  momentanea. 
Sed  inter  culpam  et  gratiam  est  aliquid  medium ;  scilicet 
status  naturae  conditae.  Ergo  justificatio  impii  est  mutatio 
successiva. 

14.  Praeterea,,  culpa  et  gratia  non  sunt  simul  in  anima. 
Ergonnstans  in  quo  ultimo  culpa  inest,  est  aliud  ab  instanti 
in  quo  primo  gratia  inest.  Sed  inter  quaelibet  duo  instantia 
cadit  tempus  medium.  Ergo  inter  expulsionem  culpse  et  in- 
fusionem  gratiae  cadit  tempus  medium.  Sed  justificatio  utrum- 
que  horum  includit.  Ergo  justificatio  est  in  tempore,  et  non 
in  instanti. 

Sed  contra,  justificatio  impii  est  quaedam  spiritualis  illu- 
minatio.  Sed  illuminatio  corporalis  fit  in  instanti,  non  in 
tempore.  Gum  ergo  spiritualia  sint  simpliciora  corporalibus  et 
minus  tempori  subjecta,  videtur  quod  justificatio  impii  sit  in 
instanti. 

Praeterea,  quanto  aliquod  agens  est  potentius,  tanto  in 
minori  tempore  suum  effectum  producit.  Sed  actor  justifi- 
cationis  est  Deus,  qui  est  infinitae  virtutis.  Ergo  justificatio 
est  in  instanti. 

Praeterea,  in  lib.  de  Gausis  (proposit.  xxxii)  dicitur,  quod 
substantice  sjpiritualis ,  cujusmodi  est  anima,  et  substantia  et 
actio  est  in  momento  cetemitatis,  et  non  in  tempore. 

Praeterea,  in  eodem  instanti  in  quo  est  dispositio  completa 
in  materia,  est  et  forma.  Sed  motus  liberi  arbitrii,  qui  in 
justificatione  requiritur,  est  dispositio  completa  ad  gratiam. 
Ergo  in  eodem  instanti  in  quo  sunt  illimotus,  est  gratia. 

Respondeo  dicendum,  quod  justificatio  impii  est  in  instanti. 

Ad  cujus  evidentiam  sciendum  est,  quod  quando  dicitur 
aliqua  mutatio  esse  in  instanti,  non  intelligitur  quod  duo 
termini  ejus  sint  in  instanti ;  hoc  enim  est  impossibile,  cum 
omnis  mutatio  sit  inter  terminos  oppositos,  per  se  loquendo  ; 
sed  intelligitur  quod  transitus  de  uno  termino  in  alium  est 
in  instanti ;  quod  quidem  in  aliquibus  oppositis  contingit,  in 
aliquibus  non  contingit.  Quando  enim  inter  terminos  motus 
est  accipere  aliquod  medium,  oportet  quod  transitus  de  uno 
termino  in  alium  sit  successivus,  quia  medium  est  in  quod 
primo  mutatur  quod  movetur  continue,  quam  in  ultimum ; 
ut  patet  per  Philosophum  in  V  Phys.  (com.  xxn) :  et  intelligo 
medium  per  qualemcumque  distantiam  ab  extremis,  sive  sit 

distantia  in  situ,  sicut  in  motu  locali ;  sive  sit  distantia  seeun- 
duin  rationem  quantitatis,  sicut  in  motu  augmenti  et  dimi- 
nutionis ;  sive  secundum  rationem  formse,  ut  in  alteratione  ; 
et  hoc,  sive  illud  medinm  sit  alterius  speciei,  sicut  pallidum 
inter  album  et  nigrum ;  sive  ejusdem  speciei,  sicut  minus 
calidum  inter  magis  calidum  et  frigidum.  Quando  vero  inter 
duos  terminos  mutationis  vel  motus  non  potest  esse  medium 
aliquo  praedictorum  modorum,  tunc  transitus  de  uno  termino 
in  aiterum  non  est  in  tempore,  sed  in  instanti.  PIoc  autem  est 
quando  duo  termini  motus  vel  mutationis  sunt  aflirmatio  et 
negatio,  sive  privatio  et  forma.  Nam  inter  afirrmationern  et 
negationem  nullo  modo  est  medium  ;  neque  inter  privationem 
et  formam  circa  proprium  susceptibile.  Et  hoc  dico  per  modum 
quo  aliquid  alterius  speciei  est  medium  inter  extrema.  Sed 
per  modum  quo  aliquid  est  medium  secundum  intensionem  et 
remissionem,  etsi  non  possit  esse  medium  per  se,  potest  tamen 
esse  medium  per  accidens.  Nam  negatio  sive  privatio,  per  se 
loquendo,  non  intenditur  neque  remittitur ;  sed  per  accidens 
secundum  suam  causam  potest  considerari  aliqua  ejus  intensio 
vel  remissio;  ut  dicatur  magis  esse  caecus  ille  qui  habet 
oculum  erutum,  quam  qui  habet  aliquem  pannum  in  oculo  ;  ex 
eo  quod  causa  csecitatis  est  efficacior. 

Sic  igit.ur  accipiendo  hujusmodi  mulationes  secundum 
proprios  terminos,  per  se  loquendo,  oportet  eas  esse  instan- 
taneas,  et  non  in  tempore  :  sicut  est  illuminatio,  generatio  et 
corruptio,  et  nlia  hujusmodi.  Accipiendo  vero  eas  quantum 
ad  causas  suorum  terminorum,  potest  in  eis  considerari  suc- 
cessio ;  sicut  patet  in  illuminatione.  Nam  quamvis  aer  subito 
transeat  de  tenebris  ad  lumen,  tamen  causa  tenebrositatis 
successive  tollitur,  scilicet  absentia  solis,  qui  per  motum 
localem  successive  tlt  prsesens  :  et  sic  illuminatio  est  terminus 
motus  localis,  et  est  indivisibilis,  sicut  et  quilibet  terminus 
continui. 

Dico  igitur,  quod  extrema  justificationis  sunt  gratia*  et 
privatio  gratke,  inter  quse  non  cadit  medium  circa  proprium 
susceptibile  :  unde  oportet  quod  transitus  de  uno  in  alterum 
sit  in  instanti,  quamvis  causa  hujus  privationis  successive 
tollatur ;  vel  secundum  quod  homo  cogitando  disponit  se  ad 

»dam,  vel  saltem  secundum  quod  tempus  praeterit  postquam 
Deus  se  gratiam  daturum  pneordinavit ;  et  sic  gratise  infusio 
fit  in  instanti.  Et  quia  expulsio  cilpse  est  formalis  effectus 
gratise  infusie  ;  inde  est  quod  tota  justilicatio  impii  in  instanti 
est.  Nam  forma  et  dispositio  ad  formam  completam  et  abjectio 
alterius  formae,  totum  est  in  instanti. 

Ad  primum  ergo  dicendum,  <|iiod  quando  duo  sunt  motus 
onmino  disparati,  uon  possuni:  esse  simul  in  ^adem  potentia, 
nisi  unum  sit  ratio  alterius.  Tunc  enim  simul  esse  possunt, 

quia  quodammodo  sunt  unus  motus  ;  sicut  cum  aliquis  appetit 
aliquid  propter  finem,  simul  appetit  finem  (1),  et  id  quod 
est  acl  finem;  et  similiter  cum  aliquis  fugit  illud  quod  est 
fini  repugnans,  simul  appetit  finem  et  fugit  contrarium  :  et 
similiter  voluntas  simul  movetur  in  Deum  et  odit  peccatum, 
quia  est  contraDeum. 

Ad  secundum  dicendum,  quod  hujusmodi  motus  liberi 
arbitrii  ad  voluntatem  pertinet,  non  ad  irascibilem  et  concu- 
piscibilem ;  et  hoc  ideo  quia  objectum  eorum  est  aliquid 
intelligibile,  non  aliquid  sensibile  :  inveniuntur  tamen  aliquando 
attribui  irascibili  et  concupiscibili,  inquantum  voluntas  ipsa 
dicitur  irascibilis  et  concupiscibilispropter  similitudinem  actus  : 
et  tunc  contritio  potest  attribui  et  concupiscibili  inquantum 
homo  odit  peccatum,  et  irascibili  inquantum  contra  peccatum 
irascitur,  vindictam  cie  eo  sumere  proponens. 

Et  per  hoc  patet  solutio  ad  tertium,  ad   quartum  et  ad 

QUINTUM. 

Ad  sextum  dicendum,  quod  voluntas  non  movetur  simul 
ad  contraria  prosequenda  :  sed  simul  potest  moveri  ad  unum 
fugiendum  et  aliud  prosequendum,  et  prsecipue  si  prosecutio 
unius  sit  ratio  fugse  alterius. 

Ad  septimum  clicendum,  quod  gratia  datur  digno,  non  ita 
quocl  aliquis  sit  sufficienter  dignus  antequam  gratiam  habeat ; 
sed  quia  ex  hoc  ipso  quod  dafcur,  facit  hominem  dignum  :  uncle 
simul  est  dignus  gratia  et  gratiam  habens. 

Ad  octavum  dicendum,  quod  ad  hoc  quod  aliqua  forma 
successive  recipiatur  in  subjecto,  nihil  operatur  intensio  vel 
remissio  ejus  in  subjecto,  sed  intensio  formse  contrarise  vel 
oppositi  termini.  Privatio  autem  gratiee  non  suscipit  magis  vel 
minus  nisi  per  accidens  ratione  suse  causae,  ut  jam  dictum 
est,  in  corp.  art.  :  et  ideo  non  oportet  quod  gratia  successive 
recipiatur  in  subjecto.  Si  autem  in  subjecto  remitteretur, 
posset  hoc  aliquid  conferre  ad  hoc  quod  successive  gratia 
abjiceretur.  Sed  gratia  non  remittitur  in  eodem  subjecto  :  et 
ideo  nec  successive  abjicitur,  propter  hoc  quod  ipsa  non 
remittitur ;  nec  successive  inducitur,  propter  hoc  quod  ejus 
privatio  non  remittitur. 

Ad  nonum  patet  solutio  ex  prsedictis  :  nam  non  ideo  dicitur 
mutatio  esse  in  instanti,  quia  duo  termini  ejus  sint  in  eodem 
instanti,  ut  clictum  est,  in  corp.  art. 

Ad  decimum  dicendum,  quod  fieri  alicujus  rei  permanentis 
potest  accipi  dupliciter.  Uno  modo  proprie  ;  et  sic  dicitur  res 
fieri  quamdiu  durat  motus,  cujus  terminus  est  rei  generatio  ; 
et  sic  quod  fit  non  est  in  permanentibus  ;  sed  fieri  est  rei  per 
successionem,  secundum  quod  Philosophus  dicit  in  VI  Phys.  : 
Quod  ftt,  fiebat  et  ftet.  Alio  modo  dicitur  fieri  improprie,  ut 

(1)  Al.  deest  simul  appetit  finem, 

scilicet  dicatur  aliquid  fleri  in  illo  instanii  in  quo  primo  factum 
est ;  et  hoc  ideo  ([iiia  illud  instans,  iiKjuantum  est  terminus 
prioris  temporis  in  quo  Bebat,  usurpat  sibi  hoc  quod  priori 
tempori  debetur.  Et  sic  non  <ist  verum  quod  id  quod  fit  non 
est ;  sed  quod  iiiinc  primo  est,  et  ante  hoc  non  orat ;  et  sic 
est  intelligendum  quod  in  his  quae  fiunt  subito,  simul  est  iieri 
etfactum  esse. 

Ad  undbgimum  dicendum,  ([iiod  motus  non  accipitur  hic 
secundum  quod  est  exitus  de  potentia  in  actum,  sic  enim 
tempore  mensuratur;  sed  accipitur  motus  liberi  arbitrii  pro 
ipsa  ejus  operatione,  quae  est  actus  perfecti,  utdicitur  in  III  de 
Anima  (comm.  xxvm) ;  et  ita  potest  esse  in  instanti,  sicut 
perfectum  est  in  ihstantL 

Ad  duodegimum  dicendum,  quod  in  illo  instanti  quo  homo 
justiiicatur,  non  requiritur  quod  sit  contritio  specialiter  de  sin- 
gulis  peccatis,  sed  generaliter  de  omnibus,  contritione  speciali 
de  singulis  peccatis  prsecedente  vel  subsequente. 

Ad  decimumtertium  dicendum,  quod  postquam  homo  in 
culpam  incidit,  non  potest  esse  medium  inter  gratiam  et 
culpam,  quia  culpa  non  aufertur  nisi  per  gratiam,  ut  ex  su- 
pradictis  patet  :  nec  gratia  perdilur  nisi  per  culpam  ;  quamvis 
ante  culpam  esset  status  inter  gratiam  et  culpam,  secundum 
quorumdam  opinionem. 

Ad  decimumquartum  dicendum,  quod  non  est  accipere 
ultimum  instans  in  quo  culpa  fuit,  sed  ultimum  tempus,  ut 
supra  dictum  est. 


QUJESTIO  XXIX 

DE     GRATIA     CHRISTI 
(In  octo  articidos  divisa.) 

Primo  quseritur,  utrum  in  Christo  sit  gratia  creata  ;  2°  utrum 
ad  hoc  quod  natura  humana  Verbo  uniretur  in  persona,  requi- 
ratur  habitualis  gratia  ;  3°  utrurn  gratia  Ghristi  sit  infinita  ; 
i  utrum  gratia  capitis  Ghristo  conveniat  secundum  humanam 
naturam  ;  5°  utruni  in  Christo  requiratur  habitualis  gratia  ad 
hoc  quod  sit  caput ;  6°  utrum  Ghristus  mereri  potuit ;  7°  utrum 
Ghristus  aliis  mereripotuit ;  8°  utrum  Ghristusin  primo  instanti 
suae  conceptionis  mereri  potuit. 

ABTICULUS  PRIMUS.  —  \Jtrum  in  Christo  sit  rjratia  creata. 
dll  part.,  qusest.  vn,  art.  1.) 

Quaestio  est  de  gratia  Ghristi  :  et  primo  quaeritur,  utrum 
in  Ghristo  sit  gratia  creata ;  et  videtur  quod  non.  Homo  enim 

dicitur  per  gratiam  creatam  fllius  adoptivus.  Sed  Christus, 
secundum  Sanctos,  non  fuit  filius  adoptivus.  Ergo  non  habuit 
gratiam  creatam. 

2.  Praeterea,  ubi  est  conjunctio  rei  per  essentiam,  non  est 
necessaria  conjunctio  per  similitudinem  ;  sicut  ad  cognos- 
cendum  requiritur  unio  cognoscibilis  ad  rem  cognitam  ;  et 
tamen  quando  aliqua  sunt  in  anima  per  sui  essentiam,  non 
est  necessarium  ad  cognitionem  quod  sint  in  ea  per  similitu- 
dinem.  Sed  Deus  est  animae  Christi  unitus  per  essentiam 
realiter  in  unitate  personae.  Ergo  non  requiritur  quod  uniatur 
per  gratiam,  quae  est  unio  per  similitudinem. 

3.  Praeterea,  ad  ea  quae  possumus  per  nostra  naturalia, 
non  indigemus  gratia.  Sed  Christus  poterat  pervenire  ad 
gloriam  per  id  quod  erat  sibi  naturale  :  est  enim  iilius  naturalis  ; 
et  si  tilius,  et  haeres.  Cum  ergo  gratia  infundatur  mentibus  ad 
consequendam  gioriam,  videtur  quod  Christus  gratia  creata 
non  indiguerit. 

4.  Praeterea,  subjectum  potest  sine  accidente  intelligi. 
Sed  gratia,  si  fuit  in  Christo,  accidens  fuit.  Potest  ergo 
Christus  intelligi  sine  gratia  :  sic  ergo  intellecto,  aut  eidebetur 
vita  aeterna,  aut  non.  Si  sic,  ergo  frustra  addetur  ei  gratia  : 
siautem  non,  cum  flliis  adoptivis  vita  aeterna  debeatur  ex  hoc 
quod  sunt  filii,  videtur  quod  flliatto  adoptionis  praeponderet 
filiationi  naturali ;  quod  est  inconveniens. 

5.  Praeterea,  quod  est  bonum  per  essentiam,  non  indiget 
bonitate  participata.  Sed  Christus  est  bonus  per  essentiam, 
quia  est  verus  Deus.  Ergo  non  indiget  gratia,  quae  est  bonitas 
participata. 

6.  Praeterea,plus  superat  bonitas  increata  bonitatem  gratiae 
quam  lumen  solis,  lumen  candelae.  Sed  ille  cui  adest  lumen 
solis,  non  indiget  lumine  candelae.  Ergo,  cum  Christo  affuerit 
bonitas  increata  per  unionem,  videtur  quod  non  indiguerit 
gratia. 

7.  Praeterea,  unio  Divinitatis  ad  Christum  aut  sufficit  ei,  aut 
non.  Si  non,  praedicta  unio  imperfecta  fuit ;  si  autem  sufficit, 
ergo  appositio  gratiae  superflueret.  Nihil  autem  in  operibus 
Dei  superfluum  invenitur.  Ergo  Christus  creatam  gratiam  non 
habuit. 

8.  Praeterea,  qui  scit  aliquid  notitia  nobiliori,  utpote  per 
medium  demonstrativum,  non  indigetut  cognoscatidem  notitia 
minus  nobili,  utpote  per  medium  probabile.  Sed  Christus  erat 
bonus  bonitate  nobilissima,  scilicet  bonitate  increata.  Ergo 
non  indiguit  ut  esset  bonus  bonitate  minus  nobili,  scilicet 
bonitate  creata. 

9.  Praeterea,  instrumentum  non  indiget  habitu  ad  suam 
operationem  ;  praecipue  si  agens  cujus  est  instrumentum,  sit 
perfectae  virtutis.  Sed  humanifcas  Christi  est  sicut  instrumentum 

Divinitatis  sibi  unitae,  ut  Damascenus  dicit  in  III  lib.  (cap.  xxv, 
a  ined.).  Ciun  ergo  virtus  divina  sil  perfectissiina,  videtur  quod 
humanitas  Ghristi  gratia  non  indiguerit. 

10.  Praeterea,  babeoti  plenitudinem  omnis  boni,  nihil 
superaddi  est  necesse.  Sed  anima  Ghristi  omnis  boni  ple- 
nitudinem  habuit  ex  hoc  ipso  quod  Verbum  fuit  sibi  unitum, 
in  quo  est  thesaurus  omnis  boni.  Ergo  non  fuit  necessarium 
quod  superadderetur  bonitas  gratiae. 

11.  Praeterea,  id  quo  aliquid  fit  melius,  est  nobilius  eo. 
Sed  nulla  creatura  est  nobilior  anima  Verbo  unita.  Ergo  per 
nullam  gratiam  creatam  anima  Ghristi  potest  fieri  melior  : 
frustra  igitur  in  ea  creata  gratia  esset. 

12.  Praeterea,  duplex  est  imago  Dei  in  nobis,  ut  habetur 
ex  Glossa  (Cassiodori),  super  illud  Psalm.  iv,  7  :  Signatum 
est  super  nos  lumenvultus  iui,  Domine  ;  una  creationis,  quae 
consistit  in  mente  secundum  unam  essentiam  et  tres  potentias  : 
alia  recreationis,  quae  attenditur  secundum  lumen  gratiae.  Aut 
ergo  imago  gratiae  est  Deo  similior  quam  imago  mentis  Christi 
aut  non.  Si  est  Deo  similior  ;  ergo  gratia  est  nobilior  creatura 
quam  anima  Christi  :  si  vero  non  est  similior ;  ergo  per  eam 
mens  Christi  non  propinquius  accederet  ad  Dei  conformitatem 
ad  quod  solum  gratia  menti  infunditur.  Frustra  igitur  gratia  in 
anima  Christi  poneretur. 

13.  Praeterea,  si  efFectus  sunt  repugnantes,  et  causas 
repugnantes  habebunt :  sicut  enim  congregatio  et  disgregatio 
visus  ad  invicem  repugnant,  ita  albedo  et  nigredo.  Sed  filiatio 
naturalis,  cujus  principium  est  nativitas  aeterna,  repugnat 
filiationi  adoptionis,  cujus  principium  est  infusio  gratiae.  Eiv.o 
et  gratia  infusa  repugnat  nativitati  aeternae  :  cum  ergo  nativitas 
aeterna  Christo  conveniat,  videtur  quod  gratia  ei  infusa  non  sit. 

Sed  contra,  Joannis  i,  14,  dicitur  :  Vidimus  eum  plenum 
gratice  et  veritatis.  Sed  in  Christo  fuit  scientia  creata,  ad  quam 
pertinet  veritas.  Ergo  et  gratia  creata. 

Praeterea,  meritum  requirit  gratiam.  Sed  Christus  meruit 
sibi  et  nobis,  ut  Sancti  dicunt.  Ergo  Christus  habuit  gratiam 
creatam,  nam  Creatoris  non  est  mereri. 

Praeterea,  Christus  fuit  simul  viator  et  comprehensor.  Sed 
perfectio  viatoris  est  gratia  creata.  Ergo  Christus  gratiam 
creatam  habuit. 

Praeterea,  nulla  perfcctio  animae  Christi  defuit  quae  aliis 
insit,  cum  sit  perfectissima.  Sed  aliae  Sanctorum  animae  non 
solum  habent  perfectionem  naturae,  sed  gratiae.  Ergo  utraque 
perfectio  fuit  in  Ghristo. 

Praeterea,  sicut  se  habet  gloria  ad  comprehensorem,  ita 
gratia  ad  viatorem.  Sed  in  Ghristo,  qui  erat  viator  et  com- 
prehensor,  fuit  gloria  creata,  quia  per  actum  creatum  Divi- 
nitate  fruebatur.  Ergo  fuit  in  eo  gratia  creata. 

Respondeo  dicendum,  quod  necesse  est  ponere  in  Ghristo 
gratiam  creatam.  Gujus  ratio  necessitatis  hinc  sumi  potest : 
quod  animae  ad  Deum  duplex  potest  esse  conjunctio  :  una 
secundum  esse  in  una  persona,  quae  singulariter  est  animae 
Ghristi ;  alia  secundum  operationem,  quae  est  commanis  omni- 
bus  cognoscentibus  et  amantibus  Deum.  Prima  quidem  con- 
junctio  sine  secunda  ad  beatitudinem  non  sufflcit :  quia  nec 
ipse  Deus  beatus  esset,  si  se  non  cognosceret  et  amaret  :  non 
enim  in  se  ipso  delectaretur,  quocl  ad  beatitudinem  requiritur. 
Ad  hoc  ergo  quod  anima  Christi  sit  beata,  praeter  unionem 
ipsius  ad  Verbuminpersona,  requiritur  unio  per  operationem  ; 
ut  scilicet  videat  Deum  per  essentiam,  et  videndo  fruatur.  Hoc 
autem  excedit  naturalem  potentiam  cujuslibet  creaturae,  soli 
autem  Deo  secundum  naturam  suam  conveniens  est.  Oportet 
igitur  supra  naturam  animae  Ghristi  aliquid  sibi  addi,  per 
quod  ordinetur  acl  praedictam  beatituclinem ;  et  hoc  dicimus 
gratiam.  Unde  necesse  est  in  anima  Ghristi  gratiam  creatam 
ponere. 

Ex  quo  patet  falsitas  cujusdam  opinionis,  quae  posuit,  in 
superiori  parte  animae  Ghristi  gratiam  habitualem  non  esse, 
sed  immediate  uniri  Verbo,  et  ex  tali  unione  effluere  gratiam 
in  inferiores  vires.  Nam  si  loquatur  de  unione  in  persona,  non 
solum  pars  superior  arrimae  Ghristi  unitur  Verbo,  sed  tota 
anima.  Si  autem  loquatur  de  unione  per  operationem,  ad 
hanc  requiritur  habitualis  gratia,  ut  dictum  est. 

Ad  primum  ergo  dicendum,  quod  illa  quae  nata  sunt  per- 
sonae  convenire  ratione  sui  ipsius,  non  possunt  dici  de  Christo, 
si  habent  repugnantiam  ad  proprietates  personae  aeternae,  quae 
sola  in  eo  est  :  sicut  patet  de  hoc  nomine  creatura.  Ea  vero 
quae  non  sunt  nata  convenire  personae  nisi  ratione  naturae  vel 
partis  naturae,  possunt  dici  de  Ghristo,  quamvis  habeant 
repugnantiam  ad  personam  aeternam ;  et  hoc  propter  duali- 
tatem  naturarum  ;  sicut  pati  et  mori,  et  aliahujusmodi.  Filiatio 
autem  per  prius  respicit  personam ;  gratia  autem  non  respicit 
personam  nisi  ratione  mentis,  quae  est  pars  naturae ;  et  ideo 
filiatio  adoptionis  nullo  modo  convenit  Ghristo  :  convenit  tamen 
gratiam  habere. 

Ad  secundum  dicendum,  quod  ratio  illa  procedit  quando 

'unio  per  essentiam  et  per  similitudinem  ad  idem  ordinantur. 

Hoc  autem  non  est  in  proposito  :  nam  realis  unio  Divinitatis 

ad  animam  Christi  ordinatur  ad  unitatem  personae  ;  unio  autem 

per  similitudinem  gratiae,  ad  fruitionem  beatitudinis. 

Ad  tertium  dicendum,  quod  beatitudo  est  naturalis  Christo 
secundum  naturam  divinam,  non  autem  secundum  humanam  ; 
et  ideo  ad  hoc  indiget  gratia. 

Ad  quartum  clicendum,  quod  si  ponatur  ajiima  Christi  non 
habere    gratiam,   tunc  Christo  conveniet  beatitudo  increata 

inquantum  est  Filius  naturalis,  non  autem  beatitudo  creata, 
qiue  debetur  filiis  adoptivis. 

Ad  quintum  dicendum,  quod  Ghristus  secundum  divinam 
naturam  est  bonus  per  essentiam ;  non  autem  secundum 
humanam  naturam  ;  et  quantum  ad  hanc  indigct  participatione 
gratiae. 

Ad  sextum  dicendum,  quod  lumen  solis  et  candelas  ad 
idem  ordinantur,  non  autem  unio  Divinitatis  ad  animam  Christi, 
et  personam  (1)  per  gratiam  :  et  ideo  non  est  simile. 

Ad  skimimim  dicendum,  quod  unio  Divinitatis  ad  animam 
Christi  sufficit  ad  hoc  quocl  est ;  non  tamen  sequitur  quod  unio 
gratiae  superfluat,  quia  ad  aliud  ordinatur. 

Ad  ogtavum  dicendum,  quod  scientia  nobilior  et  ignobilior 
ad  idem  ordinantur,  scilicet  ad  cognitionem  rei ;  non  autem 
ita  est  in  proposito  :  unde  ratio  non  sequitur. 

Ad  nonum  dicendum,  quod  duplex  est  instrumentum  : 
quoddam  inanimatum,  quod  agitur  et  non  agit,  ut  securis  ; 
ettale  nonindiget  habitu  :  quoddam  vero  animatum,  ut  servus, 
quod  agit  et  agitur  ;  et  hoc  indiget  habitu  :  et  tale  instru- 
mentum  est  humanitas  Divinitatis. 

Ad  degimum  dicendum,  quod  animse  Christi  unita  erat 
plenitudo  omnis  boni  ex  ipsa  personali  Verbi  unione  ;  non 
tamen  formaliter,  sed  personaliter  ;  et  ideo  indigebat  informari 
per  gratiam. 

Ad  undegimum  dicendum,  quod  anima  unita  Verbo  perso- 
naliter  nulla  creatura  est  melior  simpliciter  loquendo,  sed 
secundum  quid  nihil  prohibet  :  sicutenim  ejus  corpore  nobilior 
fuit  color  secundum  quid,  prout  scilicet  erat  actus  ejus  ;  ita 
et  anima  Christi  melior  est  gratiaejus,  inquantum  est  perfectio 
ipsius. 

Ad  DUODECiMUMdicendum, quod gratia  est  similior quantum 
ad  aliquid,  inquantum  comparatur  ad  animam  Christi  ut  actus 
ad  potentiam  ;  et  socundum  hoc  per  gratiam  anima  Christi  Deo 
conformabatur  :  sed  quantum  ad  alia  ipsa  mens  est  similior, 
scilicet  quantum  ad  naturales  proprietates,  in  quibus  Deum 
imitatur. 

Ad  degimumtertium  dicendum  sicut  ad  primum. 

ARTICULUS  II.  —  Utrum  ad  hoc  quod  humana  natura  Verbo 
uniretur  in  persona,re(/uinitur  luibitualis  (jratia.  — (III  part., 
qusest.  vii,  art.  13.) 

Secundo  quseritur,  utrum  ad  hoc  quod  humana  natura 
Verbo  uniretur  in  persona,  requiratur  habitualis  gratia ;  et 
videtur  quod  non.  Prins  enim  est  intelligere  substantiam  in 
esse  suppositi,  quam  aliquod  accidens  ei  inhaarens.  Sed  per 
unionem  humanse  naturaa   cum  Verbo   constituitur   humana 

(1)  Nnm  operationem  ? 

natura  in  esse  suppositi.  Gum  ergo  gratia  sit  accidens,  videtur 
quod  prius  sit  intelligere  unionem  humanae  naturae  ad  Verbum 
quam  gratiam ;  et  ita  gratia  non  requiritur  ad  unionem. 

2.  Praeterea,  humana  natura  est  assumptibihs  a  Verbo 
inquantum  est  rationalis.  Hoc  autem  non  datur  sibi  per  gratiam. 
Ergo  per  gratiam  non  disponitur  ad  unionem. 

3.  Praeterea,  anima  ad  hoc  infunditur  corpori  ut  in  ea 
perficiatur  scientia  et  virtutibus  ;  ut  patet  per  Magistrum, 
ii  distin.  II  lib.  Sentent.  Sed  per  prius  unitur  Verbo  quam 
corpori  anima  Ghristi,  alias  sequeretur  quod  suppositum  esset 
assumptum ;  nam  ex  unione  animae  ad  corpus  constituitur 
suppositum.  Ergo  prius  est  intelligere  unionem  animae  Christi 
ad  Verbum  quam  sit  intelligere  gratiam  in  ipsa  :  et  sic  gratia 
ad  unionem  praedictarn  non  disponit. 

4.  Praeterea,  inter  naturam  et  suppositum  non  cadit  aliquod 
accidens  medium.  Sed  natura  humana  unitur  Verbo  sicut 
supposito.  Non  ergo  cadit  ibi  gratia  sicut  medium  disponens. 

5.  Praeterea,  natura  humana  unitur  Verbo  non  solum 
secundum  animam,  sed  etiam  secundum  corpus.  Gorpus  autem 
non  estgratiae  susceptivum.  Ergo  ad  unionem  humanaa  naturae 
ad  Verbum  non  exigitur  gratia  sicut  dispositio  media. 

6.  Praeterea,  sicut  dicit  Augustinus  in  epistola  ad  Volu- 
sianum  (ep.  cxxxvn,  al.  m,  n.  8),  In  his  quce  mirabiliter  fiunt, 
iota  ratio  facti  est  potentia  facientis.  Sed  unio  humanae 
naturae  ad  divinam  est  super  omnia  mirabiliter  facta.  Ergo 
non  oportet  ex  parte  facti  aliquam  dispositionem  ponere,  sed 
sufficit  po  '.entia  facientis  ;  et  sic  non  requiritur  aliqua  gratia 
media. 

Sed  contra  est  quod  Augustinus  dicit  (Ench.,  cap.  xl),  quod 
quidquid  convenit  Filio  Dei  per  naturam,  convenit  Filio  hominis 
per  gratiam.  Sed  esse  Deum  convenit  Filio  Dei  per  naturam. 
Ergo  et  Filio  hominis  convenit  per  gratiam.  Gonvenit  autem 
ei  per  unionem.  Ergo  ad  unionem  requiritur  gratia. 

Praeterea,  excellentior  est  unio  in  persona  quam  per  frui- 
tionem.  Sed  ad  hanc  secundam  unionem  requiritur  gratia. 
Ergo  et  ad  primam. 

Respondeo  dicendum,  quod  habitualem  gratiam  adunionem 
praedictam  requiri,  potest  intelligi  dupliciter.  Uno  modo  per 
modum  principii  causantis  ;  et  sic  ponere  unionem  in  Christo 
esse  factam  per  gratiam,  sonat  haeresim  Nestorii,  qui  ponebat 
non  aliter  humanitatem  esse  in  Ghristo  Verbo  unitam  nisi 
secundum  perfectam  similitudinem  gratiae.  Alio  modo  per 
modum  dispositionis ;  et  hoc  potest  esse  dupliciter ;  vel  se- 
cundum  modum  dispositionis  necessitatis,  vel  congruitatis. 
Necessitatis  quidem,  sicut  calor  est  dispositio  ad  formam 
ignis,  vel  raritas  ;  quia  materia  non  potest  esse  propria  mate- 
ria  ignis,  nisi  intelligatur  cum  calore  et  raritate.  Congruitatis 

vero,  sicut  pulchritudo  estqusedam  dispositio  ad  matrimonium. 

Dicunt  ergo  quidam,  quod  gratia  habitualis  est  dispositio 
per  modum  necessitatis,  quasi  faciens  humanam  naturam  esse 
assumptibilem.  Sed  istud  non  videtur.  Nam  gratia  magis  est 
rlnis  assumptionis  quam  dispo  itio  ad  assumptionem ;  dicit 
enim  Damascenus,  quod  Christus  ad  hoc  assumpsit  humanam 
naturam,  ut  eam  curaret ;  quae  quidem  curatio  est  per  gratiam  ; 
unde  gratia  habitualis  in  Ghristo  magis  intelligitur  ut  effectus 
unionis  quam  ut  prseparatio  ad  unionem ;  et  hoc  significatur 
Joan.,  i,  14  :  Vidimus  eurn  quasi  unigenitum  a  Patre, 
plenum  gratia?  etveritatis ;  quasiexhoc  ipso  plenitudo  gratiae 
Christo  conveniat  quod  est  unigenitus  Patris  per  unionem. 

Et  sic  habitualis  gratianon  intelligitur  dispositio  ad  unionem 
nisi  per  modum  congruitatis  ;  et  per  hunc  modum  habitualis 
gratia  potest  dici  gratia  unionis,  quamvis  convenientius,  et 
magis  secundum  intentionem  Sanctorum,  gratia  unionis  intel- 
Jigatur  ipsum  esse  in  persona^  Verbi,  quod  humanse  naturse 
absque  meritis  praecedentibus*  collatum  est  ;  ad  quod  non 
requiritur  gratia  habitualis,  sicut  ad  fruitionem,  quae  in  ope- 
ratione  consistit ;  nam  habitus  non  est  principium  essendi,  sed 
operandi. 

Et  per  hoc  patet  solutio  ad  objecta. 

ARTICULUS  III.  —  Utrum  gratia  Christi  sit  infinita.  (III  part., 

qusest.  vii.  art.  2.) 

Tertio  quaeritur,  utrum  -gratia  Christi  sit  infinita  ;  et  videtur 
quod  sic.  Oinne  enim  finitum  est  mensuratum.  Sed  gratia 
Christi  non  est  mensurata,  quia  spiritus  datus  est  Christo  non 
ad  mensuram,  ut  dicitur  Joan.,  v.  Ergo  gratia  Christi  est 
infinita. 

2.  Praeterea,  quolibet  finito  Deus  potest  quodlibet  majus 
facere.  Sed  Deus  non  potuisset  majorem  gratiam  dare  Christo 
ut  Magister  dicit,  III  lib.,  dist.  xm.  Ergo  gratia  Christi  est 
infinita. 

3.  Sed  dicendum,  quod  hoc  non  dicitur  pro  tanto  quod 
Deus  non  posset  majorem  gratiam  facere ,  sed  quia  anima 
Christi  non  poterat  majorem  recipere ;  erat  enim  tota  capa- 
citas  ejus  gratia  repleta.  —  Sed  contra,  Augustinus  dicit  in 
lib.  de  natura  Boni  (cap.  iii),  quod  bonum  consistit  in  modo, 
specie,  et  ordine ;  et  ubi  hsec  tria  magna  sunt,  ibi  magnum 
bonum  est ;  ubi  parva,  parvum.  Ergo  secundum  hoc  quod 
crescit  creatura  aliqiia  in  bonitate,  secundum  hoc  et  modus 
ejus  crescit,  et  per  consequens  ejus  capacitatis  mensura 
ampliatur ;  nam  modus  mensuram  sequitur,  ut  Augustinus 
dicit  III  super  Genesim  ad  litteram  (cap.  iii,  circa  med.).  Et 
ita,  quanto  plus  augetur  gratia,  tanto  plus  augetur  capacitas 
in  anima  Christi. 

4.  Praeterea,  Anselmus  in  lib.  Cur  Deus  homo,  lib.  II, 
cap.  viii,  xiv  et  xv),  probat  quod  oportuit  Deumincarnari,  quia 
satisfactio  pro  natura  humana  non  poterat  fleri  nisi  per  me- 
ritum  infinitum,  quod  non  potest  esse  hominis  puri.  Ex  quo 
patet  quod  meritum  hominis  Ghristi  fuit  infinitum.  Sed  causa 
meriti  est  gratia.  Ergo  gratia  Christi  est  infinita  ;  quia  a  causa 
finita  non  potest  egredi  effectus  infinitus. 

5.  Praeterea,  caritas  viatoris  in  infinitum  augeri  potest ; 
quia  quantumcumque  homo  in  hac  vita  proficiat,  semper  potest 
in  amplius  proficere.  Si  ergo  gratia  Christi  esset  finita,  gratia 
alterius  hominis  posset  tantum  crescere,  quod  esset  major 
gratia  Christi  :  et  sic  ille  esset  melior  Christo ;  quod  est 
inconveniens. 

6.  Praeterea,  aut  capacitas  animae  Christi  est  finita,  aut 
infinita.  Si  infinita,  et  tota  sua  capacitas  plena  est ;  ergo  habet 
gratiam  infinitam ;  si  autem  sit  finita,  quolibet  autem  finito 
potest  Deus  quodlibet  majus  facere ;  ergo  potest  facere  ma- 
jorem  capacitatem  quam  habeat  anima  Christi,  et  sic  potest 
facere  meliorem  Christum  :  quod  est  absurdum. 

7.  Sed  dicendum  quod  Deus  posset  facere  majorem  capa- 
citatem  quantum  in  se  est,  sed  creatura  non  posset  majorem 
recipere.  —  Sed  contra,  optima  creatura  distat  a  Deo  in 
infinitum.  Ergo  sunt  infiniti  gradus  medii  inter  Deum  et  crea- 
turam  optimam ;  et  sic  qualibet  bonitate  vel  capacitate  creata 
potest  Deus  facere  meliorem. 

8.  Praeterea,  nullum  finitum  potest  super  infinita.  Sed 
gratia  Christi  poterat  super  infinita  :  poterat  enim  super 
salutem  infinitorum  hominum,  et  super  abolitionem  infinitorum 
peccatorum.  Ergo  gratia  Christi  erat  infinita. 

Sed  contra,  nullum  creatum  est  infinitum  :  alias  creatura 
Creatori  adaequaretur.  Secl  gratia  Christi  erat  quid  creatum. 
Ergo  finita. 

Praeterea,  Sap.,  xi,  21,  dicitur  :  Omniainpondere,numero 
et  mensura  disposuisti.  Sed  nullum  infinitum  habet  pondus  et 
mensuram  determinatam .  Ergo  omnia  quae  sunt  facta  a  Deo, 
ita  sunt  finita  ;  et  ita  gratia  non  est  infinita. 

Respondeo  dicendum,  quod  quaestio  ista  introducitur 
occasione  illorum  verborum  quae  habetur  Joan.,  m,  34  :  Non 
ad  mensuram  dat  Beus  spiritum ;  et  ideo  horum  verborum 
intellectum  accipere  oportet,  ad  veritatem  praesentis  quaes- 
tionis  considerandam. 

Potest  autem  in  primis  occurrere  talis  intellectus  verborum 
dictorum,  ut  dicatur  spiritus  non  ad  mensuram  Christo  datus, 
quia  Spiritus  sanctus,  qui  in  se  est  infinitus,  Christum  replevit 
pergratiam.  Sediste  intellectus  non  est  secundum  intentionem 
litterae.  Nam  verba  prsemissa  inducuntur  ad  distinguendum 
inter  Christum  et  Joannem,   et  omnes  Sanctos,   ut   Glossa, 

ibidem,  dicit.  Secundum  autem  intellectum  prsedictum  Ghristus 
quantum  ad  hoc  non  differt  a  creaturis.  Nam  Spiritus  sanctus, 
qui  est  tertia  persona  in  Trinitate,  et  est  in  se  infinitus,  et 
quemlibet  Sanctorum  inhabitat. 

Et  ideo  ponitur  in  Glossa  (super  illud  :  Dedit  omnia  in 
manu  ejus)  alius  intellectus,  ut  praedicta  verba  referantur  ad 
generationem  aeternam,  secundum  quam  Pater  dedit  Filio 
naturam  infinitam,  ut  sic  per  Spiritum  spiritualis  natura  divina 
intelligatur ;  unde  dicit  Glossa,  ibidem  :  Ut  tantus  sit  Filius, 
quantus  et  Pater  ;  cequalem  enim  sibi  genuit  Filium.  Sed  hic 
sensus  verbis  sequentibus  non  concordat,  quia  subjungitur  : 
Pater  diligit  Filium,  ut  quasi  dilectio  Patris  ad  Filium  ratio 
pnedictae  donationis  intelligatur.  Nec  potest  dici  quod  dilectio 
sit  ratio  generationis  setcrnse,  cum  magis  dilectio  personalis 
ex  generatione  sit ;  dilectio  autem  essentialis  ad  voluntatem 
pertinet.  Non  autem  conceditur  quod  Pater  genuit  Filium 
voluntate. 

Et  ideo  ponitur  in  Glossa  alius  intellectus,  ut  referatur 
ad  unionem  Verbi  ad  humanam  naturam.  Ipsum  enim  Dei 
Verbum,  quodestdivina  sapientia,  singulis  creaturis  secundum 
aliquam  determinatam  mensuram  communicatur,  inquantum 
Deus  per  omnia  opera  sua  suae  sapientiae  sparsit  indicia, 
secundum  illudEccli.,  i,  10  :  Effudit  Deus  illam,  scilicet  sa- 
pientiam,  super  omnia  opera  sua,  et  super  omnem  carnem, 
secundum  datum  suum  prcebens  illam  diligentibus  se.  Sed 
humanse  naturse  in  Christo  ipsum  Verbum  absque  mensura 
plenarie  est  unitum,  ut  sic  per  Spiritum  qui  non  est  ad  men- 
suram  datus,  ipsum  Dei  Verburn  intelligatur ;  unde  Glossa, 
ibidern,  dicit  :  Sicut  Pater  plenum  et  perfectum  genuit 
Verbunu  sic  plenum  et  perfectum  est  unitum  humance  na- 
turce.  Sed  hic  etiam  intellectus  sequentibus  verbis  non  usque- 
quaque  concordat.  Hsec  enim  datio;  de  qua  prsemissa  verba 
loquuntur,  Filio  facta  esse  ostenditur  cum  subjungitur  :  Pater 
dUigit  Filium,  et  omnia  dedit  in  manu  ejus.  Per  unionem. 
autem  non  est  aliud  datum  Filio,  sed  datum  est  homini  ut 
sit  Filius. 

Et  ideo  proprie  prasdicta  verba  videntur  ad  gratiam  habi- 
tualem  pertinere,  in  qua  scilicet  Spiritus  sanctus  animae  Christi 
datus  esse  ostenditur,  praesupposita  unione,  per  quam  ille 
homo  erat  Filius  Dei.  Haec  autem  gratia,  simpliciter  loquendo, 
finita  erat ;  sed  quodammodo  infinita. 

Ad  cujus  evidentiam  sciendum  est,  quod  finitum  et  infi- 
nitum  circa  quantitatem  intelliguntur,  utpatetper  Philosophum 
in  I  Physic.  Est  autem  duplex  quantitas  :  scilicet  dimensiva, 
quae  secundum  extensionem  consideratur ;  et  virtualis,  quse 
attenditur  secundum  intensionem  :  virtus  enim  rei  est  ipsius 
perfectio,  secundum  illud  Philosophiin  VII  Physic,  (com.  xxv) : 

Unumquodque  perfectum  est  quando  atiingit  propria?  virtuti. 
et  sic  quantitas  virtualis  uniuscujusque  formse  attenditur 
secundum  modum  suse  perfectionis.  Utraque  autem  quantitas 
per  multa  diversificatur  :  nam  sub  quantitate  dimensiva  con- 
tinetur  longitudo,  latitudo,  et  profundum,  et  numerus  in 
potentia.  Quantitas  autem  virtualis  in  tot  distinguitur,  quot 
sunt  naturse  vel  formae ;  quarum  perfectionis  modus  totam 
mensuram  quantitatis  facit.  Contingit  autem  id  quod  est  se- 
cundum  unam  quantitatem  finitum,  esse  secundum  aliam 
infinitum.  Potest  enim  intelligi  aliqua  superficies  finita  se- 
cundum  latitudinem,  et  infinita  secundum  longitudinem.  Patet 
etiam  hoc,  si  accipiatur  una  quantitas  dimensiva,  et  alia  vir- 
tualis.  Si  enim  intelligatur  corpus  album  infinitum,  nonpropter 
hoc  albedo  intensive  infinita  erit ;  sed  solum  extensive,  et 
per  accidens ;  poterit  enim  aliquid  albius  inveniri.  Patet  nihi- 
lominus  idem,  si  utraque  quantitas  sit  virtualis.'  Nam  in  uno 
et  eodem  diversa  quantitas  virtualis  attendi  potest  secundum 
diversas  rationes  eorum  quse  de  ipso  prsedicantur ;  sicut  ex 
hoc  quod  dicitur  ens,  consideratur  in  eo  quantitas  virtualis 
quantum  ad  perfectionem  essendi ;  et  ex  hoc  quod  dicitur 
sensibilis,  consicleratur  in  eo  quantitas  virtualis  ex perfectione 
sentiendi ;  et  sic  de  aliis.  Quantum  igitur  ad  rationem  essendi, 
infinitum  esse  non  potest  nisi  illud  in  quo  omnis  essendi  per- 
fectio  includitur,  quse  in  diversis  infinitis  modis  variari  potest. 
Et  hoc  modo  solus  Deus  infinitus  est  secundum  essentiam ; 
quia  ejus  essentia  non  limitatur  ad  aliquam  determinatam  per- 
fectionem,  sed  in  se  includit  omnem  modum  perfectionis, 
ad  quem  ratio  entitatis  se  extendere  potest ;  et  ideo  ipse  est 
infinitus  secundum  essentiam.  Hsec  autem  infinitas  nulli  crea- 
turre  competere  potest  ;  nam  cujuslibet  creaturse  esse  est 
limitatum  ad  perrectionem  proprise  speciei.  Si  ergo  intelligatur 
aliqua  anima  sensibilis  quse  habeat  in  se  quidquid  potest  con- 
currere  ad  perfectionem  sentiendi  qualitercumque,  illa  quidem 
anima  erit  finita  secundum  essentiam,  quia  esse  suum  est 
limitatum  ad  aliquam  perfectionem  essendi,  scilicet  sensibilem, 
quam  excedit  perfectio  intelligibilis  ;  esset  tamen  infinita 
secundum  rationem  sensibilitatis ,  quia  ejus  sensibilitas  ad 
nullum  determinatum  modum  essendi  limitaretur. 

Et  similiter  dico  de  gratia  habituali  Christi,  quod  est  finita 
secundum  essentiam,  quia  esse  suum  estlimitatum  ad  aliquam 
speciem  entis,  scilicet  ad  rationem  gratise ;  est  tamen  infinita 
secundum  rationem  gratiae ;  quia,  cum  infinitis  modis  possit 
considerari  perfectio  alicujus  quantum  ad  gratiam,  nullus 
eorum  defuit  Christo,  sed  habuit  in  se  gratiam  secundum 
omnem  plenitudinem  et  perfectionem  ad  quam  ratio  hujus 
speciei,  quse  est  gratia,  potest  se  extendere.  Et  hunc  intel- 
lectum  manifeste  ponit  Glossa,  ibidem,  dicens  :  Ad  mensuram 

dal  Deus Spiritum  hominibus;  Filioautem  nonadmensuram; 
sedsicut  totum  cx  se  hpso genuit  Filium  suum,  ita  incarnato 
Filio  suo  totum  Spiritum  suum  dedit,  non  particulariter, 
per  subdivisionem,  sed  univei^saMter  et  generaliter. 
Et  Augustinus  dicil  ad  Dardanum  (epist.  glxxxvii,  al.  lvii, 
num.  40),  quod  Christus  esl  caput,  in  quo  sunt  omnes  sensus; 
sed  in  Sanciis  quasi  solus  tactus  est,  quibus  datus  est  spiritus 
ad  mensuram. 

Sic  ergo  dicendum  est,  quod  gratia  Christi  fuit  ftnita  se- 
cundum  essentiam,  sed  infinita  fuil  secundum  perfectionem 
rationis  gratise. 

Ad  pbimum  ergo  patet  solutio  ex  clictis. 

Ad  secundum  dicendum,  quod  gratia  est  finita  secundum 
essentiam,  sed  infinita  secundum  rationem  gratise.  1'o'est 
enim  Deus  facere  meliorem  ess^ntiam  quam  sitessentia  gratiae, 
non  tamen  aliqmd  melius  in  ^eneregTatiee  :  cum  gratia  Christi 
omnia  includat  ad  quse  ratio  gratias  se  potest  extendere. 

Ai>  tbrtium  dicendum,  quod  capacitas  creaturaa  dicitur 
secundum  potentiam  receptibiiilatis  quae  est  in  ipsa.  Estautem 
duplex  potentia  creaturse  ad  recipiendum.  Una  naturalis,  quae 
potest  tota  impleri ;  quia  haec  non  se  extendit  nisi  ad  perfe- 
ctiones  naturales.  Alia  est  potentia  obedientiaa,  secundum 
quod  potest  reeipere  aliquid  a  Deo  ;  et  talis  capacitas  non 
potest  impleru  quia  quidquid  Deus  de  creatura  faciat,  adhuc 
remanet  in  potentia  recipiendi  a  Deo.  Modus  autem,  qui  cres- 
cente  bonitate  crescit,  sequitur  magis  mensuram  perfectionis 
receptse  quam  capacitatis  ad  recipiendum. 

An  quartum  dicendum,  quod  forma  est  principium  actus  ; 
secundum  autem  quod  habet  esse  in  actu,  non  est  possibile 
quod  a  forma  cujus  est  essentia  finita,  procedat  actio  infinita 
secundum  intensionem  :  unde  et  meritum  Christi  non  fuit 
infinitum  secundum  intensionem  actus,  finite  enim  diligebat 
et  cognoscebat ;  sed  habuit  quamclam  infinitatem  'ex  circum- 
stantia  personae,  quae  erat  dignitatis  infinitae  :  quanto  enim 
major  est  qui  se  humiliat,  tanto  ejus  humilitas  laudabilior  est. 

Ad  qutntum  dicendum,  quod  quamvis  caritas  vel  gratia 
viatoris  in  infinitum  augeri  possit,  nunquam  tamen  potest 
pervenire  ad  sequalitatem  gratise  Christi.  Quod  enim  finitum 
aliquid  per  continuum  augmentum  possit  attingere  ad  quan- 
tumcumque  finitum,  veritatem  habet,  si  accipiatur  eadem  ratio  ■ 
quantitatis  in  utroque  finito;  sicut  si  comparemus  lineam  ad 
lineam,  vel  albedinem  ad  albedinem  ;  non  autem  si  accipiatur 
alia  et  alia  ratio  quantitatis.  Kt  hoc  patet  in  quantitate  di- 
mensiva  :  quantumcumquc  enim  linea  augeatur  in  longum, 
nunquam  perveniet  ad  latitudinem  superficiei.  Et  similiter 
patet  in  quantitate  virtuali  vel  intensiva  :  quantumcumque 
enim  cognitio  cognoscentis  Dcum  per  similitudinom  proficiat, 

nunquam  potest  adaequari  cognitioni  comprehensoris,  qui 
videt  Deum  per  essentiam.  Et  similiter  caritas  viatoris  non 
potest  adaequari  caritati  comprehensoris  :  aliter  enim  aliquis 
efficitur  ad  praesentia,  et  aliter  ad  absentia.  Similiter  etiam 
quantumcumque  crescat  gratia  alicujus  hominis,  qui  gratiam 
secundum  aliquam  particularem  participationem  possidet, 
nunquam  potest  adaequare  gratiam  Christi,  quae  universaliter 
plena  existit. 

Ad  sextum  dicendum,  quod  capacitas  anirnae  Ghristi  est 
finita,  et  potest  Deus  majorem  capacitatem  facere,  et  meliorem 
creaturam  quam  sit  anima  Christi,  si  per  intellectum  separetur 
a  Verbo.  Non  tamen  sequitur  quod  possit  facere  meliorem 
Christum ;  quia  Christus  habet  ex  alio  bonitatem,  scilicet  ex 
unione  ad  Verbum,  ex  qua  parte  ejus  bonitas  major  intelligi 
non  potest. 

Et  per  hoc  patet  solutio  ad  septimum. 

Ad  octavum.  dicendum,  quod  ex  circumstantia  personae 
habet  anima  Christi  quod  possit  super  infinita,  ex  quo  meritum 
ejus  habet  infinitatem,  ut  prius  dictum  est,  in  corp.  art. 

ARTICULUS  IV.  —  Utrum  cjratia  capitis  conveniat  Christo  secun- 
dum  humanam  naturam.  —  (III  part.,  quaest.  viu,  art.  1.) 

Quarto  quaeritur,  utrum  gratia  capitis  conveniat  Christo 
secundum  humanam  naturam  ;  et  videtur  quod  non.  Capitis 
enim  est  influere  in  membra.  Sed  Christus  non  influit  in 
homines  secundum  humanam  naturam  per  spiritualem  in- 
fluxum,  qui  praecipue  ad  animam  pertinet ;  quia,  sicut  dicit 
Glossa  Augustini  (ex  tract.  xix  in  Joannem  a  med.,  et 
tract.  xxm,  ante  med.),  Joan.,  v,  per  Verbum  Bei  vivificantur 
animce  ;  sed  per  Verbum  camem  factum  vivificantur  cor- 
pora.  Ergo  Christus  secundum  humanam  naturam  non  est 
caput  Ecclesiae. 

2.  Sed  diceudum,  quod  Christus  influit  in  animas  effective 
secundum  divinam  naturam,  sed  dispositive  secundum  hu- 
manam.  —  Sed  contra,  ministri  Ecclesiae,  inquantum  sacra- 
menta  dispensant,  ad  vitam  spiritualem  disponunt  :  nam  sa- 
cramentum  est  causa  dispositiva  gratiae.  Sed  ministri  Ecclesiae 
non  dicuntur  Ecclesiae  caput.  Ergo  nec  Christus  secundum 
hoc  caput  Ecclesiae  dicetur. 

3.  Praeterea,  Ecclesia  fuisset  etiamsi  homo  non  peccasset. 
Non  autem  Verbum  Dei  humanam  naturam  assumpsisset,  ut 
dicit  quaedam  Glossa  August.),  super  illud  I  Tim.,  i,  Christus 
Jesus  venit  in  hunc  mundum,  etc.  Ecclesia  autem  sine  capite 
esse  non  potest.  Ergo  Christus  non  est  caput  Ecclesiae  secun- 
dum  humanam  naturam. 

4.  Sed  diceretur,  quod  homine  non  peccante,  Christus 
fuisset  caput  Ecclesiae  inquantum  est  Verbum  Dei ;  post  pec- 

catuni  autem  inquantum  est  Verbum  caro  factum.  —  Sed 
contra,  ad  pienam  reparationem  humani  generis  requiritur 
quod  homo  non  sit  debitor  suae  salutis  alicui  cui  prius  non 
fuisset;  et  propter  hoe,  ut  Anselmus  dicit  in  lib.  Cur  Deus 
homo  dib:  I,  cap.  li,  etlib.  II,  cap.  vi),  reparatio  per  Angelum 
fieri-non  potuit.  Sed  si  Christus  ante  peccatum  fuisset  caput 
Ecclesise  solum  inquantum  est  Verbum,  homo  ante  peccatum 
nulli  creaturae  debitor  fuisset  pro  sua  salute  ;  est  autem  post 
peccatum  debitor  Christo  secundum  humanam  naturam,  si 
secundum  eam  est  caput.  Ergo  videtur  quod  non  sit  plena 
reparatio  huinani  generis  facta  ;  quod  est  inconveniens. 

5.  Praeterea,  boni  Angeli  et  homines  ad  unam  Ecclesiam 
pertinent.  Unius  autem  Ecclesiae  unum  est  caput.  Cum  ergo 
Christus  non  sit  caput  bonorum  Angelorum,  qui  nunquam 
peccaverunt,  nec  sunt  ei  in  natura  conformes,  videtur  quod 
nec  hominum  caput  secundum  humanam  naturam  existat. 

6.  Praeterea,  caput  est  corporis  membrum.  Sed  Christus, 
ut  videtur,  non  est  membrum  Ecclesiae,  quia  membrum  partia- 
litatem  quamdam  importat,  et  per  consequensimperfectionem. 
Ergo  Christus  non  est  caput  Ecclesia^. 

7.  Praeterea,  secundum  Philosophum  in  III  de  Animalibus 
(cap.  iv),  Cor  est  principium  sensuum  et  motus  et  vttoz.  Si 
igitur  ratione  spiritualis  influentiie  Christo  aliquod  nomen 
debetur.  magis  debetur  ei  nomen  cordis  quam  capitis  :  pnecipue 
cum  caput  a  corde  recipiat,  Christus  autem  a  nullo  Ecclesiae 
membro. 

8.  Pneterea,  Ecclesia  est  congregatio  fidelium.  Sed  Christus 
non  habuit  lidem.  Si  ergo  Christus  sit  caput  Ecclesiae,  non 
erit  caput  conforme  membris :  quod  est  contra  rationem 
capitis. 

9.  Praeterea,  caput  non  est  posterius  membris.  Sed  multa 
membra  Ecclesise  praecesserunt  Christum.  Ergo  Christus  non 
est  caput  Ecclesiae. 

10.  Sed  diceretur,  quod  quamvis  Christua  non  esset  tunc 
inrerumnatura,  erat  tamen  in  fide  patrum.  — Gontra,  Christus 
secundum  quod  est  caput  Ecclesia?,  gratiam  membris  Ecclesiae 
infundit.  Si  ergo  ad  rationem  capitis  sufficit  quod  Christus 
sit  in  lide  credentium,  videtur  quod  aequalis  copia  gratise 
fuerit  in  veteri  testamento  sicut  iu  qovo,  quod  est  falsum. 

1 1.  E^rseterea,  quod  in»u  <?st,  uonpotesta^  Sed  Christus 
quando  erat  in  fide  patrum  tantum,  non  habebat  non  esse 
in  se  ipso  secunduin  humanam  naturam.  Ergo  non  poterat 
iutluere,  et  ita  non  poterat  esse  caput. 

12.  Praeterea,  omnis  propositio  cujus  sub j<*rt nin  . 
rationi^  et  prsedicatum  est   res   Qaturee,  esl  falsa  ;  sicut  si 
dicatur,  qu< ►<!  eenus  vel  species  currit.  Sed  Christus,  secundum 
quod  est  in  ii<l<',  significatur  ut  res  rationis.  Cum  igitur  esse 

omnibus  creaturis  commune  est  a  Patre  accipere,  ut  Basi- 
lius  dicit  (homil.  de  Fide,  et  est  xv,  circa  med.),  ratione 
cujus  dicitur  primogenitus  omnis  creaturae,  Coloss.,  i. 

Ut  ergo  proprie  loquamur,  Ghristus  totus  secundum 
utramque  naturam  simul  est  caput  totius  Ecclesiae  secundum 
tres  conditiones  praedictas  ;  et  per  has  tres  conditiones  Apos- 
tolus  probat,  ad  Coloss.,  i,  18,  Christum  Ecclesiae  caput,  sic 
dicens  :  Ipse  est  caput  corporis  Ecclesice,  qui  est  prineipium., 
primogenitus  ex  mortuis,  ut  sit  in  omnibus  ipse  primatum 
tenens,  quo  ad  gubernationem  ;  quia  in  ipso  complacuit  omnem 
plenitudinem  habitare,  quod  ad  dignitatem ;  et  per  eum  re- 
conciliare  omnia,  quod  ad  influentiam. 

Ad  primum  ergo  dicendum,  quod  vivificare  tam  animas 
quam  corpora  attribuitur  Divinitati  Verbi  sicut  principaliter 
agenti,  humanitati  vero  sicut  instrumento.  Attribuitur  tamen 
vita  animarum  Divinitati  Verbi,  et  vita  corporum  humanitati, 
per  quamdam  approprationem,  ut  attendatur  conformitas 
inter  caput  et  membra  ;  sicut  dicitur  quod  passio  est  causa 
remissionis  culpae,  et  resurrectio  causa  justificationis. 

Ad  secundum  dicendum,  quod  alii  ministri  Ecclesiae  non 
disponunt  nec  operantur  ad  spiritualem  vitam  quasi  ex  propria 
virtute,  sed  virtute  aliena ;  Christus  autem  virtute  propria  : 
et  inde  est  quod  Christus  poterat  per  se  ipsum  efYectum  sa- 
cramentorum  praebere,  quia  tota  efflcacia  sacramentorum  in 
eo  originaliter  erat  ;  non  autem  hoc  possunt  alii  qui  sunt 
Ecclesiae  ministri;  unde  non  possunt  dici  caput,  nisi  forte 
ratione  gubernationis,  sicut  quilibet  princeps  dicitur  caput. 

Ad  tertium  dicendum,  quod  supposita  illa  opinione,  quod 
Christus  non  fuisset  incarnatus,  si  homo  non  peccasset ; 
Christus  ante  peccatum  fuisset  caput  Ecclesiab  secuudum 
divinam  naturam  solum ;  sed  post  peccatum  oportet  quod  sit 
Ecclesiae  caput  etiam  secundum  humanam.  Nam  per  peccatum 
natura  humana  vulnerata  est,  et  ad  sensibilia  demersa,  ut  ad 
invisibilem  Verbi  gubernationem  non  sit  sufflcienter  idonea. 
("nde  oportuit  medicinam  vulneri  adhiberi  per  humanitatem 
Christi,  per  quam  Christus  satisfecit ;  et  oportuit  quod  visi- 
bilem  naturam  assumeret,  ut  per  visibilem  gubernationem  ad 
invisibilia  homo  revocaretur. 

Ad  ouartum  dicendum,  quod  humana  natura  quamdam 
influitatem  dignitatis  sortitur  cx  hoc  ipso  quod  divinae  unita  est 
in  persona  ;  ut  non  sit  injuriosum  homini  quod  Christo  - 
cundum  humanam  naturam  debitor  efficiatur  suae  salutis,  quia 
humana  uatura  operatur  per  virtutem  divinse,  ut  dictum  es1 
in  coi-j).  art,  ;  innl^  et  una  veneratione  Ghristum  in  atraque 
natura  veneramur,  scilicet  latria. 

Ad  oiinti  m  dicendum,  quod  Christus  non  solum  secundum 
diyinam  naturam,  scd  ci.iam   secundum  humanam,  est  Ange- 


DE  VERITATE.   QILEST.    XXIX,   ART.   IV.  353 

lorum  caput ;  quia  eos  illuminat  secundum  humanam  naturam, 
ut  Dionysius  dicit,  vi  capit.  de  divin.  Nom.  (capit.  iv  coelest. 
Hierar.,  non  procul  a  fin.) ;  unde  et  ad  Coloss.,  i,  dicitur,  quod 
ipse  est  caput  omnis  principatus  et  potestatis.  Sed  tamen  hu- 
manitas  Christi  aliter  se  habet  ad  Angelos  quam  ad  homines 
quantum  ad  duo.  Primo  quantum  ad  naturae  conformitatem, 
per  quam  est  in  eadem  specie  cum  hominibus,  non  autem  cum 
Angelis.  Secundoquantum  adrlnem  Incarnationis;  quce  quidem 
principaliter  lacta  est  propter  hominum  liberationem  apeccato  ; 
et  sic  humanitas  Christi  ordinatur  ad  influentiam  quam  facit 
in  homines,  sicut  ad  finem  intentum  ;  influxus  autem  in 
Angelos  non  est  ut  iinis  Incarnationis,  sed  ut  Incarnationis 
consequens. 

Ad  sextum  dicendum,  quod  Christus  ab  Apostolo  expresse 
dicitur  Ecclesiae  membrum,  I  Corinth.,  xn,  27  :  Vos  estis 
corpus  Christi,  et  membrum  de  membro.  Dicitur  autem 
membrum  ratione  distinclionis  ab  aliis  Ecclesise  membris  ; 
distinguitur  autem  ab  aliis  membris  ratione  suse  perfectionis, 
quia  in  Christo  universaliter  gratia,  non  autem  in  aliquo 
aliorum  ;  sicut  et  caput  corporis  naturalis  ab  aliis  membris 
distinguitur ;  unde  non  oportet  quod  Christo  attribuatur  aliqua 
imperfectio. 

Ad  septimum  dicendum,  quod  cor  est  membrum  latens, 
caput  autem  apparens  ;  unde  per  cor  potest  signiflcari  Divi- 
nitas  Christi,  vel  Spiritus  sancti ;  per  caput  autem  ipse  Christus 
secundum  naturam  visibilem,  cui  natura  Divinitatis  invisibilis 
influit. 

Ad  octavum  dicendum,  quod  Christus  habuit  cognitionem 
perfectam  eorum  de  quibus  alii  finem  habent ;  et  ita  quantum 
ad  cognitionem  aliis  conformatur  sicut  perfectum  imperfecto. 
Talis  autem  conformitas  inter  caput  et  membrum  attenditur. 

Ad  nonum  dicendum,  quod  Christus,  secundum  quod  homo, 
mediator  est  inter  Deum  et  homines,  ut  dicitur  I  Timoth.,  u. 
Unde,  sicut  Deus  dupliciter  nos  justificare  dicitur,  principaliter 
scilicet  per  actionem  suam,  inquantum  est  causa  efiiciens 
nostrae  salutis,  et  etiam  per  operationem  nostram,  inquantum 
est  finis  a  nobis  cognitus  et  amatus ;  ita  etiam  Christus,  se- 
cundum  quod  honio,  dupliciter  nos  justificare  dicitur.  Uno 
modo  secundura  suam  actionem,  inquantum  nobis  meruit  et 
pro  nobis  satisfecit ;  et  quantum  ad  hoc  non  poterat  dici  caput 
Ecclesiae  ante  Incarnationem.  Alio  modo  per  operationem 
nostram  in  ipsum  secundum  quod  dicimar  per  fidem  ejus 
justiflcari;  et  per  hunc  modum  etiam  poterat  esse  caput 
Ecclesiae  ante  Incarnationem  secundum  humanitatem.  Utroque 
autem  modo  est  caput  Ecclesiae  secundum  divinitatem,  et  ante 
et  post. 

Ad  decimum  dicendum,  quod  quia  nondum  erat  meritum 

omnibus  creaturis  commune  est  a  Patre  accipere,  ut  Basi- 
lius  dicit  (homil.  de  Fide,  et  est  xv,  circa  med.),  ratione 
cujus  dicitur  primogenitus  omnis  creaturse,  Coloss.,  i. 

Ut  ergo  proprie  loquamur,  Ghristus  totus  secundum 
utramque  naturam  simul  est  caput  totius  Ecclesiae  secundum 
tres  conditiones  praadictas  ;  et  per  has  tres  conditiones  Apos- 
tolus  probat,  ad  Coloss.,  i,  18,  Christum  Ecclesiae  caput,  sic 
dicens  :  Ipse  est  caput  corporis  Ecclesice,  qui  est  principiam, 
primogenitus  ex  mortuis,  ut  sit  in  omnibus  ipse  prjmatum 
tenens,  quo  ad  gubernationem  ;  quia  in  ipso  complacuit  omnem 
plenitudinem  habitare,  quod  ad  dignitatem ;  et  per  eum  re- 
conciliare  omnia,  quod  ad  influentiam. 

Ad  primum  'ergo  dicendum,  quod  vivificare  tam  animas 
quam  corpora  attribuitur  Divinitati  Verbi  sicut  principaliter 
agenti,  humanitati  vero  sicut  instrumento.  Attribuitur  tamen 
vita  animarum  Divinitati  Verbi,  et  vita  corporum  humanitati, 
per  quamdam  approprationem,  ut  attendatur  conformitas 
inter  caput  et  membra  ;  sicut  dicitur  quod  passio  est  causa 
remissionis  culpae,  et  resurrectio  causa  justiflcationis. 

Ad  segundum  dicendum,  quod  alii  ministri  Ecclesiae  non 
disponunt  nec  operantur  ad  spiritualem  vitam  quasi  ex  propria 
virtute,  sed  virtute  aliena ;  Christus  autem  virtute  propria  : 
et  inde  est  quod  Christus  poterat  per  se  ipsum  efFectum  sa- 
cramentorum  praebere,  quia  tota  efficacia  sacramentorum  in 
eo  originaliter  erat  ;  non  auiem  hoc  possunt  alii  qui  sunt 
Ecclesiaa  ministri;  unde  non  possunt  dici  caput,  nisi  forte 
ratione  gubernationis,  sicut  quilibet  princeps  dicitur  caput. 

Ad  tertium  dicendum,  quod  supposita  illa  opinione,  quod 
Christus  non  fuisset  incarnatus,  si  homo  non  peccasset ; 
Christus  ante  peccatum  fuisset  caput  Ecclesise  secundum 
divinam  naturam  solum ;  sed  post  peccatum  oportet  quod  sit 
Ecclesiae  caput  etiam  secundum  humanani.  Nam  per  peccatum 
natura  humana  vulnerata  est,  et  ad  sensibilia  demersa,  ut  ad 
invisibilem  Verbi  gubernationem  non  sit  sufficienter  idonea. 
Unde  oportuit  medicinam  vulneri  adhiberi  per  humanitatem 
Christi,  per  quam  Christus  satisfecit ;  et  oportuit  quod  visi- 
bilem  naturam  assumeret,  ut  per  visibilem  gubernationem  ad 
invisibilia  homo  revocaretur. 

Ad  quartum  dicendum,  quod  huinana  natura  quamdniu 
infinitatem  dignitatis  sortitur  ex  hoc  ipso  quod  divinee  unitaest 
in  persona  ;  ut  non  sit  injuriosum  liomini  quod  Christo  S 
cundum  humanam  naturam  debitor  efficiatur  suse  salutis,  quia 
humana  uatura  operatur  per  virtutem  divinse,  ut  dictum  est 
in  cdrp.  art.  ;  unde  et  una  veneratione  Christum  in  utraque 
natura  veneramur,  scilicet  latria. 

Ad  quintum  dicendum,  quod  Ghristus  non  solum  secundum 
diyinam  Qaturam,  sed  etiam  secundum  humanam,  est  Ange- 

lorum  caput ;  quia  eos  illuminat  secundum  humanam  naturam, 
ut  Dionysius  clicit,  vi  capit.  de  divin.  Nom.  (capit.  iv  coelest. 
Hierar.,  non  procul  a  fin.) ;  unde  et  ad  Coloss.,  i,  dicitur,  quod 
ipse  est  caput  omnis  principatus  et  potestatis.  Sed  tamen  hu- 
manitas  Christi  aliter  se  habet  ad  Angelos  quam  ad  homines 
quantum  ad  duo.  Primo  quantum  ad  naturae  conformitatem, 
per  quam  est  in  eadem  specie  cum  hominibus,  non  autem  cum 
Angelis.  Secundoquantum  adfiuem  Incarnationis ;  quae  quidem 
principaliter  iacta  est  propter  hominum  liberationem  a  peccato  ; 
et  sic  humanitas  Christi  ordinatur  ad  influentiam  quam  facit 
in  homines,  sicut  ad  finem  intentum  ;  influxus  autem  in 
Angelos  non  est  ut  finis  Incarnationis,  sed  ut  Incarnationis 
consequens. 

Ad  sextum  dicendum,  quod  Christus  ab  Apostolo  expresse 
dicitur  Ecclesiae  membrum,  I  Corinth.,  xn,  27  :  Vos  estis 
corpus  Christi,  et  membrum  de  membro.  Dicitur  autem 
membrum  ratione  distinclionis  ab  aliis  Ecclesise  membris  ; 
distinguitur  autem  ab  aliis  membris  ratione  suae  perfectionis, 
quia  in  Christo  universaliter  gratia,  non  autem  in  aliquo 
aliorum  ;  sicut  et  caput  corporis  naturalis  ab  aliis  membris 
distinguitur ;  unde  non  oportet  quod  Christo  attribuatur  aliqua 
imperfectio. 

Ad  septimum  dicendum,  quod  cor  est  membrum  latens, 
caput  autem  apparens ;  unde  per  cor  potest  significari  Divi- 
nitas  Christi,  vel  Spiritus  sancti ;  per  caput  autem  ipse  Christus 
secundum  naturam  visibilem,  cui  natura  Divinitatis  invisibilis 
influit. 

Ad  octavum  dicendum,  quod  Christus  habuit  cognitionem 
perfectam  eorum  de  quibus  alii  finem  habent ;  et  ita  quantum 
ad  cognitionem  aliis  conformatur  sicut  perfectum  imperfecto. 
Talis  autem  conformitas  inter  caput  et  membrum  attenditur. 

Ad  nonum  dicendum,  quod  Christus,  secundum  quod  homo, 
mediator  est  inter  Deum  et  homines,  ut  dicitur  ITimoth.,  u. 
Unde,  sicut  Deus  dupliciter  nos  justificare  dicitur,  principaliter 
seilicet  per  actionem  suam,  inquantum  est  causa  efiiciens 
nostrae  salutis,  et  etiam  per  operationem  nostram,  inquantum 
est  finis  a  nobis  cognitus  et  amatus ;  ita  etiam  Christus,  se- 
cundum  quod  homo,  dupliciter  nos  justificare  dicitur.  Uno 
modo  secundura  suam  actionem,  inquantum  nobis  meruit  et 
pro  nobis  satisfecit ;  et  quantum  ad  hoc  non  poterat  dici  caput 
Ecclesiae  ante  Incarnationem.  Alio  modo  per  operationem 
nostram  in  ipsum  secundura  quod  dicimar  per  fidem  ejus 
justificari ;  et  per  hunc  modum  etiam  poterat  esse  caput 
Ecclesiae  ante  Incarnationem  secundum  humanitatem.  Utroque 
autem  modo  est  caput  Ecclesiae  secundum  divinitatem,  et  ante 
et  post. 

Ad  decimum  dicendum,  quod  quia  nondum  erat  meritum 

Ghristi  in  actu,  nec  satisfactio  ante  Incarnationem  ;  ideo  non 
erat  tanta  gratiae  plenitudo  sicut  et  post. 

Ad  undecimum  dicendum,  quod  Christo  convenit  ratio 
capitis  non  solum  per  actionem  suam,  sed  per  actionem 
nostram  in  ipsum :  unde  ratio  non  sequitur. 

Ad  duodecimum  dicendum,  quod  esse  caput  vel  influere 
per  operationem  nostram  in  ipsum,  inquantum  in  eum  credimus, 
non  est  praedicatum  quod  sit  res  naturae,  sed  quod  sit  res  ra- 
tionis  ;  onde  ratio  non  sequitur. 

Ad  decimumtertium  dicendum,  quod  Deus  et  homo  unus 
est  Christus  :  unde  per  hoc  quod  Christus  est  caput  secundum 
humanitatem  et  secundum  Divinitatem,  non  sequitur  quod 
Ecclesia  habeat  duo  capita. 

Ad  decimumquartum  dicendum,  quod  non  secundum  eam- 
dem  rationem  omnino  dicitur  Deus  caput  Christi,  et  Deus  (1) 
caput  Ecclesiae  ;  unde  ratio  proceditquasi  ex  aaquivocatione. 

Ad  decimumquintum  dicendum.  quod  quidquid  est  per- 
fectionis  in  fide  et  spe,  totum  convenit  Christo  ;  solum  autem 
quantum  ad  id  quocl  imperfectionis  est,  de  ipso  negatur. 

Ad  decimumsextum  dicendum,  quod  licet  Christus  uno 
modo  sit  caput  secundum  Divinitatem,  non  tamen  removetur 
quin  sit  caput  alio  modo  secundum  humanitatem  :  quia  ab  ipso 
Christo  secundumhumanitatem,  spiritualem  originemsumimus, 
secundum  illud  Joan.,  i,  16  :  De  plenitudine  ejus  omnes 
accepimus. 

Ad  decimumseptimum  dicendum,  quod  solius  Dei  est 
illuminare  animas  principaliter  et  effective  ;  sic  autem  hu- 
manitas  Christi  spiritualiter  non  influit  in  nos,  sed  alio  modo, 
ut  dictum  est. 

ARTICULUS.  V  —  Utrum  in  Christo  requiratur  cdiqua  habitualis 
gratia  ad  hoc  quod  sit  caput.  —  (III  part.,  qua^st.  vm.  art.  5.) 

Quinto  quaeritur,  utrum  in  Christo  requiratur  aliqua  ha- 
bitualis  gratia  ad  hoc  quod  sit  caput ;  et  videtur  quod  non. 
Quia  ApostolusadColoss.,  i,  19,  ex  hoc  ponitin  Christo  capitis 
rationem,  quia  complacuit  in  ipso  omnem  plenitudinem 
inhabitare,  ut  in  auctoritate  supradicta,  art.  praeced.  in  fin., 
patet.  Sed  omnis  plenitudo  Divinitatis  Christum  inhabitavit  ex 
unione.  Ergo  praeter  unionem  non  requiritur  alia  gratia  ad 
hoc  quod  sit  caput. 

2.  Praeterea,  Christus  caput  Ecclesiee  est  secundum  quod 
ad  nostram  salutem  operatur.  Operatio  autem  humanitatis 
ejus  salutem  nobis  contulit,  ut  Damascenus  dicit  (hb.  III, 
cap.  xv),  secundum  quod  humanitas  quasi  instrumentum 
Divinitatis  erat.  Cum  igitur  in  instrumento  non  requiratur 
aliquis  habitus,  sedtantummotum  a  principaliagentemovetur; 

(1)  Forte  et  Christot. 

videtur  quod  in  Cbristo,  ad  hoc  quod  esset  caput  Ecclesiae, 
nulla  habitualis  gratia  requireretur. 

3.  Prseterea,  dupliciter  alicujus  hominis  actio  alteri  potest 
esse  salubris.  Uno  modo  secundum  quod  agit  ut  persona 
singularis  ;  et  sic  ad  hoc  quod  ejus  actio  sibi  vel  alteri  me- 
ritoria  esse  possit,  requiritur  gratia.  Alio  modo  ut  persona 
communis  ;  et  sic  sunt  ministri  Ecclesiae,  qui  sacramenta  dis- 
pensando,  et  per  orationes  quas  ex  persona  Ecclesise  Deo 
fundunt,  ad  salutem  aliorum  operantur ;  et  ad  hoc  non  re- 
quiritur  aliqua  gratia,  sed  solummodo  potestas  vel  status  ;  fiunt 
enim  hujusmodi  non  solum  per  bonos,  sed  etiam  per  malos. 
Ghristus  autem,  inquantum  est  Ecclesise  caput,  consideratur 
ut  persona  communis,  cujus  vicem  obtinent  omnes  Ecclesiae 
ministrL  Ergo  ad  hoc  quod  esset  caput,  habituali  gratia  non 
indigebat. 

4.  Prseterea,  Ghristus  fuit  caput  Ecclesise  secundum  quod 
ejus  meritum  fuit  inflnitum ;  sic  enim  in  omnia  membra  Ec- 
clesiae  influere  potuit  ad  deletionem  omnium  peccatorum.  Sed 
meritum  ejus  infmitatem  non  habuit  ex  gratia  habituali,  quae 
finita  erat.  Ergo  Christus  non  fuit  caput  ratione  alicujus  ha- 
bitualis  gratiae. 

5.  Praeterea,  Ghristus  est  caput  Ecclesiae,  inquantum  est 
Dei  et  hominum  mediator.  Sed  mediator  Dei  et  hominum  est, 
inquantum  est  medius  inter  Deum  et  homines,  habens  cum 
Deo  Divinitatem,  cum  hominibus  humanitatem ;  quod  quidem 
est  per  unionem.  Ergo  sola  unio  absque  habituali  gratia 
sufflcit  ad  capitis  rationem. 

6.  Praeterea,  unius  subjecti  una  est  vita.  Gratia  autem  est 
vita  animae.  Ergo  in  una  anima  est  una  gratia  ;  et  lta  in  Christo, 
praeter  gratiam  quae  est  ejus  ut  est  singularis  persona,  non 
requiritur  aliqua  habitualis  gratia,  per  quam  sit  caput. 

7.  Praeterea,  ex  hoc  Christus  est  caput  quod  influit  in 
Ecclesiae  membra.  Sed  Christus  influere  non  posset  quantam- 
cumque  gratiam  haberet,  nisi  esset  Deus  et  homo.  Ergo  non 
requiritur  gratia  habitualis  per  quam  sit  caput ;  sed  hoc  ex 
sola  unione  habet. 

Sed  contra  est  quod  dicitur  Joan.,  i,  16  :  De  plenitudine 
ejus  nos  omnes  accepimus  gratiam  pro  gratia  ;  et  ita  gratiam 
aliquam  habuit,  per  quam  in  nos  gratiam  refudit. 

Praeterea,  caput  corporis  mystici  similitudinem  habet  cum 

"capitecorporis  naturalis.  Sed  adperfectionemcorporis  naturalis 

requiritur  quod  sit  in  eo  vis  sensitiva  plenissime,  ad  hoc  quod 

sensum  in  membra  refundere  possit.  Ergo  in  Ghristo,  ad  hoc 

quod  sit  caput,  requiritur  gratise  plenitudo. 

Praeterea,  Dionysius  n  cap.  ccel.  Hierar.  (iii,  parum  a  fin.), 
dicit,  quod  illi  qui  sunt  alios  illuminantes ,  perficientes  et 
purgantes,  prcehabent  lumen,  puritatem,  et  perfectionem. 

Sed  Christus,  inquantum.  est  caput  Ecclesise,  purgat,  illuminat 
et  perficit.  Ergo  oportet,  ad  hoc  quod  sit  caput,  qnod  in  eo  sit 
gratiae  plenitudo,  per  quam  sit  purus,  lucidus  et  perfectus. 

Respondeo  dicendum,  quod,  sicut  dicit  Damascer.us  (lib.  III 
orthodoxse  Fidei,  capit.  xxv,  a  med.),  humanitas  Christi  quasi 
instrumentum  Divinitatis  fuit;  et  ideo  actiones  ejus  nobis 
poterant  esse  salubres.  Inquantnm  ergo  speciale  Divinitatis 
instrumentum  fuit,  oportuit  quamdamspecialem  conjunctionem 
ipsius  ad  Divinitatem  esse.  Unaquaeque  autem  substantia  tanto 
a  Deo  plenius  bonitatem  ejus  participat,  quanto  ad  ejus  boni- 
tatem  appropinquat,  ut  patet  per  Dionysium,  xn  cap.  ccelest. 
Hierar.  (iv,  non  remote  a  princip.).  Unde  et  humanitas  Christi, 
ex  hoc  ipso  quocl  prae  aliis  vicinius  et  specialius  Divinitati  erat 
conjuncta,  excellentius  bonitatem  divinam  participavit  per 
gratiae  donum.  Ex  quo  idoneitas  in  eafuit  utnon  solum  gratiam 
haberet,  sed  etiam  per  eam  gratia  in  alios  transfunderetur, 
sicut  per  corpora  magis  lucentia  lumen  solis  ad  alia  transit.  Et 
cfuia  Christus  in  omnes  creaturas  rationales  quodammodo 
effectus  gratiarum  influit,  inde  est  quod  ipse  est  principium 
quodammodo  omnis  gratiae  secundum  humanitatem,  sicut  Deus 
est  principium  omnis  esse  :  unde,  sicut  in  Deo  omnis  essendi 
perfectio  adunatur,  ita  in  Christo  omnis  gratiae  plenitudo  et 
virtutis  invenitur,  per  quam  non  solum  ipse  possit  in  gratiae 
opus,  sed  etiam  alios  in  gratiam  adducere ;  et  per  hoc  habet 
capitis  rationem.  In  capite  enim  naturali  non  solum  est  vis 
sensitiva,  ad  hoc  quod  sentiat  per  visum,  auditum  et  tactum,  et 
hujusmodi  sensus ;  sed  etiam  est  in  eo  ut  in  radice,  a  qua  in 
alia  membra  sensus  effluunt.  Sic  ergo  una  et  eadem  gratia 
habitualis  in  Christo  diciturunionis,  inquantumcongruitnaturse 
Divinitati  unitae  :  et  capitis,  inquantum  per  eam  fit  refusio  in 
alios  ad  salutem  ;  singularis  vero  personae,  inquantum  adopera 
meritoria  perficiebat. 

Ad  primum  ergo  dicendum,  quod  in  Christo  intelligitur 
duplex  plenitudo  :  una  Divinitatis,  secundumquam  Christusest 
plenus  Deus ;  alia  gratiae,  secundum  quam  dicitur  plenus 
gratiae  et  veritatis  ;  et  de  hac  plenitudine  loquitur  Apostolus  ad 
Coloss.,  i,  de  prima  autem  Coloss.,  n.  Haec  autem  secunda  a 
prima  derivatur,  et  per  eam  gratia  capitis  completur. 

Ad  segundum  dicendum,  quod  instrumentum  inanimatum, 
quale  est  sccuris,  habitunon  indiget ;  instrumentum  autem  ani- 
matum,  quale  est  servus,  indiget  :  et  tale  instrumentum 
Divinitatis  est  humana  natura  in  Christo. 

Ad  tbrtium  dicendum,  quod  minisler  Ecclesiae  non  agitin 
sacraincntis  quasi  ex  propria  virtute,  sed  ex  virtute  alterius, 
scilicet  Christi ;  et  ideo  in  eo  non  requiritur  gratia  personalis, 
sed  solum  auctoritas  ordinis,  per  quam  quasi  Christi  Vicarius 
constituitur.  Christus  autem  operatus    est  nostram  salutem 

quasi  ex  propria  virtute ;  et  ideo  oportuit  quod  in  eo  esset 
gratiae  plenitudo. 

Ad  quartum  dicendum,  quod  quamvis  meritum  Christi 
quamdam  infinitatis  rationem  habeat  ex  dignitate  personse, 
tamen  rationem  meriti  habet  exgratia  habituali,  sine  qua  meri- 
tum  esse  non  potest. 

Ad  quintum  dicendum,  quod  Christus  est  mediator  Dei  et 
hominum  etiam  secundum  humanam  naturam,  inquantum 
cum  hominibus  habet  passibilitatem,  cum  Deo  vero  justitiam. 
quae  est  in  eo  per  gratiam  :  et  ideo  requiritur  praeter  unionem 
habitualis  gratia  in  Christo  ad  hoc  quod  sit  mediator  et  caput. 

Ad  sextum  dicendum,  quod  una  et  eadem  gratia  habitualis 
diversa  ratione  est  gratia  capitis  et  singularis  personse  et 
unionis,  per  modum  superius  clictum,  in  corp.  art. 

Ad  septimum  dicendum,  quod  licet  in  Christo  requiratur, 
ad  hoc  quod  sit  caput,  utraque  natura :  tamen  ex  ipsa  unione 
divinae  naturae  ad  humanam  sequitur  in  humana  quaedam  gratiae 
plenitudo,  ex  qua  in  alios  redundantia  flat  a  capite  Christo. 

ARTICULUS  VI.  —  Utrum  Christus  mereri potuit. 
(III  part.,  qu.  xix,  art.  3.) 

Sexto  quaeritur,  utrum  Christus  mereri  potuerit ;  et  videtur 
quod  non.  Omne  enim  meritum  ex  libertate  arbitrii  procedit, 
quia  indeterminate  se  habet  ad  multa.  Sed  Jiberum  arbitrium 
in  Christo  determinate  se  habebat  ad  bonum.  Ergo  mereri  non 
potuit. 

2.  Praeterea,  quae  est  comparatio  recipientis  ad  receptum, 
eadem  est  comparatio  merentis  ad  praemiurn  :  quia  ad  hoc 
meretur  aliquis  ut  recipiat  quod  meretur.  Sed  recipiens  debet 
esse  denudatum  a  recepto,  ut  patet  in  lib.  de  Anima.  Ergo  ille 
qui  meretur,  debet  esse  absque  praemio  :  quod  de  Christo  dici 
non  potest,  cum  ipse  fuerit  verus  somprehensor.  Ergo  videtur 
quod  Christus  mereri  non  potuit. 

3.  Praeterea,  id  quod  debetur  alicui,  non  oportet  quod 
mereatur.  Sed  ex  hoc  ipso  quod  Christus  comprehensor  erat, 
dobebatur  ei  impassibilitas  mentis  et  corporis.  Ergo  ista  non 
meruit. 

4.  Praeterea,  meritum  non  est  respectu  eorura  quae  neces- 
sario  consequuntnr  quasi  naturali  ordine  ;  quia  meritum  est 
respectu  ejus  quod  ex  voluntate  alteriusredditurquasi  merces. 
Sed  gloria  corporis  quodam  naturali  ordine  ex  gloria  animae 
habetur  per  Augustinum  in  epistola  ad  Dioscorum  (epist.  cxvm, 
al.  54).  Ergo  cum  Christus  esset  beatus  quantum  ad  animam, 
utpote  qui  Divinitate  fruebatur  ;  videtur  quod  gloriam  corporis 
mereri  non  potuerit. 

5.  Praeterea.  sicut  Christus  ante  passionem  habuit  gloriam 
animae  et  non  corporis,  ita  et  sancti  qui  nunc  sunt  io  gloria. 

Sed  sancti  nunc  non  merentur  gloriam  corporis.  Ergo   nec 
Christus  meruit. 

6.  Praeterea,  non  potest  esse  idem  principium  meriti  et 
terminus  ;  et  sic  non  potest  esse  idem  praemium  et  principium 
merendi.  Sed  caritas  quae  erat  in  Christo,  ad  praemium  ejus 
pertinebat,  quia  erat  cle  perfectione  beatitudinis,  cum  per  eam 
frueretur.  Ergo  non  poterat  esse  principium  merendi.  Omne 
autem  meritum  est  ex  caritate.  Ergo  in  Christo  meritum  esse 
non  potuit. 

7.  Praeterea,  remoto  priori  removetur  posterius.  Sed  meri- 
tum  per  prius  respicit  beatitudinem  animae,  quam  Christus  non 
meruit,  quia  ab  instanti  conceptionis  eam  habuit.  Ergo  nec 
aliquid  aliud  mereri  potuit. 

Sed  contra  est  quod  in  Psal.  xv,  super  illud,  Conserva  me 
Domine,  dicit  Glossa  :  Prcemium,  quoniam  speravi  in  teeliam 
meritum.  Ergo  Christus  meruit. 

Praeterea,  cuicumque  redditur  merces  aliqua  pro  suis  ope- 
ribus,  meretur.  Secl  Christo,  propter  suam  humilitatem  passionis, 
reddita  est  merces  exaltationis,  ut  patet  Phil.,  n,  9  :  Propter 
quod  Deus  exaltavit  illum,  et  donavit  illi  nomen  quod  est 
super  omne  noynen.  Ergo  Christus  meruit. 

Praeterea,  sicut  fruitio  est  actus  comprehensoris,  ita  meritum 
viatoris.  Sed  Christus  fruebatur  inquantum  comprehensor. 
Ergo  merebatur  inquantum  viator. 

Respondeo  dicendum,  quocl  Christus  meruit  ante  passionem, 
quando  erat  viator  et  comprehensor  ;  quod  sic  patet. 

Vd  meritum  enim  duo  requirunjur  :  scilicet  status  merentis, 
etfacultas  merendi.  Adstatum  quidem  merendi  requiriturquod 
desit  sibi  id  quod  mereri  dicitur  ;  quamvis  quidam  dicant,  quod 
aliquis  potest  mereri  id  quod  jam  habet ;  sicut  dicunt  de  Angelis, 
quod  beatitudinem,  quam  simul  cum  gratia  acceperunt,  merue- 
runt  per  opera  sequentia  quae  circa  nos  faciunt.  Sed  hoc  non 
videtur  esse  verum,  propter  duo.  Primo,  quia  contrariatur 
probationi  Augustini  (in  lib.  de  bono  Perseverantiae,  cap.  n), 
per  quam  contra  Pelagianos  probat,  gratiam  sub  merito  cadere 
non  posse,  quia  ante  gratiam  nulla  sunt  merita  nisi  mala ;  cum 
ante  gratiam  homo  sit  impius,  et  meritis  impii  non  gratia,  sed 
pcena  debetur.  Non  ergo  posset  dici,  quod  gratiam  quis  meretur 
per  opera  quae  quis  post  acceptam  gratiam  facit.  Secundo,  quia 
est  contra  rationem  meriti.  Nam  meritum  est  causa  praemii,  non 
quidem  per  modum  finalis  causae,  sic  enim  magis  praemium  est 
causa  meriti ;  sed  magis  secundum  reductionem  ad  causam 
efiicientem ;  inquantum  meritum  facit  dignum  praemio,  et  per 
hoc  ad  praemium  disponit.  Id  autem  quod  est  causa  permodum 
efficientis,  nullo  modo  potest  esse  posterius  tempore  eo  cujus 
est  causa  :  unde  non  potest  esse  quod  aliquis  mereatur  quod 
jam  habet.  Quod  autem  in  humanis  aliquis  pro  accepto  beneiicio 

domino  suo  servit,  magis  habet  rationem  gratiarum  actionis 
quam  meriti.  Facultas  vero  merendi  requiritur  ex  parte  naturae, 
et  ex  parte  gratiae.  Ex  parte  naturae  quidem,  quia  per  actum 
proprium  quis  mereri  non  potest  nisi  sit  dominus  sui  actus  ;  sic 
enim  suum  actum  quasi  pretium  pro  praemio  dare  potest.  Est 
autem  quis  dominus  sui  actus  per  liberum  arbitrium ;  unde 
naturalis  facultas  liberi  arbitrii  requiritur  ad  merendum.  Ex 
parte  vero  gratiae  ;  quia  cum  praernium  beatitudinis  facultatem 
hunianse  naturae  excedat,  per  naturaliapuraad  illud  merendum 
homo  non  potest  sufficere  ;  et  ideo  requiritur  gratia,  per  quam 
mereri  possit.  Haec  autem  omnia  in  Christo  fuerunt ;  defuit 
tamen  aliquid  eorum  quae  ad  beatitudinem  perfectam  requirun- 
tur ;  scilicet  impassibilitas  animae,  et  gloria  corporis,  ratione 
cujus  viator  erat.  Fuit  etiam  in  eo  facultas  naturse  ratione 
voluntatis  creatae,  et  facultas  gratiae  propter  plenitudinem 
gratiarum  ;  et  ideo  mereri  potuit.   . 

Ad  primum  ergo  dicendum,  quod  licet  anima  Christi  esset 
determinataad  unum  secundumgenusmoris,  scilicetad  bonum, 
non  tamen  erat  determinata  ad  unum  sirnpliciter  :  poterat  enim 
hoc  vel  illud  facere  et  non  facere  :  et  ideo  libertas  in  eo  rema- 
nebat,  quae  requiritur  ad  merendum. 

Ad  secundum  dicendum,  quod  beatitudinem  animae,  ratione 
cujus  erat  comprehensor,  non  rneruit,  sed  solum  beatitudinem 
corporis,  et  impassibilitatem  animae,  quae  sibi  deerant. 

Ad  tertium  dicendum,  quod  Christus  non  meruit  aliquid 
quasi  sibi  non  debitum,  ut  fieret  ei  debitum,  sicut  homines  in 
primo  actu  meritorio  merentur  ;  nec  iterum  ut  id  quod  erat 
debitum,  fiatmagis  debitum,  sicutin  his  quorum  gratia  augetur; 
sed  ut  id  quod  erat  uno  modo  debitum  ratione  gratiae,  fieret  ei 
alio  modo  debitum  ratione  meriti. 

Ad  quartum  dicendum,  quod  gloria  corporis  sequitur  ex 
gloria  animae,  quando  anima  est  omni  modo  glorificata,  secun- 
dum  ordinem  ad  Deum,  et  secundum  ordinem  ad  caput.  Sic 
autem  anima  Christi  non  erat  glorificata,  sed  solum  in  ordine 
ad  Deum  ;  secundum  autem  quod  erat  forma  corporis,  passibilis 
erat. 

Ad  quintum'  dicendum,  quod  animoe  Sanctorum  in  patria 
sunt  totaliter  extra  statum  viatorum,  quia  jam  sunt  et  beatae 
per  fruitionem,  et  impassibiles ;  quod  de  anima  Christi  non 
erat  :  et  ideo  non  est  simile. 

Ad  sextum  dicendum,  quod  caritas,  quantum  de  se  est, 
semper  nata  est  esse  merendi  principium  ;  sed  quandoque  non 
est  merendi  principium  propter  habentem,  qui  est  extra 
merendi  statum,  sicutpatet  de  Sanctis  in  patria.  Christus  autem 
non  erat  extra  statum  merendi,  quia  viator  erat :  et  ideo 
caritate  eadem  fruebatur  et  merebatur,  sicut  et  eadem  volun- 
tate.  Nec  tamen  erat  idem  principium  meriti  et  praemh  :  quia 

non  merebatur  gloriam  animae,  ad  quam  pertinet  caritas  ;  sed 
gloriam  corporis,  ut  dictum  est,  in  corp.  art.  et  ad  2  arg. 

Ad  septimim  dicendum,  quod ratio  sequeretur,  si ex defectu 
Christi  contingcret  quod  gloriam  animae  mereri  non  potuerit : 
quod  patet  ex  praedictis,  ubi  sup.,  esse  falsum. 

ARTICULUS  VII.  —  Utrum  Christus  aliis  mereri  potuerit. 
(III  part.,  quaest.  xix,  art.  4.) 

Septimo  quaeritur,  utrum  Christus  aliis  mereri  potuerit ;  et 
videtur  quod  non.  Christus  enim  non  meruit  nisi  secundum 
quod  homo.  Sed  alii  homines  non  possunt  aliis  mereri  ex  con- 
digno.  Ergo  nec  Christus. 

2.  Praeterea,  sicut  meritum  consistit  in  actu  virtutis,  ita  et 
laus.  Sed  nullus  laudatur  ex  opere  alterius,  sed  solum  ex 
proprio.  Ergo  nec  alicui  imputatur  ad  meritum  opus  alienum  ; 
et  ita  opera  Christi  non  sunt  aliis  meritoria. 

3.  Praeterea,  Christus  caput  est  Ecclesiae,  inquantum  in 
Ecclesia  primatum  tenet,  ut  patet  Ephes.,  i.  Sed  alii  praelati 
primatum  in  Ecclesia  habentes  non  possunt  subditis  mereri. 
Ergo  nec  Christus  potuit. 

4.  Praeterea,  meritum  Christi  aequaliter  se  habet  ad  omnes 
homines  quantum  est  de  se.  Si  igitur  alicui  Christus  meruit 
salutem,  omnibus  meruit.  Sed  meritum  Christi  frustrari  non 
potest.  Ergo  omnes  salutem  consequuntur ;  quod  patet  esse 
falsum. 

5.  Praeterea,  sicut  Christus  est  caput  hominum,  ita  et 
Angelorum.  Angelis  vero  non  meruit.  Ergo  nec  hominibus. 

6.  Praeterea,  si  Christus  aliis  mereri  potuit,  quilibet  suus 
actus  nobis  meritorius  fuit.  Sed  non  nisi  salutis.  Ergo  ejus 
passio  non  erat  necessaria  ad  nostram  salutem. 

7.  Praeterea,  quod  per  unum  fien  potest,  superfluum  est  si 
per  duo  fiat.  Sed  gratia  quae  datur  homini,  sufficiens  est  ad  hoc 
quod  homo  pro  se  mereatur  vitam  aeternam.  Ergo  superfluum 
esset,  si  Christus  eam  nobis  meruisset. 

8.  Praeterea,  aut  Christus  sufficienter  meruit  nobis,  aut 
insufficienter.  Si  sufficienter,  meritum  nostrum  non  requiritur 
ad  salutem  :  si  insufiicienter  ;  insufficientis  gratiae  fuit ;  quorum 
utrumque  est  inconveniens.  Ergo  Christus  nobis  non  meruit. 

9.  Praeterea,  sicut  membris  Christi  aliquid  ad  gloriam 
deerat  ante  passionem  ipsius,  ita  et  nunc.  Sed  nunc  nobis  non 
meretur.  Ergo  nec  tunc.merebatur. 

10.  Praeterea,  si  Christus  nobis  meruisset,  ejus  merito 
nostra  conditio  immutata  fuisset.  Scd  eadem  vidctur  esse 
hominis  conditio  post  Christum  sicut  ante  erat  :  quia  sicut  ante 
diabolus  tentare  poterat  sed  non  cogere,  ita  et  modo  :  sicut 
etiam    peccatoribus    pue.na    delebatur,    ita    et    modo  :   sicuti 

in  justis  opera  meritoria  requirebantur,  ita  et  modo.  Ergo 
Ghristus  nobis  non  meruit. 

11.  Praeterea,  in  Psal.  lxi,  13,  dicitur:  Tureddesunicuique 
juxta  opera  sua.  Hoc  autem  non  esset,  si  merita  Ghristi  nobis 
imputarentur.  Ergo  Ghristus  nobis  non  meruit. 

12.  Praeterea,  prsemium  mensuratur  secundum  radicem 
meriti.  Si  ergo  Christus  nobis  meruit,  unicuique  nostrum  prse- 
mium  glorise  reddetur  secundum  quantitatem  gratiae  Ghristi : 
quod  patet  esse  falsum. 

13.  Praeterea,  id  quod  pro  meritis  datur,  potius  redditur 
quam  gratis  detur.  Si  ergo  Ghristus  nobis  justiiicationem 
meruit,  videtur  quod  non  gratis  justificemur  a  Deo ;  et  sic 
gratia  non  erit  gratia.  Ergo  Christus  nihil  nobis  meruit. 

Sed  contra,  Christus  pro  nobis  satisfecit  :  I  Joan.  n,  2  : 
Ipse  est  propitiatio  pro  peccatis  nostris.  Sed  satisfactio  sine 
merito  esse  non  potest.  Ergo  Christus  nobis  meruit. 

Praeterea,  caput  in  corpore  naturali  non  solum  sibi,  sed 
membris  operatur  omnibus.  Sed  Ghristus  est  caput  corporis 
sui,  scilicet  Ecciesise.  Ergo  ejus  operatio  membris  meritoria 
fuit. 

Praeterea,  Christus  et  Ecclesia  sunt  quasi  una  persona. 
Sed  ratione  unitatis  praedictae  ex  persona  Ecclesiae  loquitur,  ut 
patet  in  Glossa  super  Psalm.  :  Deus,  Deusmeus,  respice,  etc. 
(super  illud,  Glamabo,  etnon  exaudies).  Ergo  similiter  ratione 
unitatis  praedictae  Christus  quasi  ex  persona  aliorum  mereri 
potuit. 

Jlespondeo  dicendum,  quod  opus  hnmanura  gratia  inforrna- 
tumadvitamaeternamconsequendamdupliciter  vale:,  secundum 
quod  duo  sunt  quibus  homo  deficit  a  glorias  consecutione. 
Quorum  primum  est  indignitas  personae  ;  sicut  patet  in  eo  qui 
non  habet  caritatem,  qui  non  est  idoneus  nec  dignus  quod 
habeat  vitam  aaternam  :  et  secundum  hoc,  opus  humanum  valet 
ad  vitam  aeternam  consequendam,  inquantum  per  ipsum 
quaedam  dignitas  et  idoneitas  in  homine  consequitur  ad  conse- 
cutionem  (t)  gloriae.  Sicut  enim  actuspeccati  redit  in  quamdam 
animee  deformitatem,  ita  et  actus  meritonus  in  quemdam 
animae  decorern  et  dignitatem  ;  et  ex  hoc  dicitur  meritum 
condignum.  Aliud  per  quod  deficithomoaconsecutione  gloriae, 
t  aliquod  impedimentum  superveniens,  ut  homo  qui  alias  est 
dignus,  gloriam  non  consequatur;  et  hoc  est  reatus  alicujus 
pcense  temporalis.  Et  sic  opus  humanum  ordinatur  ad  gloriam 
quasi  per  modum  cujusdam  pretii,  quo  a  reatu  pcenae  absolvi- 
tur  ;  et  ex  hoc  habet  opus  humanum  rationem  satistact-onis. 

Quantum  ergo  ad  utrumque  horum,  opus  Christi  efficacius 
fuit  operibus  aliorum  hominum.  Narn  per  opus  alterius  hominis 
non  redditur  idoneus  ad  gloriae  perceptionem  nisi  illc  qui 

(1)  Al.  vis  consecutionis  glorise. 

operatur,  eo  quod  unus  homo  in  alium  spiritualiter  influere  non 
potest  :  et  ideo  unus  alii  ex  condignomereri  non  potuit  gratiam 
vel  vitam  aeternam.  Sed  Christus  secundum  suam  humanitatem 
spiritualiter  influere  potuit  in  alioshomines  :  unde  et  ejus  opus 
in  aliis  causare  potuit  idoneitatem  ad  consecutionem  gloriae. 
Etideo  potuitaliis  ex  condigno  mereri,  secundum  quod  influere 
in  alios  poterat,  inquantum  erat  humanitas  ejus  Divinitatis 
instrumentum,  secundumDamascenum(lib.III,  cap.  xv,amed.). 
Similiter  etiam  quantum  ad  secundum  major  efficacia  conside- 
ratur  in  Ghristo  quam  in  aliis  hominibus.  Nam  licet  unus  homo 
possit  pro  altero  satisfacere,  dummodo  ille  sit  in  gratia  consti- 
tutus  ;  non  tamen  potest  satisfacere  pro  tota  natura  ;  quia  opus 
unius  puri  hominis  non  sequivalet  bono  totius  naturae.  Sed  opus 
Christi,  inquantum  erat  Dei  et  hominis,  habuit  quamdam  digni- 
tatem,  ut  aequivaleret  bono  totius  naturse  :  et  ideo  pro  tota 
natura  satisfacere  potuit. 

Ad  primum  ergo  dicendum,  quod  Christus,  secundum  quod 
homo,  est  aliis  hominibus  dignior  ;  unde  non  oportet  quocl  aliis 
conveniat  quod  Christo  homini  convenit. 

Ad  secundum  dicendum,  quodac.tus  virtutis  habet  rationem 
Jaudis  per  comparationem  ad  agentem,  et  ideo  non  potest  unus 
propter  actum  alterius  laudari ;  sed  rationem  meriti  habet  ex 
ordine  ad  finem,  ad  quem  potest  aliquis  idoneus  reddi  ex 
influentia  Christi ;  et  ideo  Christus  nobis  mereri  potuit. 

Ad  tertium  dicendum,  quod  Christus  primatum  tenet  in 
Ecclesia  per  propriam  virtutem ;  sed  alii  prselati,  inquantum 
gerunt  personam  et  vicem  Christi  :  unie  Christus  pro  fldelibus 
tamquam  pro  suis  membris  mereri  potuit,  non  autem  alii  praelati. 

Ad  quartum  dicendum,  quod  meritum  Christi  quantum  ad 
sufficientiarn  aequaliter  se  habetad  omnes,  non  autem  quantum 
ad  efficaciam  :  quod  accidit  partim  ex  libero  arbitrio,  partim  ei 
divina  electione,  per  quam  quibusdam  misericorditer  eiTectus 
meritorum  Christi  confertur,  quibusdam  vero  justo  judicio 
subtrahitur. 

Ad  quintum  dicendum,  quod  sicut  mereri  est  viatoris,  ita 
non  nisi  pro  viatore  aliquis  mereri  potest  :  quia  oportet  ut  ei 
pro  quo  quis  meretur,  aliquid  desit  eorum  quae  sub  merito 
cadnnt.  Angeli  autem  non  sunt  viatores  quantum  ad  praemium 
essentiale  ;  et  ideo  quantumadhoc  nihileis  meruit.  Sunt  autem 
aliquo  modo  viatores  respectu  praemii  accidentalis,  in  quantum 
nobis  ministrant,  ad  quod  valet  eis  meritum  Christi  :  undc 
dicitur  Ephes.,  i,  quod  per  eum  restaurantur  quae  in  coelis  et 
quoa  in  terra  sunt. 

\i>  sbxtum  dicendum,  quod  licetquilibet  actus  Christi  esset 
nobis  meritorius,  tamcn  ad  satisfaciendum  pro  reatu  naturse 
lniinanae  quije  erat  morti  ex  divina  sententia  obligata,  ut  patet 
Genes.,  n,  oportuit  quocl  loco  oniuium  mortem  sustineret. 

Ad  septimum  clicendum,  quod  gratia  qua3  alicuipersonaliter 
datur,  sufficit  quantum  ad  id  quodad  personam  ipsius  pertinet, 
non  tamen  ad  absolutionem  reatus  totius  naturse ;  quod  patet 
in  antiquis  patribus,  qui,  gratiam  habeutes,  propter  reatum 
naturae  ad  gloriam  pervenire  non  poterant ;  et  ideo  require- 
batur  meritum  Christi  et  satisfactio,  ut  reatus  ille  tolleretur. 
Gratia  etiam  personalis  nulli  unquam  post  peccatum  primi 
hominis  data  fuit,  nisi  per  fidem  mediatoris  explicitam  vel 
implicitam. 

Ad  ogtavum  dicendum,  quod  meritum  Christi  sufficienter 
operatur  ut  quaedam  causa  universalis  salutis  humanae ;  sed 
oportet  hanc  causam  applicari  singulis  per  sacramenta,  et  per 
fidem  formatam,  quee  per  dilectionem  operatur.  Et  ideo  requi- 
ritur  aliquid  aliud  ad  salutem  nostram  praeter  meritum  Christi, 
cujus  tamen  meritum  Christi  est  causa. 

Ad  nonum  dicendum,  quod  similitudo,  non  tenet ;  quia 
mereri  non  convenit  nisi  viatoribus  ;  Christus  autem  ante 
passionem  erat  viator  et  comprehensor,  nunc  autem  est  tantum 
comprehensor ;  et  ideo  tunc  poterat  mereri,  licet  nunc  mereri 
non  possit.  Deficit  etiam  illa  ratio,  quia  nunc  beatis,  qui  sunt 
membra  Christimystica,  nihil  deest  ad  gloriam,  qui  delectantur 
non  solum  de  visa  divina  essentia,  sed  etiam  de  Christi  humani- 
tate  glorificata. 

Ad  degimum  dicendum,  quod  post  passionem  Christi  humana 
conditio  est  multum  immutata  ;  quia,  jam  expiato  reatu  naturee 
humanae  homines  possunt  libere  ad  patriam  evolare  ;  pcenae 
etiam  seternae  pro  peccatis  personalibus  debitae  per  fidem 
passionis  Christi  remittuntur,  etdiminuunturtemporales  virtute 
clavium,  in  quibus  Christi  passio  operatur;  daemones  etiam 
reprimuntur  virtute  passionis  Christi,  ut  non  possint  tam 
violenter  tentare ;  fideiibusauxilia  multa  dantur  ad  resistendum 
tentationibus  ;  gratia  etiam  per  virtutem  passionis  Christi  datur 
in  sacramentis  ad  merendum. 

Ad  undecimum  dicendum,  quod  Christus  et  membra  ejus 
sunt  una  persona  mystica  ;  unde  opera  capitis  sunt  aliquo 
modo  membrorum ;  et  sic,  cum  propter  opera  Christi  aliquid 
nobis  a  Deo  datur,  non  fit  contra  id  quod  dicitur  in  Psalm.  : 
Tu  reddes  unicuique  juxta  opera  sua.  Et  tamen  ita  merita 
Christi  nobis  prosunt,  ut  in  nobis  per  sacramenta  gratiam 
causent,  per  quam  ad  opera  meritoria  incitamur. 

Ad  duodegimum  dicendum,  quod  meritum  Christi  compa- 
ratur  ad  praemium  nostrum  sicut  causa  prima  et  remota  :  unde 
ei  non  commensuratur,  sed  illi  merito  quod  estcausa  proxima; 
quod  consistit  in  actu  proprio  lllius  cui  praemium  redditur. 

Ad  decimumtertium  dicendum,  quod  hoc  ipsum  gratis 
alicui  nostrum  a  Deo  confertur  quod  efficaciam  meriti  Christi 
consequatur  ;  unde  per  hoc  ratio  gratiae  non  evacuatur. 

ARTICULUS  VIII.  —  Utrwn  Christus  in  primo  instanti 
suse  conceptionis  mereri  potuit, 

Octavo  quaeritur,  utrum  Christus  in  primo  instanti  suae 
conceptionis  mereri  potuerit ;  et  videtur  quod  non.  Ad  meritum 
enim  deliberatio  requiritur.  Sed  deliberatio  requirit  tempus. 
Krgo  in  primo  instanti  suae  creationis  anima  Christi  mereri  non 
potuit. 

2.  Praeterea,  sicut  meritum,  ita  et  demeritum  in  actu  liberi 
arbitrii  consistit.  Sed  Angelus  non  potuit  peccare  in  primo 
instanti  suae  creationis,  quia  sicin  primo  instanti  suae  creationis 
malus  fuisset ;  quod  est  erroneum.  Ergo  nec  anima  Christi  in 
primo  instanti  suse  creationis  mereri  potuit. 

3.  Praeterea,  quandocumque  sunt  duo  motus  ordinati  ad 
invicem,  impossibile  est  quod  in  eodem  instanti  terminetur 
uterque.  Sed  creatio  animae  Christi  et  motus  liberi  arbitrii 
ipsius  sunt  quidam  motus  ordinati,  nam  motus  liberi  arbitrii 
creationem  praesupponit.  Ergo  impossibile  est  quod  motus 
liberi  arbitrii  terminetur  in  primo  instanti  in  quo  creatio  termi- 
natur,  cum  scilicet  primo  creata  est  anima. 

4.  Sed  diceretur,  quod  anima  Christi  adjuvabatur  ad  meren- 
dum  in  primo  instanti  per  gratiam.  —  Sed  contra,  nulla  gratia 
creaturae  collata  trahit  eam  extra  limites  creaturae.  Sed  hoc 
convenit  animae  inquantum  est  creata,  ut  in  primo  instanti  quo 
est,  motum  liberi  arbitrii  habere  non  possit ;  ut  ex  ratione 
inducta  patet.  Ergo  per  gratiam  non  potest  ad  hoc  adjuvare  ut 
in  primo  instanti  mereatur. 

5.  Praeterea,  gratia  perficit  animam  per  modum  cujusdam 
habitus.  Habitus  vero,  cum  potentiam  praesupponat,  non  dat 
animae  posse  agere  simpliciter  quod  alias  non  posset  agere; 
sed  posse  taliter  agere,  qualiter  sine  habitu  non  posset.  Ergo 
si  anima  Christi  secundura  suam  naturam  non  poterat  usum 
liberi  arbitrii  in  primo  instanti  suae  creationis  habere,  videtur 
quod  hoc  ei  gratia  non  contulit  quod  in  primo  instanti  mere- 
retur. 

6.  Praeterea,  sicut  se  habet  punctum  ad  lineam,  itase  habet 
instans  ad  tempus.  Sed  secundumPhilosophumin  VHIPhysic, 
quando  aliquod  mobile  utitur  uno  puncto  ut  duobus,  scilicet 
ut  principio  unius  lineae  et  fine  alterius,  de  necessitate  inter- 
cedit  quies  media;  ut  patet  in  motu  reflexo.  Cum  ergo  instans 
in  quo  anima  Christi  creata  est,  accipiatur  ut  terminus  creationis, 
et  ut  principium  motus  liberi  arbitrii,  ct  sic  uno  instanti  utimur 
xit  duobus  ;  videtur  quod  incidit  tempus  medium  :  et  sic  non  in 
primo  instanti  suae  creationis  anima  Christi  merebatur. 

7.  Praeterea,  sicut  se  habet  natura  ad  actum  naturae,  ita 
gratia  ad  actum  gratiae.  Sed  natura  non  potestin  actum  gratiae. 
Krgo  nec  gratia  potest  in  actum  natune  ;  ergo  non  potest  esse 

quod  per  gratiam  anima  Christi  habuerit  actum  in  prirao 
instanti  suae  conceptionis  qui  ei  naturaliter  competit,  scilicet 
eligere. 

8.  Praeterea,  forma  habet  tres  actus ;  quia  dat  esse,  dis- 
tinguit,  et  ordinat  in  finem.  Hi  autem  actus  ad  invicem  ordinati 
sunt;  sicut  ens,  et  unum,  et  bonum.  Nam  ens  a  primo  actu 
relinquitur,  unum  a  secundo,  bonum  a  tertio.  Ergo  et  res  aliqua 
prius  est  ens  quam  ordinetur  in  finem.  Anima  autem  Christi 
per  actum  meritorium  in  finem  ordinabatur.  Ergo  non  potest 
esse  quod  in  primo  instanti  suse  creationis  in  quo  esse  habuit, 
mereretur. 

9.  Praeterea,  meritum  consistitin  actuvirtutis  qui  praecipue 
electione  perficitur,  secundum  Philosophum  (VIII  Ethic, 
cap.  m,  in  fin.).  Sed  anima  Christi  non  potuit  in  primo  instanti 
suae  creationis  actum  electionis  habere  ;  nam  electio  praesup- 
ponit  consiliura,  cum  sit  appetitus  praeconsiliati,  ut  dicitur  in 
IIIEthic.  (cap.  iv,  circafin.);  consiliumautemtemporeindiget, 
cum  sit  inquisitio  quaedam.  Ergo  animaChristi  inprimo  instanti 
suee  creationis  mereri  non  potuit. 

10.  Praeterea,  imbecillitas  organorum  usum  liberi  arbitrii 
impedit,  ut  patet  in  pueris  recenter  natis.  Sed  hanc  imbecilli- 
tatem  Christus  assumpsit,  sicut  et  alias  nostras  passibilitates. 
Ergo  in  primo  instanti  suae  creationis,  anima  Christi  non 
meruit. 

1.  Sed  contra,  Christus  in  instanti  suae  creationis  fuit 
perfectissimus  secundum  animam.  Sed  major  perfectio  est 
quae  est  secundum  habitum  et  actum,  quam  quae  est  secundum 
habitum  tantum.  Ergo  in  Christo  fuerunt  virtutes  in  primo 
instanti  suae  creationis,  non  solum  secundum  habitum,  sed 
secundum  actum.  Actus  autem  virtutum  sunt  meritorii.  Ergo 
Christus  in  primo  instanti  suae  creationis  meruit. 

2.  Praeterea,  Christus  in  primo  instanti  suae  creationis 
fruebatur  ut  verus  comprehensor  Fruitio  autem  est  per  actum 
caritatis.  Ergo  in  primo  instanti  suae  creationis  actum  caritatis 
habuit.  Actus  autem  caritatis  erat  in  Christo  meritorius.  Ergo 
idem  quod  prius. 

3.  Sed  diceretur,  quod  actus  caritatis  non  erat  meritorius 
nisicum  deliberatione.  —  Sed  contra,  deliberatio  velconsilium 
non  est  de  fine  ultimo,  sed  de  his  quae  sunt  ad  finem,  ut  dicitur 
in  III  Ethic.  (cap.  n,  circa  medium).  Sed  motus  caritatis 
praecipue  est  meritorius  secundum  quod  tendit  in  ipsum  finem 
ultimum.  Ergo  non  requiritur,  ad  hoc  quod  sitmeritorius,  quod 
sitibi  aliqua  collatio  vel  deliberatio. 

4.  Sed  diceretur,  quod  motus  ille  qui  est  in  finem  ultimum, 
non  est  meritorius,  nisi  secundum  quod  aliquis  illum  refert 
in  finera;  et  sic  est  ibi  aliqua  collatio,  quae  non  potest  esse  in 
instanti.  —  Sed  contra,  pars  aniraae  intellectiva  potentior  est 

in  sua  operatione  quam  sensitiva.  Sed  simul  dum  aliquis  sentit, 
sentit  se  sentire.  Ergo  simul  dum  affectus  fertur  in  Deum, 
potest  fieri  comparatio  hujus  motus  ad  ipsum  Deum ;  et  sic 
non  est  necessarium  quod  hoc  fiat  successive. 

5.  Praeterea,  quicumque  intelligit  aliquid,  simul  intelligit 
quod  est  de  intellectu  ejus  ;  sicut  qui  intelligit  hominem,  simul 
intelligit  animal.  Sed  unum  relativorum  est  de  intellectu  alterius. 
Ergo  "quicumque  intelligit  unum  relativorum,  simul  intelligit 
alterum.  Possibile  est  ergo  ut  in  eodem  instanti  mens  referat 
motum  caritatis  in  Deum  comparando  unum  ad  alterum ;  et 
sic  non  requiritur  ibi  tempus. 

6.  Praeterea,  Anselmus  dicit  (in  Monolog.,  cap.  iv,  et 
cap.  xiv,  a  med.),  quod  quidquid  intelligitur  esse  perfectionis, 
totum  Christo  est  attribuendum.  Sed  habere  perfectam  ope- 
rationem  in  primo  instanti  suae  creationis,  ad  perfectionem 
pertinet.  Ergo  Ghristo  est  attribuendum. 

7.  Praeterea,  Christus  juxta  animae  meritum  non  habuit 
quo  posset  proficere.  Habuisset  autem,  si  in  primo  instanti 
suaecreationisnonmeruisset.  Ergo,  etc. 

8.  Praeterea,  potentia  rationalis  in  Christo  non  fuit  minus 
perfecta  quam  potentia  naturalis  alterius  creaturae.  Sed  aliqua 
potentia  alterius  creaturae  in  primo  instanti  quo  esse  incipit, 
potest  habere  suam  operationem;  sicut  patet  in  candela,  quae 
in  ipso  instanti  quo  accenditur,  aerem  illuminat.  Ergo  anima 
Christi  in  primo  instanti  suae  creationis  habuit  actum  potentiae 
rationalis  ;  et  ita  potuit  mereri. 

9.  Praeterea,  Gregorius  dicit  in  homil.  Pentec.  (homil.  xxx 
in  Evang.,  paulo  a  princ.)  :  Amor  Dei  non  est  otiosus  :  nam 
operaturmagna,  si  est ;  si  vero  desi/iitoperari,  amornonest. 
Sed  Christus  habuit  perfectam  caritatem  in  primo  instanti 
suae  creationis.  Ergo  in  eo  fuit  aliquis  actus  dilectionis ;  et  ita 
fuit  in  eo  meritum  in  illo  instanti. 

10.  Praeterea,  illud  quod  est  posterius  natura,  non  potest 
esse  prius  tempore,  sed  forte  simul.  Meritum  autem  est  prius 
natura  quam  praemium ;  Christus  autem  in  primo  instanli  suae 
conceptionis  habuit  praemium,  quia  fuit  verus  comprehensor. 
Ergo  saltem  in  eodem  instanti  habuit  meritum. 

Respondeo  dicendum,  quod  circa  hoc  est  duplex  opinio. 
Quidam  enim  dicunt,  quod  Christus  in  primo  instanti  suae 
conceptionis  non  meruit,  sed  statim  post  primum  instans 
mereri  incepit.  Alii  vero  dicunt,  quod  in  ipso  prirao  instanti 
meruit  :  quae  quidem  opinio  videtur  esse  rationabilior.  Nam 
quidquid  perfectionis  spiritnalis  est  possibile  alicui  creaturae, 
totum  creditur  animee  Christi  esse  collatum  in  primo  instanti 
suae  creationis.  Quod  enira  in  aliquo  instanti  meritum  esse  non 
possit,  hoc  dupliciter  potest  contingere  :  uno  modo  ex  parte 
operantis  ;  alio  modo  ex  parte  actus.  Ex  parto  quidem  ope- 

rantis  potest  hoc  contingere  propter  defectum  duplicis  fa- 
cultatis  :  scilicet  gratuitae,  sicut  si  dicamus,  quod  in  illo  instanti 
quo  aliquis  mortaliter  peccat,  non  potest  mereri,  quia  gratiam 
non  habet  :  et  iterum  ex  defectu  facultatis  naturalis,  sicut 
puer  in  primo  inslanti  quo  incipit  esse,  mereri  non  potest, 
quia  non  habet  usum  liberi  arbitrii.  Neutrum  autem  horum 
potest  dici  in  proposito. 

Christus  enim  in  primo  instanti  habuit  facultatem  gratiae, 
utpote  gratia  plenus,  et  facultatem  naturae,  utpote  plenarie 
usum  liberi  arbitrii  habens  ;  alias  non  potuisset  esse  compre- 
hensor.  Ergo  non  fuit  ex  parte  operantis  Christi  aliquid 
quominus  posset  in  primo  suae  conceptionis  instanti  mereri ; 
similiter  nec  ex  parte  actus  meritorii.  Quod  enim  aliquis  actus 
in  aliquo  instanti  esse  non  possit,  potest  contingere  dupliciter. 
Uno  modo  per  hoc  quod  in  actu  illo  successio  invenitur,  et 
sic  in  instanti  compleri  non  potest.  Sec  mdo  per  hoc  quod 
actus  praesupponit  quaedam  quae  non  possu:  t  praecedere 
instans  aliquod  determinatum ;  sicut  non  potest  esse  quod 
ignis  primo  instanti  suae  generation;s,  si  est  extra  locum  suum 
generatus,  sit  in  proprio  ioco  ;  quia  motus  praeexigitur,  qui 
non  potest  esse  ante  primum  instans  generationis.  Neutro 
autem  istorum  modorum  impeditur  quin  Christus  in  primo 
instanti  rneruerit.  Primo  quidem,  quia  motus  liberi  arbitrii, 
in  quo  meritum  consistit,  non  habet  successionem,  sed  est 
simplex  et  instantaneus.  Secundo  vero,  quia  ad  motum  vo- 
luntatis  non  praeexigitur  nisi  actus  apprehensivae  virtutis  :  qui 
quidem  motus  in  eodem  instanti  est  cum  actu  voluntatis,  eo 
quod  bonum  apprehensum  movet  voluntatem.  Simul  autem 
est  motio  moventis  et  motus  mobilis.  Ipsa  vero  apprehensio 
boni  in  Christo  non  praeexigebat  aliquam  inquisitionem  ad  hoc 
quod  esset  de  bono  certum  judicium  :  quia  secundum  certitu- 
dinem  Christus  statim  de  omnibus  verum  judicium  habuit. 

Patet  igitur  quod  nihil  prohibet  Christum  in  primo  instanti 
mcruisse.  Et  ideo  concedendum,  quod  in  primo  suae  conce- 
ptionis  instanti  meruit. 

Ad  primum  ergo  dicendum,  quod  deliberatio  duo  importat : 
scilicet  perceptionem  rationis  cum  certitudine  judicii  de  eo  de 
quo  fit  deliberatio  ;  et  sic  potest  esse  in  instanti  in  eo  in  quo 
non  est  dubitatio  de  agendis;  et  sic  fuit  in  Christo.  Potest 
etiam  dicere  discussionem  sive  inquisitionem ;  et  sic  importat 
discursum  quemdam,  unde  non  potest  esse  in  instanti  :  et  tali 
deliberatione  Christus  non  indigebat,  quia  non  erat  dubitatio 
de  agendis. 

Ad  segundum  dicendura,  quod  voluntas  rationalis  naturae 
naturaliter  ordinatur  in  bonum,  non  autem  in  malum  ;  et  ideo 
in  primo  instanti  suae  creationis,  nisi  aliquid  impediat,  potest 
ferri  in  bonum,  non  autem  in  malum,  in  quod  non  fertur  nisi 

per  errorem,  qui  incidit  in  conferendo  vel  inquirendo.  Unde 
praeexigitur  tempus  collationis  ad  malurn,  non  autem  ad 
bonum. 

Ad  tertium  dicendum,  quod  ratio  illa  procedit  in  motibus 
successivis,  non  autem  in  instantaneis  ;  cujus  ratio  est,  quia 
quando  duo  motus  sunt  ordinati,  idem  instans  quod  est  finis 
primi  motus,  potest  esse  principium  secundi ;  sicut  in  eodem 
instanti  quo  completur  generatio  ignis  extra  suum  locum  natu- 
ralem,  incipit  motus  localis  ejusdem,  nisi  sit  aliquid  impediens. 
Si  ergo  principium  secundi  motus  et  terminus  ejusdem  sunt 
idem,  sicut  accidit  in  motibus  instantaneis ;  tunc  principium 
motus  secundi  est  in  eodem  instanti  cum  termino  motus  primi; 
sicut  illuminatio  et  visio  in  eodem  instanti  terminantur.  Si  vero 
terminus  secundi  motus  non  potest  esse  in  eodem  instanti 
cum  principio  ejusdem,  sicut  accidit  in  omnibus  motibus  suc- 
cessivis  ;  tunc  impossibile  erit  quod  terminus  secundi  motus 
sit  in  eodern  instanti  cum  termino  primi  motus.  Cum  igitur 
motus  liberi  arbitrii  sit  instantaneus,  nihil  prohibet  meritum 
ejus  esse  in  eodem  instanti  cum  termino  creationis. 

Per  hoc  patet  solutio  ad  quartum  :  non  enim  est  extra 
facultatem  creatur^e  utin  primo  instanti  compleatur  ejus  motus 
instantaneus. 

Ad  quintum  dicendum,  quod  licet  potentia  rationalis  in 
primo  instanti  suae  creationis  possit  habere  suam  operationem 
quantum  est  de  se  ;  tamen  si  accipiatur  potentia  alligata  organo, 
quocl  nondum  est  aptum  ad  perfectam  operationem,  impeditur 
ex  defectu  organi  ne  tunc  operationem  habere  possit.  Hoc 
autem  impedimentum  ab  anima  Christi  per  gratiam  est  re- 
motum  :  et  secundum  hoc  per  gratiam  habuit  ut  in  primo 
instanti  agere  possit. 

Ad  sextum  dicendum,  quod  non  est  simile  de  instanti  in 
tempore,  et  de  puncto  in  magnitudine,  quantum  ad  propositum 
pertinet.  Nam  eodem  puncto  in  magnitudine  non  potest  aliquod 
mobile  uti  ut  duobus  nisi  in  eadem  specie  motus  ;  sed  eodem 
instanti  temporis  potest  aliquod  mobile  uti  ut  duobus  etiam 
quanturn  ad  diversas  species  motus.  In  eadem  autem  motus 
specie  non  est  possibile  quod  sit  continuitas  motus,  si  motus 
uno  actu  terminetur,  et  altero  actu  incipiat  ;  quia  sic  inter- 
cidit  quies  media,  et  per  consequens  tempus.  Possibile  autem 
est  in  diversis  motibus  secundum  speciem,  quod  simul  sit 
terminus  uniiis  motus  et  principium  alterius,  eo  quod  inter  eos 
non  requiritur  aliqua  continuitas  nec  aliquis  ordo,  cum  ambo 
possint  esse  simul  ;  sicut  simul  dum  aliquid  movetur,  potest 
dealbari  ;  et  in  instanti  in  quo  ' incipit  dealbari,  terminatur 
motus  secunrium  iocum.  Quandoque  vero  inter  partes  ejusdem 
motus  est  ordo,  ut  duae  earum  non  possint  esse  simul  :  unde 
nec  terminus  unius  partis  est  simul  cum  principio  alterius, 

si  accipiantur  ambo  in  actu.  Et  sic  patet  quod  uti  uno  instanti 
ut  duobus,  non  cogit  ut  sit  tempus  medium,  sicut  co^it  ad  hoc 
uti  uno  puncto  ut  duobus  in  motu  locali. 

Ad  septimum  dicendum,  quod  cum  gratia  sit  perfectio 
naturae,  non  sic  se  habet  gratia  ad  naturam  sicut  e  converso. 
Gommutata  autem  proportio  non  in  omnibus  tenet,  sed  in 
mensuris  continuis  vel  discretis. 

Ad  octavum  dicendum,  quod  illa  ratio  procedit  de  ordine 
naturse,  non  de  ordine  temporis  :  quod  patet  ex  hoc  quod  in 
eodem  instanti  forma  dat  esse,  ordinat,  et  distinguit. 

Ad  nonum  dicendum,  quod  consilium  requiritur  ad  electio- 
nem,  quando  aliquis  non  est  aptus  in  agendis  ;  quod  in  Christo 
locum  non  habuit. 

Ad  decimum  dicendum,  quod  Christus  non  assumpsit  de- 
fectus  qui  in  imperfectionem  gratiee  et  scientiaa  redundare 
possent ;  hujusmodi  autem  defectus  est  ineptitudo  organorum 
ad  actum  animse  :  unde  hunc  defectum  Christus  non  as- 
sumpsit;  sed  per  gratiam  confortabantur  organa,  ut  essent 
idonea  ad  operationem  animae,  sicut  in  statu  innocentias  acci- 
disset  fortassis. 

Alia  concedimus,  quia  verum  concludunt,  licet  aliqua 
eorum  non  suflicienter. 


QU^STIONUM   DISPUTATARUM  FINIS 

•  '      CAPUT  V 

Quod  simplicium  substantiarum  essentia  minime  sit  ex  materia  et  forma  quid 
compositum,  sed  tantum  forma,  quomodo  item  comparetur  compo^itorum  essentia, 
et  quod  ex  esse  et  essentia  sit  composita,  quod  denique  intelligentiae  effective 
sint  a  Deo  ex  actu  et  potentia  compositse  multipliciter  ostendit. 

CAPUT  VI 

Qualisnam  sit  essentia  Dei,  quanam  item  ratione  in  simplicibus  subsfantiis  sepa- 
ratis,  et  a  quo  genus  et  diilerentia  sumendum  sit  et  quomodo  multiplicari  eas 

Quod  accidentia  habeant  essentiam  ineompletam  ostendit,  varia  item  accidentia 
distinguit,  et  quomodo  in  ipsis  sumatur  genus  et  differentia,  exponit. 

PROCEMIUM 

Eorum,  quce  dicenda  sunt,  utilltatem  ac  necessitatem  ponit :  difficul- 
tatem  item  illorum,  et  ordinem  ea  exponendi,  edocet. 

Quia  parvns  error  \n  principio  macrnus  est  in  fine,.secundum 
Philosophum,  primo  Cceli  et  Mundi :  ens  autem  et  essentia  sunt, 
quaa  primo  in  intellectu  concipiuntur,  ut  dicit  Avicenna  in  Meta- 
physica,  ideo  primo,  ne  ex  eorum  ignorantia  errare  contingat, 

ad  horuru  difficultatem  aperiendam  dicendum  est  quid  nomine 
Essentise  et  Entis  significetur,  et  quomodo  in  diversis  invenian- 
tur,  et  quomodo  se  habeant  ad  intentiones  logicas,  scilicet 
genera,  species,  et  differentias. 

Opus  istud  insigne  in  duas  partesdividitur  principales  :  in  prooernium 
scilicet,  et  tractaturn  incipientem  ibi :  Sciendum  est,  etc.  In  prooemio,  artem 
Rhetoricae  servando,  tria  agit.  Primo  reddit  auditores  benevolos,  utili- 
tatem  ct  necessitatem  dicendorum  ostendens  tali  ratione :  Omnis  errans 
circa  principia  omnium  intelligibilium  magis  errabit  circa  alia  :  omnis 
errans  circa  essentiam  et  ens  errat  circa  principia  omnium  intelligibi- 
lium  :  ergo  omnis  errans  circa  essentiam  et  ens  magis  errabit  circa  alia. 
Utile  igitur  et  necessarium  est  tradere  notitiam  de  essentia  et  ente  ad 
vitandos  multiplices  errores,  qui  ex  eorum  ignorantia  accidunt.  Hujus 
rationis  majoris  subintellectas  probatio  ponitur  in  littera  sumpta  ex 
primo  cceli  tex.  commentario  tricesimo  tertio.  Minor  autem  probatur 
autoritate  Avicennae,  I  suae  Metaph.,  cap.  vn. 

Ad  evidentiam  majoris  et  suae  probationis  scito,  quod  quia  principium 
est  parvum  in  quantitate,  ideo  error  in  principio  parvus  appellatur,  et 
quia  principium  est  magnumin  virtute  (utpote  virtualiter  continens  om- 
nia  principiata)  ideo  error  in  principio  parvus,  in  fine  efficitur  magnus. 
Grescit  enim  error  sicut  et  dilatatur  principium  in  suis  principiatis,  ut 
manifeste  patet  in  principio  bivii,  in  quo  modica  deviatio  ad  maguam 
distantiam  deducit  in  processu. 

QU/ESTIO  I 

Num  ens  sit  primum  cognitum  ordine  et  via  originis. 

Ad  evidentiam  minoris  occurrit  dubitatio  in  hoc  studio  trita,  an  scili- 
cet  ens  sit  primo  cognitum  ordine  originis  ab  intellectu  nostro. 

In  hac  quaestione  quinque  agam.  Primo  declarabitur  in  quo  stat  diffi- 
cultas  quaestionis  :  secundo  ponetur  opinio  Scoti  cum  fundamentis  suis: 
tertio  ponctur  opinio  S.  Thomae,  et  impugnabitur  simul  opinio  Scoti  : 
quarto  arguetur  contra  dicta  S.  Thomae,  et  respondebitur  :  quinto 
satisriet  argumentis  principalibus. 

Quoad  primum,  notandum  est  quod  uuiversale  (quod  tantum  ab  intel- 
lectu  directe  cognosci  supponimus)  duplicem  habet  totalitatem  :  est  enim 
tolum  diffinibile,  et  est  totum  universale.  Differunt  autem  hae  totalitates 
tripliciter.  Primo,  quia  totalitas  difhnitiva  fundatur  supra  actualitates 
rei  :  totalitas  autem  universalis  supra  virtutem  seu  polestatem.  Se- 
cundo,  quia  illa  est  in  ordine  ad  superiora,  si  habet  ea  :  ista  vero  est  in 
ordinc  ad  inferiora.  Tertio,  quia  illa  naturaliter  est  ista  prior.  Et  sicut 
hab  >t  duplicem  tolalitatem  ipsum  universale,  ita  habct  duplicem  cogni- 
tionem  confusam,  et  duplicem  distinctam.  Prima  cognitio  confusa  est, 
qua  cognoscitur  ut  totum  diffinibile,  non  resolvcndo  ln  partes  diffiniti- 
vas.  Secunda  cognitio  confusaest,  qua  cognoscitur  ut  lotum  univcrsale 
non  componcndo  ipsum  cum  partibus  sub.jectivis.  Prima  distincta  est, 
qua  colth  scitur  totum  diHinitum,  resolvcndo  ipsum  iu  singnlas  partes 
difiiu  tiunis  :  et  haec  respond  it  primae  coufusae.  Secunda  distincta  est, 
qua  coirnoscitiir  totum  universale,  componendo  ipsum  cum  suis  partibus 
Bubjectivis  :  ct  h  vc  respondct  secund»  confusae.  DiOerunt  autem  illse 
duae  coguitiones  confusae  inter  se  tripiiciter.  Primo,  quia  priina  coguitio 

respicit  objectuin,  ut  totum  difrinibile;  secunda  vero  ut  totum  univer- 
sale.  Secundo,  quia  prima  nullam  notitiam  distinctam  ejusdem  objecti 
secum  compatitur.  Secunda  vero  compatitur  secum  notitiam  distinctam 
ejusdem  objecti  :  in  eo  quod  totum  diffinibile,  utpote  non  sibi  opposi- 
tam.  Similiter  enim  ignoro  animal  in  suis  speciebus,  et  novi  quid  sit 
animal.  Tertio,  quia  prima  naturaliter  est  prior  secunda  :  ex  quibus 
pono  verbalem  differenliam.  Et  prima  vocetur  cognitio  confusa  actualis  : 
sccunda  vero  nolitia  virtualis  coufusa.  Et  merito  :  eo  quod  prima.  cogni- 
tione  cognoscitur  confuse  id  quod  actualiter  in  objecto  reperitur  : 
secunda  vero  cognoscitur  confuse,  id  quod  virtualiter  in  objecto  inclu- 
ditur. 

Illae  vero  duae  distinctse  cognitiones  differunt  etiam  tripliciter.  Primo, 
quia  prima  cognitione  penetraturres,  ut  totum  diffinibiie  :  secunda  vero 
ut  totum  universale. 

Secundo,  quia  prima  compatitur  secum  ejusdem  objecti  aliquam  co- 
gnitionem  confusam  universalem ,  scilicet  utpote  sibi  non  opposi- 
tam,  secunda  vero  nullam  confusam  secum  compatitur  :  cum  notitia 
enim  animalis  cum  suis  speciebus  non  stat  ignorantia  animalis  in  se :  et 
ex  hac  sequitur  tertia  differentia,  quod  secunda  distincta  infert  primam, 
et  non  e  converso.  Ex  quibus  pono  etiam  hic  verbalem  differentiam  :  et 
prima  quidem  vocetur  notitia  distincta  actualis,  secunda  vero  notitia 
distincta  virtualis  et  merito  :  quia  prima  penetratur  res,  secundum  id, 
quod  actualiter  in  ea  invenitur;  secunda  autem  cognoscitur  res  secun- 
dum  id,  quod  virtualiter  in  ea  includitur. 

Ex  his  elicio  pnmo  diffinitiones  istarum  quatuor  cognitionum  :  deinde 
coordinationes  quatuor  earumdem.  Et  quia  privatio  cognoscitur  et  diffi- 
nitur  per  suum  habitum  :  ideo  a  distinctis  incipiendo,  dicitur  quod  co- 
gnitio  distiucta  actualis  est :  qua  penetratur  id,  quod  actualiter  in  obje- 
cto  invenitur.  Gognitio  confusa  actualis  est,  qua  citra  penelrationem 
cognoscitur  id,  quod  actualiter  in  objecto  invenitur.  Cognitio  distincta 
virtualis  est,  qua  objectum  penetratur  secundum  id  quod  virtualiter  in 
ipso  includitur.  Cognitio  confusa  virtualis  est,  qua  objectum  secundum 
id,  quod  virtualiter  in  ipso  includitur  non  perfecte  cognoscitur. 

Coordinationes  harum  cognitionum  sunt  ista3 :  prima  est  cognitionum 
confusarum  actualium;  secunda  confusarum  virtualium;  tertia  distincta- 
rum  actualium  ;  quarta  distinctarum  virtualium.  In  prima  est  cognitio, 
qua  cognoscitur  substantia  in  seipsa  non  penetrando  tamen,  et  cognitio 
qua  cognoscitur  corpus,  et  qua  corpus  animatum  ut  sic,  et  qua  animal 
ut  sic,  et  qua  homo  ut  sic  :  semper  absque  penetratione,  id  est,  absque 
hoc  quod  habeatur  ratio  formalis  clara  etresoluta.  In  tertia  sunt  cogni- 
tiones  oppositae  supradictis,  scilicet  qua  substantia,  et  qua  corpus  et 
qua  animal,  et  qua  homo  quidditative  cognoscuntur.  In  secunda  sunt 
cognitiones,  quibus  substantia,  corpus,  corpus  animatum,  et  auimal  co- 
gnoscuntur,  non  componendo  cum  inferioribus  suis.  In  quarta  sunt 
cognilioues  his  oppositae,  scilicet  qua  substantia  jam  cum  suis  inferio- 
ribus  pcrfecta  cognitione  componitur  totum  universale,  scilicet  cum 
suis  partibus  :  et  qua  corpus  similiter  cum  suis  partibus  subjectivis  pene- 
tratur,  et  sic  de  aliis.  Cum  autem,  ut  ex  dictis  patet,  ordo  cogniliouum 
confusarum  actualium  sit  via  originis  prior  caeteris,  primum  eo^nitum 
in  ordinc  cognitionis  confusae  actualis,  erit  primum  cognitum  simplici- 
tcr  :  ct  sic  cum  hic  quoeramus  quid  sit  primum  cognitum  simpliciter  ab 
intellectu  nostro  via  originis,  nihil  aliud  dubitamus  nisi  quid  sitprimum 

cognitum  in  ordine  cognitionis  coofusae  actualis.  Stat  ergo  inter  nos  et 
ScoLum  difficultas  in  boc,  an  in  orcline  cognitionis  confusae  actualis  via 
originis  primum  cognitum  sit  ens,  an  species  specialissima.  Ex  quo 
patet  defectus  Ant.  Tronibetae,  qui  banc  quaestionem  movendo  ad- 
ducit  opiuionem  S.  Thomae  ex  prima  parte,  q.  lxxxv,  art.  3  ;  etenim  a 
S.  Tboma  nulla  ibi  facta  est  comparatio  inter  cognitiones  confusas  actua- 
les,  de  quibus  est  bic  tota  quaestio,  sed  comparavit  ibi  coguitioncs  di- 
stinctas  actuales  inter  se  :  comparavit  quoque  distinctam  actualem  supe- 
rioris  distinctae  virtuali  ejusdem  :  comparavit  et  confusam  virtualem 
superioris  distinctae  virtuali  ejusdem  :  comparavit  et  confusam  actualem 
distinctae  actuali  ejusdem  objecti,  ut  patet  intuenti.  Et  boc  de  primo. 

Quoad  secundum  Scotus  I  Sent.,  dist.  iii,  q.  2,  ponit  banc  conclusio- 
nem  :  Primum  cognitum  cognitione  confusa  actuali  est  species  spe- 
cialissima,  cujus  singulare  efficacius  primo  movet  sensum.  Et  probat 
tribus  rationibus. 

Prima  est :  Causae  naturales  non  impeditae  producunt  primo  perfectis- 
simum  effectum,  quem  possunt  primo  producere  :  patet  ista,  quia  agunt 
secundum  ultimum  potentiae  suae  ;  sed  agentia  ad  primum  actum  intel- 
lectus  sunt  causae  naturales  non  impeditae,  ergo  producunt  primo  perfe- 
ctissimum  effecturn,  quem  possunt  primo  producere  :  talis  effectus  non 
est  nisi  conceptus  actualis  confusus  speciei  specialissimae,  ergo,  etc. 
Probatur  hoc  ultimo  assumptum  :  quia  si  talis  conceptus  scilicet  perfe- 
ctissimus  sit  conceptus  communioris,  sequitur  quod  nunquam  iila  agen- 
tia  poterunt  producere  conceptum  speciei  speciahssimae.  Tenet  conse- 
quentia  :  quia  nunquam  aliqua  potentia  potest  in  effectum  perfectiorem 
suo  perfectissimo  effectu  :  conceptus  autem  speciei  specialissimae  est 
perfectior  conceptu  communiori :  sicut  totum  sua  parte.  Et  confirmatur, 
inquit  Ant.  Trombeta  :  quandocumque  sunt  aliqua  duo  naturalia  agen- 
tia  aeque  approximata  passo  debite  disposito,  id,  quod  est  actualius, 
praevenit  id  quod  est  minus  actuale  in  agendo  erga  passum  :  sed  ratio- 
nes  objectivae  speciei  specialissimae,  et  cujuscumque  superioris  sunt 
hujusmodi,  scilicet  quod  species  specialissima  est  actualior  :  ergo  species 
specialissima  prius  producit  effectum  suum,  quam  genus. 

Secunda  ratio  est  ista  :  Termini  metaphysicales  vel  universalissimi 
suut  ultimo  actualiternoti  via  doctrina3.  Patet  ista  ex  Aviceuna,  I  Me- 
tapb.,  cap.  iii,  dicente,  quod  metapbysica  est  ultima  ordiue  doctrinae, 
sed  termini  illi  sunt  universalissimi,  ergo  universaliora  non  sunt  prius 
nota  actualiter. 

Et  confirmatur,  ait  Ant.  Trombeta,  quia  ordo  scientiarum  quoad  nos 
attenditur  penes  oivlinem  cognoscibilium  quoad  nos  :  si  ergo  metaphy- 
sica  est  ultima  quoad  nos,  ergo  termini  sui  erunt  etiam  ultimo  noti 
quoad  nos. 

Teriia  ratio  est  ista  :  Si  oporteret  ante  speciei  conceptum  concipere 
universaliora,  tunc  supposito  sensu  in  actu  et  intelleclu  soluto,  magnum 
temporis  intervallum  accideret  antequam  intellectus  cognosceret  spe- 
cicm  :  tenet  consequentia,  quia  multa  sunt  praedicata  media  inter  supre- 
mum  et  infiraum. 

Quarto  ad  idem  arguit  Ant.  Trombeta  sic  :  Id  prius  cognoscitur  quod 
est  facilioris  abstractionis,  sed  species  specialissima  est  tacillimae  abstra- 
ctionis,  ergo  species  specialissima  prius  co-:noscilur.  Probatur  major  : 
quia  cum  Lntellectus  nou  inlelligat  nisi  abstraheudo  :  sicut  sc  habct  ad 
ab^trabendum,  ita  se  habet  ad  intcliigendum.  Minor  patet  :  quia  a  simi- 

lioribus  facilior  est  abstractio,  quam  a  dissimilioribus  :  individua  autem 
unius  speciei,  a  quibus  abstrahitur  genus,  seu  quodvis  superius. 

Quinto  :  Id  universale  prius  cognoscitur  ab  inlellectu,  cujus  singulare 
fortius  movet  sensum  ;  sed  singulare  speciei  specialissimae  fortius  movet 
sensum,  quam  cujuscunque  superioris  singulare  :  ergo  species  specia- 
lissima  primo  cognoscitur  ab  inteliectu.  ]\Iajorpatet  :  quia  nostra  cogni- 
tio  intellectiva  nascitur  ex  sensitiva.  Minor  probatur  dupliciter.  Primo, 
sensus  movetur  a  singulari,  ergo  maxime  movetur  a  maxime  singulari 
(per  regulam  Topicam,  sicut  simpliciter  ad  simpliciter);  sedmaxime  sin- 
gulare  est  singulare  speciei  specialissimae  :  quia  est  determinatum  non 
solum  determinatione  singularitatis,  sed  etiam  naturae  determinatae  non 
amplius  determinabilis  per  aliam  naturam,  quod  individuis  superiorum 
non  convenit  :  ergo,  etc. 

Secundo  probatur  eadem  minor  sic  :  Singulare  actualius  fortius  movet 
sensum,  sed  singulare  speciei  specialissimse  est  actualius,  cum  sit  per- 
fectius  :  cum  ad  alia  singularia  addat,  ergo  singulare  speciei  speciaiis- 
simae  fortius  movet. 

Sexto  sic,  compositius  est  prius  notum  :  species  specialissima  estcom- 
positior  omnibus  superioribus  :  ergo  species  specialissima  est  prius  nota 
omnibus  superioribus.  Major  habetur  a  commentatore  I  Physicor.  com- 
mento  tertio.Minora  Porphyrio  dicente,  quod  species  abundat  a  genere. 
Et  hoc  de  secundo. 

CONCLUSIO 

Ens  concretum  quidditati  sensibiU  est  primum  cognilum 
cognitione  actuali  confusa. 

Quoad  tertium  ponuntur  duse  conclusiones.  Prima  est,  Ens  concretum 
quidditati  sensibili  est  primum  cognitum  cognitione  confusa  actuali. 

Antequam  haec  conclusio  probetur  duo  praemittam.  Primo  declarabo 
quid  nominis  subjecti  conclusionis,  scilicet  quid  sit  dicere  ens  concre- 
tum  quidditati  sensibili.  Secundo  declarabitur  quoddam,  quod  praesup- 
ponit  ipsa  conclusio. 

Circa  primum  scito,  quod  ens  sub  triplici  conditione  potest  terminare 
actum  intellectus.  Primo  ut  habet  conditionem  istam,  quse  est  abstra- 
ctio  totalis,  non  dico  a  singularibus  sed  a  speciebus  et  a  genenbus. 
Secundo  modo,  ut  habet  conditionem  istam  quae  est  abstractio  formalis 
similiter  a  speciebus  et  generibus.  Tertio  modo,  ut  neutram  istarum  con- 
ditionum  habens  :  abstractum  lamen  a  singularibus,  primo  modo  ens 
non  est  pertinens  ad  hanc  qua?stionem,  quia  ipsum  ut  sic  est  totum 
universale,  nos  autem  loquimur  de  cognitione  confusa  actuali  non  vir- 
tuali.  Secundo  modo  ens  est  terminus  metaphysicalis  :  et  forte  adhuc 
viris  doctissimia  non  innotuit.  Terlio  modo  ens  est  primum  cognitum, 
et  nuncupatum  est  ens  concretum  quiddilati  sensibili  :  quia  non  est 
separatum  aliqua  dictarum  abstractionum  a  quidditate  speciflca  vel 
generica. 

Ad  horum  pleniorem  intelligentiam  nota,  quod  sicut  est  duplex  com- 
positio,  scilicot  formaB  cum  materia,  et  totius  cum  partibus  :  ita  duplex 
est  abstractio  per  intellectum,  scilicet  qua  formale  abstrahitur  a  mate- 
riali :  et  qua  totum  universale  abstrahitur  a  partibus  subjectivis:  secun- 
dum  primam  quantitas  abstrahitur  a  materia  sensibili  :  juxta  secundam 

aiiinial  abstrahitur  a  bove  cl  leone  ;  primam  voco  abstractionern  forma- 
lcm,  secundam  v  ro  voco  abstractionem  totalcm,  eo  qui.i  quod  abstrahi- 
turprima  abslracLione,  est  ut  forma  ejus,  a  quo  abstrahitur.  Quod  vero 
abstrahitur  secunda  abstractione,  est  ut  totum  universale  respectu  ejus, 
a  quo  abstraliitur. 

DiiTerunt  auLem  hae  duae  absLractiones  quadrupliciter.  Primo,  quia  in 
abstractione  formali  seorsum  uLerque  conceptus  completus  habetur  : 
ejus  scilicct  quol  abstrahitur,  ct  ejus  a  quo  abstrahitur,  id  est,  formalis  et 
materialis  :  ita  quod  concepLus  altcr  alterum  non  includit.  Linea  enim  in 
eo  quod  linea  habet  complete  suam  diffinitionem  non  includenLem  mate- 
riam  sensibilem,  et  e  converso,  materia  sensibilis  lineae  habet  complete 
suam  diffinitionem  non  includentom  aliquid  lineae,  in  eo  quod  linea : 
aliter  diffinitiones  naturales  absLraherent  a  materia  sensibili.  In  ab- 
stractione  vero  totali  non  remanet  seorsum  uterquc  conceptus  comple- 
tus,  ita  quod  alLer  alterum  non  includit  :  sed  unus  tantum,  ejus  scilicet 
quod  absLrahiLur.Quando  cnim  abstraho  animal  ab  homine  non  prsecidunt 
sc  invicem  concepLus  hominis  et  animalis  :  sed  tantum  conceptus  animalis 
non  includit  conceptum  hominis  :  homo  enim  non  est  intelligibilis 
sine  animali.  Fundamentum  hujus  differentia)  est,  quod  illa  abstracLio 
lit  per  considerationem  alicujus,  quod  est  de  ratione  infcrioris  :  et  pcr 
remotionem,  id  est,  non  considerationem  alicujus,  quod  est  de  ratione 
illiusmet  inferioris  :  abstrahitur  enim  animal  ab  homine  per  hoc,  quod 
intellectus  considerat  in  hominc  animal  et  non  rationale,  quorum 
utrumque  est  de  ratione  hominis.  Illa  autem  abstractio  non  fit  per  con- 
siderationem  alicujus  quod  sit  de  illius  ratione  materise,  et  per  non  con- 
siderationem  alicujus,  quod  sit  de  illius  ratione  :  sed  poLius  fit  per 
separaLionem  eorum,  quae  sunt  de  ratione  formalis,  ab  his  quae  sunt  do 
ratione  maLerialis,  et  e  converso,  ut  exemplum  datum  oslendit. 

Secundo  differunt,  quia  per  abstractionem  formalem  oritur  in  eo  quod 
abstrahitur  actualitas,  distinctio  et  intelligibilitas.  In  ab^tractione  vero 
totali  oriLur  in  co  quod  abstrahitur  potentialitatis  confusio,  et  minor 
intelligibilitas.  Tertio  differunt  :  quia  in  abstractione  formaii  quanto  ali- 
quid  est  abstractius,  tanto  est  notius  naturre.In  abstractione  vero  totali 
quanto  est  abstractius,  tanto  est  notius  nobis.  Fundamentum  harum 
ditTercntiarum  esL,  quia  abstraclio  forrnalis  fit  per  separationem  a  mate- 
rialibus  potcnLialibus,  et  hujusmodi.  AbstracLio  autcm  lotalis  fit  per 
scparationem  a  specificis  aclualiLalibus,  a  quibus  quanlo  aliquid  ost 
absLracLius,  LanLo  csL  potentialius,  cinn  genus  potesLate  conLincat  info- 
riora  :  et  tanto  cst  minus  inLelligibile,  cum  acLus  sccvndum  se  sit  notior 
potentia,  VI  MeLaph.,  Lex.  commen.  n.  Quarlo  differunt,  quia  penes 
divorsos  modos  abstraotionis  formalis  scicntise  speculativee  diversifi- 
cantur,  ut  patet  VI  Metapli.  in  principio.  AbsLracLio  auLem  totalis  com- 
munis  est  omni  scientiae.  Proplcr  quod  melaphjrs  caiia  ut  sic  non  com- 
parauLurad  naturalia  por  modum  totius  universalis  ad  parles  subjectivas, 
scd  uL  formalia  ad  materialia,  sicut  et  mathematicalia  :  licet  cnim  gradus 
metaphysicales  sinL  universaliorcs  aliis,  ct  comparari  possint  ad  alia  ut 
ad  parles  subjectivas,  eo  quod  cidem  potest  utraque  ab>tractio  convc- 
nire  :  lamen  in  quantum  stant  sub  consideratione  metaphysicali,  non 
sunt  universalia  respectu  naturalium,  sed  fornjaB,  et  naturalia  sunt 
earum  materia  :  hoc  cst  valde  notandum.  Patet  or,uro  quomodo  ens 
quandoque  habet  abstractionem  formal^m,  quando  scilicet  cum  pra3- 
cisione  cajterarum  rationum  gcnericarum  et  speciticarum  accipitur  :  et 

quomodo  quandoque  habat  abslracLionem  totalem,  quando  scilieet  ut 
totum  universale  potestate  includens  caetera  generaet  species,  conside- 
ratur.  Patere  etiam  polest  quod  nunc  intendimus,  quomodo  ens  sit  con- 
cretum  quiddiLati  sensibili,  cum  scilicet  neutra  illarum  abstractionum 
fulcitur,  sed  in  quiddiLate  sensibih  abstracta  a  singularibus  absque 
aliqua  separatione  inspicitur  :  et  sic  est  manifestum  quid  significetur 
nomine  Entis  concreti  quidditati  sensibili. 

Id  vero  quod  praesupponit  conclusio  est  :  ens  posse  cognosci  cogni- 
tione  actuali  confusa  :  quod  ScoListae  negant,  tenentes  ens  non  posse 
cognosci  cognitione  actuali  confusa,  sed  distincta  tantum.  Et  probant 
sic  :  Id  quod  habet  conceptum  simpliciter  simplicem,  non  potest  cognosci 
cognitione  ccnfusa  actuali ;  ens  habet  conceptum  simplicem  :  ergo. 
Major  patet  ex  eo,  quod  cogniLio  confusa  actualis  fit,  cum  intellectus 
fertur  in  objectum  secundum  id  quod  actualiter  in  eo  inciuditur,  ne- 
sciendo  resolvere  in  partes  rationis  illius  objecti.  Iu  id  auLem  quod 
habet  conceptum  simpliciter  simplicem,  non  contingit  intellectum  ferri 
secundum  aliquid,  et  secundum  aliquid  non  :  aliLer  concepLus  ejus  esset 
compositus.  Minor  patet  :  quia  conceptus  entis  est  irresolubilis.  Ut 
autcm  videatur  quod  conclusio  non  prsesupponit  aliquod  falsum,  et 
pateat  insufficientia  hujus  rationis,  advertas  quod  sicut  de  ratione  cogni- 
tionis  distinctae  actualis  non  est,  quod  objectum  cognoscatur  per  resi  - 
lutionem  in  partes  rationis,  ut  patet,  cum  distincte  cognoscitur  ens  :  sed 
^jus  ratio  stat  in  hoc,  quod  objectum  penetretur  ab  iutellectu  secun- 
ilum  omne,  quocl  actualiter  in  illo  invenitur  :  sive  hoc  fiat  per  resolu- 
lionem  objecti  in  part.es  raLionis,  sive  fiat  ex  claro  inLuiLu  objecti 
<implicis  :  ita  non  est  de  ratione  cognitionis  confusae  actualis,  quod 
intellectus  inLelligat  objectum  secundum  aliquid,  et  secundum  aliquid 
ignoret :  sed  sufficit  quod  intellectus  feratur  in  objectum  ipsum  actua- 
liter,  et  non  penotrot  ejus  actualitatem,  ita  quod  in  hoc  stat  ratio  cogni- 
tionis  confusse  actualis,  quod  intellectus  feratur  in  objectum  secundum 
id.  quod  actualiter  in  eo  est,  non  penetrando  ipsum.  Sive  autem  id  con- 
tingat  ex  eo,  qucfd  objectum  est  resolubile  in  plures  conceptus,  sive  ex 
alio,per  accidens  hoc  se  habet  ad  cognitionem  confusam  actualem  :  et 
sic  ratio  Scoti  assumit  majoreia  falsam,  et  probationem  peccantem  fal- 
sam  consequentis,  ab  inferiori  ad  suum  superius  negaLive,  a  negativa 
unius  modi  cognitionis  confusae  ad  negativam  unius  modi. 

Et  quod  ita  sit,  et  quod  ens  et  quodlibet  simpliciter  simplex  possit 
cognosci  cognitione  confusa  actuali,  probo  sic  :  quandocuuque  intelle- 
ctus  fertur  in  ens,  actualiter  ipsum  concipiendo,  et  nesciendo  separare 
ens  a  substantia  et  accidente,  habet  de  ente  cognitionem  confusam 
actualem  :  sed  multorum  hominum  intellectus  est  hujusmodi  :  ergo,  etc. 
Major  sic  manifcstatur  :  quia  cum  intellectus  actualiter  fertur  in  ens, 
et  tamen  nescit  separare  propriam  ejus  rationem  a  rationibus  propriis 
substantiai  et  accidentis  :  aut  habet  cognitionem  confusam,  aut  distin- 
ctam.  Non  distinctam  :  quia  effectus  inseparabilis  cognitiouis  distinctae, 
est  scirc  illius  objecti  differentiam  ab  aliis,  ergo  confusam  :  et  cum  posi- 
tum  sit  quod  sit  coguitio  actualis,  sequitur  quod  sit  cognitio  confusa 
actualis.  Mmorem  experienLia  docet :  videmus  enim  multos  per  plures 
annos  exorcitatos  in  studiis  adhuc  nescire  distinguere  rationem  pro- 
priam  entis  a  substantia  et  accidcnte  :  quos  nescire  habere  conceptum 
actualem  erttis,  fatuum  est  diccre,  et  contra  sensum  :  considerant  enim 
ens  secundum  id  quod  actualitcr  in  se  habet,  et  totum  attingunt  :  sed 

quia  non  totaliter  comprehendunt,  ideo  nesciunt  ipsum  ab  aliis  sepa- 
rare  :  restat  igitur  pra?suppositum  in  nostra  conclusione  solidum,  et  fal- 
sum  esse,  quod  ens  sola  cognitione  actuali  distincta  cognoscatur.  Nunc 
superest  probare  conclusionem,  quam  habes  quoad  primam  partem  a 
S.  Thoma  et  Avicenna  dicentibus  :  quod  ens  est  id  quod  intellcctui  nostro 
primo  imprimitur.  Probatur  ergo  sic  conclusio  :  conceptus  impeifectis- 
simr.s  omnium  est  primus  via  originis  :  sed  conceptus  actualis  confusus 
entis  est  conceptus  imperfectissimus  omnium  :  ergo  est  primus  via  ori- 
ginis.  Major  patet  :  quia  imperfectiora  sunt  priora  via  generationis, 
IX  Metaph.,  tex.  com.  xv.  Minor  etiam  est  de  se  evidens  :  quia  omnis 
alius  conceptus  cum  addat  ad  entis  conceptum,  est  perfectior  illo,  sicut 
totum  sua  parte. 

Respondet  Ant.  Trombeta,  quia  perfectio  conceptus  est  duplex  :  per- 
fectio  objectalis  et  perfectio  evidentia?;  ille  conceptus  est  perfectior 
objectalis,  qui  habet  objectum  perfectius  positive  :  ille  autem  est  perfe- 
ctior  evidenter,  qui  habet  objectum  pauciora  includens  ex  Aristotele  (in 
prooem.  Metaph.j.  Unde  si  in  argumento  sit  sermo  de  perfectione  obje- 
ctali,  major  est  falsa,  et  minor  vera  :  si  deperfectione  evidentiae,  major 
est  vera  et  minor  falsa. 

Gontra  :  et  probo  quod  minor  sit  vera  de  perfectione  evidentia?  !o- 
quendo  :  ita  quod  couceptus  actualis  confusus  entis  sit  irnperfectissimus, 
quoad  evidentiam.  Ille  conceptus  est  omnium  inevidentissimus,  sub  quo 
intellectus  positus  magis  remotus  est  a  cognitione  aliorum  omnium, 
quam  sub  quocunque  alio  conceptu  :  conceptus  actualis  confusus  entis 
est  hujusmodi,  scilicet  quod  intellectus  habens  ipsum,  magis  distat  ab 
aliorum  cognitione,  quam  habens  quemcunque  alium  conceptum ;  ergo 
conceptus  actualis  confusus  entis  est  inevidentissimus  omnium.  Major 
patet  ex  eo  quod  evidentia  conceptus,  cnm  sit  propria  perfectio  intelle- 
clus,  quanto  major  est,  tanto  intellectum  magis  propinquum  reddit  ad 
aliorum  cognitionem,  prsesertim  cum  intellectus  ex  evidentibus  ad  in- 
evidentia  naturaliler  procedat.  Minor  vero  probatur  sic  :  quandocunque 
sunt  aliqui  duo  conceptus,  quorum  unus  actualiter  alterum  includit,  et 
non  e  converso,  intellectushabens  illum,  qui  actualiter  includit  alterum, 
cst  in  proximiori  disposilione  ad  cognoscendum  reliquum,  quam  e  con- 
verso,  modo  conceptus  entis  ita  se  lmbet  ad  alios,  quod  ipse  alios  non 
includit,  alii  vero  actualiter  ipsum  includunt  :  ergo  intellectus  habens 
conceptum  entis  magisdistat  ab  aliorum  cognitione,  quam  habens  quem- 
cunque  alium  conceptum.  Et  conflrmatur  per  Scotum  dicentem,  quod 
pars  rationis  actualiter  intellectae  est  satis  proxima  intellectui,  adeo  ut 
proximius  esse  nonpossit.  Illud  autemquodadduciturexprocem  Metaph. 
quod  evidcntia  attenditur  penes  objectum  pauciora  actu  includens,  ad 
propositum  non  est  :  quoniam  certitudo  illa  est  certitudo  objectalis  : 
sermo  autem  noster  est  de  evidenlia  se  tenente  ex  parte  intellectus  : 
ex  talibus  enim  cvidentibus  et  certis  procedit  inteilectus  ad  sibi  inevi- 
dentia  et  incerta. 

Secundo  probatur  eadem  conclusio  sic  :  cognitio  primorum  principio- 
rum  est  prima  cognitio  complexa  :  ergo  cognitio  entis  cst  prima  cogni- 
tio  incomplexa.  Antecedens  patet  ex  eo  qupd  cognitio,  quae  es(  a 
natura,  <l<M)ofpraecedere  carn,  qua>  esl  ex  indastria  :  et  ex  eo  quod  in 
omnium  sunt  notitia,  etiam  in  pueritia,  et  ex  eo  quod  pnr-supponuntur 
ad  quodlibet  discere  :  ut  habetur  primo  Post.  Consequenlla  vero  pro- 
bi  I  ;r,  quia  cum  ens  sit  terminus  ille,  ex  quo  conricitur  priucipium  pri- 

mum,  si  ens  non  esset  primum  cognitum,  sed  aliquid  aliud,  posset  tunc 
fieri  alia  complexio  ab  intellectu,  adhuc  non  habita  notitia  principii,  etc. 

Gontra  ipsam  positionem  Scoti  arguitur  :  Species  specialissima  non 
est  objectum  confusissirnuru  simpliciter  :  ergo  cognitio  ejus  actualis  con- 
fusa  non  est  prima  simpliciter,  et  consequenter  ipsa  non  est  primum 
cognitum.  Gonsequentia  tenet  ex  positione  adversa  dicente,  quod  ideo 
species  specialissima  est  primum  cognitum.  quia  est  confusissima.  Ante- 
cedens  probatur  sic  :  Genusest  confusius  specie;ergo  ipsa  non  est  con- 
fusissima.  Consequentia  iterum  est  nota.  Antecedens  probatur  :  Quod 
plura  continet,  est  confusius.  genus  plura  continet  quam  species  :  ani- 
mal  enirn  continet  plura,  quam  homo  ;  ergo,  etc. 

Respondent,  quod  continentia  est  duplex,  qua?dam  actualis,  quaedam 
potentialis,  ot  quod  id  est  confusius,  quod  plura  continet  actualiter, 
non  potentialiter,  modo  genus  continct  plura  in  potentia  :  species  autem 
in  actu,  et  ideo  species  est  confusior. 

Contra,  confuskis  est  quod  continet  plura  sine  ordine,  quam  quod 
continet  plura  cum  ordine  :  sed  continens  actualiter  continet  plura  ordi- 
nate,  species  enim  ordinate  co*  inet  partes  difiinitivas:  continens  autem 
in  potentia  continet  plura  sineordine;  ergo  continens  plurapotentialitcr 
est  confusius. 

Respondet  Ant.  Trombcta,  quod  genus  continet  specics  ordinate  et 
non  sine  ordine,  eo  quod  non  respicit  eas  nisi  mediis  differentiis,  quae 
sunt  valde  ordinata1. 

Gontra.  genus  continet  species  et  differenlias  non  in  actu,  sed  in  po- 
tentia  (ut  dicit  Porphyrius),  ergo  continet  eas  indistincte.  Tenet  con- 
sequcntia  :  quia  actus  est  qui  distinguit,  VII  Metaph.,  tex.  com.  xlix, 
tuncultima  conlinet  indistiucte  :  ergo  non  ordinate.  Tenet  consequenlla  : 
quia  ordo  absqne  distinctione  non  est  imaginabilis  (eliam  si  lingendi 
detur  lioentia).  Quod  autem  dixit,  genus  scilicet  non  respicere  species 
nisi  mediis  diffcrcntiis  ordinatis,  nonjuvat:  eo  quod  non  solum  species, 
sed  etiam  diiferentias  inter  se  ordinatas  genus  absque  ordine  continet, 
ut  probatum  est. 

Advertns  hic,  quod  confusio  non  sequitur  contincntiam  plurium  (ut 
Scotistae  tiugunt)  sic  enim  universumesset  maxime  confusum  :  sed  con- 
tinentiam  plurium  sine  ordine,  unde  proverbium  est,  ubi  pluralitas  sine 
ordine,  ibi  confusio.  etc. 

Secunda  couclusio  est  ista.  Inter  conceptus  actuales  confusos  praedi- 
catorum  quidditativorum  non  est  essentialis  ordo  originis.  Probatur 
sic  :  quandocunque  sunt  aliqui  conceptus  essentialiter  ordinati  ordine 
originis,  impossibile  est  extremos  generari  non  gcnitis  intcrmediis.  Ista 
patet  de  se  :  alioquin  non  esset  ordo  cssentialis  originis  inter  illos  :  sed 
de  facto  habemus  conceptus  confusos  actuales  extrcmorum  absque  in- 
termediorum  conceptibus  :  ergo  non  est  inter  eos  essentialis  ordo  ori- 
ginis.  Minorom  expericntia  declarat  :  expcrimur  namque  nos  concipere 
homiuem,  ct  substantiam,  et  tamen  intermedia  ignoramus  non  solum 
distincte,  sed  confuse  :  caremus  enim  conceptibus  propriis  eorum,  qui- 
bus  actualiter  in  ipsa  dirigatur  intellectus  acies  :  et  non  solum  ignora- 
mus  resolvere  ipsa  in  partes  diffinitivas.  Et  quia  haec  ratio  convincit 
me,  ideo  solam  adduco.  Ex  hoc  patet  defectus  Scotistarum  dicentium, 
quod  est  ordo  essentialis  inter  conceptus  confusos  :  non  enim  possunt 
solvere  hanc  rationem. 

Sed  immediate  contra  haec  objicitur  sic.   Inter  conceptus  confusos 

actuales  supcrioris  ct  inferioris  non  cst  ordo  essenLialia  originis:  ergo 
ita  potest  primo  gencrari  conceptus  speciei  specialissima?,  sicut  entis  : 
quod  est  contra  primarn  conclusionem.  Tenet  consequentia  :  quia  ordo 
non  esseutialis  non  est  necessarius,  et  variari  potest. 

Ad  hoc  dico  negando  consequentiam  :  licet  enim  non  sit  ordo  essen- 
tialis  inter  omnes  coneeptus  confusos,  est  tamen  talis  ordo  inter  con- 
ceptus  entis,  et  quemcunque  alium.  Nec  hoc  est  voluntarium,  eo  quod 
conccptus  entis  est  qunedam  forma  generalissima  ipsius  intellectus,  sicut 
forma  corporeitatis  est  forma  generalissima  ipsius  materiae  ;  unde  sicut 
inter  formam  corporeitatis  ct  alias  est  ordo  essentialis,  non  autem  inter 
alias  formas  inter  se  :  ita  inter  conceptum  entis  et  alios,  non  autem 
inter  alios  inter  se,  potest  enim  post  conceptum  entis  quodcunque  aliud 
concipi,  sive  substantia,  sive  accidens,  sive  species,  sive  genus.  Est 
etiam  conceptus  entis  qnasi  naturalis  ipsi  intellectui,  sicut  et  cognitio 
primi  principii  :  statim  cnim  praesentatum  ens  ab  omnibus  cognoscitur, 
et  ideo  ipsum  oportet  esse  prius  aliis  essentialitcr  sicut  universaliter 
actus  naturalis  praecedit  caeteros,  qui  penitus  ab  extra  sunt  :  non  est 
autem  similis  ratio  de  aliis  conceplibus  inter  se.  Et  haec  de  tertio. 

Quoad  quartum,  quia  Ant.  Trombeta  impugnat  quaedani  dicta  S.  Docto- 
ris  in  prima  parte,  qusest.  lxxxv,  art.  3,  ubi  tradit  ordinem  intellectualis 
cognitionis  secundum  viam  Peripateticam,  ideo  adduco  ejus  impugna- 
tiones.  et  solvo.  Quinque  autem  sunt  dicta,  contra  quae  arguit.  Primum 
est,  intellectus  est  universalium  et  prius  magis  universalium.  Secun- 
dum,  intellectus  noster  procedit  de  potentia  ad  actum.  Tertium,  notitia 
rerum  in  universali  est  notitia  incompleta.  Quartum,  notitia  in  univer- 
sali  est  notitia  secundum  quid,  et  in  potentia.  Quintum,  sensus  exiens 
de  potentia  ad  actum  prius  communius,  quam  minus  ommune  cognoscit. 

Gontra  primum  arguit  sic.S.  Thomas  tenet,  quod  quicquid  est  in  re  et 
ex  naturarei  sit  singulare  :  addo  huic  aliam  propositionem,  scilicet  illud 
quod  praecedit  actum  intelligendi  est  reale.  Tuucsic  :  Quidquid  est  in  re 
est  singulare;  quidquid  prima  intellectione  intelligitur,  est  in  re  :  ergo 
quidquid  prima  intellectione  intelligitur,  est  singulare  ;  ergo  non  potest 
intelligere  magis  universaliter.  Major  est  S.  Thornae,  minor  ex  secundo 
supposilo  patet :  quod  quadrupliciter  probatur.  Tum  quia  ens  rationis  est 
posterius  actu  collationis  intellectus.  Tum  quia  tale  objectum  est  causa 
entis  realis,  scilicet  primi  actus  inteiligendi.  Tum  quia  talis  primus 
actus  refertur  ad  objcctum  relationc  reali  quae  non  est  nisi  ad  terminum 
realem.  Tum  quia  talis  primus  actus  dependet  ab  objccto  ut  a  men- 
sura,  ens  autem  reale  non  dependet  ab  ente  rationis. 

Ad  haec  responsio,  quod  raajor  potest  habere  duplicem  sensum.  Pri- 
raus  est,  quod  quicquid  est  in  rq,  est  siugulare,  id  est,  quicquid  est  in 
rc  est  singularitas;  et  sic  est  falsa,  estenim  inSorte  non  solum  singula- 
ritas,  sed  humanitas  ct  animalitas.  Secundus  sensus  est,  quicquid  cst  in 
rc,  est  singulare,  id  est,  quicquid  est  in  re,  habet  esse  singularizatum  : 
et  hoc  modo  est  apud  1'eripatcticos  verissima;  undc  argumentuni  Bi 
debct  essc  tribus  terminis,  ma.jor  cst  falsa  in  primo  sensu.  In  secundo 
autem  conccditui'  totum  argumentum,  ens  si  quidem  primo  cognitum 
non  habct  csse  reale  nisi  in  singularibus.  Qua>  autem  addit,  quantum 
reritatem  habeant  infra  patebit. 

Contra  sccundum  dictum,  scilicet,  Intellectus  noster  procedil  de  poten- 
tia  ad  actum,  arguitur  sio  :  ista  propositio  assumitur  a  S.Thoma  ad  pro- 
bandum  illam  conclusionem,  scilicet  magis  universale  prius  intelligitur  : 

aut  ista  propositio  concludit  nihil  ad  propositum,  aut  ipsa  est  simpliciter 
falsa.  Quia  si  intelligit  quod  inteliectus  prius  intelligat  aliquid  in  poten- 
tia,  quam  in  actu,  ipsa  est  vera,  sed  non  ad  propositum  :  concedo  enim 
quod  intellectus  prius  intelligit  speciem  specialissimam  in  potentia, 
quam  in  actu  ;  sed  hoc  non  habet,  quod  prius  genus,  quam  speciem 
intelligat.  Si  autem  intelligat,  quod  intelloctus  procedit  de  potentia  ad 
actum,  id  est,  de  notitia  imperfecta  ad  perfectam,  ipsa  non  est  univer- 
saliter  vera,  ut  patet  cum  proceditur  a  notilia  prasmissarum  au  conclu- 
siones,  et  a  notilia  causa?  ad  effectus  notitiam  :  et  per  hoc  patet  etiam 
illud  esse  falsum,  scilicet  quod  intellectus  prius  pervenit  ad  actum  im- 
perfectum  quam  perfectum,  nam  aer  illuminatus  non  prius  imperfe- 
cte,  deinde  perfecte  illuminatur  a  sole  :  similiter  intel!ectus  prius 
recipit  actum  quam  habitum,  et  tamen  actus  est  perfectior  habitu  ;  unde 
ad  hoc  quod  propositio  sit  vera,  oportet  probare  ordinem  essentialem 
actus  incompleti  ad  actum  completum. 

Ad  hoc  respondeo  quod  S.  Thomas  intelligit  illampropositionem  neutro 
illorum  modorum  prascise,  sed  hoc  modo.  Intellectus  exiens  de  potentia 
ad  actum  uitimate  perfectum  transiturus  per  multos  actus  medios  prius 
pervenit  ad  actum  imperfcctum,  quam  perfectum  :  et  habetur  isla  pro- 
positio  ex  VIII  Phys.,  tex.  com.  lviii,  et  IX  Metaph.,  tex.  commen.  xv, 
et  in  libro  secundo  de  partibus  animalium,  quod  priora  via  generationis 
sunt  imperfectiora.  Sub  illa  ergo  majore  subsumatur  minor,  scilicet  : 
intellectus  noster  est  exiens  de  potentia  ad  actum  ultimate  perfectum, 
puta  cognitionem  distinctam  speciei  speeialissirnse  transiturus  per  mul- 
tos  actus  intermedios;  ergo  prius  pervenit  ad  actum  imperfectum,  quam 
perfectum.  Minor  est  evidens  :  eo  quod  cognitiones  generum  ab  omni- 
bus  conceduntur  actus  intermedii.  et  sic  ratio  coucludit  quod  prius 
magis  universale,  quam  minus  universale  distincte  cognoscamus;  quod 
intendebat  beatus  Thomas,  sed  ille  deceptus  est  :  quia  credidit  S.  Tho- 
mam  loqui  de  cognitionibus  confusis  actualibus,  cum,  sicut  supra 
dictum  est,  loquatur  de  cognitione  confusa  virtuali  ipsius  speciei,  et 
distincta  ejusdem  et  generis  ;  cognitio  enim  distincta  aclualis  generis 
appellatur  ibi  confusa  ipsius  generis  et  specierum  eo  quod  confuse  in 
ilia  species  et  generis  potestas  cognoscantur.  Ad  id  quod  additur  contra 
hanc  propositionem,  Intellectus  proce  iit  de  notitia  imperfecta  ad  perfe- 
ctam,  dico  quod  hiec  propositio  est  vera  universalissime,  si  intelligatur. 

Pro  cujus  intellectu  et  omnium  instantiarum  solutione,  adverle  primo 
quod  processus  naturse  et  intellectus  est  duplex,  alter  secundum  ordi- 
inira  generationis  tantum,  alter  secundum  ordinem  generatioms  et  cau- 
salitatifl  effectivae  vel  finalis.  Primus  processus  est  quando  inter  ter- 
minos  et  media  non  cadit  nisi  prioritas  et  posterioritas  secuudum 
generationem.  Secundus  est  quando  ultra  istam  prioritatem  invenitur  in 
illo  quod  est  prius,  etiam  prioritas  causae  effectiva?  vel  finalis. 

Secuudo  adverte  quod  aliud  est  perfectius  altero  dupliciter,  scilicct 
simpliciter  vel  secundum  quid  :  stat  enim  quod  aliquid  sit  simpliciter, 
id  est  secundum  suam  naturam,  altero  perfectius,  quod  tamcn  secun- 
dum  aliquam  conditionem  est  imperfectius  illo :  sicut  substanlia  mate- 
rialis  est  simpliciter  perfectior  accidente,  quo  tamen  est  imperfectior 
secundum  quid,  in  quantum  actuatur  per  illud.  Dicit  ergo  quod  tam  na- 
tura,  quam  intellectus  in  processu  generationis  tantum  semper  procedit 
de  imperfecto  simpliciter  ad  perfectum  simpliciter  :  eo  quod  ordo  geue- 
rationis  attcnditur  penes  genus  causae  materialis,  sicut  animal  prius 

generatur,  quam  horuo  (ut  dicitur  iu  libro  de  animalibus).  In  processu 
autem  secundo  proceditur  de  imperfecto  non  simpliciter,  sed  secundum 
quid,  ad  perfectius  secundum  quid.  sicut  substantia  est  prior  genera- 
tione  accidente,  et  ultra  hoc  est  prior  causalitate  finali,  eo  quod  est  finis 
ejus,  et  quandoque  agens.  Constat  autem  ipsam  esse  secundum  quid 
imperfectiorem  accidente,  in  quantum  est  in  potentia  respectu  ejus,  et 
causalitatem  materialem  partic-pat. 

Ad  primam  igitur  instantiarum  dicitur  quod  praemissae  non  sunt  prio- 
res  conclusione  via  generationis  tantum,  sed  etiam  ordine  causalitatis 
effective  (ut  dicitur  II  Phys.,  tex.  commen.  xxxi).  In  alia  littera,  ut 
testatur  ibi  S.  Thomas  et  colligi  potest  ex  primo  posteriorum,  et  ideo 
sufficit  quod  notitia  earum  sit  imperfectior  secundum  quid  :  unde  etiam 
in  genere  causse  materialis  collocantur,  II  Phys.,  ibidem,  et  V  I 
taph.,  tex.  com.  xxxn.  Idem  dico  ad  secundam  de  processu  notitiae  causai 
ad  effectum.  De  aere  illuminato  non  est  ad  propositum  :  quia  illuminatio 
non  est  successiva,  conceptus  vero  generis  et  speciei  sibi  succedunt. 
Falsum  quoque  est  quod  actus  proecedens  habitum  sit  simpliciter  habitu 
perfectior  :  licet  hoc  sit  verum  de  actu  elicito  ab  ipso  habitu,  ut  habes 
I  Ethic,  talis  autem  est  posterior  habitu.  Ordo  quoque  essentialis 
conceptus  generici  ad  specificum  satis  sufficienter  notus  in  nx)titia  distin- 
cta,  est  ex  dictis  ibidem,  unde  non  oportebit  aliter  laborare. 

Contra  tertium,  scilicet  quod  notitia  in  universali  est  notitia  incom- 
pleta,  arguit  sic  :  demonstratio  universalis  est  potior  demonstratione 
particulari  :  ergo  notitia  in  universali,  quae  acquiritur  per  demonstra- 
tionem  universalem,  est  potior  notitia  particulari. 

Ad  hsec  dico  quod  argumcntum  peccat  per  fallaciam  t-equivocationis 
illius  termini  universale.  Aristoteles  enimvocat  demonstrationem  univer- 
salem  illam,  qua  passio  de  suo  proprio  subjecto  scitur  :  et  hoc  tam  in  pas- 
sionibus  genericis,  quam  specificis,  et  vult  dicere  quod  potior  est  notitia 
illa,  quam  acquirimus  per  domonstrationcm  demonstrantem  passionem 
de  suo  subjecto  primo,  quam  illa  quae  fit  per  demonstrationem,  qua  illa 
passio  demonstratur  de  parte  subjecta  primi  subjecti.  Nos  autem  dici- 
mus  quod  cognoscere  hominem  in  animali  est  cognoscere  hominem  im- 
perfcctius,  quam  cognoscere  hominem  in  seipso  :  et  hanc  vocamus 
cognitionem  in  universali.  Manifestum  igitur  est  omni  habenti  inge- 
nium,  quod  nostra  dicta  Aristoteli  non  repugnant.  Aliud  est  enim  dicere, 
A  cognoscitur  in  universali,  et  A  dcmonstratur  demoustratione  univer- 
sali  :  primo  modo  A  non  cognoscitur  iu  semetipso,  sed  in  suo  superiori ; 
secundo  modo  A  in  seipso  cognoscitur  in  esse  suo  pnmo  subjecto. 

Contraquartum,  scilicet  notitia  in  universali  est  notitia  secundum  quid 
et  in  potentia,  propterea  quod  in  ipso  universali  intelliguntur  parlicu- 
laria  sub  quadam  confusione,  ex  quo  infertur :  ergo  notitia  in  univer- 
sali  est  notitia  confusa. 

Contra.  Illa  probatio  nulla  est,  quaeprocedit  secundum  fallaciam  aequi- 
vocationis  :  ista  est  hujusmodi;  ergo,  etc.  Declaratur  ruinor :  quia  aliud 
ett  loqui  de  notitia  aetuali  objecti,  el  aliud  de  notitia  virtuali  eorum 
qase  in  ipso  includuntur.  Licet  enim  notitia  virtualis  particularium  inuni- 
versali  sit  confusa,  tamen  notitia  actualis  ipsius  univcrsalis  est  distin- 
cta  :  et  quia  ab  Iiis,  quae  actualiter  confundunlur  in  objecto,  attenditur 
conftisio  notitiae  cum  notitia  speciftcetur  ab  objecto,  et  his,  qua^  sunt 
intrinsoca,  non  debet  dici  notitia  confusa,  sed  distincta. 

1  ii«c  «lico,  quod  iste  non  intelligit  S.  Thomam  <[ui  vult  quod  notitia 


DE   EXTE   Ei    BSSKNTTA,    PliOGEMIUM,  %$$, 

disjuncta  animalis,  ut  est  totuoi  diffinibile,  sit  notitiaconfusa  aniraalis,  ut 
est  totum  universale,  et  consequenter  notitia  confusa  specierum,  et 
ideo  non  accidit  aequivocatio.  Fatemur  enim  quod  notitia  qua  actualiter 
fertur  intellectus  in  ipsum  animal,  ul  universale,  et  non  in  suas  species, 
est  notitia  confusa  animalis,  ut  totum  universale  est,  et  non  solum 
specierum  ejus,  ut  expresse  dicit  ibi  S.  Thomas.  Unde  contingit  animal 
simul  esse  notum  distincte  et  confuse  diversimode  :  ut  supra  dictum 
est.  Nec  oportet  quod  si  istse  duse  notitiae  simul  inveniantur,  sint  eaedern 
cum  etiam  separentur  :  puta  cum  et  actualiter  et  virtualiter  animal  di- 
stincte  cognoscitur.  Quod  autem  addit,  quod  talis  notitia  non  debet  dici 
confusa,  falsum  esse  ostenditur,  ex  eo  quod  minor  estconfusio  actualis 
quam  potentialis.  Quod  ultimo  additur,  quod  notitia  specificatur  ab 
objecto  et  ejus  intrinsecis,  ad  propositum  non  est  :  confusio  enim  et 
dislinctio  non  sunt  species  cognitionum  ;  alioquin  cognitio  confusa  et 
distincta  ejusdem  objecti  non  essent  ejusdem  speciei  et  sic  notitia  non 
specificaretur  ab  objecto  :  unde  assumptum  ejus  implicat  contradictio- 
nem  inproposito. 

Gontra  quintum,  scilicet  quod  sensus  exiens  de  potentia  ad  actum 
prius  communius  quam  minus  commune  cognoscit,  arguitur  sic  :  sen- 
sus  non  cognoscit  nisi  singulare,  ergo  non  prius  cognoscit  magis  com- 
mune.  Quod  si  dicas  sensum  non  cognoscere  magis  commune  in  se,  sed 
praecognoscere  singulare  magis  communius  :  contra,  aut  cognoscit  sin- 
gulare  magis  communius  :  ita  quod  singularitas  est  ratio  cognoscendi: 
aut  ita  quod  natura  communis  sit  ratio  cognoscendi  :  primum  non  est 
dicendum,  ut  de  se  patet  :  nec  secundum  potest  dici  a  Thomistis  :  quia 
hoc  ideo  esset,  quia  natura  illa  esset  ratio  movendi  sensum. 

Contra  quod  arguitur  sic.  Illud  non  est  ratio  movendi,  quod  est  idem 
re  et  ratione  ei,  cui  repugnat  ratio  movendi  :  sed  natura  communis  est 
eademre  et  ratione  singularitati.  cui  repugnat  ratio  movendi :  ergo,  etc. 
Probatur  minor  :  quia  natura  et  singulare  non  distinguuntur  realiter, 
non  ex  uatura  rei  apud  te,  nec  ratione.  Quod  probo  :  quia  distinctio 
rationis  sequitur  actum  intellectus,  in  illo  autem  priori  nulius  actus  est 
iutellectus.  Et  conflrmatur :  quia  actus  realis  non  dependet  ab  ente  ratio- 
nis  ;  sed  sensatio  est  actus  realis  :  ergo  non  dependet  ab  ente  rationis  ; 
sed  objectum  sensibile  habens  in  se  distinctionem  rationis  est  ens  ratio- 
nis,  vel  aggregatum  ex  ente  reali  et  rationis  :  ergo,  etc.  Et  confirmatur 
ratio  principalis  sic  :  quaecunque  sunt  indistincta  omnino  secundum 
rem,  si  unum  terminat  ad  aliquam  actionem  realem  et  reliquum  termina- 
bit  eamdem  :  sed  natura  magis  communis  et  minus  communis  sunt  hujus- 
modi  :  ergo,  etc,  et  hoc  supposita  debita  approximatione  ad  sensum. 
Gonfirmatur  secundo  :  idem  sensus  primo  cognoscit  quod  species  sen- 
sibilis  primo  repraesentat ;  sedspecies  scnsibilis  primo  repraesentat  sin- 
gulare  speciei  specialissimae  posita  debita  distantia  :  ergo,  etc.  Minor 
probatur  :  species  sensibilis  primo  reprsesentat  objectum  sub  earatione, 
qua  imprimitur  sensui ;  sed  imprimitur  ab  objecto  sub  ratione  naturae 
specificae,  tum  quia  est  actualior  et  perfectior.  tum  quia  species  sensi- 
bilis  est  naturalis  similitudo  causata  ab  objecto  repraesentans  ipsam 
adaequate  secundum  rationem  sibi  essentialius  competentem  :  ergo  ma- 
gis  repraesentat  ipsum  ratione,  quse  sibi  essentialius  et  perfectius  com- 
petit,  quam  sub  ea  ratione  quae  sibi  remote  et  minus  principaliter  com- 
petit. 

Ad  haec  respondetur,  quod  responsio  ibi  recitata  est  bona  et  recta.  Ad 

impugnationem  dico,  quod  natura  talis.  puta  color  et  non  natura  com- 
munis,  id  est  color  communis  est  ratio  movendi.  Ad  improbationera, 
negatur  minor  pro  utraque  sui  parte  :  nam  apud  S.  Thomam  in  I  parte, 
q.  m,  art.  3,  in  rebus  materialibus  natura  et  singularitas  distinguuntur 
realiter,  et  distinctio  rationis,  licet  actualiter  sit  post  sensationem,  fun- 
damentaliter  tamen  praevenit  ipsam  :  et  hoc  sufricit.  Ad  coufirmationem 
dicitur  primo,  quod  objectum  sensibile  habens  distinctionem  rationis 
fundamentaliter,  non  est  ens  rationis  :  nec  aggregatum  ex  ente  reali  et 
ente  rationis.  Distinctio  enim  rationis  fundamentaliter  nihil  addit  supra 
rem.  Dicitur  secundo  quod  sensatio  non  causatur  a  distinctione  naturae, 
sed  a  natura  ipsa  habente  talem  conditionem  :  et  ideo  dato  quod  distin- 
ctio  illa  esset  ens  rationis,  adhuc  nihil  concludit;  non  enim  colorin  quan- 
tum  distinctus  a  sua  singularitate  movet  :  sed  hic  color  in  quantum  color, 
de  cujus  ratione,  nec  distinctio  nec  adunatio  est.  Ad  aliam  confirma- 
tionem  dicitur,  quod  major  est  falsa  quoad  actiones  nihil  reale  po- 
nentes  in  suis  terminis,  quales  sunt  actiones  immanentes  :  possum  enim 
intelligere  Dei  sapientiam  non  intelligendo  ejus  bonitatem.  Ad  alias 
confirmationes  prsemitto,  quod  non  dicit  S.  Thomas  quod  semper  sensus 
prius  cognoscat  magis  commune,  quam  minus  eornmune  ;  verba  enim 
sua  sunt  ista  :  Et  quia  sensus  exit  de  potentia  ad  actum,  sicut  et  intelle- 
ctus,  idem  etiam  ordo  cognitionis  apparet  in  sensu,  nam  primo  secun- 
dum  sensum  dijudicamus  magis  commune,  quam  minus  commuue  et 
secundum  locum,  et  secundum  tempus.  Ex  quibus  verbis  non  habetur 
nisi  quod  sensus  primo  secundum  locum  et  tempus  cognoscit  singulare 
magis  commune,  et  non  habetur  quod  semper  ita  sit  ;  unde  argumenta 
illa  non  sunt  contra  S.  Thomam  licet  non  concludant :  falsum  enim  est, 
quod  species  sensibilis  primo  repraesentet  singulare  speciei  specialis- 
sirnae  ;  et  ejus  probatio  falsa  est,  scilicet  quod  species  sensibilis  sit  primo 
impressa  a  natura  specifica,  nam  species  sensibilis  primo  imprimitur  a 
per  se  primo  objecto  sensus  :  nullius  autem  sensus  objectum  primum 
est  species  specialissima,  ut  patet  discurrendo  ;  propterea  species  visi- 
bilis  imprimitur  primo  a  visibili  in  eo,  quod  coloratum,  et  non  ab  ipso, 
in  eo,  quod  est  album  vel  nigrum.  Nec  obstat,  quod  albedo  sit  actualior 
colore,  quia  hoc  non  sufficit  :  sed  requiritur  quod  sit  primum  objecturu 
potentiae.  Nec  est  verum  quod  assumit,  scilicet  quod  essentialius  insit 
sensibili  natura  specialissima,  quam  natura  generis  :  imo  huic  visibiii,  ut 
sic,  essentialior  est  color,  quam  albedo  sive  nigredo ;  quod  patet  ex  hoc, 
quod  sublata  albedine  sive  nigredinc  visibile  remanet :  non  autem  e  con- 
vcrso.  Et  ha3C  de  quarto. 

Quoad  quintum  respondetur  ordinate  argumentis  factis  :  et  ad  pri- 
mum  negatur  illud  ultimo  assumptum,  scilicet  quod  perfectissimus  effe- 
ctus,  quem  possunt  primo  producere  agentia  ad  intellectionem,  sit  con- 
ceptus  specificus.  Dico  enim,  quod  perfectissimus,  quem  pro  tunc 
possunt,  est  conceplus  entis,  immo  nullum  alium  possunt  pro  tunc.  Et 
curu  coutra  hoc  arguitur  :  quia  sic  nunquam  produceretur  conceptus 
speciflcus  ;  non  valet  consequentia.  Ad  cujus  probationcm  dicitur,  quod 
nulla  virtus  potest  in  perfectiorem  effectum  suo  effectu  perfectissirno 
sinipliciter  :  quaelibet  tamen  virtus  potest  in  effectuni  perfectiorem  suo 
jxi  foctissimo  effectu,  in  quem  potest  pro  aliquo  priori  :  quia  ille  non  est 
peWectissimus,  nisi  secundum  quid.  Exemplum  :  virtus  generativa  leonis 
non  potest  in  perfectiorem  effectum,  quam  sit  leo,  quia  hujusmodi  est 
ejus  effectus  perfectissimus  simpliciter  :  potest  tamen  in  effectum  per- 

fectiorem  illo,  quem  producit  in  principio  actionis  :  quia  tamen  effectus 
fuit  perfectissimus,  quem  pro  tunc  posset  producere.  Ad  confirmatio- 
nem  dicitur,  quod  minor  est  falsa  :  nam  intellectus  existens  in  pura 
potentia  non  est  aeque  dispositus  ad  conceptum  speciflcum,  sicut  entis, 
non  per  positionem  alicujus  contrariae  dispositionis,  sed  propter  ordi- 
nem  conceptus  generalissimi  ad  speciales  :  sicut  materia  prima  omni 
contraria  dispositione  inconsiderata,  non  est  aeque  disposita  ad  tormas 
specificas,  et  ad  formam  corporeitatis  :  sed  oportet  primo  recipi  formam 
corporeitatis  propter  ordinem  formae  generalis  ad  speciales,  propter 
quod  consuevit  dici,  quod  est  indispositus  privative  et  non  contrarie. 

Ad  secundum  patet  responsio  ex  dictis  :  nam  termini  metaphysicales 
ut  sic,  non  ponuntur  a  nobis  primo  cognosci;  sunt  enim  termini  me- 
taphysicales  abstracti  abstractione  formali ;  sed  dicimus  quod  signifi- 
catum  hujus  termini  ens  concretum  quidditatis  sensibilis  est  primo 
cognitum. 

Ad  tertium  dico  quod  non  oportet  in  quacunque  formatione  con- 
ceptus  specifici  semper  singillatim  praeformare  conceptum  confusum 
entis  :  sed  sufficit  ens  primo  omnium  fuisse  cognitum  :  in  illo  enim 
omnia  virtualiter  concipiuntur.  Uiterius  dicitur,  quod  cum  apud  nos  non 
ponatur  ordo  essentialis  inter  istos  conceptus  confusos,  non  oportet 
tantum  temporis  interesse. 

Ad  quartum  dicitur,  quod  species  specialissima  non  est  facilioris 
abstractionis,  quam  ens,  loquendo  de  abstractione  ad  propositum  requi- 
sita.  Sicut  enim  ad  conceptum  confusum  speciei  specialissimse  requi- 
ritur  et  sufficit  duplex  abstractio  :  altera  per  actum  intellectus  agentis, 
scilicet  separatio  a  singularibus ;  altera  per  actucu  intellectus  possibilis, 
scilicet  actualiter  intueri  speciem,  et  non  actualiter  intueri  genus  :  ita 
ad  conceptum  confusum  actualem  entis  duplex  est  abstractio  necessak- 
ria  prima  est  a  particularibus,  quae  quidem  fit,  cum  species  quaecun- 
que  abstrahitur  ab  intellectu  agente ;  altera  fit  ab  intellectu  possibili 
per  hoc,  quod  in  quidditate  quacunque  sibi  primo  praesentata  actuali- 
ter,  primo  concipit  ens  non  concipiendo  actualiter  caetera  quae  in  illo 
sunt :  unde  tanta  et  tam  facilis  est  abstractio  illa  entis,  quam  facilis  est 
abstractio  speciei  specialissimae  ;  imo  abstractio  ista  entis  est  iacilior, 
quia  facilius  est  actualiter  concipere  prius  sine  posteriori,  quam  e  con- 
verso.  Ex  quo  patet,  quod  abstractio  illa,  de  qua  loquitur  argumentum, 
non  est  necessaria  ad  cognitionem  confusam. 

Ad  quintum  dico,  quod  minor  est  falsa :  et  ad  ejus  probationem  nega- 
tur  consequentia,  eo  quod  sensus  non  movetur  a  singulari  in  eo  quod 
singulare.  Ille  enim  modus  arguendi  secundum  regulam  Topicam  non 
tenet,  nisi  cum  praedicatum  convenit  subjecto,  secundum  quod  ipsura, 
ut  habes  a  S.  Thoma  in  III  contra  Gentiles,  cap.  cxxxix,  quod  in  pro- 
posito  non  reperitur  :  non  onim  hic  color,  in  quantum  hic,  movet  visum  ; 
sed  in  quantum  color.  Ad  aliam  probationem  dicitur,  quod  major  assum- 
pta  non  est  vera  universaliter  :  eo  quod  coloratum  magis  movet  visum, 
quam  hoc  nigrum  :  quia  a  remotioribus  movet.  Agens  namque  corpo- 
rale  quanto  in  remotius  agit,  tanto  fortius  videtur.  Secundo  dicitur,  quod 
fortius  movent  sensum  multa  singularia  imperfecta,  quam  unum  actua- 
lius  et  perfectius  :  et  quia  omnia  singularia  sunt  singularia  entis,  ideo 
cogitativa  pueri,  in  quo  nova  cognitio  oriri  debet,  magis  movetur  a  sin- 
gularibus  entis,  quam  a  singularibus  hujus  speciei,  et  cum  intellectus 
;jccipiat  universale  ex  multis  singularibus,  ut  dicitur  II  Post.  (et  in 

prooemio  Metaph.)  ideo  prius  cognoscit  ens,  quani  species;  et  secundum 
hoc  dicitur  ad  argumentum,  quod  major  est  vera  caeteris  paribus  :  non 
autem  ubi  aliqua  imparitas  sicut  in  proposito  accidit.  praeponderans  in- 
venitur  :  multo  enim  plura  singularia  entis  praeponderaut  paucioribus 
singularibus  speciei,  sicut  plus  trahunt  mille  homines  non  nimis  fortes, 
quam  decem  fortes. 

Ad  sextum  dicitur,  quod  major  simpliciter  est  falsa.  Ad  auctoritatem 
philosophi  dicitur  primo,  quod  textus  Gommentatoris  est  corruptus  :  de- 
bet  enim  legi  confusa  et  non  composita.  Dicitur  secundo,  ut  salwmus 
Gommentatorem,  quod  compositum  est  notius  suis  componentibus,  ut 
sic,  non  autem  absolute  :  unde  prius  confuse  cognosco  hominem,  quam 
partcs  ejus  diffinitivas  ut  sic  ;  absolute  tamen  prius  cognosco  magis 
universale.  Ex  his  apparet  veritas  minoris  auctoritate  Avicennae  appro- 
batae. 

Deinde  reddit  auditores  attentos,  dicendorum  difficultatem  aperiens, 
tria  proponendo,  quid  nomine  essentiae  et  entis  significetur,  et  quo- 
modo  in  diversis  diversimode  inveniatur,  et  quomodo  se  habeant  ad 
intentiones  logicas.  Horum  enim  difficultas  non  modica  est,  ut  diver- 
sitas  opinionum  circa  ipsa  testatur  :  sunt  enim  maxime  universalia,  quae 
sunt  difficillima  ad  cognoscendum,  ut  dicitur  I  Metaph. 

Girca  hanc  particulam  nota,  quod  sicut  quid  rei  est  quidditas  rei,  ita 
quid  nominis  est  quidditas  nominis;  nomen  autem  cum  essentialiter  sit 
nota  earum  quae  sunt  objective  in  anima  passionum  (ex  I  Peri- 
hermenias)  non  habet  aliam  quidditatem  nisi  hanc,  quod  est  signum  ali- 
cujusrei  intellectae  seu  cogitatae  :  signum  autem  ut  sic,  relativum  est  ad 
signatum  :  unde  cognoscere  quid  nominis  nihil  est  aliud,  quam  cognos- 
cere  ad  quod  tale  nomen  habet  relationem,  ut  signum  ad  signatum. 
Talis  autem  cognitio  potest  acquiri  per  accidentalia  illius  signati,  per 
communia,  per  essentialia,  per  nutus,  et  quibusvis  aliis  modis,  sicut  a 
Grseco  quaerentibus  nobis  (quid  nomiuis  anthropos)  si  digito  ostendatur 
homo,  jam  percipimus  quid  nominis  ;  et  similiter  de  aliis.  Inlerrogan- 
tibus  vero  quid  rei,  oportet  assignare  id  quod  convenit  rei  significatae 
in  primo  modo  perseitatis  adaequatae.  Et  haec  est  essentialis  differentia 
inter  quid  nominis  et  quid  rei,  scilicet,  quod  quid  nominis  eet  relatio 
nominis  ad  signatum  :  quid  rei  vero  est  rei  relatae  seu  significatae  essen- 
tia  ;  et  ex  hac  differentia  sequuntur  omnes  aiiae  quae  dici  solent,  puta 
quod  quid  nominis  sit  non  entium  complexorum,  per  accidentalia,  por 
communia,  per  extranea ;  quid  rei  vero  est  entium  incomplexorum  per 
propria  et  essentialia  :  relatio  enim  vocis  potest  terminari  ad  non  entia 
in  rerum  natura,  et  complexa,  et  declarari  per  accidentalia.  ot  hu.jus- 
modi ;  essentia  autem  rei  non  nisi  per  propria  essentialia  habeturde 
entibus  incomplexis. 

Quiavero  excompositis  cognitionem  simplicium  accipere  de- 
bemus,  et  ex  posterioribus  devenire  in  priora.  ut  a  facilioribus 
incipientibus  convenientior  fiat  disciplina  :  ideo  ex  significatione 
entis  ad  significationem  essentia?  procedendum  est. 

In  hac  tertia  parte  procemii  reddit  auditores  dociles  ordinem  dicendo- 
rum  proponcns  tali  conclusione  :  Ab  ente  ad  essontiam  prooodonduin 
est.  Quam  probat  duplici  medio.  Primo  sic  :  ex  compositis  ad  simplicia 
procedendum  est ;  scd  ens  est  velut  compositum,  et  essentia  wlut  sim- 
plex  :  ergo  ab  ente  ad  essentiam  procedendum  est.  Secundo  sic  :  ex 

posterioribus  in  priora  procedendum  est  :  sed  ens  est  posterius  essen- 
tia  :  ergo  ab  ente  ad  essentiam  procedendum  est.  Major  utriusque  ratio- 
nis  probatur  :  quia  ex  facilioribus  est  inchoandum  ;  composita  autem  et 
posteriora  sunt  faciliora  nobis  simplicibus. 

Circa  minorem  prirnae  rationis  nota,  quod  ens,  ut  infra  dicetur,  signi- 
ficat  id  quod  habet  esse  :  id  autem  quod  habet  esse,  comprehendit  in  se 
essentiam  ;  essentia  vero  significat  id  quod  importat  dilfinitio,  ut  dice- 
tur,  quae  non  dicit  esse  vel  non  esse,  ex  primo  posteriorum  :  ens  ergo 
ita  se  habet  ad  essentiam,  quod  complectitur  in  se  utrumque,  essentiam 
scilicet  et  esse;  essentia  vero  alterum  tanturn,  et  ideo  ens  appellatur 
compositum  respectu  essentiae. 

Circa  majorem  secundae  rationis  scito,  quod  quando  dicimus  :  ex  po- 
sterioribus  procedendum  est,  intelligitur  ex  posterioribus  secundum 
naturam,  prioribus  quoad  nos  :  innata  enim  est  nobis  via  ex  notioribus 
nobis  in  ignotiora  naturae,  ut  dicitur  I  Physic,  text.  comment.  n. 
Minor  secundse  rationis  probatur  ex  eo,  quod  compositum  est  posterius 
componentibus,  et  ens  (ut  dictum  est)  compositum  est  respectu 
essentiae. 

CAPUT  I 

Entis  et  essentice  nomine  quiclnam  significetur,  ostendit, 
Nomina  item  varia  po?iit,  quce  essentiam  significant. 

Sciendum  eslr,  quod  sicut  in  V  Metaphysicse  philosophus 
dicit,  ens  per  se  chcitur  dupliciter.  Uno  modo,  quod  dividitur 
per  decem  genera.  Alio  modo,  quod  significat  propositionum 
veritatem.  Horum  autem  dhferentia  est,  quia  secundo  modo 
potest  dici  ens  omne  illud,  de  quo  afflrmativa  propositio  for- 
mari  potest,  etiam  si  illud  in  re  nihil  ponat :  per  quem  modum 
privationes  et  negationes  entia  dicuntur  ;  dicimus  enim  quod 
affirmatio  est  opposita  negationi,  et  quod  csecitas  est  in  oculo. 
Sed  primo  modo  non  potest  dici  aliquid  quod  sit  ens,  nisi  quod 
in  re  aliquidponat.  Unde  primo  modo  caecitas  et  hujusmodi  non 
sunt  entia.  Nomen  igitur  essentiae  non  sumitur  ab  ente  secundo 
modo  dicto  :  aliqua  enim  dicuntur  hoc  modo  entia,  quae  essen- 
tiam  non  habent,  ut  patet  in  privationibus  ;  sed  sumitur  essen- 
tia  ab  ente  primo  modo  dicto.  Unde  Comment.  in  eodem  loco 
dicit :  Ens  primo  modo  dictum  est,  quod  significat  substantiam 
rei. 

Hic  incipit  tractatus  divisus  in  duas  partes.  In  quarum  prima  decla- 
ratur  quid  nomine  Entis  et  Essentiae  significetur.  In  secunda  vero  quo- 
modo  esseutia  in  diversis  diversimode  inveniatur.  Pars  primaunico  absol- 
vitur  capitulo,  pars  secunda  sex  :  et  sic  totum  integrant  tractatum  capi- 
tula  septem.  Quorum  primum,  quod  prae  manibus  habemus,  tres  partes 
continet :  iu  prima  declaratur  quid  nomine  Entis  significetur;  in  secunda 
quid  nomine  Essentiae ;  in  tertia  differentia  nominum  ipsius  essentiae 
designatur.  Primum  tali  divisione  declaratur,  ens  per  se  dupliciter  dici- 
tur  :  uno  modo,  ut  dividitur  per  decem  genera,  alio  modo  ut  significat 
veritatem  propositionum :  quemadmodum  dicit  Arist.,  V  Metaph.,  text 

comment  xiv.  Dixit  ens  per  se  ad  differentiam  entis  per  accidens  aggre- 
sati  ex  rebus  diversorum  generum,  ut  homo  albus  :  de  quo  habes  V  Me- 
faph  tex  comment.  xm.  Et  innuit.  quod  tripliciter  differuut  ens  primo 
vnodo  et  ens  secundo  modo.  Primo,  quia  cns  primo  modo  prEcd.eatur 
non  nisi  de  rebus  existentibus  in  decem  generibus,  ens  autem  secundo 
modo  PWBdicatur  de  omni  eo,  quod  potest  esse  subjectum ppopositioms 
affirmativ*.  Secundo  differunt :  quia  ens  primomodoest  Ulud  composi- 
tum  de  quo  supra  diximus,  quod  aliqualiter  complect.tur  in  se  essen- 
tiam  el  esse,  ens  autem  secundo  modo  non  est  hujusmodi:  quum  ah- 
ouid  est  hoc  modo  ens  (puta  negatio  aut  chimera)  quod  non  habet 
essenUam aliquam.  Et  ex  hoc  sequitur  tertia  different.a,  quod  ab  ente 
primo  modo  tanquam  a  composito  notiori  Essent.ae  nomen  sumitur  . 

^lZ^tZl^  adverte  primo,  quod  veritas  propositionis, 
ou»  est  entU  secundo  modo  significati,  nihil  aliud  est  quam  compositio 
rlcTaTn  secunda  operatione  intellectus  objecto  conformis,  vertn  grat.a, 
Sortes  est  cLns,  ly  est  non  signiftcat  inha.rentiam  cwMtotis  in  Sorte, 
eo  ouod c»ciUs  omni  inhierentia  caret,  cum  inb»rere  rea Uum  acc.den- 
tTum  sit  :  ?ed  s.gniflcat  compositionem  factam  ab  intellectu  ad^equante 
sZsum  per  Uam  objecto,  Sorti  scilicet,  carente  virtute  v.s.va,  unde 
V  MetaV"  alia  littera  dicitur,  quod  ens  significans  ventatem  proposi- 
Lnfssfgniflcat  qnoniam  propos.tio  est  vera.  Prima  autem  s.gn.flcat.o 
enLis  auid  sit,  infra  videbitur. 

Adverte  secundo  quod  licet  nullo  intellectu  considerante  Sortes  s.t 
caeculei  Per  considerationem  inlellectus  non  fiat  mag.s  vel  m.nus 
Zl  m  •  tamen  csecitas  nullo  intellectu  considerante  nullum  habet  esse 
i Tsortc   sUnt  enim  isla  duo  simul.  Qnod  sic  declaratur,  Sor  em  esse 
■  cJum u sic,  non  est  Sortem  habere  aliquod  esse  substanliale,  ut  pa- 
tet  nec  accidentale,  quia  Sortes  fit  caecus  sola  absent.a  v.s.v*  virtut.s 
m,i  nihil  suora  Sortem  addit  :  unde  crecitas  nullum  esse  ommno  pon.t 
?n  for  e     ac  per  Uoc  quod  absque  omni  consideratione  intellectus  v.rtus 
visiva SorU non  inest%portet Sortem  nullo  inteUectu  cons.derante  esse 
c»cum  DubitaUo  autem  in  hac  re  accidit.  quia  non  recte  msp.c.tur  quod 
P«eT»cum  non  est  esse  aliquid,  sed  carere  virtute  visiva.  Exemplum, 
Navis  carcTgubernatore  nullo  inlellectu  considerante,  absent.a  tamen 
OTbernantis  nullum  esse  substantiale,  aut  accidentale  pon.t  in  nave, 
'     Zcse  sine  gubernatore  extra  animam  non  cst  csse  al.quod, 
se    non  eZ  g.  bernatam.  Acquirunt  autcm  esse  et  fiunt  entia  pnvat.ones 
et  nc°aUones   ex  hoc  quod  inlellectus  intelligcns  privationes  per  habi- 
tls  ef  ncgat iones  per  affirmationes  format  in  seipso  re.  carent.s  al.quo 
modo  idolum  quoddam.  Verbi  gratia,  cum  intellectus  format   nseido- 
Tum  quoddam  navis  gubcrnatore  carentis,  quod  est ^sta proposrt o  men- 
talis    Navis  est  sinc  gubernatore,   non  praeseut.a  gubcinatoris    quse 
ex tra  anTmam  nihii  ponit  in  anima,  flt  ens  per  hoc  quod  inteUcclus 
?ec  l  ipsam  propositionis  tenninum  aliquem,  et  cum  hoc  esse  s.t  m 
anima Tt  n ul  um  aliud  essc  habeat  :  consequens  est  quod  negat.on 
Tu iu-modi  c   privationes  non  sint  entia  nisi  in  anima  objective,  e« :t rio 
earum  essc  nihil  aliud  est,  quam  intelligi,  quomodo  lantum  omn.a  ent.a 

't™  terttamlffferentiam  advertendum  est,  quod  cum  nomina  sint 
,lgna  conceptuum,  socundum  ordincm  conc.p.cnd.  cst  cM 01  do  - 
nandi :  proptcrea  sicut  ab  ente  primo  modo  tanquam  a  compos.to  nob.s 

notiori  essentiae  notiiiam  sumpsimus :  sic  Essentiae  nomen  aa  «nte  ori- 
ginem  habet. 

Et  quia,  ut  dictum  est,  ens  hoc  modo  dictum  dividitur  per 
decem  genera,  oportet  quod  essentia  significet  aliquod  com- 
mune  omnibus  naturis,  per  quas  diversa  entia  in  diversis  gene- 
ribus  et  speciebus  collocantur,  sicut  humanitas  est  essentia 
hominis  :  et  sic  de  aliis. 

In  hac  secunda  particula  declaratur  quod  nomine  Essentiae  importetur 
tali  conclusione,  Essentia  significat  quoddam  commune  omnibus  naturis 
omnium  entium.  Gujus  talem  declarationem  insinuat :  sicut  ens  signifi- 
cat  aliquod  commune  omnibus  existentibus,  ita  essentia,  cum  ab  illo 
sumatur.  significat  aliquod  commune  omnibus  generibus  et  speciebus  : 
et  sicut  ens  significat  id  quod  est  in  quolibet  genere  et  qualibet 
specie,  ita  essentia  oportet  quod  significet  idquo  aliquid  est  in  quocun- 
que  genere  et  quavis  specie;  habent  enim  se  ens  et  essentia  ut  quod  et 
quo.  Gum  autem  naturae  rerum  sint  illae,  quibus  res  reponuntur  in  ge- 
neribus  et  speciebus,  sequitur  quod  essentia  significat  aliquod  com- 
mune  omnibus  naturis  rerum  :  unde  quemadmodum  ens  predicatur  de 
homine,  bove,  et  similibus,  quae  sunt  in  generibus,  ita  essentia  prae- 
dicatur  de  humanitate  et  bonitate,  quibus  in  generibus  reponuntur.  Per 
noraen  ergo  Essentiae  intelligitur  natura  rei,  sicut  per  nomen  Entis,  id 
quod  habet  naturam  illam. 

QILESTIO  II 

Num  Ens  et  Essentia  significent  immediate  ipsa  prcedicamenta, 
vel  illorum  naturas,  an  mediate. 

Circa  hanc  particulam  insurgit  dubitatio  valde  difficilis  :  an  ens  et 
essentia  significent  immediate  ipsa  praedicamenta  seu  naturas  eorum, 
an  mediate.  In  hac  dubitatione  tria  agam.  Primo  declarabitur  titulus 
qiuestionis  ;  secundo  adducetur  opinio  Scoti,  et  impugnabitur  ;  tertio  po- 
net.ir  opinio  S.  Thomae. 

Pro  primo  scito,  quod  significare  mediate  in  proposito  est  significare 
aliquid  mediante  aliquo  superiori  :  sicut  animal  significat  species  suas 
mediate  (mediante  scilicet  natura  sensibili),  non  enim  animal  significat 
hominem,  nisi  quia  homo  est  substantia  animata  sensibilis.  Significare 
immediate  est  significare  aliquid  non  per  aliquam  naturam  seu  reali- 
tatem  superiorem,  sed  per  ipsamprimo  :  sicut  animal  significat  gradum 
s<usitivum  sou  realitatem  sensitivam  immediate,  ut  patet.  Vertitur 
ergo  in  dubium  hoc,  an  ens  significet  aliquem  gradum  seu  aliquam  rea- 
iitatem  abstrahibilem  a  naturis  praedicamentalibus  communem  eis  sicut 
superius  essentiale  suis  inferioribus,  et  sic  mediate  significet  praedica- 
menla  :  an  immediate  significet  ipsas  naturas  praedicamentales.  Haec  de 
primo. 

Quoad  secundum  Scotus  ut  colligitur  ex  I  Sent.,  dis.  m,  q.  1  et  3,  et 
dis.  vin,  q.  2,  opinatur,  quod  ens  significet  decem  praedicamenta  mediate  : 
imaginatur  cnim  quod  a  quibuscunque  similibus  fit  abstrahibilis  una 
realitas  objectiva  utriusque  communis  et  prior  utroque  :  et  sic  cum 
substantia  et  accidens  habeant  similitudinem  in  ente,  ab  eis  est  abstrahi- 
bilis  una  ratio  objectalis  utrique  communis  et  prior  tam  substantia, 

<raam  accidente  quod  nomine  entis  significatur.  Quod  ut  melius  intelli- 
eatur  pono  processum  istarum  abstractionum  diffuse.  Cum  enim  Sortes 
conveniat  cum  Platone  in  humanitate  et  non  cum  Brunello,  ab  eis  potest 
abstrahi  liumanitas  communis  et  prior  eis  :  et  inde  cum  homo  convemat 
cum  Brunello  in  sensibilitate  el  non  cum  planta,  ab  eis  potest  abstrahi 
animalitas  communis  et  prior  eis  :  et  inde  cum  animal  conveniat  cum 
planta  in  vegetabilitate,  et  non  cum  lapide,  ab  eis  potest  ahstrani  vita 
communis  et  prior  eis  :  inde  cum  vivum  conveniat  cum  lapule  in  cor- 
poreitate  et  non  cum  intelligentiis,  ab  eis  potest  abstrahi  corporeitas 
communis  et  prior  eis  :  inde  cum  corpus  conveniat  intelhgentus  in  suo- 
stantial^tate  et  non  cum  accidentibus,  ab  eis  potest  abstrahi  substantia- 
litas  communis  et  prior  eis  :  inde  cum  substantia  conveniat  cum  acci- 
dente  in  entitate  reali,  ct  non  cum  entibus  rationis ,  ab  eis  est 
abstrahibilis  entitas  communis  et  prior  eis  ;  et  cum  hic  realitas  ultimo 
abstrahibilis  sit  illa,  quam  signiflcat  ens  immediate,  oportet  quod  pra3- 
dicamentaies  realitates  seu  naturae  mediate   sub  entis   significatione 

claudantur.  .  ,  ,.  ■■ 

Ad  hanc  positionem  confirmandam  multa  possent  adduci  media,  quse 
ne  digrediamur  ad  analogiam  entis  et  comparationem  transcendenhum 
ad  praerticamenta,  an  scilicet  sint  eorum  pnedicata  quidditativa  vel  non, 
omittemus  pro  nunc  :  quia  infra  speciales  erunt  de  his  quaestiones. 

Contra  hanc  opinionem  arguo  dupliciter.  Primo  auctontate  Arist., 
VIII  Met  text.  com.  xvi,  ubi  solvens  quaestionem  quare  quidditas  sit  una, 
dicit~quod  in  substantiis  separatis  non  est  quaerenda  aha  causa,  quia  in 
eis  non  est  nisi  forma,  quae  statim  seipsa  est  cns  et  unum  :  quemadmo- 
dum  ens  statim  seipso  est  substantia  et  quantitas,  ct  csetera  prsedica- 
menta  non  expectans  aliud,  faciens  ipsum  naturas  praadicamentales.  Ex 
qua  auctoritate  arguitur  sic  :  ens  significat  quamdam  realitatem  pnorem 
pra3dicamentis  :  ergo  expectat  aliquid  contrahens  ipsum  ad  prsedica- 
menta  Consequentia  nota,  consequens  autem  est  contra  Anst.  Lrgo  a 
destructione  consequentis  ad  destructionem  antecedentis,  ens  non 
significat  realitatem  priorem  prsedicamentis. 

Secundo  arguitur  auctoritate  Comment.  X  Metaph.,  com.  xvm,  dicentis, 
miod  hoc  nomen  ens,  unum,  significat  id  quod  significat  m  praedica- 
mento  substantia?  et  quantitatis  et  qualitatis  prima  sigmficatiene  sine 
medio  et  non  mediante  aliqua  communi.  Quid  clarius  ?  Ratione  non  ar- 
guo   quia  oporteret  egredi  limites.  Haec  de  secundo.  _ 

Qiioad  tertium  pono  opinionem  S.  Thomse  ex  duabus  conclusioni- 
bus  eliciendam.  Quamm  prima  est  ista :  Ens  signilicat  unum  conceptum 
formalem  communem  in  repraesentando  substantiae  et  acculenli  Deo  et 

creaturae 

'  Secunda  est  ista  :  Ens  significat  utconceptum  objectalem  aliquod  reale 
inventum  in  omnibus  generibus  distinctum  secundum  rationem  a  pro- 
priis  conceptibus  objectalibus  oninium  generum,  nullum  gradum  supra 
naturas  genericas,  specificas  et  individuales  exprimens. 

Pro  intelligentia  terminorum  nota,  quod  conceptus  est  duplex,  for- 
malis  et  objectalis.  Conceptus  formalis  est  idolum  quoddam,  quod  fetel- 
lectus  possibilis  format  in  seipso  ivpra^sentativum  objectaliter  rei  mlel- 
lecta-  quod  a  philosophis  vocatur  intentio  seu  conceptus,  a  Uieologis 
vero  verbum.  Conceptus  auteni  objcctalis  est  res  per  eoneeptum  tor- 
malem  pepr»senUta  in  illo  terminans  actum  intelligendi.  verW  gratia, 
conceptus    formaiis   lconis  est  imago  illa,  quam  intellectus  possiD»l?i 

format  de  quidditate  leonina,  cum  vult  ipsani  intelligere  :  conceptus 
vero  objectalis  ejusdem  est  natura  ipsa  leonina  repraesentata  et  intel- 
lecta.  Nec  putandum  est  cum  dicitur  nomen  significare  conceptum,  quod 
significet  alterum  tantum  :  signiticat  enim  Leonis  nomen  conceptum 
utrumque,  licet  diversimode,  est  namque  signum  conceptus  formalis, 
ut  medii,  seu  quo,  et  est  signum  conceptus  objectalis,  ut  ultimi,  seu 
quod.  Unde  idem  est  loqui  de  conceptu  entis  et  de  signiticatione  ejus. 
Probo  ergo  conclusionem  primam  tali  medio.  Omnia  similia  quacum- 
que  similitudine  etiam  analoga  seu  imitativa  secundum  id  in  quo  assi- 
milantur.  possunt  per  eamdem  imaginem  repraesentari  :  sed  Deus  et 
creaturae,  substantia  et  accidens  habent  similitudinem  inter  se  saltem 
analogam  :  ergo  secundum  id  in  quo  assimilantur,  possunt  per  eamdem 
similitudinem  repraesentari.  Sed  assimilantur  in  esse  :  ergo  eadem  simi- 
litudine  poterunt  repraesentari  in  quantum  habent  esse  :  similituclo  illa  est 
conceptus  formalis  entis  ;  ergo,  etc.  Processus  clarus  est,  et  proposi- 
tiones  ab  omnibus  sunt  concessae  :  cum  major  fuerit  dilucidata,  quam 
sic  ex  notioribus  suademus.  Ubicunque  invenitur  agens  producere  sui 
similitudinem  in  alio,  si  id  aliud  producat  aliud  simile  sibi  secundum  id, 
quo  ipsum  assimilatur  primo  :  oportet  tertium  assimilari  utrique,  ea 
ratione  quia  quicquid  est  simile  alicui  in  eo  quod  illud  est  alteri  simile 
est  simile  utrique  :  sicut  species  Sortis  in  oculo  meo  producta  ab  ima- 
gine  Sortis  in  speculo  est  similitudorepr^esentativa  utriusque  et  figuras 
Sortis,  in  speculoaqua  immediate  est  causata,  et  figurae  Sortis  in  seipso 
a  qua  est  mediate  causata.  Sed  ita  est  modo,  quod  inter  habentia  ana- 
logam  similitudinem  Deum  et  creaturam,  substantiam  et  accidens,  repe- 
ritur  hujusmodi  habitudo  in  ordine  ad  conceptum  formalem;  igitur,  etc. 
Fit  autem  hoc  sic  manifestum  exemplariter  :  sapientia  divina  producit 
sapientiam  humanam,  quae  est  quredam  sui  similitudo  (imperfecta  tamen), 
sapientia  autem  humana  producit  similitudinem  sui  in  iutellectu  nostro, 
quse  nil  aliud  est,  quam  sapientia  in  esse  intentionali :  sicut  sapientia 
extra  est  sapientia  in  esse  naturali.  Gum  autem  similitudo  ista  sapientiae 
in  intellectu  repraesentet  sapientiam  humanam  secundum  id  quo  illa 
assimilatur  sapientiae  divinae,  quia  repraesentat  eam  seeundum  pro- 
priam  rationem  formalem,  sequitur  de  necessitate,  quod  hic  unica  simi- 
litudo  repraesentat  utramque,  humanam  scilicet  et  divinam  :  utpote 
quae  similis  est  utrique,  licet  ab  humana  sit  immediate  exemplata,  a 
divina  mediate.  Ex  hoc  exemplo  in  terminis  specialibus  intuere  propo- 
situm  nostrum  in  terminis  transcendentibus,  qualis  est  ens.  Gum  enim 
esse  creaturae  assimiletur  esse  divino  a  quo  exemplatum  est,  et  esse 
accidenlale  assimiletur  esse  substantiali  a  quo  emanat  :  similitudo  pro- 
ducta  iu  intellectu  ab  esse  substantrali  sive  accidentali  inquantum  assi- 
milantur,  erit  omnium  repraesentiva  imago,  et  cum  conceptus  non  re- 
quiratur  ad  intellectionem  nisi  ut  objectaliter  rcpraesentet  rem  unico 
conceptu  intellectus  iu  Deum  et  creaturam  in  eo  quod  ens  feretur,  et  simi- 
liter  in  substantiam  et  accidens.  Nec  oportet  ponere  plures  conceptus 
et  multiplicare  entia  sine  necessitate.  Quod  autem  hic  sint  non  solum 
secundum  mentem  S.  Thomae  dicta,  sed  etiam  secundum  expressam  seo- 
tentiam,  patet  in  quaest.  de  potentia  Dei,  q.  vn,  art.  5,  in  corpore,  unde 
hanc  rationem  accepi ;  et  in  eadem  quaest.,  art.  6,  ubi  circa  finem  corporis 
quaest.  adduxit  exemplum  de  speculo,  et  dicitexpresse,  quod  sic  se  habet 
conceptus  noster  ad  Deum  et  creaturas  sicut  species  rei  visae  in  spe- 
culo  :  ita  quod  Deus  se  habet  ut  res  producens  similitudinem  suam  in 

speculo,  creatura  ut  species  in  speculo,  conceptus  noster  ut  similitudo 
extracta  a  specie  in  speculo  utriusque  repraesentativa.  Unde  nullus 
mentis  compos  potest  hoc  negare  in  ejus  via. 

Conclusio  secunda  habet  tres  partes.  Quoad  primam  declaratur  sic  : 
conceptus  objectalis  entis  est  id  quod  repraesentatur  per  ejus  conceptum 
formalem  :  sed  ejus  conceptus  formalis  repraesentat  id,  in  quo  assimi- 
lantur  omnia  entia  realia,  quod  oportet  in  eis  esse;  ergo  conceptus  obje- 
ctalis  entis  est  aliquid  reale  inventum  in  omnibus.  Secunda  propositio 
assumpta  licet  patere  possit  ex  dictis  tamen  declaratur  adhuc.  Sicut 
conceptus  formalis  animalis  repraesentat  fundamentum  similitudinis 
genericae,  et  conceptus  formalis  hominis  repraesentat  fundamentum 
similitudinis  specificae,  et  universaliter  quaelibet  imago  communis  plu- 
ribus  in  repraesentando  repraesentat  fundamentum  similitudiuis  inter 
illa  plura,  ut  patet  in  exempio  supra  posito  de  specie  in  oculo  causata 
a  specie  Sortis  in  speculo  :  quum  illa  repraesentat  non  similitudinem  inter 
speciem  in  speculo  et  Sortem,  cum  sit  relatio,  sed  fundamentum  illius 
similitudinis  puta  qualitates  et  lineamenta  quae  sunt  in  utroque  :  sic  con- 
ceptus  entis  formalis  repraesentat  fundamentum  analogicae  similitudinis 
in  esse  inter  omnia  entia  realia  existentis,  quodin  omnibus  esse  absque 
opere  intellectus  ex  eo  patet  quod  similia  sunt  extra  animam  :  cum 
hoc  fundamentum  repraesentaLum  sit  conceptus  objectalis  entis,  ut 
dictum  est,  patet  conceptum  objectalem  entis  esse  aliquid  reale  in- 
ventum  m  omnibus  :  quod  erat  in  prima  parte  conclusionis  positum. 

Secunda  pars  conclusionis  sequitur  ex  ista.  Si  enim  conceptus  obje- 
ctalis  entis  invenitur  in  omnibus,  et  nullus  conceptus  objectalis  pro- 
prius  substantiae  aut  accidentis  invenitur  in  omnibus,  consequens  est 
quodnon  omnino  sunt  idem,  et  quod  saltem  ratione  distinguatur  conce- 
ptus  entis  a  propriis  omnium  conceptibus  objectalibus  :  quod  erat 
secunda  pars  conclusionis. 

Tertiapars  ejusdem  sic  declaratur.  Si  conceptus  objectalis  entis  esset 
aliquis  gradus  supra  gradus  specificos  et  genericos,  tunc  consideratis 
praecise  gradibus  specificis  et  genericis,  cum  eorum  praecise  passionibus, 
non  esset  in  eis  ut  sic,  invenire  passiones  entis.  Hoc  est  falsum.  Ergo  a 
destructionibus  consequentis,  etc.  Consequentia  declaratur.  Quia  enim 
animal  dicit  alium  gradum  ab  homine,  ideo  homini  secundum  differen- 
tialem  conceptum  praecise  non  insunt  passiones  animalis,  ut  ostcndit 
falsitas  istius  reduplicativae,  Homo  inquantum  rationalis,  est  bipes,  cir- 
cumloquendo  pcr  ly  bipes,  passionem  animalis  propriam ;  et  similiter  si 
ens  dicit  alium  gradum  a  substantia,  sequitur  quod  considerata  praecise 
ratione  constitutiva  substantiae,  substantia  non  est  una,  nec  vera  nec 
bona,  etc,  quae  nominant  passiones  entis,  etc.  Falsitas  consequentis 
probatur  sic.  Homo  inquantum  rationalis  praecise  est  unum  quid  unitate, 
quae  est  passio  entis  :  homo  inquautum  rationalis  dicit  alium  graduin  ab 
ente,  secundum  te,  contra  quem  arguo ;  ergo  passio  entis  convcnit  aliis 
gradibus  ab  ente  praecise,  ut  sic  acceptis  :  quod  est  oppositum  conse- 
quentis.  Prim^  propositio  assumpta  habetur  ex  Scoto  in  II  Sent.,  dist.  iii, 
q.  i,  tenente  unitatcm  mediam  minorem  unitate  numerali  et  majorem 
generica  esse  passioncm  entis,  et  sequi  naturam  specificam  ratione 
ultimae  diffcrentiae.  Manifesta  quoque  fit  sic  pro  nunc  eadom  propositio  : 
Homo  inquantum  rationalis  est  indivisibilis  formaliter,  suppoflito  quod 
rationale  sit  ultima  differentia  :  ergo  homo  inquantum  rationalis  est 
unus  formaliter ;  unitas  enim  nil  aliud  est,  quam  indiviflio.  Sed  de  hoc 

(cum  de  unitate  naturae  agetur)  amplior  erit  sermo.  Nunc  autem  suffi- 
ciat,  quod  in  gradibus  specificis  praecise  acceptis  et  similiter  genericis, 
est  invenire  passiones  entis  :  quod  erat  probandum,  et  consequenter, 
quod  ens  non  significat  distinctum  gradum  a  naturis  specificis  et  gene- 
ricis  :  quod  erat  tertia  pars  conclusionis. 

Sed  tunc,  ex  quo  res  significata  per  hoc  nomen  ens  est  aliquid  inven- 
tum  in  omnibus,  et  non  est  gradus  distinctus  contra  specificos  et  gene- 
ricos,  declarandum  superest  quid  sit.  Quod  si  declaratur,  gradus  qui- 
cunque  genericus  vel  specificus,  vel  differentialis  vel  individualis,  habet 
in  se  unum  quod  multis  modis  concipi  possit  :  et  secundum  quod  quili- 
bet  gradus  est  habens  esse,  nomine  Entis  importatur,  et  ad  conceptum 
objectalem  entis  pertinet  :  secundum  vero  quod  absolute  talis  gradus 
consideratur,  nomine  proprio  significatur,  et  conceptus  objectalis  illius 
est,  verbi  gratia,  humanitas  ex  sua  propria  perfectione  formali,  qua  di- 
stinguitur  contra  reliquas  universi  perfectiones,  habet  quod  per  con- 
ceptum  formalem  humanitatis  repraesentetur  et  cognoscatur  et  signifi- 
cetur  Humanitatis  nomine.  Humanitas,  ut  sic  etiam  habet  quod  sibi 
debeatur,  seu  conveniat  esse  quidditativum,  et  actualis  existentiae  :  et 
sic  repraesentatur  conceptu  formali  entis  tanquam  pars  sui  objectalis 
conceptus,  et  entis  nomine  significatur.  Similiter  animal  haec  duo  in  se 
habet,  et  sic  de  aliis.  Unde  conceptus  objectalis  entis  sunt  naturae  gene- 
ricae  et  specificae,  ut  habentes  esse ;  sic  enim  fundant  analogam  simili- 
tudinem,  de  qua  loquimur,  et  propterea  ens  et  passiones  ejus  in  quoli- 
bet  gradu  prsecise  accepto  salvantur  :  quihbet  enim  gradus  ut  sic,  habet 
in  se  unde  sit,  et  indivisus  sit  et  conformabilis  intellectui  et  appetitui,  etc, 
quod  a  ponentibus  ens  abstrahibile  a  gradibus  specificis  et  genericis 
salvari  non  potest.  Quod  autem  haec  sint  secundum  doctrinam  S.  Tho- 
mae  diligenter  intuentem  ejus  doctrinam  censorem  constituo.  Infra 
tamen  cum  de  analogia  entis  agetur,  hoc  ostendemus  :  pro  nunc  satisfa- 
ciant  haec  dicta,  praesertim,  quod  tam  prima  quam  secunda  pars  conclu- 
sionis  expraecedente  conclusione  sequitur  quam  constat  esse  S.  Thomae. 

Tertia  autem  pars  ab  omnibus  Thomistis  asseritur  unanimiter.  Sic  ergo 
patet  qualiter  ab  omnibus  entibus  utpote  similibus  abstrahibilis  est  con- 
ceptus  entis,  non  modo  Scotistico,  et  patet,  qualiter  sit  verum  quod  hic 
S.  Thomas  dicit,  scilicet  :  essentia  significat  aliquid  commune  omnibus 
naturis  omnium  generum  et  specierum  :  non  enim  intendit  quod  essen- 
tia  significet  aliquam  naturam  communem  omnibus  naturis,  sed  quod 
significet  omnes  naturas,  ut  assimilantur  in  hoc,  quod  essentia  sunt  : 
quaelibet  enim  naturae  ut  sunt  (quibus  res  sunt)  essentiae  rationem 
habent  :  sicut  quaelibet  res  habent  rationem  entis,  ut  sunt  habentes  esse 
seu  quae  sunt. 

Et  quia  illud,  per  quod  res  constituitur  in  proprio  genere  vel 
specie,  est  quod  significamus  per  ditfinitionem  indicantem  quid 
est  res.  Inde  est,  quod  nomen  essentiae  a  philosophis  in  nomen 
quidditatis  mutatur.  Et  hoc  est  quod  philosophus  in  VII  Meta- 
physicae  frequenter  nominat,  quod  quid  erat  esse,  idest  hoc, 
per  quod  aliquid  habet  esse  quid.  Dicitur  etiam  forma,  secun- 
dum  quod  per  formam  significatur  perf  ectio,  vel  certitudo  unius- 
cujusque  rei,  sicut  dicit  Avicenna  in  II  Metaphysicae  suse.  Hoc 
etiam  alio  nomine  natura  dicitur,  accipiendo  naturam  secundum 

primum  modum  illorum  quatuor  modorum,  quos  Boetius  de 
duabus  naturis  assigiiat,  secundum  scilicet  quod  natuia  dicitur 
esse  illud,  quod  quocumque  modo  intellectu  capi  potest :  non 
enim  rcs  inteUigibilis  est  nisi  per  suam  diffinitionem  et  essen- 
tiam.  Et  sic  etiam  dicit  philoxophus  in  V  Metaphysicse,  quod 
omnis  substantia  est  natura  :  nomen  autem  naturse  hoc  modo 
sumptae  videtur  significare  essentiam  rei  secundum  quod  habet 
ordinem  vel  ordinationem  ad  propriam  operationem  rei,  cum 
nulla  res  propria  destituatur  operatione.  Qualitatis  vero  nomen 
sumitur  ex  hoc,  quod  per  ditiinifcionem  significatur  :  sed  essen- 
tia  dicitur  secundum  quod  per  eam,  et  in  ea  res  habet  esse. 

In  hac  tertia  parte  hujus  capituli  declaraturus  quomodo  differant 
noruina  esscntiaB  inter  se,  enumerat  quinque  ejus  nomina  :  primo  scili- 
cet  essentia,  quidditas,  quod  quid  erat  esse,  forma,  et  natura  :  quorum 
ratio  et  differentia  satis  clarc  ac  manifesto  sermone  in  littera  traditur, 
adeo  ut  addere  non  sit  opus. 

Nota  tamen  eirca  id  quod  de  Boctio  afiertur,  quod  Boetius  in  libro  de 
duabus  naturis  et  una  persona  Christi,  naturam  quadrupliciter  accipi 
dicit.  Primo  omne  intelligibiio  ;  secundo  omnis  substantia  ;  tertio  princi- 
pium  intrinsecum  motus  ;  quarto  specifica  essentia  scu  differentia:  quos 
modos  (si  Boetium  non  habes)  vide  si  placet  in  II  Sent.  S.  Thomae, 
dist.  xxxvn,  quaest.  i,  art.  1  :  primo  modo  accipit  hic  naturam  S.  Thomas 
quoniam  sic  communi  est  essentiis  substantialibus  et  accidentalibus 
genericis  et  specificis,  etc. 

CAPUT  II 

Substantiarum  essentiam  proprie  dici,  accidentiwn  autem  non  nisi 
secundum  quid,  ostendit  :  nobiliores  item  esse  simplicium  essentias, 
quam  compositarum  substantiarum  probat :  quod  demum  essentia 
substantice  compositce  non  materia,  non  forma,  vel  in-ter  ea  aliqua 
excogitata  relatio,  vel  quippiam  ipsi  composito  superadditum,  sed 
ipsum  sit  compositum,  variis  rationibus  demonstrat. 

Sed  quia  ens  absolute  et  primo  dicitur  de  substantiis,  et  po- 
sterius,  et  secundum  quid  de  accidentibus;  inde  est  quod  essen- 
tia  proprie  et  vere  est  in  substantiis  :  sed  in  accidentibus  est 
quodammodo  et  secundum  quid,  etc 

Kxpedito  primo  propositorum  exequens  in  hac  secunda  parte  tracta- 
tus,  quomodo  essentia  indiversis  diversimode  inveniatur,  quod  secundo 
loco  propositum  erat ;  primo  declarat,  quomodo  essentia  inveniatur  in 
substantiis  compositis  in  tribus  capitulis  ;  secundo  in  substantiis  sepa- 
ratis  duobus  capitulis  ;  tertio  in  accidcntibus  unico  capitulo.  Girca  sub- 
stantias  compositas  tria  declarantur  in  illis  tribus  capitulis.  In  primo,  quid 
sint  entia  Bubstantiarum  compositarum ;  in  sccundo,  quomodo  diffcrant 
inter  se  cssentiae  substantiarum  compositarum  ;  in  tertio,  quomodo  se 
habeant  ad  intentiones  logicas.  Incipiens  autem  exequi  in  hoc  cap.  quo- 
modo  csscntia  in  divcrsis  diversimode  inveniatur.  I^rimo  hoc  doclarat 
in  communi,  omnes  essentias  universi  ad  Invicem  com})arando  in  dua- 
bus  comparationibus.  Secundo,  quid  sit  essontia  substantiarum  compo- 

sitarum  tribus  conciusionibus  negativis,  et  quarta  affirmativa.  Tertio 
movet  dubitationem  quamdam  circa  conclusionem  afiirmativam,  et  solvit 
eam.  Facit  primo  comparationem  primam  inter  essentias  substantiarum 
et  accidentium  tali  conclusione  :  Substantiavere  et  proprie  habet  essen- 
tiam;  accidens  autem  secundum  quid.  Quam  sic  probat  :  unumquodque 
sicut  est  ens,  ita  habet  essentiam  :  sed  substantia  est  ens  simpliciter, 
accidens  vero  est  ens  secundum  quid  ;  ergo  substantia  habet  essentiam 
simpiiciter,  accidens  autem  secundum  quid.  Major  ex  dictis  in  praece- 
denti  capitulo  patet.  Minor  licet  habeatur  VII  Metaph.,  in  principio, 
tamen  sic  probatur  in  littera  :  illud  est  ens  simpliciter  de  quo  ens  abso- 
lute  et  primo  praedicatur,  et  illud  est  ens  secundum  quid,  de  quo  ens 
posterius,  et  secundumquid  dicitur:  sed  de  substantia  ens  dicitur  abso- 
lute  et  primo,  de  nccidente  autem  posterius  et  secundum  quid ;  ergo 
substantia  est  ens  simpliciter,  accidens  vero  secundum  quid. 

QIMESTIO  III 

Num  ens  per prius  de  substa?itia,  posterius  de  accidente  dicatur, 

ar  de  utroque  univoce. 

Girca  banc  particulam  dubitatur,  an  ens  per  prius  dicatur  de  substan- 
tia  et  posterius  de  accidente,  an  univoce  de  utroque.  In  hac  quaestione 
quinque  agenda  sunt.  Primo  declarabitur  titulus.  Secundo  ponetur  opi- 
nio  Scoti.  Tertio  arguetur  contra  iilam.  Quarto  ponetur  opinio  S.  Tho- 
mae.  Quinto  respondebitur  argumentis  in  oppositum. 

Quoad  primum  sciendum  est,  quod  aliquid  dupliciter  contingit  de  ali- 
quibus  praedicari  per  prius  et  posterius.  Uno  modo  secundum  esse  illius 
praedicati.  Alio  modo  secundum  propriam  rationem  ejusdem.  Illud  dici- 
tur  praedicari  analogice  (secundum  esse)  quod  perfectius  habet  esse  in 
uno  quam  in  alio  et  sic  omne  genus  praedicatur  per  prius  et  posterius 
de  suis  speciebus,  eo  quod  perfectius  esse  necessario  habet  in  una 
specie,  quam  in  alia.  Unde  com.  xn,  Met.,  com.  n,  dicit  quod  prioritas 
et  posterioritas  specierum  non  impedit  unitatem  generis,  <  :  hoc  modo 
non  quaerimus  hic  ;  per  se  enim  notum  est  omnibus,  quod  ens  per- 
fectiori  modo  est  in  substantia  quam  fn  accidentibus,  et  quod  hoc  modo 
praadicatur  per  prius  et  posterius. 

Illud  vero  dicitur  praedicari  analogice,  seu  per  prius  et  posterius 
sccundum  rationem  propriam,  quod  de  uno  praedicatur  sine  respectu  ad 
aliud,  de  altero  vero  non  nisi  in  respectu  ad  aliud.  Verbi  gratia  :  sanum 
praedicatur  de  auimali  sine  respectu  ad  diaetam,  medicinam  et  urinam  ; 
de  istis  vero  praedicatur  non  nisi  in  respectu  ad  animal.  Dicitur  enim 
animal  sanum  absque  additione  aliqua,  uriua  vero  non  dicitur  sana,  nisi 
quia  est  signum  sanitatis  existentis  in  animali,  et  diaeta  similiter  non 
est  sana,  nisi  quia  est  conservativa  sanitatis,  et  sic  de  aliis.  Cum  enim 
diftinies  sanum  praedicatum  de  animali,  non  pones  in  ejus  diffinitione 
respectum  ad  aliquid  horum.  Gum  autem  diffinies  sanum  praedicatum 
de  urina,  in  diffinitione  ejus  ponetur  respectus  ad  sanitatem  animalis 
cum  ipsa  animalis  sanitate,  et  similiter  ia  diffinitione  diaetae  et  medi- 
cinae  in  eo,  quod  sanae  sunt.  Dices  enim  (ut  jam  dictum)  quod  urina  est 
sana,  in  eo  quod  signum  est  sanitatis,  diaeta  in  eo  quod  conservativa, 
et  medicina  in  eo  quod  causa  est  illius  :  et  hoc  modo  vertitur  hic  in  du- 
bium  an  ens  praedicetur  analogice,  ita  quod  absolute  praedicetur  de 

substantia,  de  accidentibus  vero  non  nisi  relative  ad  substantiam  :  quod 
idem  est  quod  quaerere  utrum  substantia  in  eo  quod  ens  non  includat 
accidens  accidens  vero  in  eo  quod  ens  includat  substantiam  ;  et  in  noc 
Dendet  Vota  qusestio  inter  nos  et  Scotum,  quoniam  accidens,  in  eo  quod 
accidens,  includere  substantiam  ab  omnibus  conceditur,  sed  non  acci- 
dens  in  eo  quod  ens.  Haec  de  primo. 

Ouoad  secundum  Scotus  I  Sent.,  dist.  m,  q.  i,  et  III,  VIII,  q.  n  ponit 
hanc  conclusionem,  Ens  est  univocum  substantiae  et  accidenti,  Deo  et 
creaturse  ■  et  probat  eam  sic  :  Omnis  intellectus  certus  de  uno  conceptu, 
et  dubius'de  diversis,  habet  conceptum,  de  quo  est  certus,  alium  a  con- 
ceotu  de  quo  est  dubius  :  intellectus  quisque  potest  esse  certus  de  Deo 
seu  de  propria  passione,  quod  sit  ens,  dubitando  an  sit  ens  fimtum  vel 
innnitum,  sive  an  sit  substantia  vel  accidens;  ergo  conceptus  entis  est 
alius  a  conceptibus  istis,  et  ita  neutrum  est  ex  se,  sed  in  utroque  illo- 
rum  includitur  :  igitur  univocus.  Prima  propositio  patet  ex  terminis. 
Minorem  vero  experientia  docet. 

Secundo  sic.  Ens  non  est  univocum;  ergo  Deus  non  est  a  nobis  natu- 
raliter  cognoscibilis  aliquo  conceptu  simplici :  hoc  est  falsum,  ergo  a 
destructione  consequentis,  etc.  Consequentia  probatur :  nullus  conce- 
Dtus  est  producibilis  in  intellectu  nostro,  qui  non  contineatur  essentia- 
Uter  vel  virtualiter  inobjecto  relucente  in  phantasmate  :  sed  conceptus 
non  univocus  Deo  et  objecto  relucenti  in  phantasmate  est  non  conten- 
tus  tam  essentialiter,  quam  virtualiter  in  objecto  relucente  in  phantas- 
mate  ■  erco  nullus  conceptus  est  producibilis  in  intellectu  nostro,  nisi 
sit  univocus  objecto  relucenti  in  phantasmate  :  hoc  autem  est  creatura: 
ergo  omnis  conceptus  simplex,  quem  habemus  de  Deo  est  univocus 
creaturae  et  consequenter  conceptus  entis.  Major  patet,  minor  declara- 
tur  •  quia  objectum  creatum  continet  essentialiter  conceptum  increa- 
tum,'  ut  de  se  notum  est,  nec  virtualiter  :  quia  prius  non  mcluditur  vir- 
tualiter  in  posteriori,  sed  e  converso. 

-Tertio  sic:  omnis  inquisitio  metaphysicalis  de  Deo  procedit,  conside- 
rando  rationem  formalem  alicujus,  et  auferendo  ab  ea  imperfectionem, 
nuam  habet  in  creaturis,  et  reservando  illam  rationem  formalem   et 
attribuendo  sibi  omnino  summam  perfectionem,  et  sic  ponendo  illam 
in  Deo  :  ergo  omnis  immisitio  de  Deo  supponit  intellectum  habere  con- 
centum  eumdem  univocum,  quem  accipit  ex  creatuns. 
'  Ouarto  sic,  Ens  non  est  univocum  substantise  et  accidenti,  ergo  suD- 
stantia  non  est  a   nobis   naturaliter  cognoscibilis  :  hoc  est   falsum  ; 
ereo   etc.  Tenet  consequentia,  eo  quod  cum  substantia  non  immutet  im- 
mediate  intellectum  nostrum  ad  aliquam  intellectionem  sui,  sed  tantum 
accidens    sensibile,   sequitur   quod   nullum    conceptum  quidditativum 
habere  poterimus  de  ea,  nisi  aliquis  talis  possit  abstrahi  a  conceptu  acc^ 
dentis  :  sed  nullus  talis  quidditativus  abstrahibilis  est  a  conceptu  acci- 
dentis,  nisi  ens  univocum  accidenti  et  substantia3.  Hoc  autem  quod  m 
ista  ratione  assumit,  scilicet  quod  substantia  non  immutet  intellectum 
nostrum  ad  aliquam  sui  intellectionem,  probatur  sic :  quidquid  sua  prao- 
sentia  immutat  intellectum,  absentia  illius  potest  naturahter  cognosci 
ab  intellectu  quando  immutalur  (sicut  apparet  ex  II  de  Anima)  quoa 
visus   est  tenebraB    cognoscitivus,    quando    lux   non  est  pr.TScns,    co 
quod  tunc  visus  non  immutatur  :  igitur  si  intellectus  naturaliter  immu- 
taLur  a  substantia  immediate  ad  actum  circa  ipsam,  sequerctur  quod 
quando  substantia  non  esset  praesens,  posset  naturahter  coguosci  non 

esse  praesens,  et  ita  naturaliter  cognosci  posset  in  hostia  consecrata 
non  esse  substantiam  panis  :  quod  est  manifeste  falsum. 

Quinto  arguitur  auctoritatibus  II  Metaph.,  text.  comment.  iv.  Probans 
Aristoteles  causam  entitatis  et  veritatis,  maxime  entia  et  vera,  assumit 
hanc  propositionem.  Unumquodque  maxime  ipsum  aliorum  dicitur, 
secundum  quod  aliis  inest  univocatio,  ens  ergo  univocum  dicitur  apud 
Aristotelem  de  causa  entitatis,  scilicet  Deo  et  aliis  :  aliter  processus 
Aristotelis  nullus  esset,  arguit  enim  sic :  causa  univoca  entitatis  et  veri- 
tatis  est  maxime  ens,  et  vere  Deus  est  hujusmodi ;  ergo.  Avicenna  quo- 
que  I  Metaph.  capitulo- secundo  dicit:  substantia  et  quantitas  non  habent 
intentionem  communem  nisi  entis,  cujus  quaedam  sunt  quasi  species, 
et  quaedam  quasi  accidentia  propria.  Et  capitulo  quinto  facit  argumen- 
tum,  quod  adductum  est  de  conceptu  certo,  et  dubiis  :  omnes,  inquit, 
imaginantur  certitudinem  entis,  dubitant  autem  utrum  sit  agens  vel  pa- 
tiens.  Algazel  in  Metaphysica  sua  tractatu  primo  habet,  quod  quidam 
homines  putaverunt,  quod  ens  non  prsedicat  alium  conceptum  a  suis 
inferioribus,  dicentes,  quod  esse  accidentis  nihil  aliud  sit,  quam  esse 
substantia3.  Multa  alia  argumenta  adducuntur  ad  hoc  :  sed  quia  (ut  pa- 
tebit)  non  probant  univocationem,  sed  alietatem  conceptus  entis,  omitto  : 
et  etiam  quia  ex  dicendis  cuilibet  ingenioso  patebit  responsio  ad  omnia. 
Haec  de  secundo. 

Quoad  tertium  arguo  primo  sic :  nullum  univocatum  in  ratione  sui  uni- 
voci  habet  aliquid  plus,  quam  reliquum  univocatum  :  substantia  et  acci- 
dens  sunt  univocata  per  te  in  ente ;  ergo  accidens  non  habet  aliquid 
plus  in  ratione  sui  univoci,  scilicet  entis,  quam  substantia.  Discursus 
bonus,  conclusio  vero  est  falsa;  ergo  altera  prsemissarum:  non  major, 
quia  illa  habetur  ex  ante  praedicamentis  ;  ergo  minor,  quae  est  conclu- 
sio  adversae  partis.  Falsitas  conclusionis  habetur  VII  Metaph.,  textibus 
et  commentis  secundo  et  tertio,  ubi  dicitur  quod  in  ratione  accidentis, 
inquantum  ens  ponitur  substantia,  unde  comment.  dicit  in  commento  ter- 
tio,  quod  sedens  et  stans  non  dicuntur  esse  entia  sine  substantia:  patet 
autem  quod  in  diffinitione  substantiae,  inquantum  ens  non  ponitur  acci- 
dens  nec  substantia,  eo  quod  abstrahit  apud  eos  ab  illis.  Patet  secundo 
falsitas  illius  conclusionis  ex  dictis  Antonii  Trombetae,  qui  in  hac  quae- 
stione  fatetur  in  diffinitione  accidentis,  inquantum  ens,  cadere  substan- 
tiam.  Unde  etsi  ratio  possit  a  Scoto  secundum  apparentiam  solvi,  glos- 
sando  Aristotelem  (glossa  destruente  textum),  nullo  tamen  pacto  potest 
ab  Antonio  Trombela  solvi,  eo  quod  ab  ipsa  veritate  coactus  concessit 
in  quolibeto  suo  falsitatem  conclusionis,  quam  Scotus  negaret. 

Secundo  arguitur  sic,  Ens  est  univocum  praedicatum  in  quid  de  pluri- 
bus  differentibus  specie,  in  nulla  differentia  quidditative  inclusum ;  ergo 
est  genus.  Tenet  consequentia  ex  diffinitione  generis,  et  conditione 
apposita  a  Scoto  in  1  sent.  dist.  m,  q.  m,  ultimam  enim  particulam 
assumptam  exigi  dicit  ad  genus  et  bene,  secundum  Arist.  quarto  Topi. 
Antecedens  quoad  primam  partem  et  secundam  Scoti  ibidem  est.  Quoad 
tertiam  autem  probatur  sic:  si  ens  esset  inclusumin  aliqua  differentia  non 
ultima,  sequeretur  quod  addendo  differentiam  non  ultimam  generi,  esset 
nugatio  :  hoc  est  falsum ;  ergo,  etc.  Tenet  consequentia,  quia  bis  ens 
poneretur  eodem  modo  :  semel  ratione  generis,  et  semel  ratione  diffe- 
rentise.  Verbi  gratia,  si  ens  includitur  quidditative  in  ratione  animalis  et 
rationalis,  dicendo  animal  rationale,  erit  nugatio  :  cum  enim  prima  pars 
rationis  animalis  sit  ens,  erit  ratio  propria  animalis  ens,  A,  B,  C.  Simili- 

ter  cum  prirua  pars  rationis  rationalis  sit  ens,  erit  ratio  rationalis  ens, 
D,  E,  F,  et  sic  dicendo  animal  rationale,  dices  ens,  A,  B,  G,  ens,  D,  E,  F, 
et  consequenterpones  ens  bis  :  et  expresse  nugationem  committes.  Nec 
est  opus  impugnare  responsionem  Scoti,  ubi  supra  ad  hoc  argumen- 
tum,  quia  non  est  ad  propositum  :  ait  enim  quod  sicut  dicimus,  aninial 
album  absque  nugatione,  eo  quod  ens  clausum  in  ratione  albedinis  deno- 
minat  accidentaliter  ens  clausum  in  ratione  animalis  :  ita  in  proposito 
dicimus  animal  iationale,  eo  quod  ens  clausum  in  rationali  denominat 
essentialiter  ens  clausum  in  animali  absqne  nu^atione. 

Hoc  enim  non  est  ad  propositum  :  aliud  enim  est  loqui  de  ente  in  sua 
ratione  communi,  in  qua  indistincte  univocantur  supradicta,  et  aliud 
est  loqui  de  ente  particulariter  accepto.  Licet  enim  palliari  possit,  quod 
ens  particulatum  ad  album  et  rationale  denominet  ens  particulatum  ad 
animal,  non  tamen  potest  intelligi  quod  prima  pars  rationis  alibi  for- 
maliter  sumpli,  denominet  primam  partem  rationis  animalis.  Ea  enini 
est  ens  eodem  modo  sumptum,  cum  univocum  sit :  remanet  ergo,  quod 
nugatio  est  dicere  apud  Scotum  animal  rationale  :  immo  animal  album, 
eodem  modo  arguendo,ut  prius  utendo  loco  nominum  eorum  rationibus 
quidditativis. 

Quod  si  aliquis,  vim  faciendo  in  verbis  Scoti,  forte  dixerit  ens  non 
claudi  in  rationali  quidditative  et  albo,  sed  in  rationalitate  et  albedine  : 
tunc  interim  sequitur  principale  intentum  nostrum,  quod  scilicet  ens  in 
nulla  differentia  includatur  quidditative  :  quia  rationalitas  non  est  diffe- 
rentia,  sed  differentise  principium  secundum  veram  Avicennae  doctri- 
nam  :  differentia  enim  praedicatur  de  specie;  rationalitas  autem  non ; 
quare,  etc. 

Tertio  arguitur  sic,  Ens  est  univocum  substantiae  et  accidentis  :  ergo 
in  ratione  substantiae  expresse  cadit  ens  ;  ergo  in  diffinitione  horninis 
explicite  cadit  ens  :  hoc  est  inconveniens  et  contra  Aristotelem  et  viam 
communem  ;  ergo,  etc.  Prima  consequentia  probatur,  ex  eo  quod  omne 
superius  univocum  explicite  cadit  in  ratione  sui  essentialis  inferio.i.s, 
sicut  animal  cadit  explicite  in  ratione  honiinis.  Sf.cunda  consequentia 
probatur  ex  auctoritate  Aristotelis  posita  in  II  libro  Topicorum,  illa 
scilicet:  quum  aliquid  ponitur  in  difrinitione  alicujus  loco  illius,  si  pona- 
tur  ejus  ratio,  clarior  erit  intellectus.  Gum  ergo  substantia  ponatur  in 
diffinitione  hominis,  et  loco  substantire  liceat  ponere  ejus  rationem,  in 
qua  explicite  cadit  ens,  ut  clarior  sit  diffinitio,  sequitur  quod  ens  debeat 
poni  in  diflinitione  hominis  explicite,  ut  clarior  reddalur.  Nec  prohibet 
hoc  communissimus  ambitus  ipsius  entis,  aut  carentia  differentiarum. 
Sicut  nec  ex  his  prohibetur  ens  tanquam  praedicatum  univocum  et  quid- 
ditativum  cadere  in  ratione  substantiae.  Et  conrirmatur  hoc  per  Scotum, 
qui  in  I  Sentent.,  dist.  m,  ponit  ens  esse  primum  cognitum  cognitione 
distincta  :  eo  quod  ens  cadat  in  conceptu  quidditativoomnium  tanquam 
primuni  pranlicatum  quidditativum.  Haec  de  tertio. 

Quoail  qnartum  principale,  prsenoto  differentiam  inter  univocum  et 
fiequivocum,  purum  et  analogum.  Univocata  sunt,  quorum  nomen  est 
conimune,  et  ratio  secundum  illud  nomen  est  cadcm  simpliciter.  Pura 
reqnivocata  sunt,  quoruni  nomen  est  commune,  et  ratio  seoundum  illud 
nonjcn  esl  divi-rsa  simplicitor.  Analogata  ,'mnt  quorum  nomen  <•>!  com- 
mnin',  et  ratio  secundnni  illnd  nomen  est  aliqno  modo  eadem,  cl  alii^uo 
mo<lo  divorsa  seu  sccundnin  qnid  eadem,  et  secunduun  fttid  diversa. 
Verbi  gratit,  animal  et  mcdicina  sunt  anaiogata  sub  sauo  :  unde  habent 

illucl  nomen  commune.  Utrumque  enim  illorum  dicimus  sanum  ;  diffi- 
nitio  autem  eorum  inquantum  sana  sunt,  est  aliquo  modo  eadem,  et  ali- 
quo  modo  diversa  :  animal  enim,  inquantum  sanum,  est  habens  sanita- 
tem  ;  medicina,  inquantum  sana,  est  causa  sanitatis.  Sunt  enim  eaedeni 
aliquo  modo  istae  diffinitiones,  quia  in  omnibus  includitur  sanitas:  et 
*  sunt  divefsae  aliquo  modo,  quia  diversis  modis  sanitatem  respiciunt. 
Unde  analogum  est  medium  inter  purum  aequivocum  et  univocum  :  sicut 
inter  idem  simpliciter  et  diversum  simpliciter  cadit  medium  idem  secun- 
dum  quid  et  diversum  secundum  quid  :  et  sicut  medium  sapit  naturam 
utriusque  extremi,  dicit  enim  quoddammodo  plures  rationes  et  quodam- 
modo  unam  propter  quod  invenitur  quandoque  apud  illustres  philoso- 
phos,  quod  analogum  dicit  plures  rationes,  et  quandoquo  quod  dicit 
unam  rationem. 

Nota  secundo,  quod  duplicia  sunt  analogata  :  quasdam  secundum  deter- 
minatam  habitndinem  unius  ad  alterum;  quaedani  secundum  proportio- 
nalrtatem.  Exemplum,  Substantia  et  accidens  sunt  analogata  primo 
modo  sub  ente  ;  Deus  autem  et  creatura  secundo  modo  :  infinita  enim 
est  distantia  inter  Deum  et  creaturam.  Differunt  autem  haee  plurimum  : 
qnoniam  analogata  prirno  modo  ita  se  habent,  quod  posterius  secundum 
nomen  analogum  diffinitur  per  suum  prius  :  puta  accidens,  inquantum 
ens  per  substantiam.  Analogata  vero  secunclo  modo  non  :  creatura  enim 
inquantum  ens  non  diffinitur  per  Deum.  Unde  analogata  primo  modo 
habent  nomen  commune,  et  rationem  secundum  iliud  nonien  secundum 
quid  eamdem  et  secundum  quid  diversam  :  per  hoc  qnocl  analogum  illud 
simpliciter  id  est,  sine  additione  aliqua  de  primo  dicitur,  et  de  aliis 
vero  non  nisi  diversimode  respiciendo  primum,  quocl  cadit  in  eorum 
rationibus,  sicut  in  exemplo  de  sano  manifestum  est :  analogata  vero 
secundo  modo  habcnt  nomen  commune  et  rationem  secundum  illud  no- 
men  aliquo  modo  eamdem  et  aliquo  moclo  diversam  :  non  propter  hoc, 
quod  illud  simpliciter  dicatur  de  primo  et  de  aliis  relative  ad  primum, 
sed  habent  rationem  eamdem  secundum  quid  propter  identitatem  pro- 
portionis,  qua?  in  eis  invenitur,  et  secundum  quid  diversam,  propter 
diversitatem  naturarum  suppositarum  illius  proportionibus.  Exemplum, 
Forma  et  materia  substantialis  et  forma  et  materia  accidentium  sunt 
analogata  quaedam  sub  nominibus  formae  et  materiae  :  habent  enim 
nomen  commune,  puta  formam  et  materiam,  et  rationem  secundum  no- 
men  formae  sive  materiae  eamdem  et  diversam  hoc  modo  :  quia  forma 
substantialis  ita  se  babet  ad  substantiam,  sicut  fcrma  accidentalis  ad 
accidens  :  similiter  materia  substantiae  ita  se  habet  ad  substantiam.  sicut 
materia  accidentis  ad  accidens  :  utrobique  enim  salvatur  identitas  pro- 
portionum  cum  diversitate  naturarum  et  unitate  nominis.  Hunc  modum 
analogiae  exprimit  Commentator  XII  Metaph.,  comment.  xxvm,  etclarius 
cum  Aristot.  I  Ethic,  cap.  vn. 

Quibus  sic  praelibatis,  pono  duas  conclusiones.  Prima  est,  Ens  analo- 
gice  utroque  modo  analogiae  dicitur  de  substantia  et  accidente.  Secunda 
conclusio,  Ens  dicitur  de  Deo  et  creatura  secundo  modo  tantum.  Prima 
conclusio  probari  potest  rationibus  factis  contra  Scotum,  et  maxime 
prima.  Auctoritatibus  autem  Aristot.  IV  Metaph.,  text.  comm.  in  et  Com- 
mentatoris  ibidem  :  expresse  enim  ibi  dicitur,  quod  ens  non  est  unum, 
*ed  ad  unum.  XII  quoque  Metaph.,  text.  comm.  xxvni,  expresse  dicitur, 
quod  principia  praedicamentorum  non  sunt  aliquomodo  eadem  nisi  secun- 
dum  proportionem.  Super  qua  auctoritate  potest  argui  sic :  illa  non  sunt 

univoca,  quae  nullam  identitatem  habentnisi  proportionis;  sed  principia 
propria  substantiae  et  accidentium  sunt  hujusmodi ;  ergo,  etc.  Minor 
expresse  est  in  littera  Aristot.  Major  est  nota  ex  terminis  :  si  enim  nul- 
lam  aliam  identitatem  habent  nisi  proportionis,  oportet  quod  careant 
unitate  univoca.  Et  haec  autoritas  est  notanda  contra  Scotistas,  quia  si 
concedant  ens  habere  entitatem  analogam,  dicunt  cum  hoc,  quod  habet 
etiam  identitatem  univocam  :  cujus  oppositum  Aristotel.  dicit,  solam 
identitatem  proportionis  inter  principia  praedicamentorum  ponens. 

Secunda  conclusio  non  aliter  pro  nunc  probetur,  quam  auctoritate 
S.  Thomas  in  quaestionibus  de  veritate,  quaest.  n,  artic.  2,  ubi  exami- 
nans  quomodo  scientia  sit  analoga  scientiae  divinae  et  scientiae  creatae, 
expresse  fatetur,  quod  secundo  modo  sit  analoga  et  non  primo  modo. 
Unde  cum  ens  dicitur  de  Deo  et  creatura,  hoc  modo  dicitur  proportio- 
nabiliter,  qui  exprimitur,  quod  sicut  Deus  se  habet  ad  suum  esse,  ita 
creatura  ad  suum.  Sed  de  his  alias,  cum  ex  proposito  tractabitur,  diffu- 
sius  loquemur ;  modo  sufficiant  haec  pauca  dixisse,  ex  quibus  innote- 
scere  potest,  quod  conceptus  entis  formalis  est  unus  inaequaliter  reprae- 
sentans  esse  substantiae  et  accidentis,  Dei  et  creaturae :  et  quod  conceptus 
objectalis  non  habet  nisi  unitatem  proportionis  determinatae  ex  identi- 
tate  termini  vel  unitate  proportionabilitatis  et  identitate  proportionum. 
Ex  quibus  elici  potest,  quod  cum  talis  unitas  apud  Aristot.  IV  Metaph., 
text.  comm.  h,  sufficiat  ad  objectum  scientiae,  ens  non  oportet  poni  uni- 
vocum  ad  hoc,  quod  passiones  habeat,  et  contradictionem  fundet,  et 
reliqua  hujusmodi  habeant  sibi  convenientia.  Haec  de  quarto. 

Quoad  quintum  respondetur  ordinate  ad  argumenta. 

Et  ad  primum  dicitur,  quod  argumentum  illud  :  si  aliquid  probat,  alie- 
tatem  conceptus,  non  univocationem  probat :  sicut  ipsemet  Scotus  dicit, 
et  ideo  gratis  concedimus  illud,  sicut  etiam  Avic.  qui  tenet  ens  non  esse 
praedicatum  quidditativum,  concedit  ens  dicere  alium  conceptum,  non 
tamen  univocum  et  quidditativum. 

Ad  secundum  negatur  consequentia.  Ad  cujus  probationem  dico,  quod 
aliquod  continere  virtualiter  aliud,  potest  intelligi  dupliciter  :  uno  modo 
sicut  causa  in  virtute  sua  continet  effectum  ;  alio  modo  sicut  elTectus 
continet  virtutem  causae,  participando  illam  sic.  Hoc  stante  minor  est 
falsa  :  etenim  effectus  quilibet  virtualiter  continet  secundo  modo  Deum  ; 
nec  oportet  quod  continens  isto  modo  sit  prius,  immo  necessario  cst 
posterius.  Quod  si  mihi  dixeris,  quod  hoc  est  abuti  vocabulis,  quia  apud 
omnes  continere  virtualiter  non  attribuitur  nisi  causae  :  dico  quod  si  fiat 
vis  in  verbo,  falsa  est  major,  eo  quod  datur  triplex  modus  continendi, 
scilicet  essentialiter,  virtualiter,  et  participative  :  sicut  effectus  continet 
in  se  causam. 

Ad  tertium,  concesso  toto  antecedente,  negatur  consequentia  :  sufficit 
enim  analogia  illius  rationis  lormalis. 

Ad  quartum  negatur  consequentia.  Ad  probationem  dicitur,  quod  fal- 
sum  supponit,  scilicet  quod  substantia  non  immutet  intellectum  per 
propriam  speciem.  Unde  ad  ejus  probationem  dico,  quod  quantitas  et 
accidentia  in  Eucharistia  agunt  et  patiuntur  totum,  quod  ageret  et  pate- 
retur  substantia,  si  esset  :  sicut  enim  acceperunt  modum  essendi  sub- 
stantiae,  scilicet  absque  subjecto,  ita  ctiam  agere  et  pati  cjus  ;  et  ideo 
ex  multis  hostiis  sensatis  generatur  in  intellectu  species  intelligibilis 
substantioe  panis,  et  ejus  quidditativa  cognitio,  sicut  et  ad  nutritionem 
agunt,  ac  si  csset  ibi  panis  :  non  enim  minus  ex  illis  accidentibus  nutri- 

mur,  quam  ex  aliis  hostiis  non  consecratis  :  sicut  non  minus  ex  conse- 
cratis  generantur  vermes  et  cineres,  quam  ex  non  consecratis.  Unde  ad 
argumentum  dico,  quod  panis  absens  immutat,  quoniam  non  est  omnino 
absens  :  remansit  enim  ibi  accidens  suum,  quod  est  vice  panis  ;  quare 
non  est  simile  de  visu  respectu  tenebrae.  Nec  est  contra  nos  auctoritas 
Aristot.  quoniam  haec  omnia  habent  locum,  ubi  est  simpliciter  absentia 
objecti,  quam  hic  non  concedimus  quoad  operationes. 

Acl  quintum  dico,  quod  quia  medium  comparatum  uni  extremorum,  ut 
oppositum,  induit  alterum  extremum,  ut  dicitur  V  Phys.,  text.  comm.  vi; 
ideo  analogum  comparatum  aequivoco,  quod  diversas  rationes  simplici- 
ter  sonat,  univocum  appellatum  est  ab  Arist.  ibi,  et  merito,  eo  quod 
utebatur  analogo  secundum  id  quod  habet  de  unitate  :  oportet  enim  ad 
verificandam  illam  maximam,  quod  causa  et  effectus  non  in  sola  voce 
conveniant,  sed  in  ratione  aliqua  formali  eadem  aliquo  modo  in  illis  : 
unde  textus  ille  non  est  contra  nos. 

Ad  Avicen.  et  Algazelem  dico,  quod  nihil  contradicunt  :  quia  alietatem 
non  univocationem  conceptus  entis  insinuant. 

Substantiarum  vero  quaedam  sunt  simplices,  et  qusedam 
compositee,  et  in  utrisque  est  essentia  :  sed  in  simplicibus  ve- 
riori  et  nobiliori  modo  secundum  etiam  quod  habent  esse  nobi- 
lius,  sunt  etiam  causa  eorum,  quse  composita  sunt,  ad  minus 
substantia  prima,  et  simplex,  quae  Deus  est. 

Hic  ponitur  secunda  comparatio,  qua  substantias  inter  se  comparat 
tali  conclusione  :  substantiae  simplices  nobiliori  et  veriori  modo  habent 
essentiam,  quam  compositae,  quam  probat  dupliciter.  Primo  sic  :  quo- 
rum  esse  est  nobilius,  eorum  essentia  est  nobilior ;  substantiarum  sim- 
plicium  esse  est  nobilius,  quam  compositarum  ;  ergo  essentia  substan- 
tiarum  simplicium  est  nobilior.  Secundo  sic  :  causa,  supple,  effectiva,  non 
univoca  habet  nobiliorem  essentiam  suo  effectu ;  substantia  simplex 
saltem  prima  est  hujusmodi  causa  compositarum  ;  ergo  substantia  sim- 
plex  est  perfectioris  essentiae  quam  composita. 

Ad  evidentiam  hujus  partis  nota,  quod  ut  habes  a  S.  Thoma,  IV  Sent., 
dist.  xi,  quaest.  n,  art.  1,  ad  primum  :  simplicitas  nec  perfectionem  sim- 
pliciter  nec  imperfectionem  sonat  :  res  enim  ex  eo  quod  simplex,  non 
habet  perfectionem  majorem,  sed  ex  eo  quod  taliter  simplex,  id  est 
simplicitatem  subsistentem  habet.  Unde  materia  prima  est  simplicissima, 
et  formae  accidentales  sunt  simplices,  et  tamen  non  sunt  perfectiores 
substantiis  compositis.  Et  ideo  cum  dicimus  substantias  simplices  esse 
perfectiores  compositis,  intelligas  non  de  quibuscunque  simplicibus 
substantiis,  sed  de  simplicibus  subsistentibus  in  sua  simplicitate  :  quales 
sunt  substantiae  separatae  omnes. 

Propterea  caveto  hic  opinionem  Scoti  in  I  Sent.,  dist.  vin,  quaest.  i, 
dicentis  simplicitatem  esse  perfectionem  simpliciter.  Ut  autem  verita- 
tem  tutari  ac  falsum  impugnare  scias,  notato  quid  sit  perfectio  simpli- 
citer. 

Perfectio  simpliciter,  apud  Anselinum  Monologion  XV,  est  quae  in  uno- 
quoque  melior  est  ipsa,  quam  non  ipsa.  Glossa  sic.  In  unoquoque,  in- 
quantum  est  individuum  entis,  id  est,  hoc  ens  non  inquantum  est  indi- 
viduum  hujus  vel  illius  naturae,  puta  hic  homo,  aut  hic  angelus,  melior 
est,  etc,  quia  comparativum  includit  suum  positivum  :  ideo  melior  est, 

id  est  bonitatem  seu  perfectionem  meliorern  ponit,  quam  non  ipsa,idest 
quam  quodlibet  sibi  incompossibile  :  ita  quod  (lj  non  ipsa)  non  teneatur 
contradictorie,  sed  incompossibiliter.  Unde  perfectio  simpliciter  exigit 
duas  conditiones  :  primo,  quod  dicat  perfectionem ;  secundo,  quod  illa 
perfectio  in  individuo  cntis  sit  mclior,  quam  quodlibet  sibi  in  eo  incom- 
possibile.  Propter  defectum  enim  priinae  conditionis  tarn  relatio  quam 
negatio  a  perfectionibus  simpliciter  excluditur.  Propter  vero  defectum 
secundaB,  ratiocinari,  ridere,  latrare  et  hujusmodi  porfectiones  simpli- 
citer  non  sunt,  quia  ista  etsi  sint  meliora  in  individuo  hujus  vel  illius 
naturae,  non  tamen  entis.  Diximus,  quod  Iy  non  ipsa,  tenetur  incompos- 
sibiliter  et  non  contradictorie  :  quia  aliter  omne  positivum  esset  perfe- 
ctio  simpliciter  :  quia  in  individuo  entis  melius  est  positivum  quodlibet 
quolibet  contraclictorio  formaliter  sumpto.  Nec  superficie  tenus  consi- 
deres  primam  conditionem  :  quoniam  propter  defectum  ejns  simplicitas 
non  dicit  perfectionem  simplieiter.  Simplicitas  enim  nihil  aliud  est  quam 
negalio  compositionis  :  unde  non  est  perfectio,  sed  negatio  imperfe- 
ctionis.  Propterea  deficit  talis  modus  arguendi.  In  individuo  entis  quod- 
libot  incompossibile  simplicitati  dicit  imperfectionem  ;  ergo  ipsa  simpli- 
citas  cst  melior  in  unoquoque  quam  non  ipsa,  et  consequenter  perfcctio 
simpliciter.  Oportet  enim  addere  in  antecedente  :  et  ipsa  dicit  perfe- 
ctionem,  quod  falsum  est,  quia  negativum  praedicaturn  est. 

Potes  autem  contra  Scoti  positionem  arguere  sic  :  nulla  perfectio 
simpliciter  salvatur  in  relatione,  ut  relatio  est :  simplicitas  autem  salva- 
tur  in  relatione,  ut  relatio  est :  Ad;  siquidem  est  simplicissimum,  nullam 
enim  compositionem  includit,  et  universaliter  secundum  Scotum,  omnis 
differentia  ultima  relationis ;  ergo,  etc.  Major  patet,  ex  eo  quod  relatio  ut 
relatio,  nec  perfectionem  nec  imperfectionem  sonat  apud  nos,  et  Scotum. 

Praeterea,  quod  dividitur  per  quantum,  ct  non  quantum,  non  est  per- 
fectio-  simpliciter.  Patet  ista,  quia  implicat  quod  aliquid  sit  non  quantum 
et  perfectio  simpliciter.  Sed  simplicitas  dividitur  per  quantum  et  non 
quantum  ;  ergo,  etc.  Patet  minor,  quia  dividitur  in  simplicitatem  relati- 
vam  et  absolutam  :  simplicitas  autem  relativa  est  non  quanta. 

Si  dicatur  ad  ista,  quod  relatio  formaliter  sumpta  non  est  simplex,  sed 
simplicitas  prosdicatur  de  ea  denominative,  hoc  non  cvadit  argumenta, 
quia  simplicitas  relativa  est  passio  relationis  secundum  hoc,  aut  modus 
intrinsecus.  Impossibilc  est  autem  quod  alterum  horum  sit  perfectius 
eo,  cujus  est,  ut  arguatur  sic  :  nulla  passio  est  majoris  ontitatis  subjecto 
suo  :  simplicitas  dcnominans  relationem  est  cjus  passio,  sicut  universa- 
liter  passio  superioris  est  passio  inferioris,  licet  non  primo  ;  ergo  sim- 
plicitas  relationem  denominans  non  est  majoris  entitatis  relatione,  sed 
relatio  non  cst  quanta  ;  ergo  simplicitas  relativa  non  est  quanta  ;  ergo 
nec  perfectio  simplicitcr.  Stat  crgo  assumptum  vcrum,  scilicet  quod  sim- 
plicitas  dividitur  per  quantum  et  non  quantum. 

Similitcr  argucre  potes,  si  dicant  quod  simplicitas  sit  modus,  quod 
tamen  minus  consonum  vcritati  videtur.  Substantioe  ergo  imniatoriales 
(non  ratione  simplicitatis  sunt  perfectiores  essentiis  substantiarum 
compositarum),  scd  rationc  simplicitatis  subsistentis,  et  adunantis  in  se 
tantam  perfectionem,  ita  indivise,  qua  gaudent. 

Sed  quia  illarum  substantiarum  essontia^  sunt  nobis  nagia 
occult;u,  ideo  ab  esscntiis  compositorum  ineipiemlum  est,  ut  a 
iaeilioribus  convenientior  fiat  disciplina.  In  subslantiis  ij/itnr 

compositis  forma  et  materia  notae  sunt.  ut  in  homine  anima  et 
corpus.  Non  autem  potest  dici,  quod  alterum  eorum  tantum 
essentia  dicatur  essentia.  Quod  enim  materia  sola  non  sit 
essentia,  planum  est :  quia  res  per  suam  essentiam  cognosci- 
bilis  est,  et  in  specie  ordinatur  vel  in  genere  ;  materia  autem 
non  est  cognitionis  principium,  nec  secundum  causam  aliquid 
ad  speciem  vel  ad  genus  determinatur,  sed  secundum  id  solum 
quo  in  actu  aliquid  est. 

In  hac  secnnda  parfce  capifculi,  quicl  sit  essentia  in  substantiis  compo- 
sitis  declaraturus  (quia  a  notioribus  incboandum  est),  conclusionem 
hanc  negativam  ponit :  materia  sola  non  est  essentia  substantiaa  compo- 
sitse  :  quam  duplici  ratione  probat.  Prima  est  talis :  illucl  quod  est  essen- 
tia  substantiae  cornpositse  est  principium  cognoscendi  illam  :  sed  mate- 
ria  sola  non  est  principium  cognoscendi  illam  ;  ergo  materia  sola  non 
est  essentia  substantiae  compositae.  Major  patet  ex  eo  quod  unum- 
quodque  per  suam  essentiam  cognoscitur  quidditative ,  unde  omnes 
aliae  cognitiones  oriuntur.  Minor  habetur  ex  IX  Metaph.,  text.  com.  xx, 
ubi  dicitur,  quod  principium  cognoscendi  est  actus  et  non  pofontia. 

Secunda  ratio  est  :  essentia  substantise  compositae  est  id  quo  res 
ponitur  in  genere  et  specie  :  sed  materia  sola  non  est  id  quo  res  ponitur 
in  genere  et  specic  ;  ergo  materia  sola  non  est  essentia  substantiae 
compositse.  Major  est  evidens  inducendo  in  singulis  :  Sortes  enim  per 
suam  naturam  in  specie  humana  collocatur  :  similiter  in  genere  anima- 
lis,  et  sic  cle  aliis.  Minor  probatur  :^quia  id,  quo  aliquid  in  specie  repo- 
nitur,  oportet  quod  actuale  sit,  eo  quod  est  principium  distinguendi 
ipsum  ab  aliis  speciebus,  et  collocandi  ipsum  in  tali  gradu  universi  : 
materia  autem  sola  actualitatem  non  includit. 

Neque  etiam  forma  tantum  substantise  compositae  essentia  dici 
potest,  quamvis  quidam  hoc  asserere  conentur.  Ex  his  enim 
quse  dicta  sunt,  patet  quod  essentia  est  id  quod  per  diffinitio- 
nem  rei  significatur  :  diffinitio  autem  substantiarum  naturalium 
non  tantum  formam,  sed  et  materiam  continet ;  aliter  enim  diffi- 
nitiones  naturales  et  mathematicee  non  differrent.  Nec  etiam 
potest  dici,  quod  materia  in  diffinitione  substantiae  naturalis  po- 
natur,  sicut  additum  essentise  ejus,  vel  ens  extra  illam  natu- 
ram,  vel  essentiam  ejus  :  quia  hic  modus  proprius  est  acciden- 
tibus,  quae  essentiam  perfecte  non  habent.  Unde  oportet,  quod 
in  diffinitione  sua  substantiam  vel  subjectum  recipiant,  quod  est 
extra  genus  eorum  :  patet  ergo  quod  essentia  comprehendit 
materiam  et  formam , 

Hic  ponitur  secunda  conclusio  negativa  talis  :  essentia  substantise 
coinpositae  non  est  sola  forma.  Quam  unica  ratione  probat  sic  :  illud  est 
essentia  substantiaa  compositae,  quod  per  ejus  diffiuitionem  significatur  : 
sed  sola  forma  per  ejus  diffinitionem  non  significatur ;  ergo  sola  forma 
non  est  essentia  substantiae  corupositae.  Major  est  de  se  nota ;  minor 
probatur  :  quia  diffiuitiones  naturales  per  hoc  differunt  a  mathematicis, 
quia  istaa  significant  solam  formam,  id  est  formam  absque  materia  §en- 
sibili  :  naturales  vero  significant  formam  et  materiam  sensibilem. 


404  DE   ENTE   ET   ESSENTIA.    CA.PUT   II. 

Sed  ad  hanc  rationem  potest  dici,  quod  cum  significari  per  diffinitio- 
nem  contingat  dupliciter  :  uno  modo,  ut  pars  rei  diffinitae  ;  alio  modo, 
ut  subjectum  rei  diffinitae,  seu  ut  deferens  rem  diffinitam,  per  diffini- 
tionem  naturalem  significatur  sola  forma  ut  res  diffinita  :  et  ideo  quid- 
ditas  est  sola  forma,  materia  autem  significatur  ut  quidditatem  defe- 
rens. 

Contra  hanc  responsionem  suhjungitur  in  littera  talis  ratio  :  illud  quod 
est  proprium  accidentibus,  ex  mrperfectione  suae  essentiae  :  non  convenit 
specificis  substantiis  :  sed  recipere  in  diffinitione  aliquid  extra  essentiam 
suam  est  proprium  accidentibus  ex  imperfectione  suae  essentiae  ;  ergo 
hoc  non  convenit  substantiis  specificis.  Major  patet  ex  terminis  :  quod 
enim  est  proprium  alicui  ex  sua  imperfecLione,  non  convenit  alteri 
habenti  perfectionem  oppositam  illi  imperfectioni.  Minor  habetur  ex 
VII  Metaph.,  text.  comm.  xm,  xv  et  xvi. 

Girca  majorem  nota,  quod  licet  forrnae  partis,  puta  anirnae,  conveniant 
etiam  diffiniri  per  aliquid  extra  essentiam  ejus,  ac  per  hoc  istud  videa- 
tur  esse  non  proprium  accidentibus,  sed  commune  eis  et  formis  par- 
tium  :  in  rei  tamen  veritate  proprium  est  accidentium  :  eo  quod  diffinitio 
non  est  nisi  rerum  existentium  in  recta  linea  praedicamentali  habentium 
speciem  completam,  cum  diffinitio  componatur  ex  genere  et  differentia, 
sola  autem  accidentia  inter  entia  et  specie  completa  sunt  per  addita- 
mentum  diffinibilia,  et  ideo  proprium  accidentibus  dixit  esse  tali  modo 
diffiniri  :  unde  et  anima  diffm"fur  per  aliud  extra  essentiam  suam,  pro 
quanto  participat  de  accidentis  natura  esse  in  alio. 

Non  etiam  potest  dici,  quod  essentia  significet  relationem 
qu83  est  inter  materiam  et  formam,  vel  aliquid  superadditum 
illis,  quia  hoc  de  necessitate  esset  accidens  extraneum  a  re,  nec 
per  eam  res  cognosceretur.  Quae  omnia  essentiae  conveniunt : 
per  formam  enim,  quae  est  actus  materiae,  materia  efficitur  ens 
actu  et  hoc  aliquid  ;  unde  illud  quod  superadvenit  non  dat 
esse  actu  simpliciter  materiae,  sed  esse  actuale,  sicut  accidentia 
iaciunt,  ut  albedo  facit  actu  album  ;  unde  quando  talis  forma 
acquiritur,  non  dicitur  generari  simpliciter,  sed  secundum  quid. 

Hic  ponitur  tertia  conclusio  negativa  :  essentia  substantiae  compositae 
non  est  aliqua  relatio  mter  materiam  et  formam  aut  aliquid  additum 
composito  ex  materia  et  forma.  Quam  probat  ex  duabus  rationibus. 
Primo  sic  :  omnis  relatio  media  inter  materiam  et  formam,  et  similiter 
omne  additum  composito  ex  materia  et  forma  est  accidens  extraneum 
substantiae  :  nulla  essentia  substantiae  cornpositse  est  accidens  extra- 
neum  ;  ergo.  Minor  est  de  se  nota ;  major  vero  probatur ;  omne  adveniens 
enti  simpliciter  faciens  formaliter  cns  tale  est  accidens  extraneae  naturae 
a  substantia  :  omnis  relatio  media  inter  materiam  et  formam,  et  omne 
additum  composito  adveniunt  enti  simpliciter,  et  faciunt  ens  talc  ,  ergo 
omnia  hujusmodi  sunt  accidentia  extraneae  naturae  a  substantia  compo- 
sita.  Hujus  prosyllogismi  minor  declaratur,  primo  ex  eo  quod  forma 
substantialis  adveniens  materiae  facit  esse  simpliciter,  et  hoc  aliquid,  ut 
dicitur  II  de  Anima,  text.  comment.  n.  Declarabitur  secundo  ex  eo  quod 
generatio  terminata  ad  formam  substantialem  cst  generaUo  simpliciter: 
terminata  vero  ad  formam  accidontalem  est  generatio  secunduiu  quid, 
ut  dicitur  V  Phys.,  text.  comm.  vn.  Gum  enim  matena  Sortia  acquirit 

formam  substantialem,  tuac  sine  additione  dicitur  Sortes  fieri  :  acquisita 
autem  forma  substantiali,  cum  magnitudinem  acquirit,  non  dicitur  Sortes 
fieri  simpliciter  etsine  additione,  sed  fieri  magnus. 

Secunda  ratio  est  ista :  nullum  additum  ut  relatio  illa  media,  aut  ut 
quomodolibet  sequens  compositum  ex  materia  et  forma,  est  proprium 
principium  a  priori  perfectae  notitise  substantiae  compositae  :  essentia 
substantiae  compositae  est  proprium  principium  a  priori  completae  noti- 
tiae  ejus  ;  ergo,  etc. 

Relinquitur  ergo,  quod  nomen  Essentiae  in  substantiis  com- 
positis  significat  illud  quod  est  ex  materia  et  forma  composi- 
tum  :  et  huic  positioni  sonat  verbum  Boetii  in  commento  praedi- 
camentorum,  ubi  dicit,  quod  ousia  significat  compositum.  Ousia 
enim  apud  Graecos  idem  est  quod  essentia  apud  nos,  ut  ipsemet 
in  libro  de  duabus  naturis  fatetur.  Avicenna  autem  dicit, 
quod  quidditas  substantiarum  compositarum  est  ipsa  compositio 
formae  et  materise.  Gommentator  autem  dicit  super  VII  Meta- 
physicae :  naturaquam  habent  species  in  rebus  generabilibus,  est 
aliquod  medium,  id  est  compositum  ex  materia  et  forma.  Huic 
etiam  ratio  concordat,  quia  esse  substantiae  compositas  non  est 
tantum  formae,  nec  tantum  materiae,  sed  ipsius  compositi  : 
essentia  autem  est  secundum  quam  res  dicitur  esse.  Unde  opor- 
tet  ut  essentia,  qua  res  denominaturens,  non  tantum  sit  forma, 
nec  tantum  materia,  sed  utrumque  :  quamvis  hujusmodi  esse 
sive  essentiae  sola  forma  suo  modo  sit  causa.  Sicut  enim  in  aliis 
videmus,  quae  ex  pluribus  principiis  constituuntur,  quod  res  non 
denominantur  ex  altero  illorum  principiorum  tantum,  sed  ab  eo 
quod  utrumque  complectitur,  ut  patet  in  saporibus,  quia  ex 
actione  calidi  digerentis  humidum  causatur  dulcedo,  et  quam- 
vis  hoc  modo  calor  sit  causa  dulcedinis,  non  tamen  denomi- 
natur  corpus  dulce  a  calore,  sed  a  sapore,  qui  calidum  et  humi- 
dum  complectitur. 

Hic  ponitur  quarta  conclusio  affirmativa  :  essentia  in  substantiis  com- 
positis  significat  compositum  ex  materia  et  forma,  quam  per  locum  a 
divisione  concludit  ex  auctoritate  Boetii,  Avicennae,  et  Gommentatoris, 
VII  Metaph.,  comm.  xxvn.  Et  ratione  tali  probat  :  quo  tanquam  prin- 
cipio  completo  denominante  substantia  composita  est  ens,  est  compo- 
situm  :  sed  essentia  ipsius  substantise  compositse  est  id  quo  tanquam 
principio  completo  denominante  substantia  composita  est  ens  ;  ergo 
essentia  ipsius  substantiae  compositae  est  composita.  Minor  de  se  est 
clara  :  dicitur  enim  et  est  Sortes  ens  propter  suam  essentiam  quam 
habet ;  major  vero  declaratur  sic  :  quandocunque  aliqua  res  ex  pluribus 
principiis  constituitur,  non  est  talis  ex  altero  eorum,  ut  completo  prin- 
cipio,  sed  ex  complectente  utrumque  ;  sed  substantia  composita  est  ens 
ex  pluribus  principiis  constitutum,  scilicet  materia  et  forma ;  ergo  non 
ex  altero  tamquam  completo  principio,  sed  complectente  utrumque  est  et 
dicitur  ens ;  sed  id  quod  complectitur  utrumque,  esC  compositum  ;  ergc 
id,  quo  substantia  composita  tamquam  completo  principio  denominante, 
est  ens,  oportet  esse  compositum  :  quod  erat  probandum.  Major  hujus 
prosyllogismi  exemplariter  in  saporibus  declaratur  in  littera  tamquam  ex 

notioribus,  et  declaratio  est  manifesta  per  se;  quod  autem  dicitur,  quod 
sola  forma  est  causa  essendi,  infra  patebit. 

QUyESTIO  IV 

Num  materia  sit  pars  quidditatis  naturalis. 

Circa  prsedicta  dubitatur,  an  materia  sit  pars  quidditatis  naturalis.  In 
hac  dubitatione  tria  faciam  :  primo  poiiam  opinioncm  Gommentatoris  ; 
secundo  ponam  opinionem  S.  Thomse  ;  tertio  respondebitur  argumentis 
oppositis. 

Quoad  primum,  Gommentator  VI  Metaph.,  comm.  xxi  et  xxxrv^  opina- 
tur  materiam  non  esse  partem  quidditatis  naturalis,  sed  cadere  in  diffi- 
nitione  rei  naturalis  ,  ut  deferens  illam  quidditatem.  Adducit  autem 
in  xxxiv  comm.  ad  hsec  rationem  talem  :  essentia  rei  est  substantia  de- 
clarans  rem  quidditative  :  materia  non  est  substantia  declarans  quiddi- 
tatem  rei ;  ergo  materia  non  pertinet  ad  essentiam  rei.  Minor  colligitur 
ex  I  Phys.,  text.  comm.  lxix,  ubi  dicitur  quod  materia  secundum  se  est 
ignota,  et  per  consequens  alterius  declarativa  non  est.  Ex  commento 
vero  xxi  potest  elici  talis  ratio  ad  hoc  :  si  quidditas  hominis  esset  homo 
compositus  ex  materia  et  forma,  tunc  quidditas  hominis  haberet  quiddi- 
tatem  :  et  sic  quidditatis  esset  quidditas,  quod  est  falsum.  Tenet  conse- 
quentia  :  quia  quaecunque  sunt  idem,  quidquid  habet  unum,  habet  reli- 
quum  :  si  ergo  quidditas  hominis  et  homo  compositus  sunt  idem,  cum 
homo  compositus  habeat  quidditatem,  sequitur  quod  quidditas  hominis 
habeat  quidditatem.  Hanc  eamdem  positionem  videtur  docere  Aristot. 
VII  Metaph.,  text.  comm.  xxxiv,  expresse  dicens  materiam  non  esse 
partem  quidditatis,  et  II  Phys.,  text.  comm.  xxxni,  partes  diifinitionis 
in  genere  causae  formalis  collocans.  Unde  et  X  Metaph.,  text.  com- 
ment.  xxv,  dicit  quod  mas  et  foemina  non  variant  speciem  quia  sunt  dif- 
ferentiae  materiales. 

Idem  etiam  persuaderi  potest  ex  consequentibus  materiam  :  materia 
enim  est  causa  corruptionis,  distinctionis  suppositi  a  natura  sensibilitatis 
et  similium,  quorum  opposita  conveniunt  quidditatibus  :  sunt  enim 
essentia?  rerum  ingenerabiles,  incorruptibiles,  insensibiles,  et  hujus- 
modi.  Ha3c  de  primo. 

CONCLUSIO 

Materia  est  pars  quidditatis  substantice  naturalis. 

Quoad  secundumS.  Thomas,  VII  Metaph.,  supra  tcxt.  comm.  xxxmet 
prima  partc  quaest.  lxxv,  art.  4,  ct  hic  tenet  materiani  esse  partcm 
quidditatis  substantia)  naturalis.  Probat  hanc  conclusionem  tribus  ratio- 
nibus,  qiiarum  duae  in  littera  positce  sunt ;  tertia  vero  est  ista  :  quiquid 
est  dc  csscntia  omnium  individuorum  contcntorum  sub  specie,  univor- 
saliter  conceptum,  est  de  csscntia  speciei :  ista  cst  vcra  pro  tanto,  quia 
alitcr  essentia  specifica  non  prrcdicaret  essentialiter  totam  essentiam 
individui  :  scd  materia  cst  dc  cssentia  omnium  individuorum  natura- 
lium  ;  crgo  materia  univcrsalitcr  acccpta  est  de  esscntia  speciei,  et  sic 
non  cadit  in  specic,  ut  dcfcrcns  ipsam,  sed  Qt  pars  essentialis. 

Ad  prirnam  rationem  in  liltera   factam  dicunt  adversarii,  quod  pro- 

priuni  est  accidentibus  difrmiri  per  additamentum  alterius  generis  :  et 
hoc  non  convenit  substantiis  sed  diffiniuntur  substantiae  per  addit".m 
sui  generis  :  materia  enim  est  in  eo  genere,  in  quo  est  quidditas  delata. 

Contra  :  ergo  nulla  est  differentia  inter  diffinitionem  formae  partis,  et 
diffinitionem  formae  totius,  nisi  forte  secundum  modum  significandi, 
cum  utraque  per  additum  sui  generis  diffiniatur  :  et  sic  eaclem  erit  diffi- 
nitio  animae  et  vini  :  et  tunc  sicut  nullum  genus  praedicanienti  substan- 
tiae  ponitur  in  difiinitione  animae,  ita  nullum  ponetur  in  diffinitione  vini, 
et  sic  de  aliis  :  quod  est  manifeste  falsum. 

Confirmatur  S.  Thomae  positio  adhuc  tripliciter.  Primo  sic  :  in  omni 
objecto  quidditative  sumpto,  cui  convenit  aliqua  passio  adaequata,  opor- 
tet  inveniri  intrinsece  causam  illius  passionis  :  sed  corpus  contrarietati 
subjectum  quidditative  sumpLum  est  subjectum,  cui  convenit  corru. 
bilitas  per  modum  passionis  adaequatae  ;  ergo  in  corpore  contrarietaLi 
subjecto  quidditative  sumpto  oportet  intrinsece  invenire  causam  corru- 
ptibilitatis,  et  talis  causa  non  est  nisi  materia ;  ergo,  etc.  Major  est  de 
se  nota  :  quia  passio  fluit  ab  intrinsecis  principiis  quidditatis.  aliter  non 
conveniret  ei  secundum  quod  ipsa.  Minor  ex  eo  manifestatur,  quod 
corruptibilitas  primo  concluditur  de  corpore  contrarietati  subjecto. 
Quod  autem  causa  corruptibilitatis  sit  materia,  clarum  est,  apud  Gomm. 
maxime. 

Secundo  sic  :  id  quod  est  pars  hunianae  naturae  est  pars  quiclditatis 
humanae,  quia  natura  et  quidditas  sunt  idem  :  sed  materia  est  pars  na- 
turae  humanae  ;  ergo,  etc.  Probatur  minor,  ex  eo  quod  materia  est  na- 
tura,  II  Phys.,  text.  comm.  xxr.  Et  si  non  est  pars,  oportet  quod  in  Sorte 
sint  duae  naturae  non  partiales,  quia  non  sunt  partes  alicujus  naturae  : 
quod  est  impossibile.  Tertio  declaratur  hanc  fuisse  mentem  AristoteL, 
I  et  VIII  Metaph.,  text.  comm.  xv  et  xvi,  ubi  assignat  causam  quare 
diffinitio  compositorum  est  una  :  quia  ex  actu  et  potentia  natum  est  fieri 
unum:  quidditates  autem  simplices  seipsis,  inquit,  habent  unitatem  sta- 
tim,  eo  quod  formae  tantum  sint ;  ex  quibus  habetur,  quod  si  essentia 
substantiae  compositae  esset  sola  forma,  non  oportet  Arist.  assignare 
causam  propter  quid  sit  una  :  forma  enim  seipsa  est  una  ;  sed  quia  est 
composita  ideo  dixit  quod  unitatem  habet,  ex  eo  quod  altera  pars  est 
actus,  altera  potentia.  Similiter  IXMetaph.,  textu  ultimorum  commen- 
torum,  dicit  quod  in  quidditatibus  compositorum  accidit  error,  non 
autem  in  quidditatibus  simplicium  propter  multitudinem  partium  ex 
quibus  sunt  compositae  illae  quidditates,  uncle  ex  earum  compositione 
error  accidere  potest,  qui  in  simplicibus,  cum  careant  partibus,  locum 
non  habet :  ex  quibus  apparet  ipsum  opinari  essentiam  compositi  esse 
compositam  et  non  simplicem,  et  quod  quidditas  substantiae  materialis 
differt  a  quidditate  separata,  ex  eo  quod  ista  est  essentialiter  simplex, 
illa  vero  est  essentialiter  composita.  Haec  de  secundo. 

Quoad  tertium  dicendum  est  ad  rationes  in  oppositum.  Ad  quarum 
primam  negatur  minor  :  licet  enim  materia  secundum  se,  id  est  solitarie 
sumpta,  sit  ignota,  adjuncta  tamen  et  substrata  tali  formae  specificae 
sive  genericae  declarativa  est  alterius. 

Ad  secundam  negatur  consequentia  :  ad  cujus  probationem  dicitur, 
quod  major  illa  potest  intelligi  dupliciter.  Uno  modo  sic  :  quaecunque 
sunt  idem  realiter,  quicquid  realiter  conjunctum  est  uni,  est  et  realiter 
conjunctum  alteri  :  et  sic  conceditur  ;  sed  non  est  contra  nos.  Alio 
modo  sic  :  quaecunque  sunt  idem  realiter,  quicquid  praedicatur  de  uno, 

praedicatur  de  altero  :  et  lioc  modo  est  falsa.  Aliquid  enim  convenit  uni, 
ut  distincto  secundum  rationem  ab  altero,  quod  non  convenit  alteri, 
sicut  in  proposito  :  habere  quidditatem  convenit  homini,  ut  distincto  a 
sua  quidditate  secundum  rationem  :  distinguitur  enim  ab  illa,  ut  habens 
ab  habito  :  et  quia  sic  oportet  distingui  illam  majorem  in  proposito, 
ideo  argumentum  non  procedit. 

Ad  id  quod  additur  ex  Arist.  dicitur,  quod  VII  Metaph.  non  removet 
materiam  a  quidditate,  sed  materiam  particularem  et  eas  partes  quae 
per  accidens  se  habent  ad  speciei  intellectum,  ut  manus  et  pedes,  verbi 
gratia,  ab  hominis  ratione  :  et  has  carnes  et  haec  ossa.  Quod  autem  par- 
tes  diflinitionis  in  genere  causae  formalis  collocentur  non  est  contra  id 
quod  dicimus.  Meminisse  enim  oportet  quod  omne  superius  se  habet 
ut  formale  respectu  inferioris,  ut  ibidem  ab  Arist.  habetur.  Masculus 
quoque  et  foemina  etsi  non  differant  specie  in  genere  animalis,  sicut 
album  et  nigrum,  differunt  tamen  specie  in  genere  sexus,  cujus  diffe- 
rentiae  ad  genus  animalis  per  accidens  se  habent,  et  ex  parte  materiae  ; 
et  propterea  in  illo  genere  non  causant  diversitatem  specificam. 

Ad  ultimam  confirmationem  de  passionibus  materiae  dicitur,  quod  illa 
sequuntur  materiam  particulariter  existentem,  et  non  sequuntur  mate- 
riam  abstractam  a  singularibus,  quae  est  pars  quidditatis  specificae  :  et 
ideo  non  oportet  illa  inesse  quidditati,  nec  oportet  materiam  removeri  a 
quidditate  propter  hoc  quod  illorum  opposita  quidditati  insunt. 

Sed  quia  individuationis  principium  est  materia,  ex  hoc  forte 
videtur  sequi,  quod  essentia,  quae  complectitur  in  se  simul  et 
formam,  sit  tantum  particularis  tt  non  universalis,  ex  quo  se- 
queretur  universaLa  diffinitionem  non  habere,  si  essentia  est 
id  quod  per  diffinitionem  significatur. 

In  hac  tertia  parte  hujus  capituli  objicit  contra  quartam  conclusionem 
sic  :  id,  quod  comprehendit  in  se  materiam  intrinsece,  est  particulare  : 
essentia  substantiae  compositae  comprehendit  in  se  materiam  intrinsece ; 
ergo  essentia  substantiae  est  particularis  ;  ergo  non  datur  essentia  sub- 
stantiae  compositae  universalis  :  quod  est  falsum.  Et  ulterius'  sequitur, 
quod  universalia  naturalia  non  sunt  diffinibilia  :  quia  rerum  naturalium 
non  nisi  essentiae  sunt  diffinibiles,  eo  quod  diffinitio  significat  essentiam 
rei :  essentiae  autem  naturalium,  ut  deductum  est,  particulares  sunt. 
Major  probatur  sic  :  quod  habet  in  se  actu  intrinsece  principium  indivi- 
duationis,  est  particulare  :  habens  intrinsece  materiam,  habet  in  se 
principium  individuationis,  quia  materia  est  principium  individuationis ; 
ergo,  etc. 

Et  ideo  sciendum  est,  quod  materia  non  quomodolibet  ac- 
cepta  est  principiumindividuationis,  sed  solum  materia  signata. 
Et  dico  materiam  signatam,  quse  sub  certis  dimensionibus  con- 
sideratur.  Hsec  autem  materia  in  diffinitione  hominis,  inquantum 
homo,  nonponitur,  sed  poneretur  in  diffinitione  Socratis,  siSo- 
crates  diffinitionem  haberet :  in  diffinitione  autem  hominis  po- 
nitur  materia  non  signata  :  non  enim  in  diffinitione  hominis 
ponitur  hoc  os,  et  haec  caro,  sed  os  et  caro  absolute,  quae  sunt 
nateria  bominis  non  signata. 

Hic  respondet  objectioni,  destruendo  majorem  cum  sua  probatione 

dicens,  quod  materia  dupliciter  accipilur :  signata  scilicet  et  non  signata. 
Signata  est  principium  individuationis,  non  signata  ponitur  pars  essen- 
tiae  specificae  ;  signata  poneretur  in  diffinitione  Socratis  si  diffiniretur, 
non  signata  ponitur  in  diffinitione  universalium ;  unde  et  patet  univer- 
salia  diffiniri,  et  tamen  materiam  includere,  sed  non  signatam,  quae 
particularitatis  est  principium. 

QILESTIO  V 

Num  materia  sit  principium  individuationis . 

Girca  hanc  partem  dubitatur,  an  materia  sit  principium  individuatio- 
nis.  In  hac  quaestione  sunt  sex  agenda.  Primo  declarabitur  titulus ;  se- 
cundo  ponetur  opinio  Scoti ;  tertio  impugnabitur  ;  quarto  ponetur  opinio 
S.  Thomae  ;  quinto  arguetur  contra  illam  ;  sexto  respondebitur  argu- 
mentis  in  oppositum. 

Quoad  primum  nota,  quod  cum  de  principio  individuationis  agitur, 
cum  individuum  duo  dicat,  scilicet  indistinctum  a  se  et  distinctum  ab 
aliis  :  nihil  aliud  quaeritur  nisi  per  quod  primo  natura  specifica  redda- 
tur  incommunicabilis,  ita  quod  repugnet  sibi  communicari  pluribus  :  ut 
superius  inferioribus  communicatur,  atque  per  quid  hoc  individuum 
primo  distinguitur  realiter  ab  aliis  ejusdem  speciei.  Duo  ergo  quaeruntur 
•concurrentia  ad  individuationem,  scilicet  quo  (primo)  natura  specifica 
reddatur  incommunicabilis  et  quo  (primo)  realiter  distinguatur  ab  aliis 
ejusdem  speciei.  Et  advertas  bene  singulas  partes  tituli,  quas  declara- 
vimus,  quoniam  aliquos  in  hac  parte  errare  invenio.  Agitur  enim  hic  de 
incommunicabilitate  quae  opponitur  communicationi  reali,  et  non  de 
incommunicabilitate  quae  opponitur  communicationi  formae ;  hanc  enim 
nullus  dubitat  primo  convenire  materiae.  Et  similiter  agitur  hic  de  distin- 
ctione  reali  individuorum  sub  eadem  specie  quae  non  est  nisi  inter 
enttet  realia,  et  non  de  distinctione  qua  Sortes  vivus  et  Plato  mortuus 
distinguuntur.  Advertendo  semper,  quod  non  loquimur  nunc  nisi  de 
individuatione  substantiarum  materialium.  Haec  de  primo. 

,  SCOTI  PROPOSITIO 

Non  materia,  nec  forma,  vel  compositum,  sed  individualis  proprietas, 
heccheitas,  principium  est  individuationis . 

Quoad  secundum,  Scotus,  II  Sent.,  dist.  m,  q.  vi,  opinatur  quod  natura 
specifica  individuatur  per  quoddam  positivum  per  se  contrahens  illam, 
et  faciens  unum  cum  illa  :  ita  quod  illud  positivum  nec  est  materia,  nec 
forma,  nec  compositum,  sed  est  modus  omnium  seu  ultima  realitas  ma- 
teriae,  formae  et  compositi,  eadem  illis  realiter  ;  et  sic  apud  eum  de 
principio  individuationis  ponitur  talis  conclusio  :  Principium  individua- 
tionis  non  est  materia,  nec  forma,  nec  quantitas,  sed  proprietas  indivi- 
dualis,  scilicet  heccheitas. 

Hujus  conclusionis  probationes ,  quoad  tres  primas  partes  nunc 
omitto,  postmodum  quantum  ad  propositum  spectat  adducendas.  Pro 
quarta  arguitur  sic  :  unitas  sequitur  entitatem,  proportionaliter  lo- 
quendo;  eodem  enim  modo  res  est  ens  et  una  ;  igitur  unitas  simpliciter 
ultima,  scilicet  numeralis  seu  individualis,  sequitur  entitatem  individua- 

Iclj.  Sed  clarum  est,  quod  enlitas  illa  individualis  non  est  aliquod  eo- 
rum  qua?  sunt  actu  in  specie,  nec  aliquod  accidens  :  cum  omnia  *acci- 
dentia  sint  post ;  ergo  est  proprietas  individualis,  individuorum  sciiicet 
constitutiva.  Et  arguitur  sic  :  illud  ad  quod  primo  sequitur  unitas  nume- 
ralis,  est  principium  individuationis  :  proprietas  illa  seu  keecheitas  est 
id  ad  quod  primo  sequitur  unitas  numeralis  ;  ergo  heccheitas  est  prin- 
cipium  individuationis.  Major  patet :  quia  unitas  proportionaliter  sequi- 
tur  en>.  Minor  probatur  :  quia  unitas  numeralis  non  sequitur  quiddita- 
tem,  ut  patet,  nec  ad  aliquod  accidens,  cum  praecedat  totum  genus 
accidentium. 

Secundo  sic  :  omnis  differentia  differentium  reducitur  ad  aliqua  primo 
diversa,  alioquin  non  esset  status  in  differentibus  :  sed  individua  pro- 
prie  differuut;  ergo  eorum  differentia  reducitur  ad  aliqua  primo  diversa. 
Haec  non  sunt  naturse  ipsorum,  nec  privationes,  nec  accidentia  aliqua ; 
ergo  sunt  heccheitates.  Probatio  hujus  ultimi  assumpti  quoad  tertiam 
partem  :  quia  si  differentia  individuorum  reducitur  ad  aliquod  accidens, 
maxime  reducitur  ad  quantitatem  :  sed  hoc  non.  Quod  sic  patet  :  quae- 
ratur  enim  per  quid  haec  quantitas  et  iila  quantitas  differant,  non  seipsis  : 
sic  enim  specifice  distinguerentur  ;  ergo  aliquo  alio,  puta  sitibus.  Sed 
hoc  non  potest  esse,  quia  aut  distinguiuitur  situ,  qui  est  speciale  prae- 
dicamentum,  et  hoc  non,  quia  ille  est  posterior  quantitate,  aut  situ,  qui 
est  differentia  quantitatis,  etboc  non  :  quia  quaeratur  per  quid  illi  Bitus 
distinguuntur,  aut  seipsis,  et  hoc  non  potest  dici  :  quia  seipsis  non 
sunt  bi,  aut  aliquo  alio,  et  sic  Ln  infinitum.  Et  propterea  cum  situs,  qui 
est  differentia  quantitatis,  integretur  ex  continuatione  et  permanen'ia 
partium,  idem  est  dicere  :  haec  quantitas  differt  ab  illa  propter  alium 
situm,  et  quod  haec  quantitas  differt  ab  illa  quantitate  seipsa. 

Tertio  sic  :  id  quod  se  toto  primo  constituit  aliquod  singulare  in  sua 
entitate  singulari,  et  unitate  consequente  talem  cntitatem,  ei  se  toto 
primo  repugnat  dividi  divisione  opposita  illi  unitati,  et  consequenter 
est  principium  individuationis;  sed  sola  proprietas  individualis  seu  hec- 
cheitas  est  hujusmodi  ;  ergo,  etc.  Major  patet  ex  terminis  ;  minor 
eodem  modo  probatur,  ut  supra.  Haec  de  secundo. 

Quoad  tertium  arguitur  contra  opinionem  Scoti  quadrupliciter.  Primo 
sic  :  omnis  actus  singularis  praeexigit  potentiam  singularem,  quam 
actuat  :  sed  heccheitas  est  actus  singularis  ;  ergo  praeexigit  potentiam 
singularem,  quam  actuat  :  sed  illa  polentia  est  natura  seu  in  natura 
ipsius  individui ;  ergo  natura  individui  est  singuluris  ante  adventum 
heccheitatis,  et  sic  heccheitas  non  est  principium  individuationis.  Pro- 
positiones  assumptae  omnes  sunt  Scoti  in  hac  materia,  etiam  major, 
quae  tamen  probatur  ex  doctrina  Arist.  II  Phys.,  text.  comm.  xxxvnr, 
ubi  docet  comparationes  eausarum,  unde  sicut  forma  particularis  prae- 
exigit  materiam  particularem,  sic  actus  potentiam.  Si  dicatur,  quod  hoc 
est  verum,  ubi  actus  et  potentia  distinguuutur  realiter,  eo  quod  tunc 
potentia  realiter  recipit  actum,  hoc  non  obstat  :  eo  quod  secundum 
Scotum  quando  aliqua  duo  adunantur  realiter,  eumdem  ordinem  ex  na- 
tura  rei  retinent,  quem  baberent  si  essent  distincta  realiter  :  cum  ergo 
actus  eingularie  si  distinetui  esset  realiter,  ex  natura  sua  praaexigeret 
potentiam  siogularem,  oportet  quod  et  nunc  hoc  idem  exigat,  cum 
ordo  Ldem  ierretur. 

umlo   si<-.  :   illa   (|ii;<'   sunt  principia   indiviihiationis,   sunt    s-upsis 
primo  <liv.rs;i  :  lucclieitas  Sortis  et  Platonis  non  sunt  hujusmodi  ;  ergo. 

Major  est  Scoti,  minor  probatur  :  id  quod  convenit  niagis  cum  uno  quam 
cum  alio,  non  est  primo  diversum  ab  eo  cum  quo  magis  convenit :  s  ?d 
heccheitas  Platonis  magis  convenit  cum  heccheitate  Sortis  quam  cum 
heccheitate  albedinis ;  ergo  heccheitates  Platonis  et  Sortis  non  sunt 
primo  diversae.  Major  prosyllogismi  patet  ex  terminis  :  primo  enim 
diversum  ab  alio  non  convenit  cum  illo.  Minor  probatur  dupliciter  : 
primo,  quia  heccheitas  Sortis  et  Platonis  conveniunt  in  specie,  hec- 
cheitates  Sortis  et  albedinis  differunt  genere  ;  secundo,  quia  illa  niagis 
conveniunt  qua?  magis  assimilantur,  magis  autem  assimilantur  quse 
sunt  magis  comparabilia  :  heccheitates  autem  Sortis  et  Platonis  sunt 
comparabiles  magis  quam  heccheitates  Sortis  et  albedinis,  sicut  univer- 
saliter  res  ejusdem  prsedicamenti  sunt  magis  comparabiles,  quam  res 
diversorum  prsedicamentorum. 

Tertio  sic  :  quod  convenit  et  repugnat  alteri  individuo  ejusdem  spe- 
ciei  pra?exigit  necessario  ipsorum  distinctionem  :  proprietas  indivi- 
dualis,  puta  Sorteitas,  convenit  Sorti,  et  repugnat  Platoni  ejusdem  spe- 
ciei  individuo  ;  ergo  proprietas  individualis  prasexigit  distinctionem 
Sortis  a  Platone,  et  sic  proprietas  individualis  non  est  id  quo  primo 
Sortes  distinguitur  a  Platone.  Conclusio  est  falsa  secundum  Scotum  :  pro- 
cessus  est  bonus  ;  ergo  altera  prseniissaruni  est  falsa  :  utraque  autem 
est  sua  ;  ergo  omnino  falsus  convincitur.  Et  major  quidem  habetur  a 
Scoto  in  quolibet.  quaest.  11 ;  minor  autem  est  sua  conclusio  quam  nunc 
impugnamus. 

Quarto,  ostendo  hanc  positionem  contradicere  Peripateticis,  Arist.  et 
Comm.;  xn  enim  Metaph.,  text.  comm.  xlii,  lit  haec  consequentia  :  pri- 
mum  ccelum,  id  est  primum  principium,  est  unum  specie  et  plura  nu- 
mero;  ergo  habet  materiam;  quae  consequentia  nulla  esset,  si  proprietas 
individnalis  poneretur  distinguere  individua  ejusdem  speciei. 

Glossam  autem  Scoti  intelligentis  permateriam  individualem  proprie- 
tatem,  destructivam  esse  textus,  apparet  ex  Commentatore  ibi  dicente  : 
omne  quod  est  unum  in  specie  et  plura  in  numero,  habet  materiam ; 
sed  jam  declaratum  est,  quod  principium  cceli  non  habet  materiam  :  ex 
quibus  verbis  apparet,  quod  de  illa  materia  loquitur  quam  declaravit 
non  esse  in  primo  principio.  Apparet  autem  in  text.  comm.  xxx  expresse 
declarasse  motorem  coeli  non  habere  materiam  ad  ubi  et  ad  esse,  et 
nullam  fecisse  mentionem  de  proprietate  individuali.  Apparet  quoque 
fictio  illius  glossa?  ex  III  Metaph.,  text.  comm.  n,  ubi  dicitur,  quod  omnis 
multitudo,  aut  est  rerum  differentium  secundum  formam,  aut  secundum 
quantitatem,  quod  idem  habes  in  Commentatore  in  I  Phys.,  comm.  vi. 

Nec  admittenda  est  glossa  Antonii  Trombetse,  quod  intelligitur  con- 
comitanter.  Eodem  enim  modo  et  uniformiter  debet  teneri  (ly  secun- 
dum)  in  primo  membro  et  in  secundo  :  primo  autemnotat  causalitatem; 
ergo  et  in  reliquo.  Deprehendi  quoque  potest  esse  puram  fictionem  no- 
vam  hanc  de  heccheitatibus  inventionem,  ex  I  Coeli,  text.  comim 
xcn  et  xciii,  ubi  unitatem  et  pluralitatem  individuorum  in  eadem  spe- 
cie,  in  rebus  materialibus  non  nisi  ex  materia,  assignant  Arist.  et  Com- 
ment.  Haec  de  tertio. 

CONCLUSIO 

Materia  signata  est  per  se   intrinsecum   individuationis  principium, 
non  autem  quippiam  aggregatum  ex  materia  et  quantitate 

Quoad  quartum,  opinio  S.  Thomse  posita  ab  eo  hic  et  in  multis  aliis 
locis  est  quod  materia  signata  est  principium  individuationis. 

Circa  hanc  conclusionem  advertendum  est,  quod  Thornistae  inter  se 
differunt  et  conveniunt.  Conveniunt  in  hoc  omnes,  quocl  ad  individua- 
tionem  duo  concurrere  debent,  materia  et  quantitas.  Differunt  autem, 
quia  aliqui  tenent  quod  aggregatum  ex  materia  et  quanlitate  sit  intrin- 
secum  individuationis  principium  :  materia  dante  incommunicabilitatem 
sive  indistinctionem  in  se,  quantitate  dante  distinctionem  ab  aliis  ;  et 
tale  aggregatum  dicunt  esse  materiam  signatam.  Alii  vero  longe  melius 
sentiunt  dicentes,  quod  principium  intrinsecum  individuationis  et  quoad 
incommunicabilitatem  et  quoad  distinctionem  ab  aliis  est  materia  si- 
gnata,  non  materia  quanta,  seu  aggregatum  ex  materia  et  quantitate. 
Et  cum  hoc,  judicio  meo,  sit  doctrina  S.  Thomae  vera  ut  ostendetur,  ideo 
hanc  declarare  volumus  et  tueri,  declarando  primo  quid  importet  mate- 
ria  signata  ;  secundo  excludendo  primam  expositionem  Thomistarum  ; 
tertio  probando  conclusionem  intentam. 

Materia  signata  nihil  aliud  est  quam  materia  capax  hujus  quantitatis, 
ita  quod  non  illius  :  haec  namque  materia  est  pars  intrinseca  Sortis  de 
diffinitione  ejus  si  diffiniretur.  Imaginandum  est  enim  quod  agens  par- 
ticulare,  puta  hoc  semen,  continue  appropriat  materiam  ad  formam  indu- 
cendam  hoc  modo,  quod  sicut  semen  humanum  appropriat  materiam  ad 
animam  humanam,  ita  hoc  semen  ad  hanc  animam.  Unde  cum  in  primo 
instanti  generationis  Sortis,  quod  est  primum  esse  Sortis  et  primum 
non  esse  forrnae  praecedentis  et  accidentium  prinlo  ordine  naturae  fiat 
particulare  compositum,  deinde  naturali  ordine  sequuntur  omnia  acci- 
dentia  (in  via  nostra)  in  illo  priori  secundum  naturam,  quo  compositum 
particulare  terminat  per  se  primo  generationem  :  materia  quae  est  pars 
intrinseca  ejus,  scilicet  Sortis,  ita  est  appropriata  ipsi  Sorti  ab  agente 
particulari,  quod  non  est  capax  alterius  quantitatis  quam  ejus  quam 
Sortes  sibi  determinat  :  omnium  enim  natura  constantium  determinata 
est  ratio  magnitudinis  et  augmenti,  ut  dicitur  II  de  Anima  ex  com- 
ment.  xli,  et  talis  materi*  vocatur  materia  signata.  Nihil  ergo  addit 
materia  signata  supra  materiam,  nisi  capacitatem  hujus  quantitatis,  ita 
quod  non  illius.  Capacitas  autem  materiae  respectu  hujus  quantitatis 
nihil  aliud  est  quam  potentia  receptiva  hujus  quantitatis,  ita  quod  non 
illius  ;  potentia  autem  receptiva  nihil  realiter  distinctum  in  recto  dicit, 
sed  addit  aliquid  reale  distinctum  secundumrationem  tantum  a  materia. 
Sicut  materia  propria  nihil  addit  supra  materiam  realiter  distinctum  ab 
ipsa,  dicit  tamen  aliquid  reale  in  materia,  quod  non  explicat  materia 
secundum  se  :  materia  enim  signata  non  est  diffinibilis  nisi  per  hanc  quan- 
titatem  si  diffiniretur :  sicut  propria  potentia  non  nisi  per  proprium  actum 
diffmitur,  ut  dicitur  III  Phys.,  text.  com.  x.  Matcria  autem  secundum  se 
hanc  quantitatem  in  sua  diffinitione  non  exigit  :  unde  materia  propria 
individui,  et  materia  signata,  et  materia  sub  certis  dimensionilms  idem 
important  ;  et  propterea  S.  Thomas  non  dixit  materiam  signatam 
materiam  cum  certis  dimensionibus,  sed  sub  certis  dimensionibus  ;  et 

alibi  dicit,  quod  sicut  materia  in  ordine  ad  formas  generales,  puta  for- 
mam  totalem  et  partialem,  distinguit  generice  corpora  coelestia  ab  infe- 
rioribus  :  ita  materia  in  ordine  ad  banc  vel  illam  quantitatem  distinguit 
numeraliter  in  rebus  materialibus.  Materia  igitur  signata  non  dicit  ag- 
gregatum  ex  materia  et  quantitate,  sed  materiam  in  recto  significat, 
quantitatem  vero  in  obliquo;  sicut  potentia  materiae  significat  materiam 
in  recto,  in  obliquo  vero  actum  quem  respicit,  eo  quod  non  nisi  per 
actum  est  diffinibilis.  Et  sic  manifestum  est  quid  importet  materia 
signata. 

Quod  autem  Thomistse  alii  non  convenienter  exponant,  sic  declaratur  : 
idem  est  principium  distinctivum  individui  a  specie  et  ab  altero  indivi- 
duo  ejusdem  speciei  :  secl  materia  non  quanta,  sed  sic  signata  modo 
praeexposito  est  principium  intrinsece  distinctivum  individui  a  specie  ; 
ergo  non  materia  quanta,  sed  materia  signata  est  principium  intrinse- 
cum  distinctivum  individui  ab  altero  ejusdem  speciei  individuo.  Minor 
ab  eis  conceditur,  et  est  S.  Thornse  expresse  in  tractatu  qui  de  prin- 
cipio  individuationis  vocatur  :  qui  secundum  veritatem  et  antiquum  titu- 
luxn  vocatur  de  potentiis  cognoscitivis,  ut  habetur  in  bibliotheca  summi 
pontificis,  in  qua  sola  tractatum  illum  completum  vidi  ;  est  enim  trun- 
catus  ille  qui  communiter  habetur.  Major  vero  non  nisi  voce  a  proter- 
vis  negari  posse  videtur  :  universaliter  namque  verum  videmus,  quod 
quandocunque  aliquod  commune  dividitur  in  plures  partes  subjectivas, 
per  idem  differunt  inferiora  inter  se  et  a  superiori  :  sicut  per  idem 
homo  differt  ab  animali  et  a  leone,  scilicet  differentia  propria  ;  unde  et 
Porphyrius  tres  actus  differentise  dat,  dividere  superius,  constituere 
inferius,  et  distinguere  constitutum  a  superiori,  et  aliis  comparibus. 
Probatur  ergo  hsec  conclusio  modo  praeexposito,  scilicet :  materia  signata 
est  intrinsecum  individuationis  principium;  illud  est  intrinsecum  princi- 
pium    individuationis  cui   primo  repugnat  communicari  pluribus  per 
modum  quo  universale  communicatur  particulari  :  sed  materia  signata 
est  id  cui   primo   repugnat  communicari,  ut   universale   particulari ; 
ergo,  etc.  Major  ab  omnibus  conceditur ;  minor  vero  probatur.  Sed  nota 
quod  miuor  duo  includit  in  se,  scilicet  quod  materi?e  signat?e  repugnat 
communicari  pluribus,  et  quod  primo  ei  repugnat.  Primum  horum  ex 
se  patet  :  materiam  enim  capacem  hujus  quantitatis  tantum  impossibile 
est  plurificari ;  secundum  autem  probatur  :  illud  competit  primo  mate- 
riae  signatae,  quod  circumscripto  quocunque  aHo  sibi  convenit,  et  ipsa 
circumscripti  nulla  alteri  convenit  (ex  primo  posteriorum)  :  sed  non 
communicari  pluribus  ut  universale  particulari  circumscripto  quocunque 
alio  existente  in  substantia  sensibili  convenit  materiae  signatae,  et  ipsa 
circumscripta  nulli    alteri  convenit  ;  ergo  non  communicari  pluribus 
primo  convenit  materia?  signatae  inter  omnia  quae  in  substantia  sensi- 
bili  invcniuntur.  Probatur  minor  quoad  utramque  sui  partem.  Quoad 
primam  sic  :  id  quod  materia  signata  praecise  sumpta  sibi  vendicat,  ita 
quod  sub  ejus  opposito  non  est  intelligibilis,  convenit  sibi  circumscripto 
quocunque  alio  ;  patet  ista  ex  terminis  :  sed  incommunicabilitas  conve- 
nit  materiae  signatae  praecise  ut  sic  acceptae,  ita  quod  sub  ejus  opposito 
materia  signata  non  est  intelligibilis  :  non  enim  potest  intelligi  materia 
propria  individui   communicabilis  ;  ergo  incommunicabilitas  convenit 
maieriae  signatae  circumscripto  quocunque  alio.  Secunda  pars  minoris 
patet  exemplariter  :  quia  circumscripta  Sortis  materia  signata,  seu  ma- 
teria  propria,  quod  idem  est,  certum  est  quod  non  remanet  hic,  neque 

forina  ejus  remanebit  hic,  neque  ipsa  materia  :  si  enim  materiam  pro- 
priam  non  habet,  per  quid  exit  ordinem  communium  ? 

Secundo  probatur  eadem  conclusio  sic  :  frustra  fit  per  plura,  quod 
potest  fieri  per  pauciora,  et  aeque  bene  :  sed  absque  quibusque  aliis  ex 
materia  signata  sufficienter  salvaturindividuatio  substantiae  compositae; 
ergo  frustra  adduntur  quaecunque.  Minor  ex  dicendis  apparebit  ubi, 
solutis  adversariorum  ratiouibus,  stabilis  ac  firma  remanebit  positio 
nostra. 

Et  contirmatur  :  quia  cum  in  substantia  composita  non  sint  nisi  mate- 
ria  et  forma  et  compositum  ex  his,  et  accidentia  quaecuuque  individuo 
accidunt,  nullam  aliam  intrinsecam  causam  habent,  nisi  aliquid  horum  : 
et  sic  ad  investigandam  individuationis  causam  non  oportet  extra  hoc 
vagan.  Probatur  tertio  eadem  conclusio  auctoritatibus  Arist.  et  Gomm. 
supra  inductis,  quas  non  opus  est  repetere.  Apparet  quidem  apud  eos 
evidenter  omnem  distinctionem  aut  exformis,  autaquantitate  oriri.  Est 
igitur  materia  signata  intrinsecum  individuationis  principium,  quo  in- 
trinsece  (licet  particulariter),  Sortes  est  hic.  Dico  autem  particulariter  : 
quia  non  arbitror  materiam  signatam  esse  ipsam  individualem  proprie- 
tatem  seu  differentiarn,  sed  potius  differentiae  individualis  essentiale 
principium.  Opinor  enim  quod  proportio  materias  signatas  ad  proprieta- 
"teni  seu  differentiam  individualem  sit  sicut  proportio  animae  humanae 
ad  differentiam  hominis  constitutivam  :  sicut  enim  anima  intellectiva 
non  est  ipsa  differentia,  puta  rationale,  sed  id  unde  sumitur  :  ita  mate- 
ria  signata  non  est  ipsa  differentia  individualis,  sed  id  unde  sumitur,  et 
quod  causat  ipsam  intrinsece.  Et  sicut  homo  est  homo,  et  per  rationale 
tamquam  per  principium  formale  totale,  et  per  animam  intellectivam 
tamquam  per  principium  partiale  intrinsecum  formale,  a  quo  rationale 
mendicat  et  causatur  :  ita  Sortes  est  hic  per  differentiam  individualem 
tamquam  per  totale  quoddam  denominans ;  quod  nihil  aliud  est  quam 
gradus  individualis,  sicut  differentia  specifica  est  gradus  specificus,  et 
per  materiam  signatam  tamquam  per  priorem  causam  intrinsecam,  a 
qua  ipsa  individualis  differentia  mendicat.  Ut  sic  inter  nos  et  Scotistas  in 
hoc  stct  diversitas,  quocl  ipsi  differentias  individuales  absque  essentiali 
dependentia  a  materia  signata  multiplicant  :  nos  autem  sicut  animal 
contrahere  nesciremus  ad  hominem  et  bovem  sine  formis  partium,  a 
quibus  differentiae  contrahentes  animal  causantur  :  sic  speciem,  puta 
hominem  contrahere  ad  individuum,  non  novimus  sine  materia  signata, 
quce  est  causa  individualium  differentiarum  ;  et  consequenter  primo 
principium  individuationis  intrinsecum.  Moveor  ad  hoc  dicendum,  quo- 
niam  teneo  Sortem  substantialiter  sumptum  in  recta  scilicet  linea  prae- 
dicamentali  sub  specie  esse  unum  numero,  non  unitate  de  praedica- 
mcnto  quantitatis,  sed  substantiali  :  quam  uecesse  est  antecedi,  cum 
sit  ontis  passio  ab  individuali  gradu,  quem  ipsa  individualis  differentia 
importat.  Et  hoc  an  sit  de  mente  S.  Doctoris  non  censeat  quisquarn, 
priusquam  legerit  ipsum,  et  in  compendio  ThcDlotriae,  cap.  clvii,  ubi 
vult  Sortem  eodem  numero  esse  post  resurrectionem  ejus  quantitate 
numerata,  et  in  tractatu  supradicto. 

Quoad  quintum  arguitur  contra  conclusionem  et  dicta  in  ea  a  Scot. 
ubi  supra.  Primo  sic  :  imposfybile  cst  aliquid  dependcns  aposteriori  na- 
turaliter  esse  idem  priori  naturaliter,  quia  tunc  esset  prius  et  non 
prius  :  sed  substantia  est  prior  naturaliter  quautitate  ;  igitur  nihil  cau- 
salum  a  quaulitate  sive  qualitercunque  prseexigens  naturam  quantitatis 

potest  esse  idero  substantiae  ;  non  igitnr  signatio  ista  a  quantitate  cau- 
sata  est  eadem  substantia.  Probatio  majoris :  ubi  estvera  etrcalis  iden- 
titas,  licet  non  sit  formalis,  ibi  impossibile  est  hoc  esse  et  iilud  non 
esse,  quia  tunc  idem  realiter  esset  et  non  esset  :  sed  possibile  est 
prius  naturaliter  esse  sine  posteriori  naturaliter  ;  ergo  multo  magis 
absque  eo  quod  derelictum  est,  vel  causatum  a  posteriori  naturaliter. 

Praeterea,  id  quod  est  necessaria  conditio  causae  in  causando,  non 
potest  habere  esse  a  causato,  quia  tunc  causa,  inquantum  sufficiens  ad 
causandum.  esset  causata  a  causato,  et  illud  causatum  esset  causa  sui 
ipsius  :  sed  singularitas  sive  signatio  substantiae  est  necessaria  condi- 
tio  in  substantia  ad  causandam  quantitatem,  quia  causatum  singulare 
requirit  causam  singularem;  ergo  impossibile  est  istam  signationem  seu 
singularitatem  esse  a  quantitate. 

Praeterea,  quaero  quid  est  quantitatem  ca*usare  vel  derelinquere  talem 
modum  seu  signiricationem  in  substantia?  Si  nihil  ex  hoc  est,  nisi  quod 
praefuit  quantitati,  tunc  nullo  modo  signatio  est  per  quantitatem,  quia 
tunc  signatio  substantia?  naturaliterpraecedit  ipsam  quantitatem.  Si  au- 
tem  aliquid  aliud,  quaero  quomodo  causetur  a  quantitat:,  et  in  quo 
genere  causae  ? 

Praeterea,  quare  quantitas  potius  relinquit  talem  modum  in  substan- 
tia,  quam  qualitas  ?  Non  videtur  ratio,  quia  sicut  qualitas  in  seipsa 
informat  superficiem,  nihil  relinquendo  in  ea  :  ita  quautitas  informat 
substantiam  in  seipsa,  et  non  per  aliam  formam  derelictam, 

Praeterea,  quantitas  ista,  quae  ad  individuationem  concurrit,  aut  est 
quantitas  terminata.  aut  interminata  :  non  terminata,  quia  illa  sequitur 
formam  in  materia  et  per  consequens  singularitatem  substantiae,  quia 
sicut  substantia  est  causa  ejus,  ut  est  terminata,  ita  hsec  substantia  est 
causa  ejus,  ut  est  hic  terminata.  Et  confirmatur  hoc,  quia  cum  quantitas 
terminata  varietur  sola  rarefactione,  idem  individuum  erit  multis  singu- 
laritatibus  idem  :  quod  est  impossibile.  Si  autem  interminata,  contra  : 
illa  manet  eadem  in  genito  et  corrupto. 

Praeterea,  si  quantitas  concurrit  ad  individuationem,  ut  primo  distin- 
guens,  oportet  quod  in  seipsa  sit  primo  distincta  numeraliter  ab  alia  : 
sed  tunc  tua  propositio  non  est  vera,  illa  scilicet :  omnis  differentia  for- 
malis  est  specifica  :  quantitas  enim  haec  et  illa  cum  sint  formae,  se  differ- 
rent  specifice.  Quod  si  quantitatem  excipias  ab  illa  proportione  funda- 
mentali  aedificii  ruinosi,  unde  probabitur,  quod  differentia  formalis  sit 
specifica  ?  Quaecunque  enim  ratio  fuerit  adducta  de  forma,  habebit 
locum  in  quantitatc,  cum  quantitas  forma  sit. 

Praeterea,  tota  latitudo  praedicamenti  substantiae  est  prior  caeteris 
praedicamentis  ;  ergo,  cum  individuum  substantiae  claudatur  in  ista 
latitudine,  oportet  quod  sit  intrinsece  completum  absque  dependentia 
a  quantitate,  quae  est  posterior. 

Et  confirmatur,  quia  nihil  reponitur  in  aliquo  genere  per  aliquid 
quod  sit  extra  illud  genus.  Multa  alia  argumenta  fiunt  a  Scoto  et  aliis  ; 
sed  quia  concludunt  materiam  solam  vel  quantitatem  solam  vel  aggre- 
gatum  ex  materia  et  quantitate  non  esse  principium  individuationis, 
omisi  :  nihil  enim  contra  nos.  Omisi  praaterea  quae  indirecte  contra  po- 
sitiouem  nostram  essent,  brevitati  studens.  Haec  de  quinto. 

Quoad  sextum  respondendum  est  argumentis  factis,  nunc  deinde  aliis 
pro  opinione  contraria  inductis. 

Ad  primum  igitur  istorum  dicitur,  quod  falsa  est  major.  Ad  cujus  evi- 

dentiam  est  notandurn,  quo-d  proportio  materiae  signatae  ad  hauc  quanti- 
tatem  est  proportio  potentiae  ad  proprium  actum  :  unde  sicut  potentia 
niateriae  est  eadem  realiter  ipsi  materiae,  et  tamen  dependet  a  forma  : 
ita  potentia  seu  capacitas  inateriae  respectu  hujus  quantitatis,  quae  vo- 
catur  ejus  signatio,  dependet  a  quantitate,  et  tamen  est  eadem  mate- 
riae.  Et  quia  potentia  est  prior  et  posterior,  et  naturaliter  actu  prior 
est  in  genere  causae  materialis,  posterior  in  ordine  causae  formalis  : 
ideo-  signatio  materiae  est  prior  quantitate  ordine  causae  materialis, 
posterior  autem  in  ordine  causae  formalis  ;  unde  utroque  modo  major  est 
fajsa,  tam  si  intelligatur  de  priori  et  posteriori  secundum  genus  causae 
materialis,  quam  si  intelligatur  de  priori  et  posteriori  in  ordine  causae 
formalis.  Aliquid  enim  dependens  a  forma  est  idem  realiter  materiae, 
et  aliquid  dependens  a  materia  est  idem  realiter  formae  ut  patet.  Ad 
probationem  primam  qua  dicitur  :  quia  tunc  esset  prius  et  non  prius  : 
dico  quod  non  est  inconveniens  in  diversis  generibus  causarum.  Ad 
aliam  probationem,  qua  dicitur  :  ubi  est  vera  et  realis  identitas,  etc, 
negatur  secunda  propositio  assumpta  :  non  enim  omne  prius  potest 
esse  sine  posteriori,  ut  alias  ostendetur. 

Ad  secundum  negatur  major,  cum  causatum  est  causa  suae  causae  in 
alio  generc  causae,  sicut  in  proposito  accidit  :  materia  enim  signata  est 
causaquantitatis  in  genere  causae  materialis  :  quantitas  est  causa  mate- 
riae  signatae  in  genere  causae  formalis,  ut  actus  potentiae.  Et  patet  falsi- 
tas  majoris  in  exemplo  supra  posito  :  potentia  enim  materiae  est  neces- 
saria  conditio  materiae  ad  causandam  formam,  et  tamen  dependet  a 
forma  in  genere  causae  formalis.  Ad  probationem  dicitur,  quod  causa 
materialis  secundum  causalitatem  suam  dependet  a  suo  effectu,  scilicet 
forma  :  sed  non  inquantum  est  effectus  ejus,  sed  in  eo  quod  est  causa 
materiae  :  causae  enim  sunt  sibi  invicem  causae,  ut  dicitur  II  Phys.,text. 
comm.  xxx  ;  non  ergo  inconvenit  causam  in  causando  dependere  a  cau- 
sato,  non  ut  causato,  sed  ut  causa  est  secundum  aliud  genus. 

Ad  tertium  dicitur,  quod  quantitatem  causare  talem  signationem  ln 
materia  nihil  aliud  est,  quam  materiam  esse  sub  hoc  agente  factam  ca- 
pacem  adeo  hujus  quantitatis,  quod  non  illius,  et  sic  quantitas  con- 
currit  ad  signationem  materiae  ut  actus,  propter  quem  talis  capacitas 
fit.  Agens  vero  ut  efficiens  illam,  et  talis  signatio  seu  capacitas  praeest 
ipsi  quantitati  in  genere  causae  materialis,  et  non  potest  ex  hoc  inferri; 
ergo  non  fit  per  quantitatem,  eo  quod  fit  quantitate  in  genere  causae 
formalis,  quae  sicut  et  finis  inter  causas  posteriores  inesse  numeratur. 

Ad  quartum  dicitur,  quod  non  solum  quantitas  tali  modo  signat  mate- 
riam,  sed  etiam  qualitates  propriae.  Materia  enim  Sortis  ita  est  capax 
harum  qualitatum,  quod  non  aliarum  :  sed  quia  sola  quantitas  imme- 
diate  recipitur  in  substantia,  et  ex  sola  quantitate  oritur  radicaliter 
distinctio  materialis,  ideo  ad  propositum,  materiam  signatam,materiam 
sub  certis  dimensionibus  et  non  sub  certis  qualitatibus  dicimus. 

Ad  quintum  dicitur,  quod  quantitas  illa  quae  ad  individuationem  ut 
originalem  non  intrinsecum  individuationis  principium  concurrit,  est 
quantitas  terminata.  Nec  obstat  quod  sequatur  formam ,  quia  etiain 
forma  sequitur  potentiam  materiae,  a  qua  tamen  causatur  :  et  concedi- 
mus  hanc  substantiam  esse  causam  materialem  hujus  quantitatis,  sed 
e  converso  in  genere  causae  formalis  hanc  quantitatem  esse  causam 
hujus  signationis  materiae  modo  praeexposito.  Ad  confirmationem  Anto- 
nii  Trombetae  dicitur,  quod  quantitas  terminata  ad  individuationem  con- 

currens  non  stat  in  divisibili,  sed  latitudinem  habet.  Sicut  enim  qua3- 
libel  speciesnaturalis  deterininat  sibi  quantitatera  maximam  etminimaru 
infra  quamdam  latitudinem  :  ita  et  quodlibet  ;ndi.iduum  determinat  sibi 
hanc  quantitatem  infra  tales  limites,  et  non  in  divisibili.  Unde  potest  lieri 
rarefactio  sine  ejus  (ut  individuativa  est)  variatione  :  non  enim  hic  acci- 
pitur  quantitas  terminata  punctualiter,  sed  cum  certa  latitudine. 

Ad  sextum  dicitur  concedendo  consequentiam  primam,  sed  negando 
quod  ex  hoc  sequatur  falsitas  illius  propositionis  fundamentalis  firmis- 
simi  aedificii.  Peccavit  enim  arguens  peccato  maximo,  non  distinguens 
inter  differentiam  formalem  et  formarum  :  omnis  enim  differentia  for- 
malis  est  specifica,  non  autem  omnis  differentia  formarum,  ut  dicit 
•S.  Thomas,  II  contra  Gentiles,  cap.  lxxxi,  alioquin  forma  hujus  ignis  et 
forma  illius  ignis  distinguerentur  specifice,  cum  sint  formae,  et  diffe- 
rant.  Unde  linea  mathematica  divisa  in  partes,  habet  duo  individua ; 
quaelibet  enim  pars  lineae  est  linea,  et  illa  individua  sunt  formae,  et  dif- 
ferunt,  sed  non  differentia  formali.  Appellatur  autem  differentia  for- 
malis  illa,  qua3  est  per  principia  quidditativa  :  haec  enim  semper  oritur 
a  forma  in  eo  quod  forma,  qualis  non  est  inter  hanc  lineam  et  illam, 
cum  sit  eadem  utriusque  quidditas  :  verum  arguentis  error  est  valde 
puerilis.  Sicut  forraae,  et  differunt :  ergo  differunt  formaliter  :  est  mona- 
chus,  et  est  albus,  ergo  est  monachus  albus. 

Ad  ultimum  negatur  consequentia  :  licet  enim  id  quod  est  in  praedi- 
camento  substantiae  sit  prius  simpliciter  quolibet  alio  praedicamento  : 
tamen  aliqua  conditio  (sine  qua  individuum  ut  sic  non  est  in  praedica- 
mento)  potest  esse  posterior  in  genere  causae  formalis,  et  alterius  prae- 
dicamenti,  eo  quod  causa  formalis  est  posterior  in  esse. 

Ad  confirmationem  dicitur,  quod  quodlibet  prsedicamentum  completnr 
per  res  sui  generis,  si  loquamur  de  his  quae  ponuntur  in  praedicamentis, 
et  de  ratione  reponendi  ea  in  illis,  non  autem  si  loquamur  de  condi- 
tione  rei  repositae  in  praedicamento.  Sortes  enim  non  est  nisi  substan- 
lia,  et  ratio  ponens  ipsum  in  praedicamento  est  substantia  :  conditio 
autem  individuationis,  sine  qua  non  est  ratio  reponendi  ipsum  in  prae- 
dicamento,  non  inconvenit  quod  coexigat  aliquod  accidens,  puta  quan- 
titatem. 

Ad  primum  vero  eorum,  quae  pro  opposita  conclusione  adducta  sunt, 
dicitur,  quod  minor  est  falsa  :  ad  materiam  namque  signatam  primo 
sequitur  unitas  numeralis. 

Ad  secundum  dicitur,  quod  differentia  individuorum  reducitur  ad 
quantitates  :  quantitates  autem  differunt  sitibus  propriis,  qui  sunt  diffe- 
rentiae  quantitatis  :  situs  autem  noa  solum  integratur  ex  illis  duobus, 
scilicet  permanentia  et  continuatione  partium,  sed  ex  his  duobus  cum 
tertio  ordine,  scilicet  partium  in  toto  :  ut  docet  Alberic.  in  Praedica- 
mentis,  cap.  de  quantitate  :  per  hoc  enim  differt  a  situ  speciali  prasdi- 
camento  qui  dicit  ordinem  partium  in  loco  :  unde  situs  in  proposito 
distinguuntur  suis  ordinibus  partium  in  toto,  qui  sunt  de  eorum  ratione  : 
ordines  autem  seipsis  :  in  diffinitione  enim  ordinis  cadit  distinctio  :  et 
sic  patet,  quod  non  est  aeque  dubium  de  his,  ad  quae  facimus  reductio- 
nem,  et  de  quantitatibus,  et  quod  non  oportet  quantitates  propter  hoc 
distingui  formaliter  :  talis  enim  ordo  partium  in  toto  ut  materiale  quid, 
est  in  ipsa  quantitate  quod  in  nulla  alia  forma  invenitur. 

Ad  tertium  Antonii  Trombetae  dicitur,  quod  minor  est  falsa  :  materia 
enim  signata,  ut  probatum  est,  est  id  cui  prima  repugnat  dividi,  ut  uni- 
versale  in  particularia  :  ratione  enim  repugnat  heccheitati. 

QU.EST.    DISP.   —  T.    IV.  13 

Esscntice  generis,  speciei,  et  individuorum  quomodo  tam  absolute, 
quam  primce  impositionis  nominibus  conceptoe  distingaantur  :  quo- 
modo  item  genus,  species,  differentia,  diffinitio  differant,  crponit  : 
deinde  quomodo  essentia  speciei  ipsis  individuis  comparetur,  de~ 
clarat. 

Patel  ergo,  quod  essentia  hominis  et  Socratis  non  differunt, 
nisi  secundum  signatum  et  non  signatum  :  unde  Comm.  dicit 
super  VIII  Metaph.  quod  Socrat.es  non  aliud  est  quam  anima- 
litas  et  rationalitas,  qua?  sunt  quidditas  ejus  :  sicut  etiam  essen- 
tia  generis  et  essentia  speciei  secundum  signatum  et  non  signa- 
tum  differunt,  quamvis  alius  modus  designationis  sit  utrobique, 
quia  designatio  individui  respectu  speciei  est  per  materiam 
determinatam  dimensionibus :  designatio  autem  speciei  respectu 
generis  est  per  differentiam  constitutivam,  quae  ex  forma  rei 
sequitur. 

Postquam  determinatum  est  quid  sit  essentia  substantiarum  composi- 
tarum  in  communi,  in  hoc  tertio  capite  intendens  agere  de  differentia 
essentiarum  compositarum  inter  se,  cum  essentise  cornpositaB  sint  tres, 
scilicct  generica,  specifica,  et  individualis,  quinque  facit.  Primo  loquitur 
de  differentia  earum  absolute  ;  secundo  detei-minaturus  de  differentia 
earum,  ut  subsunt  primis  intentionibus,  et  illarum  nominibus,  ostendit 
quomodo  cssentia  generica  differat  a  specifica  ;  tertio  genus,  species, 
differentia,  difiinitio  qualiter  inter  se  differant,  declarat  ;  quarto  exclu- 
dit  quamdam  dubitationem;  quinto  assignat  differentiam  inter  essentiam 
specificam  et  individualem. 

Ad  evidentiam  dicendorumpraenotandum  est,  quod  de  essentiispossu- 
mus  tripliciter  loqui  :  primo,  de  eis  absolute  absque  habitudine  ad  pri- 
mas  vel  secundas  intentiones  ;  secundo,  dc  eis,  ut  subsunt  nominibus 
prima3  intentionis  ;  tertio,  ut  subsunt  nominibus  secunda?  intentionis. 
Verbi  gratia,  de  natura  humana  contingit  loqui  secundum  se,  id  est, 
secundum  ea  quae  conveniunt  sibi  ratioiic  sui  ;  contingit  loqui  de  ipsa, 
ut  stat  sub  hoc  nomine,  humauitas  ;  et  lioc  nomine,  honio,  et  similibus  ; 
contingit  el  tertio  loqui  dc  ipsa  ut  stat  sub  hoc  nomine,  species.  S.  Tho- 
mas  ergo  in  prima  hujus  capituli  parte  loquitur  de  essentiis  rerum 
primo  modo  ;  in  toto  vero  residuo  loquitur  de  eis  secuudo  modo  sum- 
ptis  ;  in  sequenti  autem  capitulo  dc  eis  tertio  niodo  acceptis  sermonem 
faciet.  Et  hoc,  si  non  vis  decipi  in  hoc  capitulo  diligentissime  notato  : 
ponit  igitur,  assignando  differentiam  inter  cssentiam  genericara,  specifi- 
cam  et  individualem  secundum  se  sumptas,  hanc  conclusiouera  :  essen- 
tiae  pra3dicta3  non  differunt  nisi  secunduni  signatum  et  uon  siguatum. 
Hoc  sic  declaratur:  animalis,  bominis,  et  Sortis  essentiaj  proprie  non 
dlfferunt  ni>i  per  hoc,  quia  iu  ratioue  animalis  cadit  substantia  animata 
sensil)ilis  absque  detcrminatione  ejus  per  ratiouale  :  in  ratione  autcm 
honnnis  ponitur  substautia  animata  sensibilis  ralionalis,  et  sic  additur 
in  ea  designatio  per  differentiam  :  ratio  voro  Sortis  poait  substantiam 
animatam,  seusibilem,  rationalem   in  istis  carnibus  et  istis  ossibus  :  et 

sic  in  ea  additur  designatio  materiae,  quae  non  ponebatur  in  ratione 
hominis  :  unde  absolute  loquendo,  et  secundum  suas  rationes  proprias 
apparet,  has  essentias,  non  nisi  secundum  signatum  et  non  signatum 
differre,  id  est  secundum  explicitam  inclusioncm  alicujus  designationis 
sive  determinationis  :  et  non  implicitam  inclusionem  illius,  licet  talis 
designatio  non  uniformiter  sit  in  natura  specifica,  et  in  natura  individui : 
determinatio  enim,  quam  addit  natura  specifica  supra  genericam,  est 
formalis  essentialiter  diversificans  genus,  utpote  a  forma  in  eo,  quod 
forma  sumpta  :  determinatio  autem,  quam  natura  individualis  supra 
specificam  addit,  est  materialis,  non  formaliter,  sed  materialiter  tantum 
diversitatem  in  specie  faciens,  utpote  sumpta  a  materialis  conditionibus 
rei.  Ex  his  habes  quod  homo  et  humanitas,  animal  et  animalitas  secun- 
dum  se,  id  est,  naturas  significatas,  nullo  modo  differuht;  eadem  omnino 
est  ratio  naturae  significatae  per  hominem  et  humanitatem,  ila  quod 
nulla  designatione  differunt  :  sed,  ut  post  dicetur,  differunt  ut  subsunt 
nominibus  primse  intentionis.  Quia  vero  distinctio  per  signatum  et  non 
signatum  non  est  distinctio  realis,  ideo  dicit  comm.  vn,  Met.  comm.  x, 
quod  Sortes  substantialiter  sumptus  nil  aliud  est  quam  animalitas  et 
rationalitas,  quae  sunt  quidditas  ejus  :  sorteitas  enim,  quae  naturam  Sor- 
is  nominat,  eadem  realiter  est  animalitati  et  rationalitati. 

Hsec  autem  determinatio  vel  designatio,  quse  est  in  specie 
respectu  generis,  non  est  per  aliqnid  in  essentia  speciei  exi- 
stens,  quod.  nullo  modo  in  essentia  generis  sit  :  imo  quicquid 
est  in  specie,  est  etiam  in  genere,  ut  non  determinatum.  Si 
enim  animal  non  esset  totum,  quod  est  homo,  sed  pars  ejus, 
non  praedicaretur  de  eo,  cum  nulla  pars  integralis  prsedicetur 
de  suo  toto. 

In  hac  secunda  parte  capituli  determinatur  quomodo  essentia  gene- 
rica  differt  a  specifica,  secundum  quod  ambae  stant  sub  nominibus 
prima?  intentionis,  puta  quomodo  differant  essentia  hominis  et  essentia 
animalis  sub  his  nominibus,  homo  et  animal,  et  intendit  quod  essentia 
significata  per  nomen  genericum,  puta  animal,  et  essentia  significata 
per  nomen  specificum,  puta  homo,  non  differunt  per  hoc,  quod  essentia 
significata  pcr  nomen  specificum  includat  aliquam  determinationem, 
quae  omnino  sit  extra  rem  significatam  per  nomen  genericum,  sed  per 
boc  quod  essentia  per  speciei  nomen  importata  inciudit  actu  designa- 
tionem  specificam,  quae  fit  per  differentiam  ejus  constitutivam,  sicut 
homo  actu  includit  rationale,  ponitur  namque  in  ejus  diffinitione.  Essen- 
tia  vero  nomine  generico  signata  confuse  et  indeterminate  importat 
designationem  illam  :  sicut  animal  in  potentia  includit  rationalc,  ut  dicit 
Porphyrius  :  unde  animal  et  universaliter  omnis  essentia  generico  no- 
mine  importata  ut  sic,  totum  includit  quod  includit  gpeeies,  licet  non 
eodem  modo.  Et  propterea  ad  positae  differentiae  declarationem  ponit 
talem  concmsionem  :  genus  dicit  totum  esse  speciei.  Quam  sic  probat: 
omne  praedicatum  dicit  totum  esse  ejus,  de  quo  prsedicatur  :  genus 
praadicatur  de  ipsa  specie  ;  ergo  natura  generica,  puta  animal,  dicit 
totum  esse  speciei.  Majorem  probat  per  hoc,  quia  nulla  pars  prcedicatur 
de  suototo.  Ubi  advertendum  est  quod  hic  sermo  verus  est  0-  !ica- 

tione  inrecto   et  directo,  sivc    essentiali,  sive  denominativa,  et  de 
parte  in  eo  quod  pars,  et  non  departe  ut  significaturper  modum  totius  : 

potest  enim  pars  utrobique  modo  significari,  sicut  materia  significatur 
ut  pars  rei  (per  ly  materia)  :  significatur  autem  ut  totum  (per  ly  mate- 
riale);  his  enim  modificata  conditionibus,  propositio  illa,  scilicet  :  nulla 
pars  prsedicatur  de  suo  toto,  nullam  patilur  instantiam  :  cum  enim  dico, 
Homo  est  albus,  ly  albus  confundit  in  se  totum  quod  est  in  hominc,  et 
similiter  cum  dico,  Homo  est  materialis,  ly  materialis  comprehendit  in 
se  implicite  totum  quod  est  homo  :  et  sic  cum  dicitur,  Homo  est  animal, 
ly  animai  continet  implicite  totum  quod  est  homo,  modo  qui  infra  de- 
clarabitur,  et  sic  probandum  est,  quod  essentia  generico  nomine  impor- 
tata  includit  designationem  specificam  :  extra  totum  enim  nihil  est. 

Hoc  autem  quomodo  contingat  videri  potest,  si  inspiciatur 
corpus  -secundam  quod  ponitur  pars  animalis,  et  secundum 
quod  ponitur  genus.  Non  enim  potest  dici  eo  modo  esse  genus, 
quo  est  pars  integralis  :  hoc  igitur  nomen,  quod  est  corpus, 
multipliciter  accipi  potest  :  corpus  enim  secundum  quod  est  in 
praedicamento  substantiae,  dicitur  ex  eo  quod  habet  talem  natu- 
ram,  ut  in  eo  designari  possint  tres  dimensiones  :  ipsae  autem 
tres  dimensiones  designatae  sunt  corpus,  quod  est  in  genere 
quantitatis.  Contingit  autem  in  rebus  ut  quod  habet  unam  perfe- 
ctionem,  ad  ultenorem'  perfectionem  pertingat,  sicut  patet  in 
homine,  qui  naturam  sensitivam  habet,  et  ulterius  intellecti- 
vam  :  similiter  etiam  et  super  hanc  pertectionem,  quae  est 
hahere  talem  formam,  et  ut  in  ea  possint  tres  dimensiones 
designari,  potest  alia  perfectio  adjungi,  utvitavel  aliquid  hujus- 
modi.  Potest  ergo  hoc  nomen  corpus,  rem  quamdam  designare, 
quae  habet  talem  formam,  ex  qua  sequitur  in  ipsa  designabilitas 
trium  dimensionum  cum  praecisione,  ut  scilicet  ex  illa  forma 
nulla  ulterius  perfectio  sequatur,  sed  si  aliquid  aliud  superad- 
ditur,  sit  praeter  significationem  corporis  sic  dicti,  et  hoc  modo 
corpus  erit  materialis  et  integralis  pars  animalis,  quia  sic  anima 
erit  praeter  id  quod  significatum  est  nomine  corporis,  et  super- 
veniens  ipsi  corpori,  ita  quod  ex  ipsis  duobus,  scilicet  ex  anima 
et  corpore,  sicut  ex  partibus  constituitur  animal.  Potest  etiam 
hoc  nomen  corpus  hoc  modo  accipi,  ut  significet  rem  quamdam, 
quae  habet  talem  formam,  ex  qua  possint  in  ea  tres  dimen- 
siones  designari,  quaecunque  forma  sit  illa,  sive  ex  ea  possit 
provenire  alia  ulterior  perfectio,  sive  non  ;  et  hoc  modo  corpus 
erit  genus  animalis  :  quia  in  animali  nihil  est  accipere,  quod  in 
corpore  implicite  non  contineatur  :  non  enim  anima  est  alia  ab 
illa  forma,  pcr  quam  in  re  illa  poterant  designari  tres  dimen- 
siones  :  ideo,  quando  dicebam,  quod  corpus  est,  quod  habet 
talem  forrnam,  ex  qua  possunt  designari  tres  dimensiones,  in 
eo  intelligebam  quaecunque  forma  esset  illa,  sive  anima  esset, 
sive  lapideitas,  sive  quaecunque  alia  forma,  et  sic  forma  ani- 
malis  implicite  in  corpore,  sive  in  corporis  forma  conlinctur, 
prout  corpus  est  genus  ejus. 

Quoniam  declaratum  est,  gcnus  comparari  ad  speciem,  non  ut  ejus 

partem,  sed  ut  totum  aperire  intendit  hic,  quomodo  res  per  genericum 
nomen  significata  possit  utroque  modo  accipi,  ut  pars  scilicet  et  totum  : 
et  primo  in  corpore  tanquam  notiori,  deinde  in  animali,  dicens  quod  ex 
quo  non  potest  eodem  modo  sumpta  res  esse  pars  rei  et  genus  ejusdem 
(ut  ostensum  est)  scire  debes,  quocl  hoc  nomen  corpus  accipitur  duplici- 
ter  :  est  enim  sequivocum  ad  corpus  quod  estres  praedicamenti  substan- 
tiae,  et  ad  corpus  quod  est  res  praedicamenti  quantitatis.  Gorpus  ut 
significat  rem  praedicamenti  substantise,  importat  naluram,  ex  qua  nata 
est  fluere  trina  dimensio.  Corpus  vero  ut  significat  rem  praedicamenti 
quantitatis,  importat  ipsam  trinam  dimensionem. 

Iterum,  corpus  quod  significat  rem  praedicamenti  substantise,  de  quo 
nunc  est  sermo,  accipitur  dupliciter.  Uno  modo,  ut  significat  naturam 
illam,  ex  qua  nata  est  fluere  trina  dimensio,  cum  praecisione  omnis  sub- 
stantialis  perfectionis  ulterioris.  Alio  modo,  ut  significat  illammet  natu- 
ram  absque  praecisione  ulterioris  perfectionis  substantialis.  Causam 
hujus  et  similium  distinctionum  assignat  in  littera,  ex  eo  quod  res 
habens  aliquam  perfectionem  substantialem,  non  excludit  a  se  aiiquam 
aliam  ulteriorem  substantialem  perfectionem,  sicut  homo  ex  eo  quod 
habet  perfectionem  sensitivam,  non  excludit  a  se  perfectionem  intelle- 
ctivam  :  et  similiter  corpus  ex  eo  quod  habet  perfectionem  corpoream, 
non  excludit  a  se  perfectionem  vitalem,  et  sic  de  aliis  :  cum  enim  prior 
perfectio  substantialisnon  excludat  secundam  et  tertiam,  et  manifestum 
sit  etiam,  quod  non  includit  eas  in  actu  :  potest  prior  perfecllo  concipi 
et  significari,  et  cum  prsecisione  seu  exclusione  aliarum,  et  cum  inclu- 
sione  confusa  earum.  Ex  eo  namque,  quod  formaliter  non  includit  alias, 
potest  prsecise  concipi  et  significari.  Ex  eo  vero,  quod  conjuncLionem 
cum  aliis  non  excludit,  potest  cum  aliarum  confusa  et  potentiali  inclu- 
sione  concipi  et  significari  :  unde  natura  significata  per  hocnomen,  cor- 
pus,  quia  non  formaliter  includit  perfectionem  vitalem,  nec  sensitivam, 
nec  intellectivam  potest  cum  prsecisione  omnium  horum  concipi  et 
significari  :  et  quia  non  excludit  adunationem  essentialem  sui  cum  illis  : 
ideo  potest  absque  eorum  praecisione  concipi  et  significari,  ut  confuse 
et  determinate  includens  omnia  illa  :  colligitur  autem  ex  textu  triplex 
differentia  inter  haec  :  differunt  enim  primo  in  hoc,  quia  corpus  primo 
modo  dicit  corporeitatem  solam,  ex  qua  nata  est  fluere  trina  dimensio, 
ot  nulla  ulterior  perfectio  :  corpus  vero  secundo  modo  dicit  formam 
quamcunque,  a  qua  fit  corporeitas,  ex  qua  nata  est  fluere  trina  dimen- 
sio  cum  quacunque  alia  perfectione.  Secundo  differunt,  quia  corpus 
primo  modo  est  pars  speciei,  eo  quod  significatum  formale  est  praeter 
et  extra  significatum  ejus,  sicut  anima  rationalis  est  extra  corporeita- 
tem  :  sunt  enim  in  homine  duo,  perfectio  scilicet  corporalis,  quam  prae- 
cise  acceptam  patet  non  includere  aliquo  modo  intellectualitatem,  et 
perfectio  intellectualis,  quae  est  altera  pars  :  corpus  vero  secundo  modo 
est  totum  respectu  speciei,  eo  quia  perfectio  seu  forma  formaliter  im- 
portata  per  speciem  includitur  in  significato  corporis  sic  accepti  :  signi- 
ficat  enim  quamcunque  formam,  a  qua  fit  periectio  corporea  :  et  sic 
anima  intellectiva  includitur  in  ly  quacunque.  Terlio  differunt,  quia  cor- 
pus  primo  modo  non  est  in  recta  linea  praedicamentali,  sicut  nec  quse- 
cunque  pars  :  corpus  vero  secundo  modo  est  directe  in  prsedicamento 
substantise,  sicut  et  quodlibet  aliud  genus. 

Et  etiam  talis  est  animalis  habitudo  ad  hominem.  Si  enim  ani- 

mal  nominaret  tantum  rem  talem,  quaa  habet  quamdam  perfe- 
ctionem,  ut  possit  sentire  et  moveri  per  principium  in  ipso  exi- 
stens,  cum  prsecisione  alterius  perfectionis,  tunc  qusecunque 
alia  perfectio  ulterius  superveniret,  haberet  se  ad  animal  per 
modum  partis,  et  non  sicut  implicite  contenta  in  ratione  ani- 
malis  :  et  animal  non  esset  genus,  sed  est  genus  secundum 
quod  significat  rem  quamdam,  ex  cujus  forma  potest  provenire 
sensus  et  motus,  qusecunque  sit  illa  forma,  sive  sit  anima  sen- 
sibilis  tantum,  sive  sit  anima  sensibilis  et  rationalis  simul. 

Declarat  hoc  quoque  in  hoc  genere,  quod  est  anirual  :  potest  enim 
anirnal  accipi  ut  significat  formam,  ex  qua  praecise  oriantur  sensus  et 
motus,  quibus  animal  a  non  animali  discernitur  :  ut  dicitur  I  de  Anima, 
text.  comm.  xix.  Potest  etiam  accipi  animal,  ut  dicit  formam  quamcun- 
que,  ex  qua  oria*ntur  sensus  et  motus  non  praecise  :  et  sic  est  genus  : 
primo  autem  modo  est  pars  speciei,  unde  homo  est  compositus  ex  ani- 
mali  et  intcllectivo  principio  tanquam  ex  suis  partibus  essentialibus, 
accipiendo  animal  primo  modo,  sic  enim  extra  signihcatum  ejus  est 
intellectiva  natura  :  animal  vero  secundo  modo  est  totum  respectu 
hominis  implicite  includens  specificas  perfectiones  :  cum  enim  sic  dico, 
animal,  dico  habens  naturam  seusitivam  indeterminate,  relinquendo 
per  quam  formam  habeat  sen  Hivam  naturam,  et  sic  implicite  includun- 
tur  omnes  formse  specificse  :  habetur  enim  natura  sensitiva  non  nisi  per 
formam  hominis,  leonis  vel  bovis,  etc.  Ex  his  patet  differentia  inter 
essentiam  genericam  et  specificam,  ut  subsunt  nominibus  generico  et 
specifico  primae  intentionis  :  quia  scilicet  dillerunt  sicut  includens  im- 
plicite  et  includens  explicite  illamet. 

Si  igitur  genus  significat  indeterminate  id  totum,  quod  est  in 
specie,  non  enim  significat  tantum  materiam,  similiter  etiam 
differentia  significat  id  totum,  quod  est  in  specie,  et  non  tantum 
formam  :  et  etiam  diffinitio  significat  totum,  et  etiam  species, 
sed  diversimode.  Quia  genus  significat  totum,  ut  qusedani  deno- 
minatio  determinans  id,  quod  est  materiale  in  re  sine  determi- 
natione  propriae  formae  :  unde  genus  sumitur  a  materia  :  uride 
patet  ex  hoc,  quod  corpus  dicitur  ex  hoc  quod  habet  talem 
periectionem,  ut  possint  in  eo  designari  tres  dimensiones,  quae 
quidem  periectio  est,  ut  materialis  se  habens  ad  ulteriorom 
pertectionem.  Differentia  vero  e  converso  est,  sicut  quaedam 
determiiiatio  a  torma  determinata  sumpta  praeter  hoc,  quod  de 
intellectu  primo  sit  materia  determinata  :  ut  patet  curn  dicitur 
animatum,  scilicet  illud,  quod  habet  animam,  non  determinatur 
quid  sit,  utrum  corpus,  vel  aliquid  aliud  :  unde  dici!  Avinm. 
quod  genus  non  est  in  differentia,  sicut  pars  essentise  ejus,  sed 
solum  sicut  ens  cxtra  quidditatem,  sive  essenliam,  sicut  etiam 
subjectum  est  de  intellectu  passionum  :  et  ideo  genus  non  prae- 
dicatur  de  differentia  per  se  Loqueado,  ut  dicit  Aristot.  in  III  de 
Anima,  et  IV  Topicorum,  nisi  forte  sicut  subjectum  prsedicatur 
de  passione.  Sed  difiinitio  sive  species  comprehendit  utruiuque, 

scilicet  determinatam  materiam,  quara  designatnomen  generis, 
et  determinatam  formam,  quam  designat  nomen  differentiae. 

In  hac  tertia  parte  capituli  comparat  genus,  speciem,  differentiam  et 
diffinitionem  inter  se  quoad  convenientiam  et  differentiam.  Gonvenire 
ait  haec  omnia  in  hoc  quod  quodlibet  eorum  significat  totum  quod  est  in 
specie.  Quod  ex  praedictis  immediate  sequitur  :  si  enim  genus  significat 
totum,  quia  vere  et  proprie  praedicatur  de  specie,  et  confundit  in  se 
omnia  ad  quae  se  extendit :  pari  ratione  differentia  cum  vere  et  proprie 
prsedicetur  de  specie,  et  confundit  in  se  omnia  ad  quae  se  extendit  ut 
praedicabile,  totum  significabit.  Differentiam  autem  duplicem  ponit  inter 
ea.  Differunt  primo  quoad  formalia  significata  eorum  ,  quia  formale 
siirnificatum  generis  est  perfectio  materialis  :  formale  autem  significa- 
tum  differentiae  est  perfectio  formalis  :  formale  vero  significatum  spe- 
ciei  est  aggregatum  ex  uiraque  perfectione,  non  distinguendo  eas  : 
formale  autem  significatum  diffinitionis  est  similiter  aggregatum  ex 
utraque  perfeclione,  sed  dividendo  in  singulas  :  verbi  gratia ,  lormale 
significatum  animalis  est  natura  scnsitiva  quae  se  habet  ut  materialis  ad 
perfectionem  intellectualem,  quae  formaliter  importatur  per  rationale, 
et  consequenter  perfectio  intellectualis  se  habet  ut  formalis.  Similiter 
formale  significatum  hominis  et  animalis  rationalis  est  aggregatum  ex 
natura  sensitiva  et  intellectiva  :  sed  animal  rationale  separatim  explicat 
utrumque  ;  homo  vero  non. 

Pro  intellectu  horum  nota,  quod  significatum  formale  nominis  ad  prae- 
sens  est  perfectio  seu  forma  determinate,  et  primo  explicata  per  illud 
nomen.  Materiale  vero  esi,  illud  quod  sub  nominis  significatione  cadit 
non  primo  :  uude  considerato  omni  eo  quod  tam  formaliter  quammate- 
rialiter  importatur  per  genus,  speciem,  differentiam  et  diffinitionem, 
dicit,  quod  idem  significant,  et  quod  conveniunt  :  consideratis  autem 
formalibus  eorum  significatis,  dicimus,  quod  differunt  et  quod  non  signi- 
ficant  idem.  Sed  ne  vageris,  quaerendo  differentiam  inter  significatum 
formale  speciei  et  diffinitionis,  quoniam  nulla  est,  sed  in  modo  tantum 
exprimendi  idem  iormale  significatum  differunt  :  species  enim  indistin- 
cte  actu  taraen  explicat  totum  :  diffinitio  vero  dividit  in  singula,  ut  dicit 
I  Phys.,  text.  comm.  v.  Genericum  ergo  nomen,  puta  animal  formaliter 
et  determiuate  explicat  materialem  hominis  perfectionem,  scilicet  sen- 
sitivam  ;  et  ideo  genus  sumitur  amateria,  VIII  Metaph.,  text.  comm.  ix. 
Differentiae  vero  nomen  puta  rationale,  formaliter  et  determinate  expli- 
cat  formalem  rei  perfectionem  :  ideo  dicitur  ibidem  sumi  a  forma.  Et 
sicut  in  tormali  significato  generls  non  cadit  perfectio  per  differentiam 
importata,  quia  indeterminate  in  illo  includitur  :  ita  in  formali  conceptu 
differentiae  non  eadit  genus  eadem  ratione  :  quia  scilicet  perfectio  gene- 
rica  indeterminate  cadit  in  nomine  differentiae.  Sicut  enim  ex  eo  quod 
animal  significat  habens  naturam  sensitivam,  duo  significat,  naturam 
sensitivam  formaliter,  et  primo,  et  quod  habet  illam  indeterminate  :  non 
enim  explicat  an  id  sit  homo  vel  bos  :  sic  rationale,  ex  eo  quod  signi- 
ficat  habens  rationalitatem,  duo  significat,  scilicet  rationalitatem  forma- 
liter  et  primo,  et  habens  illam  secundario  et  indeterminate  :  non  enim 
determinat  quid  sit  id  habens  an  homo,  vel  animal,  et  ideo  dicit  Avic. 
quod  genus  non  est  in  differentia,  sicut  pars  essentiae  ejus,  idest  sicut 
pars  sui  formalis  significati,  sed  est  extra  formale  significatum  ejus, 
sicut  subjectum  est  extra  formale  significatum  suae  passionis.  Album 

enim  puram  qualitatem  significat,  ut  dicitur  iu  praedicamentis.  Et  licet 
genus  non  sit  de  intellectu  differentiae  tali  modo,  scilicet  ut  lormaliter 
signiiicatum  per  illam  :  est  tamen  de  intelleclu  ejus  alio  modo,  ut  sub- 
jectum  scilicet  de  intellectu  passionis.  Dupliciter  enim,  ut  supra  dictum 
est,  aliquid  cadit  in  ratione  alicujus.  Uno  modo  ut  pars  quidditatis.  Alio 
modo  ut  subjectum  ejus,  quomodo  subjectum  intrat  diffinitioncm  pas- 
sionis  :  ut  liabes  VII  Metaph.,  text.  comm.  xix.  Et  ideo  dicit  Aristot. 
III  Mctaph.,  text.  comm.  x,  et  IV  Topic,  cap.  iii,  quod  genus  per  se  non 
prasdicatur  de  differentia,  nisi  forte  subjectum  praedicatur  de  passione. 
Ratio  primi  dicti  est,  quia  genus  in  nullo  modo  dicendi  per  se  pnedica- 
tur  de  differentia  :  non  quidem  in  quarto,  quia  differentia  non  explicat 
causam  generis  ;  nec  in  secundo,  quia  difterentia  non  ponitur  in  generis 
diffinitione,  nec  etiam  iu  primo  proprie,  quia  praedicata  primi  modi  in 
recto,  quae  proprie  pra^dicantur,  sunt  ea  quae  intrinsece  in  ratione  ca- 
dunt,  etnon  ea  quae  per  additamentum  in  ea  sunt.  Homo  enim  non  prae- 
dicatur  proprie  de  risibili  in  primo  modo,  quod  patet  ex  eo  quod  ista, 
Risibile  est  homo,  est  per  accidens,  ut  dicitur  I  Post.,  cap.  xviii.  Ratio 
secundi  est,  quia  si  genus  est  de  intellectu  differentiae,  sicut  subjectum 
est  de  intellectu  passionis  :  consequens  est  quod  genus  praedicetur  de 
differentia,  sicut  subjectum  de  passione.  Quod  dicit,  Forte,  non  dubi- 
tantis  est,  sed  non  determinantis  ;  consuevit  enim  apud  ipsum  res  non 
decisa  sub  dubia  verborum  forma  poni. 

Adverte  quod  licet  in  intellectu  differentiae  cadat  genus  determinate  : 
nomen  tamen.differentiae  genus  illud  non  explicat  determinate ;  rationale 
enim  non  explicat  animal  cum  rationalitate,  sed  habens  rationalitatem, 
sicut  et  in  difnnitione  risibilis  cadit  homo  :  et  tamen  hoc  nomen  risibile 
non  explicat  hominem  determinate,  significat  enim  habens  risibilitatem. 

Et  ex  hoc  patet  ratio,  quare  genus  et  species  et  differentia 
se  habeant  proportionaliter  ad  materiam,  formam  et  composi- 
tum  in  natura,  quamvis  non  sint  idem  cum  illis;  quia  neque 
genus  est  materia,  sed  sumitur  a  materia  ut  significans  totum  : 
nec  differentia  est  forma,  sed  sumitur  a  forma  ut  significans 
toturn  ;  unde  dicimus  hominem  esse  animal  rationale,  et  non  ex 
animali  et  rationali,  sicut  dicimus  eum  esse  ex  corpbre  et 
anima.  Ex  corpore  enim  et  anima  dicitur  esse  homo,  sicut  ex 
duabus  rebus  quaedam  tertia  res  constituta,  quae  neutra  illarum 
est  :  homo  enim  nec  est  anima  neque  corpus  :  sed  si  homo  ali- 
quo  modo  ex  animali  et  rationali  dicatur  esse,  non  erit  sicut 
res  tertia  ex  duabus  rebus,  sed  sicut  intellectus  tertius  ex  duo- 
bus  intellectibus.  Intellectus  enim  animalis  est  sine  determina- 
tione  formae  specialis  naturam  exprimens  rei,  ex  eo  quod  est 
materiale  respectu  ultimae  perfectionis.  Intellectus  autem  hujus 
differentiae  rationalis  consistit  in  determinatione  formae  spe- 
cialis,  ex  quibus  duobus  intellectibus  constituitur  intellectus 
speciei  vel  diffinitionis  :  et  ideo  sicut  res  constituta  ex  aliqui- 
bus,  non  recipit  praedicationem  earum  rerum,  ex  quibus  con- 
stituitur  :  ita  nec  intellectus  recipit  pnedicationem  eorum  intel- 
lectuum,  ex  quibus  constituitur  :  non  enim  dicimus,  quod 
difiinitio  sit  genus  vel  differentia. 

Corollarie  concludit  secundam  differenliam  inter  genus  et  speciem  et 
differentiam  :  quia  scilicet  genus  proportionaliter  se  habet  ad  materiam, 
qua?  est  pars  compositi,  et  non  significat  ipsam  ;  differentia  proportio- 
naliter  se  habet  ad  formam,  et  non  significat  ipsam  ;  species  proportio- 
naliter  se  habet  ad  compositum  ex  materia  et  forma,  et  ut  sic  non 
significat  compositum  ex  materia  et  forma,  sed  aliquid  complectens 
genus  et  differentiam.  In~  assignatione  hujus  differentiae  secundum 
quodlibet  membrum  ponuntur  duae  particulae,  puta  in  primo  membro 
prima  particula  est,  quod  genus  proportionaliter  se  habet  ad  materiam, 
secunda  vero  est,  quod  genus  non  significat  materiam  :  similiter  in  se- 
cundo  et  tertio  membris.  Prima  particula  omnium  sequitur  ex  supradi- 
ctis.  Si  enim  perfectio  generica,  quae  formaliter  importatur  per  genus, 
est  materialis  respectu  perfectionis  differentialis,  quae  formaliter  impor- 
tatur  per  differentiam,  oportet  quod  sicut  se  habet  materia  respectu 
formae  in  composito  naturali,  puta  Sorte  :  ita  genus  respectu  differentiae 
in  composito  rationali,  scilicet  specie  :  ut  sicut  materia  est  potentialis, 
et  perficitur  ac  specificatur  per  formam,  sic  generica  perfectio  est  poten- 
tialis  perfectibilis  et  specificabilis  per  differentiam.  Secunda  vero  parti- 
cula,  licet  sequatur  etiam  ex  supradictis  quia  ex  eo  quod  genus  diffe- 
rentia  et  species  significant  totum,  sequitur  immediate  quod  genus  non 
significet  materiam  quia  materia  non  est  totum  et  quod  differentia  non 
significet  formam,  quia  forma  non  est  totum,  et  quod  species  ut  sic  non 
dicat  compositum  ex  materia  et  forma,  eo  quod  partes  ejus  ut  sic  non 
sunt  materia  et  forma,  sed  genus  et  differentia.  Attamen  S.  Thomas 
probat  eam  tali  ratione  :  materia  et  forma  sunt  partes  sui  totius,  sicut 
duaa  res  tertiae  rei  :  genus  et  differentia  non  sunt  partes  sui  totius,  sci- 
licet  speciei,  ut  duae  res  tertiae  rei ;  ergo  genus  et  differentia  non  sunt 
materia  et  forma  speciei.  Major  patet  ex  se  ;  homo  enim  est  alia  res  a 
materia  sua,  et  alia  a  sua  forma.  Nec  est  curae  modo  utrum  sit  res  di- 
stincta  realiter  vel  secundum  rationem  ab  illis  duabus  conjunctis  :  suf- 
ficit  enim  nobis,  quod  sit  tertia  res  realiter  distincta  a  qualibet  parte. 
Minor  vero  declaratur  hoc  modo  :  si  genus  et  differentia  componerent 
speciem,  ut  duae  res  tertiam,  tunc  homo  esset  compositus  ex  animali  et 
rationali :  hoc  est  falsum  ;  ergo  a  destructione  consequentis  genus  et  dif- 
ferentia  non  componunt  speciem,  ut  duse  res  tertiam  :  quod  erat  pro- 
bandum.  Consequentia  patet  ex  se  :  falsitas  vero  consequentis  proba- 
tur  ex  eo  quod  nulla  pars  praedicatur  de  suo  toto.  ut  supra  dictum  est. 
Habetur  IV  Topicorum,  cap.  xi.  Animal  autem  prsedicatur  de  homine  : 
similiter  rationale  ;  dicimus  enim  quod  homo  est  anirnal,  et  quod  est 
rationalis. 

Advertendum  est  quod  S.  Thomas  in  textu  explanando  majorem, 
exemplariter  dicit,  quod  homo  dicitur  esse  ex  anima  et  corpore,  sicut 
ex  duabus  rebus  tertia  res.  Circa  quae  verba  dubitatur  quomodo  hoc  sit 
verum,  ejus  doctrinam  sustinendo  ponentis  unicam  formam  substantia- 
lem  in  composito  :  quaecunque  enim  sunt  idem  realiter,  non  constituunt 
aliquod,  ut  duae  res  tertiam  :  perfectio  autem  corporea  et  anima  sunt 
idem  realiter,  si  unica  forma  ponitur,  quomodo  ergo  constituent  homi- 
nem,  ut  duae  res  tertiam  ? 

Hanc  dubitationem  propter  ejus  magnam  difficultatem  diversimode 
solvunt.  Quidam  dicunt,  corpus  et  anima  non  sunt  secundum  rem  partes 
hominis,  sed  secundum  rationem  tantum  :  licet  enim  anima  sit  vere 
pars,  corpus  autem  secundum  rem  est  totum  ;  dicit  enim  compositum 

ex  materia  et  forma,  quae  est  auima  :  ideo  11011  est  compositus  ex  anima 
et  corpore  tamquam  ex  duabus  partibus  secundum  rem,  sed  secundum 
rationem,  sed  bene  est  compositus  ex  eis  tamquam  ex  duabus  rebus  :  eo 
modo,  quo  totum  et  pars  sunt  duse  res,  ut  tertiares  secundum  rationem 
distinctam  ab  altera,  scilicet  corpore;  et  secundum  rem  ab  altera,  scilicet 
anima. 

Alii  dicunt,  et  in  idem  redit,  quod  homo  est  compositus  ex  anima  et 
corpore,  sicut  ex  causa  formali,  et  eo  cujus  est  causa  formalis.  Diverss3 
enim  res  sunt  secundum  Avicen.  causa  formalis,  et  id  cujus  est  causa 
formalis  :  sicut  lucidum  est  compositum  ex  luce  et  lucido  :  unde  et  isti 
dicunt,  quod  est  compositus  homo  ex  duabus  rebus,  scilicet  ex  toto  et 
ex  parte,  sed  non  ex  duabus  partibus  secundum  rem. 

Alii  dicunt,  quod  locutio  ista  est  intelligenda  per  synecdochen,  Homo 
est  compositus  ex  anima  et  corpore  ratione  suse  partis,  scilicet  matcrise. 
Mihi  autcm  pro  nunc  videtur  dicendum,  quod  homo  est  compositus  ex 
anima  et  corpore,  non  solum  tamquam  ex  duabus  rebus  tertia  res  :  sed 
tamquam  ex  duabus  partibus  secundum  rem  totum,  accipiendo  corpus, 
non  ut  est  genus,  sed  ut  significat  partem,  et  accipiendo  animam  prae- 
cise,  ut  diffinitur  II  de  Anima.  Signihcat  autem  corpus  sic  acceptum 
compositum  ex  materia  et  perfectione  corporea  praecise.  Anima  vero 
perfectionem  vitalem  praecise.  Probatur  intentum  sic  :  rorpus  differt 
realiter  ab  anima,  et  non  ut  totum  a  parte,  ergo  ut  pars  a  parte.  Proba- 
tur  media  :  quia  totum  confuse  saltem  includit  partem,  corpus  autem 
sic  acceptum  excludit  animam  :  unde  in  diffinitione  animae  ponitur  cor- 
pus,  ut  subjectum  deferens  animam,  ut  ibi  dicit  S.  Thomas.  Prima  pro- 
positio  est  ex  se  evidens,  et  ab  omnibus  concessa.  Consequentia  autem 
ex  sufficienti  divisione  robur  trahit  :  oportet  enim  vel  ut  totum  a  parte, 
vel  ut  pars  a  parte,  corpus  realiter  differre  ab  anima,  si  realiter  diffe- 
runt :  homo  igitur  est  compositus  ex  corpore  et  anima  tamquam  expar- 
tibus  realiter  distinctis  :  quod  erat  intentum.  Et  adverte  quod  corpus, 
pars  cum  importat  corporeitatem  praecise  extra  ipsum,  estidentitas  per- 
fectionis  corporeae  ad  animam  seu  perfectionem  vitalem  :  accidit  enim, 
accidente  extraneo  corpori  praecise,  quod  ejus  perfectio  sit  idem  cum 
anima  :  per  se  enim  pra^scindit  animam,  et  ideo  pei  se  loquendo  subti- 
liter  dictum  est  hominem  componi  realiter  ex  anima  et  corpore.  Unde 
'  secundum  hoc  ad  objectionem  deductam,  dic  quod  licet  perfectio  cor- 
porea  seu  forma  corporeitatis  sit  eadem  realiter  animae  :  corpus  tamen 
aliud  est  realiter  ab  anima,  et  ipsa  perfectio  corporea,  per  se  loquendo, 
non  est  eadem  realiter  ipsi  animae,  immo  ipsam  excludit  praecise  acce- 
pt  i  :  et  ideo  corpus  et  anima  cum  praecisione,  per  se  loquendo,  realiter 
partes  ipsius  hominis  conceditur  esse.  Huic  responsioni  favent  verba 
text.  ubi  assignatur  pro  causa  dicti  praecisio  animae  a  siguificato  corpo- 
ris.  Quod  diximus  de  corpore  et  anima  respectu  animalis,  dicere  pote- 
ris  de  animali  et  anima  intellectiva  respectu  hominis,  de  corpore  et 
forma  lapidis  respectu  lapidis,  et  sic  de  aliis,  semper  accipiendo  ter- 
minos  praecise  pro  partibus,  licet  non  consuetum  sit  dici  inanimata 
componi  ex  corpore  et  forma  specifica,  sicut  animata  ex  anima  et  cor- 
pore,  propter  latentem  differentiam  inter  corporeitatem  et  formam 
inanimatorum  :  et  etiam  quia  forma  animatorum  elevat  composilum  ad 
hoc,  quod  moveat  seipsum,  oportuit  in  ipso  distinguere  partem  moven- 
tem,  et  partem  motam,  animam  scilicet  et  corpus  :  quod  non  invenitur 
in  iormis  inauimatorum. 

Adverte  secuudo,  quod  S.  Thomas  ad  clarificandam  minorem  dicit, 
quod  homo  non  est  ex  animali  et  rationali,  sicut  ex  duabus  rebus  tertia 
res,  sed  sicut  intellectus  tertius  ex  duobus  intellectibus.  Ubi  sciendum, 
quod  genus,  species  et  differentia  possunt  accipi  tripliciter.  Primo  modo 
pro  re  significata  per  nomen  genericum,  specificum,  et  differentiale 
primae  intentionis.  Secundo  modo  pro  conceptu  formali  talium  nomi- 
num.  Tertio  modo  pro  re  significata  per  eorum  nomina  secundae  inten- 
tionis  :  verbi  gratia,  animal,  homo,  et  rationale  possunt  accipi  primo 
pro  re  significata  per  haec  nomina  ;  secundo  pro  conceplibus  eorum 
formalibus  ;  tertio  pro  relationibus  generis,  speciei  et  differentiae. 
Primo  modo  nec  species  nec  diffinitio  est  composita  ex  genere  et  diffe- 
rentia,  eo  quod  res  significata  per  speciem  et  diffinitionem  est  eadem 
realiter  cum  re  significata  per  genus  et  differentiam  :  idem  enim  non 
componitur  ex  seipso.  Tertio  modo  similiter  nec  species  nec  diffinitio 
est  composita  ex  genere  et  differentia,  eo  quod  relatio  speciei  rela- 
tivae  apponitur  relationi  generis,  ut  dicitur  a  Porphyrio.  Nullum  autem 
correlativum  componitur  ex  suo  correlativo,  et  universaliter  non  appa- 
ret  quomodo  relatio  possit  componi  ex  aliis  relationibus  :  unde  sicut 
relatio,  quam  significat  hoc  nomen  propositio,  non  est  composita  ex  rela- 
tione  praedicati  ad  subjectum,  sed  est  relatio  attributa  ab  intellectu  ipsi 
complexo  ex  praedicato  et  subjecto  :  ita  relatio  diffinitionis  est  relatio 
attributa  tali  formato  conceptui  in  prima  operatione  intellectus  expli- 
canti  distincte  genus  et  differentiam. 

Secundo  vero  modo  tam  species,  quam  diffinitio  est  composita  ex 
genere  et  differentia  :  conceptus  enim  formalis  speciei  integratur  ex 
conceptu  formali  generis  et  conceptu  formali  differentiae  tamquam  ex 
duabus  partibus  :  verbi  gratia,  conceptus  formalis  hominis  est  aggre- 
gatum  quid  ex  conceptu  fcrmali  animalis,  et  conceptu  formali  ratio- 
nalis.  Quod  ex  supradictis  sic  deducitur  :  ex  eo  enim  quod  ostendimus, 
genus  et  differentiam  et  speciem  differre  in  significato  formali,  liquet 
quod  conceptus  formalis  animalis  est  conceptus  perfectionis  sensitivae, 
et  conceptus  formalis  rationalis  est  conceptus  perfectionis  intellectivae, 
et  conceptus  formalis  hominis  est  conceptus  utramque  perfectionem 
complectens  ex  illis  tamquam  conceptus  tertius  illorum  adunatione  for- 
matus  :  et  sic  homo  est  ex  animali  et  rationali  tamquam  intellectus  tertius 
ex  duobus  intellectibus  :  id  est  tamquam  conceptus  tertius  ex  duobus 
conceptibus  et  non  tamquam  res  ex  duabus  rebus  ;  et  quia  nulla  pars 
ut  pars  praedicatur  in  recto  de  suo  toto  :  ideo  intellectus  sive  conceptus 
formalis  animalis  non  praedicatur  in  recto  de  intellectu,  id  est  conceptu 
formali  hominis.  Ista  enim  est  falsa,  Gonceptus  formalis  hominis  est 
conceptus  formalis  animalis  :  quia  conceptus  formalis  hominis  aggregat 
totum  ex  inteilectiva  et  sensitiva  perfectionis  conjunctum  :  concaptus 
vero  formalis  animalis  non  nisi  partem,  scilicet  perfectionem  sensitivam 
dicit  :  licet,  ut  supra  dictum  est,  secundum  conceptum  seu  significatum 
materiale  et  formale  simul  totum  dicat ;  homo  ergo  secundum  suum 
formalem  iutellectum  seu  conceptum  acceptus  non  est  animal,  neque 
rationale,  sed  ex  animali  et  rationali.  Et  sicut  dictum  est  de  homine, 
qui  est  species,  ita  dicito  de  animali  quod  est  diffinitio  :  animal  enim 
rationale  secundum  suum  formalem  conceptum,  non  est  animal  neque 
rationale,  sed  ex  animali  et  rationali  :  differt  namque  formalis  conce- 
ptus  animalis  rationalis  a  conceptu  formali  animalis,  et  a  conceptu 
rationaiis  sicut  totum  a  partibus. 

Hoc  autem  quod  dictum  est,  conceptum  formalem,  scilicet  speciei  et 

diffinitionis  componi  ex  conceptibus  formalibus  generis  et  difforentise, 

potest  dupliciterintelligi :  uno  modo  de  conceptu  mentali;  alio  modo  de 

conceptu  objectali  formaliter  sumpto.  Si  primo  modo,  adhuc  dupliciter 

intelligi  potest.  Uno  modo  de  conceptu  mentali  secundum  esse  subjecti- 

vum,  seu  secundum  id  quod  est.  Alio  modo  de  illo  secundum  esse 

repraesentativum  :  conceptus   mentalis  speciei,  secundum  id  quod  est, 

non  est  compositus  ex  conceptibus  mentalibus  generis  et  differentiae, 

secundum  id  quod  sunt,  eo  quod  omnes  sunt  qualitates  simplices,  nec 

possunt  distingui  in  plures  partes  componentes.  Non  enim  est  imagi- 

nandum,  cum  intellectus  format  conceptum  difflnitionis  hominis,  scilicet 

animal  rationale,  quod  formet  plures  conceptus,  sed  unum  tantum,  qui 

est  quaedam  simplex  qualitas,  distincte  singulas  repraesentantem,  sicut  et 

in  re  extra,  res  diffinita  est  habens  rem  generis  et  differentiae  absque 

compositione  reali  :  unde  hoc  primo  modo  dictum  nostrum  non  est 

verum.  Gonceptus  vero  mentalis  speciei  secundum  esse  repraesentati- 

vum  formaliter   acceptus  est  compositus   ex   conceptibus  mentalibus 

generis  et  differentiae  secundum  esse  repraesentativum  formaliter  acce- 

ptis,  sicut  idolum  repraesentans  totum  ex  idolis  partium  :  homo  enim  in 

mente  repraesentat  aggregatum  ex  perfectione  sensitiva  et  intellectiva  : 

animal  vero  in  mente  formaliter  non  repraesentat  nisi  perfectionem  sen- 

sitivam,  rationale  autem  non  nisi  intellectivam  :  unde  hoc  modo  verifi- 

catur  dictum  nostrum.  Conceptus  autem  objectalis  speciei  formaliter 

sumptus,  cum  nihil  aliud  sit,  quam   significatum  formale,   conceptus 

mentalis  ejusdem  est  compositus  secundum  rationem  ex  conceptibus 

objectalibus  generis  et  differentiae  formaliter  acceptis  :  sicut  significa- 

tum  formale  speciei  est  compositum  secundum  rationem  ex  significatis 

formalibus  generis  et  differentiae,  ut  supra  ostensum  est  :  unde  homo 

acceptus  ut  est  objectus  conceptui  mentali,  suo  scilicet  specifico,  non  est 

animal  neque  rationale,  sed  ex  animali  et  rationali,  accipiendo  etiam 

animal  et  rationale  secundum  quod  objecta  sunt  suis  mentalibus  conce- 

ptibus  :  ut  ostendit  falsitas  hujus  propositionis,  Objectum  formale  spe- 

cificum  est  objectum  formale  genericum,  sive  differentiale  :  dicit  enim 

homo  ut  sic  aggregatum  ex  perfectione  sensitiva  et  intcllectiva,  animal 

vero  ut  sic  non  nisi  unam  partem  aggregati,  scilicet  sensitivam  naturam : 

rationale,  ut  sic  non  nisi  alteram  partem,  scilicet  intellectivam  perfe- 

ctionem;  manifestum  est  autem  quod  aggregatum  non  est  aliquod  aggre- 

gatorum  :   et  hoc    modo   dictum  nostrum  veritatem  continet,  et  est 

maxime  ad  propositum.  Et  sic  animal  quoad  rem  importatam,  nec  est 

pars,  nec  totum  respectu  hominis  et  animalis  rationalis,  quoad  signifi- 

catum  vero  materiale  et  formale   simul  est  totum  :  quoad  significatum 

formale  autem  est  pars  tamobjeclaliter,  quam  repraesentative  sumptum. 

Unde  cum  dico,  Homo  est  animal  rationale,  si  res  ipsa  solum  attendatur, 

nec  partis,  nec  totius  ratio  salvabitur  :  si  vero  res  ipsa  sic  significata, 

scilicet  implicite  includens  inferiora  inspiciatur,  totius  rationem  habet  : 

si  autem  res  ipsa  sic  significata  attendatur  secundum  id,  quod  explicite 

includit  ut  sic,  partis  rationcm  sortitur,  propter  quod  animal  ponitur  in 

diffinitione  hominis,  ut  res  :  res  enim  de  re  praedicatur  ut  totutn,  quia 

praedicatur  in  recto,  et  ut  pars,  quia  additur  differentia,  quae  aliud  expli- 

cat,  etc. 

Quod  supra  diximus  de  specie,  dicito  de  diffinitione,  servato  scmper 
eo  quod  dicitur  I  Phys.,  text.  comm.  v,  scilicet  quod  difflnitio  dividit  in 

singula,  non  autem  species.  Nec  lallaris,  nostra  dicta  in  hac  materia 
legens,  et  supra  :  quoniam  supra  per  conceptum  formalem  conceptum 
mentalem  distinctum  contra  objectalem  accepimus  :  in  hac  materia  vero 
per  intellectum  seu  conceptum  formalem  tam  mentalem  conceptum, 
quam  objectalem  tbrmaliter  sumptum  intelligi  volumus. 

Quamvis  autem  genus  significet  totam  essentiam  speciei,  non 
tamen  oportet  ut  diversarum  specierum,  quarum  est  idem  ge- 
nus,  sit  una  essentia,  quia  unitas  generis  ex  ipsa  indetermina- 
tione  vel  indifferentia  procedit  :  non  autem  ita  quod  id  quod 
significatur  per  genus,  sit  una  natura  numero  in  diversis  spe- 
ciebus,  cui  superveniat  res  alia,  quae  sit  differentia  determinans 
ipsum,  sicut  forma  determinat  materiam,  quaa  est  una  numero  : 
sed  quia  genus  significat  quamdam  formam,  tamen  non  deter- 
minate  hanc  vel  illam,  quam  determinate  differentia  exprimit, 
quae  non  est  alia  quam  illa,  quae  indeterminate  significabatur 
per  genus  :  et  ideo  dicit  Gommentator  in  II  Metaph.,  quod 
materia  prima  dicitur  una  per  remotionem  omnium  formarum, 
sed  genus  dicitur  unum  per  communitatem  formae  signatae  : 
unde  patet,  quod  per  additionem  differentiae  remota  illa  inde- 
terminatione,  quse  erat  causa  unitatis  generis,  remanent  spe- 
cies  diversae  per  essentiam. 

In  quarta  parte  capituli  hujus  intendit  excludere  talem  objectionem. 
Quaecunque  habent  uuum  genus,  habent  unam  essentiam  :  diversae  spe- 
cies  habent  unum  genus ;  ergo  diversae  species  habent  unam  essentiam. 
Quod  est  falsum,  quia  species  differunt  essentialiter.  Major  probatur 
ex  eo  quod  genus  secundum  praedicta  dicit  totam  essentiam  specierum. 
Et  licet  ista  objectio  faciliter  solvi  posset,  dicendo  quod  species  habent 
eamdem  essentiam  generice,  non  tamen  speciflce  :  quia  tamen  argumen- 
tum  altiorem  difficultatem  petit,  ex  altiori  principio  respondere  opor- 
tuit.  Inducta  est  enim  haec  objectio  ad  concludendum  diversas  species 
habere  eamdem  essentiam  simpliciter,  et  non  generice  :  ut  patet  ex 
medio  assumpto  sic  arguendo,  Ea,  quorum  tota  essentia  est  una,  habent 
eamdem  essentiam  simpliciter  :  diversarum  specierum  ejusdem  generis 
tota  essentia  est  una  ;  ergo  diversae  species  ejusdem  generis  habent 
eamdem  essentiam  simpliciter.  Minor  patet  ex  eo  quod  genus  dicit 
totam  essentiam  specierum,  et  est  unum  in  eis. 

Ad  hujus  objectionis  exclusionem  declarat  quomodo  genus  est  unum, 
et  innuit  talem  distinctionem.  Aliquid  significat  unum  dupliciter :  uno 
modo  per  positionem  unius  determinatae  rei  significatae ;  alio  modo  per 
indiflferentiam  seu  indeterminationem  plurium  rerum  importatarum. 
Primo  modo  genus  non  significat  unum,  sed  secundo  modo.  Illud  enim 
primo  modo  significat  unum,  cujus  significatum  secundum  se  acceptum 
est  una  aliqua  natura  et  determinata,  sicut  homo  significat  humanita- 
tem,  quae  est  certa  et  determinata  natura,  scilicet  humana.  Illud  autem, 
quod  significat  unum  secundo  modo  habet  significatum,  non  aliquam 
determinatam  naturam,  sed  plures  naturas  indeterminate  :  sicut  animal 
significans  perfectionem  seu  naturam  sensitivam  non  significat  aliquam 
certam  et  determinatam  naturam  sive  formam  :  nulla  enim  est  in  uni- 
verso  forma,  quae  sit  anima  sensiliva,  sed  quaelibet  est  vel  bovina,  vel 

leonina,  vel  humana,  etc.  Unde  dicitur  VII  Phys.,  text.  corom.  xxxi,  quod 
juxta  genus  latent  multa,  et  X  Metaph.,  text.  comm.  xxiv,  quod  natura 
generis  diversa  est  in  speciebus,  et  I  de  Anima,  text.  conim.,  quod  ratio 
animalis  secundum  unumquodque  animal  est  altera.  Est  igitur  genus 
unum  secundo  modo,  unde  ad  lbrmam  rationis  dicitur  secundurn  prae- 
missam  distinctionem,  quod  quorum  est  tota  essentia  una  primo  modo, 
eorum  est  essentia  eadem  simpliciter,  non  autem  quorum  tota  essentia 
est  una  secundo  modo,  sicut  est  in  proposito ;  specierum  enim  totam 
esseutiam  non  adunat  genus  nisi  unitate  indeterminationis. 

Advertendum  autem  est,  in  littera  appositam  fuisse  difTerentiam  inter 
unitatem  generis  et  unitatem  materiae  primse  ad  majorem  praedictorurn 
evidentiam  :  quam  etiam  differentiam  ponit  Gomment.  XII  Metaph., 
comm.  xiv.  Ubi  nota  quod  de  materia  contingit  loqui  dupliciter.  Uno 
modo,  ut  est  quoddam  totum  universale  respiciens  hanc  materiam  vel 
illam,  ut  partes  subjectivas  :  et  sic  de  ipsa  modo  non  est  sermo  :  idem 
enim  est  juclicium  de  ejus  unitate  et  de  unitate  cujusque  universalis. 
Alio  modo  contingit  loqui  de  ea  solitarie  sumpta  secundum  se,  non 
prout  est  universalis  aut  particularis,  neque  prout  est  in  hac  specie  vel 
illa  :  et  sic  de  ea  loquitur  Gomment.  ibi,  et  S.  Thomas  hic.  Differunt 
ergo  unitas  materias  sic  accepta  et  unitas  generis  in  hoc  quod  unitas 
materiae  est  unitas  numeralis  fundata  supra  determinatam  rem,  unitas 
vero  generica  est  unitas  non  numeralis,  sed  indeterminationis,  fundata 
supra  diversas  naturas  indeterminate.  Gum  autem  audis  unitatem  mate- 
ri;e  primae  esse  unitatem  numeralem,  intellige  negative  non  positive.  Di- 
citur  enim  aliquod  unum  numero  dupliciter  :  positive  scilicet  etnegative. 
Illud  est  unum  numero  positive,  quod  est  unum  per  positionem  proprie- 
tatis  seu  difTerentiae  numeralis  :  sicut  sortes;  et  hoc  modo  materia  prima 
secundum  se  non  est  una  numero,  quia  nullam  proprietatem  individua- 
lem  includit.  Illucl  est  unum  numero  negative,  quod  universale  cum  non 
sit,  est  non  plura  numero  :  hoc  autem  est  illud,  quod  nullum  distinctivum 
includit  in  se,  unde  pluralitatem  et  numerum  habere  queat  :  et  hoc 
modo  materia  prima  secundum  se  est  una  numero,  et  talis  unitas  nume- 
ralis  fundatur  supra  determinatam  entitatem,  illam,  scilicet,  quae  est 
materia,  quae  nullum  distinctivum  includit  cum  ab  omni  denudata  sit 
actu,  cujus  est  distinguere  :  et  ideo  dicit  Gom.  quod  materia  est  una  per 
remotionem  omnium  formarum  :  quia  unitatem  suam  negative  habet, 
ex  hoc  quod  non  habet  distinctivas  formas.  Genus  autem  non  esse  unum 
numero  neque  positive,  neque  negative  proprie  loquendo,  ex  eo  patet 
qua  unitas  numeralis,  tam  positive  quam  negative,  fundatur  supra  cer- 
tam  et  determinatam  rem,  quod  in  genere  non  invenitur;  dicit  enim 
genus  plures  naturas  et  res,  ex  quibus  numerari  potest.  Sed  et  quod 
genus  sit  unum  unitate  indeterminationis,  ex  eo  patet  quod  nataltt 
plures  per  genus  importatae  non  adunantur  in  ejus  signilicatione,  nisi 
propter  hoc  quod  indeterminate  significat  eas  :  animal  euim  ideo  adu- 
nat  in  se  equum,  bovem,  leonem,  etc,  quia  non  determinate  explicat 
quis  eorum  sit  habens  perfectionem  sensitivam,  et  ideo  dicit  Gomm.  ibi, 
quod  genus  est  unum  p<>r  communitatem  formfflsigniticat:»',  id  est  ex  eo 
quod  comrauniter  et  non  rietorminate  formas  signilicat.  Unde  et  patet 
quomodo  proposito  S.  Thom»  deservit  inducta  auctoritas.  Si  enim  ma- 
teria  et  genus  in  hoc  differuJQt  quod  materiae  unitas  cst  per  negationem 
foriiinpuii  supra  entitate  determinata  fundata,  et  genus  non  esi  unum 
nisi  propter  hoc  quod  signiiicat  commuuiter  plura.  consequens  est  quod 

genus  non  sit  unum  nisi   ex  indeterminatione   :  quod   erat  proposi- 
tum. 

Et  quia,  ut  dietum  est,  natura  speciei  est  indeterminata  respe- 
ctu  individui,  sicut  natura  generis  respectu  speciei,  inde  est 
quod  sicut  id,  quod  est  genus,  prout  praedicatur  de  specie  impli- 
cite  in  sua  significatione,  quamvis  indistincte  :  totum  id  quod 
determinate  est  in  specie,  ita  id  quod  est  species  secundum 
quod  praedicatur  de  individuo,  oportet  quod  signiticet  totum, 
quod  essentialiter  est  in  individuo  licet  indistincte.  Et  hoc  modo 
essentia  speciei  significatur  nomine  hominis  :  unde  homo  de 
Sorte  praedicatur.  Si  autem  significatur  natura  speciei  cum  prae- 
cisione  materiae  signatae,  quaa  est  principium  individuationis, 
sic  se  habebit  per  modum  partis,  et  hoc  modo  significat  nomen 
humanitatis  :  humanitas  enim  significat  idunde  homo  est  homo. 
Materia  autem  signata  non  est  illud  unde  homo  est  homo,  et 
ita  nullo  modo  continetur  inter  illa  ex  quibus  homo  habet  quod 
sit  homo.  Gum  igitur  humanitas  in  suo  intellectu  includat  tan- 
tiun  ea  ex  quibus  homo  habet  quod  sit  homo,  patet  quod  a 
significatione  ejus  exciuditur  vel  prseciditur  materia  determi- 
nata  vel  signata.  Et  quia  pars  non  praedicatur  de  toto,  inde  est 
quod  humanitas  nec  de  homine  nec  de  Sorte  praedicatur,  unde 
dicit  Avic.  quod  quidditas  compositi  non  est  ipsum  compositum 
cujus  est  quidditas,  quamvis  etiam  ipsa  quidditas  sit  composita, 
sicut  humanitas,  hcet  sit  composita,  non  tamen  est  homo,  immo 
oportet  quod  sit  recepta  in  aliquo,  quod  est  materia  signata. 
Sed  quia,  ut  dictum  est,  designatio  speciei  respectu  generis  est 
per  formas,  designatio  autem  individui  respectu  speciei  est  per 
materiam  :  ideo  oportet  ut  nomen  significans  id  unde  natura 
generis  sumitur,  cum  praecisione  formae  determinatae  perfi- 
cientis  speciem  significet  partem  materialem  totius ;  sicut  cor- 
pus  est  pars  materialis  hominis  :  nomen  autem  significans  id 
unde  sumitur  natura  speciei  cum  praecisione  materise  desi- 
gnatse,  significat  partem  formalem,  et  ideo  humanitas  signifi- 
catur  ut  forma  quaedam.  Et  dicitur  quod  est  forma  totius^  non 
quidem  quasi  superaddita  partibus  essentialibus  materiae  et 
formse,  sicut  forma  domus  superadditur  partibus  integralibus 
ejus,  sed  magis  est  forma,  quse  est  totum,  scilicet  formam  com- 
plectens  et  materiam ;  cum  praecisione  tamen  eorum,  per  quae 
materia  est  nata  designari.  Sic  ergo  patet  quod  essentia  homi- 
nis  significatur  hoc  nomine,  homo,  et  hocnomine,  humanitas, 
sed  diversimode,  ut  dictum  est  :  quia  nomen  homo  significat 
eam  ut  totum,  inquantum  scilicet  non  praetendit  designationem 
materiae,  sed  implicite  continet  eam,  et  indistincte,  sicut  dictum 
est,  quod  genus  continet  differentiam  et  ideo  praedicatur  hoc 
nomen,  homo,  de  individuis  :  sed  hoc  nomen  humanitas  signi- 
ficat  eam  ut  partem,  nec  continet  in  sua  significatione  nisi  id 

quocl  est  hominis  inquantum  homo,  et  praescindit  omnem  desi- 
gnationem  materiae,  unde  de  individuis  hominis  non  prsedicare- 
tur.  Et  propter  hoc  quajidoque  hoc  nomen  essentia  invenitur 
prsedicatum  de  re  :  dicitur  enim  Sortis  essentia  qusedam  ;  et 
quandoque  negatur,.sicut  dicimus  quod  essentia  Sortis  non  est 
Sortes. 

In  hac  quinta  et  ultima  parte  hujus  capituli  comparat  essentiam  spe- 
cificam  ad  individuum  secundum  totalitatem,  partialitatem,  praedicabili- 
tatem  et  formalitatem. 

Ad  quorurn  evidentiam  advertendum  est,  quod,  sicut  supra  de  essentia 
generica  dictum  est,  quod  potest  significari  per  modum  totius  et  per 
modum  partis;  ita  nunc  dicitur,  quod  essentia  specifica  potest  accipi  ut 
significata  nomine  primae  intentionis  per  modum  totius,  et  per  moduoa 
partis.  Per  modum  quidem  tolius  sicut  essentia  humana  significatur  per 
ly  homo  ;  per  modum  vero  partis,  sicut  illamet  significatur  per  ly  huma- 
nitas.  Differt  autem  ipsa  a  se  altero  modo  significata  in  hoc  quod  signi- 
ficata  per  modum  totius  implicite  includit  individua  :  significata  vero 
per  modum  partis  excludit  illa  a  sui  significatione.  Quod  sic  declaratur 
exemplariter  :  homo  cum  significet  habens  naturam  humanam,  implicite 
includit  sub  ly  habens  omnia  individua  humana  :  habens  enim  naturam 
humanam  est  quodcunque  individuum  humanum  ;  humanitas  autem  cum 
significet  quo  homo  est  homo,  omne  aliud  ab  humanitate  excludit  a  ly 
quo  ;  nullum  enim  aliud  ab  humanitate  est,  quo  homo  est  homo  :  et  ideo 
cum  principia  individuantia  sint  aliud  ab  humanitate,  ut  supra  dictum 
est,  sequitur  quod  humanitas  excludit  principia  individuantia  a  sui  si- 
gnificatione,  et  consequenter  individua  quae  sine  individuationc  intelli- 
gibilia  non  sunt,  sicut  nec  species  absque  differentia  intelligi  potest ;  et 
cum  pars  ut  pars  non  praedicetur  de  suo  toto,  omne  autem  praedicatum 
in  recto  habet  rationem  totius,  ideo  essentia  primo  modo,  id  est  per 
modum  totius  significata,  de  individuis  in  recto  praedicatur  :  significata 
vero  per  modum  partis,  nequaquam  ;  et  propter  hoc  illa  est  vera,  Sortes 
cst  homo,  illa  autem  falsa,  proprie  loquendo,  Sortes  est  humanitas  (ut 
Avic.  testatur) ;  et  sic  jam  patet  proportio  essentiae  specificae  ad  indivi- 
duum  secundum  tria,  scilicet  totalitatern,  partialitatem,  et  praedicabili- 
tatern. 

Quoad  formalitatem  vero  dcclaratur  apposita  differentia  inter  essen- 
tiam  genericam  per  modum  partis  significalam  respectu  speciei,  et  es- 
sentiam  specificam  per  modum  partis  significatam  respectu  individui, 
Differunt  enirn  in  hoc  quod  illa  est  pars  materialis  speciei.  ista  vero  est 
pars  formalis  individui.  Et  ratio  est  quia  illa,  scilicet  essentia  generica, 
comparatur  ad  alteram  partem  speciei,  ut  materia  ad  formam  et  perfe- 
ctibile  ad  suam  perfectionem,  cum  designatio  seu  dcterminatio  generis 
ad  speciem  fiat  per  differentiam,  quae  sumitur  a  specifica  forma,  quse 
pcrficit  et  complet  perfectionem  genericam  :  ista  vero,  scilicet  specifica 
essentia,  comparatur  ad  alterampartem  individui,  ut  forma  ad  materiam 
et  perfectio  ad  perfectibilc,  cum  dcsignatio  seu  determinatio  specici  ad 
individua  fiat  per  materiam  signatam,  quam  imperfectiorem  esse  speci- 
fica  forma,  qua  essentia  specifica  sumitur,  constat  :  ideo  animalitas  est 
par.s  materialis  hominis,  humanitas  vero  cst  pars  formalis  Sortis  :  et 
dicilur  quod  est  forma  totius  1:011  quasi  superaddita,  etc. 

Ad  evidentiam  horum  verborum  est  nolandum,  quod  forma  totius  et 

forma  partis,  ut  in  secundo  capite  visum  fuit,  differunt  realiter,  non  sicut 
una  forma  differt  ab  alia  forma,  puta  albedo  a  dulcedine,  sed  sicut  totum 
et  pars ;  et  ideo  dicitur  hic,  quod  forma  totius  non  est  quasi  superad- 
dita  partibus,  idest,  non  est  forma  addita  materiae  et  formae,  sicut 
forma  domus  est  forma  addita  lignis,  lapidibus,  caemento,  et  caeteris 
partibus ;  sed  magis  est  forma  quse  est  totum,  idest  ipsum  compositum 
resultans  ex  partibus.  Quod  cum  per  modum  partis  formalis  significatur, 
forma  totius  appellatur,  eo  quod  totius  est  complete  certificativum  et 
distinctivum  et  determinativum  :  hae  enim  sunt  conditiones  formae.  Et 
residuum  sermonis  epilogus  per  se  patens  est. 

CAPUT  IV 

Quanam  ratione  essentice  conveniat  esse  genus,  speciem, 
vel  differentiam,  ostendit. 

Viso  quid  significetur  nomine  essentiae  in  substantiis  compo- 
sitis,  videndum  est  quomodo  se  habeat  ad  rationem  generis, 
speciei,  et  differentise.  Quia  autem  cui  convenit  ratio  generis, 
speciei  vel  differentiae,  praedicatur  de  hoc  singulari  signato, 
impossibile  est  quod  ratio  generis  vel  speciei  vel  differentiae 
conveniat  essentise,  secundum  quod  per  modum  partis  signifi- 
catur,  ut  nomine  humanitatis  vel  animalitatis  :  et  ideo  dicit 
Avic.  quod  rationalitas  non  est  differentia,  sed  differentiae  prin- 
cipium,  et  eadem  ratione  humanitas  non  est  species,  nec  ani- 
malitas  genus. 

In  hoc  quarto  capite  intendens  determinare  quomodo  essentia  sub- 
stantiarum  compositarum  se  habeat  ad  intentioncs  logicas,  scilicet 
£enus,  speciem,  differentiam,  quatuor  facit  :  primo  sex  conclusionibus 
determinat  intentum ;  secundo  excludit  quemdam  Averrois  errorem ; 
tertio  excludit  quamdam  aliam  objectionem;  quarto  respondet  cuidam 
tacitae  objectioni. 

Pro  intellectu  primse  parlis  notandae  sunt  duae  distinctiones.  Prima 
est  ista  :  Natura  seu  essentia  substantiae  compositae  potest  tripliciter 
accipi  :  primo,  ut  significata  per  modum  partis  ;  secundo,  ut  per  se  exi- 
stens  separata  a  singularibus  ;  tertio,  ut  significata  per  modum  totius. 
Secunda  distinctio,  quae  est  subdivisio  tertii  membri,  est  ista  :  Natura 
substantiae  compositae  significata  per  modum  totius  potest  accipi  tripli- 
citer  :  primo,  secundum  se  ;  secundo,  secundum  esse  quod  habet  in  sin- 
gularibus  ;  tertio,  secundum  esse  quod  habet  in  intellectu. 

His  praelibatis,  scias  quod  secundum  singula  membra  harum  divisio- 
num  ponit  singulas  conclusiones  :  secundum  prima  quidem  duo  mem- 
bra  utriusque  divisionis  ponit  quatuor  negativas ;  secundum  vero  ultima 
utriusque  ponit  duas  affirmativas,  ita  quod  secundum  quamlibet  divi- 
sionem  primo  ponit  duas  negativas,  deinde  tertiam  affirmativam  :  et  sic 
fiunt  sex  conclusiones. 

Prima  ergo  conclusio  negativa  est  :  Essentia  substantiae  compositae 
significata  pcr  modum  partis,  sicut  animalitas,  humanitas,  rationalitas, 
non  est  gcnus  neque  species  neque  diffcrentia.  Quarn  probat  sic  :  tam 
genus,  quam  species,  quam  differentia  prasdicatur  in  recto  de"  hoc  parti- 

culari  supposito,  puta  sorte  :  essentia  substantiae  conipositse  significata 
per  modum  partis  non  praedicatur  in  recto  de  hocparticulari  supposito  ; 
ergo  essentia  taliter  significata  non  est  genus,  nec  species,  nec  diffe- 
rentia.  Omnes  propositiones  patent  ex  praecedenti  capite,  et  ideo  dicit 
Avic.  quod  rationalitas,  quae  significat  per  modum  partis,  non  est  diffe- 
rentia,  sed  principium  differentiae,  et  similiter  animalitas  non  est  genus, 
sed  generis  principium,  et  humanitas  non  est  species,  sed  speciei  prin- 
cipium,  sicut  albedo  est  principium  albi,  et  pars  est  principium  ejus 
cujus  est  pars. 

Similiter  etiam  non  potest  dici,  quod  ratio  generis,  speciei, 
differentise  conveniat  essentiae,  secundum  quod  est  quaedam  res 
existens  extra  singularia,  ut  Platonici  ponebant ;  quia  sic  genus 
et  species  non  praedicarentur  de  hoc  individuo  :  non  enim 
potest  dici  quod  Sortes  sit  hoc  quod  ab  eo  separatum  est.  Nec 
separatum  illud  proficit  in  cognitione  hujus  singularis  signati. 

Hic  ponitur  secunda  conclnsio  negativa  :  Essentia  substantiae  compo- 
sitae  per  se  non  in  singularibus  existens  non  est  species  sive  genus.  Et 
probat  eam  duplici  ratione.  Primo  sic :  genus  seu  species  praedicatur  de 
hoc  particulari  :  essentia  per  se  subsistens  non  in  singularibus  non 
praedicatur  de  hoc  particulari ;  ergo  essentia  per  se  subsistens  non  in 
singularibus  non  est  genus  seu  species.  Major  patet ;  minor  probatur 
sic  :  subjectum  est  id  quod  in  recto  de  eo  praedicatur  :  Sortes  non  est 
homo  separatus;  ergo  Sortes  non  est  subjectum  respectuhominis  sepa- 
rati ;  ergo  homo  separatus  non  praedicatur  de  Sorte  :  quod  erat  assum- 
ptum  iu  minore.  Secundo  sic  :  genus  seu  species  est  id  quo  individua 
cognoscuntur  :  essentia  per  se  subsistens  non  in  singularibus  non  est  id 
quo  individua  cognoscuntur  ;  ergo  essentia  per  se  subsistens  non  est 
genus  neque  species.  Major  patet  ex  eo  quod  unumquodque  per  suum 
genus,  speciem,  differentiam  cognoscitur;  minorvero  ex  eo  quod  unum- 
quodque  cognoscitur  quidditative  per  id  quod  est  in  eo,  et  non  per  id 
quod  non  est  in  eo. 

Et  ideo  relinquitur,  quod  ratio  generis,  vel  speciei,  vel  diffe- 
rentise  conveniat  essentiae,  secundum  quod  significat  per  mo- 
dum  totius,  ut  nomine  hominis  vel  animalis,  prout  implicite  et 
indistincte  continet  totum  hoc  quod  in  individuo  est. 

Hic  ponitur  tertia  conclusio  affirmativa  :  Essentia  substantioe  compo- 
sitae  significata  per  modum  totius  est  species,  genus  vel  diffcrentia,  etc. 
Probatur  sic  :  genus,  species  seu  differentia  substantialiter  continet  et 
implicite  totum  quod  est  in  individuis  :  essentia  substantiae  compositae 
non  nisi  significata  per  modum  totius  continet  implicite  totum  esse  in- 
dividuorurn  ;  ergo  essentia  substantiae  compositae  significata  permodum 
totius  est  genus  vel  species  vel  differentia.  Propositiones  omnes  ex 
praecedenti  capite  patent,  ubi  diximus  genus,  speciem,  differentiam  con- 
venire  in  hoc  quod  significant  totum  quod  est  in  inferioribus,  et  sua 
abstracta  excludere  eaquaefcunt  in  inferioribus  :  est  igitur  animal  genus. 
homo  specics,  rationale  differentia. 

Natura  autem  vel  essentia  sic  accepta  potest  dupliciter  consi- 
deraii.  Uno  modo  secundum  naturam  et  rationem  propriani  :  et 
haec  est  absoluta  consideratio  ipsius  :  et  hoc  modo  nihil  est  ve- 

rum  de  ea  dicere,  nisi  quod  conveniat  sibi,  secundum  quod 
hujusmodi.  Unde  quicquid  aliorum  sibi  attribuitur,  falsa  est 
attributio  :  verbi  gratia,  homini,  in  eo  quod  est  homo,  convenit 
rationale  et  animal,  et  alia  quae  in  ejus  diffinitione  cadunt; 
album  vero  vel  nigrum  vel  quodcunque  hujusmodi,  quod  non 
est  de  ratione  humanitatis,  non  convenit  homini  in  eo  quod  est 
homo.  Ideo,  si  quaeratur  utrum  ista  natura  possit  dici  una  vel 
plures,  neutrum  concedendum  est  :  quia  utrumque  est  extra 
intellectum  humanitatis,  et  utrumque  potest  sibi  accidere.  Si 
enim  pluralitas  esset  de  ratione  ejus,  nunquam  posset  esse 
una  :  cum  tamen  una  sit  secundum  quod  est  in  Sorte.  Similiter 
si  unitas  esset  de  intellectu  et  ratione  ejus,  tunc  esset  una  et 
eadem  natura  Sortis  et  Platonis,  nec  posset  in  pluribus  plurifi- 
cari.  Alio  modo  consideratur  secundum  quod  habet  se  in  hoc 
vel  in  illo,  et  sic  de  ipsa  praedicatur  aliquid  per  accidens  ra- 
tione  ejus  in  quo  est  :  sicut  dicitur  quod  homo  est  albus,  quia 
Sortes  est  albus,  quamvis  homini  non  conveniat  in  eo  quod  est 
homo.  Haec  autem  natura  habet  duplex  esse  :  unum  in  singula- 
ribus,  aliud  in  anima;  et  secundum  utrumque  consequuntur  acci- 
dentia  dictam  naturam  :  et  sic  in  singularibus  habet  multiplex 
esse  secundum  diversitatem  singularium  ;  et  tamen  ipsi  naturae 
secundum  propriam  considerationem,  scilicet  absolutam,  nul- 
lum  istorum  esse  debet;  falsum  enim  est  dicere,  quod  natura 
hominis,  inquantum  hujusmodi,  habeat  esse  in  hoc  singulari ; 
si  enim  esse  in  hoc  singulari  conveniret  homini,  inquantum  est 
homo,  non  esset  unquam  extra  hoc  singulare ;  similiter  si  con- 
veniret  homini,  inquantum  est  homo,  non  esse  in  singulari, 
nunquam  esset  in  eo.  Sed  verum  est  dicere  quod  homo,  in- 
quantum  est  homo,  non  habet  quod  sit  in  hoc  singulari  vel  in 
illo  ;  patet  ergo  quod  natura  hominis  absolute  considerata  ab- 
strahit  a  quolibet  esse,  ita  quod  non  fiat  praecisio  alicujus  eo- 
rum,  et  haec  natura  sic  considerata  est  quae  praedicatur  de 
omnibus  mdividuis. 

Hic  antequam  ponatur  quarta  conclusio,  inchoatur  secunda  divisio 
supra  posita,  cujus  terminos  oportet  praedeclarari  ad  intellectum  con- 
clusionum.  Natura  per  modum  totius  significata,  secundum  naturam  seu 
rationem  propriam,  vel  secundum  se,  idem  sunt  quod  natura  conside- 
rata  secundum  eas  conditiones  ,  sive  ea  praedicata,  quae  conveniunt 
sibi  ex  sua  diffinitione,  seu  in  primo  modo  dicendi  per  se. 

Natura  vero  secundum  esse  in  singularibus  idem  sonat  quod  natura 
considerata  secundum  eas  conditiones,  sive  secundum  ea  praedicata, 
quae  conveniunt  sibi  ex  hoc  quod  in  singulari  vel  in  singularibus  esse 
habet.  Natura  autem  secundum  esse  in  intellectu  idem  sonat  quod  na- 
tura  considerata  secundum  eas  conditiones,  sive  illa  praedicata,  quae 
conveniunt  sibi  ex  hoc  quod  habet  esse  in  intellectu.  Differunt  autem 
quadrupliciter,  ut  ex  textu  colligitur,  conditiones  convenientes  naturae 
secundum  has  diversas  acceptiones,  eo  quod  conditiones  debitae  naturae 
secundum  se  sumptae  sunt  praedicata  essentialia  :  homo  enim  secundum 

se  non  est  nisi  animal  rationale;  conditiones  vero  debita?  natura3  reliquis 
duobus  modis  sunt  praedicata  denominativa :  homo  enim  non  est  res 
illa,  quse  convenit  ei  ex  esse  in  singularibus,  sed  ab  ea  denominatur  : 
ncn  enim  homo  est  albedo  quae  convenit  ei  ex  hoc  quod  est  in  Sorte, 
sed  ab  ea  denominatur  albus.  Similiter  homo  non  est  res  illa  quae  con- 
venit  ei  esse  in  intellectu,  puta  relatio  universalitatis  aut  speciei,  sed 
denominatur  ab  ea  universalis  et  species.  Et  licet  hsec  duo  ultima  mem- 
bra  in  hoc  conveniant,  quod  attenduntur  penes  prsedicata  denomina- 
tiva  :  differunt  tamen  quia  praedicata  denominativa,  quae  conveniunt 
naturaa  secundum  esse  in  singularibus,  aliquid  ponunt  reale  supra 
ipsam,  sicut  album  addit  supra  hominem,  naturam  albedinis  quae  est 
ens  reale  :  praedicata  vero  denominativa,  quae  conveniunt  rei  secundum 
esse  in  intellectu,  nihil  ponunt  reale  supra  naturam  ipsam;  sed  deno- 
minationem  negativam  aut  relativam  secundum  aliquam  relationem  ra- 
tionis.  Gum  enim  dico  :  homo  est  species,  ly  species  nihil  Teale  addit 
supra  hominem,  sed  solam  rclationem  rationis  qua  respicit  suum  genus  : 
species  enim  generis  est  species. 

Secundo  differunt  istius  divisionis  positae  membra  in  hoc  quod  natura 
absolute  sumpta  nec  est  una  numero,  nec  plures  numero  :  si  enim  esset 
una  numero,  non  posset  reperiri  in  pluribus  numero  :  quod  patet  esse 
falsum,  eo  quod  natura  humana  est  in  Sorte  et  Platone.  Consequentia 
probatur  sic  :  natura  secundum  se  est  una  numero :  ergo  non  potest  esse 
distincta  numero;  ergo  non  potest  reperiri  in  pluribus  numero  :  quod 
erat  intentum.  Prima  consequentia  harum  ex  eo  est  clara,  quia  impos- 
sibile  est  alicui  convenire  oppositum  ejus  quod  convenit  ei  secundum 
se,  sicut  impossibile  est  homini  convenire  irrationale ;  distinctio  autem 
numeralis  est  opposita  unitati  numerali,  et  ideo  si  natura  secundum  se 
habet  unitatem  numeralem,  nunquam  habere  potest  distinctionem  nu- 
meralem.  Similiter  probatur,  quod  natura  seeundum  se  non  sit  plures 
numero  :  sequeretur  enim  naturam  humanam  non  esse  in  Sorte,  quia 
non  posset  habere  unitatem  numeralem,  cx  quo  vendicat  sibi  secundum 
se  distinctionem  numeralem.  Natura  autem  secundum  esse  in  singula- 
ribus  unitatem  et  distinctionem  numeralem  sortitur  :  propterea  namque 
homo  est  unus  numero,  quia  Sortes  est  unus  numero  :  et  propterea 
homo  esl  distinctus  numero  in  pluribus  :  quia  Sortes  et  Plato  sunt  di- 
stincti  nun^ero. 

Tertio  diflerunt  in  hoc,  quia  natura  secundum  se  sumpta  nullum  esse 
sibi  vend»cat,  scilicet  nec  esse  in  singulari  aut  singularibus,  nec  esse  in 
intellecU  :  nec  etiam  vendicat  sibi  non  esse  in  singulari  et  singularibus, 
aut  non  esse  in  intellectu,  quod  patet  ex  eisdem  fundamentis.  Si  enim 
esse  in  singulari  esset  de  ratione  sua,  nunquam  extra  illud  inveniretur, 
cum  nihil  inveniatur  extra  id  quod  est  de  ejus  ratione;  similiter  si  esse 
in  singularibus  esset  de  ejus  ratione,  non  posset  in  uno  inveniri, 
quia  in  uno  naturaexistens  non  est  in  pluribus;  similiter  si  esse  in  intel- 
lectu  esset  de  ratione  ejus,  nunquam  posset  extra  intellectum  reperiri  : 
eodem  modo  si  non  esse  in  singularibus  aut  singulari  esset  de  ejus  ra- 
tione,  nunquam  posset  habere  esse  in  aliquo  singulari;  et  si  non  esse 
in  intellectu  esset  de  ejusratione,  nunquam  possel  liabere  esse  in  intel- 
lectu  ex  illo  fundamento.  Nulli  potest  convenire  oppositum,  quod  est  de 
ratione  sui  :  unde  natura  absolutc  sumpta  ati  omni  esse  et  non  essc  ab- 
str.thit  sine  praecisione,  idest  nec  includit  nec  excludit  aliquod  hujus- 
modi  esse  vel  non  esse.  Natura  autem  tam  secundo,  quam  tertio  modo 

accepta,  alterum  illorum  esse  includit,  et  alterum  excludit,  ut  de  se 
patet  :  homo  enim  secundum  quod  est  in  singularibus,  non  est  in  intel- 
lectu;  et,  e  contra,  secundum  quod  est  in  intellectu,  non  est  in  singula- 
ribus. 

Quarto  differunt  :  quia  natura  per  modum  totius  significata  secundum 
se  sumpta  est  ea  quae  praedicatur  de  individuis,  cum  dicitur,  Sortes  est 
homo.  Natura  autem  sumpta  tam  prout  est  in  singularibus  quam  prout 
in  intellectu  non  praedicatur  de  individuis.  Quod  declaratur  sic  :  id  prae- 
dicatur  de  individuis  quod  attribuitur  illis  in  propositione  :  sed  natura 
absolute  accepta  et  non  secundum  esse  in  singularibus  neque  secun- 
dum  esse  inintellectu  attribuitur  individuis  in  propositione;  ergo  natura 
absolute  sumpta  et  non  secundum  esse  in  singulari  vel  intellectu  prae- 
dicatur  de  individuis.  Major  est  nota  ex  terminis.  Minor  declaratur 
exemplariter;  cum  dico,  Sortes  est  homo,  sensus  propositionis  est,  Sor- 
tes  est  animal  rationale  :  ita  quod  in  ista  propositione  nihil  attribuitur 
Sorti  nisi  esse  animal  rationale,  quae  sunt  conditiones  naturae  humanae 
absolute  acceptae,  ut  patet  :  non  enim  cum  dico,  Sortes  est  homo,  attri- 
huo  Sorti  aliquod  debitum  naturae  hurnanae  ex  esse  in  singularibus,  aut 
ex  esse  in  intellectu  :  neque  attribuo  Sorti  habere  naturam  humanam 
cum  aliquo  addito;  sed  tantum  attribuo  Sorti  habere  naturam  huma- 
nam,  seu  esse  animal  rationale,  quae  sunt,  ut  dictum  est,  conditiones 
naturae  humanae  secundum  se  aceeptae.  Natura  igitur  primo  modo  sum- 
pta  est,  quae  praedicatur  de  individuis,  et  non  natura  secundo  et  tertio 
modo. 

In  hoc  loco  antequam  ulterius  procedatur,  dubia  quaedam  examinanda 
sunt.  Girca  praedicta  dubium  est.  Primo  circa  primam  differentiam  assi- 
gnatam  in  eo  quod  dictum  est,  quod  naturae  secundum  se  sumptae  non 
insunt  nisi  praedicata  quidditativa ;  hoc  enim  patitur  difficultatem  tum 
propter  transcendentia,  tum  propter  quaedam  praedicata  negativa.  Si 
enim  transcendentia,  quae  sunt  ens,  res,  unum,  aliquid,  verum,  et  bo- 
num,  convenire  asserantur  naturae  absolute  sumptae,  erunt  praedicata 
quidditativa,  etsi  sic  ponatur  in  diffinitione  :  nulla  enim  diffinitio  est 
completa,  nisi  omnia  praedicata  quidditativa  includat  :  transcendentia 
autem  in  diffinitione  poni  omnes  negant. 

Confirmatur  consequentia  ex  dictis  S.  Thomae  in  littera,  ubi  habetur 
quod  quae  insunt  natura  absolute  sunt  de  diffinitione  illius  :  si  autem 
transcendentia  dicantur  non  convenire  naturae  absolute,  tunc  homo  se- 
cundum  se  sumptus  non  est  aliquid,  nec  res,  nec  unum  quid  :  quod 
omnino  negatur. 

De  praedicatis  vero  negativis  occurrit  difficultas  talis  :  quia  negatio- 
nes  naturarum  disparatarum  si  conveniunt  naturae  absolutae  erunt  prae- 
dicata  quidditativa  :  et  sic  negatio  erit  de  diffinitione  substantiae.  Si 
autem  conveniunt  naturae  secundum  esse  in  singularibus  vel  in  intelle- 
ctu,  tunc  accipiendo  hominem  absolute,  ista  erit  falsa,  Homo  non  est 
leo  :  quod  videtur  irrationabile. 

Ad  horum  dissolutionem  considerandum  est  primo,  quomodo  tran- 
scendentia  se  habeant  ad  naturas  rerum,  supra  quas  cadunt;  ut  autem 
supra  in  quaestione  de  significatione  entis  tactum  fuit,  nullum  transcen- 
dentium  importat  alium  gradum,  seu  aliam  naturam  a  gradibus  seu  na- 
turis  eorum,  quibus  apponuntur.  Gum  enim  dico,  ens  homo,  unus  homo, 
res  homo,  verus  homo,  bonus  homo,  aliquid  homo,  nullum  alium  gra- 
dum  ab  humanitate  significo,  sed  ipsam  humanitatem  diversis  modis  :  ly 

eDim  ens,  significat  humanitatem,  prout  habet  esse  :  ly  unus,  illam 
prout  non  est  divisa  formaliter  :  ly  res,  illam  prout  latitudineni  habet, 
utpote  non  ex  intellectu  fabricata  :  ly  bonum,  ipsam,  prout  perfectiva 
est  appetitus  :  ly  verum,  ipsam,  ut  perfectiva  est  intellectus  :  ly  aliquid, 
ipsam,  ut  aliud  quid  est  ab  aliis.  Simili  modo  est  diceudum  accepto  quo- 
cunque  gradu  generico,  ut  faciliter  exemplo  manifestari  potesL 

Considerandum  est  secundo,  quod  cum  primum  inter  transcendentia 
sit  ens  (eo  quod  ejus  ratio  caeterorum  rationes  praevenit)  et  omnia  con- 
vertantur  cum  ente,  tanquam  ejus  passiones,  cum  declaratum  fuerit 
quomodo  ens  conveniat  naturis  rerum,  planum  erit  de  caeteris.  Scotus 
ergo  I  Sent.,  dist.  iii,  quaest.  m,  opinatur  ens  esse  univocum  et  praedi- 
cari,  inquit,  de  omnibus  inferioribus  exceptis  ultimis  differentiis.  Et 
primum  quidem  horum  tanquam  per  se  notuni  supponens,  secundi  du- 
plicem  rationem  reddit. 

Primo,  quia  si  differentiae  includant  ens  univoce  dictum  de  eis,  et  non 
sunt  omnino  idem  :  oportet  quod  sint  diversa  aliquid  idem  entia  :  et 
consequenter  sequitur,  quod  differentiae  ultimae  sint  proprie  differentes, 
et  sic  habent  alias  differentias,  et  non  sunt  ultimae. 

Secundo,  quia  sicut  ens  compositum  in  re  est  compositum  ex  actu  et 
potentia  :  ita  conceptus  compositus  per  se  unus  est  compositus  ex  con- 
ceplu  actuali  et  potentiali  determinabili  et  determinante.  Sicut  ergo 
resolutio  compositi  in  re  stat  ad  simpliciter  simplicia,  scilicet  actum  ul- 
timum  et  potentiam  ultimam,  ita  quod  actus  nihil  potentiae,  et  potentia 
nihil  actus  includat  :  ita  resolutio  conceptus  debet  stare  ad  conceptus 
simpliciter  simplices  actualem  et  potentiam  determinabilem  tantum,  ita 
quod  nihil  determinantis  includat,  et  determinantem  tantum,  quod  nihil 
determinabilis  includat  :  tales  sunt  conceptus  entis  et  ultimae  differen- 
tiae;  ergo  ultima  differentia  non  includit  formaliter  ens. 

Gontra  primum  arguitur  :  quia  sequeretur,  quod  ens  poneretur  in  dif- 
finitione,  contra  Arist.  VIII  Metaph.,  text.  comm.  xvi. 

Praeterea  sequitur,  quod  esset  negalio  in  diffinitione,  ut  supra  in 
quaest.  de  univocatione  entis  deduximus. 

Gontra  secundum  dictum  arguo  sic  :  omne  id,  de  quo  formaliter  sum- 
pto  praedicantur  in  secundo  modo  passiones  entis,  includit  in  se  forma- 
liter  ens  :  sed  de  ultima  differentia  formaliter  sumpta  praedicantur  in 
secundo  modo  passiones  entis;  ergo  ultima  differentia  includit  in  se 
formaliter  ens.  Minor  patet,  quia  ultima  differentia  est  per  se  una  et 
intelligibilis.  Major  probatur  sic  :  omne  formaliter  includens  medium 
proprium  a  priori,  per  quod  demonstrantur  passiones  entis,  includit  in 
se  formaliter  ens  :  patet  ista,  quia  entis  conceptus  est  illud  medium. 
Sed  omne  id,  de  quo  formaliter  sumpto  praedicantur  in  secundo  modo 
passiones  entis,  includit  in  se  formaliter  medium,  per  quod  tales  pas- 
sioues  de  eo  sunt  demonstrabiles  :  ergo  omne  tale  includit  formaliter 
ens.  Patet  ista  minor,  quia  implicat  oppositum.  Si  enim  formaliter  Anon 
includit  proprium  medium  concludendi  B,  quomodo  de  A  formaliter  sum- 
pto  crit  a  priori  demonstrabile  B?  Secundo  arguo,  et  in  idem  redit :  om- 
nis  passio  conveniens  pluribus  formaliter  sumptis,  convenit  eia  ratione 
alicujus  communis  in  eis  formaliter  inclusi,  cui  illa  passio  primo  conve- 
nit  :  sed  unitas  vel  intelligibilitas  est  passio  conveniens  omnibus  ulti- 
mis  differentiis  formaliter  sumptis;  ergo  convenit  eis  ratione  alicujus 
communis  fiormaliter  inclusi  in  eis,  cui  primo  convenit  :  tale  autem  est 
ens;  ergo  omnes  differentiue  ultimae  includunt  ens.  Minor  est  per  se 

nota.  Major  est  Arist.  I  Posteriorum.  Nec  potest  dici  admajorem,  quod 
sufficit  subjectum  denomiuative  includi  in  eis  quibus  formaliter  sum- 
ptis  couvenit  passio  illius  subjecti.  Quia  cum  tota  ratio  quare  passio 
alicujus  insit  alteri,  sit  participatio  illius  subjecti  primi  :  si  alicui  for- 
maliter  sumpto  inest  passio,  eidem  formaliter  sumpto  inest  et  subje- 
ctum  :  et  si  formaliter  sumptum  subjecti  expers  est,  quomodo  formali- 
ter  sumptum  illius  passionem  habere  potest?  Ut  arguatur  sic  :  id  quod 
formaliter  sumptum  a  se  subjectum  excludit,  etiam  a  se  passionem  ex- 
cludit  :  sed  ultimae  differentiae  fornu  liter  sumptae  non  excludunt  a  se 
passiones  entis  in  secundo  modo  ;  ergo  nec  excludunt  ens  in  primo 
modo.  Nec  patiantur  aures  tuae  audire  responsionem  Francisci  de  May- 
ronis  dicentis,  regulam  adductam  posterioristicam  Aristotelis  non  tenere 
in  transcendentibus.  Voluntaria  enim  et  destructiva  totius  metaphysicas 
glossa  est. 

Ad  rationes  autem  Scoti  dicitur,  quod  cum  tam  prima,  quam  secunda 
supponant  ens  habere  conceptum  objectivum  unum  simpliciter,  nihil 
concludit.  Dicitur  secundo  ad  secundam,  quod  argumentum  a  simiii 
claudicat  :  licet  enim  sit  similitudo  quoad  aliquid  inter  compositum 
naturale  et  intellectuale  :  dissimilitrdo  tamen  est  magna  in  proposito, 
quia  partes  compositi  naturalis  mutuo  se  excludunt  :  quia  quasdam  res 
speciales  sunt,  partes  autem  compositi  intellectualis  non  possunt  mutuo 
se  excludere  :  quia  altera  (puta  ens)  est  adeo  universalis,  ut  nihil  possit 
eam  subterfugere. 

Avicenna  autem  Alpharabius  et  Algazel,  ut  testatur  Albertus  in  Post- 
praedicamentis,  cap.  ix,  opinantur  quod  ens  non  conveniat  naturae  ab- 
solute  suinptae.  Unde  dicunt  hanc  consequentiam  non  valere,  Homo  est 
'substantia  :  ergo  homo  est  ens;  eo  quod  ens  significat  aliquid  additum 
essentiae  rei,  quod  non  est  de  ejus  ratione;  quod  expresse  etiam  de 
Avicenna  refert  Gommcntator  IV  Metaph.,  comment.  m,  et  X  Metaph., 
couim.  vni. 

S.  Thomas  autem,  cujus  est  opus,  quod  expouendum  suscipimus  super 
IV  Metaph.,  lect.  n,  super  textu  comm.  iii  et  super  lect.  n,  supra  text. 
comm.  vm,  expresse  in  hoc  reprehendit  Aviceunam;  unde  sententiaejus 
non  est  censenda  eadem  opinioni  Avicennae,  licet  difficile  sit  videre  in 
quo  differat  ab  ea,  cum  ipse  teneat  nullum  aliud  a  Deo  esse  ens  per  suam 
essentiam,  sed  per  aliquid  additum  suae  essentiae  :  et  expresse  dicat  in 
quolibeto  secundo,  quaestione  secunda,  articulo  primo,  ens  non  esse 
prsedicatum  essentiale  :  et  in  I  contra  GenL,  cap.  xxvi,  dicat  ens  non 
cadere  in  couceptu  substantiae  :  quod  est  genus  generalissimum 

Propter  quod  a  quibusdam  dicitur,  quod  ens  dupliciter  sumitur,  scili- 
cet  nominaliter  et  participaliter.  Et  quod  ens  nominaliter  quidditative 
et  intrinsece  de  omnibus  prasdicatur  :  sic  enim  unumquodque  est  ens  per 
essentiam  suam.  Ens  vero  participaliter,  cum  idem  sonet  quod  existens, 
non  est  praedicatum  quidditativum  :  sic  enim  nihil  aliud  a  Deo  est  ens 
per  essentiam  suam  :  unde  secundum  istos  ens  nominaliter  convenit 
naturae  absolute,  non  autem  ens  participaliter.  Addunt  quoque  quod  ens 
nominaliter  est  divisum  in  decem  praedicamenta,  et  est  transcendens 
conversum  cum  aliis,  proprie  loquendo,  non  ens  secundo  modo  :  et  ideo 
repraehensibiiis  erat  Avicenna  qui  hanc  distinctionem  praetermisit. 

Mihi  autem  aliter  dicendum  occurrit  :  dico  enim  quod  ens  participa- 
liter  est  id  quod  est  transcendens,  divisum  in  decem  praedicamenta. 
Quod  ex  eo  patere  potest,  quod  S.  Thomas,  I  parte,  quaestion.  v  et  vi, 

et  in  quaestionibus  de  veritate,  quaestione  vigesima  prima,  ostendit 
bonum,  quod  etiam  dividitur  in  decem  praedicamenta  (ut  dicitur  I  Ethi- 
corum)  converti  cum  ente  participaliter  non  nominaliter,  ut  clare  patet 
ex  duobus. 

Primo,  ex  eo  quod  dicit,  quod  cum  bonum  et  ens  convertantur  sicut 
res  est  ens,  ita  bona  :  sed  non  est  ens  per  essentiam  suam  ;  ergo  nec 
bona.  In  quo  processu,  ut  fallacia  aequivocationis  vitetur,  non  nisi  de 
ente  participaliter  est  sermo.  Secundo,  ex  eo  quod  dicit,  id,  quo  res 
formaliter  est  bona,  non  esse  ens  :  quod  dictum  de  ente  nominaliter 
falsum  est  :  quia  esse  actualis  existentiae,  quo  res  est  ens  et  bona,  est 
ens  nominaliter.  Ens  igitur  quod  convertitur  cum  bono,  quod  est  tran- 
scendens,  divisum  in  decem  praedicamenta,  est  ens  participaliter. 

Sed  in  Entis  nomine  duo  aspici  possunt,  scilicet  id  a  quo  nomen  Entis 
sumitur,  scilicet  ipsum  esse,  quo  res  est;  et  id  ad  quod  nomen  Entis 
impositum  est,  scilicet  id  quod  est.  Supra  enim,  in  principio  operis,  di- 
ctum  est  ens  signiflcare  id  quod  est  in  quolibet  praedicamento  :  et  in 
hoc  differre  ab  essentia,  quse  significat  id  quo  res  in  praedicamento 
reponitur.  Unde  I  Physicorum,  texlu  commenti  xiii,  Aristot.,  loco  ly 
ens,  ponit  ly  quod  est.  Avicenna  ergo  attendens  ad  id  quo  res  est,  unde 
nomen  entis  sumptum  est,  dixit  simpliciter,  ens  esse  praedicatum  extra 
essentiam  rei.  S.  Thomas  vero  intuens  id  quod  est,  ad  quod  nomen 
Entis  impositum  est,  Avicennae  non  adhaesit.  Namque  ipsum  quod  est,  non 
praedicat  aliquid  extra  essentiam  rei.  Insuper  advertens,  quod  ipsum 
quo  res  est,  scilicet  actualis  essentia,  non  est  extraneae  naturae  ab  ipso 
quod  est,  sed  per  principia  propria  ipsius,  quod  est  constituitur,  inter 
praedicata  accidentalia,  ens  annumerare  noluit  :  hoc  enim  non  potest 
asseri  de  quocunque  alio  extra  essentiam  rei.  Nihil  enim  extra  essen- 
tiam  rei  per  propria  principia  ipsius  rei  constituitur,  nisi  rei  existentia. 
Quodcunque  enim  aliud  per  principia  propria  alterius  generis  constitui- 
tur,  scilicet  genus  proprium,  et  differentiam  propriam,  et  universaliter 
propria  illius  praedicamenti  principia. 

Ipsum  autem  existere,  non  nisi  per  genus  et  differentiam  et  principia 
ipsius,  quod  est  constituitur.  Et  haec  est  ratio,  qua  S.  Thomas  arguit 
Avicennam  IVMetaph.,  ubi  supra;  unde  ens  praedicatum  de  aliquo,  puta 
homine,  cum  non  trahat  hominem  extra  proprium  genus  et  propriam 
differentiam  :  nec  ratione  ipsius,  quod  est,  substantiale  praedicatum 
esse  reliquitur  cum  Aristotele  et  Gommentatore,  ubi  supra,  licet  non  sit 
omnino  eodemmodo  substantiale,  quo  praedicata  illa,  quae  in  diffinitione 
cadunt.  His  praelibatis,  ad  dubium  dico  quod  transcendentia  non  sunt 
praedicata  propria  naturae  secundum  suam  absolutam  considerationem, 
neque  secundum  esse  in  singularibus,  neque  secundum  esse  in  intelle- 
ctu  :  sed  sunt  praedicata  communia  naturae  quomodolibet  acceptae,  con- 
venientia  non  solum  concomitative,  sed  et  causaliter.  Et  de  natura  qui- 
dem  tam  secundo  quam  tertio  modo  accepta,  patet :  ex  hoc  enim  quod 
homo  in  singularibus  invenitur,  entis,  unius,  rei,  et  reliquorum  rationem 
habet.  Similiter  ex  hoc  quod  habet  esse  in  intellectu  ens  est  aliquo  modo 
indivisum,  etc;  debetur  enim  sic  sibi  aliquod  esse,  licet  rationis.  De  na- 
tura  autem  primo  modo  sumpla,  ex  dictis  patere  potest,  et  ex  eo  quod 
in  quocunque  invenitur  posterius  transcendcns,  Invenitur  et  prius.  Mani- 
fesLum  est  autem  dc  posterioribus  transcendentibus,  quoo  sunt  unum, 
res,  aliquid,  etc,  quod  conveniunt  naturae  absolulc  Qnde  de  hoinine, 
absolute  loqucndo,  ista  est  vera,  Flomo  est  cus.  Unde  et  S.  Thomas  dlcit 

super  X  Metaph.  ubi  supra,  quod  ens  praedicat  naturas  decem  generum, 
secundum  quod  sunt  actu,  vel  potentia,  et  non  tantum  secundum  quod 
sunt  actu. 

Ad  rationem  in  dubio  tactam,  qua  dicebatur  :  si  sic,  ergo  transcen- 
dentia  essent  ponenda  in  diffinitione,  dicitur  primo,  quod  non  oportet 
omnia  praedicata  essentialia  poni  in  diffinitione,  sed  ea  tantum  quae  ex- 
plicant  alium  gradum  essentialem  diffiniti  :  qualia  non  sunt  transcen- 
dentia  de  quibus  dictum  est  quod  eumdem  gradum  praedicant  quem 
genus  vel  differentia  importat.  Unde  VIII  Metaph.,  ex  comm.  xix  dicit 
Arist.  quod  ideo  nec  ens  ponitur  in  diffinitionibus,  nec  unum  :  quia  ens 
statim  est  unumquodque  :  diffinitio  enim  completa  tunc  est,  cum  omnes 
rei  gradus  explicantur  a  primapotentia  usque  ad  ultimum  actum  intrin- 
secum,  quod  sine  transcendentibus,  quae  nullum  gradum  addunt,  fit. 
Dicitur  secundo  de  ente,  quod  quia  ens  importat  aliquo  modo  ipsum 
esse  :  quod  pertinet  ad  quaestionem,  an  est,  et  non  ad  quaestionem, 
quid  est  :  ideo  a  praedicatis  quidditativis  aliqualiter  declinat. 

Ad  dictum  S.  Thomae  dicitur,  quod  transcendentia  duo  habent.  et 
quod  in  nulla  diffinitione  ponatur  ratio  dicta  et  quod  in  quolibet  conce- 
ptu  includantur,  ut  dicitur  de  ente,  III  Metaph.,  text.  comm.  x,  quod 
secundum  ideo  dictum  arbitror,  quia  trascendentia  quemlibet  gradum 
com  *antur  :  et  ideo  conceptui  nulli  desunt.  Et  sic  dico,  quod  ea  quae 
naturae  absolute  conveniunt,  in  cujus  ratione  cadunt,  conveniunt  rei  in 
eo  quod  talis ;  bomo  enim  in  eo  quod  homo,  est  ens,  res,  aliquid,  etc. 
Exhis,  diligens  lector,  habes  unde  diversa  dicta  S.  Thomae  sane  intelli- 
gere  debeas. 

Quoad  praedicata  negativa  vero  dicitur  breviter,  quod  negationes  illae 
possunt  dupliciter  accipi,  formaliter  scilicet  et  fundamentaliter.  Si  for- 
maliter,  falsum  est  quod  conveniant  naturae  absolute  :  per  opus  enim 
intellectus  attribuuntur  ei,  cum  negationes  entia  rationis  sint.  Si  funda- 
mentaliter,  cum  negatiq  super  affirmatione  fundetur,  conceditur  esse 
praedicata  quidditativa,  sed  sic  sumptae  nihil  aliud  sunt  quam  genus  et 
differentia  propria.  Fundamentum  enim  negationum  naturarum  dispara- 
tarum  de  homine  nihil  aliud  est  quam  natura  hominis  :  ex  hoc  namque 
quod  homo  est  animal  rationale,  non  est  leo  neque  bos,  etc. 

QU/ESTIO  VI 

Num  natura  absolute  sumpta  unitatem  vel  pluralitatem  habeat. 

Dubium  secundo  est  circa  dictum  S.  Thomae  in  littera  in  assignatione 
secundae  differenLiae,  quo  dicitur,"  quod  natura  absolute  sumpta  nec  uni- 
tatem,  nec  pluralitatem  habet. 

Videtur  enim  hoc  esse  impossibile,  cum  id,  quod  unum  non  est,  dif- 
finibile  non  sit,  ut  dicitur  VII  Metaph.,  text.  comm.  xiii,  imo  nec  intel- 
ligibile,  ut  habetur  IV  Metaph.,  comm.  x.  Et  si  unitatem  naturae  absolute 
>ere  concedatur,  qualis  sit  illa  unitas,  non  est  facile  assignare  :  cum 
nou  numeralis  sit,  ut  declaratum  est,  nec  specifica,  nec  generica,  cum 
hae  ex  intellectu  fiant,  nec  analogica,  ut  de  se  patet,  homo  enim  non  est 
unum  analogice.  Nec  etiam  facile  quisquam  dicet,  an  unitas  illa  sit  roalis 
an  non. 

Ad  evidentiam  hu.jus  dubitationis  quinque  facienda  sunt.  Primo  viden- 
dum  est  quid  sit  unitas  quaelibet.  Secundo,  unde  habeat  unitas  realita- 

tein.  Tertio,  quomodo  unitas  quaelibet  sit  extra  animarn.  Quarto,  respon- 
dendum  est  dubitalioni  mota3.  Quinto,  quaedam  objectiones  excludendae 
sunt. 

Quoad  primum  sciendum  est,  quod  cum  unum  nihil  addat  supra  ens, 
nisi  privationem  divisionis  :  ita  quod  unum  nihil  aliud  est,  quam  ens 
indivisum,  ut  dicitur  IV  Metaph.,  text.  comm.  m.  Unitas  quaelibet  nihil 
aliud  est,  quam  rei  indivisio.  Et  quia  quaelibet  privatio  per  suum  habi- 
tum  cognoscitur,  ideo  unitas  quae  indivisionem  sonat,  ex  natura  divi- 
sionis,  quam  privat,  cognosci  debet,  et  secundum  divisionis  multiplici- 
tatem  unitatis,  multiplicitatem  accipere  oportet. 

Gonsiderandum  est  igitur  quod  divisio  est  duplex,  quaedam  est  mate- 
rialis  per  principia  individuationis  causata,  quaedam  est  formalis,  qua?< 
per  essentialia  fit.  Et  hsec  habet  latitudinem,  quia  quaedam  est  per  essen- 
tialia  principia  propria.  Quaedam  vero  per  principia  essentialia  commu- 
nia :  et  hoc  iterum  habet  latitudinem,  secundum  quod  principia  essentialia 
comn>unia  sunt  magis  et  minus  communia;  verbi  gratia,  inter  Sortem 
et  Platonem  est  divisio  numeralis  et  non  formalis,  quia  non  causatur 
distinctio  eorum  ex  essentialibus,  sed  individualibus  principiis.  Inter 
Sortem  vero  et  hunc  leonem,  dato  "quod  leo  et  homo  essent  sub  eodem 
genere  primo,  est  divisio  formalis  per  essentialia  principia  propria', 
ultimas  scilicet  differentias  tanlum.  Inter  Sortem  vero  et  hanc  plan- 
tam  est  major  divisio  formalis  per  principia,  scilicet  essentialia  commu- 
ni.a  Sorti,  et  multis  aliis  speciebus,  scilicet  sensibile  et  insensibile.  Inter 
Sortem  vero  et  hunc  lapidem  est  divisio  formalis  adhuc  major  per  com- 
muniora  principia,  scilicet  per  animatum  et  inanimatum.  Et  sic  semper 
ascendendo  intenditur  divisio  formalis  :  adeo  quod  inter  Sortem  et  hanc 
albedinem  est  maxima  divisio  formalis,  utpote  per  propria  et  commu- 
nissima  principia  essentiaiia,  scilicet  substantivum  et  dispositivum  mo- 
dos  entis  praedicamentorum  constitutivos. 

Similiter  per  omnia  de  unitate  dicendum  est.  Unitas  enim  est  duplex. 
Qusedam  numeralis,  et  quaedam  formalis.  Unitas  numeralis  attenditur 
penes  privationem  divisionis  numeralis.  Unitas  autem  formalis  attendi- 
tur  penes  privationem  divisionis  formalis,  et  haec  habet  latitudinem. 
Quaedam  enim  privat  divisione  formali  omnino  causabili  per  principia 
propria  communia  :  et  haec  est  unitas  formalis  simpliciter.  Quaedarn 
vero  privat  divisione  formali  non  simpliciter,  sed  taliter  causabili,  scili- 
cet  per  principia  communia  :  et  haec  est  unitas  formalis  secundum  quid, 
et  habet  latitudinem  secundum  quod  divisio  privata  causabilis  est  a  ma- 
gis  et  minus  communibus  principiis  essentialibus  ;  verbi  gratia,  Sortes 
est  unus  numero  :  quia  non  est  per  materiales  differentias  in  se  distin- 
ctus.  Homo  est  simpliciter  unus  formaliter  :  quia  non  compatitur  secum 
divisionem  formalem  quamcunque.  Animal  vero  est  unum  formaliter, 
inquautum  non  compatitur  secuni  divisionem  per  sensibile  et  insensi- 
bile  :  non  tamcn  habet  unitatem  simpliciter,  quia  compatitur  secum 
divisionem  per  rationale  et  irrationale.  Gorpus  vero  est  minus  unum 
formaliter  :  est  enim  unum,  quia  non  est  in  se  divisum  per  corporeum 
et  incorporeum.  Est  autem  miuus  unuiu,  quia  compatitur  secum  divisio- 
neni  fonnalem  majorem,  scilicet  per  animatum  et  inanimatum.  Ens  au- 
tem  mininie  est  unum,  unum  quidem  est  pro  quanto  non  est  in  se  divi- 
sum  proportionaliter,  minime  vero  pro  quanto  tantam  diversitatem 
founaleiu  cum  sua  unitate  compatitur.  Ex  his  patet  primum,  quid  scili- 
cet  sit  uuitas  quaalibet  :  quia  scilicet  unitas  est  indivisio,  et  talis  unitas 

est  talis  indivisio,  id  est  divisionis  privatio  :  ila  quod  nihil  aliud  est 
dicere,  Sortes  est  unus  numero,  id  est  Sortes  est  ens  carens  divisione 
nuinerali  ;  Homo  est  unus  formaliter,  id  est  homo  est  ens  carens  divi- 
sione  formaliter.  Haec  de  primo. 

Quoad  secundum  est  sciendum  quod  ens  reale  dupliciter  accipitur : 
uno  modo  nt  distinguitur  contraens  ab  intellectu  fabricatum;  alio  modo 
ut  distinguitur  contra  non  existens  actu.  Primo  modo  omnis  res  praedi- 
camentalis  est  ens  reale  sive  sit,  sive  no:i.  Secundo  modo  id  tantum 
quod  realiter  existit  extra  causas  suas,  est  ens  reale.  Et  quia  hoc  pro- 
prie  est  ens  reale  apud  S.  Thomam  dicentem  in  quaestionibus  de  Poten- 
tia  Dei,  quaest.  m,  art.  5,  ad  secundum,  quod  res,  antequam  existat,  est 
nihil,  et  est  sententia  haec  conformis  Aristoteli  in  Praedicamentis  dicenti 
quod,  destructis  primis  substantiis,  impossibile  est  aliquid  remanere  : 
ideo  unitas  sicut  et  caetera  realitatem  habet,  proprie  loquendo,  pro 
quanto  ipsa  existit  actu  extra  animam  et  causas  suas. 

Quoad  tertium  propono  tres  propositiones.  Prima  est :  quaelibet  unitas 
supradicta,  tam  scilicet  numeralis  quam  formalis,  existit  extra  animam. 
Secunda  est  :  nulla  unitas  communis  extra  animam  pluribus  supposita- 
liter  distinctis  existit  in  rerum  natura.  Tertia  est :  omnis  unitas  formalis 
existens  extra  animam  multiplicatur  realiter  ad  multiplicationem  ipsa- 
rum  rerum.  Prima  propositio  est  adeo  manifesta,  quod  nullus  sanae 
mentis  potest  eam  negare.  In  Sorte  enim  praeter  omnem  intellectus  ope- 
rationem  apparet  utraque  unitas.  Garet  enim  in  seipso  divisione  nume- 
rali  et  forinali  causabili  per  principia  propria  et  communia,  et  sic  indi- 
visionem  numeralem  et  formalem  habet.  Unde  in  Sorte  non  est  sola 
unifas  numeralis,  sed  formalis  multiplex  secundum  multitudinem  prae- 
dicatorum  quidditativorum  ;  et  sicut  nou  sola  individualitas  Sortis  est 
extra  animam,  sed  quodlibet  ejus  praedicatum  quidditativum,  ita  non 
sola  unitas  numeralis,  sed  quaelibet  ejus  unitas  formalis  extra  animam 
dicenda  est  esse. 

Ad  intelligentiam  vero  secundae  est  notandum,  quod  res  polest  intel- 
ligi  communis  extra  animam  dupliciter :  uno  modo  positive  ;  alio  modo 
negative.  Illa  res  est  communis  positive,  quae  indivisa  manens  in  pluri- 
bus  suppositaliter  distinctis  invenitur.  Illa  vero  est  communis  negative, 
quse  nulli  supposito  est  propria.  Primo  modo  rem  communem  nullam 
recolo  assereutem  dari  extra  animam  nisi  essentiam  divinam  secundum 
fidem  christimam.  Secundo  modo  videtur  a  quibusdam  poni  res  extra 
animam  communis,  de  quibus  sermo  erit  infra  ;  et  quia  hoc  alienum  a 
veritate  mihi  videtur,  ideo  de  tali  communitate  intelligendo  secundam 
propositionem  probo  dupliciter. 

Primo  sic  :  nulla  res  exigens  quidditatem  solitarie  inveniri  extra  ani- 
mam  existit  in  rerum  natura  :  sed  unitas  communis  extra  animam, 
negative  pluribus  suppositaliter  distinctis  est  res  exigens  quidditatem 
solitarie  inveniri  extra  animam ;  ergo  nulla  unitas  communis  extra  ani- 
mam  pluribus  suppositaliter  distinclis  existit  in  rerum  natura.  Major  sic 
probatur  :  nullum  exigens  ad  suum  existere  aliquod  impossibile  inveni- 
tur  :  sed  quidditatem  extra  animam  solitarie  inveniri  est  impossibile; 
oportet  enim  ipsam  esse  in  aliquo  supposito;  ergo  id,  quod  exigit  ipsam 
solitarie  inveniri,  nunquam  existit  in  rerum  natura.  Minor  autem  proba- 
tur  sic  :  id,  quod  exigit  quidditatem  non  propriam  alicui  supposito  extra 
animam,  exigit  ipsam  solitarie  existentem.  Sed  unitas  hominis  extra 
animam  pluribus  suppositaliter  distinctis  exigit  quidditatem  non  pro- 

priam  alicui  supposito;  crgo  unitas  comrnunis  extra  animam  pluribus 
suppositaliter  distinctis  exigit  quidditatem  solitarie  inveniri  in  rerum 
natura.  Hujus  praeallegati  praeniissae  notae  sunt  ex  terminis.  Major  qui- 
dem  :  quia  quidditas  non  proprie  alicui  supposito  necessario  est  solita- 
rie  :  si  enim  non  est  solitarie,  est  in  aliquo  supposito  :  et  si  est  in 
aliquo  supposito,  est  propria  llli.  Minor  vero  patet :  quia  commune  et 
proprium  sunt  opposita  :  commune  enim  includit  negationem  proprii, 
et  e  converso.  Statim  enim  ut  res  appropriata  est  alicui  communis 
negative,  esse  desinit,  eo  quo  negatione  appropriationis  caret  :  et 
statim  ut  communis  negativa  est  appropriata  alicui,  non  est,  eo  quod 
negationem  appropriationis  habet.  Oppositum  ergo  praedicati  infert 
oppositum  subjecti  in  utraque  praemissa. 

Praeterea,  secundo  probo  sic  :  omnis  res  existensin  rerum  natura  est 
res  particularis  :  nulla  unitas  communis  extra  animam  pluribus  suppo- 
sitaliter  distinctis  est  res  particularis ;  ergo  nulla  talis  unitas  est  in 
rerum  natura.  Major  est  nota  ex  communi  Peripateticorum  sententia. 
Minor  probatur  sic  :  omnis  res  particularis  est  alicui  uni  supposito  pro- 
pria,  aliter  non  esset  particularis  :  nulla  unitas  communis  extra  animam 
pluribus  suppositaliter  distinctis  est  alicui  uni  supposito  propria,  hoc 
patet  exterminis;  ergo  nulla  talis  unitas  est  particularis. 

Tertia  propositio  probatur  sic  :  quotiescunque  aliqua  duo  sunt  conver- 
tibiliter  idem  realiter,  multiplicato  realiter  uno,  multiplicatur  et  reli- 
quum  :  sed  res  una  et  unum  sunt  convertibiliter  idem  realiter;  ergo 
multiplicata  realiter  multiplicabitur  realiter  et  ejus  unitas.  Sed  plura- 
litas  numeralis  est  realis;  ergo  pluriticata  re  numeraliter  pluriflcabitur 
et  ejus  uni  as.  Unde  in  Sorte  et  Platone  sicut  sunt  duae  corporeitates, 
animalita  es,  et  humanitates  :  ita  sunt  duae  unitates  formales  sequentes 
corporeitates,  et  cluse  sequentes  animalitates,  et  duae  sequentes  huma- 
nitates.  Oportet  enim  secundum  numerum  praedicatorum  essentialium 
esse  numerum  unitatum  formalium  in  quolibet  individuo.  Sicut  enim 
quodlibet  praedicatum  qnidditativum  dat  aliquid  esse  :  ita  dare  oportet 
aliquam  unitatem;  unum  enim  et  ens  idem  sunt,  ut  dicitur  IV  Metaph., 
text.  comm.  m. 

Ex  his  patet  tertium,  quomodo  scilicet  unitates  habeant  esse  extra 
animam  :  quia  sunt  non  communes,  sed  particulatae  et  multiplicatae 
numeraliter  juxta  numerum  individuorum,  quorum  sunt.  Haec  de  tertio. 

Quoad  quartum  dico,  quod  natura  absolute  sumpta  habet  unitatem 
quamdam  :  ut  efficaciter  concludit  ratio  adducta,  quae  est  S.  Thomae  in 
tractatu  de  natura  generis. 

Et  quando  quaeritur,  aut  illa  unitas  est  numeralis,  aut  specifica,  dico 
quod  est  unitas  formalis,  quae  alia  est  a  numerali  :  sicut  divisio  formalis 
alia  est  a  materiali.  Nec  illa  unitas  formalis  est  specifica  aut  generica 
formaliter  :  scd  est  fundamentum  unitatis  specificae  et  unitatis  gene- 
ricae.  Hae  enim  unitates  formalitcr  ab  intellectu  fiunt  :  illa  vero  omnem 
actum  intellectus  praevenit.  Quod  autem  in  littera  dicitur,  quod  natura 
absolute  sumpta,  ncc  est  una,  ncc  est  plures,  intelligendum  est  de  uni- 
tate  et  pluralitate  numcrali. 

Ad  id  voro,  quod  dubitationi  additur,  an  ista  unitas  sit  realis,  aut  non, 

dico  quod  secundum  se  cst  realis  primo  illorum  modorum,  quos  supra 

limus,  accipiendo  ens  reale  sicut  ot  natura  ipsa  absoluh*  sampta  :  et 

it  nat.nra  socundum   csso  in  singularibus  est    ens  reale   secundo 

modo,  ita  unitas  iila,  quae  semper  naturam  comiLatur,  in  particularibus, 

posita  est  realis  vere  et  proprie.  Idem  enira  est  judicium  de  natura  et 
ejus  unitate.  Haec  de  quarto. 

Quoad  quintum  duo  dubia  propria  occurrunt.  Primura  est  circa  secun- 
dam  propositionem,  in  qua  dictum  est  quod  nulla  est  unitas  communis 
extra  animam. 

Secundum  est  circa  id  quod  nunc  dictum  est,  qua  scilicet  alietate  sit 
alia  unitas  formalis  a  numerali  in  Sorte. 

Contra  primum  enim  instatur  sic.  Quaecunique  suppositaliter  distincta 
sunt  unum  formaliter  extra  animam  habent  aliquam  unitatem  commu- 
nem  eis  extra  animam:  Sortes  et  Plato  sunt  unum  formaliter  extra  ani- 
mam ;  ergo  Sortes  et  Plato  habent  aliquam  unitatera  sibi  communem 
extra  animam.  Major  ex  eo  videtur  manifesta,  quod  si  aliqua  supposi- 
taliter  distincta  sunt  unum,  in  eo  quo  sunt  unurn  non  distinguuntur  : 
et  sic  illud  unum  est  commune  utrique  extra  animam,  ex  quo  sic  sunt 
unum. 

Praeterea,  humanitas  qua3  est  in  Sorte,  quantum  est  ex  se,  non  est 
determinata  ad  Sortem  vel  Platonem  :  ergo  unitas  formalis  humanitatis, 
quae  est  in  Sorte,  quantum  est  ex  se,  est  communis  negative  Sorti  et 
Platoni.  Gonsequentia  est  nota,  quia  etiam  unitas  formalis  non  est  de- 
terminata  quantum  est  ex  se  ad  Sortem  et  Platonem.  Antecedens  autem 
de  se  est  manifestum  :  datur  ergo  extra  animam  aliqua  unitas  commu- 
nis  negative  pluribus  suppositaliter  distinctis. 

Girca  secundum  dubium  videtur  quod  inter  unitatem  formalem  et  uni- 
tatem  numeralem  in  Sorte  existentem  sit  alietas  realis  :  quia  quarum- 
cumque  privationum  habitus  distinguunturVealiter,  ipsae  quoque  distin- 
guuntur,  sicut  quia  visus  et  auditus  distinguuntur  realiter,  caecitas 
etiam  et  surditas  realiter  differunt  :  sed  unitatis  formalis  et  numeralis 
habitus  distinguuntur  realiter;  ergo,  etc.  Patet  ista  :  quia  divisio  for- 
malis  et  divisio  numeralis  adeo  distinguuntur,  quod  in  rebus  separatis 
a  materia  formalis  sine  numerali  inveniatur,  et  in  istis  inferioribus  indi- 
vidua  ejusdem  speciei  numeralem  divisionem  absque  formali  habeant. 
Ad  opposita  vero  respicienti  apparebit,  quod  sit  alietas  rationis  tan- 
tum,  quia  sicut  se  habet  natura  formalis  ad  naturam  individualem,  ita 
unitas  formalis  ad  unitatem  numeralem  :  sed  natura  formaliter  sumpta 
est  eadem  naturae  numeraliter  sumptae,  et  non  nisi  ratione  ab  ea  distin- 
guitur  ;  ergo  unitas  formalis  est  eadem  realiter  unitati  numerali,  et  non 
nisi  ratione  ab  illa  est  alia. 

Pro  dissolutione  primi  dubii  nota,  quod  aliqua  duo  suppositaliter  di- 
stincta  esse  unum  formaliter  contingit  dupliciter.  Uno  modo  per  hoc, 
quod  illa  duo  adunentur  in  aliquo  extra  animam  communi  utrique  indi- 
viso  in  utroque  illorum.  Alio  moclo  per  hoc,  quod  illa  duo  habent  mu- 
tuam  negationem  inter  se  divisionis  formalis.  Exemplum  primi  non 
invenio  in  rerum  natura,  nisi  (ut  dictum  est)  secundum  fidem  christia- 
nam  in  Trinitate.  Exemplum  secundi  invenitur  in  omnibus  individuis 
ejusdem  speciei.  Sortes  enim,  nullo  intellectu  considerante,  habet  hanc 
negationem,  scilicet  quod  non  est  divisus  a  Platone  formaliter,  et  Plato 
similiter  non  est  divisus  a  Sorte  formaliter.  Et  quia  ad  eos  esse  unum 
formaliter,  nihil  aliud  requiritur  quam  esse  indistinctos  formaliter, 
ideo  simpliciter  verum  est  Sortom  et  Platonem  esse  unum  formaliler 
extra  animam.  Gommittitur  ergo  fallacia  conscquentis  in  argumento  a 
superiori  ad  suum  inferius  afflrmative  ;  esse  enim  unum  formaliter  est 
superius  ad  habentia  aliquod  commune  indivisum  in  eis  extra  animam, 

et  ad  habentia  duas  naturas  cum  mutua  negatione  divisionis  formalis. 
Non  enim  est  imaginandum  Sortem  ot  Platonem  esse  unum  formaliter, 
quia  conveniant  m  aliquo  in  quo  non  distinguuntur  extra  animam,  sed 
ideo  quia  uterque  negatione  divisionis  formalis  ab  altero  gaudet.  Unum 
enim  formaliter  nihil  aliud  est  quam  non  divisum  formaliter.  Et  quod 
dicimus  de  unitate  formali  simpliciter  inter  Sortem  et  Platonem,  intel- 
lige  de  unitatc  formali  secundum  quid  inter  Sortem  et  hunc  leonem,  et 
hunc  lapidem,  et  hanc  intelligentiam,  etc.  Sicut  enim  quia  Sortes  et 
Plato  habent  duas  naturas,  inter  quas  non  cadit  divisio  formalis,  ideo 
sint  indistincti  formaliter  simpliciter  extra  animam  :  ita  quia  inter  Sor- 
tis  et  hujus  leonis  naturas  non  cadit  divisio  formalis  talis  qualis  nata  est 
causari  per  sensibile  et  insensibile,  ideo  Sortes  et  hic  leo  sunt  indistin- 
cti  formaliter  secundum  quid.  Ita  etiam  quia  inter  Sortem  et  hunc  lapi- 
dem  non  est  divisio  formalis  per  corporeum  et  incorporeum,  ideo  Sortes 
et  hic  lapis  sunt  indistincti  formaliter  secundum  quid ;  ita  quoque  quia 
inter  Sortem  et  Gabrielem  non  est  divisio  formalis,  quia  nata  est  cau- 
sari  per  modos  entis,  scilicet  per  se  et  in  alio,  ideo  Sortes  et  Gabriel 
sunt  indistincti  formaliter  secundum  quid,  et  consequenter  sunt  unum 
formaliter  absque  omni  opere  intellectus  :  jam  enim  pluries  dictum  est 
unum  idem  sonare  quod  ens  indivisum. 

Ad  secundum  dico,  quod  aliud  est  dicere  :  natura  humana  existens 
extra  animam  secunqum  se  est  communis  pluribus  negative,  seu  indif- 
ferens  negafve;  et  aliud  est  dicere  :  naturahumana  existens  extra  ani- 
mam  est  communis  pluribus  seu  indifferens  negative  ;  prima  enim  est 
vera,  secunda  vero  est  falsa.  Et  veritas  primae  patet  ex  supradictis,  ubi 
diximus  quod  natura  quse  est  extra  animam,  puta  natura  Sortis,  secun- 
dum  se,  id  est  solitarie  sumpta,  non  est  determinata  neque  appropriata 
alicui,  et  consequenter  est  indifferens  seu  communis  negative.  Falsitas 
autem  secundae  patet  ex  eo  quod  omnis  propositio  est  simpliciter  falsa, 
in  qua  prsedicaturn  repugnet  subjecto  ratione  conditionis  explicite  im- 
portatae  in  illo;  sicut  ista  est  simpliciter  falsa :  ignis  non  approximatus 
combustibili  comburit,  quia  comburere  repugnat  igni  non  approximato 
passo. 

Sed  illa  propositio  secunda,  scilicet  natura  existens  extra  animam  est 
communis  pluribus  negative,  est  hujusmodi  :  ergo  ista  est  falsa. 

Ad  evidentiam  minoris  scito,  quod  cum  dico,  Natura  secundum  se,  seu 
natura  absolutc,  dico  duo,  scilicet  naturam  et  solitudinem,  et  ejus  con- 
ditionem.  Similiter  cum  dico,  Natura  existens  extra  animam,  dieo  duo, 
scilicet  natnram  et  particnlarem  existentiam  sibi  conjunctam,  et  ejus 
conditionem.  Unde  aliquid  convenit  sive  repugnat  naturae  absolute  ra- 
lione  naturae,  et  aliqnid  ratione  aolitudinis.  Similiter  aliquod  convenit 
sive  repu<rnat  naturae  existenti  extra,  ratione  naturae  et  aliqnid  ratione 
associationis  ejus  ad  particulaiv.  Com  igilur  communitas  negativae,  quae 
est  prredicatum  in  propositione  nostra,  non  conveniat  natura?  absolufe 
ratione  sui,  scilicet  naturae,  quia  non  est  ejus  praedieatum  quiddilati- 
vum,  sed  conveorat  ei  ratione  explicite  conditronis  per  ly  secunduna  se, 
seu  ly  absolute,  quae  est  solitudo  (ex  hoc  enim  natura  est  communis 
nogative,  quia  solitarie  accipitur  absque  determinatione  ad  hoc  vel 
illud,  oportet  quod  repu.ixnct  natura?  sub  opposita  conditione  sumpta 
ratione  illius  oppositae  conditionis.  ExpKeat  autem  conditkmeaa  oppo- 
sitam  solitudini  natura  existens  extra  :  eo  quod  explicat  conjunctioncm 
ejus  ad  particularem  existentiam,  quae  solitudinem  illius  tollit.  Et  ideo 

comniunitas  negative  repugnat  natura?  existenti  extra,  non  ratione 
naturae,  sed  ratione  conditionis  explicitae  per  ly  existenti  extra  ani- 
mam  :  etconsequenter  propositio  illa,  in  qua  subjectum  erat,  natura  exi- 
stens,  et  praedicatum  erat  communitas  negative,  est  simpliciter  falsa. 
Statim  enim  ut  natura  perdit  solitudinem,  qpmmunitatem  quoque  per- 
dere  cogitur.  Amittit  autem  solitudinem,  quam  primum  in  alio  est 

Unde  apparet  responsio  ad  argumentum,  quod  licet  tam  natura,  quam 
unitas  forrnalis,  quantum  est  ex  se,  id  est  soiitane,  sit  communis  nega- 
tive  :  ipsa  tamen  existens  extra,  non  est  conimunis,  sicut  ipsa,  quantum 
est  ex  se,  non  est  cum  alio  :  ipsa  tamen  existens  extra  necessario  est 
cum  alio;  et  sic  non  licet  inferre  :  ipsa  quantum  est  ex  se  non  est  cum 
alio,  ergo  ipsa  existens  extra  non  est  cum  alio  ;  ila  non  licet  inferre  : 
:nsa  quantum  est  ex  se,  est  communis  negative,  ergo  ipsa  existens 
extra  est  communis  negative.  Utrobique  enim  idem  peccatum  accidit, 
etest  secundum  fallaciam"accidentis.  Et  si  hoc  intuitus  fueris.  videbis  in 
quo  differt  positio  Scoti  in  II  Sent.,  dist.  m,  quaest.  i,  a  positione  nostra, 
et  unde  in  talem  opinionem  incidit.  Dicit  enim  ipse  naturam  speciricam, 
puta  humanitatem,  ratione  sui  sequi  haec  duo,  scilicet  unitatem  lorina- 
lem  et  communitatem  negativam  seu  indifferentiam  ad  plura  numero. 
Dicit  namque  in  fine  illius  quaestionis,  quod  non  oportet  quaerere  cau- 
sam  quare  natura  sit  communis,  quia  natura  ipsa  est  causa  sufticiens 
suae  communitatis  :  sed  bene  oportet  quaerere  causam  quare  sit  singu- 
laris,  quia  non  ex  se  est  singularis  :  et  ideo  sicut  extra  animam  inve- 
nitur  natura  una  formaliter,  ita  invenitur  natura  communis  pluribus. 
Nos  autem  in  primo  non  dissentimus,  sed  in  secundo.  Dicimus  enim 
naturam  ratione  sui  sequi  unitatem  formalem :  sed  communitatem  nega- 
tivam  fatemur  uon  sequi  eam  ratione  sui,  sed  ratione  soiitudinis  suae, 
sicut  singularitatem  sequi  eam  diximus  ratione  associationis  ejus  ad 
existentiam.  Et  quia  conditio  solitudinis  non  convenit  naturse  ratione 
sui,  nec  ratione  ipsius  esse,  quod  habet  extra  animam,  sed  ratione 
inteilectus,  qui  natus  est  adunata  dividere  :  ideo  ante  omnem  actum 
intellectus  nulla  communitas  in  natura  invenitur.  Et  sicut  qurerenda  est 
causa  unde  habeat  natura  esse  solitarrum  et  esse  extr*,  quia  de  se 
neutrum  habet,  ita  quaerenda  est  causa  unde  habeat  natura  commun:- 
Utem  et  singularitatem  :  de  se  enim  neutrum  habet- 

Causa  autem  unde  falsitas  in  hac  Scotiea  processit  opinione,  videtur 
duplex.  Prima  est  aequivocatio  illius  termini,  ex  se,  seu,  de  se.  Potest 
enim  utrumque  eorum  accipi  duplieiter.  Uno  modo  positive,  et  sic  dicit 
aliquam  habitudineni  causae.  Alro  modo  negative,  el  sic  dicit  solitudi- 
nem,  id  est  non  cum  alio  ;  et  primo  modo  intellexit  oaturam  esse  com- 
munem  ex  se,  ita  quod  ipsa  est  sibi  sufficiens  causa  suse  communitatis, 
ut  ex  verbis  ejus  ibi  patet :  cuni  tanieo  debuisset  intelligere  secundo 
modo  ;  natura  enim  ex  se,  id  est  non  cum  alio,  est  indifferens  et  com- 
munis  ;  sicut  quando  dicitur,  Natura  ex  se  est  sola,  ly  ex  se  non 
dicit  aliquam  causalitatem,  sed  tantum  negatiooem  eonjunctiouis  cum 
alio. 

Secunda  causa  est  distantia  inter  propositioueoi  negativam  et  ainrma- 
tivam  de  praedicato  influito,  reduplicatione  addita.  Licet  enim  ex  atrir- 
mativa  de  praedicato  inffuito  sequatur  negativa,  et  c  converso,  ul  dicitur 
in  II  Perihermenias,  quando  non  sunt  reduphcatirae,  eum  reduplica- 
tioue  tamen  licet  ex  affirmativa  de  praedicato  infinito,  sequatur  nega- 
tiva  de  praedicato  finito,  non  fainen  e  eontra.  Haae  enim,  Homo  in  eo 

quod  homo  non  est  albus,  non  sequitur  ista,  Homo  in  eo  quod  homo  est 
non  albus.  Si  enim  homo  in  eo  quod  homo  esset  nou  albus,  nunquam  ho- 
mini  conjungi  posset  albedo  :  quia  quod  convenit  alicui,  secundum  quod 
ipsum,  convenit  ei  semper  necessario  et  per  se.  Apparet  autem  in  hoc 
defecisse  manifeste  proce^um  Scoticum  :  cum  enim  commune  negative 
idem  sonet  quod  non  proprium,  argumentatus  est  sic  :  natura,  puta 
humanitas,  inquantum  talis,  non  est  propria  alicui ;  ergo  humanitas, 
inquantum  humanitas,  est  non  propria.  Ubi  expresse  patet  defectus 
praedictus.  Et  quod  sic  processerit,  patet  ex  suo  processu.  Gonclusio 
enim  sua  est  afflrmativa  de  praedicato  infinito,  cum  concludat;  ergo  na- 
tura  ex  se  est  communis,  id  est  non  propria.  Antecedens  vero  est  nega- 
tivum,  scilicet  natura  non  est  de  se  hic,  id  est  propria  alicui.  Similiter 
patet  ex  alio  processu,  quem  ibi  inducit,  scilicet  humanitati  Sortis  ra- 
tione  sui  non  repugnat  esse  in  alio  ;  ergo  humanitas  Sortis  ex  se  est 
communis.  Ubi  aperte  patet  praedictus  defectus.  Reduplicationem  enim 
in  primo  processu  sonat  ly  ex  se,  seu  de  se,  in  secundo  ly  ratione 
sui,  etc.  Et  hoc  est  valde  notandum  in  hac  materia,  et  in  materia  de 
universalibus,  eo  quod  hinc  omnia  pendent.  Attentum  ergo  oportet 
esse,  quod  haec  propositio,  Natura  ex  se  est  communis,  si  debet  esse 
vera,  oportet  quod  tam  ly  ex  se,  quam  ly  communis,  teneatur  negative 
secundum  viam  nostram,  et  veritatem  :  et  tunc  idem  est  ac  si  dicatur, 
Natura  non  cum  alio  sumpta  est  non  propria  alicui ;  quod  patet  esse 
verum.  Secundum  vero  Scotum  ly  ex  se  tenetur  positive,  et  male  ;  et  sen- 
sus  est,  Natura  ratione  sui  sive  inquantum  talis  est  non  propria  alicui : 
quod  est  manifeste  falsum. 

Attentior  adhuc  sis,  quod  aliud  est  dicere,  Natura,  puta  humanitas, 
inquantum  hujusmodi,  non  est  propria  alicui,  et  aliud  est  dicere,  Huma- 
nitas,  inquantum  hujusmodi,  est  non  propria  seu  communis,  quod  idem 
sonat  in  proposito.  Prima  enim  est  vera,  quia  humanitati  in  eo  quod 
humanitas  non  convenit  quod  sit  appropriata  alicui. 

Secundum  vero  patet  esse  falsum  ex  eadem  radice,  quia  humanitati 
in  eo  quod  humanitas  non  convenit  quod  sit  non  appropriata  alicui. 
Abstrahit  enim  ab  utroque,  scilicet  ab  esse  proprio  et  ab  esse  non  pro- 
prio.  Si  enim  humanitas  in  eo  quod  humanitas  esset  non  appropriata, 
nunquam  humanitas  esset  appropriata  alicui,  quia,  ut  dictum  est  ex 
I  Posteriorum,  quod  convenit  alicui  secundum  quod  ipsum  praesupponit 
de  omni,  necessarium  et  per  se.  Quod  autem  naturae  ratione  sui  non 
conveniat  illa  communitas,  scilicet  supra  indirecte  probatum  fuerit,  ubi 
duabus  rationibus  deducta  est  falsitas  istius  propositionis  :  unitas  exi- 
stens  extra  animam  est  communis  pluribus  suppositaliter  distinctis  ;  ad 
falsilatem  enim  hujus  sequitur  falsitas  illius  :  quia  quod  non  convenit 
rei  extra  animam,  non  convenit  ei  ratione  sui.  Directe  tamen  nunc 
probo  sic  :  omne  quod  sequitur  aliquam  naturam  ratione  sui,  praedicatur 
simpliciter,  id  est  sine  aliqua  additione  de  supposito  illius  naturae  :  sed 
communitas  sequitur  naturam  humanam  per  te  ratione  sui ;  ergo  com- 
munitas  praedicatur  simpliciter,  id  est  sinc  aliqua  additione  de  suppo- 
sito  naturoe  hunianse.  Processus  bonus  in  tertio  prima?,  conclusio  autcm 
est  falsa  ;  ergo  altera  praemissarum.  Non  major,  ut  declarabitur  ;  ergo 
minor  quae  est  positio  tua.  Falsitas  conclusionis  patet,  quia  ista  es1 
simpliciter  falsa,  Sortes  est  communis  pluribus  :  et  si  addatur  ly  ex  se, 
adhuo  est  falsum  dicere,  Sortes  ex  se  est  communis  pluribus.  Veritas 
majoris  declaratur  sic  :  quod  sequitur  naturam  ratione  sui  aut  est  pas- 

sio,  aut  modus  aut  praedicabile  per  se,  auL  per  accidens,  aut  separabile, 
aut  inseparabile.  Modo  omnia  ista,  si  comitautur  naturam  ratione  sui, 
ita  se  habent  quod  sicut  natura  praedicatur  essentialitei'  de  individuo, 
puta  homo  de  Sorte,  ita  ista  praedicantur  denominative  in  suo  ordine  de 
ipsomet  individuo,  ut  patet  discurrendo. 

Et  confirmatur  hoc  quia  in  proposito  nostro  naturam  humanam  se- 
quuntur  unitas  formalis  et  communitas  ratione  sui  secundum  te.  Unde 
neutrius  est  alia  causa  quaerenda  nisi  natura  ipsa;  ergo,  sicut  unitas 
formalis  praedicatur  simpliciter  de  Sorte  (ista  enim  est  simpliciter  vera, 
Sortes  est  unus  formaliter),  ita  communitas  praedicabitur  de  Sorte  sim- 
pliciter  dicendo,  Sortes  est  communis.  Hoc  est  falsum;  ergo,  etc.  Quae- 
nam  est  ma.jor  ratio  de  unitate  quam  de  communitate,  et  quare  eorum 
quae  sequuntur  naturam  ratioue  sui,  alia  praedicentur  de  individuis,  alia 
non  ?  Non  euim  erit  facile  fingere  rationes  Scoti,  quas  ibi  facit,  quia 
non  concludunt  communitatem  dari  extra  animam,  sed  unitatem  :  ideo 
superfluum  judicavi  adducere.  Si  quae  autem  ex  eis  aut  expositis  ab 
eodem  in  VII  Metaph.  ad  communitatem  probandam  adducerentur,  non 
erit  difficile  sumere  responsionem  ex  dictis  ad  duas  illarum  hic  in- 
ductas. 

Ad  secundi  dubii  evidentiam  sciendum,  quod  unum,  cum  dicat  ens 
indivisum,  importat  aliquid  positivum  et  aliquid  privativum.  Si  ioqua- 
mur  de  unitate  formali  et  unitate  numerali  substantiali,  quoad  proposi- 
tum  quod  important,  sic  sunt  idem  realiter,  et  distinguuntur  sola  ra- 
tione.  Sic  idem  realiter  sunt  Sortes  et  homo,  et  ratione  distinguuntur  : 
co  quod  eadem  res  est  quae  est  una  formaliteret  numeraliter.  Si  autem 
loquamur  de  his  unitatibus,  quoad  privationes  divisionum  importatas, 
sic  dico  quod  distinguuntur  realiter,  dummodo  non  fiat  vis  in  hoc  quod 
distinctio  realis  sit  passio  entis  realis  :  eo  quod  alia  privatio  est  privatia 
divisionis  formalis,  et  alia  est  privatio  divisionis  numeralis.  Sicut  alio 
est  divisio  formalis,  et  alia  est  divisio  numeralis.  Nec  inconvenit  m  uno 
esse  plures  unitates  substantiales  realiter  distinctas,  quoad  privationes 
importatas  :  esset  autem  impossibile  iu  uno  esse  plures  unilates  substan- 
tiales  realiter  distinctas  quoad  res  positivas,  quas  important.  Unde 
utriusque  rationis  adductae  conclusio  concedenda  est,  diversimode 
loquendo,  nec  aliter  respondere  est  opus. 

QILESTIO  VII 

Num  natura  absolute  sumpta  sit  illa  quce  prcedicetur  de  individuis. 

Dubium  est  tertio  circa  assignationem  quartae  differentiae.  Non  enim 
videtur  verum,  quod  natura  absolute  sit  illa  quae  praedicatur  de  indivi- 
duis,  quia  uatura  absolute  sumpta  non  est  universalis  neque  commu- 
nis.  In  hujusmodi  autem  propositionibus,  Sortes  est  homo,  et  Sortes  est 
animal,  et  similibus,  praedicatur  universale,  et  superius  de  particulari  et 
inferiori.  Similiter  etiam  cum  quaeritur  an  ista  praedicatio,  Sortes  est 
homo,  sit  aequalis  de  aequali,  vel  inferioris  de  inferiori,  non  videtur 
posse  responderi,  tenendo  quod  natura  absolute  proedicatur,  cum  illa 
nec  aequaiis  nec  superior  sit. 

Ad  hoc  dicendum  est,  quod  sicut  in  natura  extra  estconsiderare  ipsam 
rationem  agendi,  et  est  considerare  conditionem  ejus  sine  qua  non 
operatur.  Verbi  gratia,  in  colore  consideratur  natura  ejus,  ex  qua  est 

naturse  humanse  secundum  illud  esse,  quod  habet  in  individuis, 
quia  non  invenitur  in  individuis  natura  humana  secundum  uni- 
tatem,  ut  sit  unum  quid  conveniens  cuilibet,  quod  ratio  univer- 
salis  exigit. 

Hic  ponitur  quinta  conclusio  negativa,  scilicet  Essentia  substantise 
compositse  secundum  esse  quod  habet  in  singularibus,  non  est  univer- 
salis.  Probatur  sic  :  universale  est  in  multis  :  essentia  substantiae  compo- 
sitae  secundum  esse  quod  habet  in  inrlividuis,  non  est  una  in  multis,  sed 
diversa  in  multis  ;  ergo  essentia  substantiae  compositae  secundum  esse 
quod  habet  in  individuis,  non  est  universalis,  et  consequenter  nec  spe- 
cies,  nec  genus,  nec  differentia  quae  universalitatem  supponunt. 

Relinquitur  ergo  quod  ratio  speciei  accidat  naturse  humanae 
secundum  illud  esse  quod  habet  in  intellectu.  Ipsa  enirn  natura 
habet  esse  in  intellectu  abstractum  ab  omnibus  individualibus, 
et  habet  rationem  uniformem  ad  omnia  individua  quee  sunt 
extra  animam,  prout  essentialiter  est  imago  omnium,  et  indu- 
cens  in  cognitionem  omnium,  inquantum  sunt  homines,  et  ex 
hoc  quocl  ta^em  relationem  habet  ad  omnia  individua,  intelle- 
ctus  adinvenit  rationem  speciei,  et  attribuit  sibi,  unde  dicit 
Gomment.  I  de  Anima,  quod  intellectus  est  qui  facit  universali- 
tatem  in  rebus  :  ho  etiam  Avicenna  in  suse  Metaphysicee  VIII 
dicit. 

Hic  per  Jocum  a  divisione  concluditur  sexta  conclusio  affirmativa  de- 
terminativa  quaesitae  difficultatis,  scilicet  Essentia  secundum  esse  in 
intellectu  est  universalis,  genus,  species,  differentia,  etc.  Probatur  sic  : 
unum  in  multis  et  de  multis  est  universale  :  natura  secundum  esse  in 
intellectu  est  una  in  multis  et  de  multis ;  ergo  est  universale.  Probatio 
minoris :  uniformiter  se  habens  ad  multa,  ut  essentialis  eorum  imago, 
cst  unum  in  multis  et  de  multis  :  natura  secundum  esse  in  intellectu  est 
hujusmodi,  quia  habet  esse  abstractum  ab  omni  difformitate  individuo- 
rum  essentialiter  eorum  cognitioncm  gignens;  ergo,  etc. 

Ad  evidentiam  hujus  conclusionis  et  rationis,  quia  termini  multipli- 
citer  dicti  secundum  Aristolelis  doctrinam  distinguendi  sunt.  Nota  primo 
distinctiones  terminorum  in  conclusione  positorum.  Esse  in  intellectu 
contingil  dupliciter,  subjective  et  objective.  Esse  in  intellectu  subje- 
ctive  est  inhaerere  ipsi,  sicut  accidens  suo  subjecto,  ut  albedo  superfi- 
ciei.  Esse  in  intellectu  objective  est  terminare  actum  intellectus.  Intel- 
lectus  est  duplex  in  nobis,  agens  et  possibilis,  ut  dicitur  III  dc  Anima, 
text.  comm.  xvn.  Intellectus  agens  est  ille  qui  abstrahit  speciem  intel- 
ligibilem  a  phantasmatibus.  Intellectus  possibilis  est  ille  qui  intelle- 
ctionem  recipit  in  se.  Universale  duplex,  in  repraesentando  et  in  praedi- 
cando.  Universale  in  repraesentando  in  proposito  est  quod  repraesentat 
rem,  non  repraesentando  condiliones  ejus  individuales.  Universale  in 
prsedicando  est  illud  quod  praedicatur  de  multis  differenlibus  secundum 
esse. 

Ilis  visis,  scito  conclusionem  illam,  scilicet  Natura  secundum  esse  in 
fntellectu  est  universalis,  trifariam  verificari.  Primo  sic  :  natur;»  secun- 
dum  csso  objcctivum  in  inlellcctn  agente  <vst  universalis  in pr»dicando. 
JS<:cundo  sic  :  natura  secundum  csse  subjectivuiu  in  intellcctu  possibili 

est  universalis  in  repraesentando.  Tertio  sic  :  natura  secundum  esse 
objectivum   in  intellectu  possibili  est  universalis  in  praedicando. 

Sciendum  est  secundo,  quod  res  extra.  secundum  quod  est  actu  intel- 
ligibilis,  est  ob.jective  in  intellectu  agente:  sic  enimterminat  ejus  actio- 
nem,  quia  adhocpositus  est  ab  Aristoteli  intellectus  agens,  ut  faciatrem 
intelligibilem  in  potentia  intelligibilem  in  actu,  ut  Comment.  dicitlll  de 
Anima,  comm.  xvm.  Fit  autem  actu  intelligibilis  res  extra  ab  intellectu 
agente,  non  per  hoc  quod  recipiat  aut  perdat  aliquid  secundum  esse 
per  illius  actionem,  sed  ex  hoc  quod  ejus  species  intelligibilis  produci- 
tur  ab  intellectu  agente.  Per  hoc  enim  res  extra  repraesentatur  non 
repraesentatis  conditionibus  individualibus  ,  cum  quibus  in  potentia  in- 
telligibilis  erat  non  in  actu.  Unde  ipsa  productio  speciei  intelligibilis  est 
factio  rei  extra  intelligibilis  in  actu.  Habet  enim  ratio  illa  duos  termi- 
nos.  Unum  intra  animam,  scilicet  speciem  intelligibilem,  quae  realiter 
producitur  de  novo  in  intellectu  possibili.  Et  alium  extra,  scilicet  rem 
cujus  est  illa  species  quae  nihil  reale  ex  hoc  acquirit,  sed  tantum  deno- 
minationem  extrinsecam,  scilicet  quod  est  abstracta  ab  hic  et  nunc  : 
quod  est  actu  inlelligibilis,  etc. 

Natura  autem  extra,  secundum  quod  estactu  intellecta,  est  objective 
in  intellectu  possibili  :  sic  enim  terminat  ejus  actionem,  quae  est  intelli- 
gere.  Fit  autem  et  est  actu  intellecta  res  exlra,  non  por  hoc  quod  ali- 
quid  accipiat  aut  amittat  per  actionem  intellectus  possibilis,  sed  ex  hoc 
quod  conceptus  ejus  formatur  ab  intellectu  possibili  :  tunc  enim  res 
intelligitur,  quando  ejus  conceptum  formamus.  Unde  ipsa  conceptus 
formatio  est  factio  rei  extra  aclu  intellect?e  :  habet  enim  et  ha?c  actio 
duos  terminos.  Unum  intra  animam,  scilicet  conceptum,  qui  realiter  fit, 
qui  nihil  aliud  est  quam  expressa  similitudo  rei,  rem  praesentem  obje- 
ctaliter  faciens  intellectui  possibili.  Et  alterum  extra,  scilicet  rem  qu?.> 
ex  producto  conceptu  extrinsece  denominatur  actu  intellecta. 

Ex  his  patet,  quae  sit  differentia,  et  quae  sit  convenientia  inter  rem 
objective  in  intellectu  agente  et  intellectu  possibili.  Differeniia  siquidem 
est  quia  ex  hoc  quod  objective  in  intellectu  agente  fit,  et  est  actu  iutel- 
ligibilis,  non  aulem  intellecta.  Ex  hoc  vero  quod  est  objective  in  intel- 
lectu-possibili  quae  jam  erat  actu  intelligibilis,  sit  actu  intellecta.  Gon- 
venientia  autem  est,  quia  tam  ex  hoc  quod  est  objective  in  intellectu 
agente,  quam  ex  hoc  quod  est  objective  in  intellectu  possibili,  habet 
quod  sit  repraesentata  absque  individualibus  conditionibus,  et  con- 
sequenter  quod  sit  abstracta  ab  hic  et  nunc,  etc. 

^ciendum  est  tertio  ex  Avicenna  V  Met-aph.,  cap.  i,  quoduniversale  in 
praedicando  est  id  quod  in  intellectu  non  est  impossibile  praedicari  de 
multis.  Et  hoc  tripliciter  potest  se  habere: 

Primo,  quod  illa  multa  sint  actu  in  rerum  natura  :  sicut  homo  objectus 
intellectui  est  universale  respectu  Sortis  et  Platonis. 

Secundo,  quod  illa  raulta  non  sint,  possint  tamen  esse  :  sicut  domus 
heptangula  objecta  intellectui  est  universale  respectu  plurium  heptan- 
gularum  quae  non  sunt,  possunt  tamen  esse. 

Tertio,  quod  illa  multa  nec  siut  nec  esse  possint  :  sicut  luna  objecta 
intellectui  est  uuiversale  respectupluriumlunarum,  quas  impossibile  est 
esse.  Et  Gabriel  objectus  intellectui  est  universale  respectu  plurium 
Gabrielium,  quos  implicat  contradictionem  esse.  Universale  primo  modo 
vocatur  a  S.  Thoma  I  parte,  quaest.  xm,  universale  secuudum  rem  et 
secundum  rationem  :  quia  res  illa  realiter  est  in  pluribus,  et  non  solum 

ut  objecta  intelleclui.  Universale  tertio  modo  vocatur  ibidem  universale 
seu  conimune  secundum  rationem  tantum  :  quia  res  illa  non  invenilur 
realiter  in  pluribus,  sed  ut  objecta  intellectui  tantum.  Universale  secundo 
modo  ibi  distinguitur  contra  nniversale  primo  modo.  Posset  tamen  no- 
mine  proprio  dici  universale  secundum  rationem  et  secundum  rem,  in 
poLentia  tamen.  Nec  solum  nomina  ibi  imponuntur  a  S.  Thoma  sed  ct 
dictorum  ratio  assignatur  valde  subtilis,  quae  super  quatuor  proposi- 
tiones  fundatur. 

Prima  est,  Universalitas  et  praedicabililas  non  conveniunt  rei  secun- 
dum  se,  nec  secundum  esse,  quod  habent  extra  animam;  patet  illa  ex 
dictis. 

Secunda  est,  Res  materialis,  quae  sola  per  propriam  speciem  cogno- 
scitur  a  nobis,  secundum  quod  est  in  intellectu  nostro,  objective 
repraesentatur  absque  conditionibus  individualibus  ;  patet  illa  etiam  ex 
dictis. 

Tertia  est,  Res  immaterialis  etiam  Deus  ipse,  secundnm  quod  est 
in  intellectu  nostro,  objective  repraesentatur  per  modum  rerum  mate- 
rialium,  scilicet  non  repraesentatis  proprictatibus  individualibus.  Patet 
illa  :  quia  res  iilae  non  cognosountur  a  nobis  secundum  quod  in  seipsis 
sunt,  sed  per  modum  rerum  materialium  :  nec  per  proprias  species,  sed 
per  species  rerum  materialium. 

Quarta  est,  Res  omnis  ut  repraesentata  absque  conditionibus  indivi- 
dualibus,  non  magis  respicit  unum  quam  plura  individua.  Patet  illa  : 
quia  ut  abstracta  est,  aequaliter  ad  unum  et  multa  se  habct.  Nihil  enim 
fingi  potest,  unum  abstractum  ut  abstractum  unummagis  respiciat,  quam 
plura,  vel  econtra.  Unde  et  notanter  Avicenna  apposuit  in  difhnitione 
universalis  illam  particulam,  secundum  quod  est  in*  intellectu.  Multa 
enim  sunt  universalia,  quibus  lam  secundum  esse  exLra,  quam  secun- 
dum  propriam  raLionem  repugnat  praedicari  de  pluribus,  ut  de  intelli- 
gentiis  dicetur.  Nulli  autem  universali,  secundum  quod  est  in  intellectu 
repraesentaLnm,  absque  propria  et  particulari  existentia,  proprielate 
et  hypostasi  repugnat  praedicari  de  pluribus.  Ex  quibus  formatur  talis 
ratio  :  res  quaelibet  et  sola  aequaliter  se  habens  ad  unum  ct  plura  indi- 
yidua  est  universalis  in  actu  praedicando  res  quaelibet  sola  ut  repraesen- 
tata  inLellecLui  nostro,  et  aequaliter  se  habens  ad  unum  et  plura  iufe- 
riora  :  crgo  res  quaelibet  et  sola,  ut  repraesentata  intellectui  nostro,  est 
universalis  in  actu  in  praedicando.Major  patetex  difrinitione  univers.dis 
assignata  ab  Aristotele  I  Perihermenias.  Minor  vero  quoad  secumiain 
partem  patet  ex  prima  propositione  :  quoad  primam  autem  partem  <>x 
reliquis  tribus. 

Ex  his  corollarie  elicio,  quod  ad  hoc  quod  aliquid  sit  universale  in 
actu  in  praedicando,  non  exigitur  actualis  relatio  naturae  objectae  ad 
parLicuhiria  :  sed  sufficiL  quod  res  ipsa  sit  in  ea  disposilione,  secundum 
quam  intellectus  ad  libitum  possit  illair.  relatiouem  sibi  vere  attribuere, 
nihil  addcndo  praeter  ipsam  actualem  relationem. 

Istis  praelibatis,  jam  patere  potest  conclusio  intenta  secundum  omn-s 
tres  sensus  assignatos. 

Et  pro  primo  quidcm  sensu  argui  potest  sic :  id  quod  in  intellectu  non 
est  impoasibile  pradicari  de  multis,  seu  (ut  Aristotelis  ?erbie  utar)  ap!  um 
natum  est  praedicari  de  muliis,  est  uoirenale  in  praedicando  :  sed  pee 
8ecundum  esse  objectivum  in  intellectu  agente  esL  hujusrnodi :  ov^)  ros 
secundum  esse  objectivum  in  intellectu  agente  est  universalia  in  praftdi- 

cando.  Ma.jor  patet  ex  Avicenua  et  Aristotele.  Minor  vero  probatur  sic  : 
res  abstracta  a  conditionibus  individualibus  ul  sic,  est  apta  uala  prae- 
dicari  de  pluribus  :  res  secundum  esse  objectivurn  in  intellectu  agente, 
est  abslracta  a  conditionibus  individualibus;  ergo,  etc.  Praernissae  omnes 
ex  dictis  sunt  manifestae. 

Ex  his  habes  quam  male  dixerit  Scotus  II  Sent.,  dist.  m,  quaest.  i,  in 
responsione  ad  primum,  dicendo,  quod  natura  ante  actum  intellectus 
possibilis  nihil  habet,  nisi  quod  conveuit  sibi  extra  animam.  Patet  enim 
jam  quod  secundum  sententiam  Aristotelis  est  actu  inteiligibilis  abstra- 
cta  ab  hic  et  nunc  :  et  consequenter  universalis  in  actu  aute  actum 
intellectus  possibilis. 

Pro  tertio  sensu  arguere  aliter  non  est  opus,  eo  quod  eodem  modo 
procedendum  esset. 

Secundus  autem  sensus  intelligentibus  terminos  ex  rationibus  termi- 
norum  clarus  est.  Natura  namque  secundum  esse  subjectivum  in  intel- 
lectu  possibili,  nihil  aliud  est  quam  similitudo  immaterialis  sui  reprae- 
sentativa  in  illo  existens.  Similitudo  autem  immaterialis  a  singularibus 
abstracta,  rem  universaliter  necesse  est  repra3sentet,  eo  ipso  quod  ab- 
stracta  est.  Si  enim  rem  universaliter  non  reprsesentet,  sed  particula- 
ribus  conditionibus  immixtam,  et  non  a  materialibus  conditionibus 
abstractam,  non  esset  universalis;  ergo  in  reprsesentando  ipsam  est 
universalis  res,  secundum  quod  est  subjectiva  in  intellectu  possibili,  id 
est  species  seu  similitudo  ipsius  naturae  pro  quanto  repraesentat  natu- 
ram  ipsam  non  repraesentatis  conditionibus  individualibus. 

Et  nota  quod  quia  natura  ipsa  habet  duas  similitudines  in  anima,  sci- 
licet  speciem  intelligibileir  et  ccnceptus  :  sive  speciem  impressam  et 
speciem  expressam  :  ideo  secundum  utramque  speciem  est  universalis 
in  repra^sentando.  Quare  autem  oporteat  duas  species  ponere,  et  quo- 
modo,  si  Deus  coneesserit  nobis  vilam,  alibi  dicetur.  Quamvis  autem 
conclusio  secunda  possit  omnibus  modis  dictis  verificari  :  attamen  pri- 
mus  et  tertius  sunt  ad  propositum  litterae.  Intendimus  enim  hic  de  uni- 
versali  in  praedicando,  quod  intentionem  logicam  sonat,  et  non  de  uni- 
versali  in  reprsesentando  quod  nulla  intentione  secunda  logica  dicitur 
universale,  sed  ex  esse  proprio,  quod  secundum  rem  sortitur. 

Litteram  sic  glossare  potes.  Ipsa  euim  natura  habet  esse  in  iDtellectu 
agente  vel  possibili,  tam  objective  quam  subjective,  abstractum  ab  omni- 
bus  individualibus  conditionibus.  Et  habet  rationem  uniformem  obje- 
ctive  iu  prsedicando,  subjective  in  reprseseutando,  ad  omnia  individua 
quse  sunt  extra,  prout  essentialiter  est  similitudo  omnium  objective  in 
essendo,  subjective  in  repraesentando,  inducens  cognitionem  omnium, 
iuquantum  sunt  homines  :  quia  ut  sic  assimilantur.  Et  ex  hoc  quod  talem 
relationem,  scilicet  uuiformitatis  et  similitudinis  essentialis  vel  reprae- 
sentativae  habet  natura  ad  omnia  individua  intellectus,  adinvenit  ratio- 
nem  speciei,  id  est,  secundam  intentionem,  quae  est  species,  et  attribuit 
ipsi  natura?  uniformiter  se  habenti  ad  individua  exhoc,  quod  repraesen- 
tatur  absque  omni  individuantium  diflormitate. 

QILESTIO  VII 

Num  itniversalia  in  actu  sint  ecctra  animam. 
Girca  dicta  est  quaestio  non  modica,  an  universalia  in  acUi  sint  extra 

animam,  an  fiant.per  opus  intellectus,  queinadniodum  dictum  est.  ln  hac 
quaestione  pnmo  declarabitur  titulus.  Secundo  ponetur  opinio  Scoti. 
Tertio  ponetur  opinio  S.  Thomae.  Quarto  respondebitur  ad  argumenta 
in  oppositum. 

Quoad  primum  :  quia  haec  quaestio  diversimode  intellecta,  diversis 
modis  a  philosophis  determinata  est,  in  praesentiarum  Peripateticam 
sententiam  supponendo,  scilicet  quod  universalia  non  subsistant  extra 
singularia,  declaranda  est  quomodo  intelligatur. 

In  nomine  universalis  tria  intelligimus.  Primo  universalitatem,  quse 
est  relatio  rationis.  Secundo  rem,  quae  denominatur  universalis  ab  illa 
universaiitate.  Tertio,  aptitudinem  ad  essendum  in  multis,  quae  est  quid 
medium  inter  illa  duo,  et  est  fundamentum  proximum,  quare  res  susci- 
piat  illam  relativam  denominatiouem  :  ideo  enim  rei  intellectus  attribuit 
relationem  universalitatis,  quia  res  illa  apta  nata  est  esse  in  pluribus  : 
non  vertitur  in  dubium,  an  illarelatio,  quae  vocatur  universale  formaliter 
sit  extra  animam  :  eam  enim  omnes  ab  intellectu  fieri  dicunt.  Nec  quae- 
ritur  an  illa  res,  quae  denominatur  universalis,  quae  vocatur  universale 
objective  in  potentia,  sit  extra  animam.  Gommunis  enim  sententia  est, 
quod  quandoque  res  illa  est  extra  animam,  quandoque  non.  Si  enim  res 
illa  est  res  realis,  puta  homo,  bos  et  hujusmodi,  ponitur  extra  animara. 
Si  autem  res  illa  sit  ens  rationis,  non  ponitur  extra,  ut  subjectum,  prae- 
dicatum,  propositio,  syllogismus,  et  similia.  Sed  dubitatio  est,  an  aptitudo 
ad  essendum  in  multis  sit  extra  animam  :  ita  quod  absque  omui  opore 
inteliectus  inveniatur  res  apta  nata  esse  in  multis,  quae  vocatur  univcr- 
sale  in  actu  objective ;  an  solum  extra  animam  sit  res ;  aptitudo  autem 
ad  essendum  iu  multis  inest  rei  per  opus  intellectus.  Et  quia  aptitudo 
illa  complet  rationem  universalis  in  actu,  objective  sumendo  universale, 
licet  non  formaliter  :  ideo  quaerere  an  extra  animam  inveniatur  totum 
hoc,  scilicet  res  apta  nata  esse  ln  pluribus,  est  quaerere,  an  sit  extra 
animam  universale  in  actu  objective. 

Et  debes  scire  ad  evidentiani  terminorum,  quod  sicut  album  accipitur 
dupliciter,  scilicet  formaliter  et  subjective  :  ita  universale  accipitur  du- 
pliciter,  scilicet  formaliter  et  subjective.  Subjective  enim  accipi  non 
potest,  eo  quod  universalitas  in  nullo  est  subjective  cum  sit  ens  ratio- 
nis.  Uuiversale  formaliter  est  ipsa  universalitas,  quae  ratiouis  relatio  esl . 
Universale  objective  subdividitur  in  universale  objective  in  nctu.  et 
universale  objective  in  potentia.  Uni»versale  objective  in  actu  est  totum 
hoc,  scilicet  res  una  apta  nata  esse  in  pluribus.  Universale  objective  in 
potentia  est  res  ipsa  una  formaliter;  non  adjungendo  sibi  aptitudinem 
ad  essendum  in  pluribus.  Ex  his  patet,  in  quo  stat  difficultas  :  et  patet 
in  quo  quid  nominis  terminorum  in  titulo  quaestionis  positorum.  Inten- 
dimus  enim  non  de  universali  formaliler,  nec  de  universali  objective  in 
potentia,  quia  in  his  convenimus  ;  sed  de  universali  objecth  e  in  actu. 
Proplerea  cum  loquimur  de  universali  in  actu  absque  additione  objective 
inteiligi  volumus  ue  in  aequivoco  laboremus.  Haec  de  primo. 

Quoad  secundum  :  Scotus  supra  VII  Metaph.,  quaest.  xvi  sequendo  fun- 
damenta  sua  :  quod  scilicet  naturam  exlra  animam  sequantur  uuitas 
formalis  et  communitas,  opinatur  rem  unam  aptam  natam  esse  iu  pluri- 
bus  dari  extra  animara  :  ad  hoc  dicit  universale  in  actu  esse  in  renn  i 
natura  absque  omni  opere  intellectus.  Adducit  quoque  ad  hoc  multas 
rationes,  quaa  in  medium  afferre  esset  liraites  intentionis  nostra?  exce- 
dere  :  propterea  eas  afferam,  ex  quarum  solutioue  reliquarum  debilitas 
innotescit. 

Arguit  prirno  per  locura  a  diffinitione  ad  dirfinitum  sic  :  circumscripto 
quocumque  actu  intellectus  res  est  apta  nata  esse  in  pluribus  :  ergo 
daturuniversale  in  actu  extra  animam.  Tenet  consequenlia,  quia  univer- 
sale  objective  in  actn,  ut  distinguitur  contra  singulare  et  praedicabile 
diffinitur  primo  Perihermenias  :  universale  est  quod  aptum  natum  est 
esse  in  pluribus.  Antecedens  probatur  :  quia  si  non,  ergo  aptitudo  ad 
essendum  in  pluribus  repugnat  sibi,  nec  conferri  sibi  posset  saltem  ab 
intellectu  :  quia  tunc  pari  ratione  posset  dare  Sorti  talem  aptitudi- 
nem. 

Praeterea,  Universale  in  actu  est  proprium  objectum  intellectus  :  igi- 
tur  praecedit  actum  intellectus.  Tenet  consequentia  ex  II  de  Anima,  ubi 
dicitur  quod  objectum  est  prius  actu. 

Praeterea,  01'jectum  scientiae  realis  est  ens  extra  animam  :  universale 
in  actu  est  objectum  scientiae  realis;  ieitur  universale  in  actu  est  ens 
extra  animam. 

Praeterea,  Relatio  mensurae  est  realis  V  Metaph.,  sed  illa  fundatur  in 
aliquo  universali.  Probatur  :  quia  oportet  esse  aliquod  unum  mensuram 
aliarum  specierum  ;  sed  non  unum  numero  secundum  Aristotelis;  ergo 
universale. 

Praeterea,  Operatio  seu  passio  realis  prirao  et  adaequate  inest  univer- 
sali,  ut  intelligere  horaini  ex  primo  posteriorum:  igitur  datur  univer- 
sale  extra  animam. 

Praeterea,  Contrarietas  est  oppositio  realis,  et  ejus  extrema  sunt 
universalia  non  singularia ;  ergo  dantur  universalia  extra  animara. 

Praeterea,  Si  universale  fit  ab  intellectu,  quomodo  res  jpraedicatur  de 
re?et  qoomodo  universale  est  ubique  et  semper  incorruptibile  et  aeter- 
num?  et  cruo^odo  materia  et  forma  pertinent  ad  quidditatem  univer- 
salis  phyalci  ?  et  quomodo  universalium  tantum  est  diffinitio  ?  et  quo- 
modo  genera  et  species.  et  universaliter  praedicamenta  sunt  entia  extra 
animam  ? 

Praeterea,  Si  nihil  esset  in  re  nisi  singulare,  nulla  esset  unitas  realis, 
nisi  numeralis,  qua3  est  propria  singulari  :  consequens  est  falsum ; 
ergo,  etc.  Haec  de  secundo. 

Quoad  tertium  scito  nos  sequentes  S.  Thomam  ac  per  hoc  communera 
Peripateticorum  doctrinam,  oppositam  in  hac  re  proferre  sententiam. 
Dicimus  namque,  quod  illorum  trium,  qua3  in  universalis  nomine  intelli- 
guntur,  unum  tantum  quandoque  est  extra  animam,  scilicet  res  ipsa  una 
formaliter  reliquis  duobus  opus  intel'ectus  consequentibus  :  quod  et 
probatur  simili  modo  arguendo,  quo  supra  argutum  est :  quicquid  sequi- 
tur  naturam  ratione  sui,  simpliciter  praedicatur  de  individuo  illius  na- 
turae  :  sed  aptitudo  ad  essendum  in  pluribus  aperte  sequitur  naturam, 
puta  humanitatem  ratione  sui;  ergo  aptitudo  ad  essendumMn  pluribus 
praedicatur  simpliciter  de  individuo  humanse  natura?  :  ergo  ista  erit 
vera,  Sortes  est  aptus  natus  esse  in  pluribus  :  quod  est  impossibile. 
Major  manifesta  fuit  supra,  ex  eo  qnod  omnia,  quae  comitantur  naturam 
ratione  sui,  non  separantur  ab  ea  posita  in  individuo,  et  consequenter 
praedicantur  de  eo  :  quia,  esse  in,  fuudat  dici  de. 

Praeterea,  Omnis  aptitudo  fluens  ab  aliqua  natura,  invenitur  in  qualibet 
singulari  natura  inferiori  ad  illam  :  sed  aptitudo  ista,  scilicet  ad  essen- 
dum  in  pluribus,  fluit  ab  aliqua  natura,  puta  ab  humanitate  :  ergo  apti- 
tudo  ad  essendum  in  pluribus  invenitur  in  qualibet  natura  humana;  pro- 
cessus  bonus,  et  conclusio  falsa  :  ergo  altera  praemissaruni ;  non  major, 

qiife  ex  terminis  patet;  ergo  miuor,  quae  est  conclusio  adversariorum. 
Falsitas  conclusionis  probatur  sic  :  illa  aptitudo  attribuemia  non  est  cui- 
libet  humanitati,  quae  in  qualibet  humanitate  impossibilis  est  reduci  ad 
actum.  Patet  isla  :  quia  aliter  otiose  data  esset  talis  aptitudo.  Aptiludo 
enim  est  propter  actum  :  sed  aptitudo  ad  essendum  in  pluribus  est  hujus- 
modi,  scilicet  quod  in  qualibet  humanitate  posita  impossibilis  est  reduci 
ad  actum,  quia  impossibile  est,  ut  humanitas  Sortis  actu  sit  in  Sorte  et 
Platone,  aut  migret  de  Sorte  in  Platonem;  ergo  aptitudo  ad  essendum 
in  pluribus  non  est  attribuenda  cuilibet  singulariter  humanitati.  Dicamus 
igitur  rem  unam  esse  cxtra  animam  ;  aptitudincm  autem  arl  essendum 
iu  pluribus  convenire  rei  secundum  esse,  quod  habet  in  intellectu  :  quia 
convenit  ei  sub  solitudinis  conditione  positae.  Solitarie  enim  accepta  na- 
tura  apta  nata  est  in  multis,  saltem  secundum  rationem  esse.  Solitudo 
autem  cum  impprtet  separationem  naturae  a  proprietatibus  individua- 
libus,  non  convenit  rei  nisi  in  intellectu  agente  vel  possibili  objectae. 

Et  advertas  ad  majorem  nostrae  positionis  evidentiam  quod  hic  acci- 
dit  similis  defectus  Scoto,  il!i,  qui  positus  est  supra.  Cum  enim  aptitudo 
ad  esscndum  in  pluribus  sit  idem,  quod  non  repugnantia  ad  essendum 
in  pluribus,  arguit  sic  :  naturae,  puta  humanitati  inquantum  humanitas 
non  repugnat  esse  in  pluribus;  crgo  humanitati,  inquantum  humanitas, 
convenit  aptitudo,  seu  non  repugnantia  ad  essendum  in  pluribus,  <  t 
consequenter  humanitas  est  universalis  absque  operc  intellectus.  Appa- 
ret  autem  manifeste  peccatum  in  hoc  processu,  cum  ex  negativa  infer- 
tur  affirmativa  de  prasdicato  infinito  reduplicatione  addita.  Prima  enim 
propositio,  quae  est  negativa  veritatem  habet.  Secunda  vero  quae  affir- 
mativa  est,  est  impossibilis  :  quod  patet  ex  eo,  quod  humanitas  inquan- 
tum  humanitas  abstrahit  a  repugnantia  ad  essendum  in  pluribus,  et  non 
a  repugnautia  ad  essendum  in  pluribus  sicut  abstrahit  ab  albo  et  non 
albo.  Si  enim  humanitas  vindicaret  sibi  inquantum  humanitas,  non  repu- 
gnantiam  ad  essendum  in  pluribus,  nullo  pacto  humanitati  posset  con- 
venire  repugnantia  ad  essendum  in  pluribus  :  et  sic  nec  per  se,  nec  per 
accidens  posset  repugnare  humanitati  esse  in  pluribus  :  quod  est  mani- 
feste  falsum.  Humanitati  enim  Sortis  ratione  adjunctae  haeccheitatis 
repugnat  esse  in  pluribus  :  consequentia  tenet  :  quia  oppositum  ejus 
quod  convenit  alicui,  secundum  quod  ipsum  nullo  modo  potest  inveniii 
in  illo  :  ut  habes  ex  I  Posleriorum.  Quamvis  igitur  naturao  ratione  sui 
non  repugnet  esse  in  pluribus  :  non  tamen  vindicat  sibi  ratione  sui  non 
repugnantiam  ad  essendum  in  pluribus  :  et  cum  eam  non  vindieet  sibi 
secundum  essc,  quod  habet  in  singularibus,  relihquitur  quod  vindicabit 
eam  sibi  sccundum  esse  quod  in  intcllectu  sortitur.  Et  quia  ad  hoc  quod 
aliquid  sit  universale  in  actu,  exigitur  quod  viudicet  sibi  non  repugnan- 
tiam  ad  es§endum  in  pluribus  cum  in  diffinitione  ejus  ponatur  :  quod 
enim  ponitur  in  diffinitione  per  se  competit  diffinito  :  ideo  res  ratione 
sui  uon  potest  esse  universalis  in  actu,  sed  quamprimum  est  objecta  in- 
tellectui  agcnti  vel  possibili,  fit  universalis  in  actu,  quse  universalis  erat 
in  potentia.  Quomodo  autem  fiat  hujusmodi  reductio  potcntiae  ad  actum, 
jam  dictum  est,  scilicet  quod  ab  intellectu  agente  fit  pcr  productionem 
spccici  intelligibilis,  ab  intellectu  vero  possibili  per  formationem  con- 
ceptus. 

Quod  si  aliquis  finxerit,  universale  in  actu  conslitui  per  negationem 
repugnantiao  ad  essendum  in  pluribus,  et  non  cxigere  affirmationem 
non  repugnantiae  advertat  se  errare  propter  tria. 

Primo,  propter  hoc,  quod  iii  diffinilione  universalis  aftirmative  cadit 
ipsa  aptitudo  seu  non  repugnantia  ad  essendum  in  pluribus.  • 

Secundo,  quia  si  ad  universalem  sufficit  negatio  repugnantiae  ad 
essendum  in  pluribus,  ad  singulare  quoque  sufficiet  negalio  repugnsn- 
tiaa  ad  essendum  in  uno  solo.  Sicut  enim  universale  se  habet  ad  multa  : 
ita  singulare  ad  unum  tantum  :  et  si  sic  est,  tunc  humanitas.  inquantum 
humanitas,  erit  universalis  et  singularis  :  de  ea  enim  ut  sic  negatur 
utraque  repugnantia. 

Tertio,  quia  cum  universale  in  actu  distinguatur  eontra  singulare  : 
sicut  singuiari  repugnat  esse  in  pluribus,  ita  universali  in  uno  tantum  : 
humanitati  autem,  de  qua  negatur  repugnantia  ad  essendum  in  pluribus, 
non  repugnat  esse  in  uno  tantum;  ergo  negatio  talis  repugnantiae  non 
sufficit  ad  constituendum  universale  in  actu.  Et  potest  haec  ratio  formari 
contra  principale  sic  :  universale  in  actu  repugnat  esse  in  uno  tantum  : 
humanitati  inquantum  humanitas  non  repugnat  esse  in  uno  tantum,  ali- 
ter  non  posset  salvari  in  univoco  tantum  individuo;  ergo  humanitas  ut 
sic,  non  est  universalis  in  actu.  Similiterdicas  de  quacumque  alia  natura. 
Haec  de  tertio. 

Quoad  qnartum  respondendum  est  argumentis  in  oppositum.  Et  primi 
quidem  negatur  antecedens,  ad  cujus  probationem  dicitur  negando  con- 
sequentiam.  Non  enina  valet :  res  circumscripto  actu  intellectus,  non  est 
genus;  ergo  sibi  repugnat  esse  genus.  Stat  enim  quod  abstrahat  ab  utro- 
que  :  sic  autem  est  in  proposito  ;  natura  enim  ipsa  circumscripto  actu 
intellectus  abstrahit  ab  aptitudine  ad  essendum  in  pluribus,  et  a  repu- 
gnantia  ad  essendum  in  pluribus,  ut  ex  dictis  patet. 

Ad  secundum  dupliciter  respondetur,  et  utroque  modo  bene.  Primo 
negatur  consequentia,  si  sermo  fit  de  intellectu  agente  :  quia  potentia 
activa  non  prassupponit  objectum  suum,  sed  facit  illud.  Si  autem  sermo 
sit  de  intellectu  possibili,  concessa  consequentia  prima,  non  sequetur  : 
ergo  universale  in  actu  est  extra  animam,  quia  fit  per  actum  intellectus 
agentis.  Secundo  dicitur,  quod  cum  universale  in  actu  nominet  duo, 
scilicet  rem  et  aptitudinem,  etc,  res  ipsa  est  objectum.  aptitudo  autem 
est  modus  objecti  seu  conditio,  sine  qua  res  non  est  objecta.  Sufficit  au- 
tem,  quod  res  ipsa,  quae  est  objectum,  praecedat  actum  intellectus,  et 
non  oportet  quod  modus  ejus  praecedat.  Objectum  enim,  ait  Aristotelis 
est  prius  actu,  non  modus  objecti.  Unde  ad  formam  argumenti  negetur 
consequentia  :  quia  etsi  posterioritati  antecedentis  non  obstet  aptitudi- 
nem  esse  medium  objecti  :  obslat  tamen  illationi  consequentis  ex  eo  ; 
prioritas  enim  modi  non  potest  inferri  exposteriorilate  objecti. 

Per  hoc  idem  respondetur  ad  tertium,  quod  scilicet  res  objecta  scien- 
tiae  reali  est  extra  animam,  non  modus  rei  objectae  :  universale  autem 
in  actu  nominat  utrumque,  scilicet  rem  et  modum,  et  ideo  universale 
hi  actu  nou  sequitur  esse  extra  animam,  ex  eo  quod  res,  de  qua  est 
scientia  est  extra. 

Ad  formam  argumenti  dicitur,  quod  vera  existente  majore  committi- 
tur  fallacia  figurae  dictionis  :  mutatur  enim  res  objecta  in  modum  rei, 
seu  in  rem  cum  modo. 

Sed  contra  istas  responsiones  instat  Scotus  ibi :  et  primo  contra  primam 
sic  :  quicquid  est  per  intellectum  agentem  est  prima  intentio;  ergo  nul- 
lum  universale  est  in  genere  substantiae  :  consequenter  nuila  est  praedi- 
catio  in  quid  superiorum  de  interioribus. 

Praeterea,  Uoiversale  praecedit  sensum,  ut  alias  probatum  est ;  ergo 
praecedit  intellectum  ageutein. 

Praeterea,  Iutellectus  agens  et  possibilis  sunt  una  potentia  :  alias  qui- 
libet  homo  haberet  duos  inlelleclus  :  sed  unius  potenlias  est  unum  obje- 
ctum  :  quare  si  praecedit  actum  unius,  praecedit  actum  alterius. 

Praelerea,  Secundum  boc  non  esset  generatio  univoca  sine  actione 
intellectus  agentis.  Dicetar  forte  quod  non  habeat  aliquam  unitatem 
realem  generans  et  genitum,  sed  similitudinem.  Gontra,  quia  proximum 
fundamentum  similitudinis  est  unum,  YMetaphysicae  :  sed  non  generans 
neque  genitum,  ergo  aliquid  commune  utrique. 

Gontra  secundam  vero  responsionein  arguit  :  quia  nullo  intellectu 
considerante  non  erit  universale  in  actu,  et  ita  scientia  habitualis  non 
esset  objecti  universalis  in  actu. 

Praeterea,  Objectum,  inquantum  est  prius  actu,  non  intelligitur  sub 
hoc  modo  :  ergo  vel  sub  nullo,  vel  sub  opposito  modo  :  sed  non  sub 
nullo;  ergo,  etc. 

Praeterea,  Aut  ille  modus  est  factus  ab  intellectu,  aut  non  :  si  non, 
habetur  intentum  :  si  sic,  ergo  non  est  necessarius  in  objecto,  quia 
prius  objectum  est  intellectum  sine  illo  modo  causato  per  intellectionem 
objecti. 

Ad  has  instantias  respondetur,  praesupponendo  saepe  jam  dictum, 
quocl  universale  duo  dicit,  rem  et  aptitudinem,  seu  universalitatem. 
Universale  pro  re  posita  in  praedicamento  est  praedicabile,  scibik'  ost 
objectum  intellectus,  diffinibile,  et  hujusmodi.  Universale  autem  pro 
aptitudine  est  modus  seu  conditio  rei  praedicamentalis  praedicabilis,  sci- 
bilis,  diffinibilis,  etc.  neque  intellectus  agens,  aut  possibiiis  facit  rem, 
sed  modum  tantum. 

Ad  primam  ergo  conceditur,  quod  universale  pro  eo  quod  fit  ab  intel- 
lectu  agente,  non  est  in  praedicamento  substantiae ;  ulterior  autem  con- 
sequentia  nullam  habet  apparentiam. 

Ad  secundam  negatur  antecedens,  visus  enim  etsi  sit  coloris  univer- 
saliter,  ut  habes,  a  S.  Thoma,  Prima  secundae,  quaest.  xxvi,  art.  0,  non 
tamen  est  coloris  universalis. 

Ad  tertiam  similiter  negatur  antecedens  ;  necessarium  enira  est  ut  di- 
ci  ur  III  de  Anima,  text.  comm.  xvn,  in  anima  nostra  esse  duos  intelle- 
ctus,  scilicet  agentem  et  possibilem,  qui  non  possunt  esse  eadem 
potentia,  cum  potentia  activa  et  potentia  passiva  non  sint  eadem  apud 
Aristctelem. 

Ad  quartam  negatur  consequentia,  et  dicitur  quod  responsio  illa  ibi 
data  est  optima  sane  intellecla.  Ad  improbalionem  ejus  dicitur,  quod 
similitudo  fundatur  supra  res  ipsas,  puta  duas  albedines,  vel  humani- 
tates,  tanquam  fundamentum  :  et  quod  unitas  non  est  fundamentum 
similitudinis,  sed  conditio  fuudamenti  :  fundaturenim  similitudo  proprie 
dicta  supra  duas  res  habentes  illam  conditionem,  scilicet  mutuam  nega- 
tionem  distinctionis  formalis,  puta  duas  albedines  :  et  hoc  modo  intelli- 
genilus  est  Aristoteles,  V  Metaph.  Rt  dato  quod  unitas  esset  funriamentum, 
adhuc  non  sequeretur,  dari  aliquid  commune  unum  utrique  :  dicam  enim 
quod  similitudo  non  fundatur  supra  unum,  quod  est  generans,  neque 
supra  unum,  quod  est  genitum,  sed  supra  unum,  quod  sunt  generans  et 
geuitum.  Jam  autem  declaratum  est  supra  committi  fallaeiam  conse- 
titis,  si  bic  procedatur:  generans  ct  genituui  sunt  uuum  Jorinaliter, 
ergo  habent  aliquid  unum  commune  utrique. 

Ad  primnm  eorutxi,  quae  contra  secundam  responsionem  adducuntur, 
dicitur  quod  praecise  loquendo,  de  intellectu  possibili,  secatur  univer- 
sale,  quemadmodum  scientia  :  ita  quod  scientia  in  actu  est  universalis 
in  actu  :  scientia  in  potentia  est  universalis  in  potentia,  et  scienlia  in 
habitu  est  universalis  in  habitu,  quod  tunc  accidit,  quando  cum  volumus 
ipsum,  in  actu  facimus.  Egrediendo  autem  ad  intellectum  agentem,  dici- 
tur  quod  nullo  intellectu  considerante,  dummodo  producta  sit  species 
intelligibilis,  datur  universale  in  actu  :  eo  quod  philosopho  dormiente, 
rosa,  cujus  species  intelligibilis  in  illius  intellectu  conservatur,  denomi- 
natur  repraesentata  absque  hoc,  et  nunc  actu  intelligibilis,  etc. 

Ad  secundum  dicitur,  quod  objectum  ut  prius  actu  nullum  sibi  vindi- 
cat  modum ;  abstrahit  enim  ab  omni  esse  et  modo  quidditas. 

Ad  tertium  dicitur,  quod  modus  ille  fit  ab  intellectu  agente,  et  cum 
infertur  ;  ergo  non  est  necessarium,  negatur  consequentia  :  quia  poten- 
lia  activa  non  praesupponit  conditionem  sui  objecti,  sed  facit.  Dicitur 
secundo,  quod  dato  quod  non  fieret  ab  intellectuagente,  fitab  intellectu 
possibili,  et  similiter  negatur  illa  consequentia.  Ad  probationem  dicitur, 
quod  falsum  assumit,  scilicet  quod  prius  intellectus  intelligitrem,deinde 
facit  ejus  modum  :  simul  enim  utrumque  fit  :  intellectus  enim  formando 
conceptam  rem  absque  hoc  et  nunc  apud  se  facit  :  neque  potest  imagi- 
nari,  quod  prius  faciat  rem,  deinde  absque  hoc  et  nunc,  sicut  Sortes 
simul  generat  hominem  nunc,  et  non  prius  hominem,  deinde  hunc. 

Ad  quartum  negatur,  quod  relatio  mensurae  fundetur  in  aliquo  uni- 
versali  :  fundatur  enim  neque  in  universali,  neque  in  singulari,  ut  sic  : 
sed  in  natura  una  formaliter  quae  in  singulari  reperitur  :  et  sic  non  est 
unum  numero,  ut  sic  mensura  aliorum,  sed  unum  formaliter. 

Ad  quintum  dicitur,  quod  nihil  aliud  concludit,  nisi  quod  universale 
pro  re  est  extra  animam  :  sic  enim  accepto  universali  inestprimo  pas- 
sio  seu  realis  operatio;  homo  enim  est  cui  primo  convenit  ridere,  non 
homo  universalis;  alioquin  risibile  non  inveniretur  in  homine  non  uni- 
versali,  puta  Sorte. 

Ad  sextum  dicitur  similiter,  quod  extrema  contrarietatis  sunt  res  ipsae 
non  res  particulares  ut  sic,  neque  universales  :  aliter  res  non  univer- 
sales  scilicet  haec  albedo  et  haec  nigredo,  non  essent  contrariae. 

Ad  septimum  dicitur,  quod  stant  ista  duo  simul :  universale  praedicatur 
de  rebus,  et,  universale  fit  ab  intellectu  :  eo  quod  universale  pro  re  est 
id  quod  praedicatur,  et  quoad  hoc  non  fit  ab  intellectu.  Universale  autem 
pro  aptitudine  est  conditio  rei,  quae  praedicatur,  et  talis  fit  ab  intellectu: 
praedicatio  enim  non  debetur  rebus  nisi  habentibus  conditionem  ali- 
quam  intentionalem.  Unde  et  Aristoteles,  VII  Metaph.,  text.  comm.  xlvi, 
ait,  quod  substantia  non  dicitur  de  subjecto  :  quia  loquebatur  de  ea 
secundum  suam  naturam.  In  praedicamentis  vero  ubi  de  substantia  in- 
duta  accidentia  intentionalia  loquebatur,  dixit  substantiam  dici  de  sub- 
jecto. 

Ad  id  vero,  quod  ibi  additur,  dicitur  quod  omnia  illa  verificantur  de 
universali  pro  re  :  sed  exponenda  est  affirmativa  propositio  negative, 
ut  sit  seusus  :  universalia  suut  ubique,  etc,  id  est,  naturae  ipsae  denomi- 
natae  universales  non  terminant  sibi  locum  neque  tempus.  Similiter  dici- 
tur  ad  id,  quod  subjungitur,  quod  forma  et  materia  pertinent  ad  quanti- 
tatem  universalis,  id  est  rei  physicae,  quae  denominatur  universalis. 
Similiter  universalium  tantum  est  diffinitio,  id  est  rerum  quae  denomi- 
natae  sunt  universales.  Similiter  res  denoniiuatae  genera,  species,  et 

differentia3  sunt  extra  aniraam  :  condiiioncs  autem  earum  sunt  pcr  opus 
intellectus. 

Ad  octavum  dicitur,  qnod  per  ly  singulare,  duo  intelligere  possumus : 
quandoquc  intelligitur  ipsa  singularitas,  quandoque  lotum,  scilicet  res 
singularis.  Primo  modo  accipiendo  singulare,  couceditur  consequentia, 
sed  antecedens  non  est  verum.Secundo  modo  anteccdens  Peripateticum 
est,  sed  consequentia  nihil  valet  :  supra  enim  jam  diximus,  in  singulari 
multas  unitates  existere,  et  non  tantum  numeralem. 

Et  quamvis  haec  natura  intellecta  habeat  rationem  univer- 
salis,  secundum  quod  comparatur  ad  res,  quse  suut  extra  ani- 
mam,  quia  est  una  similitudo  omnium  :  tamen  secundum  quod 
habet  esse  in  hoc  intellectu  vel  in  illo,  est  species  quaedam 
intellecta  particularis  :  et  ideo  patet  defeclus  commentatoris 
in  III  de  Anima,  qui  voluit,  ex  universalitate  forinae  intellectae 
unitatem  intellectus  concludere ;  quia  non  est  universalitas  illius 
formae  secundum  hoc  esse,  quod  habet  inteliectum,  sed  secun- 
dum  quod  ad  res  refertur,  ut  similitudo  rerum.  Sicut  etiam,  si 
esset  una  statua  corporea  repraesentans  multos  homines,  con- 
stat  quod  illa  imago  vel  species  statuae  haberet  esse  singulare 
et  proprium,  secundum  quod  esset  in  hac  materia,  sed  haberet 
rationem  communitatis,  secundum  quod  esset  commune  reprae- 
sentativum  plurium. 

In  hac  secunda  parte  capituli  hujus  Aver.  errorem  removere  intendit, 
quod  in  III  de  Anima,  comm.  v,  ex  universalitate  formac  intellectse  vo- 
luit  declarare  unitatem  intellectus  hoc  modo  :  quod  est  universale,  suam 
universalitatem  retinens  est  indistinctum  numero  :  forma  intellecta,  id 
est  natura  secundum  esse  in  intellectu  subjective  est  universalis  suam 
universalitatem  retinens  :  ergo  est  indistinctanumero;  igitur  subjecLum 
ejus  quod  est  intellectus  possibilis  non  est  distiuctum  numero,  et  sic 
unus  intellectus  in  oinnibus  horainibus  concluditur.  Major  videtur  ex  se 
nota;  quia  universalitati  opponitur  distinctio  numeralis.  Minor  vero  ex 
eo  patet  quod  specics  intelligibilis  repraesentat  universale.  Haec  ratio 
etsi  allerius  principium  exigat  pro  sui  dissolutione,  et  pro  sui  proba- 
tione,  attamen  quantum  prsesentis  intentionis  est  ex  dictis  sic  destruitur  : 
universale  est  aliquod  duplex,  scilicet  in  essendo  et  in  reprassenlando. 
Universale  in  essendo  esset,  si  daretur  natura  hominis  separata,  ut  idea 
Platonis,  et  de  tali  universali  vera  est  raajor,  sod  falsa  niinor.  Yera 
quidera  major,  quia  tali  universali,  cum  secundum  esse  universalitatem 
sortiatur,  secundum  csse  quoque  repuguabit  distinctio  numeralis  :  unde 
impossibile  est  imaginari  plures  homines  uuiversales.  Falsa  autem  est 
minor,  quia  species  intelligibilis  non  est  universalis  in  essendo,  cum  sit 
in  singulari  subjecto,  scilicet  intellectu  possibili,  qui  imHvUluum  quod- 
dam  est,  licet  immateriale.  Universale  vero  iu  repraasontando  (ut  dictum 
fuit;  est  quod  rem  universalem  rcpnesentat :  et  de  tali  universali  falsa  est 
major,  licet  minor  sit  vera  ;  et  majoris  quidera  ialsilas  ox  eo  cognosci 
potost,  quod  tale  univcrsale  univorsalitatem  nou  habet  socuntlum  suura 
osso,  (jii.)   respicit  subjootum,   unde  unitas  vel  pluralitas  numei-alis  in 
accidentihus  oritur  :  sod  habot  univorsalitat(mi   Becunduni   pepwwcata- 
tionem,  quaj  respicit  objectum  :  unde  non  repra^Sentat  objeola  distincta 


DE  ENTE  ET  ESSENTIA.   CAPUT   IV,  463 

numero,  sed  unum  et  idem  objectum  omnium  repraesentant  omnes  spe- 
ciee  cujusdem  rei,  puta  species  humanitatis  in  te  et  in  me  :  sicut  eadem 
Sortis  facies  a  pluribus  per  plures  species  idem  omnino  repraesentantes 
videtur.  Minoris  autem  sic  intellectae  veritas  ex  supradictis  liquet  :  spe- 
cies  enim  intelligibilis  reprsesentat  naturam,  non  repraesentando  condi- 
tiones  particulares  ejus  ut  dictum  est :  haec  est  sententia  lilterse  in  hac 
parte. 

St  quia  naturae  humanae  secundurn  suam  absolutam  conside- 
rationem  convenit,  quod  praedicetur  de  Sorte,  et  ratio  speciei 
non  convenit  sibi  secundum  suam  absolutam,  scilicet  humanse 
naturae  considerationem,  sed  est  de  accidentibus,  quae  conse- 
quuntur  eam,  secundum  quoddam  esse,  quod  habet  in  intelle- 
ctu  :  ideo  nomen  speciei  non  praedicatur  de  Sorte,  ut  dicatur, 
Sortes  est  species,  quod  de  necessitate  accideret,  si  ratio  speciei 
conveniret  homini  secundum  esse,  quod  habet  in  Sorte,  vel 
secundum  suam  absolutam  considerationem,  scilicet  inquantum 
est  homo ;  quicquid  enim  convenit  homini,  inquantum  est  homo, 
praedicatur  de  Sorte. 

In  hac  parte  tertia  capituli  hujus  talem  objectionem  ex  supradictis 
•excludere  intendit  :  quia  quod  prsedicatur  de  praedicato  prsedicatur  et 
de  subjecto  :  sed  species  praedicatur  de  homine,  quod  est  praedicatum 
respectu  Sortis,  ergo  species  praedicatur  de  Sorte  :  et  sic  Sortes  erit 
species  ;  conclusio  est  falsa  :  major  vera  ex  antepraedicamentis  habetur. 
Hujus  objectionis  peccatum  unde  oriatur  ex  supra  posita  distinctione 
eorum  quae  conveniunt  naturae  manifestat  simul  ex  hoc  insinuans  quarn 
eonveniens  tradita  iuerit  doctrina,  cum  ex  ea  difficultates  accidentales 
dissolvuntur.  Cum  enim  dictum  sit,  quod  triplicia  sunt  quae  de  natura 
praedicantur ;  quaedam  scilicet  absolute,  et  quaedam  secundum  esse  in 
singulari ;  ea  quas  conveniunt  naturae  secundum  esse  in  intellectu,  non 
conveniunt  ei  absolute,  neque  secundum  esse  in  singulari  cum  opposita 
sint :  et  ldeo  in  prsedicto  processu  error  accidit,  quia  clenominatio  spe- 
ciflca  homini  secundum  esse  in  intellectu  convenit,  et  concludilur  cle 
homine  secundum  esse  in  singulari,  dum  infertur:  ergo  Sortes  est  spe- 
cies.  Ut  autem  ad  formam  argumenti  dici  possit,  innuit  talem  distinctio- 
nem  :  praedicari  de  praedicato  contiugit  clupliciter.  Uno  modo  ut  praedi- 
cato,  id  est  secundum  quod  illud  praedicatur  de  altero,  sicut  animal 
praedicatur  de  praedicato  Sortis,  scilicet  homine  :  secundum  id  secun- 
dum  quod  homo  praadicatur  de  Sorte  :  secundum  idem  enim  homo  reci- 
pit  praedicationem  animalis  et  praedicatur  de  Sorte,  secundum  suam 
naturam,  et  hoc  modo  major  est  vera,  minor  autem  falsa.  Alio  modo 
contingit  praedicari  de  praedicato,  non  ut  praedicato,  id  est  non  secun- 
dum  illam  rationem,  qua  illud  praedicatum  de  suo  subjecto  praadicatur, 
sicut  in  proposito  species  non  praedicatur  de  homine  inquantum  homo 
est  praedicatum  Sortis,  id  est  non  praedicatur  de  homine  secundum  illud 
esse,  quo  homo  praedicatur  de  Sorle  :  eo  quod  homo  praedicatur  de  Sorte 
secundum  suum  esse  quidditativum  absolute  :  species  autem  praedi- 
catur  de  homiue  non  secundum  e.jus  esse  quidditalivum,  sed  secundum 
esse  quod  in  intellectu  habet :  et  hoc  modo  major  est  falsa,  minor  au- 
tem  vera  semper  :  ergo  altera  praemissarum  est  falsa.  Et  hoc  est  quocl 
in  littera  dicitur,  quod  ratio  speciei  non  convenit  homini  secuudum  suam 

absolutam  considcrationem,  secundum  quam  convenit  sibi  praedicari  de 
Sorte  :  quia  sic  oportet  etiam  convenire  Sorti  (ut  supra  dictum  fuit)  sed 
convenit  ei  secundum  esse  in  intellectu  secundumquod  esse  praedicatur 
de  Sorte. 

Et  tainen  praedicari  convenit  generi  per  se,  cum  in  ejus  dif- 
finitione  ponatur.  Prsedicatio  enim  est  quoddam,  quod  comple- 
tur  per  actionem  intellectus  componentis  et  dividentis,  habens 
tamen  fundamentum  in  re,  ipsam  unitatem  eorum,  quorum 
unumde  altero  dicitur.  Unde  ratio  praedicabilitatis  potest  claudi 
in  ratione  hujus  intentionis,  quae  est  genus,  quae  similiter  per 
actionem  intellectus  completur ;  nihilominus  id,  cui  intellectus 
intentionem  prsedicabilitatis  attribuit,  componens  id  cum  altero, 
non  est  ipsa  intentio  generis,  sed  potius  id,  cui  intellectus  in- 
tentionem  generis  attribuit,  sicut  quod  significatur  hoc  nomine 
animal;  sic  ergo  patet  qualiter  essentia  vel  natura  se  habet  ra- 
tione  speciei,  quia  ratio  speciei  non  estde  illis,  quae  conveniunt 
ei  secundum  suam  absolutam  considerationem,  neque  de  acci- 
dentibus,  quae  consequuntur  ipsam  secundum  esse,  quod  habet 
extra  animam,  ut  albedo  vel  nigredo  :  sed  est  de  accidentibus, 
quse  consequuntur  eam  secundum  esse,  quod  habet  in  intelle- 
ctu,  et  per  lunc  modum  convenit  sibi  ratio  generis  vel  diffe- 
rentise. 

In  hac  quarta  parte  capituli  hujus  respondere  intendit  cuidam  tacit?e 
objectioni,  quaa  talis  est:  quod  per  se  praedicatur  de  speciebus,  convenit 
ipsis  speciebus  :  sed  ly  genus,  per  se  praedicatur  de  speciebus,  puta 
homine  et  bove  :  ergo  ly  genus,  convenit  ipsis  speciebus,  et  sic  homo 
erit  genrs  et  similiter  bos.  Major  est  ex  terminis  nota  :  implicat  enim 
quod  aliquid  per  se  praedicetur  de  aliquo  in  quocumque  modo  perseitatis 
et  non  conveniat  illi.  Minor  probatur  sic :  illud,  in  cujus  diffinitione  po- 
nitur  praedicari  de  speciebus,  per  sc  prsedicatur  de  illis  :  sed  ly  genus 
est,  in  cujus  diffinitione  ponitur  praedicari  de  speciebus  :  ergo  genus 
per  se  praedicatur  de  speciebus.  Major  syllogismi  hujus  patet  ex  eo, 
quod  quaalibet  pars  diffinitionis  in  recto  in  primo  modo  perseitatis  con- 
venit  diffinito.  Minor  autem  ex  Porphyrio  patet  sic  dicente  :  genus  est 
praedicabile  de  pluribus  specie  differentibus. 

Similiter  omnino  potest  argui  de  specie  respectu  individui,  cum  etiam 
in  diffinitione  speciei  ponatur  praedicari  de  individuis,  et  sic  videtur 
quod  male  dictum  sit,  Sortem  non  esse  speciem.  Hujus  objectionis  in 
littera  motivum  tantum  tangitur,  cum  dicitur  :  et  tamen  praedicari  per 
se  convenit  generi,  cum  in  ejus  diffinitione  ponatur. 

Responsio  autem  in  residuo  ponitur,  in  quo  ad  plenam  materiae  hujus 
discussionem  duas  distinctiones  innuit.  Prima  est,  praedicari  dupliciter 
capitur,  scilicet  formaliter,  et  fundamcntaliter,  seu  malerialiter.  Secunda 
est,  geuus  dupiiciter  accipitur,  scilicet  formaliter,  et  fundamentaliter, 
seu  materialiter.  Et  debes  scire,  ut*  terminos  intelligas,  quod  in  hac  pro- 
positione  :  homo  est  animal,  sunt  tria,  scilicet  ly  homo,  ly  est,  et  ly  ani- 
mal,  quae  extra  animam  ninil  aliud  sunt,  quam  natura  liuiuana  impor- 
tata  per  ly  homo,  et  natura  sensitiva  importata  per  ly  animal,  et  unitas 
seu  conjunctio  earum  inter  se  importataper  ly  est,  hasc  enim  tria  intel- 

lectus  apprehendens  in  secunda  sua  operalione  format  hanc  proposi- 
tionem  :  homo  est  animal,  qua  formata  reflectendo  se  super  i!la  tria,  ut 
terminant  actum  sui  componentis  adinvenit  et  attribuit  eis  quasdam 
relationes  :  et  ly  homo,  atlribuitrelationem  subjecti :  et  ly  animal,  rela- 
tionem  praelicati  :  et  ly  est,  relatiouem  praelicationis.  Unde  praedicatio 
formaiiter  est  illa  relatio  adinventa  ab  intelectu  :  fundamentaliter  vero 
seu  materialiter  est  conjunctio  rei  praedicatae  cum  re  subjecta.  Similiter 
cum  intellectus  apprehendit  naturam  sensitivam,  et  reflexerit  se  super 
illam,ut  stat  subactu  ejus,  videritque  eam  ut  sic  indifferenter  se  habere 
ad  species  in  quibus  primo  inspexerat  naturam  illam  salvari,  attribuit 
naturae  sensitivae  seu  animali  objectorelationem  generis  :  et  sic  genus 
ibrmaliter  est  illarelatio,  genus  autem  fundamentaliter  seu  materialiter 
est  natura  ipsa,  puta  sensitiva  :  et  sic  patent  termini  distinctionum. 

Ex  his  tria  deducuntur.  Primum  gst,  quod  cum  genus  fundamenlaltter, 
puta  animal,  non  includat  in  diffinitione  sua  prsedicationem  fundamen- 
talem,  quia  in  diffinitione  animalis  non  ponitur  conjunctio  ejus  cum 
homine  vel  bove,  neque  praedicationem  formalem,  quia  in  diffinitione 
rei  non  ponitur  res  secundae  intentionis,  consequens  est  quod  genus 
formaliter  sumatur,  quando  diffinitur  a  Porphyrio. 

Secundum  est,  quod  cum  in  diffinitione  generis  formaliter  non  cadat 
prsedicatio  fundamentalis  de  specie,  puta  homine;  quia  relatio  generica 
non  est  conjuncta  realiter  rei,  qua3  denominatur  species,  consequens 
est,  quod  praedicari  de  pluribus  positum  in  diffinitione  generis,  sit  acci- 
piendum  formaliter,  scilicet  pro  relatione  praedicationis  ;  una  enim  rela- 
tio  potest  cadere  in  diffinitione  alterius,  ita  ut  conceptus  relationis, 
qua3  est  praedicatio  de  pluribus,  etc.  cadat  in  conceptu  relationis,  quse 
est  genus.  Et  hinc  habes,  quam  conformiter  S.  Thomse  dicant  asserentes 
genus  et  speciem  diffiniri  pro  secundis  intentionibus  in  concreto. 

Tertium  deducendum  est,  quod  aliquid  dicitur  praedicari  de  specie 
dupliciter.  Uno  modo,  ut  res  denominata  praedicabilis  de  speciebus,  et 
sic  animal  praedicatur  de  homine  et  bove.  Alio  modo,  ut  id,  quo  res 
denominatur  praedicabilis  de  speciebus,  et  sic  genus,  in  cujus  diffini- 
tione  ponitur  praedicari  de  speciebus,  praedicatur  de  ipsius  speciebus. 
Sicut  aliquid  dicitur  disgregativum  visus  dupliciter.  Uno  modo  ut  res 
denominata  disgregativa  visus,  hoc  enim  modo  nix  dicitur  disgregativa 
visus.  Alio  modo,  ut  id,  quo  res  denominatur  disgregativa  visus  quem- 
admodum  albedo  dicitur  disgregativa  visus,  cum  in  diffinitione  ejus  po- 
natur,  disgregare  visum.  Et  sicut  stant  ista  duo  simul,  scilicet  quocl  res 
diffinita  per  disgregare  visum  est  albedo,  et  non  nix  ;  res  autem  deno- 
minata  disgregativa  visus  est  nix  et  non  albedo  :  ita  praecise  in  propo- 
sito  stant  ista  duo  simul,  scilicet  quod  res  diffinita  per  praedicari  de 
speciebus  est  relatio  generica ;  res  autem  denominata  praedicabilis  de 
speciebus  est  natura,  quae  subest  illi  relationi,  puta  animal  :  ita  quod 
res  diffinita  per  praedic;  ri,  etc.  est  genus  formaliter  non  materialiter, 
res  autem  denominata  praedicabilis  est  genus  materialiter,  non  forma- 
liter.  Uude  in  littera  dicitur,  quod  ratio  praedicabilitatis  clauditur  in  hac 
intentione,  quae  est  genus  :  id  tamen,  cui  intellectus  inlentionem  prae- 
dicabilitatis  attribuit  non  est  ipsa  intentio  generis  sed  res  cui  etiam 
ipsa  intentio  generis  attribuitur. 

Ex  quibus  patet  responsio  ad  objectionem  :  quia  loquendo  de  eo, 
quod  per  se  praedicatur  de  speciebus, ut  res  denominata  praedicari,  vera 
ost  major,  sed  falsa  minor ;  loquendo  autem  de  eo  quod  per  se  praedi- 

catur,  ut  ratio  rienominandi  lalsa  ost  major,  licet  minor  sit  vera.  Unde 
cum  semper  aitera  praecnissarum  sit  falsa,  nihil  concluditur.  Hac  distin 
ctione  nunc  assigmita  in  terminis  simplicibus  sic  uLi  poterilis,  prtedica- 
bile  de  speciebus  dupliciter,  formaliter  et  denominative,  quod  praedi- 
catur  de  homine  et  bove  denominative  est  animal  :  quod  autem  pra)di- 
catur  formaliter  de  homine  et  bove,  est  genus,  de  prsedicabili  nominative 
falsa  est  minor,  de  praedicabiii  formaiiter  falsa  est  major.  Ha^c  dicta 
cum  applicaveris  ad  speciem  respectu  individuorum  ad  differentiam, 
proprium,  et  accidens,  et  reliqua  hujusmodi,  solves  multas  objectiones, 
et  illucescet  tibi  veritas  multarum  propositionum,  qua3  obscurae  appa- 
rent.  Residuum  capituli  est  Epilogus  :  per  se  patent  et  cetera. 

CAPUT  V 

Quod  simplicium  substantiarum  essentia  minime  sit  ex  materia  et 
forma  quid  compositum,  sedk  tantum  forma,  non  iicm  comparetur 
compositorum  essentice,  et  quod  ex  esse  et  essentia  sil  composita. 
Quod  denique  intelligentitv  effectivce  sint  a  Deo  ex  actu  et  potentia 
compositce,  multipliciter  ostendit. 

Nunc  restat  videre  secundum  quem  modum  essentia  sit  in 
substantiis  separatis,  scilicet  in  anima,  intelligentiis,  et  causa 
prima.  Quamvis  autem  causae  primae  simplicitatem  omnes  phi- 
losophi  concedant,  tamen  compositionem  materise  et  forinae  in 
intelligentiis  et  animabus  quidam  nituntur  ponere,  cujus  posi- 
tionis  fuisse  dicitur  Avicebron  Auctor  libri  Fontis  vitse.  Hoc  au- 
tem  dictis  philosophorum  reperitur  quid  esse  contrarium,  quia 
eas  substantias  a  materia  separatas  nominant,  et  absque  omni 
materia  esse  probant,  cujus  demonstratio  potissima  est  ex  vir- 
tute  intelligendi,  quae  in  eis  est.  Videmus  enim  formas  non  esse 
intelligibiles  in  actu,  nisi  secundum  quod  separantur  a  materia, 
et  a  conditionibus  ejus,v  nec  etficiuntur  intelligibiles  in  actu, 
nisi  per  virtutem  substantise  intelligentis,  secundum  quod  reci- 
piuntur  in  ea,  et  secundum  quod  aguntur  per  eam  :  unde  opor- 
tet,  quod  in  qualibet  substantia  intelligente  sit  omnimoda 
immunitas  a  materia,  ita  quod  nec  habeat  materiam  partem  sui, 
neque  etiam  sit  sicut  forma  impressa  materiae,  ut  est  de  formis 
materialibus. 

Hic  incipit  tractatus  secundus  hujus  operis,  intendens  in  duobus  capi- 
tulis  Iradere  notitiam  de  essentiis  substantiarum  simplicium,  quemad- 
modum  tradita  est  de  essenliis  substantiarum  compositarum.  Facit 
autem  sex  in  prsesenti  capitulo.  Primo  declarat,  quod  essentia  in  sim-. 
plicibus  non  significat  composiLum  quid  ex  matoria  et  forma,  sed  for- 
mam  tantum.  Secundo  comparat  illas  essentias  essentiis  substantiarum 
compositarum.  Tertio  osteudit  tales  substantias  esse  composilas  ex  ess<i 
et  osscntia.  o^arto  declarat  inteiligentias  habere  esse  ellective  a  Deo. 
Quinto  ostendit  eas  csse  compositas  ex  actu  et  potentia.  Sexto  de  mul- 
titudiue  eorum  agit.  Prsemissa  igitur  primo  coucorrii  sentonlia  philoso- 
phornm  de  simplicitate  omnimoda  primae  caus»,  et  quibusdam  dissen- 
ticntibus  circa  immaterialitalem  iulelligeutiarum  adducLis.  Contra  hos 

talem  conclusionein  ponit  :  Omnis  substantia  intellectualis  est  immate- 
rialis,  idest  noncoraposita  exrnateriaet  forma,  et  independeus  a  maleria: 
quam  sic  probat,  Omne  patiens,  vel  agens,  vel  recipiens,.  ve).  Uabens  in 
se  intelligibile  in  actu  est  immateriale  :  omnis  substantia  intellectualis 
est  patiens,  vel  agens,  vel  recipien*,  vel  habens  in  se  intelligibile  in 
actu  :  ergo  omnis  subsUntia  inteliectualis  est  immaterialis.Maj  ^r  quoad 
tres  sui  partes  ex  eodem  medio  probatur,  scilicet  ex  hoc  quod  intelligi- 
bile  in  actu  oportet  esse  immateriale,  III  de  Anima,  text  comm.  xi  et  xv; 
agens  autem  rem  immaterialem  oportet  esse  immateriale,  eo  quod 
agens  non  potest  esse  ignobilius  suo  effectu,  ut  dicitur  III  de  Anima, 
text.  comm.  xviii,  et  text.  comm.  xi*;  recipere  quoque  immateriale  non 
polestnisi  res  immaterialis,  utpatet  IIIdeAnima,comm.  v;  unumquodque 
recipitur  per  modum  recipientis  :  et  per  idem  innotescit,  quod  habere 
non  potest  nisi  res  immaterialis  immateriale  cognoseibile  in  seipsa.  Minor 
autem  ab  omnibus  conceditur.  Frustra  enim  esset  substantia  intelle- 
ctualis  nisi  aliquid  intelligeret,  cum  unumquodque  sit  propter  suam 
operationem,  ut  dicitur  II  Gceli,  text.  comm.  xvn. 

Nec  potest  dicere  aliquis  quod  intelligibilitatera  non  impediat 
niateria  quaelibet,  sed  materia  corporalis  tantum  :  si  enim  hoc 
esset  ratione  materise  corporalis  tantum,  cummateria  non  dica- 
tur  corporalis,  nisi  secundum  quod  stat  sub  forma  corporea, 
tunc  oporteret,  quod  hoc  haberet  materia  a  forma  corporali, 
scilicet  impedire  intelligibilitatem.  Et  hoc  non  potest  esse,  quia 
et  ipsa  forma  corporalis  actu  intelligibilis  est,  sicut  et  alise 
formse,  sed  quod  a  materia  abstrahuntur.  Unde  in  anima  intel- 
lectiva  et  intelligentia  nullo  modo  est  compositio  ex  materia  et 
forma  :  ut  hoc  modo  accipiatur  materia  in  eis  sicut  in  substan- 
tiis  corporalibus.  sed  est  ibi  compositio  forcaae  et  esse.  Unde 
in  commento  nonse  propositionis  libri  de  causis  dicitur,  quod 
intelligentia  est  habens  formam  et  esse,  et  accipitur  ibi  forma 
pro  ipsa  quidditate,  vel  essentia  simplici. 

Quia  posset  aliquis  credere  rationem  factam  recipere  responsionem  : 
ideo  intendit  hic  excludere  responsionem,  quae  posset  imaginari  sufri- 
ciens.  Ad  hoc  posset  aliquis  distinguere  de  materia  corporali  et  materia 
simpliciter,  et  dicere  quod  major  est  vera  de  materia  corporali,  non 
autem  de  materia  simpiiciLer,  et  consequenter  concedere,  quod  omnis 
substantia  intellectualis  est  immunis  a  materia  corporali,  non  auLem  s 
materia,  quia  non  materia,  sed  materia  corporalis  impedit  intelligibili- 
latem  in  actu. 

Gontra  hanc  fugam  instatur  ratione  ducente  ad  impossibiie  sic  :  mate- 
ria  corporalis  impedit  intelligibilitatem  per  se  :  ergo  forma  corporalis 
est  id  un-le  materia  habet,  quod  impediat  intelligibilitatem  :  hoc  est 
impossibile  :  ergo  a  destructioue  consequentis,  etc.  consequentia  est 
nota  ex  terminis.  Gum  enim  materia  corporalis  duo  dicat,  scilicet  ly  ma- 
teria,  et  ly  corporalis,  et  ex  ly  materia  secuudum  adversarium  nou  im- 
peditur  intelligibilitas  in  actu,  restat  quod  hoc  impedimentum  sit  ex  ly 
corporali  :  sed  ly  corporalis  nihil  addit  supra  materiam,  nisi  formam 
corpoream  :  ergo  ex  forma  corporali  seu  corporea  oritur,  quod  materia 
impediat  intelligibilitatem  in  actu.   Falsitas  autem  consequentis  pro- 

batur  sie  :  omnis  forma  non  concepta  cum  materia  est  actu  intelligi- 
bilis  :  patet  ista  ex  III  de  Anima,  texl.  coram.  xi.  Forraa  corporea  est 
forma  secundum  se  non  conccpta  cum  materia,  accipitur  enirn  distincta 
contra  matcriam  :  ergo  forma  corporca  secundum  se  est  actu  intelli- 
gibilis.  Tunc  ultra,  Nihil  secundum  se  actu  intelligibile  ex  se  impedi- 
mentum  praestat  intelligibilitati  :  forma  corporea  est  hujusmodi  :  ergo 
forma  corporalis  non  est  id  unde  materia  impedimentnm  intelligibili- 
tatis  sumat  :  quod  erat  probandum.  Est  igitur  tam  anima  intellectiva, 
quara  intelligentia  quaelibet  non  coraposita  ex  materia  et  forma.  Si  acci- 
piaraus  compositionem  ex  materia  et  forma  univoce,  prout  scilicet 
materia  et  forma  nominant  partes  essentiales  rei,  qiieraadraodnm  dictu^u 
est,  substantias  aliquas  esse  compositas,  in  pra?cedentibus,  sed  est  in  eis 
aliud  genus  corapositionis,  scilicet  ex  forma  et  esse  :  de  quo  infra  erit 
sermo  :  et  sic  habeter  prima  pars  intenti,  scilicet  quod  essentia  in 
substantiis  intellectualibus  non  significat  compositum  quid  ex  materia 
et  forma.  Remanet  ergo  modo  declarandum,  quomodo  significet  formam 
tantum :  propterea  subjungit: 

Et  quomodo  hoc  sit,  planum  est  videre.  Quaecumque  eniiu 
ita  se  habent  ad  invicem,  quod  unum  est  causa  esse  alterius, 
illud  quod  habet  rationem  causae,  potest  habere  esse  sine  al- 
tero,  sed  non  convertitur.  Talis  autem  invenitur  habitudo  mate- 
riae  et  formae,  quod  forma  dat  esse  materiae,  et  ideo  impossi- 
bile  est  esse  aliquam  materiam  sine  forma  :  tamen  non  est 
impossibile  esse  aliquam  formam  sine  materia;  formaenim  non 
habet  in  eo,  quod  forma  dependentiam  ad  materiam,  sed  si  in- 
veniantur  aliquae  formse,  quae  non  possunt  esse  nisi  in  materia, 
hoc  accidit  eis  secundum  quod  sunt  distantes  a  primo  principio, 
quod  est  actus  primus  et  purus.  Unde  illae  formae,  quae  sunt 
propinquissimae  primo  principio,  sunt  formae  per  se  sine  mate- 
ria  subsistentes  :  non  enim  forma  secundum  totum  genus  suum 
materia  indiget,  ut  dictum  est,  et  hujusmodi  formae  sunt  intel- 
ligentiae,  et  ideo  non  oportet  ut  essentise,  vel  quidditates  harum 
substantiarum  sint  aliud,  quam  ipsa  forma. 

Intendens  in  his  verbis  declarare,  quomodo  essentia  in  substantiis 
siraplicibus  significet  formain  tantum,  tali  ratione  hoc  probat :  quaecum- 
que  ita  se  habent,  quod  unum  est  causa  esse  alterius,  et  non  e  converso, 
illud  quod  habet  rationem  causae,  potest  esse  sine  altero  :  sed  forma  et 
materia  ita  se  habent,  quod  forma  causat  esse  materiae,  et  non  e  con- 
verso  :  ergo  forraa  potest  esse  sine  materia,  et  materia  non  sine  forma. 
Tunc  ultra  :  essentia  intelligentiarum  non  est  composita  ex  materia  et 
forma,  et  non  potest  esse  materia  tantum,  ergo  est  forma  tantum. 

Et  nota  quod  raajor  propositio  potest  dupliciter  intelligi.  Uno  raodo 
sic,  quod  id  quod  est  causa  alterius,  etc,  idem  nuraero  possit  esse  sine 
altcro,  et  sic  non  assumitur  a  nobis,  quia  est  falsa  et  extra  propositum. 
Falsa  quidem,  quia  subjectum  causat  esse  propriae  passiouis,  et  non 
e  contra,  et  tamen  subjectum  non  potest  esse  sine  propria  passione. 
Extra  propositum  vero,  quia  nolumus  concluderc,  quod  lorma,  qu»  est 
in  raaleria,  Bit  sinc  materia,  sed  quod  aliqua  forma  no;i  exigil  mate- 
riam.  Alio  modo  intelligitur  major,  quod  id  quod  habet  rationem  cau 

secundum  suum  ordinem,  potesL  esse  sine  altero,  id  est  secundum  ali- 
quod  sui  ordinis  potest  reperiri  sine  altero,  et  sic  est  vera,  et  ad  propo- 
situm.  Vera  quidem,  quia  causa  cum  independens  sit  a  causato,  conse- 
quens  est,  ut  aliquod  pertinens  ad  suum  ordinem  possit  habere  esse 
extra  causatum.  Ad  propositum  vero,  quia  intendimus  concludere,  quod 
forma  secundum  suum  genus  non  dependet  a  materia,  ita  quod  aliqua 
forma  potest  inveniri  separata.  Unde  et  in  minori  notanter  non  assu- 
mitur  forma  matenaiis  seu  habens  esse  in  materia,  sed  forma  sine 
additione  aliqua  ad  insinuandum,  quod  loquimur  de  forma,ut  forma  est, 
non  ut  talis  vel  talis.  Patet  autem  minor  illa  ex  IX  Metaph.,  text. 
comm.  xni  et  xv  ubi  habetur  quod  actus  est  prior  potentia  simpliciter 
et  independens  ab  ea.  Ex  eo  enim  quod  forma  essentialiter  est  actus, 
materia  autem  essentialiler  potentia,  si  actus  secundum  totam  suam 
latitudinem  non  dependeta  potentia,  consequens  est  quod  forina  secun- 
dum  totum  suum  ordinem  non  dependeat  a  materia.  Materiam  autem 
cum  essentialiter  sit  potentia,  necesse  est  dependere  a  forma,  sine  qua 
actualitas  non  invenitur  :  et  sic  patet  minor,  quia  a  forma  absolute,  in 
eo  quod  forma,  dependet  materia  in  suo  esse,  sicut  potentia  ab  actu, 
et  non  e  converso.  Quod  vero  alicui  actui  conveniat,  quod  non  inveniatur 
nisi  receptus  in  aliqua  potentia,  hoc  est  ex  ejus  imperfectione,  et  non 
habet  hoc  in  eo,  quod  actus  :  et  similiter  quod  aliquae  formae  non  sint 
nisi  in  materia,  hoc  habent  ex  sua  fmperfectione,  quae  attenditur  penes 
distantiam  a  primo  principio  Deo  glorioso,  et  propinquitatem  ad  pri- 
mam  materiam  :  unde  tales  formae  nou  solum  causant  esse  materiae,  sed 
et  ipsae  causatae  sunt  quoddammodo  a  materia.  Causae  enim  sunt  sibi 
invicem  causae,  ut  dicitur  II  Phys,,  lext.  comm.  xxx.  Essentia  igitur 
substantiarum  intellectualium  est  immaterialis  et  forma  tantum. 


QU/ESTIO  VIII 

Nwn  materia  possit  essc  sine  forma. 
• 

Girca  hanc  partem  occurrit  quaestio,  et  haec  est  octava  :  an  materia 
possit  esse  sine  forma.  In  hac  quaestione  tria  facienda  sunt;  primo  pone- 
tur  Scoti  opiuio ;  secundo  ponetur  opinio  S.  Thomae ;  tertio  responde- 
bitur  rationibus  in  oppositum. 

Quoad  primum  Scotus  in  II  Sent.  dist.  xn,  quaest.  n,  opinatur  posse 
materiam  esse  sine  forma,  arguitque  ad  hoc  probandum  multipliciter. 

Primo  sic,  Non  minus  dependet  accidens  a  substantia  quam  materia  a 
forma  :  sed  accidens  potest  esse  sine  substantia,  ut  patet  in  Sacramento 
altaris.  Ergo  materia  potest  esse  sine  forma. 

Praeterea,  Absolute  distiuctum  et  prius  alio  absoluto  potest  esse  sine 
illo  absque  contradictione  :  materia  respectu  formae  est  hujusmodi  : 
ergo  potest  esse  sine  forma  :  miuor  est  evidens,  major  probatur,  quia 
prius  in  eo  quod  prius,  non  dependet  a  posteriori,  et  accipitur  hoc  ex 
V  Metaph.,  text.  comm.  xvi,  priora  sunt,  quae  possunt  esse  sine  aliis, 
alia  non  sine  ipsis. 

Praeterea,  Quicquid  absolutum  facit  Deus  in  creaturis  mediante  causa 
secuuda,  quae  non  est  de  essenlia  causati,  potest  facere  sine  illa  :  sed 
materiam  Deus  facit  mediante  forma,  quae  non  est  de  essentia  ejus, 
ergo  potest  facere  sine  illa. 

Praeterea,  Quicquid  Deus  irnmediate  creat,  immediate  couservat  vel 
conservare  potest  :  sed  materiam  Deus  immediate  creat ;  ergo  imme- 
diate  conservare  potest,  ergo  sine  omni  forma. 

Praeterea,  Gnm  nihil  Deus  extra  se  necessario  velit,  ex  hoc  quod  vult 
materiam  esse,  non  est  necesse  quod  velit  formam  esse,  nisi  propter 
necessariam  connexionem  utriusque  :  sed  inter  materiam  et  formamnon 
est  talis  necessaria  connexio;  ergo,  elc.  Quod  autem  non  sit  talis  ne- 
cessaria  connexio  inter  materiam  et  formam,  probatur  :  quia  tunc  seque- 
retur,  quod  materia  determinaret  sibi  necessario  aliquam  determinatam 
formam.  Probatio  consequentise,  quod  determinat  sibi  genus  forime 
determinat  sibi  aliquam  speciem  in  genere  illo,  et  quod  determinat  sibi 
speciem,  determinat  sibi  esse  in  aliquo  individuo  illius  speciei ;  omno 
enim  quod  de  necessitate  est  homo,  necessario  est  hic  vel  ille  homo  : 
consequens  autem  est  falsum,  materia  enim  nullam  sibi  determinat  for- 
mam  :  ergo  relinquitur,  quod  materia  non  determinat  sibi  genus  formae 
ad  hoc  quod  sit.  Conflrmatur  ;  quicquid  contingenter  se  habet  ad  quod- 
libet  generis  absoluti,  contingenter  se  habet  ad  id  genus  absolutum  : 
secl  materia  contingenter  se  habet  ad  quamlibet  formam  :  ergo  materia 
contingenter  se  habet  ad  genus  formas.  Probatur  adhuc,  quod  si  materia 
sibi  determinat  de  necessitate  genus  formae,  quocl  etiam  de  necessitate 
determinat  sibi  unum  individuum  solum  illius  generis  :  quia  unum  essen- 
tiale  et  unum  singulare  est  impossibile  dependere  a  pluribus  essentia- 
liler  ejusdem  generis  :  materia  autem  est  una  essentialis  et  singularis  : 
ergo  impossibile  est,  quod  dependeat  a  pluribus  formis  ejusdem  gene- 
ris  :  et  sic  si  necessario  determinat  sini  genusformae,  necessario  quoque 
determinabit  sibi  aliquam  unam  formam,  quod  falsum  est.  Haec  de 
primo. 

Quoad  secundum  S.  Thomas  in  I  parte,  qusest.  xcvi,  art.  1,  et  in  quae- 
stionibus  de  potentia  Dei,  quaest.  iv,  art.  1,  et  in  quolibet  quaest.  m, 
art.  1,  confirmat  id  quod  hic  dicit,  scilicet  materiam  non  posse  esse 
sine  forma  duabus  rationibus. 

Prima  est  ducens  ad  impossibile  sic,  si  materia  existeret  absque 
omni  forma,  materia  simul  esset,  et  non  ess^et :  hoc  implicat  contradi- 
ctionem,  ergo  :  probatur  consequentia  quoad  secundam  partem,  quia 
quoad  primam  ab  adversariis  conceditur.  Impossibiie  est  efToctum  for- 
malem  separari  a  forma  :  sed  existere  est  elTectus  formalis  formae;  sic 
enim  diffmitur,  forma  est  quaa  dat  esse  rei;  ergo  impossibile  est  poner^ 
existentiam  sine  forma.  Sicut  enim  impossibilc  est  esse  album  sine 
albedine-,  ita  esse  in  actu  sinc  actu :  actus  autem  primus,  cu.jus  est  dare 
esse,  idem  est  quod  forma.  Ex  illa  ergo  propositione,  Materia  existit 
absque  omni  forma,  sequuntur  duo  contradictoria  simul  vera  :  ex  eo 
cnim  quod  materia  existit,  sequitur  quod  sit  in  actu  :  ex  eo  autem  quod 
est  absque  omui  forma,  sequitur  quod  non  sit  in  actu.  Huic  rationi  dat 
Scotus  quamdam  responsionem,  qua3  quia  non  nisi  chimerica,  et  lanquam 
indigna,  de  qua  verba  liant,  omiltatur;  quolibet  enirn  proferente  con- 
traria  solicitum  esse  stultum  est  :  ait  Aristoteles  a  quo  didicimus  in 
libro  IX  M-taph.  quid  sit  actus  et  quotuplex. 

Secunda   ratio  S.  Thomro  ad  hoc  idem   est  ista  :  Omne  individuum 

determinatum  aq*  gcnus  completum  vel  incompletum  in  rerum  uatura 

per  se  existena  eflt  iu  aljqua  certa  specie  per  se  vel  reductive  :  materia 

leque  per  se  neque  reduotive  est  in  aliqua  ci^rla  sp«  ma- 

•    BOla  non  potest  essc  individuum  quodcumque  in  rerum  natura. 

Minor  est  ex  se  clara,  non  enim  facile  esset  lingere,  in  qua  determi- 
nata  specie  esset  materia  sola.  Major  probatur  ex  eo  quod  individuum 
omne  tam  completum,  quam  incompletum,  si  per  se  existit  in  rerifm 
natura  separatum  (quod  dico  prcpter  individuum  generis,  ut  haec  sub- 
stantia,  hoc  animal,  etc),  non  continetur  sub  gcnere  per  se  vel  redu- 
ctive  immediate,  sed  mediante  specie  ;  inter  genera  enim  et  individua 
mediat  species,  et  inter  principia  generis  et  principia  individui  mediant 
principia  speciei  pariformiter.  Insuper  haec  major  potest  probari  ad 
hominem  assumendo  dicta  Scoti  v  arg. ;  ibi  enim  ipse  expresse  assumit, 
quod  quicquid  determinat  sibi  genus  aliquod,  determinat  sibi  aliquam 
certam  speciem  illius  generis.  Et  potes  eliam  ex  dictis  Scoti  ibi  arguere 
ad  hominem,  et  probare  oppositum  inteuti  sui  sic  :  Quidquid  determinat 
aliquod  genus  determinat  sibi  aliquam  certam  speciem  illius  generis  : 
materia  sola  determinat  sibi  genus  substantiae,  ergo  determinat  sibi 
aliquam  certam  speciem  substantiae  saltem  reductive,  ergo  materia  sola 
esset  in  aliqua  certa  specie  :  hoc  est  falsum  :  minor  est  omnium,  et  pro- 
cessus  bonus;  ergo,  etc. 

Hanc  veritatem  approbat  Aristoteles  (ut  ipse  Scotus  confitetur)  lcco 
allegato.  Sed  quia  dicit  ex  falso  fundamento  Aristotelem  hanc  conclu- 
sionem  tenuisse,  scilicet  ex  hoc,  quod  Deus  non  potest  agere  sine 
causis  secundis  :  ostendo  in  hoc,  Scotum  errare  ex  dictis  Gomm.  :  II 
enim  Phys.  Gomm.  xn  Aver.  ex  eodem  praecise  fundamento  quod  S.  Tho- 
mas  adduxit  in  prima  ratione,  tenet  istam  conclusionem.  Ubi  nullara 
tieri  mentionem  de  connexione  causaiitatis  primae  causae  apparet,  sed 
tantum  de  actu  et  potentia  :  ita  quod  ex  natura  actus  et  natura  primae 
materiae,  quae  est  pura  potentia,  concludit  Aver.  quod  duo  contradictoria 
essent  simul  vera,  ut  deductum  est,  etc.  Avicennaquoque  in  II  Metaphy- 
sicae  suae,  capitulo  m,  tenet  conclusionem  Scoti  esse  impossibilem  :  et 
tamen  posuit  expresse  materiam  esse  creatam.  Unde  haec  tanquam 
destructiva  metaphysicalium  principiorum  vitanda  est.  Haec  de  secundo. 

Quoad  tertium  respondeo.  Ad  primum  negatur  antecedens  ;  plus  enim 
dependet  potentia  pura  ab  actu,  quam  actus  imperfectus  ab  actu  perfecto. 

Sed  contra  hoc  instat  Antonius  Trombeta  sic  :  magis  dependet  poste- 
rius  a  priori,  quam  prius  a  posteriori  :  sed  accidens  est  posterius  sub- 
stantia  :  materia  autem  est  prior  forma;  ergo  magis  dependet  accidens 
a  subjecto,  quam  materia  a  forma.  Forte  diceretur  (ait)  quod  materia 
non  est  prior  sed  posterior  forma.  Coutra  :  nam  licet  materia  sit  p.oste- 
rior  formaordine  perfectionis,  est  tamen  prior  ordine  generationis  :  et 
consequenter  prior  simpliciter  :  ut  arguatur  sic,  Quandocumque  sunt 
aliqui  duo  ordines,  quorum  unus  simpliciter  est  prior  altero,  quicquid 
est  iu  ordine  priori  est  simpliciter  prius  quocumque  existente  in  ordine 
posteriore  :  sed  ordo  originis  et  ordo  perfectionis  ita  se  habent,  quod 
ordo  originis  est  simpliciter  prior  ordine  perfectionis  (et  hoc  in  natura 
limitata)  ergo  quicquid  est  prius  origine,  est  prius  simpliciter  quocum- 
que  priore  ordine  perfectionis  :  sed  ita  est,  quod  materia  est  prior  ori- 
gine  forma,  licet  forma  sit  prior  perfectioue,  ergo  materia  est  simpliciter 
prior  forma.  Processus  bonus,  et  major  probatur  :  quod  scilicet  ordo 
originis  est  simpliciter  prior  ordine  perfectionis ;  nam  priora  genera- 
tione  sunt  posteriora  perfectione;  natura  enim  seraper  procedit  de  im- 
perfecto  ad  perfectum;  ergo  quicquid  est  imperfectius,  est  simpliciter 
prius  quocumque  perfectiori :  sed  materia  prima  esl  imporfectior  forma; 
ergo  maleria  prima  est  simpliciter  prior  forma.  Tunc  ultra,  Est  simpli- 

citer  prior  forma,  et  omne  prius  in  suo  priori  potest  esse  sine  posteriori ; 
ergo,  etc. 

Ad  boc  responrletur  triplici  responsiono,  ad  insinuandum  argumenti 
multiplicem  defectum. 

Primo  dicitur,  quod  forma,  licet  sit  posterior  materia  ordine  genera- 
tionis,  est  tamen  prior  etiam  ordine  generationis  materia  existente. 
Magni  enim  refert  dicere  materiam,  et  materiam  existentem  :  sicut 
superficies  est  prior  albedine,  albedo  tamen  est  prior  superficie  habente 
esse  album;  uude  in  proposito  cum  sermo  fit  de  materia  existente  (si 
enim  poneretur  materia  sola  in  rerum  natura  oportet  ipsam  existere) 
patet  falsum  assumi. 

Secundo,  dicitur  quod  aliud  falsum  ibi  assumitur,  scilicet  quod  ordo 
generationis  sit  simpliciter  prior  ordine  perfectionis,  stando  infra  limites 
naturse  finitse;  cum  enim  actus  sit  prior  potentia  simpliciter,  tam  si  po- 
natur  Deus  finitus,  quam  infinitus  :  ut  patet  ex  IX  Melaph.,  text.  Com- 
ment.  xv  et  xn,  et  text.  Comment.  xxx,  et  prioritas  actus  sit  prioritas  per- 
fectionis,  consequens  est  quod  secundum  Aristotelem  et  veritatem  ordo 
perfectionis  sit  simpliciter  prior  ordinc  generationis.  Amplius,  id  quod 
est  prius  natura  ratione  et  tempore,  est  simpliciter  prius;  ordo  perfe- 
ctionis  est  prior  natura  ratione  et  tempore  ordine  imperfectionis,  qualis 
est  ordo  generationis,  qui  se  tenet  ex  parte  causse  mat^rialis  :  ordo  igitur 
perfectionis  est  prior  simpliciter,  media  quoque  propositio  est  Aristo- 
telis,  VIII  Phys.,  text.  comm.  lxxv,  ubi  expresse  loquitur  in  natura  finita 
ad  probandum,  scilicet  motum  circularem  esse  primum.  Unde  ad  proba- 
tionem  :  concesso,  quod  priora  generatione  sunt  imperfectiora,  et  quod 
natura  proceditde  imperfecto  ad  perfectum,  negatur  consequentia,  ergo 
ordo  generationis  est  simpliciter  prior  :  licet  enim  agens  naturale  prius 
attingat  imperfectum,  oportet  tamen  prius  agens  in  se  perfectum  esse, 
ut  dicitur  in  XII  Metaph.,  text.  comm.  xl.  Hic  adverte  tu,  quod  oportet 
mendacem  esse  memorem  :  in  qusestione  de  i  cognito,  Ant.  Trombeta. 
quas  impugnat  propositiones,  has  nunc  assumit,  etc. 

Terlio  dicitur,  quod  dato  toto  proccssu,  ultima  consequentia  nih.t 
valet;  falsum  est  enim,  quod  omne  prius  possit  secundum  rem  absolvi  a 
posteriori  quolibet  (ut  ad  secundum  dicetur.) 

Sed  contra  primam  responsionem,  quse  ponit  materiam  non  habere 
propriam  existentiam  :  sed  eam  menclicare  a  forma,  instatur  sic  :  cui- 
cumque  convenit  actu  causare  pro  aliquo  signo,  convenit  et  existere  pro 
eodem  signo  :  sed  materise  primae  in  primo  signo,  quo  recipit  formam, 
convenit  causarc ;  ergo  pro  tunc  sibi  convenit  existere  :  sed  pro  illo 
signo  non  habet  existentiam  formae,  ergo  propriam. 

Et  confirmatur,  quia  materia  aut  causat  compositum,  et  recipit  for- 
mam,  quando  existit,  aut  quando  non  existit  :  non  quando  non  existit, 
ergo  quando  cxislit  ;  ergo  pro  tunc  convenit  sibi  propria  existentia, 
quia  existcntia  formse  sequitur  totum  compositum.  Et  confirmatur  se- 
cundo,  quia  causa  non  mendicat  a  suo  effectu,  materia  autem  causat 
existentiam  compositi  et  formae;  ergo  non  mendicat  exislentiam  ab 
eis,  etc. 

Ad  Inec  dicitur,  quod  sufficit  causas  pro  quolibet  instanti  temporis  quo 
actu  causat  habcrc  existcntiam  :  nec  apparet  necessarium,  quod  pro 
quolibet  siguo  natura)  insit  cxistentia  sibi,  quo  incst  causalitas  :  ordo 
enim  aaturae  la  is  cst  in  eodem  instanti  temporis,  quod  scilicet  materia 
recipit  formam,  ex  quibus  resultat  compositum,  cui  jam  esse  actualis 

existentiae  advenit,  quo  ipsum  compositum  primo,  forma  secundo,  et 
materia  tertio  existunt.  Ad  formam  autem  primae  instantiae  negatur  ma- 
jor.  Ad  primam  confirmationem  dicitur,  quod  materia  causat,  quando 
existit,  quia  pro  omni  instanti  quo  causat,  existit  :  quaudo  enim  est 
terminus  temporalis.  Ad  secundam  confirmationem  dicitur,  quod  licet 
causa  ut  causa  non  mendicet  a  suo  effectu  :  tamen  causa  materialis 
mendicat  a  suo  effectu,  qui  est  ejus  causa  in  altero  genere  causae  :  eo 
quod  causae  sunt  sibi  invicem  causae,  V  Metaph.,  text.  comm.  u.  Qportet 
autem  has  responsiones  a  Scotistis  admitti :  quia  cum  Scotus  ponat  II  sent. 
dist.  m,  quaest.  3,  existentiam  esse  ultimum  actum  posteriorem  tota 
coordinatione  praedicainentali,  licet  non  distinctum  realiter  a  re  cujus 
est,  oportet  essentiam  materiae  ex  natura  rei  habere  habitudinem  ad 
suamexistenliam,utpotenliam  adactum.  Ettunc  potest  argui  sic  :  Essen- 
tia  materiae,  ut  distincta  contra  suam  existentiam,  causat  ex  natura  rei 
in  genere  causae  materialis  suam  existentiam,  recipiendo  eam  :  ergo 
sibi  pro  illo  signo  convenit  existentia  :  et  sic  habet  existentiam  aate- 
quam  recipiat  eam,  similiter  stando  in  illo  signo  :  aut  essentia  materiae 
recipit  ex  natura  rei  suam  existentiam,  quando  est,  aut  quando  non 
est,  etc. 

Ad  secundum  principale  negatur  major.  Ad  ejus  probationem  dicitur, 
quod  non  sola  dependentia,  sed  necessaria  connexio  aliquorum  potest 
esse  causa  ins^oarabilitatis  eorum.  Ad  id,  quod  adducitur  ex  V  Melaph., 
dicitur  quod  universalis  affirmativa  non  convertitur  simpliciter  :  ista 
enim  est  vera,  quaecumque  possunt  esse  sine  aliis  et  alia,  non  sine  ipsis 
sunt  priora  :  sed  non  convertitur ;  quaecumque  sunt  priora,  possunt  esse 
sine  aliis,  et  alia  sine  ipsis. 

Et  nota  quod  maxima  illa  Scotica,  omne  prius  absolutum,  etc,  non 
potest  salvari,  etiam  sequendo  viam  Scoti  quod  pro  nunc  ex  duobus 
manifestatur.  Primo  ex  eo,  quod  partes  essentiales  simul  sumptae  sunt 
priores  toto  :  et  tamen  apud  Scotum  non  possunt  esse  sine  toto. 

Secundo  ex  eo,  quod  praedicamentum  quanlitatis  est  absolutum  prius 
proedicamento  qualitatis,  praesertim  quoad  quartam  speciem  ejus  :  et 
tamen  non  potest  fieri  quantitas  continua  sine  figura.  Si  enim  quantitas 
sine  figura  fieri  dicatur,  aut  finita  aut  infinita  :  non  infinita,  quia  illa  non 
dsbilis  :  et  si  forte  imaginetur  dari  adhuc,  cum  oporteat  esse  lineatam, 
aut  ergo  linea  recta  aut  curva,  et  sic  esset  figura  :  si  finita,  ergo  figu- 
rata  :  figura  enim  est  quae  termino  vel  terminis  clauditur,  et  similiter 
aut  habet  lineas  rectas,  aut  curvas,  aut  circulares,  etc.     ' 

Ad  tertium  quidquid  sit  de  majori,  negatur  minor  :  forma  enim  etsi 
non  sit  de  essentia  materiae,  est  tamen  de  essentia  materiae  existentis. 
I  quarlum  dicitur,  quod  cum  medium  sit  duplex  effectivum  et  for- 
male,  quidquid  immediate  Deus  causat  effective,  potest  absque  media 
causa  effectiva  conservare  :  non  autem  absque  media  causa  formali, 
quale  medium  est  forma  respectu  materiae. 

Ad  quintum  negatur,  quod  inter  materiam  et  formam  non  sit  neces- 
saria  connexio.  Ad  cujus  probationem  negatur  consequentia,  cujus  pro- 
bationis  falsa  est  major  :  per  id  autem  quod  additur,  scilicet  secundum 
quod  necessario  est  homo,  necessario  est  hic  vel  ille  homo,  nihil  aliud 
habetur,  nisi  quod  quia  materia  necessario  determinat  sibi  genus  formae, 
ideo  materia  non  potest  esse  sine  hac  vel  illa  forma  :  quod  est  intentum 
nostrum.  Non  enim  valet  consequentia,  A  necessario  est  homo;  ergo  A 
necessario  est  hic  vel  ille  determinate,  sed  vage  :  et  sic  conceditur, 

muleria  necessario  determinat  sibi  formam  :  orgo  necessario  determinat 
sibi  hanc  vel  illam  forniam  non  determinate,  sed  vage. 

Ad  confirmationein,  cum  dicil.ur,  Quidquid  contingenter  se  habet  ad 
quodlibet  generis  absoluti,  contingentcr  se  habet  ad  genus  ipsum  :  eo- 
dem  modo  respondetur,  distinguendo  contingenter  se  habere  ad  quod- 
libet  determimate  vel  vage.  Primo  enim  modo  falsa  est  major.  Secundo 
vero  falsa  est  minor  :  materia  enim  non  contingenter,  sed  necessario  se 
habet  ad  quamlibet  formam  indeterminate,  et  vage. 

Ad  aliam  probationem  dicitur,  quod  unum  essentialiter  unum  et  sin- 
gulare  negative,  sicut  est  materia  prima,  potest  essentialiter  dependere 
in  esse  a  pluribus  ejusdem  generis  indeterminate  et  vage,  secundum 
quod  illa  plura  habent  unam  rationem  communem,  sicut  in  proposito 
omnes  formae  conveniunt  in  hoc,  quod  dant  esse  actuale.  Reflecte  hoc 
argumentum  contra  Scotum  de  quantitate  et  figura,  et  forte  persuadebis 
infirmitatem  ejus  :  quantitas  enim  continua  determinat  sibi  genus  figurae, 
nullam  tamen  sibi  figuram  vindicat.  Haec  de  quarto. 

In  hoc  ergo  differt  essentia  substantiae  compositae  et  substan- 
tia3  siuiplicis,  quod  essentia  substantiaa  compositae  non  tantum 
formam,  nec  tantum  materiam,  sed  complectitur  formam  et 
materiam  :  essentia  vero  substantiae  simplicis  est  forma  tan- 
tum.Et  exhoc  causanturduae  aliae  differentiae,  et  una  est,  quod 
essentia  sitbstantiae  compositae  potest  significari  ut  totum,  vel 
ut  pars  :  quod  accidit  propter  materiae  designationem,  ut  di- 
ctum  est,  et  ideo  non  quomodolibet  prsedicatur  essentia  rei 
compositae  de  ipsa  re  composita.  Non  enim  potest  dici,  quod 
homo  sit  quidditas  sua.  Sed  essentia  rei  simplicis,  quae  est  sua 
forma,  non  potest  signiiicari  nisi  ut  totum,  cum  nihil  sit  ibi 
prseter  formam,  quasi  formam.  recipiens.  Et  ideo  quocumque 
modo  sumatur  essentia  substantiae  simplicis,  de  ea  praedicatur. 
Unde  Avicenna  dicit,  quod  quidditas  substantiaa  simplicis  est 
ipsummet  simplex,  quia  non  est  aliquod  recipiens  ipsam. 

In  hac  secunda  parte  capituli  comparat  essentias  substantiarum  sim- 
plicium  essentiis  substantiarum  compositarum  ,  triplicem  difierentiam 
inter  eas  assignando.  Prima  differeutia  est,  quod  essentia  substautias 
simplicis  significat  formam  tantum,  essentia  autem  substantiae  compo- 
sit^e  significat  compositum  quid  ex  materia  et  forraa  :  utraque  pars  dif- 
ferentise  patet  ex  supra  dictis.  Secunda  differentia  est,  quod  essentia 
sabstantiae  compositaa  potest  significari  ut  totum  et  pars,  non  autem 
essentia  substantiae  simplicis.  Unde  oritur,  quod  quia  prredicatum  non 
debet  habere  rationem  partis,  quod  essentia  substantiae  compositae 
quandoque  praedicatur  de  ea,  et  quandoque  non,  cum  scilicet  signili- 
catur  ut  pars.  Essentia  autem  substantiae  simplicis,  quia  ut  pars  denota- 
bilis  non  est,  semper  praedicatLir  de  co,  cujus  est. 

Ad  evideutiam  hu.jus  difierentiae  uotandum  :  quia  primo  aspectu  appa- 
rot  falsa  ex  eo,  quod  patet,  quod  in  positis  nominibus  subslantiis  sepn- 
r;itis,  possunt  significari  earum  essentia?  in  abstracto  et  in  concreto,  et 
lequenter  ut  totum  et  pars  :  possum  enim  dicere,  Gabriel  et  Gabrie- 
lil ..  .  1)  us  ei  Dcitas,  ctc.  Sed  licet  ita  apparcat.  diligenter  tamen  inspi- 
cicnti  oppositum  illucescit. 

Gonsiderandum  enim,  quod  loquimur  de  essenLiis  rerum  et  conditio- 
nibus  earum,  quae  eas  sequuntur,  et  non  de  illis,  quae  ex  solo  opere  in- 
tellectus  fiunt;  essentiae  enim  substantiarum  compositarum  ex  eo,  quod 
duas  partes  realiter  habent,  seu  ex  eo,  quocl  sunt  formae  in  materia,  ex 
se  habent,  unde  intellectus  fundet  in  eis  significationem  per  modum 
parlis  et  permodum  totius.  Cum  enim  significat  formam  illam  in  habente 
seu  deferente,  significatur  ut  totum  et  concretum,  ut  homo  :  cum  autem 
significat  illam,  non  ut  in  habente  seu  differente,  sedper  se,  significat  in 
abstracto  et  per  modum  partis,  ut  humanitas.  Essentiae  autem  substan- 
tiarum  immaterialium,  quia  dicunt  formas  non  receptas  in  materia, 
ideo  ex  se  non  habent  quod  significenlur  in  concreto  et  in  abstracto,  ut 
totum  et  pars,  etc.  non  enim  est  ibi  deferens  nec  delatum.  Sed  quia  in- 
tellectus  noster  intelligit  res  simplices  et  altissimas  per  modum  rerum 
compositarum  :  ideo,  utdicunt  Commentator,  XII  Metaph.,  comm.  xxxix, 
et  S.  Thomas,  I  parte,  quaest.  13,  fuit  necesse,  ut  in  iilis  formaret  ab- 
stractum  et  concretum,  et  intelligeret  eas  per  modum  totius  et  partis. 
Differentia  ergo  posita  hic  est  cum  additione  intelligenda  :  sic  quod 
essentia  subslantiarum  compositarum  ex  se  habet,  quod  significabilis 
sit  per  modum  totius  et  partis ;  essentia  autem  simplicium  ex  se  non 
habet  quod  significetur  per  modum  totius  et  partis,  sed  ab  intellectu 
tantum  :  et  ideo  diversitas,  quae  inter  abstractum  et  concretum  in  sub- 
stantiis  compositis  est  ex  parte  rei,  et  reducitur  ad  distinctionem,  quae 
est  inter  subjectum  deferens  et  formom  delatam.  Diversitas  autem,  auae 
est  inter  abstractum  et  concretum  in  substantiis  separatis,  non  est  id  ex 
parte  intellectus  :  ut  comment.  iti  dicit.  Bt  propter  hoc  dicit  Avicenna 
quod  quidditas  simplicis  est  ipsum  simplex,  et  quidditas  compositi  non 
est  ipsum  compositum. 

Circa  hanc  particulam  est  unum  dubium,  An  verum  sit,  quod  in  sub- 
stantiis  separatis  idem  sit  quidditas,  et  id,  cujus  est,  id  est  natura  et 
suppositum.  Est  autem  ratio  dubitandi  :  quia  S.  Thomas  in  quolibeto  11, 
qua?st.  ii,  art.  n,  d:-  it  quod  apud  Aristotelem  VII  Metaph.,  tex.  comm.  xx 
et  xxi,  in  his,  quibus  admiscetur  aliquod  accidens,  natura  et  suppositum 
distinguuntur ;  et  intelligentiis  aliis  a  prima  aliquod  accidens  sit  in  om- 
nibus  exc^pta  prima,  natura  et  suppositum  distinguuntur  sive  quiddi- 
tas,  et  id  cujus  est.  Ex  aliaparte,  III  de  Anima,  comm.  ix,  dicit  in  sepa- 
ratis  a  materia  idem  est,  quod  quid  est  et  id,  cujus  est.  Et  in  prima 
parte,  S.  Thomas,  quaest.  in,  art.  3,  expresse  hoc  dicit,  quod  et  apparet 
hic  auctoritate  Avicennae. 

Ad  intellectum  hujus  difficultatis  est  notandum,  quod  cum  nomine 
Naturae  intelligatur  id  quod  per  diffinitionem  significatur  :  nomine  au- 
tem  Suppositi  individuum  habens  illam  quidditatem ;  secundum  triplicem 
gradum  substantiarum,  in  universo  tripliciter  invenitur  differentia  sup- 
positi  a  natura. 

In  substantiis  siquidem  materialibus  suppositum  differt  a  natura  du- 
pliciter  secundum  rem,  et  ultra  hoc  secundum  rationem.  Differt  primo 
modo  intrinsece,  quia  aliquod  reale  suppositum  sibi  inlrinsecus  includit, 
<juod  non  includit  natura,  scilicet  priucipia  individuatiouis.  Si  enim  Sor- 
tes  difiiuiretur,  in  ejus  diffinitione  poneretur  haec  materia,  quae  non  po- 
nitur  in  cliffinitione  naturae  humanae.  Differt  secundo  extrinsece,  quia 
aliquid  realc  extrinsecum  sibi  includit  suppositum,  scilicet  esse  actuale 
existentiae,  quod  non  includit  natura  ;  existentia  enim  primo  est  actus 

suppositi,  cujus  est  fieri,  qncc  tarnen  caderet  in  diffinitione  Sortis,  si 
diffiniretur.  Differttertio  secundum  rationem,  ut  patet. 

In  substantiis  autem  separalis  aliis  a  prima  suppositum  differt  a  na- 
tura  duobus  modis  tantum,  scilicet  extrinsece  secundum  rem,  et  secun- 
dum  rationem  ;  nihil  enim  reale  intrinsecum  sibi  includit  suppositum  in 
eis,  quod  non  includat  natura,  quia  non  individuatur  per  aliquod  positi- 
vum  contrahens  naturam  specificam,  quod  sit  velut  differentia  indivi- 
dualis  supposito  intrinseca,  sicut  est  in  substantiis  materialibus.  Sed 
quia  in  eis,  ut  patebit,  existentia  differtrealiter  a  natura,  quae  primo,  ut 
dictum  est,  est  actus  suppositi,  ideo  suppositum  in  eis  differt  extrin- 
sec  rt  natura  :  addit  enim  extrinsece  realitatem  existentise.  Differt  se- 
c&ttrto  secundum  rationem,  ut  patet.  In  Deo  vero  glorioso  suppositum 
uno  ^iodo  tantum  diftert,  scilicet  secundum  rationem,  quia  nec  natura 
diviua  individuatur  per  addilum,  nec  existentia  sua  distincta  est  reali- 
ter  ab  ejus  essentia  :  unde  patet,  quod  utraque  pars  dubii  est  vera  aliquo 
modo  :  et  quod  in  substantiis  separatis  differunt  secundum  rem  quod 
quid  est,  et  id  cujus  est,  quia  extrinseca  difterentia  differunt  secundum 
rem  ;  et  quod  sint  idem,  quia  non  differunt  per  aliquam  intrinsecam  dif- 
ferentiam  realem  :  hanc  autem  esse  mentem  S.  Thomae  diligenter  in- 
tuenti  dicta  ejus  in  locis  allegatis  facile  innotescere  potest. 

Secunda  differentia  est :  quia  essentise  rerum  compositarum 
ex  eo  quod  recipiuntur  in  materia  designata,  vel  multiplicantur 
secundum  divisionem  ejus,  contingit  quod  aliqua  sunt  idem 
specie,  et  diversa  numero.  Sed  cum  essentia  simplicium  non 
sit  recepta  in  materia,  non  potest  ibi  esse  talis  multiplicatio.  Et 
ideo  non  oportet  quod  inveniantur  plura  individua  unius  spe- 
ciei  in  illis-  substantiis.  Sed  quotquot  sunt  individua,  tot  sunt 
species,  ut  Avicenna  dicit  expresse. 

Hic  ponitur  tertia  differentia  in  ordine  vocata  secunda  inter  eas  quae 
oriuntur  ex  prima,  et  dicitur  quod  differunt  etiam  in  hoc  essentia  sub- 
stantiae  compositae  et  essentia  substantise  simplicis,  quod  essentia  sub- 
stantise  compositae  est  pluriflcabilis  numero  in  eadem  specie,  sicut 
essentia  humana  distinguitur  numero  in  Socrate  et  Platone.  Essentia 
autem  substantiae  simplicis,  id  est  separatae  a  materia  non  est  plurifica- 
bilis  in  plura  individua  ejusdem  speciei,  sed  quodlibet  individuum  con- 
stituit  unam  speciem,  et  distinguitur  specifice  ab  alio.  Et  fundamentum 
ejus  est  in  duabus  propositionibus,  quarum  prima  est,  Gum  actus  sit, 
quod  dividit  et  separat,  VII  Metaph.,  text.  comm.  xlvi,  omnis  divisio  aut 
est  formalis  aut  quantitativa  :  ut  Aristoteles  inquit,  III  Metaph,,  text.  com- 
ment.ii,  et  Commentator  I  Phys.,  comm.  vi.  Secunda  est,  Formae  speci- 
fic33  sunt  indivisibiles  formaliter.  Ex  his  enim  deducitur  quod  forma? 
specificse,  qua)  recipiuntur  in  materia,  dividuntur  ad  divisionem  mate- 
ria?,  per  quantitatem,  et  sic  fiunt  multa  individua  ejusdem  speciei.  Forma 
autem  specifica  non  rccepta  in  materia  omni  divisione  caret  :  et  formali 
quidem  ex  eo,  quod  species  specialissima  est  :  quantitativa  autem  ex 
eo,  quod  non  est  recepta  in  materia,  quam  sequitur  quantitas,  et  ideo 
non  potest  .>sse  multa  individua  in  eadem  specie  :  multitudo  enim  divi- 
sioncm  sequitur. 

QILESTIO  IX 

Num  qucelibet  species  substantiarum  separatarum,  unum  tanium 

habeat  individuum. 

Oirca  hanc  partem  occurrit  quaestio,  An  quaelibet  species  substantia- 
ruru  separatarum  unum  tantum  habeat  individuum.  In  hac  quaestione 
tria  sunt  facienda.  Primo  ponetur  opinio  Scoti  cum  fundaraentis  :  se- 
cundo  ponetur  veritas  Peripatetica  :  tertio  respondebitur  argumentis  in 
oppositum. 

Quoad  primum,  Scotus  II  Sentent.,  dist.  m,  qua^st.  vn,  opinatur  plures 
esse  intelligentias  ejusdem  speciei  talibus  mediis. 

Primo  sic,  Omnis  quidditas  quantum  est  de  se  est  communicabilis  : 
intelligentia  est  allqua  quidditas:  ergo  quidditas  intelligentiae  est  de  se 
communicabilis;  ergo  potest  inveriri  in  pluribus.  Major  probatur  :  quia 
si  quidditas  omnis  non  esset  communicabil  s  ;  vel  communicabilitas  re- 
pugnaret  ei  ratione  perfectionis  quidditativae  aut  imperfectionis  :  non 
ratione  perfectionis,  quia  communicabilitas,  secundum  fidem  catholi- 
cam,  convenit  quidditati  divinae  qua3  summe  perfecta  est.  Nec  ratione 
imperfectionis,  quia  communicabililas  convenit  quidditatibus  substan- 
tiarum  compositarum,  quae  sunt  imperfectae.  Gum  ergo  ratione  neutrius 
repugnet  sibi,  restat  major  vera. 

Praeterea,  Omnis  quidditas  intelligibilis  sub  rationeuniversalis.  absque 
contradictione  est  pluriiicabilis  numero  :  quidditas*separata  est  intelli- 
gibilis  sub  ratione  universalis  absque  contradictione;  ergo  est  plurifi- 
cabilis  numero.  Major  probatur  ex  eo,  quod  implicat  intelligi  sub  ra- 
tione  universalis,  et  esse  de  se  hoc  :  est  enim  universalitas  opposita 
haeccheitati  :  sicut  implicat  intelligere  essentiam  divinam  sub  ratione 
nniversalis,  quia  est  de  se  hoc. 

Praeterea,  Deus  potest  hunc  Angelum  in  hac  specie  annihilare  :  isto 
annihilato,  Deus  potest  speciem  hanc  reparare  in  aliquo  a!io  individuo, 
non  in  eodem,  secundum  istam  opinionem  :  quia  secundum  istos  homo 
non  possei  resurgere  idem  numero  nisi  anima  intellectiva  remanente 
eadem  numero;  ergo  in  eadem  specie  erunt  plura  individua  saltem  suc- 
ive. 

Fraeterea,  Animae  intellectivae  distinguuntur  numero  in  eadem  specie, 
et  tamen  sunt  immateriales;  ergo,  etc. 

Praeterea,  Aug.  in  Enchiridio,  cap.  xxix,  dicit,  quod,  quia  tota  natura 
seu  species  humana  ruerat,  ideo  misertus  Deus  ad  eam  salvandam  venit : 
non  actem  venit  ad  salvandam  naturam  angelicam,  quia  tota  non  ruit. 
Kcce,  quod  Aug.  dicit  totam  naturam  angelicam  non  lapsam  esse  per 
peccatum,  quod  non  potest  esse  verum,  si  tot  sunt  species,  quot  sunt 
individua  :  sic  enim  multae  naturae  angelicae  lapsae  totaliter  essent, 
humana  autem  tantum  una,  cum  humana  non  sit  nisi  una. 

Praeterea  Damascenus  in  Elementario,  cap.  xn,  dicit,  quod  secundum 
unaraquamque  speciem  fecit  Deus  angelos.  ' 

Pneterea,  Arguit  ad  idem  in  quolibot.,  quaest.  n,  quod  praedicta  opinio 
est  damnata  Parisiis  in  pluribus  articulis.  Primus  est,  Si  quis  dixerit 
Deum  non  posse  multiplicare  formas  sine  materia,  error.  Secundus,  Si 
quis  dixerit  iormam  non  recipere  divisionem  sioe  materia,  error.  Ter- 

tius,  Quod  quia  intelligcntiae  non  habent  matertam,  Deus  non  possit 
ejusdem  speciei  facere  plures,  crror. 

Quod  si  dicatur,  inquit  Ant.  Trombeta,  quod  ista  sentenlia  non  est 
damnata  ubique,  dato  quod  Parisiis  s;c  sit  :  contra,  nam  sententia  dam- 
nata  in  aliqua  universitate  famosa  ubique  est  damnata,  aut  suspecta  de 
hseresi,  non  solum  auctoritate  dicecesani,  sed  etiam  auctoritate  domini 
Papae,  ut  patet  extra  de  haereticis;  capitulo  ad  abolendam.  Ikec  de 
primo. 

CONCLUSIO 

Qucevis  intelligentia  constitv.it  unam  speciem. 
t 

Quoad  secundum,  veritas  Peripatetica  ab  Arist.  Gomm.  et  S.  Thoma 
accepta  cst,  quod  quaeiibet  intellii^entia  constituat  unam  speciem  :  ita 
quod  non  possint  ibi  inveniri  plura  individua  ejusdem  speciei.  Et  S.  Tho- 
mas  quidem  in  quaestionibus  disputatis  de  spiritualibuscreaturis,  art.  8, 
et  in  II  contra  Gent.,  cnp.  cxni,  et  in  prima  parte,  qua^st.  l,  art.  4,  et 
alibi  probat  hoc  multis  rationibus.  quarum  duabus  nunc  utendum  est. 

Prima  ex  earum  immaterialitale  sumitur,  unde  omni  principio  distin- 
ctivo  numeraliter  carent  :  et  formatur  ratio  sic,  Omnis  species  habens 
plura  individua,  habet  in  se  distinctivum  numerale  :  intellicrentla  non 
habct  tale  principium  distinctivum;  ergo  :  minoris  probationem  habes 
supra  immediate  ante  qua^stionem.  Et  nota,  quod  haec  ratio  est  sumpta 
ex  XII  Mctaph.,  text.  comm.  xlix,  ubi  fit  haec  consequentia,  Ccelum,  id 
est  pricnum  principium  est  unum  specie  et  plura  numero,  ergo  est  ma- 
teriale  :  unde  expresse  datur  intelligi,  quod  immaterialitas  est  sufficiens 
causa  non  pluriticationis  numeralis.  Sed  quia  Scotus  expresse  dicit  loco 
praeallegato,  quod  opinio  sua  est  contra  Aristotelem,  ideo  omittam  aucto- 
ritates. 

Secunda  ratio  S.  Thomae  est  sumpta  ex  ordine  universi  fundata  super 
tres  propositiones,  quarum  prima  est,  Universum  habens  tres  partes, 
scilicet  sphaeram  gcnerabilium  et  corruptibilium,  corpora  ccelestia,  et 
substantias  immateriales,  habet  pro  bono  intrinseco  ordinem;  ha?c  habc- 
tur,  XII  Metaph.,  text.  comm.  lii. 

Secunda  propositio  est,  quod  ordo  cst  duplcx,  scilicet  per  se  et  per 
accidens.  Ordo  per  se  inter  essentialiter  ordinata,  ut  spe  ies  quae  sunt 
sicut  numeri  VIII  Mctaph.,  tcxi.  comm.  x.  Oixlo  per  accidens  cst  inter 
individua  e.jusdern  speciei  :  ut  dicitur  III  Metaph.,  text.  comm.  xi. 

Tertia  propositio  est,  quod  ea  pars  universi,  in  qua  est  ordo  pcr  se 
purus,  cst  potior  ea,  in  qua  est  ordo  per  se  admixtus  ordini  per  acci- 
dens,  ex  XII  Mctaph.,  text.  comm.  lii,  ubi  comparatur  prima  pars  uni- 
versi  filiisfamilias,  quibus  niliil  ordinatum  per  acchlens  inest.  Super  his 
propo.sitionibus  fundatur  talis  ratio,  Id  quod  carot  ordine  pcr  accidcns 
non  habct  plura  individua  e.jusrtem  speciei  :  suprema  p*ra  universi  ca- 
ret  ordine  pcr  accidcns  ;  er^o  non  habet  plura  iudividua  cjusdem  I 

.  Major  ex  terminis  paLet  :  minor  lioet  ex  Aristotele  habeatur  loco 
idlegato  :  quia  isti  tamen  negaiit  Arisotelern  in  Iiac  parte;  sicut  et  alibi, 
ratione  probatur  sic  :  Non  niiniis  cxcludit  ordincMn  per  aeeidaM  suprema 
pars  tmivcrsi,  quani  medU  pars  :  cuiu  suprema  sit  pcrfectior  et  bonitas 
universi  in  onlino  consistat,  et  ordo  per  accidcns  sit  imperii^ctum  quid  et 

deficiens  ab  ordine  per  se,  immo  ordiuatuin  per  accidens  est  inordina- 
turn,  eo  quod  per  accidens  esL  conditio  diniinuens  ratioue  ordinis,  sed 
media  pars  exciudit  ordinem  per  accidens,  ut  patet  :  corpora  enim  coa- 
lestia  non  habent  plura  individua  ejusdem  speciei,  non  enim  est  nisi 
unus  sol,  una  luna,  etc,  ergo  suprema  pars  universi  a  fortiori  excludit 
ordinem  per  aceidens.  Haec  de  secundo. 

Quoad  tertium  respondetur  argumentis  Scoti.  Et  ad  primum  quidem, 
ut  terminos  theologicos  admisceamus,  quia  argumeutum  theologicum 
est,  dicitur  quod  communieabilitas  est  triplex.  Quaedarn  cum  divisione 
essentiae,  sicut  universale  communicabiie  ost  particularibus.  Qusedam 
vero  absque  diYisione  aliqua  essentiae  et  esse  per  identitatem,  sicut 
essentia  divina  communis  est  tribus  suppositis.  Quaedam  per  assumpti- 
bilitatem  ad  hypostaticam  unionem,  sicut  natura  humana  communica- 
bilis  est  omnibus  suppositis  divinis.  Si  in  prsemissis  Scotus  assumit  com- 
municabile  primo  modo,  falsa  est  major,  patet  in  essentia  divina.  Si 
secundo  modo,  falsa  etiam  est  major  :  nulla  enim  essenlia  creata  est 
illo  modo  communicabilis.Si  tertio  modo,  falsa  quoque  est  major,  ut  pa- 
tet  de  essentia  divina.  Si  autem  accipialur  communicabile  neutro  illo- 
rimi  modorum,  sed  pro  communicabili  in  communi  non  descendendo 
determinate  ad  hoc  vel  iliud  communicabile,  concesso  toto  argumento, 
non  concluditur  quod  quidditas  angelica  sit  communicabilis,  sicut  uni- 
versale  particularibus.  Committitur  enim  failacia  consequentis  a  supe- 
riori  ad  inferius  affirmative.  Unde  probatio  adducta  nihil  contra  nos 
facit.  Communicabilitas  primo  modo  repugnat  intelligcntiis  propLer 
earum  perfectionem.  Gommunicabilitas  secundo  modo  repugnat  intelli- 
gentiis  propter  earum  imperfectionem.  Communicabilitas  tertio  modo 
convenit  eis  ex  earum  imperfectione,  quia  esse  distinguitur  realiter  ab 
earum  essentia. 

Ad  secundum  clicitur  distinguendo  majorem.  Aliquid  enim  esse  intel- 
ligibile  sub  ratione  universalis  convenit  dupticiter.  Uno  modo  ex  parte 
rei  et  intcllectus,  ut  verbis  S.  Thomse  utar.  Alio  modo  ex.  parLe  intell e- 
ctus  tantum.  Frimomodo  major  est  vera,  et  minorfalsa.  Secundo  modo 
major  est  falsa,  licet  minor  sit  vera  :  cum  enim  universaliLatis  funda- 
rnentuni  ex  parte  rei  sit  inventio  iilius  quidditatis  in  pluribus  individuis 
simul  vel  successive.  Fundamentum  vero  ex  parte  inteilectus  sit  prce- 
sentatio  illius  quidditatis  non  reprsesentatis  conditionibus  individuatio- 
nis,  ut  sic  :  illud  est  universale  uLroque  modo,  scilicet  ex  parte  rei  et 
intellectus,  quod  utroque  fulcitur  fundameuto,  sicut  humana  essentia 
intelligibilis  sub  ratione  universalis  ex  parte  rei,  quia  ipsa  cst  rea- 
liter  divisa  et  inventa  in  muitis  et  ex  parte-  intellectus,  quia  repraesen- 
tatur  absque  hic  et  nunc.  llhid  autem  est  universale  ex  parle  intellectus 
tantum,  qaod  altero  tantum  fulcitur  fundamento,  scilicet  repraesenta- 
tione,  etc.  ita  quod  ejus  universalitas  ex  hoc  solo  habetur,  quod  obje- 
ctive  in  intellectu  ponitur,  cui  objicitur  res  secundum  conditiones  quid- 
ditativas  non  individuales  ut  sic  :  et  hoc  modo  quidditas  inteliigentiae 
est  universalis.  Licet  enim  individuale  et  specificum  esse  ibi  idem 
habeat  principium  :  quia  tamen  repraesentatur  ut  talis  res  non  ut  hac, 
quia  non  repraesentatur  secundum  quod  in  se  est,  sed  secundum"  niodurn 
rerum  compositarum,  in  quibus  aiiudest  natura,  et  aliud  est  iudividuum 
illius  naturae  r  ideo  est  universalis,  ut  objeeta  est  tantum.  Ex  hoc  eo- 
dem  modo  est  praedicabilis  quidditas  inteillgeutiae  de  pluribus,  scilicet 
nec  actu  nec  apLitudine,  sed  ut  objecta  est  inteilectui;  ut  ab  Avicenna 

habes  V  Metaph. :  quinimo  ipsa  quidditas  diviua  hoc  modo  communis  et 
universalis  secundum  rationem  est,  unde  et  numerum  pluralem  apud 
grammaticos  habet.  Ad  probationem  autem  majoris  sic  negatae  patet 
responsio  :  cum  enim  dicitur,  quod  implicat  quidditatem  esse  de  se 
hanc  et  universalem  et  praedicabilem  de  pluribus  :  hoc  est  verum,  acci- 
piendo  universale  ex  parte  rei  :  et  similiter  praedicabile.  Universale 
enim  secundum  rationem  tantum  est  unum  in  multis,  et  de  multis  ut 
objeclum  est  tantum.  Universale  tantum  ex.  parte  rei  est  in  multis 
secundum  rem,  licet  unitatem  habeat,  ut  objectum  est.  Haec  si  vis  plene 
intelligere,  memento  eorum,'  quae  dicta  sunt  in  quaest.  de  universalibus. 

Ad  tertium  dicitur,  quod  in  casu  illo  repararetur  necessario  idem  nu- 
niero  Angelus  :  ex  eodem  enim  Gabriel  est  hic  et  Gabriel.  Nec  est  verum 
quod  apud  nos  Deus  non  possit  idem  numero  reparare,  licet  dicamus 
quod  si  in  resurrectione  non  resumeretur  eadem  anima  numero,  quae 
non  annihilata  esse  debet  :  si  resurrectionis  ratio  salvanda  est,  non 
esset  idem  homo  numero,  cum  quo  stat  idem  numero  posse  reparari  a 
Deo. 

Ad  quartum  dicitur,  quod  non  est  simile  de  intelligentiis  et  animabus 
intellectivis  quoad  hoc,  quia  animae  sunt  partes  speciei  corporibus  uni- 
biles  :  non  autem  intelligentiae  :  sed  de  his  infra  erit  amplior  sermo. 

Ad  quintum  respondet  S.  Thomas  quod  natura  humana  et  angelica 
possunt  dupliciter  accipi.  Uno  modo  secundum  esse  naturae  :  et  sic  na- 
tura  humana  est  una  :  angelica  vero  plures.  Alio  modo  accipiuntur 
secundum  esse  viae,  scilicet  ut  viatrices  ad  beatitudinem  supernatura- 
iem  :  et  sic  sicut  natura  humana  est  una,  ita  tota  latitudo  angelicarum 
specierum  est  una  natura,  eo  quod  sicut  omnes  homines  uno  modo  ten- 
dunt  ad  patriam,  scilicet  per  liberum  arbitrium  flexibile  remediabiliter  : 
sic  omnes  augeli  uno  modo  tendunt  ad  beatitudinem,  scilicet  per  libe- 
rum  arbitrium  flexibile  irremediabiliter;  semel  enim  flexum  reverti 
amplius  non  potest :  apprehendunt  enim  immobiliter.  Et  propterea  Aug. 
nt  theologus  loquens  ad  quem  pertinet  consideratio  de  homine  et  ange- 
lis  in  esse  viae  et  patriae  vocavit  omnes  angelos  unius  naturae. 

Ad  sextum  dicitur,  quod  Damascenus  forte  opinionem  illorum  quos  in 
hoc  non  sequimur  imitans  dixil  ilia  verba.  Vel  per  speciem  intellexit 
speciem  subalternam  non  specialissimam  :  et  hoc  mihi  placet  magis, 
cum  non  constet  ipsum  contrariae  opinionis  esse  :  et  nunc  large  speciei 
nomen  accipiendum  est,  si  veritatem  habere  debet. 

Ad  septiraum  dicitur  primo,  quod  argumentum  procedit  ex  malo  in- 
tellectu  articulorum  Parisiensum  ;  illi  enim  sunt  contra  Averroystas,  qui 
animam  intellectivam ,  non  multiplicabilem  numero  dicunt,  quia  est 
forma  immaterialis  :  unde  sensusprimi  articuliest,  Si  quis  dixerit  Deum 
non  posse  multiplicare  formas  sine  materia,  id  est  sine  dependentia  a 
materia,  error.  Similiter  secundi,  Si  quis  dixerit  formas  non  recipere 
divisionem  sine  materia,  id  est  sine  dependentia  a  materia,  error.  Siini- 
liter  tertii,  Quod  quia  intelligentiae  non  habent  materiam,  Deus  non  pos- 
set  ejusdem  speciei  facere  plures,  error  :  non  habeut  materiam,  id  est 
dependentiam  a  materia,  vel  non  posset,  id  est  ex  impotentia  Dei  pro- 
cederet. 

Vel  dicatur  secundo,  quod  articuli  Parisienses,  in  quantum  tangunt 
vel  tangere  videntur  doctrinam  S.  Thomae  revocati  sunt  per  doini- 
uum  Stephanum  episcopum  Parisiensem  apud  Bertiliacum,  ftDDO  Do- 
mini  mcccxxv  dei  Iovis  anto  sacras  Cineres,  ut  patet  in  litteris,  qu;e 

incipiunt,  magistra  rerum  experientia  certis  indiciis  evidenter  demon- 
strai. 

Dicitur  tertio,  quod  cum  sanctissimus  Urbanus  papa  doctrinam  S.  Tho- 
maa  approbaverit  in  extravaganti  qure  incipit  Laudabilis  Deus  in  sanctis 
suis  et  in  sui  majestate  mirabilis  :  mirum  est  quomodo  isti  audeant  con- 
tra  Rornanae  ecclesise  approbationem  reducere  articulos  Parisienses. 
Sunt  autem  verba  domini  Papas  in  calce  extravagantis  ad  universitatem 
Tholosanam  ista :  Volumus  insuper,  et  tenore  praasentium  vobis  injun- 
gimus,  uti  dicti  beati  Thomse  doctrinam  tanquam  veridicam  et  catholi- 
cam  sectemini,  eamque  studeatis  totis  viribus  ampliare.  Datum  apud 
Montem  Flasconem,  etc.  Haec  verba  attendant  adversarii,  et  videant 
quanta  temeritate  contra  mandatum  summi  Pontificis  catholicam  sancti 
Thoma3  doctrinam  impugnare  nituntur. 

Hujusmodi  ergo  substantise  quamvis  sint  formae  sine  mate- 
ria,  non  tamen  in  eis  est  omnimoda  simplicitas,  nec  sunt  actus 
puri,  sed  habent  permixtionem  potentiae,  et  hoc  sic  patet : 
quicquid  enim  non  est  de  intellectu  essentise  vel  quidditatis, 
hoc  est  adveniens  extra,  et  faciens  compositionem  cum  essen- 
tia  :  quia  nuila  essentia  sine  his  quae  sunt  partes  essentise  intel- 
ligi  potest.  Omnis  autem  essentia  vel  quidditas  intelligi  potest 
sine  hoc,  quod  aliquid  intelligatur  de  suo  esse  facto  ;  possum 
enim  intelligere  quid  est  homo  vel  phcenix,  et  tamen  igno- 
rare  an  esse  h  beant  in  rerum  natura :  ergo  patet  quod  esse  est 
aliud  ab  essentia  vel  quidditate. 

in  hac  teitia  parte  capituli  hujus  probatur  substantias  separalas  esse 
compositas  ex  esse  et  essentia.  Sed  antequam  ad  probationem  acceda- 
tur,  prsenolandum  est  in  substantiis  materialibus  inveniri  quatuor  rea- 
liter  distincta,  scilicet  materiam,  formam,  essentiam  compositam  ex 
eis,  et  existentiam.  In  homine  enim  est  considerare  matcriam,  in  qua 
recipitur  ejus  forma,  et  formam  ipsam„  quse  est  iilius  inaterise  actus, 
et  essentiam  humanam,  quae  nec  est  materia  nec  forma,  et  esse  actualis 
existentiaB.  quo  homo  formaliter  existit  in  rerum  natura  :  unde  fit,  ut  in 
istis  substantiis  duae  compositiones  pertinentes  ad  genus  substantiae 
reperiantur.  Quarum  prima  est  ex  materia  et  forma ;  seCunda  est  ex 
essentia  et  existentia,  qua3  vocatur  compositio  ex  esse  et  essenlia. 

Gonveniunt  autem  inter  se  et  diiferunt  has  compositiones.  Gonveniunt 
quidem  in  duobus.  Primo  in  hoc,  quod  utraque  constat  ex  actu  et  po- 
tentia;  materiamenim  et  formam  ciarum  est  se  Habere,  ut  potentiam  et 
actum  :  essentia  autem  et  esse  ex  eo  liquet,  quod  se  habent  ut  potentia 
et  actus,  quia  quidditas  quaelibct  ex  hoc  ponitur  in  rerum  natura  quod 
existentiam  acquirit. 

Secundo  couveniunt  in  hoc,  quod  utriusque  extrema  sunt  in  eodem 
genere;  tam  enim  materia  et  forma  hominis,  quam  essentia  et  esse  ejus 
in  genere  substantiaa  et  specie  humanaa  reponuntur. 

Differunt  autem  quoad  decem.  Primo,  quia  extrema  primas  composi- 
tionis  sunt  partes  substantise,  et  non  sunt  substantia,  proprie  loquendo, 
ut  patet.  Materia  enim  et  forma  non  sunt  in  geuere  substantiae  nisi  redu- 
cLive  :  unde  prasdicationem  substantias,  quas  est  genus  generalissimum 
non  nisi  iu  obliquo  suscipiunt.  Extremorum  vero  secundaa  compositionis 
neutrum  est  pars  substautiaa  :  sed  alterum  est  substantia,  essentia  scili- 

cet  quae  est  in  recta  linea  praedicamentali,  alterum  vero  extra  substan- 
tiam  scilicet  existentia. 

Secundo  differunt,  quia  extremum  illud  quod  se  habet  ut  potentia  in 
prima  compositione,  est  ens  pure  potentiale,  materia  scilicet.  Extremum 
vero  illud  quod  se  habet  ut  potentia,  in  secunda  compositione  non  est 
pura  potentia,  sed  ens  in  aliqua  specie  quidditative  completum,  essentia 
scilicet. 

Tertio  differunt,  quia  extremum  illud,  quod  se  liabet  ut  potentia  in 
prima  compositione,  non  est  id  quod  est,  necquod  fit,  proprie  loquendo. 
Materia  enim  non  fit,  ut  dicitur  VII  Metaph.,  text.  comm.  xxvn,  ejus- 
dem  autem  est  esse,cujus  est  fieri,  cum  fieri  ad  esse  terminetur.  Extre- 
mum  vero  id  quod  in  secunda  compositione  se  habet  ut  potentia  est 
id  quod  est,  et  fit  :  cum  omnis  factio  ad  compositum  terminetur,  ut  ibi- 
dem  dicitur. 

Quarto  differunt,  quia  extremum  illud  quod  in  prima  compositione  se 
habet  ut  actus,  non  est  ultima  actualitas  rei,  sed  causat  alium  ulterio- 
rem  actum  :  forma  enim  hominis,  quae  ejus  materiam  informat,  causando 
totum  compositum,  complet  proprium  receptivum  ipsiu3  existentiae  :  et 
sic  eam  causat,  quae  est  ultcrior  actus.  Extremum  vero  illud  quod  in 
secunda  compositione  se  habet  ut  actus,  est  ultima  actualitas  illius 
generis  ;  post  existentiam  enim  Sortis  nihil  sibi  substantiale  amplius 
advcnit. 

Quinto  differunt,  quia  extremum  illud,  quod  in  prima  compositione  se 
habet  ut  actus,  est  ita  actus  quod  tamen  comparatur  ad  aliud,  ut  poten- 
tia.  Extremum  vero  illud  quod  in  secunda  compositione  se  habet  ut 
actus,  est  ita  actus,  quod  ad  nihil  ipsius  rei  comparatur  ut  potentia. 
Quocl  patere  potest  advertendo  proportionem,  quae  est  inter  formam  et 
existentiam.  Est  enim  proportio  formse  ad  esse  actuale,  sicut  proportio 
diaphaneitatis  ad  lumen  ;  forma  siquidem  recipit  existentiam  et  causat 
eam,  sicut  diaphaneitas  lumen.  Sicut  namque  aer  in  eo,  quod  aer  non 
est  capax  luminis,  sed  oportet  ipsum  diaphaneitate  informari,  ut  pro- 
prium  receptivum  luminis  fiat  :  .ideoque  neque  aer  nec  diaphaneitas,  sed 
aer  diaphanus  est  qui  primo  luminosus  est,  licet  secundario  tam  aer 
quam  diaphaneitas  lumine  careat;  ita  in  proposito  materia  sola  non  est 
capax  existentise,  quia  actus  in  propria  suscipi  debet  poteutia  :  sed 
oportet  in  ipsa  formam  recipi,  ut  proprium  exceptivum  existentiae  fiat, 
non  materia  nec  forma,  sed  compositum  ex  eis.  Id  enim  quod  primo  exi- 
stit,  est  compositum  cujus  primo  etiam  est  fieri  :  tamen  tam  matcria, 
quam  forma  secundario  actuatur  illamet  existentia  :  unde  sicut  diapha- 
neitas  est  causa  formalis  aeri  diaphano,  et  ejus  complementum  formale 
ad  hoc  ut  proprium  susceptivum  luminis  sit,  et  cum  hoc  conrparatur  ad 
luiiien  adveniens  ut  potentia  recipiens,  licet  secundario  ad  actum  :  ita 
forma  est  causa  formalis  composito  et  complementum  ejus  formale  ad 
hoc,  ut  proprium  receptivum  existentiae  sit,  ac  per  hoc  comparatur  ad 
ipsam  existentiam  subsequentem  ut  potentia  recipiens  :  secundario 
tamen  ad  actum  receptum  ;  unde  fit,  ut  ipsum  esse  actualis  cxistentke 
ad  nihil  aliud  comparetur,  ut  potentia  ad  actum  :  sed  sit  ultima  actua- 
litas  omnis  rei  etiam  ipsius  formae. 

Scxto  differunt,  quia  extremum  illud,  quod  in  prima  compositione  se 
habet  ut  actus  est  de  intellectu  seu  diflinitione  rei  intrinsece  :  fonna 
enim  secundum  omnes  intnnsece  in  difiinitione  concipitur.  Extremum 
vero  illud  quod  in  secunda  compositione  se  habct  ut  actus,  est  extra 

quidditatem  rei :  diffinitio  enirn  non  significat  esse,  vel  non  esse,  ut  dici- 
tur  I  Poster. 

Septimo  differunt,  quia  ex  extremis  primae  compositionis  fit  unum 
tertium  per  se  unum.  Ex  extremis  vero  secundae  compositionis  non  fit 
unum  tertium  per  se  unum  neque  per  accidens,  proprie  loquendo.  Et 
colligitur  ratio  hujus  differentise  ex  supradictis  :  unum  enim  per  se  non 
fit  nisi  ex  duobus,  quoruin  utrumque  est  pars  substantiae  :  nulla  enim 
substantia  completa  facit  unum  per  se  cum  quocumque  alio,  et  quorum 
alterum  est  pura  potentia  :  ex  duobus  enim  actibus  non  fit  tertium  per 
se  unum,  et  quorum  alterum  est  ita  actus,  ut  possit  comparari  ad  ali- 
quid  aliud,  ut  potentia;  partes  enim  suntmateria  totius,  VMetaph.,  text. 
comm.  iii.  Gum  autem  in  prima  compositione  omnes  istse  compositiones 
salventur,  in  secunda  vero  nulla  :  sequitur  quod  in  secunda  composi- 
tione  non  fiat  unum  tertium  per  se,  neque  etiam  unum  per  accidens  fit : 
quia  unum  per  accidens  aggregat  res  diversorum  generum  :  cum  his 
tamen  stat  quod  essentia  per  se  adunetur  cum  esse. 

Octavo  differunt,  quia  prima  compositio  est  compositio  ex  his,  et 
ideo  fit  ibi  unum  tertium.  Secunda  vero  est  compositio  cum  his.  Nulla 
enim  res  datur,  quae  constet  ex  essentia,  et  existentia,  proprie  loquendo, 
sicut  datur  res  constans  ex  materia  et  forma;  sed  essentia  componit  cum 
existentia  et  e  converso  :  et  ideo  dictum  est,  quod  adunantur  per  se,  non 
tamen  componendo  tertium. 

Nono  differunt,  quia  prima  compositio  ad  pauciora  se  extendit,  quam 
secunda.  Extrema  enim  primaa  compositionis  non  inveniuntur  nisi  in 
rebus  sensibilibus  :  eam  namque  solam  ex  materia  et  forma  constare, 
supra  conclusum  est.  Extrema  vero  secundae  compositionis  reperiuntur 
et  in  rebus  sensibilibus,  et  in  rebus  immaterialibus;  habent  enim  intel- 
ligentise  quidditatem  et  existentiam.  Unde  prima  compositio  infert  se- 
cundam,  et  non  e  converso  :  omne  enim  compositum  ex  materia  et  forma 
est  compositum  ex  essentia  et  esse  :  sed  non  convertitur. 

Decimo  differunt  quoad  passiones  suas  :  compositionem  enim  primam 
quantitas,  accidentia  sensibilia,  et  transmutatio  saltem  localis  sequun- 
tur.  Compositionem  autem  secundam  neque  generatio,  neque  corruptio, 
neque  transmutatio  aliqua  physica  sequitur  :  sed  tantum  recipere  et 
recipi,  perficere  et  perfici,  quia  haec  sequuntur  actum  et  potentiam,  illa 
vero  materiam  et  formam.  In  littera  igitur  hanc  secundam  compositio- 
nem  in  omni  ente  citra  primum  inveniri  probatur  tali  conclusione  pro- 
posita  :  omne  ens  aliud  a  primo  est  compositum  ex  esse  et  essentia. 
Ratio  talis  est :  Omne  habens  aliquid  realiter  sua?  quidditati  conjunctum, 
quod  est  extra  essentiam  ejus,  est  compositum  ex  quidditate  et  illo 
additamento,  id  est  essentia  et  esse  :  omne  ens  aliud  a  Deo  habet  ali- 
quid  reale  suse  quidditati  realiter  conjunctum  extra  essentiam  ejus,  sci- 
licet  esse  :  ergo  omne  ens  aliud  a  Deo  est  compositum  ex  esse  et  essen- 
tia.  Major  relinquitur  a  S.  Thoma  pro  manifesta.  Et  est  modificanda 
ita,  quod  illud  additum  sit  extra  essentiam  rei  particulariter  sumptam 
(quod  dico  propter  inferius,  cum  sit  extra  essentiam  superioris,  non 
tamen  componit  cum  illo)  et  etiam  deservit  sic  modificata  propositio, 
quia  esse  est  extra  essentiam  Sortis,  nop  enim  poneretur  in  ejus  diffi- 
nitione  si  diffiniretur.  Relinquitur  igitur  manifesta  major,  quia  duo  adu- 
nata,  quorum  neutrum  est  contrahens  alterum,  et  alterum  se  habet  ut 
actus,  et  altcrum  ut  potentia,  non  nisi  per  compositionem  realiter  sunt 
conjuncta.  Minor  autem  patet  ex  sexta  differentia,  et  Aristotele  I  Po- 
steriorum  dicente,  quod  nulla  diffinitio  significat  esse. 

Nisi  forte  sit  aliqua  res,  cujus  quidditas  sit  suum  esse,  et  hsec 
res  non  potest  esse  nisi  una  et  prima,  quia  impossibile  est  ut 
fiat  plurificatio  alicujusnisi  per  additionem  alicujus  differentiae, 
sicut  multiplicatur  natura  generis  in  speciebus.  Vel  per  hoc, 
quod  forma  recipitur  in  diversis  materiis,  sicut  multiplicatitr 
natura  speciei  in  diversis  individuis.  Vel  per  hoc,  quod  unum 
est  abstractum,  et  aliud  in  aliquo  receptum  :  sicut  si  esset  qui- 
dam  color  separatus,  esset  alius  a  colore  non  separato,  ex  ipsa 
sua  separatione.  Si  autem  ponatur  aliqua  res,  quae  sit  esse  tan- 
tum,  ita  ut  ipsum  esse  sit  subsistens,  hoc  esse  non  recipiet  ad- 
ditionem  differentise,  quia  jam  non  esset  esse  tantum,  sed  esse, 
et  praeter  hoc  forma  aliqua.  Et  multominus  recipiet  additionem 
materiae,  quia  jam  esset  esse  non  subsistens,  sed  materiale, 
unde  relinquitur,  quod  talis  res,  quae  sit  suum  esse,  non  potest 
esse  nisi  una  :  unde  oportet,  quod  in  qualibet  alia  re  prseter 
eam  sit  aliud  esse  suum,  et  aliud  quidditas  vel  natura,  seu 
forma  sua.  Unde  in  intelligentiis  oportet,  quod  sit  esse  prseter 
formam,  et  ideo  dictum  est,  quod  intelligentia  est  forma  et 
esse. 

Hic  ponitur  secuncla  ratio  ad  idem,  quae  inducitur  per  modum  exclu- 
sionis  tacitae  responsionis,  quia  aliquis  posset  dicere  ad  rationem  fa- 
ctarn,  quod  aliqua  res  est  cujus  quidditas  est  suum  esse  et  illius  diffi- 
nitio  non  abstrahit  ab  existere.  Gontra  hoc  inquam  inducitur  secunda 
ratio  probans,  quod  in  uno  solo  ente,  scilicet  primo,  essentia  est  idem 
quod  axistentia  :  et  consequenter  in  quolibet  alio,  esse  et  essentia  dr- 
stinguuutur  realiter.  Ratiocinatur  ergo  sic  :  Omne  plurificabile  seu  pluri- 
ficatum  altero  trium  modorum  muitiplicatur,  vel  per  additionem  diffe- 
rtnticc  formalis,  vel  per  receptionem  utriusque  in  materia,  vel  per 
receptionem  unius  in  materia  et  alterius  separatione  :  sed  quidditas 
quse  est  suum  existere,  nullo  istorum  modorum  est  multiplicabilis ;  ergo 
qukkiitas,  quse  est  suum  esse,  nec  est  plurificabiiis  nec  plurificata  ; 
ergo  estunatantum  :  etsicomne  aliud  ab  ea  non  est  sua  existentia.  Pro- 
cessus  clarus  :  majorvero  declaratur,  quoniam  cum  pluralitas  sequatur 
divisionem  :  divisio  alicujus  fit  per  differentias  formales  :  sicut  natura 
generica  animalis  multiplicatur  in  homine  et  leone.  Vel  per  differentias 
individuales,  sicut  natura  specifica  multiplicatur  in  Sorte  et  Platone 
propter  hoc,  quod  humanitas  Sortis  est  in  alia  materia  signata  ab  illa, 
in  qua  est  humanitas  Platonis.  Vel  tortio  modo  potest  imaginari  divisio 
inter  aliqua  duo  ejusdem  naturse,  propter  hoc,  quod  alterum  est  omnino 
separatum,  a  materialibus  conditionibus,  alterum  vero  concretum  est 
illis,  sicuthomo  separatus  apud  Platonem,  distinguitur  ab  homine  parti- 
culariter  propter  hoc,  quod  homo  separatus  est  immaterialis,  natura 
vero  Sortis  cst  recepta  in  hac  materia.  Nec  apparebit  discurrenti  per 
omnia  praodicamenta  aliquis  alius  modus  realis  multiplicationis  in  uni- 
verso.  Nec  aliquis  mihi  ob.jiciat  quod  quantitas  et  substantia  distinguun- 
tur  rcaliter,  et  tamen  non  per  diffcrentias  formales,  nec,  clc.  Quoniam 
sivo  rnotlis  sivo  differentiis  fiat  divisio,  non  refert,  dunmiodo  contrahens 
;>d  aliquam  lmiitatam  aaturam  trahat  contractum.  Minor  autem  de  jlara- 
quoad  omnes  ejus  particidas.  Primo,  quod  non  sit  multiplicabilis 

per  modum  generis,  patet  ex  eo,  quod  genus  recipit  additionem  diffe- 
rentiae,  per  quam  trahitur  natura  generis  ad  determinatam  naturam 
specificam,  et  sic  perdit  genus  puritatem  propriam  :  animal  enim  con- 
tractum  ad  humanam  speciem  non  est  purum  animal,  sed  animal  huma- 
num  :  quidditas  vero,  quae  est  sua  existentia,  est  ipsum  esse  purum,  et 
non  coarctatum  :  statim  enim  quod  contraheretur,  perderet  puritatem,  et 
essent  ibi  duo  :  esse  scilicet,  et  quidditas,  ad  quam  contractum  esset. 
Secunda  pars  minoris  clarius  patet  :  quod  enim  recipitur  in  alio,  non 
est  esse  purum,  et  per  se  subsistens,  sed  sustentatur  in  alio  :  quidditas 
autem,  quae  est  suum  esse,  est  pura,  et  consequenter  per  se  subsi- 
stens,  et  non  alteri  admixta,  in  quo  sustentetur.  Per  idem  quoque  patet 
tertia  pars  minoris  :  si  enim  una  quidditas,  quae  est  suum  esse,  est  sepa- 
rata,  altera  quae  est  recepta,  ex  hoc,  quod  est  recepta,  non  poterit  esse 
eadem  suae  existentiae  :  ut  enim  dictum  est,  esse  receptum  non  potest 
esse  idem  quidditati  :  et  sic  concluditur,  quod  quidditas,  quae  est  suum 
esse,  est  una  tantum,  quae  est  prima  causa  omnium,  ac  per  hoc  caetera 
habent  esse  distinctum  a  suis  essentiis. 

Omne  autem  quod  convenit  alicui,  vel  est  causatum  ex  prin- 
cipiis  naturge  suae,  sicut  risibile  in  homine,  vel  advenit  ab  ali- 
quo  principio  extrinseco,  sicut  lumen  in  aere  exinfluentia  solis. 
Non  autem  potest  esse,  quod  ipsum  esse  sit  causatum  ab  ipsa 
forma,  vel  quidditate  rei;  dico  sicut  a  causa  efflciente  :  quia  sic 
aliqua  res  esset  causa  suiipsius,  et  aliqua  res  seipsam  in  esse 
produceret,  quod  est  impossibile;  ergo  oportet,  quod  ornnis 
talis  res,  cujus  esse  est  aliud  a  natura  sua,  quod  habeat  esse 
ab  alio. 

In  hac  parte  quarta  hujus  capituli  declaratur,  intelligentias  habere 
esse  a  Deo  effective,  in  quo  omnino  idem  est  esse  cum  essentia  :  pri- 
mum  horum  in  sua  universali  conclusione,  hoc  scilicet,  Omne  aliud  a 
prima  causa  est  productum  ab  ipsa,  probatur  sic :  Omne  habens  esse 
distinctum  a  sua  quidditate,  est  productum  effective  a  prima  causa  : 
omne  ens  aliud  a  causa  prima  habet  esse  distinctum  a  sua  quidditate; 
ergo  omne  ens  aliud  aprima  est  effective  productum  aprima  causa  :  mi- 
nor  supponitur  ex  dictis  et  dicendis.  Major  probatur  sic,  Omne  illud, 
cui  convenit  aliquod  distinctum  a  sua  quidditate,  ita  se  habet  quod  vel 
ipsum  est  causa  effectiva  illius,  aut  habet  illud  ab  alio  effective ;  non 
enim  potest  imaginari  tertium  :  risibilitas  siquidem  et  albedo,  et  quicquid 
aliud  convenit  homini,  aut  causatur  ab  ipso  homine  effective,  aut  ab 
aliquo  alio,  quod  non  est  hominis  quidditas;  sed  impossibile  est,  ut  ali- 
quod  ens  efficiat  suam  propriam  existentiam,  ut  dicitur  II  de  Anima 
text.  comm.  xlvii  :  ergo  oportet  quod  illam  habeat  ab  alio  effective. 
Quod  autem  sit  impossibile,  ut  aliquid  ens  efficiat  suam  propriam  exi- 
stentiam,  patet  ex  eo,  quod  sequeretur,  quod  illud  esset  antequam  esset, 
ex  eo  enim  quod  efficeret,  esset :  omne  enim  efficiens  existit,  III  Phys., 
text.  comra.  xvn,  ex  eo  vero  quod  suum  proprium  esse  causaret  suum 
existere,  ejus  causalitatem  sequeretur  :  et  sic  esset  antequam  esset. 

Et,  quia  orane,  quod  est  per  aliud,  reducitur  ad  id,  quod  est 
per  se,  sicut  ad  causam  primam  :  ideo  oportet  quod  sit  aliqua 
res,  quse  sit  causa  essendi  omnibus  rebus,  eo  quod  ipsa  est  esse 

tantum,  alias  iretur  in  infinitum  in  causis  ;  cum  omnis  res,  quee 
non  est  esse  tantum  habeat  causam  sui  esse,  ut  dictum  est. 
Patet  ergo,  quocl  intelligentia  est  forma  et  esse,  et  quod  esse 
habeat  a  primo  esse,  quod  est  esse  tantum  :  et  hoc  est  prima 
causa,  quse  Deus  est. 

Hic  declaratur  secundum  propositorum,  haec  conclusio  scilicet :  essen- 
tia  primae  causae  est  suum  existere,  tali  ratione,  Omne  quod  est  per  aliud 
tale,  praeceditur  ab  eo  quod  est  per  se  tale  :  omne  ens  aliud  a  prima 
causa  est  per  aliud  tale,  id  est  ens,  ergo  praeceditur  ab  eo  quod  est  per 
se  ens  :  causa  est  omnibus  ut  entia  sint,  ut  dicitur  II  Metaph.,  text. 
comm.  iv  :prima  ergo  causa  est  ex  se  ens,  seu  per  se  ens,  et  conse- 
quenter  sua  quidditas  est  ipsum  esse,  aliter  non  esset  per  se  :  sed  per 
aliud  a  sua  quidditate  ens  :  et  consequenter  dependeret  ab  alio,  ut  ante 
posita  ratione  deductum  est.  Major  propositio  etsi  habeatur  II  Phys., 
text.  comm.  lxvi  et  viii,  text.  comm.  xxxix,  tamen  in  littera  probatur 
ex  eo,  quod  aliter  sequeretur  processus  in  inlinitum  in  causis  :  si  enim 
non  esset  devenire  ad  unum  per  se  tale,  sed  omnia  essent  per  aliud 
talia  :  qua  ratione  autem  unum  est  aliud,  eadem  ratione  ante  illud  erit 
aliud  :  et  sic  in  infinitum.  Minor  vero  est  conclusio  praecedentis  ra- 
tionis. 

QtLFSTIO  X 

Num  inielligentice  sint  a  Deo  effective  productce. 

Circa  hanc  partem  dubitatur,  an  intelligentiae  effective  sint  productae 
a  Deo. 

Et  pro  parte  quidem  negativa  arguitur  sic  :  Omne  agens  aliquid,  agit 
iiiud  per  motum:nulla  causa  substantiarum  immaterialium  agit  eas  per 
motam;  ergo  nulla  causa  earum  est  agens  eas.  Major  est  Aristotelis 
I  de  Generatione,  text.  comm.  xlv.  Et  confirmatur  :  quia  apud  Aristo- 
t.elem  XII  Metaph.,  text.  comm.  xn,  omnis  productio  exigit  tria;  a  quo, 
ex  quo,  et  ad  quod,  quae  in  substantiis  immaterialibus  salvari  non 
po?sunt. 

Praeterea,  In  I  Phys.,  textu  commcuti  trigesimitertii,  communis  con- 
ce  tio  philosophorum  est,  quod  ex  nihilo  nihil  fit,  sed  si  intelligentiae 
su  at  effective  a  Deo,  sunt  ex  nihilo,  etc. 

Praeterea,  IV  Cceli,  comm.  i,  nullum  aeternum,  inquit  Aver.  habet  effi- 
ciens  vere,  nisi  per  modum  formae  et  finis.  Similiter  XII  Metaph.,  com- 
inent.  xliv,  repraehendit  modernorum  morem,  dicens,  quod  in  separatis 
a  materia  non  est  vere  agere. 

Praeterea,  Nullum  possibile  ex  se  est  necessarium  ex  alio,  apud  com- 
mentatorem  XII  Metaph.,  comm.  xli,  nisi  motus  :  sed  intelligentia\  si 
sunt  effective  a  Deo,  suut  possibiles  ex  se  :  ergo  non  sunt  necessariae 
ex  alio,  ergo  corruptibiles. 

In  hac  dubitatione,  quoniam  nostra  aetate  in  hoc  Patavino  studio  uon 
vertitur  in  dubium,  an  ita  sit,  quod  Deus  creaverit  Intelligentiafl,  ffed  an 
hoc  sit  secnndum  mentem  Aristotelis  et  commentatoris  :  ideo  breTiter 
et  incidenter  pcrsuadere  volumus,  quod  omnes  intelliarentiae  sunt  a  Deo 
effective  secuudum  cemmentatorem,  et  consequenter  Aristotelem;  omnes 

enim  admittunt  in  hac  re  consequentiarn  istain.  Deinde  quoniam  multi 
in  hac  re  quserunt  modum,  quo  apud  comm.  productio  ista  sit,  declara- 
bitur  et  modus  productiouis. 

Primum  declarabitur  sic  :  id  quod  est  maxime  ens  et  verum  est  causa 
entitatis  et  veritatis  in  caeteris,  II  Metaph.,  texl.  comm.  iv.  Deus  estma- 
xime  ens  et  verum;  ergo  Deus  est  causa  entitatis  in  caeteris.  Si  dicatur 
quod  est  causa  finolis  et  non  eifectiva  :  contra  XII  Metaph.,  comm.  xxxvi 
et  xliv,  quaBlibet  res  separata  a  materia,  cujuscumque  est  principium 
fiuale,  est  priucipium  eflicieus;  ergo  si  Deus  est  principium  finale  intel- 
ligentiarum,  ent  et  principium  efficiens  earum.  Dicitur  forte,  quod  com- 
mentator  non  ponit  illani  propositionem  universaliter,  sicut  assumpta 
est.  sed  indcfinitam :  contra,  commentator  ex  separatione  a  materia  seu 
immaterialitate  rei  ponit  causalitatem  eflectivani  concomitari  causalita- 
tem  finalem  respectu  ejusdem  efiectus,  ut  patet  ibi;  ergo  ubicumque 
reperitur  immaterialitas  cum  causalitate  finali  respectu  aiicujus,  opor- 
tet  etiam  reperiri  causalitatem  effectivam  respectu  ejusdem.  Gonfirmatur 
ex  verbis  commentatoris  in  de  Substantia  orbis,  capitulo  secundo  :  ubi 
expresse  dicit  coelum  egere  intelligentia  non  solurn  movente,  sed  lar- 
giente  in  sua  substantia  perinanentiamaeternam  :  par  autem  estratio  de- 
intelligentiis.  Quod  si  dicatur,  quod  loquitur  de  causa  finali  et  formali 
exemplari,  repliea  facta  est  :  et  adde  quod  ibi  dicit  commentator,  quod 
finis  significat  agens  significatione  necessaria1,  et  sunt  verba  valde 
notanda.  Gonfirmatur  adhuc,  quia  Averroes  in  XII  Metaph.,  et  nunc 
declarabitur,  non  solum  ponit  ipsas  produci,  sed  etiam  modum  quo  a 
prima  causa  oinnes  producuntur,  assignat.  Modus  autem  productionis 
ab  ipsomct  pouitar,  xliv  commento,  XII  Metaph.;  repraehendit  Avic, 
non  quia  ponebat  mteiligeutias  produc*  a  Deo  :  sed  quia  ponebat,  quod 
Deus  causaret  eas  per  modum  naturae,  scilicet  quod  ab  uno  unum  tan- 
tum  procedat.  Posuit  enim  Avicenna  Deum  gloriosum,  qui  pura  actua- 
litas  est.  intelligendo  se,  producere  primam  intelligentiam,  quae  produ- 
cta  intelligendo  Deum,  producebat  secundam  intelligeutiam  :  intelhgendo 
autem  se  secundum  id,  quod  habet  de  actualitate,  producebat  animam 
primi  orbis  :  intelligendo  autem  se  secundum  id  quod  habet  de  poten- 
tialitate,  producebat  orbem  primum,  et  similiter  secunda  intelligentia 
faciebat  usque  ad  ultimam,  quos  praesidet  sphaerae  activorum  et  passi- 
vorum.  R.epraehenditur  ergo  Avicenna  de  hoc,  quod  unum  tantum  pro- 
cedere  a  Deo  immediate  dicebat.  Unde  dicit,  Non  enim  est  illic  proven- 
tus,  neque  consecutio  neque  actio  :  ita  quod  dicamus,  quod  una  actio 
sequitur  unum  agentem.  Ubi  apparet  quod  propterea  apposuit  ly  :  Ita 
quod  una  actio,  ut  declararet  modum  productionis  se  impugnare.  Unde 
et  vere  productionis  modum  subjungit  in  verbis  sequentibus  dicens  : 
Tantum  enim  est  illic  causa  etcausatum,  secundum  quod  dicinus,  intel- 
lectum  est  causa  intelligentis.  Ubi  scito  ex  Alberto  XII  Metaph.,  quod 
contomplatio  intelligcntiarum,  si  veritatem  invenire  qiuerit,  in  eas,  ut 
operativas  non  speculativas  lendat;  sunt  enim  'aseniialiter  opiflces,  ut 
earum  instrumenta  corpora,  scilicet  et  ccelestia  prae  se  ferunt.  Inter 
artes  enim  talis  invenitur  processus,  quod  ars  communis  et  principalis 
speciales  artes  subservientes  causat  exemplariter  et  efTectivc  (partiali- 
ter  saltem),  prout  diversis  modis  est  imitabilis  :  verbi  gratia,  ars  militaris 
causat  equestrem  et  frsenefactivam,  et  alias  hujusmodi,  ut  sic,  et  sic  et 
aliter  imitabilis;  omnes  enim  inferiores  artifices  intuendo  artem  princi- 
palem,  et  communem,  ad  ejus  imitationem  formant  operationes  suas 

proportionatas  ilii;  Deus  autem  gloriosus  est  ars  prima  etcommunissima 
irnitabilis  ab  omnibus  artilicibus  specialibus,  quales  sunt  omnes  intelli- 
gentiae.  Unde  ipsa  ars  divina  ut  sic  imitabilis,  puta  per  modum  talem, 
qualis  est  motus  Saturni,  causat  artem  intelligentise  Saturni  :  et  ut  alio 
modo  imitabilis,  puta  per  operationes  tales,  quales  sunt  Jovis,  causat 
artem  intelligentiaB  Jovis,  et  sic  de  aliis;  causat  dico  non  solum  exem- 
plariter,  sed  effective,  et  totaliter.  Ars  enim  universalis  in  iiumanis  ideo 
non  causat,  nisi  partialiter  et  exemplariter  artes  speciales  :  quia  non 
potest  nisi  concurrente  lumine  intellectus  agentis  in  alterius  intelleclus 
fieri.  Si  namque  ars  universalis  esset  separata  a  materia  per  se  subsi- 
stens  ex  se,  non  prohiberetur  quin  posset  artes  speciales  sui  imitativas 
effective  producere.  Unde  cum  ars  divina  sit  per  se  subsistens,  et  summe 
efficax,  non  requirit  coagens  :  sed  sola  intelligendo  se  ut  pluribus  modis 
imitabilem  artes  speciales  orbium  motivas  tanquam  propriorum  instru- 
mentorum  produxit  :  et  quia  artes  illse  non  sunt  receptae  in  aliquo, 
oportet  quod  sint  subsistentes,  et  quod  sint  non  solum  forniae  intelligi- 
biles,  sed  intelligentes.  Omnis  enim  res  immaterialis  si  est  subsistens, 
est  intelligens  secundum  doctrinam  Aristotelis  III  de  Anima,  text.  com- 
ment.  xvi.  Unde  cum  Deus  immediate  producat  plures  artes  speciales 
subsistentes,  sequitur  quod  immediate  producat  plures  intelligentias, 
ipsae  enim  sunt  essentialiter  artes  :  et  sic  ibi  est  tantum  causa  et  causa- 
tum,  sicut  intellectum,  id  est,  ars  communis  intellecta,  est  causa  intelli- 
gentis  artificis  subservientis. 

Confirmant  hunc  sensum  verba  sequentia,  quibus  ait :  Non  est  impos- 
sibile,  ut  id  quod  est  per  se  intelligentia  et  intellectum,  sit  causa  p!u- 
rium  entium,  secundum  quod  ex  eo  intelliguntur  multi  modi.  Ars  enim 
divina,  quae  est  pura  intelligentia  et  purum  intellectum,  secundum  quod 
intelligitur  a  se  practice  pluribus  modis  imitabilis,  plures  artes  producit. 
Quarum  cuilibet,  quia  quod  concipit  de  arte  communi,  est  ratio  operandi, 
cum  sumat  principia  sua  ab  illa  :  ideo  subdit,  quod  aliud  est  quod 
concipit  de  primo  motore  motor  orbis  Jovis,  et  aliud  quod  concipit 
motor  orbis  Saturni  :  et  est  causa  in  anima,  ejus  scilicet,  quod  opere- 
tur. 

Gonfirmat  quoque  hoc  idem  proportio  inter  intelligentias  assignata  ab 
ipso  commentatore  ;  ait  enim  in  comment.  xliv  quod  habitudo  intelli- 
gentiarum  aliarum  ad  primam  est  habitudo  artium  specialium  ad  commu- 
nem :  ita  quod  sicut  artes  speciales  perficiuntur  et  causantur  a  communi  in 
humanis  :  ita  proportionabiliter  intelligentiae  aliae  perficiuntur  et  cau- 
santur  a  prima. 

Ad  primum  in  oppositum  dicitur,  quod  agens  dupliciter  sumitur. 
Quandoque  proprie  pro  illo,  quod  ex  sua  actione  infert  passionem,  quae 
magis  facta  abjicit  a  substantia  :  et  sic  sumitur  ibi  ab  Aristotelcs  agens; 
sic  enim  opponuntur  agens  et  patiens.  Alio  modo  pro  omni  eo,  quod  in 
genere  causse  efficientis  causat  :  et  sic  agens  communius  est  movenle, 
ut  patet  ex  VII  Metaph.,  comm.  xxxi. 

Ad  confirmationem  primam  dicitur,  quod  et  illud  et  similia  intelligenda 
sunt  de  productione  physica,  scilicet  per  motum  et  mutationem.  Simi- 
liler  dicitur  ad  secundum. 

Ad  auctoritates  commentatoris  adductas  et  similes  sibi  dicitur,  quocl 
loqi  de  agente  proprie  dicto  et  productiom;  physica  :  vel  contra 

positionem  Avicennse  quod  unum  ab  uno  emanat. 

Ad  rationem  sccumiam  concessa  majore,  negatur  minor :  slat  enim 

apud  Aristotelem,  commentatorem,  et  S.  Thomam  et  veritatem  aliquid 
esse  ab  alio  effective,  et  tamen  esse  necessarium  ex  se. 

Ad  cujus  evidentiam  notand?e  sunt  quatuor  propositiones.  Prima  est : 
Possibile  ex  se  est  id,  quod  habet  in  seipso  potentiam  ad  non  esse.  Patet 
ista  ex  extremis;  ideo  enim  aliquid  est  in  ordine  possibilium  et  non  in 
ordine  necessariorum  :  quia  habet  in  seipso  potentiam  ad  non  esse.  Si 
enim  careret  potentia  ad  non  esse,  impossibile  est  ipsum  non  esse  :  et 
sic  necessarium  est  illud  esse. 

Secunda  propositio  est  :  Id  solum  habet  in  seipso  potentiam  ad  non 
esse,  cujus  aliquid  habet  potentiam  ad  aliud  esse.  Patct  ista  ex  eo,  quod 
nulla  potentia  per  se  primo  appetit  non  esse  :  omnis  enim  appetitus  per 
se  tendit  ad  aliquod  esse,  sed  quia  cum  illo  ad  quod  tendit,  non  potest 
stare  csse  quod  habet,  ideo  ex  consequenti  appetit  non  esse,  quod  est 
privatio  formae,  quam  habet.  Sicut  materia  aquae  per  se  primo  appetit 
formam  ignis  :  sed  quia  cum  forma  ignis  non  potest  simul  stare  aquae 
forma,  ideo  ex  consequenti  appetit  privationem  formae  aquae,  quam 
habet.  Potentia  ergo  omnis  appetens  non  esse  prius  natura  appetit  ali- 
quod  aliucl  esse.  Notanter  autem  dixit  inhac  propositione,  cujus  aliquid 
habet  potentiam  :  quoniam  non  totum  appetit  aliud  esse,  sedpars  poten- 
tiaiis;  non  enim  tota  aqua  oppetit  esse  ignis,  sed  ejus  materia. 

Tertiapropositio  est :  Necessarium  ex  se  est  illud  quod  caret  potentia 
ad  esse  et  non  esse.  Patet  ista  ex  terminis  V  Metaph.,  textu  comm.  vi. 
Necessarium  enim  est  quod  impossibile  est  aliter  se  habere;  quod  autem 
caret  potentia  ad  esse,  et  non  esse,  impossibile  est  aliter  se  habere, 
omnis  enim  successio,  qu?e  dicitur  sic  ad  aliter  se  habere,  fit  per  posse 
hoc  csse  perdere,  et  aliud  acquirere. 

Quarta  propositio  est :  Quod  nec  intelligentiae,  nec  corpora  ccelestia 
habent  aliquid  sui,  quod  sit  in  potentia  ad  aliud  esse.  Ista  quoad  intelli- 
gontias  cst  per  se  nota,  quia  sunt  simplices  formse  :  quoad  corpora 
ccelestia  vero  secundum  Averroem  similiter  dicendum  est,  quia  sunt 
substantiae  simplices  apud  ipsum  :  secundum  autem  S.  Thomam  ex  eo 
est  vera,  quod  materia  cujusque  eorum  non  est  capax  nisi  formae  quam 
h»l>et. 

Ex  quibus  quatuor  propositionibus  succincte  declaratis  patere  potest, 
quod  secundum  veritatem  intelligentise  et  corpora  ccelestia  sunt  neces- 
saria  ex  se  arguendo  sic  :  Omne  carens  potentia  ad  esse  et  non  esse  est 
necessarium  ex  se;  intelligentiae  et  corpora  caelestia  carent  potentia  ad 

36  et  non  esse;  ergo,  etc.  Gum  hoc  tamen  stat,  quod  sint  effective  ab 
alio  :  potest  enim  unum  necessarium  esse  effective  ab  alio  necessario; 
ut  dicitur  VIII  Phys.,  text.  comm.  xv,  et  V  Metaph.,  text.  comm.  ix. 
Unde  intelligentiae  et  corpora  ccelestia  dupliciter  sunt  necessaria  et  ex 
se  et  ab  alio;  ex  se  quidem  formaliter  et  intrinsece  :  ab  alio  vero  effe- 
ctive  et  extrinsece.  Unde  commmentator  XII  Metaph.,  comm.  xli.  dicit, 
quod  non  potest  esse  aliquid  possibile  ex  se,  necessarium  vero  ex  alio 
nisi  motus  :  et  non  dixit  impossibile  est  aliquid  esse  necessarium  esse 
ex  se  et  ex  alio.  Et  cum  hoc  inspexeris  fugabuntur  omnes  dubitationes 
inter  dicta  ojus  in  de  Substantia  orbis,  et  hic;  repntavit  enim  impossi- 
bile  ni-i  in  motu  aliquid  esse  necessarium  ex  alio  praecise;  pro  nunc 
sufriciant  haec. 

•Omne  autem,  quorl  recipit  aliquid  ab  alio,  est  in  potentia 
respectu  illius  :  et  hoc  quod  receptum  est  in  eo,  est  actus  ejus  ; 

ergo  oportet,  quod  ipsa  forma  vel  quidditas,  quae  est  intelli- 
crentia,  sit  in  potentia  respectu  esse,  quod  a  Deo  recipit;  et 
illud  esse  receptuin  est  per  modum  actus,  et  ita  invenitur  actus 
et  potentia  in  intelligentiis,  non  tamen  forma  et  materia,  nisi 
sequivoce;  unde  etiain  pati,  recipere,  subjectum  esse,  et  omnia 
hujusmodi,  quse  videntur  rebus  ratione  materiae  convenire, 
aequivoce  conveniunt  substantiis  intellectualibus  et  corpora- 
libus,  ut  in  III  de  Anima  commentator  dicit. 

In  hac  quinta  particula  declaratur  talis  conclusio  :  Intelligentiae  snnt 
eompositae  ex  actu  et  potentia,  quo  est  et  quod  est  :  sic,  Omne  quod 
recipit  aliquid  ab  alio  effective,  est  compositum  ex  recipiente  potentia 
et  actu  recepto  :  intelligentiae  recipiunt  aliquid  ab  alio,  scilicet  esse  a 
Deo;  ergo  intelligentiae  sunt  compositaa  ex  potentia  et  actu.  Major  ex 
eo  patet,  quod  nihil  est  in  seipso.  Minor  autem  ex  praecedentibus  nota 
est.  Et  quamvis  sic  sit,  quod  in  intelligentiis  inveniatur  actus  et  poten- 
tia,  non  tamen  habent  formam  et  materiam.  In  plus  enim  se  habent 
actus  et  potentia,  quam  forma  et  materia.  Unde  pati,  recipere,  et  sub- 
jiei,  et  similia,  quae  sunt  passiones  materiae  aequivoce  in  inferioribus,  et 
superioribus  reperiuntur.  Alia  enim  est  ratio  recipiendi,  lbi  et  hic  :  ibi 
absque  omni  motu  et  materiali  conditione,  in  istis  vero  non  nisi  cum 
motu  et  individualibus  conditionibus,  ut  et  commentator  testatur  III  de 
Anima,  comm.  xiv. 

Et  quia,  ut  dictum  est,  intelligentise  quidditas  est  ipsamet 
intelligentia,  ideo  quidditas  vel  essentia  ejus  est  ipsum  quod 
est  ipsa,  et  esse  suum  receptum  a  Deo  est  id,  quo  subsistit  in 
rerum  natura,  et  propter  hoc  a  quibusdam  hujusmodi  substan- 
tise  dicuntur  componi  ex  quo  est,  et  quod  est,  vel  ex  quo  est, 
et  essentia,  ut  Boetius  dicit. 

Assignat  rationem,  quare  intelligentiae  dicuntur  compositae  ex  quo  est, 
et  quod  est,  Omne  compositum  ex  quidditate,  quae  est  ipsum  suppositum 
et  esse  est  compositum  ex  quo  est,  et  quod  est :  intelligentiae  sunt  com- 
positae  ex  quidditate,  quae  est  ipsa  intelligentia,  et  esse  quo  subsistunt; 
ergo  sunt  compositae  ex  quo  est  et  quod  est.  Omnia  assumpta  ex  prae- 
dictis  sunt  manifesta. 


QILESTIO  XI 

Num  esse  actualis  existentice  et  essentia  clistinguantiir  realiter. 

Circa  supradicta  duae  dubitationes  sunt.  Prima  est,  an  esse  actualis 
existentiae  et  esscntia  distinguantur  realiter.  Secunda  est,  an  intelli- 
gentiae  sint  cornpositae  ex  actu  et  potentia. 

Giica  primam  tria  agenda  sunt  :  primo  ponetur  opinio  Scoti.  Secnndo 
ponetur  opinio  S.  Thomae.  Tertio  respondebitur  argumentis  in  oppo- 
situm. 

Quoad  primum  Scotus  in  tertio Sententiarum,  distinctione  seita,  quae- 

>ne  prima,  opinatur,  essc  actualis  existentiae  <it  esseDtiaiD  Pei  es"se 

idem  realiter,  licet  distinguantur  ei  natura  rei,  sicut  rnodus  intrinsecus 

et  quidditas  cujus  est  :  sicut  nec  albedo  distinguitur  a  suo  niodo  intrin- 
seco  gradu  scilicet,  ut  tria  vel  quatuor.  Ad  probandum  autem  hoc  licet 
adduci  possent  rationes  Scoti  :  quia  tainen  unionem  naturae  hunianae 
cum  snpposito  divino  concernunt,  decem  rationes  inductas  ab  Antonio 
Trombeta  in  quolibeto  suo  nunc  recitandas  primo  censui. 

Primo  arguit,  ut  ipse  dicit,  contra  fundamentum  Thomae  sic  :  Manente 
eadem  ratione,  manet  idem  effectus  :  sed  tota  ratio  quare  ponitur  ab 
istis,  essentiam  differre  ab  esse  est  propter  indifferentiam  essentiae  ad 
esse  et  non  esse  :  nam,  ut  dicunt,  lapis  est  in  potentia,  ut  sit  et  non  sit; 
ergo  ubi  talis  indifferentia  invenitur,  ibi  ponenda  est  talis  distinctio  : 
sed  ita  est,  quod  est  consimilis  indifferentia  esse  ad  esse  et  non  esse 
(esse  enim  rosae  in  hyemc  non  est,  in  vere  autem  est) ;  consimilis  etiam 
indifferentia  est  essentiae  ad  essentiam  et  non  essentiam,  essentia  nam- 
que  creaturae  ab  aeteruo  non  est ;  ergo  esse  differt  realiter  ab  esse,  et 
essentia  differt  ab  essentia,  quod  est  ridiculum. 

Praeterea,  Quan^ocumque  sunt  aliqua  duo  essentialiter  ordinata  et 
realiter  distincta,  prius  potest  sine  contradictione  fieri  absque  poste- 
riori  :  sed  essentia  non  potest  fieri  sine  existentia;  ergo  :  minor  patet, 
quia  essentia  particularis,  quae  sola  fit,  necessario  est  existens. 

Praeterea,  Quaecumque  distinguuntur  realiter,  se  habent  sicut  res  et 
res  :  sed  essentia  et  existentianon  se  habent  sicut  res  et  res;  ergo,  etc. 
Patet  ista  :  quia  res,  proprie  loquendo,  convertitur  cum  ente  in  actu 
actualitate  existentiae. 

Praeterea,  Nulla  res  componit  cum  sua  realitate  :  ergo  nulla  quidditas 
differt  realiter  a  sua  existentia.  Tenet  consequentia  :  quia  existentia  est 
ipsa  realitasrei,  nihil  enim  aliud  est  dicere  rem  esse  realiter,  quam  exi- 
stere,  et  e  converso.  Antecedens  est  de  se  notum  ;  ridiculum  est  enim 
dicere  quod  al^quid  componat  cum  sua  realitate. 

Praeterea,  Homo  verus  non  componit  cum  sua  veritate,  nec  homo 
affirnans  cum  sua  affirmatione  :  ergo  quidditas  non  componit  cum  sua 
existentia.  Gonsequentia  patet  ex  eo,  quod  rei  existentia  nihil  aliud  est, 
quam  positio  veritatis  et  affirmatio  hujus.  Antecedens  autem  oppositum 
non  videtur  bene  intelligibile. 

Praeterea,  Existentia  et  essentia  habent  klem  contradictorium  :  ergo 
non  distinguuntur  realiter  :  consequentia  est  nota  :  antecedens  vero  ma- 
nifestatur  ex  eo,  quod  nihil  est  quod  privet  esse,  quin  privet  essentia, 
nec  est  aliud  nihil  privans  esse,  et  aliud  nihil  privans  essentia. 

Praeterea,  Homo  in  potentia  non  componit  cum  homine  in  actu;  ergo 
essentia  et  existentia  non  componunt,  et  consequenter  non  realiter 
distinguuntur.  Gonsequentia  relinquitur  per  se  nota  :  quia  essentia  est 
inpotentia,  existentia  vero  est  actualitas  ejus.  Antecedens  vero  patet  ex 
eo,  quod  actus  et  potentia  dividunt  ens,  ut  conditio  diminuens,  et  per- 
ficiens,  sicut  verum  et  pictum  dividunt  animal,  ut  commentator  dicit 
IX  Metaph.,  comm.  vii  :  homo  ergo  in  potentia  cum  non  sit  homo  sim- 
pliciter,  cum  sit  homo  in  actu,  solam  conditionem  distrahentem  perdit 
positum  sub  conditione  perficiente  :  et  sic  nullam  compositionem  habet 
cum  homine  in  actu. 

Praeterea,  Esse  existentiae  si  est  distinctum  realiter  a  quidditate,  non 
est  substantia,  nec  accidens;  ergo  :  probatur  antecedens.  Quod  enimnon 
sil  accidens,  ut  concessum  ponitur.  Quod  autem  non  sit  substantia,  pro- 
batur :  quia  aut  est  materia,  aut  forma,  aut  compositum  :  nullum  illorum 
estapud  Thomam;  ergo,  etc. 

Praeterea,  Existeutia  et  esseutia  distinguuiitur  realiter  :  ergo  in  qua- 
libet  generatioue  substantiali  sunt  duo  termini  totales,  et  duo  termini 
formales.  Gonsequeus  est  impossibile;  ergo,  etc.  Consequeutia  probatur 
quoad  utramque  partem,  supponendo  duo.  Primum  est,  quod  composi- 
tum  per  se  unum  fit  ex  per  se  actu,  et  per  se  potentia,  ex  VIII  Metaph., 
ubi  uullam  causam  novit  Aristoteles  quare  compositum  substantiale  est 
per  se  unum,  nisi  quia  materia  est  per  se  potentia,  forma  vero  per  se 
actus.  Secundo  supponitur,  quod  essentiaest  per  se  potentia,  existeutia 
vero  per  se  actus.  Ex  quibus  concluditur,  quod  id  quod  resultat  ex  esse 
et  essentia,  est  per  se  unum  :  quo  dato,  sequitur  quod  eruut  duo  compo- 
sita  per  se  unitatem  habentia,  quorum  alterum  erit  compositum  ex 
materia  et  forma,  alterum  ex  esse  et  esseutia  :  et  cum  uuumquodque 
per  se  unum  natum  sit  terminare  generatiouem,  ergo  in  generatione 
erunt  duo  termini  totales  :  et  sic  patet  prima  pars.  Erunt  etiam  duo 
termini  formales,  scilicet  existentia,  et  forma  substantialis,  quod  etiam 
probatur  sic  :  terminus  formalis  generationis  est  id,  quo  aliquid  gene- 
ratur  :  sed  tam  existentia,  quam  forma  est  id,  quo  aliquid  generatur; 
ergo,  etc.  Probatur  minor  sic  :  eo  modo,  quo  aliquid  est  ratio  essendi, 
est  ratio  generaudi  :  sed  existentia  est  ratio  essendi,  ergo  est  ratio  ge- 
nerandi.  Vel  formetur  sic  ratio  :  eo  modo  quo  aliquid  generatur,  eo 
modo  est  :  sed  per  seipsum  compositum  non  generatur  per  csse  sic, 
quod  esse  sit  terminus  generationis  :  ergo  non  habet  esse  per  ipsum 
esse.  Gousequens  est  falsum,  ergo  altera  praemissarum  :  non  major, 
ergo  minor. 

Praeterea,  Ex  existentia  et  essentia  fit  per  se  unum;  ergo  datur  pro- 
cessus  in  infiuitum  in  essentiis.  Gonsequens  est  impossibile;  ergo,  etc. 
Autecedens  patet  ex  praecedenti  ratione,  et  probatur  sic,  nam  sicut  ex 
materia  et  forma  resultat  tertium  per  se  unum,  quia  illa  est  per  se  po- 
tentia,  haec  per  se  actus  :  ita  ex  existentia  et  essentia,  cum  etiam  exi- 
stentia  sit  per  se  actus,  et  essentia  per  se  potentia ;  eadem  enim  ratio 
est.  Gonsequeutia  autem  probatur  :  quia  si  ex  esse  et  essentia  fit  ter- 
tium  per  se  unum,  cum  illud  iterum  distiuguatur  a  sua  existentia,  com- 
ponet  cum  ea,  et  ex  eis  fiet  aliquod  per  se  unum  :  et  iterum  arguitur 
eodem  modo  de  illo,  et  sic  in  infinitum.  Haec  de  primo. 

Quoad  secundum,  opinio  S.  Thomae  ab  eo  posita  in  II  contra  Gentiles, 
cap.  lii,  est  quod  in  omni  creatura  quidditas  et  ejus  esse  actualis  exi- 
stentiae  distinguuntur  realiter  :  et  licet  haec  conclusio  uunc  in  textu 
probata  sit,  attamen  ad  pleniorem  declarationem  deducam  tres  proba- 
tiones  ex  S.  Thoma  ibi. 

Prima  est,  Omnis  essentia  creata  habet  aliquid  sibi  realiter  conjun- 
ctum,  praeter  suum  esse  :  nullum  esse  irreceptum  habet  aliquid  sibi  an- 
nexum  praeter  se  :  ergo  nullum  esse  irreceptum  est  essentia  creaturae, 
et  consequenter  esse  et  essentia  non  sunt  idem;  esset  enim  ipsum  esse 
irreceptum,  si  esset  idem  essentiae,  sicut  et  ipsa  essentia  irrecepta  est, 
de  substantiis  loquendo.  Major  est  nota  per  se  :  Sortes  euim  praeter 
suum  esse  habetquantitatcm,  albedinem  et  similia  :  similiter  substantiae 
separatae,  ut  nunc  supponimus,  habent  aliquod  accidens,  puta  actum 
intelligendi  saltem.  Minor  vero  declaratur  ex  eo,  quod  si  afnrmatio  est 
eausa  afilrmalionis,  negatio  erit  causa  negationis  :  sed  praecisa  causa, 
quare  esse  habeat  aliquid  praetcr  se  annexum,  est,  quia  11  rece- 

ptum  in  alio,  in  quo  potesl  recipi  aliud  :  quod  patel  ex  boc,  quod  esse 
Bubstantiale  Sortis  et  esse  album  ejusdem  uulla  alia  ratione  adunatur, 

nisi  quia  utrumque  recipitur  in  Sorte  :  sunt  enim  tantum  unum  subje- 
cto.  Gum  ergo  esse  non  erit  receptum,  non  remanebit  aliquis  modus, 
quo  potest  habere  aliquid  sibi  annexum. 

Confirmatur  hoc  :  quia  essc  substanliale  Sortis,  aut  adunatur  cum  aliis 
praeter  se  identice,  et  hoc  est  manifeste  falsum  :  esse  enim  sub- 
stantiale  Sortis,  non  est  esse  album.  Aut  sicut  potenlia  et  actus,  ita 
quod  esse  substantiale  sit  potentia  et  accidentale  actus  ejus,  et  hoc 
non,  quia  nullum  esse  actualis  existentiae  potest  poni  subjectum  alte- 
rius,  cum  sit  ultima  actualitas.  Remanet  igitur,  quod  ea  ratione  adunentur, 
quia  ambo  recipiuntur  in  tertio  :  et  ideo  sublato  hoc  ab  ipso  esse  actua- 
lis  existentiae,  quod  sit,  scilicet  receptum,  aufertur  etiam  quod  possit 
habere  aliquid  sibi  annexurn ;  et  hoc  est  quod  Boetius  dicit  in  Hebdoma- 
dibus.  quod  ipsum  quod  est  aliquid,  habet  sibi  praeter  se  conjunctum  : 
ipsum  vero  esse  nihil. 

Secunda  ratio  adidem  est,  Omne  esse  irreceptum  est  infinitum  simpli- 
citer  :  nullum  esse  creaturae  est  infinitum  simpliciter,  ergo  nullum 
esse  creaturae  est  esse  irreceptum  :  ergo  distinguitur  ab  essentia,  etc. 
Minor  est  per  se  nota.  Major  probatur  sic  :  Omne  purum  esse  est 
infmituru  simpliciter  :  omne  esse  irreceptum  est  purum  esse  :  ergo 
omne  esse  irreceptum  est  infinitum  simpliciter.  Major  est  nota  ex 
terminis  (esse  enim  ideo  est  limitatum,  quia  non  est  purum  sed  prae- 
dicamentis  mixtum);-  esse  enim  limitatur  per  naturas  praedicamentales  : 
a  quibus  si  depuretur,  omni  finitate  carens  infinitum  omnino  restabit. 
Minor  vero  etiam  patet  ex  praecedenti  ratione,  et  ex  ratione  facta 
supra  in  textu.  Et  adhuc  exemplariter  declaratur  :  Albedo  si  ponatur 
non  recepta  in  aliquo,  est  pura  albedo  :  et  nihil  haberet  nisi  se 
tantum,  et  esset  infinita  in  specie  albedinis,  ut  de  se  clarum  est  : 
non  enim  potest  a  sano  intellectu  imaginari  albedo  separata  definita 
ad  aliquem  modum  albedinis  :  omne  enim  quod  est  per  se  tale, 
habet  omnem  perfectionem  possibilem  illi  naturae,  sicut  homo  sepa- 
ratus  apud  Platonem,  habet  omnem  perfectionem  possibilem  naturae 
humanae. 

Nec  valet  id  quod  Antonius  Trombeta  contra  hoc  dicit  sumptum  ex 
Scoto,  secundo  sententiarum,  dist.  nr,  quaest.  ult.  quod  si  albedo  esset 
separata,  et  haberet  omnem  perfectionem  possibilem  tali  speciei,  seque- 
retur  quod  albedo  esset  infinita  simpliciter  :  quia  haberet  perfectionem 
intinitorum  individuorum  possibilium  esse  sub  specie  albedinis.  Hoc 
inquam  nihil  valet  .  quoniam  sicut  infinita  individua  albedinis,  etiam 
simul  posita  non  sunt  perfectionis  infinitae  simpliciter,  cum  sintlimitata 
ad  speciem  albedinis  :  ita  nec  albedo  separata  eorum  perfectiones 
habens  erit  infinita  simpliciter,  sed  in  tali  specie. 

Tertia  ratio  est  ista,  Id  quod  convenit  naturae  specificae  absque  omni 
causa  effectiva,  distinguitur  realiter  ab  eo,  quod  convenit  illi,  non  nisi 
per  aliquam  causam  effectivam  :  secl  praedicata  quidditativa  conveniunt 
rei  absque  omni  causa  effectiva  :  existentia  autem  non  convenit  rei  nisi 
per  aliquod  efficiens  :  ergo  praedicata  quidditativa  et  existentia  rei  di- 
stinguuntur  realiter  :  major  est  per  se  nota.  Minor  etiam  quoad  secun- 
dam  partem  est  clarissima  :  quoad  primam  vero  declaratur  sic  :  Seclusa 
omni  causalitate  effectiva  respectu  rosae,  quaero  an  ista  sit  vera,  Rosa 
est  substantia  corporea  :  si  sic,  habeo  intentum  :  si  non.  ergo  rosa  abso- 
lute  sumpta  non  est  in  prato  :  et  praedicata  primi  modi  possunt  intelligi 
non  ad  esse  rei,  et  diffinitio  separatur  a  difiinito,  quae  omnia  non  sunt 

imaginabilia,  etc.  Videtur  etiam  bsec  opinio  ab  antiquis  derivata,  Pla- 
tone  scilicet,  Alpbarabio,  Avicenna,  Algazele,  Boetio,  Hilario,  Alberto, 
et  eorum  sequacibus :  licet  ab  Aristotele  nibil  manifesti  in  hac  re  habea- 
mus.  Haec  de  secundo. 

Quoad  tertium  respondetur  argumentis  in  oppositum.  Et  ad  primum 
dicitur  prasrnittendo,  quod  arguens  non  vidit  S.  Thomam  in  fonte  :  ut 
enim  apparet  ex  secundo  contra  Gentiles,  ubi  ex  intentione  septem  ra- 
tionibus  fuudat  suam  opinionem  seu  positionem  :  ratio  assumpta  ab 
arguente  non  nominatur  inter  illas  :  unde  peccavit  imponcndo  nobis  hoc 
esse  totnm  fundamentum  positionis  nostrae,  licet  illa  ratio  ex  dictis 
S.  Thoma3  primo  sententiarum,  distinctione  vm,  quaestione  iv,  artic.  2, 
elici  possit  (ubi  tamen  de  hac  re  non  tractat)  et  est  formanda  sic  ratio 
illa  :  essentia  particulariter  sumpta  est  indiiTerens  ad  esse  et  non  esse  : 
ergo  distinguitur  realiter  a  suo  esse.  Nec  valet  responsio  sua  dicens, 
quod  in  antecedente  oportet  addere,  quod  essentia  habeat  propriam 
realitatem  aliam  a  realitate  existentiae,  quia  hoc  est  voluntarium.  Distin- 
ctio  enim  realis  est  inter  materiam  et  formam  :  quas  philosophi  non 
dubitant  habere  eamdem  realitatem  existentiae,  cum  ex  eis  ponant  unum 
per  se  fieri. 

Ad  argumentum  ergo  contra  hanc  ralionem  factum  dicitur,  quod  fal- 
sum  est,  quod  esse  sit  indifferens  ad  esse  et  non  esse,  et  essentia  ad 
essentiam  et  non  essentiam  :  nihil  enim  est  indifferens  ad  aliqua  duo, 
quorum  alterum  sibi  determinat  in  sua  diffinitione  :  constat  autem  quod 
esse  est  de  intellectu  esse,  et  essentia  de  intellectu  essentiae.  Quod  au- 
tem  esse  rosae  in  hyeme  non  sit,  sed  in  vere,  hoc  ideo  est,  quia  essen- 
tia  rosas,  cui  semper  sua  prsedicata  quidditativa  adsunt,  ad  actum  es- 
sendi  non  pervenit,  et  non  ideo,  quia  ipsum  esse  sit  indifferens.  Cum 
autem  addit,  quod  essentia  est  indifferens  ad  essentiam,  et  non  essen- 
tiam,  quia  non  est  ab  seterno,  non  videtur  intelligere  vocem  propriam  : 
ex  negatione  enim  actus  essendi  ab  aeterno,  bene  sequitur,  quod  rosa 
sit  indifferens  ad  esse  et  non  esse,  sed  non  quod  sit  indifferens  ad  ro- 
sam  et  non  rosam  :  ut  enim  dicunt  Alpharabius,  Avicenna,  Algazel,  et 
Albertus,  sive  rosa  sit,  sive  non  sit,  semper  est  rosa,  et  semper  est 
substantia  corporea  ,  etc. ,  si  in  aliquo  termino  mensurae  in  his  uti 
licet. 

Ad  secundum  negatur  utraque  prasmissa  :  et  major  quidem  supposita 
ostensa  est  esse  falsa.  Minor  vero  ostenditur  in  Ghristo  in  quo  humani- 
tas  absque  creata  existentia  actuali  est. 

Ad  tertium  negatur  major  ad  intellectum  arguentis  :  non  enim  requi- 
ritur  ad  distinctionem  realem,  quod  utrumque  eorum  habeat  propriam 
existentiam. 

Ad  quartum  dicitur,  quod  sicut  esse  est  duplex,  scilicet  existentia?  et 
essentiae,  ita  duplex  est  realitas  essentise  et  existenfe  :  et  licet  nulla 
res  componat  cum  sua  realitate,  tamcn  cum  hoc  stat,  quod  componat 
cum  realitate  existentiae  ;  unde  essentia  hominis  absolute  in  reali  prae- 
dicamento,  substantise  scilicet,  reponitur :  posita  autem  in  rerum  natura 
fit  realis  realitate  exisleutise. 

Ad  quintum  dicitur  eodcm  modo  :  quia  etiam  verum  convertitur  cum 
ente  et  re  :  unde  simpliciter  homo  dupliciter  est  vorus,  scilicel  voritate 
©ssenti»  et  «xistentiae,  homo  rerus  veritate  etsentise  non  componitcum 
t;ili  reritate,  qnss  aihil  aliud  est,  quam  fundtmentalis  confonaftas  ad 
aua  p!';eilicata  quidditativa  :  componit  autem  cum  sua  verit;it«'  «xisten- 

tise,  id  est  cum  esse,  quod  fundat  hanc  veritatem,  Homo  est ;  similiter 
dicitur  de  affirmatione. 

Ad  sextum  negatur  antecedens,  cujus  probationis  utramque  assum- 
ptum  est  falsum.  Gum  enim  quot  modis  unum  oppositornm  dicitnr,  tot 
dicatur  et  rclinquum  (in  I  Topicorum) ;  sicut  ens  dupliciter  dicitur,  scili- 
cet  ens  quidditativum  et  existentiae  :  ita  non  ens,  seu  nihil  dicitur  dupli- 
citer  :  scilicet  nihil  quidditative,  et  nihil  existenter  :  homo  enim  absolute 
sumptus  cum  sit  in  praedicamento  substantiae,  est  ens  quidditative,  non 
tamen  extra  nihil  oppositum  actuali  existentiae  :  et  ideo  aliud  est  nihil 
oppositum  enti  praedicanientali  seu  essentiae,  et  aliud,  quod  opponitur 
existentiae  actuali,  etc.  Et  similiter  alia  est  negatio  essentiae,  et  alia  est 
negatio  cxistentiae. 

Ad  septimum  negatur  consequentia  :  non  enim  idem  est  dicere,  homo 
in  potentia  componit  cum  homine  in  actu  et  essentia  componit  cum  exi- 
stentia;  prima  enim  est  falsa,  quia  idem  non  componit  cum  seipso  :  se- 
cuncla  autem  est  vera,  quia  extrema  realiter  distinguuntur,  unde  non  est 
eadem  proportio  existentiae  ad  essentiam,  et  hominis  in  actu  ad  homi- 
nem  in  potentia.  Inter  prima  enim  est  proportio  potentiae  receptivae  ad 
actum,  et  distinctio  realis  utroque  extremo  posito  extra  causas  suas  : 
inler  secunda  vero  non,  sed  est  proportio  ejusdem  ad  seipsum  secun- 
dum  diversas  sui  dispositiones  simul  incompossibiles,  scilicet  esse  in 
potentia  et  esse  in  actu. 

Ad  octavum  negatur  antecedens  :  existentia  enim  substantiae  est  sub- 
stantia,  et  existentia  accidentis  est  accidens,  et  (i*t  supra  patet)  exi- 
stentia  substantiae  non  est  materia,  nec  forma,  nec  compositum,  sed 
actualitas  omnium  eorum,  et  sic  est  reductive  in  genere  substantiae.  Sed 
contra  hoc  instat  arguens  sic  :  Omne  quod  est  reductive  in  genere,  repo- 
nitur  ul  principium  ipsius  :  sed  esse  non  est  principium  substantia?, 
ergo  non  est  in  genere  substantiae  reductive. 

Ad  hoc  dicitur,  quod  cum  esse  sit  ultima  actualitas  rei,  et  ultimum  in 
generatione  sit  primum  in  intentione;  esse  in  genere  substantiae  repo- 
nitur  ut  principium  formale  ultimum  ipsius  substantiae  :  per  hoc  enim  res 
reponitur  in  genere  substantiae,  quia  est  capax  esse  substantialis  :  etenim 
differentiae  in  omnibus  generibus  (ut  infra  declarabitur)  sumuntur  ab 
ordine  ad  ipsum  esse. 

Ad  nonum  negatur  consequentia.  Ad  cujus  probationem  dicitur,  quod 
primum  suppositum  male  intellectum  adducitur,  eo  quod  Aristoteles 
LIII  Metaph.,  text.  comm.  xv,  quem  arguens  adducit,  non  dicit  quod  ex 
per  se  potentia  et  per  se  actu  resultet  unum  tertium ;  sed  quod  ideo  res 
habens  partes  est  una,  quia  altera  est  actus,  altcra  vero  potentia,  et 
intelligeiidum  est  (sicut  supra  declaratum  fuit)  si  ad  compositionem  rea- 
Iem  referatur,  scilicet  quod  altera  pars  est  pura  potentia,  eo  quod  ex 
duobus  actibus  non  fit  tertium  per  se  unum  :  modo  quidditas  rei  et  exi- 
stentia  ejus  non  se  habent  sicut  purapotentia  et  actus,  nec  sunt  partes, 
ut  patet  :  unde  auctoritas  illa  non  est  ad  propositum.  Relinquitur  ergo 
falsum  esse  quod  essentia  fiat  tertium  per  se  unum,  et  consequenter 
probatio  consequentiae  quoad  primam  partcm  nihil  valet,  quia  non  sunt 
ibi  duo  composita.  Ad  probationem  vero  consequentiae  quoad  secundam 
partem  dicitur,  quod  non  iuconvenit  generationem  habere  duos  termi- 
nos  tormales  diffonniter,  unum  primo,  alterum  secundario  :  terminus 
lormalis  generationis  primus  est  forma,  secundarius  autem  esse,  sicut 

per  oppositum  creationis  terminus  formalis  primo  est  esse  :  secundarius 
vero  forma,  et  hoc  modo  conceduntur  argumenta. 

Quod  si  intendant  probare,  quod  esse  sit  terminus  generationis,  primo 
respondetur  et  dicitur  quod  id  quod  assumit,  scilicet  eo  modo,  quo  aii- 
quid  est  ratio  essendi,  est  ratio  generandi,  falsum  est  :  licet  enim  sit 
verum,  quod  id  quod  est  ratio  essendi,  sit  ratio  rei,  quod  generetur  : 
non  tamen  est  verum,  quod  eo  modo  quo  est  ratio  essendi,  sit  ratio 
generandi ;  et  ratio  est :  quia  res  per  generationem  non  exit  de  non  esse 
omnino  ad  esse,  sed  de  privatione  ad  formam,  ut  dicitur  I  Phys.;  crea- 
tionis  enim  est  proprium,  utres  transferat  de  non  esse  omnino  ad  esse, 
quo  fit  ut  esse,  quod  est  primo  ratio  essendi,  merito  sit  et  primo  ratio 
prirnae  productionis,  quae  est  creatio  :  et  forma,  quae  est  secundario  ralio 
essendi,  sit  prima  ratio  secundae  productionis,  generationis  scilii 
unde  et  I  Phys.  principia  generationis  ponuntur  forma  et  privatio.  Per 
idem  patet  ad  aliam  formam  ejusdem  rationis ;  falsa  enim  est  major; 
alius  namque  est  modus  quo  res  generatur,  et  alius  quo  est ;  est  enim  per 
formam  secundario,  per  se  autem  primo  :  generatur  vero  e  converso. 

Ad  decimum  patet  responsio  ex  dictis,  falsum  enim  est  antecedens. 

Girca  secundum  dubium  sciendum  est,  communemphilosophorum  sen- 
tentiam  esse  intelligentias  alias  a  prima  non  esse  actus  omnino  puros  : 
sed  admixtionem  in  se  potentia3  habentes  :  verum  diversitas  inter  eos 
magna  est  de  modo,  quo  haec  duo,  actus  scilicet  et  potentia,  eis  insunt. 

Et  ut  reliquos  omittamus,  ne  limites  intentionis  nostrae  egrediamur, 
Scotus  in  I  Sent.,  dist.  vm,  quaest.  n,  opinatur  omnem  creaturam  esse 
compositam  ex  actu  et  potentia  hoc  modo,  quia  quaelibet  creatura  cum 
non  sit  nihil,  oportet  quod  habeat  aliquam  actualitatem,  et  cum  sit  de- 
finita  ad  tale  genus  vei  speciem  seu  gradum  perfectionis,  oportet  quod 
habeat  in  se  negationem  alterius  perfectionis  possibilis  reperiri  in  lati- 
tudine  entis  :  et  sic  sit  possibilis;  quicquid  enim  est  ens,  et  caret  aliqua 
perfectione  in  ente  possibiii,  est  simpliciter  possibile,  et  sic  quaelibet 
res  est  composita  ex  actu  et  potentia  objectiva  :  ex  eo  enim,  quod  est, 
habet  in  se  actum,  ex  eo  vero,  quod  est  ens  possibile,  habet  in  se  po- 
tentiam;  possibile  namque  a  potentia  dicitur.  Gum  autem  solus  Deus  sit 
actus  non  possibilis,  id  est  non  potens  terminare  actionem  alicujus 
agentis  sui  factivi  :  intelligentiae  apud  ipsum  erunt  compositae  ex  actu 
et  potentia  objectiva  tantum  :  quia  nullam  in  earum  substantia  recepti- 
vam  formam  ponit. 

S.  Thomas  autem  ex  fundamentis  in  dubitatione  praecedenti  positis 
opinatur  intelligentias  et  quamlibet  creaturam  esse  compositas  ex  actu 
et  potentia,  sicut  ex  duabus  rebus  distinctis  realiter,  esse  scilicet  et 
essentia  :  nec  oportet  repetere  probatioues,  scd  solvere  rationem  Scoti 
quam  ibidem  facit  contra  hoc.  Arguit  enim  sic  :  Si  in  qualibet  crea- 
tura  est  compositio  ex  duabus  rebus,  accipio  alteram  illarum  rerum 
componenlium,  et  quaero,  an  sit  simplcx,  an  composita.  si  simplex,  ergo 
non  quaslibel  res  creata  est  composita.  Si  composita,  iterum  quaeretur 
de  partibua  <\jus,  et  sic  in  iufinituin. 

Ad  hoc  facillimc  respondetur  :  procedit  enim  argumentum  ex  malo 
intellectu  positionis  nostrae;  cum  namque  dicitur,  quod  quodlibet  aliud  a 
Deo  est  compositum  (ly  quodlibet),  distribuit  non  nisi  pro  his,  qui 
sunt,  <-t  propric  esse  habent  :  quseapud  Aristotelcm  ct  verilatem  sunt 
i  subsistentia  :  omne  ergo  suppositum  tam  substantiale,  quam  acci- 
dentale  (si  sic  loqui  licetj  es'  compoaitum  ex  actu  et  potentia  realiter 

distinctis,  quidclitate  scilicet  et  esse  :  Sc-rtis  enim  quidditas,  ut  declara- 
vimus,  distinguitur  realiter  a  suo  esse,  et  hujus  albi  albedo  distinguitur 
realiter  a  sua  propria  existentia,  ut  ex  dictis  patere  potest.  Non  enim 
sumus  adeo  insensati,  ut  dicamus  omnem  entitatem  qualitercumque  esse 
cornpositam.  Gomponentia  enim  ultima  in  resolutione  quis  dubitat  opor- 
tere  esse  simplicia?  Dicimus  igitur  in  proposito,  intelligentias  cum  sub- 
sistant  habere  in  se  quidditatem  et  existentiam  adunatas,  ut  potentiam 
et  actum,  et  sic  compositas  esse  ex  duabus  rebus  realiter  distinctis. 
Scotus  autem  sententiam  tenere  potest  suam  absque  alterius  laesione, 
sed  linguam  coercere  debet. 

Et  quia  in  intelligentiis  ponitur  potentia  et  actus,  non  erit  dif- 
ficile  invenire  multitudinem  intelligentiarum  :  quod  esset  impos- 
sibile,  si  nulla  potentia  in  eis  esset.  Unde  dicit  Comment.  in 
III  de  Anima,  quod  si  natura  intellectus  possibilis  esset  igno- 
rata,  non  possemus  invenire  multitudinem  in  substantiis  sepa- 
ratis.  Est  ergo  distinctio  earum  adinvicem  secimdum  gradum 
potentiae  et  actus,  ita  quod  intelligentia  superior,  quae  plus 
propinqua  est  primo,  habet  plus  de  actu,  et  minus  de  potentia, 
et  sic  de  aliis  :  et  hoc  completur  in  anima  humana,  quae  tenet 
ultimum  gradum  in  intellectualibus  substantiis,  undeintellecius 
potentialis  ejus  se  habet  ad  formas  inteliigibiles  sicut  materia 
priraa,  quoe  tenet  ultimum  gradum  in  esse  sensibili  ad  formas 
seiisibilos,  ut  Commentator  III  de  Anima  dicit,  et  ideo  philoso- 
phus  eomparat  eam  tabulse  rasae,  in  qua  nihil  est  depictum.  Et 
propier  ln>c,  quia  interalias  substantias  intelligibiles  plus  habet 
de  potentia,  ideo  efrlcitur  in  tantum  propinqua  rebus  materia- 
libu3,  ut  res  materialis  trahatur  ad  participandum  esse  suum; 
ita  quod  ex  anima  et  corpore  resultat  unum  esse  in  uno  com- 
positOj  quamvis  illud  esse,  prout  est  animae,  non  sit  dependens 
a  corpore;  et  ideo  post  istam  formam,  quae  est  anima,  inve- 
niuntur  aliae  formae  plus  de  potentia  habentes,  et  magis  pro- 
pinquae  materiae,  intantum,  quod  esse  earum  sine  materia  non 
est :  in  quibus  etiam  invenitur  ordo  et  gradus  usque  ad  primas 
formas  elementorum,  quae  sunt  propinquissimaa  materiae,  unde 
nec  aliquam  operationem  habent  nisi  secundum  exigentiam 
quolitatum  activarum  et  passivarum,  et  aliorum,  quibus  mate- 
ria  ad  formam  disponitur. 

In  hac  sexta  et  ultima  parte  hujus  capituli  de  multitudine  intelligen- 
tiarum  agens,  primo  proponit  diras  conclusiones,  quarum  prima  est, 
quod  secundum  fundamenta  prsedicta  non  est  difficile  invenire  plurali- 
tatem  intelligentiarum.  Secunda  est,  quod  absque  talibus  fundamentis 
impossibile  est  invenire  in  eis  pluralitatem,  et  hoc  quidem  non  nisi 
auctoritate  Gomm.  III  de  Anima,  comm.  xiv.  Probatio  vero  primse  con- 
clusionis  est :  quia  quandocumque  est  aliquod  medium,  per  participatio- 
nem  utriusque  extremi  pluriflcatur  penes  majorem  participationem 
unius  et  minorem  alterius;  verbi  gratia,  imponatur  nomen  coloribus 
mediis,  et  vocentur  A  :  tunc  A  quia  est  inter  albedinem  et  nigredinem 
medium,  per  participationem  multiplicatur  in   plures  species,  puta  pal- 

lidum,  croceum,  citriuum,  propter  majoreni  appropiuquationern  ad  albe- 
diuem  et  recessum  a  uigrediue,  et  econverso  :  sed  intelligentia  est([uid 
medium,  secundum  praehabita,  inter  duo  extrema,  scilicet  actum  purum 
et  puram  potentiam,  partieipans  naturam  utriusque,  quia  habet  actum 
conjunctum  potentiae  :  ergo  intelligentias  plures  esse,  ex  hoc  funda- 
meuto,  facile  perpendi  potest,  scilicet  ex  eo  quod  sunt  compositae  ex 
actu  ct  potentia. 

Ad  liorum  evidentiam  est  sciendum,  quod  in  latitudme  entis  sunt  duo 
extrema,  scilicet  Deus  gloriosus  actus  purus  omnino,  et  materia  prima 
pura  potentia  omnino  :  rcliqua  omnia  sunt  intermedia,  ulpote  habcntia 
actum  et  potentiam  :  et  attenditur  eorum  essentialis  seu  specificamulti- 
tudo  penes  appropinquationem  et  elongationem  ab  extremis  :  quia  enim 
aliquid  niagis  sapit  naturam  actus,  quam  aliud,  et  illud,  quam  aliud,  ideo 
plura  sunt,  et  dignitas  in  eis  est  penes  majorem  appropinquationem  ad 
extremum  nobile,  scilicet  actum  purum  :  quanto  enim  res  est  actualior 
et  minus  potentialis,  tanto  nobilior  :  omnes  igitur  formae  intermediae 
participant  actum  et  potentiam.  Sed  inter  eas  quaedam  tantum  actuali- 
tatis  sortitae  sunt,  ut  adeo  propinquae  sint  actui  puro,  quod  per  se  absque 
materia  subsistant,  utpote  ab  ea  valde  elongatae  :  non  tamen  sine  admix- 
tione  potentiae,  cujus  puritas  est  ratio  materiae  quod  sit  extremum  :  et 
inter  has  tanta  latitudo  est  secundum  majorem  et  minorem  participa- 
tionem  actus  et  potentiae,  ut  ultima  earum  tantum  potentialitatis  habeat, 
quod  materiam  informet  (anima  scilicet  intellectiva).  Hsec  enim  inter 
omnes  formas  snbsistentes  elongata  est  maxime  ab  actu  puro  :  propter 
quod  contingit,  quod  adeo  appropinquat  alteri  extremo,  ut  materiam 
ipsam  recipiat  et  ad  ejus  esse  trahatur.  Aliae  autem  formae  tantum  poten- 
tialitatis  habent,  quod  a  materia  dependent  in  esse  et  fieri  :  inter  quas 
etiam  magna  latitudo  invenitur,  dum  quaedam  quibusdam  actualiores 
suut.  Quod  ex  opehbus  cognoscere  potes  (operatio  enim  facit  cogno- 
scere  formam) :  unde  formae  elementorum,  quaa  sunt  maxime  potentiam 
habentes,  utpote  materiae  propinquissimae,  nullius  sunt  principia  ope- 
rationis,  nisi  per  materiales  qualitates,  scilicet  caliditatem,  frigiditatem. 
Formae  vero  mixtorum,  utpote  elevatiores  a  materia  altiori  modo  ope- 
rantur,  sicut  adamas  trahit  ferrum  non  ratione  caliditatis,  aut  frigidi- 
tatis,  sed  ex  naturae  proprietate.  Formae  autem  animalium  louge  aetua- 
liores  dignoscuntur,  cum  seipsa  movere  et  alia  discernere  intuemur. 

Ex  his  non  solum  percipitur,  quam  facilis  sit  aditus  ad  pluralitatem 
intelligentiarum  cognoscendam,  sed  etiam  quod  irnpossibile  est  tingcre 
illam  absque  hoc  fundamento.  Quomodo  emm  latitudo  potest  inveniri 
in  eo,  quod  actu  et  potentia  caret?  Gommune  est  namque  omnibus 
extremis,  si  extrema  sunt,  latitudinem  in  seipsis  non  compati :  essent 
enim  ultima,  et  non  ultima,  ut  de  se  patet,  et  ideo  oporhd  media  esse 
illa,  in  quibus  latitudoquaeritur,  quae  utriusque  extremi  naturam  sapiant. 
Et  quia  intellectualem  naturam,  quam  ex  hoc,  quod  inteHectualis  est, 
scimus  actualitatem  habere,  non  cognosceremus  habere  potentiam  ad- 
mixlam,  nisi  videremus  anirnam  nostram  illam  habere,  cum  potentia 
aequivoce  dicatur  de  poLentia  reruni  intellectualiuin,  et  de  potentia 
rerum  sensibilium,  et  sinc  potenLia  non  potest  tntelligi  multiludo 
substantiarum  intettectuali  i\n\  ideo  Commentator  ait,  quod  si  doq  esset 
nota  fiatura  intellectus  possibilis,  non  possemus  intelligere  pioralitatem 
in  Bubstaotiis  abstractis. 

NoLanda  sunt  in  hac  luL<Ta  tria.  PrimttOQ  est  hoc  ex  dictis  Commenta- 

toris  adducitur,  quod  si  non  esset  notanatura  intellectus  possibilis,  non 
possemus  scire  pluralitatem  in  substantiis  immaterialibus. 

Secundum  est,  quod  S.  Thomas  non  dicit  animam  intellectivam  esse 
adeo  potentiae  participem,  ut  formamaterialis  sit:  sed  ut  materia  traha- 
tur  ad  participandum  esse  ipsius  animae. 

Tertium  est,  quia  dicit  animae  et  corporis  esse  unum  et  idcm  essc, 
quod  est  independens  a  corpore. 

Primo  dicto  videtur  obviare  processus  Aristotelis,  XII  Metapb.,  text. 
comm.  xliii,  ubi  ex  pluralitate  motuum  pluralitatem  intclligentiarum 
concludit,  et  nullo  modo  meminit  actus  et  potentiae.  Sed  boc  recte  in- 
telligentibus  non  obstat.  Aliud  est  enim  concludere  numerum  motorum, 
et  aliud  est  concludere  pluralitatem  substantiarum  intellectualium  :  licet 
enim  idem  subjecto  sint  motores  orbium  et  substantiae  immateiiales  : 
differunt  tamen  ratione,  adeo  ut  ad  diversas  scientias  pertineant,  secun- 
dum  Gommentatorem  XII  Metaph.,  comm.  vi;  et  ideo  ex  pluralitate  mo- 
tuum  quamvis  pluralitas  motorum  ut  sic  concludi  possit,  non  tamen 
pluralitas  substantiarum  intellcctualium  ut  sic.  Intendunt  igitur  Averrois 
et  S.  Thomas,  quod  intelligentiarum,  inquantum  intelligentiae  sunt,  mul- 
titudo  non  nisi  per  notam  naturam  intellectus  possibilis  discernitur  a 
nobis  :  licet  earum,  inquantum  motrices  sunt  orbium,  ex  suorum  effe- 
ctuum  numero,  pluralitas  inferatur.  Vel  dicito,  quod  venatio  illa,  suppo- 
sita  notitia  habita  in  libro  de  anima,  ubi  radicaliter  innotuit  pluralitas 
substantiarum  intellectualium  possibilis,  quaerit  ex  numero  motuum, 
quot  sunt.  Quod  autem  ibi  supponatur,  motores  proprios  orbium  habere 
potentiam  admixtam,  potest  persuaderi  ex  eo  quod  supponitur  ibi,  sci- 
licet  motores  proprios  orbium  esse  proportionatos  suis  orbibus,  ita  ut 
unus  unum  tantum  moveat  orbem,  et  si  stella  adderetur,  vel  non  move- 
ret,  vel  tardius  (ut  dicitur  secundo  cceli,  (extu  commenti  septuagesimi- 
primi).  Talis  enim  proportionis  seu  commensurationis,  cum  alterum 
extremum  sit  res  materialis,  scilicet  orbis,  roliquum  extremum  a  po- 
tentia  omnino  denudatum  putandum  non  est,  imo  a  sano  intellectu  non 
est  intelligibile. 

Propter  secundum  intelligendum  est  inveniri  duplicem  rerum  ordi- 
nem  in  universo,  intelligibilium  scilicet,  ct  sensibilium.  Ordo  sensibi- 
lium  materialis  est,  materiam  sibi  necessario  vendicans  :  omnes  enim 
substantiae  sensibiles  materiam  habent,  licet  diversimode,  ut  dicitur 
VIII  Metaph.,  text.  com.  iii  et  xn.  Ordo  intelligibilium  immaterialis  est, 
et  a  materia  non  dependens.  Intelligibilo  enim  est  unumquodque  per 
separationem  a  materia,  uti  dicitur  III  de  Anima,  text.  comm.  xi.  Gum 
ergo  materia  sit  sub  aliqua  forma  sensibilis  ordinis,  cujusmodi  est  omnis 
forma  habens  omnes  vires  suas  sensibilibus  organis  affixas,  non  egre- 
ditur  limites  proprios  :  ipsa  enim  ad  illud  genus  portinet.  Gum  vero  sit 
sub  forma  intelligibilis  ordinis,  extra  limites  suos  ascendit  et  trahi  dici- 
tur  ad  id,  quod  capacitatem  ejus  transcendit,  scilicet  esse  rei  a  se  non 
dependentis  :  et  quia  supremum  infimi  attingit  infimum  supremi  secun- 
dum  doctrinam  Dionysii  in  libro  de  coelesti  Hierarchia;  ideo  supremum 
inter  sensibilia,  homo  scilicet  seu  materia  ejus,  conjungitur  infimae 
formpp  intolligibilis  ordinis,  scilicet  animae  intellectivae,  et  ejus  esse 
parlicipat  :  et  propter  hoc  dicitur  quod  materia  trahitur  ad  esse  ejus; 
elevatur  enim  materia  ad  superius. 

Ad  evidentiamtertii  adducendae  sunt  rationes  Scoti  contra  hoc  dictum 
S.  Thomae,  ut  magis  veritas  elucescat.  Scotus  in  quolibet.  quaest.  ix  et 

IV  Scnt.,  dist.  xliii,  quaest.  i,  sex  motiva  contra  hoc  facit,  quorum  ali- 
qua  recilantur  ab  Antonio  Trombeta,  in  quaest.  utrum  corruplum  per 
potcntiam  divinam  possit  idem  numero  redire;  in  qua  tam  ipse,  quam 
Scotus  ubi  supra,  S.  Thomre  opinionem  non  suam  attribuunt  de  co,  quod 
ibi  quaerit  :  et  hoc  quia  locuti  sunt  non  tota  lege  perspecta  et  juxta  Ari- 
stotelem  adpauca  respicientes  de  facili  enuntiant. 

Arguit  ergo  primo  in  proposito  sic  :  Esse  animae  et  hominis  est  idem  : 
ergo  anima  conjuncta  corpori  non  est  perfectior  seipsa  extra  corpus  : 
consequens  est  contra  S.  Thomam  prima  parte  quaest.  lxxxix  ubi  dicit, 
animam  habere  perfectiorem  statum  in  corpore,  quam  extra.  Conse- 
quentia  autem  probatur :  quia  nihil  habens  idem  esse,  ex  hoc  solo  est 
perfectius,  quod  aliquid  communicat  alteri,  licet  alterum  perficiatur  ex 
hoc  :  communicare  enim  licet  supponat  perfectionem  in  communicante, 
non  tamen  dat  illam  ei :  modo  anima  in  corpore  sit,  semper  retinet  idem 
esse  :  nihil  in  corpore  plus  habet,  nisi  quod  communicat  esse  suum  cor- 
pori  :  ergo  ex  hoc  non  est  perfectior  seipsa  separata.  Et  confirmatur  : 
quia  ex  hoc  solo  quod  causa  non  communicat  aliquid,  nullam  imperfe- 
ctionem  acquirit  :  ergo  anima  non  est  imperfectior  separata,  si  idem 
esse  retinet  :  nihil  enim  amisit  nisi  sui  communicationem  corpori. 

Praeterea,  Anima  habet  idem  esse  cum  homine  :  ergo  homo  non  est 
perfectior  in  essendo  ipsa  anima  in  essendo.  Antecedens  est  falsum  : 
consequentia  vero  probatur  quia  quaecunique  habent  omnino  idem  esse 
sunt  seque  perfecta  in  essendo,  vel  saltem  id,  cui  communicatur  illud 
esse  non  est  perfectius  in  essendo  communicante. 

Praeterea,  Homo,  ut  homo,  est  tertium  ens  realiter  distinctum  ab  utra- 
que  sui  parte,  scilicet  anima  et  corpore  :  ergo  habet  proprium  esse 
aliud  ab  esse  partium  :  et  consequenter  non  est  idem  esse  animae  et 
hominis.  Tenet  consequentia,  quia  distinctum  ens  debet  habere  distin- 
ctum  esse. 

Prseterea,  Esse  hominis  in  morte  corrumpitur,  esse  autem  animae  non 
corrumpitur :  ergo  esse  animae  et  hominis  non  sunt  idem.  Consequentia 
plana  est,  et  antecedcns  probatur :  quia  sicut  generatio  terminatur  ad 
esse  compositi,  scilicet  hominis,  ita  corruptio  ad  esse  ipsius. 

Praeterea,  Homo  post  mortem  non  manet  :  ergo  nec  esse  ejus.  Tunc 
ultra,  Esse  hominis  non  manet  post  rnortem  :  ergo  esse  animae  et  homi- 
nis  non  est  idem  :  cum  esse  animae  remaneat.  Processus  totus  clarus  est 
excepta  prima  consequcntia,  quae  probatur  ex  eo  quod  nullius  actuale 
esse  invenitur,  cum  illud  cujus  est,  non  invonitur. 

Praeterea,  In  homine  est  alia  forma  praeter  animam  :  ergo  in  eo  est 
aliud  esse  praeter  esse  animae.  Consequentia  est  nota,  quia  quaelibet 
forma  habet  proprium  esse  :  antecedens  vcro  alias  probatum  est. 

Antequam  ad  argumenta  haec  respondeatur,  advcrtas  primo,fundamen- 
tum  S.  Thomae  universaliter  esse,  in  omni  composito  non  inveniri  nisi 
unum  esse  substantiale  actualis  existentiae,  de  quo  nunc  sermo  est,  eo 
quod  unam  tantum  formam  substantialem  in  composito  tenet :  ab  una 
enim  forma  non  est  nisi  unum  esse  substantiale.  Sed  interesse  hominis 
et  essc  aliorum  diversitas  est,  quod  licet  tam  esse  hominis,  quam  alio- 
rum  primo  sit  actus  suppositi,  ut  quod;  iu  homine  tamen  totum  compo- 
Bitum  mendicat  illml  esse  a  forma,  cujus  est  primo  actus,  ut  proprii  ct 
coj  ipleti  principii  :  in  aliis  vcro  compositis  forma  mendicat  illud  a  com- 
i1').  Kt  est  patio  disparitatis  :  quia  tn  solo  homine,  qui  supremum 
tenet  locum  inter  sensibilia,  ordo  inferior,  seusibilis  scilicet,  Irahiturad 

ordineni  superiorem  intelligibilem  et  irnmaterialem.  Unde  esse  hominis, 
cum  ab  anima  intellectiva  fluat,  immaterinle  et  altioris  ordinis,  quam 
bomo,  sicut  et  ipsa  anima  :  et  ideo  homo  mendicat  illud  ab  anima,  cui 
est  proprium,  utpote  ad  suum  pertinens  genus  :  et  inde  est  quod  post 
mortem  hominis  anima  remanet;  esse  etenim  proprium  independens 
erat  a  composito  corrupto,  et  sic  illud  retrahendo  ad  se  subsistit.  Caete- 
rorum  vero  esse,  cum  sint  ejusdem  ordinis  cum  compositis,  quibus  attri- 
huuotur,  sicut  et  forinae  a  quibus  fluunt,  formae  ipsae  mendicant  a  com- 
positis,  sicut  et  fieri :  ita  quod  tandiu  i!lo  gaudent,  quandiu  in  compositis 
sunt,unde  corruptis  compositis  ipsae  (cum  sine  existentia  remanere  non 
po-sint)  desinunt  statim. 

Adverte  secundo,  pro  resolutione  argumentorum,  tres  propositiones. 
Prima  est,  quod  cum  duplex  sit  perfectio  rei,  prima  scilicet  et  secunda, 
res  creata  potens  causare,  etsi  non  efficiatur  perfectior  secundum  per- 
fectionem  primam,  ex  hoc  quod  actu  causat,  efficitur  tamen  perfectior 
secundum  perfectionem  secundam.  Patet  hoc  ex  tribus.  Primo  ex  eo 
quod  est  magis  in  actu  res  actu  causans  re  in  potentia  causante;  opera- 
tio  enim  est  actus  secundus  causae,  perfectio  autem  actualitatem  sequi- 
tur,  sicut  imperfectio  potentialitatem.  Secundo  patet  ex  eo  quod  unum- 
quodque  est  perfectius  conjunctum  suo  fini,  quam  separatum  ab  illo  : 
res  autem  actu  operans  conjuncta  est  suo  fini  intraneo,  qui  est  operatio, 
juxta  illud  secundi  de  ccelo  et  mundo,  text.  comm.  xvn.  Unumquodque 
est  propter  suam  opera*^onem.  Tertio  patet  idem,  quod  unumquodque 
quanto  est  similius  Deo,  tanto  perfectius  est  :  res  autem  actu  causans 
est  similior  Deo,  quam  non  actu  causans  :  quia  non  solum  assimilatur 
Deo  secundum  hoc,  quod  est,  sed  etiam  secundum  hoc,  quod  est  com- 
municare  se  aliis. 

Secunda  propositio  est :  Res  est  perfecta  simpliciter  non  propter  per- 
fectionem  primam  sed  propter  ultimam.  Hoc  traditur  a  Boetio  in  libro 
de  hebdomadibus  dicente  :  Intueor  in  rebus  aiiud  esse,  quod  sunt,  et 
aliud  esse,  quod  bona  sunt  :  et  declaratur  a  S.  Thoma,  prima  parte, 
quaestione  v,  artic.  1,  ad  primum. 

Ad  cujus  intellectum  nota,  quod,  ut  idem  dicit  prima  parte,  quaest.  vi, 
artic.  iii,  triplex  est  perfectio,  rei,  scilicet  prima,  secundum  quam  res 
constituitur  in  suo  esse,  sicut  prima  perfectio  hominis  estesse  suumsub- 
stantiale.  Secunda  vero  est,  secundum  quam  est  potens  proxime  ad  suas 
perfectas  operationes,  sicut  vires  animae  et  habitus  eas  informantes, 
quibus  homo  in  perfectam  operationem  potest  exire.  Tertia  autem  per- 
fectlo  est,  secundum  quam  conjungitur  suo  fini,  sicut  speculatio,  quae 
hominem  substantiis  separatis  unit.  Manifestum  est  autem,  non  esse 
hominem  simpliciter  perfectum,  qui  sola  naturae  bonitate  gaudet,  aut 
qui  a  proprio  fine  procul  est;  unde  ordo  entis  simpliciter  ad  ens  secun- 
dum  quid  oppositus  est  ordini  perfecti  simpliciter  ad  perfectum  secun- 
dum  quid  :  secundum  namque  esse  substantiale  homo  ens  simpliciter 
dicitur,  perfectus  autem  secundum  quid  :  ideo  enim  qui  nullam  aliam 
perfectionem  habet,  nisi  quia  est  homo,  perfectus  non  asseritur  simpli- 
citer,  sed  cum  additione  dicimus,  quod  est  perfectus  secundum  esse 
substantiale.  Secundum  vero  esse  accidentale,  quale  est  habituum  et 
operationum,  ens  secundum  quid  homo  dicitur,  perfectus  autem  simpli- 
citer;  nihil  enim  tunc  sibi  deficit  eorum,  quae  ad  perficiendum  hominem 
exiguntur.  Patet  ergo  intenta  propositio,  quod  scilicet  res  est  perfecta 
simpliciter  ex  ultima  perfectione. 

Tertia  propositio  est  isLa  :  Realis  pars  esscntiae  perfectior  est  in  toto 
existens,  quam  separata;  et  declaratur  sic  :  Unumquodque  est  perfe- 
ctius,  eum  est  in  complemento  sui  esse  specitici,  quam  cum  delicit  ab 
ilio  :  pars  autem  esseutialis,  quando  est  in  toto,  est  iu  coniplemento 
siue  speciei,  ad  cujus  integritatem  essentialiter  ordinatur  :  cum  autem 
est  separata  ab  eo,  jam  cum  esse  completo  speciei  non  est,  natura  spe- 
cifica  materiam  et  formam  aggregante  :  perfectior  igitur  est  in  toto  pars 
essentialis,  quam  separata. 

Ex  quibus  ad  propositum  descendendo,  dicimus  perfectiorem  statum 
habere  animam  intellectivam  in  composito,  quam  extra  :  eo  quod  quando 
est  conjuncta  corpori,  habet  non  solum  perfectionem  primam,  quae  est 
esse,  sed  etiam  perfectionem  secundam,  influendo  vires  suas  corpori, 
et  communicando  se,  et  sic  similior  est  Deo,  quam  separata :  licet  Deus 
omnino  irnmaterialis  et  incomponibilis  sit  :  sicut  cor  motum  similius  est 
Deo,  quam  non  motum,  licet  Deus  sit  omnino  immobilis,perfectio  enim 
eorum  consistit  in  hoc. 

Est  praeterea  perfectior  in  corpore,  quia  in  eo  habet  completum  esse 
specificum,  quod  non  nisi  partialiter  obtinet  separata  ;  quamvis  enim 
integrum  esse  existentiaB  retineat  separata,  quod  in  composito  habebat, 
non  tamen  habet  tunc  integrum  esse  essentiae  completum  in  specie  eo 
modo,  quo  nata  est  habere,  scilicei  ut  pars  in  toto,  ad  quod  tamen 
habendum  non  accidentaliter,  sed  essentialiter  ordinatur  :  unde  falsum 
est,  animam  separatam  retinentem  idem  esse  actualis  existontiae,  et 
nihil  nisi  sui  communicationem  ex  separatione  perdidisse  :  amisit  enim 
esse  quidditativi  specifici  integritatem,  quandoquidem  in  sua  specie 
integra  non  manet  :  unde  et  beatus  Thomas  in  quaestionibus  de  Anima, 
quaest.  i,  ad  16,  ait  principia  essentialia  alicujus  speciei  ordinari  non 
ad  esse  tantum,  sed  ad  esse  hujus  speciei.  Licct  igitur  animal  possit  per 
sc  esse,  non  tamen  in  complemento  suae  speciei  esse  sine  corpore. 

Ad  primum  ergo  argumentorum  negatur  consequentia.  Gujus  proba- 
tionem  patet  ex  prima  propositione  assumere  falsum  :  licet  enim  com- 
municare  supponat  primam  perfectionem,  in  communicante,  tamen  per- 
ficic  ipsam  perfectione  secunda,  qua  res  perfectior  simpliciter  dicitur : 
imo  apud  Dionysium  supremum,  quod  participant  creaturae  de  Deo  est, 
quod  coniinunicativae  sunt. 

Dicitur  secundo,  quod  etiam  minorprobationis  est  falsa,  scilicet  quod 
anima  separatahoc  solo  careat,  scilicet  communicatione  sui,  ut  patet  ex 
tertia  propositione  :  caret  enim  integritate  specifici  sui  esse,  et  hoc  est 
primum  et  principaie  quod  reddit  imperfectiorem  animam  soparatam  : 
ideo  namque  caret  perfectionibus  secundis,  quia  caret  integritate  spe- 
cifica,  et  non  e  converso.  Ad  coufirmationem  patet  ex  prima  proposi- 
tione  :  quia  causa  creata  ex  hoc,  quod  causat,  habet  perfecLionem  se- 
cundam,  cujus  privatio  imperfectio  magna  est  :  et  in  proposito  aliquid 
plus  est  :  quia  anima  separata  non  solum  desinit  communicare  se,  et 
vires  suas  :  sed  est  in  statu  tali,  in  quo  impeditur  a  sui  et  virium  sua- 
rum  commuuicatione,  et  hoc  est  signum  imperfectionis  non  niodicaa  :  et 
est  ea,  quam  diximus,  scilicet  separatio  a  completo  esse  quiddiLativae 
Buae  specici  :  ut  expresse  babetur  a  S.  Thoma  in  quaesLione  de  spiri- 
tualibus  creaturis,  art.  2,  ad  quintum. 

Ad  secundtim  negatur  consequentia.  Ad  probationem  dicitur,  quod 
etUH  it.  iluplex,  quiddiLativum  et  oxisLenLiae  aelualis  :  primum  non 

remanet  in  anima  nisi  partialiter;  homo  vero  habot  iilud  uategraliter,  et 

secundum  tale  esse  homo  est  perfectior  in  essenclo.  Quoad  esse  autem 
existentise  potest  clici  homo  perfectior,  quoad  modum  habendi  lumc, 
scilicet  quia  habet  illud  ut  suppositum;  anima  autem  secundum  alium 
modum  perfectior  dici  potest,  inquantum  scilicet  tale  esse  est  sibi,  et 
non  homini  proprium,  modo  supra  declarato  :  unde  se  habent  in  hoc 
homo  et  anima  sicut  excedens  et  excessum. 

Ad  tertium  negatur  consequentia,  de  esse  actualis  existentiae  lo- 
quendo  :  non  enim  res  distincta  realiter  ab  aiia  habet  aliam  existentiam 
ab  illa  :  jam  enim  dictum  est,  partes  et  totum  habere  idem  esse,  Gonce- 
ditur  autem  consequentia  de  esse  essentiae,  sed  hoc  nostro  favet  pro- 
posito. 

Ad  quartum  dicitur  sicut  ante,  quod  si  in  antecedente  sit  sermo  de 
esse  essentiae,  verum  assumitur  in  prima  ejus  parte,  sed  non  in  se- 
cunda  :  liquet  enim  ex  supradictis,  quod  esse  specificum  completum 
anims?  corrumpitur. 

Si  autem  sit  sermo  de  esse  existentiae,  potest  dupliciter  intelligi. 
Primo,  quod  esse  actualis  existentiae  hominis  desinat  simpliciter,  et  sic 
esl  falsum  :  retrahit  enim  anima  illud  acl  se.  Alio  modo  potcst  intelligi, 
quod  esse  hominis  in  mcrte  desinat  esse  hominis,  id  est  desinat  infor- 
mare  hominem,  et  hoc  modo  conceditur  :  sicut  enim  de  generatione 
horninis  specialem  sermonem  facimus,  et  non  sic  de  caeterorum  propa- 
gatione  animalium,  dicente  Aristotele,  in  secundo  de  generatione  ani- 
maiium,  cap.  m,  quod  intellectus  tantum  venit  ex  intrinseco,  et  ipse 
solus  est  divimus,  eo  quod  operatio  sua  non  habet  communicationem 
cum  operatione  corporali  omnino  :  ita  de  corruptione  ejusdem  speciaiis 
soimo  esse  debet,  -'.'cente  eodem  XII  Metaph.,  textu  comm.  xvn,  quod 
in  quibusdam  nihil  prohibet  formam  remanere  post,  ut  si  est  anima  talis, 
non  omnis  forsan,  sed  intellectus. 

Ad  quiulum  negatur  prima  consequentia.  Et  ad  probationem  utemlo 
disiinctione  facta  dicitur,  quod  cum  esse  actuale  hominis  dupliciter  su- 
matur,  sciiicet  secundumse,  seu  simplieiter;  alio  modo  prout  est  hujus; 
primo  raodo  rernanere,  non  est  impossibile  corrupto  homine;  secundo 
modo  non  est  intelligibile,  quod  remaneat :  nullius  ergo  rei  esse  actuale 
manet,  ut  ejus  est,  quando  id,  cujus  est,  non  invenitur  :  potest  tamen 
simpliciter  inveniri,  et  ratio  est  in  proposito  saepe  jam  dicta,  quia  id 
esse  non  est  proprium  homini,  sed  animae  :  ideo  oportet  quod  invenia- 
tur  semper  quando  est  id,  cujus  est  proprium;  etsi  desinat  id,  cujus 
erat  ut  communicatum, 

Ad  sextum  negatur  antecedens.  Ad  probationes  vero  alias  factas  sunt 
responsiones  alias  datae;  relinquitur  igitur  verum  esse  de  esse  actualis 
existentiae^quod  unum  omnino  est  esse  animae  intellectivae  et  hominis, 
quod  secunclum  se  independens  est  a  corpore,  utpote  non  causatum  ab 
illo  :  quia  non  est  eductum  de  potentia  materiae,  licet  prout  est  hujus, 
scilicet  hominis,  non  nisi  in  corpore  inveniri  possit. 

CAPUT  VI 

Qualisnam  sit  Essentia  Dei :  quanam  item  ratione  in  simplicibus  sub- 
stantiis  separatis,  et  a  quo  rjenus  et  differentia  sumendum  sit,  et 
quomodo  multiplicari  eas  contingat,  exponit. 

His  visis,  patet  quomodo  essentia  invenitur  in  diversis.  Inve- 

nitur  autern  triplex  modus  habendi  essentiam  in  substantiis  : 
aliquid  enim  est  sicut  Deus,  cujus  essentia  est  ipsum  suum 
esse  :  et  ideo  inveniuntur  aliqui  philosophi  dicentes,  quod  Deus 
non  habet  essentiam  :  quia  essentia  ejus  non  est  aliud,  quam 
esse  ejus. 

Hoc  est  principium  capituli  sexti,  quod  dividitur  in  quatuor  partes. 
In  prirna  agitur  de  essentia  Dei.  In  secunda  de  essentia  intolligentiarum 
et  animae.  In  tertia  ostenditur,  quomodo  ista  se  habeant  ad  intentiones 
logicas.  In  quarta  replicatur  de  essentiis  compositis.  De  essentia  ergo 
Dei  positurus  duas  conclusiones,  et  exclusurus  duos  errores  ponit  pri- 
mam  conclusionem  affirmativam  talem  :  Essentia  in  Deo  significat  ipsum 
esse  ejus  :  hanc  conclusionem  non  aliter,  quam  ex  supradictis  dedu- 
cendo  ponit ;  fuit  namque  supra  probata,  et  ab  omnibus  est  concessa. 
Est  autem  intellectus  conclusionis,  quod  esse  actualis  existentise  divi- 
num  est  ipsa  quidditas  ejus  :  ita  quod  prsedicatur  de  Deo  sicut  praedica- 
tum  primi  modi  dicendi  per  se  :  ita  quod  ista,  Deus  est,  est  in  primo 
modo  perseitatis  :  quod  de  nullo  alio  a  Deo  communis  via  fatetur,  dato 
etiam,  quod  esse  et  essentia  increaturis  teneatur  esse  idem  realiter;  et 
quia  ipsum  existere  est  essentia  Dei,  ideo  a  quibusdam,  Platonicis 
scilicet,  dicitur,  quod  Deus  non  habet  essentiam,  quasi  pura  existen- 
tia  sit. 

Et  ex  hoc  sequitur,  quod  ipse  non  sit  in  genere  :  quia  omne 
quod  est  in  genere,  oportet  quod  habeat  quidditatem  prseter 
esse  suum  :  cum  quidditas  aut  natura  generis  aut  speciei  non 
distinguatur  secundum  rationem  naturse  in  illis,  quoruni  est 
genus  vel  species  :  sed  esse  est  in  diversis  diversimode. 

Hic  ponitur  secunda  conclusio  et  negativa,  Deus  non  est  in  genere  : 
probatur  in  littera  ex  antedictis  sic  :  Omne  quod  est  in  genere,  habet 
quidditatem  praeter  suum  esse  :  Deus  non  habet  quidditatem  praeter 
suum  esse ;  ergo  Deus  non  est  in  genere.  Minor  est  conciusio  praece- 
dens  :  major  probatur  sic,  Omnia,  quse  sunt  in  gene  e,  indistincta  sunt 
in  cssentia  generis  vel  speciei :  distincta  autem  per  diversimode  habere 
esse  illius  naturae  genericae  vel  specificae  :  ergo  esse  naturce  genericae 
vel  specificse  est  praeter  naturam  ipsam  genericam  vel  specificam  :  et 
sic  omne  quod  est  in  genere,  habet  naturam  praeter  suum  esse.  Antece- 
dens  hujus  consequentiae  est  de  se  notum  :  homo  enim  et  leo  sunt  indi- 
stincti  in  natura  animalis  :  distinguuntur  autem  inter  se  per  hoc,  quod 
diversimode  habent  esse  animatum  ;  genus  enim  diversum  habet  esse  in 
speciebus  :  similiter  Sortes  et  Plato  indistincti  sunt  in  natura  humana  : 
distinguuntur  autem  inter  se  quia  habent  diversum  esse  humanum  : 
non  onirn  est  intelligibile,  quod  homo  habeat  idem  esse  in  Sorte  et  Pla- 
tone.  Gonsequentia  vero  patet  ex  eo,  quod  non  vidctur  imaginabile,  quod 
id,  quo  aliqua    distinguuntur,  non   sit  praetcr  id,  quo  aliqua  convcniunt. 

Et  nota,  quod  ad  intontum  hujus  rationis  sufflcit,  quod  esse  sitpr 

essentiam,  id  estpraeter  conceptum  quidditativum  :  Bic  enim  suffloit  dif- 

ferre  principium  convenientia3  a  principio  differentiae,  ul  ]>;»t(it  d<v  gc- 

;  differentiis,  quorum  altero  conveniunt.  alteris  differunl  Bpecies: 

et  quia  in  solo   Deo  esse  est  de  conceptu  quiddilativo,  ideo  solus  Dous 

ls  ponitur. 

Sed  quoniam  esse  ideo  est  praeter  conceptum  quidditativum,  quia  est 
distinctum  realiter  ab  essentia,  et  ideo  est  de  conceptu  quidditativo, 
quia  est  idem  realiter  essentiaa  :  ideo  ex  hac  radice,  scilicet,  quod  esse 
et  essentia  sunt  idem  realiter,  in  Deo  procedere  dicitur,  quod  Deus  non 
sit  in  genere.  Nec  te  moveat,  quod  ratio  ista  digredi  videtur  ab  esse 
actualis  existentise  ad  esse  quidditativum  :  quandoquidem  in  minore  cst 
sermo  de  esse  actualis  existentiae  et  postmodum  in  probatione  majoris, 
quamoportet  de  eodem  esse  loqui,  transiturad  esse  quidditativum,  cum 
dicitur,  species  conveniunt  in  genere,  et  differunt  in  esse  divcrso  :  hoc 
enim  verificatur  de  esse  quidditativo  specifice  accepto;  homo  namque  et 
bos  conveniunt  in  animali,  et  distinguuntur  differentiis  specificis,  quibus 
animal  in  eis  diversum  esse  specificum  acquirit.  Propter  hoc,  inquam, 
non  oportet  turbari  :  quoniam  (ut  in  hoc  patebit  capitulo)  differentiaa 
naturam  genericam  non  divcrsificant  nisi  in  ordine  ad  diversum  esse 
actualis  existentiae,  et  ideo  mira  subtilitate  S.  Thomas  digressus  non 
est  primam  rationem  distinctionis  naturae  genericae  in  inferioribus  atten- 
dens  :  hoc  autem  infra  mclius  intelligetur  cum  communissima  regula 
assignabitur,  unde  sumantur  genus  et  differentia. 

Ad  evidentiam  ejus,  quod  hic  supponitur,  scilicet,  quod  in  Deo  esse 
est  de  conceptu  quidditativo,  quia  est  idem  essentiae,  nota  tres  propo- 
sitiones.  Prima  est  :  Quidditas,  quae  est  sua  exislentia  actualis,  non  est 
ad  aliquod  genus  deterir;inata.  Hoc  declaratur  breviter  unico  medio 
sumpto  ex  II  contra  Gentiles,  cap.  xxv,  sic  :  Omnis  quidditas  in  genere 
limitata  est  essentialiter  d^signabilis  per  differeiitiam,  a  qua  mendi*-at 
esse  in  actu  :  nulla  quidditas  eadem  suae  actuali  existentiae  est  es 
tialiter  designabilis  per  differentiam,  a  qua  mendicat  esse  in  actu  :  ergo 
nulla  quidditas  eadem  sua3  actuali  existentiae  est  ad  aliquod  genus  de- 
terminata.  Major  notificatur  inducendo  :  animai  enim  est  esseiitialiler 
deturminabile  pcr  diilerentias,  raiionale  scilicet  et  irrationale,  et  ab  eis 
mendicat  esse  in  actu,  cum  impossibile  sit  esse  animal  in  actuali  exi- 
stentia,  nisi  sit  rationale  vel  irrationale  :  similiter  color  essentialiter 
est  determinabilis  per  suas  differentias,  per  quas  existentiam  actualem 
sortitur  :  non  enim  potest  inveniri  color  nisi  albus  vel  niger,  etc;  minor 
autern  intelligentibus  terminos  patet  ex  se  ;  quomodo  namque  existentia 
actualis  mendicabit  esse  in  actu  ab  aliquo  alio  formaliter?  Si  enim  men- 
dicat  esse  in  actu  ab  aliqua  differentia  formaliter;  cum  esse  in  actu  nihil 
aliud  sit,  quam  habere  existentiam  actualem,  sequetur  quod  existentia 
actualis  habebit  existentiam  actualem,  formaliter,  per  aliquid  aliud  a  se  : 
sicut  animal  per  rationale  formaliter  acquirit  existentiam  actualem  :  hoc 
autem  non  videtur  intelligibile;  ergo,  etc. 

Secunda  propositio  est  ista  :  Existentia  actualis  ad  nullum  genus  deter- 
minata,  est  purum  esse  :  ista  patet  ex  similibus  :  si  namque  animal  non 
sit  determinatum  ad  aliquam  speciem,  purum  animal  erit  :  ct  albedo  si 
non  sit  coarctata  in  aliquo  subjecto,pura  albedo  erit  :  ita  et  esse  ad  nul- 
lius  naturse  praedicarnentalis  capacitatem  determinatum,  purum  esse 
necesse  est  :  et  si  abstractio  hujusmodi  est  per  opus  intellectus,  etiam 
puritas  ipsa  est  secundum  rationem.  Si  autem  fuerit  secundum  rem,  et 
puritas  ipsa  est  secundum  rem,  ut  de  se  patet. 

Tertia  propositio  est  ista  :  Esse  est  de  conceptu  quidditativo  puri  esse 
tantum.  Patet  ista  quoad  utramque  expositionem,  et  quoad  primam  qui- 
dem  :  quia  non  est  intelligibile  quod  de  puro  esse  non  praedicetur  quid- 
ditative  ipsum  esse.  Si  enim  de  eo  aliquid  praedicari  potest  quidditative, 

illud  oportet  esse  ipsum  esse,  cum  purum  esse  ponatur.  Quod  autem 
castora  non  recipiant  esse  in  suis  quidditativis  conccptibus  ex  eo  patet, 
quod  cum  esse  non  habeant  in  sua  puritate,  sed  suis  quidditatibus  coa- 
ptatum,  possunt  secundum  suas  quidditates  absque  esse,  et  non  esse 
difiiniri.  Ex  his  deducitur  intentum  sic  :  Ideo  existentia  est  de  conceptu 
quidditatis  rei,  quia  res  illa  cst  purum  esse  :  ideo  autem  res  illa  est  pu- 
rum  esse,  quia  non  est  ad  genus  aliquod  limitata  :  ideo  autem  res  illa 
.  non  est  ad  genus  limitata,  quia  est  idem  cum  sua  existentia  :  igitur  de 
primo  ad  ultimum  :  ideo  existentia  est  de  conceptu  quidditativo  rei, 
quia  res  illa  est  eadem  suse  existentias. 

Et  quoniam  si  affirmatio  est  praecise  causa  affirmationis,  negatio  est 
causa  negationis,  ex  hoc,  quod  res  creata  non  est  eadem  suas  existenf  ise, 
esse  non  est  de  ejus  conceptu  quidditativo.  Unde  cum  Deus  gloriosus 
sit  suum  esse,  ipse  nihil  est  aliud,  quam  ipsum  esse  secundum  rem  se- 
paratum  a  naturis  praadicamentalibus  a  sua  puritate  subsistens 

Nec  oportet,  si  dicimus  quod  Deus  est  esse  tantum,  ut  in 
errorem  eorum  incidainus,  qui  Deum  dixerunt  esse  illud  esse 
universale,  quo  quselibet  res  formaliter  est.  Hoc  enim  esse,  quod 
Deus  est  hujus  conditionis  est,  ut  nulla  sibi  additio  fieri  possit. 
Unde  per  ipsam  suam  puritatem  est  esse  distinctum  ab  omni 
esse  :  propter  quod  in  commento  nonse  propositionis  libri  de 
Causis  dicitur,  quod  individuatio  primae  causse,  quae  est  esse 
tantum  est  per  puram  bonitatem  ejus.  Esse  autem  commune 
sicut  in  intellectu  suo,  non  includit  aliquam  additionem,  ita  nec 
includit  in  intellectu  suo  aliquam  prsecisionem  additionis  :  quia 
si  boc  esset,  nihil  posset  intelligi  esse,  in  quo  super  esse  aliquid 
adderetur. 

Hic  excluditur  primus  quorumdam  error  talis  :  sciiicet,  Deus  est  com- 
mune  esse  omnium.  Imaginati  sunt  isti,  quod  cum  omnia  conveniant  in 
hoc,  quod  habent  esse,  ipsum  esse  omnium,  quo  res  formaliter  sunt  in 
communi,  seu  in  universali  sit  ipse  Deus  gloriosus.  Moti  sunt  autem  tali 
ratione  :  Esse  nulla  additione  specificatum  est  esse  commune  :  Deus  est 
esse  nulla  additione  specificatum  :  ergo  Deus  est  esse  commune.  Sed 
peccat  ratio  illa  propter  multiplicem  majoris  intellectum  :  dupliciter 
enim  intelligi  potest  esse  a  nulla  additione  specificari.  Uno  modo  seeun- 
dum  rem  extra  animam  subsistendo,  alio  modo  secundum  iutollectus 
cogitationem  tantum  :  primo  modo  major  est  falsa,  minor  auteni  vera  : 
secundo  modo  major  est  vera,  minor  autem  falsa  :  esse  nainque  com- 
mmio  per  intelle  tum  a  sua  abstractione  acceptum,  nullam  contractio- 
nem  includit  :  secundum  vero  quod  est  extra  intellectum,  sine  contra- 
ctione  non  invenitur  :  omne  namque  esse  est  contractum  ad  substan- 
tiam  vel  accidens  :  esse  autem,  quod  est  quidditas  divina,  est  purum 
absque  omni  additione  secundum  rem,  et  ex  ipsa  sua  puritate,  secun- 
duai  rem  est  distinctum  ab  aliorum  esse,  et  hoc  est  nullo  modo  commune, 
Sieut  albedo  separata  ex  hoc  ipso,  quod  esset  pura  albodo,  osset  distin- 
cta  albedo  ab  aliis  albedinibus  cum  substantiis  mixtis,  et  QOB  eeset 
albedo  in  communi.  Peccat  secundo  ma.jor  illa  :  quia  contingit  adliuc 
dupliciter  esse  nulla  additionc  speoineari  seu  conlrahi.  Ubo  modo  actu 
taiitum  :  alio  modo  actu  ct  potontia;  primomodomajor  esL  vera  :  miuor 

vero  falsa.  Secundo  modo  rnajor  est  falsa,  minor  autem  vera.  Esse  nam- 
que  in  communi,  licet  nulla  sit  additionc  contractum,  est  tamen  con- 
trahibile  :  aliter  nulia  res  haberet  esse,  quse  aliquid  addit  supra  ipsum 
esse  :  et  sic  homo  non  haberet  esse,  cum  ultra  esse  habeat  humanita- 
tem,  quantitatem,  etc.  Unde  esse  commune,  actu  tantum  specificatione 
caret  :  esse  vero  divinum  nullam  specificationem  habet  actu,  nec  ali- 
quam  habere  potest  :  et  ideo  actu  et  potentia  additione  caret.  Et  ha?c 
est  solutio,  quam  in  littera  S.  Thomas  ponit  sub  aliis  verbis,  dicens  quod 
omne  commune  nec  includit,  nec  excludit  additionem,  id  est  non  inclu- 
dit  actu  :  potest  tamen  habere  illam.  Esse  vero  divinum  non  solum  non 
includit  illam  :  immo  excludit,  id  est  non  solum  non  inchulit  actu,  immo 
nec  potentia,  et  sic  excludit  illam  :  quod  enim  impossibile  est  conve- 
nire  alicui,  excluditur  omnino  ab  illo.  De  his  diffuse  habes  in  I  contra 
Gentiles,  cap.  xxv. 

Similiter  etiam  quamvis  sit  esse  tantum,  non  oportet  quod 
deficiant  ei  reliquas  perfectiones  vel  nobilitates  :  immo  habet 
omnes  perfectiones,  quae  sunt  in  omnibus  generibus  propter 
quod  perfectum  simpliciter  dicitur  ;  ut  philosophus  et  commen- 
tator  in  V  Metaph.  dicunt.  Sed  habet  eas  modo  excellentiori 
omnibus  rebus,  quia  in  eo  omnes  unum  sunt.  Sed  in  aliis  diver- 
sitatem  habent  ;  et  hoc  est,  quia  omnes  illae  perfectiones  con- 
veniunt  sibi  secundum  suum  esse  simplex.  Sicut  si  aliquis  per 
unam  qualitatem  posset  efficere  operationes  omnium  qualita- 
tum,  in  ilia  una  qualitate  omues  qualitates  haberet,  ita  Deus  in 
ipso  esse  suo  omnes  perfectiones  habet. 

Hic  excluditur  secundus  error  talis,  scilicet  Deus  non  est  simpliciter 
perfectus.  Ratio  autem  hujus  erroris  in  proposito  est  ista  :  Id,  quod 
habet  esse  tantum,  est  imperfectum  respectu  ejus  quod  habet  esse  vi- 
vere,  et  intelligere  :  sed  Deus  habet  esse  tantum  :  ergo  Deus  est  imp  r- 
fectior  aliis.  Major  est  ex  se  nota.  Minor  vero  ex  dictis  deducitur  sic  : 
Quod  est  purum  esse  non  est  admixtum  aliis,  puta  vivere  et  intelligere, 
aliter  esset  purum  et  non  purum.  Deus  est  purum  esse  :  ergo  non  est 
admixtus  aliis,  scilicet  vivere  et  intelligere,  et  consequenter  Deus  non 
habet  nisi  esse  :  quod  erat  probandum.  Defectus  hujus  rationis  in  littera 
non  explicatur  :  sed  in  I  contra  Gentiles  cap.  xxvi,  ubi  declaratur  quod 
ex  hac  propositione,  Deus  est  purum  esse  subsistens,  sequitur,  Deum 
esse  universaliter  perfectissimum.  Et  propterea  notanter  in  textu 
dicitur  :  Immo  habet  omnes  perfectiones,  etc,  ac  si  dicat  quod  ex  hoc 
non  sequitur,  Dcum  aliqua  perfectione  carere  :  sed  oppositum  potius  ex 
hoc  concluditur.  Est  autem  modus  ex  illo  fundamento  intentum  dedn- 
cendi  talis  :  Id  cui  convenit  esse  secundum  totam  virtutem  seu  potestat  m 
ipsius  esse,  nulla  perfectione  seu  nobilitate  esscndi  caret :  sed  esse  pu- 
rum  subsistens  est  id,  cui  convenit  esse  secundum  totam  virtutem  sen 
potestatem  ipsius  esse  :  ergo  esse  purum  subsistens  nulla  perfeciione  u 
nobilitate  essendi  caret.  Major  declaratur  ex  eo,  quod  omnis  perfe- 
ctio  cnjuscumque  generis  non  nisi  secundum  aliquod  csse  est.  Non  enim 
sapientia  periicit  liominem,  nisi  ca  homo  sapiens  sit  :  nec  justitia  perle- 
ctio  hominis  dici  potest,  nisi  ea  homo  justus  sit.  Si  igitur  omnis  perfe  tio 
attenditur  secundum  aliquod  esse,  id  in  quo  tota  plenitudo  essendi  repe- 
ritur,  omnem  perfectionem  patet  habere,  et  sic  repugnat,  quod  id  habeat 

esse  secundum  totam  amplitudinem  suam,  et  aliqua  perfectione  essendi 
careat.  Minor  vero  exemplariter  notificatur ;  sicut  enim  si  albedo  separata 
inveniretur,  nihil  ei  de  virtute  albedinis  deesse  posset.  Ut  enim  supra- 
dictum  est,  ratio  quare  albedini  huic  non  inest  tota  perfectio  possibilis 
reperiri  in  spccie  albedinis  est,  quia  coaptata  est  receptivo,  quod  secun- 
dum  totum  posse  ejus  non  recipit  eam  :  ita  esse  ipsum  si  receptum  est 
in  alio,  coarctatum  est  ad  naturse  illius  recipientis  limites,  substautiam 
scilicet  vel  accidens,  et  consequentcr  limitatum  ad  illius  generis  nobili- 
tatem.  Si  vero  purum  et  non  receptum  in  aliqua  sit  natura,  illimitatum 
et  infinitum  simpliciter  est,  et  omnes  perfectiones  possibiles  in  ente 
rcperiri  simpliciter  praehabet.  Gum  autem  audis,  quod  albedo  si  sopa- 
rata  sit,  omnem  perfectionem  possibilem  suae  speciei  habet,  non  intelli- 
gas,  ut  veritatis  aemuli  objiciunt,  quod  negatio,  scilicet  receptionis  ejus 
in  alio  daret  sibi  illam  perfectionem  :  sed  sicut  receptio  albedinis  est 
conditio  ad  suam  requisita  imperfectionem,  ita  negatio  receptionis  est 
conditio  suae  illimitatae  perfectionis  comes.  Unde  efficax  argumentum 
ex  receptione  et  separatione  ejus  sumitur  tanquam  a  conditionibus  ne- 
cessariis  et  inseparabiiibus. 

Et  quoniam  habere  perfectiones  omnium  generum  potest  intelligi 
dupliciter  :  uno  moclo  in  seipsis,  alio  modo  in  aliquo  superioris  ordinis: 
ideo  ad  declarandum,  quomodo  ipse  Deus,  qui  est  ipsum  esse  essentia- 
iiter,  habeat  omnes  perfcctiones,  dicit  quod  Deus  non  habet  omnes  per- 
:iones  in  seipsis,  id  est  distinctas  ab  invicem  in  propriis  naturis, 
sicut  homo  habet  sapientiam,  justitiam,  prudentiam,  etc.  Sic  enim  in 
Deo  oporteret  esse  maximam  compositionem ;  sed  habet  eas  indistincte 
unitas  in  suo  esse  simplicissimo.  Illud  quippe  esse  divinum  aequivalet 
omnibus  perfectionibus  omnium  generum,  et  excedit  singulas,  et  omnes 
simul  utpote  res  superioris  et  inaccessibilis  ordinis.  Cujus  exemplum  in 
luce  solis  habes,  qua  sola  sol  potest  quidquid  possunt  omnia  infcriora 
per  tot  varias  qualitates  :  propterea  a  philosopho  et  comm.  V  Metaph., 
capitulo  de  perfecto,  dicitur  quod  Deus  solus  est  ens  simpliciter  perfe- 
ctum,  universitatem  perfectionum  in  se  habens. 

QILESTIO  XII 

Num  perfectiones  existentes  in  Deo,  sint  aliquo  moclo  distinctCB 
prceter  omne  opus  intellectus. 

Hic  queritur  an  perfectiones  exislentes  in  ipso  Deo  sint  aliquo  modo 
distinctae  absque  omni  opere  intellectus. 

In  hac  quaestione  quinque  agenda  sunt.  Primo  declarabitur  titulus 
quaestionis.  Secundo  recitabitur  opinio  Scoti  cum  fundamentis.  Tertio 
declarabitur  opinio  S.  Thomae.  Quarto  impugnabitur  opinio  Scoti.  Quinto 
respondebitur  argumentis  in  oppositum. 

Quoad  primum  scito  primo  perfectionem  esse  duplicem  :  quaedam  est 
pi-rfectio  simpliciter,  ct  quaedam  est  pcrfectio  in  hoc  vel  illo.  Perfectio 
simpliciter  cst  illa,  quae  in  suo  proprio,  ac  formali  conccptu  dicit  perfe- 
ctionem  cum  nulla  imperfcctione,  ut  sapicntia,  bonitas,  et  similia.  Per- 
fectio  vcro  in  hoc  vel  illo  est,  quae  in  suo  proprio  ac  formali  conceptu 
dicit  perfectioncin  imperfectioni  mixtam,  ut  humanitas,  eequitas,  et  his 
similia.  Dixi  (in  proprio  ac  :'  rmali  conceptu),  quia  includere  aliquam 
imperfectionem  in  conccptu  communi  sibi  etaliis,  aut  materiali,  uon  dc- 

rogat  suae  perfectioui  simpliciter.  Sapientia  enim  licet  in  generis  con- 
ceptu,  puta  habitu,  seu  qualitate  imperfectionem  dicat,  potentialitatem 
sciiicet  aut  dependentiarn,  etc,  quia  tamen  in  suo  differentiali  conceptu 
hoc  formaliter  non  includit,  non  prohibetur  quin  perfectio  simpliciter 
sit.  Dixi  dici  perfectionem  propter  relationem,  quae  in  suo  proprio  ac 
formali  conceptu,  cum  nulla  imperfectione  nullam  perfectionem  sonat. 

Scito  secundo,  quod  perfectiones  esse  in  aliquo  contingit  dupliciter, 
Uno  modo  formaliter,  alio  modo  virtualiter.  Esse  formaliter  in  aliquo 
estesse  in  eo,  ut  forma*est  in  habente  ipsam,  sicut  humanitas,  albodo, 
quantitas,  et  alia  hnjusmodi  in  homine  sunt.  Esse  autem  in  aliquo  vir- 
tualiter  est  esse  in  eo,  ut  effectus  est  in  sua  causa  effectiva,  quernad- 
modum  calor  est  in  sole.  Poteris  autem  comprehendere  multum  diptare 
inter  hos  modos  essendi  in  aliquo  ex  hoc  uno  eorum  effectu  pro  nunc, 
quod  ea  qua?  primo  modo  insunt,  intrinsece  denominant  suppositum 
tale.  Ea  autem  qua?  secundo  modo  insunt,  non  determinant  suppositum 
tale,  ut  patet  in  sole,  qui  luce  dicitur  lucidus,  calor  autem  non  dicitur 
calidus. 

Amplius,  perfectiones  esse  in  aliquo  formaliter,  conlingit  dupliciter. 
Uno  modo  in  suis  propriis  naturis  distinctas  et  limitatas  i  sicut  in 
homine  est  esse,  inteliigere,  et  velle,  ete.  Alio  modo  contingit  eas  esse 
formaliter  in  aliquo  superioris  ordinis  unitas  et  iliimitatas  :  sicut  in  so- 
lis  luce  sunt  virtus  caleiactiva,  et  desiccativa,  et  alia  hujusmodi.  Xec 
parum  distant  isti  duo  modi  inter  se.  Longe  namque  excellentius  est 
esse  in  aliquo  secundo  modo,  ut  in  exemplo  dato  apparet.  Quamvis  igi- 
tur  perfectiones  omnium  generum  excellentiori  modo  sint  in  Deo,  quam 
in  creaturis  :  quia  tamen  perfectiones  non  simplieiter  sunt  in  eo  virtua- 
litertantum  (eis  enim  non  denominatur  talis)  perfectiones  autem  simpli- 
citer  sunt  in  eo  formaiiter,  et  non  in  propriis  naturis  liruitatae,  sed  ut  in 
re  superioris  ordinis  realiter  indistinctae  et  illimitatae  :  ideo  vertitur  in 
dubium,  an  perfectiones  simpiieiter  existentes  formaliter  in  Deo  cum 
reali  identitate  sint  aliquo  modo  absque  omni  opere  intellectus  distin- 
ctae.  Haec  de  primo. 

Quoad  secundum  Scotus  in  I  Sent.,  dist.  vm,  quaest.  ni,  opinatur  perfe- 
ctiones  has  esse  distinctas  praeciso  omni  opere  intellectus  distinctione 
ex  natura  rei  formaliter.  Appeltat  autem  distinctionem  ex  natura  rei 
quae  innascitur  ex  ipsarum  rerum  natura,  ita  quod  absque  omni  intel- 
Jectus  operatione  est.  Formalem  vero  addit,  quia  non  omnis  distinctio 
ex  natura  rei  est  formalis,  sed  ea  tantum,  quae  ex  quidditatibus  seu  ra- 
tionibus  formalibus  sit.  Probat  autem  intentum  suum  multis  rationibus, 
quarum  eas  adducendas  censui,  quae  ex  puris  naturalibus  procedunt, 
quoniam  theologiam  nunc  tradere  non  intendimus,  etc. 

Arguit  ergo  primo  sic  :  sapientia  et  bonitas  absolute  distinguuntur  for- 
maliter  ex  natura  rei  :  ergo  sapientia  infinita  et  bonitas  infinita  distin- 
guuntur  formaliter  ex  natura  rei  :  antecedens  est  evidens.  CoLsequentia 
autem  probatur,  quia  infmitas  non  variat  rationem  formalem  ejus,  cui 
additur.  In  quocumque  enim  gradu  perfectionis  suae  latitudinis  intelli- 
gatur,  perfectio  aliqua  semper  retinet  eamdem  rationem  formalem,  ut 
patet  in  omnibus.  Si  igitur  sapientiae  et  sapientiae  infinitae  est  eadem 
ratio  formalis,  et  ratio  formalis  sapientiae  distinguitur  ex  natura  rei  a 
ratione  formali  bonitatis  :  necessario  sequitur  quod  ratio  formalis  sa- 
pientiae  iuiinitae  non  includat  ex  natura  rei  rationem  formalem  bonitatis. 

Praeterea,  distinctiopraecedens  rationem  primi  distinctivi  non  est  per 

tale  distinctivum  :  scd  distinctio  naturas  ct  intellcctus  praecedit  intclle- 
ctionem,  quae  est  primurn  distinctivum  sccundum  rationcm ;  ergo,  etc. 
Probatur  minor,  quia  si  nulla  distinctio  eorum  praecederet,  non  magis 
distinguercntur  intellectione,  ut  intcllectio  est,  quam  ea,  ut  natura  est. 
Quidquid  cnim  distinguitur  intellectione,  ut  est  omnino  Lndistincta  a 
natura,  distinguitur  etiam  natura. 

Prap.terea,  Illa  qua3  formaliter  distincta  intelliguntur  intellectu  intui- 
tivo,  habent  distinctionem,  ut  existentem  :  sed  perfectiones  divinae  in- 
telliguntur  formaliter  distinctae  ab  ipso  Deo  intellectu  intuitivo  :  ergo 
habcnt  distinctionem  ut  cxistenlem  in  eis.  Talis  non  potest  esse  distin- 
ctio  rationis  :oporteret  enim  intellectum  divinum  sua  intuitione  causare 
aliquam  relationem  rationis  in  sua  essentia,  ut  existentem,  quod  est 
absurdum;  igitur  talis  distinctio  est  ex  natura  rei.  Major  patet  ex  dif- 
ferentia  inter  intellectum  intuitivum  et  abstractivum.  Minor  vero  est 
clara  de  se. 

Praeterea,  Deus  intelligit  essentiam  suam  ut  veram,  vult  autem  ut 
bonam  :  ergo  veritas  et  bonitas  distinguuntur  ante  omnem  actum  intel- 
lectus.  Tenet  consequentia  :  quia  distinctio  objectorum  praevenit  distin- 
ctionem  actuum,  sicut  causa  effectum. 

Praeterea,  Bonitas  et  veritas  in  Deo  non  distinguuntur  ex  natura  rei  : 
ergo  sunt  formaliter  synonyma.  Gonsequens  est  contrate  :  consequentia 
autem  probatur,  quia  bonitas  et  veritas  non  significant  nisi  ipsas  puras 
perfectiones  in  re  nullo  modo  distinctas  in  ea. 

Praeterea,  Inter  perfectiones  divinas  est  ordo  demonstrativus,  quo 
doctores  unam  ex  alia  dcmonstrant  :  est  etiam  distinctio  inter  praedica- 
tiones  formales,  et  non  formales.  Dicitur  enim  quod  sapientia  non  pras- 
dicatur  formaliter  de  bonitate  :  est  et  aequalitas  secundum  August.,  xv 
de  Trinitate  :  igitur  distinguuntur  ex  natura  rei.  Ut  quid  enim  Doctores 
implent  tot  quinternos,  si  omnia  sunt  idem  formaliter?  Praeterea  inter 
perfectiones  divinas  ante  omnem  actum  intellectus  invenitur  contradi- 
ctio  :  ita  quod  Deus  intellectu  intelligit  et  non  vult :  voluntate  autem 
vult  et  non  intelligit :  ergo  intcr  perfectiones  divinas  est  distinctio  ex 
natura  rei. 

Praeterea,  Ad  complementum  doctrinae,  distinctio  fundans  distinctio- 
nem  realem  non  dependet  ab  opere  intellectus  :  sed  distinctio  perfectio- 
num  divinarum  fundat  distinctionem  realem  emanationum  divinarum  : 
igitur  est  ex  natura  rei  :  et  non  ex  intellectus  operatione,  etc  Haec  de 
secundo. 

CONCLUSIO 

Perfectiones  existentes  in  Deo  secundum  se  distinguuntur ,  virtualiter 
lamen  sive  fandamentaliter  :  in  eodem  vero  ut  terminat  actum  intelr 
lcctus,  distinr/uuntur  ratione,  sed  actualitcr. 

Quoad  tertium  praetermissa  Trinitato  personarum  deelarandae  sunt 
trcs  propositiones,  in  quihus  consistit  sententia  S.  Thoma3  et  vcritas. 
Prima  cst  :  In  Deo  secumliim  sc  nulla  est  distinctio  actualitcr.  Sccunda 
est  :  In  Deo  secundum  se  est  distinctio  rationis  virtualiter  scu  funda- 
mentaliter.  Terlia  cst  :  In  Deo,  ut  terminat  actum  intellectus  nostri,  est 
distinctio  rationis  actualiter. 

Ad  evidentiam  primae  propositionis  sciendum  est,  quod  aliud  cst  judi- 

cium  de  rationibus  formalibus  rerum  iu  propriis  naturis,  et  aliud  est 
judicium  de  rationibus  formalibus  earumdem  in  re  aliqua  superioris 
ordinis  formaliter  existentibus.  Res  enim  in  propriis  naturis  ideo  se- 
cluso  omni  opere  inteliectus  distinguuntur  formaliter,  quia  se  mutuo 
non  includunt  in  suis  formalibus  rationibus.  Ideo  autem  ratio  formalis 
unius  non  est  alterius,  quia  quaelibet  earum  ita  est  ipsa,  quod  non  al- 
tera  :  verbi  gratia  :  Ideo  virtus  calefactiva  et  virtus  desiccativa  in  pro- 
priis  naturis  distinguuntur  formaliter  ex  natura  rei  :  quia  virtus  calefa- 
cliva  ita  est  calefaciendi  principium,  quod  non  desiccandi  et  econverso. 
Res  autem  adunatae  in  aliquo  superioris  ordinis,  sicut  in  una  simplici  re 
altiori  inveniuntur  :  ita  in  illius  unica  ratione  formaliter  adunantur  : 
sicque  distinctione  formali  ex  natura  rei  necesse  est  careat,  cum  desit 
ibi  lalis  distiuctionis  radix  jam  dicta,  limitatio  scilicet  illa,  qua  qmeiibet 
earum  ita  est  ipsa,  quod  non  altera  :  neutra  namque  earum,  cum  sunt 
taliter  unita?,.est  magis  ipsa  quam  alia.  Verbi  gratia,  prosequendo  exem- 
plum  datum,  virtus  calefactiva  et  desiccativa  in  luce  solis  formaliter 
inventa?  sicut  in  una  lucis  natura  adunantur  :  ita  in  lucis  ratione  formali 
indistincte  formaliter  sunt  :  ita  quod  assignata  completa  solaris  lucis 
diffinitione,  non  sit  opus  ultra  earum  quaerere  diffinitiones.  Completa 
enim  diffinitione  solaris  lucis,  eam  in  sua  celsitudine,  quia  inferiora 
indistincte  in  seipsa  praeaccipit,  cum  declaret  propter  adaequationem, 
quae  debet  esse  iuter  diffinitionem  et  rem  diffinitam,  virtutem  ejus  cale- 
factivam  et  desiccativam  manifestat,  quandoquidem  virtus  ejus  calefa- 
ctiva  non  magis  est  ipsamet,  quam  sit  lux  et  virtus  desiccativa,  et  e  con- 
verso.  Gum  autem  secundum  Dionysium  v  capitulo  de  Divinis  noniinibus 
perfectiones  simpliciter  sint  in  Deo  non  ad  proprias  naturas  definitae,  sed 
ad  ipsius  esse  illimitationem  elevatae  :  cousequens  est,  ut  sicut  omnes 
in  una  simplicissima  re  formaliter  adunantur,  ita  in  illis  simplicissima 
ratione  formali  indistincte  formaliter  sint.  Et  sicut  sapientia  divina  non 
magis  est  sapientia,  quam  bonitas  et  veritas  et  ipsum  esse  divinum,  et 
e  contrario  :  ita  ratio  formalis  ipsius  esse  divini  nou  magis  includit  ipsum 
esse,  quam  sapientiam  et  bonitatem.  Si  enim  adaequata  diffinitio  illius 
rei  simplicissimae,  quae  Deus  est,  daretur,  in  illa  unica  ratione  formali 
quidquid  est  Deus,  includeretur  formaliter :  aliter  diffinitio  celsitudinem 
diffiniti  non  adaequaret :  unde  et  ipse  Deus  gloriosus,  qui  seipsum  per 
modum  sui  intelligit,  unicam  tantum  rationem  formalem  format,  Verbum 
scilicet. 

Potes  ergo  super  haec  argnere  sic  :  Qusecumque  formaliter  adunantur 
in  unica  et  adaequata  ratione  formali  ipsius  Dei,  non  distinguuntur  for- 
maliier  ex  natura  rei :  sed  perfectiones  divinae,  secluso  omni  opere  intel- 
leetos,  adunantur  in  unica  et  adaequata  ratione  formali  ipsius  ;  ergo,  etc. 
Probatur  minor  :  quia  non  magis  adunantur  virtutes  qualitatum  inferio- 
rum  in  luce  solari,  quam  perfectiones  simpliciter  formaliter,  ut  ex  se 
patet,  et  ab  adversariis  conceditur;  ergo,  etc.  Probatur  major  :  quia 
aliter  diffinitio  non  adaequaretur  diffinito. 

Secundo  principaliter  pro  prima  propositione  arguitur  sic  :  Omnis 
actualis  distinctio  ex  natura  rei  fundatur  super  actuali  oppositione  ex 
natura  rei,  sed  inter  perfectiones  nulla  est  actualis  oppositio  ex  natura 
rei;  ergo.  Major  habetur  ex  X  Metaph.,  text.  comm.  xxiv.  Minor  pro- 
batur  inductione  ;  quod  enim  ibi  non  sit  oppositio  contradictoria, 
neque  privativa  formaliter,  ex  eo  patet,  quod  utriusque  oppositionis 
alterum  membrum  est  formaliter  negatio,  quam  ponere  in  Deo  forrnali- 

ter,  nefas  est.  Nec  sufficit,  quod  sit  ibi  negatio  fundanientaliter  : 
quoniam  distinctio  actualiter  exigit  actualiter  oppositionem  :  oppositio 
autem  actualiter  exigit  extrema  actualiter,  ut  patet  regulariter  de  omni 
oppositione.  Quod  autem  non  sit  oppositio  inter  eas  contrarie,  patet  ex 
eo,  quod  alterum  contrariorum  semper  est  defectivum  X  Metaph.,  text. 
comm.  xv.  Quod  vero  non  sit  oppositio  relativa  inter  illas,  ex  se  mani- 
festum  est.  Nec  obstat,  quodex  hoc  sequi  videtur,  quod  in  Deo  non  sint 
imiltas  perfectiones,  sed  una  tantum,  puta  deitas  :  verissimum  enim  est 
quod  Deus  ipse  non  est  nisi  una  perfectio  illimitata,  omnino  pnehabens 
in  se  multiplicatas  et  multiplicabiles  in  aliis  perfectiones  omnes. 

Ad  evidentiam  tam  secunda3,  quam  tertiaa  propositionis  nota  quod  (ut 
in  quadam  quasstione  supra  diximus)  sicut  res  illa  simplicissima,  quam 
Deum  dicimus,  est  id,  cui  assimilantur  omnes  perfectiones  simpliciter 
in  propriis  naturis  existentes,  ita  est  id,  cui  assimilantur  omnes  conce- 
ptus  formales  earum,  cum  nihil  aliud  sint,  quam  ipsae  perfectiones  in 
esse  intentionali.  Ex  hoc  autem,  quod  Deus  terminat  conceptiones  has 
ut  objectum  in  eis  inteiiectum  necesse  est  Deum  ipsum  omnium  earum 
correlativum  intelligi  pluribus  relationibus  rationis  secundum  earum 
numerum  :  sicque  distinctionem  in  se  rationis  actualiter  habere  :  ita  ut 
Deus  objectus  pluribus  conceptionibus  seu  rationibus  formalibus  dica- 
tur  habere  in  se  distinctionem  rationis  formalem  actualiter,  objective 
tamen,  et  propter  pluralitatem  conceptuum  formalium,  quibus  objicitur, 
et  propter  pluralitatem  relationum  rationis,  quibus  refertur  seu  referri 
intelligitur  ad  perfectiones  praedictas,  tam  in  esse  naturali,  quam  in 
esse  intentionali.  Ex  eo  autem  quod  in  Deo,  secluso  omni  opere  intelle- 
ctus  est,  unde  causare  et  terminare  possit  conceptus  praedictos,  dicitur 
habere  in  se  distinctionem  rationis  virtualiter  seu  fundamentaliter. 
Habet  autem  hsec  Deus  ipse  ex  summa  illimitata  sui  perfectione,  cujus, 
sicut  nulla  creatura  est  capax  in  esse  naturali,  ita  nullus  intellectus 
creatus  in  esse  intentionali  :  quicumque  enim  intellectus  creatus  (etiam 
videns  Deum  per  essentiam)  impotens  est  ad  formandum  conceptum 
unum  divinas  adaequatum  perfectioni ;  unde  pro  secunda  propositione 
argue  sic  :  Omne  habens  in  se,  unde  causare  et  terminare  ac  verificare 
objectaliter  possit,  distinctas  rationes  seu  conceptiones  formales.  habet 
in  se  distinctionem  rationis  virtualiter,  sccluso  omni  opere  intellectus  : 
Deus  gloriosus  est  hujusmodi :  ergo.  Pro  tertia  vero  propositione  argue 
sic  :  Omne  terminans  plures  conceptus  formales,  habet  in  se  actualiter 
distinctionem  rationis,  Deus  est  hujusmodi :  ergo,  etc.  Haec  de  tertio. 

Quoad  quartum  arguitur  contra  Scotum  tripliciter.  Et  primo  sic,  di- 
stinctio  formalis  ex  natura  rei  est  major  distinctio  distinctione  reali  : 
ergo  perfectiones  divinae  non  distinguuntur  formaliter  ex  natura  rei. 
Gonsequentia  tenet,  et  antecedens  probatur  sic  :  Distinctio  per  intimiora 
est  major  illa,  quae  fit  per  ea  quse  sunt  extra  intima  rei  :  distinctio  for- 
malis  ex  natura  rei  est  per  maxime  intima  rei,  distinctio  autem  realis 
per  ea  quae  suut  extra  intima  rei;  ergo,  etc.  Minor  patet  ex  Scoto  in 
m!.,  dist.  11,  dicente  quod  distinctio  formalis  ex  natura  rei  iit  per 
praedicata  primi  modi  quse  insunt  rei  in  primo  signo  :  distinctio  autem 
realis  lit  per  ea  quae  insunt  post.  Major  probatur,  distinctio  per  aliqna- 
Liter  mtima  est  aliqualiter  distinctio  :  distinctio  per  magis  iutinia  est 
major  distinctio  :  ergo  distinctio  per  maxime  intima  est  uiaxima  distin- 
ctio.  Si  enim  simpliciter  sequitur  ad  simpliciter  et  magis  ad  magis, 
maximum  necessario  scquitur  ad  maximum,  etc. 

Secundo  arguitur  sic  :  Perfectiones  divinae,  abstractae  abstractione 
praecisissima,  sunt  formaliter  infinitae  :  ergo  sunt  idem  formaliter  ex  na- 
tura  rei.  Antecedens  est  Scoti  in  I  Sent.,  dist.  viii,  quaest.  m,  in  respon- 
sione  ad  argumentum  principale.  Gonsequentia  probatur,  supponendo 
secundum  duplicem  inflnitatem  (in  responsione  ad  primum  declaranda) 
dupliciter  posse  intelligi  illud  antecedens,  scilicet  de  infinitate  infra 
propriam  rationem,  et  de  infinitate  infra  entis  latitudinem  :  tunc  sic;  aut 
intelligis  illud  antecedens  verificari  de  infinitate  prima,  et  hoc  non,  quia 
nullum  prius  includit  formaliter  suum  posterius  :  perfectio  autem  divina, 
puta  sapientia,  est  prior  infinitate  illa  quia  modus  ejus  intrinsecus 
est,  etc.  Aut  intelligitur  de  secunda  infinitate,  et  tunc  sequitur  inten- 
tum  :  quia  si  sapientia  divina  prsecise  et  formaliter  sumpta  est  ita  infi- 
nita  quod  ad  nullam  entis  perfectionem  simpliciter  est  formaliter  ter- 
minata,  oportet  quod  infra  suae  rationis  formalis  ambitum  omnem 
perfectionem  simpliciter  contineat,  efquod  nullam  a  ratione  sua  perfe- 
ctionem  formaliter  excludat,  et  consequenter,  quod  a  nulla  formaliter 
distinguatur  ex  natura  sua  :  statim  enim  quod  ab  aliis  perfeclior.ibus 
distingui  ponitur,  coarctata  formaliter  infra  entis  ponitur  latitudinem  : 
quod  ad  oppositum  antecedentis  sic  intellecti,  ponitur  enim  talem  et 
tanlam   entis   perfectionem  formaliter  importare,  ita  quod;non  om- 

nem. 

Verbi  gratia,  ponitur  quod  sapientia  formaliter  ex  natura  sua  eam  per- 
fectionem  ponit,  quam  enti  sapientia  addit  :  ita  quod  non  eam  quam  jus- 
titia  sua  bonitas  enti  addit,  etc. 

Tertio  sic  :  Perfectiones  divinae  distinguuntur  formaliter  ex  natura 
rei  :  ergo  inter  eas  est  relatio.  Tenet  consequentia,  quia  distinctio  illa 
cum  sit  relatio  existens  in  rerum  natura  necesse  est  quod  sit  realis  : 
sicut  et  quodlibet  aliud  existens  in  rerum  natura  reale  est,  consequens 
autem  est  contra  Avicennam  dicentem  quod  ejusdem  ad  seipsum  non 
est  relatio  'realis. 

Quoad  quintum  pro  responsione  ad  primum  et  destructionem  Scoti 
fundamenti  nota,  quod  aliquid  esse  infinitum  contingit  dupliciter.  Uno 
modo  secundum  propriam  rationem,  alio  modo.  secundum  quod  ens  seu 
simpliciter.  Illud  est  infinitum  secundum  propriam  rationem  quod  nullis 
suas  propriae  latitudinis  clauditur  terminis,  licet  sit  ad  talem  entis  gra- 
dum  defiuitum  quod  non  omnem  essendi  perfectionem  habeat.  lllud 
vero  est  infinitum  secundum  quod  ens  seu  simpliciter,  quod  nullis  infra 
totius  entis  latitudinem  terminis  limitatur,  sed  omnem  habet  perfectio- 
nem  essendi.  Exempium  in  quantitate  molis  :  quantitas  si  daretur  infi- 
nita,  esset  secundum  quantitatis  rationem  infinita  :  esset  enim  infinita 
quantitas,  non  tamen  esset  secundum  esse  infinita  :  esset  namque  ens 
finitum  et  limitatum  ad  quantitatis  genus.  Simililer  in  quantitate  virtu- 
tis  :  albedo  S'.  esset  infinita  intensive  esset  infinita  secundum  propriam 
rationem  ,  esset  enim  infinita  albedo  :  non  tamen  esset  infinitum  ens, 
quia  ad  speciem  esset  definita.  Non  parvi  autem  refert  qua  quis  infini- 
tate  dicat  esse  aliquid  infinitum.  Prima  enim  infinitas,  cum  attendatur 
penes  ea,  quae  infra  rei  illius  latitudinem  sunt,  rationem  rei  formalem 
in  ea,  qua  invenii  formali  limitatione  relinquit  :  ut  patet  in  exemplis 
datis.  Seeunda  autem  infir:;tas,  quia  atienditur  penes  ea,  ad  quae  totius 
entis  latilutio  se  extendit,  rem  et  ejus  rationem  formalem  illimitat,  et 
elevat  ad  hoc  ut  ipsa  omnis  sit  perfectio  in  nnte  possibilis  :  et  non  magis 
sit  ipsa,  quam  quaecunique  alia  perfectio  simpiiciter,  ac  per  hoc  dislin- 

ctionem  et  formalem  limitationem,  qua  ab  aliis  forinaliter  ex  natura  rei 
absoiute  sumpta  distinguebatur,  eam  comitari  non  sinit. 

Ad  propositum  ergo  descendendo  dico,  quod  licet  sapientiae  et  sapien- 
tiae  iufinitce  prima  infinitate  sit  eadem  omnino  ratio  formalis  :  tamen 
sapientios  infiuitae  secunda  infinitate  est  longe  altior  ratio  forrnalis.Con- 
cluilit  enim  in  sua  ratione  formali  omnem  perfectionem  simpliciter,  et 
sic  cum  in  Deo  sint  perfecliones  omnes  infinitate,  oportet  omnium  unam 
esse  simplicem  rationem  formalem. 

Ad  argumentum,  sub  quacumque  forma  fiat,  respondeatur,  attendendo 
aequivocationem  infinitatis  :  quoniam  ut  dictum  est,  infinitas  prima  est 
ilia,  quae  non  variat  rationem  formalem,  et  quas  attenditur  penes  gra- 
dus  perfectionales  proprias  latitudinis  rei,  non  autem  secunda.  Unde  si 
perfectiones  divinae  non  essent  infinitae  nisi  prima  infinitate,  argumen- 
tum  concluderet :  quia  habent  secundam  ante  omnem  actum  intellectus, 
ideo  nihil  concludit.  Nec  obstat,  quod  forte  infinitas  prima  cujuscumque 
pcrfectionis  simpliciter  inferat  secundam.  Sufficit  enim  quod  ratione 
distinguantur,  ut  aliquid  secunda  fiat,  quod  non  prima.  Similiter  non 
obstat,  si  quis  perfectiones  communissimas,  puta  esse,  bonitatem,  et 
similes,  etc,  utramque  infinitatem  habere  negaret :  nesciens  in  eis  ima- 
ginari  primam  :  propterea  quod  propria  latitudine  careant.  Hoc  enim 
magis  nostro  favet  proposito  :  quoniam  si  utramque  infinitatem  habent, 
quod  alibi  discutiendum  est,  distinctione  supra  dicta  opus  est.  Si  autem 
secundam  tantum  absque  distinctione  aliqua  negandum  est  esse,  etesse 
infinitum  habere  omnino  eamdem  rationem  formalem  :  et  sic  ruit  totum 
Scoticum  aedificium. 

Ad  secundum  loquendo  de  distinctione  actuali  quacumque  negatur 
zninor.  Et  ad  ejus  probationem  dicitur  negando  omnia  assumpta.  Sufficit 
enim  ad  hoc,  quod  aliqua  distinguantur  intcllectione,  ut  intellectio  est, 
et  non  natura,  distinctio  rationis  fundamentaliter  inter  naturam  et  intel- 
lectionem.  Unde  quando  dicitur,  quidquid  distinguitur  intellectione,  ut 
omnino  indistincta  est  a  natura,  distinguitur  etiam  natura;  distingue  ly 
indistincta  actualiter  vel  fundamentaliter.  Et  primo  modo  dic  esse  fal- 
sum,  secundo  modo  verum  :  sed  tunc  negato  minorem,  subsumendam, 
ecilicet  :  Sed  intellectio  et  natura  sunt  indistincte  fundamentaliter  ante 
omnem  actum  intellectus  ;  habent  enim  distinctionem  rationis  funda- 
mentaliter,  ut  declaravimus. 

Ad  tertium  negatur  minor,  licet  enim  Deus  intueatur  perfectiones 
suas  ab  aeterno  distinctas,  non  etenim  ab  aeterno  distinclas  actualiter. 
Licet  ponere  distinctionem  rationis  actualiter,  causari  per  actum  intel- 
lectus  divini  non  sit  a  philosophia  alienum. 

Ad  quartum  negatur  consequentia.  Sufficit  enim  quod  objecta  intelle- 
ctus  et  voluntatis  praedistinguautur  fundamentaliter  :  nec  est  opus  di- 
stinctione  actuali  pro  tunc,  sicut  nec  intellectus  et  voluntas  Dei  pro 
tunc  distinguuntur,  nisi  fundamentali  distinctione  rationis. 

Ad  quintum  ncgatur  consequentia,  synonymeitas  enim  cum  sit  passio 
oominum,  non  attenditur  pencs  identitatera  rationis  formalis  rei  secun- 
dum  se,  scd  penes  identitatem  conceptus  formalis  seu  mentalis  :  voces 
enim  sunt  notae  earum  quce  sunt  in  aniraa  passionum  :  unde  cum  veritas 
et  booiUs  Dei  habeant  diversos  conceptus,  VQ  iiobisnon  sunt  synonyma. 
Ad  probali  >aem  ergo  dicitvir,  quod  licet  sigr.ificcut  earadeni  vom  foiina- 
litcr  secaudum  se,  et  solam  iliam  ut  rem  significatam  :  tamcn  signifi. 

cant  etiam  distincte  conceptus  mentales,  ut  rationes  significandi,  et  hoc 
destruit  synonymeitatem,  ut  dictum  est. 

Ad  sextum  dicitur,  quod  ex  parte  rei  sufficit  ad  omnia  illa  dislinctio 
rationis  virtualiter  seu  fundamentaliter  cum  distinctione  rationis  actuali 
ex  parte  nostri.  Loquimur  enim,  ut  concepimus.  Formamus  autem  di- 
stinctos  conceptus,  quorum  unus  ex  alio  oritur,  et  de  alio  non  prse- 
dicatur,  et  habet  aliquam  habitudinem,  quam  alius  non  habet.  Et  ideo 
demonstrationes  praedicationesque  formales  et  identicas  facimus  :  nega- 
musque  de  Deo  sub  uno  conceptu  quod  affirmamus  de  ipso  sub  alio. 
Implent  ergo  libros  doctores  balbutiendo,  ut  possunt,  excelsa  Dei 
humano  more  resonantes  simplicissimam  illam  rationem  formaiem, 
omne  quod  in  Deo  est  formaliter  complectentem,  non  nisi  particularibus 
cooceptibus  inspicere,  tradereque  potentes,  et  non  propter  distinctio- 
nem,  quag  ibi  sit  ex  natura  rei.  iEqualitas  autem  inter  perfectiones  divi- 
nas  ante  omnem  actum  intelloctus  non  est  nisi  fundamentalis  non  exces- 
sus  inter  se,  qui  inter  eas  virtualiter  tantum  distinctas  salvatur. 

Ad  septimum  dicitur,  quod  quia  ante  omnem  actum  intellectus  non 
invenitur  contradictio  formaliter,  sed  fundamentaliter  tantum  :  quia 
alterum  contradictorium  est  formaliter  negatio,  quae  nbn  est  nisi  per 
opus  intellectus  :  ideo  sufficit  pro  tunc  inquiri  distinctionem  rationis 
fundamentaliter,  quod  concedimus  :  nec  aliud  exigitur,  ut  patet  per  se. 

Ad  ultimum  dicitur,  quod  emanationes  distinguuntur  et  realiter  et 
formaliter,  et  licet  distinctionis  formalis  earum  fundamentum  sit  distin- 
ctio  intellectus  et  voluntatis  :  non  tamen  distinctionis  realis  earum  : 
non  enim  ideo  processiones  divinae  distinguuntur  realiter,  quia  altera 
est  ab  intellectu,  altera  a  voluntate  :  sed  quia  habent  realem  oppositio- 
nem  relativam  (ut  Boetius  tradit).  Falsum  ergo  assumitur,  quod  scilicet 
distinctio  perfectionum  divinarum  fundet  distinctionem  realem  emana- 
tionum  divinarum.  Ad  fundandam  autem  distinctionem  formalem  inter 
eas  sufficit  distinctio  formalis  fundamentalis  inter  intellectum  et  volun- 
tatem  :  sicut  etiam  ipsae  processiones  divinae  non  distinguuntur  forma- 
liter  ex  natura  rei,  seclusa  distinctione  reali,  sed  distinctione  rationis 
virtualiter  tantum  ante  omne  opus  intellectus  :  ita  quod  absque  reali 
oppositione  relativa  non  magis  distinguuntur  ex  natura  rei  quam  intel- 
lectus  et  voluntas. 

Potest  autem  brevius  ad  hoc  et  similia  argumenta  dici,  quod  in  divi- 
nis  est  ante  omnem  actum  intellectus  distinctio  formalis  non  formaliter, 
sed  virtualiter,  id  est  eminenter  contenta  hoc  modo  :  quia  quodlibet 
divinum  propria  exequitur,  ac  si  esset  distinctum  formaliter  ab  alio. 
Inlellectus  enim  ita  intelligit  et  non  vult  :  et  voluntas  ita  vult,  et  non 
intelligit  :  ac  si  esset  distinctio  formalis  formaliter  inter  intellectum  et 
voluntatem  :  et  gic  de  aliis.  Fundatur  autem  talis  modus  habendi  distin- 
ctionem  formalem  supra  deitatis  eminentem  unitatem  formalem  forma- 
liter  :  et  sufficit  ad  omnia  salvanda,  quae  per  distinctionem  formaliter 
salvanda  inducuntur  :  quia  illi  eminenter  sequivalet. 

Secundo  modo  invenitur  essentia  in  substantiis  creatis  intel- 
lectualibus,  in  quibus  est  aliud  esse,  quam  essentia  ipsarum, 
quamvis  essentia  sit  sine  materia,  unde  esse  earum  non  est 
absolutum,  sed  receptum,  et  ideo  limitatum  et  finitum  ad  capa- 
citatem  naturae  recipientis.  Sed  natura  vel  quidditas  earum  est 

absoluta  non  recepta  in  aliqua  materia  :  et  ideo  dicitur  in  l:bro 
de  causis,  quod  intelligentise  sunt  finitae  superius,  et  infinitse 
inferius.  Sunt  enim  finitae  quantum  ad  esse  suum,  quod  a  supe- 
riori  recipiunt ;  non  tamen  finiuntur  inferius,  quia  earum  formaa 
non  limitanturad  capacitatem  alicujusmateriaerecipientis  eas: 
et  in  talibus  substantiis  non  invenitur  multitudo  individuorum 
in  una  specie,  ut  dictum  est,  nisi  in  anima  humana  propter  cor- 
pus,  cui  unitur. 

^  hac  secunda  parte  capituli  hujus  de  essentiis  substantiarum  intelle- 
ctualium  creatarum,  quse  in  secundo  ordine  collocantur,  quatuor  propo- 
sitiones  colligit.  Prima  est  :  In  substantiis  intellectualibus  creatis  esse 
est  aliud  ab  essentia.  Secunda  :  In  eis  non  invenitur  materia.  Tertia  : 
Esse  earum  est  finitum,  essentia  autem  infinita.  Quarta  :  Nutla  earum 
multiplicabilis  est  numeraliter  nisi  ultima,  animascilicet  humana.  Prima 
et  secunda  tanquam  declaratis  omissis,  tertiam  explanat  ratione  et 
auctoritate. 

Ad  rationis  autem  evidentiam  est  notandnm,  quod  actus  finitur  per 
potentiam,  in  qua  recipitur,  et  potentia  finitur  per  actum,  quem  recipit, 
diversimode  tamen;  quod  enim  est  in  potentia,  non  est  determinatum, 
sed  determinabile  per  actum,  ad  quem  est  in  potentia  :  cum  autem 
ipsum  receperit  ab  eo,  formaliter  finitur.  Similiter  actus  secundum 
essentiam  suam  receptibilis  est  in  hoc  vel  illo,  et  consequenter  deter- 
minabilis  ad  hocvel  illud  subjectum.  Cum  vero  receptus  est  in  hoc,  jam 
non  remanet  in  eo  amplitudo  et  indefinitio  ad  hoc  vel  illud,  est  enim  ad 
hoc  determinatus.  Est  ergo  duplexfinitas  et  duplex  infinitas :  altera  sci- 
licet  ex  parte  actus,  altera  ex  parte  potentise.  Sed  infinitas  ex  parte 
potentiae  imperfectionem  sonat,  cum  sit  per  carentiam  actus  potentiam 
finientis.  Infinitas  autem  actus  perfectionem  maximam  dicit,  cum  sit  per 
carentiam  potentiae  actum  finientis.  In  cujus  signum  forinae  secundum 
rem  non  receptae  in  aliquo  longe  perfectiores  sunt  formis  receptis,  ut 
patet.  Gum  ergo  esse  substantiarum  intellectualium  sit  receptum  in 
earum  essentia  :  consequens  est  quod  sit  finitum  eo  modo,  quo  actus 
finitur  per  potentiam,  unde  et  contractum  et  limitatum  est  ad  genus  sui 
receptivi,  naturae  scilicet  cujus  est.  Quia  vero  essentia  earum  non  est 
recepta  in  aliquo,  cum  sit  forma  non  recepta  in  materia  :  consequens 
quoque  est,  quod  sit  infinita  infinitate  se  tenente  ex  parte  actus  :  non 
est  enim  determinata  ad  capacitatem  alicujus  materiae  ipsam  recipien- 
tis,  sicut  sunt  formae  rerum  materialium. 

His  praelibatis  formetur  ratio  sic  :  Id,  cujus  esse  est  receptum,  forma 
autom  irrecepta,  habet  esse  finitum,  essentiam  autem  infinitam  :  intelli- 
gentiae  sunt  hujusmodi;  ergo.  Et  nota  quod  in  ratione  hac  sermo  est 
semper  tam  de  finitate,  quam  de  infinitate  se  tenente  ex  parte  actus. 
Tali  enim  finitate  esse  intelligentiarum  finitum  est  :  et  tali  infinitate 
earuin  essentiaest  infinita.  Si  enim  loqui  voluraus  de  finitate  se  tenente 
ex  parte  potcntiae,  earum  essentia  finita  invenitur,  eo  quod  potentia  in 
eis  est  terminata  per  actum  essendi. 

Confirmatur  autem  hoc  auctoritate  libri  de  Causis,  ubi  dicitur,  quod 
Intelligentiae  sunt  finitae  superius  et  infinitae  infcrius,  quia  esse  earum, 
quod  ost  supremum  in  eis,  est  recoptum  :  essentia  vero,  quod  infimum 
est,  non  est  recepta  :  et  quia  essentia  earum  ut  respicit  id,  quod  est 

supra  se  formaliter,  ipsum  scilicet  actum  essendj,  est  finita,  recipiendo 
ipsum;  ut  autem  respicit  id  quod  est  infra  se,  materiam  scilicet,  est 
infinita,  utpote  non  recepta  in  ipsa,  etc. 

Adverte  hoc  ad  multorum  supradictorum  intelligentiam,  et  ut  evites 
errorem  eorum,  qui  horum  fundamentum  non  intelligentes,  dicunt,  quod 
si  esse  ideo  est  infinitum  simpliciter,  ut  supra  diximus,  quia  in  nullo 
receptum  est,  cum  essentia  tam  substantiarum  immaterialium,  quam 
compositarum  in  nullo  penitus  recepta  sit  :  erit  infinita  simpliciter, 
quod  est  ridiculum,unde  ex  irreceptione  infinitatem  arguere,  valde  leve 
videtur. 

Scito  igitur  positionem  hanc  fundari  super  hac  propositione  :  Omnis 
res  'secundum  suum  ordinem  receptibilis  in  alio,  realiter  irrecepta,  est 
innnita  infiuitate  opposita  finitati  quam  res  sui  ordinis  recepta  con- 
trahit.  Dixi,  secundum  suum  ordinem  receptibilis  in  alio,  propter  com- 
posita  et  materiam,  quae  in  tota  sua  latitudine  irreceptibilia  sunt.  Dixi, 
cst  iuflnita  iufinitate  opposita,  etc,  quia  sicut  non  quodlibet  receptibile 
est  m  quolibet,  sed  quilibet  actus  habet  proprium  receptivum  (ut  habe- 
tur  m  11  de  Anima,  textu  comm.  xiv  et  xxvi),  ita  non  ex  qualibet  rece- 
ptione  sequitur  quaelibet  finilas  :  sed  determinata  exdeterminata,  et  per 
cppositum  ex  tali  irreceptione  talis  infinitas  opposita,  scilicet  finitati  : 
quam  (si  recepta  esset)  res  illa  contraheret.  Verbi  gratia,  albedo,  cum 
sit  receptibiiis  in  subjecto,  si  ponatur  irrecepta,  erit  infinita,  non  qua- 
cumque  infinitate,  sed  ea.  quae  opponitur  finitati,  quam  in  subjecto 
habet.  In  proposito  ergo  tam  esse  quam  forma  secundum  suum  ordi- 
nem  receptibilis  rationem  habet  (neutri  enim  recipi  repugnat) ;  sed  in 
alio  et  alio  receptivo  :  receptivum  enim  proprium  ipsius  esse,  est  quid- 
ditns  seu  suppositum,  forma?  vero  est  materia.  Et  ideo  sicut  alterius 
rationis  est  receptio  formse  in  materia  a  receptione  esse  in  essentia,  ut 
supra  ostendimus  :  ita  alterius  ralionis  est  finitas  formas  per  materiam 
a  fiuitale  esse  per  essentiam  :  licet  conveniant  in  hoc,  quod  utraque  est 
per  modum,  quo  actus  finitur  per  potentiam  :  et  similiter  diversarum 
rationum  oportetesse  infinitatem,  quam  forma  sortitur  ex  hoc,  quod  est 
irrecepta  in  materia,  et  infinitatem,  quam  esse  sortitur  ex  hoc,  quod 
in  quidditate  nulla  est  receptum.  Forma  namque  ex  hoc,  quod  recepta 
in  materia  infra  ipsam  clauditur,  amplitudinem  suam,  qua  ad  hoc  vel 
illud  particulare  est  indefinita,  amittit;  et  ideo  ex  hoc,  quod  separata  a 
materia  est,  non  aliter  est  infinita,  nisi  quia  ad  nullius  inateriae  capaci- 
tatem  coarctata  ejus  terminis  caret.  Esse  autem,  quia  ex  hoc,  quod  reci- 
pitur  in  aliqua  quidditate,  ad  illius  genus  et  speciem  coarctatur :  si  irre- 
ceptum  ponatur,  ad  nullum  genus  diffinitum  erit  :  et  consequenter 
cujuslibet  generis  terminis  carens  simpliciter  infinitum. 

Habes  ergo  dubii  solutionem  ex  hoc,  quod  non  dicimus,  omne  irre- 
ceptum  infinitum,  sed  rem  secundum  ordinem  receptibilem  irreceptam, 
et  ex  hoc,  quod  non  dicimus,  omnem  rem  secuudum  suum  ordinem 
receptibilem  irreceptam  esse  eodem  modo  infinitum,  sed  diversimode; 
ex  primo  enim  patet,  quod  substantia  composita  nullam  infinitatem  ex 
sua  irreceptione  habet;  ex  secundo  vero,  quod  essentia  intelligentiae, 
quae  clauditur  in  ordine  formae  cum  sit  pura  forma  separata  a  materia, 
et  non  sit  ipsum  esse,  ex  sua  irreceptione  in  materia  est  infinita  :  sed 
non  simpliciter,  etc,  et  quod  esse  divinum  quod  sub  ipsius  esse  ordine 
concluditur  ex  sua  irreceptione  in  quidditate  seu  essentia  est  infiuitum 
simpliciter. 

Habes  et  hinc  unde  Scotistarum  et  Scoti,  eorum  judicio,  peccatum 
deprehendas  in  I  Sent.'  dist.  n,  quasst.  n,  ubi  ab  eis  imponitur  S.  Thornae 
ratio  ultimo  ibi  inducta  ad  concludendam  Dei  infinitatem,  qu.se  est  talis  : 
Forma  finitur  per  materiam  :  ergo  forma,  quae  non  est  nata  esse  in  ma- 
teria  est  infinita.  Jam  enim  nosti  qualem  inhnitatem  ratio  haec  concludat, 
et  quod  infinitas  Dei  altiores  negat  terminos  secundum  S.  Thomam. 

Unde  advertas  triplex  ibi  peccatum.  Primum  est,  quod  ratio  praedicta 
ad  concludendam  infinitatem  simpliciter  assumpta  a  nobis  dicitur  :  cum 
apud  nos  non  concludat  nisi  infinitatem  secundum  quid.  Secundum  est, 
quod  ratio  praedicta  secundum  fallaciam  consequentis  sophisma  asseri- 
tur,  quia  forma  prius  natura  est  finita  in  se,  quam  finiatur  per  mate- 
riam  :  sicut  illud,  III  Physicorum,  corpus  finitur  ad  aliud  corpus  :  ergo 
si  non  est  finitum  ad  aliud  corpus,  est  infiuitum.  Manifeste  enim  patet 
error  :  quia  cum  dicitur,  forma  finitur  per  materiam,  ly  per,  denotat 
causam  praecisam  finitatis  secundum  quid  supradictae  :  non  enim  forma 
secundum  se  est  tali  modo  finita  :  cum  secundum  se  sit  indeterminata 
ad  hanc  vel  illam  materiam  :  et  ideo  bene  sequitur  :  Ergo  forma,  quae 
non  est  nata  recipi  in  materia,  est  iufinita  secundum  quid.  Si  enim  affir- 
matio  est  causa  praecisa  affirmationis,  negatio  erit'causa  negationis  : 
non  est  autem  talis  processus  III  Physicorum  :  quia  corpus  non  finitur 
per  aliud  corpus  causaliter  et  praecise. 

Tertium  est,  quod  inficiari  conatur  aliud  supradictum  :  scilicet  quod 
essentia  inteliigentiae  est  finita  superius  per  suum  esse.  Contra,  inquit, 
esse  est  posterius  essentia,  et  accidens  ejus,  apud  vos;  ergo  essentia 
intelligentiae  in  primo  signo  naturae  videtur  infinita  intensive,  et  conse- 
quenter  non  finibilis  per  esse  in  secundo  signo. 

Ad  hoc  quidem  dicitur,  quod  licet  esse  sit  posterius  essentia  ordine 
generationis  et  accidens  ejus,  id  est  extra  conceptum  formalem  :  tamen 
essentia  in  illo  priori  est  finita  simpliciter,  et  per  hoc  quod  est  receptiva 
ipsius  esse,  et  non  est  ipsum  suum  esse,  etc,  sicut  enim  per  hoc,  quod 
essentia  est  ipsum  esse  est  infinita  simpliciter  (ut  patet  in  Deo  ex  di- 
ctis)  ita  per  hoc  quod  essentia  non  est  suum  esse,  non  est  infinita  sim- 
pliciter,  juxta  maximam  illam  :  si  affirmatio  est  causa  affirmationis,  etc. 
Quia  ergo  in  omni  priori  essentia  intelligentiae  est  fundamentaliter 
receptibilis  ipsius  esse,  et  ab  hoc  abstrahi  non  potest,  licet  non  in  omni 
priori  habeat  illud  :  sequitur  quod  sit  simpliciter  finita  per  suum  esse,  id 
est  per  hoc  non  est  suum  esse,  sed  illa  actuabilis  vel  actuata  est,  etc. 
Sic  enim  intelligitur,  cum  dicitur  quod  essentia  intelligentiae  finitur  per 
suum  esse.  Quarta  propositio  quoad  primam  partem  superius  discussa 
relinquatur.  Quoad  secundam  vero,  quod  scilicet  anima  intellectiva,  quae 
est  ultima  inter  substantias  intellectuales  sit  multiplicata  numeraliter, 
eget  magna  consideratione.  In  textu  autem  assignatur  pro  causa  hujus 
unio  ejus  ad  corpus  :  omnisenim  forma  sic  unita  eorpori,  quod  dat  ei 
esse  formaliter,  necessario  multiplicatur  secundum  multiplitionem  illius: 
alioquin  plura  corpora  haberent  idem  esse  numero;  ab  una  enim  forma 
non  provenit  nisi  unum  uumero  esse  substantiale,  et  merito  ex  unione 
ad  corpus  anima  multiplicari  numeraliter  dicitur  :  quia  distinctio  nume- 
raliter,  cum  non  sit  formalis,  oportet  quod  sit  secundum  quantitatem  (ut 
supra  declaratum  fuitj,  secundum  quautitatem  autem  esse  non  posset 
lalit  distiuctio  in  anima,  si  forma  non  csset  rei  quantae  (ut  intelligentiae 
ostendunt).  Efficax  ergo  ratio  ad  concludendam  pluralitatem  numera- 
lem  animnrum  est  conjunctio  ipsius  animae  ad  corpus  numeraliter  raul- 
tiplicatum. 

Et  licet  individuatio  ejus  ex  corpore  occasionaliter  depen- 
deat,  quantum  ad  sui  inchoationem  :  quia  non  acquiritur  sibi 
esse  individuatum,  nisi  in  corpore  cujus  est  actus  :  non  tamen 
oportet,  ut  destructo  corpore,  individuatio  pereat  :  quia  cum 
habeat  esse  absolutum  ex  quo  acquisitum  est  sibi  esse  indivi- 
duatum,  ex  hoc  quod  facta  est  forma  hujus  corporis,  illud  esse 
semper  remanet  individuatum ;  et  ideo  dicit  Avicenna,  quod  in- 
dividuatio  animarum  et  multiplicatio  dependet  ex  corpore, 
quantum  ad  sui  principium,  sed  non  quantum  ad  sui  finerr 

Hic  objectio  quaedam  contra  quartarn  propositionem  excluditur,  quaa- 
talis  est.  Forma  multiplicata  ad  multiplicationem  corporis,  destructis 
corporibus,  non  remanet  in  sua  multitudiue  :  anima  bumana  est  multi- 
plicata  ad  multiplicationem  corporis  :  ergo  non  possunt  remanere  multas 
animae  humanae  destructis  corporibus,  etc.  Processus  bonus,  conclusio 
autem  falsa  est  :  ergo  altera  praemissarum  :  non  major,  ut  probatur  : 
ergo  minor,  quae  fuit  quarta  propositio.  Major  probatur  ex  eo,  quod 
remota  causa,  removetur  effectus.  Si  ergo  causa  multitudinis  animarum 
est  ipsa  multitudo  corporum,  remotamultitudine  corporumremovebitur 
etiam  multitudo  animarum.  Excluditur  autem  hic  objectio  in  littera, 
declarando,  formas  dupliciter  plurificari  ad  plurificationem  corporum  : 
scilicet  cum  dependentia  amateria,  et  sine  dependentia  ab  illa  :  et  prima3 
quidem  destruuntur  destructis  corporibus,  secundae  vero  remanent,  eo 
quod  non  nisi  occasionaliter  eorunr  individuatio  a  corporibus  est  :  de 
harum  aulem  numero  est  anima  intellectiva. 

Ad  horum  evidentiam  nota  primo,  quod  idem  est  judicium  de  esse  et 
unitate  et  multitudine  rei,  quoad  dependentiam  et  independentiam  :  ita 
scihcet  quod  cujus  esse  a  materia  non  dependet,  nec  ejus  unitas,  nec 
multitudo  a  materia  dependet.  Gujus  autem  esse  a  materia  dependet, 
tam  unitas,  quam  pluralitas  ejus  etiam  ab  illa  dependens  est;  unum 
enim  et  multa  entis  passiones  sunt. 

Nota  secundo,  quod  formae  sunt  in  triplici  differentia.  Quaedani  fiunt 
in  materia  et  educuntur  de  potentia  materiae,  ut  forrnae  materiales. 
Quaedam  fiunt  in  materia,  sed  non  educuntur  de  potentia  niateriae  :  ut 
anima  intellectiva,  quae  venit  de  foris.  Quaedam  nec  fiunt  a  materia,  nec 
educuntur  de  potentia  materiae  ut  formse  separatae  a  materia,  intelli- 
gentiae  scilicet.  Non  potest  autem  dari  quartum  genus  earum,  quae 
educantur  de  potentia  materiae,  et  non  fiant  in  materia :  quia  im$licat, 
ut  de  se  patet.  f 

Et  illae  quidem,  quae  nec  educuntur  de  potentia  materiae,  nec  fiunt  in 
ea,  omnino  independentes  et  separatae  sunt  a  maleria  et  immultiplica- 
biles  numeraliter,  ut  supra  probatum  fuit.  Primae  vero  et  secundae,  quia 
conveniuut  in  hoc,  quod  fiunt  in  materia,  habent  et  hoc  commune,  quod 
oportet  utrasque  esse  coaptatas  et  proportionatas  suis  receptivis  mate- 
riis,  in  quibus  fiunt :  proprios  enim  actus  oportet  in  propriis  tieri  mate- 
riis,  ut  dicitur  II  de  Anima,  text.  comm.  xxiv  et  xxvi.  Forma  namque- 
leonis  debet  esse  commensurata  corpori  leouino,  ita  quod  non  equino  : 
et  hujus  leonis  forma  oportet  quod  sit  comraensurata  huic  corpori  leo- 
nino,  ita  quod  non  illi,  etc.  Et  ex  hoc  consequenter  conveniunt  ita  in 
hoc,  quod  utrasque  oportet  simul  niultiplicari  in  propriis  corporibus* 
Quaecumque  enim  oportet  esse  invicem  coaptata  et  proportionata  simul, 

recipiunl  multitudinem  et  unitatem,  ut  patet  in  discurrendo  in  singulis  : 
semper  enim  multiplicationem  formarum  in  unaspecie  comitatur  multi- 
plicatio  corporum  in  illamet  specie,  et  econverso  :  aliter  vel  un;  forma 
esset  in  diversis  materiis,  vel  diversae  materiae  sub  una  forraa,  quorum 
utrumque  est  impossibile.  Ex  eo  vero  quod  priniae  formae  educuntur  de 
potentia  materiae,  et  non  secundae,  differunt  inter  se  in  hoc  quod  primae 
habent  esse  dependens  a  materia,  sicut  a  causa  materiali  earum  esse 
causante  et  sustentante.  Secundae  autem  habent  esse  excedens  totam 
materiae  capacitatem  et  independens  ab  ea,  utpote  non  causatae  ex  illa. 
Et  ex  hoc  consequenter  differunt  secundo,  quod  primarum  tam  unitas, 
quam  multitudo  a  materia  dependens  est,  sicut  et  esse  :  et  ideo  sicut 
destructis  corporibus  ipsae  destruuntur  :  ita  unitas  et  pluralitas  earum. 
Secundarum  vero  tam  unitas,  quam  multitudo  independens  est  a  mate- 
ria,  sicut  et  esse  :  et  ideo  sicut  destructis  corporibus  earum  esse  rema- 
net,  ita  unitas  et  pluralitas.  Et  hoc  est  quod  hic  intendit  S.  Thomas 
dicens,  individuationem  animae,  id  est  unitatem  ejus.  Et  similiter  intelli- 
gendum  est  de  pluralitate  occasionaliter  ex  corpore  dependere.  Depen- 
det  enim  hoc  modo  :  quia  flt  in  corpore,  non  autem  ita,  quod  educatur 
de  potentia  corporalis  materiae  :  et  hoc  est  quod  subdit,  quia  non  acqui- 
rit  illucl  in  corpore,  et  rationem  addit,  quia  cum  habeat  esse  absolutum, 
id  est  independens  a  corpore,  corrupto  corpore,  absque  illo  remanere 
potest,  et  ideo  Avicenna  dicit  individuationem  animae  ex  corpore  in  sui 
initio  dependere,  non  autem  in  fine,  quia  scilicetnon  fit  nisi  in  corpore. 
Potest  autem  esse  et  de  facto  est  post  mortem  sine  corpore,  et  sic 
soiuta  est  objectio  facta,  quia  naajor  est  falsa  de  secundo  ordine  forma- 
rum,  qualis  est  anima  humana. 

Ad  probationem  ejus  jam  patet  quid  dicendum;  quia  corporum  multi- 
plicatio  non  est  proprie  causa,  sed  occasio  et  non  nisi  in  fieri  multitu- 
dinis  animarum,  cessante  autem  causa  in  fieri,  non  cessat  effectus 
quoad  esse. 

QILESTIO  XIII 

Hic  circa  individuationem  animae  intellectivae,  per  quod  scilicet  indi- 
viduetur,  dubitatur.  In  hac  quaestione  facienda  sunt  tria.  Primo  recita- 
bitur  opinio  Scoti.  Secundo  declarabitur  opinio  S.  Thomae.  Tertio  respon- 
debitur  argumentis  in  oppositum. 

Quoad  primum  Scotus  in  II  Sent.,  dist.  iii,  quaest.  ult.  et  in  quolibet 
quaast.  ii,  sequens  positionem  suam  de  heccheitatibus  tenet  aniinam, 
sua  propria  heccheitate,  individuari  :  arguitque  sic  contra  S.  Thomam. 
Eo  primo,  quo  aliquid  est  in  actu  extra  causam  et  intellectum,  eo  primo 
esl  hoc  :  sed  anima  sicut  et  quaelibet  entitas  praecipue  absoluta  seipsa 
primo  est  in  actu  extra  causam  et  intellectum;  ergo  anima  seipsa  prima 
est  haec.  Major  probatur  :  quia  universalitas  sive  esse  non  hoc  non  con- 
vebit  rei  nisi  in  intellectu.  Minor  patet  ex  eo,  quod  res  seipsa  primo 
recedit  a  non  esse. 

Praeterea,  Omnis  distinctio  formalis  seu  non  per  materiam  est  speci- 
fic.tl ;■  per  te  :  animae  intellectivae  distinguuntur  formaliter,  seu  non  per 
materiam  :  ergo  distinguuntur  speciflce  :  conclusio  est  falsa,  ergo  altera 
praemissa  :  non  minor,  quia  animae  intellectivae  separatae  carent  mate- 
ria,  ergo  major,  quuj  est  fundamentum  positionis  tuaa.  Quod  si  dicas, 

quod  animae  habent  inclinationes  ad  diversa  corpora,  et  per  has  distin— 
guuntur  :  contra,  anima  prius  natura  est  terminus  creationis,  qui  ut 
talis  formaliter  est  hoc,  quod  uniatur  materiae;  ergo  prius  natura  anima 
est  haec,  quam  uniatur  materiae  :  ergo  anima  individuatur,  et  non  per 
unionem  ad  corpus.  Antecedens  probatur  sic  :  prVis  est  quodpotest  esse 
sine  alio,  et  aliud  non  sine  illo,  ex  V  Metaph.,  text.  comm.  xvi.  Anima 
non  solum  secundum  essentiam,  sed  etiam  secundum  existentiam  potest 
esse  sine  unione  ad  materiam,  non  autem  absque  hoc  sit  terminus  crea- 
tionis  et  haec  :  ergo  anima  est  prius  natura  terminus  creationis  et  haec, 
quam  sit  in  materia. 

Si  dicatur  quod  anima  non  est  haec  per  actualem  unionem  seu  existen- 
tiam  in  materia,  sed  per  aplitudinem  essendi  in  ilia  :  contra,  hoc  non 
evadit  difficultatem,  quia  natura  absoluta  est  prius  natura  ipsa  sua  apti- 
tudine  :  quia  enim  anima  est  haec  :  ideo  habet  hanc  aptitudinem  ad  hoc, 
et  illi  repugnat,  etc,  ut  arguatur  sic.  Quod  convenit  uni,  et  repugnat 
alteri  ejusdem  speciei,  non  convenit  per  se  huic,  secundum  id  quod 
commune  est  istis  :  vel  saltem  praeexigit  eorum  necessario  distinctio- 
nem,  scilicet  hujus  ab  illo  :  sed  haec  aptitudo  convenit  huic  anirnae,  et 
repugnat  illi  :  ergo  necessario  praeexigit  distinctionem  hujus  ab  illa  : 
igitur  non  individuantur  aptitudinibus. 

Confirmatur :  Ratio  aptitudinis  formaliter  loquendo,  non  est  ad  se,  nec 
est  ratio  entis  in  actu  :  ergo  non  potest  esse  individuativum  principhim. 
animae.  Antecedens  probatur  pro  prima  parte  :  quia  si  esset  ad  se,  pos- 
set  intelligi  non  ad  aliud,  ut  ad  terminum,  quod  est  falsum.  Pro  secunda 
quoque  parte  probatur,  quia  quod  necessario  exigit  aliquid  non  exi- 
stens,  ipsum  est  non  existens  in  actu  :  aptitudo  autem  est  ad  terminum 
non  existentem  :  ergo  ejus  ratio  non  est  ratio  entis  in  actu.  Gonse- 
quentia  patet,  quia  distinctio  relativa  praesupponit  distinctionem  abso- 
lutam  :  quia  enim  anima  est  haec  :  ideo  habet  hanc  aptitudinem,  et  non 
e  contra,  et  quia  haec  anima  est  singularis  singularitate  actuali  sive  in 
actu,  non  est  haec  aptitudine  ad  hoc  corpus.  Haec  sunt  quae  isti  in  hac 
re  sentiunt. 

Nos  autem  peripatetica  fundamenta  sequentes,  animam  individuari 
commensuratione  substantiali  ad  hoc  corpus  dicimus,  et  hanc  animarn, 
et  illam  distingui  commensurationibus  suis  ad  hoc  et  illud  corpus  :  pro- 
bationes  autem  hujus,  supra  adductae  fuerunt,  cum  deductum  fuit  distin- 
ctionem  numeralem  non  nisi  a  quantitate  originari  posse.  Unde  nunc 
sufficiet  declarare  quomodo  sit  hoc  quoddicimus.  Gommensuratio  dupli- 
citer  sumitur.  Uno  modo  pro  relatione  commensurationis  :  alio  modo 
pro  ipsa  substantiali  coaptatione  rei  :  primo  modo  commensuratio  est 
res  respectiva  essentialiter,  et  in  genere  relationis  :  secundo  modo  est 
res  absoluta,  et  de  praedicamento  rei  commensuratae  :  est  enim  idem 
essentialiter  quod  ipsa,  sed  differens  ab  ipsa  sola  ratione,  et  similiter 
dico  de  inclinatione,  aptitudine,  coaptatione,  sigillatione,  et  similibus, 
quae  ad  exprimeudum  propositum  assumuntur. 

Absolutum  quoque  pro  nunc  sumitur  dupliciter.  Uno  modo  a  termino  : 
et  sic  dicimus  substantiam,  quantitatem  et  qualitatem  esse  entia  abso- 
luta.  Alio  modo  a  receptivo  seu  subjecto  :  et  sic  nullum  praedicamento- 
rum  accidentium  est  absolutum  :  sunt  enim  essentialiter  receptibilia  in 
substautia.  Cum  ergo  dicitur,  quod  animae  suis  commensurationibus  in- 
dividuantur,  intelligendum  est  commensurationibus  substantialibus,  quae 
sunt  res  absolutae  a  terminis  ;  et  si  non  a  receptivis,  et  non  commensu- 

rationibus,  quae  sunt  rclationes,  etc.  Sicut  namque  de  essentia  animae 
in  conimuni  est,  quod  essentialiter  siL  proportionata  corpori  physico 
organico,  quod  in  ejus  diffinitione  ponitur  :  ila  de  essentia  animae 
huinanae  est,  commensurari  corpori  humano  :  est  namque  ita  perfectiva 
corporis  humani,  quod  non  bovini  :  sic  quoque  de  essentia  hujus  animae 
est  commensuratio  ad  hoc  corpus,  et  sic  commensuratio  ad  corpus 
humanum  non  sequitur  animam  jam  humanam,  sed  constituit  ipsam 
humanam.  Per  hoc  enim  primo  differt  anima  homiuis  ab  anima  bovis  : 
quia  illa  est  proprius  actus  corporis  humani,  ista  vero  bovini.  Constat 
autem,  qnod  idem  est  esse  actum  proprium  corporis  humani,  et  esse 
substantialem  substantialiler  commensuratam  perfectionm  ejus.  Ita 
substanlialis  commensuratio  hujus  aniinae  ad  hoc  corpus,  non  sequitur, 
animam  hanc,  sed  constituit  ipsam  hanc;  est  enim  haec  anima  substan- 
tialiter  proprius  actus  hujus  corporis  :  unde  haec  anima  ab  illa  primo 
differt  :  quia  haec  est  proprius  actus  hujus  corporis,  illa  vero  proprius 
actus  alterius,  et  hoc  est  quod  S.  Thomas  in  II  contra  Gen.,  cap.  lxxxi, 
tradit,  et  in  quaestionibus  de  anima,  et  ubicumque  de  hac  re  loquitur. 
Est  autem  conveniens  propositio  ista  principiis  Aristotelis;  docet  enim 
in  primo  libro  de  partibus  animalium,quodpropriae  differentiae  alicujus 
divisi  debent  esse  per  se  distinguentes  iliud  in  eo  quod  tale;  verbi 
gratia,  propriae  differentiae  janimalis  non  debent  esse  album  et  nigrum, 
quae  non  dividunt  animal  in  eo,  quod  animal.  Stat  enim  identitas  ani- 
malis,  cum  illarum  diversitate  :  nec  debent  esse  navigativum  et  vola- 
tivum  :  quia  non  diversificant  haec  per  se  naturam  sensitivam,  sed 
debent  esse  tale  sensitivum  vel  tale.  Animal  enim  in  eo,  quod  animal, 
cum  sensitivo  constet,  non  diversificatur  per  se  nisi  per  differentias 
sentiendi.  Unde  cum  anima  in  eo  quod  talis  essentialiter  sit  actus  cor- 
poris  physici  propriis  differentiis  dividitur  per  hoc,  quod  actus  talis 
corporis  vel  talis  :  et  iterum  actus  talis  corporis,  puta  humani  pro- 
priis  differentiis  dividitur  (materialibus  tamen)  per  hoc  quod  est  hujus 
corporis  vel  illius.  Individuantur  ergo  ipsae  animae  commensurationibus 
substantialibus  non  absolutis  a  receptivis  :  sicut  et  ipsae  animae  essen- 
tialiter  sunt  non  absolutae  a  perfectibilibus  corporibus  earum  rcceptivis. 
Et  non  considerare  hoc,  est  causa  erroris  eorum,  qui  de  omnibus  volunt 
eodem  modo  judicare  (ut  sunt  Scotistae)  quibus,  dum  non  considerant 
proprias  rerum  naturas,  et  res  suis  conceptibus  adaequare  volunt,  acci- 
dit  ut  de  omnium  individuatione  eamdem  proferant  sententiam,  et  in 
eorum  numero  sint,  de  quibus  dicitur  II  Goeli  text.  comm.  lxxx  quod 
quaerunt  usque  quo  non  habeant  contradicere  sibiipsis. 

His  visis  ad  solutionem  argumentorum  procedendum  cst. 

Ad  primum  dicitur,  quod  falsa  est  major;  licet  enim  quaelibet  res 
posita  extra  intellectum  et  causam  sit  haec,  non  tamen  eodem  primo 
est,  et  hrec.  Est  enim  ipso  esse  primo  :  Haec  autem  heccheitate  primo  : 
multa  enim  inseparabiliter  sese  comitantur,  quae  non  eodem  principio 
habentur  primo  :  sicut  quodlibet  ens  aliud  a  Deo  extra  inlellectum  et 
causam  est,  et  est  dependeus,  non  tamen  eodem  primo  est  et  dependet. 
Minor  quoque  est  falsa  :  res  enim  nou  seipsa  primo,  sed  per  existen- 
tiarn  actualem  distinctam  realiter  a  se  extra  nihil  ponitur,  ut  supra 
declaratum  fuit,  etc. 

Ad  secundum  negatur  minor.  Duae  enim  animae  humanae  separatae  non 
distinguuutur  formaliter,  seu  per  materiam  :  iicet  sint  pur;»>  form»  a 
materia  abstractai.  Aiiud  enim  est  dicere  :  Uianis  distinctio  formalis  est 


DE  ENTE  ET    ESSENTIA.   CAPUT  VI.  523 

specifica;  aliud,  omnis  dislinctio  formarum.  Distinctio  enim  formalis, 
cum  sit  illa,  quae  ex  principiis  diffinitivis  constat,  specifica  est :  quse- 
cumque  enim  habent  diversas  dfiffinitiones  specie  differunt,  cum  saltem 
differentias  ultimas  habeant  non  easdem,  quarum  diversitas  sufficit  ad 
diversitatem  specificam  :  sed  talis  non  est  inter  animam  Sorlis  et  Pla- 
tonis  :  habent  siquidem  eamdem  diffinitionem.  Distinctio  autem  forma- 
rum  cum  sit,  undecumque  inter  formas  divisio  accidat,  in  duabus  anima- 
bus  separat,  id  est,  invenitur  ex  hoc  quod  diversis  corporibus  coaptataa 
sunt.  Unde  non  est  similis  ratio  de  eis  et  de  aliis  substantiis  separatis, 
quae  corporibus  unibiles  non  sunt.  Et  sic  responsio  ibi  data  est  bona  si 
sane  intelligatur  modo  scilicet  exposito,  quod  animae  inclinationibus 
substantialibus  ad  diversa  distinguuntur. 

Ad  id  quod  primo  objicitur,  contra  dicitur  quod  non  concludit  inten- 
tum.  Goncludit  enim  :  ergo  anima  prius  natura  est  haec  quam  habeat 
actualem  unionem  ad  corpus,  cum  debeat  concludere,  ergo  anima  prius 
natura  est  haec  quam  sit  coaptata  seu  inclinata  ad  hoc  corpus.  Non  enim 
dicimus  animam  individuari  formaliter  peractualemunionem  ad  corpus, 
sed  per  coaptationem  substantialem  ad  hoc  corpus,  quam  prius  natura 
deberi  animae  quam  ipsam  actualem  unionem,  patet  ex  eo  quod  omnia  (1) 
hic  per  se  terminat  creationem,  et  non  anima  hoc  existens  :  et  ex  eo 
quod  inesse  praesupponit  esse  :  esse  autem  particulari  tam  immediatior 
est,  quam  inesse.  Unde  responsio  ibi  recitata  est  bona,  cum  grano  tamen 
salis.  Dicimus  enim  animas  individuari  per  aptitudinem  substantialem 
seu  commensurationem  formaliter :  per  unionem  vero  actualem  ad  corpus 
conditionaliter,  id  est  tanquam  per  conditionem  sine  qua  non  :  et  quia 
prius  natura  inest  rei  ratio  formalis  quam  condiLio,sine  qua  non,  ideo,  etc. 

Ad  argumentum  contra  hoc  patet  responsio  ex  dictis.  Assumit  enim 
hoc  falsum,  scilicet  quod  natura  hujus  animae  sit  prior  aptitudine  sua 
substantiali.  Unde  majorargumenti  ibi  formati  pro  secundaparte  disjun- 
ctivae  est  falsa,  scilicet  quod  quodlibet  conveniens  uni  et  repugnans 
alteri  ejusdem  speciei  praeexigat  distinctionem  ipsorum.  Stat  enim  quod 
non  praeexigat,  sed  faciat  distinctionem  ipsorura,  sicut  quod  convenit 
uni  speciei,  et  repugnat  alteri  ejusdem  generis,  non  opus  est,  quod 
praeexigat  illarum  specierum  distinctionem  :  sed  stat  quod  faciat  earum 
distinctionem.  Verbi  gratia,  rationale  convenit  homini,  et  repuguat 
leoni,  et  irrationale  convenit  leoni,  et  repugnat  homini,  et  tamen  ralio- 
nale  et  irrationale  non  praeexiguunt  distinctionem  hominis  et  leonis,  sed 
faciunt.  Unde  subsumas  sub  illa  majore,  sed  haeccheitas  animae  Sortis 
convenit  sibi,  et  repugnat  animae  PJatonis  ;  ergo  haeccheitates  suppo- 
nunt  ipsas  distinctas;  et  sic  suadebis  Scotistos  vim  argumenti  sui,  etc. 

Ad  confirmationem,  cum  dicitur,  ratio  aptitudinis  non  est  ad  se,  dico, 
quod  ratio  aptitudinis  substantialis,  de  qua  loquimur,  est  ad  aliud,  sed 
non  ut  ad  terminum,  sed  ut  receptivum.  Probatio  autem  contra  hoc  nihil 
facit  :  concedo  enim  quod  potest  intelligi  non  ad  aliud,  ut  ad  terminum, 
non  autem  non  ad  aliud  ut  receptivnm,  sicut  quantitas  et  qualitas  abso- 
lute  sunt  a  Lermino,  et  non  a  subjecto. 

Ad  id  quod  secundo  loco  in  antecedente  ponitur,  scilicet,  quod  ratio 
aptitudinis  non  est  ratio  entis  in  actu,  dico  primo,  quod  falsum  est  : 
Aptitudo  enim  ad  ridendum,  scilicet  risibilitas  habet  rationem  eutis  in 
actu  primo,  licet  potentiam  ad  actum  secundum.  Probationis  vero  ulra- 
que  propositio  est  falsa  :  et  major  quidem,  scilicet  Quod  necessario  exi- 

(1)  Sicnonnullie  editiones,  inter  quas  Piana.  Forte  legondura  :  Aninialixcper  se  terminat,  ctc. 

rationibus,  quae  sunt  rclaliones,  etc.  Sicut  nainque  de  esseniia  animae 
in  conimuni  est,  quod  essentialiter  siL  proportionata  corpori  physico 
organico,  quod  in  ejus  difrinitione  ponitur  :  ita  de  essentia  auimae 
huinanae  est,  commensurari  corpori  humano  :  est  namque  ita  perfectiva 
corporis  humani,  quod  non  bovini :  sic  quoque  de  esseutia  hujus  animae 
est  commensuratio  ad  hoc  corpus,  et  sic  commensuratio  ad  corpus 
humanum  non  sequitur  animam  jam  humanam,  sed  constituit  ipsam 
humanam.  Per  hoc  enim  primo  differt  anima  hominis  ab  anima  bovis  : 
quia  illa  est  proprius  actus  corporis  humani,  ista  vero  bovini.  Constat 
autem,  quod  idem  est  esse  actum  proprium  corporis  humani,  et  esse 
substantialem  substantialiler  commensuratam  perfectionm  ejus.  Ita 
substantialis  commensuratio  hujus  aniniae  ad  hoc  corpus,  non  sequitur, 
animam  hanc,  sed  constituit  ipsam  hanc ;  est  enim  haec  anima  substan- 
tialiter  proprius  actus  hujus  corporis  :  unde  haec  anima  ab  illa  primo 
differt  :  quia  haec  est  proprius  actus  hujus  corporis,  illa  vero  proprius 
actus  alterius,  et  hoc  est  quod  S.  Thomas  in  II  contra  Gen.,  cap.  lxxxi, 
tradit,  et  in  quaestionibus  de  anima,  et  ubicumque  de  hac  re  loquitur. 
Est  autem  conveniens  propositio  ista  principiis  Aristotelis;  docet  enim 
in  primo  libro  de  partibus  animalium,quod  propriae  differenLiae  alieujus 
divisi  debent  esse  per  se  distinguentes  iliud  in  eo  quod  tale;  verbi 
gratia,  propriae  differentiae  animalis  non  debent  esse  album  et  nigrum, 
quae  non  dividunt  animal  in  eo,  quod  animal.  Stat  enim  identitas  ani- 
malis,  cum  illarum  diversitate  :  nec  debent  esse  navigativum  et  vola- 
tivum  :  quia  non  diversificant  haec  per  se  naturam  sensitivam,  sed 
debent  esse  tale  sensitivum  vel  tale.  Animal  enim  in  eo,  quod  animal, 
cum  sensitivo  constet,  non  diversificatur  per  se  nisi  per  differentias 
sentiendi.  Unde  cum  anima  in  eo  quod  talis  essentialiter  sit  actus  cor- 
poris  physici  propriis  differentiis  dividitur  per  hoc,  quod  actus  talis 
corporis  vel  talis  :  et  iterum  actus  talis  corporis,  puta  humani  pro- 
priis  differentiis  dividitur  (materialibus  tamen)  per  hoc  quod  est  hujus 
corporis  vel  illius.  Individuantur  ergo  ipsae  animae  commeusurationibus 
substantialibus  non  absolutis  a  receptivis  :  sicut  et  ipsae  animae  essen- 
tialiter  sunt  non  absoluLae  a  perfectibilibus  corporibus  earum  recepLivis. 
Et  non  considerare  hoc,  est  causa  erroris  eorum,  qui  de  omnibus  volunt 
eodem  modo  judicare  (ut  sunt  Scotistae)  quibus,  dum  non  considerant 
proprias  rerum  naturas,  et  res  suis  conceptibus  adaequare  volunt,  acci- 
dit  ut  de  omnium  individuatione  eamdem  proferant  sententiam,  et  in 
eorum  numero  sint,  de  quibus  dicitur  II  Goeli  text.  comm.  lxxx  quod 
quaerunt  usque  quo  non  habeant  contradicere  sibiipsis. 

His  visis  ad  solutionem  argumentorum  procedendum  est. 

Ad  primum  dicitur,  quod  falsa  est  major;  licet  enim  quaelibet  res 
posita  extra  intellectum  et  causam  sit  haac,  non  tamen  eodem  primo 
est,  et  haec.  Est  enim  ipso  esse  primo  :  Haec  autem  heccheitate  primo  : 
multa  enim  inseparabiliLer  sese  comiLantur,  quae  non  eodem  principio 
habentur  primo  :  sicut  quodlibet  ens  aliud  a  Deo  extra  inlellectum  et 
causam  est,  et  est  dependens,  non  tamen  eodem  primo  est  et  dependet. 
Minor  quoque  est  falsa  :  res  enim  nou  seipsa  primo,  sed  per  exiflten- 
tiam  acLualem  distinctam  realiter  a  se  extra  nihil  ponitur,  ut  supra 
deciaratum  fuit,  etc. 

Ad  secundum  negatur  minor.  Duae  enim  animae  humanae  separatae  non 
distin^uuntur  formaliter,  seu  per  maleriam  :  licet  sint  purae  formae  a 
maLeria  abstracLae.  Aiiud  euim  est  dicere  :  Omnis  distinctio  formaiis  est 

speciflca;  aliud,  omnis  distinctio  formarum.  Distinctio  enim  formalis, 
cum  sit  illa,  qua3  ex  principiis  diffinitivis  constat,  specifica  est :  quca- 
cumque  enim  habent  diversas  cfiffinitiones  specie  differunt,  cum  saltem 
differentias  ultimas  habeant  non  easdem,  quarum  diversitas  sufficit  ad 
diversitatem  specificam  :  sed  talis  non  est  inter  animam  Sorlis  et  Pla- 
tonis  :  habent  siquidem  eamdem  diffinitionem.  Distinctio  autem  forma- 
rum  cum  sit,  undecumque  inter  formas  divisio  accidat,  in  duabus  anima- 
bus  separat,  id  est,  invenitur  ex  hoc  quod  diversis  corporibus  coaptatae 
sunt.  Unde  non  est  similis  ratio  de  eis  et  de  aliis  substantiis  separatis, 
quae  corporibus  unibiles  non  sunt.  Et  sic  responsio  ibi  data  est  bona  si 
sane  intelligatur  modo  scilicet  exposito,  quod  animae  inclinationibus 
substantialibus  ad  diversa  distinguuntur. 

Ad  id  quod  primo  objicitur,  contra  dicitur  quod  non  concludit  inten- 
tum.  Goncludit  enim  :  ergo  anima  prius  natura  est  haec  quam  habeat 
actualem  unionem  ad  corpus,  cum  debeat  conciudere,  ergo  anima  prius 
natura  est  haec  quam  sit  coaptata  seu  inclinata  ad  hoc  corpus.  Non  enim 
dicimus  animam  individuari  formaliter  peractualem  unionem  ad  corpus, 
sed  per  coaptationem  substantialem  ad  hoc  corpus,  quam  prius  natura 
deberi  animae  quam  ipsam  actualem  unionem,  patet  ex  eo  quod  omnia  (1) 
hic  per  se  terminat  creationem,  et  non  anima  hoc  existens  :  et  ex  eo 
quod  inesse  praesupponit  esse  :  esse  autem  particulari  tam  immediatior 
est,  quam  inesse.  Unde  responsio  ibi  recitata  est  bona,  cum  grano  tamen 
salis.  Dicimus  enim  animas  individuari  per  aptitudinem  substantialem 
seu  commensurationem  formaliter:  perunionemvero  actualemad  corpus 
conditionaliter,  id  est  tanquam  per  conditionem  sine  qua  non  :  et  quia 
prius  natura  inest  rei  ratio  formalis  quam  condiLio, sine  qua  non,  ideo,  etc. 

Ad  argumentum  contra  hoc  patet  responsio  ex  dictis.  Assumit  enim 
hoc  falsum,  scilicet  quod  natura  hujus  animas  sit  prior  aptitudine  sua 
substantiali.  Unde  majorargumenti  ibi  formati  pro  secundaparte  disjun- 
ctivae  est  falsa,  scilicet  quod  quodlibet  conveniens  uni  et  repugnans 
alteri  ejusdem  speciei  praeexigat  distinctionem  ipsorum.  Stat  enim  quod 
non  praeexigat,  sed  faciat  distinctionem  ipsorura,  sicut  quod  convenit 
uni  speciei,  et  repugnat  alteri  ejusdem  generis,  non  opus  est,  quod 
praeexigat  illarum  specierum  distinctionem  :  sed  stat  quod  faciat  earum 
distinctionem.  Verbi  gratia,  rationale  convenit  homini,  et  repuguat 
leoni,  et  irrationale  convemt  leoni,  et  repugnat  homini,  et  tanieii  ratio- 
nale  et  irrationale  non  praeexiguunt  distinctionem  hominis  et  leonis,  sed 
faciunt.  Unde  subsumas  sub  illa  majore,  sed  haeccheitas  animae  Sortis 
convenit  sibi,  et  repugnat  animae  PJatonis  ;  ergo  haeccheitates  suppo- 
nunt  ipsas  distinctas;  et  sic  suadebis  Scotistos  vim  argumenti  sui,  etc. 

Ad  confirmationem,  cum  dicitur,  ratio  aptitudinis  non  est  ad  se,  dico, 
quod  ratio  aptitudinis  substantialis,  de  qua  loquimur,  est  ad  aliud,  sed 
non  ut  ad  terminum,  sed  ut  receptivum.  Probatio  autem  contra  hoc  uihil 
facit  :  concedo  enim  quod  potest  intelligi  non  ad  aliud,  ut  ad  terminum, 
non  autem  non  ad  aliud  ut  receptivum,  sicut  quantitas  et  qualitas  abso- 
lute  sunt  a  termino,  et  non  a  subjecto. 

Ad  id  quod  secundo  loco  in  antecedente  ponitur,  scilicet,  quod  ratio 
aptitudinis  non  est  ratio  eutis  in  actu,  dico  pritno,  quod  falsum  est  : 
Aptitudo  enim  ad  ridendum,  scilicet  risibilitas  habet  rationem  eutis  in 
actu  primo,  licet  potentiam  ad  actum  secundum.  Probationis  vero  utra- 
que  propositio  est  falsa  :  et  major  quidem,  scilicet  Quod  necessario  exi- 

(1)  Sic  nonnullce  editiones,  inter  quas  Piana.  Forte  legondura  :  Aninui  luecper  se  tenninat,  ctc. 

git  aliquld  non  existens,  ipsum  est  non  existens  in  actu  :  quselibet  enim 
potentia  activa  in  actu  primo  tantum  exigit  operationem  suam  non  exi- 
stere  :  et  tamen  ipsa  est  existens  in  actu.  Minor  vero,  quia  aptitudo 
substantialis  animse  ad  corpus  non  excludit  corpus,  sed  compositio  ex 
contrariis  est :  quae  facit  aptitudinem  animae  esse  absque  actuali  unione. 
Dico  secundo,  quod  aequivocamus  de  aptitudine.  Aptitudo  enim  ista, 
quam  in  anima  intelligimus,  non  est  nisi  commensuratio  seu  substan- 
tialis  sigillatio  ipsius  animae  ad  hoc  corpus  :  quam  constat  esse  in  actu, 
el  dum  est  corpori  unita  et  dum  est  separata  ab  eo,  sicut  in  exemplo 
supra  posito  de  cera  liquet.  Argumentum  autem  procedit,  ac  si  aptitudo 
ista  esset  quid  potentiale  expectans  aliquid  quod  reducat  ips:un  iu 
actu,  etc.  Ad  consequentiam  patet  quid  dicendum  sit,  quia  non  est  talis 
distinctio  relativa,  sed  absoluta  relative  ad  receptum,  etc. 

Et  quia  in  istis  substantiis  quidditas  non  est  idem  quod  esse, 
ideo  sunt  ordinabiles  in  preedicamento,  et  propter  hoc  inveni- 
tur  in  eis  genus,  species,  et  differentia,  quamvis  earum  diffe- 
rentiae  proprie  nobis  occultae  sint.  In  rebus  enim  sensibilibus 
etiam  ipsae  differentise  essentiales  nobis  ignotae  sunt :  unde  signi- 
flcantur  per  differentias  accidentales,  quae  ex  essentialibus  oriun- 
tur  :  sicut  causa  significatur  per  suum  effectum,  sicut  bipes  poni- 
tur  differentiahominis.Accidentiaautem  propria  substantiarum 
immaterialium  nobis  ignota  sunt;  unde  differentiae  earum  nec 
per  se,nec  per  accidentalesdifferentias  nobis  significari  possunt. 

In  hac  tertia  parte  capituli  hujus  declaraturus  S.  Thomas  quomodo 
quidditates  substantiarum  separatarum  se  habeant  ad  intentiones  logi- 
cas,  scilicet  genus,  speciem,  et  differentiam,  etc,  quatuor  notatis  se 
absolvit  excludendo  post  duas  objectiones.  Proponit  ergoprimo  conclu- 
sionem  talem  :  Intelligentiae  sunt  in  praedicamento,  probatque  eam  sic  : 
Omne  id, in  quo  differt  esse  ab  essentia, est  in prsedicamento, intelligentiae 
sunt  hujusmodi;  ergo,  etc.  Minor  supra  probata  est :  major  vero  probari 
potest  sic :  Omne  habens  esse  limitatum,  est  in  genere ;  si  enim  limitatum 
esse  habet,  ad  aliquod  genus  definitum  est.  Quod  enim  ad  nullum  genus 
definitum  est,  ac  per  se  subsistit,  unde  aut  quomodo  esse  limitatum 
habet  :  omne  autem  ens,  in  quo  esse  distinguitur  a  sua  essentia,  li3bet 
esse  limitatum,  ut  supra  declaratum  fuit  :  ergo  omne  tale  est  in  prasdi- 
camento.  Exquo  corollarie  concluditur,  quod  habent  genus,  speciem,  et 
diflervntiam.  Addit  autem,  quamvis  occultaB  sint  nobis  earum  difleren- 
tioe  :  et  ut  responderet  dubitationi,  qua  quis  dicere  posset,  quomodo  scis 
in  eis  esse  diiTerentias,  si  illas  ignoramus?  stat  enim  scire  de  eis  quae- 
stionem  an  est,  et  ignorare  quaestionem  quid  est :  novimus,  inquam,  dif- 
ferentiam  esse  in  illis,  sed  quae  sint  illae,  latet;  latent  autem  intelligen- 
tiarum  differentiae  secundum  se  :  quia  commune  est  omuibus  substantiis 
habero  occultas  differentias  proprias  secundum  se  :  etin  hoc  conveniunt 
cum  substantiis  inferioribus,  latent  secundum  accidentales  proprietates, 
quae  sunt  earum  passiones,  quia  excodunt  facultatem  naturalem  intelle- 
ctus  humani,  qui  sc  habet  ad  manifeslissima  in  natura,  sicut  oculus 
tuse  ad  lumen  solis,  et  in  hoc  difTerunt  a  sensibilibus  substanliis, 
quarum  propriae  diflfercntia?  nominibus  suarum  proprietatum  si^nifi- 
cantur  :  sieut  causae  oominibus  suorum  effectuum  :  unde  omntno  nnma- 
nifcstaB  suntnobis  intelligentiarum  differentiffl  quoad  quid  sunt,  etc. 

QILESTIO  XIV 

Num  intelligentice  sint  a  nobis  quidditative  cognoscibiles  in  hac  vila. 

Circa  hanc  particulam  dubitatur,  an  intelligentiae  sint  a  nobis  quiddi- 
tative  cognoscibiles  in  hac  vita,  etc. 

In  hac  quasstione  septem  agenda  sunt  :  primo  declarabo  titulum  et 
intentionem  quaestionis  ;  secundo  adducetur  opinio  Averrois;  tertio  im- 
pugnabitur;  quarto  respondebitur  suis  rationibus  ;  quinto  declarabitur 
opinio  S.  Thomae ;  sexto  adducentur  rationes  Joannis  de  Gandavo 
contra  S.  Thomam;  septimo  eis  satisfiet,  etc. 

Quoad  primum  nota,  quod  aliud  est  cognoscere  quidditatem  seu  co- 
gnitio  quidditatis,  et  aliud  est  cognitio  quidditativa,  seu  cognoscere 
quidditative.Gognoscit  enim  leonis  quidditatem  quicunque  novit  aliquod 
ejus  praedicatum  essentiale.  Gognoscit  autem  quidditative  non  nisi  ille, 
qui  omnia  praedicata  quidditativa  usque  ad  ultimam  differentiam  no- 
vit,  etc.  Gum  autem  cognoscamus  intelligentias  esse  substantias,  et  esse 
intellectuales,  etc,  liquet  quod  earum  quidditates  cognoscimus  :  unde 
hoc  in  dubiujarnon  vertitur,  sed  quaestio  est,  an  quidditative  cognoscere 
eas  possimus,  ut  penetremus  scilicet  usque  ad  ultimas  earum  differen- 
tias  :  et  licet  hsec  questio  habeat  opiniones  plurimas,  ut  patet  III  de 
Anima,  comm.  xxxvi,  quia  tamen  non  nisi  cum  Scotistis  et  Averroistis 
hic  agitur,  et  Scotistarum  opinio  in  conclusione  non  discrepat,utpatetin 
I  Sent.,  dist.m,  cum  solo  nobis  disceptand     •  est  Averroi.  Haec  de  primo. 

Quoad  secundum  Averrois  in  III  de  A...^ia,  comm.  xxxvi,  supposita 
ficlione  sua  in  comm.  v,  opinatur,  quod  intellectus  possibilis,  ut  appro- 
priatus  nobis  adeptis  omnibus  intellectis  speculativis,  ac  per  hoc  con- 
tinuatus  intellectui  agenti,  ut  forinae  per  illum  intelliget  substantias 
separatas  :  et  consequenter  nos,  quibus  per  hoc  fiet  intellectus  ageng 
forma,  sicut  modo  est  intellectus  possibilis  :  ita  quod  sicut  modo  per 
intellectum  possibilem  intelligimus  materialia,  ita  tunc  per  intellectum 
agentem  intelligimus  substantias  separatas. 

Probat  autem  rationem  suam  duabus  rationibus.  Prima  ratio  fundatur 
supra  duas  propositiones  Quarum  prima  est :  Intellectus,  et  prima  intel- 
lecta  speculativa  se  habent  sicut  forma  et  materia.  Probatur  illa  sic  : 
Illa,  quorum  est  unamet  operatio,  ita  quod  operatio  unius  communicetur 
alteri,  se  habent,  sicut  agens  et  instrumentum,  vel  sicut  forma  et  mate- 
ria  :  sed  intellectus  agentis  et  primorum  intellectorum  speculativorum 
est  unamet  operatio  :  ita  quod  operatio  intellectus  agentis,  scilicet 
facere  intellecta  in  actu,  communicatur  primis  intellectis  speculativis  : 
ergo  intellectus  agens  et  prima  intellecta  speculativa  se  babent  sicut 
agens,  et  instrumentum,  vel  sicut  forma  et  materia.  Patet  minor,  quia 
intellectus  in  habitu  potest  non  solum  intelligere,  sed  facere  conclu- 
siones  intellectivas  in  potentia  intellectas  in  actu;  utrumque  enim  expe- 
rimur  in  nostra  esse  potestate,  scilicet  intelligere  et  facere  conclusioues 
actu  intellectas  mediantibus  primis  intellectis,  quae  solo  lumine  intel- 
lectus  agentis  fiunt  intellecta  in  actu.  In  majore  vero  notanter  dicitur 
(ita  quod  propria  operatio  unius  communicetur  alteri)  quia  plures 
trahentes  navem,  ad  eamdem  operationem  concurrunt,  non  tamen  sicut 
mnteria  et  forma,  nec  sicut  agens  et  instrumentum  :  propterea  quia  alter 
allerius  propriam  operationem  non  sortitur.  Glarum  est  autem,  quod 

communicans  operationem  suam  alteri  concurrendo  ad  idem  se  habet 
ad  illud,  sicut  agens  principale  ad  instrumentum,  quemadmodum 
carpentarius  sedis  factionem  serrae  communicat  :  vel  sicut  forma 
ad  materiam,  sicut  calor  calefacLionem  aquae  calidae  communicat. 
Et  licet  utraque  pars  disjuncti  conclusi  sit  vera  :  quia  tamen  prima 
pars  manifestior  est,  et  minus  ad  propositum,  ideo  commentator 
secundam  partem  declarat,  scilicet  quod  prima  intellecta  specula- 
tiva  et  intellectus  ageus  se  habeant  ut  materia  et  forma  :  et  hoc 
facit  declarando,  quod  iutellectus  agens,  et  non  solum  prima,  sed  anima 
intellecta  speculativa  se  habent  sicut  forma  et  materia.  Manifestat  au- 
tem  hoc  sic,  quandocunque  est  aliquod  receptivum  aliquorum  duorum 
ordinem  inter  se  habeutium,  id  quod  est  perfectius  et  formalius,  est 
sicut  forma  :  id  vero  quod  est  imperfectius,  et  minus  formale,  habet 
rationem  materiae  :  sed  intellectus  possibilis  est  receptivus  intellecto- 
rum  speculativorum,  et  intellectus  agentis  ordinem  inter  se  habentium  : 
ita  quod  intellectus  agens  est  perfectior  et  formalior  intellectis  specu- 
lativis :  ergo  intellectus  agens  et  intellecta  speculativa  se  habent  sicut 
forma  et  materia.  Dicitur  autem  in  majori,  ordinem  inter  se  habentium  : 
quia  aliter  propositio  non  esset  vera»  sicut  patet  de  albedine  et  dulce- 
dine  lactis  :  quarum  neutra  est  alterius  forma.  Gum  enim-  ordinata  sunt 
necessario,  veriticatur  propositio,  ut  patet,  cum  aer  recipit  colorem  et 
lumen.  Minor  patet  ex  eo,  quod  intellectum  recipitur  in  intelligente. 
Intellectus  autem  possibilis  intelligit,  et  inteilectum  agentem  et  intel- 
lecta  speculativa,  etc,  et  sic  patet  prima  propositio. 

Secunda  propositio  est :  Intellectus  possibilis  et  appropriatus  nobis, 
quinque  recipit  intellecta  speculativa  et  intellectum  agentem  in  poten- 
tia  tantum :  quinque  partim  in  actu,  et  partimin  potentia  :  quinque  tota- 
liter  in  actu.  Ista  propositio  quoad  intellecta  speculativa  est  clarissima  : 
intellectus  namque  infantis  est  in  pura  potentia,  sicut  tabula  rasa,  in 
qua  nihil  est  depictum  :  postmodum  vero  recipit  primorum  principiorum 
notitiam  :  deinde  multarum  conclusionum  successive  acquirit  notitiam  : 
ot  sic  secundum  aliquid  est  in  actu,  puta  secundum  principia  :  et  secun- 
dum  aiiquid  in  potentia,  puta  secundum  conclusiones  :  et  postremo 
acquisitis  omnibus  conclusionibus  est  totaiiter,  et  secundum  omnia  in 
actu  tam  principia,  quam  conclusiones.  His  si  conjunxeris  primam  pro- 
positionem,  illucescet  tibi  haec  secunda  propositio,  quoad  secundam 
partem.  Si  enim  inteilectus  agens  est  forma  intellectorum  speculativo- 
rum,  eadem  erit  proportio  conjunctionis  ad  intellectum  agentem,  quam 
est  inter  intellectum  possibilem,  et  intellecta  speculativa  quoad  hoc, 
quod  si  totahter  uni,  totaliter  et  reliquo  conjunctus  :  et  si  partialiter 
uni,  partialiter  et  reliquo  conjunctus  erit. 

His  praemissis  formatur  prima  Averrois  ratio  sic  :  Omne  quod  movetur 
ad  acquisitionem  alicujus  ut  fonnse,  illa  perfecte  acquisita  potest  operari 
operatione  propria  illius  formaa  :  sed  intellectus  possibilis  ut  appro- 
priatus  nobis,  movetur  ad  acquisitionem  intellectus  agentis,  ut  formas  : 
ergo  illo  acquisito,  potest  operari  operatione  propria  illius.  Sed  operatio 
propria  intellectus  a^entis  est  intelligere  substantias  separatas  quiddi- 
tativc  :  crgo  inLcllcrLus  possibilis  poterit  per  ilium  intelligere  substan- 
tias  separatas  :  et  cum  intellectus  possibilis  occupatio  nova  nos 
dcnominet,  consequenter  nos  per  intellectum  agentem  intclligimus, 
subsLanLias  separalas,  ctc,  major  patet  exemplariter,  cum  aqua  move- 
tur  a  forma  caloris,  acixuisito  illo  potest  calefacere,  ct  similiLcr  apparct 


DE  ENTE   ET   ESSENTIA..    CA.PUT   VI.  527 

in  omnibus.  Minor  vero  probatur  dupliciter.  Prirao  ex  duabus  proposi- 

tionibus  praemissis  sic  :  Quandocumque  aliquid  movetur  ad  aliqua  tluo 

recipienda  ordinata  inter  se,  ad  id  quod  est  formalius  et  perfectius 

movetur,  ut  ad  formam  o\  prima  propositione  :  sed  intellectus  possi- 

bilis  movetur  ad  intellecta  speculativa,  et  intellectum  agentem  :  quia 

quandoque  est  in  pura  potentia,  quandoque  partim  in  actu,  et  partim  in 

potentia,  ex  secunda  propositione  ordinem  inter  se  habentia:    qui  ame- 

diantibus  intellectis  speculativis  recipitur  intellectus  agens,et  intellectus 

agens  est  formalior  et  perfectior;  ergo  intellectus  possibilis  movetur  ad 

acquirendum  intellectum  agentem  ut  formam.Secundo  probatur  illa  minor 

sic  :  Intellectus  possibilis  movetur  ad  acquisitionem  intellectus  agentis 

ut  finis  :  ergo  ut  formae.  Antecedens  patet  ex  eo,  quod  ipse  intellectus 

agens  est  efficiens  illius  motus,  quo  movetur  intellectus  possibilis  ad 

ipsum,  in  separatis  enim  a  materia  idem  est  efficiens  et  finis  motus  :  ut 

comm.  xxxvi,  XII  Metaph.,  habetur.  Consequentia  vero  patet  ex  II  Phys., 

text.  comment.  lxx,  ubi  dicitur,  quod  finis,  motus  et  forma  idem  sunt, 

et  hanc  probationem  tangit  Averrois,  XIIMetaph.  in  fine  comm.  xxxvm. 

Secunda  ratio  Averrois  ponitur  II  Metaph.,  comm.  i.  Si  intelligentiae 

non  essent  a  nobis  cognoscibiles,  natura  otiose  egisset :  consequens  est 

falsum.Consequentia  probatur, quiafecisset  idquodest  in  se  naturalitep 

intellectum,  non  intellectum  ab   alio,  sicut  si  fecisset  solem  non  com- 

praehensum  ab  aliquo  visu.  Et  quoniam  haec  consequentia  cum  sua  pro- 

batione  derisibilis  a  S.  Thoma  judicatur,  propterea  quod   frustra  est 

quod  non  potest  consequi  finem  suum  :  et  intelligentiarum  finis  non  est 

intelligi  a  nobis  :  dato  enim  quod  intelligi  esset  finis  earum,  sufficit 

earum  intelligibilitati,  ut  a  seipsis  intelligantur  :  non  enim  sequitur:  ab 

intellectu  humano  non  intclliguntur,  ergo  a  nullo  :  sicut  non  valet,  sol 

non  videtur  a  noctua,  ergo  a  nullo  visu.  Idcirco  Joannes  de  Gandavo  in 

III  de  Anima,  dupliciler  probat  illam  consequentiam.  Primo  dicens.  quod 

Commentator  non  supponit,  quod  finis  substantiarumseparatarum  sit  in- 

telligi  a  nobis  :  sed  supponitur  quod  intelligentise  ex  se  sint  intelligibiles 

ab  intellectu  nostro,  cum  contineantur  sub  ejus  objecto  primo,  scilicet 

ente  :  et  tunc  bene  sequitur :  intelligentias  sunt  ex  se  naturaliter  nobis 

cognoscibiles,  ergo  intellectus  noster  naturaliter  natus  est  eas  intelli- 

gere  :  naturaliter  enim  activo  quale  est  intelligentia  debet  correspon- 

dere  naturale  passivum  quale  est  intellectus;  aliter  potentia  activa  esset 

frustra  in  natura.  Secundo  deducitnr  ab  eodem  illa  censequentia  :  quia 

etsi  intelligentiarum  finis  primarius  non  sit  intelligi  ab  intellectu  nostro, 

est  tamen  earum  finis  secuudarius.  Agunt  enim  prima  intentione  propter 

se,  secundario  autem  propter  alia,  ut  diciturll  Coeli,  comm.  xxi  et  ideo 

sequitur  quod  intelligentiae   saltem  quoad  flnem   secundarium  essent 

frustra  :  et  sic  natura  fecisset  aliquid  otiose.  Propterea,  inquit,  conse- 

quentiacomm.  est  vicina  propositionibus  per  se  notis,  et  non  estderisi- 

bilis.  Potest  adhuc  tertio  deduci  illa  consequentia  ex  dictis  comm.  III  de 

Anima,  comm.  xxxvi,  ubi  examinans  rationem  Thaemistii,   dicit  quod 

si  intellectus  noster  est  immaterialis,  consequentia  ista  tenot :  Intelle- 

ctus  noster  intelligit  res  sensibiles  factas  immateriales,  ergo  intelligit 

res  secundum  se  immateriales.  Et  fundatur  hoc  dictum  super  verbum 

Aristotelis  III  de   Anima,  text.  comm.  vn,  dicentis,   quod   intellectus 

excellenti  intelligibili  appraehenso  vigoratur  ad  altius  intelligendum.  Ex 

quibus  habetur  in  proposito,  quod  immaterialitas  est  sufnciens  causa 

virtuti  cognoscitivae,  quod  intelligere  possit  substantias  separatas.  Unde 

sic  probatur  consequentia,  Intelligentise  non  sunt  ab  intellectu  noslro 
coguoscibiles,  ergo  a  nullo  alio  sunt  cognoscibiles,  ergo  frustra  sunt 
cognoscibiles  :  sicut  sol  frustra  esset  visibilis,  si  a  nullo  p^sset  videri. 
Prima  consequentia  tenet  ex  eo  quod  si  immaterialitas  non  dat  intelle» 
ctui  nostro  illas  inteiligere,  nulli  hoc  dabit  :  quia  jam  deciaratum  est 
immaterialitatem  esse  sufficientem  causam  hujus  :  sicut  quia  sensitt» 
vum  est  sufficiens  causa  sensus  tactus,  si  positum  in  una  specie  animalis 
non  daret  tactum,  nulli  alii  hoc  daret.  Secunda  consequentia  clara  est 
exemplo.  Quilibet  ergo  intellectus  potest  substantias  separatas  cogno- 
scere  ex  sua  immaterialitate  :  plus  tamen  et  minus  secundum  quod  plus 
et  minus  perfectionis  habent.  Hasc  de  secundo. 

Quoad  tertium  arguitur  contra  hanc  opinionem  dupliciter.  Et  primo 
probatur,  quod  talis  continuatio  posita  non  perducat  intellectum  possi- 
bilem,  ut  nobis  appropriatum  ad  intelligendas  substantias  separatas  :  id 
quod  continuatur  intellectui  agenti  non  nisi  ut  formae  intellectorum  spe- 
culativorum  non  potest  per  illum  intelligere  substantias  separatas  quid- 
ditative  ;  sed  intellectus  possibilis,  ut  appropriatus  nobis  contihuatur 
intellectui  agenti  non  nisi  ut  formae  intellectorum  speculativorum ;  ergo 
intellectus  possibilis  ut  appropriatus  nobis  per  talem  continuationem 
non  potest  intelligere  substantias  separatas.quidditative.  Major  proba- 
tur,  supponendo  quod  intellectus  agens  habet  proportiones  diversorum 
ordinum  ad  superiora  et  inferiora,  substantias  immateriales  scilicet,  et 
intellecta  speculativa.  Ad  superiora  enim  comparatur  ut  contemplativus, 
et  non  ut  eorum  forma  :  ad  inferiora  vero,  ut  factivus  et  forma.  Hoc 
stante  patet  vis  majoris.  Quandocunque  enim  aliquod  unum  habet 
diversi  ordinis  proportionem  ad  diversa,  id  quod  continuatur  ei,  secun- 
dum  quod  habet  proportionem  ad  inferiora,  ex  hoc  non  continuatur 
secundum  quod  habet  proportionem  ad  superiora.  Gommittitur  enim 
manifeste  fallacia  accidentis,  ex  uno  aliud  concludendo.  Id  ergo  quod 
continuatur  intellectui  agenti  ut  formae  intellectorum  speculativorum, 
non  ex  hoc  continuatur  ei,  ut  contemplativo  substantiarum  immateria- 
lium.  Minor  vero  ex  Gommentatoris  dictis  habetur,  nullum  alium  modum 
ponentis  in  proposito,  quo  continuetur  possibilis  cum  agente,  nisi  per 
intellecta  speculativa  :  unde  dicit  quod  cum  est  in  pura  potentia  ad  intel- 
lecta  speculativa,  est  et  in  ,pura  potentia  ad  mtellectum  agentem  :  cum 
vero  partim  est  in  actu,  et  partim  in  potentia  respectu  illorum,  est 
etiam  sicut  respectu  istius  :  et  cum  fuerit  totaliter  in  actu  secundum 
intellccta  speculativa,  erit  totaliter  copulatus  intellectui  agenti. 

Secundo  probatur,  quod  posito,  quod  taiis  continuatio  ad  hoc  perdu- 
ccret  intellectum  possibilem,  nunquam  tamen  nos  ad  hoc  perducere 
potest :  et  arguo  sic  :  Id  quod  continuatur  intellectui  agenti,  non  nisi  ut 
coloratum  lumini,  et  intellectui  possibili  non  nisi  sicut  coloratum  visui : 
nou  potesl  denominari  operans  propriaoperatione  luminis,  ut  visus  seu 
intellectus  agentis,  aut  possibilis,  sed  homo  phantasians  habet  hujus- 
modi  continuationem  cum  his  intcllectibus,  ergo  non  potest  denominari 
faciens  intellecta,  et  intelligens  substantias  immateriales,  quae  sunt 
operationes  intellectus  agentis,  ncc  intelligens  res  sensibiles,  quae  est 
operutio  intellectus  possibilis.  Minor  est  nota  ex  terminis,  non  enim 
polest  vere  dici,  quod  coloratum  illuminet,  aut  videat.  Minor  autem 
patet  ex  III  de  Anima,  text.  comm.  xvm  et  xxx.  Nec  obstat  nliquo 
modo  similitudini  datae,  quod  homo  pi'oprio  actu  cogitativa)  spiritualizat 
phantasmata.  Goloratum  vcro  non  spirilualizat  colores.   Quoniam   si 

fingamus  coloratum  in  seipso  non  posse  objici  oculo,  neque  lumini,  sed 
spiritualizatum  tantum  rn  speculo,  quod  propria  operatio  speciem  in  se 
colorati  spiritualizaret,  similitudo  curreret  quatuor  pedibus  :  et  tamen 
tale  speculum  objectum  lumini  et  visui  non  vere  posset  denominari 
illuminans,  neque  videns,  et  haec  ratio  apparet  mihi  demonstrativa  :  et 
alias,  si  Deus  concesserit  nobis  vitam,  ejus  efficaciam  plenius  ostende- 
mus.  Ha3C  de  tertio. 

Quoad  quartum.  Ad  primam  rationum  Averrois,  dicitur  quod  major 
est  universaliter  falsa,  si  teneatur,  ut  teneri  debet  ad  hoc,  quod  inten- 
tum  concludat.  Debet  enim  universaliter  teneri,  nedum  subjectum,  sed 
etiam  prsedicatum  hoc  modo.  Omne  quod  movetur  ad  acquirendam  ali- 
quam  formam,  illa  perfecte  acquisita  potest  operari  omni  operatione 
propria  illius  formae,  aliter  non  concluderet;  patet  autem  hanc  esse  fal- 
sam,  ex  eo  quod  sufficit,  quod  id  quod  acquisivit  aliquam  formam,  par- 
ticipet  aliquam  operationem  illius  formae,  illam  scilicet,  quae  convenit 
formse  secundum  id,  quo  respicit  receptivum  :  et  ratio  hujus  est  assi- 
gnata  in  prima  ratione  contra  Averroim  facta,  quia  scilicet  non  oportet 
rem  continuatam  forma3  habenti  diversas  proportiones  ad  inferiora  et 
superiora,  ex  hoc  quod  perfecte  continuatur  ei  secundum  inferius,  quod 
■continuetur  ei  secundum  superius,  unde  ex  hoc,  quod  intelleetus  possi- 
bilis  acquisivit  intellectum  agentem,  ut  formam,  licet  sequatur,  quod 
possit  operari  operatione  intellectus  agentis,  ut  est  forma  intellectorum 
speculativorum,  quia  ut  sic  acquiritur,  scilicet  formare  intellecta  in 
actu,  et  extendere  se  ad  omnia  intelligendo,  ad  quae  se  extendit  intel- 
lectus  agens  ut  factivus  :  non  tamen  sequitur,  quod  possit  omnia  intel- 
ligere  quae  respicit  intellectus  agens,  ut  contemplativus. 

Ad  secundam  rationem  respondetur  negata  consequentia,  et  ad  pri- 
mam  probationem  dicitur,  quod  committitur  fallacia  consequentis  a 
superiori  ad  suum  inferius  affirmative  :  concesso  enim  quod  intelligen- 
tias  sunt  cognoscibiles  ab  intellectu  nostro,  quia  continentur  sub  ejus 
primo  objecto,  non  sequitur  :  ergo  sunt  a  nobis  intelligibiles  quiddita- 
tive.  Non  enim  omne  contentum  sub  ente  est  quidditative  a  nobis  intel- 
ligibile  :  eo  quod  ens,  licet  sit  objectum  adaequatum  intellectui  nostro 
extensive,  non  tamen  est  adaequatum  adaequatione  mutua  intensive  ;  et 
est  dicere,  quod  licet  omne  ens  possit  a  nobis  intelligi :  non  tamen  omne 
ens  potest  a  nostro  intellectu  penetrari  usque  ad  ultimas  differentias  : 
hoc  enim  modo  quidditas  rei  materialis  est  objectum  adaequatum  intel- 
lectus  nostri,  scilicet  adaequatione  intensiva  :  solam  namque  eam  et 
omnem  intellectus  noster  natus  est  intelligere  quidditative. 

Ad  secundum  modum  deducendi  consequentiam  similiter  respondetur  : 
licet  enim  detur,  quod  intelligi  a  nobis  sit  finis  secundarius  intelligen- 
tiarum  :  non  tamen  valet,  ergo  intelligi  quidditative  a  nobis  est  finis 
secundarius  :  imo  hoc  est  impossibile. 

Similiter  ad  tertium  modum  dicitur,  quod  licet  immaterialitas  sit  suf- 
ficiens  causa  virtuti  cognoscitivae,  quod  possit  intelligere  substantias 
separatas  :  non  tamen  valet,  ergo  ex  immaterialitate  habet,  quod  possit 
cognoscere  eas  quidditative. 

Auctoritas  autem  Aristotelis  adducta,  cum  recte  intelligitur,  non  ob- 
stat.  Advertendum  est  enim,  sensum  resp^ctu  excellentis  seusibilis, 
duo  sortiri,  et  quod  scilicet  non  perfecte  cognoscit  illud,  et  quod  patitur 
passiono  corruptiva  ab  illo  :  intellectus  autem  respectu  excellentis  intel- 
ligibilis  primum  tantum  habet,  scilicet  quod  perfecte  non  intelligit  illud 

passionis  emm  expers  est  :  et  ratio  est,  quia  secundum  s°quitur  mate- 
riam,  cujus  actus  est  virtus  sensitiva,  non  autem  intellectiva  :  primum 
vero  sequitur  improportionem  potentiae  ad  objectum,  quae  salvatur  ita 
in  virtute  immateriali,  sicut  materiali.  Sicut  enim  noctua  ex  sua  specie 
visum  improportionatum  claro  lumini  habet ;  ita  homo  ex  sua  natura 
intellectum  improportionatum  claro  intelligibili  separato  :  scilicet  se- 
cundum  rem  a  materia.  Gonveniunt  ergo  intellectus  et  sensus  in  primo, 
sed  differunt  in  secundo.  Ex  qua  differentia  Aristoteles  ibi  dicit  oriri, 
quod  sensus  post  excellens  sensibile  sensatum  debilitatur :  intellectus 
autem  post  excellens  intelligibile  intellectumnon  alteratur,  magispotest 
intelligere  alia,  quod  intelligendum  est  secundum  modum  sibi  possibi- 
lem.  Ex  hoc  autem  non  licet  inferre  ;  ergo  potest  quidditative  cogno- 
scere  substantias  immateriales  :  sed,  ergo  non  procedit  ex  ejus  altera- 
tione,  quod  illas  non  possit  comprehendere  ;  quod  gratis  concedimus  : 
habet  enim  homo  intellectum  ratiocinativum  qui  oritur  in  urabra  intelli- 
gentiae  apud  Isaac  :  et  ideo  proportionatus  naturaliter  ad  intuendum 
intelligibile  non  purum  et  clarum,  sed  obumbratum  materiae  :  quale  est 
quidditas  a  sensibilibus  abstrahibilis.  Haec  de  quarto. 

Quoad  quintum  ponenda  est  opinio  S.  Thomae  quam  ex  prima  parte, 
qusest.  Lxxxvm,  et  III  contra  Gent.,  cap.  xlv  et  II  Metaph.  assumo. 
Tenet  ipse  hanc  conclusionem  :  Anima  humana  corpori  conjuncta  non 
potest  quidditative  cognoscere  substantias  immateriales,  quae  ad  prae- 
sens  dupliciter  probatur.  Primo  sic  :  Intellectus  existens  in  potentia  non 
nisi  ad  recipienda  intellecta  abstracta  ab  intellectu  agente,  non  potest 
intelligere  quidditative  substantias  immateriales  :  intellectus  huma- 
nus  est  hujusmodi,  ergo.  Major  ex  terminis  patet  :  oppositum  enim 
praedicati  infert  oppositum  subjecti.  Quod  enim  potest  intelligere 
substantias  separatas  quidditative,  non  est  tantum  in  potentia  ad  reci- 
pienda  abstracta  ab  intellectu  agente,  quoniam  substantiae  separatae  non 
sunt  abstractae  a  materia  per  operationem  intellectus  agentis.  Minor 
ex  Aristotele  colligitur,  III  de  Anima,  text.  comm.  xvn,  ubi  dicitur, 
quod  intellectus  agens  potest  omnia  facere,  quae  intellectus  possibilis 
potest  tieri. 

Secundo  probatur  sic  :  Nullus  effectus  scnsibilis  potest  ducere  in 
quidditativam  cognitionem  substantiarum  separatarum;  ergo  intellectus 
humanus  conjunctus  corpori,  non  potest  quidditative  illas  cognoscere  : 
consequentia  tenet  :  quia  nihil  est  in  intellectu  quin  prius  fuerit  in 
sensu.  Antecedens  vero  probatur  ex  eo  quod  effectus  dupliciter  po- 
test  in  cognitionem  quidditativam  suae  causae  ducere.  Vel  per  modum 
siuiilitudinis  :  sicut  effectu  univoco  cognito,  ejus  causam  quidditative 
cognoscimus  :  propterea  quia  sunt  ejusdem  naturae  :  et  hoc  modo  cla- 
ruin  ost  nullum  sensibile  posse  perducere  ad  substantiarum  immateria- 
lium  naturas,  eo  quod  dilFerunt  non  solum  specie,  sed  geuere.  Alio 
modo  effectus  ducit  in  quidditativam  cognitionem  suae  causae  non  per 
modum  similitudinis,  sed  per  hoc,  quod  demonstrat  totara  virtutem  suas 
causae.  Sicut  intelligerc  ostendit  totani  virtutem  animae  intellectivae  :  et 
ideo  ex  tali  operatione  m  cjus  quidditalivam  cognitionem  procedimus. 
Nec  hoc  modo  sensibiiia  valent  ad  cognitionem  quidditativam  intelli- 
gentiarum  nos  perducere.  Nullus  enim  effectus  particularis  adaequat 
totara  virtutera  causje  universalis,quodlibet  autera  sensibile  est  effectus 
particularis  ut  niateriales  conditiones  earum  cujusque  ostendunt  :  igitur 
per  nuilum  sensibile  in  quidditativaia  coguitionem  substantiarum  mate- 

rialium,  quas  causae  universalissimas  sunt  pervenire  possumus,  etc.  Haec 
de  quinto. 

Quoad  sextum  contra  hanc  determinationem  arguit  supradictus  Joan- 
nes  de  Gandavo  in  III  de  Anima,  multipliciter. 

Et  primo  contra  illam  particulam  in  conclusione  positam,  conjuncta 
corpori.  Nulla  forma  impeditur  a  sua  nobilissirna  operatione  propter 
unionem  ejus  ad  propriam  materiam  :  sed  intelligere  substantiarum 
separatarum  quidditates  est  nobiiissima  operatio  animae  humanse,  ut 
patet  i  et  x  Ethic.  Corpus  autem  humanum  est  ejus  propria  materia, 
ergo  anima  humana  propter  unionem  ad  corpus  non  impeditur  a  specu- 
latione  substantiarum  immaterialium. 

Praeterea  ad  idem,  anima  humana  aut  nata  est  intelligere  substantias 
separatas  per  suam  substantiam,  aut  per  speciem  influxam,  aut  per  spe- 
ciem  causatam  ex  phantasmate.  Si  per  suam  substantiam,  cum  substan- 
tia  ejus  per  unionem  ad  corpus  non  impediatur,  poterit  eas  intelligere  : 
si  per  speciem  a  phantasmate  sumptamT  unio  ad  corpus  juvabit :  si  per 
speciem  influxam,  quasritur  quomodo  unio  ad  corpus  impedit,  aut  non 
permitlit  talem  influxum  fleri;  hoc  enim  non  videtur  rationabile  aliquo 
modo  esse,  quia  generatio  unius  speciei  non  impeditur  a  corpore,  nisi 
corpus  habeat  contrariam  dispositionem  dispositioni  requisitae  ad  ejus 
generationem.  Verbi  gratia,  quia  color  exigit  diaphaneitatem  in  aere, 
ad  hoc  ut  recipiatur  in  eo,  nullum  corpus  impediet  generationem  spe- 
ciei  coloris,  nisi  habeat  opacitatem  quae  contraria  est  diaphaneitate, 
modo  corpus  humanum  nuilam  habet  dispositionem  contrariam  disposi- 
tioni,  quam  exigit  receptio  speciei  intelligibilis  influendse,  ut  patet ; 
ergo.  Et  confirmatur  ratio  sic  :  Bonum  simpliciter  alicujus  naturae  non 
impeditur  propter  bonum  simpliciter  ejusdem  naturae.  Quod  enim  impe- 
dit  bonum  simpliciter  alicujus  naturae  est  illi  maium  simpliciter  :  sed 
intelligere  substantiarum  immaterialium  quidditates,  est  bonum  simpli- 
citer  aniniaa  humanse  :  ergo  non  impeditur  per  unionem  ad  corpus,  cum 
hoc  sit  ei  etiam  bonum  simpiiciter.  Tertio  arguitur  contra  conclusionem 
ipsam  ex  dictis  S.  Thomae  sic,  isti  dicunt  quod  cognoscimus  esse  intel- 
ligentiarum  non  quidditates  :  aut  esse  est  idem  quod  quidditas  aut  diver- 
sum  :  ergo  utrumque  sub  nostra  cadit  cognitione;  quicumque  enim  co- 
gnoscit  diversitatem  aliquorum,  cognoscit  extrema  illius  diversitalis,  ut 
dicitur  II  de  Anima,  text.  comm.  cxlvi.  Si  idem;  ergo  eognito  uno 
eognoscitur  et  reliquum. 

Si  dieatur  quod  cognoscimus  illas  quidditates,  sed  non  perfecte,  con- 
tra  :  primo  quia  hic  repugnat  duobus  dictis  ThomistarumT  quorum  pri- 
mum  est,  quod  nos  non  intelligimus  quidditates  substantiarum  separa- 
tarum.  Secundum  est,  quod  cognoscimus  esse  illarum  non  quidditates. 
Ex  primo  arguitur  sic,  homo  non  intelligit  quidditates  separatas  :  ergo 
nullo  modo  inteltigit  eas.  Tenet  consequentia  per  locum  a  toto  in  modo 
ad  suam  partem  negative.  Ex  secundo  dicto  arguit  sic  :  ea  cognitio  ne- 
gatur  de  quidditate,  quae  affirmatur  de  esser  sed  esse  non  cognoscitur 
a  nobis,  nrsi  imperfecte  :  ergo  cognitionem  etiam  imperfectam  negare 
intendunt  de  quidditatibus.  Si  enim  utrumque  imperfecte  cognoscimus, 
quaro  magis  alterum  negatur  cognosci,  aut  alterum  afflrmatur  :  secundo 
probatur,  quod  responsio  in  se  sit  falsa  sic  :  si  imperfecte  cognoscimus 
quidditates  illas,  aut  hoc  est.  quia  nescimus  eas  ita  perfecte  sicut  a 
seipsis  cognoscuntur  :  et  hoc  non,  quia  hoc  est  ridiculum  vertere  in 
dubium,  aut  quia  nescimus  eas  perfectione  debita  nobis  secundum  no- 

stram  naturarn  :  et  hoc  est  voluntarium  :  nulla  enim  ratione  noc  con- 
vinci  potest;  unio  namque  ad  corpus  hoc  impedire  non  potesl,  ut  pro- 
batum  est.  Hsec  de  sexto. 

Quoad  septimum  pro  responsione  ad  haec  argumenta  praenotandum 
est,  quod  secundum  doctrinam  S.  Th<>ni;e  I  Parte,  quaest.  lxxxviii  et 
lxxxix  inter  cognitionem  animae  conjuuctae  et  separatae  hoc  intercst, 
quod  conjuncta  sicut  habet  modum  essendi,  concernendo  corpus,  ita 
habet  modum  intelligendi,  convertendo  se  ad  phantasmata :  ita  quod  ex 
conformitate  modi  operandi  ad  modum  essendi,  fit  ut  anima  coujuncta 
sit  conversa  ad  phautasmata  secundum  intellectum  possibilem,  ut  pas- 
sivum  ad  activum  :  adeo  ut  non  nisi  ab  illis  cum  intellectu  agente  reci- 
pere  possit  species.  Separata  autem  a  corpore,  sicut  habet  alium  modum 
essendi  absque  corporis  informatione,  ita  habet  et  alium  modum  intel- 
ligendi,  ut  etiam  ex  conformitate  modi  operandi  ad  modum  essendi  fiat, 
ut  anima  separata  convertatur  secundum  intellectum  ad  superiora 
activa,  ut  ab  eis  influxum  specierum  recipiat,  utpote  in  modo  essendi 
similis  illis  reddita,  et  corpore  relicto  liberior  quodammodo  facta 
amplius  phantasmatibus  non  alligata. 

Ex  hoc  autem  oritur  alia  differentia,  quod  scilicet  anima  conjuncta 
non  potest  substantias  immateriales  cognoscere,  nisi  per  species  a  sen- 
sibilibus  acceptas.  Alligatus  est  enim  ejus  i.\tellectus  phantasmatibus. 
Separata  vero  potest  illas  per  species  proprias  cognoscere,  cum  con- 
versa  jam  sit  a-1  superiora. 

Nascitur  quoque  ex  his  tertia  differentia  apud  subtiliter  speculantes 
animam  esse  partem  speciei  et  uniri  corpori  propter  melius  :  quia  sci- 
licet  cognitio,  quam  habet  anima  per  species  acquisitas  est  cognitio 
distiucta,  et  quidditativapertingens  usque  ad  ultimas  rerum  differentias. 
Cognitio  autem,  quam  separata  ex  speciebus  influxis  sortitur,  confusa 
est,  et  in  comnr.  ni  res  notificat.  Gum  enim  anima  naturaliter  sit  pars 
hominis,  naturalem  modum  intelligendi  ex  propria  natura  sibi  vendicat 
per  species  acceptas  a  phantasmatibus  intelligere,  et  non  per  species 
influxas  :  hic  enim  modus  intelligendi  naturalis  est  in  intelligentiis  ex 
sua  natura,  et  ideo  sicut  intelligentiae  perfectam  rerum  notitiam  per 
species  influxas  habent :  sic  anima  per  species  acquisitas  de  sensibilibus 
notitiam  habere  potest  perfectam,  species  cnim  influxse  facultatem  n*atu- 
ralem  inlellectus  ejus  excedunt.  Est  hic  modus  superiori  ordini  conna- 
turalis  et  proprius,  et  animaenon  convenit  nisi  per  quamdam  defectivam 
participationem.  Cum  sit  praeterea  talis  inter  substantias  intellectuales 
ordo,  quodquo  proximiores  sunt  primse  omniaper  solam  suam  substan- 
tiam  intelligendo  penetranti,  eo  per  univcrsaliores  species  rerurn  noti- 
tiam  perfectam  naturaliter  capiunt  :  ultima  inter  eas  anima,  scilicet 
intellectiva  ex  natura  sua,  adeo  dearticulatas  exigit  species,  ut  singu- 
larum  quidditatum  singulas  oporteat  habere  similitudines,  propter  quod 
et  corpori  unitur,  ut  eas  inde  accipiat  :  et  ideo  vis  ejus  intellcctiva, 
cum  per  species  suprriores,  quales  sunt  influxse,  inteliigere  Lentat, 
opprimitur  quodammodo,  et  confusam  tantum  notitiam  habet,  sicut 
discipulus  univcrsalcs  conceptus  praeceptoris  apprehendere  non  valens 
absquc  distincta  cognitione  remanet.  Hujus  autem  signum  est,  quod 
Inter  homines,  qui  Bunt  p<Tspicacis  iugenii,  statim  propositis  principiis 
«':il  conclusiones  sese  conferunt,  et  cx  eisdem  principiis  multas  conclu- 
sio;  ciales  deduount.  Hebetis  autem  ingenii  non  nisi  principiis 

applicatis  a  pi\eceptore  ad  singulas  conclusiones  et  in  formu  syllogi- 

stica,  et  cum  exemplis  materialibus  distinctam  percipiunt  veritatem. 

Ex  his  jam  potes  intelligere,  quod  anima  nec  conjuncta,  nec  separata 
quidditativam  cognitionem  substantiarum  iminaterialium  habere  natu- 
raliter  potest  :  et  quod  plus  est,  habes  ex  his,  quod  anima  separata  per 
species  influxas  nec  bovem  nec  leonem  quidditative  cognoscit,  sed 
omnia  praeter  suiipsius  naturam  in  communi  novit.  Ubicumque  autem 
alibi  invenies  a  S.  Thoma  dici,  quod  anima  separata  quidditales  sub- 
stantiarura  immaterialium  novit,  etc,  recolito  ab  ipso  vocari  cognitionem 
quidditativam  cognitionem  eam,  quam  habet  de  illis  anima  separata  per 
proprias  species,  quam  habere  non  potest. 

Ad  rationem  igitur  primam  dicendum  est,  quod  licet  intelligere  sub- 
stantias  immateriales  sit  nobilissima  operatio  animae  intellectivae,  intel- 
ligere  tamen  eas  quidditative  est  operatio  sibi  impossibilis  :  nec  Aristo- 
teles  in  I,  aut  x.  Ethic.  dixit  oppositum  :  immo  quaestio  mota  ab  ipso  in 
III  de  Anima,  text.  comm.  xxxvi,  nusquam  soluta  reperitur.  Posuit 
enim  felicitatem  humanam  in  contemplatione  substantiarum  separata- 
rum  nobis  possibili,  quaecunque  sit  illa.  Similiter  dicitur  ad  secundam, 
quod  unio  animae  ad  corpus  non  impedit  cognitionem  quidditativam 
substantiarum  immaterialium  :  quandoquidem  iila  animae  secundum 
omnem  naturae  statum  est  impossibilis.  Quod  si  hse  duae  rationes  for- 
mentur  ad  concludendum  animam  unitam  posse  habere  talem  notitiam 
substantiarum  immaterialium,  qualem  per  earum  species  separata  habet : 
respondeatur  ad  primum  ncgando,  quod  intelligere  substanlias  imma- 
teriales  tali  modo  sit  nobilissima  simpliciter  operatio  animae,  licet  sit 
nobilissima  secundum  quid  :  majorem  enim  perfectionem  simpliciter 
ponit  in  anima  intelligere  substantias  sensibiles,  distincte  et  quiddita- 
tive  :  et  substantias  immateriales  per  effectus  sensibiles  et  communia, 
quam  intelligere  ea  in  confuso  :  licet  sit  secundum  quid  nobilior  illa 
confusa  intellectio  ex  hoc  quod  est  per  earum  species  et  immateriaiiori 
modo.  Unde  dico,  quod  non  inconvenit  animam  nostram  impediri  ab 
operatione  nobilissima  secundum  quid  propter  perfectionem  sibi  nobi- 
lissimam  simpliciter  acquirendam  ex  unione  ad  propriam  materiam  : 
unde  non  sequitur  unionem  esse  praeternaturalem,  sed  naturalissimam, 
utpote  propter  perfectionem  suam  simpliciter  :  et  praesertim  quia  cogni- 
tio  illa,  quam  habet,  separata  est  sibi  quasi  praeternaturalis,  sicut  et 
modus  essendi,  quem  habet,  etc. 

Ad  secundam  dicatur,  q  od  impeditur  anima  ex  unione  ad  corpus,  ad 
receptionem  talis  influxus  ex  hoc,  quod  modum  essendi  in  corpore 
sequitur  modus  operandi  non  nisi  per  conversionem  ad  phantasraata  : 
naturalis  enim  conversio  animae  ad  phantasmata  est  impeditiva  conver- 
sionis  ad  superiora ;  probatio  autem  contra  hoc  nihil  facit  :  contingit 
enim  alio  modo  impedimentum  dari,  ut  jam  patet.  Ad  confirmationem 
dicitur,  quod  minor  est  falsa.  Intelligere  enim  substantias  immateriales 
tali  modo  est  bonum  animae  secundum  quid,  et  non  simpliciter  :  unio 
vero  ad  corpus  cum  sequentibus  ipsam,  est  bonum  ejus  simpliciter. 

Ad  tertium  dicitur,  quod  sive  esse  et  essentia  distinguantur,  sive  sint 
idem,  non  variatur  propositum  :  in  Deo  enim  sunt  idem,  et  in  aliis  intel- 
ligentiis  distinguuntur,  et  tamen  eamdem  de  utrisque  proferimus  sen- 
tentiam,  dicentes  quod  cognoscimus  esse,  non  quidditatem.  Responsio 
ergo  ibi  data  vera  est  :  quia  dicitur,  quod  cognoscimus  quidditatem 
imperfecte.  Nec  hoc  repugnat  dictis  Thomistarum.  Non  quidera  prirao  : 
quia  illud  debet  intelligi  de  cogmtione  quidditaliva,  et  non  de  quacum- 

que  cognitione  :  unde  non  valet,  ergo  nullo  modo  cognoscimus  :  sed, 
ergo  nullo  modo  cognoscimus  quidditative. 

Secundo  autem  dicto  nullatenus  adversatur.  Gum  enim  dicimus,  quod 
cognoscimus  esse  et  non  quidditatem,  assueti  Peripateticis  sermonibus, 
intendimus,  quocl  scimus  de  illis  terminare  quaestionem  an  est,  quae  de 
esse  quaerit  :  et  quod  nescimus  de  eis  terminare  quaestionem  quid  est, 
quae  quidditatem  scrutatur  :  et  si  secundum  aliquod  praedicatum  quid- 
ditativum  terminare  illam  noverimus;  notitiam  illam  quia  et  non  quiddi- 
tativam  vocamus  sequentes  Aristotelis  vestigia,  quia  notitiam  rei  per 
communia,  notitiam  quia  in  posterioribus  analyticis  appellat.  Et  propter 
hoc  ea  notitia  proportionaliter  negatur  de  quidditate  a  Thomistis  in 
proposito,  quse  affirmatur  de  esse  :  quia  notitia  de  propria  quaestione 
quidditatis  non  haberi  dicitur,  notitia  vero  de  propria  quaestione  ipsius 
esse  non  caremus. 

Ad  ultimum,  quo  probatur,  quod  responsio  sit  falsa  in  se  :  dico,  quod 
ideo  dicitur  intellectus  noster  imperfecte  substantias  immateriales  co- 
gnoscere  :  quia  non  quidditative  potest  eas  apprehendere,  et  magis 
iinperfecte  in  hac  vita  :  quia  per  species  aliorum.  Et  licet  primo  modo 
eas  cognoscere  sibiipsis  tantum  conveniat,  et  ridiculum  esset  dubitare 
an  id,  quod  convenit  solis  intelligentiis,  conveniat  aliis  :  necessarium 
etenim  est  dubitare,  an  cognoscere  eas  quidditative  sibi  solis,  an  etiam 
animae  nostrae  conveniat,  quod  secundo  modo  eas  cognoscere  sit  nobis 
iii  hac  vita  impossibile,  non  voluntarie,  sed  ratione  cogente  dicitur. 
Corpus  enim  unitum  animae  animam  ad  sensibilia  convertit  :  ut  decla- 
r?  tum  est,  etc. 

Hoc  tamen  sciendum,  quod  non  eodem  modo  sumitur  genus 
et  differentia  in  illis  substantiis  et  in  substantiis  sensibilibus. 
Quia  in  sensibilibus  genus  sumitur  ab  eo,  quod  est  materiale  in 
re  :  difTerentia  vero  ab  eo,  quod  est  formale  in  ipsa.  Unde  dicit 
Avicenna  in  principio  libri  sui  de  Anima,  quod  forma  in  rebus 
compositis  ex  materia  et  forma  est  differentia  simplex  ejus, 
quod  constituitur  ex  illa  :  non  autem  ita,  quod  ipsa  forma  sit 
differentia,  sed  quia  est  principium  differentiae,  ut  idem  dicit  in 
sua  Metaph.,  et  dicitur  talis  differentia  esse  differentia  simplex, 
quia  sumitur  ab  eo,  quod  est  pars  quidditctis  rei,  scilicet  a 
forma.  Gum  autem  substantiae  spirituales  sint  simplices  quiddi- 
tates  :  non  potest  in  eis  differerentia  sumi  ab  ea,  quod  est  pars 
quidditatis,  sed  a  tota  quidditate,  et  ideo  in  principio  de  Anima 
dicit  Avicenna  quod  differentiam  simplicem  non  habent,  nisi 
species,  quarum  essentise  sunt  compositse  ex  materia  et  forma. 
Similiter  etiam  in  eis  ex  tota  essentia  sumitur  gentis,  modo 
tamen  differenti  :  una  enim  substantia  separata  convenit  cum 
alia  in  immaterialitate.  Differunt  autem  ab  invicem  in  gradu 
perfectionis  secundum  recessum  a  potentialitate  et  accessum 
ad  actum  purum.  Et  ideo  ab  eo,  quod  sequitur  illas,  inquantum 
sunt  imrnateriales,  sumitur  in  eis  genus,  sicut  intellectualitas, 
v<]  aliquid  hujusmodi  :  ab  eo  autem,  quod  sequitur  in  eis  gra- 
dum  perfectionis,  sumitur  in  eis  differentia,  nobis  tamen  [gnota. 

Ponitur  hic  secundum   notatum,  quo    unde   sumatur  dilfcrentia,  et 

unum  genus  in  substantiis  iinmaterialibus  declarat  opposita  compara- 
tione  ad  substantias  sensibiles. 

Ad  cujus  evidentiam  scito,  quod  in  rebus  compositis  ex  materia  et 
forma  quatuor  intelliguntur,  scilicet  materia,  quse  est  altera  pars  com- 
positi  specifici,  forma  reliqua  pars  :  tota  quidditas  ut  habet  raticn^m 
perfectibilis  ulteriori  perfectione  formali,  et  ipsamet  tota  quidditas,  ut 
habet  ultimam  perfectionem  formalem;  verbi  gratia,  in  homine  potes 
considerare  materiam,  in  qua  sua  forma  reeipitur,  et  formam  in  illa 
receptam.  Advertes  etiam  ipsum  hominem,  inquantum  est  substantia  : 
est  enim  homo  substantia,  et  ut  substantia  habet  rationem  perfectibilis 
per  corporeum,  per  rationale,  etc.  Adverte  etiam  hominem,  inquantum 
est  rationalis  naturae,  quae  est  ultima  ejus  perfectio  formalis.  Haec  autem 
quatuor  ita  se  habent  ad  genus  et  differentiam,  quod  et  materia,  quae 
est  pars,  et  ipsum  totum,  et  perfectibile  fundant  genus,  diversimode 
tamen.  Forma  vero,  qua?  est  pars  et  ipsum  totum,  ut  posteriori  perfe- 
ctione  formali  perfectum  fundant  differentiam  diversimode  etiam.  Cum 
enim  genus  potestate  contineat  differentias,  incompleteque  ac  in 
potentia  rei  naturam  explicet,  totumque  secundum  id,  quo  adhuc  pertici 
potest  importet,  radix  autem  potentialitatis  in  rebus  sensibilibus  sit  : 
materia  merito  a  toto,  secundum  quod  possibile  est  formaliter  pernoi, 
et  a  materia  ipsa  sumi  dicitur.  Similiter  cum  dicere  sit  dividere,  termi- 
nare,  et  actuare  genus  totumque  secundum  posteriorem  perfectionem 
et  actualitatem  explicare;  radix  autem  actualitatis  et  perfectionis  sit 
forma  :  merito  a  toto  secundum  quod  perfectum  est,  et  a  forma  diffe- 
rentia  sumitur.  Diversimode  vero  fundant  genus  et  differentiam  partes 
ipsae  rei,  materia  scilicet  et  forma  :  et  quidditas  tota  ut  perfecLibilis  et 
perfecta.  Sumitur  enim  genus  a  tota  essentia,  ut  habet  rationem  perfe- 
ctibilis,  tanquam  a  re  formaliter  significata  seu  denominata  ab  ipso  :  a 
materia  vero  tanquam  a  radice  sui  formalis  significati.  Similiter  diffe- 
rentia  sumitur  a  tota  essentia,  secundum  ulteriorem  perfectionem,  tan- 
quam  a  re  formaliter  significata  seu  denominata  ab  ipsa  :  a  forma  autem, 
ut  a  radice  sui  formalis  significati  :  non  enim  materia,  quae  est  pars 
hominis,  deuominatur  ejus  genus  :  neque  forma  differentia,  sed  ipse 
homo  ut  substantia,  ut  animal  generis  denominationem  sortitur,  ut  cor- 
poreus  ut  rationalis  differentiae  denominationem  habet.  Et  propteiva 
quia  genus  et  differentiam  radicaliter  fundant  materia  et  forma  :  ideo 
ab  Aristotele  VII  Metaph.,  text.  comm.  xxxm,  dicitur,  quod  sicut  se 
habet  tola  ratio  ad  totam  rem,  sic  pars  rationis  ad  parlem  rei;  et 
VIII  Metaph.,  text.  comm.  ix,  invenies  genus  sumi  a  materia,  et  diffe- 
rentiam  a  forma.  Praeterea,  et  comm.  II  Coeli,  comm.  xlix,  ait,  quod  si 
corpora  ccelestia  conveniunt  in  genere,  et  differunt  in  specie,  sunt 
composita  ex  materia  et  forma.  Invenies  quoque  quia  genus  et  diffe- 
rentia  a  tota  essentia  sumuntur,  utare  significata  nomine  primae  inten- 
tionis,  et  denominata  nomine  secundae  intentionis,  et  non  a  parte, 
illustres  viros  dicere  quandoque  quod  genus  non  sumitnr  a  materia,  'et 
differentia  non  sumitur  a  forina  :  quorum  cum  intuitus  fueris  rationes, 
supradictis  non  adversari  videbis. 

Quae  eum  ita  sint  in  substantiis  materialibus  ad  substantias  immate- 
riales  ascendendo,  genus  s-imi  non  dicimus  a  materia  nec  differentiam, 
a  forma,  quia  carent  his  partibus  :  unde  restat,  ut  a  tota  essentia  tam 
genus,  quam  differentia  non  solum  formaliter,  sed  eliam  radicaliter  in 
eissuaiatur.  Propterca  et  Avicenna  ut  in  littera  dicitur,  assignat  diver- 

sitateni  inter  clifferentiam  substantiarum  compositarum  et  simplicium, 
diceus  quod  differentia  in  speciebus  composiLis  ex  materia  et  forma  est 
simplex.  Differentia  vero  rerum  non  compositarum,  non  :  et  vocat  diffe- 
rentiam  simplicem  eam  quae  non  a  toto  radicaliter,  sed  a  parte  ejus  exit 
qua3  simplex  est.  Sumuntur  ergo  ex  tota  essentia  in  substautiis  imma- 
terialibus  genus  et  differentia,  sed  differenter  :  quia  genus  sumitur  ex 
tota  essentia  secundum  id  quo  essentialiter  una  alteri  assirailatur,  con- 
yeniunt  enim  intelligentiae  in  aliquo  praedicato  quidditativo.  Differentia 
vero  sumitur  atota  essentia  secundum  id,  quo  una  differt  substantialiter 
ab  aliis  :  et  hic  est  certus  formalis  perfectionis  gradus  indivisibilis  for- 
maliter,  quanto  aliqua  intelligentia,  proximiori  purissimo  actui  Deo  glo- 
rioso  sortita  fuerit  :  tanto  perlectior  erit  :  per  hoc  enim  differunt  inter 
se,  quod  una  altera  propinquior  est  actui  puro  et  plus  a  potentialitatis 
natura  recedit. 

Ad  majorem  horum  intelligentiam  altius  exordiendum  est.  Sciendum 
est  namque,  quod  aliud  est  loqui  de  genere  et  differentia  simpliciter,  et 
secundum  ea  quse  sibi  accidunt,  et  per  se  conveniunt  :  aliud  est  loqui 
de  eis,  secundum  quod  ad  tales  naturas  applicantur.  Si  enim  loquimur 
de  eis  secundum  se  :  sic  ad  utriusque  generis,  scilicet  et  differentiae, 
rationem  exigitur,  et  sufficit  quod  differentia  quidem  explicet  certum  et 
limitatum  gradum  entis  non  extraneae  naturae  anatura  generis  cujus  est 
divisiva  formaliter  :  genus  vero  explicet  certam  naturam  determinabilem 
formaliter.  Et  primum  quidem  horum  quae  de  differentia  dicimus,  sequi- 
tur  ex  eo  quod  differentia  adveniens  generi  constituit  speciem  et  ponit 
ipsam  in  determinato  gradu  entis,  illo  scilicet  quem  explicat,  unde 
VIII  Metaph.,  comm.  x,  species  numeris  assimilantur  :  eo  quod,  sicut 
numeros  subtracta  aut  addita  unitas  variat,  sic  differentia  addita  vel 
subtracta  entibus  ipsa  diversificat.  Secundum  autem  sequitur  ex  eo  quod 
differentia  diversificare  genus  debet  :  ita  ut  non  solum  ipsa  species  sit 
altera  ab  altera  specie,  sed  natura  generis  in  hac  specie  sit  diversa  a 
natura  generis  in  alia  specie,  ut  X  Metaph.,  text.  comm.  xxiv  habetur. 
Unde  in  XI  de  Animalibus  ait  Aristoteles  quod  si  debeat  dividi  figura,  dif- 
ferentia  ejus  non  erunt  habere  angulos  aequales  duobus  rectis,  et 
habere  angulos  aequales  multis  rectis  :  quia  haec  accidentia  sunt  figurae. 
Genus  autem  certam  naturam  significare  oportet,  ut  transcendentia 
excludantur.  Determinabilem  vero  formaliter  ut  specialissima  segre- 
gentur. 

Si  autem  loquamur  de  genere  et  differentia  :  ut  applicantur  ad  sub- 
stantias  materiales  :  sic  genus  non  solum  explicat  rem,  ut  determina- 
bilem  formaliter,  sed  etiam  radicabiliter  sumitur  a  materia  :  et  diffe- 
rentia  similiter,  non  solum  significat  determinationem  et  actuationem 
generis,  sed  sumitur  radicaliter  a  forma  :  sed  haec  accidunt  generi  et 
differentiae  ex  eo  quod  esseutia,  cujus  sunt,  est  composita  et  realiter 
integrata  ex  duobus  principiis,  materia  scilicet  determinabili,  et  forma 
determinante.  Pcr  se  enim  convenit  animali,  quod  significet  naturam 
sensitivam  determinabilem  formaliter  per  rationale.  Sed  quia  natura 
sensitiva  habet,  quod  sit  determinabilis  per  rationale  ex  hoc,  quod 
habet  materiam  :  ideo  accidit  huic  generi,  quod  est  anima  ,  inquantum 
est  genus  quod  sumatur  a  materia  :  unde  si  natura  sensiliva  esset  deter- 
miuabilis  per  rationale,  et  non  ratione  materiae,  non  minus  animnl  esset 
genus.  Similiter  rationale  per  se  habet,  quod  significet  ralioeinativam 
perfectionem  essentialiter  deterraiuativam  naturae  sensitiv».  Sed  quia 

gradus  intcllectivus  habet  quod  determinet  sensitivam  ex  eo,  quod 
anima  intellectiva  est  forma  corporis,  ideo  accidit  huic  differentiae,  sci- 
licet  rationale,  inquantum  est  differentia,  quod  sumatur  a  forma.  Non 
minus  enim  rationale  esset  differentia  si  perfeclior  ratiocinativa  deter- 
minaret  sensitivam  absque  eo  quod  informaret  anima  corpus.  Propter 
hoc  communiter  dicitur  quod  sumilur  genus  ab  eo,  quod  est  materiale, 
potius  quam  a  materia  :  et  differentia  sumitur  ab  eo  quod  est  formale, 
potius  quam  a  forma.  Illud  convenit  eis  per  se  :  hoc  autem  per  acci- 
dens.  Cum  autem  substantiarum  immaterialium  simplex  essentia  sit 
determinata,  et  diffinila  ad  certum  perfectionis  gradum,  cum  infinitae 
entitatis  non  sit  :  consequens  est  ut  in  ea  sit  unde  genus  et  differentia 
sumi  queant.  Ex  hoc  enim,  quod  natura  limitata  est,  ex  ipsa  determi- 
natione  sumitur  differentia.  Ex  natura  autem  communi,  quae  determi- 
nari  intelligitur,  sumetur  genus.  Ex  eo  vero,  quod  simplex  est  seipsa 
terminatur,  ita  quod  non  habet  duas  partes  reales,  quarum  altera  termi- 
netur,  et  altera  terminet  :  sicut  substantiae  sensibiles  habent  materiam 
et  formam. 

Et  sic  in  acceptione  generis  et  differentiae  in  substantiis  materialibus 
salvatur  id  quod  est  per  se,  scilicet,  quod  genus  significet  certam  natu- 
ram  formaliter  determinabilem.  Et  differentia  explicat  determinatam 
perfectionem  substantialcm  formaliter  constitutivam  illius  in  certo 
gradu  entis,  licet  non  salvetur  id  quod  est  per  accidens,  scilicet  quod 
genus  sumatur  a  materia  :  differentia  vero  a  forma. 

Ad  profundiorem  hujus  rei  perscrutationem  notandae  sunt  tres  pro- 
positiones.  Prima  est,  quod  omne  individuum  distinctum  realiter  a  suo 
esse,  habet  plura  praedicata  quidditative  :  quorum  successu  magis  ac 
magis  appropinquat  ad  suum  esse.  Secunda  propositio  est  ista  :  Inter 
praedicata  quidditativa  supradicta  talis  est  ordo,  quod  tanto  unumquod- 
que  est  actualius,  quo  appropinquat  ad  esse;  et  tanto  est  potentialius, 
quanto  remotius  est  ab  esse.  Declarantur  primo  exemplariter,  deinde 
ratione  propositiones  istae.  Sortes  distinctus  realiter  a  suo  esse  existen- 
tiae  habet  plura  praedicata  quidditativa,  scilicet  substantiam,  corpus 
vivum,  animal,  homo;  et  certum  est,  quod  Sortes  inquantum  substantia, 
valde  elogatur  a  sua  existentia  :  exigitur  enim  ad  hoc,  quod  Sortes  sit 
non  soium  quod  sit  substantia,  sed  etiam  quod  sit  corpus.  Gum  autem 
acceperis  Sortem  inquantum  corpus,  vicinior  apparebit  ad  existentiam 
habendam,  licet  adhuc  satis  elongetur  ab  illa;  exigitur  enim  ad  hoc, 
quod  Sortes  sit,  non  solum  quod  sit  substantia  corporea,  sed  etiam 
quod  sit  vivens.  Et  cum  consideraveris  Sortem  ut  vivum  videbis  magis 
appropinquare  ad  esse,  tamen  adhuc  remotum;  exigitur  enim  ad  hoc, 
quod  Sortes  sit  non  solum  quod  sit  substantia  animata,  sed  etiam  quod 
sit  animal.  Et  cum  inspexeris  ipsum,  inquantum  animal,  proximiorem 
ad  essendum  invenies,  adhuc  tamen  remotum  ex  eo,  quod  exigitur  ad 
hoc,  quod  Sortes  sit  non  solum  quod  sit  substantia  animata  sensibilis, 
sed  etiam  rationalis  (nihil  enim  potest  in  rerum  natura  sub  aliquo  genere 
contineri,  quod  non  sub  aliqua  specie  contineatur).  Gum  autem  conside- 
ratus  fuerit  ut  substantia  animata  sensibilis  rationalis,  tunc  jam  esse 
actualis  existentiae  suscipere  potest  :  nihil  enim  aliud  formale  intrinse- 
cum  exigitur  ad  hoc,  quod  sit :  licet  requirantur  causae  extrinsecae  et 
proprietas  individualis  :  ut  conditio  existentis.  Patent  autem  adducta 
praedicata  ita  se  habere,  quod  semper  id  quod  propinquius  se  habet  ad 
cxistentiam,  comparatum  ad  remotius,  se  habet  ut  actuale  ad  poten- 

tiale  :  sicut  homo  ad  animal,  animal  ad  vivum,  vivum  ad  corpus,  corpus 
ad  substautiam.  Et  ex  consequeuti  id,  quod  proximius  est  ipsi  esse,  est 
actualius  :  illud  vero  quod  remotius  est  ab  esse  est  potentialius,  et  sic 
patet  utraque  propositio  exemplariter. 

Ratione  autem  probo  :  Gum  enim  esse  sit  actualissimum  omnium,  quae 
sunt  in  re,  et  tantae  actualitatis,  ut  non  nisi  completse  essentiae  actus 
proprius  sit,  ad  hoc  qnod  essentiae  ejus  receptivum  flat,  oportet  intrin- 
sece  completam  et  determinatam  esse  ;  sicut  ad  hoc,  quod  aer  recipiat 
Inmen  oportet  prius,  quod  perficiatur  a  diaphaneitate  :  terrninatur  au- 
tem,  periicitur,  et  completur  subslantia  his  prasdicatis  quidditativis  :  et 
ideo  quanto  prsedicatum  quidditativum  erit  magis  essentiaB  determina- 
tivum,  magis  appropriabit  ipsam  ad  hoc,  quod  sit  receptivum  proprium 
ipsius  esse.  Et  per  oppositum  quanto  praedicatum  quidditativum  est 
minus  determinativum  essentiae,  tanto  minus  eam  appropriat  ad  hoc, 
quod  capax  sit  ipsius  existentiae  :  et  quia  unumquodque  quanto  est  pro- 
pinquius  actualissimo,  tanto  est  actualius,  et  quanto  remotius  ab  illo, 
tanto  est  potentialius.  Idcirco  inter  prsedicata  quidditativa  talis  est 
ordo,  quod  propinquius  ipsi  esse  est  actualius  :  remotius  vero,  poten- 
tialius. 

His  duabus  propositionibus,  postquam  tertiam  addideris,  scilicet  quod 
genus  sumitur  ab  eo,  quod  est  ut  potentiale;  differentia  vero  ab  eo, 
quod  est  ut  actuale  :  conficietur  regula  generalissima,  quod  genus  et 
differentia  in  omnibus  sumuntur  a  tota  essentia  rei  secundum  elonga- 
tionem  et  propinquitatem  ad  ipsum  esse  existentiae.  Differentia  enim 
ultima  cum  sit  constitutiva  speciei,  et  proprium  illi  inter  entia  gradum 
donet  :  ultimum  complernentum  ipsius  essentiae  est,  ad  hoc  quod  sit. 
Ultra  eam  enim  (ut  jam  dictum  est)  individuum  nullum  aliud  comple- 
mentum  intrinsecum  expectat,  ut  sic.  Genus  quoque  generalissimum 
cum  essentiam  maxime  determinabiliter  explicet,  ab  eo  sumitur,  quo 
essentia  ipsa  ab  existentia  magis  est  elongata  :  utpote  determinabilis 
et  perfectibilis  omnibus  differentiis  ad  hoc,  ut  esse  suscipere  possit. 
Geuera  vero  et  differentise  intermedise  ab  intermediis  sumuntur  (et 
propter  hoc  dicitur  quod  diffinitio  explicat  diffinitum  a  prima  potentia 
usque  ad  ultirnum  actum);  includit  siquidem  primum  genus,quod  sumitur 
ab  eo  quo  primo  essentia  ipsapotest  habere  esse,  et  omnes  differentias, 
quibus  paulatim  essentia  determinatur  et  actuatur  usque  ad  ultimam 
differentiam  quae  est  actus  ultimo  determinans  et  perficiens  ipsam,  ut 
esse  habeat :  propterea  et  Porphyrius  ait,  quod  secundum  interius  per- 
scrutantes  differentia  est,  quse  concludit  ad  esse.  Nec  propter  hoc  quod 
diximus  intendimus,  quod  genus  et  differentia  sumanturab  esse  actualis 
existentiae,  scimus  enim  diffinitiones  abstrahere  ab  esse  :  sed  intendi- 
mus,  quod  genus  et  differentia  sumuntur  (ut  verbis  S.  Thomre  utamur) 
ab  ordine  ad  esse  actualis  existentise.  Ab  ordine  autem  dicimus  non 
relatione  ordinis,  sed  fundamento  ejus  ab  eo,  scilicet  quo  essentia 
appropinquat  ut  receptivum  ad  ipsum  esse,  et  ab  eo  quo  essentia  elon- 
gatur  ab  ipso.  Et  secundum  haec  habes  unde  in  intelligentiis,  substantiis 
materialibus,  et  accidentibus  sumantur  genus  et  diffcreutia,  ut  facile  est 
cuilibet  exercitato  deducere  in  singulis.  Et  propterhoc  solus  Deus  caret 
genere  et  differentia  :  quidditas  enim  sua  cum  sit  sua  cxistentia  actua?- 
lis,  non  potest  concipi  ut  elongata  ab  existentia  vel  propinqua  illi.  Unde 
sufficientissimam  causam  S.  Thomas  in  principio  hujus  capituli  assigna- 
vit  :  quare  Deus  non  sit  in  genere,  et  intelligentiae  siut  in  pra;dica- 

mento  :  quia  ille  est  suum  esse,  istarum  autem  essentia  distinguitur  ab 
esse  proprio. 

Nec  oportet  has  differentias  esse  accidentales,  quia  sunt 
secundum  majorem  et  minorem  perfectionem,  quae  non  diver- 
sificat  speciem.  Gradus  enim  perfectionis,  in  recipiendo  eam- 
dem  formam,  non  diversificat  speciem,  sicut  albius,  et  minus 
album,  in  participando  ejusdem  speciei  albedinem,  sed  diver- 
sis  gradibus  perfectionis,  in  ipsis  formis  vel  naturis  partici- 
patis,  diversificat  speciem,  sicut  natura  procedit  per  cradus  de 
plantis  ad  animalia,  per  quaedam,  quse  liunt  media  inter  ani- 
malia  et  plantas,  secundum  Philosophum,  in  lib.  de  Animalibus. 

Hic  excluditur  prima  objectio.  Dictum  est  enim,  quod  differentiae  in 
intelligentiis  sumuntur  a  diversis  perfectionis  gradibus,  quibus  una 
altera  propinquior  est  actui  primo.  Gontra  hoc  instatur  sic  :  quaacumque 
differunt  secunclum  actum  perfectum,  ot  minus  perfectum  differunt 
solum  accidentalibus  differentiis  :  intelli^entise  differunt  non  nisi  secun- 
dum  magis  et  minus  perfectum,  ergo  differunt  solum  accidentalibus  dif- 
ferentiis.  Processus  bonus  :  conclusio  vero  est  falsa  :  ergo  altera  prae- 
missarum,  non  major,  ut  probabitur  :  ergo  minor,  quae  est  positio 
supradicta.  Probatio  majoris  est  :  quia  magis  et  ruinus  non  variant  spe- 
ciem  :  albedo  enim  perfecta  et  minus  perfecta  unius  speciei  sunt;  quae- 
cumque  autem  sunt  ejusdem  speciei  accidentalibus  solum  differentiis 
distinguuntur,  cum  in  omnibus  essentialibus  couveniant.  Hanc  obje- 
ctionem  excludit  hac  pulchra  distinctione.  Perfectius  et  minus  perfectum 
possunt  attendi  vel  -penes  modum  habendi  aliquam  formam  unam  sim- 
pliciter,  vel  penes  ipsas  formas  habitas  magis  et  minus  :  primo  modo 
:ion  variant  speciem,  sed  secundo  modo  :  quaecumque  ehim  ita  se  habent, 
luod  secundum  diversos  gradus  perfectionis  atomam  suscipiunt  for» 
mam,  solo  numero  ut  sic  distinguuntur,  ut  patet  de  albo,  ut  IV  de  Albo, 
et  VI.  Ea  vero  quae  diversos  gradus  perfectionis  non  ejusdem  formae, 
sed  plurium  formarum  suscipiunt,  essentialiter  seu  specifice  distingui 
necesse  est,  ut  patet  de  homine  et  bove.  Unde  patet  responsio  ad  obje- 
ctiones,  quod  primo  modo  minor  est  falsa,  secundo  modo  major.  Gujus 
probatio  ideo  videtur  sine  additione  vulgata,  quia  comparatio  denotata 
per  ly  magis  et  minus  non  fit  proprie  nisi  in  anatoma  specie,  ut  dicitur 
VII  Phys.,  in  comm.  xxvn. 

Nec  iterum  est  necessarium,  ut  divisio  intellectualium  sub- 
stantiarum  sit  semper  per  differentias  veras,  quia  hoc  est  im- 
possibile  in  omnibus  rebus  accidere,  ut  Philosophus  dicit,  in 
XI  de  Animalibus. 

Hic  excluditur  secunda  objectio.  Objicitur  enim  contra  idem  dictum 
sic  :  Ubicumque  sunt  verum  genus  et  verae  species,  ibi  debet  esse  artifi- 
cialis  divisio  illius  generis  per  duas  veras  differentias  :  sed  in  intelli- 
geutiis  invenitur  verum  genus  et  verae  species  :  ergo  ibi  debet  esse 
divisio  per  duas  differentias  veras  :  Conclusio  est  contra  divisionem 
supra  assignatam,  qua  dictum  est  :  genus  intelligentiarum  descendit  ad 
suas  species  per  magis  perfectum  et  minus  perfectum,  quae  non  sunt 
verae  differentiae.  Major  vero  probatur  ex  eo,  quod  ubi  verum  genus 
cum  veris  speciebus  invenitur,  oportet  esse  divisivas  ipsius  generis  et 

specierum  constitutivas  differentias  :  ex  eo  autem  quod  divisio  est 
secuudum  artem  debet  esse  bimembris,  ut  Boetius  testatur.  Hanc  obje- 
ctionem  excludit  S.  Thomas  dicens  majorem  esse  universaliter  impos- 
sibilem  secundum  Aristotelis  sententiam  in  II  libro  de  Animaiibus. 

Ad  cujus  evidentiam  notandum,  quod  cum  verae  differentiae  appel- 
lentur  differentiaa  positivae  non  extraneae  contrariae  inter  se  converti- 
biles  cum  his  quorum  sunt  differentias,  ut  ibi  dicit  Aristoteles  cap.  iii  ; 
genus  illud,  quod  plures  duabus  speciebus  continet,  immediate  non 
potest  dividi  duabus  veris  differentiis;  sed  si  veris  differentiis  dividen- 
dum  erit,  potestatem  ejus  evacuantibus,  oportet  quod  dividatur  pluribus 
duabus  :  el  sic  divisio  non  erit  bimembris  ;  si  enim  divisioue  bimembri 
parliendum  erit,  oportet  alteram  differentiam  esse  non  veram  :  erit 
enim  cum  privatione  accepta  alterius.  Sicut  si  animal  immediate  conti- 
neat  hominem,  bovem  et  leonem,  oportet  tribus  veris  differentiis  dividi 
vel  altera  vera,  puta  rationali  :  altera  non  vera,  sed  privativa  communi 
reliquis  duabus,  puta  irrationali.  Quia  igitur  inveniuntur  aliquae  res  in 
mundo  plures  duabus  contentse  immediate  sub  aliquo  communi  forma- 
liter  divisibili,  ideo  dicitur,  quod  impossibile  est  universaliter,  quod 
omnis  divisio  tiat  per  duas  differentias  veras  :  et  hoc  in  proposito  nostro 
accidit.  Gum  enim  intelligentise  careant  genere  subalterno,  ut  S.  Thomas 
in  tractatu  de  natura  generis,  cap.  v,  testatur,  eo  quod  perfectio  earum 
ex  pluribus  conjunctionibus  differentiarum  non  consurgit,  sicut  perfe- 
ctio  specierum  in  istis  inferioribus,  quibus  non  sufficit  genus  commune 
et  differentia,  omnes  immediate  sub  uno  genere  continebuntur  :  et  sic 
genus  earum,  si  veris  differentiis  ad  Hlas  descendere  debet,  oportet 
multimembrem  fieri  divisionem  nobis  ignotam  :  quod  si  bipartita  divi- 
sione  contrahendum  erit,  alteram  simpliciter  necesse  est  esse  non 
veram,  quia  privativam  ;  alteram  propter  debilitatem  intellectus  nostri 
ad  nullam  propriam  earum  differentiam  descendere  poteutis,  necesse 
quoque  est  esse  non  veram.  Tales  autem  fuerunt  differentiae  in  littera 
assignatse  :  scilicet  magis  perfectum  et  minus  perfectum. 

Ex  his  jam  patet  responsio  ad  objectionem,  declarata  impossibilitate 
majoris  universaliter.  Boetii  vero  dictum  non  obstat :  quamvis  enim 
dicat  divisionem  omnem  ad  bimembrem  reduci,  non  tamen  dicit,  quod 
omnis  bimembris  fiat  per  differentias  veras  inferiorum  per  illam  divi- 
sionem  accipiendorum. 

Tertio  modo  invenitur  in  substantiis  compositis  ex  materia 
et  forma,  in  quibus  et  esse  est  receptum  et  finitum  propter 
quod  et  ab  alio  esse  habent,  et  iterum  natura  vel  quidditas  ea- 
rum  recepta  est  in  materia  signata  et  ideo  sunt  finitae  et  supe- 
rius  et  inferius  et  in  eis  jam  propter  divisionem  materiae  signatae 
possibilis  est  multiplicatio  individuorum  in  una  specie  :  et  in  his 
substantiis,  qualiter  se  habeat  essentia  ad  intentiones  logicas 
supra  dictum  est. 

In  hac  quarta  et  ultima  parte  hujus  capituli  quatuor  colligit  de  essen- 
tiis  substantiarum  compositarum.  Primum  est,  quod  esse  earum  est 
limitafum  :  quia  habcnt  illud  ab  alio  utpote  distinctum  realiter  a  se  :  et 
per  hoc  primo  distingnitur  a  priino  enle  cujus  esse  est  infinitum,  et 
idem  rcaliter  suaj  quidditati. 

Secundum  est,  quod  essentia  earum  est  rccepta  in  materia  siguata  : 

sunt  enim  in  hoc  vel  in  illo  ad  hic  et  nunc  determinataB  :  sicut  formale 
per  suum  materiale. 

Tertium,  quod  ex  istis  duobus  corollarie  sequitur,  est  quod  sunt  finitse 
superius  et  inferius.  Superius  quidem,  quia  habent  esse  limitatum,  et 
essentia  earum  per  ipsum  esse,  quod,  ut  superius  respicit,  terminatur. 
Inferius  vero,  quia  recipiuntur  earum  formas  in  materia,  et  ipsao  ad  hoc 
et  illud  terminantur,  qua?  respiciunt  ut  inferius  :  per  hoc  quod  in  his 
et  illis  conditionibus  materialibus  recipiuntur  tanquam  in  parte  mate- 
riali . 

Quartum  est,  quod  essentia  earum  est  multiplicabilis  numeraliter  in 
eadem  specie  propter  materise  signatae  divisionem.  Et  per  hasc  tria  dif- 
ferunt  ab  intelligentiis  in  secundo  ordine  positis,  quse  immunes  a  mate- 
ria  infinitaeque  inferius  parem  sibi  non  compatiuntur.  Et  sic  terminatur 
tractatus  secundus  hujus  libri. 


CAPUT  VII 

Quod  accidentia  habeant  essentiam  incompletam  ostendit.  Yaria  item 
accidentia  distinguit,  et  quomodo  in  ipsis  sumatur  genus  et  diffe- 
rentia  exponit. 

Nunc  autem  restat  videre,  qualiter  essentia  sit  in  accidenti- 
bus  :  quomodo  autem  sit  in  omnibus  substantiis,  dictum  est. 
Et,  quia,  ut  dictum  est,  essentia  per  diffinitionem  significatur, 
oportet  quod  eo  modo  habeant  essentiam,  quo  habent  diffini- 
tionem.  Diffinitionem  autem  habent  incompletam,  quia  non 
possunt  diffiniri,  nisi  ponatur  subjectum  in  eorum  chffinitione  : 
et  hoc  ideo  est,  quia  non  habent  in  se  esse  absolutum  per  se  a 
subjecto ;  sed  sicut  ex  forma  et  materia  relinquitur  esse  sub- 
stantiale,  quando  componitur,  ita  ex  accidente  et  subjecto 
relinquitur  esse  accidentale,  quando  accidens  subjecto  adve- 
nit.  Et  ideo  etiam  nec  forma  substantialis  completam  essentiam 
habet,  nec  materia  :  quia  in  diffinitione  formse  substantialis 
oportet,  quod  ponatur  illud,  cujus  est  forma,  et  ita  diffinitio 
ejus  est  per  additionem  alicujus,  quod  extra  ejus  genus  est, 
sicut  et  diffinitio  formae  accidentalis ;  ut  etiam  in  diffinitione 
animee  ponitur  corpus  a  naturali,  qui  considerat  animam  solum, 
inquantum  est  forma  physici  corporis.  Sed  tamen  inter  formas 
substantiales  et  accidentales  tantum  interest ;  quia  sicut  forma 
substantialis  non  habet  per  se  esse  absolutum  sine  eo,  cui  ad- 
venit,  ita  nec  illud,  cui  advenit,  scilicet  materia  :  et  ideo  ex  ea 
conjunctione  utriusque  relinquitur  illud  esse,  in  quo  res  per  se 
subsistit,  et  ex  ets  efficitur  unum  per  se  :  propter  quod  ex  con- 
junctione  eorum  relinquitur  essentia  qusedam.  Unde  forma, 
quamvis  in  se  considerata  non  habeat  rationem  completam 
e  sentiae,  tamen  est  pars  essentise  completae.  Sed  illud,  cui 
advenit  accidens,  est  ens  in  se  completum  consistens  in  suo 
esse,  quod  quidem  esse  naturaliter  praecedit  accidens,  quod 

supervenit:  et  ideo  accidens  superveniens,  ex  conjunctione  sui 
cum  eo,  cui  supervenit,  non  causat  illud  esse,  in  quo  res  sub- 
sistit,  per  quod  res  est  ens  per  se  :  sed  causat  quoddarn  esse 
secundum,  sive  quo  res  subsistens  intelligi  potest  esse  :  sicut 
primum  potest  intelligi  sine  secundo  vel  praadicatum  sine  sub- 
jecto.  Unde  ex  accidente  et  subjecto  non  fit  unum  per  se,  sed 
unum  per  accidens,  et  ideo  ex  eorum  conjunctione  non  resultat 
essentia  quaedam,  sicut  ex  conjunctione  forniae  cum  materia, 
propter  quod  accidens  neque  rationem  completae  essentiae 
habet,  neque  pars  completaa  essentiaa  :  sed  sicut  est  ens  secun- 
dum  quid,  ita  et  essentia  secundum  quid  habet. 

In  hoc  tractatu  tertio,  unico  capitulo  contento,  determinatur  de  acci- 
dentibus,  ut  nihil  sub  latitudine  entis  intactum  remaneat.  Dividitur 
autem  in  tres  partes,  in  quarum  prima  quid  significet  essentia  in  acci- 
dentibus  declaratur;  in  secuncla  vero  diversitas  accidentium  a  substantia 
et  inter  se  ;  in  tertia  autem,  quomodo  se  habeant  adintentiones  logicas. 
Declarat  ergo  primum  tali  conclusione,  Accidentia  habent  essentiam 
incompletam.  Probatur  sic,  quaecuinque  habent  diffinitionern  iDComple- 
tam,  habent  essentiam  incompletam  :  accidentia  habent  diffinitionem 
incompletam,  ergo.  Major  patct  ex  eo,  quod  essentia  est  id  quod  per 
diffinitionem  significatur,  ut  dictum  fuit  in  principio  Lifcri. 

Minoris  probatio  est  :  quia  qusecumque  diffiniuntur  necessario  per 
aliquod,  quod  est  extra  eorum  essentiam,  habent  diffinitionem  incom- 
pletam,  diffinitio  enim  talium  non  completur  per  intrinseca,  sed  eget 
extrinseco  additamento  :  sed  accidentia  diffiniuntur  necessario  per  ali- 
quod,  quod  est  extra  eorum  essentiam  :  oportet  siquidem  in  eOrum  dif- 
finitione  poni  subjectum,  ut  dicitur  VII  Metaph.,  text.  comm.  xv;  ergo 
aeeidentia  habent  diffinitionem  incompletam. 

Ad  evidenter  manifestandam  minorem  S.  Thomas  in  littera  comparat 
accidentia  formis  substantialibus  penes  convenicntiam  et  differentiam, 
inde  enim  clare  patebit,  quomodo  accidentia  habent  essentiam  incom- 
pletam. 

Convenire  ait  accidentia  cum  formis  substantialibus  in  tribus.  Primo 
in  hoc,  quod  neutrum  eorum  liabet  esse  absolutum  a  subjccto  indepen- 
dens  areceptivo,  sed  sicut  ei  forma  substantiali  conjuncta  materiae  lluit 
esse  commune  utrique  :  ita  ex  conjunctione  accideutis  cum  subjecto 
relinquitur  esse  commune  utrique;  ex  conjunctione  enim  albedinis  cum 
nive  lit  esse,  quo  et  albedo  est,  et  nix  est  alba. 

Secundo  conveniunt  in  hoc,  quod  neutrum  eorum  habet  essentiam 
completam  :  quia  essentia  utriusque  esseutialiter  ad  aliud  refertur,  ut 
receptivum  :  forma  siquidem  substantialis  essentialiter  est  entitas 
perfectiva  rnateriae  :  et  accidens  essentialiter  est  entitas  subjecti  quali- 
ficativa. 

Tertium  autem,  in  quo  conveniunt  est,  quod  neutrum  totum  habet 
diffinitionem  completam  propriis  terminis,  sed  per  additameutum;  sicut 
enim  in  diffinitione  accidentis  oportet  poni  suum  subjectum,  quod  est 
extra  ejus  genus,  ita  in  difrinitione  formse  substantialis  oportet  ponere 
receptivum,  materiam  scilicet,  quae  est  extra  ejus  genus  proprium  : 
nam  genus  formae  est  actus(nt  patet  II  dc  Anima);  materiam  autem  cum 
ens  dividatur  in  actum  et  potentiam,  sub  potentia  coutineri  clarum  est: 

et  coDsequenter  esse  extra  actum,quod  esl  genus  formae,  hujus  signum 
est,  quod  fecit  Aristoteles  diffiniendo  animam,  dum  posuit  in  ejus  diffini- 
tione,  corpus  physicum  organieum,  quod  propria  materia  est  animae  in 
eo  quod  est  corpus,  physici  perfectio.  Addidit  autem  hoc,  ne  mireris 
quare  in  diffinitione  aniniae  non  ponitur  materia,  cum  sit  forma  substan- 
tialis,  sed  corpus  physicam ;  hoc  cnim  ideo  est,  quia  physicus  non  con- 
siderat  animam  ut  formam  substautialem,  sed  ut  animarn,  quae  ut  sic 
corpus  physicum  praeexigit  tanquam  propriam  ^^^6^3^'  Hinc  habes' 
quod  considerare  animam  intellectivam  ut  ^ic,  secundum  suam  comple- 
tam  quidditatem  non  est  opus  physici  :  ut  etiam  tradit  Aristoteles  in 
lib.  I  de  partibus  Animalium,  c.  1. 

DLfferunt  autem  in  quinque.  Primo,  quia  receptivum  formae  substan- 
tialis  non  habet  esse  per  se  sine  esse  formae,  est  enim  in  hoc  conforme 
suae  formae  :  sicut  enim  forma  substantialis  non  habet  esse  praeter  suum 
receptivum  :  ita  nec  suurn  receptivum  habet  esse  praetersuam  formam  • 
receptivum  vero  accidentis  habet  esse  per  se  praeter  esse  sui  aceidentis! 
Hujus  differentiae  ratio  est,  quia  receptivum  formae  substantialis  est 
ens  in  pura  potentia,  receptivum  vero  iormae  accidentalis  habet  esse  in 
actu. 

Secundo  vero  differunt,  quia  ex  conjunctione  formae  substantialis  ad 
suum  receplivum  emanat  esse  illud,  quo  res  ipsa  subsistit,  seu  simpli- 
citer  est.  Ex  conjunctione  vero  formae  accidentalis  ad  subjectum  fluit 
esse,  quo  res  secundum  quid  est.  Et  haec  differentia  oritur  ex  piima  : 
ex  quo  enim  receptivum  formae  substantialis  caret  esse  per  se,  ilio  essej 
quod  ex  forma  fluit,  primo  est  :  et  per  oppositum,  ex  quo  subjectum 
accidentis  proprio  esse  gaudet,  per  adeptionem  accidentis  tale  esse 
acquirit,  et  non  esse  simpliciter,  hoc  enim  praehabet  :  et  sic  secundum 
hoc  primum  esse  potest  intelligi  esse  sine  secundo,  potest  enim  sub- 
stantia  ab  accidente  separari,  ut  dicitur  VII  Metaph.,  text.  comm.  iv. 
,  Tertio  differunt  :  quia  ex  compositione  formae  substantialis  cum  suo 
subjecto  fit  unum  per  se.  Ex  compositione  autem  accidentis  cum  subje- 
cto  non  fit  unum  nisi  per  accidens.  Oritur  autem  haec  differentia  ex 
secunda  :  ex  quo  enim  ex  forma  substantiali  esse  simpliciter  fit  quo  res 
per  se  est,  oportet  quod  unum  simpliciter  fiat  quo  res  sit  per  se  una* 
ens  enim  sequitur  unum.  Ex  eo  vero,  quod  subjectum  et  accidens  duo 
esse  habet,  unum  per  se  facere  non  possunt  eadem  ratione  :  quia,  sci- 
licet  unum  sequitur  ens  :  non  enim  potest  esse  quod  unum  per  se  sequa- 
tur  en-s  per  accidens. 

Quarto  differunt  :  quia  ex  conjunctione  formae  snbstantialis  cum  ma- 
teria  resultat  essentia  quaedam  tertia,  scilicet  entitas.  Ex  conjunctione 
vero  accidentis  cmn  subjecto  non  fit  aliqua  essentia  tertia.  Oritur  autem 
hsec  differeutia  ex  tertia  :  cum  enim  essentia  sit  id  quod  per  diffinitio- 
nem  significatur,  ut  res  diffinita  :  diffinitum  autem  oportet  esse  unum 
per  se  secundum  Aristotelem  VII  Metaph.,  text.  comm.  xvi,  ex  eo  quod  ex 
accidente  et  subjecto  non  fit  unum  per  se,  habetur  quod  nec  essentia 
aliqua  resultat;  et  per  oppositum  :  ex  eo  quod  ex  forma  substantiali  et 
mat^ria  unum  per  se  fit,  essentia  tertia  resultat. 

Quinto  differunt  :  quia  forma  substantialis  etsi  non  sit  essentia  com- 
pleta  :  est  tamen  pars  completae  essenLiae.  Accidens  vero  non  est  essen- 
tia  completa,  nec  pars  essentiae  comptetae.  Sequitur  autem  haec  diffe- 
rentia  quinta  ex  quarta;  si  enim  ex  forma  et  matena  fit  essentia  quaedam. 
tertia,  forma  substaatialis  illius  pare  erit.  Si  autem  ex  accidente  et 

subjecto  essentia  nulla  resultat,  accidens  nullius  completae  essentise 
pars  poni  potest  :  et  sic  accidens  iucompletum  et  secundum  quid  est 
ens,  ac  consequenter  incompletam  essentiam  et  diffinitionem  habet.  Nec 
te  moveat,  quod  formam  substantialem  non  absolutam  a  receptivo,  et 
esse  non  habere  sine  materia  modo  dicatur,  et  superius  dictum  sit  ani- 
mam  intellectivam  independentem  a  materia  et  separatam  ab  illa  secun- 
dum  rem  remanere  :  hoc  enim  est  simpliciter  verum  :  ad  verificationem 
autem  ejus  quod  modo  diximus,  sufficit  animam  intellectivam  esse 
essentialiter  materiae  infortnativam  :  et  tali  modo  ab  illa  insolubilem 
secundum  esse  quidditativum,  ut  ejus  diffinitio  ostendit,  et  quod  forma 
subslantialis  ut  sic,  non  habeatunde  secundum  esse  actualis  existentiae 
a  materia  absolvatur  et  independens  sit  :  licet  aliunde  alicui  formae  sub- 
stantiali  hoc  insit,  puta  ex  hoc  quod  est  intellectiva;  loquimur  enim  de 
forma  partis  substantiali  ut  sic. 

Circa  haec  supradicta  multa  sunt  dubia.  Girca  secundam  enim  conve- 
nientiam  dubitatur,  an  sit  verum  quod  ibi  dicitur,  scilicet  quod  essentiae 
accidentales  essentialiter  non  sunt  absolutae  a  receptivo. 

Et  hanc  dubitationem  comitatur  alia,  circa  tertiam  convenientiam,  an 
scilicet  accidentia  necessario  per  subjectum  diffiniantur. 

Occurrunt  quoque  quaestiones  circa  differentias  assignatas  ;  et  prima 
quidem  habet  dubitationem  de  utroque  membro  cum  sua  radice,  an  sci- 
licet  forma  substantialis  purae  potentiae  tantum  actus  sit. 

Et,  an  forma  accidentalis  in  ente,  in  actu  tantum  recipiatur. 

Girca  secundam  differentiam  est  dubium,  an  accidentia  habeant  pro- 
priam  existentiam  distinctam  realiter  ab  existentia  substantiali. 

Et  iterum  est  ibi  dubium  :  an  substantia  subjecta  accidenti  possit 
intelhgi  esse  absque  omni  accidente. 

Istas  sex  dubitationes  si  diffuse  tractare  vellemus,  propositi  limites 
exiremus,  alterius  enim  negotii  est  :  sed  ne  omnino  jejuni  transeamus, 
de  piuribus  earum  dicetur  ordine  supradicto,  fundamenta  et  nostra  et 
adversariorum  adducendo. 

QILESTIO  XV 

Num  inhoerentia  aptitudinalis  sit  de  essentia  accidentis. 

Girca  primum  dubium  declarato  titulo  primo  adducetur  opinio  Scoti  : 
secundo  S.  Tliomse  :  tertio  respondebitur  argumentis  in  oppositum.  Est 
igitur  sensus  primi  dubii,  an  de  essentia  accidentis  sit  dependentia  ad 
subjectum:  quod  sub  specialibus  vocabulis  dubitatur  ab  aliis,  cum  quae- 
ritur,  an  inhaerentia  aptitudinalis  sit  de  essentia  accidentis.  Scotus  in  IV 
sent.,  dist.  xn,  quaest.  i,  decidit  hanc  quaestionem,  quoad  accidentia  ab- 
soluta,  scilicet  quantitatcm  et  qualitatem  :  ailque  tales,  qui  hoc  vertunt 
in  dubium  .  quid  nominis  ipsius  inhaerentiae  ignorare,  contentusque  est 
unica  ratione  ad  probandum,  quod  impossibile  sit  inhaerentiam  quam- 
cumque  csse  de  essentia  accideutis  absoluti,  sic.  Nulla  relatio  est  de 
couceptu  fonnali  rei  absolute  :  omnis  inhaerentia  est  relatio,  ergo  nulla 
inhserentia  cst  de  conceptu  formali  rei  absolute. 

Aliter  liaec  ratio  formatur  ab  eodem,  sic  :  Id  quod  est  essentialiter  ad 
se,  non  includit  in  se  essenlialiter  respectum  secundum  Augnstinum, 
VII  de  Trimtate,  capitulo  n  :  sed  accidens  absolutum  est  ad  se  :  crgo 

accidens  absolutum  non  includit  essentialiter  respectum,  inhaerentia 
autem  respectus  est  :  ergo. 

Ab  aliis  autem  confirmatur  eadem  ratio  sic  :  Omne  quod  relative  dici- 
tur,  est  aliquid  praeter  relationem  :  fundamentum  enim  relationis  est 
aliud  formaliter  a  relatione  :  sed  accidens  absolutum,  puta  qualitas 
relative  dicitur  inhaerens  :  ergo  est  aliquid  absolutum  praeter  inhae- 
rentiam. 

Praeterea,  Inhaerentia  aptitudinalis  est  de  essentia  accidentis  ;  ergo 
quantitas  et  qualitas  non  sunt  genera  generalissima.  Tenet  consequentia 
ex  eo,  quod  tunc  aquantitate  et  qualitale  et  caeteris  accidentibus  posset 
abstrahi  conceptus  communis  quidditativus  ejusdemrationis  in  omnibus 
illis  inferior  conceptu  entis  :  et  superior  illis  novem  generibus  scilicet, 
esse  in  :  et  sic  cum  omnis  talis  conceptus  sit  genus,  novem  genera 
accidentium  generalissima  non  erunt,  haberent  enim  superveniens 
genus. 

Thomistarum  autem  sententia  est  inhaerentiarn  aptitudinalem  esse  de 
essentia  accidentis,  et  eam  non  esse  relationem. 

Sciendum  est  enim  aliquid  esse  absolutum  vel  respectivum  dupliciter, 
scilicet  a  subjecto  et  a  termino.  Absolutum  enim  a  subjecto  ens,  est  icl 
quod  non  est  natum  recipi  iu  alio  ut  substantia.  Respectivum  ad  aliud, 
ut  subjectum  est  id,  quod  essentialiter  natum  est  recipi  in  alio,  ut  omne 
accidens.  Absolutum  a  termino  est  id,  quod  formaliter  non  respicit 
aiiud  praecise,  ut  terminum  ad  quem,  ut  substantia,  quantitas  et  qua- 
iitas.  Respectivum  ad  aliud  ut  terminum  est  id,  quod  formaliter  respicit 
aliud  praecise,  ut  terminum  ad  quem,  sicut  praedicamentum  relationis. 
ln  hoc  enim  differt  relatio  pertinens  ad  praedicamentum  relalionis  ab 
aliis  respectibus  caeterorum  generum,  qui  a  quibusdam  transcendentes 
vocautur,  quod  respectus  pertinens  ad  genus  ad  aliquid,  essentialiter 
est  ad  aliud,  non  ut  receptivum,  vel  causam  efficientem  aut  finalem  aut 
formalem  :  sed  praecise  est  ad  aliucl  tanquam  terminum  ;  unum  enim 
relativorum  nec  est  forma  nec  finis  nec  efficiens  alterius,  sed  terminus. 
Propter  quod  dicit  Magnus  Albertus,  quod  unum  relativorum  non  est 
diffiniendum  per  reliquum  :  eo  quod  ly  per,  denotat  causalitatem.  Res- 
pectus  autem  aliorum  generum,  qui  propter  vocabulorum  penuriam 
respectus  dicitur,  respicit  essentialiter  aliud  :  sed  ut  subjectum  vel 
materiam  vel  formam,  et  hujusmodi,  sic  enim  materia  essentialiter 
respicit  formam,  et  e  contra  :  ut  de  commensuratione  animae  intellectivae 
supra  dictum  est ;  cum  ergo  inhaerentia  aptitudinalis  importet  respectum 
ad  aliud  ut  rcceptivum,  ipsam  non  de  genere  relationis,  sed  identifi- 
eatam  cuilibet  generi,  modo  absolutum  ens  modo  relativum  siguificare 
dicimus.  Unde  non  prohibetur  inhaerentia  aptitudinalis  esse  de  essentia 
absoluti  accidentis  ex  eo,  quod  est  respectus  :  immo  ex  hoc,  quod  acci- 
dens  absolutum  non  a  subjecto  est,  licet  a  termino,  sequitur  quod  de 
essentia  ejus  sit  essentialis  dependentia  ad  subjectum,  quam  inhaerentia 
aptitudinalis  explicat. 

Gonsona  autem  nostra  positio  rationi  ostenditur,  ex  eo  quod  sicut 
esse  ad  constituit  accidcns  relationem  :  ita  esse  in  constituit  accidens 
universale.  Gontralntur  enim  ens  pcr  esse  in,  ad  novem  genera  acci- 
dentium,  et  ideo  sicut  ad,  est  de  essentia  relationis  :  ita  in  cst  de  essen- 
tia  accidentis.  Undc  Simplicius  m  commento  praedicamentorum  dicit 
esse  in,  nullum  constituit  genus,  sed  omne  accidcns  circuit. 

Et  conl  ir  ex  eo  quod  nisi   aptitudjnalis  inh&rentia  essct  de 

essentia  accidenlis,  possct  completa  diffinitione  ipsurn  accidens  concipi 
absque  aptitudinali  inhserentia  in  ejus  diffinitione  posita  :  quod  est  impos- 
sibile,  oportet  enim  ipsum  in  sua  diffinitione  liabere  esseutialem  depen- 
dentiam  ad  subjectum,  quam  mttsereatia  aptitudinalis  explicat  :  aliter 
subjecto  non  essetopusad  difflniendum.  Propterea  in  pluribus  locis  ait 
S.  Thornas  quod  diffinitio  accidentis  est  hoc,  seu  aliud  hujusmodi :  Res, 
cui  debetur  esse  in  alio.  Haec  de  secundo. 

Ad  primum  autem  in  oppositum  dicitur  quod  minor  primi  est  falsa,  et 
deceptus  videtur  Scotus  :  quia  non  vidit  differentiam  inter  respectum 
In,  et  Ad.  Respectus  enim  In,  et  non  est  relatio,  nam  licet  talis  respe- 
ctus  t°rminetur  ad  subjectum,  et  consequenter  subjectum  sit  terminus  : 
tamen  non  terminat  ut  terminus,  sed  ut  receptivum  illius,  et  hoc  opor- 
tet  hic  valde  attendere,  aliud  est  enim  dicere  A  est  terminus  talis 
respectus  :  et,  A  termmat  talem  respectum  ut  terminus  :  ut  ex  dictis 
patet. 

Et  per  hoc  patet  responsio  tam  ad  secundam,  quam  ad  tertiam  for- 
mam  ejusdem  rationis  ;  semper  enim  supponit  aptitudinalem  inhseren- 
tiam  esse  relationem. 

Ad  ultimum  negatur  consequentia  :  dicitur  namque  quod  esse  in  est 
diversarum  rationum  in  prsedicamentis,  sicut  et  ens  :  est  siquidem  in, 
analogum  ad  novem  genera  accidentium  sicut  et  ens  ad  omnia  genera. 

Ex  his  patet  solutio  secundi  dubii,  in  quo  Scotus  nobiscum  concordat 
in  IV,  dist.  xn,  ita  quod  unanimiter  fatemur  accidens  non  posse  com- 
plete  diffiniri  absque  additione  subjecti,  ut  nunc  nunc  est  probatum  : 
quod  plenius  inferius  patebit,  cum  declaratum  fuerit,  unde  sumantur 
genus  et  differentia  in  eis.  Testatur  et  hoc  Aristoteles  in  VII  Metaph., 
text.  comm.  xv  et  xvn. 

Tertia  dubitatio,  quoniam  nimis  est  ampla,  alibi  discutienda  relin- 
quatur,  oportet  siquidem  ad  plenam  illius  resolutionem  multos  quinter- 
nos  implere. 


QILESTIO  XVI 

Num  dimensiones  interminatce  prcecedant  formam  mbttantiaiem  in 
materia.  Opinio  Avieennoe  de  substantia  orbis,  c.  i,  coL  2,  /  riujs., 
c.  lxiii,  et  IV  Phys.,  c.xxv,  prima  ratio. 

Quartam  vero,  quia  de  accidentis  natura  est,  cujus  tractatum  agimus 
non  omnino  praBtermittendam  duco.  In  qua  tria  agenda  sunt  :  primo 
recitabitur  opinio  Averrois,  secundo  ponetur  opinio  S.  Tnoinae,  tertio 
respondebitur  argumentis  in  oppositum. 

Sciendum  est  quoad  primum,  Averroim  in  libro  de  Substantia  orbis 
fundasse  opinionem  nobis  contrariam,  ponendo  in  materia  prima,  quae 
est  pura  potcntia,  accipi  dimeusiones  interminatas.  Ex  lioc  enim  sequi- 
tur  non  omne  accidens  esse  subjcctive  in  ente  in  actu. 

MoveLur  autem  ad  hoc  opmandmn  rationibus  plerisque  ducentibus  ad 
impossibile.  Prima  est  :  Dimensio  interminata  non  est  in  maloria  coa?- 
terna  sibi  :  crgo  corpus  tit  ex  non  corpore  et  dimensio  ex  non  dimen- 
sione,  et  tunc  ullirna  scquitur,  ergo  lbrmao  corporales,  id  est  dimen- 
sioucs  sunt  sibi  invicem  contraria3,  et  succcdontes  sibi  Laricem  in 
Bubjecto,  sicut  sibi  inviccm  succeduut  forma3  substantiales  in  eadem 

materia,  conscquens  est  impossibile,  ergo  a  destructione  consequen- 
tis,  etc.  Impossibilitas  consequentis  patet  ex  eo,  q  uod  neque  motus 
neque  mutatio  aliqua  est  ad  quantitatem  interminatam.  Augmentatio 
enim  est  ad  quanlitatem  terminatam.  Patet  quoque  ex  eo  quod  quanti- 
tati  nihil  est  contrarium  ut  dicitur  in  prsedicamentis.  Gonsequentia 
autem  probatur  ex  eo,  quod  omne  quod  fit  ex  suo  contrario  seu  priva- 
tivo,  ut  dicitur  I  Phys.,  text.  comm.  Lxrv  et  V  ejusdem  text.  comm.  vn. 

Secun<la  ratio  est  ista  :  Quantitas  interminata  non  est  in  materia  ;  ergo 
materia  non  potest  simul  formas  distinctas  specie  aut  numero  recipere  ; 
consequens  est  fal<um  ad  sensum,  ergo.  Gonsequentia  probatur  ex  eo, 
quod  diversae  forma3  non  possunt  simul  recipi  nisi  in  diversis  partibus 
materiae,  materia  vero  diversis  partibus  caret  ante  quantitatis  receptio- 
nem,  substantia  siquidem  exclusa  quautitate  indivisibilis  est,  ut  dicitur 
I  Phys.,  text.  comm.  xv. 

Tertia  ratio  est  ista  :  Quanlitas  non  est  in  materia  subjective  ;  ergo 
forma  non  dividitur  per  divisionem  inateriae.  Tenet  consequeutia  :  quia 
forma  recipitur  in  materia  indivisibili,  cum  quantitate  ponatur  carere. 
Tunc  ultra,  ergo  forma  recepta  in  materia  nullam  divisionem  habet. 
Tenet  consequentia  :  quia  omnis  divisio  formae  materialis  praeexigit 
diversitatem  partium  materia?.  Tunc  ultra,  ergo  forma  recepta  in  mate- 
ria  est  aeterna  et  carens  contrario  :  Tenet  consequentia  :  quia  tempora- 
litas  formae  corruptibilitatem  ejus  sequitur  :  corruptibilis  autem  non 
est  forma  aliqua,  nisi  reccptivum  ejus  habeat  diversas  partes,  quarum 
alteram  ipsa,  alteram  formam  alia  informet  :  cum  oportet  communicari 
in  materia  ea,  quae  invicem  corrumpuntur  ut  I  de  Generatione,  text. 
comm.  liii,  dicitur,  et  tunc  ultimo  sequitur  quod  nullam  nisi  primam 
formam  materia  recipiat,  oportet  enim  corruptionem  unius  esse  gene- 
rationem  alterius,  ut  dicitur  in  I  de  Generatione,  text.  comm.  xvn,  et 
consequenter  caret  contrario.  Haec  de  primo. 

Hanc  opinionem,  etsi  in  quibusdam  suis  libris  sequatur  S.  Thomas, 
propria  tamen  sententia  oppositum  ultimo  determinavit  in  I  Parte, 
quaest.  lxxvi,  art.  6,  ubi  tali  ratione  utitur  contra  Averrois  positionem  : 
Quandocumque  aliquid  est  in  potentia  ad  actum  omnem,  ordine  quodam 
prius  recipit  actum  primum  simpliciter  et  demum  sequentes,  sed  mate- 
ria  prima  secundum  se  est  in  potentia  ad  omnes  actus  substantiales  et 
accidentales  ordine  quodam  :  ergo  prius  recipit  actum  priorem  simpli- 
citer,  deinde  posteriorem  ;  sed  primus  actus  simpliciter  etiam  ordine 
generationis  est  esse  :  ergo  primum,  quod  intelligitur  recipi  in  materia 
est  esse,  substantiale,  et  non  nisi  a  forma  substantiali  :  ergo  prius  reci- 
pitur  in  materia  forma  substantialis,  quam  quodcumque  accidens,  et  sic 
omne  accidens  scquens  adveniet  enti  in  actu.  Quod  primus  actus  simpli- 
citer  sit  esse,  patet  tum  auctoritate  libri  de  causis  in  principio,  tum 
quia  esse  quantum  praesupponit  esse  :  et  similiter  esse  quale  praesup- 
ponit  esse  :  et  sic  de  aliis.  Sequuntur  praeterea  ad  hanc  positionem 
multa  inconvenientia  :  quocl  scilicet  ens  secundum  quid  praecedat  esse 
simpliciter  :  et  quod  ens  per  accidens  sit  prius  ente  pcr  se  :  et  quod 
materia  majorem  connexionem  habeat  cum  forma  alterius  generis, 
quam  cum  forma  proprii  generis,  ex  quo  a  qualibet  forma  substan- 
tiali  est  denudabilis,  et  non  a  qualibet  forma  accidentali  :  et  quod 
substantiae  generabilis  sint  non  solum  tria,  sed  quatuor  principia, 
scilicet  materia,  forma,  privatio  et  quantitas  interminata  ;  non  enim 
potest  flngi  quin  sit   principium  saltem    per   accidens,  .cum  sit  con- 

juDcta  :o  per  se,  sicut  de  privationo  dicitur,  ct  sic  debuit  con- 

numerari  ab  Aristotele.  Tenenda  est  igitur  opinio  S.  Tlioioae  quod  omne 
accidens  est  subjective   in  ente   in  actu,  et  per  ho  •  t    a   forma 

substanliali,  qure  est  subjectivc  in  ente  in  pura  potentia.  i-:t  hsec  de 
secundo. 

Ad  primam  rationem  Averrois  diciturquod  consequens  primum  illarum 
habet  multiplicem  sensum  et  quandoque  verum,  quandonuc  :  :  et 

ideo  distinguendum  est,  si  namque  ly  ex  dicat  habitudinem  causse  mate- 
rialis,  verum  est :  corpus  enim  fit  ex  materia  quae  non  est  corpus  et  indi- 
visibilis  in  aclu,  licet  sit  corpus  et  divisibilis  in  potentia;  si  autem  ly 
ex  dicat  liabitudinem  termini  a  quo,falsum  est :  necesse  est  enim  mate- 
riam,  ex  qua  fit  corpus  immediate,  ante  illud  instans  habuisse  corporei- 
tatem  :  et  universaliter  in  omni  instanti  temporis  necesse  est  ipsam  esse 
sub  dimensionibus,  et  hoc  modo  intelligendum  est  quod  Aristoteles 
III  Goeli,  text.  comm.  xxix  et  lxiv,  dicit,  quod  impossibile  est  corpus 
fieri  ex  non  corpore,id  est  post  non  corpus.  Amplius  est  distiuguendum 
ly  fit  :  corpus  enim  seu  dimensionem  fieri  intelligi  potest  dupliciter. 
Uno  modo  terminative,  id  est,  ut  fiat  tanquam  terminus  alicujus  motus 
vel  mutationis,  et  hoc  modo  est  irupossibile  fieri  dimensionem.  Alio 
modo  coneomitative,  id  est  ut  sit  tanquam  aliquod  conscquens  ipsum 
terminum  motus  seu  mutationis  :  et  hoc  modo  verum  est,  corpus  fieri  : 
neque  enim  generalio,  neque  alteratio,  neque  motus  localis  ad  quanti- 
tatem  terminatur,  ut  quantitas  est,  licet  augmentatio  terminetur  ad 
quantitatorn  perfectam  ;  sed  quando  generalio  tcrminatur  per  se  primo 
ad  compositum  substantiale,  generantur  consecutive  ejus  accidentia 
inseparabilia,  de  quorum  numero  est  quantitas,  quae  substantialem  cor- 
poreilatem  sequitur.  Peccatum  ergo  accidit  in  prima  ratione  Averrois  : 
quia  coucessa  prima  consequentia,  pro  quauto  infert  consequens  in 
sensu  uno,  non  tenet  secunda  consequentia,  quae  supponit  dimensiones 
fieri  non  concomitative,  et  per  accidens,  sed  determinative  ;  de  illis 
enim,  quae  fiunt  ut  termini  mutationum,  verificatur,  quod  corrumpuntur 
a  contrario,  et  quod  succedunt  sibi  invicem  se  mutuo  expellentia,  et 
non  de  illis  quse  fiunt  consecutive,  de  quorum  numero  est  quantitas 
interminata. 

Ad  secundam  rationem  negatur  consequcntia.  Et  ad  probationem  dici- 
tur,  quod  diversas  formas  praeexigcre  diversas  partes  in  materia  potest 
inlelligi  duplicitcr.  Uno  modo  ut  lyprae,  dicat  ordinem  temporis  :  et  sic 
veruui  est,  quascumquc  duas  formas  simul  recipiendas  in  materia  prae- 
exigere  eam  esse  distinctam  in  plures  partes  immcdiate  ante  illud  in- 
stans,  in  quo  illse  formse  inducuntur;  cadem  enim  pars  nialeriae  non 
potest  simul  ad  duas  formas  alteratione  sufficiente  disponi ;  sed  talis 
distinctio  partium  materias  prasexacta  non  oportet  quod  fiat  per  intor- 
minatas  dirnensioncs  ipsi  materise  inha^rentcs,  sed  li L  per  dimensiones 
praBcedentium  compositorum.  Alio  modo  potest  intelligi  ut  ly  prse,  dicat 
ordinem  necessarium  :  ita  quod  in  instanti  introductionis  formarum 
necesse  sit  maleriarn  habere  prius  natura  diversitatem  partium,  et  post 
formas  distinctas  :  et  hoc  est  falsum  :  oportet  cnim  prius  natura  mate- 
riam  esse,  quam  distinctam  csse  :  in  illo  ergo  et  pro  illo  instanti  exi- 
gunt  duae  formaa  distinclas  partes  materiae  scd  non  pra^exigunt. 

Ad  tertium  dicitur  quod  formam  dividi  per  divisionem  subjecti  potest 
intelligi  dupliciter.  Uno  morlo,  ut  ideo  forma  divisionem  habeat  ox  sub- 
jecto,  quia  in  materia  pricdivisa  recipitur,  et  hoc  modo  quomodo  sit 

vorum  et  quoraodo  sit  falsum,  nunc  nunc  declaratum  est.  Alio  modo,  ut 
ideo  forma  dividatur  ad  divisionein  subjecti  :  quia  forma  habet  talem 
divisionem  ratione  sui  subjecti,  et  hoc  modo  verum  est :  eo  quod  divisio 
quantitativa  convenit  formaa  substautiati  ex  hoc  quod  est  in  materia, 
ratione  cujus  compositum  est  quantum  :  sicut  enim  qualitas  sequitur 
compositum  ratione  forrnae,  non  ita  tamen  quod  ipsa  qualitas  praesit 
in  ipsa  forma  subjective  :  ita  quantitas  inest  composito  ratione  rnateriae, 
non  ita  quod  praesit  in  materia  :  quia  ergo  divisio  quantitativa  formas 
non  convenit  nisi  ratione  materiae,  in  qua  recipitur,  ut  formse  a  materia 
soparalaa  ostendunt  :  ideo  formas  dividi  ad  divisionem  subjecti  conce- 
dimus,  non  tamen  dirisionem  istam  praecedere  formam  sed  comitari. 
Unde  patet  responsio  ad  totum  processum  rationis  :  quoniam  ruit,  fun- 
damento  falso  innitens;  fundatur  enim  super  hoc  quod  in  expositione 
nostra  sequitur,  formas  non  dividi  ad  divisionem  subjecti  :  quod  patet 
non  sequi. 

Quinta  dubitatio  prseterrnissis  argumentis  secundum  S.  Thoma?  doctri- 
nam  habet  partem  affirmativam  veram.  Gum  enim  ab  omni  forma  fluat 
aliquod  esse,  quia  forma  est  quae  dat  esse  rei,  necesse  est  a  forma  acci- 
dentali  fluere  accidentale  esse  :  sicut  ab  albedine  esse  aibum,  et  a  dul- 
cedine  esse  dulce. 

Quod  autem  esse  quod  fluit  a  forma  accidentali  non  est  idem  quod 
esse  subslantiale,  ex  propriis  rationibus  substantiae  et  accidentis  notis- 
simum  est  :  esse  namque  substantiale  est  esse  simpliciter  secundum  se 
independens  et  primum  :  esse  autem  accidentale  est  esse  secundum 
quid  in  alio  dependens  a  subjecto,  et  poslerius.  Nec  esse  solum  aclualis 
existentiae  accidentis  distinguitur  realiter  ab  esse  subjecti  actualis,  sed 
etiam  ab  ipsa  essentia  formae  accidentalis  a  qua  est.  Jam  enim  supra 
probatum  est,  quod  nitlla  quidditas  creata  est  suum  esse  existentiae. 
Unde  existentia  albedinis  nec  est  ipsa  albedo  nec  existentia  subjecti 
nec  receptio  albedinis  in  subjecto  :  sicut  nec  existentia  formse  substan- 
tialis  est  ipsa  forma  aut  materia  aut  receptio  formae  in  materia,  sed 
quemadmodum  forma  substantialis  recepta  in  materia  perficit  ipsam  ut 
utraque  existentiam  recipiat  :  ita  albedo  recepta  in  subjecto  perficit 
ipsum  ut  esse  album  recipiat,  ita  quod  sicut  forma  est  ratio  materiae  et 
composito  substantiali,  quod  esse  habeat  :  ita  albedo  est  ratio  subjecto 
composito  ex  albedinc  et  subjecto  quocl  habeat  tale  esse,  album  scilicet, 
et  sicut  tot  esse  substantialia  in  aliquo  oportet  esse  quot  sunt  formae 
substantiales  :  ita  secundum  numerum  formarum  accidentium  multipli- 
catur  esse  accidentale.  Aliud  est  siquidem  esse  album  et  aliud  est  esse 
dulce. 

Errsnt  propterea  qui  S.  Thomse  imposuerunt  opinionem  recitatam  a 
Scoto  in  IV  Sent.,  dist.  xxn. 

Girca  sextam  dubitationem,  an  scilicet  substantia  accidenti  subjecta 
possit  intelligi  esse  sine  omni  accidente,  declaranda  est  primo  sen- 
tentia  Sancti  Doctoris.  Error  deinde  quidam  elidendus. 

Ad  percipiendum  primum,  distinguendum  est  quod  de  substantia  et 
accidente  dupliciter  loqui  possumus.  Primo  modo  ut  sic,  id  est  de  sub- 
stantia  sub  rationc  substantiae  et  de  accidenle  in  eo  quod  accidens.  Alio 
modo  contingit  loqui  de  substantia  ot  accidente  sub  ralione  talis  sub- 
stantiae  et  talis  accidentis  :  primo  modo  substantia  est  separabilis  ab 
omni  accidente,  eo  quod  esse  substantiale,  ut  sic,  nullam  connexionem 
necessariam  habet  cum  esse  accidentali   :  alioquin  omnis  substantia 

esset  accidenti  subjecta.  Secundo  modo  substantia  non  potest  separari 
ab  otnni  accidente  :  quia  non  a  propria  passione  propter  connexionem 
necessariarn,  quae    est  inter  subjectum  et  propriam   passionem,  non 
propter  hanc  quod  subjectum  dependet  a  passione,  propterea  S.  Thomas 
in  quaestionibus  disputatis  de  spiritualibus  creaturis,  quaest.  ultima,  ad 
septimum,  et  in  quaestionibus  de  Anima,  quaest.  xn,  ad  septimum,  ait, 
quod  subjectum  esse  sine  propria  passione  non  est  possibile  nec  intel- 
ligibile.  In  littera  autem   loquens  de   esse  substantiali  et    accidentali, 
ut  sic,  ait  sulvjectum  posse  esse  sine  accidentali  forma  sibi  adveniente. 
Ostendit  autem  natura  demonstrationis  subjectum  esse  non  posse  sine 
passione;  oportet  namque  conclusionem,  quae  inhaerentiam  passionis 
in  subjecto  concludit  necessariam  esse,  et  impossibile  aliter  se  habere. 
Error  autem  intolerabilis  hic  cavendus  esl,  positus  ab  Antonio  Trom- 
beta  in  quolibet  suo  dicente,  quod  quia  secundum  S.  Thomam  et  ejus 
sequaces  subjectum  non  est  nisi  causa  materialis  respectu  passionis,  et 
passio  est  accidens,  ex  quo  necessario  sequitur  subjectum  posse  esse 
sine  propria  passione.  Fundamentum  autem  hujus  consequentiae    est 
quia  omuis  potentia  passiva,  est  potentia  contradictionis  :  sed  subje- 
ctum  est  solum  in  passiva  potentia  respectu  passionis  :  ergo  est  in  po- 
tentia  contradictionis,  ergo  potest  habere  ipsam  et  non  ipsam.  Major 
hab-Hur  ex  IX  Metaph.,  text.  comm.  xvn,  et  probatur  etiam  ratiune  sic  : 
Passiones  entis  distinctae  sunt,  tales,  quod  una  includit  negationem  alte- 
rius    ergo  potentiam  includit  negationem  actus  :  et  per  consequens 
potentiae5  ut  potentia  est  non   repugnat   esse   sine  actu,  ergo  omnis 
potentia  est  potentia  contradictionis. 

Praeterea  ad  idem,  Possibile  est  medium  inter  necessanum  et  lmpos- 
sibile  :  ergo  cum  necessarium  respiciat  esse  solum,  et  impossibile  non 
esse  solum,  possibile  respicit  esse  et  non  esse  :  et  sic  omnis  potentia 
cum  ab  ea  dicatur  possibile  est  potentia  contradictionis. 

Praeterea  ad  idem,  Ideo  potentia  passiva  est  ad  esse,  quia  potest  ab 
alio  recipere  esse,  scilicet  ab  agente  ;  si  autem  ab  alio  recipit  esse,  illo 
circumscripto  quantum  est  in  se  est  sub  non  esse.  Si  ergo  potentia  pas- 
siva  ex  se  est  sub  non  esse,  et  ab  agente-potest  habere  esse,  necea- 
sario  sequitur  quod  est  potentia  contradictionis,  scilicet  ab  esse  et  non 

esse. 

"  Accidit  autem  error  hic  et  in  principiis  et  in  conclusione.  In  princi- 
piis  :  quia  S.  Thomas  in  I  Parte,  quaest.  lxxvii,  art.  7,  tenet  ex  inten- 
tione,  et  probat  subjectum  esse  causam  suae  propriae  passionis  m  tn- 
plici  genere  causae,  scilicet  matcrialis,  effectivae  et  linalis  :  unde  patet 
error  minoris.  Major  autem  licet  sit  Aristotelis,csttamen  male  intellecta 
et  probata;  potentia  enim  materialis  est  duplex;  quaedam  est  receptiva 
tantum,  quaedam  vero  non  solum  receptiva,  sed  etiani  passiva  extenso 
nomine  passionis  ad  omne  genus  trausmutationis.  Potentia  receptiva 
tantuin  est  necessario  coaeva  suo  actui,  eo  quod  si  esset  aute  suum 
actum,  oporteret  quod  per  aliquam  transmutationem  illum  reciperet  :  et 
sic  non  esset  receptiva  tantum  respectu  illius.  Poteutia  autt-m  passiva 
necessario  nuili  actui  coaeva  est,  respectu  cujus  est  p;<ssiva  :  eo  quod 
omne  actum  per  transmutationem  acquirit,  et  consequenter  per  trans- 
mutationem  perdit ;  omne  euim  generabile  est  corruptibile,  ut  dicitur 
I  Celi.  Prop  'Sitio  ergo  illa  :  Omnis  potentia  est  poteutia  eonLradictionis, 
est  inteltigenda  de  potentia  passiva,  et  non  de  receptiva  tantum.  Hano 
glossam  et  seusus  ipse  et  text.  Anstotelis  convincuut.  Ad  seusum  cniin 

patet,  in  coelo  esse  potentiam  receptivam  suse  figurae  :  et  tamen  in  eo 
talis  potentia  non  est  polentia  contradiclionis  :  coeium  enim  non  est  in 
potentia  ad  aliam  figuram.  Aristoteles  vero  textu  allegato  IX  Metaph.,  ait 
coelum  non  esse  in  potentia  ad  motum,  sed  ad  terminos  ejus  tantum  :  et 
tamen  coustat  coelum  habere  potentiam  receptivam  sui  motus,  unde  ex 
hoc  insinuavit,  quod  de  potentia  passiva  loquebatur  :  ea  enim  coelum  est 
in  potentia  ad  terminos  motus.  Unde  cum  subjectum  non  habeat  poten- 
tiam  passivam,  sed  receptivam  tantum  respectu  propriae  passionis, 
nulla  enim  mutatio  mediat  inter  subjectum  et  passionem,  oportet  sub- 
jectum  non  esse  in  potentia  contradictionis  respectu  passionis;  et  sio 
conclusio  deducta  fuit  falsa. 

Ad  rationes  autem,  quibus  arguens  nititur  illam  propositionem  de 
omni  potentia  receptiva  probare,  respondetur.  Et  ad  primam  dicitur, 
quod  passiones  entis  distinctas  esse  tales,  quod  una  includit  negatio- 
nem  alterius,  verum  est  :  quia  una  non  est  alia  fornialiter,  potentia 
enim  non  est  actus  formaliter,  <ed  ex  hoc  non  sequitur  :  ergo  quaelibet 
potest  esse  sine  alia.  Nam  non  valet,  hoc  non  est  illud,  ergo  hoc  potest 
esse  sine  illo. 

Ad  secundam  dicitur,  quod  possibile  ut  distinguitur  contra  necessa- 
rium  et  impossibile,  sumitur  a  potentia  passiva,  et  non  a  potentia  rece- 
ptiva  lantum  :  et  ideo  ex  hoc  non  sequitur,  nisi  potentiam  passivam 
esse  potentiam  contradictionis  :  cum  tamen  arguens  debeat  probarer 
quod  omnis  potentia  receptiva  sit  potentia  contradictionis. 

Ad  tcrtiam  dicitur,  quod  propositio  prima  ibi  adducta,  scilicet  quod 
ideo  potentia  est  ad  esse,  quia  potest  recipere  esse  ab  alio,  scilicet  ab 
agente,  in  uiio  sensu  est  vera,  et  in  altero  falsa;  si  enim  ly  potest,  dicat 
posse  distinctum  contra  impossibile,  Aristoteles  dicit  eam  esse  falsam, 
est  enim  sensus  quod  ideo  potentia  est  ad  esse  :  quia  non  est  impossi- 
bile  ipsam  repipere  esse  ab  agente,  et  sic  ccelum  esset  in  potentia  ad 
mctum,  cum  recipiat  lpsum  ab  alio.  Si  autem  ly  potest,  dicat  potentiam, 
ut  distinguitur  contra  esse  in  actu,  tunc  propositio  est  vera,  ideo  enim 
aliquid  est  in  potentia  ad  esse,  quia  potest  recipere  esse  quod  adhuc 
non  habet,  sicut  ideo  aliquid  est  in  potentia  ad  non  esse,  quia  potest 
habere  non  esse  quo  caret;  sed  cum  omnis  actus  possibilis  haberi  ab 
aliqua  potentia  non  nisi  per  transmutationem  acquiratur,  ad  nostram 
positionem  reditur,  quod  scilicet  poteutia  passiva  sola  sit  ad  esse. 

Alias  rationes,  quibus  separabilitas  substantiae  ab  omni  accidente  a 
Scotisti.  probatur,  ex  supradictis  facile  est  solvere.  Assumunt  siquidem 
propositiones,  quarnm  falsitas  est  superius  declarata. 

Sed,  quia  illud,  quod  dicitor  inaxime  et  verissime  in  quolibet 
genere,  est  causa  eorum,  quse  sunt  post  in  illo  genere,  sicut 
ignis,  qui  in  flne  caliditatis  est  causa  caloris  in  rebus  calidisr 
ut  in  II  Metaph.,  dicitur  :  ideo  substantia,  quae  est  principium 
in  genere  eutis,  maxime  et  verissime  essentiam  habens,  opor- 
tetquod  sitcausa  accidentium,  quae  secundario  et  quasi  secun- 
dum  quid  rationem  entis  participant. 

In  hac  secundaparte  capituli  diversitatem  accidentium  inter  se  decla- 
raturus  praemittit  causam  accidentium,  quae  sit,  ut  causas  diversitatis 
eorum  insinuet  tali  conclusione  :  Substantia  est  causa  accidentium ;  quam 
probat  sic  :  Maxinie  et  verissime  ens  est  causa  reliquorum  entium  :  sub- 

stantia  est  raaxiine  et  verissime  ens,  ergo  substantia  est  causa  aliorum 
entium  :  sed  talia  sunt  accidentia.  Minor  vero  ex  VII  Metaph.  in  princi- 
pio  palet.  Major  vero  ex  II  Metaph.,  text.  comm.  iv,  habetur,  ubi  dici- 
tur,  quod  universaliter  id  quod  est  maxime  tale  in  aliquo  ordine,  est 
causa  omnium  aliorum  in  illo  ordine,  ut  sic  :  sicut  ignis  qui  in  ordine 
calidorum  est  maxime  calidus,  omnium  calidorum  est  causa  ut  sint 
calida.  Utitur  autem  nomine  generis  in  littera,  sicut  Aristoteles  utitur 
ibi  univocatione  :  eo  quod  ad  vcritatem  hujus  propositionis  exigitur, 
quod  causa  communicet  cum  effectu  in  nomine  et  ratione,  licet  analo- 
gice  eadem  :  non  enim  sequitur  ;  coelum  est  causa  omnium  calidorum, 
ergo  ccelum  est  maxime  calidum,  quod  tamen  sequeretur,  si  ccelo  calidi 
nomen  non  asquivoce  conveniret.  Quia  igitur  substantia  et  accidens  in 
nomine  et  ratione  entis  analoga  tamen  conveniunt,  et  substantiamaximc 
est  ens,  ideo  causa  est  omnium  aliorum  ut  entia  sint. 

Quod  tamen  diversimode  contingit :  quia  enim  partes  sub- 
stantise  sunt  materia  et  forma,  ideo  quaedam  accidentia  princi- 
paliter  consequuntur  formam,  et  qusedam  materiam. 

Quia  accidentia  causantur  a  substantia  in  qua  sunt,  et  effectuum  diver- 
sitas  ex  causis  provenit,  assignat  diversitatem  inter  accidentia  a  priori 
ex  diversitate  partium  substantise  a  quibus  fluunt  accidentia  :  et  ponit 
tres  distinctioues. 

Quarum  prima  cum  suis  divisionibus  talis  est :  accidentium  alia  sequun- 
tur  principaliter  formam  :  alia  sequuntur  principaliter  materiam.  Acci- 
dentium  sequentium  formam  quaedam  communicant  materiaB,  qusedam 
vero  sunt  separata  amateria.  Accidentium  autem  sequentium  materiam, 
quaedam  sequuntur  eam  in  ordine  ad  formam  generalem,  et  qusedain  in 
ordine  ad  formam  specialem. 

Est  autem  ratio  primae  divisionis,  quia  cum  unumquodque  operetur 
per  quod  est  actu  et  semper  species  aliqua  movere  et  agere  existime- 
tur,  ut  dicitur  III  Phys.,  text.  comm.  xvn,  oportet  formam  sequi  opera- 
tiones  et  operativas  virtutes  :  similiter  cum  patiatur  et  transmutetur 
unumquodquc  ratione  materiae,  oportet  plura  accidentia  eam  sequi  ut 
ea  quae  propter  materiae  diversam  complexionem  insunt,  et  ipsam  motui 
subjiciunt,  etc.  Apposuit  autem  in  prima  divisione  ly  principaliter,  ut 
distinguitur  contra  totaliter  :  nullum  enim  accidens  est  solius  formae 
aut  solius  materiae,  sed  omnia  sunt  compositi  (etenim  ad  ipsam  quoque 
intellectionem  non  solum  anima  concurrit  sed  totum  compositum  ex 
materia  et  forma,  Sortes  enim  est,  qui  primo  intelligit).  Est  ergo  sensus 
divisionis  quod  accidentium  quasdam  sequuntur  formam  non  ut  causam 
totalem  sed  principalem  :  quaedam  similiter  sequuntur  materiam  ut 
causam  principalem  non  totalem.  Gum  enim  omnium  accidentium  causa 
sit  id  quod  vere  est,  id  est  substantia  completa,  omnium  causa  est  com- 
positum  ex  materia  et  forma  :  sed  aliquorum  principalis  radix  est  forma, 
aliquorum  vero  principalis  radix  est  materia.  Sicut  enim  in  artiflcialibus 
aliquid  convenit  composito  ratione  formae  et  aliquid  ratione  materiae, 
quemadmodum  scindere  convenit  serrae  ratione  formss,  durities  autem 
ratione  materiae  :  ita  et  in  naturalibus  aliquid  oritur  in  composito  ra- 
tione  formae,  et  aliquid  ratione  materiae  quemadmodum  in  Sorte  sentire 
et  intelligere  est  ratione  formae,  masculinum  vero  ratione  materiae. 
Qusa  autem  sit  regula  ad  discernendum  accidentia  sequentia  formam  ab 
accidentibus  sequcntibus  matcriam,  infra  assiguabilur. 

Forma  autem  invenitur  aliqua,  cujus  esse  non  dependet  a 
materia,  ut  anima  intellectualis.  Materia  vero  non  habet  esse 
nisi  per  formam,  unde  in  accidentibus,  quae  sequuntur  formam, 
est  aliquid,  quod  non  habet  communicationem  cum  materia,  ut 
intelligere,  quod  non  est  per  organum  corporale,  sicut  probat 
Philosophus  in  III  de  Anima.  Aliqua  vero  ex  consequentibus 
formam  sunt,  qua?  habent  communicationem  cum  materia,  ut 
sentire,  sed  nullum  accidens  sequitur  materiam  sine  communi- 
catione  forma?. 

Hic  pouiLur  prima  subdivisio  cum  ejus  causa.  Gum  enim  proprise  vir- 
tutes  et  proprietates  et  operationes  formarum  ipsis  formis  proportio- 
nari  debeant,  ita  si  essentia  ipsius  formse  sit  dependens  a  materia, 
virtus  et  ope^atio  ejus  (cum  non  sint  ipsa  forma  a  qua  fluunt  perfectio- 
res)  depeudure  oportet  a  matcria.  Et  si  essentia  forrnae  est  independens 
a  materia,  virtutem  aliquam  oporlet  habere  a  materia  independentem, 
alioquin  otiose  fecisset  natura  formam  independentem  :  fecisset  siqui- 
dem  naturam  elevatam  supra  materiam,  ut  sic  non  posset  operari  et 
consequenter  nec  finem  proprium  consequi ;  unumquodque  enim  est 
propter  suam  operationem,  ut  dicitur  II  Cceli,  text.  comm.  xvn.  Quia 
ergo  invenitur  duplex  genus.formarum  substantialium  :  dependenlium 
scilicet  a  materia,  ut  sunt  omnes  formae  materiales.  et  independentium 
ab  ea,  ut  est  anima  humanar  ideo  invenitur  duplex  genus  accidentium 
sequentium  formam. 

Qiuedam  enim  fluunt  a  forma  dependente  a  materia,  et  ha?c  ita  fluunt 
ab  ca.  quod  tamen  recipiuntur  subjective  in  composito  :  propterea  dici- 
tur  quod  habent  communicationem  cum  materia  :  ut  sentire,  vegetare, 
et  hujusmodi. 

Quaedam  vero  fluunt  a  forma  independente  a  materia  ut  sic  :  et  haec 
ita  fiuunt  ab  ipsa  forma  quod,  recipiuntur  in  sola  forma  subjective  :  et 
propterea  dicuntur  non  habere  communicationem  cum  materia,ut  intel- 
lectus  et  voluntas  intelligere,  velle,  et  hujusmodi. 

Nec  arbitreris  nos  immemores  contradicere  superius  nimc  dictis  : 
utrumque  enim  est  verum,  quod  scilicet  omne  accidens  est  compositi, 
ut  supra  diximus,  et  quod  aliquod  accidens  est  L,olius  forma3,  ut  modo 
dicimus.  Accidens  enim  esse  alicujus  potest  intelligi  dupliciter.  Uno 
modo  ut  completi  principii  elicitivi  et  receptivi ;  alio  modo  ut  suppositi : 
hoc  secundo  modo  omne  accidens  est  compositi  cujus  est  esse  et  fieri, 
unde  anima  lon  intelligit  ut  suppositum,  quod  operatur,  sed  Sortes  per 
animam.  Primo  vero  modo  aliquod  accidens  est  ipsius  animae  et  aliquod 
compositi  :  virtus  enim  intellectiva  non  est  subjective  in  aliqua 
■te  corporis,  composita  ex  materia  et  forma,  sed  est  subjective^in 
sola  esseutia  animae,  unde  in  III  de  Anima,  text.  comm.  iv,  dicitur  quod 
intellectus  nullius  corporis  est  actus.  Virtutes  autera  sensitivae  non  sunt 
subjective  in  so!a  anima,  sed  in  determinatis  corporis  partibus  compo- 
sitis  ex  materia  et  forma  substantiali.  Similiter  completum  elicitivum 
principium  sensationis  non  est  sola  potentia  animse,  sed  compositum  ex 
organo  corporali  et  virtute  anima?.  Intellectionis  autem  principium  eli- 
citivum  completum  est  ipsa  sola  virhis  intellectiva  :  et  cum  op^ratio 
immanens  sit  subjective  in  suo  elicitivo  principio,  intelligore  erit  in 
solo  intellectu  sicut  in  subjecto. 

Propterea  S.  Thomas  alibi  dicit,  quod  anima  intelligit  sicut  oculus 
yidet  :  videt  ut  completum  principium  elicitivum,  oculus  eiiim  nominat 
compositum  ex  organo  corporeo  et  virtule  animas  :  non  ergo  contradi- 
cunt  ista  :  omne  accidens  est  compositi,  ut  suppositi,  et  aliquod  accidens 
est  solius  formse  ut  completi  principii  elicitivi  et  receptivi.  El  licet 
totus  sermo  sit  de  accidentibus  substantiarum  materialium,  ex  his  tamen 
innuitur  natura  accidentium,  quse  sequuntur  formam  independentem  a 
maleria. 

Et  nota  quod  antequamponatur  alterius  membri  subdivisio,  assignalur 
causa  in  litlera,  quare  non  sit  talis  subdivisio  de  accidenlibus  sequenti- 
bus  materiam,  qualis  facta  est  de  his  quae  sequuntur  formam,  ut  dica- 
tur  accidentium  sequentium  maleriam,  quaedam  communicantur  forma? 
et  qusedam  non  :  et  causa  esL  ista  :  quia  non  invenitur  duplex  materia, 
altera  dependens  a  forma  et  altera  non,  sicut  invenitur  duplex  forma  ; 
nulia  enim  materia  potest  esse  sine  forma,  ut  probatum  fuit. 

In  his  tamen  accidentibus  quse  materiam  consequuntur,  inve- 
nitur  qusedam  diversitas.  Qusedam  enim  accidentia  conse- 
quuntur  materiam  secundum  ordinem  quem  habet  ad  formam 
specialem,  ut  masculinum  et  feminfnum  in  animalibus  quorum 
diversitas  ad  materiam  reducitur,  ut  dicitur  in  X  Metaph.,  unde 
remota  forma  animalis  dicta  accidentia  non  remanent  nisi 
sequivoce.  Qusedam  vero  consequuntur  materiam  secundum 
ordinem  quem  habet  ad  formam  generalem  :  et  ideo  remota 
forma  speciali  adhuc  in  ea  remanent,  sicut  nigredo  entis  est  in 
Anthiope  ex  mixtione  elementorum,  et  non  ex  ratione  animse  : 
et  ideo  post  mortem  in  eo  remanet. 

Hic  ponitur  alterius  membri  divisio  talis  :  Accidentium  sequentium  ma- 

teriam  qusedam  sequuntur  eam  in  ordine  ad  formam  generalem,  quae- 

dam  in  ordine  ad  formam  specialem.  Illa  accidentia  dicuntur  sequi  ma- 

teriam  in  ordine  ad  formam  generalem,  quae  individuo  generis  altioris 

conveniunt  ratione  magis  sua3  malerise  quam  formas  :  sicut  hoc  mixtum 

habet  cutis  nigredinem  non  ex  ratione  formse  mixti,  sed  quia  niateria 

sua  talis  passa  est,  puta  in  tali  climate,  ubi  calor  solis  abundat.  Illa  vero 

dicuntur  et  consequi  materiam   in   ordine  ad  formam  specialem,  quse 

individuo  inferioris  generis  vel  speciei  conveniunt  magis  ratione  matc- 

ria3  quam  formas  :  sicut  hoc  animai  est  masculinum  non  ratione  animae 

principaliter,  sed  quia   materiam   ad  animam  dispositam    talis  passio 

oomitata  est  :  puta  quia  materia   plene  dominio  actus  vigorosi  seminis 

subjecta  non  fuit.  Signum  autem,  quod  talia  accidontia  se  habent;  Bci- 

lioet  quod  sequuntur  maleriain.  secundumquod  respicit  fonpam  altioris 

vel  iiiferioris  generis,  est,  quod  aliqua  eorum  ejusdem  rationifl  remanent 

oomposito  corrupto,  et  quaedam  non  pemanent  oisi  equi  aigredo 

liquidem   hominis  vivi  et   mortui    ejusdem    rationis  est;  masculinitas 

autem   QOO  :  oausa  autem   hujus  nulla  est  alia,  nisi  quia   maseulinitas 

sequitur  animal  ratione  sute  propriae  materias,  et  propterea  corrupto 

aninn.li  ot  non  remanonte  nisi  jequivoce,  oportet  mascuiiniUtom,  in 

eujus  ratione  ponitur  animal,  «quivoce  remaoere.  Albedo  aulem  quia 

mixli   materiam  seuuitur  in   cadavera   rcmanentis,  secundum  oamdem 

dillinitionem  non  asquivoce  rcmanct. 

QUyESTIO  XVII 

Num  eadem  accidentia  numero  sint  in  gcnito  et  corrupto.  Averrois- 
tarv.m  quorumdam  opinio.  In  De  substantia  orbis,  c.  i  et  I  Phys.,  lxvi. 

Circa  ea  quae  bic  dicuntnr  accidit  dubium,  utrum  nigredo  cutis  in 
iEthiope  vivo  et  mortuo  sit  una  et  eadern  numero  :  et  universaliter 
utrum  sit  idem  numero  accidens  in  genito  et  corrupto.  In  hac  dubita- 
tione  tria  agenda  sunt  :  primo  recitabitur  opinio  quorumdam ;  secundo 
ponetur  opinio  S.  Thornae;  tertio  respondebitur  ad  objecta. 

Quoad  prinium  quidam  opinantur  accidentia  communia  genito  et  cor- 
ruptoesse  eadem  numero  in  utroque,  interquos  aliquiquibusdam  verbis 
Averrois  innixi  tali  distinctione  suam  promunt  imaginationem  :  Acci- 
dentia  communia  genito  et  corrupto  habent  duplicem  modum  essendi, 
terminatum  scilicet  et  interminatum.  Accidentia  interminata  vocant 
essentias  accidentium  absque  limitatione  ad  talem  vei  talem  gradum. 
Accidentia  vero  terminata  dicunt  essentias  accidentium  limitatas  ad 
hunc  vel  illum  gradum.  Accidentia  interminata  ponunt  eadem  numero 
esse  in  genito  et  corrupto,  non  autem  terminata :  unde  sicut  quantitas 
interminata  commums  expresse  a  comment.  et  eadem  in  omnibus  poni- 
tur,  ita  color  intermmatus  communis  :  et  i<!em  est  in  aere  et  igne. 

Gonfirmatur  autem  opinio  ista  auctoritatibus  et  rationibus.  Aristoteles 
enim,I  de  Geiicralione,  text.  comm.  xxm,  dicens  :  In  his  autem  si  aliqua 
manent  in  genito  et  corrupto,  puta  in  aere  et  aqua,  si  ambo  diaphana 
aut  humida,  etc,  ostendit  110:1  esse  inconveniens  quod  aliquod  idem  acci- 
dens  sit  iu  genito  et  corrupto.  Et  in  II  de  Gener.,  text.  comm.  xxv,  vult 
expresse  quod  in  habentibus  symbolum  est  facilior  transitus  :  quia  est 
facilius  corrumpere  unum  quam  duo.  Averrois  quoque  in  libro  de  Sub- 
stantia  orbis,  non  longe  a  principio,  dicit  non  solum  dimensiones  inter- 
minatas,  quas  simplices  vocat.  remanere  eadem  in  genito,  sed  univer- 
saliter  qualitates  omnes  communes  genito  et  corrupto. 

Ratio  autem  prima  ad  hoc  est  :  quia  si  qualitates  disponentes  mate- 
riam  rei  corrumpendas  ad  novam  formam  corrumpuntur,  quaeritur,  quid 
educit  formam  generandam?  non  potest  dici  quod  illud  sit  agens  extra: 
quia  hoc  non  potest  facere  nisi  per  qualitates  medias  introductas  in 
materia  ;  qualitates  autem  illae  corrumpi  dicuntur  ab  adversyrio  ante 
inductionem  formaa,  ergo  remanet,  quod  nihil  sit  quod  educat  formam  : 
quod  est  impossibile. 

Praeterea,  Qualitates  symbolae,  quaeritur  a  quo  corrumpuntur,  cum 
nullum  contrarium  appareat  :  et  frustra  corrumpi  res  ceuseatur  in  ali- 
quo  instanti  in  quo  eadem  oporlet  generari. 

Praeterea,  Figura  cadaveris,  organi  ratio  et  cicatrix,  et  si  qua  sunt 
hujusmodi,  si  non  remanent  eadem,  quaeritur  a  quo  generantur  :  et  cum 
nou  possit  dici  a  quo  generantur  per  modum  sequelae,  oportet  quod 
nulluni  sit  generans.  Quod  auLein  non  generentur  per  modum  sequelae, 
probatur.  Accidentia  enim  aliqua  ideo  consecutive  geuerantur,  quia 
dans  formam,  dat  consequentiam  ad  formam  :  modo  ista  accidentia 
repuguanL  formae  magis  quam  sequantur  eam  :  cujus  signum  est,  quia 
sub  forma  cadaveris  ad  corruptionem  tendunt.  Et  haec  de  primo. 

CONCLUSIO 

Non  sunt  eadem  numero  accidentia  in  genito  et  corruplo. 

Quoad  secundum  sciendum  est  Thomistarum  esse  opinioncm  :  Nul- 
lum  accidens  esse  idem  numero  in  genito  et  corrupto.  Sequitur  enim 
hoc  necessario  ex  nostris  principiis.  Nam  si  nullum  accidens  est  subje- 
ctive  in  materia,  et  non  datur  nisi  una  forma  substantialis  in  composito 
impossibile  est  idem  accidens  remanere  idem  numero  :  migraret  siqui- 
dem  accidens  de  subjecto  in  subjectum,  et  esset  idem  et  non  idem.  Nec 
rationes  pro  nunc  ad  hanc  conclusionem  afferam,  quia  oportet  ad  hoc 
efficaciter  p:'obandum  probare  illud  principium,  scilicet  quod  in  compo- 
sito  est  tantum  una  forma  substantiaiis.  Sed  declarabo  quomodo  hoc  sit 
possibile,  et  quomodo  defendenda  est  ab  adversariis  positio  nostra. 

Sciendum  est  igitur  accidens  quadrupliciter  corrumpi. 

Primo  per  alterationem  oppositam  suo  contrario  :  ut  frigus  a  calido. 
Secundo  ad  absentiam  conservativi  agentis,  ut  lumen  in  aere  desinit 
sole  recedente.  Tertio  ad  corruptionem  subjecti,  ut  risibililas  corrum- 
pitur  homine  mortuo.  Quarto  ad  corruptionem  termini,  ut  similitudo 
desinit  consimili  perempto.  Et  quia  quot  modis  dicitur  unum  opposito- 
rum,  tot  modis  dicitur  et  reliquum ;  accidens  generatur  quadrupliciter. 
Primo  ab  agente  sibi  simili  per  transmutationem  :  sicut  aqua  calefit  ab 
igne  calido.  Secundo  ad  prassentiam  agentis  in  fieri  et  esse,  ut  lumen  in 
aere  tit  a  sole  prassente.  Tertio  ad  generationem  subjecti,  ut  risibile 
generatur  homine  genito.  Quarto  ad  generationem  termini,  ut  Sorte  solo 
albo  existente,  statim  ad  alterius  albi  generationem  consurgit  in  Sorte 
similitudo. 

Et  licet  omnibus  istis  modis  contingat  accidens  secundum  totam  latitu- 
dinem  corrumpi,  nullus  tamen  illorum  modorum  convenit  accidentibus 
omnibus  nisi  tertius.  Gommune  namque  est  omnibus  accidentibus  cor- 
rumpi  eorum  subjecto  corrupto,  cum  accidentis  esse  sit  inesse  :  et  ideo 
sufficiens  causa  corruptionis  accidentium  redditur,  quaudo  subjecto 
corruptio  assignatur.  Unde  cum  ex  aere  fit  ignis,  licet  non  oporteat  cor- 
rumpi  calorem  aeris,  sed  polius  intendi,  quia  tamen  aer,  qui  subjectum 
illius  est,  corrumpitur,  necesse  est  ipsum  quoque  calorem  corrumpi 
absque  contrario  ad  solum  subjecti  defectum.  Propterea  apparet  quali- 
ter  peccent  peccato  fallaciae  consequentis  argumenta  ea  qua?  qualitates 
symbolas  et  dispositiones  pro  forma  iutroducenda  facientes,  quiacarent 
contrario  corrumpente,  remanere  inferunt. 

Et  notandum,  quod  quando  accidens  generatur  ad  generationem  sub- 
jecti,  vel  corrumpilur  ad  corruptionem  subjecti,  tunc  cum  eadem  actio 
termiuetur  ad  utrumque,  ad  subjectum  per  se,  et  accidens  consecutive, 
non  oportet  quserere  aliud  generans  vel  corrumpens  nisi  gencrativum 
vel  corruptivum  subjecti.  Idem  enim  est  agcns,  quod  ulrumque  simul  et 
eadem  operatione  facit,  sicut  cum  ignis  ex  aere  ignem  generat,  alte- 
rando  aerern,  in  fine  alteratiouis  aerem  corrumpit  per  se,  et  consecn- 
tive  calorem  introductum,  et  universaliter  omnia  accidentia,  quas  in 
aere  subjective  erant  ea  consecutionis  necessitate  ;  quia  accidens  sine 
subjecto  proprio  remanere  non  potest,  et  in  codem  inslanti  gencrat 
iguera  per  se,  et  calorem  consecutive  absque  alia  media  alleratione 

similem  calori  ante  illud  instans  existenti.  Simile  autem  est  judicium 
de  quanlitate  et  figura  et  aliis  dispositionibus  et  accidentibus  similibus 
in  genito  et  corrupto;  omnia  enim  ista  concomitative  producuntur,  et 
ideo  non  oporlet  quserere  generans  nisi  quod  subjectum  generat.  Et 
cum  supradicta  inspexeris,  videbis,  quod  simile  a  suo  simili  concomita- 
'  tive  et  per  accidens  quandoque  corrumpitur;  et  per  oppositum  a  non 
simili  concomitative,  per  accidens  generari  contingit  ipsum  accidens. 
Aristoteles  ergo  quoties  dicit  eadem  remanere  in  genito  et  corrupto 
eadem  specie,  non  numero  ait ;  et  hoc  per  accidens.  Variatur  enim 
unitas  numeralis,  non  propter  generationis  vim,  sed  subjecti  corruptio- 
nem.  Facilior  quoque  transitus  in  habentibus  symbolum,  non  ex  identi- 
tate  numerali  symboli  accidentis,  sedex  non  repugnantia  illius  in  agendo 
vel  patiendo  provenit.  Et  ex  hoc  quod  forma3  substantiales,  a  quibus 
fluunt  similes  qualitates  sunt  similiores ;  ex  effectibus  enim  natura 
causae  iunotescit.  Averrois  autem  (si  salvari  debet)  eodem  modo  glos- 
setur. 

Ad  rationem  autem  oppositse  opinionis  dicitur.  Et  ad  primam  quidem, 
quod  educens  formam  in  ultimo  instanti,  est  generans  extra,  non  per 
aliquam  actionem,  quam  in  illo  instanti  eliciat,  sed  in  termino  actionis, 
niulam  materiae  essentiam  attingens.  Unde,  cum  dicitur,  agens  extra 
non  polest  educere  formaii,,  nisi  per  qualitates  medias  introductas, 
verum  est,  dum  agit  :  non  autem,  cum  est  in  termino  actionis.  Sufficit 
enim  et  exigitur  alterasse  ad  materiae  expoliationem  et  dispositionem. 

Ad  secundum  dicitur,  quod  qualitates  symbolae,  et  similia,  corrum- 
puntur  per  accidens  ad  corruptionem  subjecti  a  corrumpente  per  se 
subjectum;  nec  frustra.in  eodem  instanti  est  primum  non  esse  earum, 
et  primum  esse  similium ;  sed  necessario  necessitate  rnateriae,  ut  dictum 
esi. 

Ad  tertium  dicitur,  quod  figura,  cicatrix  et  hujusmodi,  producuntur 
consecutive,  et  per  accidens,  a  generante  eorum  subjectum,  scilicet 
cadaver  :  nec  est  verum,  quod  sola  illa  accidentia  generentur  conse- 
cutive,  quae  sequuntur  formam;  sed  multa  accidentia  sequuntur  compo- 
situm  ex  nece>sitate  materia^,  quae  sunt,  licet  non  incompossibilia  : 
aliqualiter  tamen  opposita  ipsi  formae,  ut  patet  de  se.  Et  ideo  dico, 
quod  figura  et  similia  sequuntur  cadaver  ex  Jnecessitate  materise,  quia 
scilicet  agens  naturale  non  potest  tam  cito  dispositiones  per  tot  trans- 
mutationes  radicatas  corrumpere  totaliter,  et  ideo»similes  dispositiones 
sequuntur  :  et  quia  non  sunt  facientes  pro  forma  geniti,  ideo  ad  corru- 
ptionem  properatur. 

Et,  quia  unaquseque  res  individuatupex  materia  et  collocatur 
in  genere  vel  specie  per  suam  formam,  ideo  accidentia  quae 
consequuntur  materiam  sunt  accidentia  individui,  secundum 
quae  etiam  individua  ejusdem  speciei  differunt  adinvicem.  Acci- 
dentia  vero,  quae  consequuntur  fbrmam,  sunt  proprise  passiones 
vel  generis  vel  speciei,  unde  inveniuutur  in  omnibus  pai  ticipan- 
tibus  naturam  generis  vel  speciei  :  sicut  risibile  consequitur 
in  homine  fbrrnam,  quia  risus  contingit  ex  aliqua  apprehensione 
animse  homin  s. 

Hic  ponilur  secunda  divisio  accidentium,  quae  talis  est,  accidentium 
Z.A2L  sunt  aocidentia  individui,  atia  sunt  accidentia  generis  vel  speciei. 

Duplex  autem  inter  ista  differentia  ponitur.  Prima  est,  quod  accidentia 
individui  consequuntur  compositum  ratione  materiae  principaliter;  acci- 
deutia  vero  speciei  vel  generis  sequuntur  compositum  ratione  formae. 
Secunda  est,  quod  accidentia  individui  sunt  ea,  penes  qua3  attenditur 
differentia  inter  particularia  ejusdem  speciei;  accidentia  vero  speciei 
sive  generis  sunt  communia  necessario  omnibus  individuis  illius  speciei 
vel  generis.  Exemplum,  masculinum  et  fernininum  sunt  accidentia 
individualia  :  sequuntur  enim  materiam,  et  penes  ipsa  differunt  Sortes 
et  Berta.  Risibile  autem  est  accidens  speciflcum;  sequitur  enim  intelle- 
clivam  apprehensionem,  et  omnibus  hominibus  necessario  convcnit. 
Assignatur  quoque  radix  proximse  differentise,  cum  dicitur,  quod  mate- 
ria  est  principium  individuationis,  forma  autem  est,  per  quam  res  in 
genere  vel  specie  collocatur.  Ex  hoc  enim,  quod  materia  est  causa  esse 
individualis  ut  sic,  sequitur  quod  sit  etiam  radix  accidentium  conse- 
quentium  ipsum  esse  individuale;  ac  per  hoc  accidentia  individui  sunt 
quas  consequuntur  materiam  ;  ex  eo  quod  forma  est  principium  esse 
generici  et  specifici  oportet  quod  etiam  sit  causa  proprietatum  et  acci- 
dentium  consequentium  speciem  vel  genus  :  et  sic  accidentia  speciei 
sive  generis  sequuntur  formam.  Secundse  vero  diff  Tentiae  ratio  est  : 
quia  cum  tam  in  forma  specifica  quam  generica  convcniant  omnia  con- 
tenta  sub  eis,  oportet  eliam  proprietates  earum  omnibus  ess.e  com- 
munes.  Cum  autem  penes  materiam  differant  individua,  accidentia 
quoque  materialia  oportet  esse  ea,  secundum  quae  ipsaparticularia  inter 
se  differunt,  ut  effectus  proporlionabiliter  propriis  respondeant  causis. 

Accidunt  hic  duo  dubia  circa  litteram.  Primum  est  qualiter  sit  verum, 
quod  accidentia  sequentia  materiam  sint  ea  penes  quae  differunt  indivi- 
dua  in  eadem  specie  :  quandoquidem  quantitas  sequitur  materiam,  et 
tamen  est  communis  omnibus  individuis  corporis  et  inferiorum. 

Secundum  dubium  est,  qualiter  veriticetur  quod  accidentia  sequentia 
materiam  non  sint  passiones  generis  \el  speciei,  cum  masculinum  et 
femininum  sequantur  materiam,  et  tamen  passiones  animalis,  unde  et 
animal  in  eorum  diffinitione  ponitur,  sicut  subjectum  in  difnnilione  pas- 
sionis,  ut,  X  Metaph.,  text.  comm.  xv,  habetur.  Similiter  quanlitas  vide- 
tur  esse  passio  corporis  de  praedicamento  substantiae,  et  tamen  sequitur 
materiam. 

Ad  evidentiam  primi  scito,  verba  illa,  scilicet  accidentia  sequentia 
materiarn  sunt  ea  secundum  quse  individua  differunt,  non  esse  intelli- 
genda  uuiformiter,  sed  difformiter.  Individua  enim  differunt  penes  acci- 
dentia  materialia  dupliciter,  vel  quia  unum  eorum  habet  unum,  et  reli- 
quum  aliud  :  vel  quia  utrumque  habet  idem,  sed  alio  et  aiio  modo.  Verbi 
gratia,  Sortes  et  Berta  differunt  penes  masculinum  et  femininum,  ex  eo 
quod  ille  habet  masculinitatem,  illa  femininitatem.  Differunt  quoque 
penes  suas  quantitates  :  non  ex  eo  quod  ille  sit  quantus  et  illa  non,  sed 
ex  eo  quod  non  eodem  modo  sunt  quanti;  nunquam  enim  inwniuntur 
duo  quanta  omuino  similia  :  sitibus  siquidem  propriis  differre  necesse 
est.  Quantitas  ergo  licet  sit  communis  omnibus  individuis,  quia  tamen 
non  uniformiter  eis  convcnit,  est  secundum  quam  individua  iuter  se 
dilitTunt  secundo  modo,  et  hoc  sufficit. 

Ad  intelligentiam  secundi  notandum,  quod  passiones  generum  sunt 
duplices.  Qusedam  convenientes  eis  ratione  formae  genericas,  et  (jiuedam 
ratiooe  materiai  lllaiquae  Bequuntur  formam,  vocatse  sunt  hic  p.is^iones 
geuurum,  ct  non  iilffi  qua3  sequuutur  eorum  materiam  :  proptorea  quia 

natura  generica  ex  sua  forma  est  talis  et  non  ex  materia  :  animal  enim 
est  animal  ex  sua  forma,  et  non  ex  sua  materia.  Unde  cum  in  proposito, 
animalis  passio  ratione  formae  sit  sensibilitas,  et  ratione  roateriaa  ma- 
sculineitas  vel  feminineitas,  diversis  rationibus  moti  Aristoteles  in  Me- 
taph.  et  S.  Tliomas  hic,  diversimode  locuti  sunt.  Quia  enim  est,  passio 
animalis  ratione  mateme,  ideo  vocata  est  ibi  passio  ;  quia  autem  non 
ratione  fortme,  ideo  hic  non  esL  dicta  passio. 

Similiter  dicendum  est  de  quantitate,  quia  sequitur  corpus  ratione 
materiae  :  sequitur  enim  ipsum  secundum  id,  quod  est  in  potentia  divi- 
sibile,  quod  non  est  nisi  materia,  ut  indivisibilitas  rerum  immaterialium 
ostendit.  Et  nota  quod  haec  secunda  divisio  accidentium  non  differt  a 
prima  per  membra  dividentia;  eadem  enimsunt  hujus  et  illius  membra, 
sed  secundum  rationem,  quia  illa  divisio  accepta  est  penes  primas 
earum  radices,  materiam  scilicet  et  formam,  ista  autem  penes  subjecta, 
quibus  appropriantur,  scilicet  genus,  speciem  et  individuum. 

Sciendum  etiam  est,  quod  aliquando  accidentia  ex  principiis 
essentialibus  causantur  secundum  actum  perfectum,  sicut  calor 
in  igne,  qui  semper  actu  est  calidus.  Aliquando  vero  secundum 
aptitudinem  tantum,  sed  complementum  accipiunt  accidentia 
ex  agente  exteriori :  sicut  diaphaneitas  in  aere,  quae  completur 
per  corpus  lucidum  exterius  :  et  in  talibus  aptitudo  est  acci- 
dens  inseparabiie ;  sed  complementum  quod  advenit  ex  aliquo 
principio,  quod  est  extra  essentiam  rei,  vel  quod  non  intrat 
constitutionem  rei,  est  separabile,  sicut  moveri,  et  hujusmodi. 

Hic  ponitur  tertia  divisio  accidentium  :  qusedam  causantur  ex  princi- 
piis  essentialibus  subjecti  secundum  actum  perfectum,  quaedam  secun- 
dum  aptitudinem  tantum.  Illa  accidentia  vocat  causari  secundum  actum 
perfectum  ex  essentialibus  principiis,  quae  secundum  suas  actualitates 
cx  intrinsecis  principiis  subjecti  in  ipso  fluunt,  ut  calor  in  igne.  Illa 
vero  dicit  causari  secundum  actum  imperfectum,  seu  aptitudinem  tan- 
tum,  quae  non  secundum  suas  actualitates,  sed  secundum  quasdam 
inchoationes  ex  principiis  essentialibus  subjecti  in  ipso  fluunt,  ut  mo- 
veri  sursum  in  igne  ex  principiis  ejus  causatur  secundum  sui  inchoa- 
tionem,  puta  levitatem.  Differunt  autem,  quia  prima,  et  secundum  suas 
aptitudines,  et  secundum  se  inseparabilia  sunt  a  subjectis;  secunda 
vero  secundum  se  quiclem  sunt  separabilia,  secundum  autem  suas  apti- 
tudines  non  possunt  separari.  Ab  igne  enim  neque  aptitudo  ad  calorem 
neque  calor  ipse  separari  potest  ipso  remanente ;  motus  autem  sursum 
non  semper  iuest  igni,  sed  aptitudo  ad  motum  sursum,  puta  levitas,  est 
inseparabilis  ab  ipso  :  et  causa  horum  est,  quia  in  illis  ipsa  actualitas 
acciden.lis  ex  solis  principiis  essentialibus  fluit,  in  istis  vero  aptitudo 
tantum  ex  soiis  principiis  essentialibus  fluit  :  ipsa  autem  actualitas 
aliunde  expectatur  ex  aliquo,  scilicet  extrinsece  concurrente,  vel  agendo 
vel  non  prohibendo  :  ut  patet  in  exemplo  dato  de  motu  sursum,  qui  non 
inest  igni,  uisi  in  aliquo  concurrente  extriuseco  removente  scilicet  pro- 
hibens  :  et  diaphaueitas  non  est  actu  iu  aere,  nisi  concurrente  extrin- 
seco  illuminante  :  lumen  enim  est  actus  diaphani  secundum  actum,  ut 
dicitur  II  de  Anima,  text.  comm.  lxix. 

Protundiorem  autem  hujus  divisionis  causam  elicio  ex  prima  secundae, 
quaest.  x,  art.  1,  ad  secundum,  quod  sciiicet  ideo  ali^ua  accidentia  oriun- 

tur  ex  prineipiis  essentialibus  inseparabiliter  secundurn  actum  comple- 
tum,  aliqua  autem  separabiliter  seeundum  actum  completum,  et  insepa- 
rabiliter  secundum  aptitudinem  ;  quia  illa  sequuntur  rei  actualitatem, 
ista  vero  potentialitatem.  Quod  sic  intelligo,  quia  unumquodque  agit 
secundum  quod  est  actu,  patitur  autem  secundum  quod  est  in  potentia  ; 
ex  sufficiente  rei  actualitate  procedit  quod  accidens  in  se  complete  pro- 
ducat,  et  per  oppositum  ex  insufriciente  actualitate,  et  consequenter 
potentialitate  ex  qua  omnis  sufficientia  est,  provenit  quod  res  habet 
accidens  in  se  secundum  aptitudinem  tantum,  et  quod  ab  illo  expectet 
actualitatem,  seu  quod  accidens  separabile  sit  secundum  actualitatem, 
quod  idem  est. 

Amplius  cum  esse  et  bonum  actualitatem  sequantur,  et  non  esse  et 
malum  potentiam,  ex  actualitate  rei  provenire  necesse  est  esse  acci- 
dens  perfectum  et  inseparabile  secundum  actum  et  aptitudinem  ;  et  per 
oppositum  ex  rei  potentialitate  procedere  oportet  incompletionem  acci- 
dentis,  separabilitatem  ejus  secundum  actum  ;  est  enim  separabilitas 
ipsa  quoddam  non  esse,  cum  nihil  aliud  sit,  quam  negatio  necessariae 
sequelse  sui  esse  completi  ad  esse  subjecti.  Intellige  autem  hic  ut 
supra,  scilicet  quod  ex  actualitate  subjecti  aptitudo  est,  ex  potentiali- 
tate  "autem  separabilitas  accidentis  secundum  suam  actualitatem. 

Aclvertendum  vero  est,  quod  S.  Thomas  passiones  quae  dicunt  aptitu- 
dinem  non  collocavit  simpliciter  inter  accidentia  ex  essentialibus  prin- 
cipiis  fluentia,  sed  potius  ipsarum  passionum  et  aptitudinum  actus  quos 
secundum  incompletum  esse  aptitudines  vocavit.  Fecit  autem  hoc  : 
quia  aptitudo  de  se  non  habet  rationem  alicujus  per  se  producti  seu 
producibilis  ;  nullum  enim  naturale  producens  intendit  aptitudinem, 
sed  aptum  illius  ;  non  est  namque  opus  risibilitate,  nisi  ut  rideatur, 
unde  et  risibilitas  inchoatio  quaadam  risus  est  :  propterea  igitur  inter 
effectus  essentialium  principiorum  aptitudo  non  est  simpliciter  posita, 
sed  actus  quia  non  ipsa,  sed  ejus  actus  est  qui  a  principiis  productivis 
intenditur  :  et  quia  aptitudo  nihil  aliud  est  quam  inchoatio  quaedam, 
inchoatio  autem  est  actus  imperfectus,  ideo  accidentia  secundum  actum 
incompletum  aptitudines  vocantur. 

Antequam  terminemus  tractatum  de  diversitate  accidentium,  quseritur 
an  omne  accidens  habet  aliquod  subjectum  proprium,  aut  aliqua  acci- 
dentia  sint  ita  communia,  quod  nulli  propria. 

Est  autemratio  dubitandi  :  quia  si  omne  accidens  estproprium  alicui, 
cum  proprium  convcniat  omni,  soli,  et  semper,  nullum  accidens  erit 
separabile  ab  eo  in  quo  est.  Inesset  enim  soli  et  semper  proprio  sub- 
jecto. 

Ampiius,  sequeretur,  semper,  corruptionem  cujuscumque  accidentis 
comitom  lieri  corruptioni  substantiaa,  sicut  corrupto  risibili  corrumpitur 
homo.  Patet  consequentia,  quia  corrupto  proprio,  necesse  est  corrumpi 
illud  cujus  est  proprium,  aliter  non  conveniret  ei  semper ;  luec  autem 
experimur  esse  falsa,  ut  patet  in  accidentibus  communibus  et  actibus 
secundis. 

Ex  opposito  autem,  cum  omne  accidens  sit  diffinibile,  et  in  diffinitione 
cadat  subjectum,  de  quo  accidens  pcr  se  praedicatur,  ul  patet  1  Poster., 
et  II  Metaph.,  oportet  quod  omne  accidens  hal>c;it  proprium  et  per  se 
Sttbjectum,  per  se  namquc  supponit  de  omni  semper  et  necessario. 

Ad  hujus  dubitationis  evidentiam  sciendum  est,  quod  cum  apud 
S.  Thomam  in  quajstione  de  virtut.,  quajst.  I,  art.  3,  subjectum  habeat 

triplicem  habitudinern  ad  proprium  accidens,  scilicet  sustentantis  ad 
sustentatum,  potentia?  ad  actum,  et  principii  ad  principiatum  :  sicut 
calor  ignis  non  habet  esse,  nisi  sustentetur  in  igne,  et  est  forma  acci- 
dentalis  ejus,  et  oritur  ex  ipso  :  secundum  quod  participat  istas  condi- 
tiones,  potest  dici  accidentis  subjectum,  et  secundum  quod  ab  istis 
habitudinibus  recedit,  potest  negari  accidentis  subjectum.  Unde  propter 
defectum  priinae,  quae  principalior  est,  dicitur  in  I  Poster.,  quod  nul- 
lum  accidens  est  subjective  in  alio  accidente;  quia  videlicet  nullum 
accidens  potest  sustentare  aliud,  sed  sola  substantia,  quae  est  ens  per 
se,  aliis  fulcimentum  praebet  essendi.  Quia  autem  aliquod  unum  acci- 
dens  potest  comparari  ad  aliud,  ut  potentia  ad  actum,  et  quandoque  ut 
proximum  principium  ad  principiatum,  et  ideo  conceditur  etiam  unum 
accidens  esse  subjectum  alterius,  quemadmodum  superficies  dicitur 
subjectum  coloris,  quia  est  in  potentia  respectu  coloris,  et  dulcedo  esse 
in  calido  et  humido,  quia  causatur  ex  calido  et  humido. 

Potest  ergo  quadruplicem  intellectum  habere  dubitatio  mota.  Primo 
potest  intelligi,  ut  quaeratur,  an  omne  accidens  habeat  proprium  subje- 
ctum  ut  sustentativum;  secundo,  an  habeat  proprium  subjoctum  ut  po- 
tentiam;  tertio  an  habeat  proprium  subjectum  ut  principium;  quarto, 
an  habeat  proprium  subjectum  ut  sustentativum*potentia3,  et  principium 
simul. 

Si  quaestio  sit  secundum  primum  sensum,  respondetur  negative  :  quod 
sciiicet  omne  accidens  habet  proprium  subjectum  in  ratione  sustentantis, 
ut  probant  rationes  primo  inductae;  multa  enim  sunt  accidenlia,  quae 
nullum  proprium  sustentans  sibi  vendicant,  sed  communiter  multis 
insunt,  ut  eorum  separatio  ostendit;  separantur  namque  a  substantia 
sustentante  ea  naluraliter  remanente,  quocl  de  propriii  accidentibus 
dici  non  potest.  Eadem  quippe  substantia  absque  sui  mutatione  contra- 
ria  sustentat,  ut  dicitur  in  Praedicamentis. 

Si  autem  juxta  secundum  sensum  dubitetur,  respondetur  afiirmative  : 
quod  scilicet  omne  accidens  habet  proprium  sujectum  in  ratione  pro- 
priae  potentiae,  eo  quod  quilibet  actus  respicit  propriam  potentiam  : 
sicut  enim  actus  respicit  potentiam,  sic  talis  actus  talem  potentiam,  et 
actus  specificus  potentiam  specifice;  accidens  autem  omne  actus  qui- 
dem  est  :  igitur  omne  accidens  habet  propriam  potentiam,  cujus  est 
actus  propter  quod,  III  Phys.,tex.  comm.  x,  dicitur  :  Potentia  ad  infirmi- 
tatem  est  alia  a  potentia  ad  sanitatem,  eo  quod  sanitas  est  aliud  ab  infir- 
mitate,  et  XII  Metaph.,  longo  processu,  probatur  principia  Praedica- 
mentorum  esse  eadem  proportionabiliter,  quia  cuilibet  actui  propria 
respondet  potentia. 

Si  autem  tertio  sensu  inquiratur,  respondetur  negative  :  quod  scilicet 
non  omne  accidens  habet  aliquod  subjectum  proprium  in  ratione  prin- 
cipii  proprii,  eo  quod  habere  subjectum  proprium  in  ratione  principii 
includit  fiuxum  illius  accidentis  a  tali  subjecto  in  genere  causae  effi- 
cientis,  eo  modo,  quo  duorum  effectuum  ordinem  inter  sese  habcntium 
prius  est  causa  effectiva  ejus,  quod  necessario  primi  productionem  se- 
quitur,  sive  illud  subjectum  sit  receptivum  accidentis,  ut  quo,  sive  ut 
quod  :  patet  quod  non  omne  accidens  fluit  a  suo  recoptivo  effective, 
sed  multa  sunt  respectu  quorum  receptivum  pure  passive  se  habet,  ut 
patet  cum  species  rei  sensibilis  recipitur  in  medio,  sive  in  sensu. 

Si  autem  quarto  modo  intelligatur  quaestio,  patet  quid  dicendum  sit; 
negative  enim  respondere  oportet. 

Sed  advertendum  est  quod  hrec,  quae  diximus,  intelligi  debent  de  acci- 
dentibus,  scilicet  seorsum  acceptis  actibus,  et  seorsum  aptitudinibus  : 
loquendo  namque  de  accidentibus,  ut  S.  Thomas  in  littera  loquitur,  sci- 
licet  non  judicando  actualitates  accidentium  seorsum  ab  aptitudinibus  : 
dicerem  quod  omne  accidens  secundum  suam  radicalem  aptitudinem 
habet  aliquod  subjectum  proprium  in  ratione  sustentantis  potentiae  et 
principii,  licet  non  secundum  suam  actualitatem  eo  quod  aptitudo  ad 
tale  accidens  non  est  nisi  a  tali  gradu  substantiali  fluat  mediate  vel  im- 
mediate,  et  consequenternisi  in  tali  gradu  subjective  sustentetur  imme- 
diate  vel  mediate.  Verbi  gratia,  lumen  secundum  suam  actualitatem  et 
substantiam,  licet  sit  ab  extrinseco,  ct  sit  accidens  separabile,  tamen 
sccundum  suam  inchoationem  seu  radicalem  aptitudinem,  puta  diapha- 
neitatem,  est  inseparabile,  et  fluit  a  certo  gradu  substantiali  communi 
supericribus  et  inferioribus.  Et  similiter  sedere  licet  sit  accidens,  per 
accidens  tamen  secundum  suam  aptitudinem  est  proprium  :  et  non  na- 
tum  convenire  nisi  certo  enti,  puta  animali  tali,  etc;  fluit  enim  aptitudo 
ad  sedendum  ex  suis  principiis.  Similiter  et  videre  licet  sit  accidens 
separabile,  radicalis  tamen  aptitudo  ad  videndum  separari  a  tali  ani- 
mali  non  potest. 

Ex  his  patet  quomodo  ad  ulramque  partem  rationes  adductae  verum 
concludunt  diversimode.  Nam  loquendo  de  accidentibus  secundum  suas 
essentias  et  actualitates,  conclusio  rationum  primo  adductarum  conce- 
ditur,  accipiendo  subjectum  in  ratione  sustentantis  et  principii. 

In  ratione  autem  potentise  falsa  est  conclusio,  ut  dictum  est.  Nec  pro- 
batio  contra  hunc  applicata  sensum  valet  :  eo  quod  cum  dicitur,  quod 
proprium  convenit  soli,  omni  et  semper,  intelligitur  de  ipso  proprio 
non  secundum  suam  actualitatem,  sed  secundum  aptitudinem.  Et  simi- 
liter  cum  dicitur  quod  ad  corruptionem  proprii  desinit  subjectum,  intel- 
ligitur,  si  corrumpitur  secundum  aptitudinem  :  non  autem,  secundum 
actum,  universaliter  loquendo.  Vel  dicatur  quod  inseparabilitas,  et 
hujusmodi  non  convenit  accidenti,  ut  respicit  subjectum  io  ratione  pro- 
prise  potentiae,  sed  ut  sustentativum  et  principium.  Loquendo  autem  de 
accidentibus  secundum  suas  aptitudines,  patet  quomodo  rationes  pec- 
cant.  Dico  enim  quod  nullum  accidens  est  separabile  secundum  aptitu- 
dinem  radicalem  saltem,  sed  coaevum  subjecto  necessario  :  et  quod 
corrupto  accidente  secundum  talem  aptitudinem  potest  subjectum  cor- 
rumpi.  Ratio  autem  in  oppositum  adducta  concludit,  quod  omne  acci- 
dens  habet  subjectum,  de  quo  per  se  praedicatur  secundum  se,  vel 
secundum  suam  aptitudinem.  Gum  enim  ejus  sit  actus,  cujus  est  poten- 
tia  (ut  dicitur  in  Somno  et  vigilia)  idem  subjectum  erit  quod  cadit  in 
diffinitionem  accidentis,  secundum  aptitudinem  et  secundum  actum  : 
sicut  homo  debet  poni  non  solum  in  diffinitione  risibilis,  sed  risus.  Stant 
ergo  ista  duo  simul,  quod  accidens  secundum  suam  actualitatem  non 
habeat  proprium  subjectum,  cui  universaliter  soli  et  semper  insit  :  et 
tamen  habeat  proprium  subjectum  per  quod  difiiniri  debeat  :  quia  ad 
hoc  secundum  suflieit,  quod  secundum  suam  aptitudinem  per  se  de  illo 
subjecto  prsedicetur.  Ad  primum  vero  sufficit  accidens  secundum  se 
tantum  nou  praedicari  per  se  de  subjecto. 

Sciendum  est  autem,  quod  in  accidentibus  in  alio  modo  su- 
muntur  genus,  differentia  et  species,  quam  in  substantiis  :  quia 
enim  in  substantiis  ex  materia  et  forma  substantiali  iit  per  se 

unum,  una  quadam  natura  ex  eorum  conjunctione  resultante, 
quse  proprie  in  prsedicamento  substantise  collocatur  :  ideo  in 
substantiis  nomina  concreta,  quse  compositum  significant,  pro- 
prie  in  genere  esse  dicuntur,  sicut  generavel  species,  ut  homo 
vel  animal  :  non  autem  forma  vel  materia  est  in  praedicamento 
hoc  modo,  nisi.per  reductionem  :  sicut  principia  in  genere 
principiatorum  esse  dicuntur.  Sed  ex  accidente  et  sub.jecto  non 
fit  unum  per  se  :  unde  non  resultat  ex  eorum  conjunctione  ali- 
qua  natura,  cui  intentio  generis  vel  speciei  possit  attribui  : 
unde  nomina  accidentium  concretive  dicta  non  ponuntur  in 
Prsedicamento  :  sicut  species  vel  genera  ut  album  vel  musicum, 
nisi  oer  reductionem,  sed  solum  secundum  quod  abstracta  signi- 
ficantur,  ut  albedo  et  musica. 

In  hac  tertia  parte  capituli  hujus  determinatur,  quomodo  accidentia 
se  habeant  ad  intentiones  logicas  :  et  primo,  quomodo  se  habent  ad 
essc  in  praedicamento  :  deinde  unde  sumantur  in  eis  genus  et  differen- 
tia.  Quoad  primum  ponit  duas  conclusisnes,  scilicet :  Accidentia  in  con- 
creto  non  sunt  proprie  in  praedicamento.  Et  accidentia  in  abstracto 
proprie  sunt  in  praedicamento. 

Ad  quarum  evidentiam  sciendum  est,  quod  accidentia  habent  unum 
modum  essendi,  scilicet  esse  in  alio,  non  enim  sunt  nisi  insint  alicui. 
Habent  autem  duos  modos  intelligendi,  eo  quod  intellectus  est  natus 
ea,  quae  sunt  adunata  in  re,  dividere.  Intelliguntur  enim  quandoque 
cointelligcndo  sibi  subjectum,  cui  insunt,  et  intelliguntur  per  modum 
accidentis  :  eo  quod  accidenlis  esse  est  in  alio  esse.  Quandoque  vero 
intelliguntur  solitarie,  non  cointelligendo,  scilicet  eis  subjectum,  cui 
secundum  rem  insunt  :  et  tunc  intelliguntur  permodum  substantiae  :  eo 
quod  esse  per  se,  id  est  solitarie  soli  substantiae  convenit  :  accidentia 
enim  semper  comite  egent.  Gum  autemmodus  significandi  non  fundetur 
super  modo  essendi,  sed  intelligendi,  sicut  habent  duos  modos  signifi- 
candi.  Unde  significantur  quandoque  consignificando  subjectum,  et  tunc 
significantur  per  modum  accidentis,  et  vocantur  significata  in  concreto, 
ut  album,  nigrum,  etc.  Quandoque  vero  significantur  ipsa  sola,  absque 
scilicet  subjecti  consignificatione  :  et  tunc  significantur  per  modum 
substantiae,  et  vocantur  significata  in  abstracto,  ut  albedo  et  nigredo. 
Abstractum  enim  et  concretum  in  accidentibus,  licet  differant  in  modo 
significandi,  id  est  penes  consignificare  subjectum,  et  non  consignificare 
illud  :  conveniunt  tamen  in  significatione  ipsius  formae  accidentalis. 
Albumenim  puram  qualitatem  significat  (sicut  in  Praedicamentis  dicitur) 
sicut  et  albedo  :  sed  album  significat  albedinem  in  subjecto  :  albedo 
'  autem  significat  albedinem  absque  illo.  Quia  igitur  accidentia  in  concreto 
totum  conjunctum  important  puta  sicut  album  albedinem  in  subjecto  : 
conjunctum  autem  hoc  non  est  unum  per  se,  sed  unum  et  ens  per  acci- 
dens  :  id  autem  quod  in  prcedicamento  reponitur,  debet  importare  unum 
et  ens  per  se,  cum  praedicarnenta  dividant  ens  per  se,  V  Metaph.,  text. 
comm.  xiv,  ideo  accidentia  in  concreto  non  proprie  repouuntur  in  prae- 
dicamento.  Et  haec  est  ratio,  qua  in  littera,  prima  conclusio  probatur  ; 
quae  sic  formari  potest :  Nullum  nomen  importans  ens  et  unum  per  acci- 
dens,  est  proprie  in  praedicamento  :  concretum  accidenlale  importat 
unum  et  ens  per  accidens  :  ergo  nomen  concretum  accidentale  non 

ponitur  in  prsedicamento  proprie  et  per  se.  Ad  declarationem  minoris 
ponitur  differentia  inter  concrelum  accidentale  et  substantiale  in  hoc, 
quod  concretum  substantiale  importat  compositum  exmateriaet  forma, 
et  ta!o  est  unum  per  se,  et  ideo  reponitur  in  prsedicarnento,  ut  genus 
vel  species;  accidentale  vero  importat  ex  subjecto  compositum  et  acci- 
dente,  quod  est  unum  per  accidens;  ex  accidente  enim  et  subjecto  non 
fit  nisi  unum  per  accidens  ut  dicitur  VII  Metaph.,  et  ideo  non  debet 
poni  in  praedicamento,  nisi  reductive,  eo  modo  quo  res  impura  ad  suae 
puritatem  naturae  reducitur. 

Et  sicfremanet  secunda  conclusio  vera,  quod  accidentia,  scilicet  in 
abstracto,  in  praedicamento  speciei  et  generis  praedicationcrn  susci- 
piunt,  ali+er  omnino  a  prsedicainentis  accidentia  sunt  excludenda. 

Gum  a  ,tem  audis  abstractum  solam  formam  importare,  non  ideo  hoc 
dictum  putes,  quod  abstractum  subjectum  forrnae  a  se  omnino  exclu- 
dat,  hoc  enim  falsum  est  :  sed  ideo  quia  abstractum  ex  modo  suo 
significandi,  quo  solo  differt  a  concreto,  non  includit  subjectum  prin- 
cipaliter,  sed  secundario,  et  ex  consequenti.  Quod  ex  convenientia 
et  differentia  inter  ea  ex  modo  significandi  persuaderi  potest.  Conve- 
niunt  enim  in  hoc,  quod  tam  abstractum,  quam  concretum  ex  modo 
significandi  importat  duo,  scilicet  quod  et  quo,  seu  subjectum  et  for- 
mam.  Idem  enim  importat  definitio  et  dcfinitum,  licet  alio  modo.  Defi- 
nitio  autem  utriusque  importat  utrunque  dictorum,  ut  exemplariter  pa- 
tet  :  simitatem  enim  dicimus  curvitatem  nasi,  et  simum  nasum  curvum. 
Quod  autem  hoc  sit  ex  modo  significandi,  ex  eo  clarum  est,  quod  tam 
abstractum,  quam  concretum  puram  formam  significat,  ut  in  prsedica- 
mentis  testatur  Aristoteles.  Differunt  autem  abstractum  et  concretum 
ex  varietate  modi  significandi  in  hoc,  quod  concretum  importat  ex 
modo  significandi  principaliter  subjectum,  et  secundario  formam. 
Abstractum  vero  principaiiter  importat  formam  et  ex  consequenti 
subjectum. 

Advertendum  namque  est,  quod  contrario  ordine  se  habent  subjectum 
et  forma,  ad  significationem  nominis  concreti,  et  ejus  modum  signifi- 
candi.  Importat  enim  concretum  ratione  significationis  primo  formam, 
et  subjectum  non  nisi  ex  consequenti  copula.  Quoad  modum  vero  signi- 
licandi  primo  subjectum  et  ex  consequenti  formam  importat.  Gujus 
signum  est,  quod  in  diffinitione  concreti  exprimitur  primo  subjectum 
tanquam  genus,  quod  prima  pars  est  diffiniti,  et  forma  secundo  loco 
ponitur  quasi  differentia.  Dicimus  namque  quod  simum  est  nasus  cur- 
vus.  Abstractum  vero  et  ex  significatione  et  exmodo  significandiprimo 
formam  importat,  secundario  autem  ex  eo  consequenti  subjectum.  In 
cujus  signum  in  ejus  diffinitione  forma  ipsa  primo  exprimitur  ut  genus  : 
subjectum  autem  secundario  loco  differenliae  :  ut  patet,  cum  dicitur, 
simitas  est  curvitas  nasi.  Oritur  autem  hsec  differenlia  ex  eo,  quod  con- 
cretum  importat  habitudinem  inter  subjectum  et  formam  :  prout  incipit 
a  subjeclo,  et  terminatur  ad  formam.  Abstractum  vero  importat  habitu- 
dinem  inter  formam  et  subjectum  prout  incipit  a  forma,  et  terminatur 
ad  subj  Hum,  ut  in  exemplis  datis  apparet.  Ex  hoc  enim  quod  habitudo 
importata  per  concretum,  importatur  ex  modo  signifieamli,  ut  incipiens 
a  subjecto,  scquitur  quod  primo  importet  subjectum,  a  quo  incipit  ;  et 
Bimiliter  ex  hoc  quod  habitudo  importata  pcr  abstractum  importatur  ex 
modo  Bigniflcandi,  ut  incipiens  a  forma  :  consequens  cst  ut  primo  im- 
portet  formam  a  qua  ineipit.   Gausa  enim  hujus  diversitatis  cst,  quia 

concreta  ad  composita  significanda  sunt  inventa.  Gompositio  autem  a 
subjecto  oritur.  Abstracta  vero  inventa  sunt  ad  significandas  formas 
apud  nos  inventas  simplices  quidem,  sed  a  quibus  denominatio  ad  sub- 
jecta  derivatur,  unde  et  concreta  compositum  quid  sonant,  abstracta 
vero  formas,  ut  cadentes  tamen  adsubjecta  ;  non  igitur  propterea  di- 
ctum  est  quod  abstractum  solam  formam  importet,  quia  nullo  mo!o 
copulat  subjectum,  sed  quia  ex  modo  significandi  compositum  non  so- 
nat,  nec  principaliter  importat  ipsum  subjectum,  quemadniodum  con- 
cretum,  sed  exlrinsece  tantum  terminum  habitudinis  forrme  significatae. 

Adverte  hic,  quod  de  abstracto  et  concreto  quomodo  sunt  in  praedi- 
camento,  aliter  Metaphysicus,  et  aliter  Logicus  judicabit.  Cum  enim 
apud  Melaphysicum  qui  res  secundum  suas  essentias  considerat,  et 
non  secundum  modos  intelligendi  vel  significandi,  abstractum  et  concre- 
tum  non  differant,  eo  quod  eadem  res  abstracte  et  concrete  sit  signifi- 
cata ;  dicet  ipse  sicut  abstractum  ita  et  concretum  in  genere  esse  :  res 
enim  per  suam  essentiam  ingreditur  vel  egreditur  genus  metaphysica- 
liter  sumptum,  id  est  per  rem  generis,  et  non  per  modum  significandi  : 
unde  non  dicet  Metaphysicus  album  ens  per  accidens,  sed  hoc  album  ut 
patet  V  Melaph.,  text.  comm.  xv  et  xiv  et  vn  ejusdem  text.  comm.  xvi. 
Logicus  autem,  qui  non  res  secundum  suas  naturas,  sed  secundum 
intentiones  adjunctas  primis  intellectis  ac  significatis,  considerat,  dicet 
abstractum  esse  in  genere,  concretum  vero  non  :  quia  res  nomine 
abstracto,  significata  potest  denominari  species,  ut  albeclo,  et  genus, 
ut  color  :  concretum  vero  non,  propter  alietatem  modi  significandi,  ut 
dictum  est. 

Gausa  autem  quare  alietas  modi  significandi  hanc  veritatem  Logico 
praeJ  cat,  est  quia  modus  significandi  prastendit  secundas  intentiones,  et 
fundat  quodaminodo  ipsas  :  licet  enim  tam  modus  significandi,  quam 
s  unda  inteatio  conveniant  in  hoc  quod  sequantur  rem,  non  secun- 
duni  se,  sed  ut  intellectam  :  prius  tamen  rem,  ut  intellectam  sequitur 
modus  siguincandi,  quam  secunda  intentio,  eo  quod  modus  significandi 
nihil  aliud  est,  quam  signum  modi  intelligendi,  sicut  vox  significans  est 
signum  rei  iniellectae,  unde  sicut  vox  significativa  prius  sequitur  rem 
intellcctai;.,  quam  secunda  intentio;  ita  ejus  modus  significandi  modum 
intelligendi,  ut  totus  ordo  pertinentium  ad  nomina  primae  intentionis 
pribcedat  ordinem  eorum  quae  perlinentad  nomina  secundre  intentionis. 
Q  lia  igitur  secundae  intentiones  res  utintellectas  et  significatas  denomi- 
nant,  et  non  absolute  ;  ideo  stat  eamdem  rem  diversimode  intelleclam  et 
significatam  denominari  speciem,  et  non  speciem:  et  consequenter  esse 
direete  in  praedicamento  et  non  esse  directe  in  eo  ;  sicut  eadem  natura 
humana  significata  nomine  hominis,  species  est  :  significata  vero  no- 
mlne  humanitatis  species  non  est  :  sed  speciei  principium.  Unde  in  pro- 
posito  apud  Logicum  res  illa,  quse  Albedinis  nomine  intelligitur,  diver- 
simode  signiticata,  in  praedicamenlo  esse  affirmatur  et  negatur.  Si  enim 
in  abstracto  signirtcelur,  cum  sic  speciei  denominationem  habeat,  in 
praedicamento  reponitur  :  si  autem  in  concreto  significetur,  cum  sic 
speciei  vel  generis  denominationem  non  habeat,  quia  rem  extraneam 
ex  modo  significandi  includit,  in  praedicamento  directe  esse  negatur.  Et 
quia  intentio  S.  Thomae  est  declarare  quomodo  accidentia  se  habeant 
ad  intentiones  logicas,  et  non  ad  cujus  generis  rem  pertiueant,  ideo 
concretum  accideutale  a  praedicamentis  separavit. 

Gum  his  omnibus  advertas,  quod  aliquid  facit  rem  reponi  in  praeclica- 

m  Dto  dupliciter.  Uno  modo  ut  ratio  reponendi  ipsum  in  praedicarnento  : 
ali  >  modo  ut  conditio  sine  qua  non.  Ratio  reponendi  rem  in  genere  sive 
specie  tam  apud  Logicum  quam  apud  Metaphysicum  est  essentia  illius 
rei.  Res  enim  per  suam  essentiam  ad  genus  et  speciem  definitur  :  con- 
ditio  aulem,  sine  qua  non,  est  modus  ipse  significandi.  Et  in  praedica- 
mento  quidem  substanLiae  conditio  sine  qua  res  non  suscipit  generis  vel 
speciei,  etc.  denominationem,  est  modus  significandi  in  concreto.  In 
prsedicarnenLis  autem  accidentium  conditio  sine  qua  non  est  modus 
signilicandi  in  abstracto  :  propterea  cum  dicLum  est,  concretum  acci- 
dentale  non  directe  reponi  in  prsedicarnento  apud  Logicum,  intellige 
hoc  propter  defeclum  condiLionis  sine  qua  non,  eL  non  propter  defe- 
ctum  rationis  reponendi.  Et  similiter  cum  dicitur,  quod  humanitas  et 
universaliLer  abstracLum  substantiale  non  est  in  genere  substantiae,  in- 
tellige  propter  defectum  conditionis  sine  qua  non,  et  non  rationis 
reponendi. 

Et  quia  accidentia  non  componuntur  ex  materia  et  forma  : 
ideo  non  potest  in  eis  sumi  genus  a  materia,  et  differentia  a 
forma,  sicut  in  substantiis  compositis  :  sed  oportet  ut  primum 
genus  sumatur  ex  ipso  modo  essendi,  secundum  quod  ens 
diversimode  secundum  prius  et  posterius  de  decem  generibus 
praedicatur,  sicut  dicitur  qtiantitas  ex  eo  quod  est  mensura  sub- 
stantise,  et  qualitas  secundumquodest  dispositiosubstantise,  et 
sic  de  aliis  secundum  philosophum  w  XI  Metaph. 

Hic  declaratur  unde  in  accidentibus  sumantur  genus  et  differentia 
propositionibus  tribus.  Prima  est :  Genus  et  differentia  non  sumuntur  in 
eis  ex  materia  et  forma. 

Secunda  est:  Primum  genus  sumitur  ex  proprio  modo  essendi,  quo 
praadicamentum  ipsum  pars  entis  constituitur.  Tertia  est :  Differentiae 
sumunLur  in  accidenLibus  ex  diversitate  propriorum  principiorum. 
Prima  patet  sic  :  Incompositum  ex  materia  et  forma  non  potest  habere 
genus  sumptum  a  materia,  et  differentiam  a  forma  ;  sed  accidentia  sunt 
incomposita  ex  maLeria  et  forma  :  igitur  non  poLesL  in  eis  sumi  genus  a 
materia,  et  differentia  a  forma,  sicut  fit  in  subsLanLiis  compositis  :  quod 
qualiter  intelligendum  sit,  supra  dictum  est.  Secunda  patet  sic  :  Primum 
genus  oporLet  explicare  essentiam  secundum  propriam  poLenLiam,  qua3 
est  in  ea  :  sicuL  uiLima  differentia  debeL  explicare  essentiam  secundum 
ulLimum  aclum  :  sed  essentia  accidentis  secundum  modum  illum,  quo 
pars  entis  constituitur  habet  propriam  potentiam  :  ergo  ex  illo  modo 
sumendum  est  genus  primum. 

Intelligendum  est  hic  primo  ens  dividi  per  quosdam  modos  in  praedi- 
camenta  :  sicut  quodammodo  genus  in  species  per  differentias  :  ita  quod 
sicut  species  per  id,  quo  generis  partes  efficiuntur  in  esse  specitico, 
constituuntur  :  ila  prsedicamenta  per  id,  quo  partes  entis  iiunl,  in  esse 
genra  issimo  constiLuunlur  :  et  ideo  modi  proprii  quibus  eofl  ad  quod- 
libcL  pra^dicamenLum  descendit,  sunL  illi,  penes  quos  prinia  geaen  con- 

Lutfl  sunt.  SunL  autem  isti  modi  per  subsLantivuni,  nnMisurativum, 
di>pu>itivum,  relativum,  activum,  etc,  ut  dicitur  V  Metapli.,  text. 
eomm.  xiv. 

Notandum  est  secundo,  quod  cum  genus  suinatur  a  re  socundum  id 
quo  habeL  raLionem  delerminabilis,  primum  genus  sumendum  est  a  ro 

secundum  id,  quo  primo  habet  rationem  determinabilis  :  primo  autem 
habet  rationem  determinabilis  res  secundum  primum  sui  gradum  con- 
cepta.  Primus  autem  gradus  rei  is  est,  quem  res  ex  modo  illo  sortitur, 
quo  proprium  sibi  locum  inter  partes  entis  vendicat  :  et  ideo  primum 
genus  sumptum  ab  illo  modo  entis  imporlat  rem,  ut  primo  determina- 
bilem  :  et  propterea  ista  se  consequuntur,  sumi  a  re  secundum  pro- 
priam  potentiam  ejus,  id  est  secundum  id,  quo  primo  habet  rationem 
determinabilis,  et  sumi  a  re  secundum  modum  illum,  quo  entis  pars  sit. 
Et  sic  patet  assumpta  ratio. 

Differentire  vero  in  eis  sumuntur  ex  diversitate  principiorum, 
ex  quibus  causantur,  et  quia  propriae  passiones  ex  propriis 
principiis  subjecti  eausantur,  ideo  subjectutn  ponitur  in  dirani- 
tione  eorum  loco  differentise,  si  in  abstracto  diffiniantur,  secun- 
dum  quod  sunt  propria  in  genere,  sicut  dicitur,  quod  -simitas 
estnasi  curvitas  :  sed  e  converso  esset  si  eorumdiffinitio  sume- 
retur  secundum  quod  concretive  dicuntur  :  sic  enimsubjectum 
in  eorum  diffinitione  poneretur  sicut  genus,  quia  tunc  diffini- 
rentur  per  modum  substantiarum  compositarum.  in  quibus  ratio 
generis  sumitur  a  materia,  sicut  dicimus,  quodsirnum  estnasus 
curvus  :  similiter  etiam  est  si  unum  accidens  alterius  accidentis 
principium  sit,  sicut  principium  relationis  est  actio  et  passio  et 
quantitas,  et  ideo  secundum  haec  dividit  philosophus  relatio- 
nem  in  V  Metaph. 

Hic  ponitur  tertia  propositio,  scilicet  quod  differentiaa  sumuntur  in 
accidentibus  ex  diversitate  propriorum  principiorum  :  et  declaratur  a 
posteriori.  Signum  enim,  quod  differentiae  sumantur  ex  diversitate  pro- 
priorum  priucipiorum,  est,  quod  in  diffinitione  accidentium  in  abstracto, 
quce  proprie  habent  genus  et  differentias,  subjectum  ponitur  loco  diffe- 
rentiaB  ;  hoc  enim  non  esset,  nisi  accidentia  different  penes  sua  prop 
principia  :  propterea  enim  propria?  passiones  differunt  inter  se,  quia 
principia  subjecli,  ex  quibus  causantur,  inter  se  differunt. 

Et  quia  posset  aliquis  signum  hoc  inticiari,  dicens  quod  subjectum 
proprium  quandoque  ponitur  io  difrinitione  proprii  accidentis  loco  gi 
ris  et  non  differentiaa  :  ideo  ad  hanc  objectionem  excludendam  subdi- 
tur :  licet.e  converso  esset,  etc,  et  vult  dicere  quod  licet  ita  sit,  quod 
quandoque  ponatur  subjectum  in  diffinitione  proprii  accidentis  loco 
generis  et  non  differentia?  :  quia  tamen  hoc  non  fit,  nisi  cum  accidens 
in  concreto  diffinitur,  quod  ut  sic  non  est  in  genere  :  ideo  hoc  non 
obstat  nostrse  sententiae  :  quia  accidentis  differentiam,  secundum  quod 
in  praedicamento  est  unde  sumenda  sit,  declaravimus.  Causa  enim,  quare 
in  diftinitioue  accidentis  in  concreto  subjectum  ponitur  loco  generis, 
non  est  ipsa  natura  accidentis  :  ila  quod  subjectum  ejus  essentia  pro 
genere  sibi  vendicet,  sed  est  modus  ejus  significaudi  :  quia  enim  con- 
cretum  ex  modo  significandi  importat  totum  conjunctum,  scilicet  acci- 
dens  et  subjectum  :  ideo  per  modum  reruui  diftinitur  compositarum  in 
quibus  genus  sumitur  a  materia,  et  differentia  a  forma  :  et  propterea 
subjectum,  cum  se  habeat  ut  materia,  loco  generis  ponitur  :  et  natura 
accidentis,  cum  se  habeat  ut  forma,  loco  differentiae  ponitur :  et  dicitur, 
8imum  est  nasus  curvus,  non  sic  autem  est  cum  diffinitur  accidens  in 


588  DE   EXTE   ET    ESSENTIA.    CAPUT  VII. 

abslracto  :  tunc  CDim  ponitur  ut  genns  in  quod  essentia  ipsins  acci- 
dcnlis  determinat  sibi  ut  genus  :  et  ponitur  loco  differenLige  id,  a  quo 
accidens  secundum  naturarn  suani  specificam  differentiam  trahit,  scili- 
cet  subjectum  proprium  :  et  dicitur,  simitas  est  curvitas  nasi.  Manife- 
stum  quoque  fit  hoc,  scilicet  quod  differentiae  accidentium  sumuntur  ex 
diversitate  principiorum  propriorum,  non  solum,  quando  accidens  imme- 
diate  causatur  a  substantia,  sed  etiam  quando  unum  accidens  est  alte- 
rius  principium  proprium  :  tunc  enim  differentias  sortiuntur  accidentia 
causata  penes  diversitalem  accidentium  causantium,  ut  patet  de  rela- 
tionibus,  quarum  differentia  attenditur  penes  sua  fundamenta  seu  cau- 
sas,  puta  actionem,  passionem  et  quantitatem,  ut  patet  ex  divisione 
relativorum  facta  ab  Aristotele,  V  Metaph.,  text.  comm.  xx.  Et  per  hoc 
excluditur  objectio  al?a,  qua?  posset  tieri  de  secunda  et  tertia  passione 
ejusdem  subjecti.  Posset  enim  aliquis  objicere,  quomodo  alia  est  diffe- 
rentia  secundae  passionis  a  differentia  primse,  si  ex  principiis  ex  quibus 
fluit  passio,  differentia  sumitur,  quandoquidem  eadem  sunt  principia,  a 
quibus  jluunt  prima  et  secunda.  Exclusa  enim  est  haec  objectio  per  hoc 
quod  dictum  est,  quod  quando  unum  accidens  est  principium  alterius, 
differentia  posterioris  accidentis  non  ex  diversitate  remotorum  princi- 
piorum,  sed  propriorum  attenditur  :  et  ideo  cum  prima  passio  sit  prin- 
cipium  seeunda?,  non  sunt  eadem  propria  et  immediata  principia  primae 
et  secundoe. 

Sed  quia  propria  principia  accidentium  non  semper  sunt 
manilesta,  ideo  quandcque  sumimus  differentias  accidentium 
ex  eorum  effectibus,  sicut  congregativum  et  disgregativum 
visus  dicuntur  difierentiae  coloris,  quse  causantur  ex  abun- 
dantia  et  paucitate  lucis,  ex  qua  diversae  species  coloris  cau- 
santur.  Sic  ergo  patet,  quomodo  essentia  est  in  substantiis  et 
accidentibus,  et  quomodo  in  substantiis  compositis  et  simpli- 
cibus,  et  quomodo  intentiones  logicae  universales  in  eis  inve- 
niuntur,  excepto  primo  principio,  quod  est  infinitse  simplici- 
tatis,  cui  non  convenit  ratio  generis  vel  speciei,  et  per  conse- 
quens  nec  diffinitio  propter  suam  simplicitatem,  in  quo  sit  finis 
et  consummatio  hujus  sermonis. 

Quia  posset  tertio  aliquis  dubitare  de  hoc  quod  dictum  est,  scilicet 
quod  differentiae  accidentium  sumuntur  ex  eorum  propriis  principiis,  cx 
hoc  quod  quandoque  sumimus  eorum  differentias  ab  effectibus,  sicut 
albedinis  et  nigredinis  differentias  dicimus  congrcgare  et  disgregare 
visum  :  ideo  ad  hanc  dubitationem  tollendam  dixit,  quod  hoc  contingit 
non  ex  natura  ipsorum  accidentium,  sed  ex  nobis,  quibus  propria  prin- 
cipia  accidcnLium  occulta  cum  sint,  opus  est  ex  effccLibus  notioribus 
differentias  sumere,  quae  differentias  veras  quodammodo  nobis  insi- 
nuant  :  sicut  in  exemplo  proposito  liquet,  albedo  enim  et  nigredo  diffe- 
runt  a  priori  ex  abundanlia  et  paucitate  lucis  :  lux  enim  in  opaco  cor- 
pore  existens  aliqualiter  obumbrata,  albedinem  constituit  ;  valde  autem 
offuscata  nigredinem  :  a  posterioriautem  differunt  congregatione  etdis- 
■gatione  visus  ;  ex  hoc  enim  coutingit  disgregarc,  quia  ibi  est  satis 
de  luce,  et  non  c  converso.  Et  quia  abundantia  et  paucitas  lucis  non  ita 
nobis  manifestSB  sunt,  sicut  coDgregare  et  disgregare,  ideo  loco  pro- 
priarum    diffei-entiarum,   congregativum   et    disgregativum    ponimus, 

diccntcs  :  Albedo  est  color  disgregativus  visus,  nigredo  vero  congre- 
gativus. 

Hic  advertas,  quod  non  dixit  subjectum  esse  differentiam  accidentis, 
sed  poni  loco  differentiae:  habent  enim  proprium  genus,  et  propriam  dif- 
ferentiam  sui  generis,  quae  tamen  absque  subjecto  non  possunt  expli- 
cari  complete  :  et  ideo  omnino  oportet  subjectum  in  diffinitione  acci- 
dentis  cadere,  ut  dictum  est.  Ultimo  epilogus  fit  eorum,  quae  dicta  sunt : 
in  quorum  explicatione  meam  opinionem  itaprolatam  esse  volo,  ut  ubi 
veritati  consenlanea  inventa  non  fuerit,  et  ingenio,  et  aetati  venia  detur  : 
adolescentiam  enim  adhuc  ago.  Ubi  autem  veritatis  tramitem  secuta 
videbitur,  gratiarum  debitae  actiones  divo  Thoniae  habeantur,  a  quo 
quidquid  veri  est,  didici. 


FINIS 


Bene  hahet.  Si  qaod  mendum  typographicum  in  hcec 
irrepserit  volumina,  id  eruditi,  benevolentisque  lectoris 
acumen  deprchendet  facile,  atque  emendabit  perofficiose. 


INDEX  RERUM 


QLLE     IN     HOC     QUARTO     TOMO     CONTINENTUR 


DE  VERITATE 


QU^ESTIO   XXI 

De  bono,  m  sex  articidos  divisa.        1 

Art.  i.  —  Utrum  bonum  aliquid  ' 
supra  ens  addat 1 

Art.  ii.  —  Utrum  ens  et  bonum 
convertantur  secundum  suppo- 
sita 7 

Art.  iii.  —  Utrum  bonum  secun- 
dum  rationem  sit  prius  quam 
verum 10 

Art.  iv.  —  Utrum  omnia  sint 
bona  bonitate  prima 12 

Art.  v.  —  Utrum  bonum  creatum 
sit  bonam  per  suam  essentiam.. .       18 

Art.  vi.  —  Utrum  bonum  creaturse 
sit  in  modo,  specie,  et  ordine, 
sicut  Augustinus  dicit 22 

QU^ESTIO   XXII 

De  appetitu  boni  et  voluntate,  in 
quindecbn  articulos  divisa 26 

Art.  i.  —  Utrum  omnia  bonum 
appetant 26 

Art.  ii.  —  Utrum  omnia  ap- 
petant  ipsum  Deum 33 

Art.  iii.  —  Utrum  appetitus  sit 
qusedam  specialis  potentia  ani- 
mae 34 

Art.  iv.  —  Utrum  voluu tas  in  ratio- 
nalibus  sit  alia  potentia  prseter 
appetitivam  sensitivie  partis....       37 

Art.  v.  —  Utrum  voluntas  aliquid 
de  necessitate   velit 39 

Art.  vi.  —  Utrum  voluntas  de 
necessitate  velit  quidquid  vult..       46 

Art.     vii.     —      Utrum      aliquis 


mereatur  volendo  id  quod  de 
necessitate  vult 49 

Art.  viii.  —  Utrum  Deus  possit 
cogere  voluntatem 51 

Art.  ix.  —  Utrum  aliqua  crea- 
tura  possit  immutare  volunta- 
tem,  vel  imprimere  in  ipsam...       53 

Art.  x.  —  Utrum  voluntas  et  intel- 
loctus  sint  eadem  potentia 56 

Art.  xi.  —  Utrum  voluntas  sit 
altior  potentia  quam  intellectus, 
vel  e  converso 59 

Art.  xii.  —  Utrum  voluntas 
moveat  intellectum  et  alias  vires 
animse 64 

Art.  xiii.  —  Utrum  intentio  sit 
actus  voluntatis 66 

Art.  xiv.  —  Utrum  eodem  motu 
voluntas  velit  rinem,  et  intendat 
ea  quae  sunt  ad  finem 71 

Art.  xv.  —  Utrum  electio  sit 
actus  voluntatis 74 

QU/ESTIO  XXIII 

De  voluntate  Dei,  in  octo  articxdos 
divisa 75 

Art.  i.  —  Utrum  Deo  competat 
voluntatem  habere 76 

Art.  ii.  — Utrum  voluntas  divina 
possit  distingui  per  antecedens 
et   consequens 81 

Akt.  iii.  —  Utrum  voluntas  Dei 
convenienter  dividatur  per  volun- 
tatem  beneplaciti  et  signi 84 

Art.  iv.  —  Utrum  Deus  de  neces- 
sitate  velit  quidquid  vult 88 

Art.  v.  —  Utruin  divina  voluntasre- 
bus  volitis  necessitatem  imponat.      94 


DE    VERITATE. 

Art.    vi.    —    Utrum   justitia    i;i 

rebus  creatis  dopeudeat  ex  sim- 
plici    Dei  voluntate 97 

Art.  vii.  —  Utrum  teneamur 
volutitatem  nostram  conformare 
voluntati   divime 99 

Art.  viii.  —  Utrum  teneamur 
conformare  voluntatem  nostram 
voluutati  divinae  in  volito,  ut 
scilicet  teneamur  velle  hoc  quod 
scimus  Deum  velle 105 


QLVESTIO  XXIV 

JDe  libero  arbitrio,  in  quindecim 
articulos  divisa 109 

Art.  i.  —  Uiruiii  homo  sit  liberi 
aibitrii 110 

Art.  ii.  —  Utrum  liberum  arbi- 
trium  sit  in  brutis 119 

Art.  iii.  —  Utrum  liberum  arbi- 
trium  sit  in  Deo 123 

APvT.  iv.  —  Utrum  liberum  arbi- 
trium  sit  potentia,  vel  non 125 

Art.  v. — Utrum  liberum  arbitrium 
sit  una  potentia,  vel  plures 130 

Art.  vi.  — ■  Utrum  liberum  arbi- 
trium  sit  voluntas,  vel  potentia 
alia  a   voluntate 132 

Art.  vii.  —  Utrum  possit  esse 
aliqua  creatura  qua3  li  berum  arbi- 
trium  habeat  naturaliter  confir- 
matum  in  bono 135 

Art.  viii.  —  Utrum  liberum  arbi- 
trium  creatura3  possit  confir- 
mari  in  bono  per  aliquod  donum 
gratiai 139 

Art.  i\".  —  Utrum  liberum  arbi- 
trium  hominis  in  statu  vice  possit 
conhrmari  in  bono 142 

Art.  x.  —  Utrum  liberum  arbi- 
trium  alicujus  creaturae  possit 
esse  obstinatum  in  malo,  vel  im- 
mutabiliter  lirmatum 145 

Art.  xi.  —  Utrum  liberum  arbi- 
trium  hominis  in  statu  viie  possit 
esse  obstinatum  in  malo 153 

Art.  xii.  —  Utrum  liberum  arbi- 
trium  in  statu  peccati  mortalis 
sine  gratia  possitvitare  peccatum 
mortale 157 

Art.  xiii.  —  Utrum  aliquis  existens 
in  gratia  jiossit  peceatum  mortab* 

re 109 

fi  .  xiv.  —  Utrum  liberum  orbi- 
il  in  bonum  sine  [  ra- 
170 

Aiir.  xv.  —  (Jtrum  homo  siue  gra- 


INDE  v   RERI      . 

tia  po>sit  se  preeparare  ad  gra- 
tiam  habendam 


174 


QUVESTIO  XXV 

De  sensualitate,  in  septe>n  arti- 
culos  divisa 176* 

Art.  i.  —  Utrum  sensualitas  sit 
vis  cognitiva,  vel  appetitiva  tan- 
tum 170 

Art.  ii.  —  Utrum  sensualitas  sit 
una  potentia  simplex,  vel  divida- 
tur  in  plures  potentias,  scilicet 
irascibilem  et  concupiscibilem. .     181 

Art.  iii.  —  Utrum  irascibilis  e* 
concupiscibilis  sint  tantum  in 
appetitu  superiori  vel  inferiori..     186 

Art.  iv.  —  Utrum  sensualitas  obe- 
diat  rationi 189 

Art.  v.  —  Utrum  in  sensualitate 
possit  esse  peccatum 191 

Art.  vi.  —  Utrum  concupiscibi- 
lis  sit  magis  corrupta  et  infecta 
quam  irascibilis 195 

Art.  vii.  —  Utrum  sensualitas  in 
vita  ista  curari  possit  a  corrup- 
tione  preedicta 198 

QU^ESTIO  XXVI 

De  passionibus  animce,  in  decem 
articulos  divisa 200 

Art.  i.  —  Qualiter  anima  sepa- 
rata  a  corpore  patiatur 200 

Art.  ii.  —  Quomodo  anima  con- 
juncta  corpori  patiatur 208 

Art.  iii.  — Utrum  passio  sit  tan-  • 
tum  in  appetitiva  sensitiva 211 

Art.  iv.  —  Secundum  quid  atten- 
datur  contrarietas  et  diversitas 
inter  animse  passiones 219 

Art.v.  —  Utrum  spes,  timor,  gau- 
dium  et  tristitia  sint  quatuor 
principales  animee  passiones. . . .     224 

Art.  vi.  —  Utrum  passionibus 
mereamur '22S 

Art.  vii.  — Utrum  passio  adjuncta 
merito  diminuat  aliquid  de 
merito 236 

Art.  viii.  —  Utrum  hujusmodi 
passiones  fuerintin  Christo 210 

Art.  ix.  —  Utrum  passio  doloris 
fuerit  in  anima  Christi  quantum 
ad  superiorem  rationem 245 

Art.  x.  —  Utrum  per  dolorem 
passionis,  qui  erat  in  superiori 
ratione  Christi  ,  impediebatur 
gainlium  fruitionis  ,  et  e  con- 
rerso 250 


INDEX  OPUSCULI  DE 

QUiESTIO  XXVII 

De    gratia ,    in  septem    artlculos 

divisa 257 

Art.  i.   —  Utrum    gratia  sit  ali- 

quid  creatum  positive  in  auinia.  257 
Art.  ii.  —   Utrum  gratia  gratum 

faciens  sit  idem  quod  caritas...  262 
Art.  iii.  —  Uirum  aliqua  creatura 

possit  esse  causa  gratise 2C5 

Art.   iv.    —    Utrum    sacramenta 

novie  legis  sint  causa  gratioe...  274 
Art.  v.  —  Utrum  in  homine  uno 

sit   una   tantum   gratia   gratum 

faciens 283 

Art.   vi.    —  Utrum  gratia  sit  in 

essentia  animse  sicut  iii  subjecto.  290 
Art.  vii.  —  Utrum  gratia  sit  in 

sacramentis 293 

Ql\  XXVIII 

De  justificatione  impii,  in  novem 
articulc  j  divisa 294 

Art.  i.  —  Utrum  justificatio  impii 
sit  remissio  peccatorum 295 

Art.  ii.  —  Utrum  peccatorum 
remissio  possit  esse  sine  gratia.     299 

Art.  iii.  —  Utrum  ad  justirica- 
tionem  impii  liberum  arbitrium 
N  requiratur 305 

Art.  iv.  — Quis  motus  liberi  arbi- 
trii  ad  justiricationem  requira- 
tur 315 

Art.  v.  —  Utrum  in  justinca- 
tione  impii  requiratur  motus  li- 
beri  arbitrii  in  peccatum 319 


EXTE   ET   ESSEXTIA.  578 

Art.  vi.  —  Utrum  gratife  infusio 
et  culpte  remissio  •sint  idem....     321 

Art.  vii. — Utrum  remissio  culpae 
naturaliter  prsecedat  infusionem 
gratise 323 

Ar.t.  viii.  —  Utrum  in  jusii.ica- 
lione  impii  motus  liberi  arbitrii 
naturaliter  prsecedat  gratiie  infu- 
sionem 328 

Art.  ix.  —  Utrum  justiricatio  impii 
sit  iu  instanti 332 

QU^EJSTIO  XXIX 

De  gratia  Ckristi,  in  octo  articu» 
los  divisa 337 

Art.  i.  —  Utrum  in  Christo  sit 
gratia  crea  ta 337 

Art.  ii.  —  Utrum  ad  hoc  quod 
uniatur  humana  natura  Verbo 
in  persona,  requiratur  habitualis 
gratia 341 

Art.  iii.  —  Utrum  gratia  Christi 
sit  infinita 343 

Art.  iv.  —  Utrum  gratia  capitis 
conveniat  Christo  secundum  hu- 
manam  naturam 348 

Art.  v.  —  Utrum  in  Christo  requi- 
ratur  aliqua  habitualis  gratia  ad 
hoc  quod  sit  caput 354 

Art.  vi.  —  Utrum  Christus  mereri 
potuerit 257 

Art.  vii.  —  Utrum  Christus  aliis 
mereri  potuerit 360 

Art.  viii.  —  Utrum  Christus  in 
primo  instanti  suse  conceptionis 
mereri  potuerit 364 


INDEX    CAPITUM 


QU/E 


in  opusculo  De  Ente  et  Esseniia  continentur 


Cap.  i.  —  Entis  et  Essentise  no- 
mine  quidnam  signihcatur  osten- 
dit,  nomina  item  varia  ponit, 
quse  essemiam  significant 387 

Cap.  ii.  —  Substantiarum  essen- 
tiam  proprie  dici,  accidentium 
autem    nonnisi    6ecuudum  quid 


ostendit.  Nobiliores  item  esse 
simplicium  essentias,  quam  com- 
positarum  substanciarum  pro- 
bat.  Quod  demum  essentia  sub- 
stantise  compositaj  non  materia, 
non  forma,  \vl  inter  ea  aliqua 
excogitata  rdatio,   vel  quipi»iam 


574 


INDEX   OPUSCULI   DE   ENTE   ET   ESSENTLY. 


ipsi  composito  superadditum, 
sed  ip-mm  sit  oompositum,  variis 
rationilms  demonstrat 394 

Cap.  iii.  —  Essentke  ^eneris,  spe- 
ciei,iudividuorum,  quomodotam 
absolute,  quam  primss  imposi- 
tionis  nominibus  conceptse  distin- 
guantur  :  quomodo  item  genus, 
species,  differentia,  definitio  dif- 
ieraut,  exponit.  Deinde  quo- 
modo  essentise  speciei  ipsis  in- 
dividuis  comparentur,  declarat.     418 

Cap.  iv.  —  Quanam  ratione  com- 
positorum  essentise  conveniat 
esse  genus,  speciem,  et  diffe- 
rentiam,  ostendit 433 

Cap.  v.  —  Quod  simplicium  sub- 
stantiarum  essentia  minime  sit 
ex   materia  et  forma  quid  com- 


positum,  sed  tantum  forrna,  quo- 
modo  item  comparetu;-  compo- 
sitorum  essentise,  et  quod  ex  esse 
et  essentia  sit  composita;  quod 
denique  intelligentite  effectivje 
sint  a  Deo  ex  actu  et  poientia 
compositue  multipliciter  ostendit.     466 

Cap.  vi.  —  Qualisnam  .sit  essentia 
Dei ,  quanam  item  ratione  in 
simplicibus  substantiis  separatis, 
et  a  quo  genus  et  differentia  su- 
mendum  sit,  et  quomoJo  multi- 
plicari  eas  contingat,  pxponit...     503 

Cap.  vii.  —  Quod  accidentia  ha- 
beant  essentiam  incom[)letam 
ostendit ;  varia  item  accidentia 
distinguit,  et  quomodo  in  ipsis 
sumatur  genus  et  differentia 
exponit 541 


INDICIS  RERUM  QUARTI  ET  ULTIMI  TOMI  FINIS 


ftarri  Duois.  —  Typ:.s  Societatis  a  Sancto-Paulo  nnucupata».  L.  PfliLIKmA  et  S'*  —  77 


:^ 


r*& 


B  765  .T53  Q34  1883  v.4  IMS 

Thomas, 

Auaest  iones  disputatae 

accedit  liber  de  ente  et  ess 

47092936 


•^ 


- 


